
Pratarmė 


Dešimtmečiais klaidžiojant Kinijos civilizacijos istorijos labirintais, regint jos kultūros formų 
įvairovę, atsiveria daug įstabių šios šalies estetinės minties ir meno versmių, Gilinimasis į prieš 
daugelį šimtmečių susiformavusią rafinuotą kinų poeziją, kaligrafiją, peizažo tapybą atskleidžia 
naujas pažinimo erdves. Netikėtai įžvelgi daugeliui Vakarų kultūros tradicijoje išaugusiems 

` žmonėms nepastebimas įvairiais simboliniais kodais užšifruotas gelmines prasmes, formas, 
spalvas ir atspalvius. Kitaip suvoki kinų kultūros tradicijoje issikristalizavusig „meno kelio“ ide- 
ologiją, požiūrį į gyvenimą kaip meną ir meno traktavimą kaip aukščiausią vertybę, suteikiančią 
žmogaus egzistencijai prasmę. Kitoje vertybių plotmėje tuomet skleidžiasi ir kinų menininkų 
atsiribojimas nuo išorinio pasaulio šurmulio, vienatvės ilgesys, nuolatinis natūralios gamtos 
prieglobsčio siekinys. Iš čia plaukia Gamtos ir jai būdingos spalvų ir formų įvairovės, kaip 
aukščiausios tiesos buveinės bei Mokytojo, suvokimas. Tai neišvengiamai keičia ir besigilinan- 
čiojo į šių simbolių, metaforų, estetinių užuominų pasaulį individo pasaulėžiūrą, vertybines 
nuostatas. Tačiau šios kinų civilizacijos erdvėje susiformavusios savitos gyvenimo ir kūrybos 
filosofijos pažinimas pasiekiamas ne iš karto. Jis reikalauja kryptingų valios pastangų, kitokių 
pasaulėžiūrinių, gyvenimiškų nuostatų, atsiribojimo nuo sąmonėje suformuotų stereotipų, 
sugebėjimo skverbtis į kitą nepažįstamą vertybių ir simbolių pasaulį. 

Jau nuo seniausių laikų Kinijoje susiklosto savitas požiūris į kultūrą, kuris apsprendžia ir 
kitų Rytų Azijos civilizacijų (Korėjos, Japonijos) raidą. Skirtingai nei Vakaruose, kur sąvokos 
„kultūra“ kilmė išplaukia iš dirvos kultivavimo, Senovės Kinijoje kultūra (wen) visų pirma 
siejama su žmogaus kūno pagražinimu. Vėliau iš wen sąvokos išsirutuliojo kitos semantinės 
prasmės, iš kurių svarbiausios yra pagražinimas, spalva, rafinuotumas, literatūra, grožis ir 
galiausiai kultūra bei civilizacija plačiąja prasme. Su wen sąvoka susijusi civilizacijos idėja ilgai- 
niui kinų tradicinėje estetikoje ir mene sujungia socialinės ir kosminės tvarkos (harmonijos) 
principus, kurie veikiant konfucinei ideologijai yra orientuojami į tobulus praeities kultūros, 
estetinės minties ir meno modelius. 

Kalbėdamas apie kinų kultūros sampratos savitumą, norėčiau atkreipti skaitytojų dėme- 
sį, kad jos prasmių laukas skleidžiasi opozicijoje tam, kas yra grubu, ne kultivuota, svetima 
kultūringumui, asmenybės intelektiniam ir estetiniam tobulėjimui. Štai kodėl kinų tradicinei 
estetikai ir menui būdingas ypatingas dėmesys išsilavinimo įvairiapusiškumui, „trijų didžiųjų 
kinų menų“ (kaligrafija, tapyba, poezija) meninės išraiškos priemonių pažinimui, energeti- 
niam kūrybos užtaisui, atkaklumui ir kruopštumui kiekvienoje kūrybinės veiklos srityje, nes 
būtent tai idėjai, dirbiniui, jo plastinei formai suteikia akultūracijos ženklu pažymėtą dvasingą 
ir estetiškai subtilų pavidalą. 


Pratarmé 


Weng Fu „Žvejo džiaugsmai“. 1410 m. Tušas, popierius 


Prisimenant kinų menų hierarchijoje iškilusius rafinuotus dailiuosius menus - kaligrafiją 
ir tapybą - išnyra energetikos ir harmonijos kupinos ženklinės vaizdinės struktūros, kurios 
spontaniškai skleidžiasi kaligrafijos ir tapybos paveikslų erdvėje. Tačiau bene giliausiai kinų 
estetinio fenomeno, ko gero, netgi tiksliau būtų pasakyti estetinio meninio kanono savitumas 
atsiskleidžia Šiaurės ir Pietų Song dinastijų valdymo laikais didžiųjų kinų meistrų sukurtuose 
peizažo tapybos kūriniuose. Juose akivaizdus pasaulinėje tapyboje lygių neturintis jautrių tonų 
kolorito, erdvinių santykių, kompozicijos, piešinio, plastinės kultūros vientisumas. Suvokėją 
žavi subtilus linijų, gamtos formų, ritmų žaismas, neįprasti perspektyvos, kompozicijos spren- 
dimai, kelių skirtingų planų meistrišku sugretinimu perteiktas atmosferos erdviškumas, jautriai 
į paveikslo vaizdinę sistemą įkomponuotos kaligrafinės struktūros. Šie ūkuose paskendusius 
kalnus, miškus, sraunius upelius vaizduojantys peizažai giliai perteikia estetinių užuominų, 
neišsakymų kupinus metafizinius būties harmonijos ir gamtos grožio jausmus. 

Vakarų dailės tradicijos suformuotas meno mylėtojas, žvelgdamas į didžiųjų Song tapybos 
meistrų nutapytus peizažus, netgi nepažindamas jų slėpiningos simbolikos ir vaizdinės siste- 
mos savitumo, tikriausiai pajus jų aukštą plastinę ir kolorito kultūrą, gebėjimą glaustu tapymo 
stiliumi ir minimaliomis meninės išraiškos priemonėmis jautriai perteikti būties pilnatvės ir iš 
intymaus sąlyčio su gamtos grožiu gimstančios harmonijos jausmus. Skverbdamasis į peizažo 
vaizdinių sistemą ir intuityviai mėgindamas atskleisti jame slypinčius simbolinius kodus, 
žiūrovas, priklausomai nuo jo išsilavinimo, gražbylystės ir vaizduotės polėkių, galės daugiau 
ar mažiau prasmingai samprotauti apie paveiksle slypinčias metafizines gelmes. Tačiau, pasi- 
neriant į kinų peizažo tapybos simbolių ir metaforų pasaulį, iškart kyla natūralus klausimas: ar 
tai imanentinės paties paveikslo estetinės savybės, o gal tik europietiškos mąstysenos iš išorės 


Xia 


primetamos, kūrinį suvokiančio žiūrovo nuotaikos? 

Daugelis žinančių Rytų Azijos dailės tradicijų poveikį Vakarų impresionizmui, regėdami 
kinų tušo tapybos paveiksluose vaizdingus gamtovaizdžius su žydinčių slyvų motyvais, suvokia 
juos panašiai kaip Vakarų impresionistinės dailės kūrinius, kuriuose siekiama, išsiveržus iš 
tamsios dailininko dirbtuvės į plenerą, perteikti supančios gamtos grožio spalvingą gaivumą. 
Tačiau tikrovėje tokios savaime suprantamos analogijos yra svetimos tradicinei kinų peizažo 
tapybos estetikai ir didžiųjų tapybos meistrų siekiams. Peizažo tapyba čia įprasmina kitus 

dalykus, o žydinčias slyvas peizaže vaizduojantis meno kūrinys įgauna kitas funkcijas nei 
Vakarų kultūroje. Pirmiausia, pagrindiniai kinų dailininko kūrybiniai siekiai yra nukreipti į 
subjektyvaus, atsitiktinio, neesminio prado pašalinimą ir amžinos, nekintamos, gelminės reiškinių 
esmės atskleidimą. Kita vertus, aptariamas motyvas savo užslėptomis simbolinėmis prasmėmis 
yra artimesnis Bizantijos dailės tradicijoje kultivuojamai religinei ikonų, o ne moderniai Va- 
karų pasaulietinei tapybai, kadangi žydinčias slyvas vaizduojantis peizažo ritinėlis kinui yra, 
regis, simbolinis dievybės įsikūnijimas. Vadinasi, tarp Dievo ir Gamtos sąvokų čia tarsi brėžia- 
mas lygybės ženklas, kadangi gamtos formų grožis daoizmo ir čan šalininkams yra ryškiausias 
dieviškosios kūrybinės galios įsikūnijimas. Todėl žydinčios slyvos motyvo ar peizažo vaizdinių 
sistemos kontempliacijos aktas daoizmo, čan adeptams įgauna kitas vos ne religines dvasinio 
apsivalymo ir sgmonés nuskaidrėjimo funkcijas. Ir galiausiai, peizažuose vaizduojami keliai, 
takeliai ir klystkeliai gamtos pasaulio platybėse tarp gilių kalnų tarpeklių ir vandens srautų 
simbolizuoja brandžios kūrybingos asmenybės dvasinių ieškojimų kelią. 

Pirmąjį postūmį domėtis Rytų Azijos kultūromis patyriau dar besimokydamas Kauno 

` meno mokykloje, kur bendravau su Liudu Truikiu ir buvau stipriai jo paveiktas. Tai paskatino 
orientalistinėms studijoms Maskvos Lomonosovo Universitete. Studijuodamas Filosofijos 
fakultete daug laiko praleisdavau paskaitose gretimame pastate įsikūrusiame šio universiteto 
Azijos ir Afrikos tautų institute. Čia kitų fakultetų studentai turėjome galimybę fakultatyviai 
lankytis humanitarinio profilio srautinėse paskaitose, išskyrus kinų kalbos studijas, kurios vyko 
mažose grupėse. Tuomet kinų klasikinės peizažo tapybos, kaligrafijos ir poezijos atradimas 
tapo vienu svarbiausių mano intelektinę evoliuciją ir mokslinius interesus nulėmusių veiksnių, 
skatinusių nuolatinį grįžimą prie kinų estetikos ir meno temų. Dar studijų metais susipažinau 
su daugeliu žymiausių rusų orientalistų, tačiau labiausiai mano mokslinius interesus paveikė 
pažintis su garsiu komparatyvistu, japonistu ir sinologu akademiku Nikolajumi Konradu. 
Studijų metais mano artimais draugais tapo būsimi žymūs sinologai Vladimiras Maliavinas ir 
Artiomas Kobzevas, su kuriais kartu lankiausi įvairiuose akademiniuose renginiuose ir skaičiau 
pranešimus daoizmo tematikai skirtose konferencijose. 

Po studijų grįžęs į Lietuvą, greta pagrindinių mokslinių interesų - filosofijos istorijos, 
estetikos ir meno filosofijos, daug energijos skyriau orientalistų asociacijos kūrimui, įvairių 
komparatyvistinių ir orientalistinių tyrimo centrų, konferencijų organizavimui, vėliau profe- 
sionalių įvairių Rytų kraštų specialistų rengimui. Lygiagrečiai skelbiau įvairiems orientalistikos 
ir komparatyvistikos aspektams skirtus mokslinius darbus. Jau nuo studijų laikų man dvasiš- 
kai artimiausia tapo žmogaus santykių svarbą su gamta aukštinančios daoistinės filosofijos 
panestetinis pobūdis. Kuo daugiau gyvenau ir klajojau atokiomis įvairių Rytų kraštų, Baikalo 
ir Dzūkijos ežerų, upių pakrantėmis, miškų takeliais, tuo giliau ši pasaulėjauta skverbėsi į 
slėpiningas dvasios kerteles. Vis artimesnis darėsi daoistų požiūris į gyvenimą, glaudaus 
bendravimo su gamta keliamus džiaugsmus, vienatvę, su nieku nepalyginamą gamtos grožį ir 
palaimą teikiantis buvimas natūralioje aplinkoje. 

Svarbios tolesnei orientalistinių interesų plėtotei buvo stažuotės L'Université de Paris-1 
(Panthėon-Sorbonne) ir Collėge de France, 1996 m., mokslinis darbas L'institute dart et 
d'archéologie (L'Université de Paris-1), o 1998 m. - Centre de Recherches sur l'art Paryžiuje. Daug 
davė pažintis ir bendravimas su prancūzų sinologais Nicole Vandier-Nicolas, Francois Cheng, 
Danielle et Vadime Ellisseeff, Francois Jullien ir kitais, taip pat pedagoginis darbas Japonijoje, 


Pratarmė 


bendravimas su puikiais kinų estetikos ir meno tradicijos Zinovais Hidemichi Tanaka, Ken-ichi 
Sasaki ir kitais japonų mokslininkais. 

Daugiau nei tris dešimtmečius įdėmiai sekiau naujų kinų estetikos, meno šaltinių ir svarbes- 
nės interpretacinės literatūros pasirodymą. Viešėdamas Kinijoje, Japonijoje ir įvairiose užsienio 
šalyse, dirbdamas gerai sukomplektuotose akademinėse bibliotekose periodiškai sugrįždavau prie 
kinų estetikos ir meno tradicijai skirtų tekstų, nuolatos lankiau kinų ir kitų neeuropinių tautų 
menui skirtas įvairių muziejų kolekcijas. Pastebėjau, kad praslinkus ilgesniam laiko tarpsniui 
dėmesį patraukdavo anksčiau visiškai nepastebėti ar nereikšmingais laikyti dalykai. 

Iš tikrųjų mokslinių ir meninių interesų sritys per pastaruosius daugiau nei tris dešimt- 
mečius keitėsi, užsidegdavau naujais sumanymais ir ilgam nuklysdavau į kitas lankas, rašiau 
tekstus, skirtus paskiriems idėjų istorijos, Vakarų ir Rytų tautų filosofijos istorijos, estetikos, 
meno filosofijos tarpsniams, civilizacijos, kultūros studijoms, orientalistikos ir komparatyvis- 
tikos istorijai. Įvairių tautų kultūros, mąstymo, estetinės minties ir meno tradicijų sąveikos 
problemos, ilgam įsivyravusios mano darbuose, tiesiogiai išplaukė iš neklasikinėje filosofijoje 
gvildenamų orientalistinių problemų lauko. 

Knygų tekstai įvairių autorių kūrybinėje veikloje gimsta skirtingai. Tai priklauso nuo 
daugybės kūrėjo intelektualinės biografijos faktų, susidūrimų su iškiliomis asmenybėmis, 
įtaigiais tekstais, literatūros ir meno kūriniais. Ilgainiui įpratau vienu metu rašyti kelias kny- 
gas. Ryto valandas skiriu vieniems, o vakaro - kitiems tekstams. Tarp pagrindinių mokslinių 
darbų nuolatos įsiterpia įvairių užsienio autorių lietuviškų publikacijų, kolektyvinių knygų 
serijų rengimas, atskirų teminių veikalų sudarymas, kuris neretai pareikalauja nemažiau laiko, 
energijos, derinimo su autoriais nei nedidelės apimties monografijų rašymas. Ši „ryto darbų“ 
kupina saulėtekio nuotaikų knyga - man labai svarbi, kadangi ji skirta nuo pat pirmųjų darbų 
mane dominusių kinų estetikos ir meno problematikai ir primena įvairius bendravimo epizodus 
su man brangiais gilų rėžį mano gyvenime palikusiais žmonėmis. 

Pirminis šios knygos variantas buvo parašytas kaip parengiamasis darbas programiniam 
mano gyvenimo veikalui Grožis ir menas. Estetika ir meno filosofijos idėjų istorija (Rytai- Vaka- 
rai), kurio trumpasis, beveik dvigubai mažesnis nei buvo parengtas spaudai variantas, dėl įvairių 
aplinkybių pasirodė dviem leidiniais 1995 ir 1996 metais. Tuomet į šiuos leidinius pateko tik 
nedidelė jau parengto dar ranka smulkiu šriftu rašyto šios monografijos teksto, kuris tuomet 
sudarė apie 70 procentų dabartinės knygos teksto varianto. 

Šios skaitytojams įteikiamo monografijos varianto struktūra ir aptariamų problemų laukas, 
lyginant su minėtu pirmuoju, ženkliai pasikeitė. Tai nulėmė daug skirtingų veiksnių, tačiau 
pirmiausia autoriaus dvasinė evoliucija, mokslinių interesų kaita, geresnė pažintis su įvairiomis 
kinų kultūros sritimis, ilgalaikis pasinėrimas į kinų meno pasaulį, jame slypinčias simbolines 
prasmes. Nemažiau svarbios buvo kelionės į įvairius Rytų ir Vakarų kraštus, lankymasis jų 
muziejuose, įdėmios monografijoje aprašomų kinų meno šedevrų lyginamosios studijos. Tai 
suteikdavo vis naujus postūmius knygos struktūros nuolatinėms transformacijoms. Tekstas 
nepastebimai apaugo naujomis temomis, personalijimis, idėjomis, lyginamaisiais ekskursais 
į kitų civilizacinių pasaulių estetinės minties ir meno tradicijas. Akivaizdu, kad prie neseniai 
išleistos ilgai brendusios knygos Amžinybės ilgesys: Tradicinė indų kultūra, estetika ir menas 
(2015) rankraščio dirbau mažiau, tačiau prie šios man neabejotinai dvasiškai artimesnės 
knygos teksto prisiliesdavau beveik kasmet dirbdamas įvairiuose Paryžiaus, Liono, Berno, 

Kioto, Tokijo, Sendai, Maskvos ir kitų miestų bibliotekose. Taip nepastebimai knyga išaugo 
iki dabartinės apimties. 

Daug kam gal atrodys netikėtai, tačiau vienu iš svarbesnių šios monografijos atsiradimo 
motyvų ir periodiškas grįžimas prie atskirų jos temų ir motyvų plėtojimo išplaukė iš neblės- 
tančio dėmesio M. K. Čiurlionio kūrybai, siekimo geriau suprasti stipriai Rytų Azijos dailės 
tradicijų paveiktą jo brandžią „sonatinio“ periodo tapybą. Kitas nemažiau svarbus šios knygos 
atsiradimo postūmis yra Sankt Peterburgo Ermitaže 1961 m. išvysta kinų peizažo tapyba, kurią 
jau daugiau nei tris dešimtmečius laikau neprilygstamo grožio; harmonijos ir gelmės pasaulinės 
dailės reiškiniu. Tai skatino gilintis į savitos kinų estetikos ir meno tradicijos paslaptis. Kuo 
toliau, tuo tvirčiau manyje brendo noras pažinti užslėptas ją maitinusias versmes. Ši knyga 
tikriausiai nebūtų išvydusi dienos šviesos, jei ne bendravimas su daugybe mano intelektualinei 
biografijai svarbių žmonių - Konradu, Vandier-Nicolas, Jullienu, Jelena Zavadskaja, Maliavi- 
nu, Natalija Nikolaeva, Tanaka, Sasaki ir kitais, su kuriais suvedė likimas ir gyvenimo vingiai. 
Daugelį monografijoje išdėstytų minčių aprobavau ir tikrinau skaitydamas įvairius pranešimus 
"konferencijose, rengdamas paskaitas ir straipsnius. Jų metu iškylanti polemika, abejonės, klau- 
simai skatino vaizduotės polėkius, apmąstymus, vertė tikslinti išsakomus teiginius, pastūmėjo 
tolesniam daugelio idėjų ir temų plėtojimui. 

Suprantama, kad neįmanoma parašyti monografijos be daugybės šaltinių, tekstų ir kritinės 
šios tematikos literatūros studijų. Tam tikrų problemų dirbantiems su kinų kultūros tyrinėji- 
mams skirta literatūra mokslininkams sukelia kinų pavardžių, epochų, terminų suvienodinimo 
problema, kadangi skirtingose tautinėse Vakarų sinologijos tradicijose susiklostė savitos jų 
užrašymo tradicijos, kurios neretai ženkliai skyrėsi viena nuo kitos. Tai apsunkina įvairiuose 
kraštuose skirtingu metu išleistų kinų kultūrai skirtų tekstų skaitymą ir supratimą. Šią pro- 
blemą ėmėsi spręsti patys kinai, sukūrę savo pinyin lotyniškomis raidėmis kinų pavardžių ir 
terminų užrašymo sistemą. Dabar ji plačiai pasklido akademiniame pasaulyje ir išstūmė kitas 
sistemas. Todėl šioje monografijoje visa pavardžių rašyba ir terminologinis aparatas, įvairūs 
priedai knygos pabaigoje, pateikiami šia sunorminimo sistema. 

Reiškiu gilią pagarbą ir dėkingumą akademikui Nikolajui Konradui, profesoriams Michai- 
lui Ovsiannikovui, Jevgenijui Jakovlevui, Viktorui Byčkovui, Viačeslavui Šestakovui, Mikele 
Dufrenne'ui, Marcui Le Bot, Vandier-Nicolas, Marivonne Saisson, Tanakai, Sasaki, Charles 
Ridoux už konsultacijas ir sudarytas sąlygas dirbti mokslinį darbą universitetuose Paris-I 
(Sorbonne), Paris-VII (Diderot), Paris-X (Nanterre), Collėge de France, Sendai, Kioto, Berno ir 
kitų kraštų universitetinėse bibliotekose. Nepaprastai dėkingas Ridoux, Zavadskajai, Maliavinui, 
Tanakai už daug metų besitęsiančius bičiuliškus ryšius, nuolatinį reagavimą į laiškus ir dosnų 
dalinimąsi mintimis ir pastebėjimais. Reiškiu giliausią padėką filosofui ir mecenatui Žilvinui 
Svigariui, ženkliai prisidėjusiam spausdinant šią monografiją. Dėkoju sūnui Konstantinui, 
kuris padėjo tvarkyti kinų terminiją, teikė knygai gausią iliustracinę medžiagą, recenzentams 
ir skaičiusiems šios knygos tekstą Bronislovui Kuzmickui, Algiui Mickūnui, Juliui Vaitkevičiui, 
Daliai Švambarytei už vertingas pastabas, Lietuvos kultūros tyrimų instituto Leidybos skyriaus 
vadovui Adomui Matuliauskui, redaktorei Margaritai Dautartienei, dailininkei, maketuotojai 
Skaistei Ašmenavičiūtei, laborantėms Kristinai Garalytei, Karolinai Kaniušėnaitei ir visiems, 
padėjusiems parengti šią monografiją spaudai. 

Šios monografijos tema kinų estetikos ir meno tradicijos savitumo pažinimas bei pagrindinis 
aptariamų problemų laukas išplaukia iš nūdienos aktualijų, kurias veikia dabartinėje metaci- 
vilizacijoje aštrėjančios įvairių civilizacijų kultūros tradicijų konkurencijos ir persismelkimo 
procesai. Po kelių šimtmečių, vėl tapusi pirmąja pasaulyje ekonomine galia, Kinija sugrįžta į jai 
tūkstantmečiais įprastas lyderio pozicijas. Visa žmonijos civilizacijos istorija liudija, kad iš ten, 
iš kur liejasi pagrindiniai prekių srautai, netrukus skleidžiasi ir galingiausios kultūrinės įtakos. 
Įmesta į nuožmios konkurencijos verpetą, Lietuva, jos žmonės turi ruoštis šioms radikalioms 
civilizacinėms slinktims, kurių požymiai kasmet darosi vis akivaizdesniais. Kita vertus, šie po- 
kyčiai siejasi ir su kitu civilizaciniu lūžiu: teksto kultūros recesija, degradacija ir galinga vaizdo 
kultūros ekspansija, kuri taip pat suaktualina vizualiais hieroglifinio tikrovės suvokimo principais 
paremtos Kinijos kultūros pažinimo svarbą. Taip unikalios kinų civilizcijos tradicijos vis dažniau 
papuola į dabartinio teorinio diskurso centrą ir skatina įvairių kraštų mokslininkus įdėmiau pa- 
žvelgti į tradicinę kinų kultūrą, filosofiją, estetiką, meną, kurių analizei yra skirta ši monografija. 

Iš čia plaukia ir kitas nemažiau svarbus lokališkesnis uždavinys - kompleksiškai aptarti 
kinų estetikos ir meno tradiciją lyginamosios analizės perspektyvoje, parodyti jos idėjų neblės- 
tantį aktualumą dabartiniame universalios metakultūros pasaulyje, kuriame kaip niekuomet 
anksčiau intensyviai sąveikauja skirtingų civilizacijų mąstymo, estetinės minties ir meno tra- 
dicijos. Šį uždavinį galima tikėtis išspręsti tik atsiribojant nuo daugybės stereotipinių eurocen- 
trinių nuostatų ir žvelgiant į kinų kultūros tradiciją „iš vidaus“ per jos pamatinių iš archajinės 
mitologijos, konfucianizmo, daoizmo, čan išplaukiančių pasaulėžiūrinių kategorijų pažinimą 
bei remiantis dabartinėje humanistikoje ypatingą populiarumą įgavusiomis įvairiomis tarpda- 
lykinėmis strategijomis ir metodais. Todėl mokslininkai, spręsdami konkrečias pažinimo eigoje 
iškilusias problemas, pasitelkia civilizacijos teorijos, kultūrologijos, filosofijos, sociologijos, 
antropologijos, estetikos, menotyros ir kitų disciplinų metodologines prieigas, naudojasi kitais 
parankiais tyrimui instrumentiniais metodais. Anot garsaus Honolulu centro komparatyvisto 
Elioto Deutscho, sugretinus skirtingas kultūros tradicijas, galima mokytis naujai peržiūrėti 
savas kultūrines prielaidas ir vertybes (Deutsch, 2006, p. 138). Tokia pozicija artima daugeliui 
komparatyvistikos srityje besidarbuojančių tyrinėtojų. 

Kinų ir Vakarų estetikos bei meno tradicijos, nepaisant paskirų panašumų, plėtojasi 
skirtingomis kryptimis, ritmais, neretai ženkliai skiriasi pagrindiniai jų dėmesio objektai, ty- 
rinėjimo laukai ir aptariamų problemų gvildenimo būdai. Abiejose tradicijose galime išskirti 
dvi pagrindines estetinės minties plėtotės kryptis: filosofinę estetiką, kuri išsirutulioja iš įtakin- 
giausių klasikinio periodo filosofinių koncepcijų ir menotyrinę estetiką, kuri išauga iš meno 
praktikos. Tačiau Vakarų kultūros tradicijos poveikyje išaugusiam ir siekiančiam geriau pažinti 
kinų menotyrinės estetikos ir meno tradicijos savitumą tyrėjui iškart daug sunkumų kyla dėl 
estetikos, meno teorijos tekstų, vartojamų situatyvių ir kontekstualių daugiareikšmių kategorijų 
neiprastumo, potraukio poetiniam simboliniam asociatyviniam mąstymo stiliui, žmogaus ir 
gamtos santykių sureikšminimui, nuolatinės orientacijos į praeityje sukurtas vertybes, simbolius 
ir pan. Todėl skverbiantis į kinų estetinių idėjų ir meno pasaulį, tyrėjui būtina gerai susipažinti 
su kinų filosofijos paveldu, jame plėtojamomis pagrindinėmis gnoseologinėmis, ontologinėmis, 
socialinėmis, religinėmis, etinėmis, estetinėmis pažiūromis. 

Gilinantis į kinų menotyrinés estetikos ypatumus iškart į akis krinta, kad čia teorinė mintis 
ir meno praktika yra glaudžiau suaugusios nei Vakaruose. Iš tikrųjų dauguma žymiausių kinų 
menotyrinės estetikos atstovų yra kartu ir meno praktikai, pažįstantys mažiausiai trijų skirtin- 
gų meno rūšių (kaligrafijos, tapybos, poezijos) technines subtilybes. Todėl galima teigti, kad 
kinų menotyrinė estetika ir meno teorija tiesiogiai išauga ne iš spekuliatyvių idėjų pasaulio, o 
iš teorinio konkrečios meno praktikos apibendrinimo. 

Kinų tradicinės estetikos ir meno viešpatavimo tarpsnis aprėpia milžinišką istorinį kinų 
kultūros istorijos periodą nuo Han imperijos žlugimo, tai yra analogiškos Vakarų istoriografijoje 
„ankstyvyjų viduramžių epochos“ (angl. Early Medieval China) iki paskutinės mandžūrų Qing 
dinastijos valdomos imperijos žlugimo 1912 m., kai valstybėje įsigali kita respublikinė valdymo for- 
ma. Pastarasis istorinis lūžis tiesiogiai siejasi su išryškėjusiais sparčios modernizacijos procesais 
ir daugelio tradicinių kinų filosofijos, estetikos, literatūros, meno ir kitų kultūros formų irimu. 

Ilgainiui kinų tradicinės estetikos istorijoje ryškėja gilėjanti skirtis tarp glaudžiai susijusios 
su filosofinių idėjų istorija filosofinės estetikos, kuri „iš viršaus“, tai yra filosofinio mąstymo 
"aukštumų, žvelgia į pamatines gnoseologines, ontologines ir socialines meno problemas ir 
menotyrinės estetikos, kuri apibendrindama empirinės meno praktikos dėsningumus juda 
pažinimo procese „iš apačios“ link filosofinio gvildenamų problemų aptarimo. Filosofinės 
estetikos vyravimas kinų kultūros tradicijoje yra akivaizdus klasikiniame periode, kai aktyviai 
reiškiasi estetinės teorijos srityje konfucianizmo, daoizmo ir kiek vėliau čan filosofijos kūrėjai. 
O maždaug nuo IV a. prasideda intensyvėjanti menotyrinės estetikos plėtotė, kurios pagrindi- 
niais kūrėjais buvo patys menininkai. | 

Tuomet kartu su konfucianizmo іг daoizmo estetiniy idéjy sklaida muzikos teorijos pavi- 
dalu formuojasi meno teorijos užuomazgos. Muzikos iškilimą menų hierarchijoje tikriausiai 
galime paaiškinti tuometinės sąvokos „muzika“ platumu ir jos glaudžiu ryšiu su ankstyvosiomis 
kosmogoninėmis Visatos teorijomis. Į šį kinų meno teorijos tapsmo savitumą atkreipia dėmesį 
japonų komparatyvistas Hidemichi Tanaka, kuris datuoja kinų meno teorijos atsiradimą V a. 
pr. m. e. muzikos teorijos pavidalu „Muzikos kanone“ (Yue ji). „Apie muzikos ypatingumą, - 
rašo Tanaka, - daug pasakyta, tačiau vis sunkiau ir sunkiau ją suvokti logiškai, nes esminis 
muzikos pradmuo yra jausmingumas, todėl jos turinys daug turtingesnis negu žodis „muzika“ 
gali išreikšti. Tai, kas čia pasakyta apie muziką, tinka menui apskritai. Kaip jau minėta, menas 
pirmiausia suvokiamas intuityviai, nes neturi tokios savybės, kurią būtų galima iš karto įvardyti 
lingvistiniais terminais“ (Tanaka, 2002, p. 43-44). Daugelis čia paminėtų kalbant apie muziką 
kinų meno sampratos bruožų išlieka ir vėlesnėje kinų menotyrinėje mintyje, kurioje laipsniškas 
muzikos, poezijos, kaligrafijos ir tapybos iškilimas menų hierarchijoje stiprina meno sampratoje 
išryškėjusių su harmonijos sąvoka susijusių estetiškumo aspektų svarbą. Šis „harmonijos“ kaip 
centrinės kinų estetikos mokslo kategorijos išsiskyrimo procesas tampa ne mažiau akivaizdžiu, 
kai menų hierarchijoje iškyla kaligrafija ir tapyba, kurios skatina rafinuotos vaizduojamosios 
dailės estetikos plėtotę. 

Iš vaizdinės kinų ideografinio (hieroglifų) rašto prigimties išplaukiantis vizualumas 
neišvengiamai veikia tolesnius menų hierarchijos pokyčius ir apsprendžia kinų estetinio meninio 
fenomeno savitumą. Tai išryškėja, kai menų hierachijoje įsiviešpatauja kaligrafijos menas, o 
dar vėliau Song epochoje ilgai viešpatavusią menų hierarchijoje kaligrafiją palaipsniui išstumia 
intensyviai besiplėtojanti aukštai intelektualų ir imperijos elito vertinama peizažo tapyba iš- 

siskirianti ypatingu estetinės teorijos rafinuotumu. Sie menų hierarchijos slinkčių ypatumai 
paaiškina, kodėl ilgainiui įsivyrauja su minėtais vaizduojamosios dailės menais (kaligrafija, 
tapyba) susiję estetiniai traktatai. Todėl vaisingiausiame klasikiniame kinų estetinės minties 
raidos etape Tang, Song ir Yuan teoretikų dėmesys susiaurėja ties procesais, kurie kinų estet- 
inės minties ir meno istorijoje skleidžiasi vaizduojamosios dailės srityje, ypač joje išreiškiamu 
„gamtos kaip aukščiausios ir tobuliausios mokytojos“ kultu peizažo tapybos estetikoje. 

Nuoseklų kinų tradicinės estetikos ir meno teorijos savitumo pažinimą Vakaruose stabdo 
daug skirtingų veiksnių, iš kurių pirmiausia reikėtų išskirti europocentrines į graikų ir renesan- 
so estetinius idealus orientuotos klasikinės estetikos ir meno filosofijos nuostatas. Šių teorijų 
viešpatavimo metu klasikinės estetikos atstovai traktavo visų kitų neeuropinių civilizacijų meno 
formas kaip neatitinkančias vakarietiškų klasikinio grožio idealų, vadinasi, hierarchiniu po- 
žiūriu žemesnes. Kita vertus, Vakaruose dar nebuvo išversti į europietiškas kalbas pagrindiniai 
kinų filosofiniai, estetiniai ir menotyriniai traktatai, kurie galėjo padėti geriau suprasti kinų 
mąstymo ir pasaulio suvokimo būdo savitumą. Ir, galiausiai, estetika akademinės disciplinos 
statusą Vakaruose pradėjo įgauti tik XIX a. pradžioje, kai sinologijos mokslas dar tik žengė 
savo pirmuosius žingsnius. 

Galiausiai, menotyra Vakaruose visateise akademine mokslinio pažinimo sritimi tapo dar 
vėliau - tik XIX ir XX a. sandūroje. Minėtas terminas „menotyra“, perėjęs į lietuvių iš vokiečių 
Kunstwissenschaft ir susidedantis iš dviejų žodžių Kunst „menas“ ir Wissenschaft - „mokslas“, 
„žinojimas“, reiškia meną tyrinėjantį mokslą. Jis dabartiniame moksliniame diskurse ir šioje 

monografijoje yra naudojamas dviem pagrindinėmis prasmėmis: 1) siaurąja įvardija „nuo“ 
apačios, t. y. konkrečios meno praktikos judančius empirinius „menotyrinius“ mokslus (meno 
istoriją, meno teoriją, meno kritiką), 2) plačiaja - visą meno fenomeną tyrinėjančių mokslų 
sistemą arba kompleksą, nuo empirinės aprašomosios meno istorijos iki pabrėžtinai koncep- 
tualizuotos filosofinės estetikos ir meno filosofijos. Šie objektyvūs su mokslinio pažinimo 
plėtote susiję veiksniai stabdė Vakaruose kinų estetinės ir menotyrinės minties tyrinėjimus. 
Kitas nemažau svarbus veiksnys buvo menkas patikimų šaltinių prieinamumas, kadangi tik 
vienetai europiečių tuomet galėjo skaityti originalo tekstus, nes vertimų trūko. 

Tenka pripažinti, kad patikimų išverstų šaltinių aptariamomis temomis net ХХ a. pradžio- 
je pagrindinėmis Vakarų kalbomis, išskyrus kelių žymiausių filosofų tekstus, dar nebuvo, todėl 
ir estetikos bei meno teorijos problemoms skirtų tyrinėjimų stigo. Tai dažniausiai bendresnio 
pobūdžio aprašomieji prancūzų, anglų, vokiečių ir rusų kalbomis pasirodę kolektyviniai arba 
atskirų mokslininkų darbai. Pastarąjį pusšimtį metų padėtis su šaltinių vertimų skelbimu 
pasikeitė. Iš Vakaruose europinėmis kalbomis išleistų kinų estetikos ir meno teorijos šaltinių 
` pirmiausia išskirtini du solidžios apimties prancūzų sinologės Yulaine Escande išleisti kinų 
tapybos ir kaligrafijos estetikos traktatų vertimo tomai Traitės chinois de peinture et de calli- 
graphie (2003, 2010). Taip pat Williamo R. B. Ackerio (1954), Nicole Vandier-Nicolas (1982), 
Francois Cheng (1989, 2006), Susan Bush ir Shih Hsio-yen (1985), Lin Yutang (1967), Elenos 
Zavadskajos (1975), Viačeslavo Šestakovo (1962, 1964, 1967) ir Andrejaus Guberio (1965). 
Lietuvoje taip pat yra išleistas mano ir apie mane susispietusių mokinių parengtas Estetikos 
istorija. Antologija. Senovės Rytai / Antika (1999) pirmas tomas, kuriame patalpinti Yijing, 
Shijing, Laozi, Lunyu, Liezi, Mengzi, Zhuangzi, Han Feizi, Lu Buwei, Sima Qian, Wang Chong, 
Cao Pi, Lu Ji tekstų vertimai į lietuvių kalbą. Kitų svarbių kinų estetinės minties pažinimui 
tekstų vertimai pasirodė kituose orientalistinei ir komparatyvistinei problematikai skirtuose 
leidiniuose. 

Iš jau gerokai daugiau nei šimtmetį kinų estetikos ir meno teorijos problemas tyrinėjančių 
Vakarų autorių reikėtų išskirti M. Palėologue (1887), R. Petrucci (1910), E. Fenollosa (1912), 
L. Bynyon (1921, 1961), A. Waley (1923), O. Siren (1936, 1956), G. Rowley (1947), R. Grous- 
set (1951), J. Cahill (1960), N. A. Vinogradovos (1972), M. Sullivan (1973), A. Soper (1978), 
N. Vandier-Nicolas (1964, 1982, 1983, 1985), P. Ryckmans (1970), E. Zavadskajos (1978, 1983), 
E Cheng (1979, 1980, 2006, 2008), H. Delahaye (1981), S. N. Sokolovo-Remizovo (1985), 
V. Maliavino (1987, 2004), V. Krivcov (1993), Y. Escande (1994, 2001, 2005), He Ging (1999), 
I. P Kamenarovié (1999, 2008), С. Durix (2000), Е Hu Sterk (2004), E. Banfi (2007), Li Zehou 
(1988, 2010), J. Е Billeter (2010) ir ypač aukštu teoriniu lygiu bei įtaigiais lyginamaisiais eks- 
kursais išsiskyriančius E Jullien (1989, 1991, 2009, 2010, 2014) parašytus veikalus, 

Iš lietuvių mokslininkų paskelbtų kinų estetikos ir meno teorijos problemas gvilde- 
nančių darbų išskirčiau V. Kavolio (1977), I. Deimantaitės (2002, 2003), L. Poškaitės (2004), 
D. Švambarytės (2011), A. Juzefovič (2014) tekstus, o taip pat ir per 20 šios knygos autoriaus 
A. Andrijausko publikacijų, kuriose aptariama daugelis svarbiausių kinų estetikos, meno 
teorijos temų ir idėjų. Po daugelio darbo metų šie tekstai įsiliejo į solidžios apimties mono- 
grafiją, kurią nedaug nusižengiant tiesai galima traktuoti kaip daugiau nei tris dešimtmečius 
įvairiomis progomis rašytų tekstų skirtingomis kinų tradicinės estetikos ir meno temomis 
konceptualią idėjinę sintezę. 


Įvadas 


Žiemos rūmai uždarajame mieste Pekine. XIV a. Raižinys 


Skaitytojų dėmesiui pateikiamos monografijos kompozicija ir struktūra padės geriau 
suvokti kinų estetikos ir meno tradicijos savitumą. Šios solidžios apimties monografijos pa- 
grindinis tyrinėjimo objektas yra tradicinė kinų estetika ir menas, kurio neįmanoma adekvačiai 
pažinti neišplėtus tyrinėjimo lauko ir neįvedus į šių reiškinių analizę tarpdalykinių tyrinėjimo 
metodų bei strategijų, nesiremiant patikimais šaltiniais ir naujausiais tyrinėjimais. 

Didžiąją monografijoje analizuojamų šaltinių dalį sudaro kinų filosofinės ir menotyrinės 
estetikos korifėjų sukurti tekstai, kurie gausiai pasitelkiami visose knygos dalyse analizuojant 
pagrindines kinų estetikos ir meno teorijos problemas. Greta minėtų šaltinių, darbe naudo- 
jama įvairi su aptariama problematika susijusi interpretacinė literatūra. Siekdamas pagilinti 
tyrinėjamų problemų kontekstą, autorius įveda kai kuriuos svarbesnius tiesiogiai su aptariama 
problematika susijusius kitų civilizacijų filosofijos istorijos, civilizacijos istorijos, kultūrologijos, 
menotyros šaltinius ir kitų artimų humanistikos sričių specialistų darbus. 

Pagrindiniai principai, kurių stengiausi laikytis rengdamas spaudai šią monografiją - kuo 
platesnio kinų estetikos ir meno tradicijos konteksto aptarimas. Iš čia plaukia nuolatiniai ekskursai 
į kitų didžiųjų civilizacijų estetikos ir meno tradicijas, juose viešpatavusius estetinius požiūrius ir 
meninės kūrybos nuostatas. Kitas svarbus principas - įvesti į tekstą ir pateikti lietuvių skaitytojui 
panoraminį kinų estetikos ir meno tradicijos genezės ir raidos kontekstą. Todėl tiek dėmesio 
leidinyje skiriama įvairiems mitiniams, filosofiniams, religiniams ir kitiems analizės aspektams. 
Ir galiausiai, norėdamas monografiją paversti funkcionalesne įvairių akademinių interesų skaity- 
tojams, ypatingą dėmesį skyriau įvairių kinų civilizacijos istorijos aspektų savitumo išryškinimui. 

Siekdamas geriau atskleisti kinų estetikos ir meno tradicijos savitumą, tyrimo eigoje 
nuolatos pasineriu į lyginamosios analizės plotmes. Spontaniški ekskursai į kitas civilizacines 

ir kultūros tradicijas, epochas, juose viešpataujančias idėjas padeda išryškinti analizuojamų 
krypčių, mokyklų, konkrečių mąstytojų ir menininkų estetinių idėjų, požiūrių ir meninės kū- 
rybos stilių originalumą. Aptariant pagrindinį filosofinės ir menotyrinės estetikos problemų 
lauką, įtakingiausias meno kryptis, mokyklas, vadovautasi tiek rekonstrukcine, tiek kritine 
strategijomis idant išryškėtų jų ypatumai. Skverbiantis į konkrečias estetikos ir meno teorijas 
plačiai pasitelkiamas hermeneutinis metodas, o analizuojant didžiųjų kaligrafijos ir tapybos 
meistrų kūrinius - formalusis, kontekstinis, lyginamasis ir kiti menotyriniai metodai. 

Dėl monografijos pavadinime suformuluoto tyrimo objekto platumo autorius sąmoningai 
atlieka fenomenologinės redukcijos procedūrą ir pagrindinį dėmesį sutelkia į kinų estetiniam 
meniniam fenomenui svarbiausią vizualine rega suvokiamą vaizduojamosios dailės estetikos 
ir meno sritį. Paskiriems skaitytojams gali kilti abejonių dėl kaligrafijos ir peizažo tapybos su- 
reikšminimo, tačiau kalbant apie kinų estetikos ir meno tradicijos klestėjimo epochas būtent 
šie menai juose vyrauja ir geriausiai atspindi kinų estetinio meninio fenomeno rafinuotumą 
ir įstabius kūrėjų poetinio tikrovės suvokimo viražus. Todėl toks intelektinis judesys susijęs 
~ su tyrimo objekto susiaurinimu neabejotinai turi prasmę, kadangi: 1) geriausiai atspindinčios 
giliausius archetipinius hieroglifinės kinų civilizacijos sluoksnius vaizduojamosios dailės rū- 
šys - kaligrafija ir tapyba - ilgai viešpatauja kinų menų hierarchijoje; 2) nekvestionuojamas 
jų išskirtinio viešpatavimo faktas savo ruožtu paaiškina, kodėl šios meno rūšys kinų kultūros 
istorijoje susilaukia gilios, išsamios ir įvairiapusiškos teorinės recepcijos, o jų meno praktikos 
apmąstyme susiformavusios estetinės idėjos ir principai vėliau skleidžiasi kitose srityse ir 3) su- 
teikia tyrinėtojui galimybę išskirti, grupuoti ir išsamiai bei įvairiapusiškai analizuoti pamatinės 
tradicinės kinų estetikos teorijos ir meno problemas. 

Kita vertus, siekdamas nuosekliai aptarti tokį sudėtingą estetikos ir meno problemų 
lauką, autorius pasirenka jam patogiausią medžiagos pateikimo struktūrą nuo bendriausių 
konceptualių filosofinių, teorinių tyrinėjimo aspektų prie empirinės menotyrinės analizės. Todėl 
monografijoje išryškėja trys pagrindiniai morfologinės analizės lygmenys: teorinis, filosofinis 
ir istorinis, o teksto struktūra skyla į keturias skirtingos apimties dalis ir dvidešimt du sąlyginai 
autonomiškus skyrius, kurie papunkčiui supažindina su įvairiais tradicinės kinų estetinės ir 
meno aspektais. 

Daugiausia dėmesio monografijoje skiriama teorinių kinų estetikos ir meno filosofijos 
problemų aptarimui. Pirmiausia autorius įveda savo skaitytojus į tradicinės kinų estetikos 
idėjų pasaulį, išryškina jos savitumą lyginamosios analizės perspektyvoje. Toliau išsamiai ana- 
lizuojami tradiciniai kinų estetinės teorijos ir meno aspektai, estetiškumo samprata, estetinis 
meninis kanonas, išryškinami pagrindiniai tipologiniai filosofinės ir menotyrinės estetikos 
skirtumai, traktatų savitumas, jų tipologija. Didžiulis dėmesys monografijoje skiriamas kinų 
estetinių kategorijų savitumo atskleidimui, detaliai analizuojamos Tuštumos, harmonijos, 
grožio, natūralumo, paprastumo, tyrumo, prėskumo kategorijos išryškinamas jų semantinių 
prasmių laukas. 

Toliau įvairiais aspektais aptarinėjamas kinų tradicinėje meno filosofijoje ir meno teori- 
joje išsiskleidęs meno sampratos savitumas. Taip į dėmesio lauką pakliūna meninės kūrybos 
subjekto, tai yra menininko, jo kūrybinio potencialo, santykio su gamta, meninės kūrybos 
proceso, meno kūrinio ir pagrindinių jo komponentų: erdvės, laiko, formos, ritmo, linijos ir 
spalvos problemos. Atskirą problemų lauką sudaro kinų menų sistemos ir menų hierarchijos 

savitumo aptarimas, įvairių muzikos, poezijos, kaligrafijos, tapybos, skulptūros, kinų sodų ir 
dramos meno apraiškų tyrinėjimas. Atsižvelgiant į išskirtinę kaligrafijos ir peizažo tapybos 
vietą menų sistemoje ir meno raidos istorijoje, detaliau tyrinėjamas kaligrafijos ir tapybos meno 
savitumas, pagrindinių jų stilių tapsmas, dailininko darbo priemonės, aptariamos kaligrafijos 
ir tapybos estetikos tapsmas, jų normatyvinės nuostatos, sąsajos su kitomis meno rūšimis. 

Tačiau, greta estetikos, meno filosofijos problemų tyrinėjimo bloko, knygoje didžiulis 
dėmesys skiriamas civilizacinės komparatyvistikos, komparatyvistinės kultūrologijos, filosof- 
inių idėjų istorijos problemų aptarimui ir šie tyrinėjimo laukai bei su jais susijusios pažinimo 
strategijos akivaizdžiai vyrauja atskirose knygos dalyse. Genetinis požiūris, siekiant suvokti 
tradicinių estetinės minties ir meno formų atsiradimą skatina autorių pasinerti į seniausią 
„archajinį“ kinų civilizacijos sluoksnį. Istoriografijoje šis ilgas po paleolito ir neolito epochų 
sekęs istorinis kinų civilizacijos raidos laikotarpis vadinamas „priešistore“, o ją pakeitęs 
„senove“. Taip į knygoje aptariamų problemų lauką pakliūna ne tik minėtas pagrindinis 
daugiausia su galingų imperinių struktūrų viešpatavimu susijęs kinų kultūros, estetinės 
minties ir meno raidos tarpsnis, tačiau ir neplanuoti, peržengiantys užsibrėžto tyrinėjimo 
ribas istoriniai ekskursai į penkias pagrindines archajinių kultūros formų paveiktas epochas, 
kurios yra įvardijamos pagal konkrečiame istoriniame tarpsnyje viešpatavusius valstybinius 
ir dinastinius organizmus: Xia (2070-1600 m. pr. m. e.), Shang (1600-1046 m. pr. m. e.), 
Zhou (1046-229 m. pr. m. e.), Gin (221-207 m. pr. m. e.) ir Han (206 m. pr. m. e. - 220) 
dinastijos valdymo laikų saulėlydžio. Šis gilesnis didingos kinų kultūros tradicijos sluoksnis, 
kuris užgimsta tūkstantmečiais anksčiau, formuoja pirmaprades „archetipines“ klasikinėje 
kinų kultūroje, estetinėje mintyje ir mene išlikusias gamtos pasaulio suvokimo formas. Toks 
„kito“ analizuojamo reiškinio („teksto“) įjungimas į platesnį įvairių veiksnių įtaką patiriantį 
kinų kultūros istorijos „kontekstą“ ir tyrimo lauko išplėtimas, padėjo autoriui kitaip pažvelgti 
į tradicinę kinų estetiką ir meną, geriau suprasti jų savitumą ir gelmines ilgo tradicinių kul- 
tūros formų viešpatavimo priežastis. 

Šiuos istorinius ekskursus į archajinę senovę dalyje ,,Filosofiné estetika“ keičia filosofijos 
istorijai būdingas konceptualus analitinis tyrinėjimas, kai dėmesys sutelkiamas į filosofinės 

estetikos ištakas garsiojoje „Permainų knygoje“ (Yijing) ir klasikiniame periode susiformavusių 
Konfucijaus, Mengzi, Xunzi, Laozi, Zhuangzi, Liezi, Lu Buwei, Sima Gianio estetinių idėjų 
tyrinėjimą. Daug vietos knygoje skiriama ir vėliau susiformavusios čan mąstymo tradicijos 
aptarimui, žymiausių šios atšakos mąstytojų idėjoms, jų poveikio pagrindinių čan estetikos ir 
meno principų tapsmui. 

Vėliau, atskirame skyriuje glaustai aptaręs kinų dailės istoriografijos (Zhu Jingxuan, Zhang 
Yanyuan, Guo Ruoxu) problemas, autorius pasineria į kitą menotyrinės estetikos problemų lau- 
ką tai yra tyrimo akcentus perkelia į istorinį chronologinį pagrindinių vaizduojamosios dailės 
estetikos ir meno praktikos raidos etapų tyrinėjimą. Ankstyvaisiais viduramžiais atgimstančias 
neodaoizmo estetikos idėjas čia keičia filosofinės estetikos suaugimas su intensyviai besiplė- 
tojančia meno praktika, ryškėja kaligrafijos ir peizažo tapybos estetinių principų savitumas. 
Į tyrimo fokusą pakliūna žymiausių ankstyvųjų kaligrafijos (Yang Xiong, Cai Yong, Zhao Yi, 
Wang Xizhi) ir tapybos teoretikų (Zong Bing, Xie He, dviejų bendrapavardžių Wang Wei) 
estetinės idėjos bei meninės kūrybos principai, tapybos žanrų sistemos klausimai, peizažo 
tapybos formavimosi ypatumai, simbolinės vaizdinių sistemos, gamtos motyvų vaizdavimo 
principai. 

Paskutinėje knygos dalyje detaliai analizuojama Song, Yuan, Ming, Oing dinastijų laikų 
įtakingiausių mokyklų ir meistrų kūryba, atskleidžiami gilėjančios tradicinės estetikos ir dailės 
krizės požymiai, išryškėję XIX a. antrojoje pusėje ir ypač imperijos saulėlydžio metu. Knygoje 
taip pat analizuojami po Ging imperijos žlugimo XX a. išryškėję prieštaringi skirtingais ritmais 
besiplėtojantys modernizacijos procesai ir su jais susiję esminiai kultūros pokyčiai, signalizuo- 
jantys apie tradicinės estetinės minties ir meno nuosmukį. Taip pat glaustai aptariami maoistinio 
tarpsnio padariniai vėlesnei tradicinės kinų estetikos ir meno raidai. Ir galiausiai, paskutiniame 
skyriuje išryškinami neįtikėtinai spartūs per pastaruosius tris dešimtmečius atsiradę meninės 
kultūros pokyčiai, pavertę Kiniją vienu pagrindiniu dabartinės globalios meno rinkos centru. 

Leidinį vainikuoja išvados, santrauka anglų kalba, išsamus literatūros sąrašas, chronologinė 
lentelė, glaustas kinų estetinių traktatų sąvadas ir pagrindinių estetinių terminų žodynėlis. Auto- 
rius viliasi, kad pažintis su šioje monografijoje aptariamomis mąstytojų ir menininkų idėjomis, 
meno kūriniais ir šiandien aktualumo nepraradusiomis problemomis bus dar vienas kuklus 
indėlis, įveikiant mūsų humanistikos atotrūkį nuo jos raidos tendencijų, o knygoje išsakytos 
mintys, įžvalgos, savitas požiūris į daugelį tradicinės kinų estetikos ir meno problemas bus 
įdomios ne tik specialistams, tačiau ir visiems, besidomintiems Rytų Azijos civilizacijomis, jų 
kultūra, filosofija, estetika ir menu. 


20 


Pirma dalis 


TEORINES KINU TRADICINES 
ESTETIKOS PROBLEMOS 


KINŲ TRADICINES ESTETIKOS IR 
MENO FENOMENAS LYGINAMOSIOS 
ANALIZES PERSPEKTYVOJE 


Ma Yuan. Intelektualas prie vandens krioklio. XIII a. pr. 
Spalvotas tušas, popierius 


Tradicijos galia 


Viena didingiausių pasaulinės kultūros istorijoje kinų civilizacija, kaip ir indų, išsiskiria milži- 
niškomis nenutrūkstamomis kultūros tradicijomis nuo neolito epochos iki nūdienos. Šių abiejų 
šlovingą istoriją turinčių civilizacijų kultūros istoriją sieja panašios tradicionalistinės nuostatos, 
kurios dėl daugybės kitų veiksnių įtakos skirtingai skleidžiasi įvairiose filosofinės minties, este- 
tikos ir meno srityse. Pirmiausia kinų, skirtingai nei indų civilizacija, nėra lingvistiškai susijusi 
su Vakarų civilizaciją sukūrusiomis tautomis indo-europietiškomis kalbomis, vartojamomis 
Europos tautų šeimoje. Tai kitas sąlyginai uždaresnis vizualių ideografinės hieroglifo kalbos 
ženklų įtakos apibrėžtas pasaulis, kuris savo kalbomis, mąstymo, estetikos, meno ir kitomis 
kultūros tradicijomis ženkliai skiriasi nuo to, ką mes regime Artimųjų Rytų, Indijos ir Vakarų 
civilizaciniuose pasauliuose. 

Tradicijos vaidmuo Kinijos estetikos, meno filosofijos ir meno istorijoje - viena nuos- 
tabiausių žmonijos dvasinės kultūros apraiškų. Vakaruose seniai įsivyravo vulgarus požiūris, 
tiesmukai priešinantis Europos kultūros „dinamizmą“, nuolatinę pakilimų ir smukimų kaitą ir 
kinų kultūros tradicijų „stabilumą“, kone stagnaciją. Įdėmiau pažvelgę į kinų kultūros kelią po 
drastiškų apokaliptinių istorijos sukrėtimų, pragaištingų klajoklių tautų antplūdžių, įsitikiname 
eurocentriniy teorijų seklumu. Apmirštančios tradicijos, kaip ir gaivališki dvasinių jėgų pakilimo 
periodai, būdingi tiek Vakarų, tiek Rytų kultūroms. 

Kinijoje kristalizavęsi kultūros sluoksniai, temos, leitmotyvai tarsi paklūsta banguojančios 
kaitos dėsniui. Čia tradicionalizmas, ieškojimas nauja ir nuolatinis praeities kultūros klodų 
atgaivinimas visada žengia kartu. Kultūros tradicija yra atvira, lanksti, dinamiška, pajėgianti 
prisitaikyti prie tos dienos poreikių, gebėjo integruoti ne tik naujas formas, temas, motyvus, 
bet ir visuomenei aktualius dvasinės kultūros sluoksnius. Taip kinų kultūros ir meno tradici- 
ja, kiekvienoje epochoje susiurbdama naują turinį, darosi vis turtingesnė, daugiasluoksnė. Ji 
natūraliai pati save reguliuoja. Prasminga kinų estetikos ir meno pažanga iš kultūros subjekto 
pirmiausia reikalauja suvokti save tradicijoje, ją pritaikyti, užtikrinti tolesnį jos tęstinumą ir 
perėmimą. 

Tradicionalistines nuostatas Kinijoje šimtmečiais aktyviai remia šalį valdantis elitas, jos 
klesti imperiniu laikotarpiu, kai atlieka svarbią milžiniškos daugiatautės imperijos vietinių 
kultūros tradicijų niveliacijos ir konsolidacijos funkciją, žlugus imperijai ir spartėjant moder- 
nizacijos procesams tradicinės kultūros, estetinės minties ir meno formos sparčiai praradinėja 
savo įtaką. Tradicija kinų imperijoje perduodama per ypatingu mąstymo stiliumi išsiskiriančius 
ir puoselėjančius ritualus intelektualus ir valdininkus, kurie vadovaujasi tradicionalistiniais 
Konfucijaus priesakais. 

Tradicionalizmo kultas iš tikrųjų vyrauja konfucianizme, kuris kinų estetinės minties 
ir meno istorijoje tūkstantmečiais atlieka svarbią kultūros, estetikos ir meno vertybių bei 
simbolių saugojimo ir perdavimo funkciją. Tačiau, be pozityvių reglamentuojančių kultūros, 
estetinės minties, meno tradicijų puoselėjimo, perdavimo iš kartos į kartą funkcijų, konfucinė 
ideologija atskirais istoriniais tarpsniais įgauna ir konservatyvų, stagnacinį, pavidalą, kuris 
stabdo natūralią kultūros, meno vertybių ir simbolių sklaidą. Tokiais kriziniais kinų estetinės 
minties, meno filosofijos ir meno raidos tarpsniais iniciatyvą perima daoizmo ir čan tradicijų 
šalininkai, kurie aukština spontaniškumo ir kūrybinės laisvės svarbą. Vadinasi, netgi išoriškai 

tradiciškumą neigiantys daoizmo ir čan meno filosofijos koncepcijų šalininkai nesąmoningai 
formuoja savas tradicijas, įtvirtinamas kitų idėjų ir idealų plotmėje. Pavyzdžiui, čan ideologija 
kinų estetikos ir meno tradicijoje sustiprina introvertiškų su meditacija, rimtimi, susikaupi- 
mu susijusių dvasinių motyvų svarbą ir atskleidžia kinų estetinio fenomeno raidai naujas, su 
dvasiniais motyvais susijusias, estetinės patirties ir meno dimensijas. 

Gvildenant tradicijos vaidmenį kinų civilizacijos istorijoje, neverta užmiršti, kad kiekvie- 
nos civilizacijos kultūrinis fondas plėtojasi veikiamas skirtingo intensyvumo tarpkultūrinių 
santykių, įvairių istorinių konfliktų, galios centrų susidūrimų, karų, invazijų ir kitokių politi- 
nių bei socialinių sukrėtimų, kurie skatina nuolatines kultūros formų transformacijas. Todėl 
vienos idėjos, tiesos, principai, vertinimo kriterijai, kurie tinka vieno civilizacijos istorinio 
tarpsnio apibūdinimui, ne visuomet gali būti tiesmukai perkeliami į kitą to paties civilizacinio 
organizmo kultūros formų analizę. 

Kinijos geografinė erdvė bėgant amžiams keičiasi, tai susitraukia spaudžiant karingiems 
šiaurės nomadams arba vakaruose esantiems tibetiečiams, tai — vėl galingai išsiskleidžia įtrauk- 
dama į savo civilizacijos orbitą didžiules toli už šio civilizacijos centro, tarp dviejų didžiųjų 
kinų upių, esančias teritorijas. Tačiau, kaip taikliai pastebėjo Charlesas Patrickas Fitzgeraldas, 
„nei viena iš teritorijų, kuri vieną kartą šios civilizacijos buvo pajungta, niekuomet nebuvo 
visiškai prarasta, nei viena laikinai tapusi kinų arealo dalimi, nepajėgė priešintis kinų kultūros 
sklaidai. Šis pajungimo procesas kartais vyko lėtai, tačiau visada buvo galutinis. Tokia teritorijų 
kaita yra paaiškinama tuo, kad kinai - tai ne vieninga tauta, o greičiau junginys skirtingų tautų, 
apjungtų bendra kinų kultūros erdve“ (Fitzgerald, 1998, p. 12). Kinų kalba ir jai veikiant anksti 
susiformavusi nenutrūkstama kultūros, filosofijos ir meno tradicija nenumaldomai įtraukdavo 
įjos orbitą pakliuvusias tautas ir etnines grupes, kurias „virškino“ savos civilizacijos vertybių ir 
simbolių katile. Išskyrus kelis su svetimšalių šiaurės nomadų užkariavimais susijusius trumpus 

tarpsnius kinai į asimiliuotas tautas žvelgia kaip į lygius ir tai netrukdo išeiviams iš jų užimti 
aukščiausius valstybės postus ir sėkmingai reikštis bet kurioje kūrybinės veiklos srityje. 

Tai, kad kinų civilizacija šimtmečiais šalia neturi galingų konkurentų, padeda šioje šalyje 
įsigalėti etnocentriniam požiūriui į ją kaip pasaulio centrą arba, kitais žodžiais tariant, „Paskliau- 
tés imperiją. Taigi visos kitos už šios civilizacinės erdvės esančios tautos yra suvokiamos kaip 
vasaliniai barbarai. Kai kalbame apie kinų civilizacinio modelio išskirtinumą, verta daugiau 
‘nei du tūkstančius metų gyvavusią kinų imperiją palyginti su kita milžiniškas nenutrūkstamas 
kultūros tradicijas Rytuose turinčia Indija, kurioje tūkstantmečiais taip ir nesusiklostė ilgalaikė 
valstybinė vienybė. Didžiosios imperijos joje gyvavo palyginti neilgai ir niekuomet, skirtingai 
nei kinų imperija, neaprėpė viso Hindustano pusiasalio civilizacinės erdvės regiono. Nors 
periodiškai Kinija skyla į tarpusavyje kariaujančias valstybes, išgyvena klajoklių antplūdžius, 
tačiau niekuomet savo civilizacinėje erdvėje nepraranda kultūrinio bendrumo. 

Per visą galingos kinų imperijos gyvavimo laikotarpį Kinijos kultūra daugiau ar mažiau 
glaudžiai sąveikauja su kitomis Rytų Azijos, Pietų Azijos, Artimųjų Rytų tautomis ir kinų su- 

„kurtas kultūros vertybių ir simbolių fondas savo galia veikia visas su šia civilizacija bendravusias 
tautas. Stipriausiai šis poveikis jaučiamas greta gyvavusiose Korėjos, Japonijos civilizacijose, 
kurios perėmė iš savo kaimynės daug pamatinių savosios kultūros segmentų. Būtent Kinija 
tapo pagrindiniu šios civilizacinės erdvės kultūriniu ir dvasiniu centru, šerdimi, motinine 
ideografinio („hieroglifų rašto išplitimo erdvės“) arba kitaip vadinamos „konfucinės civiliza- 
cinės erdvės“ dvasine ir intelektualine ašimi, apie kurią sukosi šio regiono kultūrinis kosmosas. 

Rafinuotos kinų kultūros, estetikos ir meno kūrėjais tūkstantmečiais buvo mąstytojai, 
intelektualai, dailininkai, poetai, rašytojai, muzikai, mokslininkai, kurie vadovaudamiesi konfu- 
ciniu kilnaus žmogaus idealu ne tik kloja šios unikalios kultūros ir meno tradicijos pamatus, 
tačiau juos ir saugo, plėtoja. Kinijoje užgimusios filosofijos, estetinės minties, meno formos 
plinta į kitas „dukterines“ Korėjos ir Japonijos civilizacijas, kuriose šimtmečiais vietos kultūros 
tradicijų poveikio adaptuojamos ir įjungiamos į savo kultūros vertybių ir simbolių sistemas. 

Šiuo aspektu žvelgiant, trys minėtos „hieroglifų rašto išplitimo erdvės“ civilizacijos 
lyginant su indų, antikos, arabų ir Vakarų civilizacijų pasauliais iš tikrųjų atrodo artimos ir 
šį ju genetinį ryšį bei giminiškumą patvirtina hieroglifų raštas, apranga, žmonių santykis su 
gamta, architektūra, vaizduojamoji dailė, poezija, įtakingiausios intelektualinės pakraipos, 
religijos, meno stiliai. Todėl jos ir sudaro bendrą platesnio masto motininės kinų civilizacijos 
galios suformuotą Rytų Azijos kultūrinį regioną, kuris pastebimai savo kultūros, filosofijos, 
estetikos ir meno formomis skiriasi nuo kitų žmonijos kultūros istorijai reikšmingų civili- 
zacinių pasaulių. 

Atskirais istoriniais tarpsniais, pirmiausia Han ir Yuan dinastijų valdymo laikais, aukštesnį 
kultūros išsivystymo lygį pasiekusi Kinija didžiuoju šilko keliu intensyviai keičiasi savo kultūros 
laimėjimais ir su Vakarų Europa. Iš tikrųjų kinų kultūros tradicijos pasiekimai per tarpines 
indų ir Artimųjų Rytų civilizacijas plinta į Vakarus įvairiais komunikaciniais kanalais ir kitais 
istoriniais tarpsniais, o pasiekę kitoje Eurazijos subkontinento dalyje esančias Vakarų Europos 
tautas tapo neatsiejama jų dabartinio kultūrinio fondo dalimi. 

Civilizacijos istorija ir mokslininkų tyrinėjimai liudija, jog praeityje sukauptas kultūros 
elementų fondas suteikia tradicijai gyvybingumą, spontaniškumą, paverčia ją judriu, dinamišku 
reiškiniu, skatinančiu plėtotis kultūros, estetinės minties ir meno raidos procesus. Tradicijoje 

slypi daugybė įvairių spontaniškų, improvizacinių jėgų, kurios įvairiose kūrybinės veiklos 
srityse, ypač tokiose lanksčiose kaip estetika ir meninė kūryba, greitai suranda alternatyvius 
raidos kelius, įveikia įvairius prieštaravimus. 

Neatsitiktinai svarbiausiai tikro meno gimimo veiksniais kinų tradicinėje estetikoje ir 
mene skelbiamas glaudus menininko sąlytis su anksčiau gyvavusia tradicija, jos įsisavinimas, 
išsilavinimo įvairiapusiškumas ir gelmė, galinga kūrėjo biologinė energija, dvasios budrumas. 
Kinams akivaizdu, kad meistriškas pasirinktos meno srities techninių meninės išraiškos 
subtilybių įvaldymas ir konkrečios meno srities meistro tapsmas taip pat neįmanomas be iš- 
samaus ir įvairiapusio tradicijos pažinimo. Daugumą šių tikro meno gimimą apsprendžiančių 
problemų, anot kinų meno filosofijos traktatų autorių, galėjo padėti mokiniui išspręsti glaudus 
gyvenimiškas ryšys ir nuolatinis bendravimas su mokytoju, kadangi gyvenimo ir meno tiesas, 
kinų įsitikinimu, galima suvokti tik tiesiogiai jas išgyvenant. Vadinasi, prisilietimas prie gyvy- 
binguju tradicijos versmių ir menininko profesinio tobulėjimo kelias prasideda nuo mokytojo 
pasirinkimo bei judėjimo jo nubrėžtais keliais. 

Į šį autentiško tradicinio meno genezės aspektą atkreipia dėmesį V. Maliavinas, kuris pastebi, 
kad „kuo daugiau vienas nuo kito skiriasi mokytojas ir mokinys, tuo vieningesni jie yra. Mes čia 
susiduriame su panašumo filosofija, radikaliai besiskiriančia nuo vakarietiškos idealo pamėg- 
džiojimo, mimezės, filosofijos. Pastarasis reikalauja supratimo pastangų, panašumas reikalauja 
atradimo arba, tiksliau išsireiškus, jis pats atsiveria mums. Čia svarbus įgūdis, praktika. Taip pat 
čia viskas gali būti panašu viskam. Todėl tikras panašumas (konkrečios giminės mokyklos ar 
meno) visuomet pateikiamas kaip slaptas žinojimas, jis reikalauja išsilavinimo, ką mes regime 
kinų kultūroje. Išsilavinimas Kinijoje suprantamas kaip savo sąlyčio su tradicija suvokimas, kaip 

tęstinumas nušvitusios dvasios, beobjektės ir neturinčios pradžios. Todėl mes galime fiksuoti tik 
tradicijos atradimo faktą, įėjimą į ją, o ne jos paneigimą. Šia prasme kinų civilizacija prasideda 
nuo tradicijos suvokimo, tai yra Pirmapradžio, kuris yra fiksuojamas pirmapradžio suvokimo fan- 
tazmo arba, kaip sakydavo Kinijoje, regimy vaizdinių „kintančia iliuzija“ (Maliavin, 2011, p. 421). 

Paprastai menininkai savo kūrybinio stiliaus tapsmo kelyje neapsiriboja tik vieno jo 
vaizduotę pavergusio kūrėjo stiliaus sekimu, kadangi sekimas tik viena mokykla tradiciškai 
yra laikomas išsilavinimo konkrečioje meninio pažinimo srityje trūkumu. Todėl ieškodami 
individualaus kelio menininkai neretai bandydavo įvairių mokyklų stilius, diskutuodavo su 
draugais, kolegomis, aiškindavosi, kas labiausiai atitinka kūrybinio potencialo ypatumus ir 
asmeninius meninius poreikius. Šis jautrus santykis su mokytojais ir tradicija suvokiamas kaip 
neišvengiama tikro savo srities meistro nueito kelio dalis, be kurios neįmanomas individualaus 
kūrybos stiliaus sukūrimas ir įtvirtinimas. 


Kinų estetiškumo samprata 


Kinų estetika - tai savitas kultūros fenomenas, nulemtas didžiosios kinų civilizacijos sukurtų 
dvasinių vertybių. Būtent Kinijoje susiformuoja daugelis fundamentalių filosofinių, estetinių 
idėjų, specifinių meno formų, kurios sąlygoja pagrindinius Rytų Azijos estetikos ir meno bruo- 
žus. Lygindami Kinijos estetinės minties raidą su Indijos ir kitų Rytų Azijos didžiųjų civilizacijų 
(Japonijos, Korėjos) sukurta estetika, galime išskirti kai kurias specifines ypatybes. Pirmiausia 
kinų ir indų estetines teorijas sieja nuoseklus idėjų tęstinumas, sąlygojamas vienodai turtingų 
nenutrūkstamų dvasinės kultūros raidos tradicijų. Kita vertus, skirtingai nuo Indijos, kurioje dėl 
galingos vedų literatūros tradicijos vyrauja norminiai poezijai ir dramai skirti traktatai, Kinijoje 
dėl ideografiniam kinų hieroglifų raštui būdingo vaizdinio asociacinio tikrovės suvokimo išsiskiria 
tapybos estetikos veikalai. Korėjos ir Japonijos estetinė mintis, kaip ir visa šių šalių kultūra, daug 
jautresnė išorinėms įtakoms, patiria daugiau transformacijų, lengviau perima naujoves, o štai 
Kinijoje galime konstatuoti per šimtmečius susiklosčiusių estetinių ir meninių tradicijų poveikį. 

Vakarų mokslininkams būdingas nesąmoningas noras primesti kitų civilizacinių pasaulių, 
vadinasi, ir kinų estetikos, meno teorijos tyrinėjimams tam tikras mąstymo schemas, teorinius ir 
metodologinius principus. Tačiau vakarietiška „estetikos“ mokslo samprata tik su tam tikromis 
išlygomis gali būti taikoma tradicinei kinų estetikai, kuri remiasi kitokiais požiūriais į žmogaus 
ir jį supančios gamtos pasaulio santykius, estetiškumą, meną, menų hierarchiją, menininką, jo 
kūrybos tikslus, meninės kūrybos procesą, svarbiausius jį veikiančius veiksnius ir pan. Todėl, 
pasinerdami į tradicinės kinų estetikos, meno teorijos, meno pažinimą, neturime pamiršti šio 
tyrinėjamo estetinio fenomeno savitumo. 

Įdėmiau lyginamuoju aspektu analizuojant Kinijoje, Indijoje ir Vakaruose išsikristalizavusias 
mokslo apie estetiškumo prigimtį, jo apraiškas gamtoje ir mene tradicijas, iškart pastebimi esminiai 
skirtumai. Jie išryškėja pamatinėse teorinėse nuostatose, kategorijose ir gvildenamų problemų 
laukuose, konkrečių problemų ir savitų jų interpretacijų akcentuose. Kita vertus, kiekvienoje iš 
minėtų tradicijų susiklosto skirtingos kryptys, mokyklos su savitais požiūriais į pamatines filoso- 
finės ir menotyrinės estetikos problemas. Šiuos skirtumus regime ir įtakingiausių kinų estetikos 
krypčių (konfucianizmas, daoizmas, čan) šalininkų pamatinėse teorinėse nuostatose. Pavyzdžiui, 

konfucianizmo kūrėjų ir adeptų veikaluose 
ryškiau nei kituose ryškėja potraukis raciona- 
liam mąstymui, logiškam minčių dėstymui, 
aiškiau apibrėžtoms kategorijoms, o daoistinis 
ir čan mąstymas neretai stulbina paradoksalu- 
mu ir kategorijoms būdingu neapibrėžtumu, 
išsakomų minčių prasmių priklausymu nuo 
konkretaus konteksto. 

Retrospektyviai žvelgiant į ilgą kinų 
estetinės minties nueitą kelią, negalima kate- 
goriškai teigti, kad tradicinėje Kinijos kultūroje 
gyvuoja pagal vakarietišką mokslo tradiciją 
sukurtas „mokslas apie grožį. Pirmiausia šiuo- 
laikinėje kinų humanistikoje išplitęs dvidalis 
terminas meixue, kurį sudaro žodžiai mei 
(grožis) ir xue (mokymas), yra tik XX a. pra- 
džioje nukaltas naujadaras. Jis įsitvirtina kinų 
akademiniame moksle verčiant vakarietiškus 
estetinius tekstus ir ieškant „estetikos“ sąvokos 
kiniškų atitikmenų. Šis simetriškų terminolo- 
ginių atitikmenų ieškojimas Kinijoje yra atsi- 
radęs kaip vienas iš būdų, padedančių geriau 
suvokti Viduržiemio jūros regiono antikos ir 
Vakarų estetikos bei meno tradicijų savitumą. 
Kita vertus, jis atsiranda kaip kultūrinio dia- 
logo paieška, noras visavertiškai diskutuoti su 
Vakarų estetikos ir meno tradicijos atstovais a 
jų teorinių koncepcijų ir idėjų teritorijose. Ma Yuan. Vėjo ir lietaus peizažas, XIII a. pr. 

Ir, galiausiai, Vakarų estetikos idėjų, teorinių Spalvotas tušas, šilkas 
ir metodologinių principų recepcija padeda 
kinams geriau suvokti savo estetikos, meno teorijos ir meno tradicijų savitumą bei vertę. 

Neatsitiktinai, vietoj įprasto termino „estetika“, prancūzų sinologė Florence Hu-Sterk 
siūlo mokslininkams pasitelkti kitą formuluotę „kinų požiūriai į meną ir grožį“ (la rėflexion des 
chinois sur les arts et beau (Hu-Sterk, 2004, p. 11). Kiek konceptualiai pagrįstas toks siūlymas, 
pamatysime pasinerdami į lyginamuosius kinų estetikos ekskursus su kitų civilizacinių pasaulių 
estetikos ir meno teorijomis, papunkčiui aptardami įvairius kinų estetikos sąvokų sistemos, 
meno, menininko, menų hierarchijos, meninės kūrybos procesų psichologijos, meno kūrinio 
sampratos ir kitus ypatumus. Todėl pasitelkdami kaip pagalbinį darbinį instrumentą vakarie- 
tišką terminą „estetika“, tradicinės kinų estetikos analizei naudosime jį tik su tam tikromis 
išlygomis, neužmiršdami tyrinėjamos tradicijos savitumo. 

Ankstyvaisiais viduramžiais veikiant klasikiniams estetiniams idealams galutinai susiklos- 
to tradicinės kinų estetikos principai. Ji remiasi europietiškajai mąstysenai svetima žmogaus 
ir jį supančio pasaulio koncepcija. Vakarų estetikoje žmogus priešpriešinamas pasauliui ir 

patalpinamas Visatos centre. Žmogaus vaizdinys, įdėmus jo kūno tyrinėjimas, grožio aukštini- 
mas tampa europietiško antropocentrizmo ir humanizmo išeities tašku, pagrindiniu estetinės 
būties ir meninės kūrybos objektu. Kinų tradicinės estetikos esmė - kosminio universalizmo 
idėja, kuri nesureikšmina individo. Žmogus čia ištirpsta jį supančioje didingoje gamtos stichi- 
joje, suvokia save kaip organišką gamtos dalį. 

Palyginus kinų ir Vakarų estetines tradicijas, į akis krinta europietiškam pasaulio su- 
vokimui būdingas subjekto (žmogaus) ir objekto (gamtos) dualizmas, o Kinijoje - monizmas, 
t. y. Žmogaus ir gamtos vientisumas. Iš čia išplaukia ir kitas esminis skirtumas - vakarietiškai 
estetikai būdingas „pasaulio pertvarkymo, jo aktyvaus jvaldymo, drastiško įsiveržimo į gamtos 
procesus principas, o kiniškajai - priešingai, prisitaikymo prie gamtos, vienovės su ja ieškojimas. 
Kinų mąstytojai linksta į intravertišką jauseną, introspekciją, labiau domisi individo dvasios 
ugdymu negu išorinio pasaulio įvaldymu. Žymus prancūzų meno filosofas A. Malraux teisingai 
pažymėjo, kad Vakarų menininkai dažniausiai savo kūrybinę galią naudoja inertiškai gamtai 
pakeisti, tobulinti. Tai yra medžiagos pajungimo menininko valiai aktas. O kinų dailėje me- 
nininkas ir ta medžiaga, kurią jis panaudoja kūrybai, yra vienodo aktyvumo, kartais pastaroji 

"net diktuoja sąlygas menininkui (Malraux, 1948, p. 94). 

Metaforiška Dao sąvoka, slypinti pagrindinių kinų estetikos krypčių esmėje, padėjo 
atsirasti savitam sintetiniam mąstymo stiliui, kuris itin paveikė meninį pasaulio suvokimą. 
„Kinai žvelgė į gyvenimą ne pro religijos, filosofijos ar mokslo, tačiau pro meno prizmę. Atro- 
do, kad ir visas kitas jų veiklos sritis buvo nuspalvinusi meninė pasaulėjauta“ (Rowley, 1989, 
p. 9). Kiniškojo panestetizmo raiška tokia galinga, kad paliečia net mokslo ir filosofijos sritį. 
Kinijos viduramžių intelektualams, sukūrusiems rafinuotą estetiką ir įvairove stebinančias 
meno formas, būdingas vidinis grožio ir meninių vertybių regėjimas bei išgyvenimas. Tiesa 
jiems tik tuomet tampa autentiška, kai ji išgyvenama, papildoma subtiliais grožio atspalviais, 
poetiniais įvaizdžiais. 

Todėl kinų estetikos kūrėjams yra mažiau svarbus tikrovės pamėgdžiojimo principas, 
kadangi pagrindinį dėmesį jie sutelkia į emocinį santykį su estetinės kontempliacijos objektu, tai 
yra jausmų ir nuotaikų išraiška, kas akivaizdu poezijos, kaligrafijos ir tapybos kūriniuose. Su 
senovės graikų estetika kinus sieja išskirtinis dėmesys harmonijos kategorijai, kurią apibūdina 
kaip grožio idealą ir „vidurio kelio“ ieškojimą. Tačiau kinai harmonijos sampratą sieja ne tik 
su estetiniais, tačiau pirmiausia su konfucianizmo estetikos šalininkų deklaruojamais etiniais 
principais, o graikai ir jų paveikti Vakarų estetikos atstovai daugiau kalba apie formų harmonijos 
grožį, nors negalima neigti, kad daugeliui graikų yra svarbus grožio ir gėrio vienybės tai yra 
vadinamasis kalokogatijos principas. 


Kinų estetinis meninis kanonas 


Kinų civilizacijos erdvėje šimtmečiais formuojasi savitas sinkretiškas estetinis meninis kanonas, 
kuriame skirtingais pavidalais sąveikauja tiek per centralizuotas valstybines institucijas sklei- 
džiami, tiek ir jiems oponuojantys estetiniai idealai, meninės kūrybos formos, kurios ilgainiui 
susilieja į tradicinei kinų estetinei ir meninei kultūrai būdingų visuotinai priimtų estetinių 
bei meninių taisyklių ir normų rinkinį. Ankstyviausios šio kanono ištakos - neolito epochos 

archajinės kosmologinės pažiūros, ritualai, sakralinio ir maginio pobūdžio kūrybinė praktinė 
veikla ir jos ritualizuotais normatyviniais reikalavimais apibrėžtos taisyklės. 

Susiformavus šalyje galingoms imperinėms valstybės valdymo struktūroms normatyviniai 
kūrybinės veiklos reikalavimai teoriškai grindžiami oficialios konfucinės etikos normomis. 
Besąlygiškai šalyje viešpataujanti centralizuota valdžia iš imperatorių rūmų skleidžia savo įtaką 
visose visuomeninio ir kultūrinio gyvenimo srityse. Todėl estetinio meninio kanono tapsmas 
patiria esminius su filosofiniu jo konceptualizavimu ir meninės kūrybos principų sunormi- 
nimu susijusius pokyčius. Klasikiniame periode į klestėjimo tarpsnį įžengusios pagrindinės 
kinų filosofijos kryptys konfucianizmas, daoizmas ir čan stipriai veikia ne tik normatyvinius, 
tačiau ir įvairius ontologinius, epistemiologinius, socialinius, etinius, estetinio meninio kanono 
tapsmo aspektus. Kanoniškos meninės kūrybos formos su joms būdingų taisyklių ir norminių 
reikalavimu visuma vis glaudžiau susipina su Han ir Jin dinastijų valdymo metu vis didesnę 
įtaką įgaunančiais neodaoizmo ir čanbudizmo mokymais, juose išplėtota gamtos ir meninės 
būties filosofija. Čia į vieningą gimstančio estetinio meninio kanono sistemą jungiasi ne tik 
filosofinės konfucianizmo, neodaoizmo ir čanbudizmo idėjos, tačiau ir įvairūs su ideografinio 
rašto simboliais, meno praktikos kompoziciniais, erdviniais, spalviniais ieškojimais susiję 
normatyviniai reikalavimai, kurių santalka įvairių menų formomis įtvirtina jau brandesnio 
konceptualiais filosofijos principais ir neodaoistiniais grožio bei harmonijos idealais pagrįsto 
estetinio meninio kanono užuomazgas. 

Tiesa, paskirais kinų civilizacijos klestėjimo tarpsniais išsiplėtus prekybiniams ir kul- 
tūriniams kontaktams su kitomis šalimis, kinų estetinio meninio kanono tapsmą veikia 
užsieninės įtakos. Šie procesai akivaizdžiai regimi Han ir Tang imperijų gyvavimo laikais, 
kai stiprėja prekybiniai ir kultūriniai ryšiai su persų civilizacijos įtakoje esančiais kultūriniais 
regionais, o vėliau su Indija. Vadinasi, priešingai daugelyje tekstų išplitusiems požiūriams į 
kinų estetinio meninio kanono tapsmo imanentiškumą, tikrovėje jis patyrė daugiau ar ma- 
žiau reikšmingos įtakos, ir čia pirmiausia reikėtų išskirti jau mūsų eros pradžioje ryškėjantį, 
tačiau itin plačius mastus įgavusį Tang dinastijos valdymo laikais indų civilizacijos poveikį. 
„Daugelį metų dviejų didžiųjų civilizacijų - kinų ir indų vieningumas ir tolydumas, jų tra- 
dicijos, nepaisant jų ilgamečių kontaktų, buvo laikomos visiškai atskiromis ir neturinčiomis 
nieko bendro. Kinų tapyba, kaip ir indų skulptūra, daugelio mokslininkų suvokiamos kaip 
unikalūs kultūriniai dariniai, besirandą grynai iš savos kultūros ir jos stiliaus. Netgi ir ten, 
kur šių civilizacijų įtakos labiausiai susilieja, pavyzdžiui, vakarinės Kinijos Magao budistinėse 
olose, ši nuostata yra tokia stipri, kad atskirus elementus iš skirtingų regionų tyrinėtojai 
atskiria. Tačiau Song dinastijos (960-1279) laikų tapybos atveju, konkrečiai kalbant tušo 
tapybos, toks atskyrimas yra neįmanomas. Šiuo atveju regima tokia abiejų civilizacijų filo- 
sofinės minties ir jausmo sintezė, kad sunku atskirti abstrakčius Song meno aspektus nuo 
regioninių ypatybių. Ir iš tiesų, rezultatas atspindi kerinčią formą, kuri gali būti vertinama 
kaip abiejų valstybių kūrybos etalonas“ (Di Bona, 1969, p. 280). Dėl šios sintezės atsiranda 
plati kinų estetiniam meniniam kanonui būdingų meninės išraiškos priemonių skalė. Joje 
dėl išskirtinio hieroglifo struktūros vaidmens išryškėja kinų estetiniam fenomenui artimas 
įvairių meno rūšių sąryšingumas, kurio nepanaikina konkretaus estetinio fenomeno ar meno 
kūrinio ryšys su jį supančia kultūrine aplinka, suteikiančia pagrindinius jo stiliaus bruožus 
ir kontekstines prasmes. 

Hierarchizuotoje tradicinéje visuomenéje 
išplitusios filosofinės idėjos, visuotinai priimtos 
ritualizuotos rūmų gyvenimo taisyklės ir normos 
stipriai veikia įvairias kūrybinės veiklos sritis, 
meno kūrinių vertinimo kriterijus, menininkų 
skonius, jų gyvenimo būdą, kūrybines praktikas, 
įvairių kuruojančių meną imperinių institucijų, 
Kaligrafijos ir Tapybos akademijų, meno kolek- 
cininkų veiklą, kuri, kaip ir akademijų veikla, 
yra pajungta griežtai apibrėžtoms taisyklėmis, 
aiškiais socialiniais užsakymais, įvairiomis skati- 
nimo ir nuobaudų priemonėmis, kurios susipina 
su menininko kūrybinę laisvę ribojančių norma- 
tyvinių nuostatų visuma. 

Įgavęs klasikiniame periode filosofinį pa- 
grindimą konfucianizmo, daoizmo ir čan esteti- 
koje, Jin ir Tang dinastijų valdymo metu estetinis 
meninis kanonas pradeda kristalizuotis vaiz- 
duojamyjy menų teorijoje ir meno praktikoje. 
Dėl ankstyvųjų kosmogoninės kilmės estetinių 
teorijų mįslingumo, jų simbolinio pobūdžio, 
techninių meninės išraiškos priemonių sudėtin- 
gumo ankstyvojo kinų estetinio meninio kanono 
pagrindą sudarančios kaligrafijos estetiniai ir 
meniniai principai pirmiausia plinta įvairiapusiš- 
kai išsilavinusiuose elitiniuose kinų visuomenės 
sluoksniuose, o per juos skleidžia savo įtaką kinų 
civilizacijos erdvėje. 

Šio kanono tapsmas ir sklaida tiesiogiai 
siejasi su kinų ideografine rašmenų sistema. 
Kinų rašto esmė - ne abstrakčių raidžių seka, 
o piktograma, t. y. schematiškas piešinys, sim- 
bolizuojantis konkretų daiktą, reiškinį, apie kurį 


rašoma. Nors rutuliojantis hieroglifų raštui šios sąsajos pastebimai silpnėja, tačiau daugelis 
hieroglifų iki šiol simboliškai susiję su realaus pasaulio daiktais ir reiškiniais. Kinų estetikos 
ir meno žinovas E. Fenollosa hieroglifiniame rašte įžvelgia tobuliausią autentiškos kalbos 
analogiją ir sieja jo specifiškumą su dinamišku vientisumy, t. y. sugebėjimu tiesiogiai atkurti 
daugybės natūralių pasaulio procesų bei daiktų vidinį sąryšingumą. Kitaip nei vakarietiškojo 
alfabetinio rašto logicizmas, hieroglifų struktūros atspindi vientisą pasaulinių procesų judėjimą, 
pirmapradę žmogaus ir gamtos, dvasinio ir materialaus pradų vienybę, natūraliai formuoja 
metaforišką tikrovės suvokimą. Šis metaforiškumas, anot E. Fenollosos, „įmanomas tik todėl, 
kad jis atitinka objektyvius gamtos santykius, kurie realesni ir svarbesni nei daiktai, kuriuos 


jie sieja“ (Fenollosa, 1968, p. 22). 

Versdamas sutelkti mintis į daiktų santykius, ženklą, jų visumą, hieroglifų raštas kartu 
plėtoja kinų estetinio meninio kanono tapsmui svarbų vaizdinį asociatyvų mąstymą, daugia- 
sluoksnį tikrovės suvokimą, sąlygoja savitą kategorijų sistemą, daug laisvesnį teksto formavimą 
ir suvokimą. „Mes įsivaizduojame pasaulį abstrakčioje skirtingo laiko tėkmėje, tačiau viskas 
vyksta iškart, vienu metu, ir konkretus egzistavimas Visatoje nepaklūsta mūsų abstrakčios 
kalbos aprašinėjimui. Netgi dulkių saujos tikslus aprašymas, remiantis tokiais principais, 
pareikalautų nepaprastai daug laiko. Linijinis, nevienalaikis kalbos ir mąstymo pobūdis itin 
ryškus tose kalbose, kurios naudojasi ilga raidžių virtine“ (Watts, 1968, p. 27-28). 

Taigi kinų estetinio meninio kanono tapsmas, jo visuotinai priimtų taisyklių ir normų 
visuma glaudžiai siejasi su visus sudėtinius kanono segmentus sistemiškai organizuojančiu 
archetipu - hieroglifu. Pastarojo esmė - vizualaus pavidalo simbolinės ir energetinės prasmės 
prisodrinti simboliai, kurie yra svarbus tradicinio kanono normatyvinių kūrybos stiliaus 
reikalavimų savitumą kuriantis veiksnys. Vadinasi, vaizdinis hieroglifinis tikrovės suvokimas 
su jam būdingų normatyvinių nuostatų visuma yra pagrindinė kinų estetinio meninio kanono 
šerdis. Šių hieroglifais užrašytų simbolių ištakos yra ženklinės vaizdinės prigimties archajinėse 
piktogramose - vizualinės prigimties piešiniuose, kurie yra ne tik menų hierarchijoje iškilusio 
kaligrafijos meno, tačiau ir tikrasis kinų estetinio meninio kanono savitumą ir jo tolesnės raidos 
ypatumus apsprendes veiksnys. 

Kinų rašto ir iš jo išsirutuliojusios kaligrafijos estetinių principų tapsmo ir raidos istorija 
rodo išskirtinį vaizdinio tikrovės suvokimą tradicinėje kinų kultūroje, padeda geriau suvokti šios 
tautos mąstymo principus, estetinius idealus, pamatines vertybines nuostatas, paaiškina dėmesį 
išsilavinimui, tradicijos galios jsisgmoninimui. Ilgainiui kaligrafijoje visuotinai priimtų kūrybos 
normų visuma, joje išsikristalizavę normatyviniai kūrybinių stilių reikalavimai tampa savotišku 
idealu, išskirtinės svarbos sociokultūriniu fenomenu, iškylančiu kinų ir kitų hieroglifų zonos Rytų 
Azijos tautų menų hierarchijos viršūnėje. Tapusi daugybės specifinių kinų civilizacijos genezės 
veiksnių apspręstu svarbiu kinų kultūros reiškiniu, kaligrafija skleidžia savo estetinius principus, 
taisykles ir normas į kitas meno rūšis. Todėl ir kitų meno sričių kinų estetinis meninis kanonas yra 
ženklinamas galingos kaligrafizmo įtakos. Kaligrafizmas yra tarsi styguojanti kinų estetinio meninio 
fenomeno raidą pagrindinė ašis, kuri veikia visą vėlesnę tradicinės estetinės minties ir meno raidą. 

Vėliau iš kaligrafijos lyderio estafetę perėmusioje Song peizažo tapyboje estetinis meninis 
kanonas įgauna naujas ištobulintas formas ir sukuria rafinuotą jį teoriškai grindžiančią brandžią 
peizažo tapybos estetiką, kurios idėjine šerdimi ir varomąja jėga tampa plačiausią visuome- 
ninį pripažinimą įgavusi intelektualų ir akademikų estetika. Song didžiųjų peizažo meistrų 
Fan Kuan, Mi Fu, Guo Xi, Li Tang, Ma Yuan, Ma Lin, Xia Gui, Mu Qi susiformuotas peizažo 
tapybos estetinis meninis kanonas išsiskiria tobulais kompoziciniais, erdviniais ir koloritiniais 
sprendimais, plastinių formų emociniu įtaigumu, kas paverčia šį kanoną nekvestionuojamu 
idealu ir nuolatinio pamėgdžiojimo objektu daugeliui vėlesnių kartų dailininkų kūriniuose, 
kurių orientacija į nubrėžtas autentiškos kūrybos erdves stebina ilgalaikių perimamu ir tęs- 
tinumu. Šiame kanone skleidžiasi savita specifinių sunkiai racionaliai apibrėžiamų estetinių 
ir meninių taisyklių visuma, kurios esminiu segmentu tampa ir pats į kanono įtakos lauką 
pakliuvęs menininkas, jo jautrus asmeninis santykis su didžių anksčiau gyvavusių meistrų 
kūriniais ir jj supančiu gamtos pasauliu, konkrečios meno rūšies savitumo problemos. Santykyje 
su kanono keliamais reikalavimais išskirtinę svarbą įgauna įvairūs vidiniai menininko kūrybą 

formuojantys veiksniai: estetinės nuostatos, įsijautimas į meninės kūrybos procesą, emocinis 
santykis su meninės kūrybos objektu, techninės meninės išraiškos priemonės. 

Kalbant apie šio kanono įsitvirtinimo ir sklaidos ypatumus nevertėtų pamiršti, kad, greta 
valdovų rūmų remiamų unifikuojančių iniciatyvų, milžiniškoje imperijos teritorijoje ilgainiui 
atsiranda nauji kanoniškų normų sklaidos intelektiniai bei meninės kūrybos židiniai (tokiais 
buvo atokiai nuo miestų įsikūrę vienuolynai ar talentingų intelektualų, menininkų grupės) 
kuriuose ryškėja specifiniai konkrečiai epochai ir regionui būdingi nauji stilistiniai kanono 
bruožai. Susilpnėjus centralizuotoms imperijos valdymo struktūroms, invazijų, centro krizių 
tarpsniais neretai išaugdavo periferijoje esančių lokalių regioninių kultūros centrų, juose 
užgimstančių sąjūdžių, mokyklų, kūrybos formų įtaka, kuri paprastai tiesiogiai siejasi su regi- 
onų augančia ekonomine ir politine galia; o jai blėstant silpnėja jų įtaka šalies kultūriniam ir 
meniniam gyvenimui. Šis procesas išryškėja valdant Tang ir ypač Yuan dinastijoms, kai opozi- 
cijoje imperatorių rūmams ir Akademijai buvusios intelektualų ar vienuolynų kongregacijose 
susitelkusios grupuotės, mokyklos, sąjūdžiai šimtmečiais priešinosi iš tų centrų sklindančioms 
unifikuojančioms tendencijoms. Tačiau vertinant pagrindines kinų estetinio meninio kanono 
raidos tendencijas, tenka pripažinti, kad ilgalaikėje perspektyvoje plėtojantis kinų teorinei 
minčiai ir meno praktikai dažniausiai stipriau yra jaučiamas iš imperijos centro sklindančių 
universalių niveliuojančių lokalias tendencijas estetinių taisyklių ir meninės kūrybos normų 
poveikis. Jos sujungia ir sunormina pagal konkrečios epochos kūrybinės veiklos centro modelį 
visas kanono išplitimo erdvei būdingas visuotinai priimtinas regioninių kūrybos stilių taisykles. 

Kinų estetinio meninio kanono savitumas giliausiai atsiskleidžia kaligrafijoje, poezijoje 
ir peizažo tapyboje, kurioje kinų estetinis meninis kanonas tarsi pasiekia tobulą formą. Jis 
įgauna įvairiapusiškai išplėtotos tradicijos, kurioje estetinė mintis ir meninė vaizduotė susilieja 
į harmoningą visumą ir pagimdo rafinuočiausią kinų kultūros reiškinį. Netgi dabartiniam 
Vakarų meno mylėtojui aukščiausią savo pakilimo tašką pasiekusi Song epochos kinų peizažo 
tapyba atrodo aktuali ir šiuolaikiška. Šias jos neblėstančio aktualumo savybes tikriausiai ga- 
lime dalinai paaiškinti genealiems kūriniams būdingu principiniu neišsakomumu ir tuo, kad 
kontempliuojant šiuos kūrinius jaučiamas aukštas kompozicijos, kolorito, plastinės kultūros 
ir estetinio vertinimo kriterijų reikalavimus atitinkantis lygis. 

Tolesnė jau aukščiausią savo raidos tarpsnį peržengusi kinų meninė kultūra, praradusi 
Song ir Yuan dinastijų valdymo tarpsniui būdingą kūrybos gelmę, Ming dinastijos valdymo 
laikotarpiu įžengia į krizės ir stilistinio surambėjimo fazę. Po galingų socialinių sukrėtimų 
mandžūrų imperijos saulėlydyje kultūroje dar akivaizdžiau išryškėja stagnacijos ir kūrybinės 
galios nuosmukio tendencijos, kurios neišvengiamai atsispindi ir gyvybingumą prarandančiame 
estetiniame meniniame kanone, kuris susidūręs su galingomis modernizacijos apraiškomis, 
praranda anksčiau turėtą aktualumą. 

Vadinasi, tradicinis kinų estetinis meninis kanonas ir rafinuočiausia jo peizažo tapybos estetikos 
ir meno forma, kuriai šioje monografijoje skiriamas pagrindinis dėmesys savo istorinėje raidoje 
išgyveno esmines metamorfozes, susijusias su pagrindiniais kinų civilizacijos istorijos posūkiais ir 
pokyčiais menų hierarchijoje bei visuomeninės sąmonės ir estetinių idealų transformacijomis. Jo 
savitumą pirmiausia lemia iš specifinių kinų hieroglifų susidedanti ideografinė rašmenų sistema ir 
jos poveikyje susiformavęs bei menų hierarchijoje iškilęs kaligrafijos menas, o vėliau jį menų hierar- 
chijoje pakeitusi peizažo tapyba, kurių normatyviniai kūrybinio stiliaus reikalavimai, atspindintys 


32 


Estetinės minties istorijos periodizavimas 


Han Huang, Intelektualų pokalbis sode. VIII a. Spalvotas tušas, šilkas 


esminius estetinio meninio kanono bruožus, išplinta kitose meno srityse. Visa tai apsprendžia ilgą 
vizualinio meno normatyvinių taisyklių ir reikalavimų įsivyravimą kinų vaizduojamosios dailės 
tradicijoje, kuri turi įtakos ir besiskleidžiančiai estetinei minčiai, ir kitoms kūrybinės veiklos sritims. 


Estetinės minties istorijos periodizavimas 


Kinų estetikos ir meno tradicija, paklojusi pamatus kitoms didžiosioms Rytų Azijos (japonų, 
korėjiečių) tradicijoms, išsiskiria estetinės minties idėjų istorijoje tęstinumu, ypatingu гай- 
nuotumu, subtiliu formos, intonacijų jausmu ir daugybe kitų savitų bruožų. Brandžios kinų 
estetikos ir meno tradicijos švelnų delikatumg kuria išsilavinusi kilminga aristokratija, aukšto 
rango valdininkai, mąstytojai, mokslininkai, menininkai, literatai, kurių patirtis pagrįsta 
tūkstantmečiais formuotos filosofijos, meno praktikos tradicijos, kilnaus išmintingo žmogaus 
idealo siekio ir savitos „meno kelio“ ideologijos. 

Turėdama turtingą kultūros istoriją kinų civilizacija tūkstantmečiais kaupia savo intelektinį 
ir kultūrinį potencialą; ji buvo pasaulinės civilizacijos lyderių gretose pirmųjų didžiųjų upių 
civilizacijų formavimosi metu, išsaugoja jas ir rašto civilizacijos ir pirmųjų filosofijos mokyklų, 
svarbių kultūros ir meno institucijų formavimosi laikotarpiu. Pirmaujančias kinų civilizacijos 
pozicijas sutvirtina maždaug prieš 1600 m. pr. m. e. įvairiuose Senojo pasaulio regionuose vykęs 
nomadų judėjimas. Tuomet atsiranda Yin-Schan (1600-1046 m. pr. m. e.) karalystė, tapusi 
didžiosios kinų civilizacijos lopšiu. Tai yra seniausia iš mums žinomų dabartinės Kinijos teri- 
torijoje susiformavusių valstybinių struktūrų. Jos dvinaris pavadinimas kyla iš dviejų skirtingų 
jos genezę nulėmusių veiksnių - schan tautos, kuri tapo šio valstybinio organizmo kūrėja, ir 
jos sostinės yin. Ilgainiui šie du terminai vėlesnių epochų rašytiniuose šaltiniuose susilieja ir ji 
įvardijama minėtų dviejų terminų junginiu. Ją keičia ilga Zhou epocha (1046-221 m. pr. m. e.). 
Joje vadinamuoju „ašiniu laiku“ (VI-V a. pr. m. e.) išsiskleidžia pirmos įtakingos kinų filosofijos 
mokyklos, o kartu su jomis ryškėja filosofinės estetikos bei meno filosofijos pradmenys. 

Atsiklaupes žmogus. Shang era. Bronzinis ritualinis indas. Paauksuota bronzinė lempa. Vakarų 
1250-1200 m. pr. m. e. Shang era. XIV a. pr. m. e. Han dinastija 150 m. pr. m. e. 


Е Kinų filosofinės estetikos ištakos - senovės kinų mitologijoje, kuri fantastiniais vaizdiniais 
atsispindi slėpiningus žmonių troškimus, svajas. Ji yra paini, prisodrinta ritualinės kultūros 
elementų, lakios vaizduotės polėkių ir mįslingos simbolikos, kadangi žmonės, t. y. neatsieja- 
ma gamtos pasaulio dalis, tapatinasi su gamtos jėgomis. Ankstyvasis mitinės sąmonės raidos 
tarpsnis siejasi su archajiniais kosmogoniniais mitais, atspindinčiais organicistinį požiūrį į 
pasaulio sandarą, , Zemés-Zmogaus- dangaus" santykį. Dievai, mitinės esybės ir žmonės šiame 
vientisame pasaulėvaizdyje glaudžiai siejasi su įvairiomis gamtos jėgomis, o dangiškas pasaulis 
tarsi atkartoja žemiškos hierarchijos principus. Todėl kiekvienas konkretus estetinis ar meninis 
reiškinys kinų mitinėje sąmonėje suvokiamas kaip visumos detalė. 

Kitas aptariamos mitologijos aspektas siejasi su penkianariu pasaulio suvokimo mo- 
deliu, kurio epicentre - žmogus ir besiskleidžiančios keturios pagrindinės pasaulio kryptys. 
Kinų filosofijoje ir numerologijoje su skaičiumi penki siejami visi Visatos procesai, kadangi 
šis skaičius simbolizuoja aukščiausią imperatoriaus galią, kūrybingumą, aktyvumą, išmintį, 
tobulą tvarką. Tai - universalus visa persmelkiantis kūrybinis pradas, kuris skatina daiktus 
ir reiškinius keistis, judėti į priekį, plėtotis. Šioje hierarchizuotoje mitinėje sistemoje sureikš- 
minama penkių pagrindinių planetų, penkių pagrindinių elementų (vanduo, metalas, ugnis, 
medis, žemė), penkių šventųjų kalnų, penkių jutimo organų, penkių muzikos garsų ir penkių 
spalvų sąveika. Vadinasi, kinų mitinės pasaulėžiūros esmė - estetinis harmonijos, pusiausvyros, 
subalansuotos garsų ir spalvų sąveikos principas, kuris veikia vėliau išsiskleidusias filosofinės 
ir menotyrinės pakraipos estetines teorijas. 

Pažymėtina, kad kinų estetinės minties ir meno formų savitumas išsirutulioja iš gilių 
praeities kultūros tradicijų. Susipažindami su senovės kanoninių tekstų turiniu, nesunkiai 
pastebėsime glaudų ankstyvųjų kosmogoninių organicistinių koncepcijų ryšį su estetiniais 
požiūriais. Kosmosas, gamta ir žmogus čia suvokiami kaip vientisas, kupinas grožio ir har- 
monijos gyvas organizmas. Į estetinę organicistinę senovės kinų pasaulėžiūrą atkreipia dėmesį 
prancūzų akademikas Francois Chengas. „Žinoma, - rašo jis, - kad kinų estetinė mintis mene 
remiasi organicistine Visatos koncepcija, kuri visada siekia atkurti mikro-kosmoso visumą“ 
(Cheng, 1979, p. 5). 

Minėtas požiūris itin nuosekliai išreikštas pagrindinėje filosofinės estetikos ištakoje gar- 
siosiojoje „Permainų knygoje“ (Yijing), kurioje žmogus organiškai įtraukiamas į bioenergetinį 
Visatos ir gamtos ritmų srautą. „Makro ir mikrokosmo pasauliai čia neatsiejami vienas nuo kito 
ir funkcionuoja vieningoje sistemoje. Žmogus yra integrali Visatos dalis, ir čia slypi atsakymas. 
Viskas žmoguje pakartoja Pasaulio sandarą. Žmogus ir Pasaulis — tai du organizmai, kurie tiksliai 
atitinka vienas kitą: žmogaus galva yra tokia pat apskrita kaip dangaus skliautas, jo pėdos atitinka 
stačiakampę žemės formą. Penki svarbiausi vidaus organai atitinka penkis pasaulį sudarančius 
Elementus. <...> kraujas, cirkuliuojantis žmogaus kūne, yra identiškas žemės upėms ir upeliams“ 
(Vandier-Nicolas, 1982, p. 8.) Ryškius šios organicistinės estetinės koncepcijos pėdsakus taip 
pat regime filosofinėje daoizmo estetikoje, ypač „Huainanzi“ tekste, kur Visata suvokiama kaip 
gražus, gyvas, harmoningas organizmas, pasižymintis dvasia ir dieviškuoju protu, kurio sandarą 
ir pagrindinius bruožus mikrokosmo pasaulyje tiksliai pakartoja žmogus. Šis organicistinis ir 
holistinis požiūris persmelkia įvairius vėlesnės estetinės ir meno teorijos aspektus. 

Kinų estetikos, meno filosofijos ir vaizduojamosios dailės istorijos periodizavimui dabar- 
tinėje sinologijoje pritaikomos įvairios klasifikacijos sistemos, atspindinčios ir charakterizuo- 
jančios konkrečių kinų kultūros istorijos etapų savitumą. Dažniausiai pasitelkiama tradicinė 
sinologijoje konkrečiame šalies istorijos tarpsnyje viešpatavusių imperatorių dinastijų periodi- 
zacijos sistema, tačiau ji, pririšdama estetinę mintį prie konkrečios dinastijos valdymo tarpsnio, 
beveik nieko svarbaus nepasako apie konkrečiam laikotarpiui būdingas idėjas ir apie esmines 
teorines bei metodologines slinktis. Todėl remiantis tradicinėmis dinastijų periodizacijos 
schemomis, verta pasitelkti ir kitas, padedančias geriau suvokti analizuojamus kinų kultūros 
reiškinius pasaulinės kultūros raidos aplinkoje. 

Siekiant nubrėžti konkretaus periodo ar siauresnio tarpsnio ribas, verta suvokti sim- 
bolinėmis datomis pažymėtų ribų sąlyginumą ir juose besisiskleidžiančių krypčių, mokyklų, 
kūrybingų asmenybių individualumą, istorinę jų skiriamųjų požymių ar stilistinių bruožų 
kaitą. Ilgoje ir spalvingoje kinų estetinės minties ir dailės istorijoje išskiriame šešis pagrindinius 
sąlygiškai savarankiškus raidos periodus. 

Pirmasis filosofinės estetikos ir meno filosofijos (Konfucijus, Laozi, Zhuangzi, Han Feizi) 
tapsmo periodas prasideda vadinamuoju „ašiniu laiku“, kai VI-V a. pr. m. e. ima skleistis 
įvairios klasikinės kultūros, filosofijos, meno formos ir tęsiasi iki Han imperijos saulėlydžio 
bei šalies feodalinio susikaldymo III amžiuje. Jame formuojasi pamatiniai kinų filosofinės 
estetikos principai ir pagrindinių estetinių katergorijų sistema. Savo lyderio pasaulinės civili- 
zacijos istorijoje pozicijas kinų civilizacija sutvirtina, kai joje iškyla konfucianizmo, daoizmo, 
monizmo, legizmo ir kitos filosofijos mokyklos, kurios parengia dirvą vėlesniam estetikos, meno 
filosofijos, meno teorijos ir meno praktikos pakilimui. Filosofinės minties gaivinantis poveikis 
filosofinės estetikos ir meno filosofijos raidai jaučiamas visą klasikinį periodą. Konfucianizmo 
ir daoizmo idėjos paskatina formuotis įvairias estetines koncepcijas, iškilusias Han dinastijos 
(206 m. pr. m. e. - 220 m.) valdymo laikais. 

Antrasis tarpsnis prasideda nuo III a. ir tęsiasi iki Sui dinastijos (581-618) pabaigos. Tai 
sudėtingo feodalinio susikaldymo epocha. Joje vyrauja neodaoizmo ideologija, dėl kurios 
įtakos formuojasi vientiso bohemiško gyvenimo stiliaus fengliu („vėtros ir srauto“) estetika. 
Jos pagrindiniai įkvėpėjai buvo trys genijai - Gu Kaizhi, Tao Yuanming, Wang Xizhi. Taip pat 
intensyviai plėtojasi menotyrinė kaligrafijos, tapybos, poezijos estetika, Zong Bing (375-444) 

ir Wang Wei (415-443) veikaluose lygiagrečiai kristalizuojasi garsiosios kinų peizažinės tapy- 
bos estetikos principai. Ankstyvąjį periodą vainikuoja etapinis Xie He veikalas „Užrašai apie 
senovės tapybos sąvokas“. 

Įsivyravus neobudizmui, Kinijoje gavusiam čanbudizmo vardą, viduramžių estetika įžengia 
į antrąjį etapą, kuris aprėpia Tang ir Ūdai (Penkių dinastijų) valdymo periodą (618-959). Es- 
tetinės minties pakilimą sąlygoja susiformavusios meninės kultūros tradicijos ir kaligrafijos, 
tapybos, poezijos, muzikos, sodų meno ir kitų menų atstovų profesionalumas. Feodalinių 
santykių įsigalėjimo epochoje, atitinkančioje viduramžius Vakarų Europoje ir Indijoje, Kinijoje 
estetinės ir meninės kultūros centrai keičiasi, atsiranda naujų provincijoje, sparčiai plėtojasi 
vienuolynų kultūra, kuri tampa svarbiu savitos čanbudistinės religinės pasaulėjautos antspaudu 
ženklintos estetinės ir meninės kultūros intensyvėjančios plėtotės veiksniu. Kita vertus, greta 
anksčiau besąlygiškai viešpatavusių imperatorių rūmų aristokratiškos aplinkos, vis aktyviau į 
įvairias dvasinės kultūros ir meno sritis per kas trejus metus vykstančių valstybinių egzaminų 
sistemą aukščiausių valstybės valdymo postų (kaskart būta iki 700 kandidatų) siekia ir išsilavinę 
skirtingų socialinių sluoksnių provincijoje gyvenantys talentingi žmonės. 

Tradicinės kinų estetinės minties ir meno formų rafinuotumą, savitą grožio sampratą vei- 
kia stiprėjantis įtakingo čanbudistinio kultūros srauto skverbimasis iš Indijos, kuris akivaizdus 
Tang epochoje. Tai, kad kinų kultūrą, estetiką, meną ir estetinę sąmonę paveikia svetimšalės 
budistinės įtakos, suminkština daugelio kinų estetinės minties ir meno formų reglamentaciją 
ir ženkliai išplečia vertybių sampratą. Šiuo laikotarpiu Du Fu, Bai Juyi, Wang Wėi (701-761), 
Zhang Yanyuan ir kitų teoretikų veikaluose iškyla pagrindinės viduramžių estetikos problemos. 
Vyrauja peizažinės poezijos ir peizažinės tapybos estetikos veikalai. Estetinė mintis dėl stiprios 
čan ontologinių ir panteistinių idėjų įtakos rutuliojasi bendrų filosofinių idėjų veikiama. 

Trečiasis, aukščiausio kinų estetinės minties pakilimo periodas (X-XIV a.), kurį daugelis 
kinų kultūros tyrinėtojų pagrįstai vadina „kiniškuoju renesansu“, aprėpia Song (960-1279) ir 
Yuan (XIII a. vid. - XIV a.) epochas. Iš tikrųjų apie X a., valdant Šiaurės Song dinastijai, prasi- 
deda vaisingiausias kinų civilizacijos kultūros, estetinės minties ir meno klestėjimo periodas, 
kuris tęsiasi iki XIV amžiaus. Tuomet skleidžiasi neregėto masto ir lygio pasaulinės civilizacijos 
istorijoje kultūros ir meno formų įvairovė, o šio tarpsnio pabaigoje, iki XIV a., sukuriamas 
beveik visas kinų kultūros, estetinės minties ir meno formų repertuaras. Šio kultūros pakilimo 
nepajėgia stabdyti netgi nuo X a. ryškėjanti Song imperijos politinė valstybingumo krizė, susijusi 
su stiprėjančiu nomadu spaudimu, niokojančių jų antplūdžių ir valstybės teritorijų mažėjimu. 

Xa. kinų imperijos šiaurės rytuose iškyla protomongoliškos kilmės karinga etninė grupė 
kidaniai, kurie įkuria galingą valstybę (916-1125). Jos valdovai palaipsniui užgrobia vis dides- 
nes dalis imperijos teritorijos ir priverčia Šiaurės Song imperatorius mokėti duoklę. Beveik tuo 
pat metu šiaurės vakarinėje imperijos dalyje iškyla tangutų valstybė, kuri taip pat atplėšia dalį 
teritorijos. XII a. sustiprėja pietinių mandžūrų genčių konfederacijos džiurdžėnų galinga inva- 
zija, о 1211-1215 metais didžiojo mongolų karvedžio Čingischano kariuomenė užima Pekiną 
ir sunaikina tangutų bei džurdžėnų valstybes, o Čingischano vaikaitis Chubilajus 1279 m. jau 
užima likusią Pietų Song dinastijos valdomą pietinę imperijos teritoriją. 

Valdant Song dinastijai, dėl neokonfucianizmo idėjų įtakos pastebimas laipsniškas es- 
tetinės teorijos ir meno praktikos suartėjimas. Žymiausių šio periodo teoretikų Jing Hao, Li 
Cheng, Guo Ruoxu, Guo Xi, Mi Fu, Su Shi traktatuose susiformuoja vientisa tradicinių kinų 

menotyrinės estetikos kategorijų sistema. Šis periodas siejasi su sinkretiškos neokonfucianizmo 
estetikos, jungiančios konfucianizmo, daoizmo іг čanbudizmo mokymų elementus, о vėliau – 
čanbudizmo estetikos pakilimu bei peizažinės tapybos estetikos ir peizažo žanro klestėjimu. 
Ketvirtajam, eklektiniam vėlyvojo feodalizmo periodui, jungiančiam Ming ir Ging dinas- 
tijų valdymo laikotarpius (XV-XX a. pr. kinų imperijos žlugimo 1911 m.), būdingi istoriniai 
kataklizmai, stabdantys natūralią kinų civilizacijos raidą; joje atsiranda stagnacijos požymiai, 
nors Ming dinastijų valdymo pradžioje regime dar daug reikšmingų estetikos ir vaizduojamos 
dailės kūrinių, tačiau šios dinastijos saulėlydyje ryškėja kūrybinės energijos nuosmukio ten- 
dencijos. Šiuo laikotarpiu pasirodo daugybė įvairiems meno žanrams skirtų, dažniausiai eklek- 
tiškų kompiliacinių traktatų, praradusių geriausiems Tang ir Song epochų veikalams būdingą 
minties gilumą. Iš daugybės šio tarpsnio veikalų kaip reikšmingi išsiskiria Shitao „Pokalbiai 
apie tapybą“ ir Wang Gai parengta kinų tapybinės estetikos enciklopedija „Apmąstymai apie 
tapybą iš garstyčios dydžio sodo“. Po estetinės minties ir meno pakilimo, susijusio su Shitao, 
Wang Gai, Zhu Da kūryba, vėliau regime tradicinės estetikos ir vaizduojamosios dailės nuos- 
mukj XVIII a. pabaigoje ir XIX a. pirmoje pusėje, kai išryškėja Qing jau gilėjančios kultūros, 
estetinės minties ir meno stagnacijos požymiai. Degraduodamos imperinės struktūros destruk- 
tyviai veikia ir tradicinių teorinės minties bei meno formų raidą, tačiau XIX ir XX a. sandūroje 
tampa akivaizdus estetinės minties ir meno pakilimas, kurį sąlygoja naujų raidos kelių paieška. 
Penktasis tradicinės kinų estetikos transformacijos, saulėlydžio ir sąlyčio su Vakarų estetikos 
periodas yra XX a. pradžia - XXI a. pradžia. Jame galima išskirti su esminiais sociokultūriniais 
ir politiniais virsmais susijusius tarpsnius: Kinijos respublikos, po Kinijos Liaudies respublikos 
paskelbimo maoistinį, pomaoistinį sąlyginės liberalizacijos ir atsivėrimo išoriniam pasauliui, 
kuriame tradicinės estetikos ir meno sampratos dėl globalizacijos ir postmodernios estetikos 
išstumiamos į kultūrinio lauko periferiją, tačiau sėkmingai skleidžiasi daugybė naujų modernaus 
ir posmodernaus meno tendencijų, veikiančių dabartinės metacivilizacinės meno rinkos plėtotę. 


Filosofinė ir menotyrinė estetika 


Kinijos estetinė mintis, kaip ir daugelyje kitų pasaulio regionų, klostosi dviem pagrindiniais 
srautais. Pirmiausia filosofiniuose veikaluose, o vėliau menotyriniuose tekstuose teoriškai 
apmąstant meno rūšyse ryškėjančius estetinius dėsningumus, menininko požiūrius į supantį 
pasaulį, gamtą, kūrybos ir meninės išraiškos priemonių subtilybes. Kinų filosofinės estetikos 
srityje giliausią rėžį palieka daoizmo, konfucianizmo, čan ir menkiau pastebimi legizmo šali- 
ninkai, kurie suformuluoja pamatinius šių krypčių estetinio pasaulio suvokimo principus. Jų 
pradmenis aptinkame VI-III a. pr. m. e., kai kristalizuojasi senovės kinų požiūris į estetinius 
reiškinius, įvairias meninės veiklos formas. Ankstyvajame estetinės minties raidos etape vyrauja 
konfucianizmo ir daoizmo krypčių mąstytojai. Vėlesnę filosofinės estetikos raidą galime aiš- 
kinti kaip nuolatos besiplečiantį daoistinių (Laozi, Zhuangzi), rečiau konfucianistinių (Lunyu) 
tekstų komentarą. Ilgainiui, greta šių dviejų pagrindinių filosofinės estetikos krypčių, sklei- 
džiasi neodaoizmo, čan ir neokonfucianizmo šalininkų estetinės idėjos. Visos minėtos kryptys 
sąveikaudamos suformuoja specifinį filosofinės estetikos situacinių ir kontekstinių kategorijų 
pasaulį bei pagrindinių problemų tyrinėjimo lauką. 

Wang Tingyun. Nuošalus bambukas ir nudžiuvęs medis (fragmentas). XII a. Tušas, popierius 


Rutuliojantis filosofiniam pasaulio suvokimui mitinės vaizduotės įtaką pirmiausia ap- 
riboja racionalistiniais principais besiremiantis konfucianizmas, kuris antgamtiškas mitines 
-būtybes paversdamas žmonėmis, istorina mitus. Oficialų valstybinės ideologijos statusą įgavęs 
konfucianizmas turi didžiulį poveikį imperijos valdininkijai, intelektualiniam elitui. Jo sekėjai 
pagrindinį dėmesį sutelkia į socialinius santykius, politinius harmoningos valstybės gyvavimo 
principus, pareigas, etinio ir estetinio auklėjimo problemas, kurios sprendžiamos pasitelkiant 
poezijos, muzikos, kaligrafijos, tapybos teikiamas galimybes. „Dainos lavina žmogų, aštrina 
jo žvilgsnį, stiprina santarvę, išsklaido liūdesį ir nepasitikėjimą“ (Konfucijus, XVII, 9. 2013, 
p. 188). Konfucinės estetikos leitmotyvai tvirtai jauga į kinų estetinės minties tradiciją ir įvairiais 
pavidalais atgimsta tūkstantmečių tėkmėje. Anot Tang ir Song dinastijų sandūroje gyvenusio 
estetiko Jing Hao, „Dorybingi žmonės užsiima muzika, kaligrafija ir tapyba ir nepasineria į 
chaotiškas ydas“ (Jing Hao, 1965, p. 75). 

Daugelį amžių imperatorių rūmų aplinkoje viešpatavęs konfucianizmas yra svarbi 
ankstyvosios tradicinės kultūros, estetinės minties raidos dominantė. Konfucinės estetikos 
tradicijai būdingos moralizuojančios ir reglamentuojančios idėjos yra pirmiausia nukreiptos į 
tradicionalizmo kultą ir etines nuostatas, kuriomis remiantis gvildenamos pamatinės estetikos 
ir meninės kūrybos problemos. Tad konfucianizmo adeptai vadovaujasi tvarkos, teisingumo ir 
moralės dėsniais, kurie apsprendžia socialinių santykių, daiktų harmoniją ir apibrėžia kūrėjo 
santykį su gamta bei visuomene. 

Konfucinės estetikos įtaka skleidžiasi ne tik imperatorių rūmų aplinkoje, tarp įkurtų 
sostinėse Kaligrafijos ir Tapybos akademijų narių, tačiau ir provincijos kultūros centruose, 
Konfucianizmo išpažinėjai pagrindinį dėmesį sutelkia į socialines meno funkcijas, iš kurių 
išskiria tris pagrindines: iliustracinę, magišką ir moralinę. Svarbiausioje moralinėje - pabrė- 
žiamas meno sugebėjimas plėtoti socialiai reikšmingas kilnios ir harmoningas asmenybės 
savybes: dorovingumą, taurumą, pareigos jausmą, išminties ir dvasinės pusiausvyros ugdymą. 
Harmonijos jausmas, tiesa, grožis, tobulumas, subtilumas ir kitos aukščiausios estetinės ver- 
tybės, anot konfucianizmo šalininkų, pasiekiamos ne prastuomenės atstovams, o tik kilniems 
žmonėms, kurie vadovaujasi tauriais poelgiais ir etiniais gyvenimo principais. „Nors turėtum 
puikiausius Chou-kung talentus ir gabumus, jei būsi išpuikęs ir godus, visa kita tavyje neteks 
savo vertės“ (Konfucijus, VIII, 11. 2013, p. 136). 

Dar senovėje kinų kultūroje didžiulę įtaką įgauna konfucianizmui oponuojantis klasikinis 
filosofinis daoizmas, kurio pradininkai Laozi ir Zhuangzi skelbia atsiribojimą nuo socialinių 
konvencijų ir nepasitikėjimą žodžio galia. „Dao, išsakytas žodžiais, nebūtų begalinis Dao“ (Laozi, 
Sk. 1, 1991, p. 7), - teigiama Laozi tekste, Kūrybinę laisvę aukštinantis daoizmas žavi kūrybingas ir 
meninės prigimties asmenybes. Tačiau šios atsiribojimą, vienatvę, spontaniškumą aukštinančios 
idėjos dėl stiprėjančio neokonfucianizmo poveikio vėliau veikia ir imperatoriškų Kaligrafijos ir 
Tapybos akademijų narius, kurie privalo vadovautis konfucinės estetikos nuostatomis. 

Universalus su daugybe skirtingų konotacijų daoistų aukštinamas Dao (kelias, esmė) 
mokymas su pagrindiniais atributais (yin ir yang sąveika, harmonija, grožis, natūralumas, 
paprastumas ir pan.) yra pamatinis daoistinės estetikos leitmotyvas, persmelkiantis įvairius 
estetinės teorijos ir meno praktikos aspektus. Perėmę tam tikrus mitinės pasaulėžiūros ele- 
mentus filosofinio daoizmo atstovai pasineria į žmogaus ir gamtos santykių tyrinėjimus. Jiems 
harmonija pirmiausia siejasi su žmogaus būties pilnatvės, dZiaugsmingumo jausmais, natūralia 
jo kūrybinių galių sklaida gamtos prieglobstyje. Taip išryškėja išskirtinis daoizmo mąstytojų 
dėmesys visumos ir pilnumos sąvokoms, kadangi, jų įsitikinimu, žmogų supančiame pasaulyje 
atskiri individai ir daiktai gyvuoja tik universalesnėje visų daiktų ir ryšių harmonijos sistemoje. 
Vadinasi, sistema „žemė - žmogus - dangus“ ir sudėtinės jos dalys gyvuoja pagal vieningus 
Dao principus, o individo ir visumos santykiai apibūdinami pusiausvyros, tikslingumo, balanso, 
vientisumo, priešybių vienybės ir kitomis estetinės harmonijos sąvokomis. 

Daoizmo filosofijai būdingas estetinės būties ir „meno kelio“, kaip „išminčių kelio“ 
ideologijos aukštinimas. Jis papildomas savita simbolika, kuri siejasi su pirmapradėmis gamtos 
formomis: ratas — su šviesiu vyrišku pradu, kvadratas - su tamsiu moterišku, dvasia oponuoja 
materijai, idealumas - natūralumui, grožis - bjaurumui, gėris - blogiui, dangus - žemei, švie- 
sa - tamsai, kalnai - vandenims, dešinė - kairei, viršus – apačiai, centras ~ periferijai, akty- 
vus - pasyviam, organizuota struktūra - amorfiškai ir pan. Dialektinis gamtos, būties, meninės 
kūrybos procesų suvokimas persmelkia daoizmo estetiką ir tampa jos savastimi. 

Trečioji filosofinė kryptis, neabejotinai veikusi kinų estetinės minties raidą, yra iš Indijos 
išplitęs ir Kinijoje vietinių mąstymo tradicijų savitai transformuotas čanbudizmas (čan). Ši iš 
mahayanos budizmo ir šeštojo čan patriarcho Huinengo (638-713) idėjų išsirutuliojusi filoso- 
finės estetikos atšaka plinta iš čan vienuolynų į filosofų, kūrybinės inteligentijos ir menininkų 
sluoksnius, Čan mąstytojai suabejoja konfucianistų šlovinamo žodžio galia; jų įsitikinimu, žo- 
džiais neįmanoma perteikti Absoliuto, tikrosios slėpiningos reiškinių ir meno esmės. Absoliuto 
ir visų tobulos gamtos harmonijos ir meno apraiškų vienybės pažinimą jie sieja su meditacijoje 
gimstančiu sąmonės nušvitimu ir intuityvaus pažinimo keliu. Todėl žodžiai čia suvokiami tik 
kaip antraeiliai, pagalbiniai tikro pažinimo instrumentai, kadangi jais neįmanoma aprašyti in- 
tuityvaus Visatos ir gamtos vienybės, pirmapradės būties harmonijos pažinimo. Vadinasi, anot 
čan filosofijos šalininkų, žodžiais galima perteikti tik tiesos pažinimo užuominą, kadangi tiesa 
slypi už konceptualaus loginio mąstymo ir emocionalaus pasaulio suvokimo ribų. Iš čia kyla 
išskirtinis čan mąstytojų, o vėliau ir iš šios krypties išsirutuliojusios japonų dzen estetikos bei 
meno tradicijos šalininkų potraukis paradoksaliam mąstymui, kuris įveikia intuityvaus tiesos 
pažinimo kelyje iškylančius prieštaravimus. 

Čan estetikos šalininkai, remdamiesi Zhuangzi, Huineng idėjomis, aukština atsiribojimą 
nuo socialinių ryšių, merkantilių rūpesčių, racionalaus ir emocionalaus pažinimo prieštaravimų, 

ieško dvasinės laisvės, būties pilnatvės, sąmonės nuskaidréjimo pasišvenčiant kūrybai. Nuolatos 
besikeičiantis ir žavingų kalnų, vandenų, miškų, upelių, ežerų pasaulis, jų įsitikinimu, savo 
harmonijos didybe yra viršesnis už dirbtinai kuriamą. Gamtos harmoniją ir grožį poetizuojanti 
čan estetika atspindi asketiškos pasaulėjautos kinų intelektualų ir menininkų paprasčiausio 
gyvenimo gamtos prieglobstyje ir kontempliatyvaus meditacinio santykio su supančia tikrove 
ilgesį. Suvokimas, anot Thomo Kasulio, čan estetikoje geriausiai atspindi meditacinę ir verbalinę 
daiktų esmę, apnuogina tai, kuo jie yra (Kasulis, 1981, p. 73). 

Vakarų krikščioniškoje ir arabų musulmoniškoje estetikoje daiktų grožis yra suvokiamas 
kaip anapusinio dieviškojo grožio atspindys, o čan estetikos tradicijoje tikrasis grožis ir harmo- 
nija, nors ir jungia principinį neišsakomumą, skleidžiasi pačiuose daiktuose. Grožis išsiskiria 
ypatingos harmonijos dvasia, kuria menininkas ir suvokėjas gali pajusti ekstatiško meditacinio 
sąmonės nušvitimo ar gilaus emocinio sąlyčio su kontempliacijos objektu išgyvenimo metu. 
Tuomet įveikus šią sudėtingiausią parengiamą meninės kūrybos proceso dalį, kūrėjui belieka 
tai, kas išvysta, įtaigiomis meninės išraiškos priemonėmis perteikti kūriniuose. Vadinasi, me- 
ninės kūrybos procesas čan estetikoje tarsi skyla į dvi nelygias dalis: pirmą sudėtingiausią, nes 
susijusią su sumanymo gimimu ir vaizdinio išvydimu, antrąją daugiau techninę ~ susijusią su 
praktiniu savo vizijos įgyvendinimu. 

Net paprasčiausiuose gamtos reiškiniuose čan mąstytojai įžvelgia neįprastas jų savybes, 
kviečia per, regis, nereikšmingą detalę prabilti apie didžius su būties esme susijusius bei kūrė- 
jui svarbius dalykus. Todėl jie tarsi išryškina atvirkštinės, kitiems neregimas, gamtos apraiškų 
įvairovės, meninės kūrybos proceso ir meno kūrinių puses. Čia veikia savita paradoksaliam 
čan mąstymo būdui būdinga antilogika. Šis tikrovės suvokimo, mąstymo ir kūrybos paradok- 
salumas suteikia čan estetikos šalinininkų kūriniams ypatingą gelmę. 

Vakarų autorių kinų estetinės minties istorijos tyrinėjimuose neretai dirbtinai supriešina- 
mos konfucinės ir daoistinės ir su pastarąja artimai susijusios čan estetikos idėjos. Tikrovėje, o 
tai iliustruoja daugelis neodaoizmo, čan ir neokonfucianizmo menotyros traktatų, jos susipina 
į vieningus organizmus. Priešybių suvienijimas yra vienas ryškiausių brandžios kinų estetinės 
minties bruožų. Įdėmiau žvelgdami, pavyzdžiui, į Tang, Song ir Yuan epochų peizažo tapybinės 
estetikos traktatus pamatysime, kad juose konfucinis racionalizmas, aiškumas, saikingumas, 
harmoningai jungiasi su daoizmo ir čan adeptų traktatams būdingu intuityvumu, paslaptin- 
gumu ir miglotumu. 

Estetikos traktatuose siejasi ir bemaž priešingi autorių idealai: konfucinis aukštų moralinių 
idealų, intelektualinio tobulėjimo, aiškumo siekis, polinkis į konformizmą, reglamentaciją susi- 
pina su daoistiniu spontaniškų kūrybinės laisvės polėkių іг natūralumo aukstinimu. Kita vertus, 
daoizmo ir čan estetikos traktatams būdingas menininko atsiribojimas nuo išorinio pasaulio, 
pasitraukimas į gamtos prieglobstį čia jungiasi su įvairiapusio konfucinio išsilavinimo teikia- 
momis galimybėmis, gamtameldiška meile, pagarba didžiųjų praeities teoretikų idėjoms ir meno 
meistrų laiméjimams. Ir galiausiai, konfucinis socialinis aktyvumas, individualumo akcentavimas 
estetinių idėjų plotmėje sėkmingai neutralizuojamas daoistiniu atsiribojimu, harmonijos ilgesiu 
ir čan estetikai būdingu introspekcijos, tylos, estetinės užuominos aukštinimu. Aiškumo siekis 
čia paradoksaliai suauga su simbolizmu, alegorinio ir metaforinio tikrovės suvokimo ilgesiu. 

Greta glaustai aptartos iš Konfucijaus, Laozi, Zhuangzi, Huinengo ir kitų mąstytojų nu- 
brėžtos filosofinės estetikos, lygiagrečiai tūkstantmečiais gyvuoja ir skleidžiasi menotyrinė estetika 

(Cai Yong, Lu Ji, Wang Xizhi, Zong Bing, 
Wang Wei (415-443), Xie He, Du Fu, 
Wang Wéi (701-761), Jing Hao, Su Shi, 
Mi Fu, Guo Xi, Dong Qichang, Shitao, 
Wang Gai ir kt.) estetikos samprata. Ji 
išplaukia ne iš abstrakčių filosofinių idė- 
jų pasaulio, o iš konkrečios menininkų 
praktikos teorinio apibendrinimo. Me- 
notyrinės estetikos idėjų sklaida siejasi 
su intensyvėjančia įvairių meno rūšių 
raida. Pirmaisiais mūsų eros šimtmečiais 
susiliejant neodaoizmui, o Tang, Song ir 
Yuan dinastijų valdymo metu plintan- 
čiam čan iškyla įtakingos kaligrafijos, 
poezijos ir tapybos kryptys, skatinančios 
naujų sinkretisky menotyrinės estetikos 
teorijų plėtotę. Šimtmečiais į teorinius 
meno problemų apmąstymus linkstan- 
čių menininkų suformuojamas didžiulis 
menotyrinės estetikos traktatų ir kitokios 
su teorinių meno problemų apmąstymu 
susijęs estetinės literatūros srautas. 

Kinų kaip ir Vakarų menotyrinės 
minties istorija susideda iš daugybės 
skirtingų tautinių tradicijų, mokyklų, 
koncepcijų, įvairaus intensyvumo raidos 
etapų, fazių, ritmų. Buvo periodų, kai 
menotyra sunkiai apčiuopė specifinį tyri- i ic 
néjimo objekta, plétojosi intensyviai, pa- А leis: | 
kliūdavo į stagnacijos ir krizės tarpsnius. Tang Yin. Įsigiedrijimas po sniego kalnų perėjoje. XVI a. pr. 

Tačiau pastaroji išplėstinė termino Tušas, šilkas 
menotyra interpretacija dar tik skverbiasi į 
dabartinį mokslinį diskursą, todėl šis terminas daugelyje menotyros tekstų dažniausiai vartojamas 
tradiciškai, turint omenyje du pagrindinius vartosenos variantus: 1) kaip meno istorijos, meno 
kritikos ir meno teorijos teikiamų žinių visumą ir 2) kaip humanitarinių mokslų sistemos dalį, 
tiriančią skirtingas meno šakas. Kalbant apie pirmąjį jo vartojimo variantą, būtina patikslinti, kad 
terminas menotyra neretai naudojamas įjungiant ir vėliau atsiradusias šakines disciplinas meno 
sociologiją, meno psichologiją ir meno istorijos filosofiją. Paskiri mokslininkai menotyrinių 
disciplinų specifiškumą sieja su empirinių meno tyrinéjimu, t. y. orientacija į konkrečių meno 
kūrinių pažinimą „iš apačios“; todėl kuria aiškią takoskyrą tarp „empirinės“ menotyros ir filoso- 
finio spekuliatyvaus „iš viršaus“ meno reiškinių pažinimo, būdingo estetikai ir meno filosofijai. 

Galiausiai mokslinėje literatūroje ir kasdienėje vartosenoje skirtingos apimties terminai 
„menotyra“ ir „dailėtyra“ dažnai sulyginami. Istoriškai taip jau susiklostė, kad formuojantis 

menotyriniam pažinimui, terminas „menotyra“ dažniausiai buvo siejamas su vaizduojamosios 
dailės istorija, teorija ir kritika. Šiais istoriniais mokslo apie meną raidos ypatumais galima 
dalinai paaiškinti, kodėl terminas „menotyra“ nepagrįstai susiaurėjo iki „dailėtyros“ ir tapo 
pastarojo sinonimu. Panašūs sunkumai iškyla operuojant ir kitais svarbiais terminais, ypač 
„meno filosofija“ ir dar labiau neapibrėžtinu „meno mokslas“. Taigi terminologinės problemos 
meno fenomeną tyrinėjančių mokslų sistemoje tampa labai svarbios. 

Meną tyrinėjančių mokslų kompleksą - nuo empirinės menotyros iki maksimaliai kon- 
ceptualios estetinės teorijos - galima apibūdinti kaip dinamišką sistemą, aprėpiančią daug 
disciplinų. Šie poliariniai meno tyrinėjimo aspektai nėra atriboti vienas nuo kito, nes skirtingi 
meną nagrinėjantys mokslai jungiasi į vientisą sistemą per tarpines grandis, kuriose skirtingai 
koreliuoja „empirinis“ ir „teorinis“ lygmenys. 

Ankstyvasis menotyrinės estetikos pakilimo tarpsnis ryškėja apie IV a., kai kinų intelek- 
tualų, menininkų aplinkoje įsigali tradicija užrašinėti mintis, pastebėjimus, įžvalgas, emocinius 
išgyvenimus, susijusius su įvairių meno rūšių, ypač poezijos, kaligrafijos, tapybos, muzikos, 
subtilybių bei teorinių principų apmastymu. Ilgainiui susiformuoja didžiulis menotyrinei este- 
tikai priskiriamų užrašų, fragmentiškų minčių ir vientisų teorinių traktatų korpusas, kuriame 
daug dėmesio skiriama įvairioms estetikos ir meno teorijos problemoms. Šis pirmasis menoty- 
rinės estetikos pakilimas ryškėja valdant Jin dinastijai, daoizmo idėjų įkvėptame neodaoizmo 
fengliu estetiniame sąjūdyje, Tao Yuanming ir jo bičiulių Gu Kazhi ir Wang Xizhi teoriniuose 
požiūriuose ir kūryboje. 

Pagrindinis šio sąjūdžio ideologas Tao Yuanming, du dešimtmečius praleidęs vienatvėje 
ir versdamasis paprasčiausiais žemės ūkio darbais, pasišvenčia įgyvendinti savo kūrybinius 
siekius. Todėl jį galima traktuoti kaip atsiribojima aukštinančios „meno kelio“ ideologijos 
pradininką, autentiško kūrėjo pavyzdį, kuris įkvepia daugybę didžių kinų ir japonų meno 
meistrų praktiniam šio kelio principų įgyvendinimui. Šią fengliu asketiško atsiribojimo tra- 
diciją vėliau įtvirtina savo gyvenime ir kūryboje Wang Wei ir daugelis kitų įtakingų teoretikų 
bei menininkų. 

Neodaoizmo ir čan estetikos tradicijose išskirtinis dėmesys teikiamas įvairiems psi- 
chotreningo ir meditacinės praktikos elementams, „trims didiesiems menams“ (kaligrafijai, 
tapybai, poezijai), kurie asociatyviai jungia šių meno rūšių meninės išraiškos priemones ir 
atveria plačias metaforinio tikrovės suvokimo galimybes. „Mes priminsime, kad poezija yra 
neregima tapyba, o tapyba yra regima poezija“ (Vandier-Nicolas, 1983, p. 149). Spontaniškas 
eilių, kaligrafijų, tapybos kūrinių kūrimas čan estetikoje suvokiamas kaip veiksminga priemonė, 
padedanti spontaniškai išskleisti, išplėsti kūrėjo ir suvokėjo sąmonės galias, paskatinti nerti 
į gilesnę daiktų ir reiškinių prigimtį. Tai sąlygoja požiūrį į autentišką menininką kaip kūrėją, 
esantį nuolatinio tapsmo, savo laimėjimų paneigimo ir tobulėjimo kelyje. Todėl čan estetikoje 
ypatingas dėmesys skiriamas kūrėjo asmenybės vidiniam pasauliui, introspekcijai, gamtos 
kontempliacijai, dvasiniam tobulėjimui ir autentiškai nuotaikos išraiškai. Tam vietoj realisti- 
nio pasaulio atspindėjimo pasitelkiamos neišsemiamos simbolinio, alegorinio ir metaforinio 
mąstymo, estetinės užuominos ir spontaniškai gimstančio asociacijų srauto teikiamos meninės 
išraiškos galimybės. 

Ilgainiui Tang ir Song dinastijų valdymo laikais Kinijoje susiformuoja viena galingiausių 
pasaulyje menotyrinės pakraipos estetikos tradicijų (Li Cheng, Fan Kuan, Su Shi, Mi Fu, Dong 

Qichang, Shitao, Wang Gai ir kt.), kurios šalininkai savo estetines idėjas sieja su asmeninės, 
pirmtakų ir amžininkų kūrybinės praktikos teoriniu apmąstymu. Greta bendresnių menotyros 
tekstų, vyrauja specializuoti siauresnio profilio kaligrafijai, tapybai ir poezijai skirti iš meno 
praktikos teorinio apmąstymo išplaukiantys menotyros traktatai, kuriuose išsiskleidžia kinų 
estetinių kategorijų pasaulio savitumas. 


Estetikos ir meno teorijos traktatų savitumas 


Kinų menotyrinės pakraipos estetikos ir meno teorijos problemas gvildenantys traktatai 
ženkliai skiriasi nuo antikos, Vakarų ir indų. Kinų traktatai savo rašymo forma buvo labai 
įvairūs, dažniausiai jie priklauso įvairių pastabų estetikos ir meno problemomis žanrui, ne 
mažiau paplitęs buvo ir vadinamas užrašų žanras, o valdant Tang ir Song dinastijoms išplinta 
vadinamas meno paslapčių tyrinėjimo ir atskleidimo žanras, daug rečiau aptinkame istorijų 
pavidalo traktatus ir priskiriamus vadinamam kategorijų žanrui. Skirtingų traktatų formų 
populiarumas konkrečiais kinų estetinės minties raidos tarpsniais tiesiogiai siejosi su autorių 
dėmesio centre esančių menų žanrų ir juose aptariamų problemų lauku. 

Dauguma estetinių traktatų yra glausti, juose vyrauja metaforiškas minčių dėstymas. Čia 
beveik neaptiksime Vakarų traktatams būdingų abstrakčių metafizinių svarstymų apie grožį, 
didingumą, tragiškumą ir pan. kategorijas, kadangi vyrauja ne spekuliatyvūs svarstymai, o 
klasifikaciniai, etiniai, didaktiniai arba su meninės kūrybos procesų problemomis ir menininko 
emociniais išgyvenimais susiję klausimai. Iš čia plaukia traktatų autorių dėmesys konkrečių 
mokyklų istorijoms, menininkų kūrybinės biografijos vingiams, kurie atveria apmąstymus apie 
tikrovės ir reprezentacijos, regimo ir neregimo, grožio ir bjaurumo, išsakymo ir tylos, tobulumo 
ir nemokšiškumo, rafinuotumo ir paprastumo, dirbtinumo ir natūralumo, tikslingumo ir sa- 
vaimingumo, gausaus kalbėjimo ir neišsakymo, perkrovimo ir estetinės užuominos, išorinės ir 
gelminės esmės perteikimo bei kitoms problemoms. 

Tai, kad kinams ir dėl jų tradicijų įtakos besiplėtojančioms Rytų Azijos tautoms būdingas 
kaligrafijos ir tik žymiai vėliau tapybos, poezijos, muzikos estetinių principų sureikšminimas, 

ženkliai skiria šią estetikos tradiciją nuo an- 
tikinės, vakarietiškos, indiškos ir arabų mu- 
sulmoniškos. Tai – didžiulė problema Vakarų 
tyrinėtojams, kurie, siekdami perprasti kinų 
vaizduojamosios dailės estetikos traktatų 
savitumą, nesąmoningai palyginimų ir žody- 
no ieško jiems geriau pažįstamuose Vakarų 
dailės traktatuose. Kinų vaizduojamosios 
dailės traktatų pažinimas apvainikuojamas 
sėkme tik tokiu atveju, kai tyrinėtojai atsiri- 
boja nuo analogijų ir aiškinasi kinų estetikos 
traktatuose įkūnyto pasaulėvaizdžio, teorijų, 
sąvokų savitumą, išplaukiantį iš daoistinės, 
konfucinės ir čan filosofijos teorijų. Dau- 
gelis ankstyvųjų kinų kaligrafijos ir tapybos 
traktatų idėjų kinų sąmonėje siejasi su Visatą 
persmelkiančiomis slėpiningomis gamtos 
jėgomis ir energijomis. „Pagrindinis tapybos 
dėsnis ir tikslas (Dao) - aprėpti visą Visatą - 
tuomet priešais akis nebus nieko tokio, kas 
nebūtų gamtos harmonijos jėgos“ (Dong 
Qichang, 1965, p. 106). 

Naujas klasikinės filosofijos idėjų paveik- 
tas estetinės teorijos raidos etapas pradeda 
ryškėti dar Han imperijos valdymo laikais 

Ma Yuan. Dainavimas kelyje. XIV a. pr. menininkų, kaligrafų, poetų, rašytojų, istorikų 
Spalvotas tušas, šilkas įvairių žanrų tekstuose: užrašuose, kataloguo- 
se, istoriniuose užrašuose ryškėja pamatinių 
estetinių idėjų ir meninės kūrybos principų teorinis apmąstymas. Senovėje, viduramžiais ir Nau- 
jaisiais amžiais Kinijoje sukuriama daugybė įvairių menų poezijos, kaligrafijos, tapybos, muzikos, 
dramos, sodų meno estetines problemas gvildenančių traktatų. Be filosofinės ir menotyros veikalų, 
daug svarbių duomenų apie kinų estetiką esama ir kituose žanro šaltiniuose: antologijose, sąva- 
duose, kompendiumuose, dinastijų kronikose, jų komentaruose, istoriografiniuose šaltiniuose, 
religiniuose, istoriniuose, poetiniuose tekstuose, „įžymybių“ ir „keistenybių“ užrašuose (kuriems 
Kinijoje teikiamas išskirtinis dėmesys), dienoraščiuose, kelionių užrašuose, laiškuose, įvairiose 
pastabose ir kituose tekstuose, kuriuose aptarinėjamos estetikos ir meno teorijos problemos. 

Nors iki Han imperijos iškilimo jau gyvavo muzika, šokis, poezija ir literatūra, tačiau 
kaligrafija ir tušo tapyba Han dinastijos saulėlydyje, skirtingai nei muzika, dar neturėjo meno 
statuso. Jų vėlesnis atsiradimas paaiškinamas objektyviais kinų meno raidos ir jos teorinės 
recepcijos dėsningumais. 

Pradžioje tapyba buvo suvokiama kaip su rūmų ir šventyklų dekoravimu susijęs amatas, 
todėl specializuoti kaligrafijos ir tapybos estetikos traktatai atsiranda vėliau. Iš vaizduojamųjų 
menų aukštą socialinį statusą ir privilegijuotą vietą menų hierarchijoje pirma įgauna kali- 

grafija. Todėl tapyba yra veikiama anksčiau susiformavusios kaligrafijos estetinių principų. 
„Kaligrafija išsikovoja meno statusą mūsų eros pradžioje, o pirmieji šiam menui skirti traktatai 
pasirodo II amžiuje, pabrėžiant žaidybinį ir hedonistinį kaligrafijos aspektą, kaip meno, kuris 
turi kitą funkciją. Tapybos meno teorinis apmąstymas išryškėja IV a., aptarinėjant portretinę 
ir „kalnų-vandenų“ (shan shui), kitais žodžiais tariant, peizažo tapybą“ (Escande, t. 1, 2003, 
p. 21). Tarp tapybos traktatų aptinkame įvairiems žanrams (portreto, gėlių, paukščių, bambuko 
ir kitus) skirtus, tačiau neabejotinai teoriniu lygmeniu ir įvairiapusiškumu išsiskiria peizažui 
skirti traktatai. 

Iš gausybės menotyros estetinių traktatų svarba kinų estetinės minties raidai išsiskiria 
glaudžiausiai su hieroglifų rašmenimis susijusiems „trims didiesiems menams“ (kaligrafijai, 
tapybai ir poezijai) skirti traktatai. Tikriausiai dėl vizualinės hieroglifų kultūros prigimties 
kinų menotyrinės pakraipos estetikoje savo įtaka akivaizdžiai vyrauja dviem vaizduojamosios 
dailės rūšims (kaligrafijai ir tapybai) tyrinėti skirti veikalai. 

Gausūs kaligrafijos ir tapybos estetikos traktatai pateikia platų monochrominės ir poli- 
chrominės tušo tapybos meninės išraiškos priemonių žodyną, detaliai aprašo psichologinio 
dailininko pasirengimo kūrybos procesui, meninės kūrybos objekto kontempliacijos, paties 
kūrybos proceso ir jo pagrindinių fazių ypatumus. Meninis kūrybos procesas kaligrafijoje ir 
tapyboje nėra izoliuotas nuo poetinio, metaforinio vaizdinių sistemos sklaidos lygmens, kuris 
ir akumuliuoja daug kinų estetikos veikaluose aptariamų meninės kūrybos subtilybių. 


Traktatų tipologija 


Kinų menotyros estetikos ir meno teorijos traktatų plėtotės istoriją, remiantis įvairiais kla- 
sifikacijos kriterijais, galima suskirstyti į skirtingus periodus, kiekvienam iš kurių būdingi 
specifiniai tipologiniai bruožai, aptariamų idėjų kompleksai bei jų tyrinėjimo akcentai. Daug 
dėmesio skyręs kinų estetinių traktatų tyrinėjimui ir jų vertimui į prancūzų kalbą, akademikas 
Francois Cheng taikliai pastebi, kadangi šie „teoriniai traktatai buvo sukurti konkrečioje kul- 
tūrinėje aplinkoje, jie sudaro savaime suprantamą to konteksto dalį, kurį kiekvienu konkrečiu 
atveju būtina dar kartą išryškinti. Taip pat ir traktatų techninė terminija nėra tik kokie nors 
izoliuoti elementai, kadangi ji formuoja organinę visumą savo tiksliais planais ir sąveikos 
dėsniais“ (Cheng, 1981, p. 8). 

Pradžioje vyrauja poezijos menui skirti traktatai, kuriuose plėtojamos idėjos veikia ir mu- 
zikos bei vaizduojamosios dailės estetinius principus. Vėliau, kai su poezija pradeda konkuruoti 
kaligrafija, kuri ankstyvaisiais viduramžiais jau suvokiama kaip aukščiausias menas kinų menų 
hierarchijoje (tik Song epochoje su ja savo įtaka pradeda konkuruoti peizažo tapyba, kuri kinų 
estetikos tradicijoje tampa visa apimančios Visatos simboliu, nukreiptu į tuštumos ir erdvės 
begalybės pažinimą), todėl ji, greta poezijos, skleidžia savo estetinių principų įtaką kitų meno 
rūšių darbams. Tačiau mus labiausiai domina vaizduojamosios dailės traktatai, iš kurių gausa 
išsiskiria kaligrafijos meno darbai, tačiau ilgainiui auga ir tapybai skirtųjų skaičius. Iki X a. 
beveik visi vaizduojamosios dailės traktatai išsiskiria minčių dėstymo glaustumu. Jų apimtis 
ženkliau išauga Song dinastijos valdymo metu, tačiau praslinkus šiai epochai vėl grįžtama 
prie glaustos minčių dėstymo formos. Ženklus veikalų apimties didėjimas pastebimas Qing 

dinastijos valdymo metu ir yra paaiškinamas didaktinių ir pedagoginių tendencijų stiprėjimu 
bei iliustracinés medžiagos gauséjimu, tai, beje, palengvina tobulėjančios leidinių spausdinimo 
technologijos. 

Estetinės minties raidoje, priklausomai nuo įsivyraujančių tendencijų imperatorių rūmų 
aplinkoje, o vėliau atsiradus akademijoms ir meninio elito skonio bei tapybos žanrų hierarchijai, 
ženkliai keičiasi traktatuose gvildenamų probleminių laukų akcentai. Ankstyvosios iki Tang 
dinastijos valdymo laikų gyvavusios estetikos kūrėjai pagrindinį dėmesį sutelkia į žanrinius 
tapybos ypatumus, jos specifiškumo ir pagrindinių tapybos principų aptarimą. Vėliau išsisk- 
leidusioje Tang dinastijos laikų tapybinės estetikos raidoje regima slinktis į peizažo tapybos 
estetinių principų ir meninės išraiškos priemonių pažinimą, Song ir Yuan dinastijų valdymo 
laikais tapybos estetikoje jau besąlygiškai vyrauja peizažo žanro problemos, detalus įvairiausių 
jo kompozicinių, erdvinių, toninių ir smulkiausių peizažo detalių sąveikos problemų aptarimas. 
Valdant Yuan dinastijai taip pat auga dėmesys vadinamo „gėlių ir paukščių“ žanro problemoms, 
kurių aptarimas praranda peizažo tapybos veikalams būdingą polinkį į metafizi$kum ir gelmę, 
kadangi jų autorių dėmesys vis labiau krypsta į išorinius ir dekoratyvius tapybos aspektus. 
Vėlesnėse Ming ir Qing dinastijų valdymo epochose, smunkant bendram teoriniam traktatų 
lygiui, stiprėja eklektiškumas. Greta vis akivaizdžiau prarandančio vyraujančias pozicijas 
peizažo žanro, detalesnio dėmesio susilaukia portreto žanras, gėlių, paukščių, gyvūnų, bambuko, 
laukinės slyvos, orchidėjų ir chrizantemų tapybos estetinių principų aptarimas. 

Neretai pagrindinis dėmesys tapybinės estetikos traktatuose sutelkiamas ne į konkrečių 
meno kūrinių ar jų estetinių savybių analizę, o į patį menininką, jo ir gamtos santykius, tuos 
įvairialypius emocinius santykius, kurie nusistovi tarp suvokėjo ir menininko kūriniuose įkūnytų 
vaizdinių, konkrečios idėjos išraiškos gelmės, kompozicijos, stiliaus, meninės išraiškos priemonių 
ypatumų. Todėl kinų, kaip ir indų bei japonų estetiniuose traktatuose, skirtingai nei antikos ir 
Vakarų, didesnis dėmesys skiriamas meno psichologijos problematikai. Juose detaliai apraši- 
nėjami kontempliuojančio gamtos grožį menininko vidiniai išgyvenimai. 

Remdamiesi istoriniu chronologiniu principu ir konkrečių tipologinių bruožų visuma, 
kinų tradicinės estetinės minties raidoje sąlyginai išskirsime keturis pagrindinius su menoty- 
rinės estetikos ir vaizduojamosios dailės (kaligrafijos, tapybos) meno teorijos traktatų istorija 
susijusius etapus: pirmąjį, arba ankstyvąjį (I1- VII a. pradžią), kurio eigoje kristalizuojasi pa- 
matiniai kaligrafijos ir tapybos estetiniai principai. Teoretikų dėmesio centre yra žmogaus ir 
gamtos santykiai, o kaligrafijoje ir tapyboje kristalizuojasi pagrindiniai šių meno rūšių estetiniai 
principai. Antrąjį (618-1368), kuris aprėpia Tang ir penkių dinastijų valdymo laikotarpį iki Yuan 
dinastijos saulėlydžio. Šiame tarpsnyje kaligrafijos ir tarp kitų žanrų iškilusios peizažo tapybos 
estetiniai principai Song ir Yuan periodų darbuose įgauna klasikinį pavidalą ir simbolinę pras- 
mę. Šio periodo pradžioje Song epochoje vyrauja didaktiniai ir mokomieji estetiniai veikalai, o 
vėliau juos keičia čan estetikos įtakos ženklintos intravertiškos peizažo estetikos interpretacijos, 
susijusios su subjektyvių meninės kūrybos procesų, dvasios būsenų, meno kūrinių būdingiausių 
bruožų klasifikaciniais aprašinėjimais. Trečiasis periodas (1368 - XVIII a. pabaigos) siejasi su 
teorinės minties kūrybinės galios nuosmukiu ir eklektiškų tendencijų darbuose stiprėjimu, o 
pabaigoje modernizacijos tendencijų ir sąveikos su Vakarų estetikos tradicijomis stiprėjimu. 
Ketvirtas (XIX a. pr. iki imperijos žlugimo XX a. vid.), kadangi jame jau intensyviai skleidžiasi 
įvairios eklektiškos ir su augančiu Vakarų estetikos ir meno tradicijų poveikiu susijusios tenden- 

cijos. Savo analizėje pagrindinį dėmesį sutelksiu į trimis pirmaisiais tarpsniais pasirodžiusius 
traktatus, kadangi būtent juose ryškiausiai atsiskleidžia originalios tradicinės kinų estetikos 
raidos tendencijos ir joms būdingų idėjų visuma. 


Vaizduojamosios dailės (kaligrafijos, tapybos) 
traktatų idėjų istorinė raida 


Atsižvelgdamas į tai, kad kinų menotyrinės estetikos tradicijoje meno teorinių problemų gvil- 
denimo įvairiapusiškumu ir gelme vyrauja vaizduojamosios dailės meno rūšims kaligrafijos 
ir tapybos teorinėms problemoms skirti traktatai, pereisiu prie glausto problemų bei idėjų 
raidos aptarimo. 

Ankstyvasis menotyrinės pakraipos vaizduojamosios dailės estetikos raidos etapas aprėpia 
tarpsnį nuo Han dinastijos pabaigos iki Tang pradžios. Pirmieji kaligrafijos estetikos traktatai 
pasirodė dar Han dinastijos valdymo saulėlydyje, pirmaisiais mūsų eros amžiais, o tapybos este- 
tikos vėliau - Jin (261-419) dinastijos valdymo metu. Ankstyvajame tapybinės estetikos raidos 
etape nuo Jin iki Tang dinastijos valdymo laikų buvo sukurta aštuoniolika tapybos estetikos 
traktatų, iš kurių iki nūdienos išliko dvylika. Kokybiškai naujos vaizduojamosios dailės (kali- 
grafijos, tapybos) traktatų tradicijos, pabrėžiančios intelekto, plačios humanitarinės kultūros 
prioritetą, tapsmas išryškėja IV a. „vėtros ir srauto“ (fengliu) sąjūdyje. Šios naujos tendencijos 
užuomazgas regime kinų kaligrafijos genijaus Wang Xizhi darbe „Apie kaligrafiją“ (Shu lun), 
kuriame autorius subtiliai aptaria formalius ir dvasinius kaligrafijos aspektus, siedamas juos 
su jautriausiy kūrėjo dvasios poslinkių išraiška, 

Nors iki Gu Kaizhi (apie 345-406) gyvuoja tapytojai, kurie plėtoja tapybos estetinius prin- 
cipus, tačiau į kinų estetinės minties istoriją būtent Gu Kaizhi patenka kaip kinų menotyrinės 
tapybos estetikos pradininkas. Greta paveikslų kopijų, išliko fragmentai ir trijų jo tapybai skirtų 
teorinių traktatų: „Apie tapybą“ (Hua lun), „Himnas Wei ir Jin dinastijų laikų tapybos suklestė- 
jimui“ (Weijin shengliuhua zan) ir „Užrašai, kaip vaizduoti Yuntai kalną“ (Hua Yuntai shan ji). 
Pirmasis jų skirtas bendroms estetinėms problemoms, o kiti du aptarinėja tapybos technikos 
problemas. Neabejotinas Gu Kaizhi nuopelnas, kad jis pirmas aiškiai apibrėžia pagrindines 
tikros tapybos savybes: sudvasinimą, natūralumą, kompozicinj vientisumą, struktūrinį kūrinio 
pagrindą, sekimą tradicija ir meistrišką tušo ir teptuko valdymą. 

V a. pradžioje pasirodo dviejų didžių peizažo tapybos pradininkų Zong Bing „Įvadas į 
peizažo tapybą“ ( Huashanshuixu) ir neodaoizmo adepto Wang Wei (415-443) „Tapybos ap- 
tarimas“ (Xu Hua). Pirmasis filosofas, vienas įtakingiausių peizažo tapybos pradininkų, pripa- 
žintas kaligrafas, aistringas muzikos mylėtojas, puikiai grojantis citara, jau būdamas pripažintu 
mąstytoju, tapytoju, kaligrafu, nuolatos atmesdavo valdovo pasiūlymus tarnybai imperatorių 
rūmuose. Peizažą jis traktuoja kaip tokį dvasios kūrinį, kuris, suvokiant paveiksluose įkūnytus 
vaizdus, padeda klajoti vaizduotės pasaulio bekraštybėse. Stipriai paveiktas žmonos praradimo 
ir tapęs čan budizmo adeptu, jis daug klajoja kalnuotomis centrinės Kinijos vietovėmis. Savo 
jautrumą gamtos grožiui dailininkas įprasmina peizažo tapyboje. Persisėmęs budistų vienuo- 
lio Huiyuano (334-416) idėjomis, parašo peizažo tapybos estetikos veikalą „Įvadas į kalnų ir 
vandenų tapybą“ (Hua shan shui xu), kuris atveria šios srities traktatų tradiciją. 

Jo teorinių apmąstymų centre yra kūrėjo 
santykis su žmogų supančios gamtos grožiu 
ir harmonija, kuriame Zong Bing ieško gy- 
venimo prasmės ir kūrybinio įkvėpimo. Ši 
meninės kūrybos koncepcija kupina etinio 
ir humanistinio užtaiso, kadangi, anot trak- 
tato autoriaus, gamtos grožis, malonūs akiai 
gamtos vaizdai ne tik atliepia žmogaus dvasią, 
tačiau ir škatina jį kūryboje pažinti dvasines 
vertybes. Štai kodėl Zong Bing aukština dva- 
sines klajones žavingų kalnų ir upių keliais ir 
takeliais. „Ir štai - palaimingai aš gyvenu ir 
patikiu gyvenimiškas jėgas aukščiausiai tiesai; 
tai paimu į rankas taurę su vynu, tai prisilie- 
siu prie dainuojančio cinio arba pasinersiu į 
kontempliaciją išskleisto [paveikslo] ritinėlio. 
Nepalikdamas savo sėdimos vietos, pasiekiu 
pasaulio ribas; ne matuodamas Dangaus, 
vienatvėje suvokiu tuščias erdves. Grėsmingos 
viršūnės, nukreiptos į neregimas aukštumas, 
virš debesų dunkstantys miškai tirpstantys 
ūkuose, išmintingi ir garbingi vyrai juos 
kontempliavo seniai praslinkusiais laikais“ 

. RB x (Maliavin, 1985, p. 78). 
We: Jo amžininkas Wang Wei savo traktate 
sou E URL | — tapybos meno estetinę vertę teoriškai taip pat 
Wang Xizhi. Kaligrafija. IV a. Kopija. Tušas, šilkas grindžia remdamasis kosmogoninėmis teorijo- 
mis. Pagrindinį dėmesį jis sutelkia į žmogaus 
ir gamtos santykius, o peizažo tapybą traktuoja kaip būdą, padedantį jautriam kūrėjui pajusti 
būties pilnatvės jausmą ir semtis gamtoje slypinčias dvasingumo apraiškas. Meninis įkvėpimas 
ir kūrybos procesas jo traktate siejamas su gamtos harmonijos kontempliacija. Todėl ir peizažo 
kūrimo procesas čia suvokiamos kaip kūrėjo priartėjimas prie slėpiningos gamtos ir būties esmės. 

Kitas svarbus ankstyvosios kinų tapybinės estetikos raidai yra Xie He (479-547 akt. m. 500) 
traktatas „Užrašai apie senovės tapybos sąvokas“ (Guhua pinlu), kuriame, remdamasis kūrinių 
privalumais ir trūkumais, autorius suskirsto 27 nuo III iki V a. kūrusius žymiausius tapytojus į 
skirtingas kategorijas ir išskiria šešis pamatinius kinų tapybos principus, kurie tampa svarbiu 
vėlesnės kinų estetinės minties diskusijų objektu. 

Tang dinastijos valdymo metu prasideda kokybiškai naujas estetinės minties pakilimo 
tarpsnis, kuriame pasirodo traktatai, kurie aprėpia daugybę kaligrafijos problemų, pradedant 
klasifikacinėmis menininkų tipų, jų stilių, meno kūrinių bruožų, menininko santykių su gamtos 
pasauliu, jo kūrybinio potencialo ir baigiant sudėtingomis meninės kūrybos procesų psichologi- 
jos problemomis. Savo skaičiumi tarp vaizduojamosios dailės traktatų Tang dinastijos valdymo 
metu akivaizdžiai vyrauja kaligrafijos traktatai, tačiau įvairiuose rašytiniuose šaltiniuose minimi 

dvidešimt aštuoni tapybinés estetikos veikalai,iš kurių iki nūdienos išliko dešimt. Pirmame 
aptariamo laikotarpio etape svarba išsiskiria Ouyang Xun (557-641) „Aštuonios paslaptys“ 
(Bajue) ir „Trisdešimt trys technikos“ (Sanshiliu fa), Yu Shinan (558-638) „Apie teptuko esmę“ 
(Bisui lun), galingiausio Tang dinastijos imperatoriaus Taizong, žinomo Li Shimin (597-649 
pseudonimu, traktatai „Apie kaligrafiją (Lunshu), „Savo nuostatų atskleidimas“ (Zhiyi), 

Svarų indėlį į vaizduojamosios dailės estetikos raidą įnešė Wang Wėi (701-761) traktato 
„Tapybos paslaptys“ (Shanshui jue , apie 760) autorius ir du jo bendražygiai kinų poezijos genijai 
Du Fu (712-770), parašęs veikalus „Odė apie Wang Zai peizažo tapybą“ (Xiti Wang Zai hua 
shanshuitu ge, apie 755) ir „Odė apie neseniai gyvavusią peizažo tapybą Fengxian provincijoje“ 
(Fengxian Liu Shaofu xinhua shanshui ge, 754?) ir jam artimas Bai Juyi (772-846) „Pastabos apie 
tapybą“ (Huaji, 803), „Odė apie bambuko tapybą“ (Huazhu ge). Kalbant apie naujų spontaniškų 
kaligrafijos raidos tendencijų teorinį pagrindimą, verta paminėti Wang Xizhi metusį iššūkį čan 
vienuolį Huaisu (737-799), kuris parašė darbą apie kaligrafiją „Savęs išsakymas“ (Zixu tie). 

Svariausiu Tang dinastijos tapybinės estetikos laimėjimus simboliškai apibendrinančiu 
veikalu yra minėtas Wang Wėi traktatas „Tapybos paslaptys“, kuriame pateikiama peizažo 
kūrimo filosofija. Čia teoriškai grindžiami monochrominės tapybos principai ir aukština- 
mos minimalios meninės išraiškos priemonės. Šios peizažo tapybos estetikos esmėje glūdi 
kruopščiai apgalvotos „gamtos idėjos“ autentiško perteikimo uždavinys. Gamta suvokiama 
kaip neatsiejama universalaus kosminio pasaulio dalis, kuri atspindi Visatos procesų begalybę, 
metamorfozes, harmoniją ir grožį. 

Penkių dinastijų valdymo metu buvo parašyti aštuoni tapybinės estetikos traktatai, iš kurių 
išliko tik trys, o Song dinastijos valdymo laikotarpiu parašomi septyniasdešimt septyni, iš jų iš- 
liko penkiasdešimt penki, Yuan epochoje parašytas trisdešimt vienas veikalas, išliko -dvidešimt 
trys, Ming šešiasdešimt septyni - išliko šešiasdešimt vienas, Ging trys šimtai devyniasdešimt 
penki - teišliko tik du. 

Lyginant su indų estetikos ir meno teorijos tradicija, Kinijoje vėliau atsiranda vaizduoja- 
mosios dailės estetikos ir meno istorijos raidą reflektuojantys traktatai. Jų užuomazgas galime 
pastebėti jau IX a. Tang dinastijos valdymo saulėlydyje, kai pasirodo pirmieji reikšmingi 
šio žanro darbai, kurie apibendrina vaizduojamosios dailės raidos laimėjimus ir ankstesnės 
kaligrafijos ir tapybos raidos tendencijas. Tai du svarbūs istoriniai chronologiniai traktatai 
Zhu Jingxuan (IX a.) „Užrašai apie žymiausius Tang dinastijos valdymo periodo tapytojus“ 
(Tangchao minghua lu) ir Zhang Yanyuan (apie 815-877) „Užrašai apie geriausius įvairių epochų 
menininkus“ (Lidai minghua ji, 847), kurie vėliau inspiruoja panašių veikalų srautą. Šio žanro 
traktatų populiarėjimo pirmoji banga išryškėja Song dinastijos saulėlydyje ir Yuan pradžioje, 
kai kinų intelektualai ir menininkai, išgyvenę sudėtingus socialinius sukrėtimus, sugrįžta prie 
nacionalinių kultūros tradicijų ir siekia jas išsaugoti, sisteminti svetimšalių nomadų kultūros 
spaudimo sąlygomis. 

Peizažo tapybos estetikos iškilimas siejasi su gaivališku rafinuotos intelektualų (wenrenhua) 
krypties estetikos ir meno įsiveržimu X a. į kinų kultūros avansceną ir ilgu vyravimu joje. 
Intelektualų idėjos veikia kinų estetinės minties ir meno raidą, sąlygoja naujų humanistinių 
plačios humanitarinės kultūros kaligrafijos, tapybos, poezijos problemų atsiradimą, koreguoja 
įvairias meno klasifikacines sistemas, meninio kūrybos proceso dėsningumus, menininkų, 
meno kūrinių tipus, jų specifinius bruožus tyrinėjančių traktatų atsiradimą. Pastarųjų veikalų 

atsiradimas X-XIV a. atspindi į brandos fazę įžengusios kinų teorinės minties ieškojimus ir 
atradimus. Intelektualų tradicijai būdingų idėjų užuomazgas galime aptikti dviejų X a. teoretikų 
Jing Hao ir Li Cheng traktatuose. 

Xa. sukuriamas vienas konceptualiausių filosofinio pobūdžio Jing Hao estetikos traktatų 
„Užrašai apie teptuko valdymo būdus“ (Bifa ji), kuriame pagrindinis dėmesys sutelkiamas 
aptarti įvairius tapybos dėsnius ir meno kūrinių klasifikacijos principus. Savo apmąstymų 
išeities tašku jis pasirenka šešis pamatinius Xie He iškeltus tapybos principus. Laikydamas 
juos nepakankamai atspindinčiais meno esmę pakeičia nauja estetinių vertybių sistema, kurią 
pavadina „šešiomis esminėmis vertybėmis“ - pirmas - dvasia, antras – ritmo skambesys, tre- 
čias - koncepcija arba idėja, ketvirtas - gamta, penktas - teptukas, šeštas - tušas“ (Jing Hao, 
1965, p. 74). Ši nauja vertybinė sistema suteikia jo veikale plėtojamoms estetinėms idėjoms ir 
meno sampratai universalesnį ir geriau teoriškai pagrįstą pamatą. 

Jing Hao idėjas toliau X a. plėtoja peizažo tapybos meistras, poetas, muzikantas Li Cheng 
(919- 967), kuris savo požiūrius į tapybą teoriškai grindžia glaustos apimties traktate „Peizažo 
paslaptis“ (Shanshui jue). Jame regimos akivaizdžios aliuzijos į jau aptarto to paties pavadini- 

-mo traktate išsakytas Wang Wėi mintis. Pagrindinis dėmesys Li Cheng traktate sutelkiamas 
į peizažo žanro savitumo ir jo sudėtinių komponentų aptarimą, svarstomos kompozicijos 
sudėtinių komponentų ir meninės išraiškos problemos. Apibendrindamas kūrybinę patirtį 
jis daug dėmesio skiria meninės kūrybos procesų psichologijos, paveikslo kompozicijos, plas- 
tinių meninės išraiškos priemonių, formos ir turinio santykių problemoms. Prieš pradedant 
tapyti peizažą sumanymo įgyvendinimo pradžioje autorius kviečia dailininkus pirmiausia 
aiškiai atskirti pagrindinius motyvus nuo antraeilių ir tik tuomet imtis praktiškai įgyvendinti 
sumanymą, teisingai paskirstyti kompozicijos viršuje ir apačioje esančias detales. Li Cheng 
taip pat pateikia tapytojams ir svarbių techninio pobūdžio patarimų. „Tapyk ne perdėm 
tirštu potėpiu. Tušo gausa gimdo purvinas dėmes, todėl švarumas išnyksta. Neverta tapyti 
labai sausu teptuku. Sausas štrichas panaikina paveikslo sodrumą“ (cit. pagal: Zavadskaja, 
1975, p. 340). Šiame traktate iškeltas idėjas perima ir toliau plėtoja daugelis vėlesnių peizažo 
tapybos estetikos atstovų. 

Song epocha kinų estetinės minties ir meno raidos istorijoje yra svarbus tarpsnis, kadangi 
tapyba socialiniu statusu susilygina su kaligrafija, o tarp tapybos žanrų įsivyrauja peizažas, 
kuriam skirti svarbiausi šios nerimo ir sukrėtimų kupinos epochos estetiniai traktatai. Song 
epochoje sukuriama per 100 estetinių veikalų, dauguma jų skirti peizažo tapybos estetikai. 
Beveik visi žymiausi šio laikotarpio estetikos atstovai yra žinomi menininkai, gerai pažįstantys 
meninės kūrybos problemas. Song epochos estetiniams traktatams svetimas teorinių konstruk- 
cijų abstraktumas, atsiribojimas nuo meninės praktikos poreikių. Gvildendami šiuos darbus, 
pastebime glaudų jų dvasinį ryšį su IV-VI a. veikalais. Kartais susidaro įspūdis, kad X-XII a. 
teoretikai tik kartoja, perfrazuoja ir varijuoja seniai mums pažįstamus Gu Kaizhi; Zong Bing, 
Xie He veikalų leitmotyvus. Tačiau tai tik išorinis įspūdis, nes po tų pačių sąvokų ir įvaizdžių 
skraiste slepiasi kitas dvasinis turinys, kuriame atsispindi turtingas istorinis kelių amžių este- 
tinės minties raidos patyrimas, Iš daugybės Song epochos pradžios estetinių traktatų išsiskiria 
akademiko Guo Xi ir jam tarsi oponuojančių dviejų intelektualų Su Shi (1037-1101) ir Mi Fu 
(1051-1107) darbai, kurie yra tos epochos veidą apsprendusių dviejų pagrindinių estetinės 
minties raidos tendencijų įsikūnijimas. 


50 


Vaizduojamosios dailės (kaligrafijos, tapybos) traktatų idėjų istorinė raida 


Nežinomas autorius. Peizažas su žmonių figūromis. XI a. Spalvotas tušas, šilkas 


Pagrindinis įtakingos akademikų estetikos ideologas Guo Xi (1020-1090) traktate „Iš- 
kilmingas miškų ir vandens srautų kreipimasis“ (Linguan Gaozhi) paveikslą traktuoja kaip 
savotišką psichologinį dailininko portretą ir kelia nuolatinio menininko tobulėjimo problemą, 
aukština gamtos grožį ir jį atspindinčios peizažo tapybos poetiškumą. Šiame darbe analizuo- 
jamos struktūrinių gamtos principų ir trijų skirtingų planų: aukštosios, horizontaliosios ir 
giliosios perspektyvos problemos. 

Jam oponuojantys intelektualai Su Shi ir Mi Fu savo idealus suranda Jin (265-420) dinasti- 
jos laikų menininkų kūryboje. Jų traktatuose naujomis idėjinėmis sąlygomis atgimsta ir plačiai 
pasklinda fengliu kaligrafijos, tapybos ir poezijos sąveikos, glaudaus menininkų bendravimo 
nuostatos, aistringas praeities kūrinių kolekcionavimas, naujumo ir absoliučių vertybių siekis. 
Šios tendencijos išsiskleidžia intelektualų sąjūdžio įkvėpėjo humanisto tapytojo, kaligrafo, poeto, 
rašytojo Su Shi, labiau žinomo poetiniu Su Dungpo pseudonimu, veikaluose. Traktate „Kalnų ir ly- 
gumų laiškai“ (Qiuhuozhishi) jis aukština glaudžios kaligrafijos, tapybos ir poezijos sąveikos idėjas. 

Su Shi bendražygis ekscentriškas universalių interesų Mi Fu parašo kelis reikšmingus traktatus 
„Tapybos istorija“ (Huashi) ir „Kaligrafijos istorija“ (Shushi), o taip pat paveikusius vėlesnių kartų 
intelektualus darbą „Kolekcionieriaus pastabos“ (Haiyue tiba). Jis taip pat parašo veikalus, skirtus 
kolekcionierių aukštai vertinamiems iš brangių medžiagų sukurtiems tušo indams skirtą „Tušo 
indų istoriją“ (Yanshi). Mi Fu dėmesio centre yra ir didžių kaligrafijos ir tapybos meistrų autografų 
tyrinėjimai, taip pat jis rašo tekstus, skirtus dešimčiai skirtingų popieriaus rūšių apibūdinimui. 

XI a. antroje pusėje pasirodo vienas svarbiausių apibendrinančių Šiaurės Song epochos esteti- 
nės minties ir ankstesnės vaizduojamosios dailės raidą Guo Ruoxu (aktyvi veikla apie 1070-1080) 
traktatas „Užrašai apie tai, ką regėjau ir girdėjau apie tapybą“ (Tuhua Jianwenzhi, 1074), kuriame 
tarsi plėtojamos anksčiau minėto Zhang Yanyuan veikalo idėjos. Traktato autorius buvo impe- 
ratoriaus Zhenzong žmonos giminaitis, kilęs iš įtakingų aristokratų giminės. Jis atliko įvairias 


$1 


Antanas Andrijauskas. VAIZDUOTĖS ERDVES: TRADICINĖ KINY ESTETIKA IR MENAS 


atsakingas pareigas imperatorių rūmuose Kaifenge (Henane), todėl puikiai pažinojo Akademijos 
narius ir iš aukštuomenės sluoksnių kilusių menininkų aplinką, todėl savo traktate pateikia svar- 
bių detalių iš kinų dailės istorijos. Jo veikalą sudaro šešios dalys, jis prasideda teorinių estetikos 
problemų aptarimu, vėliau pereinama prie techninių, kritinių, ir galiausiai, įvairių dailininkų 
intelektualinės ir kūrybinės biografijos problemų aptarimo nuo Tang dinastijos valdymo pabaigos 
iki 1074 metų. Dvi paskutinės traktato dalys yra skirtos svarbiems liudijimams apie aptariamos 
epochos dailininkų gyvenimą. Šio veikalo poveikis vėlesnei estetinės minties ir meno teorijos 
raidai buvo didžiulis ir ilgalaikis. Tačiau sistemingas praeities estetinės minties ir meno teorijos 
tyrinėjimas išryškėja tik XVII ir XVIII a., kada pasirodo svariausi šio žanro traktatai. 

Yuan dinastijos valdymo laikotarpyje, atsiribojusių nuo užkariautojų intelektualų aplin- 
koje, sukuriama daug tapybai ir kaligrafijai skirtų traktatų, tačiau, skirtingai nei ankstesniais 
tarpsniais, dėmesio akcentai nuo idėjų aptarimo perkeliami į technines tapybos subtilybes. Iš 
šios pakraipos veikalų savitumu išsiskiria žymaus tapytojo Huang Gongwang (1269-1354) 
„Peizažo vaizdavimo paslaptys“ (Xie shanshui jue), kuriame įvairiais aspektais aptarinėjamas 
peizažo žanro savitumas ir įvairios techninės kūrybos subtilybės bei Rao Ziran (1340) traktatas 

- „Dvylika tapybos tradicijos klaidų“ (Hua fang shier ji), kuriame metodiškai analizuojamos 
tradicinės tapytojų daromos klaidos ir paaiškinama, kaip jų išvengti. 

Minėtame Huang Gongwang traktate aptariamos iš dviejų jį nuo jaunystės žavėjusių Xa. 
tapytojų Dong Yuan ir Ju Ran kūrinių studijų išplaukiančios estetinės problemos. Jame išskir- 
tinis dėmesys sutelkiamas į tapymo manieros trūkumų analizę. Būdamas plačiai išsilavinusiu 
įvairių meno rūšių žinovu, Huang Gongwang detaliai aptarinėja pagrindinius trūkumus, 
trukdančius dailininkui pasiekti trokštamų kūrybos rezultatų. Taip suformuluojama keturių 
pagrindinių tapybos trūkumų teorija. Pirmasis iš jų - sekimas klaidingai pasirinktos moky- 
klos nuostatomis; antras - polinkis į išorinį žavingumą, grožį, siekimas patikti kuo didesniam 
žiūrovų skaičiui; trečias - vulgarumas; ketvirtas - nesąžiningumas, mechaniškai apjunginėjant 
iš klasikinės tapybos pavyzdžių perimtus atskirus komponentus, tai yra savarankiškumo trū- 
kumas. Jo estetikoje savitai atsiskleidė Yuan epochos intelektualams ir menininkams būdingas 
autentiškos intravertiškos, nukreiptos į vidinį asmenybės pasaulį ilgesys. 

Iš gausybės eklektiškų Ming dinastijos valdymo metu pasirodžiusių traktatų įtaka toles- 
nės estetinės minties raidai išsiskiria tapytojo ir kaligrafo Dong Qichang (1555-1636) veikalai 
„Tapybos akis“ (Huayan), „Tapybos reikšmė“ (Huazhi) ir „Apmąstymai apie tapybą savo dirb- 
tuvėje“ (Huachanshi Suibi), kuriuose aptarinėjama daugelis aktualių įvairių menų sąveikos ir 
meninės kūrybos proceso problemų. 

Kitas reikšmingas intelektualų universalumo tradicijas plėtojantis vaizduojamosios dai- 
lės estetikos pakilimo tarpsnis išryškėja XVII a. pabaigoje ir XVIII a. pradžioje, kai pasirodo 
sintetiniai Shitao ir Wang Gai traktatai. Shitao „Pokalbiai apie tapybą“ (Hua Yu Lu), kurio ne- 
seniai atrasta kita versija, yra vienas reikšmingiausių sumuojančių kinų vaizduojamosios dailės 
estetikos veikalų. Šis traktatas, vertinant jį kinų estetinių idėjų raidos sraute, yra tarsi anksčiau 
aptarto Zhang Yanyuano traktato pamėgdžiojimas ir kartu jo idėjų naujoje kultūrinėje aplin- 
koje kūrybingas pratęsimas. Jis pagrįstai yra laikomas vienu pamatiniu kinų vaizduojamosios 
dailės estetikos veikalų, išsiskiriančiu sintetiniu pobūdžiu, griežta struktūra, konceptualumu 
ir autoriaus minčių dėstymo aiškumu. Skaitant traktatą susidaro įspūdis, kad Shitao estetika 
yra paveikta konfucinio praeities ir senovės kultūros, estetikos ir meno tradicijų aukštinimo. 


§2 


Vaizduojamosios dailės (kaligrafijos, tapybos) traktatų idėjų istorinė raida 


vw dar 
K m 


Dong Qichang. Upės peizažas. 1603 m. Tušas, šilkas 


„Senovė yra pažinimo instrumentas. Pokyčiai slypi tame, kad pažinti šį ginklą, tačiau nebūti 
kartu jo tarnu“ (Shitao, Zav., 1978, p. 68). Tačiau netrukus greta regime ekscentriškus iššūkius 
tradicijai, aistringą norą įtvirtinti savus novatoriškus estetinius ir meninės kūrybos principus. 

Šiame traktate Shitao išplėtoja konceptualią „vientisos linijos“ filosofiją, kurią laiko esmi- 
niu kiekvieno paveikslo kūrimo elementu, menkai dėmesio skirdamas įprastiems techniniams 
meno aspektams. Jo estetikos esmė - įsitikinimas, kad pirmapradę pasaulio ir gamtos vienybę 
pajėgus pažinti tik visapusiškai išsilavinęs ir besiremiantis asmeniniais išgyvenimais menininkas. 

Shitao amžininkas, tapytojas, kaligrafas, mokslininkas, graveris Wang Gai kinų estetinės 
minties istorijoje išgarsėjo kaip traktato „Pokalbiai apie tapybą iš Cinzai paviljono“ (Hua yulu) ir 
vieno pamatinių bei didžiausių tekstų 3 tomų tapybinės estetikos enciklopedijos „Apmąstymai 
iš garstyčios grūdo dydžio sodo“ (Jieziyuan Huazhuan, 1679-1701 m.) pagrindinis autorius ir 
redaktorius. Shitao amžininko Wang Gai arba Wang Kai (tikslios jo gyvenimo datos nežino- 
mos, o aktyviausias kūrybinės veiklos tarpsnis Nankine, manoma, yra nuo 1677 iki 1705 m.) 
estetika yra paskutinioji didinga vėlyvųjų viduramžių Kinijos enciklopediškumo išraiška. Jame 
tarsi sumuojami ankstesnės estetinės minties laimėjimai. Tai paskutinis reikšmingas tradicinės 
vaizduojamosios estetikos pakilimo tarpsnis, po kurio kartu su ekonominiu imperijos nuos- 
mukiu seka ir akivaizdūs krizės požymiai estetinės minties srityje. 

XVIII a. pabaigoje slopstant kinų tautos kūrybinio genijaus dvasiai, vis didesnę įtaką 
įgauna įvairūs mokomieji tekstai ir žinynai, kurie nedaug paveikia naujų estetinių principų 
ir idėjų plėtotę. Vienas tipiškų šio žanro traktatų yra kaligrafo peizažo ir portretinės tapybos 
atstovo Shen Zonggian (1770-1817) didelės apimties veikalas „Tapybos meno detalės“ (Jie- 
zhou xuehua bian), kuriame metodiškai gvildenamos peizažo ir portreto tapybos problemos, 
daug dėmesio skiriama įvairių peizažo objektų, firmos, spalvos, toninio paveikslo vientisumo 
problemų aptarimui. Lyginant su didžiaisiais praeities estetiniais traktatais, tai jau visai kito 
teorinio lygio ir emocinės įtampos tekstas. 

Vadinasi, po kelis kartus pasikartojusių nomadų užkariavimų, kultūros centrų ir tradici- 
nių estetinės minties ir meno sklaidos institucijų sugriovimo išryškėję valstybinių egzaminų 

sistemos, imperiją valdančio elito atrankos krizės požymiai liudija apie traktatus raSiusio inte- 
lektualų socialinio ir kultūrinio statuso menkėjimą ir estetinės meno refleksijos lygio nuosmukį. 
Nors, pavyzdžiui, Ming dinastijos valdymo metu imperatoriaus Dailės akademijos aplinkoje 
ir didžiuosiuose provincijos kultūros centruose regime estetinės minties pagyvėjimą, tačiau 
įdėmiau pažvelgus aiškėja, jog tie veikalai yra ekstensyvios kiekybinės, o ne kokybinės teorinės 
minties plėtotės rezultatas. Šis banguojantis teorinės minties raidos procesas aukšto teorinio 
lygio traktatų mažėjimas regimas iki pat imperijos žlugimo XX a. pradžioje, kai išryškėja pa- 
skutinė reikšminga tradicinės tapybos estetikos ir tapybos pakilimo benga, kuriai atstovauja 
Wu Changshuo, Feng Zikai, Huang Binhong, Qi Baishi, Xu Beihong, Gao Jianfu, Gao Qifeng, 
Chen Shuren ir Zhang Dagian. 

Aptarę kinų estetiškumo sampratos ir estetinių kategorijų pasaulio savitumą, pirmiausia 
galime konstatuoti, kad pagrindines Rytų Azijos tautų estetikos tradicijų raidos gaires nu- 
brėžusi kinų estetikos tradicija savo pamatinėmis teorinėmis nuostatomis ženkliai skiriasi 
nuo indų, antikos ir Vakarų estetikos tradicijų. Kita vertus, hieroglifų rašmenys, mitinės ir 
filosofijos tradicijos suponuoja ypatingą kinų estetinių kategorijų pasaulio situatyvumg ir 

-kontekstualumą. Kinijoje išryškėja dvi pagrindinės estetinės minties raidos tendencijos - filo- 
sofinė ir menotyriné. Pirmosios šalininkai, pradedant klasikinės epochos mąstytojais, aiškina 
pamatines estetikos problemas teoriniais konfucinės, daoistinės ir čan filosofijos principais, 
o antrosios - judėdami „iš apačios“, t. y. iš meno praktikos pozicijų, konceptualizuoja meno 
praktikos dėsningumus. Ir galiausiai tenka pripažinti, kad dėl hieroglifų rašto ypatumų kinų 
menotyrinės estetikos tradicijoje svarba išsiskiria vaizduojamajai dailei (kaligrafijai, tapybai) 
skirti traktatai, kuriuose išsamiausiai aptariamos įvairios estetikos ir meno teorijos problemos. 
Istoriškai žvelgiant į menotyros estetikos idėjų raidą, joje nuo IV а, pastebime akivaizdų teorinės 
minties intensyvėjimą, kuris viršūnę pasiekia X-XIV amžiuje. Vėliau po nomadų užkariavimų 
ir meno procesų valdymo institucijų sistemos irimo pastebimas laipsniškas teorinės minties 
nuosmukis ir eklektiškumas. 

Kiny estetiniy kategorijy savitumas 


Tradicinės kinų estetikos kategorijų pasaulis ženkliai skiriasi nuo to, kurį regime Vakarų 
estetikos tradicijoje. Jų savitumo problemomis Vakaruose daugiau susidomėta tik prieš kelis 
dešimtmečius. Iš šios krypties tyrinėjimų pirmiausia reikėtų išskirti Tatjanos Grigorjevos, 
Francois Cheng, Muriel Detrie, Francois Jullien, Yolaine Escande, A. Munk ir Feng Wen, 
Michael Sulliwan, Hu Sterk, Elenos Zavadskajos, Nicole Vandier-Nicolas ir kitų darbus. Kinų 
estetiškumo sampratos savitumą ir estetinių kategorijų sistemos ypatumus lemia ideografinis 
raštas. Skirtingai nei geriau mums pažįstamoje antikos ir Vakarų estetikoje, čia regime kitokias 
tiesiogiai su hieroglifų rašto asociatyvumu susijusias situacines ir kontekstualias estetines kate- 
gorijas, kurių turinio ir prasmių konotacijų įvairovės bemaž neįmanoma adekvačiai perteikti 
europietiškomis kalbomis. Šis estetinių kategorijų daugiareikšmiškumas ir situatyvumas iš 
esmės skiria kinų estetinių kategorijų pasaulį nuo indiškų, antikos, arabiškų ir Vakarų estetikos 
tradicijos kategorijų ir suartina su japoniškomis. 

Kita vertus, Kinijoje neaptinkame dualistinio dalijimo į materialy ir dvasinį pasaulius, 

- kadangi, mąstytojų požiūriu, visos dvasinės esmės yra neatsiejamos nuo jų materialiai apčiuo- 
piamos kūniškos jausminės prigimties. Ir galiausiai organicistinės pasaulėžiūros įtaką patyrusi 
kinų ontologija traktuoja žmogų, jį supantį kosmosą, gamtos pasaulį holistiškai, t. y. kaip vien- 
tisą absoliučią vertę turinčią sistemą, kurioje idealūs (dvasiniai) ir realūs (materialūs) pradai 
yra neatsiejami ir sąveikauja nuolatiniame metamorfozių procese. Iš čia plaukia kinų estetinio 
pasaulio suvokimui ir daugeliui estetinių kategorijų būdingas „procesualumas“, kuris atsispindi 
erdvės ir laiko sampratoje bei tokiose pamatinėse kategorijose kaip harmonija, grožis, Dao, gi, 
energijos srautas, dvelksmas, vėjas, ritmas, linija ir kituose. 

Ir galiausiai kinų klasikinėje kalboje nėra terminų, kurie būtų adekvatūs pamatinėms 
vakarietiškoms sąvokoms „estetika“, „menas“, „grožis“. Jos atsiranda palyginti vėlai, verčiant 
Vakarų estetinius traktatus ir ieškant kinų kalboje vakarietiškos estetikos sąvokų atitikmenų. 

Savitas kinų tradicinės estetikos kategorijų pasaulis formavosi ir keitėsi natūraliai 
veikiamas kinų mitinės pasaulėjautos, filosofinių, istorinių, literatūrinių tekstų plėtotės. Jo 
branduolį sudaro ribotas maždaug 100 terminų skaičius. Aiškių ribų tarp filosofijos, mokslo 
ir literatūros nebuvimas ankstyvajame kinų estetinės minties raidos etape sąlygoja vieningos 
terminijos pasitelkimą ankstyvuosiuose estetikos problematikos tekstuose, kuriuose abstraktus 
teorinis ontologinių ir estetinių idėjų plotmėje besiskleidžiantis mąstymas jungiasi su vaizdi- 
niu, metaforiniu ir poetiniu. Tai paaiškina, kodėl ankstyvajame kinų filosofijos raidos etape 
išsikritalizavusios filosofinės estetikos kategorijos (Dao, de, Taiji, yin, yang, gi, li, shen, ziran it 
kitos) išsiskiria universalumu. Šį filosofinės estetikos kategorijų sąlyginį stabilumą užtikrino 
konfucinės estetikos idėjų perėmimas, sąvokų sistemos kūrimas. 

"Todėl pagrindinių kinų tradicinės estetikos kategorijų ir sąvokų korpusas šimtmečių tėk- 
mėje lieka iš esmės nepakitęs. Estetinės minties raidoje, natūraliai plėtojant pirmtakų iškeltas 
idėjas, tos pačios sąvokos jungiasi su kitomis, įgauna vis naujų atspalvių, konotacijų. Sudėtingi 
jau ankstyvuosiuose klasikiniuose senovės tekstuose susiklostę sisteminiai ryšiai sąlygoja tai, kad 
tas pats terminas skirtingose situacijose ar kontekste įgauna skirtingas, netgi priešingas reikšmes. 

Iš archajinių mitinių požiūrių išsirutulioja pamatinė kinų estetikos kategorija Dao. Ji 
suvokiama kaip chaose anksčiau nei Dangus ir Žemė atsiradęs Visatos ir gamtos procesų na- 

tūralios raidos kelias, visų daiktų pirmapradė esmė, neišreiškiama nei žodžiais, nei ženklais, 
nepasižyminti jokia aiškiai apibrėžta forma ir sujungianti principinį neišsakomumą. Ši idėja 
konceptualizuojama pamatiniame daoizmo estetikos traktate Laozi, kurio keturiadešimt an- 
trajame skyriuje rašoma: „Dao gimė vienas; iš vieno gimė du, iš dviejų gimė trys; iš trijų visi 
pasaulį gimė“ (Laozi, 42 sk., 1997, p. 89). Vadinasi, Dao sampratoje ryškėja savita pasaulio ir 
gamtos įvairovės, jos grožio ir harmonijos gimimo koncepcija, kadangi Dao suvokiamas ne 
tik kaip Visatos ir gamtos procesų raidos kelias pačia plačiausia šios sąvokos prasme, tačiau ir 
pirmapradė Tuštuma, Nebūtis. Iš čia besiskleidžiantis pasaulio ir gamtos įvairovės, harmonijos, 
grožio gimimo procesas pereina kelias kokybiškai skirtingas raidos pakopas: 

Vienis 

(Chaosas, būtis, dvasia, gyvybės dvelkimas, pirmapradiškumas, iš kurio atsiranda) 

Du 

(Dangus ir Žemė arba yang ir yin, iš kurių gimsta) 

Trys 

(Dangus - Žmogus - Žemė, iš kurių atsiranda) 

Dešimt tūkstančių būties formų 

(Visata, jos lemtis ir kūrinių įvairovė) 

Kinų tapybos estetikoje šis gamtos pasaulio daiktų, reiškinių, spalvų, formų, garsų ir pan. 
įvairovės gimimas siejasi su minėta dviejų pradų yang (šviesaus) ir yin (tamsaus) sklaidos dia- 
lektika, iš kurios išsirutulioja kinų estetikos ir meno teorijos tradicijai būdinga daugybės kitų 
binarinių opozicijų gausa: kalnai - vandenys, balta - juoda, šviesa - tamsa, skaidrus tušas — 
tamsus tušas, atskiestas tušas - koncentruotas tušas, sausas tušas - vandeningas tušas, akty- 
vus - pasyvus, teigiamas - neigiamas, judėjimas - rimtis, saulė - mėnulis, šiluma - šaltis ir pan. 

Konfucianizme, daoizme ir čan priklausomai nuo jų interesų objekto formuojasi skirtinga 
pamatinių filosofinės estetikos kategorijų hierarchija. Savotiška išimtimi iš konfucanizmo ir 
jam oponuojančios daoizmo estetikos tradicijos tapo čan estetika, kurios šalininkai įveda tam 

tikras naujas sąvokas ir daug nuveikia psichologizuojant estetikos problematiką, vadinasi, ir 
estetinių kategorijų pasaulį. 

Hieroglifų rašto suformuotas vaizdinis asociatyvus mąstymas ir jo daugiasluoksnę pri- 
gimtį atskleidžiantis situatyvių ir kontekstualių kategorijų pasaulis sąlygoja savitą kinų požiūrį 
į spontaniškai akyse besiskleidžiančias harmonijos ir grožio formas. Kinų estetinių kategorijų 
sistema formuojasi senuosiuose kinų rašytiniuose šaltiniuose Yijing, Shijing, Lunyu, Laozi, 
Zhuangzi ir kituose estetiniuose bei meno teorijos traktatuose drauge su giminingų mokslų 
terminija. Nesant aiškių ribų tarp filosofijos, mokslo ir literatūros, minėtuose tekstuose buvo 
vartojama vieninga terminologija. Ji sąlygojo skirtingus hieroglifų teksto suvokimo lygmenis: 
1) vaizdinį metaforišką, 2) konkretųjį jausminį ir 3) abstraktųjį filosofinį. Daugiasluoksnis 
hieroglifų rašto poveikis labai praplečia mąstytojų ir menininkų saviraišką. 

Skirtingai nei Vakarų filosofinės estetikos tradicijoje, kur terminijos ir pagrindinių kon- 
cepcijų raidą skatina idėjos, Kinijoje šią svarbią funkciją atlieka kategorijos. Jos ne tik suauga su 
tam tikrų hieroglifinių struktūrų visuma, tačiau ir tampa svarbiausia kinų mąstytojų estetinių 
apmąstymų paskata. Į naujas idėjas čia žvelgiama kaip į senų „aukso amžiaus“ išminčių veika- 
luose išsakytų idėjų atgaivinimą. Šiam požiūriui įsigalėti labai padėjo konfucianistinei tradicijai 
būdingas tradicionalizmo ir kanonizuotų tekstų kultas. Jis kiekvienos mokyklos šalininkus 
skatina remtis senovės kategorijomis, kurios, patekusios į naują filosofinį kontekstą, įgauna 
vis naujų atspalvių, reikšmių, neretai nutolusių nuo jų pirminės prasmės. Iš čia kyla daugeliui 
pagrindinių kinų estetinių kategorijų būdinga polisemantika ir situatyvumas. Kinų estetinių 
kategorijų daugiareikšmiškumas ir situatyvumas iš esmės skiria kinų estetinių kategorijų pasaulį 
nuo indiškų ir europietiškų. | 

Brestant kiny civilizacijai ir formuojantis savitoms estetikos tradicijoms, Sis kiny este- 
tinės terminijos ir jos suvokimo savitumas, glaudžiai susijęs su hieroglifų rašto principais, iš 
esmės keičia kinų estetikos tradicijos santykį su kitų šalių tradicijomis. Kinų civilizacija, tapusi 
vienu svarbiausių pasaulio kultūros židinių, ilgainiui įgauna pasitikėjimo savosios kultūros 
galia, pajėgia greit pritaikyti savo dvasios poreikiams ir suteikti kinišką pavidalą daugeliui iš 
kitų šalių besiskverbiančių idėjų. Šio likimo nepajėgė išvengti net toks visokeriopai išplėtotas 
metafizinis mokymas, kaip budizmas, kuris, patyręs kinų filosofinių tradicijų poveikį, greit 
įgijo kiniškų bruožų. 

Sinkretiška mitinė ir foklorinė pasaulėžiūra, slypinti kanoninėse kinų išminties knygo- 
se, suteikia kinų estetikai, literatūrai, dailei abstraktų pasaulio modeliavimo būdą, turtingą 
estetinių kategorijų pasaulį ir meninių vaizdinių sistemą. Yijing („Permainų knyga“) tampa 
pagrindine senovės kinų filosofinės estetikos ištaka, o Shijing („Poezijos knyga“) sukauptuose 
folkloro ir individualios poetinės kūrybos tekstuose ryškėja menotyrinės estetikos užuomazgos 
ir jos kategorijos. Trečiasis svarbus estetinės minties šaltinis - archajiškų ritualų simbolinės 
prasmės ar paties ritualinio vyksmo estetiniai apmąstymai. Ši tendencija aiškiai pastebima Liji 
(„Ritualų knyga“). 

Daugelis filosofinės kilmės kinų estetinių kategorijų išplaukia iš Yijing („Permainų kny- 
gos“), organicistinės pasaulio sampratos ir pirmapradės „Tuštumos“ arba „nebuvimo“ idėjos. 
Seniausiuose tekstuose plėtojama Visatos nenutrūkstamų kosminių energetinės dvasios kupinos 
metamorfozių idėja, kurios esmė yra du skirtingi pradai - pirmasis moteriškas yin sukuria 
žemę, о antrasis - vyriškas yang - dangų. Tokia pasaulio kilmės samprata sąlygoja daugybės 

su gamtos energijų sklaida susijusių teorijų ir sąvokų atsiradimą. Taigi iš čia plaukia meninin- 
ko kūrybinės energijos sukurtos vaizdinės sistemos traktavimas kaip savotiško mikrokosmo, 
atspindinčio makrokosmo, tai yra Visatoje vykstančių procesų, harmonija. 

Todėl kinų filosofinėje ir menotyrinėje estetikoje išskirtinę svarbą įgauna kosmogoninės 
kilmės gi (prado, pirmapradės visa apimančios psichinės ir gyvybinės energijos) kategorija. 
„Žodžiais nenusakomas ir neregimas Dao, kaip visų reiškinių pamatinė nematoma pusė, taip 
pat veikia per prado energiją, o daiktas gi prado energijos terminais, yra tiesiog tos pačios 
energijos tankiausia apraiška. Pradai yin ir yang energijos kontekste yra tiesiog vienos ir tos 
pačios energijos poliariniai aspektai arba dialektinės priešybės“ (Vaitkevičius, 2012, p. 52). 
Qi kategorija įvardija galingai besiskleidžiančius Visatos, gamtos energetinius procesus ir su 
jais susijusias energijos apraiškas įvairiose žmogaus kūrybinės veiklos srityse, pavyzdžiui, 
kaligrafijoje ar tapyboje, kur gaivališka niekuomet nenurimstanti prado energija skleidžiasi 
emocionaliame ir ekspresyviame potėpyje. 

Pažymėtina, kad kinams mažiau būdingas nei vakariečiams spekuliatyvus mąstymas, to- 
dėl jy estetinių kategorijų pasaulis kuriamas ne iš apriorinių schemų, o natūraliai išsirutulioja 
iš gvildenamų problemų visumos ir siejasi su kinų mąstymui būdingu potraukiu įvairioms 
klasifikacinéms schemoms. „Teorinis estetinių kategorijų gvildenimas Kinijoje atspindi kai 
kurias bendriausias kinų mąstysenos tendencijas: klasifikacijos, sąrašai, suskirstymai aptinkami 
visur kinų tekstuose. Klasifikacijoms (pin) kaligrafijoje, poezijoje ir tapyboje tenka pirmaeilis 
dėmesys kinų menininkų ir meno teoretikų traktatų visumoje“ (Escande, 2001, p. 101). Kita 
vertus, nepaisant potraukio pedantiškam klasifikavimui, kinų estetikoje aptinkame daug gilios 
simbolinės prasmės kupinų Vakarų estetikos tradicijai neįprastų kategorijų, pavyzdžiui: Dao, 
de, gi, grožis, forma, linija, spalva, erdvė, vėjas, dvelksmas, šešėlis, kalnai, vandenys ir kitas. 
Greta šių kategorijų, filosofinėje estetikoje išskirtinę svarbą įgauna konfucinės Ii (principas, 

dėsnis, įstatymas, struktūra), yi (idėja, noras, nuostata), daoistinės shen (dvasia, esmė, pui- 
kumas, tobulumas), ziran (natūralumas), pu (paprastumas), dan (prėskumas) ir kitos. Čan 
estetinės tradicijos tekstuose vyrauja daoizmui artimos kategorijos, tik jose regima slinktis 
intravertiškumo kryptimi. 

Išvardytos situacinės ir kontekstinės pagal semantinį turinį kategorijos liudija apie kinų 
mąstytojų atvirumą Visatai ir gamtai, čia vykstantiems procesams, įsiklausymą ir mėginimą 
autentiškai perteikti savo kūriniuose įvairiausias sąlyčio su natūralios gamtos apraiškomis ir 
stichijomis, o kitų svarbių Vakarų estetikai kategorijų analogai, pavyzdžiui, didingumas, gra- 
cingumas, tragiškumas ir pan. arba apskritai nefunkcionuoja kinų estetiniuose traktatuose, 
arba yra jų sąvokų žodyno periferijoje. 

„Kaip ir visoje senovės filosofijoje, taip ir Laozi filosofinėje sistemoje estetinės proble- 
mos irgi neatskirtos nuo kitų. Joje neišryškintos nei estetinės objekto savybės, nei estetiniai 
subjekto sugebėjimai. Tačiau būtent Laozi pasaulėžiūrai būdingas labai stiprus estetinis būties 
suvokimas ir apmąstymas“ (Zavadskaja, 1975, p. 26). Estetinis Dao mokymas pobūdis išryš- 
kėja vėlesnėje daoizmo filosofijoje, kurioje filosofinės kategorijos aiškiau įvardijamos estetinė- 
mis. Nors klasikinio daoizmo tekstuose Dao sąvoka apibūdinama kaip „neregima“, „neaiški“, 
„miglota“, „beformė“, „grįžtanti atgal į nebūtį“, tačiau joje, be mei (grožio) ir he (harmonijos) 
savybių, įžvelgiama miao, t. y. įstabi „vidinė esmė“, kuri estetinėje daoizmo tradicijoje tampa 
aukščiausios estetinės vertės požymiu. Glaudžiai su Dao susijusi miao samprata daoistiniuose 
tekstuose plačiai vartojama kalbant apie substancialią, neregimą, vidinę visų būties reiškinių, 
daiktų, žmogaus kūrinių kilmę. Miao yra esminė visų reiškinių ir daiktų savybė, kurią trokšta 
perteikti kūriniuose daoistinės tradicijos menininkas. Vakarų teoretikai, apibūdindami šią 
kategoriją, dažnai pamiršta svarbų daoizmo estetikai laipsniško perėjimo nuo neregimo prie 
regimo aspektą. 

Kiekvienoje iš didžiųjų kinų estetikos krypčių šimtmečiais susiklosto saviti prioritetiniai 
situacinių ir kontekstinių su daugybe konotacijų estetinių kategorijų pasauliai, kurie kinų 
estetikos traktatuose susipina ir atgyja. Anot kategoriško, tačiau iš esmės teisingo F. Hu Sterk 
pastebėjimo, kinų estetiškumo giliausios esmės ieškojimas „gali būti suvestas į vieną žodį: 
harmonija“ (Hu Sterk, 2004, p. 23). Iš tikrųjų gilinantis į kinų estetinius traktatus pirmiausia 
aiškėja, kad sąvoka „grožis“ (mei) juose daug rečiau aptinkama nei harmonija. Kita vertus, 
žvelgiant į estetinių kategorijų hierarchiją, tampa akivaizdu, kad antikos ir Vakarų estetikos 
tradicijai svarbios kategorijos „grožis“ pozicijos kinų estetikoje yra daug silpnesnės. Todėl ši 
sąvoka neužima svarbiausios vietos kinų estetinių kategorijų sistemoje; jai būdingos kitokios 
prasminės konotacijos nei, pavyzdžiui, Platono ar Vakarų klasikinėje estetikoje, kurioje įsigali 
abstrakčios metafizinės grožio sąvokos interpretacijos. Vakaruose įsivyravusioje nuo Platono, 
neoplatonikų, scholastų, Vakarų renesanso mąstytojų, Hegelio ir gausių jų sekėjų absoliutaus 
idealizmo filosofijos tradicijoje grožis yra suvokiamas kaip abstrakti estetinė kategorija. Ji 
aprėpia įvairius metafizinius grožio aspektus, o kinų estetikos tradicijoje - mei dažniausiai 
įgauna aiškiau apibrėžtas nuo esminės harmonijos sąvokos priklausomas konkrečias vizualiai 
ar klausa suvokiamas prasmes, Dėl šios priežasties grožis kinų estetikos tradicijoje suvokiamas 
kaip viena iš daugybės kitų kategorijų. Muriem Detrie netgi pastebi, kad menkas domėjimasis 
grožiu kinų estetikoje, dažnai gimdo požiūrius apie Kinijos ir Vakarų estetikos lyginimo ne- 
galimumą“ (Detrie, 2013, p. 13). 

Kaip ir ankstyvuosiuose senovės graikų, taip ir kinų filosofiniuose tekstuose, daugiau kalbama 
apie įvairius harmonijos aspektus, siejant juos su kosmogoniniais, socialiniais, etiniais ir estetiniais. 
Todėl ilgainiui su kosmogoninių problemų apmąstymu susijusioje ankstyvojoje kinų estetikoje 
pagrindinės estetinės kategorijos funkcijas perima universalios kategorijos statusą įgavusi harmonija 
(he), o kitos estetinės sąvokos čia traktuojamos kaip semantine prasme siauresnės estetiškumo modifi- 
kacijos. Kita vertus, kinų kaligrafijos, tapybos, muzikos, poezijos traktatuose estetiškumas neretai 
abstrakčiai siejamas su dviejų skirtingų dialektiškai sąveikaujančių pradų yin ir yang vienybe, kuri 
suvokiama kaip universalios estetinės kategorijos „harmonijos“ įtakos sritis. Vadinasi, pagrindinių 
kinų estetinių kategorijų pasaulis, jų hierarchija ženkliai skiriasi nuo tos, kuri susiklosto Viduržemio 
jūros regiono antikos, o vėliau savitai išplėtojama Vakarų klasikinės estetikos tradicijoje. 


Tuštumos neišsemiama potencija 


Kinų estetinių kategorijų pasaulio aptarimą pradėsime nuo pamatinės mįslingos ir kontroversiš- 
kos „Tuštumos“ (wu) kategorijos, kuri siejama su „nebuvimu“ ir suvokiama kaip visų reiškinių 
pramotė. Jos svarba kinų ir japonų estetikos tradicijose atsirado iš daoistinės filosofijos, kurios 
idėjos buvo praturtintos iš Indijos plaukiančiomis budistinėmis idėjomis, o Kinijoje besisklei- 
džiančios čanbudizmo, Japonijoje dzenbudizmo estetinėmis idėjomis. Šios kategorijos iškilimui 
kinų daoizmo, čan ir dzen estetikoje didžiulį poveikį turėjo Laozi ir Zhuangzi apmąstymai apie 
tuštumos vertę. Iš tikrųjų ši Laozi tekste 101 kartą paminėta kinų estetikos kategorija sujungia 
daug prasminių konotacijų. Ši viena svarbiausių daoizmo kategorijų nepagrįstai orientalistinėje 
literatūroje artimai siejama su indišku terminu „shunyata“ ar graikiška „nebūtimi“. Ji įvairiai 
traktuojama skirtingų daoizmo žinovų veikaluose. „Tuštuma“- tai galiausiai netikęs žodis, 
netikęs vertinys, kuris nieko nepasako ir neduoda aiškumo. Ir dėl kurio visi neriasi iš kailio ir 
rašo kalnus straipsnių, kad pasakytų paprastą dalyką - tuštuma nėra tuštuma. O jei taip, galbūt 
sąvokai wu išversti išsirinkome klaidingą terminą? (Vaitkevičius, 2010, p. 298) - provokuojan- 
čiai klausia daoizmo tyrinėtojas Julius Vaitkevičius. Aptardamas įvairius wu sąvokos vartojimo 
kontekstus ir konotacijas, Vaitkevičius parodo, kad kai kuriais atvejais „tuštumos“ vertinys 
visiškai nevartotinas, nes tai, kas neįvardijama, visai neprivalo būti tuštuma“ (ten pat, p. 296). 

Kita vertus, Tuštuma glaudžiai siejasi su būties užpildymo, neveiklos (wu wei) ir nebuvimo 
sąvokomis. „Nebuvimas yra dangaus ir žemės pradžių pradžia, buvimas - visko esamo ištakos. 
Taigi nebuvime įžvelgiamos mįslingos Dao gelmės, o buvime - jo kontūrai. Ir nebuvimas, ir 
buvimas, - abu jie kilę iš to paties, bet jų vardai skirtingi; abu vadinami slėpiningais. Iš slėpinin- 
gu jie patys slapčiausi – vartai į visas gelmes“ (Laozi, sk. 1, 1997, р. 7). Nebuvimo, kaip ir Dao 
sąvoka, neturi nei formos, nei aiškiai apibrėžtos vietos laike ir erdvėje, ji nepaklūsta loginiam 
mąstymui, o suvokiama tik intuityviai sąmonės nušvitimo akimirkomis. 

Tuštuma kinų filosofijoje daoizmo filosofijos poveikyje yra suvokiama kaip giliausios 
Dao esmės ištaka ir sklaidos forma, begalinė neišsemiama būties potencija. „Dao - Tuščias, 
tačiau imi iš jo, ir niekada nėra jam pabaigos. Jis toks gilus - lyg protėvis vienvaldis visa ko“ 
(Laozi, 4 sk., 1997, p. 13). Šiuo aspektu žvelgiant Tuštuma yra tai, nuo ko viskas prasideda ir 
sujungia visų daiktų bei reiškinių pradžios, begalinės potencijos idėją. Greta vienuoliktame 
Laozi traktato skyriuje filosofinio daoizmo pradininkas, aiškindamas šios kategorijos svarbą, 

pasitelkia įvairius įvaizdžius, pavyzdžiui, ratą, kurio esmę, nepaisant daugybės sutvirtinančių 

- stipinų, arba iš molio nulipdytos puodynės ar namo, apriboto sienomis, langais, durimis esmę 
jis pirmiausia regi tuštumoje, kurią traktuoja kaip giliausią būties esmę, įėjimą į giliausią pradą, 
įėjimą į Būties, Dangaus ir žemės ištakas. 

Kita vertus, Tuštuma čia aiškinama ir kaip žmogaus kūrybinės veiklos gelminė pirmapra- 
dė versmė. Todėl Tuštuma, žmogus ir kūryba kinų tradicinėje estetikoje susipina į vieningą 
junginį ir tampa pagrindiniu kūrybinės raiškos, meno pasaulio gyvavimo principu, kuris su- 
randa kiekvienoje konkrečioje meno rūšyje savitas sklaidos galimybes. Tuštuma taip pat kinų 
estetikos tradicijoje yra suvokiama kaip neišsemiamos kūrybinės potencijos kupina „vidinė 
erdvė“, „vidinė rimtis“, iš kurios gali lietis galingas kūrybinės energijos srautas. Iš čia plaukia 
vienas pamatinių daoizmo estetikos kūrėjui keliamų principų: „Tuščiausią tuštumą pasiekti, 
nebylią rimtį išlaikyti dera“ (Laozi, 16 sk., 1997, p. 37). 

Daoistai pirmieji kinų estetikos istorijoje išplėtoja su aptartomis Tuštumos savybėmis 
susijusias aukščiausios harmonijos ir grožio principinio neišsakomumo idėjas, prabyla apie 
„antrojo plano“ estetiką, apie beformes formas, neregimas spalvas, negirdimą būties muziką 
ir poeziją. Kinų filosofinės ir menotyrinės estetikos šalininkai, gvildendami tuštumos, neuž- 
pildyto ploto, begalinės erdvės problemas, remiasi Laozi ir Zhuangzi mintimis apie tuštumos 
vertę. „Sklidinai pripildytas atrodo tuščias, tačiau galios jo yra nesenkančios“ (Laozi, sk., 45, 
1997, p. 95). Ši „neišsakytos gelmės“, estetinės užuominos, neišsakymo, non finito koncepcija 
tiesiogiai susijusi su daoistų ir čan adeptų įsitikinimu, kad po visų regimybės formų skraiste 
slypi Didžioji pirmapradė Tuštuma, t.y. žodžiais, garsais, formomis nenusakomas galingos 
energetikos pradas, prie kurio esmės meninės kūrybos procese galima priartėti tik užuominos 
forma. Iš čia kyla neužpildytos paveikslo erdvės energetinės reikšmės daoistine ir čan estetika 
besiremiančioje tapyboje, intervalo, pauzės, tylos svarba muzikoje, poezijoje, teatre, Sekdami 
Laozi ir Zhuangzi idėjomis daoizmo ir čan estetikos šalininkai teigia, kad begarsė Dao muzika 
tobulumu ir gelme nustelbia girdimą muziką ir gimdo universalios harmonijos jausmą. 

"Tuštumos kategorijoje iš tikrųjų slypi estetinė užuomina apie principinį tiesos, grožio, 
neišsakymo ir tylos reikšmingumą, kuris įvairiose meno rūšyse pasireiškia skirtingais pavi- 
dalais: tuščias arba neužpildytas plotas (kaligrafijoje, tapyboje, sodų mene), pauzė (muzikoje, 

dramoje), tyla (poezijoje, muzikoje), estetinė užuomina, neišsakymas (kaligrafijoje, tapyboje, 
poezijoje, muzikoje, dramoje, sodų mene). 

Tuštumos, kaip pirmapradės esmės, visa ko pradžios samprata suteikia jai ypatingą svarbą 
kinų kaligrafijos ir tapybos estetikoje, Tuštuma, baltas nužpildytas paveikslo plotas kinų ir kitų 
Rytų Azijos tautų vaizduojamosios dailės tradicijose yra kupina didžiulės potencijos ir prasmės 
žodžiais neišsakoma erdvė, kuri talpina visų būties formų, spalvų, procesų įvairovę. Kinų estetikos 
tradicijoje Tuštumos sąvoka nuolatos susipina su erdvės ir vėjo sąvokomis, o pastaroji asocijuo- 
jasi su šiai estetikos tradicijai labai svarbiu, bet žodžiais neįvardijamu kūrybiniu dvelksmu. Todėl 
Tuštuma kinų estetikos ir meno tradicijoje vaizdžiai palyginama su vėju, kurio būties forma, 
pavidalas yra neregimas, neapčiuopiamas ir todėl jo taip pat neįmanoma tiesiogiai pavaizduoti. 
Pats vėjas erdvėje yra neregimas ir mes tiksliai nežinome jo kilmės versmių, polėkių galios, 
tačiau jaučiame jo dvelksmą, poveikį įvairiems gamtos objektams, augalams, medžių šakoms, 
vandens paviršiui, danguje skriejantiems debesims ir pan. 

Kita vertus, kinų estetikos tradicijoje erdvė, Tuštuma, vėjas atspindi skirtingus neregimus 
vidinius Visatos ritmo ir daiktų būties aspektus. Nepaisant to, kad ji yra beformė, Tuštuma vi- 
sada yra gyva, ji alsuoja, skleidžia galingą energiją. Todėl būtent ji kinų tapybos ir kaligrafijos 
kūriniuose kuria siužetus ir motyvus, suteikia meno kūriniui dinamiškumą, energetinį užtaisą, 
diktuoja pagrindinius paveikslo komponavimo principus. Čia ne tiek svarbūs paveikslų siužetai 
ir motyvai, kurie gali būti abstraktūs arba vaizduoti paukščius, skriejančius neužpildyto jokiais 
materialiais objektais dangaus erdvėje arba vaizduoti žuvis, žvejus ir jų valtis, apsuptas vandens 
platybių, kiek Tuštumos skleidžiama energetinė galia. 

Vadinasi, kinų vizualiniame mene neužpildyta ženklais erdvė (pvz., Fang Congyi) yra 
ne mažiau svarbi nei tai, kas yra pavaizduota. Iš čia plaukia didžiulį populiarumą tarp kinų 
dailininkų įgavusios savitos „tapybos be tapybos“, „nulinio kelio“, kuris traktuojamas kaip 
autentiškos tapybos ištaka koncepcijos. Tuščias baltas lapas ar šilko ritinėlis čia suvokiamas 
kaip kažkas kupino begalinės potencijos, jėgos, galingos kūrybinės energijos. Tuščia erdvė 
yra esminis, pirmapradis, amžinybę įkūnijantis dalykas, o užpildyta erdvė siejama su tuo, kas 
laikina, pavaldu išnykimui, kaitai. Aukščiausias vos ne mistinės prasmės daoizmo ir čan tra- 
dicijos menininko tikslas peržengus ar įveikus įprastinį kasdienišką būties ir gamtos pasaulio 
suvokimo lygmenį yra pasinerti į kitą anapus regimybės esančią gelminę būties ir gamtos 
pasaulio suvokimo plotme, kurioje skleidžiasi su tuštuma siejamas didysis Dao, būties dėsniai 
ir atsiveria tikroji reiškinių ir daiktų prigimtis. 

Skirtingų būties sluoksnių koncepcija suteikia tuštumai ypatingą svarbą įvairiose meno 
srityse. Vaizduojamoje dailėje ji yra susijusi su erdvės struktūrų valdymu. Jau Gu Kaizhi laikais 
kinų tapytojai pradeda ne tik suvokti, tačiau ir efektingai išnaudoti tuštumos emocinio išraiš- 
kingumo ir poveikio suvokėjui teikiamas galimybes. Tuštuma, anot kinų dailininkų, „turi būti 
gyva“. Dailininkai netgi aiškinasi efektingiausius tuštumos emocinio poveikio galios paveikslo 
erdvėje, įvairiuose jo dalyse panaudojimo būdus. Daugumoje traktatų, svarstančių šias problemas, 
rekomenduojama vengti perkrovimo ir užpildymo, kadangi tai naikina kūrinio prasmingumą 
ir estetinę vertę. Siūloma neužpildyti viršutinės ir apatinės paveikslo dalies, o pagrindinį dėmesį 
sutelkti į paveikslo centrą, t. y. pasitelkiant erdvinio mąstymo galimybes, suteikti vietos estetinei 
užuominai ir neišsakymui. Qing dinastijos valdymo laikų tapytojas Chiang Ho rašė: „Visumos 
žavesys atsiskleidžia tik per Tuštumą. Paveikslo kokybę sudaro tris dešimtosios, kurios susideda 

iš tinkamo pasiskirstymo tarp Dangaus ir Žemės ir septynios dešimtosios, kurios su protrūkiais 
vaizduoja miglas ir ūkus“ (Cheng, 1989, p. 122). Vadinasi, teisingai užpildytos erdvės dalimi jis 
laiko tik mažiau nei trečdalį tvirtais kūnais pripildytos paveikslo erdvės, o kitą palieka su tuščia 
erdve siejamai nematerialių miglų ir ūkų stichijai. Materiali paveikslo dalis klasikinėje kinų 
peizažo tapyboje pirmiausia siejama su kalnų, medžių, statinių vaizdavimu, o dangus ir neretai 
didžiulės vandens erdvės, traktuojamos kaip svarbūs emociškai paveikūs tuščios erdvės elementai. 

Iš tikrųjų didžiųjų kinų kaligrafijos ir tapybos meistrų kūriniuose neužpildyti tušti paveikslo 
plotai suvokėjo sąmonę energetiškai veikia stipriau nei detalėmis apkrauti paveikslo plotai. Štai 
kodėl daugelis kinų tapybos estetikos tyrinėtojų vis ieško atsakymų į klausimą, kokias gelmines 
prasmes slepia tuščios erdvės ir neužpildyti balti paveikslo plotai, kurių buvimo negalima banaliai 
paaiškinti naudojamų medžiagų ypatumais, kad paveikslams kurti naudojamas baltas popierius 
ar šviesių atspalvių šilkas. Kinų peizažo tapyboje dažniausiai dailininkų pasitelkiamas neutralus 
fonas, išnaudojant prigimtines šilko ritinėlio ar balto popieriaus teikiamas galimybes, dažniausiai 
susijęs su erdvės ir kompozicijos problemų sprendimu. Pačios tapybinės medžiagos natūrali spal- 
va padeda dailininkui sukurti iliuziją šviesaus fono, kurio neutralioje erdvėje kuriamas meninis 
vaizdinys. Šios baltos tuščios neužpildytos erdvės, pavyzdžiui, jas itin plačiai panaudojančioje 
rafinuotoje kinų peizažo tapybos estetikoje turi išskirtinę estetinę vertę. Pirmiausia Tuštuma yra 
aliuzija į kinų asociatyvius simbolinius ir galimas kūrinio interpretacijas. 

Tuštumos ir užpildytų vaizdiniais erdvinių struktūrų santykiai paveikslo kompozicinėje 
struktūroje yra ypatingo dėmesio reikalaujanti kinų estetikos problema. Tuštumos meninės 
išraiškos galimybių panaudojimo peizažo tapybos estetikoje originalią analizę aptinkame gar- 
saus prancūzų sinologo akademiko Francois Chengas veikale Vide et plein: le langage pictural 
chinois (Tuštuma ir pilnuma: kinų tapybos kalba, 1979), kurioje ši sąvoka semiotiniu aspektu 
aptarinėjama skirtingais morfologinės analizės lygmenimis: teptukas - tušas, tamsa - šviesa, 
kalnai - vandenys ir pan. Šis veikalas, kuriame mokslininkas aptaria daugybę skirtingų šios 
sąvokos interpretacijų tradicinėje kinų estetikoje, parodo išskirtinę Tustumos svarbą kinų 
tapyboje (Cheng, 1979, p. 40 et sq.). 

Tuštumos energetinės galios pirmapradės būties harmonijos ir reiškinių esmės išraiškai 
pažinimas, pavyzdžiui, kinų kaligrafijos ir peizažo tapybos estetikoje siejamas su šiai sąvokai 
priskiriamu slėpiningumu ir žodžiais neišsakoma gelme. „Istoriškai panaudojimas ne-dalyva- 
vimas paveiksle, t. y. tuščios vietos, išplaukia iš neutralaus fono, būdingo visoms ankstyvosioms 
meno formoms, todėl iki Tang periodo paveikslai nėra jokia išimtis [...] Kinai pavertė neutra- 
lias ankstyvosios tapybos tuštumas į sudvasintas Song laikotarpio tuštumas. Pagaliau XIII a. 
dailininkai, turėdami užaštrintą sąmonę, taip įsisavino nesamo reikšmingumą, kad tuštumos 
jų paveiksluose tapo svarbesnės nei stabilios formos“ (Rowley, 1989, p. 16). 

Vadinasi, tuščios, neužpildytos baltos erdvės yra ne tik svarbus paveikslų formalus kompo- 
zicijos elementas, tačiau neretai ir vizualiai energetiškai aktyviausia emocinio poveikio kompo- 
zicinės sistemos dalis, kuri koduoja simbolių kalba sudėtingiausius dvasinius kūrybos aspektus 
ir suteikia paveikslui gyvybę, nuotaiką, harmoniją, grožį. Todėl Tuštuma kinų peizažo tapybos 
estetikoje traktuojama kaip atviros būties būsena, kurioje dar niekas nesąlygota. Tuštumoje slypi 
galingas beatsiskleidžiančios gyvenimo paslapties potencialas, aprėpiantis visus būties reiški- 
nius, Tuštuma, neužpildytas plotas, erdvės bekraštybė tarsi primena meno suvokėjui, kad viskas 
dar turi prasidėti. Neveltui kinų tapytojai vartoja posakį: „Tuščios neužpildytos paveikslo erdvės 

turi daug didesnę prasmę nei tai, kas nutapyta“. Šios tezės teisingumu įsitikiname žvelgdami 
į nuostabius Yujian, Ma Yuan ir Ma Lin kūrinius, kuriuose neužpildyta erdvė tampa įtaigia 
meninės išraiškos priemone. Bet koks paveikslo erdvės apribojimas ar kompozicijos principų 
pažeidimas akimirksniu sugriauna paveiksle įkūnytos nuotaikos vientisumą. 


Harmonija - pagrindinė kinų estetikos kategorija 


Aptardami kinų estetinių kategorijų savitumą teigėme, kad pagrindine ir universalia giliausiai 
išreiškiančia estetiškumo prigimtį kinų tradicinės estetikos kategorija yra „harmonija“ (he). 
Šios kategorijos iškilimo ištakas aptinkame archajinėse kosmologinėse pirmapradžio chaoso 
ir dangiškų sferų harmonijos sampratose, kurios yra susijusios su senovės kinams būdingais 
organicistiniais požiūriais, mikrokosmo ir mikrokosmo santykių bei priešybių vienybės te- 
orijomis. Mitinėje pasaulėžiūroje vyravusi universali kosmoso, gamtos procesų harmonija 
atsispindi ir kinų požiūryje į gamtą, reiškinius, daiktus, visas žmogaus būties, kūrybos ir meno 
formas. Skilinėjant mitinei sąmonei, ankstyvosiose filosofinėse teorijose harmonijos sąvoka 
konceptualiai susiejama su gamtos ir kosminių procesų tikslingumu, grožiu, tiesa, priešybių 
panaikinimu. Kosmoso ir gamtos harmonija daoizmo filosofijoje suvokiama kaip idealaus gro- 
žio pirmapradė idėja. Todėl žmogus ar bet koks objektas, meno kūrinys yra gražus tiek, kiek 
jis atitinka pirmapradį kosmoso, gamtos grožį ir harmoniją. Vadinasi, daoistinė harmonijos 
teorija tiesiogiai išsirutulioja iš universalių ontologinių ir naturfilosofinių konstrukcijų. 

Kita vertus, ir kitų įtakingiausių kinų filosofijos krypčių estetinėse sistemose regima visa 
persmelkianti harmonijos svarba. Jų tekstuose teigiama, kad visi kosmoso, gamtos ir socialinio 
gyvenimo procesai yra paliesti Visatos harmonijos, o mus supančio pasaulio daiktai ir reiškiniai 
gimsta iš tamsaus pasyvaus moteriškojo yin ir šviesaus aktyvaus vyriško prado yang harmo- 
ningos sąveikos. Harmonijos sąvoka plačiai vartojama apibūdinant kosmoso, gamtos reiškinių, 
daiktų, žmogaus tobulumą, formos išbaigtumą, grožį. Itin dažnai ją aptinkame gvildenant 
Dao, kosminių, žemės garsų ir įvairiais muzikiniais instrumentais išgaunamų sąskambių garsų 
dermes. Štai kodėl galima teigti, kad ideali pasaulio būsena yra harmonija, kurios slėpiningos 

esmės pažinimas yra aukščiausias būties pilnatvės ieškančio kūrėjo siekis. Harmonija ir grožis 
čia traktuojama kaip nepriklausomai nuo žmogaus valios objektyviai egzistuojantis dalykas. 
Pagrindinis išminčiaus ir menininko uždavinys yra ne tik pasiekti vidinę harmoniją, tačiau ir 
paversti ją tauriausiu savo dvasinių siekiu. 

Kita vertus, klasikinio periodo filosofiniai tekstai rodo, kad harmonijos sąvoka yra artimai 
susijusi su dviem kinų estetiniuose tekstuose aptinkamomis ir siauresniame idėjų kontekste 
vartojamomis grožio (mei) ir gėrio (shan) sąvokomis. Šiandien dėl harmonijos sąvokos pritaiky- 
mo universalumo sunku tiksliai pasakyti, kokioje - kosmologijos, gamtos filosofijos, socialinių 
santykių, etikos, estetikos ar kitoje srityje – ji pirmiausia įsigalėjo, kadangi aptinkama visur. 
Anot P. Ryckmanso, „sąvoka harmonija yra kinų civilizacijos pažinimo raktas; čia kalbama 
apie žmonių tarpusavio santykių harmonizavimą, arba individo santykių su Visatos ritmais 
suderinimą, ji taip pat įkvėpia gyvybę konfucinei išminčiai ir daoistinei mistikai; šios dvi mo- 
kyklos veikiau papildo viena kitą nei yra priešingos, jos nėra esmiškai skirtingos, viena vertus, 
pagal savo visuomeninį, išorinį ir oficialų pobūdį, o kita vertus, pagal savo dvasinio, vidinio 
ir kasdienio pritaikymo sritis. Tiksliau galime sakyti, kad Kinijoje atsiranda savitas pasaulio 

„regėjimo būdas, padedantis suprasti žmogaus santykius su universumu, priemonė, padedanti 
išlaikyti kosminę tvarką“ (Ryckmans, 1983, p. 12). 

Iš tikrųjų kinų klasikinėje filosofijoje šiai sąvokai teikiama išskirtinė svarba apmąstant 
harmoningus žmogaus santykius su jį supančiu pasauliu, gamta, kitais žmonėmis, gvildenant 
pagrindinių sudėtinių kosmoso, gamtos ir skirtingų meno kūrinių komponentų įvairiausius 
kompozicinės sąveikos aspektus. Konfucianizmo šalininkai, gvildendami harmonijos problemas, 
pirmiausia žvelgia į jas socialinių santykių aspektu, tai yra gilinasi į asmeninių ir visuomeninių 
santykių, egoizmo ir altruizmo, sąmoningo socialinio angažuotumo, pareigos jausmo ir neatsa- 
kingo požiūrio į visuomeninę žmogaus paskirtį alternatyvas, tradicijos, etinio, estetinio auklėjimo 
ir kitas problemas. Konfuciniam mąstymui būdingas tikslingumo, harmoningų prieštaravimų 
panaikinimo būdų, arba, kitais žodžiais tariant, vadinamojo „vidurio kelio“ ieškojimas. Todėl 
žmogų supančioje socialinėje aplinkoje, visuomeninių santykių pasaulyje, individų veiklos esmėje 
slypinčios harmonijos įtvirtinimas ir išryškinimas tampa vienu svarbiausiu konfucinės estetikos 
kūrėjų ir adeptų uždavinių. Kalbant apie konfucianistų idėjų galią ir išskirtinę harmonijos kate- 
gorijos svarbą kinų estetikos ir meno tradicijoje, tikriausiai nevertėtų pamiršti audringų senovės 
ir viduramžių Kinijos epochos sukrėtimų, kurie susiję su nuožmiais pilietiniais karais, nomadų 
įsiveržimais. Tai skatina išskirtinį kinų mąstytojų dėmesį socialinės harmonijos problemoms. 

Daoizmas harmonijos problemų aptarimą išskleidžia įvairiose gyvenimo, mokslo, žmogaus 
ir gamtos santykių apmąstymo srityse. Zhuangzi, plėtodamas Laozi idėjas, iš įvairių filosofinių 
abstrakcijų lygmens harmonijos problemų tyrinėjimą vis akivaizdžiau perkelia į žmogaus ir 
gamtos santykių tyrinėjimą. Jis įsitikinęs, kad harmonija gimsta kaip žmogaus būties pilnatvės su 
supančios gamtos harmonija ir grožiu jausmų išdava, kaip yin ir yang pradų sąveikos rezultatas, 
ojos tikroji ištaka yra Dao. Zhuangzi 55 skyriuje teigiama, kad harmonijos žinojimas reiškia am- 
žinybę, o amžinybės suvokimas - sąmonės nuskaidrėjimą. Kita vertus, daoistinės ir čan estetikos 
traktatuose harmonija abstrakčiai aiškinama kaip darnus daikto dalių, spalvų, melodiją lydinčių 
garsų visumos ir daugybės kitų estetinės prigimties komponentų suderinimas, kuris atsiranda 
kaip dialektinės priešingų yin ir yang pradų sąveikos rezultatas. Harmonija taip pat yra artima 
daoistiniuose ir čan tekstuose vartojamai „pusiausvyros“ (pin) sąvokai, kuri traktuojama kaip 

vienas pagrindinių skiriamųjų tikrosios harmonijos, grožio ir idealaus meistro dvasinės dermės, 
sandoros, vienybės būsenos meninės kūrybos procese skiriamųjų bruožų. 

Nuo neodaoizmo estetikos suklestėjimo laikų, kai iškyla fengliu („vėtros ir srauto“) sąjūdis 
ir formuojasi peizažo tapybos estetikos užuomazgos, kūrėjo harmonijos su gamtos pasauliu ir 
pasitraukimo į kalnus gamtos harmonijos ir grožio kontempliacijai leitmotyvai įsitvirtina kinų 
estetikos ir meno tradicijoje. Šios pirmapradės harmonijos gamtoje ieškojimo idėjos pasiekia 
epogėjų Tang, Song ir Yuan epochose, būtent XI- XIV a. iškilusių wenrenhua (intelektualų) ir 
čan tradicijos estetikų ir menininkų kūryboje. 

Harmonijos sąvoka menotyrinės estetikos tekstuose siejama su tokia kūrėjo dvasios 
struktūra, kuri meninės kūrybos procese skatina kūrybos galių sutelktumą, jausmų ir mąs- 
tysenos vidinės santarvės būseną. Ypatingas harmonijos vaidmuo taip pat išryškėja detaliau 
gvildenant estetiškumo prigimties, meno kūrinių estetinių savybių, meniškumo kriterijų ir 
kitas problemas. Šiai kategorijai teikiamas reikšmingas vaidmuo kompozicijos teorijoje, pagal 
kurios reikalavimus kiekvienas sudėtinis meno kūrinio komponentas turi surasti pusiausvyros 
arba jos pažeidimo principu apibrėžtą vietą vieningoje kūrinio kompozicinéje sistemoje. Kita 
vertus, harmonijos kategorija yra pasitelkiama apibūdinant pakylėtą menininko dvasios būseną 
kūrybos procese, kada atsiskleidžia slaptoji visų būties reiškinių ir grožio esmė. 

Tapdama universaliu estetinės būties, meninės kūrybos orientyru ir aukščiausia vertybe, 
harmonija kinų estetikoje įgauna pagrindinės kategorijos, formuojančios kinų estetikos sąvokų 
sistemą, statusą. Ji yra tokių svarbių estetikos kategorijų, kaip, pavyzdžiui, grožis, tobulumas, 
puikumas, natūralumas, savaimingumas, paprastumas, tyrumas, prėskumas ir pan. maitinanti 
versmė, kuri persmelkia kinų mąstytojų ir menininkų požiūrius į estetinius idealus, meno 
kūrinius, jų estetinę vertę, vidinę sandarą ir pan. 


Grožio sąvokos reliatyvumas 


Gvildenant skirtingus estetiškumo ir menines kūrybos proceso aspektus, bene artimiausia daugelį 
šimtmečių Vakarų estetikoje vyravusiai pamatinei kategorijai „grožis“ yra kinų kategorija mei, 
kuri įvardija grožį apskritai. Ši sąvoka aprėpia platų semantinių prasmių lauką: ji pasitelkiama 
moters, gamtos, daiktų, tauriųjų metalų ir pan. grožio apibūdinimui, taip pat ir vidinių asme- 
nybės savybių: taurumo, kilnumo, sąžiningumo, nuoširdumo, elegancijos ir pan. išryškinimui. 

Žymiausias dabartinis sinologas ir komparatyvistas Francois Jullienas kinų grožio sampra- 
tos aptarimui skirtoje monografijoje Cette étrange idėe du beau („Ši keista grožio idėja“, 2010) 
pastebi, kad tai, ką mes šiandien tradiciškai iš kinų kalbos verčiame sąvoka „grožis“ (mei), iš 
tikrųjų tolygiai svyruoja darp dviejų iš esmės skirtingų prasmių. Viena vertus, ji reiškia „pui- 
kumą“, „tobulumą“ ir tai, kas patvirtinama pasitenkinimu bei išgyvenimu: „gražu“ (mei) уга 
sugebėjimų pilnuma, arba dar „darnūs žmonių tarpusavio santykiai yra grožis“ (Konfucijus, 
2013, IV, 1, p. 117.). Kita vertus, Konfucijus „visiškai gražia“ (mei) vadina Wu ir Shao karalys- 
čių muziką, viena yra „visiškai gera“, o kita ~ пе; arba jis sako „gražu“ (mei) yra tuomet, kai 
požiūris į baltą ir juodą yra aiškai ir kontrastingai suvokiamas. Jullienas atkreipia skaitytojų 
dėmesį, kad kinų kalboje, kai į ją nežvelgiame morfologiniu aspektu, nėra esminio skirtumo 
tarp būdvardinės ir daiktavardinės šios sąvokos formos, čia neatskiriama grožis kaip sąvoka 

nuo gražumo suprantamo kaip savybė“ (Jullien, 
2010, p. 13-14). 

Kinų estetikoje grožis yra suvokiamas kaip 
objektyviai mus supančiame pasaulyje ir gam- 
toje egzistuojantis reiškinys, kuris atsiskleidžia 
pažinimo eigoje. Tang dinastijos mąstytojas, 
rašytojas ir poetas Liu Zhongyuan (773-819) 
teigia, kad „grožis pats savaime neatsiskleidžia, 
jis yra atskleidžiamas žmogaus. Jei Orchidėjų 
paviljonas, tyra upė ir liaunas bambukas ne- 
būtų įtaigiai perteiktas Wang Xizhi (303-361) 
kūrinyje, tuomet jie be jokių pėdsakų išnyktų 
atokiuose kalnuose“ (cit. pagal: Ye Lang Asian 
Aesthetics, 2010, p. 113). Vadinasi, į pamatinį 
estetikos klausimą, kas yra grožis, šis tradicinės 
kinų estetikos atstovas bei Han Yu bendražygis ir 
tradicionalizmo ideologas atsako, kad tai yra toks 
idėjos vaizdinys, kurį galima laikyti pagrindiniu 
estetikos objektu plačiausia šios sąvokos prasme. 
O idėjos vaizdinys kinų estetikos tradicijoje yra 
ax suvokiamas kaip organiška jausmo ir vaizdo 
2m. jungtis arba, kitaip tariant, harmoninga visuma. 

Minėtose kanoninėse knygose, kalbant apie 

aukščiausias estetines Visatos, gamtos reiškinių, 

daiktų, žmogaus savybes, vartojama mei (grožio, dailumo) kategorija. Tokia prasme ji vartojama 
daugelyje kitų seniausių I tūkstantmečio pr. Kr. pirmosios pusės tekstų. Anot mūsų eros pradžioje 
Kinijoje pasirodžiusių žodynų, mei iš pradžių reiškė „saldus“, nors draugę šis žodis buvo vartojamas 
grožio, gražumo, dailumo, meistriškumo, gėrio prasme. Mei kategorija seniausiuose Zhou epochos 
(ХП-Ш a. pr. m. e.) tekstuose neretai įgauna etinį atspalvį ir vartojama kaip gėrio (shan) sinonimas, 

Kita vertus, mei ir shan sąvokų junginys mei shan pradedamas vartoti apibūdinant ce- 
remonijų ir ritualinio vyksmo „vidinį grožį“. Iškart norėtųsi atkreipti dėmesį į specifinį šio 
apibūdinimo aspektą, kuris yra glaudžiai susijęs su kinų estetikai būdingu vidinės, slėpiningos 
grožio esmės ieškojimu. Nors ritualinių ceremonijų grožis reiškiasi išorinėmis formomis, ta- 
čiau senuosiuose tekstuose, kuriuose aptinkame sintetinę mei shan sąvoką, aiškiai pastebima 
apeliacija į „vidines“ estetines savybes. 

Seniausiose apraiškose sąvoka „grožis“ siejasi su skanaus maisto savybėmis, vadinasi, iš ku- 
linarijos srities į estetiką migravusiomis sąvokomis „skanus“, „gardus“, o etimologine prasme mei 
tiesiogiai išplaukia iš archajinės „įmitusios gardžios avies“ sąvokos. Tai liudija, anot Francois Jullieno, 
pastebėjimo, kad kinų kultūros tradicijoje „tarp skonio ir mėgavimosi maistu Kinijoje yra stipresnis 
ryšys nei tikanalogija“ (Jullien, 1991, p. 86). Kita vertus, lyginamoji įvairiausių grožio sąvokos kono- 
tacijų analizė atskleidžia ir grožio sąvokos artimumą gėrio (shan) kategorijai. Vadinasi, ankstyvajame 
kinų kultūros ir estetinės minties raidos (pirmųjų filosofinių teorijų formavimosi) etape estetiniai ir 
etiniai pradai dar yra glaudžiai suaugę vienas su kitu, todėl grožis neatsiejamas nuo gėrio. 


+ peace ^^) 

Tang Di. Grįžtantys žvejai. 134 
Spalvotas tušas, šilkas 

Vėliau kinų estetikos tradicijoje grožis vis dažniau yra siejamas su tiesos sąvoka, kadangi 
abiejose jaučiama slinktis tobulos idėjos, idealo siekimo kryptimi. Į šių sąvokų artimumą 
atkreipia dėmesį prancūzų sinologinės estetikos mokslininkas akademikas Francois Cheng, 
kuris teigia, jog „kinų estetinis mąstymas nusako grožį, visada susietą su tiesa. Tokių būdu, 
tradicija vertinti kūrinius išskiria tris skirtingus tobulumo lygmenis: neng-p’in - išsilavinusio 
menininko kūrinys, miao-p'in - įstabus kūrinys, shen-p’in — dieviško dvasios polėkio kūrinys. 
Siekiant geriau apibūdinti du pirmuosius lygmenis (neng-p'in ir miao-p'in), tenka pasitelkti 
gausius epitetus, kurie išryškina grožio sampratą, tačiau shen-p'in apibūdinimui pritaikomas tik 
vienas terminas, kurio sunkiai apibūdinama kokybė suspindi tarsi būtų apjungta su Pirmaprade 
Visata“ (Cheng, 1981, p. 7-8). 

Filosofinio daoizmo šalininkų plėtojama estetinio pažinimo teorija tiesiogiai susijusi su jų 
pažiūra į pagrindines estetines kategorijas, kurios neretai aiškinamos gnoseologiniu požiūriu. 
Tarp daoizmo estetinių kategorijų, greta harmonijos (he), svarbiausia yra mei (grožis), kuri kaip 
ir kitų senovės Kinijos estetikos krypčių dažniausiai vartojama kaip shan (gėris) sinonimas. Gvil- 
dendami giluminės grožio esmės problemą, daoistai teikė prioritetą ne išorinėms, o vidinėms 
substancialioms jo savybėms. Kadangi, anot daoistų, giluminės grožio esmės adekvačiai išreikšti 
neįmanoma, tai daoistinėje estetikos ir meno tradicijoje formuojasi galinga „slėpiningosios“, 
„neišsakomos“ prasmės, arba nematomo lygmens, koncepcija. Ji remiasi Laozi іг Zhuangzi 
apmąstymais apie „tikro“ grožio neryškumą, neišsakomumą ir „netikro“ - išorinį spindesj. 

Laozi formuoja daoizmui būdingą santūrumo ir asketiškumo estetiką. Jis negailestingai 
kritikuoja perdėtą puošnumą, išorinį žavesį, pasisako prieš turto kaupimą, prabangą ir gražių 
daiktų aukštinimą. Filosofas atmeta gražių daiktų kultą ne todėl, kad nevertintų grožio. Jis su- 
pranta, kad gražių daiktų vaikymasis žadina godulį, skatina nusikaltimus, o turto sutelkimas 
įvienas rankas ir nereikalingų daiktų kaupimas „skurdina liaudį“. Visavertis gyvenimas Laozi 
koncepcijoje neatsiejamas nuo estetiškumo - gražių drabužių, muzikos, gyvenimo džiaugsmo. 
Tačiau siekiantis gyvenimo pilnatvės išminčius nekreipia dėmesio į išorines vertybes, jis žvelgia 
ne į išorinį grožį, o ieško jo esmės. 

Todėl aukščiausia estetinė meno kūrinio vertė daoistų teorijose siejama ne su išorine 
forma, o su tam tikrų dvasinių savybių visuma. Štai kodėl išskirtinai svarbi dvasios (shen) 
kategorija. Įvairių Vakarų tyrinėtojų darbuose shen sąvoka verčiama skirtingai, dažniausiai 
„dieviškas“, „puikus“, „tobulas“, „didingas“, „gražus“. Šia sąvoka kinų estetikos tradicijoje 
dažniausiai apibūdinamos reikšmingiausios dvasinės estetiškų objektų, meno kūrinių sa- 
vybės, ir, kita vertus, atsainus daoistų estetikos šalininkams būdingas požiūris į puošnias, 
turtingas, įspūdingas, ryškias išorinio grožio formas. Išorinė grožio, reiškinių forma, po 
išorinių struktūrų žavesiu slepianti giluminę esmę, vėlesnėse estetinėse daoizmo teorijose 
metaforiškai vadinama žiedu, kuris yra „ne žinojimo pradžia“, o reiškinių esmė, slypinti po 
žavinga išorine forma, vadinama „vaisiumi“, glaudžiai susijusiu su „esmės pažinimu“. Subtiliai 
jaučiantis grožio svarbumą, žmogus, menininkas, išminčius niekuomet nepasiduoda išori- 
niam „žiedų“ žavesiui, o skverbiasi į gelminę reiškinių esmę, nes rafinuotam kinų menininkui 
ir meno suvokėjui tikrasis grožis slypi ne išoriniame formų didingume, turtingume ryskume, o 
emocionaliai suvokiamame elegantiskume, skonio rafinuotume, subtiliame dailume, daugybėje 
sunkiai apčiuopiamų jautriausiy tonų, pustonių atspalvių. Tačiau šis emocinis santykis su 
subtiliausiomis grožio apraiškomis kinų kultūros tradicijoje yra kontroliuojamas racionaliu 

protu, nei akivaizdžia kinų įtaka ženklintoje japonų estetikos tradicijoje. Kinijoje taip pat 
yra daug ryškesnis filosofinis grožio esmės suvokimo aspektas nei Vakarų ar bet kokios kitos 
civilizacijos estetikos tradicijoje. 

Tikrosios grožio esmės pažinimas daoizmo estetikoje siejamas su slėpiningumo, arba ne- 
išsakytos gelmės (xuan), kategorija. Joje slypi užuomina apie Didžiosios pirmapradės tuštumos, 
visų faktų ir reiškinių pradžių pradžios, pirmapradės harmonijos ir grožio principinį neišsa- 
komumą. Kaip kad Didžioji pirmapradė tuštuma, taip ir su ja glaudžiai susijusios harmonijos, 
grožio, slėpiningumo, arba neišsakytos, gelmės ir tuštumos siaurąja prasme sąvokos apeliuoja 
į pirmapradžių estetinių savybių principinį „neišsakomumą“. Štai kaip atsiranda aliuzija į 
Pirmapradę Tuštumą, Dao, į tai, nuo ko viskas prasideda. 

Kita vertus, abstrakčiai suprantamas „grožis“ kinams apskritai nėra vertybė, į kurią 
būtina sutelkti išskirtinį dėmesį, kadangi kasdieniame žmogaus pasaulyje ir gamtoje, jų 
įsitikinimu, nuolatos susiduriame su sudėtingais grožio ir bjaurumo santykiais, kuriuose 
šios vakariečių suvokiamos kaip poliarinės kategorijos persismelkia ir kiekvienu konkrečiu 
atveju skirtingai sąveikauja. Iš čia plaukia retoriškas daoizmo ir čan estetikos tradicijai bū- 
dingas Laozi paradoksaliai keliamas klausimas: „Grožis ir bjaurumas - kuo jie nepanašūs?“ 
(Laozi, 20 sk., 1997, p. 45). 

Palyginti su Vakarų estetikos tradicija, kinams būdingas dialektiškas požiūris į grožio 
ir bjaurumo kategorijų santykius. Grožis daoizmo pradininkui Laozi priskiriamame veikale 
aiškinamas tik kaip dialektinė bjaurumo priešybė, o ne kaip kažkas svetima jam. Laozi pabrėžia 
šių kategorijų reliatyvumą ir vidinį ryšį. Kartais grožis traktuojamas kaip kažkas išorinio, nepa- 
stovaus, o atskirais atvejais jo svarba daoizmo ir čan estetikoje apskritai paneigiama. Jau antras 
Laozi skyrius prasideda teiginiu: „Visi po saule žino: tai, kas gražu, yra gražu; tad yra ir tai, kas 
atgrasu. Visi Zino, kad tai, kas gera, — gera, tad yra ir bloga“ (Laozi, 2 sk., 1997, p. 9). Panašus 
požiūris regimas daugelyje Zhuangzi apmąstymų apie grožio reliatyvumą. Plėtodamas relia- 
tyvistines Laozi estetikos idėjas Zhuangzi įrodinėja, kad tarp grožio ir bjaurumo neįmanoma 
nubrėžti ribų, kadangi nėra ir negali būti objektyvių grožio kriterijų. Grožis ir bjaurumas, taip 
pat kaip gėris ir blogis, tiesa ir netiesa čia aiškinamos kaip tokios poliarinės kategorijos, kurios, 
neigdamos viena kitą, kuria nesuskaičiuojamą aibę gradacijų. Taigi kalbame apie įsitikinimą, 
kad pasaulio reiškiniai ir grožio formų įvairovė neaprėpiama, o skirtingų grožio aspektų yra 
tiek daug, kad visų jų neįmanoma objektyviai įvertinti. 

Pastarąjį teiginį Zhuangzi iliustruoja lygindamas dviejų moterų grožį: viena jų, pasižymė- 
dama išoriniu grožiu, nusileidžia kitos vidiniam grožiui. Aptardamas šią problemą jis pasitelkia 
vaizdingą istoriją apie viešbučio šeimininką. Jis turėjo dvi žmonas, iš kurių mylėjo ne gražią, 
о negražią. Su pirmąja elgėsi atsainiai, o su antrąja – pagarbiai. Savo pozicija šeimininkas 
paaiškina, kad graži žmona, žinodama kad ji yra graži, tuo didžiuodamasi piktnaudžiauja, 
o pats šeimininkas jos visai nelaiko gražuole. O štai vadinamoji negraži žmona, laikydama 
save negražia, yra paslaugi ir pagarbi, todėl šeimininkui tampa gražia ir mylima. (Zhuangzi, 
sk. 20, 1995, p. 187 ). Toks požiūris byloja apie Zhuangzi moters ir žmogaus apskritai grožio 
vertinimo reliatyvumą. 

Pamatiniame filosofinio daoizmo tekste Huainanzi kalbama apie sugebėjimą po žavinga 
išorinių savybių skraiste įžvelgti kitą, vidinį grožį. Šiame veikale iškeliama svarbi tolesnei kinų 
estetikos raidai grožio kaip savotiško pamėgdžiojimo etalono idėja ir pirmą kartą prabylama 

apie grožį kaip tobulumo raiškos formą. Tai akivaizdu ir ankstyvuosiuose filosofinės estetikos 
ir vėliau pasirodžiusiuose menotyriniuose traktatuose, kuriuose siekiama apibūdinti tikro 
menininko nuostatas pažįstant vidinio grožio esmę. Tokias mintis išsako ir Tang epochos 
estetikas, vienas didžiųjų peizažo tapybos meistrų Jing Hao: „Negalima išorinio grožio laikyti 
tikru dalyku, tie, kurie nežino šios paslapties, gali išgauti kažkokį išorinį panašumą, tačiau 
nepajėgia savo kūriniuose įprasminti tiesos esmės“ (Jing Hao, 1965, p. 74). Ne tik daoizmo, 
tačiau ir kituose pagrindinėse estetikos šakose išryškėja principinė takoskyra tarp išorinio 
ir vidinio grožio. 

Gvildenant kinų grožio sampratą, galima išskirti tris skirtingus grožio suvokimo ly- 
gmenis. Pirmas yra konkrečių objektų, su kuriais susiduriame kasdieniame gyvenime; antras 
yra aukštesnis visos gyvenimo įvairovės visų gyvenimo spalvų visumoje, o trečiasis susijęs 
su peržengiančiu individualią patirtį visa aprėpiančiu kosminiu grožio ir būties pilnatvės 
pojūčiu. Pastarasis turi daug bendrų bruožų su religiniais jausmais, kadangi yra nukreiptas 
į absoliučių vertybių pasaulį ir grožio kaip didžios būties Harmonijos suvokimą. Būtent jo 
pažinimas daugelyje kinų estetinių traktatų skelbiamas pagrindiniu tikro menininko kūry- 
binių tikslu. 

Daoistai pirmieji kinų estetikos istorijoje išplėtoja aukščiausio grožio neišsakomumo idė- 
ją, prabyla apie „antrojo plano“ estetiką, apie beformes formas, neregimas spalvas, aukščiausią 
negirdimą muziką ir poeziją. Aukščiausią grožį, tobulumą ir harmoniją, daoizmo teoretikų 
įsitikinimu, galima adekvačiai pažinti tik atsiribojus nuo išorinio vertinimo kriterijų ir pasinėrus 
įgelminę reiškinių esmę. Pastarajai minčiai vaizdžiai paaiškinti Zhuangzi pasitelkia alegoriją, 
kaip didis arklių žinovas iš tūkstančių prieš jo akis skriejančių žirgų rinkasi tobulą, „dievišką 
žirgą“. Jis visiškai nekreipia dėmesio į išorines arklio savybes, netgi nepastebi, ar eržilas tai, ar 
kumelė, tačiau susikaupęs stebi, kuris žirgas „skrieja nekeldamas dulkių“. Ši tarsi visai nereikš- 
minga detalė žinovui įkūnija svarbiausias tobulo žirgo savybes. 


71 


Antanas Andrijauskas. VAIZDUOTÉS ERDVES: TRADICINE KINY ESTETIKA IR MENAS 


Kita vertus, daoizmo estetika remiasi Laozi ir Zhuangzi mintimis apie esmės ir išorinio 
atskyrimo sudėtingumą, neišsakymo ir tylaus susikaupimo gelminės reiškinių esmės pažinimo 
procese reikšmingumą. „Sklidinai pripildytas atrodo tuščias, tačiau galios jo yra neišsenkančios. 
Pats tiesiausias atrodo vingrus; pats sumaniausias atrodo nenuovokus; pats iškalbingiausias 
atrodo lemenantis žodžius. Ramus įveikia nerimstantj; šaltis įveikia karštį. Netrikdomai ramus 
įgyja pasauly valdžią“ (L-45, 1997, p. 95). Ši „neišsakytos gelmės“, estetinės užuominos, ne- 
išsakymo, arba non finito, koncepcija tiesiogiai siejasi su daoistų įsitikinimu, kad po visomis 
regimybės formomis slypintis Grožis ir Harmonija yra iš esmės žodžiais, garsais, formomis ne- 
nusakomas pradas, prie kurio gelminės esmės suvokimo įmanoma priartėti tik užuominomis. 
Dėl to daoistinės estetikos veikiamoje tapyboje sureikšminama neužpildyta paveikslo erdvė, 
intervalas, pauzė, tyla muzikoje, poezijoje, teatre. Daoistai, remdamiesi Laozi ir Zhuangzi 
idėjomis, teigia, kad begarsė Dao muzika savo grožiu, harmonija ir gelme nustelbia girdimą, 
kurios garsai trukdo išgirsti Dao muzikos skambėjimą. 

Apibendrindami kinų grožio sampratos esmę, galime teigti, kad pirmiausia joje vertinamas 
ne išorinis, o po juo slypintis kitoks vidinis, užslėptas, ne visuomet regimas grožis. Antra vertus, 
- pripažįstamas įprastinių grožio vertinimų reliatyvumas ir subjektyvumas. Ir galiausiai, norint 
pažinti grožio esmę, estetiniuose vertinimuose vertėtų atsiriboti nuo normatyvinių nuostatų ir 
įprastinių vertinimo kriterijų. 


Natūralumas, paprastumas ir tyrumas 


Tradicinėje kinų estetikoje susiformavusi harmonijos samprata estetinių kategorijų sistemoje 
iškelia kitų nei Vakarų ar indų estetikoje kategorijų svarbą. Viena pagrindinių daoizmo ir čan 
kategorijų yra natūralumas (ziran), kuri nuolatos išnyra filosofinės ir menotyrinės tematikos 
tekstuose. „Vis dėlto, gyvuoja viena kategorija, būdinga apskritai estetikai ir menui, kuria re- 
miasi visi vertinimai: tai - „natūralumas“, kurio mastelis yra reikšmingas visuose kūriniuose 
ir menininkuose“ (Escande, 2003, p. 13). 

Iš tikrųjų natūralumas klasikinio periodo tekstuose yra suvokiamas kaip Dao spontaniškos 
raidos rezultatas bei skleidžiasi įvairiausiais pavidalais ir skirtinguose estetiniuose kontekstuose. 
Ši sąvoka persmelkia visas pagrindines filosofinės ir menotyrinės kinų estetikos kryptis, tačiau 
daoizmo estetikoje netgi regime savotišką natūralumo kultą. Laozi, Zhuangzi, Huainanzi ir ki- 
tuose filosofinio daoizmo traktatuose natüralumas pirmiausia aiškinamas kaip esminis estetinis 
objekto, meno kūrinio vertės požymis, kita vertus, meninės kūrybos teorijoje kaip kūrybinga 
gyvybinė jėga, kurianti autentišką visų pasaulio daiktų, reiškinių harmoniją ir grožį. Daoistai 
ir jų sekėjai čan mąstytojai yra asketiškos minimalistinės estetikos šalininkai, įžvelgiantys gi- 
luminę grožio esmę pačiose natūraliausiose ir paprasčiausiose estetinėse savybėse. Vadinasi, 
„buvimas natūraliu“ čia suvokimas kaip aukščiausias estetinis principas, kadangi grožis yra 
ne kas kita, o „natūralumas“. 

Šis natūralumo svarbą aukštinantis klasikinės filosofinės estetikos principas vėliau 
skleidžiasi ir menotyrinės estetikos neodaoizmo adeptų „vėtros ir srauto“ (fengliu) ir intelek- 
tualų (wenrenhua) veikaluose, kalbant apie grožio ir harmonijos apraiškas mus supančiame 
natūralios gamtos pasaulyje, į pirmą planą iškyla ir kūrėjo harmonijos santykiuose su pačiu 

savimi leitmotyvai. Spontaniška natūralumo sklaida menininko kūrybos procese jam padeda 
pasiekti išsvajotą idealią „ne veiklos“ (wu wei) būseną, kurioje kūrybiniai dvasios polėkiai 
ir meistriškumas jau skleidžiasi visiškai natūraliai, be jokių išorinių jėgų apribojimų. Todėl 
natūralumas daoizmo ir čan tradicijose yra suvokiamas kaip vienas pagrindinių skiriamųjų 
aukščiausio lygio meistro arba, kitais žodžiais tariant, genijaus bruožų. Toks meistras kūryboje 
visada orientuojasi į esminius pirmapradžius kūrybos principus, nenukrypsta į išorinę grožio 
simuliaciją ir išryškina profesionalumą, kuris yra neatsiejamas nuo paprasčiausių struktūrinių 
meno principų svarbos suvokimo. 

Iš tikrųjų natūralumas kinų estetikos ir meno tradicijoje tampa ne tik pamatiniu kūrybos 
principu, tačiau ir aukščiausiu estetiškumo ir meno kūrinio vertės kriterijumi, kadangi giliausia 
harmonijos ir grožio esmė, anot daoizmo ir čan estetikos šalininkų, slypi gamtos bei meno 
pasauliuose besiskleidžiančiame natūralume. Jis plačiai aptarinėjamas kaligrafijos, tapybos, 
poezijos traktatuose. Čia natūralumas siejamas su vertingiausiomis meno kūrinio savybėmis 
ir suvokiamas kaip vienas svarbiausių meninės kūrybos proceso principų bei meno kūrinio 
bruožų. Tiesa, kartais kinų estetikoje jis yra aiškinamas kaip savaimingas spontaniškumas, tai 
yra kūrėjo dvasios polėkių ir natūralių gamtos jėgų vieningumas. 

Su natüralumu glaudžiai susijusi kategorija paprastumas (pu, pingdan). Ji apibūdina daiktų, 
žmonių, kūrybai pasirenkamų medžiagų, meninės išraiškos priemonių, meno kūrinių estetiš- 
kai vertingiausias savybes. Net Konfucijus, aukštindamas paprastumą, teigia, kad „paprastas 
valgis, vanduo, alkūnė po galva - šitaip irgi galima būti laimingam“ (Konfucijus, VII, 16, 2013, 
p. 132). Tačiau Laozi ir Zhuangzi veikaluose paprastumo svarbos iškėlimas aprėpia įvairiausius 
socialinius, kultūrinius daoizmo estetikos aspektus; būtent daoizme išplėtojamas požiūris į 
paprastumą kaip esminę kūrėjo gyvenimo būdo ir tobulo meno kūrinio savybę. Paprastumas 
daoizmo ir čan estetiniuose traktatuose yra aiškinamas kaip natūralus, jokių dirbtinių išorinių 
efektų, žmogaus rankų nepaliestas, nenudailintas grožis, kuris asocijuojasi su natūralių, ne- 
apdorotų, nenudailintų medžiagų vidiniu žavesiu, Tokio paprastumo poetikos kupino grožio 
pavyzdys gali būti savita natūralaus medžio spalva ar švari nedažyto šilko faktūra. Todėl netgi 
apdorodami ir tobulindami įvairias medžiagas, daoistinės ir čan tradicijų menininkai visada 
siekia išryškinti jų pirmapradžio natūralaus grožio elementus, kadangi paprastumas laikomas 
idealia autentiško grožio grynumo forma. 

Paprastumo vertybinį statusą kinų esteti- 
koje teoriškai grindžia daoizmo ir čan teoretikų 
formuojamas asketiško menininko sąmoningai 
pasirinktas atsiribojimas nuo išorinio gyvenimo 
ir „meno kelias“, kuriam verta pašvęsti gyve- 
nimą. Šį paprasto autentiško kūrėjo vaizdinį 
atitinka ir jo dvasiai artimas santūraus, papras- 
tumo poetika dvelkiančio meno idealas. 

Iš „mėno kelio“ ir jį atitinkančio paprasto 
meno idealo iškėlimo vertybių hierarchijoje 
rikiuojasi intuityvus potraukis neryškioms pa- 
prastumu žavinčioms grožio formoms, kurioms 
kinų daoizmo ir čan tradicijos kinų menininkai, 
o vėliau ir dzen adeptai Japonijoje, yra labai jau- 
trūs. Šis santūrus paprastumas tampa subtilaus ir 
rafinuoto estetinio skonio požymiu, idealu, kurį 
daoizmo, čan ir dzen tradicijų menininkai, atsi- 
ribodami nuo išorinio grožio, siekia įgyvendinti 
savo kaligrafijos, tapybos poezijos kūriniuose, 

Dar viena su minėtomis natūralumo ir 
paprastumo sąvokomis glaudžiai susijusi kate- 
gorija yra tyrumas (ging), kurios etimologinė 
kilmė - tyro šaltinio vanduo. Tyrumas kaip 
svarbi pirmapradė vertybė daoizmo ir čan es- 
, tetikoje apmąstoma lyginant su metaforiškomis 

Ni Zan. Šeši tobuli [medžiai]. 1345 m. drumzlino arba užteršto srauto sąvokomis. Ši 

Tušas, popierius sąvoka vartojama apibūdinant estetines objektų, 

meno kūrinių savybes ir menininko, kuriančio 

estetinių vertybių pasaulį, sąmonės būseną. Bet koks menininko sąmonės užteršimas, daoistų 

įsitikinimu, neišvengiamai deformuoja, menkina jo kūrybines veiklos rezultatų estetinę vertę. 

Siekimas išryškinti pirmapradį asmenybės, jos sąmonės tyrumą, skaidrumą, daoizmo estetikoje 
asocijuojasi su tyro grožio pasauliu, kurio dar nepažeidė užterštos būties srautas. 

Be gvildentų estetinių kategorijų, kurios siejasi su esminėmis objektų, meno kūrinių savy- 
bėmis, kinų tradicinėje estetikoje svarbus vaidmuo tenka daugeliui tokių menininko kūrybinį 
potencialą ir spontanišką kūrybos procesą apibūdinančių estetinių kategorijų, kaip dvasia, 
prėskumas, spontaniškumas, lengvumas, žaismingumas, nemokytumas, slėpiningumas, neiš- 
sakymo gelmė, tuštuma, šešėlis ir kt. Jos ne tik apibūdina estetinius objektus, konkrečias meno 
kūrinių savybes, tačiau ir atlieka svarbų vaidmenį daoizmo ir čan menininko, kūrybos proceso 
koncepcijose, kuriose iškeliama natūralių dvasios polėkių, intuicijos ir improvizacijos reikšmė, 
Spontaniškumas čia aiškinamas kaip unikalus autentiško kūrybos akto momentas. Kalbėdami 
apie aukščiausią meistriškumą klasikinio daoizmo estetikos šalininkai iškelia paradoksalią 
tezę apie tobulumo ir nemokytumo giminystę. „Tobulai nepriekaištingas atrodo stokojantis, 
tačiau galios jo yra neblėstančios“ (Laozi, sk., 45, 1997, p. 95), Zhuangzi taip pat nurodo, kad 

aukščiausias meistriškumas neretai dangstosi 
„nemokšiško grubumo“ šydu, kuris slepia tik 
didžiausiems meistrams būdingą meninio 
stiliaus sodrumą. 

Apmąstant meninės kūrybos procesų 
problemas daoizmo ir čan estetiniuose trakta- 
tuose aukščiausia estetinė meno kūrinio vertė 
siejama ne su išorine forma, o su tam tikrų 
dvasinių savybių visuma. Iš čia kyla išskirti- 
nė dvasios (shen) kategorijos svarba, kuria . 
apibūdinamos reikšmingiausios dvasinės es- 
tetiškų objektų, meno kūrinių savybės o, kita 
vertus, išsakomas atsainus daoistinių ir čan 
estetinių traktatų autorių požiūris į puošnias, 
turtingas, efektingas, ryškias išorinio grožio 
formas. Todėl autentiškas meno kūrinys čan 
estetikos tradicijoje dažniausiai traktuojamas 
kaip iš menininko sielos gelmių išplaukiantis 
jo dvasios antspaudas arba „širdies plakimo“ 
pėdsakas. Tai sąlygoja ir vienas svarbiausių 
tikro aukštos prabos meno estetinės vertės 
kriterijų - dvasios išraiška. „Kas žvelgia į 
paveikslą, teigia Tang epochos Wang Wéi, 
tas siekia pirmiausia įžvelgti dvasią“ (Wang 
Wéi, 1965, p. 69). 

Išorinė graži reiškinių, daiktų forma, 
slepianti giluminę jų esmę, vėlesnėse daoizmo M 
ir Can estetinėse teorijose metaforiškai vadi- „= -< 


nama žiedu (kuris yra „nežinojimo pradžia“), Li Shixing. Peizažas. 1320 m. Tušas, šilkas 
o reiškinių esmė, slypinti po žavinga išorine 

forma, vadinama vaisiumi (kuris susijęs su „esmės pažinimu“). Subtiliai jaučiantis grožio fe- 
nomenų svarbumą žmogus, menininkas, išminčius niekuomet nepasiduoda išoriniam „žiedų“ 
žavesiui, o skverbiasi į gilesnę vidinę reiškinių esmę. 

Siekiant suvokti kinų estetinės tradicijos savitumą, būtina glaustai aptarti specifinę estetinę 
kategoriją prėskumą (dan), kuriai neatsitiktinai specialią knygą Eloge de la fadeur („Pagiria- 
masis žodis prėskumui“, 1991) Francois Jullienas. Ši savo geneze su maisto vartojimo kultūra 
susijusi ir iš kinų kultūrai svarbios kulinarijos į estetiką atkeliavusi sąvoka susijusi su beskoniais, 
neskoningais, neiššaukiančiais susižavėjimo, nesaldžiais, neaštriais, nesūriais, neišsiskiriančiais, 
t. y. natūraliais dalykais. Kita vertus, prėskumo kategorija atskleidžia kinų estetiniam fenomenui 

būdingą dėmesį pabrėžtinai paprastiems, neryškiems, nepretenduojantiems į išskirtinę verte, 
svarbą, ryškumą, spindesį, atrodantiems visiškai nereikšmingais daiktams ir reiškiniams, kurie, 
veikiant daoistinei ir čan antilogikai, paradoksaliai įgauna kokybiškai naują estetinę vertę. 

Ši daoizmo idėjų aplinkoje užgimusi estetinė kategorija ilgainiui skleidžiantis pabrėžtinai 
asketiškiems čan estetiniams idealams suartėja su santūrumą ir minimalizmą aukštinančiomis 
idėjomis, kurios meninėje praktikoje iškelia neryškumo ir monochromijos estetinę vertę. Todėl 
kaligrafijoje, tapyboje prėskumo svarbos supratimas vis akivaizdžiau pasislenka iš periferijos į 
estetinės sąmonės centrą ir tampa vienu charakteringiausių kinų estetinio fenomeno bruožu. 
Neryškaus, prislopinto prėskumo estetinio skonio įsigalėjimas akivaizdžiai regimas čan este- 
tinių idealų įtaką patyrusioje monochrominėje tapyboje, kurioje vaizduojami skurdūs gamtos 
motyvai, gležni trapūs medeliai santūraus asketiško kraštovaizdžio fone, kuriame nėra nieko 
išskirtinio, jokios užuominos į Vakarų estetikoje aukštinamas didingumo ar herojiškumo kate- 
gorijas. Čia sąmoningai pabrėžiamas іг išryškinamas savitas kasdieniško paprastumo poetikos 
grožis. „Monotoniškas negražus peizažas, kuris talpina savyje visus peizažus arba visus į save 
įsiurbia tampa vaizdine prėskumo išraiška“ (Jullien, 1991, p. 19). 

Vadinasi, daikto, reiškinio ar peizažo įvardijimas „prėskiu“ čia byloja apie kitokį nei 
Vakarų estetikos tradicijoje vertybinį žmogaus ir kūrėjo santykį su jį supančiame pasaulyje 
besiskleidžiančiomis harmonijos, grožio formomis ir savybėmis. Préskumas - tai aiškiai 
apibrėžto grožio nebuvimas, noras kiekviename daikte, gamtos reiškinyje, kaip estetiškai ver- 
tingas išvysti kasdieniškas, neryškias, asketiškas, prislopintas formas. Būti prėskiam vadinasi 
nepretenduoti į jokį išskirtinumą, vertę, svarbą reiškiniu, išsaugoti neutralumą kraštutinių 
estetinių savybių, pozicijų, vertinimų atžvilgiu. 

Tokiame požiūryje išryškėja visai kitoks nei antikos, indų, arabų musulmonų ir Vakarų 
estetikos tradicijoms nebūdingas gilesnis užslėpto estetiškumo, slėpiningos harmonijos 
ir grožio suvokimas, kuris atspindi savitą estetiškumo giliausios prigimties sampratą, 
kadangi sąmoningai atsisakoma nuasmenintų sampratų, įtvirtinamos itin subtilios este- 
tinės nuostatos, panaikinančios tradicinį grožio ir bjaurumo dualizmą. Kita vertus, toks 
požiūris ne tik išryškina individualų prėskumo santykį su prislopintomis, neryškiomis 
grožio apraiškomis, tačiau ir spinduliuoja kitokį žavesį ir energetiką turintį gilesnį vidinį 
harmonijos supratimą. 

Vadinasi, lyginant su Vakarų, Bizantijos, indų, arabų, musulmoniško pasaulio estetikos 
tradicijomis, Kinijoje kaip ir kitose hieroglifinės kultūros įtakos erdvėje esančiose Rytų Azijos 
tautose, susiduriame su tokiomis estetinėmis kategorijomis, kurių pagrindinis bruožas yra 
situatyvumas ir kontekstualumas. Kita vertus, kinų estetinių kategorijų pasaulis tiesiogiai siejasi 
su senovės mitinėmis ir filosofinėmis sistemomis, atspindinčiomis būties ir estetinių reiškinių 
procesualumą, jų daugiaplaniškumą. Tad galima kalbėti apie kosmoso ir gamtos harmoniją 
kaip idealaus grožio pirmapradį vaizdinį, pagrindinę estetinių vertinimų matricą. Ir galiausiai 
įsidėmėtina, jog dėl minėto situatyvumo ir kontekstualumo kinų estetinių kategorijų pasauliui 
išlieka būdingas neapibrėžtumas, polinkis į simboliškumą, estetinę užuominą, neišsakymą. 


76 


Antra dalis 


MENO FILOSOFIJA IR 
MENO TEORIJA 


KINŲ MENO FENOMENAS 


Ma Yuan. Apnuoginti gluosniai ir tolimi kalnai. 
XIII a. pr. Spalvotas tušas, šilkas 


Antanas Andrijauskas. VAIZDUOTES ERDVES: TRADICINĖ KINU ESTETIKA IR MENAS 


Meno samprata 


Į tradicinės kinų meno sampratos aptarimą jvesdami tarpdalykines ir lyginamąsias prieigas, 
norime atkreipti skaitytojų dėmesį, jog gvildenant šią problemą bus pasitelkiami tiek Vakarų 
meno filosofijoje, tiek iš įtakingiausių kinų konfucianizmo, daoizmo ir čan meno filosofijos 
tradicijų susiformavę teoriniai konceptai, taip pat iš kinų įvairių meno sričių kūrėjų parašytų 
teorinių traktatų kylančios meno fenomeno interpretacijos. 

Vienas pamatinių kinų ir Vakarų meno fenomeno pažinimo klausimų: Kas yra menas? 
Kur slypi meno fenomeno specifiškumas? Skaitant įvairius šiuos klausimus gvildenančius kinų 
tradicinės meno filosofijos ir meno teorijos traktatus, susidaro įspūdis, kad menas čia aiškinamas 
iš konkrečių autorių intencijų ir požiūrio į meno problemas. Todėl daugelyje veikalų menas 
pirmiausia iškyla kaip reiškinys, pasižymintis daugybe skirtingų savybių, kurios meno kūrinių 
suvokimo metu tiesiogiai veikia mūsų jausmus, dvasinę būseną. Lyginamosios idėjų istorijos 
studijos liudija, kad skirtinguose civilizaciniuose pasauliuose formuojasi saviti požiūriai į meną, 
kurie apsprendžiami meno vietos, jo socialinio ir kultūrinio vaidmens konkrečioje civilizacinėje 
- erdvėje, epochoje ir visuomenėje. Kita vertus, meno sampratos savitumo suvokimas priklauso 
nuo meno praktikos ir teorinės minties lygmens konkrečioje civilizacinėje erdvėje. Todėl sklai- 
dydami skirtingų Rytų ir Vakarų civilizacijose pasirodžiusius šias problemas aptarinėjančius 
traktatus aptinkame daug skirtingų atsakymų į mūsų aukščiau iškeltus klausimus. Įdėmiau 
pažvelgus ir lyginant tiek Vakarų, tiek ir kinų kultūroje pasirodžiusius tekstus, galima stebėtis 
požiūrių gausa ir interpretacijų įvairove; tačiau visuose juose regimas panašus siekimas surasti 
tikslesnius meno specifiškumo apibūdinimus. Galiausiai, kuo nuosekliau gilinamasi į meno 
sampratos problemas, tuo tvirtesnis susidaro įspūdis, kad į klausimus neįmanoma pateikti 
vienareikšmio atsakymo. 

Vieniems mokslininkams menas yra tikrovės atspindėjimas, kitiems - žmogaus vidinių 
dvasios impulsų ar jausmų išraiškos forma konkrečios meno rūšies medžiagoje, tretiems — me- 
ninės veiklos forma ir pan. Kita vertus, bet koks kategoriškas meno sampratos specifiškumo 
apibūdinimas dvelkia vienpusiškumu ir kelia abejonių dėl jo patikimumo. Pavyzdžiui, I. Kantas 
savo „Sprendimo galios kritikos“ skyriuje „Apie meną apskritai“ mėgindamas apibrėžti meno 
specifiškumą, pirmiausia siekia atskirti jį nuo gamtos. Esminį skirtumą tarp meno ir gamtos 
kūrinių jis regi laisvoje kūrybinėje meno prigimtyje, teigdamas, kad tai yra kūrybingas ko nors 
„darymas“. Todėl meno produktas arba rezultatas skiriasi nuo gamtos produkto kaip kūrinys 
(opus) nuo padarinio (efectus). Kita vertus, menas kaip žmogaus meistriškumas skiriasi taip 
pat nuo mokslo (mokėjimas nuo žinojimo), kaip praktinis sugebėjimas - nuo teorinio, kaip 
technika - nuo teorijos. Ir pagaliau menas skiriasi ir nuo amato; pirmasis vadinamas laisvu, o 
antrąjį galima taip pat vadinti uždarbio menu (Kantas, 1991, p. 158-159). 

Beje, sąvoka „menas“ įvairiuose meno filosofijos tradicijose neretai suartinama ar net 
sutapatinama su jai gimininga „menine veikla“. Kai kurie teoretikai, vartodami sąvoką menas, 
turi omenyje ne tik meninės veiklos produktą, t.y. meno kūrinį, tačiau ir veiklos procesą, iš kurio 
gimsta meno kūrinys; tačiau meninio suvokimo procesą vargu ar galima korektiškai įjungti į 
sąvoką menas, kadangi tai jau yra ne produktas, o santykis su juo. 

Taigi čia jau įžengiame į kitokių psichologinės estetikos, meno psichologijos ar meninės 
kūrybos procesų psichologijos problemų lauką, Kita vertus, toks įjungimas neišvengiamai sq- 

lygoja meno subjektyvinimą, kadangi kiekvieno subjekto meno kūrinio suvokimas yra savitas, 
nors ir tam tikra prasme atitinka objektyvias meno kūrinyje įkūnytas prasmes. Ir pagaliau, 
suvokimo aktas kai kuriais meno būties atvejais gali ir nesireikšti (prisiminkime M. Heide- 
ggerio ir A. Malraux pamąstymus apie meno kūrinius, kurie yra nefunkcionalioje erdvėje ar 
kurie kaip daiktai yra sudėti lentynose). Akivaizdu, kad į prestižines meno institucijas pakliuvę 
meno kūriniai, kurie yra Luvre, Ufici, Gugun ar kituose muziejuose, tiek jiems užsidarius, tiek 
patalpinus saugyklose, nesant konkretaus kontakto su suvokėju, nepraranda savo socialinio 
meno statuso. Vadinasi, menas yra daugiareikšmė istoriškai besikeičianti sąvoka, kuri turi 
keletą pagrindinių prasmių. Pirmiausia ji reiškia konkretų darinį, objektą, t. y. konkretų meno 
kūrinį, kuriam suteikiamos meno funkcijos; 2) gebėjimą kurti meno kūrinius; 3) vieną meno 
rūšį ar daugybę skirtingų meno rūšių. 

Akivaizdu, kad menas pirmiausia yra svarbus kultūros reiškinys, pagrindinis estetinio 
suvokimo ir meno filosofijos tyrinėjimo objektas. Esminis jo skirtumas tas, kad jis yra tikslin- 
gos žmogaus kūrybinės veiklos produktas, o ne natūralios gamtos kūrinys. Kita vertus, jis yra 
specifinės žmogaus darbinės veiklos produktas būtent meninės kūrybos, o ne kitose individo 
kūrybinės veiklos srityse. Ir galiausiai, meno kūriniu yra laikomas ne bet koks, o tam tikro 
meninio išbaigtumo ir išraiškingumo, vientisumo ir sugebėjimo veikti žiūrovą, klausytoją ir 
skaitytoją lygiu. Tyrinėjant meno fenomeno struktūrą, galima teigti, kad ji susideda iš keturių 
pagrindinių meninę kūrybinę veiklą styguojančių nuostatų: pažintinės, vertinamosios, kūrybinės 
ir ženklinės komunikacinės. 

Daugeliu savitų tipologinių bruožų išsiskirianti kinų meninės kultūros tradicija yra 
neatsiejama ir svarbi pasaulinės kultūros dalis, pasižyminti savitu pasaulio paveikslu, meno 
samprata, sudėtinga simbolių ir metaforų kalba, meninės kūrybos principais, kurių nežinojimas 
ilgai trukdė vakariečiams suvokti kinų meno savitumą. Nuo 1887 m. Vakaruose pasirodžiusios 
pirmos prancūzų kalba kinų menui skirtos Palėologo knygos Lart chinois („Kinų menas“) jau 
praslinko gerokai daugiau nei šimtmetis; intensyvi sinologijos, estetikos ir meno filosofijos idėjų 
raida, pamatinių kinų estetikos, meno filosofijos ir meno teorijos tekstų vertimas į Europoje 
vartojamas kalbas atveria tyrinėtojams naujas kinų meno pažinimo galimybes. 

Ankstyvieji Vakarų tyrinėtojai, mėgindami suvokti kinų meno fenomeno savitumą, žo- 
dyno, palyginimų ir patikimų kinų meno savitumo pažinimo schemų natūraliai ieško jiems 

geriau pažįstamose antikos ir Vakarų meno tradicijose. Todėl mėgindami apibrėžti kinų meno 
sampratą jie neretai pasitelkia europocentrines sąvokas, pavyzdžiui, idealizmas, romantizmas, 
impresionizmas, simbolizmas, ekspresionizmas ir pan., kurių moksliniu požiūriu korektiškas 
pritaikymas atrodantiems panašiems, tačiau turintiems kitokias ištakas, prasminius akcentus 
kinų meno reiškiniams stabdė jų gilesnį pažinimą. Tokias sąvokas nesunkiai aptiksime daugelio 
ankstyvųjų Vakarų kinų meno tyrinėtojų E. Fenollosos, R. Petrucci, A. Walley, M. Sullivano 
ir daugybės kitų autorių veikaluose. Šiandien galime konstatuoti, kad kinų meno specifiš- 
kumo tyrinėjimai jau iš esmės pasikeitė ir vis dažniau menas suvokiamas „iš vidaus“, plačiai 
pasitelkiant kinų mąstymo tradicijoje susiformavusias teorijas, sąvokas, analizės principus ir 
pamatines meno filosofijos kategorijas. 

Vakarų meno filosofijos specialistai, gvildendami istorines ir regionines kinų meno būties 
formas, jam būdingas estetiškumo, harmonijos, grožio apraiškas, neišvengiamai susiduria su 
sudėtinga kinų meno civilizacinio sąlygotumo problema. Šis meno ir civilizacijos ryšys visada 
yra dvipusis ir daugiaaspektis: konkreti civilizacinė erdvė, jos kraštovaizdis, visuomenėje 
įsigalėjusios tradicijos, pamatinių pasaulio regėjimo kategorijų, simbolių ir vertybių sistema 

. formuoja savitus skonio ir meninius kūrybos principus, vyraujančius idealus įvairiose meninės 
kūrybos srityse, o talentingiausi konkrečios civilizacinės erdvės menininkai turi įtakos savo 
epochos meno stilių ir formų įvairovei, jų istorinės raidos ir pokyčių dėsningumams. 

Kyla natūralus klausimas, ar gali Vakarų meno filosofijos suformuotas teoretikas, apibū- 
dindamas kitos mano tradicijos savitumą, išvengti savo mąstyme įsigalėjusio sąvokinio žodyno. 
Pasvarstymų šia tema galime rasti įvairių, tik pažymėsime, kad kinų meno sampratos speci- 
fiškumo pažinimas neabejotinai yra patikimesnis, kai tyrinėtojas stengiasi jį pažinti iš vidaus, 
pasitelkdamas specifines šioje mąstymo tradicijoje susiformavusias kategorijas ir įpiešdamas 
kinų meno sampratos analizę į ją suponavusią kultūrinę ir civilizacinę aplinką. 

Kaip minéjome, klasikinėje kinų kalboje ir senuosiuose kinų tradicinės meno filosofijos 
tekstuose neaptiksime vakarietiško termino „menas“ tikslaus atitikmens. Meno samprata 
ir su ja tiesiogiai susijusi meno sfera tradicinėje kinų kultūroje yra siauresnė nei Vakarų 
kultūros tradicijoje. „Šiandien iš dviejų hieroglifų susidedanti sąvoka „menas“ yra yishu, pa- 
lyginti neseniai įvesta, pasitelkiant vakarietiško žodyno sąvokas. Antrasis hieroglifas shu žymi 
„techniką“, kuri patikslina pirmosios termino dalies yi prasmę <...> Yi sujungia du aspektus: 
vienas esminis siejasi su augalu, kitas su tuo, ką reikia „kultivuoti“. Vadinasi, jo etimologinė 
prasmė yra „kultivavimas“ (Philippe Sers, Yolane Escande, 2003, p. 1-2). Seniausia kinų 
kultūroje besiformuojanti sąvoka „menas“ nedaug skiriasi nuo indų, senovės graikų, romėnų 
civilizacijose atsiradusios sinkretiškosios sampratos, kurioje estetiniai aspektai susijungia su 
įvairiais kitais, pirmiausia utilitariniais. Ši sąvoka nuo seniausių laikų įvardijama ir užrašoma 
skirtingais hieroglifais ir išsiskiria plačiu semantinių prasmių lauku. Shu - siejama su technika, 
meistriškumu, būdu, mokslu, yi su sugebėjimu, talentu, meistriškumu ir pan. „Muzikos kanone“ 
jai priskiriamas meistriškumas, mokėjimas, subtilumas, rafinuotumas, grožis, virtuoziškumas 
ir kitos su harmonija susijusios savybės. 

Zhou epochoje (XII-III a. pr. m. e.) ji vartojama apibūdinti puodžiaus, skulptoriaus, 
architekto, tapytojo, staliaus, juvelyro, filosofo ir bet kurios kitos kūrybinės veiklos rezultatus, 
kuriems būdingas meistriškumas ir išmanymas. Teoriniai kinų požiūriai į meną formuojasi 
pereinamuoju iš mitinės sąmonės į filosofinę pasaulėžiūrą metu klasikinio periodo tekstuose. 

Jie skleidžiasi besiformuojančių mokslinio pažinimo sričių filosofijos, kosmologijos, istorijos, 
literatūros, muzikos, dailės teorijos tekstuose, kuriuose šios sąvokos semantinių prasmių lauko 
tapsmo procesas yra ilgas, prieštaringas ir kupinas netikėtų pokyčių. Seniausiuose rašytiniuose 
tekstuose aptinkama meno prasmės samprata yra panaši į senovės graikų téyvy ir romėnų ars. 
Ji aprėpia amatus, mokslus bei meną šiuolaikine siaurąja šios sąvokos prasme. Menu senovės 
Kinijoje laikoma viskas, kas siejasi su žinojimu ir sugebėjimu tobulai reikštis kiekvienoje kūry- 
binės veiklos sferoje. 

Vadinasi, senovės kinų požiūriuose galime įžvelgti daug sąsajų su antikoje ir vėliau 
Vakaruose besiformuojančiomis meno sampratos metamorfozėmis. Glaustai tariant, sąvoka 
„menas“ antikoje aprėpia ne tik tai, ką mes šiandien vadiname menu, bet ir daugybę amatų 
ir netgi mokslų (astronomiją, istoriją, aritmetiką, logiką), kuriuose graikai įžvelgė kūrybinį 
pradą ir sugebėjimą kurti remiantis konkrečiomis taisyklėmis. Taigi senovės graikai menu 
laiko sugebėjimą meniškai kurti daiktus pagal tam tikras taisykles. Toks meno apibūdinimas 
yra platus; jis aprėpia ne tik skulptoriaus, tapytojo architekto, tačiau ir akmenskaldzio, siuvėjo, 
batsiuvio ir kitus darbus, kuriuos vadiname amatais. 

Vėliau Vakarų Europoje sąvoka „menas“ išgyvena esminius pokyčius. Senovės graikų téyvy 
išnyksta iš traktatų, o romėnų ars plintant lotyniškai viduramžių kultūrai išsaugo savo leksinį pa- 
vidalą, tačiau Naujaisiais laikais virsta beaux arts („dailiaisiais menais“) ir ši sąvoka jau byloja apie 
naujos modernios sąvokos „menas“ atsiradimą, kurioje ji atsiriboja nuo amatų, kaip žemesnės 
„darbinės“, o ne „kūrybinės“ veiklos formos. Vadinasi, sąvokos „menas“ transformacijos Vaka- 
ruose panašiai kaip ir Kinijoje atspindi istoriškai besikeičiančią meno specifiškumo sampratą. 

Šios sąvokos etimologija liudija, kad menas Kinijoje, kaip ir Senovės Graikijoje ar In- 
dijoje, pirmiausia glaudžiai siejasi su amatais ir kitomis darbinės veiklos formomis, iš kurių 
palaipsniui išsirutulioja kokybiškai naujas siauresnis jos supratimas. Kultūros istorijoje sąvokos 
„menas“ turinys keičiasi, plėtojantis rafinuotai kinų imperatorių rūmų kultūrai ji įgauna naujų 
prasminių konotacijų, kadangi tarp aristokratijos ir intelektualų estetiškai vertingomis laikomos 
tik su dvasine veikla susijusios meno sritys. Šis naujas požiūris į meną ryškėja Han imperijos 
valdymo laikais, kai plėtojantis rašto kultūrai ir ją aptarnaujančių išsilavinusių žmonių skaičiui, 
yi sąvoka vis tvirčiau siejasi su knyginės kultūros pasauliu. Tuomet išryškėja menų pasaulio 
skilimas į vadinamuosius „laisvuosius menus“ (yi), o kita vertus, ir „techninius menus“ (shu). 

Nors senovėje jau gyvuoja poezija, literatūra ir monumentalioji freskų tapyba, tačiau iki 
Han epochos pradžios „laisvųjų menų“ grupei priskiriami tik šeši pagrindiniai menai: etike- 
tas, arba ritualai, muzika, šaudymas iš lanko, važiuoklės, pakinkytos arkliais, valdymas, rašto 
menas ir skaičiavimo menas, arba aritmetika, o „techninių menų“ grupei - ateities spėjimas, 
arba būrimas, medicina, astronomija ir geomantija. : 

Savo ruožtu kai kurie vadinamieji laisvieji menai nepriklausomai nuo jų intelektualios 
prigimties yra atliekami rankomis; tai sieja juos su senomis amatininkystės tradicijomis. Todėl 
ribos tarp amato ir meno, laisvųjų ir techninių rankomis atliekamų menų kinų tradicinėje 
kultūroje nėra griežtai fiksuotos. Šių ribų santykinumas išlieka iki rafinuotos kinų aristokra- 
tijos ir intelektualų meninės kultūros pakilimo ilgai trukdė kaligrafijos, poezijos ir tapybos 
skverbimuisi į „privilegijuotų“ menų tarpą. 

Ilgainiui šioje sinkretiškoje sąvokoje atsiskiria žemesnių visuomenės sluoksnių kultivuoja- 
mos praktinius žmonių ir dvasinius aukštuomenės poreikius tenkinančios meno rūšys. Vadinasi, 

sąvokoje menas ryškėja esminė skirtis tarp darbinės praktinės veiklos formų, artimų amatams, 
ir „kilniems žmonėms“ būdingų rafinuotinesnių su dvasine kūrybine veikla susijusių meninės 
kūrybos formų. Todėl pirmapradė sinkretiška meno sąvoka ilgainiui skyla į du skirtingus lygme- 
nis. Pirmasis, žemesnysis, aprėpia tokias veiklos formas, kurios siejasi su išoriniais pagražinimais. 
Tai Kinijoje populiari sodų architektūra, dirbtinių ežerų, tvenkinių komponavimas, iškalbos 
menas, daugybė ritualų ir ceremonijų, t.y. visa, kas svetima natūraliai gamtos prigimčiai ir vie- 
naip ar kitaip siejasi su „dirbtinumu“. Sis hierarchiškai žemesnis pagrazinimy menas, atlikdamas 
savo socialines funkcijas, tenkina elementariausius praktinius žmonių poreikius. Susitelkdamos 
į išorinius dalykus tokios meno formos, anot klasikinių tekstų autorių, dar nepajėgia atskleisti 
tikrosios grožio ir harmonijos esmės. Todėl traktatuose aptarinėjant pagrazinimy meną, kalba- 
ma tik apie kūrybos rezultatus, o ne apie paties meno fenomeno esmę. 

Antrasis, aukštesnysis dvasingas menas, nors taip pat yra paremtas pagražinimais, tačiau 
traktuoja juos tik kaip pagalbinę priemonę, о ne galutinį kūrybinės veiklos tikslą. Iš čia kyla 
pagrindinis aukštesnio meno bruožas: sugebėjimas per išorinę formą meistriškai išreikšti giliausią 
vidinio dvasinio regėjimo esmę. Todėl kalbant apie kaligrafiją, tapybą, poeziją, muziką teoriniuo- 
‚ se traktatuose nuolatos pabrėžiami jo dvasiniai ir idėjiniai aspektai, jų sugebėjimas giliai išreikšti 
jautriausius vidinius žmogaus išgyvenimus. Vadinasi, ilgainiui Kinijoje tai, kas laikoma „menu“ 
(yi), vis labiau pradeda tolti nuo vakarietiškos meno sampratos, kadangi klestinčioje klasikinėje 
Kinijos kultūroje iškilusioje intelektualų tradicijoje techniniai meno aspektai jau akivaizdžiai 
ignoruojami ir su išminčiumi suartinamas menininkas dažniausiai yra šalies intelektualinio 
elito atstovas, kuris aiškiai meną atriboja nuo liaudiškų meno formų. Apie jas kinų estetikos ir 
meno teorijos traktatuose apskritai nerašoma. Meninė kūryba ir jos išdava, gimstantis menas, 
yra traktuojamas kaip didžiai asmeninės patirties ir vidinių išgyvenimų produktas. 

Kita vertus, skirtingai nei daugelyje kitų civilizacinijų, Kinijoje ne toks ryškus pasaulietinių 
ir religinių meno formų išsiskyrimas, nors galime su tam tikromis išlygomis kalbėti apie daois- 
tinio ir daug pagrįsčiau apie čan religinio meno tradiciją. Pastarosios ryškus pakilimas regimas 
valdant Tang dinastijai, kai čan šventyklose atsiranda daug vaizduojančių budistinio panteono 
personažus ir šios religijos legendas iliustruojančių meno kūrinių. Tačiau tiek daoizmo, tiek ir 
čan kanonizuoto religinio meno sklaidai trukdo įprastu tapęs jų šalininkams nonkonformizmas, 
antikanoniškumas, maištavimas prieš tiesmukų religinių dogmų įsigalėjimą. Religinio meno 
sklaidą Kinijoje taip pat varžo su religingumu ir mistikos apraiškomis kovojusi šalyje viešpa- 
tavusi racionalistinė konfucianizmo ideologija, kuri trukdo susiformuoti įtakingam religinio 
meno sklaidą remiančiam dvasininkų sluoksniui. 

Esminiai kinų meno sampratos kaitos procesai siejasi su vadinamųjų „trijų didžiųjų menų“, 
poezijos, kaligrafijos ir tapybos, iškilimu bei jiems skirtų elitinę meno sampratą grindžiančių 
intelektualų mokyklos šalininkų meno teorijų plėtote. Nuo kaligrafijos iškilimo menų hierar- 
chijoje pradžios kinų meno teoretikai jau aiškiai atskiria su techniniu meistriškumu susijusias 
kūrybos formas, kurios puošia žmogaus aplinką nuo kokybiškai aukštesnių su intelektualine 
dvasine veikla susijusių meninės kūrybos formų: kaligrafijos, tapybos, poezijos, kurios taurina 
ir moraliai tobulina asmenybę. Visų „trijų didžiųjų menų“ kultivavimas kinų kultūros tradici- 
joje yra privalomas visapusiškai išsilavinusiam rašto wenhua tradicijos principus įvaldžiusiam 
civilizuotam žmogui (wenren). Todėl ilgainiui valdant Song dinastijai suklesti vadinamai „inte- 
lektualų mokyklos“ meno tradicijai XIV a. traktatuose atsirandanti nauja sąvoka „menas“ (yi), 

kuri pagal savo semanting prasmę galutinai | ^ 
atsiriboja nuo techninių aspektų ir susie- | 
jama išimtinai su aukštos humanitarinės 
kultūros tris didžiuosius menus meistriškai 
įvaldžiusiais išsilavinusiais žmonėmis, o už 
jos ribų lieka hierarchijos požiūriu žemesnė 
techninių menų sfera. 

Vadinasi, išsiskleidus rafinuotai įvai- 
riapusį meninį išsilavinimą turinčiai kinų 
aristokratijos ir intelektualų meno tradi- 
cijai, sąvokos „menas“ (yi) prasmių laukas 
ženkliai susiaurėja, tačiau ši sąvoka Kinijoje 
reiškia visai ne tą patį, ką Vakaruose, kur 
ilgai išlieka svarbus ryšys su technika. Kinų 
meno yi sąvoka, anot Yolaine Escande, 
„apsiriboja poezija, muzika, kaligrafija arba 
tapyba. Pavyzdžiui, skulptūra ir architektūra 
pašalinama iš šios sampratos. Europietiškoje 
tradicijoje menas ilgai buvo suvokiamas 
kaip mokslas, besiremiantis techninėmis 
žiniomis. Tuomet Kinijoje terminas, kuris 
įvardina meną yi, ~ neturi nieko bendro su 
technika“ (Escande, 2003, t. 1, p. 11-12). 

Kita vertus, pastaroji kinų meno sąvoka 
tradicinėje kinų meno filosofijoje yra per- 
smelkta kinų intelektualams būdingo gam- 
tameldiškumo, tai yra gamtos harmonijos ir 
grožio aukštinimo tendencijos. Ir galiausiai, 
aukštojo meno formos kinų meno filosofijos 
tradicijoje visada yra naudojamos svarbių .... || ... 
etinių ir humanistinių idėjų sklaidai. Chen Jiru. Yunshan kalnas. XVII a. pr. 

Toks požiūris į išskirtinę socialinę ir Tušas, šilkas 
kultūrinę aukštųjų meno formų poezijos, 
muzikos, kaligrafijos ir tapybos misiją atsispindi sudėtingoje valstybinių egzaminų bei rangų 
suteikimo sistemose. Taip išskirtinės svarbos komponentu klestinčioje kinų civilizacijoje tampa 
estetinis ir meninis pasaulio suvokimas ir aukšta humanitarinė, etinė, estetinė kultūra, siejama 
su įvairių menų teorinių ir praktinių subtilybių įsisavinimu. Rengdamiesi valstybiniams eg- 
zaminams kinų valdininkai, kurie neretai yra intelektualai, kaligrafai, tapytojai, poetai ir kitų 
sričių atstovai, įsisavina ne tik pasirinktos meno srities subtilybes, tačiau ir klasikinės wen 
humanitarinės ir meninės kultūros pagrindus. Vadinasi, tradicinę wen kultūrą persmelkia 
estetiniai principai, kadangi jos esmėje yra svarūs meniniai akcentai. 

Taigi menas klestinčioje kinų civilizacijoje tampa viena svarbiausių dvasinės kultūros 
formų, kurios tūkstantmečiais cementuoja šios pasaulio dalies kultūros tradiciją. Ištikimybė 

šiai panestetizmo dvasios kupinai klasikinei wen kultūros tradicijai ir jos kūrybinių galių 
atskleidimas įvairiomis meninės kūrybos formomis akivaizdžiai regimas Tang, Song ir Yuan 
dinastijų valdymo laikų kaligrafijos, tapybos, poezijos, muzikos ir kitų kinų menų raidoje. 
Menas čia yra ne tik viena iš wen kultūros sklaidos formų, tačiau pirmiausia ta integrali jos 
dalis, kuri apsprendžia brandą pasiekusios kinų meno tradicijos savitumą. 


Meno stilius, mokykla ir kryptis 


Prieš pereidami prie detalesnės įvairių istorinių meno formų vaidmens kinų kultūros istorijoje 
analizės glaustai aptarsime individualaus meninės kūrybos metodo, meno stiliaus, mokyklos ir 
krypties problemas, kadangi kiekvieno menininko pasaulėžiūra, idealai, programinės kūrybos 
nuostatos yra veikiamos konkrečioje visuomenėje vyraujančių kultūros, religijos, filosofijos 
tradicijų, pamatinių pasaulio suvokimo kategorijų. Meno raidos istorija akivaizdžiai liudija, 
kad anksčiau gyvavusi tradicija veikia menininko sąmonę daugybe skirtingų pasaulėžiūrinio 
- poveikio kanalų, todėl jo kūrybinės nuostatos ir pasirinktas kūrybos metodas yra formuojamas 
ne tik jo „asmeninio stiliaus savybių“, tačiau ir konkrečių meno stilių, mokyklų ir krypčių cha- 
rakteringais tipologiniais bruožais. 

Gvildendami kinų tradicinio meno istoriją galima prasmingai kalbėti apie pagrindi- 
nius stilius, mokyklas ir su jomis susijusias platesnes meno plėtotės sroves ar kryptis tik su 
daugybe išlygų, vengiant mokslinio korektiškumo požiūriu perdėm plačių apibendrinimų. 
Juk, siekiant sisteminti individualaus meninio stiliaus kūrėjus su panašiais kūrybiniais 
metodais, meno manieromis ir stiliais, neišvengiamai tenka apjungti juos į platesnes kla- 
sifikacines sistemas. 

Pirmiausia, meninės kūrybos metodas yra tam tikrų reguliuojančių meninio pasaulio 
pažinimo procesą meninių principų visuma, iš kurių išsiskleidžia istoriškai determinuoti 
tam tikros asmenybės, mokyklos ar krypties meninio stiliaus bruožai. Kita vertus, bet koks 
individualus meninės kūrybos metodas, stilius ir mokykla siejasi su konkrečiame istorinės 
raidos tarpsnyje vyraujančių meninių idėjų ir meninės kūrybos principų raidos dėsningu- 
mais, kurie atspindi vyraujančias konkrečios civilizacijos, daugiau ar mažiau aiškiai apibrėžto 
istorinio tarpsnio kultūros raidos tendencijas. Pažymėtina, kad individualus meninės kūrybos 
metodas ir stilius nusakomas ne vienu, o daugybe skirtingų parametrų, kuriuos nelengva 
prasmingai apjungti į sudėtingesnius sisteminius darinius. Juk meninės raiškos priemonių 
visuma, būdinga kuriai nors meninės veiklos sričiai, gyvuoja ir kaip tikrovės pažinimo bū- 
das, ir kaip vertybinės gyvenimo reiškinių, gamtos apraiškų, formų interpretacijos būdas, ir 
kaip pasaulio pertvarkymo būdas, ir kaip vaizdinė ženklų bei simbolių kalba, perteikianti 
konkrečią informaciją. O štai atskiri meno metodo ar stiliaus principai, įkūnyti konkretaus 
menininko kūriniuose, tik tuomet tampa svarbiu istorinio meno proceso raidos veiksniu, kai 
pagal tam tikrus idėjinius, estetinius ir stilistinius požymius susijungia į mokyklas, sroves, 
šakas ir kryptis. 

Su konkretaus menininko pasirinktu individualiu kūrybos metodu neišvengiamai yra 
susiję tuo metu vyraujantys meno stiliaus bruožai, kurie yra tiesioginė įvairių formalių struk- 
tūrų ir sudėtinių meno kūrinio elementų vidinio sąryšingumo išraiška. Skirtingai nei maniera, 

kuri dažniausiai apibūdina tik išorinius meno kūrinio bruožus, stilius išreiškia gilesnius ir 
universalesnius meno fenomeno sluoksnius. 

Šiuo aspektu žvelgiant, stilius yra išskirtinės svarbos menotyrinė kategorija, kuri padeda 
suvokti kinų meno tradicijos, atskirų istorinių periodų, meno krypčių, tendencijų, mokyklų 
kūrybos savitumą. Kita vertus, stilius yra plati ir turinti daugybę skirtingų prasmių bei konota- 
cijų sąvoka, kuri aprėpia daugybę įvairaus masto meno reiškinių. Todėl kinų estetikos ir meno 
veikaluose aptiksime nemažai skirtingų, neretai eklektiškų stilistinių klasifikacinių sistemų ir 
terminų, perimtų iš Vakarų menotyros mokslo. Daugybėje tekstų kalbama apie individualų stilių 
kaip konkretaus menininko kūrybinės raiškos formą; materialų stilių, kuris išryškėja konkrečio- 
je menininko pasirinktoje medžiagoje (medis, marmuras, bronza); kryptingą, išreiškiantį tam 
tikrą meninio mąstymo skirtingumą (bažnytinis stilius, rūmų, daoistinis, čabudistinis stilius 
ir pan.) Aptarinėjamas konkrečių įtakingiausių kinų dailės mokyklų, konkretaus šalies regiono 
(Šiaurės, Pietų ar Vakarų Kinijos, Mandžūrijos, Tibeto ir pan.) stilių savitumas, kuris susijęs su 
vyraujančiomis kultūros tradicijomis, klimatinėmis sąlygomis, naudojamomis medžiagomis. 
Itin daug dėmesio įvairių šalių mokslininkų veikaluose skiriama konkrečių epochų stiliams 
(Tang stilius, Song, Yuan stilius ir pan.), kurie išsiskiria universalumu ir plėtojasi ganėtinai 
ilgą istorinį tarpsnį visose meno šakose, Kai kuriose studijose kalbama apie vyraujančio meno 
kūrinio pobūdžio charakteringus stiliaus bruožus (natūralistinis stilius, ekscentriškas stilius, 
poetinis stilius) ir daugybę kitų stilistinės klasifikacijos sistemų. Pagrindinis tokių kinų vaiz- 
duojamosios dailės klasifikacijos sistemų trūkumas, kad jose stinga vieningos metodologinės 
bazės skirtingų stiliaus formų išskyrimui, o tai nepadeda išvengti pervertinimo kitų sąskaita. 

Stiliaus sąvoka atskleidžia sudėtingą formalių ir turiningų meno kūrinių aspektų sąveiką, 
ji tampa svarbiu tyrinėtojo pagalbiniu instrumentu, padedančiu geriau pažinti kinų meno 
tradicijos savitumą, jos funkcionavimo ypatumus kitokioje nei Vakarų visuomenėje. Šiuo 
aspektu žvelgiant, stilių galime traktuoti kaip daugybės skirtingų formalių ir turiningų meno 
kūrinių bruožų visumą, kuri persmelkia visas meno kūrinio struktūras nepriklausomai nuo jų 
mastelio. Kita vertus, individualus menininko stilius, atsispindintis konkrečių menininko 
stiliaus bruožų atrinkime, jų sąveikoje neišvengiamai yra susijęs su kitais stiliaus reiškiniais, 
tai yra konkretaus laikotarpio regiono, tautinės tradicijos, meno rūšies, žanro, mokyklos, 

krypties raidos ypatumais. Galiausiai, stiliaus elementai [stilistinés struktūros] sudaro tą 
vientisą vidinę meninio fenomeno šerdį, apie kurią grupuojasi kiti mažiau reikšmingi stiliaus 
elementai, kurie suteikia meno raidai kryptingumą. | 

Kalbant apie menininko misiją visuomenėje kinų estetikos ir meno teorijos tradicijoje 
įvairiais pavidalais plėtojama „dvasinės energijos atgarsio“ koncepcija, kuri teoriškai grindžia 
įvairių epochų meno krypčių, mokyklų, stilių, idėjų istorinį tęstinumą. Iš čia plaukia daugelio 
didžių kinų meno meistrų siekis - savarankiškos mokyklos sukūrimas. 

Mokykla jungia skirtingas menininkų asmenybes į daugmaž vieningą meninės kūrybos 
principų visumą ir padeda klasifikuoti analizuojamą meno raidos procesą. Mokykla kinų meno 
istorijoje yra suvokiama, viena vertus, kaip menininkų grupės dvasinis artimumas, kuris sieja- 
mas savita menine raiška, būdinga konkrečios vietos ir istorinio tarpsnio kūrėjams, kita vertus, 
kaip konkrečios estetikos ar meno tradicijos pakylėjimas į kokybiškai naują etapą, kuriame 
atsiveria naujos inovatyvios sąlyčio su tradicija galimybės. Tai vaisingo brandžios asmenybės 
tiesioginio įsijungimo į konfucianizmo šlovinamos tradicijos srautą ir jos gyvybingų tendencijų 
bei ribų plėtimo rezultatas. 

_ Mokyklos svarba tradicinės kinų estetinės minties ir meno raidos istorijoje yra apspren- 
džiama tuo, kad kiekvienas mąstytojas ar menininkas, išskyrus paskirus daoizmo ir čan adeptus, 
sąmoningai pasirinkusius radikalaus atsiribojimo nuo socialinių ryšių mąstytojo ar menininko 
kelią, dažniausiai siekia išplėsti savo įtakos lauką suburdamas bendražygius ar mokinius, kurie 
reprezentuotų mokytojo skleidžiamų idėjų ar meninės kūrybos principų socialinį, kultūrinį 
aktualumą. Įvairiais kinų kultūros istorinės raidos tarpsniais skirtinguose šios milžiniškos 
kultūrinės erdvės regionuose aptinkame daug įvairių estetikos, kaligrafijos, tapybos ir kitų 
meno sričių mokyklų, kurių idėjos ir meninės kūrybos principai skleidžiasi konkrečiame laike, 
erdvėje, turi skirtingus centrus.. 

Kita svarbi, greta mokyklos, meno klasifikacinė sistema yra kryptis. Šiuo terminu galime 
įvardyti tokius pasklidusius ir ilgai gyvuojančius teorinius bei meninius darinius, kurie formuo- 
jasi konkrečiame istoriniame laikotarpyje ir sujungia artimas menininkų grupes, kurias sieja 
bendros idėjinės kūrybinės nuostatos, plastinių principų vienovė, teorinių ar meninių uždavinių 
sprendimas. Šis kūrėjų artimumas ryškiausiai atsiskleidžia kūrybos principų, idėjų, metodų, 
probiemų sprendimo panašumu. Skirtingai nei istorinės globalių meno stilių formos, kurios 
gyvuoja ilgai, kryptys tiek Vakaruose, tiek ir Kinijoje yra trumpalaikės, dažniausiai gyvuoja nuo 
kelių metų iki kelių dešimtmečių. Jos paprastai laikosi konkrečių menininkų grupes vienijančių 
estetinių programų, manifestų, kūrybos principų. Dėl ribotos apimties apsiribosime tik keliais 
svarbesniais pastebėjimais. 

Seniausios iš mums žinomų analuose išlikusių estetinės minties ir meno mokyklų pradeda 
formuotis pereinamuoju laikotarpiu nuo senovės į ankstyvuosius viduramžius. Jų iškilimas, 
nuosmukis ir išnykimas buvo nulemtas daugybės skirtingų veiksnių: ekonominės, sociokul- 
tūrinės šalies ar atskirų jos regionų raidos, miesto kultūros formavimosi, naujų kultūros insti- 
tucinių centrų, kaip pavyzdžiui, Kaligrafijos ir Tapybos akademijų, vienuolynų su talentingais 
mokytojais, iškiliais meistrais, turtingų meno kūrinių kolekcijų, bibliotekų atsiradimo, mecenatų 
(valdovų ir didikų, vienuolijų, turtingų pirklių) veiklos, kurie aktyviai rėmė skirtingų krypčių, 
stilių, mokyklų sklaidą, paskirų asmenų kūrybinius sumanymus. Žvelgiant plačiau, galima teigti, 
kad daugelis svarbiausių konkrečiame istorijos tarpsnyje iškilusių ir tradicinės kinų kultūros 

savitumą apsprendusių mokyklų pasižymėjo turtingomis, veržliomis idėjomis ir plastiškomis 
formomis. Charakteringiausi jų skirtingų laikotarpių požymiai ir elementai – prisitaikymas 
prie banguojančios kaitos dėsnių, aiškus struktūrinis kryptingumas, idėjų ir meninės kūrybos 
principų vientisumas ypač vélyvuosiose su kūrybinės galios nuosmukiu susijusiose eklektiš- 
kose mokyklose, holistinis kinų pasaulėžiūrai būdingas sugebėjimas niveliuoti ir panaikinti 
kraštutinumus. 

Vadinasi, sąvoka „mokykla“ kinų meno tradicijoje įvardija lokališkesnius ar provincialius 
universalesnės krypties atsišakojimus, todėl kalbėdami apie tradicinės kinų tapybos raidą ga- 
lime išskirti skirtingas konkrečiose meno srityse gyvavusias mokyklas, palikusias daugiau ar 
mažiau gilų rėžį, pavyzdžiui, tradicinės kinų dailės istorijoje. Iš svarbiausių galėtume išskirti 
Yuan epochoje Ma Yuan ir Xia Gui mokyklas, Mingų epochoje - „Sundžianio (Songjiang) mo- 
kyklą, kurios lyderiu tampo Dong Gichang, Ging dinastijos valdymo metu - „Keturių Wangų 
mokyklą“, „aštuonių ekscentriškų mokyklą“, XIX a. pabaigoje ir XX a. Šanchajaus, Pekino, 
Lingnano iš Guangdžou (kantono) ir kt. mokykla. 

Tenka pripažinti, kad ribos tarp sąvokų mokykla, srovė, pakraipa, kryptis dabartiniuose 
kinų meno istorijai, estetikai, meno teorijai skirtų tekstų yra paslankios. Todėl nesunkiai ap- 
tiksime tyrinėjimų, kuriuose visi keturi minėti terminai yra vartojami to paties reiškinio api- 
būdinimui. Tuomet, pavyzdžiui, „Vėtros ir srauto“ (fengliu) sąjūdis skirtingų autorių darbuose 
virsta mokykla, atšaka, kryptimi. 

Kalbant apie pagrindines kinų meno filosofijos kryptis, pirmiausia turime kalbėti apie 
galingas tris: konfucianizmą, daoizmą ir čan, kurių detalesniam aptarimui vėliau paskirsime 
atskiras šios monografijos dalis. Tačiau kai tik pereiname į kitą menotyrinės minties plotmę, 
susiduriame su sudėtingesniu kelių lygmenų bendresnio ir detalesnio pobūdžio skirtingomis 
krypčių ir jų teorinių nuostatų bei idėjų srautų konfigūracijomis. Kalbant konkrečiau apie 
vaizduojamosios dailės menotyrinės minties raidą, galima jau nuo Jin dinastijos valdymo laikų 
pagal kūrybinės raiškos tipus sąlyginai išskirti spontanišką ir racionalistinę kryptis. 

Pirmą ankstyvaisiais viduramžiais geriausiai reprezentuoja fengliu ir ankstyvosios pei- 
zažo tapybos šalininkų kryptys, kurios oponuoja ortodoksinei imperatorių rūmų remiamai 
krypčiai. Šių dviejų skirtingų idėjinių ir meninių nuostatų ryškesnį skilimą nuo Šiaurės Song 
dinastijos valdymo laikų akivaizdžiai regime intelektualų ir akademinės estetinių idėjų ir me- 
ninés kūrybos principų priešpriešoje ir gilėjančiame pozicijų išsiskyrime, o paskirais istorinės 
raidos tarpsniais, pavyzdžiui, Šiaurės Song dinastijos valdymo laikais įsivyraujant universaliai 
neokonfucianizmo ideologijai priešingai ~ išryškėja šių atrodančių visiškai priešingų krypčių 
idėjinių pozicijų bei meninės kūrybos principų suartėjimas. Vargu ar šias iš pirmo žvilgsnio 
atrodančias keistas pasaulėžiūrines ir idėjines metamorfozes galima paaiškinti tik netikėtu 
paskirų kinų intelektualų, teoretikų ir menininkų kūrybinio aktyvumo, individualizmo ar 
subjektyvizmo atsitiktiniais blykstelėjimais, atvedusiais prie konfrontacijos ar suartėjimo su 
oficialiomis imperatorių rūmų remiamomis akademinėmis doktrinomis. 

Šie estetinių ir meninių pozicijų virsmai, neišvengiami idėjinės diferenciacijos ir sąveikos 
ieškojimai yra apsprendžiami globalesnį pobūdį turinčių kinų civilizacijos raidos procesų. 
Todėl ir gvildenama atrodanti paradoksalios krypčių raidos problema turi gilesnes šaknis. 
Ji, be jau aptartų priežasčių, išplaukia iš kinų estetinės minties ir meno tradicijų struktūrinio 
nevienalytiškumo, kurį akivaizdžiai regime dviejų savarankiškų vaizduojamosios dailės krypčių, 

vadinamų „šiaurės“ ir „pietų“ mokyklomis, išsiskyrime. Pirmosios šalininkai orientuojasi į iki 
Tang epochos dailės tradicijas, o antrosios - į Wang Wėi (701-761) estetikos ir meninės kūrybos 
principus. Tolesnėje kinų kultūros raidoje Song, Yuan ir ypač Ming dinastijų valdymo laiku 
šios kryptys jau ne tik susiformuoja, tačiau ir pradeda vis aštriau konfrontuoti. Šis procesas 
visa jėga išsiskleidžia Oing dinastijos valdymo laikais. 

Vėlyvuosiuose kinų meno tradicijos kryptyse keisčiausiai susipina konfucinis racionaliz- 
mas, kanoniškumas su daoizmui ir čan būdingu polinkiu į spontanišką kūrybinę raišką ir im- 
provizaciją. Realizmas čia natūraliai sąveikauja su lakios kūrybinės dvasios polėkiais, įvairiomis 
religijos ir misticizmo apraiškomis. Sąlygiškumas dera su konkretumu, dinamika su rimtimi, 
puošnumas su pabrėžtinu prėskumu, dramatiškumas su nerūpestingu hedonistiniu požiūriu 
į pasaulį, sudėtingiausi perspektyviniai, erdviniai, kompoziciniai sprendimai sąveikauja su 
pabrėžtinai santūriu efektų vengimu. Spontaniškos kreivos energetiką spinduliuojančios linijos 
čia sąveikauja su statiškomis struktūromis ir apimčių modeliavimu išplauto tušo dėmių pagal- 
ba, monochrominis santūrumas su ryškių spalvų ir šviesų kontrastais. Paradiškumas, išorės 
spindesio sureikšminimas su psichologizuotu intravertišku intymumu, buitinės ir mitologinės 
- kompozicijos, natiurmortai ir peizažai. Čia tapyboje, kaligrafijoje, poezijoje ir kitose meno 
rūšyse nuolatos susipina ir persismelkia įvairių meno rūšių priemonės, išsitrina ribos tarp 
skirtingų žanrų kūrinių, aktyviai sąveikaujančių aukštesnės sintezės lygmenyje. Dominuojantys 
religinio turinio kūriniai netikėtai įgauna pasaulietinio meno funkcijas ir savybes. 

Vadinasi, gvildendami kinų meno savitumo sampratą, įvairias istorines ir regionines šio 
meno būties formas, jam būdingas harmonijos, grožio apraiškas, neišvengiamai susiduriame 
su sudėtinga civilizacinio sąlygotumo problema. Šis meno ir civilizacijos ryšys, kaip rodo 
atlikta analizė, visada yra dvipusis ir daugiaaspektis: konkreti civilizacinė erdvė su savitu 
kraštovaizdžiu, visuomenėje įsigalėjusiomis tradicijomis, pamatinių pasaulio regėjimo kate- 
gorijų, simbolių ir vertybių sistema formuoja savitą meno sampratą, vyraujančius konkrečios 
regioninės tradicijos ir epochos stilistinius meno bruožus, kuriuos giliausiai įprasmina savo 
kūriniuose talentingiausi menininkai. Kurdami savas mokyklas jie formuoja epochos meno 
stilių ir formų įvairovę, įtakingiausias konkrečios civilizacinės erdvės ir epochos meno raidos 
kryptis. Būdama esminiu konkretaus kinų meno istorijos tarpsnio pamatinių pasaulio suvo- 
kimo kategorijų, kraštovaizdžio atspindžiu meninių vaizdinių pavidalu, kryptis tampa svarbiu 
istorines meno formas styguojančiu ir struktūruojančiu veiksniu. Skaidant kryptis į kitus 
smulkesnius struktūrinius istorinės analizės segmentus, aiškėja kiekvienos jų viduje ar įtakos 
laukuose vykstančios meno vaizdinių, simbolių, formų metamorfozės. 


Mislinga meno simbolių kalba 


Tikriausiai jokioje kitoje iš mums žinomų didžiųjų estetikos ir meno tradicijų tokios svar- 
bos neįgauna simbolinis mąstymas kaip kinų tradicinėje estetikoje ir mene. Be jo beveik 
neįmanoma adekvačiai suprasti kinų meno gelminių sluoksnių, menininko santykio su jį 
supančio gamtos pasaulio įvairove. Simbolinis kinų meno pobūdis yra sudėtinga su daugybe 
sąvokinių konotacijų ir atspalvių tema, kuri yra veikiama konteksto, situacijos ir konkretaus 
simbolio santykio su kitais simboliais ar vaizdiniais. Skirtingai nei plačiai pasitelkiantis 

meno simbolių kalbą Vakarų viduramžių menas, kuriame vyrauja atsieta nuo realios tikro- 
vės simbolika, kinų tradiciniame mene ji yra konkretesnė, kontekstualesnė, kadangi kinai 
įsitikinę, jog abstrakčios idėjos atsispindi konkrečiuose daiktuose, reiškiniuose ir gamtos 
apraiškų įvairovėje. 

Susižavėjimo gamtos grožiu jausmas kinų mene išsilieja sudėtinga meno simbolių, metaforų 
ir subtilių estetinių užuominų kalba. Kinų požiūris į gamtos reiškinius yra persmelktas panteis- 
tinės pasaulėžiūros ir minčių apie žmogų supančio kosmoso didybę. Kosmogoninės pasaulio 
sandaros idėjos jaudina kinų mąstytojus ir menininkus, todėl gausi gamtos pasaulio simbolika 
įvairiais pavidalais išreiškia šią individo ir gamtos pirmapradės vienybės idėją. Gamtos grožis 
kinui yra ne „išorinis grožis“, o išraiška aukštesnės „dangiškos tiesos“, kurią Gamtos dvasia 
imlia simbolių ir metaforų kalba tiesiogiai susieja su vidiniais kūrėjo ir suvokėjo išgyvenimais. 

Kinų požiūris į gamtos reiškinius yra persmelktas panteistinės pasaulėžiūros ir minčių apie 
žmogų supančio kosmoso ir gamtos pasaulio didybę. Kosmogoninės pasaulio sandaros idėjos 
jaudina kinų mąstytojus ir menininkus, o gausi gamtos pasaulio simbolika įvairiais pavidalais 
išreiškia pamatinę individo ir gamtos pirmapradės vienybės idėją. Todėl susižavėjimas gamtos 
reiškinių grožiu kinų mene išsilieja į sudėtingą simbolių, metaforų ir subtilių estetinių užuomi- 
ny kalbą. Kita vertus, gamtos grožis, jos formų harmonija yra ne „išorinis grožis“, o išraiška 
„aukštesnės vidinės tiesos“, kurią gamtos dvasia imlia simbolių ir metaforų kalba tiesiogiai 
susieja su vidiniais kūrėjo ir suvokėjo išgyvenimais. 

Kuriantis menininkas kūrybai nuolatos pasitelkia skirtingas potekstes turinčius simbolius. 
Nesugebėjimas šių simbolinių kodų iššifruoti apsunkina gelminių meno sluoksnių suvokimą. 
Įkūnyti vaizdingų simbolių kalba, konkretūs meno vaizdiniai tradiciniame kinų mene atspindi 
įvairias grožio, harmonijos apraiškas, o per jas ir kosminės gamtos energijos gi skvarbą į vidinį 
menininko pasaulį. 

Todėl siekiant teisingai suvokti gelminius kinų meno kūrinių sluoksnius, juose užkoduotus 
simbolius, metaforiškus vaizdinius, estetines užuominas, būtina ypatinga psichologinė nuostata, 
gilus estetiškumo jausmas. Tačiau, svarbiausia, yra simbolinio minčių ir jausmų šifravimo kodo, 
įvairių užslėptų poteksčių prasmių pažinimas. Šis kodas formavosi tūkstantmečiais žmogui 
kreipiantis į gamtos objektų ir reiškinių pasaulį. Taigi čia susidūriame su sudėtingomis ir su 

simbolių interpretacija susijusiomis sudėtingomis estetinio suvokimo problemomis. Jos atsiran- 
da ir todėl, kad kinų menas, ypač poezija ir peizažo tapyba, išsiskiria daugiasluoksne situatyvia 
daugybės įvaizdžių, siužetų ir motyvų simbolinio kodavimo sistema, suprantama wen kultūros 
tradicijos principus įsisavinusiam išsilavinusiam kinui. Taigi kinų tradicinio meno suvokimui 
būdingas emocionalumas, turtingos poetinės asociacijos, filosofiniai apmąstymai, susiję su 
minėta sudėtingų simbolių sistema, kuri padeda suvokėjui pasinerti į gelminius kūrinio vaiz- 
dinės sistemos sluoksnius, pajusti sąmonės nuskaidrėjimą ir katarsį. Norėdami geriau suvokti 
šį išskirtinės svarbos kinų estetikos ir meno aspektą, turime glaustai aptarti kinų simbolinio 
mąstymo ypatumus, jo ištakas ir pagrindinių negyvosios gamtos, gyvūnijos, paukščių, augalų 
ir gėlių simbolikos semantines prasmes. 

Simbolis (gr. одиВолоу symbolon ~ „sumesti kartu“) - daiktinis, vaizdinis ar garsinis žen- 
klas, perteikiantis kokią nors sąvoką ar idėją. A. Losevas apibūdina simbolį kaip „substancinę 
idėjos ir daikto vienybę“ (Losev, 1993, p. 635). Simbolio kategorija siejasi su giminiškomis 
ženklo, meninio vaizdinio, alegorijos, metaforos sąvokomis. Savo semantiniu prasmių lauku 
simbolio sąvoka bene artimiausia yra ženklui, todėl neretai šios sąvokos vartojamos kaip sino- 
- nimai. Tačiau simbolis nuo ženklo esmiškai skiriasi tuo, jog ženklas idėją perteikia ar vaizduoja 
gana tiesiogiai ir tiesmukai, o simbolis dažniausiai turi daug gilesnį ir platesnį dvasinių bei 
semantinių prasmių lauką, kadangi yra gerokai turtingesnis asociacijomis, sudėtingiausias 
emociniais išgyvenimais (tiek kultūriškai sąlygotomis, tiek asmeninėmis). 

C. G. Jungas, analizuodamas esminius šių kategorijų skirtumus, taikliai pastebi, kad 
„ženklas yra visuomet mažiau nei idėja, kurią jis žymi, o štai simbolis visuomet išreiškia kažką 
daugiau, nei jo akivaizdi ir tiesioginė reikšmė“. Kita vertus, kiekvienas simbolis sujungia vaizdinį, 
su kuriuo dėl minėto dvasinių ir semantinių prasmių lauko negali būti sutapatinamas, kadangi 
organiškai apjungia daugybę skirtingų prasmių, susijusių su vaizdiniu, tačiau netapačių jam. 
Mūsų glaustai aptartas simbolinio mąstymo galimybes, kinų menininkai kaip jokios kitos 
tautos atstovai (išimtimi galime laikyti tik kinų kultūros tradicijoje susiformavusias japonų 
meno tradicijos ištakas) plačiai pasitelkia savo kūriniuose. Jie, kaip ir I. Kantas Vakarų estetikos 
tradicijoje, suvokia, kad meninė kūryba, būdama intuityvia vaizduotės raiškos forma, atveria 
plačias simbolinio ir metaforinio mąstymo galimybes. 

Kinų simbolinis mąstymas skleidžiasi aprėpdamas šios kultūros erdves nuo fundamentalių 
abstrakčių senovės žmonių pasaulėvaizdį perteikiančių struktūrų iki su elementariais indivi- 
do gyvenimo aspektais, gamtos reiškiniais, daiktais susijusių simbolinių sistemų. Skirtingos 
simbolių sistemos kinų kultūros tradicijoje siejamos ir su kinų požiūriais į individo gyvenimo 
tikslais, požiūriu į turtą, socialinę padėtį, gerą atlygį ir ilgą gyvenimą, todėl šis jų pasaulėžiū- 
rinis aspektas savitai atsispindi įvairių simbolių interpretacijose. Natūralūs gamtos objektai, 
realūs ir mitiniai gyvūnai, paukščiai, augalai čia plačiai pasitelkiami, siekiant subtilia simbolių 
ir metaforų kalba perteikti konkrečias charakterio savybes ar abstraktesnes idėjas. 

Kinų simbolinį mąstymą persmelkia „Permainų knygoje“ ir daoizmo filosofijoje įtvirtinti 
dialektinio mąstymo principai, kurie skleidžiasi jau pirmapradėse kosmogoninėse pasaulio 
sandarą aiškinančiose struktūrose. Pavyzdžiui, anot kinų kosmologinės simbolikos, geome- 
triniai vaizdiniai kvadratas simbolizuoja Žemę, stabilumą, tvirtą pradą. Viena vertus, jis yra 
stabilumo, o kita vertus, aktyvaus dinamiško elgesio simbolis. Ratas yra Dangaus, judėjimo 
simbolis, tačiau kartu ir vidinės rimties, neapibrėžtumo. Dangus siejamas su begalybės idėja, 

о Žemė – su ribota erdve. Kvadratas tampa Žemės provaizdiniu, kadangi jis yra apribotas 
keturiomis linijomis, iš kurių dvi visada užsibaigia stačiais kampais. Dangus ir Žemė čia su- 
vokiami kaip neatsiejamos vieningos universalesnės pasaulio sandaros sistemos dalys. Nors 
jų pavidalai, bruožai, funkcijos yra skirtingos, tačiau šie du pradai sudaro nedalomą visumą ir 
yra sąlygojami vienas kito. Šią pasaulėžiūrinę koncepciją teoriškai grindžia Laozi 41 skyriaus 
teiginys, kad „Didis kvadratas neturi kampų“ arba, kitais žodžiais tariant, „aštriausios briaunos 
neturi kampų“ (Laozi, 41 sk., 1997, p. 87). 

Su kosmogoninėmis teorijomis ir daoizmo filosofijos tradicija taip pat siejasi plačiai 
išplitusi Kinijoje penkianarė simbolinė sistema, kuri persmelkia įvairius morfologinius kinų 
gamtos ir kultūros pasaulių suvokimo lygmenis: išskiriami penki pagrindiniai taškai erdvėje 
(centras ir keturios pasaulio šalys), pagrindiniai elementai, penkios laimės sąlygos, penki šventi 
gyvūnai, penkios spalvos, penki muzikos tonai, penki kvapai, penki širdį audrinantys polinkiai, 
penki šventi kalnai ir pan. 

Penki pirmapradžiai elementai nėra tas pats kaip antikos filosofijoje. Tai greičiau simbo- 
linės prasmės kupini simboliai (žemė, medis, ugnis, metalas, vanduo), iš kurių išsirutulioja 
kitos penkianarės struktūros, atspindinčios kitas esmines kosmogoninės kilmės erdvines 
struktūras. Taip žemė siejama su centru, medis - rytais, ugnis - pietumis, metalas - vakarais 
ir vanduo - šiaure. Penkios laimės sąlygos, išryškėjusios dar Shujing („Istorijos kanone“), yra 
1) ilgaamžiškumas, 2) turtingumas, 3) sveikata ir vidinė dvasios rimtis, 4) dorybingumas, 5) 
senatvė ir natūrali mirtis. Han dinastijos valdymo metu šios laimės prielaidos kiek pasikeičia: 
1) ilgaamžiškumas, 2) turtingumas, 3) kilmingumas ir sėkminga tarnybinė karjera, 4) dvasinė 
rimtis ir harmonija santykiuose su kitais žmonėmis, 5) gausūs vyriškos giminės palikuonys. 
Išvardytų laimės idealų poveikis jaučiamas visose tradicinės kinų kultūros srityse. 

Tačiau, be šių tiesiogiai su žmogaus gyvenimu susijusių simbolinių sistemų, su gamtos 
pasaulio formų įvairove, kinų mene plačiai pasitelkiama daugybė perimtų iš negyvosios gam- 
tos, mitinių ir realių gyvūnų, paukščių, augalų, gėlių simbolinių įvaizdžių. Pavyzdžiui, peizažo 
tapyboje svarbiausi simboliai, iš kurio ir kilo šio žanro pavadinimas shan shui - reiškia „kalnus“ 
ir „vandenis“. Pastarojo simbolio svarba įvairiapusiškai filosofiškai pagrindžiama daoizmo 
pradininko Laozi estetinéje teorijoje. Per daoizmo ir neodaoizmo sklaidą jis išplinta dailėje ir 
poezijoje. Čia lygus kaip veidrodis vandens paviršius ar triukšmingi sraunūs kalnų upeliai sim- 
bolizuoja ne tik gilios kupinos rimties vidinio susikaupimo išminties opoziciją triukšmingam 
jaunatvės verZlumui, tačiau ir padeda menininkui kurti sudėtingas su daugybę asociacijų netgi 
spekuliatyvias vaizdinių sistemas, kurios reikalauja iš suvokėjo sudėtingo simbolių, ženklų ir 
metaforų kodo pažinimo. 

Kinų peizažo tapybos estetikoje, lyginant su Vakarų ar indų ir arabų musulmonų pasaulio 
peizažo tradicijomis, nepalyginamai didesnę svarbą įgauna metaforinis mąstymas ir sudėtingos 
simbolių sistemos. Peizažas tradicinės kinų kultūros atstovui - tai tarsi mažytė simbolinė didžiojo 
Dao (kelio) dalis, įkūnijanti Visatos begalybės idėją. Netgi paties peizažo žanro pavadinimas „kal- 
nai“ ir „vandenys“ perteikia senus kosmologinius kinų požiūrius, kur kalnai, kildami virš žemės 
ir stiebdamiesi į padangę, išreiškia giliąją būties prasmę, o žemės paviršių vagojantys vandenys 
dar stipriau pabrėžia žmogų supančios gamtos nedalumą, vidinį jos sudėtinių dalių sąryšį. Todėl 
peizažo tapybos kūriniai atspindi šį iš senovės kultūros tradicijos perimtą, išsaugotą, išpuoselėtą 
ir išplėtotą asmenybės ryšį su neišsemiama gamtos pasaulio reiškinių įvairove. 

Peizažą tapančio kinų menininko pagrindinis dėmesio objektas yra minėta gamtos formų 
įvairovė, joje slypintis grožis ir harmonija, į ką nuolatos kreipia savo žvilgsnius kinų dailininkai 
ir semiasi kūrybinio įkvėpimo. Įvairiems charakteringiausiems gamtos pasaulio objektams ir 
reiškiniams jau senovėje kinai suteikia konkrečias simbolines prasmes. Tačiau per tūkstan- 
tmečius jos patiria esmines metamorfozes, kadangi yra veikiamos lakios kūrybinės vaizduotės 
ir fantazijos polékiy. Todėl kinų tapybos istorijoje konkretūs iš gamtos pasaulio įvairovės 
išplaukiantys simboliai praturtinami naujomis savybėmis, bruožais, kurie apibendrina dau- 
gybės žmonių kartų gamtos reiškinių stebėjimų rezultatus. Todėl vis sudėtingėjantis simbolių 
ir metaforų pasaulis ilgainiui vėlesnių kartų dailininkams tampa savotišku gamtos paslapčių 
ir jautriausiy menininko vidinių išgyvenimų interpretacijos kodu. 

Jungdamas į vieningą visumą skirtingas gamtos „stichijas“ - vandenį, akmeninius kalnus, 
medžius, gyvūnus, paukščius, gėles ir pasitelkdamas įvairias perspektyvos sistemas, piešinio 
bei šviesotamsos teikiamas meninės išraiškos galimybes, peizažą kuriantis tapytojas savitai 
sprendžia skirtingas erdvės ir laiko santykių problemas, siekia vizualiai įprasminti ne tik su- 
pančios gamtos grožį ir harmoniją, tačiau ir kitas sudėtingiausias metafizines žmogaus būties 
ir kūrybos problemas. Todėl vaizduotėje atgimstantys įstabios žmogų priglaudžiančios gamtos, 
gyvūnų, paukščių, augalų konkretūs vaizdiniai, motyvai ilgainiui transformuojasi į sudėtingą 
peizažo simbolikos sistemą, kuri asociatyviais ryšiais yra susijusi su slapčiausiomis individo 
mintimis ir jautriausiais išgyvenimais. 

Mitiniai ir realūs Kinijos gyvūnai kinų mene simbolizuoja konkrečius dalykus ar meta- 
foriškai įprasmina žmonių jausmus. Tęsiant penkianarę simbolinę sistemą, pirmiausia reikia 
paminėti penkis šventus gyvūnus; vienragį, drakoną, feniksą, baltą tigrą ir dangišką vėžlį. Be 
vyraujančios minėtos penkianarės sistemos, kinų kultūros tradicijoje galime aptikti ir kitą su 
trimis simboliniais gyvūnais susijusią sistemą (žalias drakonas, raudonas feniksas, baltas tigras), 
kuri simbolizuoja svarbiausius kinų pasaulėvaizdžio aspektus. Vienas slėpiningiausių ir mistiš- 
kiausių kinų mene aptinkamų simbolių yra vienaragis, kuris vadinamas Cilin. Tai išskirtinės 
svarbos kinų mitologijos gyvūnų, kuris traktuojamas kaip vienas iš keturių gėrį žmonėms ir 
valstybei nešančių gyvūnas (kiti - drakonas, feniksas ir vėžlys). Šis paslaptingas padaras yra 
patelė ir patinas viename, yin ir yang pradų harmoningas junginys, tobula pagrindinių penkių 
elementų visuma. Šio mitinio gyvūno išvaizda neįprasta - vilko, elnio ir arklio mišinys. Tai 
itin subtilus padaras, kuris eidamas atsargiai stengiasi neužminti net ant mažiausio gyvio. Jo 
pasirodymas kinų mene reiškia kilnaus, teisingo ir tauraus valdovo gimimą. Anot kinų įsiti- 
kinimy, sužeidus vienaragj arba peržengus per jo lavoną, galima žmonėms prišaukti nelaimę. 
Galiausiai Cilin ragas simbolizuoja šalies vienybę ir tvirtą valdžią. 

Kitas išskirtinės svarbos, neretai laikomas svarbiausiu iš gyvūnų kinų meno simboliu yra 
mitinis gyvūnas drakonas. Jis nuo senovės suvokiamas kaip paslaptingas padaras, apie kurį randa- 
mos tik užuominos, Drakonas reguliuoja yin ir yang pusiausvyrą, naudoja visas Dao galios raiškos 
priemones. Jis kinų mitologijoje yra suvokiamas kaip pirmapradžio Dao ženklas, pagrindinė 
dvasinė jėga, vienijanti visas tikrovės apraiškas. Laurenceas Sickmanas aiškina drakonus kaip 
nematomo Dao simbolius, jis taip pat komentuoja, kad drakonas yra ta pirmapradė priežastis, 
kuri apima viską, bet niekada dar nematyta savo raiškos formoje“ (Sickman, 1956, p. 143). 

Mistiniu efemeriškumu ir netikėtomis transformacijų galimybėmis išsiskiriantis drakonas 
yra suvokiamas kaip ypatingomis galiomis išsiskirianti dieviškoji būtybė, kuri ne tik skraido 

aukštai tarp debesų, tačiau ir neria į giliausius 
vandenis, netikėtai išnyra iš vandens stichijos 
ir savo valia išnyksta bei savaimingai keičia 
orą. Aukščiausiu drakono vaizdinio pavidalu 
kinų kultūros tradicijoje skelbiamas vadina- 
masis baltasis drakonas. Jis asocijuojasi su 
švariai balta tapytojo kūrinio erdve, kurioje 
jau neregima drakono atvaizdo pėdsakų. 
Tai jau yra kraštutinė abstrahavimosi nuo 
juslėmis suvokiamos tikrovės ir visiškos 
abstrakcijos forma, didžiojo Dao visa ko 
pirmapradės pradžios, tai yra Tuštumos, 
simbolinis vaizdinys. 

Daugumoje paveikslų drakonai vaiz- 
duojami susirangę į spiralę, su mažyčiais 
sparnais arba visai be jų. Gilinantis į kinų 
peizažų įvairių motyvų simbolinio kodavimo 
sistemas, nesunkiai aptiksime S raidės linijo- 
mis įprasmintus drakono simbolinius vaiz- 
dinius, kuriuose slypi užuomina apie jiems 
priskiriamas išskirtines savybės. Pavyzdžiui, 
peizažo tapyboje pamėgtas vingiuojančio 
kilpa iš kalnų ištekančio galingo upės srauto 
motyvas kalnų slėnyje yra tiesioginė aliuzija į 
drakonui priskiriamą galią. Kita vertus, kinų 
peizažo tapybos meistrai mėgsta vaizduoti 
žemės paviršiuje išsidriekusias slyvos šaknis, 
kurios yra vadinamos drakono nagais. Susi- 
pynusios medžio šakos taip pat yra užuomi- > 
na apie drakonų susipynimą. Dong Yuan. Upės krantas. X a. Spalvotas tušas, šilkas 

Skirtingai nei Vakarų dailės tradicijoje, 
kurioje drakonas yra blogio, agresyvių ir destruktyvių jėgų, gėrio naikinimo įsikūnijimas vaizduo- 
jamas kaip baisus, negandas nešantis roplys, padengtas žvynais, ataugomis, dažniausiai turintis 
vieną arba kelias galvas, spjaudančias ugnimi, Kinijoje drakonas nelaikytas pikta lemiančiu pa- 
daru. Priešingai, jis yra stiprybės, vienybės, imperatoriškos galios, valdžios, taurumo, išminties, 
globos, sėkmės, išskirtinio talento simbolis. Šis mitinis padaras yra vaizduojamas dažniausiai kaip 
viengalvis roplys smaila krokodilo galva su nutjsusias ūsais. Jis yra tarsi sudurstytas iš skirtingų 
gyvūnų ir jiems priskiriamų galių: kupranugario galvos, elnio ragų, triušio akių, jaučio ausų, 
gyvatės kaklo, žuvies žvynų, arklio karčių, erelio nagų. Pirmasis Han dinastijos imperatorius Liu 
Bang savo tėvu skelbia drakoną. Taip susiformuoja minėtas požiūris į drakoną kaip imperatoriškos 
galios simbolį, o imperatorienės tapatinamos su feniksais (čia vėlgi atsispindi kinų simboliniam 
mąstymui būdinga yin ir yang sąjunga). Todėl kinų kultūros tradicijoje ir mene visa, kas yra su- 
siję su imperatoriška šeima, žymima drakonų ir feniksų simboliais. Feniksas yra toks pat mitinis 

kūrinys kaip ir drakonas. Jis yra paveiksluose vaizduojamas kaip keistas vištos galvos, gyvatės 
kaklo, vėžlio nugaros, žuvies liemens ir uodegos junginys. 

Daugumoje paveikslų drakonai vaizduojami susirangę į spiralę, su mažyčiais sparnais 
arba visai be jų. Gilinantis į kinų peizažų įvairių motyvų simbolinio kodavimo sistemas nesun- 
kiai aptiksime S raidės linijomis įprasmintus drakono simbolinius vaizdinius, kuriuose slypi 
užuomina apie jiems priskiriamas išskirtines savybės. Pavyzdžiui, peizažo tapyboje pamėgtas 
vingiuojančio kilpa iš kalnų ištekančio galingo upės srauto motyvas kalnų slėnyje yra tiesio- 
ginė aliuzija į drakonui priskiriamą galią. Kita vertus, kinų peizažo tapybos meistrai mėgsta 
vaizduoti žemės paviršiuje išsidriekusias slyvos šaknis, kurios yra vadinamos drakono nagais. 
Susipynusios medžio šakos taip pat yra užuomina apie drakonų susipynimą. Kinų imperato- 
riai vilkėdavo drabužius su drakonų atvaizdais, būdavo tapomi jų portretai, kadangi drakono 
vaizdiniai simbolizavo jų galią ir valdomos imperijos vienybę, tvirtumą kitiems už imperijos 
ribų esantiems valstybės neprieteliams. 

Kadangi drakonas yra ryškiausias imperatoriškos galios simbolis, todėl kinų tapybos tra- 
dicijoje jis tampa netgi savarankiško tapybos žanro vadinamosios „drakonų tapybos“ objektu. 
- Žymiausiu šio žanro atstovu yra VI a. tapytojas Zhang Sengyou. Kinų estetikos tradicijoje 
mistiniu efemeriškumu ir netikėtomis transformacijų galimybėmis išsiskiriantis drakonas 
yra suvokiamas kaip ypatingomis galiomis išsiskirianti dieviškoji būtybė, kuri ne tik skraido 
aukštai tarp debesų, tačiau ir neria į giliausius vandenis, netikėtai išnyra iš vandens stichijos 
ir savo valia išnyksta bei savaimingai keičia orą. 

Iš kitų jau realių gyvūnų pasaulio kinų meno simbolikoje svarba išsiskiria tigras, liūtas 
ir arklys. Tigras yra laikomas laukinių gyvūnų karaliumi, jis simbolizuoja didžiulę jėgą, drą- 
są, išdidumą. Čia jis pranoksta kitur žvėrių karaliumi laikomą liūtą. Liūtas kinų mene iškyla 
kaip drąsos, jėgos ir patikimos apsaugos simbolis. Todėl liūtų porinės figūros saugo svarbius 
sakralinius ir kitus reikšmingus kinų pastatus. Dažnai aptinkamas liūto letena laikančio rutulį 
motyvas yra išminties nešančios šviesą į tamsos pasaulį simbolis. 

Su vyriškuoju yang pradu siejamas arklys simbolizuoja ištikimybę, eleganciją, verzluma, 
nepriklausomą charakterį ir ištvermę. Būdamas ištikimybės simboliu, jis yra individo klajonių 
bei tiesos ieškojimo kelyje patikimas palydovas, simbolizuoja daoizmo ir čan adeptų šlovinamą 
gyvenimo prasmės bei išminties ieškojimo ciklą, kuris susideda iš išėjimo ir grįžimo. Todėl arklio 
figūra dažnai vaizduojama daoistinių estetinių idėjų įkvėptuose peizažuose, kuriuose pabrėžiamas 
glaudus ryšys tarp pažinimo kelyje judančio žmogaus ir jį vedančio ar lydinčio arklio. Abu jie yra 
pažinimo kelyje juda viena kryptimi, tačiau laukinė ir laisva arklio dvasia čia išryškinama charak- 
teringomis veržlumą pabrėžiančiomis detalėmis. Stirna simbolizuoja stabilų gyvenimą, patikimą 
valstybės tarnybą ir algą. Negatyvias konotacijas turi lapės ir vilko simboliai. Pirmoji yra gudri ir 
apsukri, o antrasis simbolizuoja - nuožmumą ir negailestingumą. Šių gyvūnų savybėms oponuoja 
artimo žmogaus draugo šuns ambivalentiška simbolika; viena vertus, jis yra ištikimumo, lojalumo 
ir patikimumo simbolis, kita vertus, esantis po padu ir nuolankiai tarnaujantis stipresniam padaras. 
Vėžlys kinams yra ilgaamžiškumo simbolis. 

Nemažiau svarbiomis simbolinėmis savybėmis pasižymi ir paveiksluose vaizduojami paukš- 
čiai, kurie simbolizuoja skirtingų tipų dvasines energijas. Žvelgiant į paukščius vaizduojančius 
paveikslus, galima matyti,kad jie pirmiausia yra užuomina į daoistų šlovinamą kilimo aukštyn į 
Dangaus ir nemirtingų karalystę. Ypatingą prasmę paveikslų simbolikoje įgavę paukščiai dažniau- 

siai simbolizuoja Zmogaus dvasios ir svajy po- 
lėkius į aukštesnes erdves, ten, kur skleidžiasi 
šviesa, nesuteršta dvasia ir tyrumas. Be minėto 
mitinio fenikso, traktuojamo kaip paukščių 
pasaulio karalienės, kuri visada sukiojasi apie 
paslėptų lobių vietas, iš visų paukščių kinų 
vaizduojamosios dailės ir poezijos tradicijoje 
svarba išsiskiria pamėgta dangaus platybėse 
skriejanti gervė. Ji yra taurumo, ilgaamžiš- 
kumo ir nemirtingumo simbolis, nusakantis 
tyrumą, ištikimybę, draugystę, o anot daoizmo 
šalininkų, gervė yra nemirtingųjų paukštis 
nešantis mirusiųjų sielas į dangaus sferas. 
Simbolinę prasmę turi ir paveiksluose regimas 
gervių galvos pasisukimas, kuris byloja apie 
gresiančius dvasios skrydžiui pavojus. 

Kitas dažnai kinų tapytojų paveiksluose 
aptinkamas simbolis yra erelis; vaizduojamas 
sėdintis ant uolos, jis simbolizuoja vienišą karį, 
o tupintis pušyje - ilgą kupiną jėgos prasmingą 
gyvenimą. Kinų dailėje taip pat mėgstamas di- 
dybės, išskirtinio grožio ir klestėjimo simbolis 
povas, kuris simbolizuoja laimę, sėkmę darbe, 
karjeroje. Jis vaikšto išdidus, puikuodamasis 
savo spalvingomis uodegos plunksnomis. Jo 
kerinčių žvilgsnį plunksnų raštas primena 
akis, o jos Kinijoje yra išminties simbolis. Taip 
pat tikėta, kad spinduliuojančios spalvų grožiu + 
povų plunksnos namuose pritraukia visokias Mu Qi. Lotosas ir paukštis. 1260 m. 
gėrybės, garbę ir apsaugo namų savininką nuo Spalvotas tušas, popierius 
nelaimių. Vienas populiariausių, greta gervių, 
kinų dailės ir poezijos simbolių yra vieniša antis. Ji simbolizuoja žmogų, atplėštą nuo artimųjų ir 
gimtosios erdvės, klajūną, šauklį, kuris nepajėgia surasti patikimo prieglobsčio. Kartu tai yra ir 
viltį įžiebiančios žinios vaizdinys. Ančių pora simbolizuoja neperskiriamą meilę, tvirtą sąjungą, 
ištikimybę, prieraišumą, šiltus žmonių santykius, bendrystės jausmus. Antys, remiantis daoistine ir 
konfucine simbolika, neretai priešpriešinamos juodų varnų būriui, kuris simbolizuoja niekingų nau- 
dos siekiančių žmonių, lengvai manipuliuojamos tamsios prastuomenės, tamsuolių minią ar bandą. 

Dažnai kinų dailininkų paveiksluose ant slyvų medžio šakelės aptinkama ilgauodegė 
šarka, kurios pavadinimas kiniškai skamba kaip linksmasis paukštis, simbolizuoja laimę. Pa- 
naši simbolinė prasmė teikiama ir kregždėms, kurios susisukdamos lizdus namų pakraigėje 
atneša jame gyvenantiems žmonėms sėkmę, todėl šeimininkai stengiasi nedrumsti jų ramybės. 
Paslaptingesnis nakties skrajūnas šikšnosparnis kinams yra sėkmės ir turto simbolis. Skirtingai 
nei Vakaruose, kur nakties paukštis pelėda laikoma išminties simboliu, Kinijoje pelėda siejama su 

slėpiningumu, tamsos balsais, anapusiniu pasauliu, mirtimi, šviesos vengimu, vienatve. Pelėdos 
naktyje skleidžiami garsai suvokiami kaip nesėkmės simboliniai pranašai, o jos įskridimas į namus 
pranašauja apie netrukus užgriūsiančias nelaimes. Vaizduojant paukščius, pagal kinų tapybos 
simboliką, paveiksluose taip pat yra svarbus paukščių galvų pasisukimas, bylojantis apie pavojus. 

Ne mažiau svarbus vaidmuo kinų kultūros ir estetikos tradicijoje tenka augalų simbolikai. 
Pagrindinės žmogaus charakterio dorybės kinų peizažo tapybos estetikoje siejamos su pušies, 
slyvos, bambuko, bijūno, orchidėjos, chrizantemos ir kitais iš augalų pasaulio įvairovės pasisem- 
tais simboliais. Pavyzdžiui, vienas labiausiai peizažo tapybos meistrų pamėgtų motyvų - pušis. 
Jos tvirtas stiebas ir šaknys jungia žemės ir dangaus pasaulius, pušis yra tvirtumo ir dorybės 
simbolis. Tai medis, kuris įkūnija žmogaus dorybes ir simbolizuoja vyriškajam yang principui 
būdingą sielos tvirtumą, pastovumą, patikimumą, apsaugą ir ilgaamžiškumą. Peizažo vaizdinių 
sistemoje šis medis atlieka ir savotiško mediatoriaus funkcijas, kadangi, kaip minėjome, jos 
šaknys ir šakos tarsi sieja žemės ir Dangaus pasaulius. Žaliuodama visais metų laikais, netgi 
šaltą žiemą, ji simbolizuoja ištvermę ir pastovumą. Ir galiausiai savo sveika gamtine aplinka 
pušis ir pušynai teikia tvirtą prieglobstį sieloms ir teikia apsaugą bei draugystę klajūnams; siūlo 
- apsaugą nuo saulėtos dienos karščio, prieglobstį nuo žvarbaus žiemos ir kalnų vėjo. Pušų gru- 
pės rodo šeimos grupes ir hierarchijos tvarką ne tik gamtos, tačiau ir socialiniame pasaulyje, 
simbolizuoja harmoningus žmonių santykius. Visais metų laikais žaliuodama, ji simbolizuoja 
pastovumą žmonių santykiuose. Amžinai žalios pušies sąveika su bambuku ir žydinčia laukine 
slyva - meihua - simbolizuoja dvasios tvirtybę ir amžiną draugystę. 

Kinų tapybos tradicijoje žmogiškų dorybių visuma yra susieta su slyva, orchidėja, bambu- 
ku ir chrizantema, vadinamais keturiais skirtingų kilnumo apraiškų simboliais. Tyrinėjusi kinų 
tapybos simbolių sistemas Judith Burling nurodo, kad slyva simbolizuoja drąsą, nes ji pražysta 
pirma ir drąsiai meta iššūkį pasitraukiančios žiemos pavojams; kai slyva ir bambukas auga 
kartu - tai draugystės simbolis; laukinė orchidėja pabrėžia nuolankumą, kuklumą, švelnumą 
ir grožį; chrizantema žydi vėliausiai, atsilaikydma prieš žiemos šalčius, ji simbolizuoja žmones, 
kurie išlieka dori nelaimių ir pagundų akivaizdoje (Burling, 1953, p. 70-71). 

Iš tikrųjų daugelio didžiųjų kinų peizažo tapybos meistrų pamėgta laukinė slyva simbo- 
lizuoja jaunystę, tikrą grožį, atšiaurų taurumą ir drąsą, ji siejasi su gaiviu pavasario alsavimu, 
su slapčiausių ateities lūkesčių išsipildymu. Anksti pražysdama laukinė slyva meta drąsų iššūkį 
žiemos šalčiams ir negandoms, o augantis kartu slyva ir bambukas simbolizuoja tvirtumą ir 
taurumą, neišardomą dvasiškai artimų žmonių draugystę. 

Kitas kinų peizažo estetikoje paplitęs ir daugybės kinų tapytojų pamėgtas augalinis simbo- 
lis yra bambukas, kuris ilgainiui susiformuoja į atskirą įtakingą tapybos žanrą. Jis kinų tapybos 
tradicijoje išsiskiria sudėtinga įvairiomis kryptimis išsišakojančia simbolika. Dėl tradiciškai 
priskiriamų skirtingų savybių bambuko simbolis dažnai pasitelkiamas įvairių idėjų pagrindimui, 
kadangi simbolizuoja daugybę vertingų gamtos ir žmogaus charakterio savybių. Pirmiausia tarp 
tvirtų medžių ir lanksčių trapių augalų išsiskleidęs bambukas sujungia skirtingas savybes: yra 
stiprus kaip vyriškas gamtos jėgas atspindintis yang, bet kartu reiškiasi kaip moterišką minkštumą, 
paslankumą simbolizuojantis yin. Jautrus bambuko reagavimas į išorinį gamtos stichijų poveikį, jo 
pavydėtinas lankstumas ir lingavimas bei tvirtumas išreiškia kosminę procesų kaitą ir vitališkumą, 
nuolankumas, prisitaikymas prie supančios aplinkos liudija apie sugebėjimą pasitenkinti mažuma, 
kilnų pasišventimą ir tarnavimą pasauliui, nesitikint jokių apdovanojimų. Todėl kinų estetikos 

ir meno tradicijoje bambukas simbolizuoja 
asmenybės taurumą, teisingumą, atkaklų 
menininko atsidavimą siekiamam tikslui ir 
išmintį. Tai kartu ir stebėtino asmenybės nuo- 
seklumo, ištvermingumo įsikūnijimas, kuris 
rodo gyvybingumą, o stiebo sutvirtėjimas 
charakterio tvirtumą, atsirandantys jo kamie- 
ne sustorėjimai ir gumbai - nenumaldomą 
laiko tėkmę, susijusią su metų ciklų kaita. 

Antra vertus, tuščiaviduris bambukas, 
iš kurio sukuriami įvairūs muzikos instru- 
mentai, simbolizuoja ir jautriai atspindi vieną 
pamatinių šešių kinų tapybinės estetikos 
principų „dvasinį rezonansą“. Šis augalas itin $ 
subtiliai reaguoja į išorinius gamtos pokyčius i A, SA / 
ir kartu išsaugoja gyvybingumą, išlaiko savo M * 
tyliai šlamančia gamtos muzika žalius lapus » 
net per nuožmias žiemas. Šis skleidžiantis Ma Lin. Orchidėjos. XIII a. vid. Albumo lapas, 
švelnius garsus bambukas yra tylus, nuolan- spalvotas tušas, popierius 
kus, visur sąžiningai kaip pagalbinė medžiaga 
tarnauja žmogaus poreikiams. Tapytojų intelektualų tradicijoje, anot M. Sullivano, bambukas 
dažnai tampa kilnios asmenybės jėgos ir sąžiningumo simboliu (Sullivan, 1967, p. 224). 

Galiausiai, po kiekvienų metų įvairių stichijų ir nenumaldomų laiko išbandymų iškilę 
bambuko stiebo sustorėjimai yra vizualiniai ženklai, kurie liudija apie jo augimo ir brendimo 
procesus, siejamus su nuolatos besikeičiančiais metų laikų ciklais. Dėl daugybės jam būdingų 
skirtingų savybių yra naudingas žmonėms slepiantis nuo netikėtai užklupusių gamtos negan- 
dy, statant laikinas keliauninkų, vienuolių, menininkų pašiūres nuo lietaus, vėjo, šalčio, taip 
pat ir tvirtesnius pastatus bei tiltus per upes, kalnų tarpeklius. Giliausia slėpininga bambuko 
simbolinė esmė gali būti suvokiama, anot kinų estetinių traktatų autorių, tik įsijaučiant į šio 
augalo dvasią, „jaučiant, kaip jis auga“. 

Kiek kitokio pobūdžio yra kinų estetikos tradicijoje išplėtota gėlių simbolika. Populia- 
rūs augaliniai kinų tapybos simboliai yra bijūnas ir lotoso žiedas. Bijūnas („gėlių valdovas“) 
simbolizuoja pavasario gaivinančią jėgą, aukštą žmogaus kilmę ir turtą, o skaistus ir švelnus 
lotoso žiedas, išaugantis iš dumble ir purve esančių šaknų - žmogų, sugebėjusį nesuterštu 
pereiti per gyvenimo purvus, pagundas į tikslą, o narcizas yra sėkmę nešanti gėlė. Lotosas ir 
laukinė orchidėja simbolizuoja grožį ir rafinuotumą, atitinkantį jų žiedų skleidžiamą subtilų 
aromatą. Išsiskleidęs lotoso žiedas yra aukščiausio dvasios tyrumo simbolis, kuriam daoizmo 
ir čan adeptai teikia ypatingą simbolinę prasmę ir skelbia šventu. Kita vertus, laukinė orchidėja 
čia simbolizuoja kuklumą, minkštą charakterį, tyrą nuoširdų švelnumą, o vėliausiai pražys- 
tanti chrizantema, metanti iššūkį artėjantiems šalčiams simbolizuoja asmenybę, pajėgiančią 
išsaugoti dvasios tvirtumą, dorumą netgi didžiausių gyvenimo iššūkių ir nelaimių sąlygomis. 
Prisirpęs granato vaisius su sprogusiu paviršiumi ir pro žievę regimomis sėklomis simbolizuoja 
vaisingumą ir giminės tęsimą. Šių ir daugybės kitų gamtos pasaulio reiškinių, simbolių, detalių, 

fragmentų įvedimas į meno vaizdinių sistemą kinų vaizduojamosios dailės estetikoje ir mene 
neretai pasitarnauja universalių filosofinių idėjų išraiškai. 

Dar senovėje susiformavusi subtilių gyvūnijos ir augalijos simbolių sistema yra praturti- 
nama ir su būties dialektika susijusia spalvų simbolika. Jau nuo senovės Kinijoje gyvuoja tvirtas 
šaknis kultūroje suleidusi tamsos siejimo su moteriškuoju pradu yin, o šviesos su vyriškuoju 
yang. Greta yra pagrindinių arba grynų penkių spalvų sistema, kurioje kiekviena spalva atspindi 
skirtingas pasaulio šalis, kinų gamtos filosofijos pirmapradžius elementus, gamtos jėgas, cha- 
rakterio ar daiktų, reiškinių savybes, planetas, realius arba mitinius gyvūnus ir pan. Kiekviena 
spalva čia turi aiškiai apibrėžtą simbolinę prasmę. Raudona simbolizuoja pietus, ugnį, metalą, 
Marso planetą, ji simbolizuoja Dangaus ir Žemės vedybinę sąjungą, tai yra šviesaus aktyvaus 
vyriško prado jungtį su galinga atogrąžų saulės energiją skleidžiančiu moterišku pradu, kurį 
simbolizuoja raudonas feniksas. 

Juoda spalva simbolizuoja šiaurę - šaltos arktinės žiemos kryptį, vandenį, Merkurijaus 
planetą, šviesos užgimimą tamsos karalystėje. Ji įkūnija šiurkštų, grublėtą, nelygų paviršių, neri- 
mastį ir siejama su dviem juodais ropliais, gyvate ir sausumos vėžliu, kurie kartais vaizduojami 
susipynę. Raudona spalva simbolizuoja pietų kryptį, ugnį, Marso planetą, laimę, šviesų aktyvų 
vyrišką yang pradą. Žalia (ir su ja siejama mėlyna) spalva simbolizuoja rytus, medį, pavasarį, 
humaniškumą, ji siejama su Jupiterio planeta. Kita vertus, žalia ir su ja siejama mėlyna spalva 
simbolizuoja nuo Kinijos rytuose besidriekiančio milžiniško vandenyno kryptį, todėl šią spalvą 
simbolizuoja ir melsvai žalsvas drakonas. Balta spalva simbolizuoja - vakarus, metalą, rudenį, 
Veneros planetą, tyrumą, lygų paviršių, rimtį, meditaciją, ji siejama su baltu tigru, išnyrančiu iš 
Himalajų priekalnių pusės. Taip pat kinų kultūros tradicijoje ji yra gedulo spalva. Šios sudėtingos 
spalvų sistemos su daugybe skirtingų vedinių centre yra su derliaus branda susijusi geltona 
spalva, kuri simbolizuoja centrą, Saturno planetą, Žemės apvaisinimą Dangumi ir kartu yra 
imperatoriškos galios simbolis, kuris vaizduojamas kaip geltonas drakonas juodo dangaus fone. 

Visos kitos, be penkių mūsų aptartų pagrindinių arba grynų spalvų, yra laikomos antri- 
nėmis, kadangi atsiranda maišant tarpusavyje arba keičiant spalvas. Kinų tapytojai skirtingais 
istoriniais tarpsniais naudojo įvairius dažniausiai santūrių spalvų atspalvius išskyrus grynai 
juodą spalvą. Plati antrinių spalvų gama kinų kultūros tradicijoje asocijuojasi ne tik su poky- 
čiais, tačiau ir nemaloniais reiškiniais, įvykiais. Todėl tradicijų besilaikantys kinai jų vengia 
aprangoje ir papuošaluose. 

Vadinasi, menininko vaizduotėje atgimstantys įstabios žmogų priglaudžiančios gamtos 
vaizdiniai, gyvūnai, paukščiai, augalai, nuolatos besikeičiančios gamtos spalvos ilgainiui 
transformuojasi į sudėtingą peizažo simbolikos sistemą, kuri asociatyviais ryšiais susijusi su 
slapčiausiomis žmogaus mintimis, jautriausiais išgyvenimais. Konkrečių gamtos pasaulio 
reiškinių, simbolių, detalių, fragmentų įvedimas į paveikslo vaizdinių sistemą kinų peizažo 
tapybos estetikoje pirmiausia pasitarnauja universalių filosofinių idėjų išraiškai. Peizažo ir kitų 
populiarių žanrų tapyboje plačiai pasitelkiama daugybė iš žmogų supančio gamtos ir kasdienio 
gyvenimo pasaulių perimtų įvaizdžių, augalų, gėlių, paukščių, gyvūnų vaizdinių, siekiant subtilia 
simbolių ir metaforų kalba perteikti konkrečias individo charakterio savybes ar abstraktesnes 
idėjas. Vienas populiariausių kinų poezijos ir tapybos įvaizdžių, dažnai regimų peizažo tapybos 
kūriniuose, yra prie kranto prisiglaudusi vieniša valtis, kuri yra asmens pasimetimo, vienatvės, 
būties prasmės ieškojimo simbolis. 

Remdamiesi išankstinėmis nuostatomis apie tradicinės vakarietiškos perspektyvos (pranc. 
perspective < lot. perspicio - kiaurai matau) universalią reikšmę, daugelis teoretikų ignoruoja 
Kinijoje susiformavusių perspektyvinių sistemų specifiškumą bei estetinę vertę. Kiekvienoje ci- 
vilizacinėje erdvėje susiformavusiose perspektyvinėse sistemose susiduriame su savų specifinių 
konvencionalių dėsnių visuma, kurių negalima mechaniškai perkelti į kitą sistemą. Tiesą sakant, 
perspektyvos problemos kinų dailėje iškyla anksčiau nei Vakaruose ir plėtojamos įvairiomis 
kryptimis. Perspektyva, pagrįsta optiniu reiškiniu - tariamu figūrų bei daiktų mažėjimu ir jų 
lygiagrečių linijų susikirtimu horizonte, kūnams tolstant nuo žiūrovo akies, tampa svarbių kūry- 
binių ieškojimų objektu. Vienas perspektyvines sistemas kinų dailininkai išplėtoja iki jų loginės 
pabaigos, o kitų - tik brėžia galimus raidos kelius. Kinų tapytojai ir dailės teoretikai, išskirtinį 
dėmesį teikiantys gamtos vaizdinių kūrimui, anksti suvokia, kad požiūrio taško vaizduojamojoje 
dailėje pasirinkimas yra svarbus peizažų ir panoraminių vaizdinių kūrimo komponentas. Iš čia 
plaukia jų išskirtinis dėmesys perspektyvos ir erdvinių santykių problemoms. Būtent peizažo 
tapybos meistrai, būdami teoretikai, daug nuveikė skirtingų perspektyvinių sistemų, tai yra 
trimačių kūnų vaizdavimo plokštumoje būdų, kūrimui ir tobulinimui, 

Perspektyvos problemų aktualumas ryškėja formuojant peizažo tapybos estetikos princi- 
pus, kai dailininkai siekia šilko ritinėliuose ar popieriaus lapuose sukurti realių erdvių santykių 
ir apimčių tikroviško perteikimo iliuziją. Skirtingų erdvinių planų ir horizonto sąveikos pro- 
blemų sprendimo rakto pradeda ieškoti V a. peizažo tapybos meistrai Zong Bing ir Wang Wei 
(415-445), vėliau šiuos ieškojimus tęsia Tang ir Song dinastijų valdymo laikų kūrėjai. Tiesą 
sakant, kinų erdvinės perspektyvos sistema susiformuoja anksčiau nei Vakaruose, būtent jau 
VIII a. I pusėje. 

Tang dinastijos valdymo laikais Kinijoje peizažo tapyboje atsiranda trečiojo išmatavimo 
ir gelmės iliuzijos perteikimas ir išryškėja panašūs į Vakarų renesanso laikais atsiradusios 
linijinės perspektyvos principus. Įjungęs į tradicinę linijinę perspektyvą tūrinius objektus bei 
frontalinius ir profilinius vaizduojamųjų figūrų pasisukimus, kitas kūrėjas Wang Wėi (701-761) 
ne tik pabrėžia vidinių vaizduojamųjų objektų ryšį, bet ir formuoja pagrindinius kinų erdvi- 
nės perspektyvos principus. Šioje perspektyvinėje sistemoje projekcijos centras perkeliamas į 
begalybę, dėl ko perspektyvinės linijos horizonte nesusikerta. 

Kitaip negu vakarietiška, ši perspektyvinė sistema yra „daugiataškė“ ir „lygiagreti, nes 
vaizduojamoji erdvė suvokiama iš dviejų ir daugiau regėjimo taškų. Joje išlieka ankstesnės 
linijinės perspektyvos elementai, tik vaizduojamieji daiktai yra sąlygiški, jie paklūsta konkre- 
čioms erdvinėms schemoms, skaidančioms paveikslą į kelias erdvines zonas. Čia horizonto 
linija patalpinama aukščiau nei europietiškoje perspektyvoje. Subtiliu skirtingų erdvinių 
planų deriniu perteikiamas kraštovaizdžio erdvės suvokimas. Būtent šie neklasikiniai kinų 
erdvinės perspektyvos ir „kadruotos“ kompozicijos principai, atėję į impresionistų dailę 
per Japoniją, suvaidina svarbų vaidmenį atsinaujinant Vakarų poimpresionistinei tapybos 
tradicijai. 

Tolesnei perspektyvos problemų plėtotei svarbūs yra horizonto perspektyvos principai, 
kuriuos į peizažo tapybos estetiką įveda subtilus X a. peizažo meistras ir teoretikas Li Cheng. 
Ši įvairiapusio talento asmenybė išsiskyrė novatoriškumu ir daugybės inovacijų įvedimu į kinų 

Guo Xi. Seni medžiai tolumoje. Horizontali perspektyva. XI a. Spalvotas tušas, šilkas 


peizažo tapybos tradiciją, ką detaliau aptarsime specialiame jo estetinėms pažiūroms ir tapybai 
skirtame skyriuje. Tačiau grįžkime prie Li Cheng amžininkams neįprastos horizonto perspek- 
tyvos, kurią jis, konfrontuodamas su nusistojusia tradicija, įveda į savo peizažus. Anot iki jo 
viešpatavusios erdvinės perspektyvos sampratos, gamtos vaizdus perteikiantis peizažas privalėjo 
įkūnyti skirtingas ne tik kalnų ar jų grandinių rakursy formas, tačiau ir peizažuose tapomy 
kuklių statinių poilsiui skirtų pavėsinių, paviljonų eksterjerus ir interjerus. Jie priklausomai 
nuo konkretaus dailininko sumanymo galėjo būti vaizduojami iš skirtingų arti ar toli esančių 
nuo tapymo objekto regos taškų, metant žvilgsnį į tapomą objektą iš viršaus, apačios ar šalies. 

Li Cheng kūryba yra svarus žingsnis į vadinamos judančios ar išskaidytos perspektyvos 
naujų išorinio pasaulio vaizdavimo galimybių atskleidimą. Pasitelkdamas naujus gamtos 
vaizdavimo principus dailininkas gauna papildomą instrumentą, padedantį pagal sumanymą 
prikaustyti suvokėją prie konkrečių paveikslo vaizdinės sistemos elementų ir vesti jį norimais 
meno kūrinio suvokimo keliais, išnaudojant specifines tokios perspektyvos ir optinės iliuzijos 
galimybes. Iš viršaus į peizažo vaizdinius fokusuojamas žiūrovo žvilgsnis įgauna galimybę tarsi 
iš paukščio skrydžio apžvelgti apačioje atsiveriančius naujas kraštovaizdžių erdves ir išvysti visą 
priešais jo akis atsiveriančią svaigios atmosferos pripildytą peizažo panoramą. 

Daug svarbių pamąstymų apie išskaidytos perspektyvos principus, priklausomai nuo kon- 
kretaus požiūrio taško į tapomą kraštovaizdį, aptinkame Li Cheng mokinio, įtakingiausio Song 
dinastijos valdymo laikų akademinės estetikos ir dailės atstovo Guo Xi traktate „Iškilmingas 
miškų ir vandens srautų kreipimasis“ (Linguan Gaozhi) išplėtotoje vadinamoje „trijų tolių“ 
(sanyuan) teorijoje. Aptarinėjant įvairius peizažuose naudojamus išskaidytos perspektyvos 
principus, pasitelkiamos trijų skirtingų planų, kurie vadinami „toliais“, sąvokos: 1) aukščio tolis, 
2) gelmės tolis ir 3) lygumos tolis. Aiškindamas savo požiūrius Guo Xi rašo, kad priklausomai 
nuo konkretaus požiūrio taško, pavyzdžiui, į kalnus regime skirtingas jų formas: „jei iš kalno 
apačios žvelgiama į jo viršūnę, tuomet tai vadinama aukščio toliu; jei, stovėdami priešais kalną, 
žvelgiame į tai, kas yra už kalno, tai vadinama gelmės toliu; jei nuo artimo kalno žvelgiama į 
tolimus kalnus, tuomet tai vadinama lygumos toliu“ (Guo Xi, 1965, p. 89). 

Šių visų „trijų tolių“ junginio atsiradimą vieningoje išskaidytos perspektyvos sistemoje 
apsprendžia judantis regėjimo taškas, kuris kinų estetikos tradicijoje teoriškai grindžiamas 
kalnų takais klajojančio išminčiaus ir dailininko vaizdiniu, kuris judėdamas savo skirtinguose 

aukščiuose esančiais kalnų keliais regi prieš jo akis nuolatos atsiveriančias skirtingas kalnų 
viršūnių lygumų, tarpeklių su srauniais upeliais panoramas. Toliau Guo Xi aiškina, kad ne 
tik priklausomai nuo konkretaus požiūrio taško regime skirtingą kalno vaizdą, tačiau, kad ir 
kiekvienas iš išskirtų tolių tipų pasižymi skirtingomis spalvinėmis ir toninėmis charakteris- 
tikomis. „Aukščio tolio atspalvis - šviesus, aiškus; gelmės tolio - tamsus, apniukęs; lygumos 
tolio atspalvis - tai šviesus, tai tamsus“ (Guo Xi, 1965, p. 89). Vėliau pasirodžiusiame traktate 
„Apmąstymai apie tapybą iš garstyčios grūdo dydžio sodo“ (1679-1701) prabylama ir apie 
„ketvirtąją dimensiją“. Vadinasi, savo naujų peizažų erdvės perteikimo galimybių ieškojimuose 
tiek Li Cheng, tiek ir jo mokinys Guo Xi nuosekliai plečia tradicinio perspektyvinio pasaulio 
perteikimo galimybes. 

Taigi, kinų peizažo tapybos meistrai suvokia, kad siekiant peizaže tikroviškai perteikti 
įvairių gamtos objektų perspektyvinį vaizdą, išskirtinę svarbą įgauna dailininko pasirenkamas 
žiūros taškas ir kuriamos gamtos vaizdinių sistemos projekcijos plokštuma, kuri tapybos teo- 
rijoje vadinama fonu. Jis kinų dailės tradicijoje dažniausiai yra neutralus, kadangi tapytojas 
pagrindinį dėmesį sutelkia į tam tikrų simbolinę prasmę turinčių gamtos elementų ir motyvų 
vaizdavimą. Tačiau žiūrėjimo taškas peizažo tapybos kūriniuose dažniausiai projekciniais 
spinduliais sujungiamas su objekto, esančio už fono, taškais – taip sukuriama vadinamoji pro- 
jekcijos piramidė, Linijomis sujungus projekcijos spindulių ir fono sankirtos taškus, gaunamas 
kontūrinis objekto piešinys. 

Dar vienas aptariamos problemos aspektas - nuo X a, susiklosčiusių kokybiškai naujų 
kompozicinių sistemų principinis „atvirumas“. „Kinų peizažas yra atviras peizažas. Kalnai ir 
vandenys (šie du motyvai reiškia iš tiesų tai, ką mes suvokiame žvelgdami į skirtingos gelmės 
planus. Kinai ignoruoja mūsų linijinės perspektyvos sampratą. Jie suteikia mums galimybę 
žvelgti į pasaulį remiantis kita nesuvaržyta arba erdvine perspektyva“ (Pietra, 1883, p. 70-71). 
Pagal kompozicinius sprendimus, horizonto linijos brėžimą, pasirinktą požiūrio tašką, erdvinių 
planų išdėstymą kinų dailės tradicijoje galima skirstyti į šias perspektyvos sistemas: atvirą, 
susidedančią iš skirtingų prieš žiūrovo akis atsiveriančių planų, iliuzinę, pagrįstą optikos bei 
perspektyvos dėsniais, ir simbolinę, perteikiančią prasminius objektų ryšius - (pavyzdžiui, at- 
virkštinė perspektyva). Kinų perspektyvos, erdvės ir kompozicijos sampratos tiesiogiai siejasi su 
viena pamatinių kinų tapybos, kaligrafijos ir kitų meno rūšių estetikos kategorija „Tuštuma“. Iš 
jos sampratos plaukia kinų estetikai ir meno tradicijos savitumo suvokimui svarbios tuščio arba 
neužpildyto ploto paveiksle, estetinės užuominos apie erdvę, laiką ir kitas meno kūrinio būties 
charakteristikas, kurios perteikiamos meno kūrinyje pasitelkiant įvairias perspektyvos rūšis. 

Iš tikrųjų Kinijoje anksčiau nei kitose civilizacijose regime besiskleidžiančias įvairias 
perspektyvos rūšis: erdvinę, kurioje visi paveiksle vaizduojami objektai, kuo yra toliau, tuo 
akivaizdžiau praranda apibrėžtumą; linijinę, kuri remiasi nejudriu išeities regos tašku hori- 
zonto linijoje, kai objektai toldami vienas nuo kito mažėja (ji Vakarų dailės tradicijoje pra- 
dedama plėtoti tik XIV a. Ambrogio Lorenzetti, Filippo Brunelleschi ir Leon Battista Alberti 
kūriniuose); toning arba spalvinę, kurioje spalvinės technikos ir kontrastingų spalvų bei tony 
sugretinimo galimybėmis išgaunamas objektų nutolimo į erdvės gelmę efektas (šį metodą Va- 
karuose teoriškai pagrindžia ir pasitelkia savo kūryboje Leonardo da Vinci); daugiataškę, kai 
vaizdas pateikiamas iš dviejų ir daugiau skirtingų regos taškų; įstrižą, kurioje žiūrėjimo taškas 
yra už vaizdo ribų; žemutinę arba „varlės žvilgsnio“, kurioje žiūrėjimo taškas fono apačioje; 

akių lygio, kurioje žiūrėjimo taškas yra fono viduryje; 

КЕ tovaizdis paveiksle yra pateikiamas tarsi iš paukščio 
skrydžio; atvirkštinę, kurią kaip Bizantijos ir jos kul- 
tūros tradicijos įtakotoje dailėje tapytojai pasitelkia 
savo kūrybinių siekių įgyvendinimui. Joje vaizduojami 
objektai žmonių figūros, gyvūnai (dažniausiai su Zmo- 
nėmis keliaujantys arkliai, asilai) ir daiktai paveikslo 
kompozicinėje sistemoje vaizduojami plokštumoje 
klasikinei Vakarų dailei neįprastu pavidalu, kadangi 
tolimesniame plane pavaizduoti daiktai bei figūros dy- 
džiu pranoksta artimesnius. Todėl svarbesni elementai 
paveikslo kompozicinėje sistemoje yra didesni, mažiau 
reikšmingi - mažesni. Toldami nuo žiūrovo svarbiausi 
objektai didėja, plečiasi erdvėje, o tapinyje atsiradus 
keletui skirtingų horizontų, perspektyvinės linijos 
susilieja ne horizontuose, о pačiame Ziürove. Kinų 
peizažo tapyboje taip pat regime ir artimus panorami- 
nei (iš / pan... + gr. horama - reginys, kilęs terminas, 
reiškiantis „viską regiu“) perspektyvai kompozicijas, 
kuriose vaizduojamas iš aukštos vietos regimas kraš- 
tovaizdis, sukuriantis didelės erdvės iliuziją. 

Michaelis Sullivanas primena, kad kinų peizažo 
tapybos teoretikai išskiria tris skirtingus tapybinės 
perspektyvos tipus: gao yuan (aukščio perspektyva) 
vaizduoja kalnus taip, lyg jie būtų kažkieno stebimi iš 
apačios; shen yuan (gylio perspektyva) - platus hori- 
zontas vaizduojamas iš paukščio skrydžio, ping yuan 
(horizonto perspektyva) apima horizonto vaizdavimą 

Wu Zhen. Žiemos žąsys prie nendrėmis iš žemos pozicijos, panašiai kaip europiniame peizaZe" 

apaugusių, krantų. 1330. Tušas, šilkas (Sullivan, 1999, p. 168). Visos šios perspektyvinės sis- 

temos dažnai pasitelkiamos didžiųjų kinų, korėjiečių ir 

japonų peizažo tapybos meistrų kūriniuose ir tampa viena aktyviausių emocionalaus suvokėjo 
„įtraukimo“ į meno kūrinio išgyvenimą priemonių. 

Vienas autoritetingiausių dabartinės komparatyvistinės estetikos ir menotyros atstovų 
Hidemichi Tanaka savo studijoje „Peizažinės erdvės teorijos Vakaruose ir Rytuose“ pastebi, 
kad „kinų ir japonų tapytojai nenaudojo vieno regos taško perspektyvos erdvei vaizduoti, nes 
jie vaizdavo daugiausia kalnus ir miškus, o ne vidines namų ar miestų erdves kaip europiečiai. 
Pavaizduoti gamtos erdvėms jiems reikėjo kitokios perspektyvos, tad jie naudojo vertikalius 
ir horizontalius paveikslus vietoj stačiakampių. Komparatyvistinės erdvės vaizdavimo rytie- 

tiškose paveiksluose studijos padeda atskleisti trijų — = 4 Ф uf žė + 
civilizacijų erdvės sampratos skirtumus“ (Tanaka, © 2% 4 181 | 
Eia GARR 
2008, p. 416). hE b shit 
Tanaka netgi vertikalią ir horizontalią kinų 4 А 4 Н Н 
peizažo ritinėlio formą tiesiogiai sieja su savitu f; H 4d = pe 
skirtingu nuo Vakary dailés kiny tapytojy perspek- A Н d 
A d 


tyvos traktavimu. Kinai iš tikrųjų jau seniai remiasi 
ne tik regima, tačiau ir „išmąstoma“ daiktų būties 
erdvėje idėja (toks požiūris Vakaruose išryškėja 
tik XX a. pradžioje Henri Bergsono estetikoje ir 
jo idėjų paveiktoje kubistų kūryboje, kurie savo 
natiurmortuose pradeda vaizduoti ne tik regimą, 
tačiau, tarsi judėdami apie tapomą objektą ratu, ir 
kitą įsivaizduojamą jo pusę). 

Kai lyginame kinų ir Vakarų dailės tradicijoje 
susiformavusias perspektyvos sistemas, iškart į 
akis krinta ne tik panašumai, idėjų ir metodų peri- 
mumas, tačiau ir skirtumai. Perspektyvai kinų ir 
Vakarų dailės tradicijose teikiama skirtinga svarba. 
Vakaruose, galima sakyti, renesanso laikais netgi 
didesnė, nes to meto dailės meistrai perspektyvoje 
regi tapybos esmę, traktuoja ją kaip kelrodę tapybos 
žvaigždę. Perspektyvos dėsnių pažinimas Vakarų 
renesanso dailininkams yra neatsiejama kiekvie- 
no didaus tapybos meistro kūrybinės patirties 
ir jo profesinio išsilavinimo dalis. Vakarietiškos 
perspektyvos tyrinėjimus svariai praplėtė garsūs 
menotyrininkai Erwinas Panofskis, Gulio Carlo \ Aes EM 
Arganas, André Chastelis, Rudolfas Wittkoweris, Тапр Yin. Besizavint chrizantemomis. XV a. pr. 
Hansas Beltingas ir kiti. Komparatyvistas Beltingas Spalvotas tušas, popierius 
teigia, kad „pats svarbiausias renesanso išradimas, 
tapybinė perspektyva, yra skolinys, perimtas iš arabų mąstytojo Ibin Al-Haitham (965 - 1040) 
žinomo taip pat Alhazeno vardu matematinei regos teorijai skirto veikalo „Optikos knyga“ (Ki- 
tab al-Manázir), kuri XIII a. buvo išversta iš arabų kalbos pavadinimu „Perspectiva“ (Belting, 
2011, p. 29). Lotyniškas Gėrard de Crėmone šio traktato vertimas turi didžiulį poveikį Rogeriui 
Baconui (apie 1260), Vitelo (1270-1278), Johnui Pechamui (1279), Filippo Brunelleschi (1415), 
Leonui Battistai Alberti (1435), Pierro della Francescai (1482) perspektyvos problemoms skir- 
tiems veikalams: italų autorius įdėmiai studijuoja Leonardo da Vinci, kuris savo „Traktate apie 
tapybą“ išskirtinį dėmesį teikia perspektyvos problemoms. 

Vadinasi, XV a. Italijoje susiformavusi linijinės perspektyvos sistema remiasi moksliniais 
arabų geometrijos principais. Anot Leonardo da Vinci, ji vaizduoja tūrinius objektus iš vieno 
griežtai fiksuoto regėjimo taško, iš kurio išplaukiančios spindulinės linijos, susikirtusios plokš- 
tumoje su vaizduojamųjų objektų kontūrais, formuoja vientisą vaizdinių sistemą. Leonardas da 

Vinci rašo: „Linijinė perspektyva skleidžiasi regimų linijų poveikiu tam, kad remiantis išma- 
tavimais parodytų, kiek antrasis objektas yra mažesnis pirmojo, ir kiek trečiasis yra mažesnis 
antrojo, ir taip palaipsniui iki regimy objektų pabaigos“ (Leonardo da Vinci, Ash. I, 23r.). Vėliau 
kūrėjas, analizuodamas oro srautų poveikį vaizduojamųjų daiktų kontūrų ryškumui ir kolorito 
intensyvumui, prabyla ir apie kitos erdvinės perspektyvos principus. „Yra dar ir kita perspektyva, 
kurią aš vadinu erdvine, kadangi keičiantis oro srautams galima pažinti skirtingus atstumus 
tarp skirtingų pastatų, apribotų iš apačios viena vienintele (tiesia) linija“ (Leonardo da Vinci, 
Ash. I, 25v.). Daugelis jo išsakytų minčių bei išskirtos linijinės ir erdvinės perspektyvos rūšys 
susišaukia su kinų apmąstymais šioje srityje. ` 

Tačiau grįžkime prie Tanakos teksto, kuriame motyvuotai paaiškinama, kodėl kinų ta- 
pytojas vengia vakariečiams įprastų perspektyvos dėsnių. „Tiksli perspektyva apima vaizdą 
tik iš aiškiai apibrėžtos vietos - tik tai, ką galima matyti iš vieno regos taško. Nors tai tenkina 
vakarietiškąjį protą, kinų dailininkui to akivaizdžiai nepakanka. Kodėl, jis klausia, mums reikėtų 
save apriboti? Jei galime matyti iš vieno regos taško? Song dinastijos dailės teoretikas Shen Gua 
kritikavo Li Chengą dėl to, kad šis tapė „pakraiges iš apačios“ ir ribojo savo galią „stebėti šią 
detalę iš visa apimančios perspektyvos“ (Tanaka, 2008, p. 418). Iš tikrųjų mąstymo ir pasaulio 
suvokimo atvirumas, nepaisant daugybės tradicijos nubrėžtų kanoniškų reikalavimų, yra vienas 
ryškiausių kinų tapytojų kūrybos bruožų. 


Kompozicinio mąstymo subtilybės 


Nuo perspektyvos natūraliai galime pereiti prie artimai su ja susijusių kompozicijos problemų 
aptarimo. Terminas kompozicija kilo iš žodžio komponuoti (nuo lot. componere - 1. iš dalių 
daryti vieną darnią visumą; 2. kurti muz. veikalą) meno problemas gvildenančiose disciplinose. 
Priklausomai nuo konteksto ir konkrečios meno rūšies žodis turi skirtingas semantines prasmes. 
Plačiausiai jis yra vartojamas vaizduojamosios dailės srityje. Bendriausia prasme kompozicija 
reiškia tvarką, surišimą, subalansavimą, skirtingų meno kūrinio sudėtinių dalių apjungimą į 
vieningą visumą. Čia turimas omenyje harmoningų santykių nustatymas tarp skirtingų formų, 
linijų, šviesos, šešėlių ir daugybės kitų sudėtinių meno kūrinio komponentų. Ši sąvoka taip pat 
vartojama įvardinant menininko kūrybinę veiklą, įgyvendinant minėtus uždavinius. Muzikoje 
kompozicija turi dvi pagrindines prasmes; pirmiausia išreiškia konkrečias muzikinės struktūros 
formas (pavyzdžiui, sonatos, fugos), antra vertus, ji įvardija ir kitą su kompozitoriaus meninės 
kūrybos procesu susijusią prasmę. 

Kinų tradicinėje estetikoje kompozicijos problemos yra suvokiamos kaip pagrindinio 
menininkų estetinio idealo - harmonijos atskleidimo - būdas. Meno teorijos traktatuose išskir- 
tinis dėmesys teikiamas įvairioms kompozicijos schemoms, daugybės sudėtinių meno kūrinio 
elementų išdėstymui, jų tarpusavio ryšių harmonijos išryškinimui, detalės santykiui su visuma. 
Įgyvendinant šį sudėtingą uždavinį, svarbiais vizualiai suvokiamo meno kūrinio aspektais tampa 
forma, ritmas, linija, spalva. Tačiau greta šių pagrindinių meninės kompozicijos segmentų, yra 
ir daugybė kitų, tokių kaip pusiausvyra, simetrija, asimetrija ir pan. Visas šias ir daugybę kitų 
pirmaeiliy, antraeilių, trečiaeilių savybių, fizinių elementų (kurie kiekviename konkrečiame 
meno kūrinyje išsidėsto skirtinga tvarka) į harmoningą sistemą sujungia kompozicija, kuri su 

visais joje slypinčiais komponentais padeda sukurti estetinę iliuziją, o pastaroji veikia suvokėją 
sukeldama vienokį ar kitokį emocinį poveikį. 

Kinų kompozicijos sampratos tapsmui didžiulį poveikį turėjo hieroglifų rašto specifišku- 
mas ir iš jo kilusi kaligrafija, kurioje dėmesys kompozicijos problemoms, dėl šios abstrakčios 
meno rūšies specifiškumo visuomet buvo išskirtinis. Kaligrafinis paskirų vaizduojamųjų 
elementų santykio erdvėje principas pirmiausia perėjo į tapybą, o vėliau ir į kitus menus, 
kurių kompozicijos sampratą veikė kinų mąstymo kaligrafiškumas. Vaizduojamosios dailės 
kompozicija plėtojosi tikslinant įvairių meno kūrinio komponentų santykius, kontrastuojant, 
harmonizuojant bei akcentuojant plastinės meninės išraiškos priemones (linijas, plokštumas, 
tūrius, spalvas, šviesą, šešėlius), nustatant vaizdo dalių proporcijas ir jų sąveikos ritmus. Kinų 
tradicinėje kaligrafijoje ir tapyboje, greta konkrečioms tradicijoms ir mokykloms būdingų 
kanoniškų kompozicinių sprendimų, aptinkame daugybę kitų, stulbinančių savo netikėtumu ir 
įvairove. Tai itin būdinga įvairiose krizinėse epochose, kada kūrė daug ekscentriškų meninin- 
kų, kurie išsisėmusių meninės kūrybos principų ir sustabarėjusių kanonų paneigimą, jų ribų 
išplėtimą, nevengiant atviro visuomenės šokiravimo, laikė savo gyvenimo ir kūrybos prasme. 

Kitas svarbus kinų kompozicijos sampratai įtakos turėjęs veiksnys yra dar senovėje susi- 
formavę vadinamos fengshui teorijos principai, kurie atspindi archajines praktikas, naudotas 
daugelyje kasdienio gyvenimo, kūrybinės veiklos, estetikos ir meno sričių. Fengshui terminas 
susideda iš dviejų rašmenų, reiškiančių „vėją“ ir „vandenį , kurie kinų kultūros tradicijoje yra 
laikomi simbolinėmis su kosminėmis energijomis susijusiomis jėgomis, atsakingomis už sveikatą, 
klestėjimą ir laimę. Su mantikine praktika, geomantija, astrologija, numerologija, alchemija, 
įvairių stebuklingų ilgaamžiškumo eleksyrų ieškojimais bei pagrindinėmis kinų filosofinėmis- 
religinėmis idėjomis glaudžiai susijusios fengshui praktikos remiasi tokiomis pamatinėmis kinų 
sąvokomis kaip gyvybinė energija gi, yin ir yang trigramomis iš „Permainų knygos“. Gilindamiesi 
įšios mįslingos knygos idėjas daoizmo mąstytojai autentiškos būties esme skelbė pagarbą gamtai, 
harmoningiems jos sudėtinių elementų santykiams, kuriuos kontempliuoja kaip vientisą kom- 
pozicinę sistemą ir išreiškia giliausią susižavėjimą jos sudėtinių elementų harmoningo išdėstymo 
grožiu, nuolatine šių struktūrų, spalvų, formų kaita skirtingais metų laikais. 

Fengshui kaip bemaz vieningos zmogaus ir gamtos santykiy sistemos, jvairiy kompozicijos 
elementų sąveikos būdą lemia ne tik archajiniai maginiai požiūriai, tačiau ir įvairios filosofijos 
kryptys, pirmiausia daoizmas ir čan. Ši kompozicijos svarbą iškelianti estetika yra vienas iš būdų, 
padedančių geriau suvokti žmogaus santykius su Gamta, jos įvairiausiomis dažnai net įprastiniu 
žvilgsniu neregimomis apraiškomis, kurios yra valdomos universalių gamtos reiškinius ir gyvybės 
formas persmelkiančių kosminės energijos alsavimo ir organizavimo principų. Oi sąvoka čia 
traktuojama kaip gamtoje išsiliejusi gyvybinė gamtos jėga, jos augimą, kaitą skatinanti energija, 
kuri sukuria ir turi įtakos įvairių gamtos reiškinių kalvų, kalnų, upių, lygumų, vėjų, vandens 
srautų ir pan. struktūrinių junginių harmoningiems santykiams, kurie transformuojami į tobulos 
kompozicijos tapybos, architektūros, sodų ir kitų menų vaizdinių sistemas. 

Aukštus estetinius kriterijus atitinkanti meninė kompozicija pagal semantinj šios sąvo- 
kos prasmių lauką yra ypatingo universalumo, meninio imlumo reikalaujantis menininko 
kūrybinės valios diktuojamas meno kūrinio sudėtinių elementų išdėstymas, jų tarpusavio 
ryšys ir santykis su visuma. Kompozicijos principai yra universalūs, todėl panašiai skleidžiasi 
skirtingose kūrybos srityse. Vaizduojamojoje dailėje kompozicija sukuriama pasitelkiant dai- 
' lininko kūrybinį potencialą, jo talento galią, išdėstant pagrindinius sudėtinius dailės kūrinio 
komponentus konkrečioje erdvėje, sugretinant, kontrastuojant, harmonizuojant, akcentuojant, 
tarsi žaidžiant ar improvizuojant meninės raiškos priemonėmis (taškas, linija, štrichas, dėmė, 
amebinė ar geometrinė forma, plokštuma, tūris, spalva, tonas, pustonis, šviesa, šešėlis ir kiti 
meno kūrinio vidinę architektoniką formuojantys komponentai), nustatant vaizdo dalių pro- 
porcijas ir ritminių struktūrų santykius ir pan. . 

Konkretaus menininko kompozicijos būdų pasirinkimas priklauso nuo daugybės skir- 
tingų veiksnių: individualių kūrėjo tikslų, pavergusio savo kūrinių įtaigumu mokytojų įtakos, 
pasirinkto dvasiškai artimiausio meninio stiliaus, orientacijos į konkrečios tradicijos, krypties, 
mokyklos laimėjimus kompozicijos srityje ir pan. Iš visų menų teorinių kompozicijos pro- 
blemų recepcijos gausa pirmiausia išsiskiria vaizduojamoji dailė: kaligrafija ir tapyba, kurių 
kūriniai atspindi įvairius įmanomus dviejų pagrindinių meno kūrinių kompozicines struktūras 
organizuojančių pradų yin ir yang santykius. Šie du pradai konkretaus paveikslo vaizdinėje 
sistemoje suvokiami ne tik kaip priešybės, tačiau ir kaip negalinčios viena be kitos egzistuoti 
didžiojo Visatos kūrybinio prado raiškos formos, kurios paveikslo vaizdinėje sistemoje nuolatos 
reikalauja subalansavimo. 

Pagal santykį su tikrove vaizduojamosios dailės kompozicija gali būti iliuzinė, pagrįsta 
optikos bei perspektyvos dėsniais, ir simbolinė, perteikianti prasminius objektų ryšius ir juose 
užkoduotas simbolines prasmes. Kinų dailininkų kūriniuose aptinkame abu šiuos kompozicijų 
kūrimo būdus, tačiau vyrauja simbolinio mąstymo principai. 

Kita vertus, kinų tradicinėje dailėje susiduriame su dviem pagrindinėmis Rytų ir Vakarų 
dailės tradicijose išsikristalizavusiomis kompozicijos rūšimis - uždara ir atvira. Pirmoji yra 
statiška, racionali, taisyklinga, sukurianti rimties būseną, o antroji, priešingai - dinamiška, 
ekspresyvi, kupina spontaniškumo ir improvizacijos dvasios. Jos atmainos - asimetriškoji, 
diagonalioji, fragmentinė, kurių sudėtiniai elementai išdėstomi išcentrinėmis kryptimis arba 
tolygiai nepabrėžiant svarbiausios dalies. 

Tarp visų atviros kompozicijos atmainų kinų ir jų įtakotose kitose Rytų Azijos tapybos tradi- 
cijose akivaizdžiai vyrauja asimetriško komponavimo principai. Dailininkas, gilindamasis į gamtos 

dėsnių ir dailės istorijos raidą, suvokia, 
kad simetrijos pažeidimas ir asimetrijos 
elementų įvedimas kuriamoje kompozi- 
cijoje atveria daugybę naujų galimybių 
menininko santykio su kuriamu objektu, 
improvizacijos, žaidybiškumo išryškinimui 
nei statiškos, besiremiančios griežta sime- 
trija, kūrybos koncepcijos. Kinų bei japonų 
tapybos meistrams asimetriškumas yra 
individualesnio, subtilesnio grožio paieškos 
būdas, kadangi jis padeda išryškinti savitą 
unikalų santykį su vaizduojamu objektu, 
Todėl skirtingais kūrybinės evoliucijos Schemariškas vieno kampo kompozicijos pateikimas pagal 
tarpsniais, siekdamas sustiprinti kuriamų Ma Yuan paveikslą „Pasivaikščiojimas kalnų takeliu pavasarį“ 
vaizdinių emocinį įtaigumą, sąmoningai 

pažeidžia simetriją ir savo siekių įgyvendinimui pasitelkia asimetriško komponavimo principus. 

"Tačiau kinų tapyboje retkarčiais aptiksime ir mažiau būdingus uždarus simetriško kompo- 
navimo principus, kai kompozicijos elementus grupuojant centriškai apie pagrindines vaizdo 
ašis bei taškus, sukuriamas pusiausvyros, darnos, stabilumo, užbaigtumo įspūdis. Toks griežtai 
reglamentuotas simetriškų kompozicijos dėsnių panaudojimas yra mažiau būdingas kinų 
vaizduojamosios dailės tradicijai ir dažniausiai skleidžiasi kaip pagalbinė priemonė universa- 
lesnės asimetriškos kompozicinės sistemos viduje. Pavyzdžiui, peizažo tapyboje aptinkamas 
M. K. Čiurlionio pamėgtas vadinamosios veidrodinés horizontalios simetrijos principas. Tai yra 
toks vaizdinių sistemos komponavimo būdas, kai meno kūrinyje atsiranda nuo horizontalios 
ašies vienodu atstumu simetriškai nutolę objektai ir formos, tarsi atsispindintys vaizdai vandens 
paviršiuje. Šie objektai gali būti antropomorfinės figūros, augalai, medžių grupės, architektūros 
detalės, žmonių siluetai. 

Gilinantis į kinų dailėje aptinkamų kompozicinių sprendimų specifiškumą neverta už- 
miršti išsakytos pastabos, kad, pavyzdžiui, kinų tapyba, kurią apibūdiname ne kaip tikrovės 
kopijavimą ar imitavimą, o pirmiausia kaip „idėjų tapybą“, labiausiai yra sutelkta į idėjos, o 
ne daiktų regimybés perteikimą. Šis kinų tapytojų savo kontempliacijos objektų suvokimo 
specifiškumas neišvengiamai atsispindi ir jų kompozicijos sampratoje, ir praktiniuose kom- 
poziciniuose meno kūrinių sprendimuose. Idėjos prioritetas reikalauja, kad savo kūriniuose 
perteikdamas supančio pasaulio reiškinius, menininkas pasitelktų tik tokį ribotą daiktų ar 
kompozicijos elementų skaičių, kurį aiškiai suvoktų meninė sąmonė. Čia ir išryškėja vienas 
esminių specifinių kinų tapybos bruožų, radikaliai jį skiriančių nuo į natūrą orientuotos Vakarų 
dailės tradicijos, kurioje dailininkai, žvelgdami į supantį pasaulį, neįveda kinų „idėjų tapybai“ 
svarbios intelektinės skirties tarp ištikimybės tikrovei ir idėjos išraiškos būtinybės. Todėl 
lyginant gausybės elementų prisodrintus Vakarų dailininkų kūrinius su kinų tapytojų kūriniais, 
iškart į akis krinta pastarųjų tapybinių kompozicijų išorinis asketiškumas ir detalių skurdumas. 

Kinai, tarsi žinodami dabartinės suvokimo psichologijos laimėjimus, savo kūrinių kom- 
pozicijose paprastai niekuomet nevaizduodavo daugiau penkių objektų. Todėl, pavyzdžiui, 
nors bambukai dažniausiai natūralioje gamtoje auga didžiulėmis grupėmis, kinų bambuko 

tapybos meistrai paprastai tapo ne daugiau nei kelis jo stiebus, meistriškai įkomponuotus 
paveikslų erdvėje. Tą patį dėsningumą aptiksime ir kinų peizažuose vaizduojant medžius, čia 
akivaizdžiai vengiama perkrovimo neesminėmis detalėmis. „Europiečiams, taip įpratusiems 
prie gausybės daiktų,dauguma kinų kompozicijų atrodys ganėtinai skurdžiomis. Turinio kon- 
centravimas į esminius bruožus kinų tapyboje reiškia mažiausią kombinacijų skaičių, paprastai 
ne daugiau penkių figūrų, ką galima be vargo pailiustruoti, lyginant Kristaus ir Konfucijaus 
gyvenimo scenas. Jei ikonografinė tradicija reikalauja daugiau nei penkių figūrų pavaizdavimo, 
kompozicija yra skaidoma į keletą mažesnių grupių“ (Rowley, 1947, p. 86). Šis „penkių dėsnis“ 
suteikia kinų dailininkams galimybę neperkrauti savo darbų antraeilėmis detalėmis, padeda 
lavinti kompozicijos ir jos vaizdinių sistemos balanso pajutimą. 

Kita vertus, tokioje neperkrautoje kompozicinéje sistemoje kiekvienas daiktas ar peizaZe 
vaizduojamas objektas yra glaudžiai susijęs su kitais jį supančiais daiktais, elementais. Visi jie yra 
nuolatiniame energijų judėjimo, kaitos procese ir pulsuoja savita energija, gyvenimo ritmais. 
Jų harmoningas suderinimas yra sudėtingas uždavinys, kuris parodo kūrėjo profesionalumo 
ir sintetinio meninio apibendrinimo galios lygį. Ir galiausiai, glaudus žmogaus ir jį supančio 
` kraštovaizdžio pagrindinių segmentų ryšys yra apsprendžiamas įvairiais gamtos pokyčiais, 
kurie veikia žmogų, jo savijautą. Tik tarp skirtingų elementų surastas kompozicinis išdėstymas, 
elementų energetinis balansas kuria grožį ir harmoniją, o balanso pažeidimas rodo jausmo, 
profesionalumo, meistriškumo, estetinio skonio trūkumus. 

Vadinasi, komponuojant dailininkui reikia taip paveikslo erdvėje išdėstyti skirtingus 
kompozicijos elementus, formų konfigūracijas, erdvių, plokštumų santykius, spalvas, jų toni- 
nius, kontrastinius santykius, vienalaikius ryšius ir daugybę kitų sudėtinių paveikslo vaizdinės 
sistemos komponentų, kad jų santykis būtų neperkrautas detalėmis ir išraiškingas. „Tapant 
peizažą, reikia atkreipti dėmesį į teisingą sudėtinių dalių išdėstymą ir jų santykį. Tai - pagrin- 
dinis peizažo principas. Paveiksle turi būti tikslingas visos kompozicijos ir jos sudėtinių dalių 
išdėstymas. Kai menininkai tai supras, tada jie įsisavins daugiau nei pusę tapybos principų“ 
(Dong Qichang, 1965, p. 105). 

Penkių dinastijų valdymo laikais ir Song epochoje klestėjusi peizažo tapybos estetika ne tik 
išsiskiria išskirtiniu dėmesiu meninės kompozicijos problemoms, tačiau ir kryptingu jų spren- 
dimu. Nors su intelektualais konkuravusioje Akademijos narių vadinamoje akademikų dailės 
tradicijoje apie X-XI a. bandyta suformuluoti universalias komponavimo taisykles, pagrįstas 
griežtomis normatyvinėmis rekomendacijomis, tačiau jas stipriausiai paveikia intelektualūs da- 
oizmo ir čan estetikos tradicijų šalininkai, iš kurių pirmiausia reikia išskirti Jing Hao, Li Cheng, 
Fan Kuan, Li Tang, Ma Yuan, Mi Youren, Ma Lin ir Xia Gui, kurie išplėtoja tiek monumentalaus 
panoraminio, tiek ir intymaus kamerinio peizažo perpektyvinius ir kompozicinius principus. 
Būtent jie kuria esmiškai naujo erdvinio peizažo su skirtingais planais kompozicijos principus, 
kurių pamatai buvo klojami Jing Hao ir Li Cheng estetikoje bei peizažo tapybos praktikoje. 
Minėti autoriai daug dėmesio skiria peizažo sudėtinių komponentų harmoningam sujungimui 
į vieningą meninių vaizdinių sistemą. Fan Kuano kompozicijose jo pirmtakų kompozicinių 
sprendimų vieningumas pažeidžiamas įvedant didžiulių kalnų masyvus, kas ženkliai apriboja 
kinų klasikinei dailei svarbių erdvės problemų sprendimą. Tokio kompozicinių problemų 
sprendimo pėdsakų poveikis regimas ir akademiko Guo Xi peizažuose, kuriuose regime dar 
geriau subalansuotas grafinio stiliaus kompozicijas. 

Didžiulį dėmesį kompozicijos proble- 
moms savo traktate ir kūryboje skiria Penkių 
dinastijų valdymo laikais kūręs garsus teore- 
tikas ir tapytojas Jing Hao, kurio paveikslai 
iš amžininkų aplinkos išsiskiria kruopščių 
įvairių paveikslo formalių struktūrų, spalvų 
komponavimu. Savo traktate jis nuolatos a 
pabrėžia pamatinių kompozicijos principų 2 ee 
įvaldymo svarbą, o meno kūrinio kompozi- ::. || 
cinių problemų tobulumą tiesiogiai sieja su '^ | 
pusiausvyros principo jvaldymu. Iš čia plaukia 
jo išskirtinis dėmesys yin ir yang harmonin- 
gai sąveikai. Niekas Jing Hao požiūriu negali 
būti sukurta tik su yin arba tik su yang. Tas, 
kas savyje turi tik vieną iš jų, yra arba žvėris, 
arba barbarai, o tie, kuriuose yin ir yang yra 
subalansuoti, vadinami žmonėmis. 

Kokybiškai naujas kompozicinių pro- 
blemų sprendimo etapas išryškėja įstabia 
harmonija dvelkiančiuose didžiųjų Song 
dinastijų laikų meistrų darbuose. Pirmiausia 

Li Tango kūriniuose, kuriuose ryškėja ne tik : E 
meistriškas skirtingų erdvinių planų santykių Mi Youren. Tolimos viršukalnės ir besisklaidantys debesys. 
sprendimas, tačiau ir savitų asimetriško kom- 1134 m. Spalvotas tušas, šilkas 
ponavimo principų užuomazgos. Pastaroji 
tendencija visa jėga išsiskleidžia kompozicijos meistrų Ma Yuan, Ma Lin ir Xia Gui pabrėžtinai 
asimetriškuose atviruose žvilgsniui kompoziciniuose sprendimuose, kuriuose į pirmą planą 
apatiniame paveikslo kampe dažniausiai ištraukiamas pagrindinis kompozicijos akcentas, o 
toliau, išnaudojant neužpildytos erdvės emocinio poveikio galimybes, subalansuotai išdėstomi 
antro ir trečio plano elementai. 

Neatsitiktinai intelektualų tradicijos šalininkų išplėtotos atviros kompozicijos principus 
dėl jų įtaigumo perėmė ir akademikai: Ma Yuan, Ma Lin, Xia Gui. Todėl jei akademinės pa- 
kraipos vaizduojamosios dailės šalininkų traktatuose aptiksime ir normatyvines nuostatas, ir 
rekomendacijas, jos jau yra paremtos iš esmės kitokios kompozicijos principais. Besąlygišką 
prioritetą kinai teikia atvirai kompozicijai, kadangi ji geriau atitinka jų erdvės, laiko ir ener- 
getinių būties srautų sampratą, jos dinamišką ekspresyvų pobūdį, sugebėjimą spontaniškai 
skleistis didžiulėse kinų peizažų erdvėse. 

Tikras kompozicijos meistras intelektualų tapybos tradicijoje suvokiamas kaip klajū- 
nas, ieškantis savo kelio, tiesos ir grožio pažinimo ypatingų formų tikslingumu ir harmonija 
išsiskiriančiame gamtos pasaulyje. Judėdamas šiuo pažinimo keliu, kurio kulminaciniu sąmonės 
nušvitimo ir būties atsivėrimo simboliais tampa paveikslo kompozicinėje sistemoje tuščios 
erdvės, jis kartu suvokia, kad harmoningi gamtos formų santykiai yra pavyzdys menininkui, 

siekiančiam kurti kompoziciniu požiūriu nepriekaištingus kūrinius. 

Kompozicinio mąstymo tobulumas peizažo tapyboje, mano akimis žvelgiant, savo viršūnę 
pasiekia Ma Yuan kūriniuose „Pasivaikščiojimas kalnų takeliu pavasarį“ ir „Vienišas žvejys 
žiemos ežere“. Šių paveikslų atvirus kompozicinius ir erdvinius sprendimus galima traktuoti 
ne tik kaip aukščiausio kinų dailės raidos tarpsnio paskutinį skambų kompozicinio mąstymo 
akordą, bet ir kaip siekiamybės idealą vėlesnių kartų tapybos meistrams. Pasaulinėje tapy- 
bos istorijoje nedaug rasime meistrų, prilygstančių jam kompozicinio mąstymo brandumu 
ir plastinės išraiškos vienybe. Minėti paveikslai yra persmelkti neįtikėtinais harmonijos ir 
muzikalumo jausmais; netgi smulkiausios jų detalės nepriekaištingai tiksliai įkomponuotos ir 
harmoningai sąveikauja tarpusavyje. Jam lygių kompozicijos požiūriu kūrinių vėlesnėje kinų 
tapybos istorijoje nebeaptinkame. Tuose paveiksluose skleidžiasi absoliuti vaizdinės sistemos 
harmonija, kompozicijos yra paremtos visų sudėtinių komponentų subalansavimo principu. 

Kinų tapytojai kuria gan santūrias, ne daugiau kaip iš penkių sudėtinių dalių kompozi- 
cijas. Jei elementų ar žmonių figūrų yra daugiau, jie paprastai skaido juos į atskiras sąlygiškai 
savarankiškas grupes. „Peizažo tapyboje - tegu ir pavaizduotas žmogus, tačiau jis turi būti 
jaučiamas visur. Todėl kuriant kompoziciją, jos struktūrą, ritmą, turi skleistis gyva kūrybinės 
"individualybės dvasia, tačiau jokiu būdu ne pedantiškas Qin dinastijos pradžios šlovingų vardų 
pamėgdžiojimas“ (Gi Baishi, 1969, p. 512). 

Gvildenant kinų peizažo tapyboje įsigalėjusias kompozicines sistemas, sunkumų kyla 
aptariant horizontalius peizažo tapybos ritinėlius, kurių neįmanoma analizuoti pagal Vakarų 
kompozicijos teorijoje ir praktikoje galiojančias schemas, kadangi, greta erdvinių struktūrų, 
šioje peizažo tapybos srityje išskirtinę svarbą įgauna laikinės: ritmas, jo sulėtinimas, pagreiti- 
nimas, pauzės ir pan. Vakarų dailininkai paveikslų kompoziciją konstruoja aiškiai apibrėžtoje 
paveikslo rėmais ribotoje erdvėje. O ritinėlio formos peizažas, atskiri jo fragmentai yra atviri 
suvokimui iš kelių skirtingų pusių. Todėl kalbant apie horizontalių peizažų konstravimo prin- 
cipus, daug prasmingiau yra kalbėti apie formų organizacijos principus ne tik erdviniu, tačiau 
ir laikiniu aspektu, kadangi kompozicijos plėtotėje išskirtinę svarbą įgauna įvairios vizualios 
periodiškai pasikartojančios ritminės struktūros, pauzės, intensyviau užpildytos ar išretintos 
erdvės. Čia, greta improvizaciniais principais paremtų motyvų pakartojimo, regime pagrei- 
tinimus ir sulėtinimus. Toks komponavimo principas akivaizdžiai regimas subtilaus Šiaurės 
Song dinastijos valdymo laikų peizažo tapybos meistro Xu Daoning (970-1051/53) paveiksle 
„Meškeriojimas kalnų sraute“, kuriame iš dešinės į kairę ir atvirkščiai skirtinguose planuose 
vaizduojamos ritmiškai pasikartojančios lanksčių vienas su kitu susijusios kalnų virtinės ir taip 
pat ritmiškai pasikartojančios upės kranto linijos. Panašius komponavimo principus regime ir 
Weng Fu paveiksle „Žvejo džiaugsmai“ (1410). 

Sugretinant kinų tapytojų kompozicinių sprendimų ypatumus su klasikinės Vakarų 
dailės, neišvengiamai susiduriame su tam tikrais sunkumais, pavyzdžiui, dėl Vakarų linijinės 
perspektyvos įtakos meno mylėtoją stebina kinų paveikslų pirmame plane vaizduojamos ne- 
įprastai mažos žmonių figūros. Ši kinų paveikslų kompozicinių sprendimų ypatumą galima 
dalinai paaiškinti vyraujančiu „paukščio skrydžio“, tai yra iš aukštai žemyn, požiūrio tašku į 
vaizdinių visumą. Kinų peizažo tapyboje įprastas nedidelių žmonių figūrų vaizdavimas ne- 
turi nieko bendro su plačiai paplitusiais Vakarų autorių knygose klaidingais požiūriais apie 
žmogaus menkumą prieš didingą gamtą. Toks supriešinimas svetimas kinų estetikos ir meno 
tradicijai, kuri daugiau pabrėžia žmogaus vientisumo su gamta idėją, jo įtrauktumą į gamtinių 

Zhu Derun. Pirmapradis chaosas. 1349 m. Tušas, popierius 


procesų ciklą. Kadangi žmogus tokioje estetinių požiūrių sistemoje yra suvokiamas pirmiausia 
kaip neatsiejama gamtos procesų dalis, todėl ir priklausomai nuo pasirinkto požiūrio taško, 
perteikiamas toks individo ir gamtos santykis. 

Kitas specifinis kinų peizažo tapyboje įsitvirtinęs kompozicinių paveikslų sprendimų 
bruožas - išskirtinis dėmesys erdvės problemų sprendimui, skirtingų erdvinių planų išskyri- 
mui arba sugretinimui. Čia kitaip nei Vakarų estetikos ir dailės tradicijoje siekiama panaikinti 
ribas, skiriančias subjektą ir objektą, todėl peizažų kompozicijose dailininkai siekia parodyti 
žmogaus įtrauktumą į gamtinių procesų ciklą. Mažų figūrų vaizdavimas yra vienas iš būdų 
vaizdžiai parodyti dalies (individo) įjungimą į universalesnę (gamtos) sistemą. 

Tikras kūrėjas mąstytojas, poetas, dailininkas kinų estetikos ir meno tradicijoje suvokia- 
mas kaip klajūnas, ieškantis savo kelio, autentiško tiesos ir harmonijos pažinimo neišsemiama 
grožio ir harmonijos formų įvairove išsiskiriančiame gamtos pasaulyje. Judėdamas šiuo tiesos ir 
grožio pažinimo keliu, kurio kulminaciniu sąmonės nušvitimo ir būties atsivėrimo simboliais 
tampa paveikslo kompozicinėje sistemoje neužpildytos erdvės, jis kartu tarsi išsivaduodamas 
iš pasaulio poveikio įtakos įsiveržia į kitą būties procesų suvokimo plotmę ir, radikaliai trans- 
formuodamas savo nuskaidrėjusią sąmonę, išplečia regimybės ribas. 

Iš pirmapradės Ne-būties, Tuštumos atsirandančios erdvės ribos nėra aiškiai apibrėžtos, 
vieną erdvinį planą keičia kiti miglose tarpstantys toliai. Nuolatos horizontaliuose peizažuose 
pasikartojančios tuščios erdvės, neužpildyti paveikslo plotai turi suvokėjui priminti apie beribės 
erdvės idėją. Todėl paveikslo erdvės čia nuolatos plečiasi, peizažo ritinėlyje ritmiškai gimsta 
naujos formos, kalnus keičia vaizdingi tarpekliai, slėniai, kalvos, vandens srautai, vienišos 
pabirusios kalnų papėdėse pušys, gluosniai, vienus tolius keičia kiti, išnyrantys kitame peizažo 
erdviniame plane. Daugelis vertikalių, rečiau horizontalių peizažų kompozicijų konstruojamos 
pasitelkiant ritminių struktūrų sugretinimus, kartojant vis intensyvėjančią masyvų kalnų ar 
uolų, tarpeklių, akmenų sąveikos formų plėtotę. Šį svajingų klajonių peizažo erdvėje, tiesos 
ir grožio vaizduotės pasaulyje ieškojimų kelią rodo pagal atvirkštinės perspektyvos principus 
sukomponuoti peizažo sudėtiniai elementai, įvairūs simbolinę prasmę turintys įvaizdžiai ir 
detalės. 

Vadinasi, kinų dailininkas, kurdamas peizažo kompozicinę sistemą, ne vaizduoja kokį nors 
konkretų gamtos pasaulio fragmentą, o remdamasis prisiminimo estetika ir savo vaizduotės 

polėkių galia, kuria naują alternatyvią realiam gamtos pasauliui tikrovę, kurioje visa mus 
supančio pasaulio, Visatos procesų įvairovė, pasitelkiant simbolių ir metaforų kalbą, ne tik 
talpinama paveikslo erdvėje, tačiau ir brėžiamos būties procesų sklaidos perspektyvos už kon- 
krečios paveikslo kompozicijos ribų. Tai paaiškina du kitus svarbius kinų peizažų kompozicinės 
sistemos konstravimo ypatumus: pirmiausia, kodėl kinų peizažo kompozicijos sampratai toks 
reikšmingas yra rėmų nebuvimas ir, antra vertus, kodėl išskirtinę svarbą paveikslo vaizdinės 
sistemos interpretacijoje įgauna neišbaigtumo, neišsakymo, estetinės užuominos, kitais žodžiais 
tariant, non finito principas. Kinų peizažo tapyboje simbolinė vaizdinių sistema sąmoningai yra 
konstruojama taip, kad kuriamas peizažo vaizdas atrodo neužbaigtas. Toks estetinės užuominos 
principas žiūrovą tarsi skatina pratęsti klajones peizaže nutapytais keliais ir takeliais vaizduotėje. 
Pasaulis, kaip minéjome, kinų estetinėje sąmonėje yra suvokiamas kaip nenutrūkstamas Visatoje 
ir gamtoje vykstančių virsmų procesas, gamta yra šio proceso dalis, o meno kūrinys vaizduoja 
tik fragmentą šio bekraščio ir nuolatos patiriančio sudėtingiausias metamorfozes pasaulio. 


š Dailės akademijų statusas, funkcijos ir vaidmuo kultūroje 


Kaligrafijos ir tapybos akademijų atsiradimas Kinijoje, skirtingai nei daug vėliau Vakaruose 
gimusių Dailės akademijų, buvo sąlygojamas ne pačių menininkų noro burtis į akademinio 
rango institucijas, o išplaukė iš kinų imperatorių noro aptarnauti savo rūmų ir asmeninės šlovės 
poreikius, kadangi kaligrafija, tapyba, taip pat kaip ir muzika, buvo suvokiama kaip galinga 
pavaldinių moralinio ir estetinio auklėjimo priemonė, padedanti visuomenės elitui įtvirtinti 
konfucinius kilnaus žmogaus idealus. 

Tapybos, Kaligrafijos, Muzikos akademijų, vienuolynų ir kitų kultūros bei meno židinių 
steigimas tenkina imperatorių ambicijas, teikė jiems šlovę. Tang imperatoriai, siekdami įkūnyti 
visapusiškai išsilavinusio žmogaus idealą, neretai patys, pavyzdžiui, Song dinastijos Taizong, 
Ming Huang, Li Yu, Huizong yra talentingi dailininkai, kaligrafai, poetai, subtilūs meno ver- 
tintojai, svarbūs kultūros ir meno mecenatai, kurie siekia sukurti sau ir šeimos nariams artimą 
dvasinę aukštos rūmų kultūros aplinką. Šią tradiciją tęsia Ging dinastijos imperatoriai Kangzi 
ir jo sekėjas, talentingas kaligrafas, poetas ir teoretikas Yongzheng (XVIII a.). Valdovai suvokia 
įvairiapusio humanitarinio ir meninio išsilavinimo vertę valstybinio aparato harmoningam 
funkcionavimui, vertina talentingus žmonės ir patys išgyvena glaudesnio bendravimo su 
meninių interesų žmonėmis poreikį. Čia ir atsiskleidžia išsilavinusių plačios humanitarinės 
ir meninės kultūros imperatorių, jų šeimos narių ir talentingiausių menininkų glaudesnio 
bendravimo platforma, kurios funkcijas atlieka įvairių menų įkurtos institucijos. 

Apie aukštą vaizduojamųjų menų socialinį statusą kinų tradicinėje kultūroje liudija seniausių 
mums žinomų žmonijos kultūros istorijoje dailės akademijų gyvavimo faktas. Jau Han imperijoje 
vyko intensyvi kūrybinės veiklos diferenciacija, kuri atsispindėjo devynių rangų valstybės valdymo 
pareigūnų atrinkimo sistemoje. Ji skatino visose kūrybinės veiklos srityse besidarbuojančius žmo- 
nės kryptingai gilinti žinias, tobulėti, nes gyvavo imperatorių rūmų padalinys, kuris kontroliavo, 
kad kiekvienas į valstybės valdymo struktūras pretenduojantis asmuo būtų objektyviai vertinamas 
pagal išsilavinimo lygį, asmenybės savybes ir sugebėjimus, tarp kurių ypatingas dėmesys buvo 
skiriamas konfucinio kanono, kaligrafijos, literatūros, poezijos pažinimui. 

Imperatorius Huizong. Paukščiai ant žydinčio medžio šakos. XII a. pr. Spalvotas tušas, šilkas 


Žlugus imperijai, šios tradicijos kuriam laikui priblėso, tačiau ėmus valdyti imperatoriui 
Xiao Yan (valdė 502-549), visapusiškai išsilavinusiai asmenybei, puikiam kaligrafui, muzikui, 
kelių teorinių traktatų autoriui, meno plėtotei imperatorių rūmuose pradedamas skirti didžiulis 
dėmesys. Šias tradicijas tęsia Tang dinastijos imperatorius Taizong (599-649). Jam valdant 
buvo įkurta vadinamoji Hanlino akademija (Hanlin Yuan), kuri atliko mokslo institucijos ir 
imperatoriaus slaptųjų patarėjų tarybos funkcijas. Ši akademija 718 m. buvo institucializuota 
Generalinės akademijos arba kitaip vadinamos Mokslininkų palatos vardu prie Tang impe- 
ratoriaus Xuanzong rūmų. Ją sudarė įvairūs padaliniai: politika, ekonomika, teisė, medicina, 
astronomija, tačiau greta buvo dėstomos kalbos, literatūra, kaligrafija, tapyba, grafika, muzi- 
ka. Po 727 m. reformos ji atlieka ir naujas aukščiausio rango valdininkų rengimo ir atrankos 
funkcijas, o renkant akademijos narius įvedami specialūs egzaminai. Į akademiją atrenka 
talentingiausius konkrečiai funkcijai tinkančius asmenis ir juos pagal kruopščiai suformuotą 
sistemą rengia ir tobulina konkrečių mokslų, konfucinio kanono ir įvairiuose meno srityse. 

738 m. atsiranda pagal profesijas išskirti departamentai, kuriuose vyksta valdininkų 
parengimas pradžioje tik pagal hierarchijos požiūrių keturių rangų sistemą, o vėliau ji sudė- 
tingėja. Akademinių rangų sistemoje pradedamos naudoti ir kitos skatinančios priemonės, 
pelniusiajam suteikiama turtingai išpuošta išorinė violetinės arba purpurinės spalvos apranga 
ir juostos pagal konkrečių kūrinių ar kūrybinės veiklos įvertinimo laipsnį papuoštos nefrito, 
aukso ar sidabro plokštėmis. | 

Po Tang imperijos skilimo Penkių dinastijų valdymo epochoje sostinėje gyvavusios 
akademijos pavyzdžiu dviejose regioninėse karalystėse Šu (907-960 m. dabartinės Sičuano 
provincijos teritorijoje) ir Pietų Tang karalystės (937-975) sostinėje Czinline (dabartiniame 
Nankine) paskutinysis šios dinastijos imperatorius Li Yu (961-975), puikus įvairių menų žino- 
vas ir neeilinio talento lyrinis poetas, įkuria Tapybos departamentą, kuriame sutelkia daugelį 
žymiausių to meto dailininkų: tapytojų, monumentaliosios dekoratyvinės tapybos meistrus, 
dekoravusius šventyklas, rūmus, parkų pastatus ir paviljonus. Tuomet populiariausiais tapybos 
žanrais tapo religinė, buitinė, peizažo tapyba, paukščių ir gėlių, gėlių, bambukų, namų ir medžių. 

Ši puikiai organizuota ir gerai funkcionavusi akademija tapo Šiaurės Song dinastijos įkurtos 
Tapybos akademijos modeliu. 

Pastaroji natūraliai išaugo iš Hanlino akademijos departamentų pirmojo Song impera- 
toriaus Zhao Kuangyin (960-976) pastangomis, kuris kūrė ją remdamasis Penkių dinastijų 
laikotarpio Tapybos akademijos pavyzdžiu. Daug Tapybos akademijos socialinio prestižo augi- 
mui nuveikia antras Song dinastijos imperatorius, Tang imperatoriaus bendrapavardis Taizong 
(976-997), aistringas kaligrafijos ir tapybos mylėtojas, neeilinio talento „gėlių ir paukščių“ 
žanro tapytojas, dosnus mecenatas, kuris visoje imperijoje ieško ir supirkinėja didžiųjų praeities 
kaligrafijos ir tapybos meistrų šedevrus savo muziejaus kolekcijai. „Imperatorius Taizongas, 
aukštai vertinęs išmintį, pats buvo apdovanotas daugybės talentų.Visi maištai nurimdavo, ir iš 
visų keturių pasaulio pusių atvykdavo svetimų šalių pasiuntiniai; (imperatorius), išsivadavęs 
nuo tūkstančio darbų, laisvomis valandomis imdavo supirkinėti retenybes ir brangenybes“ 
(Guo Ruoxu, 1978, p. 18). 

Jau pirmaisiais šio imperatoriaus valdymo metais buvo įkurti trys pagrindiniai vadina- 
mieji „Slaptieji rūmai“ ir paskirti asmenys,atsakingi už juose sukauptų knygų ir meno vertybių 

"saugojimą, kurie tikrino jas, karščių metu vėdindavo patalpas, džiovindavo ritinėlius, orga- 
nizuodavo kūrinių peržiūrėjimui skirtas vaišes. „Iš trijų skirtingų rūmų buvo atrinkta dešimt 
tūkstančių geriausių originalių ritinėlių Slaptosios bibliotekos papildymui, iš kurios atrinkinėjo 
ir pateikdavo meno kūrinius imperatoriaus kontempliacijai, o vėliau juos gražindavo vėl į 
saugyklą. Rūmuose taip pat buvo keletas tūkstančių paveikslų ir senovės išminčių kaligrafijos 
kūrinių [...] Buvo dar trys rūmai, kuriuose buvo saugojama tapyba ir kaligrafija: Dangaus 
ženklų rūmai, Drakono paveikslų rūmai ir Brangiausių rašytinių kūrinių rūmai; vidiniuose 
šių rūmų kiemuose buvo išdėstytos bibliotekos, kuriose buvo saugomi tapybos ir kaligrafijos 
kūriniai [...] Tapybos pavyzdžių turtingumu su minėtais rūmais negalėjo lygintis nei Dangiškos 
karjeros rūmai, nei Akmeninio kanalo rūmai, nei Terasa įstabių rašmenų, nei Terasa brangiau- 
sių paminklų“ (Guo Ruoxu, 1978, p.18-19). Jau vien rūmų, skirtų meno kūrinių saugojimui, 
skaičius liudija apie Song dinastijos valdymo laikų socialinį vaizduojamosios dailės statusą ir 
aukščiausio valdančiojo elito požiūrį į meną. Akademija tampa svarbiu valstybės išsilavinimo 
ir metodiniu centru su įvairių rangų gerai išlavintų dėstytojų personalu ir konkrečiai meno 
rūšiai pritaikytomis dirbtuvėmis. Akademijos nariams buvo suteikti aukščiausi valdininkų 
rangai, o priklausomai nuo to buvo mokami solidūs atlyginimai. Greta jų už atskirų valdovo 
svarbių užsakymų įgyvendinimą buvo taikomi papildomi apmokėjimai. 

Vakaruose analogiškų Meno akademijų formavimosi procesas išryškėja daug vėliau 
ir taip pat yra sąlygojamas priešakyje europietiškų tautų žengusioje prancūzų kultūroje 
išryškėjusios mokslinės ir meninės veiklos diferenciacijos, kuri atsispindi skirtingų perspek- 
tyvių išsilavinimo sistemų įsigalėjime ir yra lydima savarankiškų nuo Mokslo akademijos 
atsiskyrusių meno institucijų Karališkos tapybos ir skulptūros akademijos (Acadėmie royale 
de peinture et de sculpture, 1648), Muzikos akademijos (Académie de musique, 1669) ir Ar- 
chitektūros akademijos (Acadėmie darchitecture, 1671) ir 1816 m. Dailiųjų menų akademijos 
(Acadėmie des Beaux-Arts) Paryžiuje atsiradimo. Šie instituciniai poslinkiai sąlygoja ne 
tik formalų tapybos, skulptūros, muzikos, architektūros atsiskyrimo nuo amatų įteisinimą, 
tačiau liudija apie dailiųjų menų (tapybos ir skulptūros) privilegijuotą vietą tuometinėje 
menų hierarchijoje. 

Su aptariamais instituciniais pokyčiais Lei“ LT 
tiesiogiai siejasi ir naujo aukštesnio už E | T 
amatininkus tapytoju ir skulptoriu soci- 
alinio statuso įtvirtinimas, grindžiamas 
profesinio parengimo išskirtinumu. Tačiau 
lygiagrečiai skleidžiasi ir kiti svarbūs su ` ~~~ 
naujos „dailiųjų menų“ (beaux-arts) sąvo- 
kos išplitimu susiję procesai, kurie keičia 
visuomenės požiūrį į tapybos, skulptūros, 

o kiek vėliau ir muzikos, architektūros bei 

jų kūrėjų funkcijas, socialinį statusą, kūrėjo 
talentą, jo santykius su mecenatais ir pan. Iš 

čia plaukia jau romantizmo ir neklasikinės 

meno filosofijos kūrėjų visapusiškai išplė- 

tota masei priešpriešinamo genijaus, arba Ma Yuan. Gėrėjimasis slyvos žydėjimu. XIII a. pr. 
unikalaus menininko, išskirtinumo teorija. Albumo lapas, spalvotas tušas, šilkas 

Šios elitinės tendencijos Kinijoje 
buvo švelninamos valstybinių egzaminų sistemos, kuri suteikia galimybę aktyviai skverbtis į 
aukščiausius valstybinio valdymo ir Akademijos elito sluoksnius talentingiems įvairių socia- 
linių sluoksnių žmonėms. Beje, jų įtaka ir vaidmuo valstybės gyvenime, valdant Tang ir Song 
dinastijoms, ženkliai auga. | 

Aukščiausią klestėjimą Tapybos akademija išgyvena aštuntojo Šiaurės Song dinastijos 
imperatoriaus Huizongo (valdė 1100-1125) valdymo metu, kuomet labai sustiprėjo jos ir 
akademijos narių socialinis prestižas. Tai – puikiai išsilavinusi asmenybė, rafinuotas estetas, 
subtilus kaligrafijos, tapybos, muzikos, arbatinės ceremonijos meistras, rašęs teorinius filoso- 
fijos ir medicinos traktatus. Jis sukūrė daug puikių gėlių ir paukščių žanro tapybos kūrinių. 
Huizongas uždraudžia budizmą ir visokeriopai remia daoizmo šalininkus. 1104 m. jis pradeda 
didžiules menų sistemos reformas. Imasi kurti kaligrafijos ir tapybos mokyklų tinklą, kuris 
aprėpia įvairius imperijos kultūros centrus. Į tas mokyklas atrenkami pagal teptuko valdymo 
technikos egzaminą gabiausi jauni žmonės. 

1112 m. aristokratijos atžaloms skirtas Kaligrafijos ir Tapybos mokyklas jis paverčia 
imperatoriška Tapybos (Houa Yuan) akademija. Joje veikia kaligrafijos skyrius, kuriame dės- 
tomos kaligrafijos meno subtilybės. Mokymo procesą sudaro trys studijų pakopos, kiekviena 
iš kurių vertinama egzaminais. Praktiniai užsiėmimai čia siejami su teorinėmis studijomis, 
daug dėmesio skiriama šedevrų kopijoms, pagrindinių kaligrafijos stilių pažinimui ir tobulam 
kaligrafijos meninės išraiškos priemonių įvaldymui. 

Subūręs savo rūmuose sostinėje Kaifenge daugelį žymiausių to meto kaligrafų ir tapytojų, 
Huizongas aktyviai įsijungia į prestižinės Dailės akademijos formavimo procesą, įsteigia naujus 
skyrius, kuriuose rengiami „gėlių ir paukščių“ vaizdavimo žanro bei religines daoistines ir čan 
temas kryptingai plėtojantys tapytojai. 1104 m. įkuriami Kaligrafijos ir Tapybos departamentai, 
savotiškos aukštosios mokyklos, o kaligrafijos eksperto pareigoms 1006 m. pakviečia dėstyti 
Mi Fu. Tačiau pradirbęs joje metus ekspertu (pabrėžiame ne dėstytoju), šis ekstravagantiško 
genijaus reputaciją turintis menininkas, paties imperatoriaus kilniaširdiškai apdovanojamas 

už nuopelnus ir išleidžiamas iš rūmų laisvai kūrybai. Tačiau nors ir trumpalaikis Mi Fu pasi- 
rodymas imperatorių rūmų aplinkoje nelieka be pėdsakų, akademinę peizažo tapybos aplinką 
užvaldo miglose paskendusių, išplautų formų vaizdiniai elementai. Šį poveikį patiria akademi- 
nės estetikos ir dailės korifėjus Guo Xi. 

Į Akademiją nuo 960 iki 1127 m. laikotarpiu pateko 76 talentingi gerai apmokami me- 
nininkai, tarp kurių buvo aukštus rangus turinčių garsių tapytojų ir kaligrafų, pavyzdžiui, Ma 
Yuan, Ma Lin, čan estetikos šalininkai vienuoliai Mu Qi ir Liang Kai. 

Pagrindinis dailininkų akademikų uždavinys - dėstymas akademijoje ir naujos dailininkų 
kartos pagal jau nusistojusią akademinių užsiėmimų programą sistemingas rengimas, taip pat 
privalomi atlikti teoriniai dailės tyrinėjimai. Nuo pagrindinių pareigų laisvu laiku jie galėjo 
atlikti privačių asmenų užsakymus ir kurti kūrinius pardavimui, kadangi kinų visuomenėje 
jau gyvavo ženklus kokybišką dailę vertinusių asmenų sluoksnis. Aukštas akademikų socialinis 
ir kultūrinis prestižas, palyginti su Vakarų šalimis daug vėliau atsiradusių akademijų, ženkliai 
demokratiškesnė akademijos funkcionavimo sistema, suteikianti daug laisvių dailininkams, 
leido akademikams daryti didžiulį poveikį visuomenės gyvenimui, estetinės ir meninės kul- 

"tūros plėtotei. 

Tapybos ir Kaligrafijos akademijos, ir visos kitos kinų institucijos turi griežtą hierarchinę 
struktūrą. Joms vadovauja aukšto rango valdininkas - toks akademinis rangas ir titulas yra 
„viršininkas, laukiantis [imperatoriaus] įsakymų“ (daizhao), toliau seka kiti rangai „pagarbiai 
laukiantys“, „meno mokytojai“, o žemiausią pakopą sudaro „mokiniai“. Išlaikę sudėtingus 
egzaminus Tapybos akademijos nariai įgauna teisę dėvėti purpurinės arba raudonos spalvos 
drabužius su juosta ir žuvies formos iš aukso arba jaspio pakabėlio prie juostos. Šie atributai 
liudija, kad Tapybos ir Kaligrafijos akademijų nariai prilyginami svarba socialinėje struktū- 
roje aukšto rango valdininkams. Rašytiniai šaltiniai liudija, kad valdant Šiaurės ir Pietų Song 
dinastijoms, iš 986 žinomų dailininkų akademijų nariais buvo 164 meistrai. Vadinasi, didžioji 
dailininkų korpuso dalis buvo dailininkais besidarbuojantys už akademijos ribų. Atlyginimą 
jie gaudavo už atliekamas valdininko pareigas, o kūryba jiems nebuvo pragyvenimo šaltiniu. 
Iš šio socialinio sluoksnio, kaip matysime vėliau, išplaukia įtakinga wenrenhua, intelektualų 
arba mokslinkų tapybos mokykla. 

Tačiau kelias į akademiko aukštumas dažniausiai buvo ilgas ir sudėtingas, reikalaujantis 
daugybės pastangų ir svarių nuopelnų tapybos srityje. Stojant į akademiją, pretendentams 
buvo privalu laikyti egzaminus, kuriems vadovaudavo pats imperatorius, tapybos egzaminui 
pasiūlydavęs privalomų sukurti tapinių temas. Po egzaminų, pretendentai priklausomai nuo 
kilmės buvo skirstomi į dvi skirtingas grupes: „mokslininkų“, kilusių iš aristokratijos, ir „ne- 
kilmingų“, dažniausiai kilusių iš prekybininkų bei paprastų gyventojų sluoksnio. Atlyginimas 
akademikams lyginant, pavyzdžiui, su amatininkų, kuriems buvo išskiriamos „lėšos pragyve- 
піти“, buvo mokamas neretai labai solidus „pagal nuopelnus“. 

Aukštą kaligrafo socialinį statusą patvirtina patikimi šaltiniai ir išlikę dokumentai. O apie 
Song epochoje išaugusį tapytojo statusą vaizdžiai liudija dokumentai, kuriuose rašoma, kad 
988 m. penkiems Akademijos nariams už nutapytus šilke paveikslus iš iždo išmokėta po 
100 šilko vienetų ir 30 000 monetų kiekvienam. O 1008-1016 m. imperatorius pasiūlė už ta- 
pybos ir paukščių žanro paveikslo nutapymą 500 lianų, tai yra per 10 kg sidabro (Пострелова, 
1976, p. 51). 

Narystė Akademijoje dailininkams tarsi 
garantuoja pasiturintį gyvenimą, tačiau kūry- 
binė laisvė neretai apribojama, o kūriniai cen- 
zūruojami, kadangi jie, tapytojai, kaligrafai, 
yra visiškai priklausomi nuo imperatoriaus, 
kuris užsakydamas parenka kūrinių temas, 
atlikimo medžiagas ir technikas. Vadinasi, 
kūrybinės laisvės erdvė Akademijoje tiesio- 
giai priklauso nuo imperatorių charakterio ir 
užgaidų. Ilgainiui Akademijoje išsiskleidžia 
įvairios dailės tradicijos ir stiliai, kurie kon- 
kuruoja dėl įtakos. Pagrindiniu Song aka- 
demijų dailininkų susižavėjimo objektu yra 
Tang epochos tapybos ir kaligrafijos meistrai. 
Akademijos tapybos ir kaligrafijos skyriuose Imperatorius Huizong. Kaligrafija. XII a. 
dėstomos šių menų subtilybės. Mokymo pro- Spalvotas tušas, šilkas 
cesą sudaro trys studijų pakopos, kiekviena iš 
kurių apvainikuojama egzaminais. Praktiniai užsiėmimai čia siejami su teorinėmis studijomis, 
daug dėmesio skiriama šedevrų kopijoms, pagrindinių kaligrafijos stilių pažinimui, tobulam 
kaligrafijos meninės išraiškos priemonių jvaldymui ir vaizdinio poetiškumo atskleidimui tapy- 
bos kūrinyje. Turėdami puikią materialinę bazę, aukšto rango valdininkų atlyginimus ir daug 
laisvo laiko, dailės akademijos nariai didelį dėmesį skiria reprezentacinių didelio mastelio su 
daugybę kruopščiai ištapytų detalių kūrimui. 

Rūmuose puikus kaligrafas imperatorius Huizong įkuria muziejų, kuriame surenkama nuo 
III a. daugybė tapybos ir kaligrafijos šedevrų. Jo tapybos kolekcijoje buvo 231 dailininko 6396 ta- 
pybos darbai. Huizong valdymo laikais kaligrafijos, tapybos, poezijos, muzikos kultivavimas tapo 
svarbia rūmų aukštuomenės ir provincijos aristokratų gyvenimo dalimi. 1074-1167 m. iš impe- 
ratoriškos šeimos išeina per 10 garsių dailininkų. Ypatingą populiarumą tuomet aristokratijos 
aplinkoje įgauna literatūros, poezijos vakarai, klesti miniatiūrinių peizažų tradicija. Susižavėjęs 
menais imperatorius tiek daug dėmesio skiria menams, kad apleidžia valstybės valdymo reikalus. 
Klestėjusi imperija užkariaujama karingų nomadų džurdžėnų, iš kurių nelaisvės sugebėjęs pa- 
bėgti jo sūnus Gaozong įkuria Pietų Song dinastiją su sostine dabartiniame Handžou, ten buvo 
atkurta Akademija ir toliau plėtojamos Šiaurės Song laikotarpio kultūros tradicijos. 

Valdant Ming dinastijai, penktojo šio dinastijos imperatoriaus Xuanzong valdymo metu 
(1426-1435), atkuriama Tapybos akademija. Nors joje stiprėja atsisukimas į tautines meno 
vertybes ir imperatoriaus keliamas reikalavimas atgaivinti didingų Tang ir Song dinastijų 
valdymo laikų meno tradicijas, tačiau valdovai jau nepajėgia joje sutelkti tokio talento asme- 
nybių, kokios buvo būdingos Song dinastijos valdymo laikams. Todėl jos visuomeninis statusas 
ir poveikis kultūros ir meno raidai menkėja, įsigali epigoniškos ir eklektiškos tendencijos, 
skleidžiamos jtakingiausio to meto teoretiko, tapytojo, kaligrafo Dong Qichang ir kitų jam 
artimų Akademijos narių. 

Naujas akademijos atgimimo etapas prasideda po Ging dinastijos imperatoriaus Gianlong 
1744 m. įvykdytų reikšmingų Hanlin akademijos atnaujinimo darbų, kuomet iškyla šeši garsūs 

to meto akademikai Jin Kun, Sun Hu, Lu Zhan, Wu Yu, Zhang Gi et Cheng Liang. Tačiau šis 
laikinas Akademijos veiklos suaktyvėjimo tarpsnis nepajėgia pakeisti objektyviai į nuosmukį 
klimpstančios vaizduojamosios dailės tendencijų, kurios XIX a. įgauna naują pagreitį ir tiesio- 
giai siejasi su imperijos politinės ir kultūrinės krizės procesais. Galiausiai imperija ir jos galią 
reprezentavusi akademija žlunga, užsidaro kaip atgyvenusios imperijos reliktas 1911 metais. 

Vadinasi, dar valdant Tangų dinastijai įkurtos ir daugiau nei tūkstantmetį šalyje gyvavu- 
sios Generalinės akademijos su dailės departamentais ir vėliau išsirutuliojusios Kaligrafijos ir 
Tapybos akademijos, paklojo tvirtą pamatą kinų tradicinės estetikos ir meno raidai. Nepaisant 
dramatiško įvairių kinų kultūros istorijoje skirtingų dinastijų imperatorių įkurtų Kaligrafijos ir 
Tapybos akademijų likimo, jų vaidmuo kinų kultūrai, estetinės minties ir meno raidai neabe- 
jotinai yra svarbus. Jos buvo svarbiais šalies politinio, administracinio, kultūrinio ir meninio 
valdymo institutais, kuriuos kontroliavo imperatorių rūmai. Neatsitiktinai šių institucijų veiklai 
išskirtinį dėmesį skiria imperatoriai, kurie neretai patys dalyvauja egzaminuose atrenkant talen- 
tingiausius šalies žmones valstybės valdymo sistemai, skiriant jiems postus bei apdovanojimus. 
Kita vertus, savo gyvavimo metu Akademijos tampa pagrindinėmis kinų estetinės ir meninės 
kultūros institucijomis, meninės kultūros elito akumuliacijos, kūrybos ir edukacijos židiniais, 
kuriuose rengiamos apgalvotos šalies estetinio ir meninio lavinimo programos, aukšto lygio 
mokslo ir meno kadrai. Ir galiausiai, juose koordinuojama sudėtingo meno institucijų ir moky- 
klų tinklo veikla, konfrontuodama su už ju ribų gyvavusiomis įvairiomis nonkonformistinémis 
tradicijomis, mokyklomis ir meno grupėmis, ryškėja ir skleidžiasi daug svarbių kinų estetikos 
ir meno tradicijos savitumą apsprendusių reiškinių. 

Kinų meno Akademijų nariais per šimtmečius yra tapę kinų tradicinės kultūros elitas, 
išsilavinę menininkai, kurie ne tik reiškiasi mažiausiai kelių menų srityse, tačiau ir meno 
teorijos srityje. Tarp buvusių Akademijų narių galime paminėti garsius korifėjus, padariusius 
svarų indėlį į įvairias kultūros ir meno sritis: poetus Li Bai, Bai Juyi, tapytoją ir dailės istoriką 
Zhu Jingxuan, tapytojus Li Tang, Xia Gui, Zhang Zeduan, Liang Kai, Ma Yuan, Ma Lin, Mu Gi, 
kaligrafą, tapytoją, poeta Zhao Mengfu, kuris vadovauja Akademijai nuo 1314 iki 1320 metų. 
Vertėtų taip pat paminėti Ming dinastijos valdymo laikais įtakingą kaligrafą, tapytoją ir meno 
teoretiką, taip pat vadovavusį akademijai Dong Gichang, o Ging dinastijos valdymo metu - 
tapytojus Jin Kun, Sun Hu. Visi jie paliko svarbų idėlį kinų kultūros, meno istorijoje ir daugelis 
jų kūrinių iki nūdienos tebėra aktualūs. 

Menininko vaizdinys 


Gvildendami kinų meno filosofijos problemas, neišvengiamai susiduriame su savita menininko 
samprata, kuri gerokai skiriasi nuo Vakaruose vyraujančių požiūrių į menininką, jo santykius 
su supančiu pasauliu ir meninės kūrybos procesą. Todėl siekiant geriau pažinti kinų meno 
filosofijoje susiformavusios sistemos „menininkas“ — „supantis pasaulis (kinų dailėje tai yra 
pirmiausia gamta)“ - „meninė kūryba“ - „meno kūrinys“ - „meno suvokimas“ savitumą tiks- 
linga pradėti nuo meninės kūrybos subjekto, arba menininko, kuris Vakarų estetikos ir meno fi- 
losofijos tradicijoje neretai įvardijamas genijaus ir talento sąvokomis. Tiesą sakant, vakarietiškas 
menininko išskirtinumo sureikšminimas kinų meno filosofijai nėra būdingas, kadangi Kinijoje 
menininkas save pirmiausia suvokia tradicijoje, kaip neatsiejamą iki tol gyvavusios kultūros 
tradicijos dalį, o perdėtas egocentrizmas, nuopelnų svarbos sureikšminimas čia traktuojamas 
kaip akivaizdus asmenybės paviršutiniškumo ir nevisavertiškumo požymis. 

Menininko funkcija visuose civilizaciniuose pasauliuose siejasi su skirtingo nuo gamtos 

_ vaizduotės polėkių gimdomo meno pasaulio kūrimu. Įgyvendinant šią funkciją iškyla kon- 
kretaus menininko asmenybė, jos kūrybinis potencialas, išsilavinimas, talento galia, santykis 
su anksčiau gyvavusiomis meno tradicijomis. Nepakeičiamų žmonių nėra visuose kūrybos 
srityse, išskyrus meninės, kurioje svarbą įgauna unikalus menininko talentas, jo individualus 
kūrybinis potencialas, imlumas išorinio pasaulio įspūdžiams, sugebėjimas reikšti savo kūrybi- 
nius sumanymus įtaigia menine forma. Šiuo aspektu žvelgiant į menininką, apie jokį metafizinį 
jo sugebėjimų sureikšminimą negali būti kalbos, kadangi konkrečių savybių visuma nulemia 
meninės veiklos rezultatų savitumą ir estetinę vertę. 

Menininkas ir meno teoretikas tradicinėje kinų kultūroje dažniausiai yra tas pats žmogus 
viename asmenyje, Jis kaip savita asmenybė formuojasi wen kultūros aplinkoje, vertina jos 
laimėjimus, kūrybinėje veikloje pasikliauna savo talentu, įvairiapusio išsilavinimo teikiamomis 
galimybėmis, anksčiau sukauptos meno tradicijos galia, jos įsisavinimu ir tolesniu vaisingu 
plėtojimu, kuris suteikia galimybę gimdyti sudėtingiausius minčių ir įspūdžių junginius. Čia 
subjektyvumo, savito pasaulio regėjimo veiksnys įgauna ypatingą aktualumą, nes niekas, iš- 
skyrus patį menininką, negali išreikšti savo santykio su supančiu pasauliu taip nepakartojamai 
kaip jis. Siekdamas išreikšti savo dvasinio gyvenimo pilnatvę, jautriausius vidinius išgyveni- 
mus, slapčiausias mintis, jis persijungia į tą kūrybingos asmenybės saviraiškos sritį, kurioje 
subjektyvumas ieško emocinių ir intelektualių ryšių su kitų žmonių jausmais bei išgyvenimais. 

Gvildenant menininko problemas kinų kultūros tradicijoje, pažymėtina, kad jo, kaip ir 
meno, socialinis statusas kinų visuomenėje nuo kinų imperijos atsiradimo laikų buvo aukštesnis, 
galbūt tik išskyrus Renesansą Vakarų kultūros tradicijoje, kai regime panašią menininko vietą 
socialinėje hierarchijoje. Menininko statuso iškilimas kinų civilizacijoje tiesiogiai siejasi su 
meniniais šalį valdančio elito poreikiais ir menininkų sluoksnio aktyviu įsijungimu į valstybės 
valdymo struktūras. Aukštam menininkų socialiniam statusui įtaką daro ir kinų imperijoje 
gyvavusi valstybinių egzaminų sistema, kuri iš pretendento į aukščiausius valstybinės tarnybos 
postus reikalauja gero meno teorijos pažinimo ir praktinių įgūdžių kaligrafijos, tapybos, poezijos 
ir kitų menų srityse. Galiausiai šis šimtmečiais vystomas imperijos valdymo struktūrose meno 
sferos svarbos suvokimas padeda tokiems požiūriams įsišaknyti kinų intelektiniame elite, kas 
savo ruožtu taip pat sąlygoja menininko socialinio statuso augimą. 

Norétysi taip pat atkreipti skaitytojy 
démesj, kad skirtingai nei Vakaruose, kiny 
kultūroje sąvoka „menininkas“ yra glaudžiau 
susijusi su sąvoka „tradicija“, kadangi tikro 
menininko gimimas čia susisieja su gyvybin- 
gos tradicijos įsisavinimu, jos vaisinga tąsa. 
Iš čia kyla „meno kelią“ pasirinkusiai asme- 
nybei keliamas reikalavimas: sekti didžiųjų 
praeities meno meistrų nubrėžtais keliais. 
Tačiau kartu didis menininkas čia kartu 
suvokiamas ir kaip didis savo srities meis- 
tras. Jo idėjų, kūrybos principų unikalumą, 
poveikio galią tiesioginiams mokiniams ir 
adeptams įvairiuose meno filosofijos pakrai- 
pose ir mokyklose nulemia ne tik ištikimybė 
konkrečiai gyvuojančiai tradicijai, tačiau ir * 
daugybė kitų estetinių ir etinių veiksnių. Shitao. Autoportretas. Fragmentas. 1642 m. 
Pavyzdžiui, konfucianizme, greta kilnaus Tušas, popierius 
žmogaus idealų, griežtų etinių elgesio princi- 
py, svarbia tikro menininko misija yra laikomas ir nuolatinis naujų tolesnės tradicijos plėtotės 
kelių, stiliaus bruožų, meninės išraiškos galimybių ieškojimas, atvėrimas ir praturtinimas. 
Daoizme ir čan neaptinkame taip akivaizdžiai išreikštų tradicinių ir normatyvinių nuostatų. 
Tačiau visose pagrindinėse kinų meno filosofijos kryptyse didis menininkas yra suvokiamas 
ir kaip Mokytojas, kuris siekia naujame lygmenyje sintetinti savo pirmtakų idėjas, kūrybos 
principus, atskleisti naujas konkrečios meno srities raidos perspektyvas. 

Ši mūsų konkrečiame kontekste pavartota sąvoka „Mokytojas“, kaip ir daugelis kitų kinų 
estetikoje ir meno filosofijoje vartojamų, yra situacinė, daugiareikšmė, turinti nemaža priklauso- 
mų nuo konkretaus konteksto konotacijų, kurių esmę padeda geriau suprasti dailininkų terpėje 
iš senovės paplitusio priesako: „Kurti remiantis Mokytoju“ interpretacijos. Šia sparnuota fraze 
kinų estetikos ir meno tradicijoje įvardijamas ne tik konkretus tiesioginis mokytojas ar didis 
konkrečios meno srities meistras, tiesiogiai teikiantis žinias savo mokiniams, tačiau ir pats 
Gyvenimas bei neišsemiama Gamtos pasaulio harmonija. Ji skleidžiasi priešais imlaus grožiui 
menininko akis kaip atversta Gyvenimo ir Gamtos knyga. Vadinasi, „meno kelią“ pasirinkusiai 
asmenybei būtina mokytis skaityti, šifruoti Gyvenime ir Gamtoje glūdinčių gelminių reiškinių, 
simbolių, metaforų ir vaizdinių prasmes. Kitas svarbus autentiško menininko tapsmo veiks- . 
nys yra wen kultūros šerdį sudarančių ir elito vystomos menų hierarchijos viršūnėje esančių 
poezijos, kaligrafijos ir tapybos principų meistriškas įvaldymas, 

Iš tikrųjų menininko asmenybės laipsnišką iškilimą išsilavinusių žmonių sluoksniuose dar 
daugiau nei prieš du tūkstantmečius Han imperijos gyvavimo laikais lydi muzikos, poezijos ir 
kaligrafijos principų įsisavinimo svarbos suvokimas ir šių menų išsiskyrimas į savarankiškas 
kūrybinės veiklos sritis, o vėliau ir iš kaligrafijos išsivysčiusios tušo tapybos principų įvaldymo 
svarbos suvokimas. Šios tendencijos akivaizdžios tampa Jin dinastijos valdymo laikais, tačiau 
išsiskleidžia tik Tang epochoje, kai ženkliai išauga intelektualių rašto žinovų ir menininkų 

socialinis sluoksnis. Jo įtakos imperatorių rūmų aplinkoje ir visuomenės gyvenime augimas 
kinų civilizacijoje tiesiogiai siejasi su besikeičiančia meninių disciplinų prisodrinta valstybinių 
egzaminų aukšto rango valdininkams sistema ir kaligrafijos, poezijos, muzikos plitimu ne tik 
aristokratijos sluoksniuose, tačiau ir augančiuose provincijos kultūros centruose, kuriuose 
stiprėja talentingų menininkų konkurencija. 

Menininko įvaizdžio tapsmui tradicinėje kinų kultūroje įtaką daro daug skirtingų veiksnių, 
tačiau pirmiausia įtakingiausiuose filosofinėse mokyklose - konfucianizme, daoizme ir čanbu- 
dizme - besiformuojančios idėjos, kurios sąveikaudamos papildo vienas kitą. Pagrindinių meni- 
ninkui priskiriamų savybių visuma skirtingais istorinės raidos tarpsniais keičiasi, tačiau daugelis 
pamatinių nuostatų išlieka stabiliomis. „Kai kinų teoretikai vardina savybes, būtinas menininkui, 
jie neišvengiamai sujungia konfucinius ir daoistinius idealus. Panašiai kaip šie du mokymai susi- 
jungia neokonfucianizme, jie sugyvena vienas su kitu menininko asmenyje, kuris paprastai savo 
išsilavinimu yra mokslininkas konfucianistas ir daoistinis atsiskyrėlis savo nuostatomis. Tokių 
skirtingų savybių jungtis teikia kinų menininkui santūrumą ir jėgą. Jo kūryba buvo pažymėta 
tikro didingumo antspaudu, kuomet konfucinis sveikas protas, saiko jausmas ir aiškumas jungiasi 
jame su laisve, natūralumu, paslaptingumo skraiste, būdinga daoizmui“ (Rowley, 1947, p. 22). 

Kinų ir Vakarų civilizacijose regime skirtingus požiūrius į menininko erudiciją. Vakarų 
meno filosofijoje menkai vertinama menininko erudicija, kuri priskiriama mokslininko kompe- 
tencijos sričiai, o kadangi kūryba skleidžiasi praktinio pažinimo srityje, čia įsivyrauja požiūris, 
kad erudicija jam jokių ypatingų pranašumų nesuteikia. Kinų meno filosofijai, suartinančiai 
menininko ir mokslininko asmenybes, jų interesus ir kūrybinės veiklos tikslus, toks požiūris yra 
svetimas. Čia įsivyrauja nepalyginamai pagarbesnis požiūris į menininko išsilavinimą; aukštai 
vertinama menininko erudicija, jo išsilavinimo fundamentalumas, įvairiapusiškas gyvenimo 

ir gamtos reiškinių pažinimas visose, net atrodančiose nereikšmingai, jų apraiškose. Kinų 
dailininkų aplinkoje paplinta patarlė: „Prieš imant į rankas teptuką reikia pėsčiomis nueiti 
dešimt tūkstančių li ir perskaityti dešimt tūkstančių knygų“. Toks „meno kelią“ pasirinkusios 
asmenybės pirmapradžių uždavinių formulavimas vaizdžiai liudija apie atsakingą kinų požiūrį 
į menininko profesijos pasirinkimą. 

Įdėmiau analizuodami didžiųjų kinų menininkų intelektualines biografijas, įsitikinsime, 
kad priklausomai nuo jų socialinės padėties, gyvenimo būdo, auklėjimo formuojasi skirtingi 
požiūriai į supantį pasaulį, gamtą, gyvenimo ir kūrybinės veiklos tikslus, filosofinius, religinius 
mokymus, konkrečius estetinius ir meninius požiūrius. Visą tai ir sudaro konkrečiai tradicijai, 
krypčiai, mokyklai priklausančių menininkų pasaulėžiūros pagrindą. Kartais tos pasaulėžiū- 
rinės nuostatos nėra aiškiai išreikštos, neretai jos patiria kūrybinės evoliucijos eigoje esminius 
pokyčius, kartais skirtingos pasaulėžiūrinės pozicijos suartėja ir savitai reiškiasi menininko 
estetinėje pasaulėžiūroje, tačiau kaip tai bebūtų, niekuomet negalima ignoruoti šio svarbaus 
veiksnio, siekiant suvokti gelminius menininko kūrybos sluoksnius. 


Talento universalumas ir meistriškumas 


Būtina bet kokios prasmingos meninės kūrybinės veiklos sąlyga čia dažniausiai teigiama per ypatin- 
gas įgimtas ir per gyvenimą išplėtotas kūrybines galias, vadinamas talentų. Kita vertus, suvokiama, 
kad kiekvieno konkretaus menininko kūrybinės veiklos rezultatai, jo poveikio jėga visuomeninei 
sąmonei, sugebėjimas kūryba komunikuoti su kitais, visada tiesiogiai priklauso nuo konkrečios 
asmenybės mastelio, jo humanitarinės kultūros, imlumo, sugebėjimo atsiriboti nuo neesminių, 
empirinių kūrybos aspektų ir menininko talento galios. Talentas čia suvokiamas kaip sudėtinga as- 
menybės psichinės struktūros organizacijos struktūra, kuri nulemia kūrybos galimybes ir jų sklaidos 
kryptį, menininko pasirinktą kūrybos formą ir meninės veiklos kryptį. Menininko kūrybiškumas 
visada skiria vieno menininko kūrybos gelmę ir įtaigumą nuo kito bei daugybės eilinių žmonių. 

Iš mūsų aukščiau aptarto išsilavinimo ir erudicijos svarbos kinų meno filosofijos tradici- 
joje tiesiogiai išsirutulioja ir talento universalumo ir meistriškumo tobulinimo būtinybė. Kinų 
meno filosofijos traktatuose daug kalbama apie įvairius menininko kūrybinės veiklos rezultatus, 
įtaką darančius veiksnius, iš kurių nuolatos išskiriamas meninės raiškos universalumas, geras 
artimų meno rūšių, pirmiausia „trijų didžiųjų menu" (poezijos, kaligrafijos, tapybos), meninės 
išraiškos priemonių įvaldymas. Kita vertus, aptariant besivystantį menininko talentą, Kinijoje 
vertinamas ne tik kūrybinės raiškos universalumas, tačiau ir išpuoselėtas profesionalumas 
pagrindiniuose žanruose ir netgi siaurose konkrečių meno formų, detalių, objektų vaizdavimo 
srityse, kuris suvokiamas kaip svarbus vaisingo menininko meistriškumo tobulinimo veiks- 
nys. Iš čia kyla kitas specifinis menininko kūrybinės veiklos bruožas; daugelis jų konkrečiais 
gyvenimo ir kūrybinės veiklos tarpsniais susitelkia į labai konkrečių meno žanrų, pavyzdžiui, 
konkrečių kaligrafijos uždavinių ar, pavyzdžiui, bambuko ar laukinės slyvos tapybos principų 
tobulo įvaldymo, о, įgyvendinęs šį uždavinį, pereina prie kito ir taip toliau, nuosekliai žingsnis 
po žingsnio juda toliau, siekdamas meistriškai įvaldyti konkrečios meninės išraiškos srities 
galimybes. Klasikiniais tokios autentiškos kūrybos sampratos pavyzdžiais galima laikyti Mi 
Fu, Zhao Mengfu, Ma Yuan, Shitao ir daugybę kitų didžių kinų dailės meistrų darbus. 

Konfucinei estetikai, skirtingai nei Vakarų romantinės, neklasikinės ir modernistinės este- 
tikos tradicijoms, svetimas genijaus kultas, jo savivalės iškėlimas. Čia vyrauja prieš subjektyvu- 
mą nukreipta nuostata, menininko siekis suvokti save tradicijoje, prislopinti savąjį „aš“ ir atvira 
širdimi pasinerti į rašto kultūros tradiciją. Todėl konfucinės estetikos formuojamas menininko 
vaizdinys pirmiausia siejasi su civilizuotumu, konfucinės rašto kultūros tradicijos pažinimu, 
asmenybės lavinimusi, nuolatiniu tobulėjimu, išplaukiančiu iš nepasitenkinimo pasiektais 
rezultatais. Tai skatina vadovavimasis Konfucijaus priesaku: „Kas trokšta greito pasisekimo, 
tas nepasiekia tikslo“ (Konfucijus, 2013, p. 164). Daoizmo šalininkai suminkština konfucinės 
menininko teorijos apibrėžtumą ir įveda kūrybinio mąstymo spontaniškumo svarbą grindžian- 
čias idėjas, aukština spontaniškumo ir improvizacijos svarbą menininko kūrybos procese. Šias 
daoistines nuostatas savitai plėtoja čan šalininkai, stiprindami meditacinius ir introspekcinius 
aspektus, Šių skirtingų menininkų sampratų sąveikoje ankstyvaisiais viduramžiais menotyrinės 
pakraipos traktatuose ryškėja skirtingų menininkų tipų teorijos arba, kitais žodžiais tariant, 
menininkų skirstymas į įvairias pagal pasiektą profesinio meistriškumo lygį kategorijas. 

Pradedant V a. Xie He traktatu, kinų estetikos tradicijoje įsigali dailininkų dalijimo į trijų 
pagrindinių kategorijų - aukščiausio, vidutinio ir žemiausio - bei devynių smulkesnių gradacijų 
klasifikavimo tradicija, kuri su nežymiais pokyčiais išlieka daugelyje vėlesnių estetinių tekstų. 
Pavyzdžiui, IX a. istoriografo Zhu Jingxuan traktate „Užrašai apie garsius Tang dinastijos daili- 
ninkus“ aptinkame tris pagrindines skirtingo talento dailininkų kategorijas (kiekvienoje kurių 
dar išskiriamos trys detalesnės gradacijos - aukščiausių, vidutinių ir žinomų): 1) „dvasingi“ 
(shen), kupini dvasinių polėkių ir magiškos poveikio suvokėjams galios, 2) nuostabūs (miao) ir 
3) įgudę arba patyrę (neng) arba, kitais žodžiais tariant, turintys deramą kompetenciją. Prie šios 
trinarės kvalifikacinės sistemos traktato autorius įveda dar vieną aukščiausią ketvirtą dailininkų 
nevaržomų (su yi) įprastinių apribojimų kategoriją, kuri nepaklūsta įprastiniams estetiniams 
vertinimo kriterijams. Šiems nesukaustytiems ir išsivadavusiems iš bet kokių apribojimų ar 
dogmų dailininkams ilgainiui suteikiama aukščiausia vieta skirtingų menininkų tipų hierar- 
chijoje, o daugeliui daoizmo ir čan estetikos šalininkų jie tampa autentiško menininko etalonu. 

Kitas konceptualus kinų estetikas, 
ypatingą dėmesį skyręs meninės kūrybos 
subjekto ir meninės kūrybos problemoms, 
Jing Hao IX a. pabaigoje pateikia keturias 
kokybiškai skirtingas dailininkų katego- 
rijas: dieviškų (shen), nuostabių (miao), 
keistų arba neįprastų (ci) ir amatininkiškų 
(Jing Hao, 1965, c. 75). Pirmieji, anot jo, be 
jokių ypatingų pastangų išgauna norimas 
formas remdamiesi gamtos virsmais. An- 
trieji, išsiskiriantys rafinuotumu, elegancija, 
subtilumu, įsismelkia savo mintimis į neiš- 
semiamą dangaus ir žemės formų įvairovę. 
Todėl kūriniuose jie taip perteikia daiktus, 
kad pastarieji atitinka tapytojo charakterį, 
jausmus, išsilavinimą, kūrybos principus ir 
taisykles. Keistas dailininko tipas išsibarsto 
besaikėse detalėse, kurios taip skiriasi nuo 
tikros vaizduojamų daiktų prigimties, kad 
kūrinių turinys įgauna vienpusiškumą. 
Nors tokio dailininko kūriniuose išlieka 
teptuko pėdsakai, tačiau pristinga minties. 
Ir galiausiai amatininkiški dailininkai iš 
mažų fragmentų kombinacijų sukuria 
smulkmenišką nupigintą grožį, kuris tik 
išoriškai žvelgiant atitinka didžius kūrybos Tang Yin. Tao Gu skaitantis poemą. XVI a. pr. 
principus (Jing Hao, 1965, p. 75). Spalvotas tušas, šilkas 

Suprasdami įgimto talento reikšmin- 
gumą kūrybai, kinų mąstytojai ir meno teoretikai vis dėlto nuolatos kalba apie įgimtų suge- 
bėjimų įvairiapusiško plėtojimo būtinybę: plataus išsilavinimo, praeities kultūros tradicijų, 
pasirinktos bei gretimų menų techninių meninės išraiškos galimybių tobulo įvaldymo svarbą. 
Vyraujantis kinų meno filosofijoje ir meno teorijoje tikro menininko savo srities meistro 
vaizdinys pirmiausia formuojasi veikiant daoistiniams, o vėliau ir čan estetiniams idealams, 
iškeliantiems nusišalinimo nuo aktyvios socialinės veiklos, vienatvės, tylos ir vidinio susikaupimo 
svarbą. Daugelio didžių kinų menininkų raidos kelias, kaip rodo plačiai paplitę istoriografiniai 
daug dėmesio menininkų biografijoms skiriantys traktatai, beveik visuomet yra nelygus, ka- 
dangi meniniai įgūdžiai ir iš jų išplaukiantis profesinis meistriškumas plėtojasi banguojančiai. 

Svarbiu dailininko meistriškumo augimo, jo techninio tobulėjimo ir tapybos pagrindų 
įsisavinimo veiksniu kinų vaizduojamosios dailės teorijoje yra mokymasis iš idealių konkre- 
taus dailės žanro pavyzdžių, tai yra didžiųjų praeities tapybos meistrų kūrinių kopijavimas. 
Mokytis iš jų, sekti jų nubrėžtais tapybos raidos keliais, kruopščiai kopijuoti jų kūrinius - tokia 
pedagoginė praktika laikoma ankstyvajame menininko stiliaus formavimosi etape vieninteliu 
teisingu ir privalomu tapybos technikos subtilybių mokymosi priemonių. Vadinasi, tradicinėje 

kinų menininkų parengimo sistemoje kopijavimas yra suvokiamas kaip būtina tarpinė meninio 
tobulėjimo grandis įvaldant tikrą meistriškumą konkrečioje meno srityje. Todėl Kinijoje ypač 
nuo Ming dinastijos valdymo laikų nuolatos perleidžiama daug meninio lavinimo tikslams 
skirtų sąvadų ir metodinių priemonių su geriausių meistrų tapybos kūrinių iliustracijomis. 


Menininkas kaip mąstytojo analogas 


Specifinius talento sklaidos bruožus, anot kinų teoretikų, pirmiausia nulemia jo vaisingas 
sąlytis su gyvybinga tradicija ir mokykla, tačiau nenuvertinamas ir individualus konkretaus 
menininko kūrybinis potencialas bei kiti menininko kūrybinių galių sklaidai įtaką darantys 
veiksniai. Būti menininku, tai, anot kinų teoretikų, — turėti nuo vaikystės įgimtas kūrybinės 
galias, kurias pirmiausia išplėtoja geriausių praeities pavyzdžių pažinimas ir kruopštus jų 
įsisavinimas. Nors kinai nuolatos pabrėžia kūrybinės energijos, vaizduotės galios, įkvėpimo, 
intuicijos ir kitų įgimtų sugebėjimų meninėje kūryboje svarbą, tačiau dar nuosekliau teigia jų 
atkaklaus ir kryptingo puoselėjimo būtinybę. 

Kalbant apie menininko kūrybinį potencialą, dažniausiai pabrėžiama ne racionalaus 
mąstymo, o tradicijos pažinimo ir įsisavinimo gelmė, išsilavinimo fundamentalumas ir įvai- 
riapusiskumas (menininkas čia neatsiejamas nuo mąstytojo, išminčiaus). Greta iškyla tokių 
menininko kūrybinio potencialo elementų, kaip darbštumas, vaizduotės galia, įkvėpimas, 
intuicija, formos, spalvos, muzikalumo, ritmo, apimties struktūrų, kompozicijos jausmas. Iš čia 
kyla išskirtinė jausmingumo, poetinio pasaulio suvokimo, simbolinio ir metaforinio mąstymo 
svarba, gebėjimas siurbti į save išorinio pasaulio, ypač gamtos, garsus, spalvas, formas. Kita 
vertus, tikram menininkui yra būtinas visų praeities kūrybos stilių geras pažinimas ir išskirtinis 
techninio meistriškumas pasirinktoje kūrybos srityje. 

Gvildenant menininko kūrybinio potencialo sklaidos galimybes, traktatuose nuolatos 
išnyra mintys apie energetinius kūrybingos asmenybės išteklius; kartais jie skleidžiasi nuose- 
kliai, kartais stebėtinai sparčiai, tačiau ilgainiui per gyvenimą blėstant gyvybinei energijai (gi), 

talento kūrybiškumą skatinančių energetinių 
veiksnių poveikis gęsta. Todėl tikro meninin- 
ko samprata kinų estetikos tradicijoje neretai 
siejama su energetinių išteklių kaupimu, jų 
atsakingu saugojimu, savasties ugdymu, jos 
išryškinimu, atsiribojimu nuo negatyvių 
išorinių poveikių, nenoro tuščiai iššvaistyti 
savo kūrybinio (suprask, energetinio) po- 
tencialo jėgas, o jas nuosekliai ir nevaržomai 
skleidžiant kūrybinės dvasios polėkiams 
artimoje gamtos ir bičiulių aplinkoje. 

Tiesioginis įsiterpimas į įvairius gyveni- 
mo procesus, pažinimas jų „iš vidaus“, anot 
kinų teoretikų, atveria menininkui įvairesnes 
savo kūrybinio potencialo panaudojimo ga- 
limybes, meninės raiškos ir improvizacinių 
galimybių lauką. Kuo platesnis, gilesnis ir 
subtilesnis yra menininko išorinio pasaulio 
pažinimas, tuo sėkmingiau gali skleistis jo 
talentas. Svarbiais kūrybingumą skatinančiais 
veiksniais kinų meno filosofijos tradicijoje yra 
laikomas atsiribojimas nuo išorinio pasaulio 
ir tiesioginis sąlytis su pagrindiniu meninin- 
kui teikiančiu įkvėpimą veiksniu - Gamta, 

Kinų menininkai, išskyrus konfucia- 
nizmo adeptus, dažniausiai per daug nesu- х 
reikšmina racionalaus pažinimo svarbos. Tai Dai Jin, Atsiskyrėlis Xu Yu besiilsintis prie vandens. 
susiję su jų santykio su tikrove ypatumais, XV a. pr. Spalvotas tušas, šilkas 
kuriame svarbus vaidmuo tenka nesąmonin- 
gam intuityviam tikrovės pažinimui, Meninio pažinimo gelmė čia siejama ne tiek su įgimtomis 
savybėmis (jų svarba pripažįstama), kiek su menininko gyvenimiška patirtimi, jo sugebėjimo 
pasinerti į gelminius būties, gamtos pasaulio ir gyvenimo pilnatvės pažinimo sluoksnius. 
Kuo turtingesnė menininko patirtis minėtose srityse, tuo yra gilesnis jų meninis pažinimas ir 
įtaigesni meninės kūrybos rezultatai. Vadinasi, kinų meno filosofijoje menininko intuityvus 
pažinimas nėra suvokiamas kaip kažkas priešingo sąmonės veiklai. 

Menininko kūrybinio potencialo sklaidoje taip pat pabrėžiami keli kiti svarbūs aspektai: 
pirmiausia nesavanaudiškumas, atsiribojimas nuo neesminių dalykų, griežtos savidisciplinos, 
psichologinės treniruotės, moralios nuo jaunų dienų atsakingai žvelgiančios į savo pasirinktą 
profesiją asmenybės ir jos universalaus išsilavinimo ugdymas. „Tapytojo kelias pagal savo esmi- 
nes nuostatas reikalauja atsiribojimo, kūrybinio susikaupimo ir nesavanaudiškumo. Žengiant 
šiuo keliu būtina širdyje nešti tyrumą, neįprastumą, nesiekti šlovės ir naudos. Tik tuomet jis 
tampa vertu pasišventimu tapybai. Perimant, kopijuojant klasikinės ir šiuolaikinės tapybos 
laimėjimus, dailininkui neverta girtis savo laimėjimais“ (Qi Baishi, 1969, p. 509). 

Iš čia kyla išskirtinis traktatų autorių 


REA kai ; dėmesys sąlyčio su gamtos energijomis ieš- 

попу, įvairių techninių subtilybių, meninės 
išraiškos priemonių įsisavinimas be ko 
neįmanomas tikro konkrečios meno srities 
meistro atsiradimas. Autentiško menininko 
sampratai taip pat būdinga gili savirefleksija, 
aiškiai išreikšti introspekcijos leitmotyvai ir 
didžiai asmeninio požiūrio į meną ir savo 
kūrybą iškėlimas. Taip, pavyzdžiui, garsus 
XII a. tapytojas Mi Fu sūnus Mi Youren 
pastebi: „Žmonės, kurie žavisi mano tapy- 
tojo talentu, labai menkai suvokia tą mano 
vidinį regėjimą, kuris turi įtakos mano 
tapybai ir kuris ženkliai skiria nuo kitų 
dabartinių tapytojų“ (Cheng, 1989, p. 27). 
Menininkas kinų meno filosofijos 
traktatuose dažniausiai vaizduojamas kaip 
vienišius, nusišalinęs nuo išorinių būties 
formų, susireikšminimo, karjeros privalu- 
mų ir sąmoningai pasirinkęs harmoningą 
susiliejimą su gamtos energijomis. Vienišu- 
mas, atsiribojimas, išėjimas ar pabėgimas 
nuo svetimų visuomeninės būties formų, 
socialinių konvencijų, klajonės Visatos 
bekraštybėse, buvimas gamtos prieglobs- 
tyje „nuošalioje buveinėje“ suvokiami 
"-———— kaip neatsiejama autentiškos asmenybės, 
Wen Zhengming. Gyvenimas aukštikalnėse. 1543 m. mąstytojo ir menininko savasties dalis. 
Spalvotas tušas, popierius Išvardytais bruožais „menininkas supana- 
šėja su išminčiumi, meninė praktika yra 
suvokiama kaip judėjimas link išminties, todėl menininkas nėra joks profesionalas, tačiau 
pirmiausia plačiai ir įvairiapusiškai išsilavinęs funkcionierius, asmenybė, elito dalis"(Sers, 2003, 
p. 108). Toks sąmoningas asmenybės pasitraukimas iš visuomeninio ar politinio gyvenimo ir 
alternatyvios „menininko kelio“ pozicijos pasirinkimas, pribrendusios dvasinio tobulėjimo 
būtinybės suvokimas, prisilietimas prie tikros būties pilnatvę teikiančios meninės kūrybos 
pasiūlo menininkui papildomų energinių išteklių ir atveria naujas kūrybos erdves. 
Iš čia kyla daugybėje traktatų aptinkamas ir eilėse apdainuojamas kitas svarbus auten- 
tiško menininko vaizdiniui nusišalinimo į atokius kalnus, gamtos prieglobstį ir klajonių 

leitmotyvas. Iš tikrųjų, atmesdami ramaus gyvenimo rūmuose privalumus, daoizmo ir čan 
estetikos principus išpažįstantys menininkai neretai gyvenimo prasmę įžvelgia kūryboje 
ir atsiribojime nuo visuomeninio šurmulio atokiose gamtos vietovėse. „Meno kelią“ lydi 
vidinės asmenybės saviraiškos siekis, individualaus prado iškėlimas kūriniuose. Autentiška 
kūryba čia siejama su išmintimi, vienatve, gamtos grožio ir harmonijos kontempliacija, tyla, 
susikaupimu. Todėl Bai Juyi kalba apie „tylos muziką“, o Zong Bing apie tylos išgyvenimą 
kūrybos procese, tapytojai, sąmonės nuskaidrėjimo akimirkomis susiliedami su slėpiningo- 
mis gamtos energijomis, peizažuose perteikia jautriausius emocinius išgyvenimus, beribės 
erdvės, neišsakymo poetiką. 

Kinų estetikos tradicijoje autentiškas „meno kelią“ pasirinkęs menininkas yra prilyginamas 
paslaptingame gamtos ar kalnų prieglobstyje gyvenančiam keistuoliui, atsiskyrėliui išminčiui. 
Todėl sąvoka „menininkas“ estetikoje suartinama su išminčiaus ir filosofo sąvokomis, kurie 
nesustoja ieškodami tiesos ir siekdami pažinimo. Juos sieja vidinės daiktų ir reiškinių esmės 
išgyvenimas, išminties ir gelminės tiesos ieškojimas. Pavyzdžiui, intelektualų tradicijos tapy- 
tojas, kaligrafas ir poetas Su Shi yra įsitikinęs, kad giliausia reiškinių esmė esti giliau nei regi 
akis ar girdi ausis. Tai sąlygoja jo kvietimą menininkams peržengti išorinį regimybės sluoksnį 
ir nerti į gelminę reiškinių esmę. | 

Taigi kinų estetikos tradicijoje nuolatos aptinkamas autentiško menininko sugretinimo 
su išminčiumi leitmotyvas. Unikalus kinų kultūros ir estetikos tradicijos bruožas yra vidinis 
meno ir filosofijos ryšys. Tikro dvasingo meno kūrėjas čia iš tikrųjų traktuojamas kaip filosofas. 
Jis suvokiamas ne tik kaip subtilus tapytojas, kaligrafas, poetas, muzikantas, tačiau pirmiausia 
kaip mąstytojas, mokslininkas, universali, aukšto intelekto, įvairiapusio išsilavinimo, turinti in- 
tuityvaus pažinimo galios asmenybė, gebanti panaudoti daugiasluoksnės kinų kultūros tradicijos 
laimėjimus. Jų giminystė išryškėja kaip abiem būdinga tiesioginio intuityvaus pažinimo galia 
prasiskverbti pro išorinius reiškinius į gelminę pastarųjų esmę. Toks menininko ir filosofo 

artumas paaiškina, kodėl kinų tradicinėje estetikoje menininkas apibūdinamas kaip išminčius 
ir traktatuose kalbant apie kūrėją dažnai pasitelkiamos meistro ir išminčiaus sąvokos. 

Menininkas kaip ir išminčius savo gyvenimo ir kūrybos kelyje, nepasitenkindamas pasiek- 
tais rezultatais, nuolatos siekia vidinio dvasinio tobulėjimo, tikro meistriškumo pasirinktose 
kūrybos srityse (kadangi jų dažniausiai brandžiame kinų kultūros raidos etape yra ne viena). 
„Siekdamas vidinės ramybės saugok savo žinias; būk nepasotinamas mokslui“ (Konfucijus, 2013, 
p. 130). Menininko ir išminčiaus suartinimas dar akivaizdžiau skleidžiasi klasikinio filosofinio 
daoizmo atstovų Laozi, Zhuangzi ir gausių čan adeptų koncepcijose. Iš filosofinės estetikos šios 
idėjos pereina į meno praktiką ir valdant Tang dinastijai tampa vienu iš vyraujančių menininko 
sampratos bruožų. „Aš nuolankiai persisemiu senovės mąstytojų idėjomis, - rašo Tang epochos 
dailės istorikas Zhu Jingxuan, - teigiančiomis, kad menininkas yra didis išminčius, kadangi jis 
sukoncentruoja savyje tai, ko negali aprėpti Dangus ir Žemė, ir išryškina tai, ko neapšviečia 
saulė ir mėnulis. Nuo jo teptuko galiuko išplaukia gausybė daiktų, o piršto ilgio širdis įtraukia 
į save tūkstančių li erdves. Iš jo amžiais persisemia dvasia ir įgauna gyvenimą visa tai, kas 
egzistuoja; jo lengvas tušas, liedamasis ant nedažyto šilko, kuria vaizdinius ir gimdo tai, kas 

"neturi vaizdinio“(Zhu Jingxuan, 1997, p. 175), 


Ekscentriškasis menininkas 


Gvildenant daugelį šimtmečių kinų tekstuose ryškėjantį menininko įvaizdį, iškart į akis krinta 
gilios dvasinės menininkų bendrijos ir spontaniško gyvenimo bei kūrybos būdo idėja, kuri 
pirmiausia konceptualiai ir meno praktikoje įtvirtinama neodaoizmo idėjomis persisémusiame 
fengliu sąjūdyje. Jame išryškėja naujas įtaigus autentiško menininko vaizdinys su savita savybių 
ir elgesio kanonų visuma, kurią siekia mėgdžioti daugelis daoistinės ir čan estetikos principus 
išpažįstančių vėlesnių kartų, ypač įtakingos intelektualų mokyklos (wenrenhua), menininkų. Šis 
artistiškas atsiribojantis nuo socialinių konvencijų ekscentriško menininko vaizdinys primena 
Vakarų kultūros tradicijoje žinomus vadinamojo „bohemiško“ stiliaus menininkus. Tačiau 
skirtingai nei Vakaruose, kinų menininkas dažniausiai yra universalesnė asmenybė, kadangi 
jis vienu metu reiškiasi net keliose kūrybos srityse, dažniausiai, kaligrafijos, tapybos, poezijos, 
o neretai ir muzikos bei teorijos. 

Vadinasi, greta mūsų aptartos menininko mąstytojo, rimtyje ir susikaupime paskendusio 
išminčiaus sampratos, kinų kultūroje skleidžiasi oponuojanti tam ekscentriško menininko 
samprata, kurioje konfucinis kūrėjo savojo „aš“ prislopinimas neignoruoja jo gaivališkumo, 
spontaniškos kūrybinės energijos raiškos savitumo. Todėl daoizme ir čan tokie epitetai, kaip 
„nepaprastas“, „neįtikėtinas“, „gaivališkas“, „padūkęs“, „pašėlęs“, „patrakęs“, „pasimaišęs“, netgi 
„nenormalus“, „keistas“, „pamišęs“, „išprotėjęs“ kalbant apie menininką, paradoksaliai įgauna 
pozityvią vertybinę reikšmę (Escande, 2001, р. 256; Rong Bing, 2010, p. 159-170). 

Gilinantis į šį autentiško menininko įvaizdžio aspektą, pastebime daugybę keistų poelgių, 
ekscentriškų epatuojančių detalių, spalvingai aprašomų situacijų, kurios nepažįstant kinų kul- 
tūros konteksto, neretai Vakaruose klaidingai interpretuojamos. „Kinų tapybos istorijoje, - rašo 
Francois Chengas, - gyvuoja tradicija, reikalaujanti priminti garsių dailininkų poelgius ir nuo- 
pelnus tam, kad jais galima būtų apibūdinti jų individualų stilių. Kai kurios iš šių legendų yra 

fantastinės ir turi pabrėžti sakralinį arba ma- 
gišką tapybos vaidmenį“ (Cheng, 1979, p. 12). 

Iš gausybės panašių istorijų galima 
išskirti Zhuangzi pasakojimą apie tikro meni- 
ninko atrinkimą, istoriją apie meno magijos 
galia užkariautą Gu Kaizhi, nupieštą mylimąją 
su adata širdyje, legendą apie Wu Daozi, kuris 
paslaptingai dingsta meistriškai nutapyto 
peizažo migloje. Elgesio neprognozuojamas, 
ekscentriškumas kinų estetikos tradicijoje il- 
gainiui yra suvokiama ne tik kaip neatsiejama 
neodaoistinės pakraipos menininko elgesio 
kanono dalis, tačiau ir kaip fundamentali eg- 
zistencinė, tiesiogiai su gyvenimo ir kūrybos 
filosofija susijusi, vertybė. 

Kinų meno istorijoje yra daugybė 
spalvingomis legendomis apipintų didžių 
ekscentriškų menininkų, kurie peržengdami 
normos ribas demonstratyviai laužo estetinius 
kanonus, sujaukia gyvavusią tradicijų tvarką, 
drąsiai plečia individualios meninės savi- 
raiškos ribas. Šią tradiciją puoselėjo genijai: 
Gu Kaizhi, Wang Xizhi, o vėliau - Zhang 
Xu, Huaisu, Yang Ningshi, Fan Kuan, Mi Fu, 
Liang Kai, Xu Wei ir daugybė kitų dailininkų. 
Įvairiuose šaltiniuose aptinkame pasakojimų 
apie gausybę neįtikėtinų eksperimentų. Pa- 
vyzdžiui, pasakojama apie dailininkus, kurie 
kūrybinio svaigulio ar narkotinės ekstazės Anonimas, Meškeriotojas snieguota dieną. 
būsenoje taškydavo ant didžiulių ant grindų Penkių dinastijų laikotarpis (906-960). 

2 " "OU AN Spalvotas tušas, šilkas 
patiestų šilko ritinėlių ar popieriaus lapų, o 
vėliau teptuku keliais spontaniškais judesiais ištaškytas dėmes paversdavo abstrakčiais vaizdiniais 
ar siekdavo išgauti kažką panašaus į apibendrintą paukščio, gyvūno, žmogaus ar peizažo vaizdinį. 

Rašytiniuose šaltiniuose taip pat aptinkame pasakojimų apie ekscentriškus tapytojus, kurie 
tapydavo pasitelkę pirštų, kojų ar netgi į tušą panardintų plaukų meninės išraiškos galimybes. 
Buvo tapytojų ir kaligrafų, kurie sgmoningai atsiribodavo nuo gerų meistrų pagamintų teptukų 
ir patys rinkdavosi, kruopščiai paruošdavo tapymo procesui nejprasciausius instrumentus iš 
įvairių deramai apdorotų minkšto medžio rūšių, bambuko, kitų augalų, naminių ar laukinių 
žvėrių kailių, medžiagos gabalų. Taip pasidarę tapymo priemones, atitinkančias tradicinio 
teptuko funkcijas, kūrybos procesą palydėdavo ritmingais muzikos garsais siekdami kūrinyje 
autentiškai perteikti energetinį dailininko dvasios pulsavimą. 

Ekscentriškas elgesys tarsi patvirtina besąlygišką autsaiderio ir kūrybinės laisvės pozicijos 
sąmoningą pasirinkimą su visomis šio pasaulio stipriųjų reakcijos pasekmėmis. Todėl daugelis 

tokių menininkų respektabiliai visuomenės daliai atrodo kaip keistuoliai ar pamišę kūrėjai, 
kurių naivumas ir elgesio betarpiškumas pinasi su kitiems nepasiekiama gelme (vakariečiai tai 
įvardintų „genialumo“ sąvoka). Kinų ekscentriški menininkai išvengia jų Vakarų analogams 
dažnai būdingos naujumo apsėstumo ligos. Priešingai jie dažniausiai savo ekscentriško elgesio 
teorinio pagrindimo ieško praeities didžiųjų meistrų kūrybinėse biografijose, istoriniuose 
šaltiniuose, užfiksuotuose pasakojimuose ir faktuose. Tačiau gilinantis į jų pačių biografijas ir 
kūrybos principus, aiškėja, kad ekscentrikams nepakanka oficialių meno kanonų ribų, todėl 
jie drąsiai pašiepia, laužo ir plečia jas įvairiomis kryptimis. Taigi daugelio garsių vėlesnių kartų 
kaligrafų, tapytojų, poetų gyvenimo būdo sąmoningai kultivuojamas ekstravagantiškumas, 
iššūkiai prieš konfucines normas, teiginių, vertinimo ir elgesio bekompromisiškumas yra są- 
moningas veiksmas, kuris susijęs su savito kūrybinio stiliaus paieškomis ar užaštrintu poreikiu 
patirti būties pilnatvę. 


Menininko ryšys su gamta 


Turtinga kinų mitologija suformuoja menininkų pasaulėjautoje abstrakčias pirmaprades 
žmogaus ir pasaulio modeliavimo schemas. Gamtos kultas į kinų estetikos ir meno tradiciją 
įsiskverbia dar senovėje ir siejasi su įvairiais mitiniais religiniais saulės, mėnulio, vandens, 
kalnų, vėjo ir kitais vaizdiniais, kuriuos vėliau estetinės sąmonės lygmenyje išplėtoja daoiz- 
mo ir čan estetika. Lyginant kinų ir Vakarų menininkų santykį su gamta, iškart į akis krinta 
kai kurie esminiai skirtumai, kurie išryškėja kaip pamatinės pasaulėžiūros nuostatos, kitoks 
požiūris į gamtos apraiškas, gyvos ir negyvos gamtos objektus, santykis su jais, taip pat meninės 

išraiškos priemonėse ir daugybėje kitų dalykų. Vakarų menininko santykis su gamta, nepai- 
sant Aristotelio kvietimo laikyti gamtą meninės kūrybos modeliu, remiasi antikos ir vėliau 
susiformavusiu porenesansiniu antropocentrizmu, o kinai - žmogaus ir gamtos pirmapradės 
vienybė ir harmonijos idėja. Tai paaiškina, kodėl, pavyzdžiui, kinų tapyboje žmogaus vaizdiniui 
neskiriama tokia svarbi vieta. , 

Jau nuo senovės Kinijoje į gamtą žvelgiama kaip į vientisą organizmą, besivystantį pagal 
savo vidinius dėsnius. Tai, kad dailininkų paveiksluose žmonių figūroms neskiriamas ypatingas 
dėmesys, nereiškia, kad kinų kultūroje individas lyginant su bekrašte gamta sumenkinamas. 
Tokia priešprieša svetima menininkų pasaulėžiūrai. Jie nuolatos pabrėžia žmogaus vientisumą 
su gamta, žvelgia į gamtą kaip į natūralų individo prieglobstį. Netgi vaizduodami žmogaus 
figūras, jie remiasi tos pačios gamtos, kurios stichijoje yra žmogus, ritmais. Šie ritmai matyti 
figūrų išdėstyme, siluetuose, drabužių klostėse. Suteikdami žmonėms, kaip ir vaizduojamosios 
gamtos elementams, tuos pačius ritminius bruožus, dailininkai nuolatos pabrėžia žmogaus ir 
jį supančio pasaulio pirmapradę giminystę. Gamta dailininkui - tai visa aprėpiančios būties 
dėsningumų, Dao šifras, į kurį jau reikia įsiklausyti, norint pajusti vidinį gamtos ritmą. Viskas 
gamtoje yra vertinga, kupina didžios paprastumo poezijos, todėl kinų menininkai įdėmiai 
studijuoja gamtos reiškinius, lavina atmintį, siekia suvokti gamtos reiškinių esmę. Jie semiasi 
gamtoje kūrybinės potencijos, to išgyvenimų, jausmų, dvasios polėkių turtingumo, kurį suteikia 
menininkui bendravimas su gamta, jos grožiu. 

Iš tikrųjų žmogaus ir gamtos santykiai kinų tapybos estetikoje yra persmelkti pasaulyje 
vyraujančios harmonijos ir vienybės idėjomis, kurios yra svetimos vakarietiškojo viešpatavimo 
prieš gamtą principui. Harmoningų žmogaus santykių su visuomene problema įgauna išskirtinę 
svarbą konfucinės estetikos tradicijoje, o daoistų įsitikinimu, žemiškas gamtos pasaulis ir meno 
pasaulis yra susieti harmoningais tarpusavio ryšiais. Iš čia plaukia natūralios harmonijos su 
gamta ieškojimas, kuris yra vienas pamatinių kinų menininkų sąmonę apvaldžiusių daoizmo 
ir čan estetikos bei meno leitmotyvų. 

Žmogaus vientisumo su gamta idėja giliausiai atsispindi peizažo tapybos ir jai dvasiškai 
artimos peizažo poezijos estetikoje, kurioje kontempliuojantis kūrėjo žvilgsnis nukrei- 
piamas į jį supančio gamtos pasaulio įvairovę. Todėl tapyboje ir poezijoje išauga dėmesys 
gamtos žavesiui, imama domėtis įvairesnėmis temomis.. Kinų peizažo tapybai ir poezijai, 
lyginant su Vakarų, būdingas sudėtingesnis, gilesnis ir įvairiapusis santykis su slépiningu 
Gamtos pasauliu. Didis kinų Tang dinastijos saulėlydžio poetas Sikong Tu (837-908) trak- 
tate „Poetinių kūrinių kategorijos“ (Shi-pin) rašo: „Poetas paskendęs savo vizijose, kaip 
giliame vandenyje, ir visiškai susitelkęs juose. Tam jis bėga nuo žmonių ir ten, kur jų jau 
nėra, stato sau mažą namelį. Dabar ateina gamtos eilė, ir diena reguliuojama tik saulėtekiu 
ir saulėlydžiu, Visos sąlyginės ceremonijos užmirštos, ir niveliuojanti varžanti kepurė nu- 
imta: žmogus mėgaujasi vienatve. Jis klausosi tik gamtos, o ne nusibodusių žmonių kalbų. 
Laukinės žąsys ir gulbės, senovės poetų laiškų išnešiotojos manęs jau nepasiekia ir aš jau 
gyvenu be jokių laiškų [...] Gamta aplink mane sukuria tylos ir nebylios rimties pasaulį... 
(Sikong Tu, 1978, p. 174). | 

Meninė kūryba daoizme ir čan estetikoje suvokiama kaip palanki kūrybinė veikla, pa- 
dedanti įminti slėpiningas Gamtos pasaulio mįsles. Kita vertus, kūryba leidžia menininkui 
pajusti intymų sąlytį su jį priglaudžiančia pirmaprade gamta ir, įsijungus į meninės kūrybos 

procesą, dalyvauti slėpiningame gamtos kūrybos procese. Čia atsiskleidžia dar vienas gamtos 
patrauklumo aspektas, kuris dailininkui, poetui reiškia vienatvę, nepakartojamą gamtos 
žavesį, tylų bendravimą ir savotišką harmoniją su jį priglaudžiančios ir dvasiškai artimos 
gamtos garsais, spalvomis. Ir galiausiai – tapytojų ir poetų požiūrio į gamtą savitumas yra 
neatsiejamas nuo panteistinės pasaulėžiūros, tai yra nuo jos traktavimo kaip ypatingos 
dieviškumo apraiškos, kuri sudvasina ir įkvepia gyvybės energijas į įvairiausias gamtos 
apraiškas. Iš čia plaukia ir energetinė kinų estetikos tradicijai būdinga meninės kūrybos 
proceso interpretacija. е 

Skirtingai nei antikos mastytojai, kurie, gvildendami Zmogaus іг gamtos santykius (ураё 
Demokritas ir Aristotelis), pabrėžia kiek kitaip suprantamą mimesis - „gamtos pamėgdžioji- 
mo“ su imitacijos atspalviu principą, daoizmo ir čan adeptai, aptardami „gamtos imitavimo“ 
problemas, pirmiausia turi omenyje „mokymosi iš gamtos“ principą. „Teigdami, kad menas 
imituoja gamtą, Kinijos meno filosofai žodį imituoti vartoja ne prasme kopijuoti ar mėgdžioti; 
jis greičiau turi reikšmę mokytis. Imituoti gamtą iš tikrųjų - mokytis iš gamtos arba laikyti ją 

mūsų mokytoja“ (Wing-Cheuk Chan, 2006, p. 237). Vadinasi, gamtos formų įvairovė, harmonija 
ir grožis čia suvokiamas kaip pagrindinis menininko kūrybinio įkvėpimo šaltinis, iš kurio jis 
derina savo vaizdinių sistemas ir įsijungia į gamtos kūrybinį procesą. 

Daoizmo ir čan estetikos adeptai, gvildendami meninės kūrybos problemas, pagrindinį 
dėmesį sutelkia menininko santykiams su jį supančiu gamtos pasauliui, gyvybinei energijai 
(gi) ir daiktų dvasiai ir gyvenimiškai jėgai (shen). Todėl šios tradicijos menininkai daugiau 
dėmesio kreipia į slėpiningas gamtos reiškiniuose glūdinčias jėgas, laisvais ir ritmingais linijų 
judesiais perteikia jų simbolinę prasmę, išskirtinį dėmesį teikia kalnų, augmenijos, gyvūnų ir 
vandens srautų, kelių ir takelių atokiuose tarpekliuose vaizdavimui. Gamtos būties formos, 
juose besiskleidžianti harmonija ir žmogus čia yra suvokiami kaip vieningos kosminės sistemos 
dedamosios. Todėl stulbinanti gamtos formų įvairovė, joje besiskleidžiančios energijos yra ta 
sritis, į kurią jie sutelkia dėmesį, semiasi kūrybinio įkvėpimo. 

Remdamasis daoizmo idėjomis Wei karalystės imperatorius, puikus poetas Cao Pi 
(187-226) savo traktate iškeldamas gi energijos svarbą visuose būties procesuose, plėtoja 
mintį apie žmogaus ir gamtos vienybę. Jo įsitikinimu, viskas Visatoje plėtojasi pagal vieningus 
principus. Tačiau šioje vienybėje pagrindinį aktyvų vaidmenį jis, skirtingai nei Vakarų estetinės 
teorijos, priskiria ne žmogui, o gamtai. Harmonijos ir grožio ištakų jis ieško ne viršjusliniuose 
dalykuose, o pačioje tikrovėje, gamtos apraiškose ir traktuoja harmoniją ir grožį kaip objektyviai 
egzistuojančią paties gyvenimo ir gamtos savybę. 

Žmogaus santykis su gamta itin giliai atsiskleidžia kinų peizažo tapybos estetikoje, kuriai 
didelę įtaką darė daoizmo ir čan estetiniai idealai. Iš asketiškos čan pasaulėžiūros sureikšmi- 
nimo kyla ypatingas Tang dinastijos valdymo epochoje gyvenusio Wing Wėi peizažo estetikos 
poetiškumas ir metaforiškumas. Kitą spalvingesnę peizažo tapybos koncepciją plėtoja geriausiais, 
greta Wang Wéi, to meto peizažo meistrais laikomi Li Sixun (651-716) ir jo sūnus Li Zhaodao. 
Jų gamtos vaizdus perteikiančiuose kaip vieningo kosminio proceso ir fantastinio kraštovaizdžio 
dalį peizažuose vyrauja to meto tapybai būdingi melsvų, žalsvų ir baltos spalvos santykiai, išryš- 
kinamos kai kurios smulkiausios paveikslų detalės, o kontūrai apvedami aukso spalvos linijomis. 
Šių dviejų skirtingų peizažo tapybos koncepcijų susidūrime nugali asketiška monochrominės 
tapybos estetikos linija, kuri netrukus suklesti Penkių dinastijų gyvavimo laikotarpiu. 

Dong Qichang, kalbėdamas apie dailininkų mokymosi procesą, kad jie siekdami meistriš- 
kumo remiasi ne tik didžiaisiais praeities meistrais, tačiau ir gamta. Kiekvieną rytą Zvelkite į 
debesų ir rūkų pokyčius, nustokite kontempliuoti kalnus šiuolaikinių dailininkų paveiksluose, 
o kopkite į tikrus kalnus! Klajodami kalnuose ir regėdami neįprastus medžius, jūs privalote 
suvokti jų vaizdą iš keturių pusių“ (Dong Qichang,1965, p. 107). Vadinasi, meistriškumo 
tobulėjimas čia tiesiogiai siejamas su kinų estetinei tradicijai būdingu gilios pagarbos kupinu 
požiūriu į Gamtą kaip tobulybės ir harmonijos įsikūnijimą, kitais žodžiais tariant, aukščiausią 
Mokytoją. Jokiai kitai pasaulio tautai, išskyrus kinų kultūros tradicijai, veikiant susiformavusiai 
japonų estetinei sąmonei, nėra būdingas toks įdėmus ir visa aprėpiantis gamtos apraiškų ir 
gyvybės formų įvairovės stebėjimas, studijavimas, augalų, vabzdžių, paukščių, gyvūnų judesių, 
kūno struktūros, spalvų ir pan. tyrinėjimas. 

Šis stiprus žmogaus vientisumo su gamta suvokimas, ypatingas jautrumas padeda kinų 
menininkams itin subtiliai perteikti natūralius įvairių metų laikų pokyčius, kuriuose menininkas 
įžvelgdavo panašumą su žmogaus gyvenimo ir kūrybos ciklu. Juk nenumaldomai laiko tékmei 
paklūsta ne tik natūrali metų laikų kaita, bet ir žmogaus gyvenimas. Šis stiprus egzistencinis 
žmogiškos būties laikinumo, nenumaldomos laiko tėkmės suvokimas tampa vienu svarbiausių 
kinų peizažo tapybos ir glaudžiai su ja susijusios peizažo poezijos leitmotyvų. 

Įsiklausymas į slėpiningus gamtos šifrus, įdėmus gyvūnijos pasaulio stebėjimas ir siekimas 
gamtos formų ir spalvų įvairovėje įžvelgti gyvuojantį neišsemiamą grožį ir harmoniją daugelyje 
estetikos traktatų yra skelbiama kaip visa persmelkianti menininko kūrybą idėja, kurios jis pri- 
valo niekuomet neužmiršti. „Tobulas žvilgsnis, - rašo XI a. Tapybos akademijos narys peizažo 
tapybos meistras ir teoretikas Guo Xi, - todėl taip siekia regėti ir todėl taip dievina miškus ir 
versmes, kad jas tikrai galima pavadinti gražiomis vietomis. Remdamasis šia idėja dailininkas 
turi kurti ir vertinti paveikslus. Jis turi gilintis į šią idėją, kitais žodžiais tariant, neatsisakyti 
pagrindinės idėjos“ (Dong Gichang, 1965, p. 89). 

Solidarizuodamasis su fengliu estetikos šalininkais Ma Yuan (1160-65-1225) iškelia tikram 
peizažo tapybos meistrui nuolatos besikeičiančio gamtos grožio kontempliacijos svarbą. Pastara- 
sis motyvas nuolatos skamba ir Shitao estetikoje. „Tapyboje metų laikų vaizdavimas, - rašo jis, – 
tai perteikimas nuolatos besikeičiančios atmosferos ir klimato skirtumų“ (Shitao, 1978, p. 80). 

Žmogus kinų peizaže yra tik mažytė ir sudėtinė didingo gamtos pasaulio dalis, todėl kinų 
peizažo tapyboje jis nesureikšminamas. Ši žmogaus ir gamtos santykių idėja įkūnijama daugybės 
didžių peizažo tapybos meistrų kūriniuose. Pavyzdžiui, Li Tang (1047-1127) savo asimetriškos 
kompozicijos peizaže „Du žmonės gilios prarajos apačioje žvelgiantys į krioklį“ vaizdžiai įkūnija 
šią žmogaus įtraukimo į gamtos didybę idėją. Žmogus kinų peizažo tapybos estetikoje visada 
yra suvokiamas kaip paklustanti ir įjungta į gamtinių procesų ciklą gamtos pasaulio dalis. 

Taigi, kinų peizažo ritinėlis - tai ne paprastas tikslus konkretaus gamtos fragmento atspin- 
dėjimas, o aktyvus naujo savarankiško dvasios pasaulio, sugretinamo su kosmoso struktūra, kū- 
rimas. Suvokdamas paveikslą kaip vientiso būties srauto fragmentą su realios gamtos įvaizdžiais, 
kupinais subtilių nuotaikų ir išgyvenimų, dailininkas kartu suteikia savo kūriniams metaforinę 
dvasinę prasmę. Vienas įstabiausių kinų peizažo meistrų Zong Bing, didžiąją savo gyvenimo 
dalį praleidęs toliau nuo žmonių kalnų prieglobstyje, senatvėje, kai jau nepajėgė keliauti, rašė: 
„Aš jau pasenau ir nusilpau. Nepajėgdamas daugiau pakilti į žavingų kalnų viršukalnės raminu 
savąją sielą tuo, kad netgi gulėdamas savo svajonėse klaidžioju kalnuose“ (Sirėn, 1956, p. 35). 

Aktyviai panaudodamas kinų peizažo tapybai būdingą sugestyvumg ir sintetinę prigimtį, 
dailininkas tarsi kviečia suvokėją klajoti įsivaizduojamų dvasios polėkių, svajų pasaulio keliais. 
Čia ir atsiskleidžia kinų peizažo tapybos sintetiškumas, organiškai sujungiantis poetinio, 
kaligrafinio, muzikinio bei filosofinio tikrovės suvokimo aspektus. Dailininkai natūraliai išryš- 
kina tapybos poetiškumą, muzikalumą, filosofiškumą, kaligrafiškumą ir pereina prie poezijos 
tapybiškumo, muzikalumo, filosofiškumo. 

Išreikšdamas giluminius dvasinius žmogaus siekius, įprasmindamas jo pirmapradį 
vientisumą su gamta ir būties procesais, peizažas kinų menininkui kartu atlieka ir sakralinę 
religinio ritualo arba ikonos funkciją, kadangi tie keliai, takeliai, klystkeliai, kurie vaizduojami 
peizažuose, suvokėjo akyse įgauna metafizinę dvasinę prasmę ir tampa keliais, padedančiais 
estetiškai imliai asmenybei surasti intymųjį kontaktą su Absoliutu, iškristi iš fenomenalaus 
pasaulio stichijos, užsimiršti ir estetinio suvokimo būsenoje patirti katarsį. 

Vadinasi, kinų meno filosofijos tradicijoje susiformuoja savita menininko samprata, kuri 
nors ir pripažįsta įgimtą talento ir panašių kaip ir Vakarų meno filosofija kūrybinio potencialo 

„veiksnių svarbą, tačiau tradicinėmis nuostatomis ženkliai skiriasi nuo modernios vakarietiškos. 
Ją veikia daugybė skirtingų iš šios civilizacinės tradicijos kultūros išplaukiančių filosofinių idėjų: 
pirmiausia sąlytis su konfucianizmo, daoizmo, neodaoizmo, čan pasaulėžiūrinėmis nuostatomis, 
kurios įterpia kinų menininko sampratą į tradicijos srautą ir brėžia pagrindines jos tolesnės 
kūrybinės raiškos perspektyvas. Menininkas suvokiamas kaip išminčius, mąstytojas ir jo kūry- 
binei raiškai didesnę įtaką daro išsilavinimo, universalumo sureikšminimas ir tradicija. Kitas 
specifinis kinų meno filosofijoje išryškėjęs menininko sampratos bruožas - jo „ištraukimas“ 
iš socialinio konteksto ir pavertimas atsiribojusiu nuo visuomenės autsaideriu, vienišiumi, 
suvokiančiu būties pilnatvę ir ritmingai kuriančiu sykiu su besikeičiančios gamtos grožiu. 

Tačiau kinų teoretikai šiuos menininko atsiribojimo nuo visuomenės ir vienatvės leitmo- 
tyvus neretai suvokia ne tik kaip realų pasitraukimą iš aktyvaus socialinio gyvenimo, o kaip 
savotišką abstrakčią estetinę teorinę konstrukciją, suteikiančią menininko kūrybai ypatingą 
gelmę ir autentiškumą. Sunku paneigti, kad pasirinkusio „meno kelią“ asmenybės gyvenimo ir 
kūrybos būdas čia yra reglamentuojamas tradicinėje visuomenėje gyvuojančiomis pasaulėžiūri- 
nėmis nuostatomis, etinėmis gyvenimo normomis, jos vieta socialinėje hierarchijoje, gyvenimo 
būdu, auklėjimo sistema, į kurią jis yra įjungtas. Tačiau negalima perdėm tiesmukai traktuoti šių 
veiksnių poveikio kūrėjo asmenybei, kadangi įjungdami ją į konkrečios tradicijos srautą kinų 
meno teoretikai išskiria ir kitus jos savitumą apsprendžiančius veiksnius. Išskiria gyvenimišką 
patirtį, įvairiapusį išsilavinimą, technikos įvaldymo subtilybes, vidinę discipliną, psichologi- 
nės treniruotės elementais prisodrintas meditacines praktikas ir daugybę kitų veiksnių. Iš jų 
visumos išsirutulioja tradicinėje kinų kultūroje susiformavęs menininko idealas - visapusiškai 
išsilavinusi dvasinga į atsiribojimą nuo išorinio pasaulio ir intravertiškumą linkstanti, gamtos 
grožį dievinanti morali asmenybė, sugebanti meistriškai reikštis įvairiose meno srityse. 

Požiūrių į meninės kūrybos procesą įvairovė 


Skyriuje pagrindinis dėmesys sutelkiamas į kinų tradicinėje meno filosofijoje išryškėjusios me- 
ninės kūrybos sampratos lyginamosios analizę. Ypatingas dėmesys skiriamas kinų požiūrio į šias 
problemas savitumui. Pradžioje glaustai aptariami įvairūs meninės kūrybos procesą lemiantys 
menininko kūrybinio potencialo veiksniai, jų panaudojimo galimybės meninės kūrybos metu, 
išryškinami konfucianizmo ir daoizmo bei čan tradicijų šalininkų požiūriai į kūrybos proceso 
problemas. Analizuojami išoriniai ir vidiniai meninės kūrybos procesą formuojantys veiksniai, 
aptariamas psichologinis menininko pasirengimas kūrybos procesui, jo įžengimo į kūrybos 
procesą specifiniai ypatumai konkrečiose kryptyse ir mokyklose. Išryškinamas spontaniškai 
kinų estetikos ir meno tradicijai būdingas meditacinis pobūdis, išskirtinis dėmesys tenka 
įvairiems psichologiniams meninės sąmonės koncentracijos ir transformacijos procesams, 
kūrybos akto spontaniškumui ir laisvumui, vidiniam menininko sielos sąryšiui su išorinio 
gamtos pasaulio reiškinių ritmais. Autorius skiria dėmesio energetinei meninės kūrybos sam- 
. pratai, vyno, haliucinogeninių medžiagų stimuliuojančiam poveikiui ir beprotybės apraiškoms 
meninės kūrybos akto interpretacijoje. 

Kinų tradicinė meno filosofija yra turtinga originalių idėjų su daugybe detalių meninės 
kūrybos procesų dėsningumus savitai plėtojančių koncepcijų. Lyginant įtakingiausių kinų 
krypčių meninės kūrybos procesų teorijas su Indijoje ir Vakaruose išsiskleidusiomis meninės 
kūrybos interpretacijomis, pastebimos ne tik panašios, tačiau ir savitos meninės kūrybos 
procesų problemų interpretacijos. Kinų meno filosofijos traktatuose pirmiausia pabrėžiama 
didingų praeities meno tradicijų įsisavinimo, plačios humanitarinės kultūros bei įvairių menų 
praktinių bei techninių subtilybių išsamaus pažinimo būtinybė. Vardinant kitus svarbius me- 
ninės kūrybos proceso veiksnius daugiausiai kalbama apie menininko įgimto talento galią, jo 
kūrybinio potencialo kryptingo plėtojimo būtinybę, energetinio užtaiso svarbą kūrybos pro- 
cese, darbštumą, koncentraciją, vaizduotę, išlavintą intuiciją, aistrą kūrybai ir kitus kūrybingos 
asmenybės bruožus. Tradicinėje kinų meno filosofijoje aiškiai brėžiama skiriamoji linija tarp 
kopijavimo ir tikros kūrybos; pastaroji reikalauja ne tik galingos kūrybinės energijos, turtingos 
vaizduotės, lakių fantazijos polėkių, tačiau ir atkaklaus darbo pasirinktoje meninės kūrybos 
srityje. „Pakartoti ribotą tapybinių priemonių skaičių - lengva, o kurti naują, tai - sunkus 
uždavinys, - teigia Šanchajaus mokyklos atstovas Wu Changshuo. - Tam, kad išmoktumei 
kopijuoti užtenka ir pusės metų, o tam, kad sukurtumei ką nors savito, ir pusės gyvenimo 
nepakaks“ (Wu Changshuo, 1969, p. 491). 

Pamatinių meninės kūrybos principų analizei dėl daugelio objektyvių istorinės raidos 
priežasčių ir šios meno rūšies savitumo dėkingiausia yra turtinga tūkstančiais traktatų „trijų 
didžiųjų menų“ kaligrafijos, tapybos ir poezijos teorija. Šiems menams skirtuose teoriniuose 
traktatuose kūrybinis aktas pirmiausia vaizdžiai palyginamas su kosminiais kūrybos procesais, 
o didis menininkas - su didingais dievų kūrybiniais polékiais. „Poetas, tapytojas, - rašo kinų 
meno teorijos žinovas Pierre Ryckmansas, - yra įjungtas į kosminį kūrybos srautą. Meninė 
kūryba yra dalyvavimas Visatos dinamizme, Meninis aktyvumas paverčia garbingą žmogų 
Kūrėjo varžovu ir bendradarbiu“ (Ryckmans, 1983, p. 16). 

Iš tikrųjų didaus savo srities meistro kūryba kinų meno filosofijos tradicijoje suvo- 
kiama kaip jo įsijungimas energetinių būties srautų procesą. Čia ypatingą svarbą įgauna 

įvairūs energetiniai, susiję su slėpiningos gi energijos sklaida, meninės kūrybos proceso 
interpretacijos aspektai. Kiekvienas brūkšnys, taškas, linija kinų vaizduojamosios dailės 
teorijoje traktuojamas kaip kūrybinės energijos ar jėgos įsiveržimas į paveikslo erdvę, 
kuris, skleisdamas energiją įvairiomis kryptimis, reikalauja kuriamų formų ir vaizdinių 
subalansavimo. Todėl menininkas ne tik turi nuolatos galvoti apie kompozicijos elementų 
pusiausvyrą, tačiau ir vengti perkrovimo, kuris, kinų teoretikų įsitikinimu, liudija apie 
menką kompozicijos subtilybių išmanymą, visumos jausmo trūkumus, meninės kultūros 
bei tikro meistriškumo stygių. 

Kita vertus, kinų meno filosofijos tradicijoje autentiška kūryba aiškinama kaip ypatinga 
susikaupimo, kontempliacijos, sąmonės nuskaidrėjimo ar dvasios prašviesėjimo būsena, kuri 
išplaukia iš kūrėjo sielos neužpildymo, vidinės tuštumos, jo sugebėjimo harmoningai pajungti 
ir išlaisvinti savo įgimtas ir atskleistas kūrybines galias. Čia kalbant apie meninės kūrybos 
proceso subtilybes ypatingas dėmesys kreipiamas į nesgmoningumo sritį, todėl kūrybinio 
įkvėpimo stimuliuojamame dvasios svaigulio (netgi alkoholio, narkotinių, haliucinogeninių 
medžiagų) būsenose teoretikai kartais regi efektingas priemones, padedančias kūrėjui įveikti 
sąmonę kaustantį racio lygmenį ir išlaisvinti pasąmonės gelmėse slypinčias vitališkas kūrybines 
energijas. Tam daoizmo ir čan meno filosofijos tradicijose sukuriamos sudėtingos psichinio tre- 
ningo technikos ir meditacijos metodai, padedantys kūrėjui įžengti į kūrybinio transo, ekstazės 
būsenas, kai pasąmoninės kūrybinės galios skleidžiasi itin laisvai. Šaltiniuose aptinkame daug 
meninės kūrybos aktų aprašinėjimų, kurie liudija apie išskirtinį nesąmoningumo vaidmenį 
daugelio daoistinės ir čan tradicijos menininkų kūriniuose. 

Tačiau nemažai kinų meno filosofijos kūrėjų supranta, kad tikra kūryba neapsiriboja 
tik spontaniška pasąmonės sklaida ar trumpas akimirkas trunkančiomis ekstazės, sąmonės 
nušvitimo būsenomis, o reikalauja iš menininko sistemingo parengiamojo darbo, atkaklaus 


139 


Antanas Andrijauskas. VAIZDUOTES ERDVES: TRADICINE KINŲ ESTETIKA IR MENAS 


ir kryptingo techninio meistriškumo tobulinimo pasirinktose meninės kūrybos srityse. 
Beveik visuose meninės kūrybos proceso problemas aptarinėjančiuose traktatuose daug 
kalbama apie išskirtinę savo profesijos subtilybių, techninio meistriškumo įvaldymo svarbą. 
Šie reikalavimai tiesiogiai siejami su tomis priemonėmis ir meninės išraiškos galimybėmis, 
su kuriomis dailininkas susiduria savo kūrybos procese. Pavyzdžiui, kinų kaligrafijoje ir 
tapyboje taikomas tušas reikalauja itin greitos ir meistriškos kūrinio atlikimo technikos, 
išsamaus savo darbo priemonių galimybių pažinimo, kadangi kaligrafijoje ir tapyboje nau- 
dojamas žaibiškai sugeriantis tušą popierius, šilkas nesuteikia jokio pakartojimo ar padarytų 
klaidų taisymo galimybės. 

Gaivališkame kūrybinės dvasios polėkyje dailininkas neturi neryžtingai svyruoti, įžengęs į 
meninės kūrybos procesą, o aiškiai suvokti pagrindinius šios konkrečios būties akimirkos savo 
kūrybos uždavinius. Anot vieno ankstyvųjų kinų tušo tapybos meistrų Gu Kaizhi, tapytojas 
prieš pradėdamas kurti pirmiausia turi vaizduotėje sukurti jo idėją. Todėl jau prieš įžengdamas 
į meninės kūrybos procesą kūrėjas privalo išmąstyti ir aiškiai savo vaizduotėje turėti kuriamo 

_ vaizdinio idėją ir suvokti, kaip geriausiai meninės išraiškos priemonėmis perteikti jo slėpiningą 
dvasinį ir energetinį užtaisą. Taigi menininkai, prieš pradėdami kurti paveikslą, vaizduoti kon- 
krečius daiktus, pirmiausia siekia suvokti jų „idėją“, tapomo objekto struktūrinius principus, 
jo vietą, funkcijas kuriamoje kompozicinėje paveikslo erdvėje. Iš čia plaukia plačiai paplitęs ir 
tiksliai perteikiantis jos dvasią kinų tapybos traktavimas kaip „idėjų tapybos“. 

Neatsitiktinai kinų meno filosofijos žinovas G. Rowley, mėgindamas atskleisti kinų me- 
ninės kūrybos koncepcijos esmę, pasitelkia gi, „dvasios“, „natūralumo“, „idealizacijos“ ir kitus 
terminus (Rowley, 1947, p. 47-55) ir remdamasis jais siekia išryškinti specifinius šios „idėjų 
tapybos“ bruožus. Iš tikrųjų, kai kinų dailininkas tapo kalną, pušį, bambuką ar arklį, jis siekia 
ne išorinių fizinių jusliškai apčiuopiamų jų bruožų perteikimo, o jų „idėjos“ ir vidinės dvasios. 
Iš čia plaukia ir dailininkui tapančiam bambuką keliamas kinų meninės kūrybos proceso 
sampratai būdingas reikalavimas „pajusti, kaip jis auga“. Kinų dailininkai tarsi baiminasi, kad 
mūsų išorinio pasaulio ir gamtos suvokimo įspūdžiai neapgautų, todėl nuolatos ieško tapomy 
objektų ir reiškinių gilesnių visuotinių, substancinių bruožų išryškinimo, kitais žodžiais tariant, 
ne „išorės, o jų vidinės esmės arba „idėjos“. Todėl, anot šios koncepcijos, dailininkas meninės 
kūrybos proceso svaigulyje neturi pasiduoti išorinių dalykų žavesiui, bet kurdamas privalo 
išsaugoti nepaliestą daikto esmės jo idėjos viziją, tuomet reikalingas tik lengvas postūmis ir 
techninis meistriškumas, kad savo meninės išraiškos priemonėmis pasinertų į tapomų daiktų 
bei reiškinių esmę ir sukurtų įtaigius meno kūrinius. 

Vaizduojamųjų menų estetikoje meninės kūrybos principai anksčiausiai išsikristalizuoja 
kaligrafijoje ir turi didžiulį poveikį tapybos teorijos plėtotei. Kita vertus, dėl kaligrafijai bū- 
dingo struktūriškumo, pirmapradžių sudėtinių jos komponentų glaudžios sąveikos, ypatingos 
kompozicijos ir techninių metodų svarbos meninės kūrybos principai kaligrafijos estetikoje 
formuluojami konceptualiau nei tapybos teorijoje. Ankstyvuosiuose kaligrafijai skirtuose trak- 
tatuose, remiantis konfucinėmis nuostatomis, individualaus kaligrafo stiliaus rafinuotumas, 
meninė vertė ir kiti esminiai bruožai tiesiogiai siejami su kūrėjo asmenybe, jos taurumu, gel- 
me, elegancija, grubumu ir kitų žmogiškų savybių visuma, Jei asmenybė yra emociškai jautri, 
išlavėjusi, tuomet šios savybės, anot traktatų autorių, panašiai reiškiasi kaligrafijos kūriniuose 
plastinių struktūrų pavidalu. 

Aptarinėjant meninės kūrybos problemas kinų meno filosofijos tradicijoje, greta kali- 
grafijos ir tapybos, nuolatos iškyla asociacijos su kitais glaudžiai susijusiais su vaizduojamąja 
daile menais, ypač poezija ir muzika. Poetiškumas ir muzikinėje kūryboje išpuoselėtas ritmo 
jausmas čia yra suvokiami kaip esminiai autentiškos kūrybos požymiai ir patikimi estetinės 
meno kūrinio vertės kriterijai. „Kūrybingai apmąstant naują paveikslą, reikia vaizduotėje 
sulieti į vieningą visumą poeziją, kaligrafiją ir tapybą. Tik tuomet „širdyje išauga bambukas ir 
sumanymas pereina į teptuką“ (Wu Changshuo, 1969, p. 491). 

Įvairių periodų traktatuose lygiagrečiai skleidžiasi skirtingi meninės kūrybos proceso subtilybių 
aiškinimai. Dar senovėje įtakingiausiose konfucianizmo ir daoizmo kryptyse susiformavę po- 
žiūriai į meninės kūrybos procesą vėlesniais istoriniais tarpsniais neretai atvirai konfrontuoja, 
o kartais sugyvendami suartėja ar netgi susipina veikdami vienas kitą. Harmoningos įvairių 
vaizduojamosios dailės problemas gvildenančių meno filosofijos krypčių sąveikos pavyzdžius 
regime palyginti vėlai sinkretiškoje Song epochos neokonfucianizmo meno filosofijoje, kurioje 
susipina konfucianizmui, daoizmui ir čan būdingos meno filosofijos idėjos. 

Konfucinės meno filosofijos ir meninės kūrybos procesų interpretacijos pagrindiniais bastio- 
nais kinų kultūros istorijoje yra imperatorių rūmų aplinka ir ortodoksinės pakraipos į tradicijų 
sureikšminimą, saugojimą ir kūrybos proceso reglamentaciją linkę respektabilūs Kaligrafijos ir 
Tapybos akademijų nariai, kurie aptardami meninės kūrybos procesų problemas dažniausiai pa- 
grindinį dėmesį sutelkia į įvairius išorinius ir vidinius kūrybos procesą lemiančius veiksnius, Jie 
vertina sekimą tradicija, kanonais, didžiųjų praeities meistrų šedevrų kopijavimą, kurį traktuoja 
kaip patikimą techninių subtilybių pažinimo būdą, aukština tvirtų etinių idealų laikymąsi, siste- 
mingą žinių kaupimą, nuoseklų plačių kūrybos erdvių ir meninės išraiškos priemonių įsisavinimą. 
Konfucinės meno filosofijos šalininkų traktatuose, gvildenant meninės kūrybos procesų problemas, 
dažniausiai pedantiškai kalbama apie norminių nuostatų laikymąsi ir daugybės koregavimų reika- 
laujantį kruopščiai pasvertą, ilgai išmąstytą meninio sumanymo praktinio įgyvendinimo procesą. 

Jiems oponuoja daoizmo ir čan meno filosofijos tradicijų šalininkai, kurie aukština spon- 
taniškumą ir natūralumą, o autentišką kūrybą suvokia kaip išsivadavimą nuo įvairių dirbtinių 
menininkui primetamų išorinių taisyklių, normatyvinių nuostatų ir kanonų reikalavimų. 
Skirtingai nei Vakarų meno filosofijos tradicijoje, čia apibūdinant vaisingą kūrybinį aktą, 

aukštinama išskirtinė vienatvės, atsiribojimo nuo išorinio pasaulio, kasdienio gamtos grožio 
kontempliacijos, meditacinių kūrybos formų svarba. Daoizmo ir čan tradicijos šalininkai nuo- 
latos pabrėžia, kad paprastai žmonės nemėgsta vienatvės, o didūs kūrėjai ir išminčiai priešingai 
suvokia jos naudą, kadangi atsiribojimas nuo išorinio pasaulio kūrėjui padeda suvokti savo 
vienybę su Visata ir išgyventi supančios gamtos grožį. Nuoseklūs šių krypčių adeptai vadovaujasi 
meninėje kūryboje Laozi ir Zhuangzi nubrėžtais ir vėliau čan mąstytojų išplėtotais principais: 
nusišalinimu nuo išorinio pasaulio, pasaulietinių principų ignoravimu, jie žino savo jėgą ir vertę, 
tačiau to nedemonstruoja, savęs neaukština, nesiekia didelio, todėl sukuria didelius dalykus, 
veikia neveikdami, aiškiai suvokia šlovingumo pavojų, kad sėkmė, augantis pripažinimas kūrėjui 
yra taip pat pavojingas kaip ir nesėkmė. 

Daoizmo estetikoje daug dėmesio skiriama menininko santykio su jį supančiu gamtos 
pasauliu ir meninės kūrybos proceso subtilybių apmąstymui. Nors daoizmo meno filosofijos 
pradininkų Laozi ir Zhuangzi bei daugybės jų vėlesnių sekėjų tekstuose aptiksime nemažai 
fragmentų, aukštinančių menininko kūrybinę laisvę, tačiau, kalbant apie didžių kūrėjų meninės 
kūrybos procesų ypatumus, greta pabrėžiama išminties, vidinio susikaupimo, meditacijos, ne- 
veiklos (wu wei), elgesio lankstumo, sugebėjimo pažaboti savo garbės troškimą, aistras svarba. 
Iš čia plaukia svarbus daoizmo meno filosofijos tradicijai Laozi keturiasdešimt trečiame skyriuje 
išsakytas teiginys: „Minkščiausias pasauly pažaboja kiečiausią. Neturintis kontūrų įsismelkia 
į plyšių neturintį; ir todėl aš žinau, kad neveikime yra vertė. Mokyti nesakymu ir neveikime 
įžvelgti vertę — po saule tai pasiekiama retam“ (Laozi, sk. 43, 1997, p. 91). 

Kalbant apie vyraujančią kinų meno filosofijos tradicijoje meninės kūrybos procesų inter- 
pretacijos kryptį tikriausiai tokia reikėtų laikyti apie daoizmo ir čan adeptų šlovinamą kūrybinę 
laisvę, spontaniškumą, tiesioginį sąlytį su supančiu gamtos pasauliu, įdėmią įvairių jo apraiškų 
kontempliaciją. Daoistinės ir neodaoistinės, o vėliau ir su pastarąja artimai susijusios čan meno 
filosofijos idėjų įsivyravimui kinų vaizduojamosios dailės klestėjimo tarpsnyje nuo Tang iki 
Yuan epochos pabaigos didžiulį poveikį turi „vėtros ir srauto“ (fengliu) meno filosofija, kurios 
esmė - spontaniška meninės kūrybos koncepcija ir glaudžios įvairių meno rūšių pirmiausia 
kaligrafijos, tapybos ir poezijos sąveikos principas. 

„Vėtros ir srauto“ šalininkai ir vėliau jų tradicijas perėmę intelektualai (wenrenhua) kaip 
būtiną autentiškos kūrybos prielaidą skelbia būties pilnatvės jausmą, menininko vienybę 
su jį supančiu pasauliu ir glaudų bendravimą su dvasiškai artimais žmonėmis. Tai siejasi su 
vadovavimusi Zhuangzi propaguojamais pamatiniais kūrybos principais: „natūralumu“ ir 
„neveikla“ Autentiška kūryba jiems neatsiejama nuo gamtos grožio kontempliacijos, įkvėpimo, 
lakių vaizduotės polėkių ir gaivališko įsijungimo į spontanišką meninės kūrybos procesą. „Gu 
Kaizhi darbas su teptuku buvo glaustas ir stiprus, sąryšingas ir nenutrūkstamas, judantis ratu 
ir besiskleidžiantis tolyn, atitinkantis taisykles arba netramdomai laisvai. Ji kaip vėjo gūsis ar 
žaibo blykstelėjimas. Idėjos jame gyvavo anksčiau, nei jis ėmėsi teptuko; kuomet paveikslą 
užbaigdavo, jame glūdėjo idėja ir todėl ji buvo kupina dvasingos nuotaikos“ (Zhang Yanyuan, 
1962, p. 357). Šis kaligrafijos genijus, anot rašytinių šaltinių, pradėjo rengti viešas savo kūrybos 
proceso akcijas dalyvaujant žiūrovams. 

Viešų spontaniškos kūrybos meno akcijų rengimo tradiciją vėliau, valdant Tang dinastijai, 
perima ir toliau plėtoja trys Tang kultūros korifėjai tapytojas Wu Daozi, šokio su kalaviju meis- 
tras generolas Pei Ming ir garsus kaligrafas ir poetas Huaisu mokytojas Zhang Hu. Pastarasis 
kaligrafijos genijus vadinamas „pamišusiu Zhang’, jis yra siejamas su vadinamąja „vyno transo“ 
ekscentriškų menininkų tradicija, kurios atstovai rengia nenuspėjamas viešas meno akcijas, 
daugybės žiūrovų akivaizdoje demonstruodami savo spontaniško kūrybos proceso ypatumus. 
Anot Tang dinastijos laikų meno istoriko Zhu Jinghuan, kuris aprašo jas savo pirmajame 
Tang dinastijos laikų tapybos istorijai skirtame traktate, tokios akcijos susilaukdavo didžiulio 
valdančio elito ir ekscentriškos pakraipos menininkų susidomėjimo. Skleidžiantis galingai 
postmodernistinio orientalizmo ideologijos įtakai ši iš kinų dailės išplaukianti „akcijų meno“ 
tradicija išplito ir Vakarų postmodernioje dailėje. 

Atmesdami jų prigimčiai svetimus konfucinius suvaržymus ir kanonus, spontaniškus 
daoizmo ir čan meno filosofijos principus išpažįstantys kinų menininkai savo meninės kū- 
rybos interpretacijose kuria „antikanoniškus kanonus“. Jie aukština meninės kūrybos akto 
betarpiškumą, užsimiršimą, palaimingas klajones svajų pasaulyje. Pavyzdžiui, Tang dinastijos 
valdymo metu kūręs Wang Wėi šiais žodžiais apibūdina spontanišką įžengimą į meninės 
kūrybos procesą. „Kai ranka priartėja prie teptuko ir tušo, atsitinka taip, kad ji klaidžioja 
ir žaidžia užmarštyje“ (Wang Wėi, 1962, p. 354). Wang Wėi antrina ir kitas peizažo tapybos 
korifėjus ir meno teoretikas Li Cheng, kuris savo garsiajame traktate „Peizažo paslaptis“, tarsi 
kreipdamasis į jaunesnius kolegas, pamokslauja: „Neklaidžiok taisyklėse, neapversk jų aukštyn 
galva. Nekartok to paties. Laisvai ir natūraliai žaisk teptuku - štai peizažo meno paslaptis“ (Li 
Cheng, 1975, p. 343). Panašias kūrybinio proceso natūralumą aukštinančias mintis aptinka- 
me ir beveik po tūkstantmečio gyvenusio intelektualų tradicijas plėtojusio Huang Binhong 
estetikoje: „Pradžioje - te būna taisyklės, o pabaigoje - tegu jų nebūna. Pradžioje tegu būna 
panašumo ieškojimas, o pabaigoje tegu jis išnyksta. Laikykitės šios nuostatos kaip dirbdami 
ties paveikslu, tiek ir kontempliuodami tapybą, — tik tuomet žengsite teisingu keliu“ (Huang 
Binhong, 1969, p. 497). 

Tokioje meninės kūrybos sampratoje kaip aukščiausia vertybė iškeliama artistiškos 
menininko asmenybės laisva kūrybinė galia, jos raiškos natūralumas, meistriškumas, kurio 
vaizdingą analogą dailininkai regi laisvame gervių sklendime aukštai padangėje, jų gracingame 
šokyje. Gervė kinų menininkams yra autentiškos būties, kilnumo, grynumo „tyros erdvės“ 

simbolis. Todėl išoriniai dalykai, triukšmas, epatažas, išskyrus menininkų ekscentriky tradi- 
ciją, yra mažiau būdingi į meditacijos aukštinimą linkstantiems daoizmo ir čan šalininkams, 
kurie išpažįsta tylos ir susikaupimo svarbą. Nusišalindami į atokius gamtos kampelius jie 
siekia kūrybiškumui palankios sąmonės nušvitimo, vidinės rimties ir dvasios ir kūno vienybės 
būsenos. Taigi vienas pamatinių teptuko meistrų kūrybos principų, kuris skelbia: „Ranka ir 
širdis turi būti vieningi“. 

Kita vertus, išskirtinę svarbą daoistinėse (ypač čan) meno filosofijos koncepcijose įgauna 
įvairūs psichologiniai meninės kūrybos proceso aspektai, tai yra meditacijos, psichologinio 
pasirengimo ir įžengimo į meninės kūrybos procesą metodai, sąmonės bei pasąmonės trans- 
formacijos psichologiniai mechanizmai. Spontaniška kūrybinių galių sklaida, kūrėjo pasitikė- 
jimas savo talento galia, anot Yolaine Escande, yra „ne tik valios rezultatas, tačiau ir išplaukia iš 
asmenybės koncentracijos ir meditacijos procesų, spontaniškų kūno judesių, kurie yra Visatos 
dinamiškų procesų tąsa“ (Escande, 2001, p. 102). 

Visavertis meninės kūrybos aktas čia neatsiejamas nuo sąmonės nušvitimo, spontaniško 
kūrybinių galių išlaisvinimo, improvizacijos, gebėjimo sutelkti savo kūrybines galias, surasti 

"sąlytį su Visatos energijų pulsavimu, išlavinta intuicija pasinerti į kontempliuojamų reiškinių 
gelminę esmę, išvysti kitiems neregimus dalykus. Todėl menininkas kaip ir išminčius įženg- 
damas į meninės kūrybos procesą, privalo deramai kontroliuoti savo dvasią, saugoti ir tuščiai 
neeikvoti kūrybinio potencialo, energetinių išteklių. Pasirinkus teisingą kūrybinę nuostatą, 
jos įgyvendinimo strategiją, sėkmingam įžengimui į meninės kūrybos procesą pakanka tik 
nereikšmingo išorinio ar vidinio postūmio, kuris išlaisvina jame slypinčią kūrybinę energiją. 
Šis taip reikalingas autentiškai kūrybai lengvas postūmis dažniausiai atsiranda kontempliuojant 
ar įdėmiai studijuojant gamtos reiškinius, tuomet natūraliai išsiskleidusi meninės kūrybos 
programa pagimdo reikšmingus meno kūrinius. 

Meditacijos ir introspekcijos motyvai lyginant daoizmo ir čan meno filosofijos tradicijas 
yra stipresni pastarojoje. Čan meno filosofijos tradicijoje kūrybos procesas tarsi pasidalija į dvi 
nelygias dalis: pirmoji (svarbiausia) dalis siejasi su meditacija, sumanymo brendimu, energetinių 
impulsy kaupimu, o antroji – su jų spontanišku išsiliejimu ir savo vizijų realizavimu meninių 
vaizdinių pavidalu. Pastaroji suvokiama kaip visiškai spontaniška, ji yra daugiau techninė, 
trumpalaikė. Todėl energetinėje meninės kūrybos koncepcijoje meistriškas meninės išraiškos 
galimybių įvaldymas yra suvokiamas kaip antraeilė, savaime suprantama būtinybė. Iš čia plau- 
kia traktatuose skelbiamas besąlygiškas energetinių impulsų prisodrintos idėjos, kūrybiško 
mąstymo ir minties prioritetas techninių meno subtilybių įvaldymo atžvilgiu. „Kai peizaze 
pieši kalnus ir vandenis, - rašo traktato „Tapybos paslaptys“ autorius Wang Wėi, - tavo mintis 
skleidžiasi anksčiau nei teptuko“ (Wang Wéi, 1962, p. 354). 

Čan mene svarbus vaidmuo tenka menininko sielos vidiniam sąskambiui su jį supančio 
pasaulio, gamtos reiškinių ritmais, kuriuos jis perteikia kūrinyje. Šis sąskambis vizualizuoja- 
mas grafiniu paveikslų linijų ritmu, emocionaliai aktyvių neužpildytų erdvių, pauzių, netikėtų 
asimetriškų sugretinimų potekste. Muzikalios ritminės paveikslų struktūros, erdvių poetika 
padeda suvokėjui apčiuopti komunikacinius kanalus, atveriančius sudėtingo čan peizažo ta- 
pybos ir poezijos simbolių pasaulio paslaptis. Ypatingas vaidmuo menininko sąlytyje su būties 
vientisumu, nuolatiniais metų laikų pokyčiais tenka tylai, pauzei, užuominai, padedančioms 
perteikti giliąsias verbaliai neišsakytas mintis tiesiogiai iš sąmonės į sąmonę. 

Nors Vakarų estetikos ir meno filosofijos tradicijoje pradedant neklasikinės meno filosofijos 
pradininkų A. Schopenhauerio, E Nietzscheés ir ypač psichoanalizės kūrėjo S. Freudo veikalais 
vis geriau suvokiama milžiniška kūrėjo biologinės energijos svarba meninei kūrybai, tačiau kinų 
meno filosofijoje ir meno teorijoje energetinis kūrybos veiksnys suvokiamas nepalyginamai 
anksčiau ir teoriškai grindžiamas įvairiomis sudėtingomis dar iš Yijing („Permainų knygos“) 
išplaukiančiomis Visatos energetinių srautų ir žmogaus santykių su jį supančiu kosmosu ir 
gamta teorijomis. 

Tiesą sakant, kinų vaizduojamosios dailės teoriniuose traktatuose aptinkame daug skirtin- 
gų požiūrių į menininkų tipus, jų kūrybos principus ir įvairias pagrindinių meninės kūrybos 
procesų ypatumus nulemiančių energetinių veiksnių interpretacijas. Vienose koncepcijose 
ryškėja racionalaus požiūrio į menininką, jo kūrybą svarba, pedantiškai papunkčiui aptarinė- 
jamas ilgas sumanymo brendimo, įsijautimo į kontempliacijos objektą procesas, pagrindinių 
kūrybos fazių sklaida, kitose - pagrindinis dėmesys sutelkiamas į energetinę meninės kūry- 
bos proceso interpretaciją ir su tuo susijusius įvairius kūrybai įtakos turinčius veiksnius, dar 
kitose - akcentai perkeliami į žaibišką sąmonės nušvitimą (tai ypač būdinga čan adeptams) ir 
spontanišką slėpiningo mitiškumo skraiste pridengtą jo įgyvendinimą, Štai kodėl tokia svarbi 
yra išskirtinė su įvairiomis gyvybinės energijos interpretacijomis susijusi gi kategorija. Tai 
viena svarbiausių kinų meninės kūrybos sampratą apibūdinančių estetinių kategorijų, kuri 
sujungia potencialios kūrybinės energijos sklaidos, išsiliejimo, pulsacijos, judėjimo, kaitos ir 
pan. aspektus menininko kuriamoje grožio ir harmonijos idealų išraiškoje. 

Be filosofinio daoizmo meno filosofijos atstovų, pabrėžiančių išskirtinę gi kategorijos 
svarbą meninės kūrybos procese, šią problemą savo veikaluose ypač suaktualina įtakingas 
literatūrinės estetikos atstovas Cao Pi (187-226 pr. m. e.), kuris aiškina šią kategoriją kaip 
ypatingos kūrybinės galios veiksnį, pagal savo prigimtį artimą įkvėpimui. Jis laiko gi vienu 
pagrindiniu įgimtu menininko kūrybinio potencialo elementų, nuo kurio priklauso konkre- 
taus menininko meno kūrinių tobulumas ar netobulumas. Šie Cao Pi požiūriai turėjo didžiulį 
poveikį ne tik kinų literatūros, tačiau ir kaligrafijos bei tapybos estetikai. Cao Pi idėjas vėliau 
plėtojo Li Bai ir Han Yu aplinkos teoretikai. Pastarasis gi energiją vaizdžiai lygina su vandens 
srautu, o žodžius su jame plaukiančiais daiktais. Jo įsitikinimu, būtent meno kūrinyje glüdinti 
gi energija suteikia tapybai gyvybingumą ir grožį. 

Rašytiniuose šaltiniuose užsimenama, kad, pavyzdžiui, VIII a. poezijos genijaus Li Bai (ku- 
rio išliko per tūkstantis poemų, eilės ir estetiniai traktatai) meninės kūrybos procesas išsiskiria 
ypatinga spontaniška gyvybine energija; jis kūrybinio įkvėpimo akimirkomis kuria savo eiles 
nepaprastai greitai ir be jokių pataisymų. Visiškas jo antipodas yra amžininkas Du Fu, kuris 
aiškina, kad meno kūrinio kūrimo procesas nėra kelių akimirkų trukmės dalykas, o reikalauja 
iš kūrėjo ilgo ir atkaklaus darbo šlifuojant iki tobulybės kūrinių detales. Taigi susiformuoja 
programinė jo meninės kūrybos proceso nuostata: „penkios dienos bangos kūrimui, dešimt 
dienų uolos pavaizdavimui“. Cai Yong, Wang Hizhi, Zhang Hu, Huaisu, Yang Ningshi, Mi Fu 
ir daugybė kitų, ypač didžiųjų kinų kaligrafijos meistrų, pagrindinį dėmesį sutelkia į energetinį 
meninės kūrybos procesų aiškinimą. Todėl dabar išsamiau aptarsime šį svarbų kinų meninės 
kūrybos procesų psichologijos aspektą. 

Iš tikrųjų kinų meno filosofijos 
tradicijoje vyraujanti meninės kūrybos 
procesų teorija yra energetinė, kuri pa- 
grindinius poeto, kaligrafo, tapytojo ir 
kitos meno srities atstovo individualaus 
meninio stiliaus savitumą lemiančius 
veiksnius išrutulioja iš dailininko ener- 
getinių ryšių su supančiais kosmoso 
ir gamtos energijų srautais. Anot šios 
teorijos dailininko, kūrybos ypatumai 
tiesiogiai priklauso nuo „prado ener- 
i asl ks a 4 gijos“ (gi), kuriai kiekvieną būties aki- 

Xu Wei. Gėlės ir kiti augalai. XVI a. Tušas, popierius mirką būdingas savitas dvasinis ritmas 

(prisiminkime Yijing mokymą apie 
. energetinius kosminių Visatos procesų 
srautus, kurie yra nuolatiniame kaitos ir metamorfozių procese). Su šia teorija siejasi kinų 
kaligrafams būdingas požiūris, kad kiekvienos dinastijos vyraujantys kaligrafijos stiliai dėl 
nuolatinės energetinių srautų kaitos išsiskiria unikaliais bruožais, kurių neįmanoma identiškai 
pakartoti kitose epochose. Čia verta prisiminti ir kinų kaligrafijos genijaus Mi Fu įsitikinimą, kad 
tapytojo kūrinius galima padirbti, o tikro kaligrafijos meistro kūrinių neįmanoma, nes įvairių 
epochų stilių pėdsakai ir gi energijos vibracijų skirtumai, besiskleidžiantys kūrinio štrichuose, 
linijose, formose, iškart išduoda falsifikatorių. 

Dailininko sąlytis su jį supančio pasaulio, Visatos, gamtos energetiniais srautais, anot 
daoistinės pakraipos traktatų autorių, yra pasiekiamas pasitelkiant tylos, meditacijos, vidinės 
rimties, susikaupimo, nebylaus būties bylojimo teikiamas galimybes, kurios padeda meninin- 
kui įsigilinti į kontempliuojamų reiškinių esmę, laisvai skleistis įkvėpimui, spontaniškiems 
kūrybinės energijos srautų polékiams, Todėl rimtyje sukurti kūriniai išsiskiria ypatinga gelme 
ir įgauna išbaigtas harmoningas formas. Buvimas savimi, natūraliu, harmonijoje su supančios 
gamtos energijomis ir požiūris į meninę kūrybą kaip didžiai asmeninę savo kūrybinės dvasios 
energetinių impulsų išraišką daoizmo adeptų traktatuose yra suvokiamas kaip aukščiausia 
vertybė, pamatinis būties ir kūrybos principas autentiškam menininkui. 

Šios tendencijos išryškėja dar tik formuojantis kaligrafijos teorijos užuomazgoms. Pa- 
vyzdžiui, Han epochos kinų intelektualas ir kaligrafas Cai Yong (II a.) traktate „Apmąstymai 
apie teptuką“ (Bi lun) taip apibūdina kaligrafo meninės kūrybos procesą: „Kaligrafas pradžioje 
sėdi susikaupęs tyloje, o mintys skęsta rimtyje; remdamasis sumanymu jis įžengia į kūrybos 
procesą; kalba neatverdamas burnos; [įkvepia] gi energiją, neužpildydamas kvėpavimo; pasi- 
neria į dvasinės savasties paslaptį; tarsi atsiskleidžia nuostaboje, o todėl viskuo yra maloningas“ 
(cit. pagal: Belozerova, 2007, p. 112). 

Aptariamoje meninės kūrybos proceso sampratoje išskirtinę svarbą įgauna energetinis 
menininko santykis su gamta, jos kontempliavimas, gebėjimas pajusti ir išvysti kitiems ne- 
regimus dalykus. Siekiant norimų rezultatų kūryboje, svarbiu tampa intymus, susikaupimo 
kupinas kūrėjo emocinis ryšys su supančiu universumu, kuris siejamas su galingos prado 
kūrybinės energijos (gi) sklaidos vieta. Iš čia plaukia aukštinimas harmoningo menininko 

sąlyčio su Visatos ir gamtos energetiniais ritmais, kuriuos jis tarsi įtraukia į save. Aptariamos 
daoistinės meninės kūrybos koncepcijos šerdis yra pats menininkas, kuris yra pagrindinis visų 
kosmoso ir gamtos kūrybinių energijų mediatorius. O prasminga meninė kūryba suvokiama 
ne kaip tiesmukas realistinis gamtos formų imitavimas, o kaip kūrybinės energijos išsiliejimas 
ir nepriklausomo nuo gamtos vaizdinių pasaulio kūrimas. Energetinių impulsų veikiamas 
meninės kūrybos procesas čia remiasi savita atminties ir prisiminimų estetika, kuri yra nu- 
kreipta į konkrečiose dailės kryptyse ir tradicijose susiformavusių kanonų teikiamas galimybes 
traktuojant konkrečius vaizdinius, temas, siužetus, motyvus. 

Daugelis daoizmo ir neodaoizmo meno filosofijoje susiformavusių energetinių požiūrių 
į meninės kūrybos procesą ilgainiui pereina ir į dvasiškai artimų čan estetikos adeptų teorijas 
ir kūrinius, kuriuose pastebimai stiprėja meditacinių ir intravertiškų nuostatų poveikis. Iš 
čia plaukia dėmesys kūrėjo asmenybės dvasiniam sutelktumui, padedančiam koncentruoti 
savyje gi energiją ir įvairiems energetiniams ir psichofiziologiniams meninės kūrybos proceso 
aspektams, pirmiausia su meditacija susijusioms ankstyvosioms parengiamosioms meninio 
kūrybos proceso fazėms, aplinkos, darbo įrankių, teigiamos palankios kūrybai psichologinės 
nuostatos formavimui. 

Šioje energetinėje meninės kūrybos koncepcijoje pagrindinis dėmesys meninės kūrybos 
procese sutelkiamas ne į idealių meno formų kūrimą, o energetinio prado gi (prado energijos) iš- 
ryškinimą tokiame plastiniame rankos riešo ir teptuko smaigalio judesyje, kuriame per žmogaus 
kūną tiesiogiai sąveikauja Visatą, Žmogų ir kūrinį siejančios energijos. Kinų vaizduojamosios 
dailės, ypač kaligrafijos teorijoje, išskiriamos „vidinė“ ir „išorinė“ energijos, kurios nuolatos 
sąveikauja, kadangi kūrybos akto metu kaligrafas perleidžia per save kosmines gi energijos 
cirkuliacijas ir išlieja jas popieriaus ar šilko erdvėje. Kita vertus, kaligrafinėse struktūrose 
išskiriami šie pagrindiniai sudėtiniai komponentai: griaučiai arba karkasas, gyslos, kraujas ir 
raumenys. Visi šie metaforiški pavadinimai yra užuomina apie vientiso organizmo funkcijas ir 
tarsi atkartoja senovės kinų organicistines pasaulio sandaros teorijas. Ir galiausiai, iš kiekvieno 
hieroglifo centro nuolatos skleidžiasi energijos srautai linijomis, formomis, įvairiausiomis 
erdvinėmis struktūromis, kurios išsisklaido kūrinio erdvėje ir ją apvaldo. Kinai jau senovėje 
buvo puikūs meno psichologai, kadangi suvokė, jog vadinamųjų „smulkių“ kaligrafijos meno 
sudėtinių komponentų: atskirai paimtų taško, linijos, dėmės, hieroglifo ir pan. energetinis užtai- 
sas, vadinasi, ir emocinio poveikio galia suvokėjui yra nepalyginamai stipresnė nei stambesnių 
struktūrų, t. y. teksto skilčių ar atskirų rašmenų blokų. Panašių išvadų analizuodami kompo- 
zicijos problemas V. Kandinskis ir P. Klee Vakaruose priėjo tik XX amžiaus pirmoje pusėje. 

Ankstyvajame vaizduojamosios dailės teorijos tapsmo etape ryškėja ypatinga pagarba kūry- 
bos aktui, kuriam nuo seniausių laikų teikiama maginė ir bemaž sakralinė prasmė. Tuomet 
išsikristalizavę su dailininko kūryba susiję norminiai reikalavimai natūraliai kanonizuojami 
ir tampa estetinės minties tradicijos dalimi išsaugodami paskirus archajiškų maginių raštų 
rašymo, daoistinių ir čan ezoterinių praktikų elementus. Ilgainiui šios norminės nuostatos 
estetiniuose traktatuose formuojasi į daugiau ar mažiau stabilių menininko kūrybai skirtų 

praktiniy normatyviniy rekomendacijy rinkinj. Su tuo siejasi ypatingas kaligrafijos ir tapybos 
problemoms skirtų traktatų autorių dėmesys palankios meninei kūrybai aplinkos, dvasinės 
atmosferos, aprangos, fizinės ir dvasinės švaros bei kitų problemų pedantiškam aptarimui. 
Pavyzdžiui, dailininkui prieš įžengiant į kūrybos procesą rekomenduojama nusiprausti ir 
apsirengti švariais drabužiais, susitvarkyti aplinką taip, tarsi būtų laukiama brangiausių svečių. 

Šis švaros, vidinės dvasinės rimties, susikaupimo kultas siejasi ne tik su asmenine higiena, 
aplinkos sutvarkymu, tačiau ir kūrybingos dvasinės atmosferos sukūrimu, vidiniu apsivalymu 
nuo neigiamų energijų poveikio, pasaulietinio purvo įtakos, geru kūrėjo nusiteikimu šviesioms 
mintims bei sąmonės sutelktumu. Gvildendamas įžangines meninės kūrybos proceso fazes 
Wang Xizhi pabrėžia tolesnei kūrybos sėkmei būtinos „geros psichinės nuotaikos svarbą“ 
(Traitės, t. 1, 2003, p. 170). Kiti autoriai kalba apie išskirtinę įkvėpimo svarbą. Vienas pirmųjų 
literatūrinės estetikos pradininkų ir garsių III a. kinų poetų Lu Ji (261-303) traktate Wen fu 
(„Odė dailiajam žodžiui“) apie kūrybinio įkvėpimo ir intuityvaus sąmonės nušvitimo akimirką 
rašo: „Ir štai kai tai ryškėja manyje, aš visuomet sukaupiu savo žvilgsnį ir įtempiu klausą; pa- 
_ skęstu savyje, visur ieškau. Dvasios gelmėmis pakylėju toliau aštuonių žemės atstumų; širdimi 
klajoju tūkstančių sieksnių aukštumuose... Ir štai, gelmėse užgimė, žodžiai ten, kažkur mano 
dvasioje, juda, tarsi plaukianti žuvis, kurios burnoje yra kabliukas, kai ją traukia į viršų iš gi- 
liausių gelmių“ (Lu Ji, 1978, p. 260). 

Iš tikrųjų, šio ir daugelio kitų įvairių meno sričių meno filosofijos traktatų autorių įsiti- 
kinimu, menininko įkvėpimas ir jo būsimo meninio sumanymo kontūrai gimsta iš savotiško 
sąmonės nušvitimo akimirkos, pirmapradės psichologinės nuostatos, visiško betarpiškumo, 
natūralaus ir harmoningo menininko santykio su savo kūrybos objektu. Tai sąlygoja požiūrį į 
kūrybą kaip veiklą, teikiančią menininkui vidinį dvasinį pasitenkinimą ir būties pilnatvės jaus- 
mą. Todėl daugelyje kinų, kaip ir indų vaizduojamajai dailei skirtų meninės kūrybos procesų 
problemas gvildenančių traktatų, daug kalbama apie būtinybę dailininkui surasti kūrybiškumo 
sklaidai palankią vietą prie šviesaus lango, tvarkingai paruošto darbo stalo. 

Nemažiau svarbus dėmesys parengiamosiose meninės kūrybos fazėse yra teikiamas 
pagrindinėms meninės kūrybos priemonėms, kruopščiai išvalytų darbo įrankių parengimui. 
Tapymo procesui tradicinėje kinų kultūroje buvo naudojamas žemas staliukas, ant kurio dai- 
lininkas pasitiesdavo darbui skirtą popierių arba šilko ritinėlį. Jei paveikslas būdavo didesnio 
nei staliukas formato, popierių ir šilko ritinėlį tiesdavo tiesiog ant grindų. Greta staliuko pa- 
togiai buvo išdėstomos pagrindinės kūrybinio darbo priemonės: įvairaus storio ir minkštumo 
teptukų rinkinys, tušo kaladėlė, trintuvė, tušo indelis ir didesnis dažniausiai porceliano indas 
vandeniui, skirtam tušo skiedimui iki norimos konsistencijos, kadangi dažai būdavo panašiai 
naudojami tapymo procesui kaip dirbant akvarelės technika Vakaruose. 

Priešais save išskleidęs švarų kokybiško popieriaus lapą ar šilko ritinėlį, kruopščiai pa- 
ruošęs darbui teptukus, tušo indelį ir ilgai susikaupęs trina tušo kaladėlę indelyje, mintimis 
apgaubia visas pagrindines darbo priemones ir meditacijos būsenoje susikaupęs brandina 
sielos gelmėse būsimo meninio sumanymo idėją. Įtaigų liudijimą apie Guo Xi požiūrį į šias 
problemas pateikia jo sūnus, kuris tėvo traktato Įvade pateikia pluoštą svarbių prisiminimų 
teigdamas, kad „dienomis, kurias jis skirdavo tapybai jam prireikdavo švaraus stalelio prie 
šviesaus lango, iš dešinės ir kairės būdavo aromatingos budistinės žvakės, puikus teptukas ir 
įstabus tušas. Jis turėdavo būti su švariomis rankomis, išplautu tušo indeliu, tarsi pasirengęs 

sutikti didžius svečius. Jis siekė nuraminti savo dvasią ir suvokti idėją ir tik tuomet kopdavo į 
darbą“ (Guo Xi,1965, p. 95). 

Iš tikrųjų, anot traktatų autorių, dailininkas spontaniškai skleidžiantis įvairioms įžangi- 
nėms meninės kūrybos proceso fazėms negali prasmingai įsijungti į kūrybą, kol nepasiekia 
dvasinės pusiausvyros būsenos, nesuvaldo savo valios, minčių srauto ir širdies polėkių. Taigi 
kinų vaizduojamosios dailės estetikos tradicijai būdingas įsitikinimas, kad dailininkas meninės 
kūrybos akte kuria ir formuoja save kaip savarankišką asmenybę, pajėgiančią surasti dvasinę 
harmoniją su jį supančiais gamtos ir visuomenės pasauliais. Tai sąlygoja kinų teoretikų dėmesį 
įvairioms psichologinėms meninės kūrybos proceso problemoms. 

Žvelgdamas į tapomą šilko ritinėlį ar popieriaus lapą iš viršaus žemyn, dailininkas meninės 
kūrybos procese tarsi „įeina“ ar „įsiskverbia“ į kuriamo paveikslo erdvę, kurioje pradeda savo 
klajones po bekraštį vaizduotės pasaulį. Baltas popieriaus grūdėtos rupios faktūros paviršius vos 
pastebimu tonu padengtas arba auksinis tonas šilko ritinėlis peizažo tapyboje padeda kūrėjui 
subtilios estetinės užuominos keliu bekraštės erdvės iliuziją ir skatina suvokėjo vaizduotės 
polėkius. Tokiu būdu anksčiau buvusi užsklęsta paveikslo erdvė atsiverdama įsileidžia į save 
kitais dėsniais valdomą pasaulį kūrėjo dvasią, kūrėjo, kuris vizualiai formuodamas šio vaizdinių 
pasaulio, susidedančio iš daugybės skirtingų horizonto liniją apjungtų gamtos pasaulio detalių, 
atveria kito alternatyvaus tikrovei vaizduotės pasaulio erdves ir kviečia kartu su dailininku 
klajoti jo teptuko nubrėžtais keliais. 

Vienu svarbiausių sėkmingo dailininko pasinėrimo į meninės kūrybos procesą veiksnių 
skelbiamas iš kūrėjo dvasios gelmių išplaukiantis vidinis energetinis postūmis, kuris, tarsi 

panaikindamas visus išorinius kaustančius 
kūrybinės dvasios polėkių veiksnius, padeda 
jam natūraliai įžengti į kūrybos procesą, kur 
popieriaus lape ar šilko ritinėlyje iš beformių 
sumanymo idėjų gimsta harmoningi suvokė- 
jo akį žavinčių formų vaizdiniai. 

Kaligrafijos ir tapybos teoriniuose trak- 
tatuose beveik besąlygiškai pripažįstamas tei- 
ginys, kad menininko „sumanymas skleidžia- 
si anksčiau nei teptuko potėpis“. Sumanymo 
formavimasis ir išjo išplaukiantis asmenybės 
dėmesio sutelktumas padeda jai koncentruoti 
savyje gi energiją ir kartu atveria kelius jos 
tolesnei sklaidai per tarpininkus ranką ir 
teptuką, kuris ekspresyviai judėdamas baltoje 
popieriaus ar šilko erdvėje palieka pėdsakus, 
iš kurių formuojasi vaizdinių sistemos. Prak- 
tinį sumanymo įgyvendinimą dailininkas, 
anot traktatų autorių, pradeda judėdamas 
skirtingais idėjos materializavimo keliais 
|. pereidamas skirtingas meninės kūrybos 
procesų fazes nuo apmąstymų, spontaniškų 
linijų, štrichų prie aiškių akyse gimstančių 
vaizdinių kontūrų. 

Pavyzdžiui, minėtas Guo Xi yra įsitiki- 
Chen Zihe. Apsvaigęs nemirtingasis kūrėjas, gulintis po пез, kad tapybos meno paslaptys уга pasie- 

senu medžiu. XVI a. pr. Spalvotas tušas, šilkas kiamos tik tokiam menininkui, kuris išsiug- 

do nuolankumą, dvasios džiaugsmingumą, o 

jojausmai, polėkiai ir mintys įgyja vaiko sąmonei būdingą pasaulio suvokimo betarpiškumą ir 
patiklumą. Kūrybinei nuostatai jo požiūriu palankus yra eilių skaitymas, kuris padeda surasti 
reikiamas prieigas prie konkrečių kūrybos problemų sprendimo. „Kuomet surandi detalių 
išdėstymo vietą ir rengiesi pradėti tapyti paveikslą, privalai sukurti dangaus ir žemės harmo- 
niją! Ką vadiname dangumi ir žeme? Taip vadinamos viršutinė ir apatinė vertikalaus 32 cm 
paveikslo ritinėlio dalys. Viršuje palieki vietą dangui, apačią žemei, o, viduryje, remdamasis 
idėjiniu sumanymu, patalpini peizažą“ (Guo Xi,1965, p. 90). Tačiau paieškos priimtino meninės 
problemos sprendimo varianto kūrybos procese neretai skleidžiasi įvairiais aplinkkeliais, tenka 
kūrybos eigoje nuolatos spręsti sudėtingas kompozicijos ir įvairių paveikslo detalių išdėstymo 
problemas. 


nad sov 


Marano 


Kalbant apie svarbiausius vidinius menininko kūrybai įtakos turinčius veiksnius, neišven- 
giamai tenka kalbėti apie tiesiogiai su įsigilinimu į menininko kūrybos objektą susijusį veiksnį, 
kurio svarbą nuolatos iškelia daoizmo ir čan estetikos šalininkai, tai yra įvairiomis meditacinėmis 
technikomis pasiekiamą koncentraciją. Neatsitiktinai į šį kinų tradicinės estetikos aspektą savo 
traktatuose ir pedagoginėje praktikoje atkreipia dėmesį subtilus pedagogas Johannesas Ittenas, 

kuris rašo: „Tam, kad teptuku laisvai apibrėžti taisyklingą ratą, būtina visiška kūno judesių kon- 
trolė ir didžiausia psichologinė koncentracija. Vieną garsų kinų tušo piešinį sudaro vienintelis 
šilke nupieštas ratas. Ir nors linijos storis yra vienodas visame apskritime, jis perpildytas jausmo. 
Pagrindinis kinų tušo meistrų principas skelbia: „Ranka ir širdis turi būti vieningi“. Tas, kuris 
tapo teptuku, tik tuomet jaučia jo galiuko lankstumą, kuomet vidujai jaučia formą, kurią jis 
siekia perteikti, ir vadovaujasi šiuo jausmu. Savo išraiškingumu teptukas lenkia piešimą anglimi, 
kadangi atveria turtingas niuansavimo galimybes. O štai anglis palieka vienodai tamsų pėdsaką 
nepriklausomai nuo to, ar riešas juda iš dešinės ar kairės. Teptukas, priešingai, suteikia galimybes 
perteikti plačiausią toninių moduliacijų gamą“ (Itten, 1988, p. 114). 

Gilinantis į veiksmingo konkretaus dailininko kūrybinio potencialo panaudojimo pro- 
blemas tenka pripažinti, kad kinų meno filosofijos tradicijoje pirmiausia vertinama vaizduotės 
polėkių galia ir gebėjimas, atsiribojant nuo išorinio grožio, visų antraeilių ar nereikšmingų da- 
lykų, kitiems neregimuose kasdienio gyvenimo reiškiniuose įžvelgti kitą po išoriniu regimybės 
sluoksniu glūdinčią vidinę dvasinę daiktų ir reiškinių esmę. „Tas, kuris siekia išreikšti dvasią 
per išorinį grožį, praranda vaizdinį. Tai yra vaizdinio mirtis. Todėl reikia pašalinti nereikalin- 
gas detales ir atsirinkti svarbiausia“ (Xie He, 1965, p. 73). Iš čia plaukia ir kitas svarbus tikro 
meistro bruožas - gebėjimas per išorinę regimybės skraistę išvysti ir įprasminti savo kūriniuose 
taupiomis meninės išraiškos priemonėmis daiktų esmę, išryškinti jų ryšius su Visatos energijos 
ritmais. Jei šį sudėtingą uždavinį dailininkui pavyksta nuosekliai įgyvendinti, tuomet kūrinys 
laikomas pavykusiu ir gyvybingu. 

Itin atsakingas požiūris į įvairias meninės kūrybos proceso fazes ir vadovavimasis savi- 
ta kūrybos strategija būdingas minėtam Guo Xi. Anot sūnaus, „pradėjęs tapyti vieną ar du 
paveikslus kartais atidėdavo darbą, nežiūrėjo ir nelietė paveikslų. Dešimt dvylika dienų jis 
apskritai nesiliesdavo darbų, vėliau du tris kartus tapydavo paveikslus. Vadinasi, tėvas nenorėjo 
elgtis impulsyviai [...] Tačiau kaskart, kai tėvas užgriebdavo idėją, jis pasinerdavo į darbą taip, 
kad visiškai užmiršdavo apie begalę savo darbų“ (Guo Xi, 1965, p. 95). Taigi šis kinų tapytojas 
elgiasi panašiai kaip ir jo kolega Vakaruose Leonardo da Vinci, jis suvokia, kad kuriant ramus 
išmąstymas teikia daug geresnius kūrybos proceso rezultatus, nei neatsakingas racionalios 
minties nekontroliuojamas skubėjimas. 


Vynas, haliucinogeninės medžiagos ir 
beprotybės apraiškos kūryboje 


Nemažiau svarbi meninės kūrybos procesų psichologijos grandis yra ne tik pradinė kūrėjo. 
intencija, meninis įkvėpimas, įsijautimas į kūrybos objektą, laipsniškas sąmonės atsiribojimas 
nuo supančio fenomenalaus pasaulio įtakos, tačiau ir sunkiai fiksuojamas menininko įžengimas 
arba, kitais žodžiais tariant, „pasinėrimas“ į spontaniškam meninės kūrybos aktui būdingą 
ekstazės, transo, artimo psichinei patologijai būseną, kurioje atsiranda neįtikėtinas gaivališkų 
kūrybinių jėgų antplūdis, beveik visiškas atotrūkis nuo tikrovės, neįprastos kūrybos strategijos, 
metodai, vaizdinių sistemos. Būtent tada gelminės reiškinių esmės suvokimas pradeda skleistis 
itin subtiliais pavidalais. Šių kūrybinio svaigulio, ekstazės būsenų pasiekimui daoizmo ir čan 
adeptai pasitelkia ne tik įprastinius meditacijos, psichotreningo metodus, tačiau ir vyną, įvairius 

daoistiniuose traktatuose šlovinamus eliksyrus, net narkotines haliucinogenines medžiagas, 
kurių tikslas pabudinti menininko snaudžiančias kūrybines galias ir energijas. 

Iš plačiausiai dailininkų aplinkoje žinomų medicininių preparatų savo euforijos būsenos 
sukėlimo galia išsiskiria vadinamieji „penkių akmenų milteliai“ ir „stebuklingas grybas“. Jų 
panaudojimo pradžia rašytiniuose šaltiniuose fiksuojama III a., tačiau menininkų aplinkoje jie 
išplinta IV-V a. ir gyvuoja valdant Tang dinastijai. Šių narkotinių preparatų vartojimas skatina 
ne tik kūrybinę ekstazę, haliucinacijas, sąmonės nušvitimą, tačiau ir ypatingą jausmingumą, 
emocinį transą, liguistus vaizduotės polėkius, mintis apie savižudybę. 

Įvairiais daoistiniais eliksyrais, vyno ir haliucinogeninėmis medžiagomis piktnaudžiaujan- 
čių fengliu („vėtros ir srauto“) bei jiems dvasiškai artimų menininkų kūrybos procesas išsiskiria 
ekscentriškumu, epatažu, neįprastu, įmantriu ir įnoringu meninės kūrybos stiliumi. Daugelio jų 
intelektualinės ir kūrybinės biografijos yra prisodrintos gausybės dramatiškų motyvų ir didžiai 
pamokančių istorijų apie tokių piktnaudžiavimų negatyvias pasekmes. Netrukus atsiranda tekstų, 
kuriuose atvirai kalbama apie pavojingą destruktyvų narkotinių medžiagų poveikį menininko 
psichikai ir jo kūrybinėms galioms. Todėl neodaoizmo estetikos klestėjimo laikais, pradedant 
` IV a., menininkai daugiau vertina nestiprų vyną ir įvairius stebuklingus eliksyrus, kurie skatina 
gyvybinę energiją, padeda pasiekti kūrybinę ekstazę ir ilgam išsaugoti kūrybiškumą. 

Spontaniškų dvasios polėkių persmelktas ir įvairių eliksyrų ir vyno poveikio išreikštas 
meninės kūrybos stilius kinų meno filosofijos tradicijoje yra toleruojamas, kartais jis trak- 
tuojamas kaip svarbus autentišką menininko saviraišką skatinantis veiksnys, netgi savotiška 
siekiamybė. Šią nuostatą įtvirtina daugelio kinų dailės korifėjų gyvenimo ir kūrybos būdas. 
Vėlesnių laikų dailės teoretikai, pateikia daugybę spalvingų istorijų apie šių menininkų kū- 
rybą; juose nuolatos pabrėžiama, kad, pavyzdžiui, Wang Xizhi savo genialius kūrinius kuria 
vos ne nesąmoningoje apkvaitimo nuo alkoholio ar haliucinogeninių medžiagų būsenoje, 
o Zhang Xu sistemingai piktnaudžiauja alkoholiu. Kiti tekstai detaliai aprašinėja didžių 
kaligrafijos ir tapybos meistrų Gu Kaizhi, Huaisu ir Mi Fu meninės kūrybos procesus, 
kuriuose jie, paveikti piktnaudžiavimo vynu ar kitų kvaišalų, kuria visiškai spontaniškai ir 
elgiasi tarsi pamišėliai. 

Kinų vaizduojamosios dailės tradicijoje bene ryškiausia šią tendenciją reprezentuojančia 
figūra yra kaligrafijos genijus Zhang Xu, kuris kūriniuose sąmoningai siekia maksimalaus 
išraiškos asmeniškumo. „Daugelis tekstų detaliai aprašinėja spontaniškų Zhang Xu kaligrafijų 
gimimo procesą; jis piktnaudžiauja vynu, įžengia į euforijos ir perdėto jausmingumo būseną, 
labai panašią į išprotėjimo ir joje kuria savo kaligrafijos kūrinius, kurie atrodo tarsi gimstantys 
iš dieviško įkvėpimo. Zhang Xu atveju, vynas ar kitoks alkoholis yra būtinas veiksnys, kuris 
išplėtoja kūrybą iki pabaigos“ (Rong Bing, 2010, p. 161). Kai Zhang Xu būdavo dirbtinoje eu- 
forijos būsenoje, jis aistringai pasinerdavo į kūrybos procesą, dirbdamas klykdavo, sudrėkinęs 
teptuko smaigalį tuše triukšmingai, tarsi mesdamasis į mūšį, atakuodavo teptuku baltą kūrinio 
erdvę; atsiskleisdamas meninės kūrybos procese gaivališką prigimtį, Jis buvo įsitikinęs, kad 
nepavaldus proto kontrolei dieviškas įkvėpimas valdo jo visiškai nesąmoningą kūrybos pro- 
cesą. Panašias mintis aptinkame ir Su Shi tekstuose, kuriuose jis prisipažįsta, kad kai būdamas 
alkanas apsvaigsta, jausmai paaštrėja ir vaizdiniai taip audringai veržiasi iš vidaus, kad jų nej- 
manoma sulaikyti. Tiesą sakant, kinų dailės istoriografijoje su didžiais dailininkais Gu Kaizhi, 
Wang Xizhi, Zhang Xu, Huaisu, Yang Ningshi, Fan Kuan, Mi Fu, Su Shi, Liang Kai, Xu Wei ir 

daugybe kitų siejamiems epitetams „pamišėlis“, 
„apgirtęs“ ar „paskendęs svaigulio būsenoje“ 
suteikiamos tvirtos pozityvios „išprotėjusių 
genijų“ konotacijos. 

Toks pozityvus požiūris į šiuos dailininkus 
ir jų meninės kūrybos proceso ekscentriškus, 
neigiančius pamatinius konfucinės estetikos 
principus, aspektus yra dalinai paaiškinama 
ekspresyvia jau mūsų aptarta vyraujančia 
energetine meninės kūrybos prigimties sam- 
prata, tuo, kad svaigulio būsenoje išlaisvinamos 
racionalaus proto nekontroliuojamos spon- 
taniškų ir impulsyvių menininko kūrybinių 
polėkių galios. Juk kūrėjo dvasios energetinius 
impulsus perteikiantis menas iš prigimties yra 
ekspresyvus, kadangi dailininkas meninės kū- 
rybos procese ekspresyviais teptuko judesiais 
išreiškia ne tik individualius asmenybės kūry- 
binės dvasios polėkius, tačiau ir sąveikauja su Zhang Xu. Kaligrafija. VIII a. Tušas, popierius 
kosmoso ir gamtos energijomis. Kartu išorinių 
stimuliatorių vyno, stebuklingų eliksyrų, narkotinių medžiagų poveikio sritys yra apribojamos 
tramdomaisiais marškiniais daugybės traktatuose apibrėžtų kanoninių ir normatyvinių nuostatų. 
Todėl spontaniški kūrybinės dvasios polėkiai meninės kūrybos proceso metu yra jau pasąmonės 
lygmenyje nuolatos kontroliuojami apibrėžtų taisyklių. Čia kūrėjas tarsi balansuoja erdvėje tarp 
dviejų minėtų meninės kūrybos procesui būdingų polių. 

Gvildenant šiuos meninės kūrybos procesų psichologijos aspektus kyla daug sudėtingų 
klausimų, pavyzdžiui: kiek, kokiu laipsniu kinų teoretikai ir patys menininkai suvokia ryšį tarp 
vyno, įvairių stebuklingų galių eliksyrų, svaigalų, kvaišalų poveikio ir banalaus pasigėrimo? Ra- 
šytiniai šaltiniai, kaip minėjome, pateikia daug vaizdingų legendomis tapusių istorijų apie minėtų 
narkotinių medžiagų, įvairių psichikos nukrypimų poveikį spontaniškam įkvėpimui, euforijai, 
padedančioms kūrėjui giliau pasinerti į nesgmoningg kūrybos procesą ir sukurti įstabius kūrinius. 
Analizuojant įvairius tekstus ir juose aptinkamus menininkų kūrybinio svaigulio aprašymus, 
susidaro įspūdis, kad kinai ryšį tarp narkotinių medžiagų ir kūrybinės veiklos stimuliavimo 
suvokia panašiai kaip ir Vakaruose, pavyzdžiui, Paryžiaus centre XIX a. viduryje gyvavusio 
garsaus bohemos, rašytojų, dailininkų židinio Le club des haschichiens arba Le Club des Assasins 
lankytojai. Šiame klube lankosi T. Gouthier, G. de Nerval, A. Dumas, V. Hugo, H. de Balzacas, 
Ch. Baudelaire’as ir daugybė kitų įžymybių, besiburiančių įvairiose hašišo mylėtojų draugijose, 

Sumuojant aptariamas meninės kūrybos proceso, talento, jo kūrybinės veiklos ir sukurtų 
meno kūrinių suvokimo problemas, kaligrafijos ir tapybos estetikoje atsiskleidžia savita kinų 
meninio laiko koncepcija. Čia tarsi tarpusavyje taikiai sąveikaudamos koegzistuoja dvi skirtin- 
gos meninio laiko sampratos: pirmoji, kuri fiksuoja pagrindinių meninės kūrybos procesų fazių 
trukmę (ir jų sklaidą laike), antroji, kurie siejasi su jau sukurto meno kūrinio estetine kontem- 
pliacija arba, kitais žodžiais tariant, konkretaus kūrinio suvokimui būtinu laiko tarpsniu. Juk 

ritinėlio formos kinų kaligrafijos ar tapybos kūrinys estetinio suvokimo procese yra „skaitomas“ 
ne tik tiesiogine informacine (komunikacine) teksto semantiniy prasmių suvokimo aspektu, о 
pirmiausia kaip konkrečią estetinę vertę ir informaciją akumuliuojanti vaizdinių sistema, kurios 
simbolinių prasmių „perskaitymui“, iššifravimui ir adekvačiam suvokimui būtinas konkretus 
laikas. Tikrovėje kiekvieno tikro meistro sukurto kūrinio atlikimo stilistiniai bruožai, maniera, 
detalių visuma sudaro galimybę šio meno subtilybes perpratusiam vertintojui sinchronizuoti 
sąmonėje abu aptartus skirtingus meninio laiko parametrus. 

Vadinasi, kinų tradicinei meno filosofijai, turime tai pripažinti, nesvetima nuo romantikų 
laikų ir ypač neklasikinės meno filosofijos, psichoanalizės ir psichopatologinių koncepcijų ša- 
lininkų Vakaruose plačiai aptarinėjama genialumo, svaigulio ir psichinės patologijos santykių 
problema. Ji įvairiais aspektais išnyra vaizduojamosios dailės traktatuose ir daugybės garsių 
kinų kaligrafų ir tapytojų intelektualinése biografijose. Išpažindami stebuklingų daoistinių 
eleksyrų poveikio galią dailininkai dažniausiai pasitelkia juos siekdami kūrybinio įkvėpimo, 
tačiau kartais naudoja ir narkotines bei haliucinogenines medžiagas. Šie meninės kūrybos 
proceso ypatumai detaliai aptarinėjami Rong Bing straipsnyje „Svaigulys, beprotybė ir spon- 
taniška raiška kinų kaligrafijoje pradedant Zhang Xu kūryba“. Culture de loisire et esthėtigue, 
ėd. You Feng, Paris, 2010, p. 159-170. 

Daoizmo ir iš jo išsirutuliojusios čan meno filosofijos šalininkai traktatuose aptardami 
meninės kūrybos proceso stimuliavimo galimybes ir sureikšmindami intuityvių, impulsyvių, 
emocionalių, pradų svarbą meninės kūrybos procese neretai atkreipia dėmesį į vyno ir nar- 
kotinių bei haliucinogeninių medžiagų poveikį kūrybiniam įkvėpimui, meninės kūrybos akto 
laisvumui, spontaniškumui. Todėl kinų kultūros tradicijoje gaivališko ir sunkiai tramdomo 
menininko vaizdiniui nesvetimas ir mėgavimasis vyno teikiamais malonumais, kvaišalų 

"euforiniu poveikiu psichikai, jų gebėjimu išlaisvinti kūrėją nuo socialinių konvencijų įtakos. 
Menininkas su rafinuoto vyno taure artimų bičiulių aplinkoje tampa įprastu Tang ir ypač Song 
poezijos ir tapybos motyvu. Nors tiesą sakant, kai kurie daoizmo adeptai ne visada pripažįsta 
vyno kūrybines galias, o piktnaudžiavimą alkoholiu ir kvaišalais neretai traktuoja kaip žmogaus 
grįžimą į primityvaus pirmykščio gyvenimo būseną. Todėl vynas, narkotikai ir haliucinogeninės 
medžiagos kinų estetikos tradicijoje dažniausiai yra traktuojamas kaip maištininkų, skeptikų, 
pesimistų ir visuomenės marginalų užsiėmimas. 

Vadinasi, glaustas ekskursas į meninės kūrybos proceso sampratą tradicinėje kinų meno 
filosofijoje parodo, kad meninė kūryba tūkstantmečiais Kinijoje vertinama kaip išskirtinės svar- 
bos kūrybinės veiklos forma, atnešanti naudą visuomenei socialinių santykių harmonizavimo, 
vertybiniu, šviečiamuoju, auklėjamuoju, pedagoginiu, ekonominiu ir kitais aspektais. Kinijos 
valdovai seniai suvokė šią tiesą, ką vaizdžiai rodo jų aktyvus dalyvavimas reguliuojančių šalies 
meno raidos procesus institucijų veikloje. Kita vertus, kinų meninės kūrybos proceso interpreta- 
cijos ženkliai skiriasi nuo antikos, Vakarų ir indų. Juose labiau pabrėžiamas menininko ryšys su 
jį supančia gamta, daugiau dėmesio skiriama spontaniškumui, energetiniams meninės kūrybos 
proceso interpretacijos aspektams, meditacinėms kūrybos formoms, techninių meninės kūry- 
bos subtilybių įvaldymui ir menininko sugebėjimui išlaisvinti ir panaudoti kūrybines galias. 

Aptarę meninės kūrybos proceso problemas galime pereiti prie meno kūrinio ir jo pagrin- 
dinių būties parametrų analizės. Juk viena pagrindinių meno filosofijos problemų ir yra 
meno kūrinio prigimties, jo būties formų ir jame slypinčių prasmių pažinimas. Tai sudėtin- 
gas teorinių problemų laukas, kadangi jis yra sudėtinė mus supančio pasaulio dalis, kurios 
atsiradimo ir įsitvirtinimo kultūros pasaulyje kelia daug mįslių. Juk ankstyvajame žmonijos 
kultūros raidos etape dar nebuvo aiškių ribų tarp amatininko dirbinio ir meno kūrinio. 
Konkretaus dirbinio tapimo menu procesas neretai yra ilgas ir sudėtingas, sąlygojamas 
daugybės aplinkybių. Daugelis šiandien nekvestionuojamais laikomų iškiliausių įvairių 
civilizacijų meno kūrinių (pavyzdžiui, Senovės Egipto, Asirijos, Kinijos skulptūros) turėjo 
grynai praktinę funkciją ir tik daugybė įvairių suinteresuotų asmenų, grupių, institucijų 
šiems utilitarinės paskirties dirbiniams suteikė meno kūrinio statusą. Todėl nebūtina, kad 
tokio dirbinio gamintojas save pavadintu „menininku“, o kūrybos produktą kvalifikuotų 
kaip meno kūrinį. 

- Kita vertus, gvildenant meno kūrinių sklaidos visuomenėje mechanizmus ir jų būties for- 
mas kinų vaizduojamosios dailės estetikoje nuolatos išnyra keli pagrindiniai su meno kūrinio 
esminėmis charakteristikomis susiję komponentai: jo materialios būties formos, erdvė, laikas, 
perspektyvinės sistemos, energija, dvasia, idėja, forma, linija, spalva, simbolinis kodavimas 
ir kiti, kurie apsprendžia konkretaus meno kūrinio savitumą, todėl vertėtų svarbiausius iš jų 
papunkčiui glaustai panagrinėti. 

Skirtingai nei Vakarų estetikos tradiciją, kurioje, išskyrus viduramžius ir vėliau išsisklei- 
dusią romantizmo tradiciją, neignoruojami materialūs medžiagiški meno kūrinio aspektai, 
kinų estetikos tradicijoje daugiau kalbama apie dvasinius. Todėl ir meno kūrinys pirmiausia 
traktuojamas kaip dvasinis fenomenas. Šiuo aspektu žvelgiant meno kūrinio senumas ir au- 
tentiškumas kinams yra svarbus jo estetinės vertės kriterijus, tačiau vis dėlto dar svarbesnė 
yra dvasios išraiška. Dong Gichang rašo: „Aukščiausiu kūriniu dailininkai laiko sudvasintus 
paveikslus, tačiau juk yra dar ir paveikslai visiškai nesuvaldomos dvasios įkvėpti, kurie yra 
aukščiau pirmųjų“ (Dong Qichang, 1965, p. 106). Čia kinų teoretikas turi omenyje tokius 
kūrinius, kurie yra persmelkti dvasinės energijos, siejančios menininką su kosminėmis Visatos 
energijomis. Mikro ir mikrokosmo organiško ryšio atspindėjimas konkrečiame meno kūrinyje 
čia tampa dar vienu svarbiu meno kūrinio vertės kriterijumi. Į šį meno kūrinio sampratos 
aspektą atkreipia dėmesį vienas subtiliausių dabartinių kinų estetikos žinovų Francois Cheng, 
kuris taikliai pastebi, kad „idealas, kurį aukština kinų teoretikai, siejamas su tokiais kūriniais, 
kurie sudaro mikrokosmą, jungiantį savyje esminius mikrokosmo bruožus“ (Francois Cheng, 
1989, p. 10). 

Kita vertus, meno kūrinio esmė kinų estetikos tradicijoje neretai tiesiogiai susijusi su me- 
niniu požiūriu tobula idėjos išraiška. „Tapydamas peizažo paveikslą dailininkas, - teigia Tang 
dinastijos kūrėjas Wang Wéi, - pirmiausia privalo vadovautis idėja (yi)" ( Souffle-esprit, 1989, 
p. 103). Iš tikrųjų autentiška idėjos išraiška yra daugelio didžių kinų menininkų pagrindinis 
siekis, verčiantis juos daug ir atkakliai dirbti konkrečioje kūrybos srityje siekiant iki tobulumo 
įvaldyti savo meninės išraiškos priemones, ir tai suvokiama kaip būtina išankstinė priemonė 
praktiniam pagrindinio tikslo tobulo idėjos įkūnijimo. 

Peizažo tapybos kaip ir muzikos bei se Я 
literatūros kūriniuose esama kulminacinių : 
momenty, kuriuose vaizdiniy sistemy sklai- 
da jgauna intensyvéjancios dramaturgijos 
pavidalą. Šias funkcijas dažniausiai peiza- 
žuose atlieka pagrindiniai aktyvų vyrišką — ., 
yang principą įkūnijantys meno kūrinio — ^ 
kompoziciniai akcentai: įspūdingos kalnų 
viršūnės, tarpekliai, galingi vandens srautai, 
charakteringi medžiai, kurių aktyvus įsiver- 
žimas į paveikslo erdvę yra neutralizuojamas 
žemiau esančiais pasyvų moterišką yin prin- 
cipą atspindinčiais lygaus vandens paviršiaus 
vaizdais su vienišom paklydusiom erdvėje Wang Meng. Reti medžiai ir paviljonas. 1350 m. 
salomis ar žvejų valtelėmis. Ši vaizdinių Albumo lapas, tušas, šilkas 
sistemos sklaida yra reglamentuojama ban- 
guojančia ritminių struktūrų kaita, pasakojimo leitmotyvo sulétinimu, pagreitinimu, įvairiomis 
pauzėmis ir daugybe kitų kompozicijos elementų bei meninės išraiškos priemonių, kurios 
suteikia vaizduojamiems motyvams daugybę simbolinių prasmių. 

Kinų paveikslas išsiskiria savita erdvės koncepcija, kuri tiesiogiai siejasi su pamatine 
kinų estetikos kategorija „Tuštuma“, kuri įgauna išskirtinę svarbą visų meno rūšių kūriniuose 
dėl pauzės, tylos, neišsakymo, estetinės užuominos sampratos. Todėl kaligrafijoje ir tapy- 
boje tuščias paveikslo erdvės plotas, o poezijoje, muzikoje, teatriniame vyksme tyla, pauzė 
asocijuojasi ne tik su galinga būties potencija, tačiau ir įkūnija ne fiksuotos, o spontaniškai 
besiskleidžiančios ir nuolatos patiriančios įvairias metamorfozes, būties protrūkius, atspin- 
dinčius iš „Permainų knygos“ išplaukiančią būties kaip nenutrūkstamų energetinių srautų 
kaitos idėjos sampratą. 

Kinų kaligrafijos ir tapybos kūrinys, lyginant su Vakarų, indų ir islamo civilizacijų erdvėse 
sukurtais meno kūriniais išsiskiria daugeliu specifinių, tik Rytų Azijos dailės tradicijoms būdin- 
gų, bruožų. Kinų tapybos ir kaligrafijos tradicijai priskiriami dailininkai tapo savo paveikslus 
vertikalaus formato popieriuje ar šilko gabalėlyje, kartais ilguose horizontaliuose šilko arba 
popieriaus ritinėliuose, kurie gali siekti netgi iki 10 m ilgio. Paveikslams buvo parenkamas 
įvairių rūšių specialiomis technologijomis apdorotas rupus ir gerai tušo dažus sugeriantis po- 
pierius. Tapiniams skirtas šilkas savo ruožtu buvo kruopščiai apdorojamas, kad būtų tvirtesnis 
ir geriau išsaugotų spalvas, faktūras, jautraus rankos judesio teptuku paliekamus pėdsakus. 

Be labiausiai paplitusių tradicinės tapybos ir kaligrafijos šilko ritinėlyje ir popieriuje 
formų, buvo kultivuojama širmų ir sienų pertvarų tapyba, kuri taip pat buvo tapoma tvirtes- 
niems išbandymams parengtame ir specialiomis priemonėmis apdorotame šilke ir popieriuje. 
Atskirais istorinės raidos tarpsniais, pavyzdžiui, Song ir Yuan epochose, ypatingą populiarumą 
įgauna kamerinė nedidelio formato albumų lapų tapyba, o Ming ir Qing - vėduoklių tapyba. 

Vertikalios formos paveikslai buvo tapomi judant nuo paveikslo viršaus į apačią, o hori- 
zontalūs - iš dešinės į kairę. Užbaigtą paveikslą atiduodavo meistrams, kurie darbą kruopščiai 
specialiais klijais priklijuodavo ant storo stangraus popieriaus ir iš įvairių pusių apsiūdavo 

dekoruotu ar raštuotu brokatu, kurio kraštuose buvo pritvirtinamos cilindrinės formos 
rankenėlės, kurių paskirtis - lengviau išskleisti ir, jei reikalinga, vertikalios formos kūrinius 
pakabinti kontempliacijai ir grožėjimuisi ant sienos. Horizontalios formos ritinėliai dažniausiai 
buvo dalimis išvyniojami ant stalo arba grindų ir pasibaigus žiūrėjimo procesui buvo susukami 
į ritinėlius ir sudedami į specialias saugojimui sukurtas dailias dėžutes. 

Vadinasi, kinų kaligrafijos ir tapybos kūriniai neturi Vakarų tapybai būdingų griozdiškų 
paveikslo erdvę apribojančių rėmų, kurių atsiradimas prieštarautų pamatiniams kinų vaizduo- 
jamosios dailės estetikos principams, kadangi dirbtinis paveikslo erdvės „išplėšimas“ iš žmogų 
supančio būties srauto prieštarauja kinų erdvės ir laiko sampratai, anot kurios, visi reiškiniai 
yra vieningas nenutrūkstančių būties procesų raidos ir metamorfoziy procesas. Didieji kinų 
peizažo tapybos meistrai (pradedant X a.) sukuria savitą rafinuotą tapybos kūrinio estetiką, 
kurios tikslas - pasitelkiant prisiminimų ir vaizduotės galias, perteikti panoraminių gamtos 
vaizdų didybę. Dailininkas subtilių simbolių ir metaforų kalba mintyse tarsi siekia ribotoje 
paveikslo erdvėje pakartoti savo realias klajones įstabiais gamtos keliais ir takeliais. Čia vienus 
įspūdingus gamtos vaizdus keičia kiti, tarp tyloje skendinčių kalnų tarpeklių iškyla didžiulės 
kalnų viršūnės, apaugusios retais medžiais, giliuose tarpekliuose vingiuoja upės, kurių pakran- 
tėse pasirodo keliautojų figūros, o upėje - vienišo palinkusio žvejo figūra. 

Tradicinis kaligrafijos ir tapybos kūrinys Kinijoje ir kitose Rytų Azijos šalyse funkcionuoja 
dviem iš esmės skirtingais pavidalais: ritinėlio ir kieto pasparto (nuo pranc. passe-partuot). Tai 
yra dailės kūrinio (kaligrafijos, tapybos, raižinio, piešinio) aprėminimas, kai kūrinys priklijuo- 
jamas prie storesnio popieriaus ar kartono arba iš popieriaus, kartono ar medžiagos išpjaustomi 
rėmai pagal kūrinio formatą. Šią meno kūrinių grupę sudaro atvirukai ir palyginti vėlai Yuan 
epochoje plačiai paplitę albumų lapai. Juose išpjaunant reikalingą erdvę patalpinamas tapybos, 
kaligrafijos kūrinys, tačiau buvo pasitelkiamos ir puošnios šilko, brokato ir kitos medžiagos. 
Atvirukai tarp intelektualų buvo mažiau populiarūs, jie dažniausiai buvo skirti masiniam 
tiražavimui, pasitelkiant spausdinimo technologijas. 

Su meno kūrinio būtimi, jo materialiu pagrindu, eksponavimo interjero erdvėje bei kūrinių 
saugojimo ypatumais susijusi kinų vaizduojamosios dailės funkcionavimo kultūros sociume sritis 
yra apibrėžta daugybės istoriškai susiformavusių normatyvinių nuostatų bei kanoninių reikalavimų 
Nors dažniausiai vardijant „keturias brangenybes“ kaligrafijos traktatuose yra minimas popierius, 
tačiau iki Tang epochos, galima nedaug nusižengiant tiesai išplėsti laiko ribas ir teigti, kad netgi 
iki Yuan laikotarpio kaligrafijoje ir tapyboje buvo plačiai naudojamas šilkas. Iš tikrųjų ankstesniais 
ir Tang dinastijos valdymo laikais viešpatavo iš šilko siūlų suausti ritinėliai, kurie buvo specialiai 
apdorojami juos panardinant į krakmolo mišinį, o vėliau dažytojo voleliu taip išlyginami, kad 
paviršius tapdavo nepriekaištingai lygus ir spindėdavo sidabriniais atspalviais. Kiti kaligrafai ir ta- 
pytojai, vengdami blizgėjimo ir siekdami geresnio tušo sugėrimo, naudodavo kitas šilko parengimo 
kūrybos procesui technologijas, ypač populiarus buvo želatinoje mirkant išgaunamas gelsvas šilko 
atspalvis. Tang dinastijos valdymo pabaigoje ir valdant Penkių dinastijai, išpopuliarėja grubesnės 
struktūros šilko audinys, kuris dailininkams suteikia platesnes galimybes išreikšti savo kūrybi- 
nius polėkius. Tačiau rafinuotos Šiaurės Song kultūros klestėjimo metu Kaligrafijos ir Tapybos 
akademijos aplinkoje pradedamas vertinti plonas lygios struktūros pagal specialias technologijas 
paruoštas šilkas, kurio vartojimas akademinėje dailės tradicijoje ir vėliau tampa savotiška norma. 
Tačiau, greta šilko, Šiaurės Song dinastijos valdymo metu kaligrafai ir tapytojai vis dažniau pasitelkia 

popierių, taip panaudodami jo teikiamas tušo 
liejimo galimybes. 

Popieriaus svarba dailėje tolydžio auga 
atsiradus pažangesnėms kokybiško popie- 
riaus gaminimo technologijoms, sparčiau 
plėtojantis rašto kultūrai, tobulėjant ksi- 
lografijos technikai, knygų spausdinimui 
ir knyginei kultūrai. Kaligrafijai ir tapybai 
naudojamas aukštos kokybės popierius yra 
plonas ir purus, gerai sugeriantis tušą. Jis 
įvairios struktūros, atspalvio, storio, stan- 
dumo, tačiau pagrindinis kokybės kriteri- 
jus - geras tušo sugeriamumas. Geriausiu 
popieriumi buvo laikomas pagal ypatingą 
receptūrą gaminamas iš kamfaro medžio 
žievės ir ryžių šiaudų išgaunamas popierius, 
kuris išsiskiria gliancine ir minkšta struktūra 
bei matine balta spalva. Todėl teptukui vos 
prisilietus tušas prasiskverbia pro popierių 
ir greitai jame skleidžiasi išraiškingos linijos, 
dėmės, įvairios spalvos ir atspalviai. 

Peizažo ir žanrinės tapybos meno kū- 
riniuose kokybiškas popierius neretai viena 
puse sujungiamas su šilko ritinėliais. Siekiant 
kūrinio ilgaamžiškumo ir spalvų išsaugo- | 
jimo, sutvirtinamas paveikslo paviršius, Zhong Li. Žvelgiant į krioklį. 

o popierius ir šilko audinys apdorojamas XV a. pab. - XVI a. pr. Šilko ritinélis 
įvairiomis lipniomis medžiagomis, pastomis, 

o sakralinio pobūdžio darbai neretai apsiuvami brokato šilku ar satinu. Greta popieriaus kali- 
grafijoje ir tapyboje plačiai naudojami specialūs tapymui skirti šilko ritinėliai, kurie yra dviejų 
skirtingų pavidalų: vertikalūs ir horizontalūs. Sieniniai ritinėliai pagal jų funkcinį panaudoji- 
mą yra skirstomi į šiuos: salių, porinius, trijų dalių ir keturių dalių, skirtų erdvę dalinančioms 
širmoms. Salėms skirti ritinėliai yra vienetiniai didžiulio formato kūriniai, kurie patalpinami 
centrinėje patalpos dalyje. Poriniai ritinėliai yra dažniausiai kaligrafijos kūriniai, kurie patalpi- 
nami skirtingose salei skirto kūrinio pusėse arba, jei juose yra gero žmonėms linkintys užrašai, 
kūriniai pakabinami iš abiejų pusių prie įėjimo į patalpą. Trijų dalių kūriniai susideda iš vieno 
didesnio formato tapybos kūrinio, kuris yra centre, ir dviejų iš kraštų, kurie yra kaligrafijos 
kūriniai. Keturių dalių kūriniai - iš keturių vienodo formato kūrinių. Jų formatas nėra apibrėžtas 
jokiais kanonais, tačiau dažniausiai vertikalių ritinėlių aukštis svyruoja nuo pusės metro iki 
dviejų metrų, plotis nuo pusės metro iki metro. Sieninių horizontalių ritinėlių ilgis dažniausiai 
yra iki dviejų metrų, o paprastų rankinių kartais viršija ir penkis metrus. 

Labiausiai paplitę yra vertikalūs ne daugiau trijų metrų ilgio, kurie, greta kaligrafijos, 
naudojami ir peizažo tapybai. Jie yra vertikaliai kabinami interjerų sienose, Greta vertikalių, 

yra dažniausiai peizažo ir žanrinei tapybai naudojami net per dešimt metrų ilgio siekiantys 
horizontalūs ritinėliai. Juose vaizduojami skirtingi panoraminio peizažo fragmentai ar miesto 
kasdienio gyvenimo scenos, apjungtos įvairiais charakteringais akcentais į vieningą kompo- 
zicinę sistemą. 

Vaizduojamoji meno kūrinio dalis buvo kuriama paisant kanoninių reikalavimų. Kūrinys 
būtinai turėjo būti stačiakampis, o vidurinė dalis turėjo būti centre. Vėliau atsirado ovalinis 
formatas, kuris išplito tiek vertikaliuose, tiek ir horizontaliuose kūriniuose. Vaizduojamoji 
meno kūrinio dalis pagal griežtus kanonus yra patalpinama į platesnę ją supančią erdvę, 
dekoruojami iš įvairių medžiagų apipavidalinamais laukais, kurių plotis viršuje ir šonuose 
taip pat buvo aiškiai apibrėžtas. Tokiu būdu nutapytas paveikslas dažniausiai priklijuojamas 
klijais prie šilko, brokato ar kitokios medžiagos pagrindo. Minkštas pagrindas sudaro gali- 
mybę kūrinius saugoti susuktu pavidalu, vengiant išorinio saulės, dulkių, drėgmės ar kitokio 
poveikio. Meno kūriniai, jų temos, vyraujantys motyvai buvo kuriami jau iš anksto numatant 
jų eksponavimo sezoną; pražystančio pavasario žiedų, pageltusio rudens ar skaistaus žiemos 
sniego baltumo, Taip jie trumpam buvo eksponuojami konkrečiu metų laiku arba rodomi 
atvykusiems svečiams. 

Horizontalūs ritinėliai saugojami susuktu pavidalu ir įdėti į specialias dėžes. Jie vyniojami 
iš dešinės į kairę, o vertikalūs - iš viršaus - žemyn. Su ritinėliais Kinijoje ir Japonijoje elgiamasi 
panašiai kaip su vertingomis knygomis ar kitomis brangenybėmis bei unikalios vertės relikvi- 
jomis. Juos tik konkrečiomis progomis išima kontempliacijai ir grožėjimuisi, suteikdami šiam 
aktui ypatingą estetinę prasmę. 


Erdvė ir laikas 
Skirtingai nei fizikiniai erdviniai laikiniai santykiai, išsiskiriantys aiškiai ir konkrečiai apibrėž- 


tomis erdvinėmis ir laikinėmis charakteristikomis (ilgiu, masteliu ir pan.), kinų dailininkas 
savo peizažuose kuria įtaigias alternatyvias tikrovei, t.y. iš vaizduotės pasaulio gelmių išplau- 

kiančias meniniais dėsniais konstruojamas 
savitas erdvinių ir laikinių santykių iliuzijas. 
Peizažo tapyboje erdvė ir laikas tampa labai 
svarbiomis paveikslo kompozicines struk- 
tūras organizuojančiomis priemonėmis. 
„Permainų knygos“ (Yijing) ir kinų hieroglifų 
rašmenų suformuotas specifinis erdvinis ir 
laikinis tikrovės suvokimas sąlygoja kinų 
dailininkų mentalitetui būdingą užaštrintą 
tikrovės ir būties procesualumo pojūtį, ne- 
atsiejamą kūrėjo vaizduotės polėkių ryšį su 
dinamiškais energetiniais kosmose ir gam- 
toje įvairiomis kryptimis besiskleidžiančiais 
būties procesais. oe 

Todėl kūrėjo vaizduotės sukurta me- Nežinomas autorius. Atsiskyrėlio buveinė prie pušimis 
ninė erdvė ir laikas pasižymi visai kitomis apaugusio skardžio. XII a. vid. Albumo lapas, spalvotas 
nei fizikinės charakteristikomis, kadangi E aa 
vaizduotės pasaulyje veikia kiti dėsniai, kitokie masteliai, išmatavimai, gelmės iliuzijos pertei- 
kimo būdai, tapomų objektų erdviniai, laikiniai, formų, linijų ir kitų komponentų santykiai, 
kurie gryniausiu pavidalu išryškėja garsiojoje kinų peizažo tapyboje. Simboliais motyvais, 
neužpildytomis erdvėmis, muzikaliomis kaligrafinių užrašų linijomis prisodrintuose kinų 
peizažuose skleidžiasi ir kiti vaizduotės kuriamos meninės erdvės, savitai funkcionuojančio 
laiko, išmąstomos gelmės, kitokio įsivaizduojamo mastelio konstravimo dėsniai. Vadinasi, 
meninės kūrybos procese vizualiai suvokiamos realios gamtos formos kaip vaizduotės ir 
fantazijos polėkio išraiška patiria esminius virsmus, talentingam kūrėjui turtingos meninės 
priemonės, perspektyvos, psichologinio suvokimo dėsnių, formos, linijos, spalvos ir daugybės 
kitų galimybių įvaldymas padeda paveiksluose išreikšti sudėtingas filosofines idėjas, įtaigias 
svaigių milžiniškų erdvių iliuzijas. 

Trimatis iš „Permainų knygos“ ir kaligrafiško mąstymo išplaukiantis erdvės ir laiko su- 
vokimas kinų peizažuose tiesiogiai siejasi su centrine žmogaus vieta kosmologinėje mitinėje 
triadoje: „Dangus-žmogus-žemė“. Paveikslo erdvė kinų menininkui yra sumažintas vientiso 
kosmoso fragmentas, kuriame tobula menine kompozicija, linijomis ir kitomis meninėmis 
išraiškos priemonėmis atkuriama pirmapradė Dangaus, žemės ir žmogaus santykių harmoni- 
ja. „Kai išdėstai į savo vietas detales ir pradedi tapyti paveikslą, turi sukurti dangaus ir žemės 
harmoniją.Vadinamoji viršutinė ir apatinė paveikslo ritinėlio dalis yra vieno chi (či - matavimo 
vienetas) dydžio. Viršuje palieki vietos Dangui, apačioje žemei, o viduryje įgyvendindamas 
idėją patalpini peizažą“ (Gouo Xi, 1965, p. 90). 

Kinų menininkas suvokia peizažą kaip organišką žmogų supančios didingos gamtos, 
kosmoso dalį, kurioje veikia universalūs būties dėsniai. Todėl šilko ritinėlyje arba popieriuje 
tapomas peizažas neturi rėmų, prieštaraujančių daoizmo ir čan estetikos postulatui apie 
pasaulio vientisumą ir būties srautą sudarančių elementarių dalelių nenutrūkstamumą. Hori- 
zontali ritinėlio forma suteikia galimybę tapytojui ir žiūrovui vienu metu aprėpti didelę erdvę, 
atskleisti žmogų supančio pasaulio bekraštybę. Erdvės, jos gelmės išraiškos svarbiu pagalbiniu 

instrumentu kinų peizažo tapyboje tampa linija. Į jos erdviškumo efekto išgavimo galimybes 
atkreipia dėmėsi kinų ir japonų dailės žinovė Natalija Nikolaeva. „Vadinasi, linija, vedanti į 
gelmę ir sukurianti erdviškumo jausmą, vientisas paveikslo tonalumas perteikiantis erdvišku- 
mo aplinkos jausmą, atsisakymas nuo „užkulisinio“ kompozicijos principo - visa tai atveda į 
naują erdviškumo jausmo išraišką tapyboje, kas savo ruožtu yra naujos pasaulėžiūros išraiška“ 
(Nikolaeva, 1968, p. 59). 

Iš tikrųjų kinų tapybos žanrų viršūnėje esanti peizažo tapyba giliai išreiškia kinų rene- 
sansinės pasaulėžiūros universalumą, artistiškumą, dvasinių idealų įsivyravimą suklestėjusioje 
kultūroje. Šiuo aspektu žvelgiant, peizažų tapybos atveriama simbolinė erdvė įgauna ne tik siaurą 
kompozicinę, tačiau ir universalią pasaulėžiūrinę prasmę, kadangi atskleidžia šios epochos 
žmogui naujus renesansinius pasaulio suvokimo horizontus. Kita vertus, konkretus peizažo 
meno kūrinys skleidžiasi ir realioje paveikslo kompozicinėje erdvėje, spręsdamas konkrečius 
plastinius uždavinius. 

Pasitelkdamas vingrios linijos meninės išraiškos galimybes, įvairius ritmo pagreitinimus 
ir sulėtinimus, akivaizdžiai regimus neretai ilguose peizažo tapybos ritinėliuose, pastebime, 
kaip jie skleidžiasi ir laike. Šis laikinis meno kūrinio būties principas yra itin akivaizdus ho- 
rizontalių ritinėlių tapybos kūriniuose, kurių kompozicijos suvokiamos ne tik erdvėje, bet ir 
vieną kitą keičiančiais motyvais laike. Jau ankstyvajame kinų peizažo tapybos raidos tarpsnyje 
susiklosto pamatiniai ritinėlių kompozicijų konstravimo principai, kuriuose į pirmą eilę iškyla 
įvairiomis ritminėmis pauzėmis pristabdomas vaizdinių sistemos nuoseklios raidos procesas, 
kai suvokėjo žvilgsnis juda priešingai Vakarų tradicijai - iš dešinės į kairę - nuo vieno ritinėlio 
fragmento prie kito. Atsižvelgdamas į suvokėjo žvilgsnio judėjimą pagal atitinkamą logiką 
dailininkas ir išdėsto pagrindinius savo vaizdinės sistemos motyvus. Todėl ir meno kūrinio 
suvokimo procesas tampa labai panašus į tai, ką regime laikiniuose menuose - muzikoje ir 
literatūroje. Vadinasi, horizontaliuose kinų peizažo tapybos ritinėliuose erdvinis menas tarsi 
perima pamatinius laikinėms meno rūšims būdingus ritminius principus, kadangi kūrinyje 
vaizduojamų motyvų vyksmas turi pradžią, tarpines sklaidos fazes ir jas vainikuojančią pabaigą, 
kuri užsklendžia meno kūrinio suvokimo procesą. Kinų peizažo tapybos kūrinių vaizdinėje 
sistemoje ypatingas vaidmuo tenka neužpildytai erdvei, kuri suvokiama kaip aktyvus paveikslą 
organizuojantis pradas. Fonas čia dažniausiai neutralus. Tuščia erdvė aktyviai panaudojama 
kaip estetinio poveikio jėga. 


Meninė forma 


Formos (xing) sąvoka yra viena iš meno kūrinio esmę apibūdinančių tradicinės kinų meno 
filosofijos ir meno teorijos kategorijų, kuri įvairiais aspektais yra aptarinėjama skirtingų epochų 
teoretikų ir meno praktikų traktatų. Jų autoriai supranta, kad meno kūrinys nėra kokia nors 
paprasta išraiška, kurioje esmė gyvuoja iš anksto tikrovėje dar neišreikštu vien abstrakčios idėjos 
ar miglotu tik besiformuojančio pasąmonės gelmėse sumanymo užuomazgų pavidalu. Jausmai, 
emocijos, netgi dramatiškiausi vidiniai išgyvenimai nėra tas pagrindinis tikslas, kurį siekia 
išreikšti savo kūriniuose kinų menininkas. Jausmas kinų menininkui yra tik ženklas, išraiškos 
priemonė, o ne kažkas išreiškiama. Todėl ir jo kuriamas meno kūrinys yra ne jausmas, o naujas 


162 


Meninė forma 


dažnai simbolinėmis prasmėmis apipintas me- mà x rr 
ninis objektas, gyvuojantis specifinéje i$ meno А J t he 2 Be 
formų suaustoje atmosferoje, kuri iš esmės KIER xg 
skiriasi nuo mus supančio kasdienio pasaulio. а + 4 3 iš i 
Vadinasi, meno kūrinio esmė - naujo daiktiš- лы E a pa 3 
kumo arba naujos specifinés estetinés tikroves E m A ki ^ 
konkrečiai meno rūšiai būdingų meno formų TA 


pavidalu kūrimas. Todėl su meno formomis 
tiesiogiai susijusios meninės vertybės gimsta 
tik už realios tikrovės ribų. 

Iš tikrųjų gvildenant ontologinius meno 
kūrinio būties aspektus aiškėja, kad jis mūsų 
suvokimui pirmiausia skleidžiasi meno formų 
pavidalu. Vadinasi, ieškodami atsakymo į 
klausimą, kas yra menas, jau tarsi galime ženg- 
ti pirmąjį žingsnį ir teigti, kad meno kūriniams 
yra būdingos formalios struktūros, tai yra tas 
konkretus formalus struktūrinis pavidalas. 
Prisiminkime garsiuosius André Malraux Zo- 
džius, kad „menas visuomet yra formų kalba“. 
Iš tikrųjų, kuo tobulesnis yra meno kūrinys ir 
stipresnė jo emocinio poveikio suvokėjui galia, 
tuo yra subtilesnė ir savitesnė forma, kuri gali 


a 
ў. 22 
4 


hi 
R 


XT ay 


būti labai glausta, kupina neišsakymo poeti- wo m EU 

kos ir pasižymėti daugybe kitų netikėčiausių + „ shah E ji 

formalių savybių kombinacijų. м i Ч 
Kita vertus, kiny tradicinés meno filo- DW в. ixl 


sofijos küréjai suvokia, kad meno kürinys yra 
kartu ir sudėtingos turinio su forma sąveikos 
rezultatas, o meno būtis - pirmiausia sklei- 
džiasi neišsemiamos meno formų įvairovės 
pavidalu. Tikro meistro sukurtuose harmo- 
ninguose meno kūriniuose forma ir turinys i Y. 
dažniausiai taip glaudžiai persismelkia, kad 21: = 2d 
tarp jy išnyksta sunkiai fiksuojamos skiria- Ni Zan, Medžiai upės Yushan slėnyje, 1371 m. 
mosios linijos, kad nedaug nusižengiant tiesai Tušas, popierius 
galima teigti, jog mene viskas yra vienu ir tuo 
pačiu metu forma ir turinys. Ir iš tikrųjų kokios tik meno rūšies medžiagoje menininkas ne- 
reikštų savo jautriausius išgyvenimus, jausmus, mintis, jos skleidžiasi sudėtingiausių formos 
elementų linijų, spalvų, erdvinių, apimtinių santykių, žodžių, garsų, judesių ir pan. audiniuose. 
Todėl vaizduojamosios dailės problemas aptarinėjančiuose meno filosofijos ir meno teo- 
rijos traktatuose daug kalbama apie regėjimo ir lytėjimo (apčiuopimo) duomenimis paremtas 
formas, iš kurių teoretikus labiausiai domina tiesiogiai su hieroglifų pasaulio suvokimu ir menų 

hierarchijoje iškilusia kaligrafija susijusi regimoji forma. Kaligrafijos ir tapybos traktatų auto- 
riai aiškiai atskiria du esmiškai skirtingus regimos formos aspektus - išorinę ir vidinę. Pirmoji 
traktuojama kaip išorinis meno kūrinio apvalkalas, tiesiogiai susijęs su įvairiomis formalųjį 
meno kūrinio sluoksnį apibūdinančiais aspektais. Apie ją kinų traktatuose daug kalbama ap- 
tarinėjant konkrečių menininkų ir mokyklų charakteringiausius stilistinius bruožus. Tačiau, 
greta „išorinės formos“, gyvuoja ir kita nepalyginamai svarbesnė vidinė, apie kurią estetiniuose 
ir meno teorijos traktatuose kalbama mažiau. Tačiau būtent ji ir sudaro gelminę substancinę 
"kiekvieno autentiško meno kūrinio esmę. į 

Žinomas kaligrafas, poetas, rašytojas intelektualas, užėmęs aukštus valstybinius postus 
Lu Ji (261-303) savo tapybai skirtame traktate pastebi, kad „siekiant aprašyti įvykius, niekas 
negali pranokti žodžių teikiamų išraiškos galimybių, tačiau tam, kad suvoktume formas (xing) 
negalima nuvertinti tapybos galimybių. Jei piešime formas pasitelkdami šešėlius, galime 
kruopščiai ir elegantiškai atkurti daiktų vaizdą“ (Traitės, t. 1, 2003, p. 153). Vadinasi, meno 
kūrinys čia suvokiamas kaip menininko sukurtų harmoningų formų sąveikos rezultatas. 
Tačiau skirtingai nei Vakarų formalistinės estetikos šalininkams, kinams forma be dvasios 
yra nieko bendro su tikru kūriniu neturintis dalykas. Į šį formos aspektą atkreipia dėmesį 
vienas peizažo tapybos pradininkų Zong Bing (375-444), kuris taikliai pastebi, kad „visa 
tai, ką išvysta [dailininko] akys ir suvokia dvasia (shen) kaip tikrą daiktų formą, bus taip pat 
pamatyta ir [paveikslą] suvokiančio akimis ir pajausta jo dvasia (shen), jei vaizdinys sukurtas 
meistriškai“ (Zong Bing, 1975, p. 303). 

Vienu pamatiniu tapybos principu formą laikė įtakingas kinų ankstyvųjų tapybos teore- 
tikas Xie He, kuris vardindamas šešis pamatinius tapybos principus trečiąjį pavadina „formos 
ir realių daiktų atitikimo dėsnį“ (Xie He, 1965, p. 65). Būtent Xie He pastebėjimai brėžia pa- 
grindines formos aiškinimo tendencijas vėliau sparčiai besiplėtojančioje kaligrafijos ir tapybos 
estetikoje, kurioje vis aiškiau suvokiamas meninės formos autonomiškumas tikrovės atžvilgiu. 
Xie He suformuluoti pamatiniai tapybos principai padeda kinų teoretikams suvokti, kad meno 
kūrinyje vaizduojamo daikto forma nesutampa su pačiu daiktu. Ji tik apibrėžia išorinius daikto 
kontūrus, paviršines jo charakteristikas palikdama nuošalyje jo vidinės struktūros, medžiagiš- 
kumo, spalvinių charakteristikų problemas. Tiesą sakant, nors spalva neretai įgauna tapyboje 
svarbų vaidmenį išryškinant vaizduojamų kūrinyje daiktų formą, tačiau pastaroji visiškai 
nepriklauso nuo spalvos kokybės. 

Gausių Xie He komentatorių ir sekėjų veikaluose atsiskleidęs sudėtingas praktinių formos 
problemų panaudojimo laukas kaligrafijoje ir tapyboje sukelia vėlesnių autorių susidomėjimą 
formos galimybėmis perteikiant vaizduojamųjų objektų struktūras ir tas problemas, su kurio- 
mis susiduria dailininkas kurdamas kūrinius. Į šias meninės formos problemas aptarinėdamas 
meno kūrinių trūkumus ypatingą dėmesį atkreipia Jing Hao: „Tapybos trūkumai būna dviejų 
rūšių: vieni nesisieja su forma, kiti būtent su ja. Gėlės ir medžiai, neatitinkantys metų laikų, 
figūros didesnės nei pastatai, medžiai didesni už kalnus, tiltai, nepasiekiantys krantų, yra 
formos trūkumo pavyzdžiai ir juos galime matyti. Tačiau šios klaidos nepakeičia paveikslo 
esmės. Trūkumai, kurie nesisieja su forma, yra sąlygojami dvasios skambesio nebuvimu; juk 
būtent dvasios skambesys suteikia daiktams visiškai įstabų pavidalą“ (Jing Hao, 1965, p. 76). 

Kiek kitaip meninės formos problemas aptaria vienas įtakingiausių intelektualų mokyklos 
atstovų Su Shi. Veikale „Naktiniai pokalbiai apsnigtame paviljone“ gvildendamas įvairių mus 

supančio pasaulio ir gamtos reiškinių bei 
apraiškų vaizdavimą tapyboje, jis atkreipia 
dėmesį, kad: žmonės, paukščiai, rūmai, 
daiktai turi savo nuolatines formas, о štai 
kalnai, medžiai, vandens srautai, ūkai, debe- 
sys, priešingai. Iš čia plaukia jo apmąstymai 
apie meninės tiesos skirtingumas lyginant su 
realia supančio pasaulio formų tiesa. Tuomet 
kai tapiniuose yra nukrypimų nuo nuolatinių 
stabilių formų, tuomet tai iškart pastebima, 
o „kai normos, dėsniai yra netikslūs, tuomet 
net didis meno vertintojas ir žinovas jų ne- 
pastebi, todėl [menininkai] kiek leidžia gali- 
mybės apgaudinėja pasaulį ir tampa garsiais, 
kartu būtinai kreipiasi į nuolatinių formų ne- 
buvimą“ (Su Shi, 1962, p. 365). Kita vertus, jis 
teigia, kad tos formos, kurioms nebūdingas 
pastovumas, išsiskiria savo dėsningumais, 
kurių negalima ignoruoti“ (Su Shi, 1962, 
p. 365). Vadinasi, jis ne tik pripažįsta meno 
pasaulio autonomiskumg tikrovės atžvilgiu, 
tačiau ir pateisina iš menininko vaizduotės 
išplaukiantį meninių formų pasaulį. «DM | 

Dong Gichang traktate „Tapybos akis“ Lu Wenying. Kalnai ir vandenys, siaučiant vétrai ir liūčiai. 
perfrazuodamas Su Shi mintį teigia, kad tas, XVI a. pr. Spalvotas tušas, šilkas 
kuris mano, jog paveikslai yra išorinių formų 
vaizdavimas, yra panašūs į vaikus, o tie, kurie rašo eiles būtinai prisilaikydami taisyklių, kaip 
žinia, nėra tikri poetai“ (Dong Gichang, 1965, p. 107). Vadinasi, čia vaizdžiai išsakoma mintis, 
kad tikroji meno esmė slypi anapus išorinės formos, kituose sunkiai nusakomuose, su vidine 
meno kūrinio formų architektonika susijusiuose, dalykuose. 

Tradicinės formos sampratos klibinimo ir griovimo tendencijos išryškėja subjektyvizmą 
aukštinančių Zhu Da, Shitao ir aštuonių Ming ir vėlesnių dinastijų ekscentriškų kūryboje, 
kurioje vyrauja subjektyvios nuotaikos, griaunančios pamatinių formų traktavimo principus. 
Shitao garsiajame traktate „Pokalbiai apie tapybą“, konstatuodamas formos svarbą, retoriškai 
klausia: „Tapyba kuria visų Dangaus ir Žemės formas. Kaip ji galėtų kurti [daiktų] formas, jei ne 
teptuko ir tušo [menas]? (Shitao, 1978, p. 64). Šis didis tapybos ir kaligrafijos meistras puikiai 
suvokia, kad meno kūrinio estetinė vertė nėra apsprendžiama vien tema, siužetu, motyvu ar 
kitais vadinamais turiningais meno kūrinio aspektais, o pirmiausia atsiskleidžia kaip plastinė 
meno formų kalba, Minėta turinio ir formos vienybė yra prieštaringa, kadangi šios dvi meno 
kūrinio pusės nuolatos sąveikaudamos persismelkia. Vadinasi, kinų estetinės minties tradicijai 
būdingas gilus suvokimas, kad dvasinis meno kūrinio turinys, teminis jo sluoksnis, siužetas yra 
neatsiejama meninės formos plačiąja prasme dalis. Kinams visiškai aišku, kad meninė kūrinio 
vertė niekuomet nėra nulemiama jo temos, siužeto, kurio tikslas, kad jis aiškiau, didesniu 

energetinių krūviu įsilietų į menininko kuriamų formų audinį. Ir tai visiškai suprantama, 
kadangi viešpataujančioje energetinėje tradicinės kinų estetikos meninės kūrybos koncepcijoje 
forma suvokiama kaip aktyvus sistemingai organizuojantis meninių vaizdinių sistemą veiksnys, 
kuris veikia turininguosius meno kūrinio aspektus. 


Ritmo estetinės funkcijos 


Ritmas (giyun) yra dar vienas svarbus meno kūrinių vaizdinės sistemos sudėtinis segmentas, 
kurio esmė - dėsningas panašių meninės išraiškos priemonių ir elementų (taškų, linijų, formų, 
apimtinių struktūrų, geometrinių formų, proporcijų, dėmių, spalvų, tekstūrų, faktūrų, šešėlių, 
dydžių, tūrių, niuansų, kontrastų ir pan.) tolygus pasikartojimas, kaitaliojimas, gretinimas 
erdvėje arba laike per tam tikras pauzes ar intervalus. „Ritmas, - anot Pierre Souvent pastebė- 
jimo, - nėra „objektas, o gyvas fenomenas“ (Dictionnaire desthėtigue et de philosophie de lart, 
2012, p. 411). Jis meno kūrinyje įgauna gyvybingumą tik, kai konkrečiu taktu yra pakartojami 
minėti kūrinio elementai ir kai tame pakartojime atsiranda reguliarumas santykiuose vertikalių 
ir horizontalių, stiprių ir silpnų, ilgų ir trumpų, šviesių ir tamsių bei kitų binarinių meno kūri- 
nio struktūrų. „Ritmas, – rašo Johannesas Ittenas, – atsiranda tik taip elementus pakartojant, 
kai atsiranda reguliarumas vertikalių ir horizontalių, silpnų ir stiprių, ilgų ir trumpų elementų 
santykiuose. Jis gali atsirasti ir netvarkingame, nuolatos besitesianciame, laisvai tekančiame 
judėjime. Visame, kas yra ritminga, jaučiama didžiulė jėga. Potvynių ir atoslūgių ritmas gali 
pakeisti žemynų krantų linijas, o monotoniški ritmai, kurių poveikyje dienas ir naktis šoka 
afrikietiškos gentys, gali žmonėms sukelti ekstazės būsenas“ (Itten, 1988, p. 102). 

Jau senovės kinai, įdėmiai stebintys dangaus ir žmogų supančio gamtos pasaulio reiškinius, 
suvokė, kad Visata, gamta, žmonės gyvena pagal savus ritmo dėsnius; ritmingai juda gamtos 
kūnai, planetos, vyksta ritminga gamtos ciklų, metų laikų kaita, ritmingas yra žmonių ir visų 
kitų gyvų padarų alsavimas, tiksena širdis. Vadinasi, ritmas mus supančiame pasaulyje, gam- 
toje ir žmogaus gyvenime yra visuotinis ir universalus materijos būties, kaitos, organizacijos 
dėsningumas, savotiškas žmogaus gyvenimo, jo veiklos (įjungiant ir kūrybinę) „biologinis 
laikrodis“ – susijęs su paros ir metų laikų kaita, senėjimo procesais. Todėl galima teigti, kad 
ritmas yra tarsi universalus gyvenimo tėkmės pulsas, per menininko kūrybinės energijos sklaidą 
virstantis meninių formų gyvenimu. Jis yra neatsiejama pamatinių estetinių kategorijų har- 
monijos ir grožio būties sritis. 

Ritminės struktūros kinų tradiciniame mene, skirtingai nei Vakarų, akivaizdžiausiai 
skleidžiasi ne tik muzikoje, šokyje, poezijoje, tačiau ir ilgai menų hierarchijoje viešpatavusioje 
kaligrafijoje. Iš jos ritmo svarbos sureikšminimas pereina ir į tapybą, kurioje įgauna svarbias 
funkcijas. Pirmiausia ritmas funkcionuoja kaip elementas, siejantis į vieningą meninių vaiz- 
dinių sistemą erdvines, laikines struktūras, formą, liniją, spalvą, koloritą. Jis tuo pačiu metu 
dalyvauja įvairiausių spontaniškai besikeičiančių ir gimstančių kūrėjo akyse fluidiškų formų 
gyvenime, Štai kodėl ritminių struktūrų vaidmuo, sprendžiant meno kūrinio kompozicijos 
problemas, yra išskirtinis, padedantis pasiekti kūrėjui skirtingų meno kūrinio elementų har- 
moningą sąveiką ir meno kūrinio vientisumą. Taip pat ritmas leidžia atskleisti menininkui savo 
kūrybinio stiliaus, technikos savitumą ir, galiausiai, kinų peizažo tapybai svarbias nuotaikas. 


166 


Ritmo estetinės funkcijos 


Skirtingo intensyvumo ir energetinės galios 
monotoniški ritmai gali iššaukti suvokėjui 
visiškai skirtingas nuotaikas - nuo rimties iki 
agresyvios ir destruktyvios sunkiai valdomos 
ekstazės. 

Kinų tradicinėje dailėje, ypač kaligrafi- 
joje ir tapyboje, ritminės struktūros yra pa- 
sitelkiamos siekiant suteikti meno kūriniams 
gyvybingumą, dinamiškumą, harmoningumą, 
sugestyvumą, norint išgauti meninėje kompo- 
zicijoje darną ar ypatingą nuotaiką. Skirtingai 
nei antikos ir Vakarų dailės tradicijoje, kinų 
dailėje ritmas nuosekliau siejamas su meninių 
vaizdinių sistemoms gyvybingumą ir dinamiš- Ma Yuan. Slyvų žydėjimas mėnesienoje. XIII a. pr. 
kumą suteikiančiomis asimetriskomis ritmi- Albumo lapas, spalvotas tušas, šilkas 
nėmis struktūromis, kurios, kinų menininkų 
požiūriu, iš kūrėjo reikalauja kūrybiškumo ir suteikia jo kūriniams stipresnę emocinio poveikio 
galią. Ritminių struktūrų sklaidos formos čia visada siejasi su galingo energetinio užtaiso jėga 
ir konkrečiuose meno kūriniuose yra įvairios; jos gali būti reguliarios ir nereguliarios, besisklei- 
džiančios skirtingais intervalais, nuolatos besitęsiančios, vitališkos, tai yra laisvai spontaniškai 
tekančios, kurios gimsta kūrybiškai panaudojant įvairius prasminius akcentus, pauzes, grupuojant 
ritmines struktūras ir jų elementus pagal santykius, dydį, masę, formą, dėmes, faktūrą, spalvą. 

Kita vertus, gausybė mus supančių gamtos ritmų susiliečia, sluoksniuojasi, persidengia, 
persismelkia sukurdami įvairius ritmingos pulsacijos efektus. Šiuo aspektu žvelgiant, ritmas 
ir skaido, ir sutelkia suvokėjo dėmesį meninių struktūrų sklaidai, sudėtingiausiems ritminių 
struktūrų kompoziciniams ryšiams. Dėl šios priežasties kinų vaizduojamosios dailės, ypač 
kaligrafijos, traktatuose ritmo problemų aptarimui skiriamas didžiulis dėmesys. Jis taip pat 
išplaukia iš „Permainų knygos“, daoizmo ir čan estetikos-traktatuose plėtojamos nuolatinių 
ritminių būties procesų metamorfozių teorijos, kuri teigia, kad žmogaus ir gamtos santykiai 
paklusta universaliems Visatą persmelkiantiems kosminių ritmų procesams. 

Ritmą būtina aiškiai skirti nuo metro, tai yra tolygios kaitos vienodai vertingų elementų. 
Ritmas ir metras yra glaudžiai susiję, metras yra bet kokios ritminės konstrukcijos pagrindas, 
todėl atsiranda skirtingos ritminių struktūrų sklaidos erdvėje ir laike formos. Ritmo tvarka be- 
maž visada siejasi su netolygia kaita. Metrika gali būti apsprendžiama dviejų vienodų elementų 
kaitos, o ritmui būtini mažiausiai trys elementai. Todėl metro ir ritmo reiškiniai gamtoje ir meno 
pasaulyje tiesiogiai siejasi su svarbiomis Egipto ir antikos menui, tačiau mažiau Rytų Azijos 
meninės kultūros tradicijai, kategorijomis simetrija ir proporcingumu. Kinai tarsi suvokia, kad 
ritminių struktūrų kaita tiesiogiai susijusi su gravitacinės erdvės asimetrija. 

Kita vertus, kai kalbame ritminių procesų visuotinumą, turime suvokti, kad dydis yra re- 
liatyvi sąvoka, o į Absoliuto vaidmenį pretenduoja judėjimas. Įvairių ritminių struktūrų svarbos 
suvokimas aiškinantis Visatos sandaros ir apskritai mus supančios tikrovės bei trukmės dės- 
ningumus padeda konceptualiai suvokti erdvės ir laiko santykius, nes ritminės struktūros sklei- 
džiasi ir erdvėje ir laike. Ritminių elementų sklaidos tvarka meno kūrinyje gali būti paprasta ir 

sudėtinga, daugiamatė. Ritmas suteikia menininkui galimybę konstruoti sudėtingas kompozicijas 
kaip dinamišką erdvėlaikį - erdvinę laikinę įvairių meninių formų visumą. Todėl ritmas tampa 
svarbia styguojančia paveikslo visumą meninės išraiškos priemone, o kompozicijos elementų 
harmonija pasiekiama tik menininkui efektingai išnaudojant ritmo meninės išraiškos galimybes. 

Todėl visuose pagrindinėse kinų estetikos ir meno teorijose kalbant apie kūrinio estetinę 
vertę ritmas, jo jausmas ir autentiškas ritminių struktūrų perteikimas įgauna išskirtinę svarbą. 
Neatsitiktinai vienu ryškiausiu genialaus dailininko bruožu kinų estetikos tradicijoje laikomas 
gebėjimas pajusti ir įtaigiai įprasminti kūriniuose užslėptą Visatos ir gamtos reiškinių ritmą. 
atodūsiu“ (Wu Changshuo, 1969, p. 491). Ritmo sąvoka čia tiesiogiai siejama su adekvačia idėjos 
išraiška ir išplėtota kūrybine menininko intuicija. Iš čia plaukia vos ne mistinis kinų dailininkų 
potraukis linijinėms ritminėms struktūroms, kurios yra suvokiamos kaip neatsiejamas autentiš- 
kų vaizduojamosios dailės meno kūrinių komponentas. Sėkmingo plastinio ritminių struktūrų 
įprasminimo meno kūrinyje ypatumai čia tiesiogiai susiję su dailininko talento, intuicijos ir 
sugebėjimu meistriškai perteikti kūriniuose spontanišką Visatos energijos ritmų sklaidą. 

- Kita vertus, ritmo svarbos meno kūrinio sampratoje iškilimas tiesiogiai siejamas su aukš- 
čiausio menų hierarchijoje kaligrafijos menu, kuriame sureikšminama energetinių ritmų pulsaci- 
ja kaligrafijos kūrinyje ir ritmo jausmas traktuojamas kaip vienas pagrindinių konkretaus meno 
kūrinio estetinės vertės kriterijų. Kinų estetikos ir meno teorijos kūrėjų požiūriu, kaligrafijos 
menas pagal savo prigimtį yra ritminių struktūrų harmoningo įvaldymo menas. „Kaligrafijai 
visiškai taip pat kaip ir muzikai, - rašo kaligrafijos meno žinovas Chen Tingyou, - yra būdingas 
kaip vienas pamatinių elementų ritmas. Kaligrafijos kūriniai akivaizdžiai išryškina įvairius ritmo 
pasikeitimus tankių storų ir lieknų plonų, lengvų ir pabrėžtinai akcentuotų, apvalių ir praskydusių 
linijų pėdsakų, greitų arba lėtų, šviesaus ar tamsaus atspalvio. Kaligrafas atskleidžia savo idėjų 
srautą visiškai taip pat kaip ir muzikas. Todėl kai kurie meno kritikai dažnai vertina kaligrafijos 
kūrinius kaip tam tikrą muzikinio kūrinio dalį“ (Chen Tingyou, 2003, p. 10). 

Taigi artimas muzikai kaligrafijos menas jau iš prigimties yra orientuotas į pirmapradžių 
gamtos ritmų ir vitališkų asmenybės dvasios bruožų perteikimą ritmingų formų ir linijų 
pavidalu. Ir galiausiai, meno kūrinys susieja kosminius ir žmogaus gyvenimo ritmus. Todėl 
kaligrafijos, peizažo tapybos, poezijos ir muzikos kūriniuose išskirtinis dėmesys sutelkiamas ne 
į išorinių formų atvaizdavimą, o kinų traktatų autorių požiūriu, į daug svarbesnių energetinių 
dvasios pulsavimo ritminių struktūrų perteikimą pasitelkiant ritmingas gamtos linijas ir formas. 

Šis ritminių ir energetinių struktūrų glaudaus sąveikavimo principas iš kaligrafijos per- 
eina į peizažo tapybą, kurioje sudėtingiausias kūrėjo uždavinys - meistriškai perteikti meno 
kūrinyje struktūrinį meninių vaizdinių sistemos vientisumą, atsižvelgiant į konkretaus metų 
sezono atmosferą, natūralius būties procesų ir gyvenimo ritmus. Vienas paskutiniųjų didžių 
intelektualų estetikos tradicijų tęsėjų Huang Binhong savo estetinėje koncepcijoje išskirtinį 
dėmesį kreipia į vidinių žmogaus dvasios ir gamtos ritmų atitikimo aspektą. „Žmonės vaiz- 
duojančioje tapyboje“ turi dalyvauti žmogaus dvasia, o „tapyboje kalnai ir vandenys“ - gamtos 
dvasia. Vidiniai žmogaus dvasios ir gamtos ritmai savo šaknimis įauga į amžinus materialaus 
[daiktinio] pasaulio ritmus...“ (Huang Binhong, 1969, p. 496). 

Kita vertus, kinų estetikos tradicijoje kūrėjo dvasios ritmai meninės kūrybos proceso in- 
terpretacijoje dažniausiai tiesiogiai susiejami su Visatos kosminiais, gamtos ritmais ir ritmingu 

kūrėjo dvasios energijos pulsavimu. Taigi kūrinio kompozicijoje išskirtine tampa ritminių 
struktūrų kaita. Ritmas yra tas nepaprastai svarbus energetinis kūrinio elementas, kuris įkvepia 
jam ir palaiko dvasios gyvavimą, suteikia meno kūriniui gyvybingumo aspektą, kadangi jis 
asocijuojasi su gamtos gyvybės formų sklaida. Todėl dailininkai ritmo elementų sekos ir kaitos 
išryškinimui peizažo tapybos kūriniuose plačiai pasitelkia įvairių gamtos formų, augalų, ypač 
lanksčių gluosnių, ritmingų gyvūnų ir žmonių kūno judesius, aprangos elementus, kuriuos 
perteikia lanksčiomis ritmingomis linijomis. Šiuo aspektu žvelgiant, ritmiškai tiesiomis ir 
trūkinėjančiomis linijomis tarsi su teptuku žaidžiantis dailininkas laisvais kūrybinės dvasios 
polėkiais, žaismingų linijų ritmingais ir dinamiškais pėdsakais primena spontaniško šokio 
svaigulyje paskendusio šokėjo gaivališkus judesius. 


Linijos magija 


Svarbus vaidmuo kinų dailės kompozicinėje struktūroje tenka linijai (xian). Jos vaidmuo ir 
funkcijos yra įvairialypės. Linijos brėžimas tuščioje paveikslo erdvėje Kinijoje traktuojamas 
kaip pirmapradis menininko valios įsiveržimas į būties chaosą ir mėginimas jį apvaldyti. Linija 
ir erdvė- tai kinų peizažo tapybos kompozicijos pamatas, iš kurio išsirutulioja harmonijos ir 
aktyvios kūrėjo dvasios triumfas. Todėl kaip ir indų taip ir kinų tradicinėje estetikoje apibū- 
dinant pagrindinius meno kūrinio sudėtinius komponentus linija įgauna išskirtinę estetinę 
svarbą, kadangi yra vienas svarbiausių vaizduojamosios dailės meninės išraiškos elementų 
kaligrafijoje ir tapyboje, kuris, pavyzdžiui, tapyboje pasitelkiamas darant kontūrinį piešinį, 
įvairius štrichus. „Kinų tapyba iš esmės yra linijinė, Ji vieno ir tuo pačiu metu yra jos išeities 
taškas ir galutinis tikslas, linija apveda kontūrus, ji apibrėžia siluetus, tačiau taip pat gimdo 

apimtinius tūrius, atveria perspektyvas tuomet, kai modeliai, šviesos tamsos santykiai, šešė- 
liai lieka neregimi, ji pasakoja kitiems savo istorijas. Linija yra pamatas kaip tapybos taip ir 
rašmenų“ (He Ging, 1999, p. 120). Todėl linijai kinų estetikos ir meno teorijos traktatuose yra 
skiriamas didelis dėmesys. Wang Xizhi, Guo Xi, Zhang Yanyan, Guo Ruoxu, Shitao ir kitų 
autorių estetikoje plačiai aptarinėjami įvairūs linijos funkcionavimo paveiksle aspektai. Kinų 
teoretikai, pirmiausia remdamiesi riešo valdymo technika ir nuo jos tiesiogiai priklausomu 
linijos jvaldymo meistriškumu, jos brėžimo kokybe laiko vienu svarbiausiu kaligrafo ir tapytojo 
meistriškumo kriterijumi. | 

Iš čia plaukia Vieningos linijos aukštinimo tradicija kinų estetikoje ir meno praktikoje. 
„Vieningos linijos“ sąvoka kinų estetiniuose tekstuose yra vartojama keliomis pagrindinėmis 
prasmėmis: siaurąja - kaip grynai instrumentinis techninis terminas, susijęs su kaligrafijos ir 
tapybos meninės išraiškos galimybėmis, ir plačiąja filosofine prasme - kai linija suvokiama kaip 
pamatinė pasaulėžiūrinė kategorija, kadangi ji simboliškai atspindi pirmapradę Dangų ir Žemę 
siejančią kūrybinės energijos kupiną liniją, kuri kaip įvairiausių metamorfozių išdava gimdo 
pasaulio daiktų ir reiškinių įvairovę. 
“ Siekis kurti paveikslus vientisa nenutrūkstama linija atspindi kinų menininkams būdingą 
siekį susitapatinti su Visatos energetiniais pulsais, impulsais ir atspindėti jų visuminę pilnatvę savo 
kūriniuose. Anot amžininkų, didis Tang dinastijos tapytojas, traktato „Tapybos paslaptys“ auto- 
rius Wang Wéi sugebėjo keliomis apibendrintomis linijomis tarsi vienu dvasios polėkiu suteikti 
tapomiems objektams gyvybės iliuziją. Filosofiniam vientisos Vieningos linijos aspektui daug 
dėmesio skiria ir vėlesni autoriai. Ši idėja konceptualiai buvo išplėtota ir įgavo išbaigtą pavidalą 
į konceptualų filosofinį mąstymą linkusio Shitao estetinėje koncepcijoje, įgavusioje „Vieningos 
linijos filosofijos“ vardą. Jis metaforiškai „vieną liniją“ palygina su pirmu žingsniu menininko 
brendimo ir kūrybos kelyje, nes yra įsitikinęs, kad ir kaip toli dailininkas eitų, kaip aukštai kiltų, 
jis visuomet pradeda savo kelią nuo pirmų dar netvirtų žingsnių. „Vieninga linija- tai pirmiausia 
yra pirmas elementarus žingsnis studijuojant kaligrafiją ir tapybą. Vientisos linijos atmainos su- 
daro paprasčiausius ir elementariausius elgesio metodus su tušu ir teptuku“ (Shitao, 1978, p. 68). 

Kita vertus, linijos funkcijos dėl išskirtinio kaligrafijos statuso menų hierarchijoje yra įvai- 
resnės nei vien tik kontūrinio piešinio formavimas. Ankstyvajame kinų dailės raidos etape įvai- 
riuose molio dirbiniuose, bronziniuose ritualiniuose metaliniuose induose, akmeninėse stelose, 
kaulo raižiniuose linijos funkcijos nedaug skyrėsi nuo panašių indų meno dirbinių. Tačiau daug 
esmiškai naujų savybių atsiranda kartu su kaligrafijos meno iškilimu menų hierarchijoje, tuomet 
ir atsiranda daugiaprasmė, su įvairiais lankstumo aspektais susijusi, „kaligrafinės linijos“ sąvoka. 

Kaligrafijos ir tapybos kūrinių kūrimui naudojamas teptukas turi minkštą pluoštinę 
plaukelių struktūrą, storesnę per vidurį ir smailą gale, kuri daro jį stebėtinai lankstų ir plačiai 
panaudojamą. Tai suteikia kūrėjui galimybę priklausomai nuo prisilietimo stiprumo ir išlavintos 
riešo judesių sukurti skirtingo storio ir konfigūracijų linijas. Jautraus ir spontaniško teptuko 
judėjimo paliekami darbo paviršiuje vientisi lankstūs posūkiai, kampuoti, trūkinėjantys pėd- 
sakai, energetinis užtaisas ir emocinio poveikio galia atsiskleidžia dailininkui kuriant visus 
vaizdinės sistemos komponentus, pasitelkiant skirtingų erdvinių planų sugretinimus, šešėlius, 
kitų estetiškai svarbių kompozicijos elementų išdėstymus. 

Aukštindami lanksčios linijos svarbą kinų dailėje, daug nuveikė trys kinų kaligrafijos 
genijai Wang Xizi, Huaisu ir Ma Yuan, kurie atskleidžia dinamiškas energetines ir poetiškas 

lanksčios linijos galias. Jų kaligrafijos išsiskiria ypatinga elegancija, laisvu, švelniu linijos judesį. 
Iš čia plaukia Li Cheng, Fan Kuan, Guo Xi, Ma Yuan, Mu Gi, Xia Gui, Liang Kai ir kitų didžiųjų 
tapybos meistrų linijų lankstumo sukurta elegancija. 

Kaligrafijoje ir tapyboje lanksti ir plastiška linija įgauna išskirtinę svarbą formuojant pa- 
veikslų vaizdines sistemas. Linijos kaligrafijoje ir tapyboje ryškios, lengvos ir vos pastebimos, 
vingrios, lanksčios ir tiesios kaip strėlės – visų galimų teptuko ir rankos riešo judesių variacijų 
gausa yra neveik neribota. Būtent šiomis neįtikėtino kūrybinio lankstumo ir laisvės ypatybė- 
mis yra paaiškinama linijos svarba kinų kaligrafijoje ir tapyboje. Kinų vaizduojamosios dailės 
tradicijoje organizuojantį linijos vaidmenį paveikslo struktūroje kiek niveliuoja ir susilpnina 
tušo tapyboje naudojami plono dažų sluoksnio klojimo ir „plovimo“ technikos principai, kurie 
tiesiogiai siejasi su tušo savybėmis ir tapymui naudojamo popieriaus ir šilko tušo sugėrimo 
savybėmis, kurias skirtingai panaudojo įvairių epochų kaligrafai ir tapytojai. 

Linijos vaidmuo tapyboje itin išaugo kinų tapybos raidoje monochrominių tendencijų 
stiprėjimo metu, kai dailininkai, atsiribodami nuo polichrominės tapybos principų, susitelkdavo 
ties kaligrafijai artimomis ekspresyviomis energetinėmis laužytos ar lanksčios minkštos linijos 
meninės išraiškos galimybėmis. Nors tokio abstraktaus meno kaip kaligrafija poveikis linijos 
funkcijoms tapyboje buvo nevienareikšmis, tačiau neabejotinai jis turėjo pozityvių pasekmių, 
kadangi padėjo atsiriboti nuo paviršutiniško realistinių ar manieristinių tendencijų, skatino 
linijiniuose piešiniuose nerti gilyn, efektyviau išnaudoti lanksčios, laužytos ar trūkinėjančios 
linijos meninės išraiškos galimybes, išryškinti improvizacinius aspektus. Remiantis įvairiau- 
siomis skirtingo pobūdžio linijų meninės išraiškos galimybėmis: tai plona vos pastebima, 
tai — valinga, tai - sodria išsiliejančia į amebinių formų dėmę buvo išgaunamas tapomų daiktų 
tūriškumas, išryškinamas apimtinių formų grožis. 

Daug kas dailininkų linijos meninės išraiškos galimybių panaudojime priklauso nuo 
skirtingų estetinių nuostatų ir kitų veiksnių. Vieniems peizažo tapybos meistrams daugiau 
buvo priimtina lanksčios linijos stilistika, kitiems laužyta, tretiems trūkinėjanti, kitiems mo- 
notoniška, dar kitiems ~ trūkinėjanti ir pan. „Tapant paveikslą teptukas neturi būti perdėm 
lėtas ir monotoniškas. Antraip išnyks išraiškingoji linijos jėga, akis nepajėgs sekti, kur teptuko 

judėjimas buvo su protrūkiais, kur ramus, kur atsirado pauzė, o kur dinamiškas nuosmukis. 
Ten, kur reikalingas kruopštumas, skrupulingumas, reikia rodyti ypatingą atidumą. O ten, 
kur reikalinga drąsa, išsilaisvinimas, - parodyti ypatingą drąsumą“ (Qi Baishi, 1969, p. 513). 

Vadinasi, vieniems linijinis piešinys apribojo vaizdines ir reprezentacines tapybos išraiškos 
galimybes, kitiems, pavyzdžiui, čan tradicijos šalininkams, linkusiems į maksimalų vaizdinės 
sistemos apibendrinimą, tai turėjo daug pozityvių aspektų, kadangi vertė dailininkus suvokti 
tikslaus linijinio piešinio vertę, padėjo atsiriboti nuo išorinių dalykų ir linijiniame piešinyje 
susitelkti į esmę, struktūrinių ir kompozicinių principų pažinimą, ugdė tapybai labai svarbų 
piešinio stiliaus laisvumą, tapymo manieros bei meninės išraiškos priemonių virtuoziškumą. 
Šis meistriškumo augimo procesas akivaizdus valdant Tang dinastijai, tačiau itin pastebimas 
tampa Song epochos peizažo meistrų kūriniuose, kuriuose linija įgauna savarankišką reikšmę 
ir tampa svarbia pagalbine erdviškumo efekto, skirtingų erdvinių planų santykių išgavimo prie- 
mone. Didieji Song tapytojai sumaniai pasitelkia linijos išraiškingumą perteikiant paveiksluose 
dinamiško judėjimo, gamtos stichijų, gyvenimo pulso efektus, ir ne tik išorinius - vėjo gūsių, 
lietaus srautų, sraunių upelių, upių, šniokščiančių krioklių, tačiau ir jautriausių vidinių dvasios 
poslinkių, perteikiamų subtilia simboline kalba. 


Spalva ir bespalviškumas 


Greta formos, ritmo, linijos, spalva (se) yra viena svarbiausių kinų vaizduojamosios dailės este- 
tikos kategorijų, o tapyboje meninės išraiškos priemonių, kuri remiasi regimaisiais pojūčiais ir 
padeda dailininkams perteikti supančio pasaulio grožio įvairovę. Spalvų simbolika yra vienas 
labiausiai išplitusių simbolikos tipų, kuris įvairiose civilizacijose plačiai vartojamas ritualuose, 
liturgijoje, heraldikoje, kostiumuose, alchemijoje, mene ir literatūroje. Spalvų simbolika yra 
glaudžiai susijusi su kiekvienos spalvos charakteriu, jos emocinio poveikio galia, konkrečios 
civilizacijos ir kultūros aplinkoje vyraujančiomis kraštovaizdžio spalvomis, tradicijoje įtvir- 
tintomis ir jai teikiamomis prasmėmis, charakteristikomis, funkcijomis, sąsajomis su pasaulio 
reiškiniais. 

Vizualiai suvokiamose meno rūšyse, ypač tapyboje, tekstilėje, įvairiuose dekoratyvaus 
taikomojo meno formose spalvų simbolika išsiskiria itin stipria emocinio poveikio galia ir 
didžiulėmis meninės išraiškos galimybėmis. Kinijoje spalvos simbolika turi išskirtinę svarbą, ne- 
paisant jos stabilumo, atskirais istoriniais tarpsniais paskirų spalvų simbolinės reikšmės keičiasi 
įr įgauna naujas semantines prasmes. Archajinėje mitinėje simbolikoje juoda spalva, kurioje 
vos skleidžiasi raudonos užuomazgos, simbolizuoja užgimstantį ir spalvomis spinduliuojantį 
gamtos pasaulį, kuris užsimezga pirmapradžio tamsaus chaoso gelmėse. Raudona spalva čia 
suvokiama kaip Dangaus ir Žemės harmoningos sąjungos rezultatas, o gelsva subrendusių javų 
ir vaisių spalva liudija šios sąjungos vaisingumą. 

Spalva turi daugybę simbolinių reikšmių perteikiant (pradedant) socialinės hierarchijos 
lygį, autoritetą kaip, pavyzdžiui, su saulės geltona spalva siejama dangiškoji kinų imperato- 
riaus kilmė ir Dangaus dėsnių suteikiama neprilygstama viešpatavimui žemėje galia, iki pačių 
elementariausių bruožų perteikiant ryšį su konkrečiu tikrovės objektu ar reiškiniu, kuris yra 
suvokiamas remiantis elementaria asociacijų logika perkeliant dailininkui šį suvokimą į simbo- 

lines prasmes jgaunantj emocinį meno kūrinių turinį. Spalvų simbolika taip pat yra veikiama 
vizualiai suvokiamų meno rūšių specifika kadangi to, ką regime kaip formą, negalime atskirti 
nuo tos formos spalvinių charakteristikų, nes spalva yra tiesioginė formos reakcija į šviesos 
spindulius, kurių dėka vizualiai suvokiami meno kūriniai. Iš čia plaukia dar viena išskirtinės 
svarbos spalvos savybė, kadangi būtent ji padeda dailininkui perteikti erdvę trijuose išmatavi- 
muose ir spalvos fenomenui būdingo intensyvumo dėka ištraukti vaizduojamuosius objektus 
і pirmą planą arba nustumti gilyn. 

Beje, spalvos emocinio poveikio galia, kurią registruoja žmogaus akis ir sudėtinga nervų 
sistema, skirtingai funkcionuoja kiekviename konkrečiame individe. Tačiau akivaizdu, kad 
nepriklausomai nuo minėtos įvairovės ji tiesiogiai veikia suvokėjo jausmus, fiziologiją, psi- 
chologiją. Šio teiginio pagrįstumą iliustruoja ne tik didžiųjų kinų tapybos meistrų Li Cheng, 
Li Tang, Ma Yuan, Ma Lin, Dong Yuan, tačiau ir Vakarų dailės tradiciją reprezentuojančių 
sonatinio periodo M. K. Čiurlionio, P. Klee, J. Miro paveikslų suvokimas. Meno kūrinio 
suvokimo procese suvokėjas dažniausiai visai nesusimąstydamas intuityvaus pažinimo 
lygmenyje pasineria į objektyviai spalvos fenomeno skleidžiamą energetinę erdvę, kurioje 
subjektą tiesiogiai veikia spalvos intensyvumas, sodrumas, minkštumas, jos kuriama aura su 
daugybe sudėtingiausių atspalvių, o pastarieji susiję su suvokėjo temperamentu, nuotaikų, 
emocinių būsenų kaita. Vadinasi, forma, ritmas, linija, spalva yra tos pagrindinės išorinės 
vizualiai suvokiamų menų kūrinių savybės, kurios padeda išryškinti, pademonstruoti fizinę 
meno kūrinio prigimtį. 

Spalvos fenomeno galia ir unikalios jo poveikio galimybės didžiausią potencialą iš visų 
meno rūšių turi tapyboje (mažiau taikomojoje dekoratyvinėje dailėje) ir dažniausiai teoriškai 
apmąstoma remiantis tapybos meno kūriniais. „Tik tapyba sudaro galimybes pilnai pažinti 
spalvos paslaptis“ (Itten, 1988, p. 34) - rašo programiniame veikale Kunst der Farbe („Spalvos 
menas“) patyręs galingą įvairių Rytų teorijų įtaką didžiausias Vakarų spalvos fenomeno tyrinė- 
jimo srityje autoritetas Johannesas Ittenas. Spalva yra labai sudėtingas ir reikalaujantis ypatingo 
asmenybės estetinio imlumo, niuansavimo jautrumo, pastabumo ir daugybės kitų estetinių savybių 
reiškinys. Pirmiausia gvildenant spalvų estetikos problemas būtina aiškiai atskirti spalvos ir 
šviesos sąvokas, o tapyboje spalvas ir dažus, kadangi skirtingai galima išgauti vieną ir tą pačią 
spalvą, o vienu dazu - skirtingas spalvas. Daug kas čia priklauso nuo dažų šviesos galios ir 
jų sukuriamos tonų ir atspalvių aibės. „Komponuoti spalvomis, vadinasi, išdėstyti greta dvi 

ar keletą spalvų taip, kad jų santykiai taptų itin išraiškingais. Spalvinės kompozicijos bendram 
sprendimui turi reikšmę spalvų parinkimas, jų tarpusavio santykiai, jų vieta ir kryptis konkrečios 
kompozicijos ribose, formų konfigūracija, vienalaikiai ryšiai, spalvos plotų dydžiai ir kontrastinių 
santykių visuma. Spalvinės kompozicijos tema yra tokia įvairi, kad čia galima atspindėti tik kai 
kurias jos pagrindines savybes“ (Itten, 1988, p. 91). 

Santykis su spalva, jos simbolika kiekvienoje vietoje yra daugiau ar mažiau veikiama kon- 
krečios gamtinės aplinkos, kraštovaizdžio, civilizacinės tradicijos, istorinio laikotarpio, šalies, 
kurioje gyvena menininkas, kultūros tradicijų ypatumų. Tačiau mokslas neginčijamai įrodė ir 
objektyvius spalvos poveikio daugeliui dėsningumus, kadangi spalva mus veikia pasąmonės ly- 
gmenyje. Todėl įvairios spalvos ir jų santykiai iššaukia suvokėjui skirtingus išgyvenimus, emocijas, 
kurios turi įtakos asmenybės psichologinei būsenai, jos reakcijoms, gali ją veikti susierzinimu, 
iššaukti negatyvias emocijas, nerimą, siautulį, baimę, depresiją arba priešingai - paskatinti švie- 
sius, būties pilnatvės kupinus jausmus, sukurti malonią atmosferą, dvasinio komforto, saugumo, 
rimties būsenas. Tačiau kiekvienoje tautoje, skirtingoje civilizacinėje erdvėje skleidžiasi skirtinga 
spalvos simbolika. Todėl, nepaisant daugelio panašumų, melsva spalva gali asocijuotis ne tik su 
` dangaus žydryne ar ežero, upės, vandenyno spalva, bet ir ištikimybe, o raudona su ugnimi, aistra, 
kilmingumu, grožiu, pykčiu ir pan. Tačiau, pavyzdžiui, balta spalva vienoms tautoms yra švaros, 
taurumo, grynumo, nekaltumo simbolis, o kitoms - mirties. 

Kita vertus, tiek Kinijoje, tiek ir Vakaruose anksti suvokta, kad priklausomai nuo konkre- 
taus daikto, kūno ar gamtos objekto sudėties, faktūros, tekstūros ir kitų aspektų, jie atspindi 
skirtingas spalvų spektro dalis. Žmogus spalvas suvokia regėjimo organais ir gali remdamasis 
jais spalvų pasaulį vertinti pažintiniu, orientaciniu ir estetiniu aspektais. Mus labiausiai do- 
mina pastarasis, iš kurio pozicijų žvelgiant chromatinė spalvinių tonų gama Vakarų estetikos 
tradicijoje skirstoma į septynias pagrindines, o kinų - penkias spalvas. 

Skirtingai nei Vakarų klasikinės ir ypač modernistinės tapybos tradicijoje, kurioje ryški 
spalva ir įvairūs ryškių spalvų santykiai tampa nepaprastai svarbiu meninės išraiškos elemen- 
tu, aktyvi spalva nėra esminis kinų tapybinės estetikos elementas. Čia ji tarsi užsisklendžia 
savyje ir tramdo spalvingumo skleidžiamą energetiką, atskleisdama įvairių atspalvių, tonų, 
šešėlių teikiamas meninės išraiškos galimybes. Tenka konstatuoti, kad būtent spalva yra bene 
mažiausiai aptarinėjamas tiek kinų estetiniuose traktatuose, tiek jų idėjų recepcijai skirtuose 
tekstuose dailės aspektų. 

Konstatuojant šį faktą, tikriausiai pirmiausia reikėtų atkreipti dėmesį, kad tradicinėje kinų 
tapybos estetikoje įsitvirtinusi spalvos fenomeno samprata ženkliai skiriasi nuo vakarietiškos. 
Vakarų tapybos tradicija, netgi niūriausiais dailininko užsisklendimo dirbtuvėse tarpsniais 
spalvų gausoje, jų įvairovėje, spindesyje regėjo vieną svarbiausių tapybos kūrinio estetinės 
vertės kriterijų. Spalvos fenomeno svarba Vakarų dailės tradicijoje itin išauga po impresionis- 
tinės revoliucijos, kurios šalininkai tapybą perkelia į plenerus ir kūriniuose perteikia individą 
supančio pasaulio spalvingumą ir grožį. Šį spalvos sureikšminimo tendencija vėliau skleidžiasi 
postimpresionizme ir viršūnę pasiekia modernistiniame mene - fovizme, ekspresionizme, 
orfizme, abstrakcionizme ir įvairiose spalvos fenomeno svarbą sureikšminančiose pokario 
neoavangardo kryptyse. 

Tradicinėje kinų estetikoje ir dailėje palaipsniui įsitvirtina esmiškai kitoks požiūris į spalvos 
fenomeną. Spalva, formos tikslumas Kinijoje nelabai svarbūs. Menininkai, anot R. Petrucci, 

reiškiasi monochrominés tapybos plotmėje, daugiau linkę atskleisti subtilių tony, pustonių 
niuansų estetinę vertę nei išryškinti spalvos galimybes. Jie daug anksčiau nei Europos tapytojai 
pažįsta šviesos ir tamsos santykių reikšmę (Petrucci, s.d. p. 5). 

Į ypatingą kinų spalvos sampratos rafinuotumą atkreipia savo dėmesį Ittenas, kuris iškel- 
damas išskirtinę spalvinio santūrumo ir šviesos tamsos svarbą vaizduojamoje dailėje pabrėžia 
išskirtinius Rytų Azijos tapybos meistrų nuopelnus šių tapybos problemų sprendimo srityje. Kaip 
pavyzdį jis pasitelkia didaus kinų peizažo tapybos meistro čan estetikos šalininko Liang Kai tapybą, 
tuo pat metu kalbėti apie ne tik apie formalius aspektus (pavyzdžiui, spalvų dėmes), bet apimti 
spalvos semantiką, ritmiką, kūrybos proceso metodus. Jis mini meditaciją, dvasinį susikaupimą ir 
kūnišką atsipalaidavimą, būdingą čan estetikos tradicijai. „Senovės Kinijos pasaulėžiūra reika- 
lavo pagarbos gamtai ir jos jėgoms. Todėl neverta stebėtis, kad dailininkai skyrė rimtą dėmesį 
gamtos formų pažinimui. Kalnai, vandenys, medžiai ir gėlės buvo jiems dvasiniai simboliai. 
Kinų menininkai gamtines formas studijavo tol, kol jų nejvaldydavo, kaip išmokdavo savo 
rašmenų ženklus. Gamtinių formų atvaizdavimui jie dažniausiai naudojosi tik viena spalva, 
savo juodu tušu, kuri priversdavo skambėti visais galimais atspalviais. Paties tušo abstraktus 
pobūdis sustiprindavo simbolinę jų tapybos prasmę“ (Itten, 1988, p. 78). | 

Apie spalvos santūrumo svarbą prabyla dar Konfucijus, kuris smerkia nefunkcionalų ir 
nesaikingą spalvos panaudojimą kalbėdamas apie imperatoriaus rūmų aplinkoje regimas dra- 
bužių spalvas, o klasikinio filosofinio daoizmo pradininkas Laozi pastebi, kad meilė ryškiam 
grožiui varo vyrus iš proto, o ryškios penkios spalvos apakina akis. Netgi kinų hieroglifas se 
asocijuojasi ne tik su grožiu, tačiau ir aistra, gaslumu, pykčiu, tai yra tomis savybėmis, kurios tiek 
konfucianizmo, tiek ir daoizmo estetikos tradicijose įgauna neigiamas vertybines konotacijas. 
Kinai jau nuo senovės buvo įsitikinę, kad spalva valdo dailininko ir jo kūrinių suvokėjo jausmus 
ir mintis. Iš čia plaukia pirmiausia klasikinei konfucianizmo ir daoizmo estetikai būdingas 
spalvinio santūrumo aukštinimas, kuris jau ankstyvajame tušo kaligrafijos ir tapybos raidos 
etape skatino menininkus šalinti ryškias spalvas, kaip kažką išorinio, paviršutiniško, svetimo 
gelminei reiškinių esmei. Antra vertus, ir išskirtinis dėmesys spalvos ir bespalviškumo, jaut- 
riausių toninių santykių problemoms ir vieną pagrindinių ne tik meno kūrinio formą ir turinį, 
tačiau svarbiausią nuotaikų ir emocinių išgyvenimų gamą apsprendžiančių tapybos veiksnių. 

Kinų tapytojai skirtingais istoriniais tarpsniais naudojo įvairius santūrių spalvų atspalvius, 
išskyrus grynai juodą spalvą. Senovės Kinijoje gyvuoja tvirtas šaknis kultūroje suleidusi tamsos 
siejimo su moteriškuoju padu yin, o šviesos su vyriškuoju yang. Greta yra pagrindinių, arba 
grynų penkių spalvų sistema, kurioje kiekviena spalva atspindi skirtingas pasaulio šalis, kinų 
gamtos filosofijos pirmapradžius elementus, pirmapradės gamtos jėgas, charakterio ar daiktų, 
reiškinių savybes, planetas, realius arba mitinius gyvūnus ir pan. Kiekviena spalva čia turi aiškiai 
apibrėžtą simbolinę prasmę. Raudona spalva simbolizuoja pietus, ugnį, metalą, Marso planetą, 
jį simbolizuoja šviesų aktyvų vyrišką pradą yang , su galinga atogrąžų saulės energija susijęs 
raudonas feniksas. Juoda spalva simbolizuoja šiaurę - šaltos arktinės žiemos kryptį, vandenį, 
Merkurijaus planetą. Ji įkūnija šiurkštų, grublėtą, nelygų paviršių, neramumą ir siejama su 
dviem juodais ropliais gyvate ir sausumos vėžliu, kurie kartais vaizduojami susipynę. Žalia (ir 
su ja siejama mėlyna) spalva simbolizuoja rytus, medį, pavasarį, humaniškumą, ji siejama su 
Jupiterio planeta. Kita vertus, žalia ir su ja siejama mėlyna spalva simbolizuoja nuo Kinijos 
rytuose besidriekiančio milžiniško vandenyno kryptį, todėl šią spalvą simbolizuoja ir melsvai 
žalsvas drakonas. Balta spalva simbolizuoja - vakarus, metalą, rudenį, Veneros planetą, tyrumą, 
lygų paviršių, rimtį, meditaciją, ji siejama su baltu tigru, išnyrančiu iš Himalajų priekalnių. 
Beje, kinų kultūros tradicijoje juoda yra gedulo spalva. Šios sudėtingos spalvų sistemos su 
daugybe skirtingų vedinių centre yra geltona spalva, kurį simbolizuoja Žemę, centrą, Saturno 
planetą ir kartu yra imperatoriškos galios simbolis, kuris vaizduojamas kaip geltonas drakonas 
juodo dangaus fone. 

Visos kitos, be penkių mūsų aptartų pagrindinių arba grynų spalvų, yra laikomos an- 
trinėmis, kadangi atsiranda maišant tarpusavyje arba keičiant spalvas. Plati antrinių spalvų 
gama kinų kultūros tradicijoje asocijuojasi ne tik su pokyčiais, tačiau ir nemaloniais reiškiniais, 
įvykiais. Todėl tradicijų besilaikantys kinai jų vengia rengdamiesi ir puoSdamiesi. Be šios 
vyraujančios penkianarės spalvų sistemos, kinų kultūros tradicijoje galime aptikti ir kitokią 
trinarę su trimis simboliniais gyvūnais susijusią sistemą - žalią drakoną, raudoną feniksą ir 
baltą tigrą, kurie simbolizuoja svarbiausius kinų pasaulėvaizdžio aspektus. 

Apie akivaizdžius spalvų simbolikos ryšius su mokymu apie pagrindinius penkis elementus 
savo traktate „Tapybos istorija“ rašo Mi Fu. Jin epochoje garbino baltą spalvą. Vienos ar kitos 
spalvos vyravimą konkrečiame istorijos tarpsnyje jis sieja su pagrindiniais penkiais elementais. 

Yin periodas buvo ženklintas vandens povei- 
kio, todėl jie pranašumą teikė juodai spalvai, 
Han dinastija plėtojasi po ugnies ženklu, todėl 
jie garbina raudoną spalvą ir nešioja geltonus 
galvos apdangalus. Shunų valdovas buvo 
žemės globėjas, todėl dėvėjo geltonus drabu- 
žius. „Tapyboje reikia paisyti šių kategorijų“ 
(par. 142, Mi Fu, 1983, p. 172). 

Ši penkių spalvų teorija tapo svarbia 
klasifikacine sistema ir išeitine koordinačių 
sistema plėtojant detalesnes spalvų, tonų 
ir atspalvių teorijas. Ilgainiui, greta penkių 
simbolinę prasmę kinų kultūroje įgavusių 
spalvų, išplėtojamos ir atspalvių teorijos, to- 
dėl tapybinėje praktikoje atsiranda daugybė 
kitų iš penkių atsiradusių antrinių spalvų ir 
jų atspalvių. Šis procesas akivaizdus po Tang 
ir Šiaurės Song monochrominės tapybos 
klestėjimo tarpsnio, kai ryškėja estetiškai 
motyvuotas ir kryptingas atsisakymas spal- 
vingumo. Pietų Song dinastijos valdymo 
metu neišvengiamai formuojasi įvairios reak- 
cijos į spalvingumą formos. Dailės reikmėms 
buvo pirmiausia naudojami minėtų spalvų 
atspalviai, išgaunami pasitelkiant mineralų ir 
natūralių augalų teikiamas spalvines savybes. 
Vienu iš šešių pamatinių tapybos principų 
spalvą paskelbia vienas įtakingų menotyrinės 
estetikos pradininkų Xie He, kuris šį principa |. i ; 
pavadina „adekvataus spalvos panaudojimo Wang Shizhen. Kalnų peizažas. XVII a. Tušas, šilkas 
dėsniu“ (Xie He, 1965, p. 65). 

Plėtodamas Xie He idėjas daug dėmesio spalvos, atspalvių problemai skiria kitas koncep- 
tualus kinų teoretikas Jing Hao, kuris aukština Tang dinastijos laikų meistrų laimėjimus, Jis 
aptaria spalvinės ir toninės raiškos subtilybes, kad tušo tonai gali būti šviesūs ir tamsūs, tiršti 
ir atskiesti, svarbiausia, kad jie tiksliai perteiktų paveiksluose vaizduojamų daiktų formas ir 
spalvų santykiai būtų visai natūralūs. Jis taip pat įspėja dailininkus, kad tušas neturi būti per 
daug tirštas, kitaip jis bus purvinas. Kita vertus, jei bus per daug sausas, tuomet negalės išgauti 
reikiamo atspalvio. Jing Hao ypač iškelia Wang Wėi nuopelnus šioje srityje, teigdamas, kad jo 
„teptukas ir tušas buvo rafinuotas ir subtilus, o dvasios skambesys išaukštintas ir tyras“ (Jing 
Hao, 1965, p. 77). Toks Jing Hao požiūris tiesiogiai siejasi su susižavėjimu monochrominės 
tapybos meistrais, kurie siekdami kompensuoti ryškių spalvų teikiamas meninės išraiškos ga- 
limybes, ypač vaizduodami konkrečius peizažo objektus ir skirtingus erdvinius planus, plačiai 
pasitelkia įvairius toninius atspalvius. Iš tikrųjų kinų peizažo tapyboje kuo didesnis atstumas 

nuo vaizduojamojo objekto, tuo pagal spalvos estetikos principus jis yra šviesesnis. O siekiant 
perteikti tokius svarbius kinų peizažo elementus kaip ūkai, miglos debesys papildomai pasi- 
telkiami papildomi jautriausi tonų ir atspalvių modeliavimo principai. 

Kinų vaizduojamosios dailės raidos kelias - nuo ankstyvųjų polichrominės tapybos pa- 
vyzdžių iki subtilios ir rafinuotos Tang, Song ir Yuan dinastijų valdymo laikų spalvų ir tonų 
sąveikos estetikos. Ankstyviesiems IV-V a. peizažo tapybos kūriniams būdingas atskirų spalvų 
sureikšminimas. Tačiau plintant čan estetikos idėjoms Tang epochoje, ypač čan adepto Wang 
Wėi (VIII a.) kūriniuose prasideda svarbus naujos monochrominės estetikos formavimosi 
etapas, kuriame estetiškumas ir meno kūrinio vertė jau sąmoningai siejama su maksimalių 
spalvinės išraiškos priemonių apribojimu. „Tarp tapytojo kelių paprastas tušas yra aukščiau 
visko“ (Wang Wéi, 1962, p. 353). 

Nuo Tang epochos paplitus monochrominės tapybos tradicijai kūryboje vis dažniau nau- 
dojamas tik juodos spalvos tušas, kuris nedaug paspalvinamas akiai maloniu atspalviu. Šioje 
tapybos tradicijoje, sąmoningai atsiribojančioje nuo ryškių spalvų išraiškos galimybių, išskir- 
tinis dėmesys teikiamas jautriam vienos spalvinės gamos tonų niuansavimui. Greta įprastinio 
aukštos kokybės juodo tušo, kai kurie dailininkai pasitelkia neretai ir pagal savo specifinius ar 
netgi slaptus receptus paruoštas, dažniausiai iš augalų ir mineralų išgautas, spalvas. Tokiu būdu 
jautriai niuansuoti tonai ir pustoniai Tang dinastijos laikų monochrominės tapybos tradicijoje 
pakeičia spalvas. Iš čia plaukia pagrindinis kinų monochrominės tapybos šalininkų teiginys: „Jei 
paveiksle yra tušas, jame skleisis ir penkios pagrindinės spalvos“. Vadinasi, monochrominėje 
tapyboje vienos spalvos užduotoje programoje talentingo meistro kūriniuose ryškėja savitas 
spalvinės įvairovės sklaidos, itin jautrių tonų ir atspalvių sąveikos principas. Taigi Wang Wėi 
ir jo adeptų peizažams būdinga rafinuota, gilios čan estetikos simbolinės prasmės kupinas 
ypatingo jautrumo prislopintas monochrominis gamtos traktavimas. 

Jautriausių vienos spalvinės gamos atspalvių niuansavimo ir bespalviškumo išskirtinė 
estetinė vertė prilyginama menininko meistriškumo įvertinimui. Tang epochoje tai vis aiškiau 
suvokia ne tik tapytojai, bet ir artimai su jais bendraujantys ir panašias problemas sprendžiantys 
poetai. Pavyzdžiui, subtilus Tang epochos poetas ir poezijos teoretikas Sekong Tu rašo: „Poetas 
išgyvena fatalaus tuštumo nuotaiką, siekiu išvalyti save nuo niekybės žemiško šurmulio ir visko 
žmogiško, kaip moko Laozi, kaip skelbia Zhuangzi. Jis tarsi darosi prėskas, paprastėja, skaidosi 
įelementus, išsaugodamas savyje valdingą valią tik tiems, kurie atspindi Dao. Jo prėskumas yra 
didis prėskumas, kažkoks paradoksalus skonio, spalvos, klausos ir kitų suvokimų nebuvimas, tų 
pačių, kurių taip ieško ir pasiekia žmogaus auklėjimas madoje ir efemeriškų individų aplinkoje 
[...] Ir dar, kas gali būti „prėskesniu“ nei bambukas, taip įstabiai išliekančiame vieningame sti- 
liuje, bespalviame, beskoniame? Jo šlamėjimas paprastas, pats paprasčiausias, tačiau jis gimdo 
didžias mintis ir vaizdinius“ (Sekong Tu, 1978, p. 173). Šios Sekong Tu mintys, nepaprastai 
artimos asketiškos monochrominės tapybos šalininkų nuostatoms, liudija, kad Tang dinastijos 
valdymo metų kinų estetinėje sąmonėje daoistinių ir čan estetinių idealų poveikyje įvairiuose 
menuose išryškėja esminės slinktys, kurios liudija apie išaugusią paprastumo, natūralumo, 
prėskumo, jautraus spalvų ir atspalvių niuansavimo vienoje spalvinėje gamoje estetinę vertę. 

Šias totalumo, jautraus spalvos ir jos atspalvių niuansavimo problemas detaliai aptarinėja 
Guo Xi, kuris, kalbėdamas apie trijų erdvinių planų perteikimą peizaže žvelgiant į tolumoje 
esančius kalnus, rašo: „Atspalvis tolių viršuje yra šviesus, aiškus; atspalvis tolių gelmėje tamsus, 


178 


Spalva ir bespalviškumas 

niūrus; atspalvis tolių lygumoje — tai šviesus, ET Е 
tai tamsus“ (Guo Xi, 1965, p. 89). Kitoje 
vietoje jis pastebi: „Dangaus spalva pavasarį 
šviesi, vasarą dangus žydras, vandeniui rude- 
nj - indigo, vandeniui žiemą — tušą“ (Guo Xi, 
1965, p. 92). Kuriant kaligrafijos ir tapybos 
kūrinius, greta plačiausiai paplitusio juodo 
tušo, Kinijoje naudojamas ir iš mineralinių 
dažų, rūdų, augalų išgautas įvairių atspalvių 
tušas, dažniausiai žalsvo malachito arba mels- 
vo indigo atspalvio. Raudonai spalvai buvo 
pasitelkiamas cinoberis ir geležies oksidas, 
baltai ir indigo -švinas ir grafitas, lazuritas - 
mėlynai, skaisčiai geltonai - auksas. 

Tačiau spalvos fenomenas, be sudėtin- 
giausios beveik muzikalios įvairių atspalvių 
gradacijos, pasižymi ir dviem spalvos teo- 
rijoje žinomais subtiliais aspektais, kuriuos 
meistriškai savo peizažo meno praktikoje 
išnaudoja didieji Tang, Song ir Yuan di- 
nastijų laikotarpio meistrai. Tai yra spalvos 
tonalumas (artimas savo pobūdžiu muziki- 
nių garsų jautriausių gradacijų visumai) ir 
spalvos sodrumas arba, kitais žodžiais tariant, 
intensyvumas, prisotinimas. „Jei tušo spalva ne 
sodri, - rašo Guo Xi, -vadinasi, tušas išdžiuvo 
ir paveikslui stinga gyvenimo idėjos“ (Guo Xi, 
1965, p. 87). Tonalumas siejasi su labai plačia 
jautriai spalvinei klausai tonų visuma - nuo 
šviesiausių iki tamsiausių. Todėl maksimaliai 
balta spalva simbolizuoja vieną tonalumo 
polių, o jos priešybė juoda - kitą. Šioje skir- 
tingų polių amplitudėje su daugybe tonalumo --—— 
atspalvių ir skleidžiasi savita vakariečiams Priskiriama Juran. Peizažas. X a. Spalvotas tušas, šilkas 
menkai pažįstama, tačiau kinų estetinės 
sąmonės subtiliai įvaldyta ir daug šimtmečių kultivuota monochrominės tapybos estetika su 
daugybe profesinių paslapčių ir Vakarų tapytojams nepažįstamų subtilybių. Spalvos intensy- 
vumas arba jos prisotinimas jautraus spalvai menininko ir suvokėjo vaizduotei atveria kitas 
menkai pažįstamas meno būties, jautriausių totalumo meninės išraiškos priemonių dimensijas. 

Spontaniškas ar gerai apmąstytas spalvos tonalumo ir intensyvumo santykis kinų kali- 
grafijos ir tapybos meninėje kompozicijoje itin jautriai sąveikauja su balto popieriaus lapo ar 
nedažyto šilko erdve ir sukuria įvairias permatomas minkštų, aptakių, kontūrinių linijų ir formų 
struktūras. „Šilko spalva yra natūrali ir šviesi, - rašo traktate „Tapybos istorija“ Mi Fu.- Jis gali 

SU Oa Lene 


Gu Kaizi. Upės Lo nimfa. XII a. kopija. Spalvotas tušas, šilkas 


būti šimtus kartų apdraskytas, tačiau jo spalva išlieka spindinti, nuostabi ir tokia pat skaisti 
kaip ir nauja“ (Le Houa-che de Mi Fou, 1964, p. 155). Šilko ir geros kokybės popieriaus baltus 
atspalvius didieji kinų tapybos meistrai efektingai išnaudodavo savo paveiksluose perteikdami 
erdvės begalinės iliuziją arba skirtingus erdvės planus bei tolumoje esančius objektus vaizduo- 
jančiuose peizažuose. Čia baltos šilko ar popieriaus natūralios spalvos toninis paspalvinimas 
įgauna stulbinamą meninės išraiškos priemonių įvairovę. Spalvos totalumo ir intensyvumo 
įsibrovimas į kuriamo paveikslo erdvę kuria naujus atmosferinių gradacijų aspektus. 

Tai pasiekiama dėka jautriausių toninių atspalvių sąveikos, vyraujant vienai spalvai. Iš 
tikrųjų kinų peizažo tapybos estetikai būdinga savita spalvos, tonų ir spalvų intensyvumo są- 
veikos sistemos samprata, kuri peizažuose tampa aktualia problema Penkių dinastijų ir Šiaurės 
Song dinastijų valdymo metu. Tuomet peizažo tapyboje išplinta subtilūs kelių vyraujančių 
tonų paspalvinimai. Įvairių tonų atspalvių išgavimui ir įvairių techninių metodų panaudoji- 
mui meninės kūrybos procese ypatingą dėmesį skiria X a. vidurio peizažo tapybos meistras ir 
teoretikas Li Cheng, kuris traktate „Peizažo tapybos paslaptys“ rašo: „Perdėtas spalvingumas 
arba sausumas pažeidžia harmoniją {...] Tapyk atitinkamai lengvu ar prisodrintu teptuku“ (Li 
Cheng, 1962, p. 361, 364). Iš čia plaukia jo tapybinei estetikai būdingas ypatingo spalvinio ir 
toninio jautrumo aukštinimas. Panašiai šias problemas sprendžia ir Guo Xi, kuris plėtodamas 
Tang monochrominės tapybos meistro Wang Wéi estetinius principus, tampa ne didžiu tapybos 
meistru, tapančiu vienspalvius didingus gamtos vaizdus, tačiau jis pirmasis mėgina teoriškai 
pagrįsti savo peizažų toninio sprendimo principus garsiajame gamtos formų grožį aukštinan- 
čiame traktate „Iškilmingas miškų ir vandens srautų kreipimasis“. 

Nauji poslinkiai spalvos ir ypač totalumo interpretacijos srityje regimi imperatoriaus 
Huizongo valdymo metu iškilusio tapytojo Wang Ximeng (1096-1119) kūryboje, Akivaizdus 
šio teiginio patvirtinimas yra vienas ilgiausių kinų tapybos istorijoje beveik 12 m ilgo peizažo 
ritinėlis „Kalnai ir vandenys per tūkstantį li“. Jame švelnios tapymo manieros polichrominės 
tušo tapybos principai yra pajungti yin ir yang dialektinės sąveikos simbolikai. Pietų Song 
dinastijos valdymo epochos peizažo tapyba išsiskiria rafinuotu, bemaž muzikaliu vienoje 
vyraujančioje tonalinėje struktūroje besiskleidžiančių spalvinių santykių jautrumu. „Song 
peizažo tapybos meistrai pirmą kartą įveikia plokštuminį spalvos supratimą ir priartėja 
prie didingiausio pasaulinės tapybos užkariavimo — tonalumo principo“ (Nikolaeva, 1968, 
p. 59). Vėlesnėmis epochomis ši nepaprastai aukšta su banalumu susijusi spalvinė kultūra dėl 
daugybės vidinių ir išorinių kinų estetinės ir meninės kultūros raidos veiksnių palaipsniui 
prarandama. 

Itin atsakingas požiūris į tonalumą yra būdingas ne tik didiesiems ypatingo jautrumo 
spalvai Song ir Yuan epochų peizažo tapybos meistrams, bet ir jų tradicijas plėtojantiems šiuo- 
laikiniams XX a. pradžios dailininkams, pavyzdžiui, Qi Baishi: „Eilinis vidutiniškas tapytojas 
kurdamas paveikslus nepajėgia atskirti toninių tušo atspalvių ir spalvų subtilybių. Jo indai 
vandeniui ir dažams yra nešvarūs, o jam - nė motais. Atsitinka net taip, kad tirštą arba blyškų 
toną jis išgauna tik skiesdamas tušą ir spalvas vandeniu, visiškai nesirūpindamas kas iš to bus, 
tokiomis spalvomis ir tapo. Todėl spalva dažnai tampa neaiški, suteršta. Tokiems dalykams, 
bent jau aš, neleidžiu skleistis“ (Oi Baishi, 1969, p. 514). 

Vertinant meno kūrinį kinų estetikos tradicijoje svarbiausiu tampa ne emocijų proveržis 
spalvų ferijomis, o spalvinės raiškos santūrumas, rafinuotumas, aukšta kolorito ir totalumo 
kultūra. Kinų peizažo tapyboje, kaip jokioje kitoje išskyrus jos įtakos sferoje susiformavusias 
japonų ir korėjiečių, itin subtiliai išnaudojamos spalvos artimų lokalinių tonų, pustonių, įvai- 
riausių atspalvių jautriausi santykiai, kurių tikslas išgauti nuotaikos vientisumą. Kai pagrindinis 
dėmesys yra nukreipiamas į esmę, tapomo objekto formą, tradicinės spalvos funkcijos tarsi 
nuslenka į antrą eilę. Menininko talentas sukoncentruojamas į tai, kaip minimaliausiomis me- 
ninės išraiškos priemonėmis ir vien tik siauroje tos pačios santūrios spalvos atspalvių gamoje 
pasiekti didžiausio estetinio efekto. Taigi estetiniu požiūriu aukštas monochrominės tapybos 
statusas ir išskirtinis menininkų gebėjimas siejamas su galėjimu pasitelkiant plačiausią atspalvių 
gamą pasiekti meninį vaizdinio vientisumą ir metaforiškumą. 


Originalo problema: autentiškas paveikslas ar kopija? 


Gvildendami kinų dailės istoriją, paskirų istorinių etapų ir iškiliausių dailininkų nuo IV iki 
XIV a. kūrybą, nuolatos susiduriame su originalo ir kopijos problema, kadangi didžioji dau- 
guma ankstyvųjų kinų tapybos ir kaligrafijos meistrų kūrinių išliko tik skirtingų amžių kopijų 
pavidalu. Šį reiškinį galima paaiškinti šalies kultūrinį paveldą niokojančiais karais su iš šiaurės 
besiveržusiais nomadais, kartais ne mažiau destruktyviais pilietiniais karais, galingais valstiečių 
sukilimais, po kurių didingais medinės architektūros statiniais spindintys rūmų kompleksai 
ir miestai virsdavo griuvėsių krūvomis, o neįkainuojamos vertės meno kūriniai visam laikui 
išnykdavo iš kultūros istorijos horizontų. 

Du Jin. Malonumas, teikiamas senovinių daiktų žavesio. XV a. Spalvotas tušas, šilkas 


Kita vertus, medžiagos, su kuriomis darbuojasi tapytojas ir kaligrafas: popierius, šilkas, spal- 
votas ar juodas tušas yra trapios, neilgalaikės ir lengvai sunaikinamos kinų miestus periodiškai 
niokojančių gaisrų ir kitų negandų. Popierius lengvai plyšta, kiek patvaresnis šilkas, laikomas 
nepalankiomis sąlygomis, taip pat suplyšta, dažai nuo įvairių išorinių poveikių blunka ir praranda 
pirmapradį spalvų ir kolorito skambesį. Puikiai suvokdami vaizduojamosios dailės kūrinių trapu- 
mą, pažeidžiamumą ir juos vertindami, siekdami juos išsaugoti vėlesnėms kartoms kinai sukūrė 
savitą patikimo vaizduojamosios dailės kūrinių išsaugojimo ateities kartoms sistemą, kurią vėliau 
perėmė korėjiečiai, japonai ir kitos kinų civilizacijos įtakos erdvėje gyvavusios tautos. Vienas iš 
jų per amžius vėlesniems kartoms išsaugojimo būdų buvo vertingiausių tapybos ir kaligrafijos 
kūrinių kopijavimas, kuris Kinijoje tapo tvirta daugeliu skirtingų svarių argumentų grindžiama 
tradicija. Todėl į šedevrų kopijavimą, kurį žymiausias kinų V a. tapybos teoretikas Xie He įvardijo 
kaip „vieną iš šešių pamatinių tapybos principų“, vėlesnėje kinų tradicinėje estetikoje žvelgiama 
ne tik kaip vieną pagrindinių didžiųjų praeities meistrų techninių subtilybių įsisavinimo būdų 
(pedagoginis aspektas), bet ir savotišką kultūrinę estafetę (kultūrinis istorinis aspektas). Šiomis 
priemonėmis kinų tradicinės kultūros atstovas privalo kruopščiai ir pareigingai išsaugodamas 
kiek tai įmanoma autentiškesnės kopijos pavidalu perteikti kūrinį vėlesnėms kartoms. 

Vadinasi, kruopštus didžiųjų praeities meistrų kūrinių kopijavimas tapo ne tik neatsiejama 
menininkų paruošimo, tačiau ir istorinės atminties saugojimo, jos kodavimo ir dauginimo siste- 
mos dalimi. Rengiant dailininkus, ilgainiui atsirado skirtingų pagalbinių metodinių priemonių, 
rekomendacijų, vadovėlių su įvairaus sudėtingumo, neretai ir su paprastomis schemomis, kurios 
gali padėti neįgudusiam dailininkui įsisavinti kopijavimo meno subtilybes. Sugebėjimas meistriškai 

atlikti didžių tapybos ir kaligrafijos meistrų kopi- 
jas kinų dailininkų aplinkoje aukštai vertinamos, 
nes rodo ne tik pagarbą tradicijai, tačiau ir gerą 
profesinį techninių ir meninės išraiškos subtilybių 
įsisavinimo lygį. Kita vertus, kiekvienas iškilus kinų 
tapytojos ir kaligrafas, ypač akademijos narys, pa- 
prastai turėdavo skirtingą mokinių ir sekėjų skaičių, 
kurie laikė didžiule garbe kopijuoti savo mokytojų 
tapytojų ir kaligrafų darbus. Tai vienas iš didžiųjų 
šedevrų skirtingų kopijų atsiradimo šaltinių. 

Išlikusių kopijų skaičius tam tikra prasme liudi- 
jaapie konkrečiame meno istorijos tarpsnyje kūrusio 
menininko populiarumą, kadangi jos buvo atlieka- 
mos mokymosi tikslais siekiant įsisavinti pripažinto 
meistro kūrybos stilių ar atskirus kūrybos manieros 
elementus. Kita vertus, kopijavimo tradicija toleravo 
tam tikrus nukrypimus nuo originalo, todėl susi- 
dūrus su paveikslų kopijomis, niekuomet negalima 
būti tikram, kad jis atitiks originalą. Padėtis tampa 
daug paprastesne, kai aptinkame daugiau to paties 
kūrinio kopijų ir galime atlikti jų lyginamąją analizę. 

Čia tenka pripažinti, kad dailininkams ko- 
pijuotojams didžiausi sunkumai kildavo ne kopi- 
juojant akademinio tapybos stiliaus, o būtent inte- 
lektualų tapybos tradicijai būdingus spontaniškos 
tapybos ir kaligrafijos kūrinius, kuriuose galingai 
skleidžiasi didžiųjų meistrų energetinis užtaisas, o 
jį adekvačiai perteikti kopijoje praktiškai yra nejma- 
noma. Beje, kartojant kopiją po daugelio šimtmečių 
jau iš kitos kopijos, kyla vis didesnio nutolimo 
nuo pirmapradžio originalo pavojus. Tai viena iš 
priežasčių, kodėl neprilygstamo ankstyvosios kinų 
kaligrafijos genijaus Wang Xizhi kūrinius, siekda- 4а 2 IZSÉRSC 3 
mas išsaugoti tūkstantmečiams, Tang imperatorius ^^ Zhang Dagian. Juran falsifikacija. „Tankūs miškai ir 
įsakė perkopijuoti akmeninėse stelose. nutrupėjusios viršukalnės". 1951 m. 

x: sock: а Spalvotas tušas, šilkas 

Tačiau kopijavimo menas labiausiai išplito 
Kinijoje tuomet, kai šalies intelektualinis elitas, susidūręs su niokojančių nomadų užkariavimų 
grėsmėmis, suvokė nacionalinių kultūros tradicijų ir praeities dailės šedevrų išsaugojimo svar- 
bą. Šis procesas tapo akivaizdus Song dinastijos valdymo epochoje, kai vaizduojamųjų menų 
hierarchijoje iškilo į antrąją eilę išstūmusi kaligrafiją peizažo tapyba. Todėl nuo šios epochos 
išskirtinis dėmesys teikiamas vertingiausiais laikomų peizažų kopijavimui. 

Nuo to meto išryškėja trys esmiškai skirtingos kopijavimo meno atšakos. Vienos labiausiai 
vertinamos šalinininkai siekia maksimaliai tiksliai perteikti kopijuojamo meistro stiliaus bruožus. 

Todėl sąmoningai atsiribodamas nuo savo dailėje teikiamų prioritetų, kopijuotojas ypatingą dė- 
mesj sutelkia į kopijuojamo dailininko rankos riešo judėjimo, potėpio savitumą, plastinės išraiškos 
priemones, siekia tiksliai perteikti kiekvieną štrichą piešinio elementą, linijos, formų santykių, 
kompozicinių sprendimų pobūdį, jautriausius dėmių, toninius spalvų atspalvius. Antros atšakos 
šalininkai į pirmtakų kūrinius žvelgia daugiau iš vidaus, siekdami suderinti savo ir kopijuojamo 
dailininko kūrybines nuostatas. Taigi santykis su originalu yra laisvesnis, kopijuotojas pagal savo 
įgeidžius perfrazuoja ar sąmoningai išryškina jo dėmesį patraukusio pirmtako kūrinių detales, 
kartais nepastebimai keičia jų mastelius, charakterį, spalvinius sprendimus, atsisakydamas vien 
pareigingo kopijuotojo vaidmens, kadangi jam svarbiausias yra vidinės kūrinio dvasios perteiki- 
mas. Trečios atšakos šalininkų santykis su pirmtakų kūriniais yra dar laisvesnis, kadangi jie žvelgia 
į kūrinį kaip laisvos improvizacijos šaltinį. Kopijuotojas, remdamasis atmintimi, savitai perfrazuoja 
atskirus jį įkvėpusio dailininko kūrinio motyvus, todėl ir tokio tipo kūrėjo priskyrimas kopijuotojų 
kategorijai nėra pagrįstas, kadangi tokiu atveju kūrybinės nuostatos nuolatos balansuoja tarp 
sekimo konkrečiu pavyzdžiu ir laisvos kūrybinės dvasios bei improvizacinės kūrybos polėkių. 

Tokia santykių su kopijuojamais kūriniais įvairovė kelia kinų vaizduojamosios dailės 

„tyrinėtojams sudėtingas jų estetinės vertės problemas, kadangi konkrečiam dailininkui pri- 
skiriamų vadinamųjų „originalų“ ar autorystės nustatymas reikalauja iš ekspertų daug žinių ir 
aukšto profesionalumo. Meno kūrinių autorystės problema, gvildenant ankstyvąjį ir vidurinįjį 
kinų vaizduojamosios dailės istorijos tarpsnį nuo IV iki XV a., įgauna ypatingą aktualumą. Ji 
reikalauja sudėtingos kompleksinės popieriaus, šilko, naudojamų tušo dažų amžiaus nustatymo, 
kruopščios konkretaus dailininko stiliaus savybių, kaligrafinių užrašų, antspaudų ir daugybės 
kitų paveikslo komponentų autentiškumo analizės. Tai itin sudėtinga, kadangi didžių meno 
meistrų kūriniai daug anksčiau nei Vakaruose buvo brangiai vertinami, todėl jų falsifikavimo 
menas pasiekė neregėtų aukštumų. Jau nuo V a. buvo žinomos įvairios popieriaus sendinimo 
technologijos, kadangi Kinijoje meno kūrinio „senumas“ buvo tradiciškai laikomas vienu 
svarbiausiu jo autentiškumo ir vertės kriterijų. 

Praeities aktualizavimas kinų kultūros istorijoje pagyvindavo meno kūrinių kopijavimą 
ir falsifikavimą. Šios tendencijos ypač suklestėjo valdant Ming ir Ging dinastijoms, kai gyvavo 
daugybė dirbtuvių, padirbinėjusių praeities meno kūrinius. Kai kuriuos iš ju pažinti dėl naudo- 
jamų medžiagų ar akivaizdaus stiliaus supaprastinamo bei dėl menkesnio subtilių konkrečios 
epochos meno kūrinių detalių padirbimo sudėtingumo falsifikatus pažinti lengva, tačiau kai 
susiduriame su aukštesnio lygio falsifikavimo ar kopijuotojų darbais, naudojančiais autentiškus 
senovinius šilko ritinėlius ar padirbtus kūrinius perklijuojančius ant senų medžiagų atskirti pa- 
dirbtus kūrinius ir falsifikatus be cheminės analizės ir kitų šiuolaikinių metodų darosi sudėtinga. 

Apie ankstyvųjų kinų peizažo tapybos ir kaligrafijos meistrų Wan Xizhi, Gu Kaizhi, Wang 
Wei (415-443), Zong Bing, Wu Daozi, Wang Wėi (701-761) kūrinius galime spręsti beveik 
išimtinai pagal jy vėlesnes kopijas. Tačiau ir dėl daugelio Jing Hao, Li Cheng, Fan Kuan, Li Tang, 
Guo Xi, Mi Fu, Su Shi ir daugybei kitų didžių kinų tapybos meistrams priskiriamų kūrinių 
autorystės tarp menotyrininkų jau daugiau nei šimtmetis nenurimsta diskusijos. Pavyzdžiui, 
iš daugybės su Li Cheng, Mi Fu, Ma Yuan vardais siejamų darbų originalais galime laikyti tik 
po kelis kūrinius, iš tuzino Guo Xi priskiriamų paveikslų, manoma, kad tik ketvirtadalis jų yra 
originalai, o kiek iš jų originalų ir kopijų jau seniai vyksta žinovų ginčai. 

Kiny meny sistemos ypatumai 


Lyginant su Vakary ir kity civilizacijy meny sistemomis Kinijoje susiduriame su kitokiais 
menų hierarchijos ir sąveikos principais. Įvairiais istoriniais kultūros raidos tarpsniais požiū- 
riai į atskirų menų reikšmingumą ir jų vaidmenį visuomenės gyvenime pastebimai keičiasi. 
Tam turi įtakos užkariavimai, sąlyčiai su kitomis kultūros tradicijomis, meninės sąmonės, 
visuomeninių idealų ir meno formų raida. Skirtingai nuo Egipto, Urartu, Asirijos, Babilono, 
kur menų hierarchijoje vyrauja skulptūra, Kinijoje šiai meno rūšiai jau nuo senovės tenka 
antraeilis vaidmuo. Čia itin vertinama muzikos įtaigos bei auklėjamoji galia ir todėl senovėje 
menų rangų sistemoje jai dažniausiai skiriama aukščiausia vieta. Muzika, anot Konfucijaus, 
yra „pasaulio harmonijos pagrindas, o ritualas - jame vyraujančios tvarkos šaltinis“. Muzikos 
prioriteto teigimas itin būdingas konfucinės estetikos tradicijai. O ankstyvaisiais viduramžiais 
įsivyravusi neodaoizmo estetika skelbia sintetinį požiūrį į menų sistemą ir aukština kaligrafiją. 

Įvairios meno rūšys, vaizduojamoji dailė (kaligrafija, tapyba, grafika, skulptūra, graviūra), 
poezija, muzika, drama, architektūra, taikomoji dailė plėtojasi skirtingais kiekvienai meno 

- rūšiai būdingais pakilimo ir nuosmukio ritmais. Muzikai nuo senovės kinų kosmogoninėse ir 
mitinėse sistemose teko išskirtinė vieta. Seniausiose vadinamojo kanono knygose „Muzikos 
knygoje“ (Yuejing), Liji, Shujing, Xunzi menų hierarchijoje iškeliamas kaip aukščiausias Visatos 
harmoniją išreiškiantis ir atspindintis menas muzika. Šios tradicijos pėdsakus akivaizdžiai 
regime ir Konfucijui priskiriamame veikale Lunyu, kuriame aptinkame dvidešimt apeliacijų į 
muziką. Būtent Konfucijaus estetikoje įtvirtinama iš archajinės mitinės pasaulėjautos ir kosmo- 
loginių senovės kinų teorijų išplaukiantis požiūris į visų menų kilmę iš muzikos, sujungiančios 
instrumentinę muziką su dainavimu, poezija ir šokiu. Muzika čia, greta poezijos, traktuojama 
kaip intelektualių žmonių kultivuojamas itin subtilus savo emocinio poveikio galia menas. 
Grojimas aristokratijos ir intelektualų pamėgtu styginio instrumento citaros šilkinėmis sty- 
gomis buvo laikomas neatsiejamu wen principus įvaldžiusios kultūringos asmenybės bruožu. 
Dėl stygų šis instrumentas buvo vadinamas šilko instrumentu priešpriešinant jį bambukiniams 
instrumentams, kurie buvo priskiriami „vėjo“ instrumentų grupei. 

Tačiau senovėje, greta muzikos iškėlimo, menų hierarchijoje, kituose tekstuose Schijing ir 
Chungiu regime poezijos kaip aukščiausios meno formos aukštinimą, Šis leitmotyvas taip pat 
kartais skamba ir minėtame Konfucijaus veikale. Vadinasi, ankstyvajame kinų kultūros raidos 
etape iki „trijų didžiųjų menų“ (kaligrafijos, poezijos ir tapybos) iškilimo būtent muzika menų 
hierarchijoje konkuruoja su poezija. 

Ilgainiui plėtojantis kinų hieroglifų rašto kultūrai vis didesnį socialinį statusą įgauna 
pradedantys konkuruoti su muzika ir poezija vaizduojamieji menai, kurių svarba tiesiogiai 
išplaukė iš vizualinės savo prigimtimi hieroglifų kultūros plėtotės principų. Kinų vaizduoja- 
mųjų menų sistema sujungia kaligrafiją, tapybą, grafiką ir skulptūrą. Graviūra atsiranda IX a., 
tačiau ji dėl įvairių istorinių ir sociokultūrinių ypatybių neišplinta taip plačiai kaip Japonijos 
miestų kultūroje ir neįgauna tokio plataus atgarsio Vakaruose kaip japoniška ukiyo-e raižiniai, 

Gvildenant vėlesnės menų sistemos ir jų hierarchijos principus, pirmiausia reikia kalbėti 
apie išskirtinį su teptuko kultu susijusį trijų didžiųjų menų: poezijos, kaligrafijos ir tapybos 
iškilimą. Šie „teptuko“ menai aukštu socialiniu prestizu po Han imperijos žlugimo nustelbia 
muzikos įtakos galią. 

Norėdami suvokti šių poslinkių priežastis tu- 
rime aiškintis, kokį poveikį kinų estetinei sąmonei 
daro hieroglifų raštas. Hieroglifinių struktūrų seka 
yra nepalyginamai daugiau nei paprasta minties 
išraiška, nes ji kartu tampa vaizdinio pasaulio, 
erdvės ir laiko tėkmės prasmingo apvaldymo for- 
ma. Mįslingas hieroglifų pasaulis atveria turtingą 
dvasinę erdvę, kurioje organiškai jungiasi visų 
didžiųjų kinų menų kaligrafijos, tapybos, poezijos 
ir netgi muzikos ritminiai elementai. Lanksčios 
laužytos hieroglifų linijos, skleidžiančios energiją 
skirtingomis kryptimis, tiesiogiai išreiškia žmo- 
gaus nuotaiką, temperamentą, dvasios pakylėtumą, 
harmonijos jausmą. 

Kita vertus, netgi sudėtingiausios hieroglifų 
struktūros natūraliai skaidosi į paprastesnius 
pirmapradžius elementus, neprarasdamos savojo 
„turiningojo sąryšingumo“ ir lengvai, tarsi piešia- 
mas piešinys, jungiasi į kanonizuotas prasmines 
struktūras. Kiekvienas naujas brūkšnys, drastiškai 
įsiveržęs į hieroglifų rašto erdvę, reikalauja ne tik 
prasminio, bet ir grynai formalaus estetinio įvaldy- 
mo, subalansavimo, nuolatinio visumos suvokimo. 
„Mes įsivaizduojame pasaulį abstrakčioje neviena- 
laikėje tėkmėje, o iš tikrųjų pasaulyje viskas vyksta 
iš karto, vienu metu ir konkretus egzistavimas 
Visatoje nepaklūsta mūsų abstrakčios kalbos ap- 
rašinėjimui. Netgi dulkių saujos tikslus aprašymas 


E SEL L i 
remiantis tokiais principais pareikalautų nepa- Wang Xianzhi. Kaligrafija. IV a. Kopija. 
prastai daug laiko. Linijinis nevienalaikis kalbos ir Tušas, šilkas 


mąstymo pobūdis itin ryškus tose kalbose, kurios 
naudojasi alfabetu ir išreiškia savąjį patyrimą ilga raidžių grandine“ (Watts, 1968, p. 27-28). 
Kitaip nei europietiškas linijinis raidžių skaitymas, hieroglifų raštas organiškai sujungia, 
be sąvokinės informacijos, archetipinius piktografinius vientiso vaizdinio pasaulio suvokimo 
elementus. Kaligrafinio rašto specifiškumas atskleidžia plačias galimybes sintetinio vaizdinio- 
asociatyvinio mąstymo raiškai. Todėl menininką pavergęs vaizdinys galėjo rasti adekvačias 
išraiškos formas abstrakčių hieroglifų struktūrų audinyje, emocionaliame hieroglifais užrašytame 
eilėraštyje ir išsaugančiame kaligrafiško teptuko judėjimo elementus tapybos kūrinyje. Netgi 
kaligrafo, poeto ir dailininko naudojamos priemonės bei medžiagos (tušas, teptukas, popierius, 
šilko ritinėlis) yra tos pačios. Taigi besiformuojantis kaligrafijos menas ne tik organiškai derina 
tapybos ir poezijos užuomazgas, bet netgi vaizdinių struktūrų konstravimas iš viršaus į apačią, 
teptuko valdymo technikos principai, pagrindinių formų, linijų, erdvinių struktūrų pavadini- 
mai yra tapatūs. Šis natūralus kaligrafijos, tapybos ir poezijos giminiškumas sąlygoja sintetinį 

kinų viduramžių estetikos pobūdį. Kinų teoretikai ir menininkai, kalbėdami apie vieną šių 
meno rūšių, dažniausiai nesąmoningai „mintyse“ turi ir kitas dvi. Šis sintetiškumas būdingas ir 
daugeliui žymiausių kinų menininkų (Gu Kaizhi, Wang Wėi (701-761), Du Fu, Su Shi, Mi Fu, 
Shitao), kuriuose įsikūnija kaligrafas, poetas, tapytojas, meno teoretikas, o neretai ir muzikantas. 

Glaudi minėtų meno rūšių sąveika pasireiškia ir kitomis formomis. Kinų peizažo tapyboje, 
greta peizažo, tuščioje paveikslo dalyje neretai patalpinamas tapybiniam vaizdiniui adekvatus 
poetinis tekstas. Jis, be poetinio emocinio krūvio, atlieka ir tobulai į paveikslą įkomponuotos 
kaligrafinės struktūros funkciją. Kinai, kaip žinia, visada vertino abstraktų hieroglifo grožį, jo 
sudėtinių dalių harmoniją. Paveiksle įkomponuoto kaligrafinio užrašo vaidmuo, funkcijos, 
prasmė įvairiais peizažo tapybos raidos etapais keičiasi. Kartais šis užrašas kartu su jame 
įkūnyta poetine parafraze įgauna itin didelę prasmę, kadangi sustiprina paveiksle įprasmintų 
vaizdinių ir poetinių struktūrų ryšį. Jis netgi sukelia savotišką psichologinę įtampą, padedančią 
suvokti gilumines paveiksle įkūnytas prasmes. Neretai kaligrafinis užrašas yra ne toks svarbus, 
grynai dekoratyvinis. 

Pažymėtina, kad tiek paveikslas, tiek jo dvasinį turinį papildantis kaligrafinis užrašas čia 

- suvokiami vieningų estetinių kategorijų sistemoje ir vertinami tuo pačiu požiūriu. Todėl ir kali- 
grafiškai užrašyta poetinė parafrazė, eilėraštis suvokėjo sąmonėje nepastebimai transformuojasi 
į vaizdines struktūras, atitinkančias konkrečius tikrovės reiškinius. Toks organiškas tapybos, 
kaligrafijos ir poezijos principų susipynimas ir susiliejimas į vientisą sintetinį organizmą skatina 
suvokėjo sąmonėje sudėtingą vaizdinių, asociacijų, padedančių natūraliai įsiskverbti į kinų 
estetinio fenomeno gilumą, atsiradimą. 

Dėl kaligrafijai būdingo sintetiškumo ankstyvųjų viduramžių kinų estetikai dažniausiai 
laiko kaligrafiją aukščiausiu menu, pagrindiniu, o neretai ir vieninteliu tikros tapybos šaltiniu. 
Glaudų tapybos ir kaligrafijos ryšį įtvirtina žymus IV a. kaligrafas Vang Xizhi, kuris įteisina 
naujus hieroglifų rašymo vieninga linija principus. Šis metodas pasižymi rašto išraiškingumu 
ir vientisumu, nes taip rašant teptukas, beveik neatitrūkdamas nuo popieriaus ar šilko ritinėlio, 
plastiškai pereina nuo vieno ženklo prie kito. Tai buvo griežtas krypties pakeitimas kaligrafijos 
ir tapybos suartėjimo istorijoje. Iš schematiško pavidalo, hieroglifų struktūros ilgainiui vis la- 
biau transformuojasi į gyvus vaizdinius, priartinančius kaligrafijos meną prie tapybai būdingo 
emocionalaus estetinio poveikio. 

Tušo tapyba, lyginant su kaligrafija, iškyla menų hierarchijoje vėliau, klestėjimo viršūnę 
pasiekia tik apie X-XIII a., kai peizažo tapybos žanras ir jos kūrėjai tapytojai pelno aukštą 
socialinį statusą imperatorių rūmuose. Tuomet peizažo tapyba, greta kaligrafijos ir poezijos, 
tampa svarbiausia Song epochoje savo aukso amžių pasiekusio šalies meno proceso dalimi. 
Tai siejasi ne tik vienos didingiausių pasaulinės dailės tapybos tradicijos, tačiau ir daugybės 
garsių peizažo tapybos meistrų iškilimu bei svarbių tapybai skirtų estetikos traktatų atsiradimu, 
kuriuose giliai ir įvairiapusiškai analizuojamos ir apibendrinamos svarbiausios filosofinės to 
meto meno raidos tendencijos. XVII a. pradžioje galingos peizažo tapybos tradicijos raida 
nutrūksta, jos vietą užima eklektiškos tapybos mokyklos, o metafizinę tapybos sampratą iš- 
stumia įvairūs elitinei kultūrai būdingą rafinuotą skonį ir stiliaus grynumą praradę kasdienės 
buitinės tapybos žanrai. 

Panašūs nuosmukio ženklai regimi ir anksčiau įstabių aukštumų pasiekusioje poezijoje, 
kurioje, praslinkus didžiosioms Tang ir Song poezijos klestėjimo epochoms, vėlesniais Ming ir 

Qing dinastijų laikotarpiais įsivyraujant dėmesiui kasdienio gyvenimo būdui pamažu skleidžiasi 
grožinė literatūra, o Yuan epochoje regimas įvairių dramos ir operos teatro formų iškilimas. 

Kalbant apie kinų menų sistemą, reikėtų glaustai užsiminti apie unikalią kinų keramikos 
tradiciją, kuri išsiskiria stilių gausa, formos ir technologijų tobulumu, kinų sodus, kurių tra- 
dicijos buvo išplėtotos iki subtilaus meno aukštumų japonų kultūros tradicijoje. 

Kiek nuošalyje nuo minėtų menų yra ir įvairiomis epochomis klestėjusi skulptūra bei 
daugiau su liaudies meno tradicija susiję medžio raižiniai, kurie neretai atlikdavo paveikslų 
funkcijas, kadangi jų autoriai vaizduodavo įvairias erdvėje ir meniniame laike besiskleidžian- 
čias legendinių herojų ar kasdienio žmonių gyvenimo scenas. Savo temomis, turiniu, stiliaus 
vientisumo siekiu ir meninėmis savybėmis jie primena dramos kūrinių estetinę sampratą. 


Poetinio meno kultas 


Greta muzikos, ankstyvajame kinų kultūros raidos etape susiduriame su poetinio meno svarbos 
iškilimu. Kinų kultūrai būdingas išskirtinis rašto, žodžio, poezijos kultas, todėl kinų civilizacijos 
klestėjimo tarpsniais poezijos išplitimas intelektualiuose sluoksniuose įgauna didžiulius mastus. 
Jos kultivavimas įgauna tik japonų civilizacijai būdingą proveržį, todėl poezijos kūrimas suvo- 
kiamas kaip neatsiejamas išsilavinusio žmogaus bruožas. Štai kinų poezijos istorija stebina savo 
įvaizdžių, metaforų turtingumu ir istorinių formų, žanrų, stilių įvairove. Poezija pagrįstai galime 
laikyti pagrindine visą kinų literatūros raidos procesą styguojančia šerdimi, kadangi jos įtaka 
galingai skleidžiasi įvairiomis kryptimis, todėl jos gaivinantis poveikis jaučiamas įvairiose kitose 
meno rūšyse. Šis poezijos poveikio universalumas paaiškinamas hieroglifų rašto prigimtimi, 
kuris kaip minéjome, jungia ne tik prasminę, tačiau ir vaizdinė informaciją. Todėl hieroglifais 
užrašytos poezijos eilės yra suvokiamas ne tik klausa, tačiau ir regėjimu, jos skleidžiasi suvokėjo 
sąmonėje kaip iš vaizdinių sudarytas paveikslas. Tai paaiškina išskirtinę poetinio žodžio galią 
kinų kultūroje. Neatsitiktinai rusų sinologijos patriarchas Vasilijus Aleksejevas, visą gyvenimą 
daug dėmesio skyręs šio kinų kultūros fenomeno įvairiapusei analizei, rašo: „Poezijos ir apskritai 
meninio žodžio kultas Kinijoje nužengė daug toliau, nei Vakarų pasaulyje <...> Ją visą aprėpti 
iki šiol nepavyko niekam, tačiau, kiekvienam pažįstančiam ją netgi bendriausiu schematišku ap- 
žvalginiu pavidalu, akivaizdžiai regimas aukštas jos išsivystymo lygis“ (Aleksejev, 1978, p. 21-22). 

Galinga kinų poezijos įtaka skleidžiasi įvairiuose šios šalies meninės kultūros lygmeny- 
se, ypač glaudžiai su ja sąveikaujančioje tapyboje, muzikoje ir kitose, taip pat su teatro menu 
susijusiose, srityse. Poezija - tai sudėtingiausios garsų ir ritmų simfonijos pasaulis, kuriame 
nuolatos išnyra improvizacinių kūrybinės vaizduotės polėkių galia, skleidžiasi muzikai, tapybai, 
kaligrafijai tokios svarbios ritminės struktūros, jautriausių tonų, pustonių ir intonacijų atspalviai. 
Kinų poezija yra nepaprastai vaizdinga, todėl ją skaitant nuolatos gimsta įvairių vaizdinių ir 
asociacijų grandinės. Joje spontaniškai skleidžiasi įvairios subtiliausiy meilės jausmų, išgyve- 
nimy, ilgesio, švelnumo, nerimasties, sąmonės nuskaidrėjimo, ištikimybės, draugystės ir kitos 
temos, neatsiejamos nuo jautriausių žmogaus dvasinio gyvenimo registrų. Atskira ir svarbi 
yra poeto santykių su supančiu gamtos pasauliu tema, kadangi žavėdamasis įstabiais gamtos 
vaizdais jis regi gamtoje pagrindinę savo kūrybinio įkvėpimo istaka. Čia kinų peizažo poezija 
tiesiogiai siejasi su rafinuočiausiu tapybos žanru peizažo tapyba. 

Peizažo lyrika, kaip ir jai artima peizažo tapyba, išsiskiria meninių vaizdinių glaustumu, 
imlumu, potekstėmis, perteikiančiomis poeto slėpiningų minčių ir dvasinių išgyvenimų gelmes. 
Šiame poezijos žanre metų laikų kaita, poeto santykis su pavasario, rudens ar žiemos spalvomis, 
motyvais jaučiamas ne tik aprašomų vaizdinių sistemose, o pirmiausia paties poeto dvasioje, 
kuris taip pat kaip ir gamta yra įtrauktas į tų pačių būties procesų ir nenumaldomai tekančio 
laiko, vadinasi, trapaus žmogaus gyvenimo, jo nenumaldomo senėjimo srautą. Todėl kai kinų 
peizažo lyrikoje, greta pavasariškų, rudens ar žiemos gamtos vaizdų, išnyra klajūno, judančio 
tarp kalnų siaurais takeliais, vaizdinys, tai beveik visuomet yra aliuzija apie neįtikėtinai greitai 
tekantį žmogaus gyvenimo laiką. Apmąstymai apie žmogiškos būties laikinumą, jos trapumą 
skatina kinų poetus atsiriboti nuo išorinio pasaulio šurmulio, ir nuolatos besikeičiančiame 
gamtos grožyje ieškoti ir įprasminti, jų akimis žvelgiant, amžinas vertybes. 

Kinų poezijos poveikio asmenybei gelmėje ir universalume nėra nieko nuostabaus, nes 
kinų kultūra pirmiausia formuojasi kaip rašto kultūra, kurioje poezijai atskirais kultūros rai- 
dos tarpsniais tenka išskirtinis vaidmuo, o jos emocinio poveikio galia skleidžiasi į kultūros 
ir socialinio gyvenimo sritis. Įtaigūs poetiniai įvaizdžiai, semantinio poveikio asmenybei 
įvairovė, daugiasluoksniškumas tiesiogiai siejasi su kinų hieroglifų rašto savitumu. Todėl visi 
žodžiai-skiemenys čia funkcionuoja kaip paskiri vienetai, kurių išdėstyta tvarka dėl kinų hie- 
roglifams būdingo paslankumo gimdo suvokėjo sąmonėje poetinių asociacijų srautą. Kiekviena 
eilutė funkcionuoja kaip atskiras pasaulis, ne susiliejantis su kitu, tačiau tik santykyje su kitais 
įgaunantis konkretų vidinį skambesį. Čia pakanka tik ištraukti iš sistemos vieną grandį ir ji 
sugriūna. Ryšys tarp eilučių ir vaizdinių atsiranda ne loginiame ar gramatiniame, o gilesniame 
pasąmoniniame asociacijų lygmenyje. Tiesa, galima taip parinkti žodžių išdėstymo tvarką, kad 
skaitant iš viršaus į apačią ar atvirkščiai išgaunamos labai panašios reikšmės. 

Kinų hieroglifų rašto sistemos lankstumas sudaro objektyvias prielaidas įvairioms isto- 
riškai besikeičiančioms menų sąveikos formoms, kadangi hieroglifais užrašytas literatūrinis 
ar poetinis tekstas neretai kartu yra ir puikus kaligrafijos pavyzdys. O poezija dėl kinų kalbos 
specifiškumo glaudžiai siejasi su muzikos ritminėmis struktūromis, todėl kinų poetinės kultūros 
ištakose eilės yra dainuojamos. Šį glaudų skirtingų meno rūšių persismelkimą stiprina ne tik 
poezijoje, kaligrafijoje ir tapyboje naudojamos tos pačios kūrybos priemonės teptukas, tušas, 
popierius arba šilko ritinėlis, tačiau ir tas nemažiau svarbus veiksnys, kad daugelis didžiųjų 
kinų meno meistrų dažnai vienodai sėkmingai reiškiasi keliose meno srityse. 

Svarbus kinų poezijos ir ją reflektuojančios estetikos raidos etapas siejasi su Han epocha, 
kai išryškėja anksčiau vyravusių didaktinių ir su mistika susijusių poetinių formų laisvėjimas 
ir kristalizuojasi vėliau klasikinėje kinų poezijoje įsivyravę žmogaus sąlytį su gamta aukšti- 
nantys peizažo poezijos leitmotyvai. Gamtos aprašinėjimas kinų poezijoje nebuvo tiesiogiai 
siejamas su jausmų išraiška, o ilgainiui jausminis pradas išsivaduoja iš didaktinių ir normi- 
nių konfucinės estetikos suvaržymų. Tačiau kartu Cao Zhi (192-232) estetikoje ir kūryboje 
ryškėja dėmesys formaliems ir turiningiesiems struktūriniams poezijos principams, iš kurių 
svarbiausi: 1) išskirtinis dėmesys pirmajam žodžiui; 2) atsakingas žodžių sekos parinkimas; 
3) poetinių tonų harmonija; imli ir efektinga eilių pabaiga, ir galiausiai,4) tvarkinga kūrinio 
eilučių sandara. Pastarasis principas tampa charakteringu kinų klasikinės poezijos bruožu, 
kurio esmė - kiekvienas pirmoje kūrinio eilutėje esantis hieroglifas prasme ir kalbos dalimi 
atitinka esančiojo antroje eilutėje. 

Priskiriama Ma Yuan. Poezijos kūrimas pavasarinėje išvykoje į užmiestį. XIII a. pr. Spalvotas tušas, šilkas 


Kinų viduramžių kultūrai virstant intelektualesne vis svarbesnį vaidmenį įgauna po- 
ezija - atsiranda savotiškas poetinio žodžio kultas. Skirtingai nuo Vakarų poezijos su jai 
būdinga naujumo nostalgija kinų klasikinė viduramžių poezija subtiliai suderina subjektyvią 
sielos išpažintį su amžinais žmogiškos būties klausimais. Poetas jau nuo senovės Kinijoje 
aiškinamas kaip mediumas, besisemiantis dieviškojo įkvėpimo iš būties gelmių. Kinų poetai, 
nuolatos grįždami ir naujai varijuodami amžinas žmogiškos būties temas (meilės, draugystės, 
ilgesio, gamtos ir žmogaus), suteikia joms ypatingą intymumą. Kinų poezija nepaprastai 
glausta, imli, tapybiškai vaizdinga, asociatyvi. Sudėtingiausi žmogaus būties aspektai čia 
perteikiami didžiai apibendrinta, bemaž filosofine kalba. Kinų poezija suderina daoizmą ir 
čan budistinę filosofiją su joms būdingų metafizinių problemų, įvaizdžių, temų, simbolių, 
metaforų visuma. Daugelio didžiųjų kinų poetų gyvenimo ir kūrybos kelias yra kinų kultū- 
ros tradicijoje suvokiamas kaip „filosofų kelias“. Šis glaudus poetinio ir filosofinio pasaulio 
suvokimo ryšys nesuvaržė poezijos filosofine scholastika. Būtent daoizmo ir čan estetinių 
doktrinų skelbimą, natūralumo, menininko vidinės sielos emanacijos kultas padeda Tao 
Yuanming ir jo didiems sekėjams išlaisvinti poeziją iš normatyvinių dogmų ir suteikti jai 
ypatingą filosofinį intymumą. 

Vieno pirmųjų kinų estetinės minties istorijoje literatūrinės estetikos veikalo Wen Fu 
(„Apie literatūrą“) autorius Lu Ji (261-303) patetiškai teigdamas, kad „poezija gimsta iš jausmų“, 
daro priesaką poetams: „Sek visus metų laikus ir atsidusk dėl to, kas išnyksta: tyrinėk pasaulį 
ir medituok, koks jis galingas ir gausus; apraudok krintančius lapus rudenį, garbink švelnius 
beržus pavasario kvapuose, Kai susimąstai apie žiemos speigą - širdis suvirpa, o valia susilpnėja, 

Liang Kai. Li Bo 
chrizantemomis. 1887 m. "Tušas, popierius deklamuojantis 
poemą. XIII a. 

"Tušas, popierius 


kai klajoji tarp debesų“ (Li Zehou, 1988, p. 131). Poezija čia iškeliama į filosofijai būdingas 
aukštumas ir traktuojama kaip reikšmingas tikrovės pažinimo instrumentas. 

Labai svarbus literatūrinės ir poetinės estetikos sklaidai buvo III ir IV a., tuomet inten- 
syviai plėtojosi naujos literatūrinės raiškos formos ir stiliai, kuriuos iš neodaoistinės estetikos 
pozicijų apibendrina Liu Xie (466?-538) literatūrinės estetikos veikale Wenxin Dialong („Apie 
literatūros šerdį ir drakono raižymą“). Poeziją jis traktuoja kaip „aukščiausią wen kultūros 
išraišką“. Analizuodamas pagrindinius poetinių kūrinių stilius ir siekdamas apibrėžti jų svar- 
biausias estetines savybes, jis išskiria dvi pagrindines poetų grupes: persisunkusius humanizmo 
principais klasikinius idealus aukštinančiuosius ir jų oponentus - abstraktų metafizinį grožį 
garbinančius poetus. 

Zhong Rong (?-518) veikale „Apie poetus ir poeziją“ išryškina esminius skirtumus 
tarp filosofinės literatūros ir autentiškos poezijos, kuri subtiliai išreiškia žmogaus jausmus. 
Emocinio prado vaidmuo auga daoistinėje ir čan estetinėje tradicijoje, kurioje ryškėja 
universalios nuostatos ir poetinio meno tradicijos virsmai. Poezija - tai visas pasaulis, visa 
Visata, vientisas pasaulėvaizdis su jo amžina materija ir tokia pat energija, - rašo Tang epo- 
chos saulėlydžio poetas ir estetikas Sikong Tu, - Jo dvasia kupina visko tikrai esminio, kaip 
didysis Chaosas, atsiradęs prieš gyvybės tapsmą“ (Sikong Tu, 1978, p. 172). Ši universalių 
nuostatų sklaida siejasi su esminiais poslinkiais kinų intelektualų sąmonėje ir stiprėjančių 
poezijos vaidmens kultūroje augimu bei sąlyčiu su kaligrafija ir tapyba. Nauji estetiniai idealai 
atsispindi kūryboje daugelio didžių Tang ir Song epochų poetų, kurie stiprėjant subjekty- 
vizmo tendencijoms neretai žodį traktuoja jau tik kaip „išorinę“ proto sukurtos prasmės ir 
asociatyvinių vaizdinių sistemų perteikimo priemonę, o ne autentiškos su žmogaus būtimi, 
jo išgyvenimais susijusią tikrovę. 

Daoizmo ir čan estetikos įtaką patyrusioje kinų klasikinėje poezijoje svarbiausia yra ne 
tai, kas sakoma, o tai kas skleidžiasi tarp žodžių, už žodžių, neišsakymuose, estetinėse užuomi- 
nose. Nes žodis ir su juo susijęs loginis mąstymas čia yra suvokiamas tik kaip išorinis gelminių 
dalykų kevalas, neprasiskverbiantis iki giliausio komunikacijos lygmens. Todėl, anot poezijos 
teoretikų, gelminių, slėpiningų metaforiškų vaizdinių perdavimui žodžio galimybės yra labai 
ribotos. Taigi čan poezijai būdingas sunkiai racionaliomis sąvokomis nusakomo intuityvaus 

emocinio pasaulio pažinimo, metaforos, estetinės užuominos aukštinimas, kuris siejamas su 
sąmonės nuskaidrėjimu ir autentiško poetinio meno dvasia. 

Klasikinė Tang ir Song epochų poezija - tai neabejotinai vienas reikšmingiausių pa- 
saulinės poezijos raidos etapų (žymiausių Tang epochos poetų antologija aprėpia apie 2200 
poetų ir 48900 eilėraščių, o Li E savo „Užrašuose apie Song epochos poeziją“ mini 3812 
poetų). Skaitydami didžiųjų kinų poetų eiles pajuntame ne tik aštrų jų gamtos grožio, tačiau 
ir filosofinį nenumaldomai tekančio būties srauto, žmogaus gyvenimo laikinumo suvokimą, 
kuris mūsų sparčiai besikeičiančiame pasaulyje priverčia susimąstyti apie būties laikinumą 
ir prasmę. Poetinių formų įtakos silpnėjimas ir su kaligrafijos bei tapybos iškilimu susijęs 
vaizdo kultūros iškilimas menų hierarchijoje išryškėja vėliau jau brandžiame kinų meninės 
kultūros raidos etape. Praslinkus kinų poezijos aukso amžiams Tang ir Song epochose, vėliau, 
besikeičiant visuomenės sluoksniams, kinų literatūros tradicijoje iškyla geriau visuomenės 
poreikius atitinkančios prozinės literatūros formos romanas ir drama. Pastarąją detaliau 
aptarsime atskirame dramos meno estetiniams principams ir istorinėms metamorfozėms 
skirtame skyrelyje. 


Vaizdinio prado iškilimas kaligrafijoje 


Kinijoje gimusi ir savitai daugelyje Rytų Azijos kraštų išsiskleidusi kaligrafija, greta peizažo 
tapybos ir poezijos, yra itin subtilus šios civilizacijos erdvėje įsitvirtinęs estetinis fenomenas. 
Ši meno rūšis gali būti tyrinėjama kaip aukščiausią vietą kinų menų hierarchijoje užimanti ir 
anksčiausiai savo estetinius principus suformavusi vaizduojamojo meno rūšis, sudėtinis tapybos 
ir kitų menų komponentas, taip pat tradicinis rašto ženklų mokslas, jungiantis ideografinio 
rašto genezę ir jo raidos istoriją. 

Išsivaduojant estetinei hieroglifų rašto funkcijai pirmaisiais mūsų eros amžiais kinų menų 
hierarchijoje išsiskiria vaizduojamieji menai, kurie įjungiami į kitokią nei Vakaruose menų 
klasifikacijos sistemą. Pirmiausia čia reikia kalbėti apie anksčiausiai iškilusią kaligrafiją. Kiniš- 
kas terminas shufa (kaligrafija) susideda iš dviejų dalių — shu (rašymas) ir fa (būdas, taisyklė, 
metodas). Kaligrafija Kinijoje tradiciškai traktuojama kaip toks „rašymo būdas“, kuris reika- 
lauja ypatingos teptuką valdančios asmenybės disciplinos, gebėjimo kontroliuoti spontaniškos 
kūrybinės energijos polėkius. Todėl kaligrafija suvokiama kaip itin jautriai autentišką kūrėjo 
energiją, jo dvasios būseną perteikianti sielos kardiograma. „Parodyk man savo kaligrafiją — ir 
aš pasakysiu, koks tavo dvasios grožis, stiliaus jausmas, kas tu esi“, ~ sakoma Kinijoje. 

Vakarietiškas požiūris į kaligrafiją kaip „gražaus rašymo meną“ yra svetimas kinų este- 
tikos tradicijai, kurioje rankraštinio rašto stilizavimas susijęs ne su rašmenų unifikavimu, bet 
priešingai - su jų individualizacija ir kūrybinės dvasios polėkių išlaisvinimu. Vadinasi, kaligra- 
fija kinų estetikos ir meno tradicijoje suvokiama kaip viena iš vaizduojamosios dailės sričių, 
kurioje akivaizdžiai pasireiškia kūrėjo vidinė kultūra, asmenybės individualumas. Tai – svarbi 
kaligrafijos meno socialinio ir kultūrinio statuso augimo priežastis; jo išplitimo intelektualinio 
elito ir įvairių sričių menininkų aplinkoje. 

Kita vertus, skirtingai nei Vakaruose, kur akivaizdžiai pagrindinė rašto funkcija yra infor- 
macijos perteikimas, o kaligrafija suvokiama tik kaip techninis, instrumentinis ar pagalbinis 


193 


Antanas Andrijauskas. VAIZDUOTĖS ERDVES: TRADICINE KINŲ ESTETIKA IR MENAS 


taisyklingo teksto rašymo menas, Kinijoje, kultūrai įgaunant vis rafinuotesnes formas, šį 
informacinė su teksto perskaitymu susijusi funkcija palaipsniui išsiskaido ir į kitas vis akivaiz- 
desnį estetinį atspalvį įgaunančias vaizdines funkcijas. Tai viena iš priežasčių kodėl kaligrafija 
šioje šalyje atsiduria ne tik menų hierarchijos viršūnėje, tačiau ir menų sistemos epicentre. Ji 
suvokiama kaip daugybės kitų menų pagarbaus pamėgdžiojimo vertas menas, kurio estetiniai 
principai taikomi kitiems menams kaip aukščiausios estetinės vertės kriterijai. Todėl šis tiesio- 
giai su hieroglifų rašto principais susijęs teptuko ir tušo ekspansijos į balto popieriaus ar šilko 
ritinėlio erdvę menas atsiduria pačioje intelektualaus kūrėjo meninės kūrybos akto šerdyje ir 
kinų kultūros tradicijoje suvokiamas kaip aukščiausias ir autentiškiausias menas. ,Teptukas, - 
teigia Florence Hu-Sterk, - simbolizuoja visą kinų kultūrą. Jos esminis bruožas, kuris suteikia 
galimybę apibrėžti visą kinų mąstyseną, sutelpa į vieną ir vienintelį ypatingą žodį: lankstumas“ 
(Hu-Sterk, 2004, p. 64). 

Be Rytų Azijos tautų (kinų, japonų, korėjiečių), kaligrafijos menas kryptingai plėtojamas 
ir pasiekia didaus meno aukštumas arabų musulmonų civilizacijoje, Irane, persiškos kilmės 
Moholy dinastijos sukurtoje imperijoje Indijoje, taip pat kai kuriuose džainų meno išplitimo 
centruose. Iš tikrųjų kai kuriais esminiais bruožais, susijusiais su kūrėjo dvasios polėkių išraiška, 
geriausi persų kaligrafijos pavyzdžiai primena rafinuotos kinų kaligrafijos kūrinius. Tačiau persų 
kūriniuose išskirtinė svarba tenka kinų kaligrafijai nebūdingai ornamentikai ir abstraktiems 
dekoratyviems augalų motyvams. Kinijoje, kaip ir senovės žydų bei musulmoniškame pasaulyje, 
kaligrafinis raštas įgauna sakralinį ir mistinį pobūdį, nors kinai, lyginant su minėtomis kali- 
grafijos tradicijomis, neabejotinai daugiau dėmesio skiria kaligrafo kūrybinės dvasios polėkių 
ryšiams su Visatoje ir gamtoje vykstančiais energetiniais procesais. 

Apie aukštą kaligrafijos socialinį statusą Kinijoje ir kitose Rytų Azijos civilizacijose liudija 
ir išskirtinis valdančiojo elito dėmesys jam. Tiesą sakant, vakarinėje Eurazijos subkontinento 
dalyje, tarp Europos ir Azijos esančiame Konstantinopolyje, gyveno Bizantijos imperatorius 
Teodosijus Kaligrafas (vald. 408-450). Tačiau jo dėmesį kaligrafijai tik su didelėmis išlygo- 
mis galime lyginti su daugeliu Kinijos ir Japonijos imperatorių bei jų šeimų narių meniniais 
pasiekimais, tarp kurių buvo didžių kaligrafijos meistrų, pavyzdžiui, Tang dinastijos impera- 
torius Taizong (vald. 626-649), pirmasis Pietų Song valdovas Gaozong, imperatorius Lizong 
(vald. 1225-1264), karališkos Song giminės palikuonis, garsus kaligrafijos ir monochrominės 
tapybos meistras Zhao Mengjian (1199-1265) ir daugybė kitų. 

Meistriskas kaligrafijos meno subtilybių įvaldymas klasikinėse kinų civilizacijoje yra 
svarbus realios moralinės ir politinės valdžios legitimacijos instrumentas, kadangi suvokė- 
jams toks menas vaizdžiai rodo ir simbolizuoja jo kūrėjo asmenybės taurumą, aukštą kilmę, 
artistiškumą, taip pat gebėjimą meistriškai valdyti sudėtingas gyvenimo situacijas. Kaligrafo 
teptukas savo simboline galia ir jį supančia išminties aura, sėkmingai konkuruodamas su kala- 
viju, pradeda savo užkariaujamąjį žygį kinų civilizacijos erdvėje, laužydamas visas imperijos 
sienas ir separatistines tendencijas. Jis tampa galingiausiu kinų imperijos politinės ir kultūrinės 
konsolidacijos veiksniu. Tai dar vienas svarbus kaligrafijos iškilimo ir ilgo jos viešpatavimo 
menų hierarchijoje veiksnys. 

Kaligrafijos estetikos ir meno išsiskyrimo į savarankiškas kultūros sritis ir raidos procesas 
Kinijoje yra ilgas ir sudėtingas; jis tiesiogiai siejasi su kinų hieroglifų rašto ypatumais, ankstyvųjų 
kaligrafinio rašto stilių sklaida ir gilėjančiu šio meno pamatinių estetinių principų apmqstymu. 

Pirmiausia kinų hieroglifų rašto genezė glaudžiai siejasi su archajinėmis magijos ir mantikinė- 
mis likimo spėliojimo praktikomis, ir šie hieroglifo kilmės aspektai užšifruotu pavidalu išliko 
iš rašmenų ilgainiui išsirutuliojusiame kaligrafijos mene. Kita vertus, kaligrafijos meno esmę 
sudaro iš kinų rašto perimtos ir laisvai kūrybiškai interpretuojamos ideografinės struktūros, 
svetimos vakarietiškam alfabetiniam raštui. Kiekvienas rašto ženklas čia reiškia tam tikrą są- 
voką. Hieroglifas, turintis simbolinę, o ne fonetinę reikšmę, gali būti stilizuoto gyvūno, daikto, 
geometrinės formos pavidalo ir reikšti tiek konkretų daiktą, tiek abstrakčią idėją ar veiksmą. 
Todėl kinams jų rašmenys tiesiogiai asocijuojasi su įvairiais gamtos pasaulio objektais, reiški- 
niais, vaizdais. Ir galiausiai, kinų rašmenų pagrindą sudarantis hieroglifas išsiskiria ypatingu 
semantiniu daugiaprasmiskumu, situatyvumu ir kontekstualumu. 

Įvairių hieroglifų rašto sistemų ir ypač naujų rašymo būdų teptuku išplitimas, jų aštrėjanti 
konkurencija sudaro prielaidas kaligrafijos estetinės funkcijos įtakos augimui. Kaligrafijos mene 
formalus vaizdinis, vadinasi, estetinis aspektas ilgainiui vis akivaizdžiau atitrūksta nuo pras- 
minio informacinio būdingo rašytiniam tekstui. Todėl kaligrafinių struktūrų spontaniškame 
žaisme iškyla erdvėje besiskleidžiančių struktūrų kompozicinių santykių formalios estetinės 
problemos. Plečiantis išsilavinusių intelektualų sluoksniui estetinė vizualinė kaligrafijos, kaip 
išskirtinės svarbos meno funkcija, tampa vis svarbesnė. Pirmaisiais mūsų eros amžiais kaligra- 
fijoje išryškėja esminis tolesnei kaligrafijos stilių sklaidai skilimas į dvi pagrindines pakraipas:1) 
vadinamąjį taisyklingą arba reguliary, kuris buvo naudojamas oficialiuose imperijos dokumen- 
tuose ir 2) spontanišką rankraštinį, juodraštinį, arba „bėgantį“, kuris dažniausiai pasitelkiamas 
nutolusiose nuo oficialumo asmeninio gyvenimo srityse. 

Taisyklingas kaligrafijos stilius buvo sukaustytas griežtų kanoniškų imperatorių rūmų 
ir konfucinės estetikos reikalavimų, todėl evoliucionuodamas jis menkai keitėsi, o antrajai 
tendencijai atstovaujantis rankraštinis, juodraštinis jautriai atspindi spontaniškus kūrėjo dva- 
sios pokyčius ir suteikia jam galimybę laisviau reikšti mintis ir jausmus. Todėl šios pakraipos 
kaligrafijos stiliai ilgainiui užkariauja intelektualų širdis ir intensyviai plėtojasi įvairiomis 
kryptimis. 

Tolesnei meno raidai didžiulį poveikį turėjo Han epochoje Cai Lun popieriaus išradimas 
(105 m.), kuris kaligrafijos, tapybos, poezijos ir literatūros sklaidai atveria anksčiau neregėtas 
galimybes. Greta popieriaus, kaligrafijoje ir tapyboje plačiai naudojami specialūs tapymui skirti 
šilko ritinėliai, vertikalūs ir horizontalūs. Labiausiai paplitę yra vertikalūs, ne daugiau trijų me- 
trų ilgio ritinėliai, kurie, be kaligrafijos, naudojami ir peizažo tapybai. Jie kabinami vertikaliai 
ant sienų. Su ritinėliais Kinijoje ir Japonijoje elgiamasi panašiai kaip su vertingomis knygomis 
ar kitomis brangenybėmis bei unikalios vertės relikvijomis. Tik konkrečiomis progomis jie 
išimami kontempliatyviam grožėjimuisi, suteikiant šiam veiksmui ypatingą estetinę prasmę. 

Kaligrafija, lyginant su kitų Vakaruose viešpatavusių menų priemonėmis, išsiskiria mi- 
nimaliu įnagių skaičiumi, pabrėžtinai kukliomis medžiagomis, meninės išraiškos priemonių 
paprastumu ir ekonomiškumu. Kaligrafo kūrybinį arsenalą sudaro paprasti darbo įrankiai ir 
medžiagos, vadinamos „keturiomis brangenybėmis“ (sibao): teptukas, tušas (tušo kaladėlė), 
akmeninis, metalinis arba keraminis indelis tušui (kuris atlieka kartu ir trintuvės funkcijas, 
kadangi naudojamas sausų tušo pigmentų trynimui ir jų maišymui su vandeniu), popierius 
arba šilko ritinėlis. Labai svarbus savininkui yra visų šių kaligrafijos meno kūrimo priemonių 
estetinis pavidalas, todėl dažniausiai jos daromos iš brangių medžiagų. 

a UE ej wy he Sparčiai po popieriaus išradimo besi- 
1 plėtojanti kaligrafija greitai tampa viena iš 
svarbiausių vaizduojamosios dailės sričių. Be 
pirmapradės informacijos perteikimo skaitant 
funkcijos, augant jos estetiniam užtaisui, kaip 
vizualiai suvokiamos harmoningų rašto ir 
vaizdinių struktūrų visumos ji ilgainiui įgauna 
vis svarbesnes vaizdines funkcijas. Čia taip pat 
reikėtų priminti ir apie kitą vis didesnę įtaką 
įgaunančią emocinę kaligrafijai būdingą jau- 
triausių dvasios polėkių autentiškos išraiškos 
funkciją. 

Ryškiausiomis ankstyvojo Han epochos 
kaligrafijos meno tapsmo figūromis tapo Cui 
Yuan (77-142), Cai Yong (132-192) ir Zhang 
Zhi (119-192). Dėl natūralaus spontaniškumo 
ši kaligrafijos pakraipa savo tolesnėje raidoje 
palaipsniui tolsta nuo konfucinės estetikos 

AX normatyviniy su konkreciomis taisyklémis 

a a reikalavimų, kurie trukdo artistiškos asme- 

Wang Xizhi. Kaligrafija. IV a. . hybés raiškai. Taigi šios tradicijos šalininkams 

būdingas išsivadavimas iš slegiančių normaty- 

vinių nuostatų rėmų. Intensyvi ankstyvojo Ш- VI a. tarpsnio spontaniškų kaligrafijos tendencijų 

sklaida suformuoja per 120 skirtingų kaligrafijos stilių pačiais egzotiškiausiais pavadinimais: 
„gervės kaligrafija“, „gyvatės kaligrafija“, „beždžionės kaligrafija“ ir pan. 

Kaligrafijos meno teorinė refleksija taip pat prasideda Han epochoje apie I-II a., kada atsiran- 
da pirmieji traktatai, gvildenantys estetines šio meno problemas. Ankstyvasis teorinio apmąstymo 
etapas yra trumpas, prasideda mūsų eros pradžioje ir užsibaigia maždaug apie V amžių. Jo pradžia 
siejasi su pirmųjų Han epochos estetines problemas gvildenančių Yang Xiong (53-18), Hsun Schen 
(II a.), Cai Yong ir kitų autorių traktatų pasirodymu. Cai Yong buvo aukšto rango Han imperijos 
valdininkas, kuriam priskiriamas fragmentiškai išlikęs veikalas „Apie teptuką“ (Bi lun), turėjęs 
didelį poveikį vėlesnei kaligrafijos estetikos raidai. Zhao Yi traktatas „Prieš greitrastj" (Fei caoshu) 
yra pirmas seniausias išlikęs kaligrafijos veikalas, dėl kurio teksto autentiškumo neabejojama. 
Minėtų autorių traktatų idėjos skatina didžių kaligrafijos meno genijų Wang Xizhi (303-361) ir 
jo sūnaus Wang Xianzhi (344-386) idėjų iškilimą. Šiame etape teoretikų dėmesys sutelkiamas į 
kaligrafijos meno specifiškumo, jo sudėtinių komponentų, kaligrafinių raštų kilmės, šriftų tipų, 
jų įvairovės, įvairių techninių detalių, struktūrinių ir stilistinių bruožų aptarimą. 

Vienas pirmųjų mums žinomų Han epochos kaligrafų, filosofų poetų ir kaligrafijos meno 
teoretikų Yang Xiong pagrįstai teigia, kad „žodis yra dvasios balsas, o raštas - jo grafinė išraiš- 
ka. Būtent pagal balso ir rašto pobūdį yra pažįstamas kilnus (junzi) ir prastas arba niekingas 
(xiaoren) žmogus“ (cit. pagal: Zavadskaja, 1983, p. 32). Kaligrafijos formavimasis į savaran- 
kišką meno rūšį suvokiančią savo estetinius principus regimas vieno pirmųjų Han epochos 
reflektuojančių šio meno savitumą kaligrafijos meistrų Cai Yong estetiniuose požiūriuose ir 

kūriniuose. Šiam intelektualui, kaligrafijos, muzikos, ritualų žinovui priskiriamas esminis kali- 
grafijos meno specifiškumą taikliai apibūdinantis teiginys. „Kaligrafijos ištaka, - teigia jis, - yra 
natüralumas (ziran). Jis sukuria moterišką (yin) ir vyrišką (yang) pradus; iš jy atsiranda formos 
(xing) ir pasirodo vaizdiniai“ (Ecrits, t. 1, 2003, p. 93). Jis pabrėžia, kad „teptuko lankstumas 
(ruan) gimdo nepaprastus dalykus“ (cit. pagal: Hu-Sterk, 2004, p. 64). Čia taikliai išryškinama 
spontaniška, muzikali ir improvizacinė kaligrafijos meno prigimtis. 

Anot kinų estetinių traktatų autorių, kaligrafija išreiškia subtiliausius asmens kūrybinės 
dvasios polėkius, jo širdies ir jame slypinčios kūrybinės energijos virpesius, kurie skleidžiasi 
minkštiems ir lankstiems teptuko smaigalio plaukeliams liečiant balto popieriaus lapą ar šilko 
ritinėlį. Plėtojantis intelektualiai kinų kultūrai, kaligrafija neatsitiktinai traktuojama kaip savo- 
tiškas universalus jautriausias visuomenės ir asmenybės „seismografas“ ir įgauna vyraujančias 
pozicijas kinų mene. Bet kokios meno rūšies „kaligrafiškumas“ čia aiškinamas kaip esminis 
estetinės vertės kriterijus, kadangi ne tik šio meno kūrimui, bet ir suvokimui reikia ypatingo 
intelekto, rafinuotos humanitarinės, estetinės kultūros, leidžiančios pajusti slėpiningiausius 
meno kūrinio klodus. Kūrybos ir suvokimo procese dalyvauja daugybė kūrėjo psichofiziologi- 
nio potencialo veiksnių, atspindinčių asmenybės intelektualinę kultūrą, jos jautrumą įvairioms 
meno kūrinio grožio ir harmonijos apraiskoms. 

Nepaisant sudėtingų istorinių metamorfozių, dvasinę kūrėjo energiją perteikianti kaligra- 
fija ir su emocingumu susijusi jos vizualiai išraiškinga estetinė funkcija yra nukreipta į univer- 
salius struktūrinius meno principus. Tai sąlygoja kinų estetikoje išplitusį požiūrį į kaligrafiją 
kaip į giliausios pirmapradės pasaulio organizacijos struktūros analogą, geriausiai atspindintį 
asmenybės ir jos kuriamos kaligrafijos ryšį su Visatoje vykstančiais energijos procesais. Pagal 
šiuos archajiškus organicistinius požiūrius Dangus, Žemė ir žmogus energijos srautų ryšiais 
yra sujungti į vieningą sistemą ir neatskiriamai dalyvauja kūrybiniuose Visatos procesuose. 
Anot kinų estetinių traktatų autorių, kaligrafijos meno principus meistriškai įvaldęs žmogus, 
kurdamas ir transformuoja ir harmonizuoja nuolatinės kaitos ir metamorfozių pasaulį. Iš čia 
kyla nekvestionuojamas kaligrafijos kaip pirmapradžio meno pranašumas tapybos, poezijos 
ir kitų antrinių menų atžvilgiu. Tai viena svariausių priežasčių, kodėl gamtos energiją sklei- 
džiantis hieroglifų raštas ir su juo tiesiogiai susijusi kaligrafija kinų estetikos ir meno tradicijoje 
suvokiama kaip pagrindinė tradicinės kinų kultūros ir menų sistemos šerdis. 

Kita vertus, kaligrafijos kaip „svarbiausio meno“ kinų tradicinių menų sistemoje supra- 

timas iš suvokėjo reikalauja ypatingo estetinio imlumo, psichologinės nuostatos, intelekto ir 
dvasinių savybių sąveikos, kadangi jis privalo ne tik išvysti ir suprasti, kas slypi konkrečiame 
vaizdinyje, bet ir matyti, kas skleidžiasi už jo ribų. Juk Kinijoje parašytas žodis visada yra 
labiau vertinamas nei istartasis. Todėl tie hieroglifais parašyti ženklai, kurie buitinėje aplinkoje 
turi daugiau ar mažiau aiškiai apibrėžtą reikšmę, kaligrafijoje įgauna gilesnes metaforiškas 
filosofines ir simbolines potekstes. Iš čia ir požiūris į kaligrafija kaip į pirmapradj meną, kupiną 
filosofinės gelmės ir autentišką prigimtimi, struktūriniais kompoziciniais principais bei vidine 
muzikalia architektonika. Todėl ilgainiui pagrindiniai kaligrafijos principai kinų estetikoje 
darosi vis universalesni ir tampa visų kitų meno rūšių estetinio vertinimo sistemos pa- 
grindu, nes, kinų įsitikinimu, autentiškos kaligrafijos kūriniuose skleidžiasi Visatos procesus 
atspindinti dinamika, kuri koduojama kūrinio vaizdinių sistemos energijos įtampa, ramybės 
ir vyksmo sąveika. 


197 


Antanas Andrijauskas. VAIZDUOTES ERDVES: TRADICINE KINY ESTETIKA IR MENAS 


Iš kaligrafijos meno ištakose išryškėjusių sąsajų su įvairiomis maginémis praktikomis 
ir kosminiais energijos srautais kyla pamatinis šio meno principas: kaligrafijos kūrinio esme 
laikomas jo kūrėjo temperamento energijos kodas, įvardijamas sąvoka gi („pirminis pradas“, 
„gyvybinė energija“, „energijos srautas“, „temperamentas“, „vidinė būsena“, „emocija“, „valia“ 
ir pan.). Iš tikrųjų ši energija daugiau ar mažiau aiškiu pavidalu skleidžiasi ne tik kiekviename 
emocionaliamc ir ekspresyviame kaligrafo teptuko potėpyje, bet ir kituose menuose, iš kurių 
pirmiausia išskirčiau tapybą, poeziją, muziką ir šokį. 

Šis energetinis kaligrafijos meno aspektas gimdo įvairioms kinų vaizduojamosios ir 
taikomosios dailės meno rūšims būdingą dėmesį erdvės apvaldymo ir kompozicijos proble- 
moms. Energetiškai besiskleidžiančių plastinių formų sąveikos svarbos suvokimas, vėliau iš 
kaligrafijos pereina ir į kitas su vizualiniu suvokimu susijusias meno sritis. Vadinasi, glaudžiai 
siedamasis su pamatiniais hieroglifų kultūros principais kaligrafinis mąstymas ir erdvinis tikrovės 
suvokimas, kuriame išskirtinę svarbą įgauna kompozicijos problemos, persmelkia kinų estetiką, 
literatūrą, poeziją, tapybą, grafiką, taikomuosius menus, architektūrą, sodų meną ir daugybę 
kitų kūrybinės veiklos formų. 

E Kaligrafijos meno iškilimas akivaizdžiai regima ankstyvųjų didžių kinų IV a. kaligrafų 
Wang Xizhi ir jo sūnaus Wang Xianzhi, kurie kloja pamatus kaligrafijai kaip itin didelio 
meistriškumo reikalaujančiai meno formai, darbuose. Kitas svarbus teorinės minties etapas 
išryškėja Tang epochoje, kai atsiranda originalių teorijų ir iškyla didieji kaligrafijos meistrai 
Zhang Xu, Huaisu, poetas ir kaligrafas Li Bai, kurių kūriniai ir šiandien stebina estetikos spe- 
cialistus meninės formos tobulumu. Tačiau, greta minėtų Jin ir Tang epochų, šios meno rūšies 
kulminacinis raidos taškas yra tikriausiai XI a., o vientisa kaligrafijos estetika išbaigtą klasikinį 
pavidalą įgauna XII-XIII a. intelektualų veikaluose, Vėlesnių dinastijų valdymo laikais, nepai- 
sant paskirų talentingų asmenybių iškilimo, kaligrafijos estetika po truputį praranda esminių 
estetikos problemų apmąstymo intensyvumą ir turėtą įtaką. 

Kaligrafijos meno iškilimo ir klestėjimo tarpsniai glaudžiai siejasi su intensyvia jos 
principų sklaida įvairiuose kultūros, estetinės minties ir meno srityse. Iš čia plaukia atskiras 
svarbus estetikos problemų laukas, kuris apima kaligrafijos meninės kūrybos principų sąsajas 
su kitomis meno rūšimis tapyba, poezija, muzika, šokiu ir pan. Kinų estetinės minties ir vaiz- 
duojamosios dailės istorijoje kaligrafija savo vyravimo menų hierarchijoje tarpsniais galingai 
skleidžia energetinę kūrybos koncepciją, formuoja pagrindines vizualinio pasaulio suvokimo 
ir jo interpretacijos struktūrines schemas. 

Pažymėtina, kad dauguma kinų kaligrafų skirtingu meniniu lygiu reiškiasi ne tik „trijuose 
didžiuosiuose menuose“ (kaligrafija, tapyba, poezija), tačiau ir estetinės teorijos, o neretai mu- 
zikos ir kitose srityse. Vadinasi, savo kūrybine veikla, neretai užimdami atsakingus valstybės 
postus, jie, išskyrus čan vienuolius, labiau nei kitų meno rūšių atstovai įsitraukia į socialinių, 
kultūrinių, estetinių ryšių tinklą ir skirtingais gyvenimo tarpsniais natūraliai migruoja iš vyrau- 
jančios vienos meno rūšies šalininkų aplinkos į kitą. 

Tradicinėje kinų estetikoje tapyba beveik visada yra suvokiama kaip jaunesnis ir ma- 
žiau vertingas kaligrafijos atsišakojimas, išplaukiantis iš tų pačių ištakų, tai yra archajinių 
piktogramų, schematiškai atvaizduojančių tikrovės daiktus ir reiškinius. Kaligrafija, anksčiau 
suformavusi savo pamatinius kūrybos principus ir įsiviešpatavusi menų hierarchijoje, stipriai 
veikia tas pačias meninės išraiškos priemones naudojančią tapybą. Akademinės estetikos ir 

dailės korifėjus Guo Xi savo traktate pakartoja dažnai Wang Xizhi sakytą mintį, kad „tas, kas 
meistriškai valdo kaligrafijos principus, yra meistras ir tapybos srityje“ (Guo Xi, 1965, p. 91). 
Toks požiūris išlieka gyvybingas vėlesnėje kinų tradicinės dailės istorijoje. Šanchajaus mokyklos 
atstovas Wu Changshuo teigia: „Ir tapybą, ir kaligrafiją zhuanshu stiliuje galima sugretinti. Ir 
čia ir ten - pagilinus mintis ir jausmus, apjungus juos, galima vienam laisvai skrieti erdvėje“ 
(Wu Changshuo, 1969, p. 491). 

Būtent iš kaligrafijos į tapybą pereina pagrindiniai spontaniškos kūrybos principai, galingas 
energetinis jos užtaisas, išskirtinis dėmesys kompozicijos problemoms, lanksčiai linijai, ritmui, 
grafinėms struktūroms, harmoningiems ir subalansuotiems erdvės perteikimo principams, 
tuščios erdvės emocinio poveikio galiai, kūrybos proceso traktavimui kaip Visatos harmonijos 
ritmų autentiško perteikimo būdui. Iš čia plaukia tiek kaligrafijos, tiek ir tapybos estetikoje 
plačiai paplitęs siekis „perteikti idėją“ (xieyi) arba „įkūnyti tiesą“ (xiezhen). Šis genetinis ka- 
ligrafijos ir tapybos ryšys akivaizdžiai regimas populiariame kinų tapybos žanre, vadinamoje 
„bambuko tapyboje“. 

Norėtųsi paneigti vieną stereotipinį Vakarų estetikos teiginį apie šių menų nuolatinį jungi- 
mąsi vieno menininko asmenyje. Tikrovėje iki Song epochos menininkų intelektualų sąjūdžio 
iškilimo kaligrafija ir tapyba retai susijungdavo viename menininke. Išsiskleidus minėtam 
sąjūdžiui atsirado daugiau garsių meno meistrų, kurie lygiagrečiai reiškiasi šiose meno rūšyse. 
Tačiau tarp jų buvo labai nedaug tokių, kurie pajėgia savo meninius sumanymus įgyvendinti 
vienodai aukštame meniniame lygyje. Iš daugybės šias meno rūšis puoselėjusiųjų galėčiau iš- 
skirti tik kelis Mi Fu, du iš keturių didžiųjų Yuan epochos meistrų - Wu Zhen ir Ni Zan, Zhao 
Mengfu, Dong Gichang ir Zheng Xie, pastarasis geriau žinomas Zheng Bangiao slapyvardžiu. 

Anot traktatų autorių, kaligrafijos menas jautriausiai išreiškia kūrėjo dvasios polėkius. 
Kita vertus, savo improvizaciniu pobūdžiu, nuolatinėmis ritminių struktūrų transformacijomis 
jų sklaida paveikslo erdvėje, artistiškais gestų judesiais, dinamiškų, kontrastingų formų kaita, jų 
variacijomis ir užrašymo maniera kaligrafija taip pat yra artima muzikinei kūrybai. Kaligra- 
fijos traktatuose ritminės kaligrafinės struktūros dažnai vaizdžiai palyginamos su muzika ir 
šokiu, dėl šiems menams būdingo spontaniško ritminio ir improvizacinio pobūdžio. Iš tikrųjų 

subtilus ritmo ir muzikalių kaligrafinių struktūrų sąveikos jausmas yra neatsiejami didžiųjų 
kinų kaligrafijos meistrų kūrinių bruožai. Todėl kaligrafija neretai aprašoma ne tik kaip tapyba 
be vaizdų, bet ir kaip muzika be garsų. 

Iš čia plaukia tokios plačiai kaligrafų aplinkoje pasklidusios teptuko judesius apibūdinan- 
čios metaforos „teptuko šokis“, „teptuko muzika“, „teptuko žaismas“. Neatsitiktinai garsus Tang 
epochos kaligrafas Zhang Xu formavo savo individualų kaligrafijos stilių orientuodamasis ne tik 
į muziką, tačiau ir lanksčius, gracingus šokio judesius. Iš tikrųjų kiekvienas kaligrafo rankos 
judesys pasinėrus į meninės kūrybos procesą: švelnus, staigus, kampuotas, ovalinis, minkštas 
persisemia skirtingais Visatos energijos srautais, kurie jungiasi kaligrafijoje į vieningą visumą 
ir sąlygoja tolesnį improvizacijos elementų kupiną kūrybinį vyksmą. Teptuko struktūriniai ir 
linijiniai pėdsakai išplaukia iš menininko vidinės energijos ir daugybės skirtingų jo kūrybinio 
potencialo galių, spontaniškos energetinių impulsų sklaidos, todėl yra neprognozuojami. Pats 
kūrimo aktas čia atveria neišsemiamas spontaniškos kūrėjo improvizacijos galimybes. 

Iš pasakyto plaukia išvada, kad hieroglifas, glūdintis kaligrafijos meno ištakose, yra giliau- 
sias kinų kultūrą, jos estetikos ir meno tradiciją sistemiškai organizuojantis archetipas, savotiška 
civilizacinė šerdis, kuri vienija daugelį kitų šios daugiasluoksnės meninės kultūros tradicijos 
segmentų, pirmiausia kaligrafiją, tapybą, literatūrą ir poeziją. Todėl su hieroglifų raštu tiesiogiai 
susijęs vizualumas yra giliausias kinų kultūrą lemiantis veiksnys, kuris apsprendžia pagrindi- 
nius specifinius ne tik kaligrafijos, tačiau ir su ja glaudžiai susijusios estetinės ir meninės raidos 
ypatumus. 


Tapyba kaip tylioji poezija 


Tapyba kinų menų klasifikacijos sistemoje įjungiama į platesnę sąvoką hua, kuri be tapybos turi 
ir kitas semantines prasmes: paveikslas, piešinys, grafika, pagražinimas, vaizdinys, simbolis, 
linija, brūkšnys. Šioje imlioje sąvokoje nėra aiškios takoskyros tarp tapybos, grafikos, graviū- 
ros, piešinio, monochrominio ir polichrominio vaizdavimo, kontūrinio piešinio ir kitokiomis 
mišriomis technikomis sukurtų meninių vaizdinių. Kita vertus, skirtingai nei Vakaruose 
asketiškomis toninėmis meninės išraiškos priemonėmis artima grafikai monochrominė tapyba 
yra laikoma subtiliausia tapybos forma, kuri aukščiau vertinama nei spalvingumu besiremianti 
polichrominė tapyba. Ir galiausiai skirtingai nei indų ir Vakarų estetikos ir dailės tradicijose, 
Kinijoje tapybos menas suartinamas ne su skulptūra, o daugiau su tomis pačiomis medžiagomis 
bei artimomis meninės išraiškos priemonėmis besinaudojančia kaligrafija. 

Tapybos menas turi gilias ir turtingas tradicijas Kinijoje, kurios šimtmečiais tobulinančią 
savo meninės išraiškos priemones tušo tapybą paverčia itin rafinuotu estetiniu požiūriu pa- 
saulinės meno istorijos reiškiniu, Subtilus kinų ir Vakarų kultūros žinovas Francois Jullienas 
taikliai pastebi, kad „kinų tapybos istorija yra vienintelė palyginama su europietiška savo plė- 
totės ilgumu, dinamiškumu ir turtingumu - ji atsiskleidžia mums visai kitu pavidalu“ (Jullien, 
2003, p. 40). Kinų tapybos tradicijoje lyginant su kitomis civilizacinėmis tradicijomis regimas 
stipresnis filosofinis užtaisas, stipresnis simbolinio ir asociatyvinio mąstymo poveikis. Tapy- 
tojai, kaip ir poetai, Kinijoje identifikuojami su filosofais ir vadinami „didžiaisiais išminčiais“. 
Pagrindinis tušo tapybos tikslas - pasinerti į būties paslaptis, atskleisti gyvenimo reiškinių esmę 

ir išryškinti subtilių žmogiškos sąmonės, || HV 
kürybinés dvasios poslinkiy artistiskumg 2] 
ir eleganciją. Šiems tikslams įgyvendinti 
sukuriama savita spalvų, tonų, tuštumos, 
užuominų, metaforų, simbolinių kelionių 
tapybos vaizdinių pasaulyje poetika. 

Skirtingai nei Vakarų tapybos tradicija, 
kuri remiasi regos principais, kinų tušo tapy- 
bos tradicija pirmiausia yra „idėjų tapyba“, 
kadangi čia pagrindinis tapytojo dėmesys 
yra sutelktas ne į regimo pasaulio vaizdo, о į 
konkrečios idėjos perteikimą. Iš tikrųjų kinų 
tautos genijaus subtilumas atsiskleidžia ne 
kaligrafijoje ir poezijoje (nors jos pasiekia 
neįtikėtinų aukštumų), o būtent peizažo 
tapyboje, kuri yra tikroji kinų kultūros tobu- 
lumo ir elegancijos išraiška. Šis tušo tapybos 
žanras savo ruožtu skatina rafinuotos peiza- 
žo tapybos estetikos atsiradimą. 

Peizažas kinų tradicinėje tapybos es- 
tetikoje yra suvokiamas kaip neatsiejama 
mus supančio pasaulio dalis, kaip ir visi kiti 
objektai įjungtas į nuolatinių būties procesų 
metamorfozių srautą. Tušo tapyboje daž- 
niausiai vyrauja neryškūs subtiliai niuansuoti 
sukurti iš siauros atspalvių gamos ar netgi 
visai monochrominiai vaizdiniai. Jų vertini- 
mo kriterijai kinų estetikos tradicijoje neretai 
yra tolimi Vakarų klasikinės estetikos nuos- 
tatoms. Įpratęs prie Vakarų tapybos kūrinių, m“ — . EE Wai 
kuriuose yra daugybė detalių, europietiškos Dai Jin. Vėlyvas grįžimas iš išvykos pavasarį. XIV a. 
tapybos tradicijoje susiformavęs meno my- Spalvotas tušas, šilkas 
lėtojas suglumsta regėdamas brandžiai kinų 
peizažo tapybai būdingą spalvos ir kolorito santūrumą, stiliaus glaustumą, tuštumos ir neuž- 
pildyto paveikslo ploto estetinį reikšmingumą, didžiules vos paspalvintas popieriaus ar šilko 
ritinėlio erdves, estetinės užuominos ilgesį. 

Gvildenant tušo tapybos specifiškumo problemas, negalima užmiršti ir kinų kultūroje 
įsigalėjusios „trijų didžiųjų menu" (kaligrafijos, tapybos, poezijos) vienybės idėjos, jų iškėlimo 
menų hierarchijoje. Visi šie menai kinų estetikos tradicijoje siejami su menininko dvasios 
polėkių ir energetinių impulsų išraiška, o teoriniuose traktatuose kalbama apie jų vidinį 
sąryšingumą, meninės išraiškos priemonių jungtį. Todėl kinų kultūros tradicijoje tapyba dėl 
jos galingo poetinio metaforinio užtaiso ir asociatyvinių ryšių su poezija bei simboliniais idėjos 
išraiškos principais buvo vadinama ,tyligja poezija“ (wusheng shi). Tame nėra nieko nuostabaus, 

kadangi, kaip minėjome, dauguma didžiųjų kinų tapytojų sėkmingai reiškėsi poezijos, kaligra- 
fijos ir kitose meno ir mokslo srityse. Anot taiklaus Wing-Cheuk Chan pastebėjimo, „remiantis 
Kinijos meno filosofija, aukščiausias meno lygmuo gali būti atskleistas poezijos ir tapybos 
sąjungoje. Didi tapyba apima poeziją, o didi poezija apima tapybą. Tiesą sakant, poezija lai- 
koma neregima tapyba, o tapyba - regima poezija. Pagrindinė šios vienovės priežastis glūdi jų 
bendroje prigimtyje: tai gamtos esmės atskleidimas. Poezija susitelkia ties gamybos procesu, 
laikinu Dao aspektu, tačiau tapyba ties konfigūracija, kosminiu Dao aspektu“ (Wing-Cheuk, 
Chan, 1985, p. 477). l 

Iki X a. tapyba savo reikšmingumu dar neprilygsta poezijai ir kaligrafijai, tačiau nuo XI a. 
jijau vyrauja meny hierarchijoje. Socialinis tapybos autoritetas Kinijoje jos kultūros klestėjimo 
periodais buvo milžiniškas. Daugelis žymiausių kultūros atstovų, ministrų, netgi imperatorių 
buvo talentingi tapytojai ir subtilūs šios meno rūšies žinovai. „Ilgą laiką kinai vertina tapybos 
meną kaip vieną iškiliausių žmogiško genijaus saviraiškos formų ir todėl būtent tapyboje jie 
įkūnija savo pasaulio ir gyvenimo filosofijos sampratą“ (Cohn, 1948, p. 9). 

Lyginant su Vakarų tapybos tradicija, kinų tušo tapyba yra persmelkta stipresniu filosofinės 
ir religinės pasaulėžiūros meditaciniu, dvasiniu ir poetiniu užtaisu, kuriam įtakos turi daoizmo ir 
čan estetikos išpuoselėtas gamtos harmonijos ir grožio poetizavimas. Vakarų tapybą He Ging 
vaizdžiai palygina su išsiliejančios iš kraštų triukšmingos upės vilnimis nušviestomis skaisčiai 
šviečiančios saulės, o kinų tapybą su tolumoje esančiu mėnulio šviesos nušviestu ežeru, ku- 
riame girdimas ramus vandens bangų pliuškenimas. „Kinų tapyba, — rašo jis, - yra veikiama 
atmosferos arba vidinės tapytojo tylos ir gamtos tylos, kurios susipina, sutampa ir pakylėja į 
kosminę ir metafizinę tylą“ (He Ging, 1999, p. 11). 

Seniausios tapybos užuomazgos kinų civilizacijos erdvėje yra paleolito ir neolito epochų 
kapavietėse aptinkami asketišku stiliumi atlikti įvairiais mitiniais, maginiais simboliais ir vaiz- 
duojamos dailės motyvais papuošti keramikos ir medžio dirbiniai. Beje, ilgainiui išsirutulioja 
tapiniai vaizduojantys įvairius dievus, mitinius personažus ir skirtingus gamtos bei kasdienio 
žmonių gyvenimo reiškinius. Vienas ankstyvųjų kinų tapybos teoretikų Xie He (V a.) rašo, 
kad „apie tapybos ištakas legendos sako tik tai, kad ji kilo iš dievų ir dvasių, tačiau jų niekas 
neregėjo ir negirdėjo“ (Xie He, 1965, p. 65). 

Ankstyvieji sienų tapybos pavyzdžiai puošiantys rūmus, kapavietes ir šventyklas yra 
datuojami Rytų Zhou dinastijos valdymo laikais, t. y. apie 1200 m. pr. m. erą. Vėlesnė sienų 
tapyba gyvavusi Han imperijos laikais savo atlikimo maniera, siužetais ir stiliumi yra artima 
kitų didžiųjų civilizacijų analogiškoms tapybos formoms. „Nors Han dinastijos valdymo metu 
klestėjo menas, - rašo Francois Cheng, - tačiau nebuvo daug tapytų darbų. Daugelio šventyklų 
ir rūmų sienos buvo išdekoruotos freskomis, kurių jau nebėra. Šios epochos tapybą galima 
geriausiai atkurti per stilizuotas ir graviruotas akmenyse ar stelose figūras ir per gausius apra- 
Sancius tekstus. Kita vertus, šios sienų freskos šventyklose ir rūmuose atsiranda arba iš mitinių 
siužetų, arba semiasi įkvėpimą iš konfucinių šaltinių“ (Cheng, 1981, p. 10). Monumentalioji 
freskų tapyba atgimsta ir pasklinda Kinijoje dar keliomis bangomis kartu su iš Indijos plintančiu 
budistinės kultūros sklaidos srautu III-VII ir XII-XIV a. Ji, lyginant su kinų tušo tapyba, yra 
daug artimesnė Vakarų ir indų monumentalios tapybos tradicijoms. 

Tačiau kinų estetinio fenomeno savitumas giliausiai atsiskleidžia ne monumentaliosios 
freskų tapybos, o su kaligrafija savo istorinėje raidoje glaudžiai susijusioje ir vėliau sukles- 

tėjusioje tušo tapybos tradicijoje. Kinų tušo tapyba ženkliai skiriasi nuo Egipto, Indijos, 
antikos, Bizantijos ir Vakarų tapybos tradicijų, kadangi joje vyrauja skirtingi estetiniai 
principai, kitoks kūrėjo santykis su tikrove, dailininko naudojamos parankinės medžiagos, 
meninės išraiškos priemonės, kompozicijos samprata, vaizdavimo būdas, spalvos, meistriš- 
kumo suvokimas, vyraujantys žanrai, siužetai, motyvai ir įvaizdžių sistemos. Tušo tapybos 
paveikslai tapomi vertikaliuose arba horizontaliuose šilko ritinėliuose arba popieriuje iš 
natūralių pigmentų padarytu juodu arba spalvotu tušu, pasitelkiant, kaip ir kaligrafijoje, 
minkštą lankstų teptuką. 

Kinų tapiniams svetimi Vakarų tapybos tradicijoje išplitę paveikslo erdvę apribojantys 
rėmai. Jų tapybos ritinėlis tiek savo forma, tiek ir funkcijomis ženkliai skiriasi nuo vakarietiško, 
kadangi jis neatlieka pastovios sieną puošiančios funkcijos, nekabinamas visuotinei apžvalgai, 
o ištraukiamas iš specialiai saugojimui skirtų dėžučių ir pakabinamas tik konkrečiam meni- 
nės kontempliacijos aktui, vėliau vėl susukamas ir padedamas kaip brangenybė saugojimui 
tapybos ritinėliams skirtoje dėžutėje. Todėl kinų meno suvokėjo santykis su tapybos kūriniu 
yra intymesnis, daugiau ritualizuotas. Kitas esminis Vakarų ir kinų tapybos skirtumas, kad 
pastarosios ypač spontaniškų krypčių šalininkams nepaprastai svarbus su gyvybiniu polėkiu 
susijęs energetinis principas ir siekimas peržengti europietiškai tapybos tradicijai būdingus 
akademinius apribojimus, kadangi meno kūrinio vertė čia neatsiejama nuo jame kūrėjo pa- 
liekamo energetinio užtaiso. 

Popieriuje ir šilko ritinėliuose tapomi tušo tapybos paveikslai pradeda plisti IV-V amžiais. 
Kaip savita pasaulietinio meno rūšis ji užgimsta intelektualų ir aristokratijos aplinkoje senovės 
ir viduramžių sandūroje po Han imperijos žlugimo Šešių dinastijų laikotarpyje. Nepaisant 
pasaulietinės kilmės tušo tapyboje įvairiais istorinės raidos tarpsniais regimas su jos kilme 
susijusių maginių bei sakralinių aspektų vaidmuo. Vėliau ji formuojasi veikiant daoistinėms 
estetinėms idėjoms, ką liudija plintantys tapyboje pirmiausia daoistiniai, o kiek vėliau ir čan- 
budistiniai religiniai siužetai. Ankstyvieji IV a. tušo tapybos kūriniai dar tolimi nuo vėlesnių 
amžių tapiniams būdingo galingo dvasinės energijos užtaiso ir meninės formos rafinuotumo. 
Juose peizažas yra dar tik pagalbinis fonas, kuriame vaizduojamos vyravusios to meto vaiz- 
dinėje sistemoje karietos, arkliai, skirtingus darbus dirbančios ar besiilsinčių žmonių figūros. 
Šie kūriniai neretai yra nenatūralių spalvų, grubios atlikimo manieros, kas itin akivaizdu 
vaizduojant medžius, uolas ir kalnus. 

Ankstyviausių peizažo tapybos pavyzdžių neišliko, tačiau remiantis rašytiniais šaltiniais ma- 
noma, kad jos užuomazgos monumentaliojoje freskų tapyboje pradeda skleistis apie IV a. pr. m. 
erą. Tiesa, iki mūsų laikų išliko vaizduojantys mitologines scenas su peizažo elementais graviruoti 
reljefai ir akmens stelos, taip pat piešiniai ant šilko ir lakuoto medžio, kuriuose žmonių figūros 
susipina su kraštovaizdžiais. Tušo tapybos kaip savarankiškos meno rūšies atsiradimas dažniau- 
siai siejamas su IV-V a. gyvavusio Gu Kaizhi ir ankstyvųjų peizažo meistrų Zong Bing ir Wang 
Wei (415-443) kūriniais, kuriose ji glaudžiai siejasi su kaligrafija ir poezija. Trijų didžiųjų kinų 
menų kaligrafijos, tapybos ir poezijos vienybės principas ypatingą populiarumą įgauna IV-V a. 
išsiskleidusiame fengliu („vėtros ir srauto“) sąjūdyje. Vienas įtakingiausių fengliu estetikos šalinin- 
kų kinų poezijos genijus Tao Yuanming teigia, kad kai kūrėjas „nepajėgia išreikšti savo minties 
tapybinėmis meninės išraiškos priemonėmis, tuomet piešia hieroglifus, kai nepajėgia išreikšti 
savo minties raštu – tapo paveikslus“ (cit. pagal: Vinogradova, 1972, p. 8). Toliau jis aiškina, kad 


203 


Д 


Antanas Andrijauskas. VAIZDUOTĖS ERDVĖS: TRADICINE KINY ESTETIKA IR MENAS 


„kaligrafija ir tapyba yra skirtingi to paties kūno (tong ti) pavadinimai“ (cit. pagal Hu Sterk, 2004, 
p. 63). Tiesą sakant, tapybos, kaligrafijos ir poezijos meninės išraiškos priemonių suartėjimas 
regimas ir pirmojo peizažo tapybos atstovo ir teoretiko Zong Bing kūryboje. Joje aukštinamas 
tylus meditacijoje paskendusio peizažo tapybos meistro santykis su didžiąja gamtos grožio poezija. 

Valdant Sui ir ypač Tang dinastijoms, intensyviai besiplėtojanti tušo tapyba keičiasi, įgauna 
didesnę meninės išraiškos priemonių įvairovę ir subtilumą, Greta daoistinių, sparčiai plinta 
iš čanbudistiniai siužetai, kurių poveikis jaučiamas daugelio ankstyvųjų tapytojų kūryboje. 
Žymiausiais šio tarpsnio tapybos meistrais tampa Li Sixun (651-716), jo sūnus Li Zhaodao 
(aktyvi veikla apie 670-730), Wang Wėi (701-761), Wu Daozi (710-780). Wu Daozi yra pri- 
skiriamas prie didžiųjų ankstyvosios kinų tapybos meistrų, kurio kūryboje išryškėja naujos 
tendencijos. Jo polinkis išryškinti vingrios muzikalios linijos nei spalvos svarbą paveikia 
vėlesnės tapybos raidą. Įvairių menų glaudaus persismelkimo procesas itin akivaizdus kito 
Tang epochos genijaus, puikaus tapytojo, poeto, kaligrafo ir muzikanto Wang Wėi čanbudis- 
tinių estetinių idealų įtakoje susiformavusioje filosofinio peizažo koncepcijoje. Joje polinkis į 
asketišką kaligrafišką tapymo manierą, monochrominę spalvos sampratą glaudžiai siejasi su 
poetišku psichologizuotu požiūriu į kūrybą ir gamtos suvokimą. Kai jis netapydavo ir nekurdavo 
eilių, dažnai muzikuodavo žvelgdamas į tai kaip svarbią savo meninės kūrybos proceso dalį, 
disciplinuojančią mintis ir nuteikiančią veiksmingam meninės kūrybos procesui. Jo universalių 
siekių persmelktoje kūryboje tapytojo, poeto, kaligrafo ir muziko įgūdžiai tarsi susilydo. Į pa- 
veikslus sumaniai inkorporuotos kaligrafiškos muzikalios eiles suteikia jo tapiniams ypatingą 
poetiškumą. Fengliu šalininkai ir Wang Wėi savo kūrybiniais ieškojimais ir atradimais skatina 
šlovingos wenrenhua (intelektualų) tapybos tradicijos užgimimą, kurioje ryškėja kokybiškai 
naujas tapybos suartėjimas su kaligrafija ir poezija. 

Kita vertus, Tang ir Penkių dinastijų tapytojai, įsisavinę naujas technines meninės išraiškos 
ir virtuoziško teptuko valdymo galimybes, siekia atriboti tapybą nuo kaligrafijos ir įtvirtinti 
jos elito aplinkoje augantį socialinį prestižą. Tai itin akivaizdu tampa Tang imperatorių nuos- 
tatose, kai klesti prie imperijos valdovų rūmų įkuriamos vaizduojamosios dailės akademijos, 
o provincijoje plinta vietinės dailės mokyklos. 

Su dailininkais profesionalais tuomet tušo tapyboje reiškiasi ir nepriklausomi dažniausiai 
aristokratų, valdininkų ir vienuolių socialiniams sluoksniams priklausantys tapytojai, kurių 
siekis vaizduoti kraštovaizdžio grožį ir kitus siužetus skleidžiasi kaip ryški anksčiau susiforma- 
vusios kaligrafijos estetinių principų ir meninės išraiškos priemonių įtaka. Tapybos kūriniai su 
kaligrafiškai užrašytais glaustais poetiniais tekstais buvo plačiai kultivuojami ne tik menininkų, 
vienuolių, tačiau pirmiausia imperatorių šeimose bei rūmų ir provincijos aukščiausių rangų 
aristokratijos ir valdininkijos aplinkoje. 

Plėtojantis vaizduojamajai dailei ilgainiui susiformuoja širmų, pakabinamų ritinių, albumų, 
vėduoklių tapyba, klostosi savita tapybos žanrų hierarchija: religinis, buitinis, peizažo, medžių 
ir namų, paukščių ir gyvūnų, gėlių, bambuko ir pan. Iš jų svarbiausias pagal poveikį vėlesnei 
kinų meninės kultūros raidai, o taip pat teorinės refleksijos aspektu yra peizažo tapybos žanras, 
kuriam daugiausiai skirta estetinių traktatų. Mi Fu savo „Tapybos istorijoje“ teigia: „Pradžioje 
yra paveikslai, vaizduojantys budistinius siužetus, toliau ~ peizažai, teikiantys neišsenkantį 
džiaugsmą, tarp jų patys gražiausi yra vaizduojantys ūkus ir debesis, toliau seka bambuko ir 
akmenų tapyba, o po jų - gėlės ir augalai. Tapyba gi vaizduojanti gražias moteris ir žanrą „kai- 

liai ir plunksnos“ (žvėrys ir paukščiai) yra skirti „tik aukštuomenės žmonių pasilinksminimui. 
[Tokių paveikslų] negalima rodyti greta grynų meno brangenybių“ (par. 158, Mi Fu, 1983, 
p. 175). Čia Mi Fu brėžia skirtį ne tiek tarp jo gyvenimo metu aiškiai išsikristalizavusių tapy- 
bos žanrų, tačiau ir kreipiasi į didžių tapybos meistrų sukurtų kūrinių galingą dvasinį užtaisą. 
Klasikiniuose kinų tapybai skirtuose traktatuose ši meno rūšis dažniausiai skirstoma į keturis 
pagrindinius žanrus: 1) peizažo, 2) žmonių ir daiktų, 3) gėlių ir paukščių, 4) augalų ir vabzdžių. 
Kiekvienas iš jų pasižymi savitais bruožais, istorija ir didžiais šių žanrų srityje dirbusiais tapybos 
meistrais. Pradedant Tang ir Song dinastijų valdymo laikais, vis akivaizdžiau tapybos žanrų 
hierarchijoje įsivyrauja peizažas, su kuriuo ir siejasi svariausi kinų tapybos laimėjimai. Aukštą 
meniškumo lygį pasiekusi peizažo tapyba tampa iškiliausia kinų tautos genijaus sukurta meno 
forma, kurioje atsiskleidžia charakteringi tušo tapybos bruožai, pirmiausia jos glaudus ryšys su 
kaligrafija ir poezija, galingas filosofinis užtaisas, asociatyvumas, potraukis simbolinei raiškai ir 
estetinei užuominai, 

Minėtas tapybos ryšių su kaligrafija ir poezija leitmotyvas nuolatos skamba įvairių epochų 
tapybos estetikos traktatuose. Tame neabejotinai yra daug tiesos, todėl tarsi pratęsdamas savo 
pirmtakų mintis Shitao pabrėžia, kad „nors tapyba ir kaligrafija yra skirtingos meno rūšys, 
tačiau savo technika jos yra tapačios“ (Shitao, 1978, p. 84). Iš tikrųjų tapybai kaip ir kaligrafijai 
vienodai svarbus paveikslo erdvinių, kompozicinių, daugybės teptuko valdymo technikos, 
energetinių impulsų įvaldymo problemų sprendimas ir poetiškumas perteikiant idėją. Iš tikrųjų 
poetinio prado išryškinimas kūrinyje yra vienas pagrindinių peizažo tapybos estetikos trakta- 
tuose keliamų dailininkui uždavinių. Subtiliai į paveikslo erdvę įkomponuotos ir kaligrafiškai 
užrašytos eilės tarsi papildo peizažo vaizdinius, išryškina užslėptas simbolines prasmes, estetine 
užuominų kalba atveria naujas meninių vaizdinių suvokimo erdves. 

Tiesą sakant, tapybos ir poezijos harmoningos sąveikos idėja būdinga ne tik kinams, ta- 
čiau ir antikos bei iš jos išsirutuliojusiai Vakarų meno tradicijai. Prisiminkime romėnų poeto 
Horacijaus sparnuotą frazę Ut pictura poesis („poezija kaip tapyba“), kuri pabrėžia poetinio ir 
tapybinio vaizdinio panašumus. Tačiau Vakarų tapybos tradicijoje lyginant su kinų, Horacijaus 
teiginys skamba tik kaip graži frazė, kadangi kinų estetinėje ir meno tradicijoje šis ryšys, skirtingai 
nei antikos ar Vakarų, yra fundamentalus, visa aprėpiantis. Tapybos ir poezijos dvasinės gimi- 
nystės leitmotyvas nuolatos skamba daugelio didžių kinų peizažo tapybos meistrų ir teoretikų, 

pavyzdziui, Wang Wéi, Su Shi, Zhang Yanyuan, Wen Tong, Wang de Yanling ir kity traktatuose. 
Čia norėčiau priminti ir kitą svarbų Rytų Azijos meno istorijos ypatumą, kad daug kinų (šią 
tradiciją perėmė korėjiečiai ir japonai) tapybos meistrų buvo ir pripažinimą įgavę poetai. Ir 
galiausiai tikriausiai neatsitiktinai tarp kinų menininkų gyvuoja plačiai paplitęs požiūris, kad 
„poezija yra neregima tapyba, o tapyba yra regima poezija, kuri suvokiama akimis“. 

Glaudus vaizdo ir teksto ryšys kinų dailėje susiformuoja iš senovės kinų vaizdinio pasaulio 
suvokimo koncepcijos. Juk tapyba ir iš rašto išsirutuliojusi kaligrafija, turi bendras ištakas, 
artimus kūrybos principus. Vadinasi, poeziją ir tapybą sieja menų hierarchijos viršūnėje esanti 
kaligrafija, kuri suvokiama kaip dvasingiausias menas lyginant su tapyba, poezija, muzika 
ir kitais menais. Zhang Yanyuan, tarsi apibendrindamas senovės kinų požiūrius, teigia, kad 
tapyba ir kaligrafija nėra žmonių išradimas, nes „ji atsirado natūraliai, gamtoje, o ne iš kieno 
nors žodžių ar veiksmų“ (Zhang Yanyuan, 1975, p. 335). 

Vaizdas ir tekstas kinų peizažo tapyboje gyvuoja greta, siejasi vienas su kitu ir papildo 
vienas kitą. Tai akivaizdžiai regime daugelio kinų peizažo tapybos meistrų kūriniuose, kuriuose 
tapybinį vaizdinį papildo kaligrafiškai užrašytas poetinis tekstas. Tačiau ypatingas tapybos ir 
poezijos suartėjimas regimas Ming epochoje iškilusioje vadinamoje Wu (dabar Sudžou) moky- 
kloje, kurioje nuosekliai tekstas yra iliustruojamas vaizdiniais, pasitelkiant įvairias literatūrinių 
šaltinių citatas. Šios mokyklos plėtojama glaudžios skirtingų menų sąveikos tradicija įgauna 
„poezijos tapyboje“ pavadinimą. Tokio pobūdžio kūrinių tikslas padėti meno mylėtojams 
„klajoti“ meninių vaizdinių įkvėpto teksto erdvėje. Šiandien galime tik apgailestauti, kad Ming 
epochos menininkai ir teoretikai, laikydami tokius kūrinius savaime suprantamais, neskyrė 
jokio dėmesio juose išryškėjusių teksto ir vaizdo ryšių teoriniams apmąstymams. 

Akademikų dailės tradicijai iššūkį metę įvairiapusiškai išsilavinę intelektualų (wenrenhua) 
mokyklos atstovai Su Shi ir Mi Fu, atsiriboję nuo akademinei dailei būdingo normatyvumo, 
grožio ieško slėpiningoje gamtos poetikoje, jos harmonijos formų įvairovėje. Jie įkvėpimo 
versmes suranda ankstesnėse spontaniškos tapybos tradicijose, ypač fengliu šalininkų, jungusių 
trijų didžiųjų menų laimėjimus kūryboje, Vadinasi, intelektualų estetikoje atgimsta ir galingai 
atsiveria fengliu meistrams ir Wang Wėi (701-761) būdingas kaligrafijos, tapybos ir poezijos 
persismelkimas. Šias estetines nuostatas plėtojantys intelektualų lyderiai Su Shi, Mi Fu siekia 
išryškinti tapybos, kaligrafijos, poezijos ir muzikos vidinius ryšius, muzikalių ir poetiškų 
tapybinių vaizdinių persismelkimo galimybes. Iš tikrųjų kaligrafiškai įkomponuotos eilės jų 
tapiniuose papildo meno kūrinius naujomis užslėptomis prasmėmis, suteikia jiems papildomą 
vaizdingumą, simboliškumą ir metaforiškumą, kuris suvokėjams asocijuojasi su gelme. 

Poetiškumo dvasios prisodrintą grožio sampratą jie peizažuose perteikia harmoningomis 
linijomis, spalvomis, kaligrafiškai užrašytomis eilėmis, kurios išreiškia jautriausius emocinius 
išgyvenimus. Rafinuotoje poetinių įvaizdžių prisodrintoje intelektualų peizažo tapyboje iš- 
ryškėja reakcija į Akademijos narių kultivuojamas realistinio stiliaus nuostatas. Iš čia plaukia 
daoizmo ir čan estetinių idealų paveiktų intelektualų natūralaus spontaniško meistriškumo ir 
poetinių kūrybinės dvasios polėkių aukštinimas. 

Intelektualų pasėtos poetinio prado aukštinimo sėklos vėliau išbujoja Pietų Song ir Yuan 
dinastijų valdymo laikais, kai itin vertinama rafinuotos ir artistiškos wen kultūros dvasia. „Wen, - 
rašo intelektualų estetikos žinovė Nicole Vandier-Nicolas, - atspindi giliausią intelektualų dvasios 
esmę. Kartu su poezija, kaligrafija ir tapyba ji suvokiama lygiavertė meninei kūrybai išraiška“ 

(Nicole Vandier-Nicolas, 1983, p. 7-8). Iš dvasinio prado svarbos kūryboje sureikšminimo plaukia 
egzaltuotas intelektualų poetinio prado kultas. Todėl poetiskumas tapyboje tampa gero skonio ir 
dailininko kūrinio estetinės vertės vienu svarbiausiu kriterijumi. Jis privalo subtilių metaforiškų 
vaizdinių kalba perteikti slėpiningą poezijos dvasią savo kūriniuose. Kadangi kinų poetinė kalba 
dėl hieroglifų rašto situatyvumo yra ganėtinai miglota, kupina daugybės poteksčių, asociacijų 
ir netikėtų vaizduotės polėkių, todėl poetinio prado išryškinimas tapybos kūrinyje tampa vienu 
sudėtingiausių uždavinių liudijančių apie konkretaus dailininko talento jėgą. 

Todėl poetiškumo dvasios perteikimas kinų peizažo tapybos tradicijoje tampa vienu svar- 
biausių dailininkų kūrybinių siekių, reikalaujančių poezijos ir kaligrafijos subtilybių įvaldymo. 
Tang epochos peizažuose kaligrafiški poetiniai užrašai yra glausti, jie daromi smulkiu šriftu 
paveikslo vaizdinėje sistemoje neišsiskiriančiose vietose. Song dinastijos peizažuose jie jau 
plečia savo įtakos sritį ir užima reikšmingesnę vietą paveikslo kompozicijoje, tarsi pabrėždami 
intelektualų estetikai svarbų poetiškumo aspektą. Įdėmiau žvelgiant į Penkių dinastijų ir Song 
epochos didžiųjų tapybos meistrų Jing Hao, Li Cheng, Fan Kuan, Guo Xi, Li Tang, Liang Kai, Ma 
Yuan, Xia Gui peizažus darosi akivaizdu, kad vis dažniau atsirandantis saikingas poetinis kali- 
grafinis užrašas yra pajungtas vieningai kuriamo vaizdinio sistemai. Šios savybės su išraiškingos 
linijos grožio ir santūraus spalvinio sprendimo elegancijos, šlapio, šviesaus tušo, tankių, retų, 
vertikalių, horizontalių brūkšnių harmoningos sąveikos išryškinimu atsispindi geriausiuose 
nuotaikinguose to meto čan estetikos įtakoje sukurtuose Ma Yuan ir Ma Lin peizažuose. Greta 
kaligrafinių užrašų, tapyboje plinta dailininko dedamas paveikslo kamputyje rusvos spalvos 
kvadratinis personalinis antspaudas, kuris, sumaniai įjungtas į paveikslo kompozicinę sistemą, 
išryškina vyraujančios nuotaikos svarbą ir pastovumą. Šiaurės Song dinastijos valdymo metu 
tapyba jau įgauna aukščiausios meno rūšies, nustelbiančios savo svarba kaligrafiją statusą. 

Tapybos, poezijos ir kaligrafijos suartėjimas ir susipynimas po mongolų okupacijos Yuan 
epochoje ženkliai stiprėja, vis didesnę įtaką dailėje įgauna čan peizažo tapybos estetikos šalinin- 
kai. Jie ypatingą dėmesį teikia emociniam „poetiškumo“ aspekto išryškinimui peizažuose, o kiti 
tapybos žanrai šioje tragizmo kupinoje epochoje nuslenka į antrą eilę. Kaligrafiški užrašai didėja 
pagal apimtį, tai yra užrašomų hieroglifų skaičiumi ir užimama vieta paveikslo kompozicinėje 
erdvėje; poetinės minties proveržiai užrašomi gerai matomose peizažų vietose, jie įjungiami į 
bendrą paveikslo kompoziciją ir funkcionuoja kaip neatsiejama jo vaizdinės sistemos dalis. 

Aktyvindami kaligrafijos vaidmenį Yuan epochos peizažo meistrai Wu Zhen, Ni Zhan, 
Huang Gongwang kartu išsaugoja skirtingų vaizdinių ir kaligrafinių poetiškų sistemų susi- 
pynimo pusiausvyrą, atsispindinčią sudėtinguose asimetriškose kompozicijų sprendimuose. 
Vaizdinėje šių tapytojų paveikslų sistemoje akivaizdžiai vyrauja tapyto peizažo poetiški ir 
nuotaikingi elementai, kurie papildomi vaizdinei sistemai būtinais daug erdvės užimančiais 
kaligrafiškais užrašais. 

Vėliau ypač Xu Wei (1521-1593) kūriniuose kaligrafinių užrašų svoris tolydžio auga, 
poetinės kaligrafiškai užrašytos eilės neretai užima ženklią paveikslo kompozicijos dalį. Skir- 
tingos spontaniško stiliaus tapybos kryptys perėmė ir toliau savitai plėtojo kaligrafijos menui 
būdingus spontaniško rankos judesio principus, kurių poveikis ryškus posakiuose „raštu iš- 
reikšti idėją“ (xicyi) ir „raštu išreikšti tiesą“ (xiezhen). Tradicinės kinų tapybos žanras, kuriame 
ryšys su pamatiniais kaligrafijos meno principais yra itin stiprus, būtų bambuko tapyboje. Šią 
tendenciją akivaizdžiai regime pripažinto šio žanro meistro, priklausiusio garsiajai aštuonių 

ekscentriškų Yangzhou grupei, Zheng Xie (1693-1765), plačiau žinomo Zheng Bangiao sla- 
pyvardžiu, kūriniuose. 

Gvildenant geriausių kinų tapybos pavyzdžių savitumą ir jų emocinio poveikio galią, būtina 
užsiminti apie kinų peizažo tapybos meistrams būdingą stiliaus glaustumą, neprilygstantį suge- 
bėjimą apsiriboti minimaliausiomis meninės išraiškos priemonėmis ir galėjimą jomis pasiekti 
maksimalų estetinį poveikį. „Tapyboje, - pastebi Huang Binhong, - išgauti sudėtingumą nesunku, 
sunkumas glūdi supaprastinime. Itin didi turi būti apibendrinimo galia dailininko, dirbančio 
„sudėtingos įvairovės“ stiliumi“ (Huang Binhong, 1969, p. 498). Iš tikrųjų daugelio kinų peizažo 
meistrų kūriniuose beveik neaptiksime Vakarų, indų, Bizantijos ir kitoms didžiosioms tapybos 
tradicijoms būdingų perkrovimų detalėmis, nesaikingų spalvos galimybių panaudojimų. 

Vadinasi, svariausi kinų tradicinės vaizduojamosios dailės laimėjimai pirmiausia siejasi 
su unikalia peizažo tapybos estetika ir jai veikiant sukurtu įstabia kompozicijos, spalvos ir 
formos harmonija dvelkiančiu peizažo tapybos fenomenu, kuris savo viršūnę pasiekia Song 
didžiųjų meistrų kūriniuose. Nors jie kuria idealios, o ne realios gamtos harmoningą vaizdinį, 
tačiau humanistinio patoso kupini tapiniai giliai išreiškia intelektualių, artistiškai mąstančių 
ir subtiliai suvokiančių estetinių ir meninių vertybių svarbą žmonių dvasinį pasaulį. Šių tapy- 
tojų kūriniuose peizažo žanras pasiekia jokiai kitai pasaulio tapybos tradicijai neprilygstančių 
dvasinio skrydžio aukštumų. 


Skulptūros formų įvairovė 


Skirtingai nei egiptiečių, asirų, persų, graikų ir indų meno tradicijose, kuriose skulptūros 
menas glaudžiai suaugęs su turtinga ir įvairaus stiliaus bei formų architektūros tradicija, kinų 
menų sistemoje skulptūra neįgauna tokio svarbaus vaidmens, kadangi akivaizdžiai nustelbiama 
elitiniuose visuomenės sluoksniuose plačiai kultivuojamos kaligrafijos, tapybos, poezijos ir 
muzikos. Skulptūra dėl pabrėžtino medžiagiškumo ir glaudaus ryšio su amatininkystės tradi- 

cijomis traktuojama kaip visaverčio meno statuso dar neįgijusi, daugiau darbinės nei kūrybinės, 
veiklos sritis, todėl jai būdingas anonimiškumas. Daugybės garsiausių kinų skulptūros tradicijos 
kūrinių autorių pavardės dėl šios priežasties yra nežinomos. 

Tradicinėje kinų skulptūroje galima išskirti kai kurias indų, Artimųjų Rytų ir senovės 
graikų civilizacijoms būdingas kiek savitai besiplėtojančias skulptūros formas: bareljefus, 
monumentalią skulptūrą, aptinkamą daugybės valdovų ir kitų didžiūnų, karo vadų laidojimo 
kompleksuose, artimą indų budistinės skulptūros tradicijai monumentalią uolų vienuolynų 
arba uolose išskobtą skulptūrą, dekoratyvią šventyklų skulptūrą, stambią terakotinę ir smulkią 
laidotuvių skulptūrą, dekoratyvią taikomąją skulptūrą, įvairius skulptūrinius reljefus, iškaltus 
skirtinguose akmenyse. Po kinų imperijos žlugimo su didėjančiu pagreičiu plėtojasi monu- 
mentaliai Vakarų skulptūrai artimos ir daugelis kitų modernios skulptūros formų. 

Han imperijos laikų skulptūroje, ypač II a. bareljefuose, regime daug panašumų su de- 
koratyviais subtiliu linijiniu piešiniu išsiskiriančiais persų ir asirų bareljefais. Šiuos stiliaus ir 
plastinių formų panašumus tikriausiai galime paaiškinti gausėjančiais prekybiniais ir kultū- 
riniais ryšiais su Persų imperijos teritorijoje skirtingu metu išsiskleidusiais Baktrijos, Partos, 
Horasano, Nišapūro kultūros ir meno centrais, kuriuose ji tradiciškai buvo išplitusi. 

Šešių dinastijų ir Tang epochos laikais skulptūra pasiekia savo klestėjimą ir intensyviai plė- 
tojasi iki XIII a., po to palaipsniui menkėja ir išgyvena nuosmukį. Kinų monumentalioji skulptūra 
lyginant su kitų civilizacijų skulptūros tradicijomis išsiskiria kai kuriais specifiniais bruožais, 
pirmiausia harmoningo santykio tarp kanono keliamų reikalavimų, realistiškumo, ekspresijos ir 
atskirų charakteringų detalių dekoratyvumo. Kalbant apie kanonizavimo tendenciją, galime teigti, 
kad daug panašių formalių ir kompozicinių sprendimų regime įvairiose epochose ir skirtingos 
plačios kinų imperijos regionuose. Kanoniškumas čia reiškiasi kaip savitas konkrečių gyvūnų 
detalių simbolinis traktavimas. Ypatingas kinų skulptorių dėmesys ekspresijai yra paaiškinamas 
energetinės meninės kūrybos koncepcijos poveikiu, kurios menkesnė įtaka regima į meditacinių ir 
rimties aspektų išryškinimą nukreiptoje čanbudistinėje tradicijoje, vaizduojančioje Budhhą ir kitus 
šios krypties panteono religinius personažus. Čia kaip ir įvairių gyvūnų skulptūrose pagrindinis 
dėmesys kreipiamas į simbolinę prasmę turinčių dekoratyvių kanoniškų detalių išryškinimą. 

Kinijoje, nors ir vyrauja rašto žodžio kultūros kultas, tačiau greta skleidžiasi ir kitas pana- 
šus į Egipto pomirtinio gyvenimo kultas, todėl daug vertingų skulptūros meno kūrinių išlieka 
laidojimui skirtuose imperatorių ir kitų įtakingų valstybės veikėjų memorialuose. Tad galime 
teigti, kad iš daugybės tradicinės skulptūros formų estetiniu požiūriu svarbi yra laidotuvių 
kompleksų monumentalioji skulptūra, kurios reprezentatyvūs pavyzdžiai yra išdėstomi prie 
vadinamojo „dvasios kelio“, vedančio į centrinę memorialinio ansamblio dalį. Tai dažniausiai 
Han, Tang ir Ming epochų abiejose tokio kelio pusėse išdėstytos poros stambių simbolinę 
prasmę turinčių realių ar mitinių gyvūnų liūtų, dramblių, žirgų-drakonų, vienaragių, arklių, 
tigrų, bulių, šernų stambios apimtinės skulptūros. Iš garsiausių šio tipo skulptūros pavyzdžių 
pirmiausia verta išskirti II a. pr. m. e. skulptūras Šensi provincijoje prie Maolinio pilkapio ir 
toje pačioje provincijoje Tang epochos Cianlinio pilkapius, prieigas prie kurių puošia įspū- 
dingos monumentalios gyvūnų figūros. Pastarasis kompleksas išsiskiria statiškomis gyvūnų 
figūromis, kurioms būdingas natūralizmas, formų apibendrinimas, sąlyginumas, masyvumas. 
Greta regime ir natūralaus dydžio su visa karine apranga kariūnus. Jų veido bruožai ir aprangos 
detalės dekoratyviai stilizuotos. 


209 


Antanas Andrijauskas. VAIZDUOTES ERDVES: TRADICINE KINY ESTETIKA IR MENAS 


Budistiniai skulptüriniai reljefai, iškalti uolose Dazu vietovėje. Oin imperatoriaus mauzoliejaus terakotinė 
VII- Xa. kariuomenė. 246-208 m. pr. m. e. 


Kiek kitoks yra skulptūrų ansamblis Ming dinastijos įkūrėjo Zhu Yuanzhang laidojimo 
komplekse netoli Nankino. Kelyje į aukštesnėje vietovėje esančią kapavietę buvo nutiesta va- 
dinamoji „dvasių alėja“, kurioje išdėstyta 14 porinių iš granito iškaltų realių ir mitinių gyvūnų 
figūrų: liūtų, dramblių, kupranugarių, vienaragių ir kitų gyvūnų. Lyginant su analogiškomis 
mūsų aptartomis Tang epochos skulptūromis, šiame komplekse ženkliai sumažėja jų dydis, 
tačiau išlieka panašus jų traktavimo natūralizmas, skobiamų formų masyvumas, statiškumas, 
tik plastinių formų pateikimo stilius yra rafinuotesnis. Čia atsiranda įvairios dekoratyvios 
ornamentinės struktūros, skulptūrų pozos yra natūralesnės ir gracingesnės. 

Kita svarbi monumentaliosios skulptūros forma yra uolose išskobta budistinių vienuo- 
lynų skulptūra, kuri skverbiasi į Kiniją nuo trečio amžiaus, tačiau apogėjų pasiekia valdant 
Tang dinastijai. Ji išsiskiria įspūdingais masteliais ir apibendrintomis formomis. Ši skulptūros 
tradicija glaudžiai susijusi su iš Indijos plintančiomis budistinės skulptūros formomis; įvairiais 
apibendrintais Budhhos, archatų, bodisatvų ir kitų budistinio dievų panteono vaizdiniais, kurie 
dvelkia asketiškumu, paslaptingumu ir elegancija. Lyginant su indiška budistinės skulptūros 
tradicija, kinų menininkai daugiau pabrėžia skulptūrinės formos masyvumą ir linksta į pla- 
tesnius vaizdinių apibendrinimus. 

Kita specifinė kinų skulptūros forma yra plačiai paplitusi dažniausiai smulki laidojimo skulp- 
tūra, kuri vaizduoja žmonės, karius, žirgus ir įvairius kitus gyvūnus, lydinčius laidojamą asmenybę 
įpomirtinį gyvenimą. Tai dažniausiai terakotinės, iš akmens, medžio, metalo sukurtos skulptūros, 
kurios yra įvairaus dydžio ir formų. Garsiausi išlikę šią skulptūros raidos tendenciją reprezentuo- 
jantys kūriniai yra Qin imperatoriaus Shi Huang Di milžiniškos terakotinės kariuomenės karių ir 
žirgų skulptūros, kurios išsiskiria pabrėžtinai realistine kuriamų vaizdinių traktuote. Panašiuose 
laidojimo ansambliuose aptinkama ir daugybė kitokios iš įvairių medžiagų pagamintos, netgi 
spalvotos ir glazūruotos skulptūros, vaizduojančios šokėjas ir įvairius gyvūnus, pavyzdžių. 

Dar viena reikšminga skulptūros rūšis yra įvairių šventyklų skulptūra, kuri pradeda plėtotis 
Han dinastijos valdymo metu, tačiau reikšmingas šios skulptūros pakilimas regimas Tang ir 
Song epochose, kada sukuriama daug didingus šventyklų ansamblius puošiančių skulptūrų. 

Ming ir Qing dinastijų imperatoriskicji mauzoliejai Didysis Lešano Buddha, Sičuano provincija. 
Aukštis 70,7 m, 713-803 m. 


Estetiniu požiūriu mažiau reikšminga yra plačiai paplitusi Kinijoje smulki dekoratyvinė taiko- 
moji skulptūra ir dekoratyvines rūmų, pilių, apsauginių sienų, laidojimo memorialų dekoravimo 
funkcijas atliekantys iš įvairių akmens rūšių išskobti reljefai, kurie, būdami įvairių formų, tačiau 
nepretenduoja į ypatingą estetinį subtilumą ir vertę. 

Atskira plačiai išplitusi Kinijoje skulptūros forma yra smulkioji iš medžio, akmens, nefrito, 
dramblio kaulo, metalo kuriama skulptūra. Lyginant su kita panašių skulptūros formų išplitimo 
civilizacija Egiptu, Kinijoje galime pastebėti ne tik išorinius panašumus, tačiau ir esminius 
skirtumus. Pirmiausia - tai išskirtinis dėmesys įvairioms apimtinėmis gyvūnų formoms, 
kurios dėl religijų, kraštovaizdžių, faunos ir, svarbiausia, skirtingų estetiškumo sampratų evo- 
liucionuoja skirtingomis kryptimis. Esminis šių didžių mažosios plastikos tradicijų skirtumas 
išryškėja didesniu kinų skulptorių dėmesiu apimtinėms formoms, potraukiu groteskui ir lakios 
vaizduotės polėkiams. 


Kinų sodų meno estetika 


Be mūsų aptartų meno formų, Kinijai būdinga ir unikali parkų ir sodų meno estetikos tradicija. 
Gvildenant ją iškart išnyra mums įprastų lietuviškų sąvokų adekvatumo problema įvardinant 
šį sudėtingą kinų estetinės ir meninės kultūros reiškinį. Lietuvių kalboje yra dvi artimos kinų 
sodų menui sąvokos sodas ir parkas. Pirmoji iškart jau pasąmonės lygmenyje asocijuojasi su 
greta tradicinio lietuvio namo esančiais vaismedžių ar vaiskrūmių grupėmis apsodintais žemės 
plotais, kurių pagrindinis tikslas - praturtinti gyventojų maisto racioną, kas visiškai svetima 
kiniškai sodo sampratai. O išgirdus kitą tarptautinę sąvoką „parkas“ vaizduotėje iškyla prie 
dvarų seniai sukurti landšaftiniai parkai arba taip pat parkais vadinamos į miestų teritorijas 
patekusios natūralios gamtos oazės, kurios pritaikomos žmonių poilsiui, pasivaikščiojimams ir 
kitoms pramogoms. Kinų tradicinių sodų kūrimo estetikoje nėra šios lietuviškų ir europietiškų 

Penkių šimtų budistinių skulptūrų šventykla šalia Pekino interjeras 


sąvokų sodas ir parkas priešpriešos. Skirtinguose kinų sodų estetikos tipuose, o jie stulbina savo 
kompozicijos formų ir išraiškos priemonių įvairove, aptiksime ir viena, ir kita. Čia iš tikrųjų 
regime visą natūralios ir žmogaus pastangų patobulintų gamtos formų įvairovę, kuri jungia į 
vieningas sistemas natūralius kalnų, uolų, miškų, ežerų, upių, įvairiausių augalų elementus su 
žmogaus iškastais tvenkiniais, nutiestais takeliais, pastatytais paviljonais, tilteliais, aptvarais ir 
persodintais augalais. 

Kinų sodų estetikai stipriausią poveikį daro dviejų pagrindinių filosofinių mokyklų daoizmo 
ir čan skelbiami idealai. Daoizmas glaudų žmogaus ryšį su jį supančiu gamtos pasauliu skelbia 
pamatiniu savo estetikos principu, kuris persmelkia kinų sodų estetiką. Natūralios žmogų pri- 
glaudžiančios gamtos grožis buvo suvokiamas kaip pagrindinė žmogui gyvybines ir kūrybines 
energijas teikianti versmė. Šiuos požiūrius perima ir interiorizuoja čan šalininkai, kurie nuose- 
kliau nei daoistai, nusišalindami nuo įvairių išorinio gyvenimo formų, bėga į natūralios gamtos 
prieglobstį. Šių dviejų krypčių estetiniams idealams išplitus aristokratijos ir meninio šalies elito 
sluoksniuose iš daoizmo ir čan adeptų perimta vienatvės ir atsiribojimo nuo visuomeninio gy- 
venimo šurmulio tradicija tampa neatsiejama daugelio intelektualių žmonių gyvenimo dalimi. 

Šioje šalyje atsiranda daug savitais estetiniais ir stilistiniais principais išsiskiriančių 
parkų ir sodų meno tradicijų, iš kurių svarbiausi yra šie tipai: imperatorių rūmus supantys 
parkai, imperatorių medžioklėms ir pokyliams skirti parkai, budistiniai rojų simbolizuo- 
jantys sodai, meditaciniai skirti gamtos grožio kontempliacijai daoistiniai sodai, asketiški, 
kupini metaforiškų poteksčių čan tradicijos sodai, intelektualų pamėgti peizažiniai sodai, 

Vasaros rūmai. Imperatoriškasis sodas. Pekine, XII-XVIII a. 


kurie išsiskiria rafinuotumu panaudojant natūralias konkrečios vietovės estetinio poveikio 
galimybes. Jų dydis yra labai įvairus, jis varijuoja nuo milžiniškų imperatoriškų iki kamerinių 
intymių poetinių sodų. Iš visų minėtų sodų-parkų tradicijų šios kinų meno srities estetinių 
principų savitumas ryškiausiai atsiskleidžia dviejuose tipuose: imperatoriškuose parkuose 
ir peizažiniuose soduose 

Šios rafinuotos kinų kultūros ir meno sritys, nors duomenys apie ją sklido nuo XVII jezuitų 
misionierių Kinijoje, ypač Apšvietos laikų, kai Europoje nuvilnijo susižavėjimo kinų kultūra 
vadinamoji chinoserie mada, tačiau kinų sodų meno estetiniai principai išliko menkai pažįstami. 
Ilgą laiką kinų sodų pažinimą Vakaruose užgoždavo kinų sodų meno tradicijų sekėjų japonų 
sukurtų dzen sodų tyrinėjimai. Išsamesni kinų sodų moksliniai tyrimai Vakaruose prasidėjo 
tik po Antrojo pasaulinio karo, kai garsus kinų meno žinovas švedų mokslininkas Osvaldas 
Sirėnas 1949 metais išleido studiją Gardens of China („Kinijos sodai“), o po metų ir kitą China 
and Gardens of Europe of the Eighteenth Century („Kinija ir Europos sodai Apšvietos amžiuje“), 
kur pirmą kartą išsamiau lyginamuoju aspektu aptariami pagrindiniai jo estetiniai ir meniniai 
principai. Iš kitų svarbesnių šiai sričiai skirtų tyrinėjimų verta paminėti Maggie Keswick (1978), 
L. Ledrose (1983), Craig Clunas (1996), Vladimiro Maliavino (1997, 2000), Michelio Baridono 
(1998), Rėmi Tano (2009) ir kitus tyrinėjimus. 

Kinų sodų meno tradicija kaip ir daugelis kitų su utilitariniais aspektais susijusių meno 
sričių pasižymi ilgaamžiškumu. Imperatoriškų parkų ansamblių kūrimo tradicija yra sena, 
jos ištakų reikia ieškoti Yin epochoje, kada valdovai rengdavo juose medžiokles ir pokylius. 
Tačiau detalesni imperatoriškų parkų aprašymai rašytiniuose šaltiniuose siejami tik su Zhou 
dinastijos valdymo laikais (1066-221 m. pr. m. e), kai parkai ir kamerinių sodai yra suvokiami 
kaip valdovo ir jo valdomos valstybės galios simbolis. Seniausias tekstas, kuriame užsimenama 
apie juos yra „Poezijos kanonas“). 

Peizažo sodai, skirtingai nuo imperatoriškų parkų, susiformuoja daug vėliau ir yra skirti 
pirmiausia žmogaus nusišalinimui nuo išorinio pasaulio ir intymiam bendravimui su natūralios 

gamtos grožiu ir harmonija. Ši kinų sodų tradicija turi aiškiau išreikštus estetinius principus ir 
semiotines jų kūrimo schemas, kurios yra pajungiamos pagrindinio minėto tikslo įgyvendi- 
nimui. Tam kūrėjų yra pasitelkiamos sodo erdvę apribojančios sienos, kurios padeda sukurti 
uždarą, izoliuotą nuo kasdienio pasaulio natūralios ir nepastebimai patobulintos gamtos sim- 
biozės erdvę, tarsi pabrėžiančios apribotoje erdvėje esančių žmonių atsiribojimą nuo supančios 
sodą aplinkos ir joje esančių rūpesčių. Vadinasi, peizažinio sodo komponavimo pagrindinis 
uždavinys - sukurti sumažintą gamtos grožio modelį, kuris atspindėtų jos metų laikais besi- 
keičiantį grožį ir harmoniją. Tai paverčia kinų peizažo sodus tuo estetiniu fenomenu, kuris turi 
didžiulį poveikį įvairių stilių japonų kamerinių sodų plėtojimo tradicijai. 

Tradicinių kinų sodų kūrimo estetinius principus fragmentiškai pradeda aptarinėti dar 
klasikinio periodo dailininkai ir poetai, kurie soduose regi svarbų savo prigimčiai ir kūrybinei 
saviraiškai aplinką. Han dinastijos valdymo laikais, veikiant senesnių imperatoriškų parkų 
estetiniams principams, jau formuojasi užuomazgos kameriškų vaizdingose vietovėse įkurtų 
užmiesčių poilsio rezidencijas supančių sodų, kurie natūralios gamtos elementais atkuria 
tuometines kinų pasaulio sandaros sampratą. Tačiau kokybiškai nauji sodo, kaip sudėtinės 
kinų menų sistemos estetiniai principai, pradeda klostytis į vieningą sistemą tik dėl daoizmo 
ir budizmo estetikos, kuri, praturtinusi ankstesnę sodo sampratą sakraliais religiniais ir filoso- 
finiais elementais, žmogaus valia įsibrauna į natūralią gamtą, keičia jos sudėtinius elementus. 

Menų sąveikos tendencijos sodų mene stiprėja V a. poeto Tao Yuanming ir Tang epochos 
budizmo adeptų estetinių idėjų poveikyje. Anot daoizmo ir budizmo šalininkų estetikos, sodai 
turi ne tik palaikyti glaudų žmogaus ryšį su supančiu gamtos pasauliu, tačiau ir priartinti jį prie 
kuriančiųjų kosminių jėgų, padėti iš jų pasisemti kūrybinės energijos. Anot Maggie Keswick 
pastebėjimo, „vienas iš sodo kūrimo tikslų yra pažadinti slaptą vienybės su kosmosu jausmą“ 
(Keswick, 1978, p. 74.). Vadinasi, kinų sodų meno kūrimo estetika yra neatsiejama daoistinės 
ir čan estetikos tradicijų šalininkų aukštinamo holistinio pasaulėvaizdžio, kurio centre yra 
harmoningas gamtos pasaulis. Šios pakraipos kinų sodai yra sukurti nusišalinimui nuo išorinio 
pasaulio ir juose siekiama remiantis lakios vaizduotės polėkiais atkurti natūralius kosmoso 
ir gamtos pasaulio vaizdus. Todėl kiekviena sudėtinė sodo kompozicijos detalė, kiekvienas 
panaudotas objektas čia iškyla kaip didžiųjų Visatos mįslių įminimo raktas. 

Reprezentatyviausi sodai dažniausiai, remiantis pamatiniais daoizmo ir čan estetikos 
principais, yra kuriami vaizdingose kalnų vietovėse prie ežerų ar kitų vandens telkinių, kurių 
tolumoje regimi kalnai, ar jų virtinės. Jų estetikos išeities principu tampa pirmapradės Tuštumos 
idėja, kurią simbolizuoja paskiros sodo erdvę apribojančios baltos sienos. Jos yra tarsi fonas, iš- 
ryškinantis gamtos elementų medžių, krūmų, uolų, šimtai skirtingų dekoratyvių akmenų rūšių, 
smėlio, gėlių ar kitokios augmenijos įvairovės kompozicinę sandarą. Čia neaptiksime Vakarų 
parkams būdingų tiesių alėjų, simetriškai išdėstytų vejų, klasikinių skulptūrų, nieko tokio, kas 
primintų žmogaus aktyvų „įsibrovimą“ į gamtos pasaulio pirmapradę harmoniją. Priešingai, 
visi įsibrovimo ir gamtos „tobulinimo“ pėdsakai čia yra subtiliai maskuojami, pasitelkiant daugelį 
per amžius susiklosčiusių komponavimo principų išraiškos ir „natūralumo“ imitavimo galimybes. 

Daug gražių žodžių šlovinančių sodų teikiamos aplinkos ir rimties vertę kūrėjui aptiksime 
„vėtros ir srauto“ šalininkų, didžiųjų Tang epochos poetų ir Song bei Yuan intelektualų trak- 
tatuose, eilėse, ese, dienoraščiuose. „Vėtros ir srauto“ šalininkai (Wang Xizi, Tao Yuanming) 
įkvėpia sodų estetikai poetinę dvasią, o didieji Tang poetai (Bai Juyi, Wang Wėi, Li Bai) bei Song 

intelektualai (Su Shi, Mi Fu) ja praturtina nau- 
ju turtingu literatūriniu ir meniniu kontekstu. 
Nuo Song iki Ming dinastijos valdymo laikų 
sodų estetika patiria stiprų menų hierarchijoje 
įsiviešpatavusios peizažo tapybos poveikį. 

Rafinuota kinų landšaftinių sodų meno 
estetika pirmą kartą detaliai išplėtojama 
XVII a. Ming dinastijos valdymo metu gyve- 
nusio intelektualo, žinomo peizažo tapybos 
meistro Ji Cheng (1582-1642) parašytame - 
kinų sodų menui skirtame estetiniame trak- 
tate Yuan Ye („Sodo menas“), kurį galime 
laikyti savotišku sodų estetikos sąvadu ir kartu 
jų kūrimo vadovėliu. Šis parašytas 1631 m. ir Klasikinis Sudžou sodas. IV a. 
paskelbtas tik po trijų metų traktatas iki šiol 
yra laikomas pamatiniu kanoniniu kinų sodų meno tekstu. Gimęs įtakingo pietų Kinijos Sudžou 
apylinkių aristokratų šeimoje jaunystėje. Ji Cheng gauna įvairiapusį išsilavinimą, išgarsėja kaip 
peizažo tapybos meistras ir privačių sodų kūrėjas. Jis sukuria daug nuostabių sodų Jangdžou 
ir Sudžou apylinkėse ir tampa pripažintu šios srities meistru, nekvestionuojamu sodų meno 
autoritetu. 

Įkvėpimo Ji Cheng semiasi iš dviejų didžių peizažo tapybos meistrų Guan Tong ir Jing Hao 
paveikslų, kuriuose regi tobulą gamtos harmonijos idėjos įsikūnijimą. Iš tikrųjų jo sodo estetika, 
sekdama peizažo estetikos tradicija, remiasi pastarosios kompozicijos principais kuriant sodus. 
Ilgam pasinėręs į sodų kūrimo subtilybes ir pasiekęs pripažinimą šioje srityje ilgainiui jis ryžtasi 
kruopštaus darbo metais sukauptą patirti išdėstyti minėtame pirmame fundamentaliame sodų 
kūrimo principams skirtame veikale. Jame glaustai aptariama sodų meno genezė, specifiniai jų 
bruožai, pateikiama žinių iš šio meno istorijos, aptariami skirtingi sodų tipai, jų paskirtis, sti- 
listinės charakteristikos, pagrindiniai skiriamieji bruožai, komponavimo principai pateikiama 
daug praktinės papildomos medžiagos brėžinių, schemų pavidalu, analizuojamos skirtingų sodo 
sudėtinių elementų parinkimo ir derinimo problemos. Tarsi tobulindamas realios gamtos trūku- 
mus, jis dirbtinėmis priemonėmis siekia kaip ir peizažo tapyboje sukurti skirtingas funkcijas ir 
nuotaikas išreiškiančių sodų koncepcijas ir jas pagrįsti įvairiomis kompozicinėmis schemomis. 

Daugelis pagrindinių aptariamoje knygoje sodo sudėtinių komponentų yra kupini di- 
džių simbolinių prasmių, kurias lygiai taip pat kaip ir peizažo ritinėlio vaizdinius suvokėjas 
vertina jau pasąmonės lygmenyje šifruodamas simbolinių kodų sluoksnius. Pagrindinis sodo 
meno meistro uždavinys - sugebėti pasitelkiant smulkių sodo detalių simboliniam mąstymui 
teikiamas estetinių užuominų galimybes, prabilti apie didžius su pamatiniais žmogaus būties 
klausimais susijusius dalykus. Kitais žodžiais tariant, kuo mažiau kalbant jo arsenale esančiomis 
simbolinėmis meninės išraiškos priemonėmis, tuo daugiau būtina pasakyti. 

Tekste kalbama apie šešias pagrindines parankiausias harmoningo sodo kūrimo vietas: miškais 
apaugusius kalnus, miestus, kaimus, neapgyvendintas užmiesčio teritorijas šalia rūmų ant upės ar 
ežero kranto. Palankiausia peizažo sodo kūrimui vieta Ji Cheng skelbia mišku apaugusias kalnų 
vietoves, kurios nereikalaudamos dirbtinio žmogaus įsikišimo suteikia jiems labai reikalingas įvairių 

nuotaikų išgavimui palankias sąlygas. „Kuomet jkuri sau sodą - ar kaime, ar mieste, – aiškina 
jis, - pirmiausia reikia pasirinkti nuošalią vietą. Išsodinant medžius, reikia pašalinti piktžoles, sodo 
elementus išdėstyti atsižvelgiant į konkrečią vietovę, o vandenyje išsodinti vandens gėles. Išilgai 
takelių te driekiasi slyvos, akmenys ir bambukai - jie žadins mintis apie tūkstančius rudenių. Te 
siena paslepia vešli augmenija, o namų stogus medžių viršūnės. Nuo akmens kalniukų ir paviljonų 
tolyn krypsta žvilgsnis — visur įstabus vaizdas“ (Ji Cheng, cit. pagal: Maliavin, 1997, p. 341). | 

Sodo kūrimo estetikoje vanduo didžios simbolinės prasmės daoizmo ir čan estetikoje 
gamtos elementas yra nepaprastai svarbus kuriamos kompozicijos veiksnys. Kuriant sodus 
kaimo vietovėje Ji Cheng rekomenduoja netaisyklingos formos lanksčių linijų tvenkiniams 
skirti tris dešimtadalius kuriamo sodo ploto. Vienas svarbiausių sodo kūrimo principų yra 
skirtingų sodo komponentų atitikimas, jungimasis sąveikavimas nuo architektūros, interjero 
ir daugybės įvairiausių negyvos ir gyvis gamtos komponentų, kiekvienas iš kurių turi surasti 
savo vietą ir harmoningai sąveikauti su kitais, savo didžiu, forma, spalva ir kitais bruožais. Kitas 
kertinis daoistinės estetikos principas yin ir yang pusiausvyros išlaikymas. Vyriškus, kietus, 
sunkius, šviesius, šiurkščius kalnus ir uolas čia atsveria minkštas, takus, tamsus, atspindintis 
tai, kas randasi aukštybėse ar anapus, vanduo. Todėl Ji Cheng, turėdamas omenyje tobulą yin 
ir yang pusiausvyrą ir svarbiausius sodo kūrimo principus, teigia, kad geriausia vieta sodui 
yra ežero krantas su už jo tolumoje stūksančiais kalnais. Kiti nemažiau svarbūs iš daoizmo 
estetikos išplaukiantis principai yra savaimingumas, paprastumas, natūralumas, nepaliestas, 
nepadailintas grožis, kuris visu grožiu atsiskleidžia keičiantis metų sezonų spalvoms. Kalbant 
apie vieno sodo grožį jam priskiriami šie žodžiai: „Nors visa tai yra sukurta žmogaus, tačiau 
skleidžiasi Dangaus tobulumas“ (Ji Cheng, cit. pagal: Maliavin, 1997, p. 341). 

Valdant Tang ir Song dinastijoms pasiturinčiuose imperijos sluoksniuose plinta landšaf- 
tinių sodų kūrimas gražiose kalnų vietovėse, upių atsišakojimuose, vingiuose arba tiesiog prie 
vaizdingų ežerų krantų statant įvairių didžių į gamtos aplinką įkomponuotus paviljonus ir tokiu 
būdu „pasiskolinant“ natūralios gamtos plotelius nuosavo kamerinio sodo erdvės kūrimui. Ku- 
riamo landšaftinio sodo estetiniu pagrindu tampa laukinės gamtos pirmapradžio natūralumo 

ir yin ir yang pradų pusiausvyros bei harmonijos idėja, kuri turi sustiprinti kontempliuojanciy 
gamtos grožį žmonių vientisumo su natūralios gamtos elementais jausmus. Kinų sodai yra skirti 
įvairiais metų laikais besikeičiančių gamtos ciklų grožio kontempliacijai ir meditacijai. Iš čia 
plaukia vienas pagrindinių sodo estetinės kompozicijos tikslų, pažadinti suvokėjo vienybės su 
natūralios gamtos stichija jausmus. Todėl ir kiekvienas subtiliai išmąstytas sodo kompozicijos 
elementas, menkiausia charakteringa detalė turėjo priklausomai nuo sodo stiliaus, funkcijų 
skatinti suvokėjo vaizduotę, padėti jam pajusti žmogiškosios būties laikinumą, ar atgaivinti 
savo išblėsusias kūrybines jėgas ar susilieti su amžinybės pojūčiu. 

Song epochos estetikoje jau sukuriami skirtingos paskirties pastatų ir juos supančios 
aplinkos formavimo architektūriniai standartai: rūmų, šventyklų, mauzoliejų, gyvenamųjų 
namų, parkų, sienų, vartų ir pan. Svarbiausia kuriant sodą teisingai pagal fengšui principus 
išdėstyti pastatus ir gamtos grožio kontempliacijai skirtus paviljonus, savo fasadais atsuktus į 
pietus. Nors kinų sodai visada siejasi su įvairiais architektūros pastatais ir kitais smulkesniais 
elementais, tačiau asketiška sodo estetika rekomenduoja niekuomet nestatyti ištaigių pastatytų 
ir kiek tik tai įmanoma didesnius pastatus slėpti, maskuoti natūralios gamtos detalėmis, kad jie 
neužgožtų gamtos skleidžiamos gaivumo ir, svarbiausia, su būties pilnatve susijusio harmonijos 
jausmo. Pamatiniu architektūrinės kompozicijos estetiniu principu tampa jos neryškumas, 
„atvirumas“ gamtai, harmoningas pastato santykis su jį supančia aplinka. 

Šis pastatų ir paviljonų neatsiejamas ryšys su supančiu gamtos pasauliu suteikia galimybę 
ir pastatų viduje esantiems žmonėms nuolatos jausti čia pat esančios gamtos alsavimą. „Atvėrus 
salės duris švarus vėjas gaivina veidą; atveri vartus, pavasario alsavimas užpildo kiemą. Sėdėdamas 
užsisklendęs deklamuoji odes, ir kvapnios žolės jausmingai atsiliepia. Prie nušluotų takelių žydi 
orchidėjos; subtilus jų aromatas įsiskverbia į patalpas [...] Lygiame vandens paviršiuje - smulkios 
bangelės; vėjelis atneša šviežumą į išskleistą guolį“ (Ji Cheng, cit. pagal: Maliavin, 1997, p. 351). 

Iš čia plaukia kitas svarbus sodų architektūrai keliamas funkcinis reikalavimas glaudus eksterjero 
ir interjero, išorinio ir vidinio ryšys, jų „atvirumas“ gamtos vaizdų kontempliacijai, garsams, kvapams 
ir pan. „Nors sode skleidžiasi vidinis ir išorinis pradai, tačiau peizažo kūryboje negalima sureikšminti 

nei arti, nei toli esančių detalių. Spindintys kalnai krypsta aukštyn, padengti ryškiu pastato laku, 
persmelkiantys dangų, ir tolumą, įsidriekusią tiek, kiek aprėpia akių žvilgsnis — vulgarus vaizdas, 
visa tai užgožia, o subtiliame peizaže visa tai skleidžiasi“ (Ji Cheng, cit. pagal: Maliavin, 1997, p. 351). 

Peizažiniuose sodų kūrimo tradicijos konkrečiuose šalies regionuose ir skirtingose vienuo- 
lynų kongregacijose išsiskiria savitais bruožais, profesiniai sodų kūrimo įgūdžiai iš mokytojo mo- 
kiniams neretai perduodami per daugybę kartų. Kuriant sodus remiamasi geomantijos ar fengšui 
žiniomis, kruopščiai pasirenkamos vaizdingiausios gamtos vietovės, iškasami įvairių konfigūracijų 
tvenkiniai, natūraliai išdėstomi uolų fragmentai, akmenys, suformuojami smėliu išbarstyti vin- 
giuojantys takeliai, pasodinami įvairūs, neretai čia niekuomet neaugę, augalai įvertinant jų spalvų 
kaitos dėsningumus konkrečiais metų laikais. Vieną svarbiausių peizažo sodo sudėtinį elementą, 
vandenį, be minėtų tvenkinių, neretai reprezentuoja ir įvairūs uždari vandens srautai, upeliai, 
upeliukai, kriokliai. Jų pakrantėse dažniausiai sodinami medžiai yra pušys, gluosniai, laukinės 
slyvos, topoliai, kiparisai, bananmedžiai, bambukas, magnolijos. Vien akmenų naudojamų sodo 
kompozicijai buvo pasitelkiama per šimtą skirtingų faktūrų, formų, spalvų. 

Greta natūralios gamtos elementų į sodo visumą jauga ir įvairūs architektūros elementai: 
pavėsinės, dengtos galerijos, įvairios paskirties paviljonai, tilteliai ir pan. Taip sodų meistrai 
ilgainiui suformuoja tokią sodo sudėtinių dalių visumą, kuri tampa sumažintu simboliniu 
pasaulio modeliu. Kita vertus, kinų sodai atspindi ir brandžiai kinų estetinei sąmonei būdingą 
menų sąveikos idėją, kadangi sujungia kai kuriuos poezijos, tapybos, skulptūros, architektūros 
ir kitų menų estetinius principus. Todėl sodas, be pagrindinių jį sudarančių komponentų, yra 
papildančiais įvairiais „dirbtiniais“ kruopščiai iki smulkiausių detalių planuojamas pagal sudé- . 
tingą estetinių principų sistemą. Šių jungiamųjų ir maskuojančių, imituojančių realius objektus 
segmentų tikslas prislopinti ar apskritai panaikinti dirbtinai sukurtos architektūros įsiveržimą į 
natūralios gamtos pasaulio stichiją. Iš čia plaukia ir kitų svarbių komponavimo principų svarba: 
išorinio chaoso, simetrijos vengimo, laisvos vaizduotės polėkių ir improvizacinio prado sodo 
kompozicijose išryškinimas. 

Kinų sodas sujungia ne tik natūralaus gamtos pasaulio ir žmogaus sukurtos urbanizuotos 
erdvės elementus, tačiau ir su jais susijusią universalesnę kosminio pasaulėvaizdžio holistinę 
sampratą. Mažytėje miniatiūroje subtilių simbolių kalba siekiama perteikti tų būties procesų 
pilnatvę ir įvairovę, į kuriuos yra įtrauktas žmogaus gyvenimas. Todėl konstruojant sodą išskirtinę 
svarbą įgauna pirmapradžių elementų: Žemės, Dangaus, akmenų, vandens, augalijos junginys. 
Vientiso pasaulio paveikslo kūrimas yra vienas pamatinių sodo kūrimo ir jo sudėtinių kompo- 
nentų išdėstymo principų. Iš čia plaukia jo holistinis ir panoraminis pobūdis, siekimas įtraukti į 
save ir įvairias žmogiškos būties filosofinio apmąstymo formas. Jo kūrimo esmėje slypi kai kurie 
garsiai nedeklaruojami estetiniai kriterijai, tačiau nėra iš anksto griežtai apibrėžtų taisyklių, jas 
kiekvienas tikras sodo meistras sukuria pats, remdamasis savo patirtimi, intuicija, estetiniu skoniu. 
Sodų kompozicijose lakios vaizduotės ir fantazijos polėkiai įvairiais pavidalais susipina su formų 
griežtumu, stiliaus glaustumo ir grynumo ieškojimais. Taigi sukuriama stulbinanti kinų sodų 
kompozicinių sprendimų ir gamtos bei sukurtų jų elementų santykių įvairovė. „Vienas akmenų 
kalnelis gali iššaukti gausybę atsakų; kumščio dydžio akmuo, pagimdyti daug jausmų“ (Ji Cheng, 
cit. pagal: Maliavin, 1997, p. 358). Nors Kinijoje įvairiais istoriniais tarpsniais išsikristalizavo 
nemažai įvairių kiniškų sodų stilių, tačiau jų estetika iki itin subtilaus dekoratyvaus ir subtilaus 
meno aukštumų buvo išplėtota kinų meno tradicijas perėmusioje Japonijoje. 

Kinų kultūroje per šimtmečius susiformuoja vieningas muzikos idėjų ir meninės kūrybos 
formų kompleksas, vadinamas bendrine sąvoka - muzika (yue). Svarbiausia jungiamaja šio 
komplekso dalimi yra plačiausia prasme traktuojama muzika, kuri, susipindama su mitiniais 
vaizdiniais, ritualais, filosofiniais, etiniais, estetiniais ir religiniais požiūriais, sujungia daugelį 
kitų žmogaus kūrybinės veiklos apraiškų, pavyzdžiui, dainuojamąją poeziją, šokį, dramą, ka- 
ligrafiją, tapybą, įvairius ritualus ir ceremonialus. Į yue sąvoką taip jjungiamos aiškiais struk- 
tūrinės organizacijos principais išsiskiriančios įvairios grožio ir harmonijos formos. Glaustai 
tariant, muzika plačiąja prasme tradicinėje kinų kultūroje laikoma visa tai, kas turi potencijoje 
garsinę arba ritminę raiškos formą (tačiau tai ne absoliutus reikalavimas)ir teikia žmogui vidinį 
dvasinį pasitenkinimą, džiaugsmingumo bei būties pilnatvės jausmus. Šiame skyriuje pagrindi- 
nį dėmesį sutelksime į estetinius kinų tradicinės muzikos aspektus, jos prigimtį aiškinančias 
filosofines teorijas, aptarsime muziką kaip svarbią kosmologinio, estetinio pasaulio pažinimo 
dalį, aiškinsimės istorinių muzikos formų savitumą ir raidos ypatumus. 

Muzikai, anot senųjų kanoniškų tekstų, kinų kultūros tradicijoje jau nuo senovės tenka 
privilegijuota vieta kultūros vertybių ir menų hierarchijoje. Jai priskiriama magiška poveikio 
galia žmonėms, visuomenės, valstybės institucijų funkcionavimui, o kilmė siejama su kosmogo- 
ninėmis teorijomis, įvairių ritualinių, etinių ir estetinių bruožų visuma. Seniausiuose tekstuose 
` daug kalbama apie kosmogoninę muzikos kilmę, emocinį bei aukléjamajj jos poveikį asmenybei, 
visuomenei, valstybės gyvenimui. Nuo ankstyvųjų karalysčių ir ypač kinų imperijos gyvavimo : 
laikais dainuojamoji poezija, instrumentinė muzika, šokis, muzikinis ugdymas laikytas neat- 
siejama aristokratijos bei imperijos intelektualinio elito išsilavinimo dalimi. 

Senovės kinai įsitikinę, kad muzikos versmė yra Dangus. Seniausiuose tekstuose skleidžiasi 
kosmogoninė jos interpretacija, kurioje muzika filosofiškai aiškinama kaip savitas pasaulis, 
sukurtas remiantis didingos kosmoso sandaros pavyzdžiu, ieškoma ryšių tarp kosminių sti- 
chijų funkcionavimo dėsnių ir muzikos pagrindą sudarančių garsų pasaulio. Aiškūs ir skaidrūs 
muzikos garsai siejami su Dangumi, stiprūs - žeme. Muzikos kūrinys skirstomas kaip ir metų 
laikų ciklas į keturis dalis. Gaivališko šokio ratai šioje muzikos teorijoje simbolizuoja gamtos 
pasaulio apraiškas — vėją ir lietų. Muzika čia tiesiogiai siejama su kosminės energijos, oro gūsių, 
galingų vėjo ir lietaus srautų sukuriamų garsų sklaida. Tai paaiškina dar vieną kinų muzikos 
sampratos savitumą, kad vėjo garsų senovės Kinijoje klausomasi kaip muzikos, o neretai mu- 
zikos teorijai skirtuose tekstuose vėjas netgi tampa muzikos sinonimu. 

Muzikos esmė, anot senovės Kinijos muzikos problemas gvildenančių traktatų, glūdi garsuose. 
Gelminė garsuose glūdinti muzikos esmė šioje sampratoje yra priešpriešinama jos funkcijai. Iš čia 
plaukia seniausioms tradicinėms muzikos teorijoms būdingas įsitikinimas, kad giliausia muzikos 
prigimtis neturi funkcijos ir neišreiškia jausmų. Ji yra lygiavertė įvairiausiems pirmapradžių garsų 
atgarsiams, spontaniškam būties alsavimui, kuris skleidžiasi garsų pavidalu. Kita vertus, būties mu- 
zika neapsiriboja triukšmingais garsais, besiskleidžiančiais laike ir erdvėje. Ji yra slėpiningas būties 
ir mąstymo instrumentas, skleidžiantis didžias būties tiesas pasaulyje. Ir galiausiai kinų muzika, 
anot taiklaus Francois Picardo pastebėjimo, ignoruodama, pavyzdžiui, improvizaciją, būdingą 
dabartiniams džiazo muzikos meistrams arba indų tradicinės muzikos atstovams, niekuomet 
nesusiveda į spontaniškai šią būties akimirką besiskleidžiančią kūrybą (Picard, 1991, p. 12). Todėl 

jai svetimas improvizacinis pobūdis, kuris indų ir persų muzikos tradicijoms būdingas. Kinų mu- 
zika ~ tai tradicionalumas, normatyvumas, nuolatinis orientavimas į didžiuosius praeities kūrinius, 
jų suaktualinimas, pakartojimas, dabarties atskleidimas iš praeities sąsajų. 


Muzikos esmės apmąstymas Shijing ir Yueji tekstuose 


Seniausi muzikos paminėjimai kinų kultūros tradicijoje siejami su XVI-XI a. pr. m. e., о apie 
XV- VIII a. atsiranda ankstyviausi ritualinę muziką atliekantys orkestrai, kurių instrumentų 
pagrindą sudaro įvairūs iš bronzos pagaminti varpai, būgnai ir ankstyvieji pučiamieji instru- 
mentai. Pirmasis bandymas surinkti į vieną vietą kinų muzikinės kultūros medžiagą įgyvendi- 
namas Vakarų Zhou epochoje (XII-VII a. pr. m. e.). Anot rašytinių šaltinių, Zhou imperatorių 
rūmuose dirba 1460 muzikantų. Ilgainiui tvarkant įvairios muzikinės ir poetinės medžiagos 
palikimą atsiranda pagrindinis VI a. pr. m. e. susiformavęs senovės kinų muzikos ir poezijos 
rinkinys Shijing („Dainų kanonas“, „Poezijos knyga“, „Odžių knyga“). Šis paminklas savo svarba 
gelminių kinų kultūros, estetikos ir meno sluoksnių pažinimui gali būti prilyginamas unikaliems 
indų „Rigvedos“ ir iranėnų „Avestos“ tekstams. 

Shijing atspindi ir seniausius archajinius kinų liaudies muzikinės, poetinės kultūros ir vo- 
kalinės muzikos sluoksnius. Muzika, anot šiame paminkle plėtojamos kosmogoninės teorijos, 
atsiranda iš Didžiojo Vienio (Taiji), pirmapradžio gamtos chaoso, begarsio Dao, pirmapradžių 
gyvybinės energijos silpnųjų (yin) ir tvirtųjų (yang) impulsų, kurie savo energijų bangomis regu- 
liuoja saulės, mėnulio, planetų, žvaigždžių ir daugybės kitų Dangaus kūnų ritmingą irharmoningą 
ciklinį judėjimą. Be muzikos garsas yra betikslis, tik darnus garsų skambėjimas sukuria muziką, 
paremtą griežtais etikos (li) principais. Kanoninį aptariamos knygos teksto variantą sudaro 
305 skirtingų žanrų liaudies poezija ir dainos, kurių atrinkimą ir redagavimą tradicija priskiria 
Konfucijui. Shijing tekstas skyla į keturias dalis: populiarias liaudies dainas (guofeng, nuo 1 iki 160), 
kurios, manoma, sukurtos penkiolikoje skirtingų šalies karalysčių; 2) mažąsias odes (xiaoya, 
nuo 161 iki 234); didžiąsias odes (daya, nuo 235 iki 265); religines odes (song , nuo 266 iki 305). 
Kiekviena minėta dalis vėliau plėtojantis muzikinei kultūrai išsirutulioja į daugybę skirtingų 

neretai sinkretiškų muzikos formų, aktyviai 
sąveikaujančių su gretimomis meno rūšimis 
ir žanrais. 

Kita dar svarbesnė senovės kinų mu- 
zikos estetikos versmė yra IV-I a. pr. m. e. 
susiformavęs vienas pagrindinių konfucinio 
kanono tekstų ,, Ritualy kanonas“ (Liji) ir 
ypač jo 19 skyrius „Užrašai apie muziką“ 
(Yueji), kuris, manoma, yra prarasto „Mu- 
zikos kanono“ (Yuejing) pagrindinių idėjų 
glaustas sąvadas arba, tiksliau, rekonstruk- 


T E a cija. „Muzikos kanonas“ žuvo III a. pr. m. e. 
Liu Chen ir Ruan Zhao. [žengiant į Tiantai kalnus. 1379m. Represijų, nukreiptų prieš konfucianizmą, 
Tušas, popierius metu, o, vėliau reabilitavus pastarąjį, šios 


krypties adeptai atkuria tik kai kurias esmi- 
nes jo dalis, kurios sugrįžta į minėtą devynioliktą „Виа kanono“ skyrių. Dėl šio teksto autorystės 
seniai vyksta ginčai. Viena nuo Tang dinastijos valdymo laikų susiformavusi tradicija ją sieja su 
antros kartos Konfucijaus mokiniu Gongsun Nizi, o kita - įtakingu konfucianizmo filosofu — 
Xunzi. Tačiau yra pagrindo manyti, kad įvairiuose tekstuose minimas Gongsun Nizi buvo kita 
asmenybė, gal minėto Konfucijaus mokinio bendrapavardis, gyvenęs vėliau, valdant Han dinastijai. 
Įvade į prancūzišką Yueji teksto vertimą jo vertėja Vėronigue Alexandre Journeau taikliai 
pastebi, kad ši knyga yra „rinkinys daugiau filosofinės nei teorinės pakraipos samprotavimų, 
kurie atspindi kosmogoninį kinų pasaulio suvokimą ir mąstymo būdą, paveiktą ritualų ir mu- 
zikos“ (Journeau, 2008, p. I). Tačiau, greta kosmogoninės muzikos kilmės teorijos, Yueji tekste 
pabrėžiamas emocinis muzikos aspektas, jos ryšys su ritualu, etiniais, asmenybės auklėjimo, 
visuomenės ir valstybės valdymo principais. Taigi muzika sukuria žmonių bendrumo jausmus, о 
ritualas išryškina elgesio taisykles. Šio teksto autorių įsitikinimu, kai visuomenėje vyrauja muzikos 
dvasia, tuomet joje skleidžiasi meilė ir tarpusavio pagarba, o kai viešpatauja ritualas ir įsivyrauja 
elgesio normos, tuomet žmonės pradeda tolti vieni nuo kitų. Kita vertus, kai muzika ir elgesio 
taisyklės yra harmoningi, tuomet ir žmonių jausmai yra sustyguoti, tvarkingi, o jų išraiška yra 
elegantiškai daili. Tuomet visuomenėje įsigali grožis, nusistovi harmonija tarp priešybių, kurių 
skirtumus nesunkiai galima pajusti ir nustatyti. Ir galiausiai muzika, anot šio teksto autorių, veikia 
ir vidinę žmogaus dvasios būseną, o ritualo poveikis regimas jo išvaizdoje ir povyzoje. Muzikos 
tikslas yra harmonija, o ritualo - paklusnumas. Vadinasi, muzika yra nukreipta į individo vidinį 
pasaulį, jo jautriausius išgyvenimus, o ritualas - į išorinius dalykus, todėl jam būdinga ribojimo 
siekis, o muzikai noras - pripildyti širdį jautriais ir harmoningais grožio kupinais dalykais. Iš čia 
plaukia principinė išvada, kad „didi muzika yra dangaus ir žemės harmonija. Didis ritualas – 
skleidžiasi skirtingų kategorijų pavidalu danguje ir žemėje. Nustatyta harmonija sąlygoja tai, kad 
kiekvienas daiktas juda savo keliu nenukrypdamas“ (Muzykalnaja estetika stran Vostoka, 1967, 
p. 188). Vadinasi, muzika aprėpia visų įmanomų žmogaus jausmų gamą. 
Yueji tekste pabrėžiamas muzikos poveikis asmenybei ir teigiama, kad kiekviena konkreti 
žmogaus dvasios būsena atitinka aiškiai apibrėžtų garsų visumą ir jų specifines charakteristikas. 
„Kai širdžiai yra liūdna, skamba aštrūs ir apmirštantys garsai, kai širdyje malonumas - tuomet 

garsas platus ir lėtas, kai širdyje džiaugsmas – garsas netikėtas ir besiskleidžiantis, kai širdyje 
pyktis - garsas grubus ir bauginantis, kai širdyje pagarba - garsas atviras ir ryškus, o kai širdyje 
meilė - garsas yra harmoningas ir minkštas. Šie šeši junginiai yra ne iš gamtos. Juos iššaukia 
išoriniai poveikiai“ (Ten pat, p. 184) - rašoma šiame tekste. Pažymėtina, kad muzikos tobulu- 
mas, gelmė ir grožis čia yra siejamas ne su garsų gausa, o su jų harmonija ir sugebėjimu plėtoti 
geriausias žmonių savybes. „Muzikos tobulumas yra ne garsų gausa [...] Senovės valdovai, nu- 
statydami ritualų ir muzikos taisykles, negalvojo apie burnos, skrandžio, akių ar ausų poreikių 
patenkinimą, o tik apie tai, kaip išmokyti liaudį tramdyti meilę ir neapykantą ir tobulinti tuos, 
kurie neina teisingu keliu“ (Ten pat, p. 186). 

Šio teksto autorių įsitikinimu, visos įstabiausios muzikos apraiškos išplaukia iš žmogaus 
sielos gelmių ir dėka individo kūrybinės galios įgauna skambančių garsų pavidalą. „Muzika 
gimsta iš garsų. Jos pagrindas - jausmai, pagimdyti žmogaus širdyje kaip išorinių veiksnių 
poveikis“ (Ten pat, p. 184). Kai tik garsai įgauna išbaigtumą, jie virsta muzikiniais tonais arba 
natomis. Yueji išskiriami penki pagrindiniai garsai (gong, shang, jue, zhi, yu), kurie formuoja 
penkiatonę gamą, atitinkančią penkias pagrindines pasaulio šalis, materijas, gamtos stichijas, 
planetas, spalvas ir pan. Kiekvienas garsas yra siejamas su konkrečia simboline figūra, savybe ar 
daiktu. Pirmoji gamos nata (gong) simbolizuoja valdovą, antroji (shang) - jo pavaldinius, trečioji 
(jue) - liaudį, ketvirtoji (zhi) - valstybės reikalus ir darbinį paklusnumą, penktoji (yu) - supančius 
daiktus. Kada šie penki garsai yra teisingi, tuomet muzika yra harmoninga. Kai pirmoji nata 
yra nesuderinta, tuomet garsas yra grubus, [...]. Kada yra nesuderinti visi penki garsai, tuomet 
atsiranda visuotinis abuojumas. Kai tai atsitinka, valstybė gali žūti kasdien“ (Ten pat, p. 185). 

Toliau šioje knygoje aptinkame artimą Kofucijaus „Apmąstymams ir pašnekesiams“ muzi- 
kos socialinę interpretaciją, kurią tikriausiai ir galime paaiškinti jo prisidėjimu prie aptariamo 
teksto redakcijos. Anot Yueji autorių, muzika tobulina žmonių širdis, plėtoja jų geriausias sa- 
vybes, veikia nuotaikas, mintis, jausmus, siekius, keičia tautų moralinius principus ir įpročius. 
Tuo grindžiama didžiulė auklėjimo muzikos priemonėmis reikšmė ir kvietimas remtis muzika 
valstybės valdyme, kadangi ji interpretuojama kaip galingas socialinės harmonijos įtvirtinimo 
instrumentas. Vadinasi, išmintingai valdomoje visuomenėje muzikos garsai yra taikūs ir tei- 
kia žmonėms džiaugsmingus būties pilnatvės jausmus, todėl joje valdymas ir gyvenimas yra 
harmoningas. Netobuloje liguistus procesus išgyvenančioje visuomenėje skamba chaotiški, 
išderinti muzikos garsai, kurie sukelia pyktį, o valdymas joje yra iškreiptas. Ir galiausiai, žūs- 
tančioje valstybėje skamba liūdni garsai, kurie iššaukia žmonių susikrimtimą ir ilgesį, o tauta 
atsiduria sudėtingoje padėtyje. „Kai muzika ir elgesio taisyklės yra harmoningos, tuomet jausmai 
tvarkingi ir jų išraiška yra subtili [...] Kai muzika gimdo grožį ir bendrumą, tuomet nusistovi 
harmonija tarp aukščiausio ir žemiausio“ (Ten pat, p. 187). Vadinasi, čia muzikos raida, jos 
pobūdis yra tiesiogiai siejamas su valstybės valdymu, o konkrečioje epochoje ar valstybėje 
skambanti muzika - su jos gyventojų savijauta ir valstybės padėtimi, 

Muzikos estetika Kinijoje skleidžiasi dviem pagrindiniais estetinės minties srautais: 1) filosofi- 
nės estetikos, kurios idėjas ir konceptualias nuostatas formuoja žymiausi senovės kinų filosofai, 


223 


Antanas Andrijauskas. VAIZDUOTÉS ERDVES: TRADICINÉ KINY ESTETIKA IR MENAS 


priskiriami klasikinės filosofijos raidos etapui ir 2) empirinės menotyrinės estetikos, kurios kū- 
rėjais buvo įvairių sričių menininkai, neretai sėkmingai besireiškiantys keliose teorinės minties 
ir meno srityse. Vis dėlto pagrindiniais kinų tradicinės muzikos sampratos pažinimo šaltiniais 
yra senovės filosofijos kryptis reprezentuojantys įtakingiausi mąstytojai Konfucijaus, Mengzi 
(Mencijus), Xunzi (Siundzi), Laozi, Zhuangzi, Liezi, Lu Buwei, Sima Gian ir kiti. Nenusižen- 
giant tiesai galima teigti, kad būtent jų iškeltos idėjos apsprendė esminius tradicinės muzikinės 
estetikos principus ir formavo pagrindines vėlesnės muzikinės kultūros raidos kryptis. 

Kinų tradicinę muzikos sampratą pirmiausia suformuoja įvairios archajinės mitinės ir 
vėliau atsiradusios konfucianizmo, daoizmo, monizmo ir čan estetinės teorijos. Kiekviena iš šių 
įtakingiausių senovės kinų klasikinės filosofijos krypčių palieka savitą indėlį kultūros ir muzikinės 
estetikos bei muzikos raidoje. Nuo senovės Kinijoje gyvuoja ne tik mitinės kosmogoninės muzikos 
kilmės teorijos, tačiau ir požiūris, kad muzika itin jautriai atspindi visuomenės dvasinę savijautą, 
valstybės, jos institucijų gyvybingumą ir pajėgia atkurti pasaulyje pažeistą tvarką. Tai nuolatos 
pabrėžia konfucianizmo kūrėjai Konfucijus, Mengzi, Xunzi, kurie laiko muziką svarbiausiu menu, 
padedančiu išmintingai valdyti valstybe,jsigaléti etiniams principams visuomenėje , auklėti žmones, 
padedančiu siekti visuotinės harmonijos idealo. Todėl muzikos pobūdis, jos charakteris konfuci- 
ninkams simbolizuoja svarbiausius valstybėje ir visuomenėje vykstančius procesus. Kita vertus, 
muzikinės kultūros pažinimas ir praktinis jos principų įvaldymas čia suvokiamas kaip patikimas 
kilnių žmonių elgesio taisyklių, tvirtų dorovinio auklėjimo principų sistemos diegimo instrumentas. 

Konfucinėje filosofinėje estetikoje muzikos harmonija suvokiama kaip kosmoso ir socia- 
linio gyvenimo harmonijos analogas. Konfucijaus koncepcijoje etinį atspalvį turinti „teisinga 
muzika“ aiškinama kaip kosminės harmonijos reguliatorius ir seismografas, o „neteisinga mu- 
zika“ - siejama su įvairiomis kosminio ir socialinio chaoso formomis. Iš čia plaukia konfucinės 
estetikos tradicijai būdingas muzikos siejimas su kosmoso savijauta, įvairiais Visatos ir gamtos 
reiškiniais, valstybės, visuomenės funkcionavimu, žmogaus savijauta socialiniame organizme. 
Kita vertus, muzika Konfucijaus yra suvokiama kaip kosminių procesų santarvės (harmo- 
nizavimo) paskliautėje priemonė, patikimas laidininkas tarp kosmoso ir žmonių pasaulių. 
Tokia universali ypatingos kosmogoninės muzikos galios interpretacija paverčia ją išskirtinės 
svarbos žmonių estetinio ir meninio auklėjimo instrumentu. Iš čia išsirutulioja muzikos sąsa- 
jos su humanizmo principais ir žmogaus, šeimos, visuomenės ir valstybės valdymo principų 
reglamentavimu. Pastarųjų socialinių, politinių, etinių problemų sprendimas taip pat tiesiogiai 
siejamas su tomis estetinėmis galimybėmis, kurias teikia muzika estetinio auklėjimo srityje. 
Jį, anot Konfucijaus, reikia pradėti nuo poezijos, vėliau tobulinti elgesio normas ir galiausiai 
šį procesą užbaigti muzikiniu išsilavinimu. 

Panašias mintis aptinkame ir jo sekėjų įtakingų konfucianizmo ideologų Mengzi 
(390-305 m. pr. m. e.) ir Jixia akademijos nario Xunzi (apie 310-235 arba 314-217) m. pr. 
m. e. filosofinėje estetikoje. Pirmojo, kaip ir Konfucijaus veikaluose į muziką žvelgiama kaip 
priemonę, padedančią visuomeniniame gyvenime įtvirtinti harmoniją, tik dar ryškiau pabrė- 
žiamas muzikos vaidmuo plėtojant įgimtą gerą žmogaus prigimtį, jo moralinį tobulėjimą. Po 
Konfucijaus ir Mengzi iškilo trečio įtakingiausio konfucianizmo estetikos atstovo Xunzi to paties 
pavadinimo traktatas „Xunzi“, kurio atskirą dalį sudaro „Apmąstymai apie muziką“. Xunzi 
yra įsitikinęs, kad žmogaus prigimtis yra pikta, kadangi jis nuo pat gimimo išsiskiria naudos 
ir gašlumo siekių aistromis, grasinančiomis dorovinio gyvenimo principams. Apeliuodamas 

Anonimas. Muzikavimas. Magao groty freskos (Dunhuang). VI-VII a, Sieny tapyba 


į širdį ir sąmonę jis pabrėžia aistrų apribojimo svarbą ir užslėptų pažintinių žmogaus proto 
galimybių plėtojimą. Iš čia plaukia išskirtinė auklėjimo priemonių ir sistemos svarba, kurios 
sudėtinė dalis yra jausminę žmogaus prigimtį stipriai veikianti muzika. 

Muziką Xunzi koncepcijoje pirmiausia susieja su žmogaus prigimčiai būdingu džiaugsmin- 
gumu, kuris, jo požiūriu, persmelkia estetiškai imlios asmenybės esmę, elgesį, balso tembrą ir 
neišvengiamai atsispindi jos kuriamoje muzikoje. Iš čia plaukia ir slėpininga muzikos poveikio 
žmogui ir visuomeninei sąmonei galia. „Muzikos garsai, - rašo Xunzi, - giliai įsiskverbia į 
žmogaus sąmonę ir greitai ją keičia, todėl mūsų pirmtakai valdovai įžvalgiai kūrė gražią mu- 
ziką. Kai muzika yra harmoninga ir rami, liaudyje viešpatauja susiklausymas ir dorybingumas. 
Kai muzika yra santūri ir drąsi, liaudyje viešpatauja vienybė ir tvarka“ (Muzykalnaja estetika 
stran Vostoka, 1967, p. 178). Jis suartina muzika su etiketu teigdamas, kad muzika yra tai, kas 
panašu, o etiketas atskiria skirtingus dalykus, todėl muzikos ir etiketo vienybė neišvengiamai 
persmelkia žmonių sąmonę, skatina sąžiningumą ir atmeta melą. Vadinasi, Xunzi, kaip ir 
Konfucijus, aukština auklėjamąją muzikos svarbą, jos sugebėjimą keisti žmonių papročius ir 
įtvirtinti visuomenėje socialinės harmonijos principus. 

Praslinkus klasikiniam konfucinės filosofijos raidos etapui, muzikos filosofija patiria esmi- 
nius pokyčius, kadangi Tang dinastijos valdymo metu klasikinis konfucianizmas išgyvena daoizmo 
ir čan estetinių idėjų poveikį. Tang epochos pradžioje neokonfucinės pakraipos eruditas, aukštus 
valstybinius postus užėmęs imperatoriaus Taizong rūmuose ir garsėjęs kaip didis kaligrafas Yu 

Shinan (558-638) perfrazuodamas „Ritualų kanoną“ (Liji) ir „Šiaurės salės rankraščius“ (Beitang 
shuchao) plėtoja neįprastas tradicinei konfucinei muzikos sampratai idėjas. „Muzika, - teigia 
jis, - yra širdies judesiai. Muzika yra skaistybės žiedas. Dangus ir žemė čia kartu rezonuoja, tai 
dangaus ir žemės harmonijos raiška“ (cit pagal Picard, 1991, p. 14). 

Kitaip į muziką ir jos vaidmenį visuomenės ir ypač asmenybės gyvenime žvelgia su konfu- 
cininkais nuolatos polemizuojantys klasikinio filosofinio daoizmo kūrėjai Laozi, Zhuangzi ir 
Liezi. Jų požiūriai į muziką, jos vaidmenį visuomenės ir ypač konkretaus žmogaus gyvenime 
ženkliai skiriasi nuo konfucininkų. Universali kosmogoninė muzikos interpretacija daoistų 
koncepcijose glaudžiai susipina su asmenine. Aprašinėjant konkretaus kūrėjo santykį su muzika 
neretai personalistiniai motyvai netgi nustelbia universalius. 

Kita vertus, daoizmo estetikos kūrėjai pabrėžia išskirtinį muzikos vaidmenį natūralių žmogaus 
psichoemocinių reakcijų sklaidai, padedančiai asmenybei atsiriboti nuo išorinio pasaulio ir pajusti 
harmoningą vienybę su supančiu gamtos pasauliu. Todėl Laozi, Zhuangzi ir Liezi pagrindinį dėmesį 
sutelkia ne į socialinius ir politinius, o pirmiausia personalistinius muzikos aspektus, jos vaidmenį 
konkrečios asmenybės gyvenimo ir dvasinio tobulėjimo srityje; vertina ne konfucianistų valdininkų 
šlovinamą rafinuotą ir ritualizuotą instrumentinę muziką, o gamtos skleidžiamą natūralią muziką, 
daug samprotauja apie vėjo šniokštimą pušų viršūnėse, liūties garsus, jūros ar ežero pakrančių lygų 
ir ritmingą vandens plakimą, kalnų ir uolų balsus, padangėje skriejančių laukinių gervių klyksmą 
ir svirplių skleidžiamus garsus. Kartu daoistinės pakraipos mąstytojai ir menininkai ieško tikrosios 
aukščiausios gamtos muzikos anapus muzikos garsų, tyloje, kuri slepia amžinas būties paslaptis. 
Daoizmo estetikoje kiekvienas garsas suvokiamas kaip Didžiojo Kelio (Dao) raiškos neatsiejama 
dalis, todėl daoizmo adeptui priskiriama galimybė pasiekus sąmonės nušvitimą persikūnyti laike 
ir erdvėje, tai yra tose dviejose būties formose, kurios yra Vienis. 

Daoizmo pradininkas Laozi apie muziką kalba ne daug, tačiau iš esmės. Didingiausią 
muziką jis vaizdžiai prilygina begarsei tylai ir bevardžio slėpiningo Dao esmei. Dvyliktame jo 
knygos skyriuje aptinkame šiuos žodžius: „Nuo penkiagarsio triukšmo spengia ausyse“ (Laozi, 
sk. XII, 1997, p. 29). Kitame trisdešimt penktame skyriuje rašoma: „Nugirdęs muziką, išvydęs 
gardumyną, praeivis stabteli kely“ (Laozi, sk. XXXV, 1997, p. 75). Ir galiausiai keturiasdešimt 
pirmame skyriuje teigiama, kad „stipriausiam skambesy mažai garso. Didžiausiame regėjime 
pavidalo nėra“ (Laozi, sk. XLI, 1997, p. 87). 

Laozi idėjas toliau plėtoja kitas daoizmo korifėjus subtilus muzikos žinovas Zhuangzi, 
kuris išskiria tris kokybiškai skirtingas muzikos formas: gamtos muziką“ (dilai), „žmonių 
muziką“ (renlai) ir dangaus muziką“ (tianlai). Pirmoji yra natūralių gamtos garsų muzika, an- 
troji žmogaus kūrybinės veiklos rezultatas, susidedantis iš žodžių ir garsų ir, pagaliau, trečioji 
aukščiausia yra negirdima Dao muzika. Iš čia kyla vėlesnių laikų daoizmo estetikos ir meno ` 
tradicijai būdingos „begarsės“ arba „tylios“ muzikos gelmės aukštinimas. 

Kitas daoizmo estetikos atstovas Liezi, pabrėždamas kosminę muzikos prigimtį, teigia, kad ji 
yra tuo gražesnė kuo giliau perteikia žmogaus vidinį pasaulį ir jo dvasinius išgyvenimus. Jo traktato 
penktame skyriuje aptinkame vaizdingus pavyzdžius, iliustruojančius galingą muzikos estetinį 
poveikį meniškos prigimties asmenybei. Jis taip pat pateikia pavyzdį didaus muzikanto, kuris taip 
meistriškai grojo ciniu, kad net paukščiai ir žuvys, klausydami jo grojimo, pradėdavo šokti. Išgirdęs 
apie jo meistriškumą stropus mokinys leidžiasi į kelionę, tačiau pradžioje net atkaklus trijų metų 
darbas neduoda norimų rezultatų ir verčia laikinai atsitraukti. Tačiau begalinis atsidavimas idėjai, 

pasirinktam gyvenimo tikslui, anot Liezi, daro stebuklus. Tik praslinkus daug atkaklaus muzikos 
subtilybiy jsisavinimo mety mokinys, anot Liezi, sugeba savo mokytojui pademonstruoti jgyta 
tikrą meistriškumą, kuris atsiveria daoizmo estetikoje nejtikétinais pavidalais. Pavyzdžiui, kai po 
daugelio metų mokytojas sutikęs prašo mokinį pademonstruoti išsiugdytus sugebėjimus, tuomet, 
anot Liezi, buvo pavasaris. Tačiau kai tik muzikantas palietė aštunto rudens mėnesio natas iškart 
„<...> netikėtai kilo šaltas vėjas ir medžių ir žolių augimas sustojo. Atėjo ruduo, tačiau kai tik mu- 
zikantas palietė pavasario stygas ir suskambėjo antro mėnesio nata, papūtė šiltas vėjas, ir medžiai 
bei žolės pražydo. Atėjo vasara, tačiau palietus vienuolikto mėnesio natą, pradėjo snigti ir iškrito 
šerkšnas, netikėtai užšalo upės ir tvenkiniai“ (Muzykalnaja estetika stran Vostoka, 1967, p. 215). 
Toks metaforinis daoistiniam mąstymui būdingas prisodrintas daugybės pedagoginių, etinių ir 
estetinių konotacijų pasakojimas, aptinkamas šios pakraipos estetiniuose tekstuose, rodo, kad tikro 
meistriškumo siekimas muzikos ir kitų menų srityje reikalauja iš asmenybės visiško pasišventimo 
„meno kelio“ ideologijai, savo ambicijų prislopinimo, atvirumo pasauliui, jo spalvoms, garsams, 
atsiribojimo nuo daugybės gyvenimo teikiamų malonumų, atkaklaus fanatiško daugiamečio darbo. 

Vyraujančius daoistinės estetikos principus atspindi garsus III a. filosofas, poetas, muzi- 
kos teoretikas grupuotės „Septyni išminčiai ir bambukų giraitės“ lyderis Ji Kang, kuris parašo 
muzikos estetikai skirtą veikalą „Citrų kompozicijos“ (Qin fu). Jame teigiama, kad „muzika turi 
būti vertinama taip pat kaip ir visi kiti dalykai; remiantis principu gera ji yra ar bloga. Ji neturi 
tiesioginių sąsajų nei su liūdesiu, nei džiaugsmu. Liūdesys ir džiaugsmas turi būti vertinami 
patys savaime; jie reiškiasi polėkiais jausmų, kurie drumsčia širdį, vadinasi jie neturi jokio ryšio 
su garsais ir natomis“ (cit. pagal: Holzman, 1957, p. 70). Muzikos poveikį klausytojams Ji Kang 
vaizdžiai palygina su skirtingu svaigalų poveikiu įvairiems žmonėms, nes vieniems ji gimdo 
liūdesį, kitiems džiaugsmą. Ji Kang muzikos estetika turi didžiulį poveikį vėlesnėms kartoms 
ir dažnai cituojama. Gerai žinomas jos poveikis aistringam muzikos mylėtojui imperatoriui 
Taizong, kuris pats mėgo muzikuoti ir tapyti muzikantus. 

Artimi daoistams čan mąstytojai dar kryptingiau sureikšmina slėpiningus mistinius 
žmogaus sąmonę ir ypač pasąmonę veikiančius muzikos aspektus, samprotauja apie jos su- 
gebėjimą pasiekti sąmonės nušvitimą ir įsiskverbti į gelminius sąmonei nepasiekiamus būties 
sluoksnius. Kartu čan tekstuose kalbama apie muzikos poveikį dvasiniam tobulėjimui, įvairioms 
meditacinéms praktikoms, padedančioms pasiekti sąmonės nuskaidrėjimo būseną ir susiliejus 
su gamtos pasauliu pajusti jos harmonizuojančią žmogaus dvasią jėgą. Neatsitiktinai dėl me- 
ditacijos ilgainiui muzika tampa svarbia daoistinių ir čan vienuolynų religinių ritualų dalimi. 
Daoistai pradeda rengti ritualinės muzikos giedojimo rinkinius, o jiems dvasiškai artimi čan 
šalininkai muziką plačiai pasitelkia ritualams ir įvairių himnų giedojimui. 

Su konfucianistais ir daoistais polemizuoja kitos įtakingos moizmo krypties pradininkas 
Mozi (470-391), kuris plėtoja utilitarinius požiūrius. Jis teigia, kad valstybės gyvenime pirmiau- 
sia reikia remti viską, kas teikia visuomenei naudą ir drausti tai, kas to neteikia. Į muzikos vietą 
visuomenės gyvenime jis žvelgia skeptiškai. Jo įsitikinimu, muzika teikia žavesį, džiaugsmą, 
tačiau neduoda jokios naudos, nes atsakingi valstybės veikėjai pasiduodami jos įtakai ir žavesiui, 
užmiršta savo tiesiogines pareigas ir jų neatlieka. 

Ankstyvoje kinų filosofinės muzikos estetikos raidoje svarų indėlį palieka dar du autoriai Lu 
Buwei (290-236 m. pr. m. e.) ir Sima Qian (apie 145 - apie 86 m. per. m. e.). Pirmasis, užimdamas 
ministro ir kanclerio postus, daug nuveikia senovės tekstų tvarkymo ir unifikavimo srityse. Jam 

priskiriamo traktato „Pono Lu pavasariai ir rudenys“ (Liishi Chungiu) skyriuje „Didi muzika“ 
plėtojama kosmogoninė muzikos teorija. Kita vertus, muzika čia traktuojama ir kaip pasaulyje 
gyvuojančios harmonijos raiškos forma. Ji gimsta iš pirmapradžio chaoso kartu su gamtos pasauliu 
ir plėtojasi remiantis jos dėsniais. Pirmiausia išryškėja Dangus ir žemė ir su jais siejamos kosminės 
jėgos yin ir yang. Jų sąveikavimas sukuria begalinę formų ir garsų įvairovę, iš kurios gimsta muzikos 
garsų pasaulis. „Muzikos ištakos, - rašoma minėtame skyriuje, - yra tolimos [ji] gimsta erdvėje, jos 
ištakos glūdi Didžiajame Vienyje. Didysis Vienis sukuria dangų ir žemę [dvi didžiojo Vienio raiš- 
kos formos] - dangus ir žemė sukuria yin ir yang [tamsa ir šviesa, sunkus ir lengvas, moteriškas ir 
vyriškas, neigiamas ir teigiamas]. Pokyčių ir virsmų [procese] yin ir yang vienas pakyla į viršų, kitas 
nusileidžia žemyn. Jie sąveikauja ir sukuria formas [...] Visi [kūriniai] pasižymi skambesiu. Garsai 
išplaukia iš harmonijos, o harmonija iš tam tikros [daiktų] sąveikos“ (Muzykalnaja estetika stran 
Vostoka, 1967, p. 216-217). Kaip ir konfucinės tradicijos traktatuose, Lu Buwei veikale pabrėžiama 
auklėjamoji muzikos svarba visuomenei ir valstybei. Teigiama, kad socialinės tvarkos periodais 
skamba ramios melodijos, o suiručių - kupinos pykčio ir juose girdimas pasipiktinimas išsigimusiu 
valdymu. O žūstančios valstybės melodijos išreiškia liūdesio nuotaikas. 

Kitas Han epochos intelektualas, vienas garsiausių istorikų Sima Gian išgarsėja ne tik kaip 
imperatoriaus Wu Di rūmų vyriausias istoriografas, tačiau ir filosofas, ekonomistas, matematikas 
ir muzikos teoretikas. Milžiniškos apimties 130 skyrių Sima Qian veikalo „Istorijos užrašai“ (Shiji) 
dvidešimt ketvirtą skyrių sudaro „Muzikos traktatas“ (Yueshu), kuriame plėtojamos artimos Yueji 
tekste pateikiamai konfucinei muzikos teorijai, tačiau kartu joje pastebimi ryškesni sensualistiniai 
muzikos prigimties interpretacijos aspektai. Kita vertus, muzika čia taip pat kaip ir daugelyje 
ankstyvųjų traktatų glaudžiai siejama su ritualais. Muzika, - rašo Sima Qian, - vienija jausmais, 
apeigos atskiria padétimis. Bendri jausmai skatina abipusį artimumą, padėčių skirtingumas 
iškelia abipusę pagarbą. Kai pirmenybė teikiama vien apeigoms, žmonės susvetimėja. Suvienyti 
žmonių jausmus ir suteikti jų elgesiui išorinės elegancijos - štai kam tarnauja muzika ir ritualas“ 
(Estetikos istorija. Antologija, t. I, 1999, p. 399). Muzikos esmę Sima Qiani sieja su žmogaus el- 
gesio normų saugojimu, o paskirtį - su džiaugsmo, linksmybės, laimės, meilės, glaustai tariant, 
pozityvių gyvenimiškų vertybių puoselėjimu. Muzika, jo įsitikinimu, puoselėja žmogaus dvasios 
pilnatvę ir jos estetinis poveikis asmenybei yra visai kitoks nei etikos ritualo. „Kai apeigomis ir 
ritualu įdiegiamas kuklumas, ir žmogus tebesiveržia pirmyn, tai ši veržatis prasiskleidžia grožiu; 
kai muzika pripildo sielą, ir žmogus malšina savo troškimus, tai šis malšinimas prasiskleidžia 
grožiu“ (Ten pat, p. 405). Pastaroji citata yra labai svarbi, kadangi ji akivaizdžiai parodo, kad dar 
senovės filosofinėje estetikoje, nepaisant kinų, kaip ir senovės graikų estetikai būdingo glaudaus 
estetinės ir etinės sferų siejimo, suvokiamas estetinės ir meninės sferų savitumas, jų orientacija 
į grožio ir harmonijos principus. 

Vadinasi, konfucianizmo, daoizmo, monizmo, čan filosofinės estetikos tradicijose muzika yra 
pirmiausia aukštai vertinama dėl savo emocinio poveikio asmenybei ir visuomenei galios, į ją žvelgia- 
ma kaip veiksmingą žmonių estetinio auklėjimo ir visuomenės humanizavimo bei socialinių santykių 
harmonizavimo instrumentą. Tai paaiškina, kodėl daugumoje mūsų aptartų filosofinės estetikos kon- 
cepcijų pabrėžiama ne tik jos estetinė prigimtis, funkcijos visuomeniniame gyvenime, tačiau nuolatos į 
muziką apeliuojama kaip veiksmingą žmonių auklėjimo ir saviugdos priemonę. Iš čia plaukia konfu- 
cianizmo tradicijoje muzikos siejimas su socialiniais, politiniais, etiniais aspektais, o daoizme ir čan 
ryškesnis jos interiorizavimas, psichologizavimas, siejimas su konkrečiomis asmenybės charakterio 

iretinėmis savybėmis. Kita vertus, muzika daugumoje mūsų aptarty filosofinės estetikos teorijų (tai 
mažiau būdinga demokratinei čanbudizmo estetinei tradicijai) tarsi brėžia esminę takoskyrą tarp 
wen kultūros subtilybes suvokiančių civilizuotų žmonių ir barbarų. 


Istorinė muzikinės kultūros formų raida 


Kinų muzikinės kultūros istorinės evoliucijos kelias - sudėtingas ir ilgas. Tyrinėtojai pagrįstai 
teigia, kad muzika kinų civilizacijos erdvėje turi ne tik turtingą daugelio tūkstantmečių istoriją, 
tačiau ir sujungia į visumą įvairių šios šalies teritorijoje gyvenusių tautų džurdžėnų, mandžūrų, 
mongolų, tibetiečių, uigūrų ir kitų muzikinės kultūros elementus. Seniausias ikiistorinis jos raidos 
etapas siejasi su iš mitinės pasaulėžiūros išplaukiančių archajinių požiūrių, apeigų, ritualinių šokių, 
dainų ir iš įvairių regioninių liaudies muzikos tradicijų išplaukiančių instrumentų ir muzikavimo 
formų sąveikavimu. Palaipsniui apie 5000 m. pr. m. e. muzika vaduojasi nuo ritulinio vyksmo 
ir plėtojasi ritualinės, sakralinės, pasaulietinės ir liaudies muzikos kryptimis kartu su vokalinės, 
instrumentinės ir šokių muzikos regioninių formų sklaida. Dainos ir šokiai, kuriuos lydi muzika, 
spontaniškai išreikia žmonių jausmus, viltis, skausmus, nelaimes ir baimes dėl nestabilios būties. 
Apeigose svarbiausias yra vizualus vyksmas, kurį lydi ritualinė muzika, o dainos ir poetinis pa- 
saulio suvokimas susiklosto kiek vėliau. Kinai dėl jos išskirtinio vaidmens jų pasaulio sampratoje 
ir kasdieniame gyvenime muzikai teikia bemaž sakralinę prasmę, o didžiųjų praeities muzikos 
kūrinių autorystę neretai sieja su legendinėmis arba iškiliomis istorinėmis asmenybėmis. Klasi- 
kiniame kinų kultūros raidos etape muzika jau yra stipriai veikiama ne tiek ankstyvųjų mitinių 
teorijų, tačiau pirmiausia filosofinės estetikos plotmėje subrandintų idėjų, kurios turi įtakos šioje 
civilizacijoje išsikristalizavusių muzikos sistemų raidai. 

Apie V-III a. pr. m. e. dėl konfucinės estetikos poveikio atsiranda ir skleidžiasi įvairių rūmų 
ceremonialų, ritualinė (aukojimo), pokylių, šaudymo iš lanko, iškilmingų procesijų muzikos 
formų diferenciacijos ir kanonizavimo procesas. Jau ankstyvajame kinų muzikinės kultūros 
raidos etape, muzikoje kaip ir kitose kinų meno srityse, išryškėja svarbių simbolinės prasmės 
kupinų dalykų, kurie atspindi kosmologinius ir estetinius kinų požiūrius. Jie turi universalią 

reikšmę, kadangi traktuojami ne tik kaip teorinis pagrindas socialinės harmonijos reguliavimui, 
žmogaus psichinės harmonijos pasiekimui, bet ir sudėtingų muzikos sistemų kūrimui. Pavyz- 
džiui, dar senovės Kinijoje susiformavusioje dvylikos tonų muzikos garsų sistemoje (lui-lui) 
muzikos tonai įgauna universalią simbolinę prasmę. Chromatinė dvylikos muzikinių garsų 
eilė oktavos sudėtyje čia yra tiesiogiai siejama su konkrečiais paros tarpsniais, dangaus kūnų 
saulės ir mėnulio fazėmis, jų padėtimi dangaus skliaute, dvylika metų mėnesių, dvylika zodiako 
ženklų ir pan. Ši simbolinių prasmių prisodrinta sistema yra daugiau akustinė nei tonų dermės. 

Remiantis šia dvylikos tonų sistema vėliau sukuriama kita penkių muzikos tonų sistema, 
kuri siejama su penkiais semantinio intonavimo tipais kinų kalboje, penkiomis pasaulio kryp- 
timis, penkiais pagrindiniais elementais, penkiomis planertomis, penkiais jutimo organais, 
penkiomis spalvomis, penkiomis planetomis, penkiais vidaus organais, penkiomis gyvūnų 
rūšimis ir penkiais socialinės hierarchijos laipsniais. Taip kinų muzikos teorijoje yra išski- 
riami penki pagrindiniai garsai (gong, shang, jue, zhi, yu), kurie formuoja penkiatonę gamą. 
V-III a. pr. m. e. prie penkių pagrindinių tonų garsų eilės prijungiami dar du papildomi tonai. 
Taip Kinijoje atsiranda dar viena septynių garsų gama, tai yra septynialaipsnis garsaeilis, kuris 
vėliau Tang ir Sang dinastijų valdymo laikais išplinta aristokratinėje rūmų muzikos kultūroje. 

Instrumentų skambėjimui ypač imperatorių rūmuose atliekamų ceremonijų metu muzikos 
orkestrams buvo itin griežtai reikalaujama laikytis konkretaus ritualo muzikos atlikimo kano- 
niškų tonų aukščio ir garsų sekos. Svarbių ceremonialų metu atliekama instrumentinė muzika 
turi tiksliai atitikti konkrečiam ritualui nustatytą garsų amplitudę, jų grojimo tvarką, kadangi 
kinai buvo įsitikinę, kad griežtų kanonų pažeidimas gali turėti baisių pasekmių harmoningai . 
kosmoso ir gamtos procesų ritmingo funkcionavimo tvarkai ir sukelti baisias kosmologinės 
bei socialinės politinės tvarkos valstybėje katastrofas. 

Greta ritualinės ir sakralinės muzikos, vis intensyviau plėtojosi ir pasaulietinė muzika, kuri 
yra svarbi imperatorių rūmų ritualų dalis. Neilgai valdžiusios Qin dinastijos (221-206 m. pr. m. e.) 
viešpatavimo metu imperatorių rūmuose įkuriamas atskiras „imperijos muzikos padalinys“. 
Susiformavus galingai Han imperijai muzikinė kultūra išgyvena pakilimą, skleidžiasi daug naujų 
muzikinės kultūros formų. Svarbiausia yra įvairius imperatorių rūmų ceremonialus ir sezonines 
šventes, aukojimus lydinti muzika, nors plėtojasi ir pasaulietinė bei liaudiška, kuri skirtinguose 
šalies regionuose išsiskiria specifiniais bruožais. Han dinastijos imperatoriaus Wu Di (Wudi) 
valdymo laikais (140-87 pr. m. e.) įsteigiama speciali „Muzikos palata“, muzikos ritualų prižiū- 
rėtojo pareigos, taip pat paskiriamas „kariuomenės padalinių muzikantų“ kuratorius, įpareigoja 
atsakingus už ritualus ir muzikos ceremonialus pavaldinius rinkti ir sisteminti muzikinės kultūros 
pavyzdžius, liaudies dainas ir taip paskatina muzikinės kultūros ir šokio raidą. 

Han dinastijos laikotarpiu ryškėja ženklūs poslinkiai menotyrinės muzikos estetikos sri- 
tyje. Iškilus to meto konfucianistinės pakraipos muzikinės estetikos atstovas ir poetas Ruan Ji 
(210-263) „Traktate apie muziką“ (Yue lun) teigia, kad „muzika yra Visatos substancija, būties 
esmė. Vienybė su šia substancija, santarvė su šia prigimtimi, štai - harmonija“ (cit. pagal: Picard, 
1991, p. 12). Kitas garsus intelektualas, poezijos ir muzikos teoretikas, pirmosios poetikos 
autorius Lu Ji (261-303) suformuoja penkis pagrindinius muzikos principus, kuriuos galima 
traktuoti kaip universalius, tai yra kinų menui apskritai būdingus meno principus: 1) meno 
sąskambis su dangaus sferų muzika; 2) harmoninga tonų sąveika; 3) liūdesys kaip autentiško 
meno požymis; 4) santūrumas emocijų raiškoje, subalansuotas ir teisingas. Nuo IV a. plinta čan 

tradicijos šalininkų vienuolynuose kultivuo- 
jama liturginio dainavimo (fanbai) muzika, 

Sui ir Tang dinastijų (581-907) valdymo 
epocha yra instrumentinės imperatoriaus ir 
aristokratų rūmų muzikinės kultūros pakili- 
mo tarpsnis, iš kurio išliko įstabių muzikinės 
kultūros pavyzdžių ir instrumentų, taip pat 
jų ir muzikantų grupių vaizdinių vaizduo- 
jamosios dailės kūriniuose. Tuomet ryškėja 
nauji poslinkiai vyraujančių muzikos sistemų 
raidoje. VII a. kiekvienas iš penkių muzikos 
tonų sistemos pagrindinių garsų susiejamas 
su konkrečiais skaičiais jue - 64, shang - 72, 
gong - 81, yu - 96, zhi - 108, o tai atveria nau- 
jas galimybes racionalesnei muzikinės kom- 
pozicijos plėtotei. Pagrindiniuose imperijos 
kultūros centruose gyvuoja dideli orkestrai 
nuo 300 iki 800 atlikėjų, muzikantai pagal 
instrumentų pagaminimo medžiagas yra skirs- 
tomi į aštuonias skirtingas grupes. Sukuriama 
nauja muzikinės kultūros funkcionavimą pri- 
žiūrinti institucija - Muzikos kanceliarija, kuri 
kuruoja įvairias kanonines ir liaudies muzikos 
rūšis, atsiranda ir savarankiška institucija, kuri 
globoja rūmų muzikos orkestrus. 

Naują postūmį pasaulietinė muzikinės 
kultūros plėtotė įgauna 714 metais. Tada * 
atidaromos 5 specialios muzikos mokyklos, Wane (УМ КАА ЕАМ „о 
kuriose rengiami profesionalūs muzikavimo Kyou Ying. Du intelektualai po banano medžiu. XVI a. 
konkrečiais styginiais, pučiamaisiais, muša- Spalvotas tušas, popierius 
maisiais instrumentais (išilgine fleita guanu, 
citra, ciniu, chordofonu, liutnia, lėkštėmis, varpų karelionais ir pan.), dainavimo ir šokio spe- 
cialistai. Tang dinastijos imperatoriaus Minghuano įkurtoje „Kriaušių sodo konservatorijoje“ 
prasideda sistemingas profesionalių įvairių sričių muzikantų rengimas, Imperatoriaus Xuanzongo 
valdymo metu (846-859) joje mokosi apie 3000 atlikėjų, o imperatorių rūmų išlaikoma apie 
30000 muzikantų ir šokėjų. Savarankiški muzikiniai orkestrai tuomet funkcionuoja svarbiau- 
siuose kinų kariuomenės daliniuose, Tang epochoje sparčiai plėtojantis įvairioms instrumentinės 
muzikos formos aristokratijos ir intelektualinio elito sluoksniuose, greta kaligrafijos ir poezijos 
kultivavimo, neregėtą populiarumą įgauna grojimas ciniu ir įvairiomis bambukinėmis fleitomis. 

Valdant Tang dinastijai per intensyvius prekybinius kontaktus ir sparčiai gausėjančias 
indų ir musulmoniškų tautų prekybininkų kolonijas didžiuosiuose šalies miestuose plinta 
iš gretimų kraštų indų, tibetiečių, arabų, persų, turkų muzikos instrumentai ir muzikavimo 
formos. Šalies sostinė tampa milžiniškų kultūros centru, kuriame, greta imperatorių rūmų, 

muzikos akademijos ir aristokratų rūmų kultivuojamy elito muzikos formų, intensyviai plė- 
tojasi įvairios vietinės ir iš užsienio plintančios muzikos apraiškos. Šiame tarpsnyje intensyviai 
plėtojasi daoistinių ir ypač čan vienuolynų sakralinės muzikos kultūra, kurioje ryškėja naujos 
ritualinės ir liturginės muzikos formos. Prie imperatorių rūmų netgi įsteigiami atskiri svetim- 
šalių muziką atliekantys orkestrai, kurie neturi teisės muzikuoti oficialių ritualų atlikimo metu. 
Jie sukuriami kaip rūmų aristokratijos gyvenimą pajvairinanti laisvalaikio pramoga, Miestų 
ir liaudies muzikinės kultūros srityje jaučiamos sinkretizmo tendencijos ir stiprus Vidurinės 
Azijos tautų, mažiau šiaurės klajoklių tautų įtakos. Stipriausią poveikį kinų muzikinės kultūros 
raidai turėjusi užsieninė banga yra iš Irano besiskleidžianti muzikos tradicija, kuri plinta per 
prekybos ryšius su Samarkandu ir kitais didžiaisiais persų kultūros centrais. 

Tačiau aukščiausią pakilimą kinų muzikinė kultūra pasiekia Šiaurės ir Pietų Song dinastijų 
valdymo metu, kai šalyje sugrįžtama prie nacionalinių klasikinės muzikos tradicijų. Šio tikslo 
įgyvendinimui įkuriama atskira institucija „Nemirtingos dangiškos muzikos rūmai“, kurių 
darbuotojai sistemina ir užrašinėja senas tautinės muzikos formas, siekia jas apvalyti nuo 
išorinių svetimšalių įtakų. Rūmų aplinkoje atsiranda daug naujų rafinuotų aristokratijos pa- 
mėgtų instrumentinės muzikos formų. Song epocha - tai įvairių aristokratiškos instrumentinės 
rūmų muzikos formų klestėjimo tarpsnis. Pasaulietinės miesto muzikos plėtotės tendencijos 
sustiprėja valdant Yuan ir Ming dinastijoms, kai, greta intensyvios vienuolynų ir rūmų muziki- 
nės kultūros plėtotės, intensyvėja ir miestų kvartaluose klestinčios populiarios muzikos formų 
įtaka. Šios naujos pasaulietinės muzikos formos suartėja su teatro ir šokių menais ir aktyviai 
skverbiasi į naktinius miestų pramogų kvartalus, gausius parkus. Augančiuose miestuose vis 
didesnį populiarumą įgaunančios naujos muzikantų, muzikuojančių teatralų grupės, kuriose 
atliekama muzika sąveikauja su kinų dramos ir specifinio kinų operos žanro raida. Pasaulietinės 
miesto kvartalų muzikos sklaida ypač sustiprėja Qing dinastijos laikotarpiu, kai suaktyvėja 
muzikinės kultūros demokratizacijos procesai ir prasideda įvairių muzikinio teatro formų 
invazija (Pekino opera), ir tai nustumia į antrą planą anksčiau viešpatavusias aristokratų ir 
intelektualų puoselėtas tradicines instrumentinės ir vokalinės muzikos formas. 


Muzika ir dramos estetiniai principai 


Tradicinė kinų drama, kurios pavadinimas xi kinų kalba reiškia „parodijuoti“, „šaipytis“, „išjuokti“, 
„pokštauti“ savo pobūdžiu balansuoja tarp muzikos ir literatūros meninės išraiškos galimybių yra 
greičiau muzikinė nei literatūrinė meno sritis, nors, tiesą sakant, jos negalima laikyti vakarietiškos 
operos analogu. Pagrindiniais kinų dramos sudėtiniais komponentais, greta šokio, dialogo, yra dai- 
navimas ir instrumentinė muzika. Čia, be plastinės kūno kalbos, išskirtinę svarbą įgauna muzikos 
sandas, akrobatiniai elementai ir savita eilių, prozos, literatūrinės ir kasdienės kalbos stilių sąveika. 
Pjesių siužetinių linijų, intrigos, veiksmo eiga dramos spektakliuose dažniausiai yra komplikuotos 
ir plėtojasi įvairiomis kryptimis, kadangi jų siužetai perimami iš skirtingų šaltinių - dažniausiai 
legendų, istorinių kronikų ar išgalvotų herojų gyvenimo. Spektaklių dekoracijos, išskyrus galutinės 
scenos vaizdus, yra pabrėžtinai iki estetinio sterilumo asketiškos, dekoratyvios, net minimalistinės, 
nes neturi trukdyti pagrindiniam suvokėjų akyse besiskleidžiančiam dramatiniam ir muzikiniam 
vyksmui. Veiksmo vieta ir laikas dramos spektakliuose taip pat traktuojamas pabrėžtinai sąlygiškai. 

Pažymėtina, kad dramai tenka nereikšmingas 
vaidmuo kinų menų hierarchijoje, kadangi elito 
ir valdininkų branduolį sudarantys konfucinės 
estetikos šalininkai ją traktuoja kaip primityvų 
dėmesio nevertą primenantį primityvių bež- 
džionių ar rūmų juokdarių elgesį maivymąsi, 
lydimą vulgarios, nepaisančios konfucinės 
estetikos nuostatų, muzikos. 

Dramos menas kaip savita meno kryptis 
Kinijoje turi senas ištakas, kurios siejasi su 
archajinėmis muzikos elementais prisodrin- 
tomis šamaniškomis religinėmis apeigomis, 
ritualiniais šokiais bei vyksmais, kurie ilgai- 
niui įgauna teatralizuotas formas švenčiant 
svarbias karines pergales ar pagarbinant 
svarbiausius regionų dievus. Teatrinio meno 
užuomazgos formuojasi minėtų švenčių metu 
susiliejant į beveik vieningą sistemą muzikos 
garsams, iškilmingam deklamavimui su ryš- 
kiais kostiumais ir ritualinį vyksmą lydinčiais 
įvairiais siužetiniais herojais, šokėjais, pasi- 
telkiančiais išraiškai gestų, mimikos ir akro- ee: 
batikos elementus. Mokslininkai teigia, kad Anonimas. Teatralizuotas pasirodymas. Ming epocha. 
teatrinio meno užuomazgų formos Kinijoje Tušas, popierius 
atsiranda gerokai iki pirmųjų filosofijos mo- 
kyklų įsteigimo ir pirmiausia siejasi su valdovų rengiamais uždarais teatrinius primenančiais 
dainininkų, muzikantų, akrobatų ir rūmų juokdarių pasirodymais. 

Dar Zhou (ХИ-Ш a. pr. m. e.) epochos tekstuose aptinkame žinių apie įvairius ritualizuotų 
šokių, muzikos, dainavimo, pantomimos elementais pajvairintus imperatorių rūmų juokdarių, 
akrobatų pasirodymus. Šios epochos saulėlydyje išplinta cirko vaidinimai, kuriuose vaidini- 
mą lydi muzikinis akompanimentas, poetinių tekstų skaitymas ir juokingos dviejų asmenų 
atliekamos šmaikščių dialogų scenos. Valdant Han dinastijai, rūmų aplinkoje plinta įvairios 
marionečių teatro formos. 

Nuo VI a. išryškėja pirmųjų šokių dramų, о nuo VII a. jau plinta įvairios farso ir papras- 
čiausio muzikinio teatro formos, kuriose dar nėra vientisos dramaturgijos ir intrigos plėtotės. 
Kokybiškai naujas teatro meno raidos tarpsnis prasideda atviroje įtakoms Tang epochoje, 
kai išplinta teatralizuoti muzikiniai spektakliai, kuriuose vyrauja skaitovas ir deklamuotojas. 
Tuomet formuojasi ir daugelio pagrindinių kinų teatrinio meno formų, ypač muzikinio teatro 
estetiniai principai. Pirmieji to meto su muzika glaudžiai susijusio teatrinio meno estetikos 
problemas gvildenantys traktatai brėžia pagrindines teatrinio meno estetikos ir meno praktikos 
raidos kryptis, skatina valdovus atkreipti dėmesį į profesionalių šios meno srities specialistų 
rengimą. Garsiojoje Tang imperijos „Kriaušių sodo konservatorijoje“ prasideda, greta muzi- 
kantų, kryptingas profesionalių aktorių su privalomomis muzikinio išsilavinimo programomis 

rengimas. Tiesa, jie lyginant su aukštą socialinį statusą turinčiais kaligrafais, poetais, tapytojais, 
priklauso žemesniesiems sluoksniams ir neturi teisės dalyvauti valstybinių egzaminų sistemoje, 
kuri suteikia pretendentui galimybę užimti valstybinius postus. 

Aktoriaus profesija iš asmenybės reikalauja ne tik pasiryžimo, tačiau ir aštuonis metus 
užtrunkančio sunkaus griežtos disciplinos, nuolatinių fizinių, techninių vaidybos ir muzikos 
subtilybių pažinimo studijų, balso, kūno judesių treniruočių, vadovaujant pripažintiems šių 
sričių meistrams — patyrusiems aktoriams. Aktorių trupę pagal nusistojusius kanoninius rei- 
kalavimus sudaro 56 aktoriai, atliekantys skirtingų diapazonų vaidmenis ir atmintinai žinantys 
per šimto pjesių tekstus, kadangi suflerių kinų teatre nebuvo. Moterų vaidmenis spektakliuose 
atlieka jauni nugrimuoti aktoriai. 

Valdant Song dinastijai pietinėje Kinijoje formuojasi vadinamas „Pietų teatras“ (nanxi), o 
šiaurinėje Kinijos dalyje, nuolatos jaučiančioje šiaurės nomadų džurdžėnų, o vėliau mongolų 
spaudimą, XIII a. išsiskleidžia kita „šiaurės teatro“ (bei zaju) arba vadinamoji yuan dramaturgi- 
jos forma. Ji formuojasi iš Song epochos sostinės linksmybių kvartaluose vykusių pasakojimų, 
baladžių, muzikos, šokių akrobatinių elementų sintezės. 

Dramos meno suklestėjimui didžiulį poveikį turi Pietų Song dinastijos laikotarpiu išplitę 
vadinamieji linksmybių parkai, kuriuose verda intensyvus įvairių žanrų teatrinis ir muzikinis 
gyvenimas. Williamsas Dolby, remdamasis šaltiniais teigia, kad XII a. Bianlango trijuose 
linksmybių parkuose veikia apie penkiasdešimt scenų ir teatrų, kurie linksmina miestiečius. 
Didžiausiame teatre telpa per keletą tūkstančių žmonių, kuriame nuolatos vaidina žymiausi 
to meto aktoriai“ (Dolby, 1983, p. 24). 

Mongolams užgrobus šalį ir joje įsiviešpatavus mongoliškai Yuan dinastijai (1279-1367), 
užkariavimų sukelti sukrėtimai užaštrina dramatines kolizijas, kurios buvo palankios XIII a. 
dramos suklestėjimui. Įsigalėjus mongolų dinastijai pradžioje opozicijoje esantys konfucininkų 
remiami tradiciniai mokslai, klasikinė filosofija, tapyba, kaligrafija, poezija, instrumentinė mu- 
zika ir kiti intelektualų plėtojami menai valdančių naujų valdovų tapo mažiau remiami, netgi 
apleidžiami, daugiau remiamos atitraukiančios nuo tikrovės pramoginės kylančio prekybininkų 
sluoksnio palaikomos meno formos, viena iš kurių yra muzikinė drama, kurios ištakos - liau- 
diška plačiosioms masėms suprantama literatūra. Paprasta liaudiška kalba kuriama literatūra 
susidomi į aktyvėjantį socialinį gyvenimą įsitraukę rašytojai, kuriantys apsakymus, romanus 
ir pjeses, palikusias pėdsaką Yuan epochos literatūroje (žr.: Gernet, 2005, p. 120-121). 

Kita vertus, tuomet šiaurinėje imperijos dalyje susiformavusios muzikinės dramos formos 
sparčiai plinta ir į pietines šalies teritorijas ir išstumia čia anksčiau gyvavusias. Yuan epocha yra 
kinų dramos aukso amžius; šio laikotarpio dramoje atsispindi naujos dramatiškos su mongolų 
užkariavimais, svarbiais kultūros ir visuomeninio gyvenimo lūžiais, giliomis intelektinio elito psi- 
chologinėmis traumomis susiję žmonių gyvenimo reiškiniai ir aspektai. Neatsitiktinai šiuo socialinių 
sukrėtimų įtakų ženklintu metu sukuriama daug garsių dažniausiai keturių scenų apie valandos 
trukmės muzikos lydimų pjesių, kurios atliekamos rūmų ir miestų teatruose. Šaltiniai liudija apie 85 
tuo metu kūrusius dramaturgus ir per 600 sukurtų pjesių. Yuan epochoje, kurią kinų dramos tėvo 
titulą įgavęs garsiausias dramaturgas Guan Hangging (apie 1230 - apie 1320), iki šiol išliko dvidešimt 
aštuonios pjesės. Kiti žymiausi dramaturgai yra Wang Shifu, Bai Pu, Ma Zhiyuan, Zheng Guangzu. 

Valdant Yuan dinastijai dėl populiarios liaudiškos literatūros įtakos išsikristalizavusi dra- 
ma zaju, tiesiogiai išvertus „įvairūs vaidinimai“, yra įtakingiausias kinų teatrinio meno žanras, 

Dramos spektaklių personažų kostiumai. Qing epocha. Spalvotas tušas, popierius 


pasitarnavęs vėlesnei kinų muzikinio teatro raidai. Terminas „įvairūs vaidinimai“ nuo X iki 
XIII a. buvo naudojamas iš trijų dalių, susidedančių menkai susijusių buitinėmis ir istorinėmis 
temomis, farsų pobūdžio vaidinimų įvardijimui. Jų herojais dažniausiai buvo vienuoliai, gydyto- 
jai, mokytojai, įvairaus rango valdininkai, karo vadai ir valdovai. Ilgainiui šie publikos pamėgti 
spektakliai tobulėja, įgauna vis aiškiau apibrėžtas formas. Pradedant nuo XII a. terminas zaju 
pradedamas vartoti kalbant apie kitą XIII a. pradžioje Šiaurės Kinijoje gimusią dramą, kuri 
priešpriešinama Pietų Kinijoje XII-XIV a. viešpatavusiai nanxi („pietų dramai“). 

Yuan epochos teatras pagal dvasinį ir visuomeninį pobūdį išsiskiria didžiule temų įvairove. 
Mingų epochos pradžios dramaturgas Zhu Quan (1378-1448) viename iš savo 1398 m. sukurtų 
veikalų išskiria dvylika pagrindinių temų, kurių dėmesio centre yra: 1) dievybės ir nemirtingieji, 
2) atsiskyrėliai ir daoizmo adeptai, 3) valdovai ir ministrai, 4) valdovų vasalai ir ištikimi pavaldi- 
niai, 5) sūniškojo nuolankumo pavyzdžiai, 6) išdavikai ir kiti klastingi asmenys, 7) našlaičiai ir 
tremtiniai, 8) banditai, 9) meilės istorijos, 10) išsiskyrimas ir suradimas vienas kito, 11) koketės 
ir kurtizanės, 12) ivairūs demonai, vaiduokliai ir šmėklos (Pimpaneau, 2014, p. 44). 

Yuan dramos turi aiškią aktų struktūrą; pagal nusistojusius kanonus sudaro keturi, re- 
čiau penki aktai, kiekvienas iš kurių viešpatauja panašaus pobūdžio ir tonalumo arijos arba 
dramatiniai tekstai skaitomi konkrečiu ritmu, kurį kalbėdamas literatūrine kalba įkūnija tik 
vienas vyro ar moters vaidmenį atliekantis personažas, o kiti dramatinio vyksmo dalyviai kalba 
tarpusavyje arba deklamuoja eiles. Spektaklį lydi instrumentinė muzika. Juokdarys neretai tarp 
svarbesnių scenų atlieka išraiškingus judesius, grimasas, kurios sustiprina jo intarpų funkcijas 
atliekančių komiškų dainuškų estetinio poveikio publikai įspūdį. 

Dauguma zaju siužetų kyla iš Ming epochos rinkinių tokių, kaip pavyzdžiui, „Yuan dinas- 
tijos laikų dramų antologija“ (Yuangu xuan), parengta 1616 m. intelektualo Zhang Maoxun ir 
jungianti apie šimtą naujos dinastijos estetinius skonius atitinkančių pjesių, pirmiausia skirtų 
skaitymui (žr. Darrobers, 1995, p. 13-14). Veiksmas plėtojasi keturiais skirtingais etapais, kie- 
kvienas iš jų siejasi su konkrečiu vaidinimo aktu: pradžia (gi) , veiksmo plėtote (cheng), posūkio 
ir aukščiausios veiksmo kulminacijos (zhuan) ir atomazgos (he) (André Lévy, 2000, p. 391-392). 

Valdant Ming dinastijai šiaurės drama užleidžia pozicijas muzikos elementų prisodrintai 
pietų dramai (nanxi), kuri taip pat vadinama „dramatinių tekstų drama“. XVI a. pasirodo 

pirmasis Xu Wei (1521-1593) teatrinés estetikos traktatas, skirtas piety teatrui Nanxi xulu, 
kuriami lyginami šiaurės ir pietų teatro estetiniai principai, išryškinami jų stiliaus ir meninės 
išraiškos priemonių savitumai (Darrobers, 1995, p. 48-50). 

Kitas dramos meno pakilimo tarpsnis tiesiogiai susijęs su dramatiškais socialiniais su- 
krėtimais sukeltais mandžūrų užkariavimų. Tuomet intensyviai plėtojasi įmantraus stiliaus 
tradicinė kinų drama (xigu), kurioje siužeto intrigą sudaro etiniai herojų konfliktai, skatinantys 
žiūrovus suvokti psichologinę atsakomybę už savo poelgius. Šių dramos spektaklių muzika yra 
dramatiško stiliaus, dekoracijos kupinos daugybės asociatyvių poteksčių. Vaidyba dramose 
susipina su muzikos, dainavimo ir stilizuoto plastiško šokio elementais, kuriuose kiekvienas 
rankos ir kojos judesys siekia tiksliau perteikti siužetinės intrigos plėtotės peripetijas. 

Valdant Ming dinastijai pietinėje šalies dalyje, greta vyraujančių kitų muzikinės dramos 
formų, intensyviai plėtojasi kungu arba kunshan opera, kuri yra seniausia kinų operos forma 
gyvuojanti iki nūdienos. Ji išsiskiria įstabaus grožio dekoratyviais ir spalviniais atlikėjų kostiu- 
mais, neįprastomis vakariečiams vokalinės ir instrumentinės muzikos formomis. Dėka naujų 
meninės išraiškos formų keičiasi teatrinio meno pobūdis, išsivaduojama iš daugelio griežtų 
kanonų, keičiasi išorinis spektaklių, kostiumų pobūdis, aktų skaičius, stiprėja literatūrinio 
teksto rafinuotumas, sudėtingėja muzikinė kalba, teatras intelektualėja, auga fantastinių siužetų 
vaidmuo. Populiarumą tuomet įgauna įvairios meilės ir kurtizanių gyvenimo istorijos. 

Lygiagrečiai plėtojasi ir kiti saviti dramos meno reiškiniai, iš kurių pirmiausia reikėtų 
išskirti XVI- XVIII a. klestėjusį rafinuotą Kungu muzikinės operos žanrą. Kai XVIII a. antroje 
pusėje daugelis garsiausių šio žanro provincijos teatrų trupių sukviečiamos į sostinę ir kon- . 
kuruoja tarpusavyje, ilgainiui iš jų meninės išraiškos priemonių sintezės išsirutulioja garsioji 
Pekino opera, kuri yra tiesioginė anksčiau išsiskleidusio Yuan epochoje šiaurės teatro (Bei zaju) 
tradicijų tąsa. Ji stebina kitų tautų atstovus neįprasta stilizuota estetika, rafinuota muzika, ari- 
jomis, gracingais atlikėjų judesiais, pantomima, akrobatiniais veiksmais. Spektaklyje suvokėjus 
žavi ne tik muzika, vokalinės atliekamos partijos, tačiau ir jas lydintys plastiški aktorių judesiai. 
Valdant Ging dinastijai teatras plėtojasi įvairiomis tiek intelektualėjimo, tiek ir demokratėjimo 
kryptimis. Pjesės neretai yra rašomos ne spektaklių pastatymui, o skaitymui, intelektualiam ir 
maloniam laisvo laiko praleidimui. Personažų skaičius mažėja, pjesės darosi kamerinės, jose 
dažniausiai lieka tik trys pagrindiniai personažai. Aprašant jų dramatines kolizijas plačiau 
pasitelkiami iš literatūros istorijos perimti siužetai ir personažai. Tačiau imperijos saulėlydyje 
XIX ir XX a. sandūroje teatrinis menas, kaip ir daugelis kitų tradicinio meno formų išgyven- 
damas krizę įžengia į stagnacijos tarpsnį, kuriame jau nepajėgia išsaugoti turėtų pozicijų. 

Vadinasi, tradicinio teatro likimas nedaug skiriasi nuo kitų tradicinio meno formų nueitų 
kelių. Skirtingai nei Vakarų teatre, kinų meno tradicijoje muzikai tenka svarbesnės funkcijos, ji 
tampa vienu pagrindinių kinų teatrinio meno sudėtinių segmentų. Prarasdama anksčiau jai būdingą 
savarankiškumą kinų dramoje muzika tampa pagalbine dramatinį vyksmą lydinčia dalimi ir vis 
glaudžiau susipina su kitų meno rūšių meninės išraiškos priemonėmis. Šis muzikos sinkretiškumas, 
jos pajungimas dramatinio vyksmo poreikiams yra viena svarbesnių muzikinės dramos nuosmukio 
priežasčių. Tradicinė kinų drama, susidūrusi su naujais socialiniais ir politiniais XIX a. antrosios 
pusės kultūros sukrėtimais, nepajėgia adekvačiai reaguoti į modernėjančios visuomenės poreikius ir 
palaipsniui išstumiama į kultūrinio gyvenimo periferiją. Šis procesas dar akivaizdesniu tampa XX a. 
pradžioje žlugus kinų imperijai, kai ryškėja suartėjimas su Vakarų muzikinio teatro tradicijomis. 


236 


KALIGRAFIJA MENU SISTEMOJE 


Antanas Andrijauskas. VAIZDUOTĖS ERDVES: TRADICINĖ KINY ESTETIKA IR MENAS 


Kaligrafijos meno savitumas 


Kinijoje gimusi ir savitai daugelyje Rytų Azijos kraštų išsiskleidusi kaligrafija, greta peizažo 
tapybos ir poezijos, yra itin subtilus šios civilizacijos erdvėje susiformavęs estetinis fenomenas. 
Šis reiškinys gali būti tyrinėjamas kaip aukščiausią vietą kinų ir japonų menų hierarchijoje 
užimanti ir anksčiausiai savo estetinius principus suformavusi, su pirmapradėmis kosmoso 
energijos struktūromis susijusi vaizduojamojo meno rūšis, sudėtinis tapybos ir kitų menų 
komponentas, taip pat tradicinis rašto ženklų mokslas, jungiantis ideografinio rašto genezę 
ir jo raidos istoriją. Iš čia kyla išskirtinė energijos prisodrinto kitokio nei senovės egiptiečių 
hieroglifinio simbolio, kuris išsirutulioja iš archajiškų pirmapradžių vizualinės kultūros sluoks- 
nių ir asocijuojasi su įvairiais žmogų supančio pasaulio objektais, reiškiniais, vaizdais, svarba. 

Kaligrafijos esmę sudaro iš kinų rašto perimtos ir laisvai kūrybiškai interpretuojamos 
ideografinės struktūros, svetimos vakarietiškam alfabetiniam raštui. Kiekvienas rašto ženklas 
čia reiškia tam tikrą sąvoką. Hieroglifas, turintis simbolinę, o ne fonetinę reikšmę, gali būti 
stilizuoto gyvūno, daikto, geometrinės formos pavidalo ir reikšti tiek konkretų daiktą, tiek 
abstrakčią idėją ar veiksmą. Vadinasi, kinams jų rašmenys tiesiogiai asocijuojasi su įvairiais 
juos supančio gamtos pasaulio objektais, reiškiniais, vaizdais. Todėl kinų tautos rašmenų pa- 
grindą sudarantis hieroglifas išsiskiria ypatingu semantiniu daugiaprasmiskumu, situatyyumu 
ir kontekstualumu. 

Taigi hieroglifas yra giliausias kinų kultūrą, jos estetikos ir meno tradiciją sistemiškai orga- 
nizuojantis archetipas, savotiška civilizacinė šerdis, kuri vienija daugelį kitų šios daugiasluoksnės . 
meninės kultūros tradicijos segmentų, pirmiausia kaligrafiją, tapybą, literatūrą ir poeziją. Todėl ne 
tik hieroglifas, bet ir tiesiogiai su juo susijęs vizualumas, yra giliausia kinų kultūros esmė ir apspren- 
džia pagrindinius specifinius jos estetinės ir meninės kultūros raidos ypatumus. Kita vertus, kinų 
hieroglifų rašto genezė glaudžiai siejasi su archajinėmis magijos ir mantikinėmis likimo spėliojimo 
praktikomis, ir šie hieroglifo kilmės aspektai užšifruotu pavidalu išliko iš rašmenų išsirutulioju- 
siame kaligrafijos mene. Subtilus kinų kaligrafijos estetikos žinovas Chen Chih-mai, kalbėdamas 
apie ideografinio pasaulio suvokimą ir hieroglifinės raiškos estetines galimybes kaligrafijos mene, 
tiksliai konstatuoja, kad „hieroglifas, kaip joks kitas žmogaus proto vaisius, gyvena savo gyvenimą 
<...> Kurdamas kaligrafines formas meistras tarsi kuria būtį“ (Chen Chih-mai, 1966, p. 202). 

Kaligrafijos estetikos raidos savitumą Kinijoje lemia tai, kad šiai estetikos tradicijai svetimi 
apmąstymai apie idealias transcendentines esmes, o pamatiniai kaligrafijos estetiniai principai 
ir estetinių kategorijų sistema konstruojama remiantis natūralistiniu žmogų supančios tikro- 
vės suvokimu. Todėl visoms pamatinėms kinų kaligrafijos estetikos kategorijoms būdingas 
psichofiziologinis ir materialiai idealus ambivalentiškumas, kuris labai apsunkina arba daro 
beveik neįmanomą adekvatų šių kategorijų perkėlimą į europietiškas kalbas. 

Iš ideografinio rašto prigimties, jo sąsajų su maginėmis praktikomis ir kosminiais ener- 
gijos srautais kyla pamatinis šio meno principas: kaligrafijos kūrinio esme laikomas jo kūrėjo 
temperamento energijos kodas, įvardijamas sąvoka gi („pirminis pradas“, „gyvybinė energija“, 
„energijos srautas“, „temperamentas“, „vidinė būsena“, „emocija“, „valia“ ir pan.). Iš tikrųjų ši 
energija daugiau ar mažiau aiškiu pavidalu skleidžiasi ne tik kiekviename emocionaliame ir 
ekspresyviame kaligrafo teptuko potėpyje, bet ir kituose menuose, iš kurių pirmiausia išskirčiau 
tapybą, poeziją, muziką ir šokį. 

Kiniškas terminas shufa (kaligrafija) susideda iš dviejų dalių - shu (rašymas) ir fa (būdas, 
taisyklė, metodas). Kaligrafija Kinijoje tradiciškai traktuojama kaip toks „rašymo būdas“, kuris 
reikalauja ypatingos teptuką valdančios asmenybės disciplinos, gebėjimo kontroliuoti sponta- 
niškos kūrybinės energijos polėkius. Todėl kaligrafija suvokiama kaip itin jautriai autentišką 
kūrėjo energiją, jo dvasios būseną perteikianti sielos kardiograma. „Parodyk man savo kaligra- 
fija - ir aš pasakysiu, koks tavo dvasios grožis, stiliaus jausmas, kas tu esi“, - sakoma Kinijoje. 

Anot kinų estetinių traktatų autorių, kaligrafija išreiškia subtiliausius asmens kūrybinės 
dvasios polėkius, jo širdies ir jame slypinčios kūrybinės energijos virpesius, kurie skleidžiasi 
minkštiems ir lankstiems teptuko smaigalio plaukeliams liečiant balto popieriaus lapą ar šilko 
ritinėlį. Vienas pirmųjų mums žinomų Han epochos kaligrafų, filosofų poetų ir kaligrafijos 
meno teoretikų Yang Xiong (53-18 m. pr. Kr.) pagrįstai teigia, kad „žodis yra dvasios balsas, o 
raštas - jo grafinė išraiška. Būtent pagal balso ir rašto pobūdį yra pažįstamas kilnus (junzi) ir 
prastas arba niekingas (xiaoren) žmogus“ (cit. pagal: Zavadskaja, 1983, p. 32). 

Plėtojantis intelektualiai kinų kultūrai, kaligrafija neatsitiktinai traktuojama kaip savotiškas 
universalus jautriausias visuomenės ir asmenybės „seismografas“ ir įgauna vyraujančias pozicijas 
kinų menų hierarchijoje. Vadinasi, dėl Kinijos ir jos civilizacijos įtakos susiformavusių dar dviejų 
ideografinės kultūros zonos Rytų Azijos civilizacijų - japonų ir korėjiečių - menų hierarchija 
pamatiniais estetiniais principais itin skiriasi nuo kitų pasaulio civilizacijų menų hierarchijos. 

Todėl kinų estetikos ir meno tradicijoje kaligrafija suvokiama ne tik kaip svarbiausias ir 
seniausias menas (protokaligrafijos, pavyzdžiai, datuojami XIV a. pr. Kr.), bet ir kaip siekiamybė 
kitiems menams. Bet kokios meno rūšies „kaligrafiškumas“ aiškinamas kaip esminis estetinės 
vertės kriterijus, kadangi ne tik šio meno kūrimui, bet ir suvokimui reikia ypatingo intelekto, 
rafinuotos humanitarinės, estetinės kultūros, leidžiančios pajusti slėpiningiausius meno kū- 
tinio sluoksnius. Kūrybos ir suvokimo procese dalyvauja daugybė kūrėjo psichofiziologinio 
potencialo veiksnių, atspindinčių asmenybės intelektualinę kultūrą, jos jautrumą meno kūrinio 
grožio ir harmonijos apraiškoms. 

Nepaisant sudėtingų istorinių metamorfozių, dvasinę kūrėjo energiją perteikianti kaligra- 
fija ir su emocingumu susijusi jos vizualiai išraiškinga estetinė funkcija yra nukreipta į univer- 
salius struktūrinius meno principus. Tai sąlygoja kinų estetikoje išplitusį požiūrį į kaligrafiją 
kaip į giliausios pirmapradės pasaulio organizacijos struktūros analogą, geriausiai atspindintį 
asmenybės ir jos kuriamos kaligrafijos ryšį su Visatoje vykstančiais energijos procesais. Pagal 


139 


Antanas Andrijauskas. VAIZDUOTES ERDVES: TRADICINE KINY ESTETIKA IR MENAS 


HER RU A 5 7 
Иа fo t$ # É № 
а 8 ior Ev 

LAA O № 
ханд X 


= 
"RR 


» 


e < 
= 


В 


A 


зера OK 


1-45 ph A 


i 


№ Е 60У 


4 
v 


=: 


An Fie e E E 


у 
f 


$ 
В 
‹ 
t 
т 


Je aS phe pr s, KAA 


bet J gom 


‘ 
Yd. 
ve 
. 


SEETI WR ES 
hy Jers) WH IR osa 


Da 
Ss 


Imperatorius Gaozong. Kaligrafija. XII a. Tušas, šilkas 


šiuos archajiškus organicistinius požiūrius Dangus, Žemė ir Žmogus energijos srautų ryšiais 
yra sujungti į vieningą sistemą ir neatskiriamai dalyvauja kūrybiniuose Visatos procesuose. 
Anot kinų estetinių traktatų autorių, kaligrafijos meno principus meistriškai įvaldęs žmogus, 
kurdamas ir transformuodamas ideografinius rašmenis, kartu harmonizuoja visą nuolatinės 
kaitos ir metamorfozių pasaulį. Iš čia kyla nekvestionuojamas kaligrafijos kaip pirmapradžio 
meno pranašumas tapybos, poezijos ir kitų antrinių menų atžvilgiu. Tai viena svariausių priežas- 
čių, kodėl gamtos energiją skleidžiantis hieroglifų raštas ir su juo tiesiogiai susijusi kaligrafija 
kinų estetikos ir meno tradicijoje suvokiama kaip pagrindinė tradicinės kinų kultūros ir menų 
sistemos šerdis. 

Kita vertus, kaligrafijos kaip „svarbiausio meno“ kinų tradicinių menų sistemoje supratimas 
iš suvokėjo reikalauja ypatingo estetinio imlumo, psichologinės nuostatos, intelekto ir dvasinių 
savybių sąveikos, kadangi jis privalo ne tik išvysti ir suprasti, kas slypi konkrečiame kaligrafi- 
niame vaizdinyje, bet ir matyti, kas skleidžiasi už jo ribų. Juk Kinijoje parašytas žodis visada yra 
labiau vertinamas nei ištartasis. Todėl tie hieroglifais parašyti ženklai, kurie buitinėje aplinkoje 
turi apibrėžtą reikšmę, kaligrafijoje įgauna gilesnes metaforiškas filosofines ir simbolines poteks- 
tes. Iš čia ir požiūris į kaligrafiją kaip į pirmapradį meną, kupiną filosofinės gelmės ir autentišką 
prigimtimi, struktūriniais kompoziciniais principais bei vidine muzikalia architektonika. Todėl 
ilgainiui pagrindiniai kaligrafijos principai kinų estetikoje darosi vis universalesni ir tampa visų 
kitų meno rūšių estetinio vertinimo sistemos pagrindu, nes, kinų įsitikinimu, autentiškos kali- 
grafijos kūriniuose skleidžiasi Visatos procesus atspindinti dinamika, kuri koduojama kūrinio 
vaizdinių sistemos energijos įtampa, ramybės ir vyksmo sąveika. 

Taigi norint geriau suvokti slėpiningiausius Rytų Azijos tautų meninės kultūros sluoksnius, 
būtina aiškintis, kas slypi po išoriniu grakščių ir mjslingy kaligrafinių struktūrų sluoksniu. Šį 

uždavinį apsunkina tai, kad, vertindamas 
konkretiems praeities meistrams priskiria- 
mus kaligrafijos kūrinius, kinų kaligrafijos 
istorijos tyrinėtojas neretai yra priverstas 
remtis ne originalais, o nelabai aiškios 
kilmės anoniminių tarpininkų atliktomis 
kopijomis. Jos, suprantama, ne visada gali 
adekvačiai perteikti didžiųjų meistrų kūri- 
niams būdingą stiliaus grynumą ir itin svar- 
by energijos užtaisą. Vakaruose susiforma- 
vęs požiūris į graikams būdingą kaligrafijos 
[gr. kalli-graphia - kalios (grožis) ir grapho 
(rašau)] kaip „gražaus ir taisyklingo rašymo 
meno“ sampratą yra svetimas per kinų ir Е 
jų civilizacijos įtaką susiformavusiai Rytų Imperatorius Lizong. Kaligrafija, ХШ a. Tušas, šilkas 
Azijos tautų (japonų, korėjiečių) estetikos 

tradicijai, kurioje rankraštinio rašto stilizavimas susijęs ne su rašmenų unifikavimu, bet prie- 
šingai - su jų individualizacija ir kūrybinės dvasios polékiy išlaisvinimu. Tai nereiškia, kad kinų 
kaligrafijos estetikos tradicijoje ignoruojamas normatyvinis edukacinis aspektas. Priešingai, 
jis yra svarbus, tačiau kitoks savo prigimtimi, dvasia, pagrindinėmis nuostatomis ir tikslais. 

Be Kinijos ir Japonijos, kaligrafijos menas kryptingai plėtojamas ir pasiekia meno 
aukštumų pirmiausia arabų musulmonų civilizacijoje, Irane ir Indijoje valdžiusioje persiškos 
kilmės Moholų dinastijos imperijoje, taip pat kai kuriuose džainų kultūros ir meno tradicijų 
išplitimo centruose. Iš tikrųjų kai kuriais esminiais bruožais, susijusiais su kūrėjo dvasios 
polėkių išraiška, kinų kaligrafija primena arabų musulmonų, ypač rafinuotą persų kaligrafijos 
tradiciją. Joje išskirtinė svarba tenka Rytų Azijos tautų kaligrafijai nebūdingai ornamentikai 
ir abstraktiems dekoratyviniams floraliniams motyvams. Kinijoje, kaip ir senovės žydų bei 
musulmoniškame pasaulyje, kaligrafinis raštas turi sakralinį ir mistinį atspalvį, nors kinai 
daugiau dėmesio skiria kaligrafijos meistro kūrybinės dvasios polėkių ryšiams su Visatos 
energijos procesais. 

Kitas specifinis kinų kaligrafijos bruožas - glaudus ryšys su vaizdiniu pasaulio suvoki- 
mu, kadangi kaligrafinis raštas pirmiausia yra erdvėje besiskleidžiantis ir akimis suvokiamas 
vizualinių struktūrų audinys. Apie aukštą kaligrafijos meno socialinį statusą Rytų Azijos civi- 
lizacijose liudija išskirtinis valdančio elito dėmesys šiam menui, nepalyginamas su kaligrafijos 
estetiniu statusu Vakaruose. Tiesa, vakarinėje Eurazijos dalyje tarp Europos ir Azijos esančioje 
Bizantijos imperijos sostinėje Konstantinopolyje aptinkame imperatorių Teodosijų Kaligrafą 
(valdymo m. 408-450), kuris tarsi nėra tipiškas pavyzdys, kadangi yra pripažintas dailaus 
kaligrafiško rašto meistras. Tačiau jo dėmesį kaligrafijai tik su didelėmis išlygomis galime 
lyginti su daugeliu Kinijos ir Japonijos imperatorių bei jų šeimų narių meniniais pasiekimais, 
tarp kurių buvo daugybė didžių kaligrafijos meistrų, pavyzdžiui, Tang dinastijos imperatorius 
Taizongas (vald. m. 626-649), pirmasis Pietų Song valdovas Gaozong, imperatorius Lizong 
(vald. m. 1225-1264), karališkos Song giminės palikuonis, garsus kaligrafijos ir monochrominės 
tapybos meistras Zhao Mengjian (1199-1265) ir daugybė kitų. 

Imperatorius Taizong, Kaligrafija, Tang dinastija. УП a. Tušas, šilkas 


Meistriškas kaligrafijos meno subtilybių įvaldymas klasikinėse kinų ir japonų civilizacijose 
yra svarbus realios moralinės ir politinės valdžios legitimacijos instrumentas, kadangi suvokė- 
jams toks menas vaizdžiai rodo ir simbolizuoja jo kūrėjo asmenybės taurumą, aukštą kilmę, 
artistiškumą, taip pat gebėjimą meistriškai valdyti sudėtingas gyvenimo situacijas. Čia norėčiau 
pateikti pavyzdį iš kinų Tang epochos idealų susiformavusio japonų Heiano epochos literatūros 
Murosaki Shikibu parašyto šedevro „Gendži apysaka“ (XI a). Jame aptinkame charakteringą 
to meto Rytų Azijos rafinuotai estetinei sąmonei būdingą epizodą, kuriame pagrindinis kny- 
gos herojus princas Gendži, išvydęs dailų kaligrafinį nepažįstamos moters raštą, mąsto apie 
slėpiningą neprilygstamo grožio moterį, kurios kerintis vaizdinys iškyla jo sąmonėje, o širdis 
virpa iš susijaudinimo tik pagalvojus, kad jos tikrasis žemiškas grožis neišvengiamai pralenks 
nepakartojamą jos kaligrafinio rašto žavesį. 

Tiesa, kinų kaligrafijos estetiniuose traktatuose rašoma, kad kaligrafijoje itin jautriai 
atsispindi ne tik kūrėjo asmenybės charakteris, erudicija, artistiškumas, bet ir silpnybės, ne- 
gabumas, skonio trūkumas, nesugebėjimas susitelkti ir pan. Todėl suprantamas aukščiausių 
Kinijos ir Japonijos valstybės veikėjų bei valdininkų, priklausančių išsilavinusiam intelektualų 
sluoksniui, išskirtinis dėmesys kaligrafijos įgūdžių tobulinimui. Yra likęs ir jų įnašas į kali- 

grafijos estetikos ir meno raidą. Šis dėmesys „stipraus“ ir „harmoningo“ kaligrafinio stiliaus 
bruožų įtvirtinimui atspindi ne tik asmenybės valią, inteligenciją, bet ir jos sugebėjimą valdyti 
save. Todėl kaligrafijos įgūdžių tobulinimas yra „neatsiejamas nuo darbo su savimi: jis ugdo 
savikontrolę, padeda pažinti save tam, kad būtų galima atsiskleisti, tapti naudingu visuomenei 
konfucinės mąstysenos požiūriu“ (Escande, Sers, 2003, p. 4). 

Vadinasi, artistiškas ir rafinuotas kaligrafijos stilius kinų ir japonų kultūrose tradiciškai 
laikomas neatsiejamu valdžios struktūrų, imperatorių, jų šeimos narių ir aukščiausio rango 
aristokratijos skiriamuoju požymiu. O radikalūs kaligrafinio stiliaus pokyčiai kinams ir japo- 
nams simbolizuoja vidinius supančio pasaulio ir asmenybės pokyčius. Toks tūkstantmečiais 
gyvavęs šalies valdančiojo elito požiūris į kaligrafijos meną ir būtinybė šalies valdovams įvaldyti 
kaligrafijos meno subtilybes išlieka Kinijoje gyvas net maoistinės ideologijos klestėjimo metais 
iki pat nūdienos. Tai aiškiai liudija išskirtinis Mao Zedong, Chiang Kai-sheko, Deng Xiaoping 
ir kitų Kinijos lyderių dėmesys kaligrafijai, nuolatinis rašto įgūdžių tobulinimas ir netiesioginis 
savo kaligrafijos pavyzdžių demonstravimas. 


Kinų rašmenys ir pagrindiniai kaligrafijos stiliai 


Ideografiniai kinų rašmenys yra nepalyginamai daugiau nei įprastinis nuasmenintas alfabetinis 
Vakaruose viešpataujantis raštas. Susidedantys iš lanksčių ar kampuotų, energija dvelkiančių 
linijų hieroglifų ženklai, laisvai skleisdamiesi erdvėje, atspindi ne tik rašančiojo dvasios po- 
lėkius, bet ir giliausius kultūros sluoksnius, taip formuodami kinų civilizacijos estetinės kul- 
tūros ir meno specifiškumą. Šio rašto atsiradimą mokslininkai pagrįstai laiko didžiosios kinų 
civilizacijos ir wen kultūros tradicijos iškilimo pradžia. „Kariaujančių valstybių“ (403-221) 
epochos istoriniai šaltiniai sieja rašto išradimą su legendinio Geltonojo imperatoriaus rūmų 
tarnautojo Cang Jie vardu. Tačiau tikrovėje pagrindinės rašto sistemos formuojasi ilgai - nuo 
VIII a. pr. m. e. iki III a., kai regime jau išsikristalizavusius pagrindinius hieroglifų rašto stilius. 

Kinų ideografinio rašto sistema, gyvuojanti jau daugiau nei 3000 m., atlieka įvairias sociali- 
nes funkcijas: ji nuo seniausių ištakų siejama su mantikine praktika, magijos žiniomis, valdovų ir 
mąstytojų minties polėkio galia. Dar iki popieriaus išplitimo sudėtingą hieroglifų raižymą aštriu 
raižikliu (kaulu ar aštria metaline adata) ant kaulo ar akmens keičia užrašinėjimas teptuku ir 
tušu ant siaurų bambuko juostelių, iš kurių, jas suveriant, buvo sudaromi ritinėliai arba knygos. 

Ankstyviausios archeologų aptiktos rašmenų užuomazgos siejamos su Shang, kitaip 
vadinamo Yin, epochos (XVI-XI a. pr. m. e.) mantikinėmis likimo spėliojimo praktikomis 
ir maginėmis būrimo apeigomis, paremtomis jskilimy vėžlių šarvuose aiškinimais. Vėžlių 
šarvai buvo naudojami dėl jų ilgaamžiškumo ir lygaus paviršiaus, labai patogaus hieroglifų 
ženklų graviravimui. Vėliau ant stambių gyvūnų mentikaulių, būrimo kaulų ir gynybos skydų 
išplinta magišką prasmę turintys senoviniai simboliniai ženklai. Panašūs senoviniu raštu už- 
rašyti ženklai išliko išlietuose, naudojant molines formas, ritualiniuose bronziniuose induose, 
skirtuose vyno ir maisto aukojimui protėviams. Šie ženklai susideda iš piktogramy, susijusių 
su konkrečių daiktų, reiškinių schematiškais piešiniais, simboliniais ženklais, rodančiais ritu- 
alinių indų ar daiktų priklausymą konkrečiam kinų visuomeninės struktūros klanui. Seniausi 
hieroglifų ženklai atliko maginę bendravimo tarp žmonių ir dievų pasaulių funkciją. Todėl jie 

senovėje buvo suvokiami kaip „iš Dangaus sklindančios žinios“. Iš Shang epochos iki nūdienos 
ant vėžlio kiautų ir kaulų išliko per šimtą tūkstančių rašmenų, kuriuose yra maždaug keturi su 
puse tūkstančio hieroglifų ženklų, iš jų tik apie tūkstančio septynių šimtų prasmė yra žinoma. 

Vėliau Kinijoje išplinta akmeninės stelos, paminkliniai akmenys, antkapiai su raižytais 
užrašais, turinčiais informacinę arba didaktinę funkcijas. Jie simbolizuoja valdovų galybę, 
jamžina svarbius istorinius įvykius, atspindi kilnius įtakingiausių mąstytojų, religijų įkūrėjų 
žygdarbius, parodo jų darbų, mokymų didybę. Kinų filosofijos korifėjų Konfucijaus ir Laozi 
tekstų formavimosi metu raštas yra išimtinai negausių aristokratų, intelektualų ir valdininkų 
privilegija. Knygos tuomet dar nebuvo rašomos teptuku ir tušu popieriuje, о raižomos ant 
medinių lentelių ar bambuko plokštelių specialiu graviravimo peiliu. Iš to laiko išliko įvairaus 
rango pareigūnų padaryti hieroglifų užrašai. Raižymui akmenyje ar medyje reikia kieto raižiklio 
ir meistriškumo, todėl tokių buvo mažiau, tačiau šie užrašai yra patvaresni laiko išbandymams, 
ir jų išliko daugiau. 

Ankstyvosioms akmenyje iskaltoms kaligrafinėms struktūroms būdingi negrabūs kampuoti 
rašmenys, tačiau plėtojantis rašto kultūrai hieroglifų užrašymo būdai tobulėja. Esminiai poslin- 
kiai kaligrafinio rašto raidoje ryškėja Shi Huangdi valdymo laikais (259-210), kai Qin karalystės 
valdovas, 206 m. pr. m. e, suvienijęs Kiniją ir pirmasis pasivadinęs imperatoriumi (huangdi), 
milžiniškoje Han imperijoje suvienodina svorio, ilgio matus, pinigus, teismų sistemą, netgi 
rato ašies ilgį (kad vežimai lengvai ir greitai riedėtų naujai nutiestais keliais). Jo valdymo metu 
griežtai centralizuotoje imperijoje suformuojamos trisdešimt šešios sritys su gubernatoriais ir 
daugybė valdžios institucijų. Rašto kultūros laimėjimai plačiai pritaikomi valstybės valdymo 
struktūrų poreikiams: mokesčių sistemos tvarkymui, valdovų įsakymų sklaidai, susirašinėjimui 
ir įvairiems kitiems oficialiems valstybės dokumentams. Imperatoriaus ir jo valdininko Li Si ini- 
ciatyva suvienodinta valstybės rašto sistema paverčiama oficialiu standartu visose užkariautose 
Han imperijos teritorijose. Xiane - senojoje Kinijos sostinėje iki mūsų dienų išliko tūkstančiai 
Han dinastijos ir vėlesnių laikų tekstų, senoviniu hieroglifų raštu išraižytų akmeninėse stelose, 
rūmų ir paviljonų sienose. 

Dar senovės Kinijoje lygiagrečiai rutuliojasi skirtingos istoriškai besikeičiančios ideogra- 
finių rašmenų rūšys. Keturios atsirado dar iki Han epochos: senojo stiliaus rašmenys išlikę ant 
Schan-Yin epochos likimo spėjimo kaulų, jie naudojami iki Zhou epochos pabaigos. Vėliau 
išsirutulioja dvi su antspaudais susijusios rūšys - didelių antspaudų ir mažų antspaudų raštai. 
Dar vėliau, kai Han imperatoriaus įsaku patvirtinamas praktinių imperijos funkcionavimo 
uždavinių įgyvendinimas, didysis spausdintinis rašto stilius pakeičiamas mažuoju. Šis netrukus 
skyla į oficialų (lishu), kuris naudojamas kanceliarinėms reikmėms, ir neoficialų rankraštinį 
(zhang caoshu arba zhang cao). Pirmasis vartojamas oficialiuose valstybės pareigūnų doku- 
mentuose ir akmens stelose, o antrasis - laiškuose, juodraščiuose ir-rankraščiuose. Ilgainiui 
kanceliariniuose imperijos raštuose įsigali oficialus taisyklingas raštų stilius (kaishu), kuris ilgam 
įsitvirtina oficialių valstybės raštų tradicijoje. Geriausiais Han epochos kaligrafijos laimėjimus 
reprezentuojančiais kūriniais laikomi kanceliariniu šriftu akmens paminkluose ir medinėse 
lentelėse išraižyti taisyklingi rašmenys. 

Nauji rašto raidos procesai išryškėja žlugus Han dinastijai, kai lygiagrečiai skleidžiasi trys 
pagrindiniai stiliai; taisyklingas, arba reguliarusis (kaishu), raštas, Han dinastijos saulėlydyje Liu 
Desheng sukurtas oficialiuose dokumentuose vartojamas įprastinis greitraštis, arba „bėgantis 

raštas“ (xingshu), ir rankraštinis juodrašti- 
nis, arba „žolių raštas“ (caoshu), liudijantis 
apie savito kaligrafijos meno užuomazgų 
formavimąsi. Ilgainiui, sparčiai plėtojantis 
rašto kultūrai, pradinis kaligrafijos brūkšnių 
negrabumas patiria esmines permainas, 
peraugdamas į vis dailesnes, nuosekliai 
besiplėtojančias vaizdines ir kompozicines 
struktūras. Trečiame mūsų eros amžiuje jau 
išsikristalizuoja penki pagrindiniai kinų 
kaligrafijos stiliai. Šių kaligrafijos stilių vie- 
nalaikis gyvavimas pirmiausia paaiškinamas 
jų skirtingomis funkcijomis visuomeni- 
niame gyvenime ir kultūroje. Nemažiau 
svarbus jų lygiagrečios plėtotės veiksnys yra 
ir milžiniškos šalies gyventojų išsilavinimo 
ir socialinės struktūros skirtumai, kadangi, 
greta rafinuotos imperatorių rūmų ir aukš- 
tuomenės kultūros, yra ir atoki provincija, 
kurioje gyvena daug menkai išsilavinusių 
ir beraščių žmonių, jiems aristokratijos ir 
intelektualų estetiniai poreikiai visai svetimi. 

Pirminė hieroglifų rašto tapsmo ir Shang dinastijos valdymo laikų (1600-1100 m. pr. m. e.) 
sklaidos funkcija buvo verbalinė komuni- ant mentikaulio išraižyti rašmenys 
kacija, kurios paplitimą nulėmė sparčiai 
augantis žinių kaupimas, švietimas, auklėjimo, istorinės atminties fiksavimas, išsaugojimas ir 
daugybė kitų visuomeninių veiksnių. Kartu stiprėja ir estetinė šio rašto funkcija: augant rafi- 
nuotai imperatorių aplinkos ir galingiausių provincijos aristokratų rūmų kultūrai, spontaniško 
rašto forma, išraiškingas jo grafinis pavidalas dėl glaudaus ryšio su kitomis artimomis meno 
formomis (poezija ir tapyba) atveria kokybiškai naujas vizualines ir menines rašto galimybes. 
Gilėjanti kinų visuomenės socialinė diferenciacija atsispindi rašto kultūroje ir estetikoje. 

Taisyklingas kaligrafinio rašto stilius išplito pirmaisiais mūsų eros amžiais tarp įvairių 
konfucinį išsilavinimą turinčių valdininkų ir raštininkų. Jis įsitvirtina imperatorių rūmuose 
ir dėl konfucinės ideologijos sudėtingoje biurokratinėje šalies valdymo sistemoje, kurioje šis 
stilius yra privalomas rašant įvairius oficialius dokumentus. Čia griežtai laikomasi reikalavimų – 
harmoningą rašto struktūrą apsprendžia kanoninių kaligrafijos taisyklių rinkinys, nustatantis 
vizualiai darnų, subalansuotą rašto stilių. 

Tačiau šis normatyvinėmis nuostatomis ir griežta tvarka pagrįstas stilius ne visiems buvo 
priimtinas, ypač jo nepaisė meniškos prigimties asmenybės. Todėl, plėtojantis rafinuotai im- 
peratorių aplinkos ir galingiausių provincijos aristokratų rūmų kultūrai, randasi spontaniški 
kaligrafijos stiliai, kuriems būdingas išraiškingų ir elegantiškų lanksčių linijų grafinis pavi- 
dalas. Dėl glaudaus ryšio su kitomis artimomis meninės raiškos formomis, ypač su poezija 
ir tapyba, spontaniškam kaligrafijos stiliui atsiveria naujos vizualinės ir estetinės galimybės. 

Neatsitiktinai normatyvinėms konfucinės 
estetikos nuostatoms oponuojantys, nepre- 
tendavę į valstybinę tarnybą intelektualai ir 
menininkai, remdamiesi liberalesnės dao- 
izmo, о vėliau ir čan estetikos principais, 
pasuka kūrybinio akto spontaniškumo ir 
asmenybės individualumo išryškinimo 
keliu. Jų dvasinius poreikius geriau atitinka 
spontaniški rankraštinis, arba vadinamasis 
„žolės rašto“, ir pusiau rankraštinis, arba 
„bėgančio rašto“, stiliai, Juos meninės pri- 
gimties žmonės suvokia kaip asmenybės 
saviraiškai parankias priemones, kadangi 
jie mažiau sukaustyti kanonų, pasižymi 
| - ASH. minkštesnėmis formomis, lanksčiau išreiš- 
Huaisu. Kaligrafija. Bėgantis rašto stilius. 777 m. kia menininko dvasios polėkius. 
Tušas, popierius Kaligrafijos stilių raidai didžiulį po- 
veikį turėjo kokybiško, puikiai sugeriančio 
popieriaus išradimas, jo gamybos mastų augimas ir išplitimas. Seniausi grubaus popieriaus 
pavyzdžiai Kinijoje žinomi nuo II a. pr. m. e., tačiau 105 m. Cai Lun išranda geros kokybės 
popierių, kuris kaligrafijai ir su ja susijusioms poezijai bei tapybai atveria anksčiau nere- 
gėtas galimybes, leidžiančias šiam popieriui konkuruoti su šilku. Popierius gaminamas iš 
šilkmedžio, vėliau iš bambuko ir kitų medžio rūšių žievės, įvairių plaušų. Medžiagos keičiasi, 
gamybos technologijos tobulėja, o popieriaus gamybos apimčių augimas suteikia postūmį 
kinų civilizacijai, kuri pasaulyje iškyla ir ima dominuoti rašto, švietimo, estetinės kultūros ir 
„trijų tobulybių“ (sanjue, t. y. poezijos, kaligrafijos ir tapybos) srityse. Taip popierius, tušas ir 
teptukas pradeda savo pergalingą žygį kinų civilizacinėje erdvėje. Vadinasi, iš hieroglifų rašto 
besirutuliojanti meno rūšis kaligrafija nuo savo užuomazgų iki virtimo svarbiausiu menu kinų 
menų hierarchijoje pradeda ilgą ir sudėtingą stilistinių metamorfozių kelią, kuriame nuosekliai 
buvo užkariaujamos naujos erdvės ir plečiamos meninės išraiškos galimybės. 

Kaligrafija sparčiausiai plinta ne griežtai ritualizuotuose rūmų ar valstybės administraci- 
niuose sluoksniuose, kuriuose viešpatauja normatyvinė konfucinė estetika, o aristokratų arba 
konfucianizmui oponuojančių daoizmo ir čan estetiką išpažįstančių intelektualų, menininkų 
ir išsilavinusių vienuolių aplinkoje. Tai susiję su šiai visuomenės daliai svarbia asmenybės savi- 
raiška, įgaunančia vis daugiau individualių bruožų. Visuomenėje plinta asmeninių išgyvenimų 
kupini laiškai, užrašai, dienoraščiai, atspindintys kūrybinės dvasios polėkius, netikėtai gims- 
tančias eiles, spontaniškus dailės vaizdinius. 

Meninės prigimties intelektualams suvokiant asmens autonomiškumo, individualios bū- 
ties svarbą, visuomenėje stiprėja intravertiškumo tendencijos. Kaligrafija vaduojasi iš griežtų 
kanonų, ryškėja asmeninių stilių tapsmo užuomazgos, kūriniai grakštėja, skleidžiasi laisva 
kūrybinė dvasia, nesuvaržytos minties tėkmė, rašto stiliai laisvėja, gimsta naujos meninės iš- 
raiškos priemonės. Taigi kinų kaligrafijos istorijoje ryškėja esminis lūžis, kadangi ji nuo šiol vis 
dažniau siejama ne su nuasmenintais šriftais, o su konkrečiomis, išsiskiriančiomis talentu, menine 

erudicija, spontaniško stiliaus kaligrafiją 
kuriančiomis asmenybėmis. Stiprėjanti 
skirtingų individualių kaligrafijos stilių 
konkurencija ir kova dėl įtakos, taip pat 
madingumo veiksnys sudaro svarbias 
prielaidas tolesnei kaligrafijos meno rai- 
dai. Kaligrafijos tapimas menu ir jos, kaip 
organizuojančio ir vienijančio estetinio 
pagrindo, išsiskyrimas kinų menų siste- 
moje išryškėja Jin epochoje (265-420) 
iškilusiame įtakingame „vėtros ir srauto“ 
(fengliu) sąjūdyje. 

Ryškiausiomis ankstyvojo kaligrafi- 
jos meno tapsmo figūromis tapo Cui Yuan 
(77- 142), Cai Yong (132- 192) ir Zhang 
Zhi (119-192). Dėl natūralaus spontaniš- 
kumo ši kaligrafijos pakraipa savo tolesnėje raidoje palaipsniui tolsta nuo konfucinės estetikos 
primetamų normatyvinių su konkrečiomis taisyklėmis reikalavimų, kurie trukdo artistiškos as- 
menybės unikalumo raiškai. Taigi šios tradicijos šalininkams būdingas išsivadavimas iš slegiančių 
normatyvinių rėmų. Intensyvi ankstyvojo III- VI a. tarpsnio spontaniškų kaligrafijos tendencijų 
sklaida suformuoja per 120 skirtingų kaligrafijos stilių pačiais egzotiškiausiais pavadinimais: 
„gervės kaligrafija“, „gyvatės kaligrafija“, „beždžionės kaligrafija“ ir pan. 

Kaligrafijos formavimasis į savarankišką meno rūšį, suvokiančią savo estetinius principus, 
regimas vieno pirmųjų Han epochos reflektuojančių šio meno savitumą kaligrafijos meistrų 
Cai Yong (133-192) estetiniuose požiūriuose ir kūriniuose. Šiam intelektualui, kaligrafijos, 
muzikos, ritualų žinovui priskiriamas esminis kaligrafijos meno specifiškumą taikliai apibūdi- 
nantis teiginys. „Kaligrafijos ištaka, — teigia jis, - yra natūralumas (ziran). Jis sukuria moterišką 
(yin) ir vyrišką (yang) pradus; iš jų atsiranda formos (xing) ir pasirodo vaizdiniai“ (Ecrits, t.1, 
2003, p. 93). Čia taikliai išryškinama spontaniška, muzikali ir improvizacinė kaligrafijos meno 
prigimtis. Wei (220-265) ir Jin (265- 420) dinastijų valdymo metu iš tikrųjų kaligrafija tampa 
reikšmingu menu, kurį teoriškai grindžia šiam menui skirti traktatai. 

Kaligrafija, lyginant su kitų Vakaruose viešpatavusių menų priemonėmis, išsiskiria minimaliu 
įnagių skaičiumi, pabrėžtinai kukliomis medžiagomis, meninės išraiškos priemonių paprastumu 
ir ekonomiškumu. Kaligrafo kūrybinį arsenalą sudaro paprasti darbo įrankiai ir medžiagos, 
vadinamos „keturiomis brangenybėmis“ (sibao): teptukas, tušas (tušo kaladėlė), akmeninis, 
metalinis arba keraminis indelis tušui (kuris atlieka kartu ir trintuvės funkcijas, kadangi 
naudojamas sausų tušo pigmentų trynimui ir jų maišymui su vandeniu), popierius arba šilko 
ritinėlis. Labai svarbus savininkui yra visų šių kaligrafijos meno kūrimo priemonių estetinis 
pavidalas, todėl dažniausiai jos daromos iš brangių medžiagų. 

"Tušas (mo arba moshui) dažniausiai gaminamas iš senų pušies suodžių, sutrintų į miltus 
ir sumaišytų su lipnia derva. Aukštos kokybės tušo gamybai naudojamos sudėtingos technolo- 
gijos, pigmentai, aromatizatoriai, specialios klijuojančios medžiagos, kurios brandinamos, kad 
pasiektų reikiamą konsistenciją ir kokybę. Suformuotos minkštos tušo kaladėlės išdžiovinamos 
ir dekoruojamos įvairiais piešiniais. Suspaustas į sausą tušo kaladėlę ir išdžiovintas tušas jau yra 
parengtas kūrybos procesui. Skystas darbui su teptuku būtinas tušas išgaunamas trinant arba 
trupinant sauso tušo gabaliuką specialiame indelyje, į kurį įpilama vandens tušui praskiesti. 
Didis kaligrafijos ir tapybos meistras Shitao savo traktato „Pokalbiai apie tapybą“ penktame 
skyriuje „Teptukas ir tušas“ rašo, kad „tušas, įsismelkdamas į teptuką, turi jį praturtinti dvasia. 
Tušo sudvasinimas yra techninio menininko pasirengimo klausimas. Teptuko sudvasinimas 
yra gyvenimo esmės įprasminimas“ (Zavadskaja, 1978, p. 67). 

Kuriant kaligrafijos ir tapybos kūrinius, greta plačiausiai paplitusio juodo tušo, Kinijoje 
naudojamas ir iš mineralinių dažų, rūdų, augalų išgaunamas įvairių atspalvių tušas, dažniausiai 
žalsvo malachito arba melsvo indigo atspalvio. Raudonai spalvai išgauti pasitelkiamas cinoberis 
ir geležies oksidas, baltai ir indigo - švinas ir grafitas, mėlynai – lazuritas, skaisčiai geltonai - 
auksas. Iš visų spalvoto tušo rūšių labiausiai vertinamas „auksinis tušas“, kuris išgaunamas 
į pagrindinę tušo masę įmaišius aukso miltelius. Jis plačiausiai buvo naudojamas brangių 
vadinamųjų „auksinių knygų“ gamybai, kurių tekstas ir iliustracijos buvo spausdinamos ant 
tamsių spalvų: juodos, tamsiai mėlynos spalvos gliancinio popieriaus. 

Kinų vaizduojamosios dailės estetikoje juodas tušas nelaikomas monochrominiu. Estetiniuo- 
se traktatuose detaliai aptariančiuose tušo parengimą meninės kūrybos procesui yra išskiriami 
šeši skirtingi jo atspalviai: tamsus arba juodas, šviesus, šlapias, tirštas ir skystas. Jie išgaunami 
priklausomai nuo tušo maišymo su vandeniu būdo. Teoriniuose traktatuose daugiausiai kalbama 
apie skystą tušą, kurį labiausiai vertina didieji peizažo tapybos meistrai, kadangi darbas su juo buvo 
sudėtingiausias; jis reikalavo ypatingų įgūdžių ir aukšto meistriškumo. Savo pobūdžiu, gamybos 
būdu, savybėmis, meninės išraiškos priemonėmis kinų tušas yra artimiausias vakarietiškai tem- 
perai - dažams pagamintiems iš konkrečios spalvos pigmento miltelių ir rišamosios medžiagos 
(kiaušinio trynio bei vandens). Iki XV a. pabaigos Vakaruose tai buvo įprasčiausia ir labiausiai 
paplitusi tapybos technika. Temperos technika paprastai tapoma ant balto kreidinio paviršiaus, 
vadinamojo gesso, keliais sluoksniais užtepto ant medinio pagrindo. Gesso sugeria dažus, o tem- 
pera greitai džiūsta. XIX a. ir ypač XX a. pradžioje dailininkai tapybai plačiai pradeda naudoti 
popierių. Tačiau bet kuriuo atveju dailininkas turėjo tapyti greitai ir tiksliai, nes pertapyti vaizdą 
buvo beveik neįmanoma. Tuo tapymas tempera yra labai artimas tradicinei kinų tušo tapybai. 

Tušo gaminimas yra suvokiamas kaip sakralinis aktas, kuris reikalauja iš kūrėjo dvasinės 
koncentracijos, valios sutelktumo ir minties aiškumo. Vaizdingus šio proceso aprašymus ap- 
tinkame Guo Xi ir kitų didžių dailininkų traktatuose. 

Įvairių estetiškai patrauklių formų indelis tušui dažniausiai daromas iš kieto smulkios 
struktūros smiltainio akmens, metalo arba keramikos. Neretai jie yra unikalūs iš brangių ir taurių 
medžiagų pagaminti dirbiniai, kurių senienų kolekcininkas Mi Fu aistringai ieškojo negailėdamas 
lėšų. Šiai savo aistrai jis netgi skiria specialų estetinį traktatą „Tapybos istorijoje“. Į indelį tušui 
lašinant vandenį ir trinant jame tušo kaladėlę išgaunama reikiama darbui tušo konsistenciją, tono 
sodrumas, spalvos ir atspalvių taurus skaidrumas. Šį tušo ir įrankių parengimo procesą kaligrafai, 
ypač daoizmo ir čan tradicijos atstovai, suvokia kaip nepaprastai svarbų parengiamąjį veiksmą, 

meditacijos ir susikaupimo, rimties, 
sąmonės sutelkimo etapą, kuriame me- 
nininko kūnas, protas, dvasia ir mintis 
sujungiami į visumą prieš menininkui 
pasineriant į kūrybos procesą. 

Svarbiausias kaligrafo ir tapyto- 
jo darbo instrumentas yra teptukas 
(bi), kurį sudaro bambukinis kotelis, 
jo antgalyje pritvirtinamas minkštas 
kailio, paukščio plunksnų ar žmogaus 
plaukų pluoštas. Jis suteikia galimybę 
kaligrafui skleisti savo dvasios polėkius 
konkrečioje popieriaus ar šilko ritinėlio 
erdvėje. Anot Florence Hu Sterk, tep- : t 
tukas „simbolizuoja visą kinų kultūrą. Mi Fu. Kaligrafija. XI a. Tušas, popierius 
Jo pagrindinis, visą kiny mąstyseną 
nusakantis bruožas apibrėžiamas vieninteliu žodžiu: lankstumas“ (Hu Sterk, 2004, p. 64). 
Teptukas kinų estetikos tradicijoje suvokiamas kaip tušo gyslos, o tušas ~ kaip išsiskleidęs 
dvasinis teptuko žiedas. Yang aktyvų pradą simbolizuojantis kūrybos instrumentas teptukas 
yra priešakyje, o tušas, įkūnydamas minkštąjį, lankstųjį moteriškąjį yin pradą, skleidžiasi ir 
įtvirtina teptuko perduodamą energiją paveikslo erdvėje, Iš čia - tarp kinų kaligrafų ir tapytojų 
paplitęs posakis: „Teptukas dainuoja, tušas šoka.“ 

Taikliais teptuko prisilietimais ar paspaudimais ant popieriaus ar šilko paliekamos linijos, 
kontūrai, štrichai, dėmės ir taškai yra pagrindiniai gimstančio kaligrafijos ar tapybos kūrinio 
elementai. Visi jie metaforiška reikšme aptarinėjami kaligrafijos ir tapybos meno subtilybėms 
skirtuose estetiniuose traktatuose. Jing Hao rašo: „Yra kelios darbo su teptuku rūšys - raume- 
nys, mėsa, kaulai ir dvasios skambesys. Trumpi, nutrūkstantys štrichai vadinami raumenimis. 
Štrichai, kurie pakildami ir nusileisdami sukuria tikrovę, vadinami mėsa. Tie štrichai, kurie nuo 
pradžios iki pabaigos išlieka stiprūs ir tiesūs, vadinami pėdsakais arba kaulais, o nenutrūkstamos 
linijos gali būti pavadintos dvasios skambesiu“ (Jing Hao, 1965, p. 75-76). 

Teptukas tikro meistro rankose yra lankstus ir jautrus kūrybinės energijos sklaidos ins- 
trumentas, kuris be ypatingų fizinių pastangų juda iš kairės į dešinę ir atvirkščiai dvimatėje 
erdvėje, vos prisiliesdamas prie popieriaus ar šilko ritinélio. Jis, priklausomai nuo riešo valdy- 
mo technikos, palieka skirtingos energijos prisodrintus subtilius apskritimus, brūkštelėjimus, 
ženklus, elegantiškų linijų, formų pėdsakus, stipriau paspaudus - ryškius kontūrus ir dėmes. 
Išskirtinės svarbos tapybos elementas yra lanksti dinamiška linija, kuri išgaunama tiksliais 
teptuko paspaudimo judesiais. Todėl kiekvienas teptuką valdančios rankos judesys kūrybos 
procese turi būti labai tikslus, nes vėliau gerai tušą sugeriančiame popieriuje ar šilke jau nieko 
neįmanoma pataisyti. 

Ir pagaliau - popierius arba šilkas. Nors dažniausiai vardinant „keturias brangenybes“ 
kaligrafijos traktatuose minimas popierius, tačiau iki Yuan epochos plačiai naudojamas šilko 
ritinėlis. Kaligrafijai ir tapybai naudojamas aukštos kokybės popierius yra plonas ir purus, 
gerai sugeriantis tušą. Jis įvairios struktūros, atspalvio, storio, standumo, tačiau pagrindinis 

kokybės kriterijus -gerai sugerti tušą. Tušas turi įsiskverbti į popierių ir skleistis jame vos prie 
jo prisilietus teptukui. Neretai kokybiškas popierius viena puse sujungiamas su šilko ritinėliais. 
Siekiant kūrinio ilgaamžiškumo ir norint išsaugoti spalvas, paveikslo paviršius sutvirtinamas, o 
popierius ir šilko audinys apdorojamas įvairiomis klijomis medžiagomis, pastomis. Sakralinio 
pobūdžio darbai neretai apsiuvami brokato šilku ar satinu. 

Kaip minėta, greta popieriaus, kaligrafijoje ir tapyboje plačiai naudojami specialūs vertikalūs 
ir horizontalūs tapymui skirti šilko ritinėliai. Labiausiai paplitę yra vertikalūs, ne daugiau trijų 
metrų ilgio ritinėliai, kurie, be kaligrafijos, naudojami ir peizažo tapybai. Jie kabinami vertikaliai 
ant sienų. Peizažo ir žanrinei tapybai naudojami ir net daugiau nei dešimties metrų ilgio horizonta- 
lis ritinéliai. Juose vaizduojami skirtingi panoraminio peizažo fragmentai ar miesto kasdienio 
gyvenimo scenos, jungiamos į vieningą kompozicinę sistemą. Horizontalūs ritinėliai saugojami 
susukti ir įdėti į tam skirtas dėžes. Jie vyniojami iš dešinės į kairę, o vertikalūs — iš viršaus žemyn. 
Su ritinėliais Kinijoje ir Japonijoje elgiamasi panašiai kaip su vertingomis knygomis ar kitomis 
brangenybėmis bei unikalios vertės relikvijomis. Tik konkrečiomis progomis jie išimami kon- 
templiatyviam grožėjimuisi, suteikiant šiam veiksmui ypatingą estetinę prasmę. 

Kalbant apie kaligrafo darbines priemones, vertėtų užsiminti apie tradicinių antspaudų 
graviravimą; seniausiems antspaudams yra daugiau nei du tūkstančiai metų. Antspaudai yra 
vardiniai ir apsauginiai simboliai, rodantys priklausymą konkrečiam valdovui ar valstybei. 
Kaligrafai jais savo kūriniuose pradeda naudotis apie VIII a., o nuo X a. jie išplinta kaip ne- 
atsiejama paveikslo vaizdinės sistemos dalis. Kadangi antspaudai buvo gaminami iš sąlyginai 
kietų medžiagų - rago, dramblio kaulo, aukso, sidabro, alavo, - iki XV a. antspaudo hieroglifų 
eskizus nupiešdavo dailininkai, o jų parengimo ir graviravimo darbą atlikdavo įgudę dirbti su 
kietomis medžiagomis amatininkai. XV a., atradus minkštus gražios spalvos akmenis, dauguma 
dailininkų pradeda patys raižyti antspaudus. O nuo XVII a. antspaudų graviravimas vadina- 
muoju zhuan stiliumi nepaprastai išpopuliarėja ir tampa atskira specifine Rytų Azijos meno 
sritimi, susilaukusia ypatingo senienų mėgėjų ir kolekcininkų dėmesio. 


Kaligrafijos estetikos normatyvinės nuostatos 


Kaligrafijos meno teorinė refleksija prasideda apie I-II a., kada atsiranda pirmieji traktatai, 
gvildenantys estetines šio meno problemas. Ankstyvasis teorinio apmąstymo etapas yra 
trumpas, prasideda mūsų eros pradžioje ir užsibaigia maždaug apie V amžių. Jo pradžia siejasi 
su pirmųjų Han epochos estetines problemas gvildenančių Yang Xiong (I a.), Hsun Schen 
(II a.), Cai Yong (II a.) ir kitų autorių traktatų pasirodymu. Cai Yong buvo aukšto rango Han 
imperijos valdininkas, kuriam priskiriamas fragmentiškai išlikęs traktatas „Apie teptuką“ 
(Bi lun), turėjęs didelį poveikį vėlesnei kaligrafijos estetikos raidai, Zhao Yi traktatas „Prieš 
greitrastj" (Fei caoshu) yra pirmas seniausias išlikęs kaligrafijos traktatas, dėl kurio teksto 
autentiškumo neabejojama. Minėtų autorių traktatų idėjos skatina didžių kaligrafijos meno 
genijų Wang Xizhi (303-361) ir jo sūnaus Wang Xianzhi (344-386) idėjų iškilimą. Šiame etape 
teoretikų dėmesys sutelkiamas į kaligrafijos meno specifiškumo, jo sudėtinių komponentų, 
kaligrafinių raštų kilmės, šriftų tipų, jų įvairovės, įvairių techninių detalių, struktūrinių ir 
stilistinių bruožų aptarimą. 

dinastijų valdymo laikais, nepai- 
sant paskirų talentingų asmenybių 
iškilimo, kaligrafijos estetika po 
truputį praranda esminių estetikos 
problemų apmąstymo intensyvumą | 
ir turėtą įtaką. Wang Xizhi. Kaligrafija. IV a. Kopija. Tušas, šilkas 

Nors, žvelgiant iš šalies, kaligra- 
fijos menas išsiskiria nepaprastu laisvumu, spontaniškumu, neišsemiamomis improvizacijos 
galimybėmis, tačiau kaligrafijos estetikos traktatuose aptiksime daugybę normatyvinių nuosta- 
tų, techninių kūrybos principų, reglamentuojančių pažinimo proceso ir kūrybos eigą. Anksty- 
vajame pirmųjų filosofinių estetinių sistemų formavimosi etape, konkuruojant konfucinės ir 
daoistinės estetikos nuostatoms, o šalies valdančiajam elitui renkantis konfucinę ideologiją, 
kaligrafo gyvenimo ir kūrybos veikla yra reglamentuojama aiškiai apibrėžtais kanoniniais 
reikalavimais. Panašios kaligrafo kūrybos procesą reglamentuojančios nuostatos, tačiau kiek 
kitokiu, „apverstu“ pavidalu, išlieka konfucinius reikalavimus neigiančiose ir kūrybinės laisvės 
idėjas skelbiančiose daoizmo ir čan estetikos tradicijose. Ankstyvuosiuose kaligrafijos esteti- 
niams principams skirtuose traktatuose daug dėmesio skiriama kūrybinėms, edukacinėms, 
psichologinėms ir techninėms kaligrafo darbo ypatybėms ir būtinoms kūrėjo savybėms. Iš čia 
dėmesys įvairiems kaligrafo profesinio pasirengimo etapams, jo pastabumo, riešo miklumo 
ir daugybės techninių šio meno subtilybių aptarimui. Pabrėžiamos bendros humanitarinės 
kultūros ugdymo problemos ir kitų kaligrafijai artimų meno rūšių, didžiųjų praeities meistrų 
kūrinių ir stilių pažinimo svarba. Kaligrafų apmokymui pasitelkiamas šedevrų kopijavimas, 
apimantis daug skirtingų pakopų su konkrečiais uždaviniais. Kopijavimas suvokiamas kaip 
vienas pagrindinių metodų kūrybiškumo ir meninės išraiškos galimybėms ugdyti. 

Kūrybinis aktas kinų kaligrafijos estetikoje įgauna išskirtinę svarbą, kadangi jis turi ne tik 
individualią ar platesnę visuomeninę, tačiau ir universalią kosminę prasmę. Toks požiūris kyla 
iš anksčiau minėtos organicistinės pasaulėžiūros, pagal kurią žmogus suvokiamas kaip neatsie- 
jama makro pasaulio dalis, taigi mikro ir makro pasauliai yra susaistyti daugybe ryšių ir atspindi 
bendrus Visatoje vykstančius procesus. Iš čia kyla ne tik kūrybinio akto sureikšminimas, bet ir 
įsitikinimas, kad žmogus, tobulindamas savo estetinius įgūdžius, kartu tobulina ir harmonizuoja 
Ji supantį pasaulį. 

Taikant organicistinį požiūrį, pagrindiniai menininko kaligrafinės saviraiškos principai 
siejami su žmogaus kūno sandara, fiziologija, energijos srautais ir jų įtakojamais kūno judesiais. 
Todėl estetinės kaligrafijos meno savybės yra suvokiamos apmąstant įvairių žmogaus kūno dalių 

Spalvotas tušas, popierius estetikos perimta dviejų skirtingų 

pradų - minkšto moteriškojo yin ir 

tvirto vyriškojo yang energijos impulsų sąveikos ir harmonijos teorija, kuri suvokiama poliarinių 

priešpriešų sistemoje: kvadratas-apskritimas, tuštuma-pilnuma, vidinis-išorinis, žemas-aukštas, 

apačia-viršus, paprastas-sudėtingas, šviesus-tamsus, juodas-baltas ir pan. Iš čia kaligrafijos, 

kaip ir muzikos, estetikoje kyla pamatinės kinų estetikos kategorijos - „harmonijos“ svarba. Šio 
aukščiausio estetinio kaligrafo idealo įprasminimo siekia visi kinų kaligrafijos meistrai. 

Siekiant tos harmonijos, darbas su teptuku remiasi per šimtmečius ištobulinta sistema, 
įvairiais meninės išraiškos taikymo metodais, kurių esmė - kūrėjo asmenybės energijos im- 
pulsų perteikimas. Ypatingas dėmesys meninės kūrybos procese skiriamas toms taisyklėms, 
kurios padeda išgauti energingas muzikalias linijas ir įvairiausias jų variacijas, išnaudojant riešo 
lankstumą ir improvizuojant potėpiu. Riešo judėjime išskirtinis vaidmuo tenka gracingam, 
lanksčiam ir energingam teptuko šokiui popieriaus lapo ar šilko ritinėlio paviršiuje, ritminéms 
struktūroms, pauzėms, pagreitinimams ir sulėtinimams, kurie formuoja abstrakčių kaligrafinių 
struktūrų muzikalią architektoniką. 

Kinų kaligrafijos estetika jau labai anksti atskiria aukštesnės estetinės vertės „tuštumos 
grožį“ (xu mei) nuo mažiau vertingo užpildytos paveikslo erdvės grožio. Šiuos požiūrius atspin- 
di tarp kinų kaligrafų ir tapytojų paplitęs posakis: „Lengva surasti kūrinyje vietą užpildymui, 
tačiau nepaprastai sunku surasti vietos tuščiai erdvei“. Palyginti anksti Wang Xizhi traktatuose 
jau apibrėžiami pagrindiniai kaligrafinės kompozicijos principai. Kalbėdamas apie tuštumos ir 
užpildymo santykius kūrinyje, jis teigia, kad kaligrafinėmis struktūromis užpildytose vietose 
veikia taisyklės, o ten, kur tuštuma, - išsaugojama dvasia (shen). 

Kadangi hieroglifas jungia du pamatinius kaligrafijos meno principus - ritmą ir hierog- 
lifo santykį su kitais hieroglifais bei vizualiai valdoma paveikslo erdve - ilgainiui atsiranda 
skirtingos hieroglifų erdvinio konstravimo paveiksle sistemos. Pavyzdžiui, Tang epochos kali- 
grafijos teoretikas Ouyang Xun detaliai aprašo trisdešimt šešias hieroglifo užrašymo taisykles, 
vėliau atsiranda ir kita sistema, kurioje išvardijamos aštuoniasdešimt keturios, o dar vėliau 
ir devyniasdešimt dvi taisyklės. Estetiniuose traktatuose išskiriamos keturios metaforiškai 

įvardytos kaligrafinių linijų savybės: kaulas, mėsa, raumenys ir kraujas. Tikras meistras savo 
kūrinyje privalo surasti harmoningą santykį tarp šių sudėtinių kaligrafijos meno komponen- 
tų ir, remdamasis giliausiais savo dvasios ir širdies impulsais, meistriškai perteikti paveiksle 
gelminį idėjos ir prasmės ryšį. 

Su tuo susijęs išskirtinis gi kategorijos, kuri suvokiama kaip universali „prado energija“, 
vaidmuo kinų kaligrafijos estetikoje. Autentiškas gi energijos perteikimas kinų kaligrafijos 
estetikoje traktuojamas kaip pagrindinis kaligrafijos meno kūrinio privalumas, apsprendžiantis 
jo estetinę vertę. Iš čia kyla išskirtinis kaligrafijos traktatų autorių dėmesys „potėpio energijos“, 
„energijos srauto“ ir panašioms sgvokoms. Meno kūrinio energijos užtaisas gali būti perteikia- 
mas skirtingais didžiųjų meistrų išplėtotais stiliais: senuoju paprastu, stipriu vyrišku, neįprastu 
arba stebuklingu, nesutramdomu gaivališku, santūriu ir pan. Didieji kinų kaligrafijos meistrai 
neretai keičia savo stilius, drąsiai plečia meninės išraiškos galimybes, ieško naujų priemonių, 
jų prigimtį atitinkančių saviraiškos būdų. Tačiau ieškant savito stiliaus netgi didžių kaligrafų 
dažnai tyko įvairūs pavojai. Todėl kaligrafijos traktatuose vardijamos ir detaliai aptarinėjamos 
pagrindinės aštuonios šį meną lydinčios ydos, kurių kaligrafas privalo vengti. 

Daugelis pamatinių kaligrafijos estetinių nuostatų kyla iš specifinių hieroglifų rašto ypa- 
tumų. Vienas pirmųjų Han epochos kaligrafijos teoretikų Hsun Schen (apie 58-147), traktate 
„Kinų simbolių kilmė“ aptardamas devynis tūkstančius tris šimtus penkiasdešimt tris hierog- 
lifus, paskirsto juos į šešias rašto ženklų kategorijas, pateikia pagrindinių kaligrafijos stilių 
klasifikacijos sistemas, apibūdina pagrindinius jų bruožus. Kinų hieroglifų rašto sistemoje 
kiekvienas rašmuo susideda iš teptuko brūkštelėjimų judant iš viršaus į apačią ir iš kairės į 
dešinę. Hieroglifai tradiciškai rašomi žemyn slenkančiais stulpeliais, dažniausiai iš dešinės į 
kairę, Retkarčiais naudojamas ir kitas teksto formavimo būdas, kai hieroglifai užrašinėjami 
horizontaliai, tačiau rašmenys su retomis išimtimis skaitomi iš dešinės į kairę. 

Kaligrafas dažniausiai laiko teptuką statmenai popieriaus ar šilko paviršiui, rečiau teptukas 
laikomas įžambiai. Tokia rankos pozicija suteikia galimybę lengviau perteikti kampuotas for- 
mas. Abiem atvejais kaligrafo rankos ir visų penkių pirštų padėtis yra tradicijos reglamentuota. 

Svarbiausias dalykas kuriant yra sudėtinga riešo valdymo technika, kuri ištobulinama tik po 
daugybės nuolatinių pratybų metų. Yra trys pagrindiniai kaligrafo teptuko judesiai: posūkis 
(dun), energijos perteikimas (qi) ir paspaudimas (na). Žinovai vertina kaligrafinių struktūrų 
kvadratiškumą, kuris sukuriamas sudėtingais lanksčiais rankos riešo posūkiais, ir ovalumą, 
išgaunamą pasitelkiant gi - spontaniškos energijos sklaidos teikiamas meninės išraiškos ga- 
limybes. Autoriaus kūrybinės energijos ir emocinių išgyvenimų autentiškumo perteikimas 
kaligrafijos mene yra labai svarbus. Dėl unikalių savybių teptukas yra tapęs kaligrafų, tapytojų, 
poetų ir įvairių kitų sričių menininkų pamėgtu kūrybos instrumentu. 

Vidinis hieroglifų sąryšingumas ir glaudžios jų sąveikos yra pamatinis kaligrafinės kom- 
pozicijos principas. Nepaisant naujų kaligrafinių stilių sklaidos, jų metamorfozių, netikėtų 
ekscentriškų bruožų įsigalėjimo, kaligrafai remiasi keturiais pamatiniais principais. Pirmiausia 
visų keturių hieroglifo pusių sąveika turi būti harmoninga. Visi kompozicijos elementai yra 
tarpusavyje susiję ir paklūsta vieningai kuriamo vaizdinio sistemai. Popieriaus lapo ar šilko 
ritinėlio erdvė yra kaligrafo komponuojama taip, kad tarpai tarp hieroglifų linijų atlieptų vieni 
kitiems. Iš čia kyla reikalavimas, kad kuriami hieroglifai harmoningai įsipieštų į įsivaizduojamą 
erdvės kvadratą, jame kūrybos eigoje turi darniai komponuotis kiekvienas konkretus hierogli- 
fas. Šis griežtas pamatinių kaligrafinės kompozicijos principų laikymasis iš kaligrafijos meno 
tiesiogiai pereina į tapybą ir kitas meno rūšis. 


Kaligrafijos sąsajos su kitais menais 


Atskiras ir labai svarbus estetikos problemų laukas apima kaligrafijos meno santykius ir 
meninės kūrybos principų sąsajas su kitomis meno rūšimis, ypač tapyba, poezija ir muzika. 
Kinų estetinės minties ir vaizduojamosios dailės recepcijos istorijoje kaligrafija vyrauja menų 
hierarchijoje, kadangi skleidžia kituose menuose energetinę kūrybos koncepciją, formuoja 
pagrindines vizualinio pasaulio suvokimo ir jo interpretacijos struktūrines schemas. Kaligra- 
fijos mene formalus vaizdinis, vadinasi, estetinis aspektas, ilgainiui vis akivaizdžiau atitrūksta 
nuo prasminio informacinio būdingo rašytiniam tekstui. Todėl kaligrafinių struktūrų sponta- 
niškame žaisme iškyla erdvėje besiskleidžiančių struktūrų kompozicinių santykių formalios 
estetinės problemos, 

Tradicinėje kinų estetikoje tapyba beveik visada yra suvokiama kaip jaunesnis ir mažiau 
vertingas kaligrafijos atsišakojimas, išplaukiantis iš tų pačių ištakų, tai yra archajinių pikto- 
gramų, schematiškai atvaizduojančių tikrovės daiktus ir reiškinius. Čia norėtųsi paneigti vieną 
stereotipinį Vakarų estetikoje plačiai paplitusį prietarą apie šių menų nuolatinį jungimąsi vieno 
kinų menininko asmenyje. Tikrovėje iki Song epochos menininkų intelektualų sąjūdžio iški- 
limo kaligrafija ir tapyba retai egzistuodavo vieno menininko asmenyje. Išsiskleidus minėtam 
sąjūdžiui atsirado daugiau garsių meno meistrų, kurie lygiagrečiai reiškiasi šiose meno rūšyse. 
Tačiau tarp jų buvo labai nedaug tokių, kurie pajėgia savo meninius sumanymus įgyvendinti 
vienodai aukštame meniniame lygyje. Iš daugybės šias meno rūšis kultivavusių meistrų galėčiau 
išskirti tik kelis Mi Fu, du iš keturių didžiųjų Yuan epochos meistrų Wu Zhen (1280-1354) ir 
Ni Zan (1301-1374), Zhao Mengfu (1254-1322), Dong Qichang (1555-1636) ir Zheng Xie, 
geriau žinomas Zheng Bangiao (1693-1765) slapyvardžiu. 

Pirmiausia yra akivaizdu, kad kinų kaligrafijos ir 
tušo tapybos raida yra glaudžiai susijusios. Kaligrafija, 
anksčiau suformavusi savo pamatinius kūrybos principus 
ir įsiviešpatavusi menų hierarchijoje, stipriai veikia tas 
pačias meninės išraiškos priemones naudojančią tapybą. 
Akademinės estetikos ir dailės korifėjus Guo Xi savo trak- 
tate pakartoja dažnai Wang Xizhi sakytą mintį, kad „tas, 
kas meistriškai valdo kaligrafijos principus, yra meistras 
ir tapybos srityje“ (Guo Xi, 1965, p. 91). Toks požiūris 
išlieka gyvybingas visoje vėlesnėje kinų tradicinės dailės 
istorijoje, Šanchajaus mokyklos atstovas Wu Changshuo 
teigia: „Ir tapybą, ir kaligrafiją zhudnshū stiliuje galima 
sugretinti, Ir čia ir ten - pagilinus mintis ir jausmus, ap- 
jungus juos, galima vienam laisvai skrieti erdvėje“ (Wu 
Changshuo, 1969, p. 491). 

Būtent iš kaligrafijos į tapybą pereina pagrindiniai 
spontaniškos kūrybos principai, galingas energetinis jos 
užtaisas, išskirtinis dėmesys kompozicijos problemoms, 
lanksčiai linijai, ritmui, grafinėms struktūroms, harmo- 
ningiems ir subalansuotiems erdvės perteikimo princi- 
pams, tuščios erdvės emocinio poveikio galiai, kūrybos 
proceso traktavimui kaip Visatos harmonijos ritmų au- 
tentiško perteikimo būdui. Iš čia plaukia tiek kaligrafijos, 
tiek ir tapybos estetikoje plačiai paplitęs siekis „perteikti 
idėją“ (xieyi) arba „įkūnyti tiesą“ (xiezhen). Šis genetinis 
kaligrafijos ir tapybos ryšys akivaizdžiai regimas popu- 
liariame kinų tapybos žanre „bambuko tapyboje“. 

Kita vertus, glaudus ryšys yra tarp kaligrafijos ir 
kaligrafišku raštu rašomos poezijos, kurių ryšys kinams 
yra visiškai natūralus. „Tai, kas sieja poeziją ir tapybą, - 
rašo Francois Cheng, - yra kaligrafija“ (Cheng, 1977, 
p. 20). Todėl kinų kultūros ir estetikos tradicijoje tapyba 
įgavo „tylios poezijos“ (wusheng shi) vardą, kadangi joms 
būdingos kūrybos priemonės yra tos pačios, panašios yra 
ir estetinio poveikio suvokėjui pasirenkamos meninės 
išraiškos priemonės. Daugybė garsių kinų kaligrafų, ta- 
pytojy lygiagrečiai pagrindinės kūrybinės veiklos srities 

Ma Yuan. Pokylis prie žibintų. ХШ a. pr. 
Spalvotas tušas, šilkas 


reiškiasi ir kaip poetai. Klasikiniais šią tezę patvirtinančiais pavyzdžiais galime nurodyti Tang 
genijaus Wang Wéi ir intelektualų lyderio Su Shi (Su Dongpo) kūrybą. Su jų vardais asocijuo- 
jasi kinų poezijos ir tapybos istorijos viršūnės. Kalbėdamas apie Wang Wėi įvairių kūrybinės 
raiškos sričių sąsajas Francois Cheng pastebi, kad jo tapybiniai ieškojimai yra taip stipriai 
paveikti hieroglifų išdėstymo manieros poezijoje, kad anot Song epochos poeto Su Dong Po, 
„jo paveikslai yra poemos, o poemos yra paveikslai“ (Cheng, 1977, p. 20). 

Improvizaciniu pobūdžiu, nuolatinėmis ritminių struktūrų transformacijomis, jų sklaida 
paveikslo erdvėje, artistiškais gestų judesiais, dinamiškų, kontrastingų formų kaita, jų variacijomis 
ir užrašymo maniera kaligrafija taip pat yra artima muzikinei kūrybai. Todėl kaligrafija buvo 
suvokiama ne tik kaip tapyba be vaizdų, bet ir kaip muzika be garsų. Kaligrafijos, muzikos ir 
šokio principai yra panašūs; todėl kaligrafijos traktatuose ritminės kaligrafinės struktūros daž- 
nai vaizdžiai palyginamos su šokio menu, muzika, dėl jiems būdingo spontaniško ritminio ir 
improvizacinio pobūdžio. „Kaligrafijai visiškai taip pat kaip ir muzikai yra būdingas kaip vienas 
pamatinių elementų - ritmas. Kaligrafijos kūriniai akivaizdžiai išryškina įvairius ritmo pasikeiti- 
mus tankių storų ir lieknų plonų, lengvų ir pabrėžtinai akcentuotų, apvalių ir praskydusių linijų 
pėdsakų, greitų arba lėtų, šviesaus ar tamsaus atspalvio. Kaligrafas atskleidžia savo idėjų srautą 
visiškai taip pat kaip ir muzikas. Todėl ir meno kritikai dažnai vertina kaligrafijos kūrinius kaip 
tam tikrą muzikinio kūrinio dalį“ (Chen Tingyou, 2003, p. 10). Iš tikrųjų subtilus ritmo ir muzi- 
kalių kaligrafinių struktūrų sąveikos jausmas yra neatsiejami didžiųjų kinų kaligrafijos meistrų 
kūrinių bruožai. 

Iš čia plaukia tokios plačiai kaligrafų aplinkoje pasklidusios teptuko judesius apibūdinan- 
čios metaforos „teptuko šokis“, „teptuko muzika“, „teptuko žaismas“. Neatsitiktinai garsus Tang 
epochos kaligrafas Zhang Hu formavo savo kaligrafijos stilių orientuodamasis ne tik į muziką, 
tačiau ir lanksčius, gracingus šokio judesius. Iš tikrųjų kiekvienas kaligrafo rankos judesys pasi- 
nėrus į meninės kūrybos procesą: švelnus, staigus, kampuotas, ovalinis, minkštas prisisodrina 
skirtingais Visatos energijos srautais, kurie jungiasi kaligrafijoje į vieningą visumą ir sąlygoja 
tolesnį improvizacijos elementų kupiną kūrybinį vyksmą. Teptuko struktūriniai ir linijiniai 
pėdsakai išplaukia iš menininko vidinės energijos ir daugybės skirtingų jo kūrybinio potenci- 
alo galių sutelktumo, spontaniškos energetinių impulsų sklaidos, todėl yra neprognozuojami. 
Pats kūrimo aktas čia atveria neišsemiamas spontaniškos kūrėjo improvizacijos galimybes. 

Gu Kaizhi. Rūmų damos. Song laikų kopija. IV-V a. Spalvotas tušas, šilkas 


257 


H 
à 
t 
* 

ў 
E 
А 
a 
E 


į 
k 


Wang Xizhi. Kaligrafija xingshu stiliumi. IV a. Kopija. Spalvotas tušas, šilkas 


258 


"Tibeto valdovas. Detalė. Magao freskos (Dunhuang) 159 ola 

Guo Xi. Pavasario pradžia, 1072 m. Spalvotas tušas, Silkas 

Fan Kuan. Klajonės tarp vandens srautų. XI a. pr. Spalvotas tušas, šilkas 

Li Tang. Peizažas. Albumo lapas. XII a. pr. Spalvotas tušas, šilkas 

Zhao Mengfu. Kaimelis prie upės. Žvejojimo malonumai. Apie 1290 m. Spalvotas tušas, šilkas 

Ma Yuan. Pasivaikščiojimas kalnų takeliu pavasarį. XIII a. pr. Albumo lapas, spalvotas tušas, šilkas 


Mu Qi. Saulėlydis žvejų kaimelyje. XIII a. "Tušas, šilkas 

Dai Jin. Peizažas. XV a. Spalvotas tušas, šilkas 

Wu Wei. Žvejo malonumai. XV a. pab. Spalvotas tušas, popierius 

u Ying. Pavasario rytas Han rūmuose. XVI a. pr. Spalvotas tušas, šilkas 

Ma Yuan. Intelektualas ir jo tarnas terasoje. XIII a. 
Albumo lapas, spalvotas tušas, šilkas 


Antanas Andrijauskas. VAIZDUOTES ERDVES: TRADICINE KINY ESTETIKA IR MENAS 
: „Permainų knyga“ (Yijing) ir filosofinės estetikos ištakos 


Yra tokių išmintimi ir sakralumu paženklintų knygų, kuriose sukauptos pamatinės žmogaus 
dvasios vertybės, nulėmusios civilizacijų raidą. Tai lyg išminties vulkanai, intelektualine ir dva- 
sine energija tūkstantmečius maitinantys žmoniją. Kartų kartoms tai yra neišsenkanti įkvėpimo 
versmė, etinis kelrodis, padedantis susikurti gyvenimo ir kūrybos filosofiją. Tokių knygų labai 
nedaug. Tai - Rigveda, Upanišados, Yijing, Lunyu, Laozi, Biblija, Koranas. Seniausia kinų išmin- 
ties knyga Yijing, teigianti, kad Visatoje nėra nieko pastovaus, viskas juda visomis kryptimis, 
stebina ir dabartinius mokslininkus bei menininkus šiuolaikiškumu. 

Daugelis mokslininkų, gvildendami kinų mokslo, filosofijos, estetikos, literatūros teori- 
jos ir įvairių meno rūšių ištakas, pabrėžia išskirtinį „Permainų knygos“ (Yijing, arba Zhouyi) 
idėjų poveikį. Mįslingas yra jau pats Zhouyi pavadinimas. Kiekvienas iš dviejų jį sudarančių 
hieroglifų turi mažiausiai dvigubą reikšmę. Zhou - tai pirmiausia nuo II tūkst. pr. Kr. pabaigos 
iki III a. pr. Kr. Vidurio Kinijoje valdžiusios dinastijos vardas ir chronologinis šios epochos 
pavadinimas; antra vertus, šis žodis reiškia apsisukimą, ratą, ciklą. Hieroglifas i pirmiausia 
reiškia lengvą, nesudėtingą; antra - permainas, pasikeitimą, metamorfozę. 

Ši seniausia kinų išminties ir mantikinės (likimo spėjimo) praktikos knyga, kinų kultūros 
tradicijoje atlikusi panašų vaidmenį kaip Biblija krikščioniškame pasaulyje, ir šiandien kelia 
didžiulį įvairių šalių mokslininkų ir postmodernistinės orientacijos menininkų susidomėjimą. 
Jau galime kalbėti apie Yijingizmą kaip savarankišką mokslinių tyrinėjimų kryptį. 

„Permainų knyga“ - iš tiesų viena įstabiausių žmonijos istorijoje sukurtų knygų, kurioje 
simboliais, metaforomis ir subtiliomis užuominomis atskleidžiama tam tikra pasaulėžiūros 
sistema. Šios hieroglifais užrašytos knygos daugiasluoksnis turinys vargu ar gali būti autentiškai 
perteiktas kokia nors Europos kalba. Suvokti mjslingam Yijing tekstui būtinas platus interpre- 
tacinis komentaras, kuris padėtų šių laikų skaitytojui įsiskverbti į jo sudėtingų kategorijų ir 
heksagramų pasaulį. Atskirų hieroglifų struktūrų neperkėlus į vaizdinių ir idėjų kalbą, daugelio 
heksagramų išvis neįmanoma suprasti. 

Vienas žymiausių Yijing teksto vertėjų ir komentatorių R. Wilhelmas šioje „labiau išminties 
nei likimo spėjimo knygoje“ regi „tūkstantmetės kinų kultūros istorijos vaisių, suvaidinusį mil- 
žinišką vaidmenį formuojantis kinų mąstysenai (I Ching or Book of Changes, 1975, p. XLVIII). 
Išskirtinį šios knygos poveikį kinų mentalitetui pabrėžia ir A. Wattsas. Yijing, nurodo jis, išugdė 
kinų mąstysenoje polinkį į spontaniškus sprendimus, kurių efektyvumas priklauso nuo žmogaus 
sugebėjimo ne prievartauti savo protą, o pasitikėti juo, suteikti jam galimybę reikštis savarankiš- 
kai“ (Watts, 1968, p. 34-35). 

Pagrindinis Yijing tekstas, ženklinantis laipsnišką kinų filosofinės minties perėjimą iš 
ikifilosofinės mitologinės pakopos į filosofinę, formavosi XI-VII a. pr. Kr., filosofiškai apiben- 
drindamas ilgaamžę mantikinę praktiką. Rašytiniuose šaltiniuose ši knyga pirmą kartą mini- 
ma 672 m. pr. Kristų. Vėliau pagrindinis tekstas apaugo papildomais komentarais. Analuose 
teigiama, kad Konfucijus redagavo Yijing tekstą, parašė komentarus bei filosofiškiausią dalį 
»Shuo gua’, 

Yijing tekste įkūnyta filosofinė ir mantikinė sistema formavosi per tūkstantmečius, žmo- 
nėms stebint kosminius reiškinius ir siejant juos su gamtos ir individo gyvenimo pokyčiais. 
Apmąstydami nuolatinę gamtos reiškinių, dienos ir nakties, metų laikų, šviesos ir tamsos 

kaitą, ilgainiui kinai pradeda suteikinėti pa- 
stebėtiems dėsningumams filosofinę prasmę. 
Šviesos pradą (yang) jie susieja su Dangaus, 
Saulės, dienos, vyriškumo, jėgos savybėmis, 
o tamsos (yin) - su Žemės, Mėnulio, nak- 
ties, moteriškumo, minkštumo, silpnumo 
bruožais. Šviesaus yang ir tamsaus yin pradų 
dialektika filosofiškai apibendrinama pagrin- 
diniame Yijing tekste ir komentaruose, aiški- 
nama, kad pradžioje buvo chaotiškas Taiji (Di- 
dysis pirminis pradas, Didžioji riba, Didžioji 
tuštuma), kuriame teigiamų skaidrių yang ir 
gi dalelyčių sąveika suformavo Dangaus sferą, ; i 
о neigiamos kondensuotos tamsios yin ir gi ||| Z Me 

dalelytés - Zeme. Ilgainiui Dangus atsiskyré Wang Wéi. Mokslininkas, studijuojantis 

nuo Zemés, atsirado mety laikai (pavasaris, „Permainų knygą“ VIII a. Tušas, šilkas 
vasara, ruduo, žiema), vėliau išryškėjo prieš- 

prieša tarp griaustinio ir vėjo, vandens ir ugnies, kalnų ir vandens. Taip palaipsniui atsirado 
gyvybė ir visa pasaulio įvairovė. 

Pasaulio sandara komentaruose simboliškai pavaizduojama Taiji (Didžiosios Tuštumos, 
Didžiojo pirminio prado, Dao) grafinėmis struktūromis, susidedančiomis iš savotiško gema- 
lo, kurio viduje jungiasi vyriškoji šviesi jėga yang ir moteriškoji tamsi, pasyvi yin. Šis dviejų 
materialių-dvasinių-idealių genetinių jėgų srautas, veikiantis spiralės principu, užvaldo visas 
būties ląsteles ir sukuria vieningą kontinuumą, kuriame skleidžiasi energetinė yin ir yang jėga. 
Taikliu N. Vandier-Nicolas pastebėjimu, Taiji simbolių pasaulis išreiškia „originalią universalių 
metamorfozių schemą“ (Vandier-Nicolas, 1982, p. 10). Yin ir yang santykis - tai ne dualizmas, 
о poliariškumas, kadangi skirtumas tarp šių dviejų, visus būties reiškinius persmelkiančių 
pradų yra grynai išorinis. Jie neegzistuoja vienas be kito. Nėra nieko, kas būtų tik yin arba tik 
yang. Būdami tame pačiame Dao energetiniame lauke (Dao kategorija atsiranda tik vėlesnėje 
teksto dalyje), šie du pradai nuolatos papildo ir keičia vienas kitą. Šis procesas yra amžinas, 
nenutrūkstamas. Taigi nors Yijing autoriai atskleidžia visų būties procesų dualizmą, vis dėlto 
jie dar nuosekliau teigia jų vidinį dialektinį ryšį. Yin ir yang kategorijų traktuotė čia primena 
budistinių terminų sunyata ir dharma santykius. 

„Permainų knygoje“ besiformuojančios Dao (visų daiktų pradžia, Kelias) koncepcijos 
atsparos tašku tampa mokymas apie natūralų ir spontanišką Visatos atsiradimą ir amžinos jos 
raidos dėsnį. Iš čia kyla viena centrinių organicistinių knygos idėjų, skelbiančių ne tik makro- 
ir mikrokosmo atitikimą, tačiau ir būtinybę žmogui sekti Dao principais. 

Pagrindinis Yijing teksto leitmotyvas – tai visuose būties procesuose (laikas, erdvė, ju- 
dėjimas), gamtos reiškiniuose ir žmonių gyvenime vykstančios, priežastingumo lemiamos 
situacijų nepastovumo, žaibiškos jų kaitos kiekvieną laiko akimirką ir kiekviename erdvės 
taške idėja, kuri atsispindi ir šios knygos pavadinime. Į erdvės ir laiko struktūrų kaitos sin- 
chroniškumo principą, išplėtotą šioje knygoje, atkreipia dėmesį C. G. Jungas ir J. Needhamas. 
Jungo nuomone, dėl šio erdvės ir laiko struktūrų sutapimo atsiranda toks tarpusavio vidinės 

priklausomybės ryšys, kuris ne tik tampa mantikinės prognostikos pagrindu, tačiau ir padeda 
iš esmės kitaip suvokti pasaulį. Vakarų mąstysena rūpestingai sijoja, svarsto, atrinkinėja, klasifi- 
kuoja, skaido, o kinų mąstysenai būdingas akimirkos suvokimas apima viską nuo menkiausios 
ir nereikšmingiausios detalės, nes stebimą momentą sudaro visi jo komponentai (Jung, 1977, 
p. 591). Needhamas, gvildendamas 64-ių Yijing heksagramų audinį, pastebi, kad kiekviena 
jų „suranda savo konkrečią vietą vienoje koordinačių sistemoje, jungiančioje erdvės, laiko ir 
judėjimo aspektus“ (Needham, 1956, t. 2, p. 324). 

Taigi kiekvieno konkretaus žmogaus gyvenimas Yijing sistemoje įtraukiamas į bioener- 
getinių Dao, yin ir yang ritmų lauką ir paklūsta jų kaitos dėsningumams. Priklausomai nuo to, 
ar žmogus veikia harmoningai pagal pasaulinių procesų raidos dėsningumus, ar konfliktuoja 
su jais, jis neša laimę ir nelaimę. Ši teorija glaudžiai susijusi su archajiškomis, Kinijoje plėto- 
jamomis gamtos ciklų globalinės kaitos teorijomis, kurių pažinimas turėjo padėti išminčiams 
įsiskverbti į pasaulio paslaptis, gimimo, būties ir išnykimo procesus ir daugmaž patikimai 
prognozuoti likimą. 

„Permainų knygoje“ simbolių kodu perteikta pasaulėžiūros sistema turėjo stiprų poveikį 
tolesnei kinų filosofijos, estetinės minties, literatūros ir meno raidai. Pereidami iš šiai knygai 
būdingų kosmogoninių aukštumų į filosofijos sritį, įsitikiname, kad būtent čia išplėtoti po- 
stulatai apie Didžiąją tuštumą kaip pirminį pradą, nuolatinį visų būties procesų kintamumą, 
yin ir yang pradų priešybę ir nedalomumą lėmė daugelį esminių tradicinės kinų filosofijos, 
estetikos ir meno principų. 

Išplėtoti Yijing mokymai itin stipriai veikia dviejų įtakingiausių ir racionalistinės, ir intui- 
tyvistinės orientacijos estetikos krypčių - daoizmo ir čan - raidą, nes čia keliamas daoizmo ir 
čan estetinėms tradicijoms būdingas nepasitikėjimas racionalaus proto konstrukcijomis, žodžio 
galia ir vizualinio suvokimo reikšmingumu. „Permainų knygoje“ sakoma, kad išminčiai, norė- 
dami išreikšti savo mintis, pasitelkia vaizdinius. Daoizmo, čan šalininkus ir Yijing idėjų pasaulį 
sieja estetinis intuityvizmas, universalizmas, mintys apie menininko susiliejimą su spontanišku 
būties srautu, gamtos stichija, paradoksalaus dialektinio mąstymo principai. Daoizmo ir čan 
filosofijoje plėtojami analogiški mokymai apie nenutrūkstamą nuolatinį permainų procesą ir 
apie mąstytojo bei menininko įsiklausymą į šios kaitos ritmus. 

„Permainų knygoje“ išplėtota įvairiomis kryptimis besiskleidžiančių energetinių yin ir 
yang impulsų teorija savitai ženklina kinams būdingą grožio ir harmonijos sampratą. Iš čia 
kyla viena fundamentaliųjų tradicinės kinų filosofijos nuostatų, pagal kurią grožio idealo ieš- 
koma spontaniškai besiskleidžiančiose formose, linijinėse struktūrose, atspindinčiose natūralią 
Visatos procesų sklaidą. 

Apibrėžiant Didžiosios tuštumos pasaulį ir jos raiškos, metamorfozių ypatumus, „Permai- 
nų knygoje“ išsikristalizuoja dviejų pirmapradžių pasaulio elementų yin ir yang koncepcija. Ji 
padeda įsigalėti kinų mąstysenoje dvinarėms opozicinėms kvalifikacijos sistemoms: nebūtis 
ir būtis, nesatis ir esatis, tamsus ir šviesus, Žemė ir Dangus, materialus ir dvasinis, išorinis ir 
vidinis, moteriškas ir vyriškas, minkštumas ir jėga, kalnai ir vandenys ir t. t. Yin, pirmasis iš 
dviejų pirmapradės pasaulio struktūros elementų, sekant Yijing tradicija, siejamas su mote- 
riška - tamsiąja, pasyviaja, šešėline, užslėptąja daiktų, reiškinių, meno kūrinių komponentų 
puse, o yang, priešingai, su vyriška - šviesiąja, aktyviąja, regima. Kosmogoninės kilmės yin 
ir yang pradų sąveikos teorijos ne tik tvirtai įauga į kinų tapybos estetiką, poetiką, tačiau ir į 

muzikinę estetiką, kur kiekvienas „moteriškas“ yin tonas atitinka analogišką „vyrišką“ yang 
toną. Dialektinėje šių dvinarių struktūrų sąveikoje regimas pirmapradės būties harmonijos, 
kosminės muzikos, propoetinės meno kalbos pasireiškimas. „Permainų knygos“ postulatas apie 
visų būties procesų dualizmą ir nedalomumą kinų estetikoje lemia dialektinę grožio sampratą, 
kūrybos proceso pobūdį, meninės kompozicijos principus tapybos estetikoje – erdvės, užpil- 
dyto ir neužpildyto ploto, šviesos ir šešėlio santykius bei daugelį kitų bruožų. 

Remiantis dviejų pradų nuolatinių metamorfozių koncepcija, meno kūrinys kinų estetikoje 
traktuojamas kaip kosminės valios ir biologinių gyvenimo impulsų ritmų veikiamas yin ir yang 
sąveikos rezultatas. Aktyvus ir vyraujantis, skleidžiantis energiją pradas laikinai nustumia į šalį 
savo priešybę - pasyvų, minkštą, klampų pradą. Pasyvus moteriškas pradas čia aiškinamas kaip 
aktyvias meno kūrinio struktūras neutralizuojanti ir harmonizuojanti jėga. Šių dviejų pradų 
dialektinės sąveikos idėją atspindi netgi kinų peizažinės tapybos žanro shanshui (kalnai ir van- 
denys) pavadinimas; šiame žanre dominuojantį yang, arba „šeimininko“, vaidmenį dažniausiai 
atlieka kalnai, o yin, arba „svečio“ - minkštos, aptakios vandens telkinių, ežerų, upių, upelių 
linijos. Ying ir yang derinį paveiksluose atspindi minkštų ir kietų, tamsių ir šviesių, tuščių ir 
užpildytų plotų, objektų ir šešėlių, kylančių į viršų ir besileidžiančių žemyn, sąveika. Meno 
kūrinys išreiškia ne tik dinamišką šių pradų kaitą, tačiau ir jų harmonijos idėją. 

Iš „Permainų knygoje“ išplėtoto mokymo apie Didžiąją Tuštumą kinai perima savitą 
filosofiją, aukštinančią tuščią plotą, neužpildytą erdvę tapyboje, tylą ir pauzes muzikoje bei 
teatro mene. Šie išraiškos elementai, darantys galingą estetinį emocinį poveikį, sąveikauja su 
kiekvienai konkrečiai meno rūšiai būdingomis išraiškos priemonėmis - linijomis, formomis, 
garsais, judesių plastika — ir perteikia Visatos, kaip gyvo dinamiško erdvės-laiko kontinu- 
umo, pulsavimo idėją. Neužpildyti paveikslo plotai, tuštumos, tylos, pauzių momentai yra 
suvokiami kaip reikšmingiausios, giluminės meno kūrinių prasmes perteikiančios meninės 
išraiškos priemonės. Kosminio būties srauto vientisumo, tęstinumo, nuolatinės kaitos idėjas, 
įprasmintas Yijing tekste, savitai išreiškia Kinijoje plėtojamos meninio laiko ir erdvės koncep- 
cijos. Pavyzdžiui, kinų peizažo tapybos estetika ragina dailininką vaizduoti vientisą nuolatos 
besikeičiančių būties procesų srautą, o vakarietiška kviečia išplėšti iš jo statišką akimirką ir ją 
fiksuoti. Šios skirtingos estetinės nuostatos lemia Vakarų dailininkų polinkį į baigtinumą ir, 
priešingai, kinų - į nebaigtumą, estetinę užuominą, neišsakymą, kadangi tikras meno kūrinys 
turi teisingai atspindėti objektyvų būties procesų dinamiškumą, kaitą, judėjimą. 

Kita vertus, Yijing tekste, apibrėžiant kosminės valios ir biologinio gyvenimo energetinių 
impulsų sklaidą, nuolatos akcentuojamas visų būties procesų natüralumas ir spontaniškumas. 
Vėlesnėse intuityvistinės, iracionalios pakraipos estetinėse teorijose (daoizmas, čan) šiomis 
sąvokomis nusakomos vaisingiausios kiekvieno kūrybinio proceso, menininko ir meno kūri- 
nio savybės. Kinų estetikų ir menininkų požiūriu natūrali ir spontaniška kūryba - patikimas 
būdas atskleisti autentiškoms menininko kūrybinėms pajėgoms, kadangi ji padeda išsilaisvinti 
iš išorinių menininko sąmonę varžančių schemų, panaikinti ribas tarp fantazijos ir tikrovės, 
kanono diktuojamų reikalavimų ir laisvos improvizacijos. Ir pagaliau visų būties procesų, reiš- 
kinių, daiktų spontaniškos kaitos idėja ir nuolatinės aliuzijos į pirmapradę Didžiąją tuštumą 
iškelia ypatingą fragmento, citatos, metaforos, simbolio, estetinės užuominos, neišsakymo 
reikšmę. Taigi Yijing tarsi programuoja pamatines problemas, idėjas, kurias vėliau gvildens 
įtakingiausių krypčių ir mokyklų šalininkai. 

„Permainų knygos“ nubrėžtą dialektinio mąstymo ir pasaulio suvokimo tradiciją kinų kul- 
tūroje pratęsia dvi įtakingiausios daugelį šimtmečių tarpusavyje polemizavusios konfucianizmo ir 
daoizmo estetikos kryptys. Tai nepaprastai svarbios pirmosios klasikinės mokyklos, atspindinčios 
du pagrindinius Kinijos kultūros polius, kurių energetinėje sąveikoje skleidžiasi kinų filosofija, 
estetika ir menas. Į racionalizmą, reglamentaciją linkstanti, tradicijas aukštinanti konfucinė filo- 
sofija nuolatos polemizuoja su daoizmui būdingu estetiniu intuityvumu, natūralumo ir papras- 
tumo aukštinimu. A. Wattso žodžiais tariant, daoizmas „siekia ištaisyti neigiamą konfucianistų 
diegiamos disciplinos poveikį, atkurti ir išplėtoti natūralų spontaniškumą“ (Watts, 1968, p. 23). 

Lyginant Laozi priskiriamą knygą Laozi („Knyga apie Dao ir jo raiškos formas“) ir 
Konfucijaus Lunyu („Apmąstymus ir pašnekesius“), iš karto krinta į akis esminiai jų skirtumai. 
Konfucijaus traktatas уга racionalesnis, „skaidresnis“, o Laozi veikalas – tarsi mįslinga filosofinė 
poema, kurios giliamintiškumas - beveik programinė nuostata. Laozi ir Konfucijus archajinio 
kinų estetinės minties etapo idėjoms suteikia visiškai naujų aspektų, kurie tiesiogiai susiję 
ne tik su ontologine, natürfilosofine daoizmo ir socialine konfucianizmo orientacija, tačiau 
pirmiausia su ryškėjančia kūrybinės veiklos diferenciacija ir dvasingu menu bei stiprėjančiu 
jo kūrėjo socialiniu statusu. 


Konfucijaus estetika 


Daugelis šimtmečių, skiriančių mus nuo Konfucijaus (551-479 m. pr. Kr.) gyventosios epochos, 
liudija apie šio genialaus kinų mąstytojo estetinių idėjų aktualumą ir pasaulinę reikšmę. Konfu- 
cijus buvo epochinis mąstytojas, formavęs vienos didingiausių pasaulyje civilizacijų estetinių 
vertybių sistemą, mąstymo principus, kurių poveikis regimas visoje vėlesnėje kinų estetinės 
minties istorijoje. Jis pirmasis pasaulinės filosofijos istorijoje subūrė įtakingą filosofinę mokyklą, 
suformavo stebėtinai gyvybingą idealios asmenybės modelį, tapusį savotišku orientyru vėlesnių 
kartų žmonėms. Tradicionalizmo, praeities estetinių ir meninių tradicijų kultas, humanistinių ide- 
alų aukštinimas daugybės Konfucijaus mokinių ir sekėjų dėka išliko gyvybingas Kinijoje ir tapo 
neatsiejama kinų meninės inteligentijos, suvokusios savo kultūrinę misiją, pasaulėžiūros dalimi. 

Lietuviška Konfucijaus pavardės transkripcija yra perimta iš lotyniškos jos formos Con- 
fucius. Tai iškreiptas kiniškojo kong fuzi, t. y. mokytojas Kong iš Fu vietovės, variantas. (Kung - 
vardas, Fu - vietovė, kurioje gimė filosofas, o zi - mokytojas.) Pirmasis šio mąstytojo vardas 
yra Qiu, antrasis - Zhongni. 

Konfucijus gimė apie 551 m. pr. Kr. Lu karalystėje (dabartinėje Shandong provincijoje) 
kilmingo išeivio iš Song karalystės šeimoje. Jo tėvui, garbingam kariui, tuomet buvo šešiasde- 
šimt, о motinai - tik šešiolika metų. Šis neįprastas tėvų amžiaus skirtumas teikia daug peno 
Konfucijaus biografijos ir filosofijos interpretatoriams. Rašytiniai šaltiniai teigia, kad Konfuci- 
jaus tėvas kilęs iš garsaus karališkos giminės Kung klano. Daugelis Konfucijaus protėvių užėmė 
aukštus postus valstybės hierarchijoje. Filosofo prosenelis, dėl rūmų intrigų praradęs turtus, 
skubiai palieka tėvynę ir išvyksta į kaimyninę Lu karalystę ieškoti prieglobsčio. 

Vaikystėje po tėvo mirties būsimas filosofas gyvena vargingai, 535 m. netenka ir motinos, 
iš kurios perima darbštumą, kuklumą ir meilę mokslui, savybes, turėjusias stiprų poveikį jo 
gyvenimo nuostatoms bei mokymui. Vėliau dirbo daugelį visuomeninių darbų. „Mano jaunys- 

tė, - sako Konfucijus, - buvo sunki. Todėl 
privalėjau išmokti daug paprastų dalykų, 
kuriais neverta žavėtis“ (IX, 6). Jo paties 
prisipažinimu, sulaukęs penkiolikos metų 
pradeda rimtai mokytis ir mokosi iki gyve- 
nimo pabaigos. Jau jaunystėje Konfucijus 
pasižymi smalsumu, darbštumu, atkakliu 
užsibrėžto tikslo siekimu. Jis - nepriklau- 
somas, švelnus bendraudamas su žmonėmis 
ir kartu tvirtai ginantis savo principus. Kas- 
dieniniame gyvenime tenkinosi mažiausiais 
poreikiais. 

Po ilgų klajonių 484 m. pr. Kr. Konfuci- 

jus su grupe ištikimiausių mokinių sugrįžta 
į tėvynę, kur per paskutinius gyvenimo 
metus daug dėmesio skiria senųjų rašytinių 
šaltinių – Yijing („Permainų knyga“, arba 
„Permainų kanonas“), Shijing („Poezijos 
knyga“; dar kitaip vadinama „Dainų knyga“ 
arba „Poezijos kanonu“), Shijing („Istorijos 
knyga“, arba „Dokumentų kanonas“), Yili Senovinis akmenyje raižytas Konfucijaus portretas 
(„Ritualų knyga“, arba „Ritualų kanonas“), 
Chungiu („Pavasario ir rudens knyga“, arba „Pavasario ir rudens kanonas“) ir neišlikusios 
YueJing („Muzikos knyga“, arba „Muzikos kanonas“) - sisteminimui ir redagavimui. Konfucia- 
nizmo tradicija jam taip pat skiria kanoninės „Didžiojo mokymo“ ir filosofiškiausios „Permainų 
knygos“ komentuojamosios dalių autorystę. 

Ilgainiui kanonizuotas „Apmąstymų...“ tekstas tapo savotiška kinų Biblija, kuri šimtmečiais 
formuoja idealios asmenybės tipą, tautinį charakterį ir daugelį esminių kinų kultūros bruožų. 
Jau jaunystėje kiekvienas išprusęs kinas išmokdavo atmintinai tekstą ir vėliau vadovaudavosi 
jo normomis. Taigi kinų sąmonėje „Apmąstymai...“ įtvirtina mąstymo tipą ir gyvenimo fi- 
losofiją, kurios svarbiausi principai - tradiciškumas, praeities, protėvių kultas, humanizmo 
idealų skelbimas. Šio mąstymo tipo stabilumas grindžiamas ne tik Konfucijaus autoritetu, bet 
ir kondensuotu šešių senovės kinų išminties knygų kanonu. 

Svarbiausia Konfucijaus nuostata, sprendžiant iš „Apmąstymų...“ teksto, - ne kurti nauja, 
о siekti perteikti ateities kartoms geriausias praeities tradicijas. „Aš tik perduodu, - sako jis, - 
nieko nauja nekuriu. Tikiu senove ir ją gerbiu“ (VII, 1). „Tai, ką ruošiasi „perduoti“ Konfucijus, 
pirmiausia užfiksuota istoriniuose ir literatūriniuose paminkluose Shujing ir Shijing. Vadinasi, 
kinų filosofijos savitumą lemia ne tik glaudus ryšys su istorine, bet ir su literatūrine mintimi. 
Eilosofiniuose kūriniuose tradiciškai viešpatauja literatūrinė forma. Viena vertus, pati filosofija 
nelinko į sausą abstrakciją, kita vertus, ir literatūra buvo pilna „subtiliausių filosofijos sulčių“ 
(Kobzev, 1994, p. 23-24). 

Žymiausias kinų istorikas Sima Qianis „Poezijos knygoje“ teigia, kad senatvėje Konfucijus 
taip atidžiai studijavo „Permainų knygą“, jog net trūkinėja lapus junge dirželiai. Neatsitiktinai 

„Apmąstymų...“ tekste yra toks filosofo prisipažinimas: „Jeigu man dar bus skirti keleri metai, 
tai iki penkiasdešimties nagrinėsiu Yijing. Gal tada pavyks išvengti didesnių klaidų“ (VII, 17). 
Taigi Konfucijus kinų kultūroje bei mąstysenoje ne tik suformuoja stabilų išaukštintos praeities 
kultą, tačiau ir teikia kurti idealios ateities kultūros, mąstysenos, etikos, politikos, estetikos, 
meno ir valstybės modelius remiantis didinga praeitimi. 

Tačiau šis pabrėžtinas tradicionalizmo kultas Konfucijaus filosofijoje toli gražu ne toks 
vienareikšmis, kaip gali pasirodyti iš pirmo žvilgsnio. Čia natūraliai kyla pamatinis įvairių 
Konfucijaus mokymų esmės klausimas: kas iš tikrųjų buvo šis didis mąstytojas - konservato- 
rius ar novatorius? Atsakant į šį klausimą neturėtų klaidinti tai, kad Konfucijus nuolat aukštino 
tradiciją ir idealizavo praeitį, nes jo filosofijoje aptinkame galingą tradicinės ritualizuotos kinų 
visuomeninės santvarkos griovimo užtaisą. Gilinantis į Konfucijaus mokymų esmę aiškėja, kad 
nuolatinėmis apeliacijomis į tradiciją jis išmoningai slepia savo revoliucingas socialines ir politines 
idėjas, iš esmės neigiančias senąją ritualais paremtą valstybės valdymo sistemą. 

Konfucijaus idėjų savitumą ir jų reikšmę kinų kultūros istorijai galima teisingai suvokti tik 
nagrinėjant pagrindinio šio mąstytojo idėjinio antipodo ir savotiško alter ego - Laozi - skel- 
biamas daoizmo idėjas. Konfucianizmas ir daoizmas - tai tarsi du svarbiausi senovės Kinijos 
ideologijos poliai, kurių energetinėje erdvėje skleidžiasi didžioji kinų kultūra, filosofija, etika, 
estetika, menas. 

Konfucijaus ieškojimas žmogaus harmonijos pabrėžia sintetinio idealo, apimančio ir 
gėrį, ir grožį, reikšmingumą. Tokia mąstysena lėmė estetinės problematikos svarbą jo filosofi- 
nių pažiūrų sistemoje. Tobulo grožio sąvoka jam yra neatsiejama nuo gėrio. Šiuo požiūriu jo 
plėtojama grožio teorija yra artima graikiškajam kalokagatijos principui. 

Estetinis Konfucijaus idealas, kaip ir visas jo mokymas, - idealizuoti praeities kultūrą ir 
meną. Senovėje jis regi glūdint amžiais nusistovėjusias tobulas estetines vertybes, kurios jam 
atrodo yra daug vertingesnės negu chaotiški dabarties kūriniai. Todėl praeities muzika, poezi- 
ja, dailė Konfucijui yra neišsenkamo kūrybinio įkvėpimo šaltinis, iš kurio srovena gyvybingos 
paskatos. Naujos estetinės ir meninės vertybės suvokiamos kaip senų vertybių atgaivinimas. 
Todėl ir kūrybinė menininko dvasia Konfucijaus estetikoje yra kreipiama ne kurti naujas ver- 
tybes, o naujai reinterpretuoti amžinas vertybes. Taip priartėjame prie Konfucijaus estetikos 
pagrindų pagrindo, t. y. prie suvokimo, kodėl estetinė šio mąstytojo teorija yra orientuota ne 
į „priekį, о „atgal“, į „aukso amžiuje“ susiformavusių estetinių ir meninių vertybių sistemą, 
lėmusią dviejų svarbiausių Konfucijaus estetikos principų - tradicijų reikšmės ir senovės pa- 
mėgdžiojimo - suabsoliutinimą. 

Kita vertus, senovėje susiformavusių tradicijų reikšmingumo iškėlimas Konfucijaus es- 
tetikoje glaudžiai siejasi su kanono aukštinimu. Visas meno rūšis jis vertina atsižvelgdamas į 
jų atitikimą geriausioms kanonizuotoms praeities grožio formoms. Aukštindamas tobulus ka- 
nonizuotus grožio idealus, įtvirtintus senovės dainose, „Poezijos knygoje“, Yao ir Shun epochų 
muzikoje, Konfucijus griežtai pasisako prieš kanonizuoto grožio, normos principų pažeidimą. 
Jam ypač svarbus harmonizuojantis ir nuosaikumo jausmus įtvirtinantis meno poveikis. 

Menų pasaulis Konfucijui artimas ir gerai pažįstamas. Jis nuo jaunystės jautė didelę pagar- 
bą bei meilę liaudies dainoms ir poezijai, pats daug muzikuodavo. „Kai Mokytojas sutikdavo 
gražiai dainuojantį žmogų, - prisimena mokiniai, - prašydavo, kad jis pradėtų dainą iš pradžių. 
Tada ir pats pritardavo“ (VII, 32). Konfucijus ne tik turėjo gražų balsą, bet ir pats puikiai gro- 

Konfucijaus šventyklų kompleksas Qufu. VII-XIV a. Pagrindinė Konfucijaus šventyklų komplekso 
šventykla Qufu 


jo įvairiais muzikos instrumentais, ypač septyniastyge liutnia. Muzikos paslapčių jam atvėrė 
senovės muzikos žinovai ir pripažinti muzikantai. Muzika mąstytojui buvo labai svarbi ir jo 
asmeniniam gyvenimui, ir filosofinei koncepcijai. „Jei trejiems metams kilnus žmogus apleis 
muziką, – sako filosofas, - tuomet jis patirs nuopuolj" (XVII, 21). 

Pasakojama, kad, išklausęs muzikantų iš Zhou dinastijos valdovų rūmų senovės muzikos 
koncertą, Konfucijus buvo sukrėstas šios muzikos grožio ir tris mėnesius nejautė mėsos skonio. 
„Nemaniau, kad muzika gali turėti tokį poveikį“ (VII, 14). 

Kalbėdamas apie li (ritualą), Konfucijus nepaprastai sureikšmina meną: muzikos, dai- 
nuojamosios poezijos, tapybos paskirtis - apeigoms sukurti estetinį foną. Konfucijaus menų 
sistemoje pirmenybė besąlygiškai teikiama muzikai ir dainuojamajai poezijai, darančioms didelį 
poveikį žmonėms bei dvasiniam asmenybės tobulėjimui. Jis nuolat pabrėžia esminį ritualų, 
ceremonijų ir li (etiketo) ryšį su muzikos garsais. Ritualą, ceremoniją ir etiketą jis sieja dau- 
giau su reiškinių išore, jų forma, dekoru, o muziką ~ su substancialiąja reiškinių esme. Todėl 
konfucianizmui būdingas požiūris į muziką, kaip į savotišką priemonę, padedančią nustatyti 
dvasinę ir kultūrinę valstybės aplinką, nes muzikos sumenkėjimas tiesiogiai rodo analogiškus 
reiškinius, vykstančius valstybėje. 

Konfucijus, muzikoje regėdamas Visatos kosminių ritmų ir harmonijos atspindį, tikėjo, kad 
ritmiškas muzikinių garsų kartojimasis pirmapradžiame būties chaose lemia tvarką ir harmo- 
niją. Kita vertus, muziką jis laiko tobulu ir jautriu žmogaus jausmų reiškėju. Savo ritminėmis ir 
melodinėmis struktūromis glaudžiai siedamasi su dainuojamąja poezija, muzika tampa kulmi- 
naciniu idealios asmenybės tapsmo elementu. Konfucijaus mokyme muzikos principų įvaldymas 
siejamas su sudėtingu dvasinės asmenybės raidos keliu į kilnaus žmogaus tipo tapsmą. Todėl 
ir minėdamas svarbiausius organizuojančius Visatos bei asmenybės tapsmo elementus, Konfu- 
cijus pradeda nuo dainuojamosios poezijos, toliau kalba apie ritualą ir galiausiai apie muziką. 

Tobuliausia muzikos forma, Konfucijaus manymu, yra ritualinė muzika, lydinti įvairias 
apeigas, Todėl jis daug kalba apie esminį ritualų ir ceremonijų ryšį su maloniais muzikos gar- 
sais, grožiu, estetiniu pasitenkinimu, t. y. tomis estetinėmis vertybėmis, kurios vadinamos 
yueh menine kultūra. 

Be muzikos, estetinėje teritorijoje filosofas daug dėmesio skiria dainoms ir poezijai. Kaip 
jau minėjome, Konfucijui priskiriamas garsiosios „Poezijos knygos“ redagavimas ir sudarymas. 
Sima Qian „Istorijos užrašuose“ rašo, kad daugiau kaip iš 3000 dainuojamosios poezijos tekstų 
Konfucijus atrinko 305 geriausius ir etiniu požiūriu vertingiausius kūrinius, atitinkančius li 
(ritualų) bei yi (pareigos) reikalavimus. Shijing poezija - tai pirmiausia dainuojamoji poezija, 
atsiskleidžianti per žodinių ir muzikinių struktūrų simbiozę. Joje poetinis vaizdinys susilieja 
su muzikinėmis bei ritminėmis struktūromis. Kinai pirmieji žmonijos istorijoje pradėjo kurti 
ritmo dėsniais paremtą poeziją, kurios kūrimo principai dar nebuvo žinomi nei senovės In- 
dijoje, nei senovės Graikijoje. Shi hieroglifas kinų kalba reiškia eilėraštį, dainą, lyrinę poeziją, 
ritmo dėsniams paklūstantį poetinį kūrinį, kuris senovės Kinijoje dažniausiai buvo atliekamas 
palydint akompanimentu, melodija ar net specifiniais ritualiniais šokio gestais. „Žodį shi, - rašo 
N. Konradas, - galima versti eilėraštis, nors tos eilės tuomet buvo ne skaitomos, o dainuojamos. 
Jau senovėje skyrė dainavimą ir žodžius, kurie dainuojami. [...] Shijing sakoma: „shi - žodis 
apie siekius, ke - žodžių dainavimas. Kitaip tariant, shi - ne daina, o dainos žodžiai“ (Konrad, 
1977, p. 400-401). 

Taigi „Poezijos knygos“ poezija, įkūnydama aukščiausius senovės Kinijos poezijos laimé- 
jimus, organiškai jungia trijų skirtingų menų - poezijos, muzikos ir šokio - elementus ir kuria 
jų harmoniją. Joje neįmanoma atskirti vieno nuo kito poetinio ir muzikinio pradų. Minėtoji 
simbiozė ir paties hieroglifo shih semantinės prasmės paaiškina, kodėl Shijing į Europos kalbas 
verčiama kaip „Poezijos knyga“ ar „Dainų knyga“. Pastarąją, kaip kondensuotu aukščiausiu es- 
tetiniu senovės Kinijos vertybių simboliu, Konfucijus dažnai remiasi ir „Apmąstymą...“ tekste. 
Šioje knygoje jis didžiai vertina asmenybę taurinančią estetinio poveikio galią, gebėjimą veikti 
žmonių sąmonę, jausmus, elgesio principus. Apgailestaudamas, kad jaunimas neįvertina poezi- 
jos reikšmės, jis skatina sūnų ir mokinius skaityti senovės poeziją, semtis iš jos išminties, gėrio, 
gebėjimo geriau perprasti pasaulį, bendrauti, valdyti aistras. „Mokiniai, kodėl jūs nesigilinate 
į Shijing? Dainos lavina žmogų, aštrina jo žvilgsnį, stiprina santarvę, išsklaido liūdesį ir nepa- 
sitenkinimą. Dainos moko ir to, kas arti - pareigos tėvams, ir to, kas toli - pareigos valdovui. 
Jos suartina mus su paukščiais, žvėrimis, žole ir medžiais“ (XVII, 9). Poezija čia aiškinama labai 
plačiai, kaip liaudies, kultinė, lyrinė, anoniminė dainuojamoji poezija. 

Savaime suprantama, kodėl Konfucijus savo auklėjimo teorijoje tiek dėmesio skiria es- 
tetinio auklėjimo problemoms. Išaukštinęs wen kultūros svarbą formuojant kilnų žmogų, jis 
mano, kad šį idealą geriausiai padėtų įgyvendinti estetinės vertybės. Muzika, poezija, dainos, 
vaizduojamoji dailė, literatūra, tiesiogiai veikdamos visa, kas gyva, ne tik teikia žmonėms malo- 
numą, apvalo jausmus, tobulina moralines žmonių savybes, bet ir kartu padeda valdyti valstybę. 

Estetiniam žmonių auklėjimui, Konfucijaus manymu, svarbi ir literatūra - ji padeda įtvir- 
tinti wen ir yue kultūros principus. Literatūros, knyginės kultūros kultas filosofo mokymuose 
turėjo didžiulį poveikį jo idėjų sekėjams, ir konfucianizmo tradicijos mąstytojas pradeda sietis 
su literatūros vertybių skleidėjo, knygininko, mokslininko, rašytojo asmenybe, Vėliau, viduram- 
žiais, veikiant konfucianizmui ir jo propaguojamai wen ir yue kultūrai, Kinijoje susiformavo 
poetinio žodžio, literatūros kultas. Tapyba estetinėje teorijoje aiškinama kaip estetinio skonio, 
dorovingumo principų įtvirtinimo priemonė. „Apmąstymų...“ tekste yra daug ginčų sukėlęs 
Konfucijaus ir jo mokinio Zi Si dialogas apie tapybą: „Nuo vylingo juoko atsiranda žavios 
duobutės. / Jos paryškintų gražių akių spindesys yra nuostabus. / O koks skaistus jos veido 

baltumas, pagražintas įvairių spalvų audinio 
gama“. Į šį klausimą Konfucijus atsako: „Ta- 
pyboje balta spalva padengiama paskutinė“. 
Tuomet Zi Si užduoda kitą klausimą: „Ar ma- 
note, kad ritualai eina vėliau?“ „Zi Si pratęsė 
mano mintį, - atsakė Mokytojas, - su juo jau 
galima pradėti kalbėti apie Shijing“. 

Šiame fragmente Konfucijaus mokinys, 
cituodamas „Poezijos knygos“ eiles, kreipiasi 
į Mokytoją, norėdamas patikrinti iškilusias 
abejones, koks grožis yra aukštesnis: ar pa- 
prastas, natūralus, ar pagražintas? Todėl jis 
klausia, ką reiškia eilėse esanti užuomina 
apie „natūralaus pirmapradžio“ moters gro- 
žio paryškinimą „išorinėmis“ kosmetinėmis 
spalvomis? 

Konfucinės estetinės tradicijos šali- 
ninkai savęs dažniausiai nelaiko originaliais 
mąstytojais, siekiančiais sukurti savo koncep- 
ciją - jie visuomet suvokia besiremią tradi- 
cija, kuri jiems yra pagrindinis imanentinis 
tikros estetikos plėtros principas, todėlir savo EB - 
skelbiamas idėjas pirmiausia supranta kaip Konfucijaus atvaizdas akmeninėje steloje. Qufu. VII a. 
pirmtakų idėjų tąsą. 

Išpažindami tradicijų kultą, konfucianizmo estetikos šalininkai skatina menininkus 
studijuoti geriausius praeities dailės pavyzdžius. Tradicija ir kūrybiškas praeities palikimo 
panaudojimas - svarbiausia autentiškos kūrybos, tikro meistriškumo prielaida. Toks mąs- 
tymas ir lėmė konfucianizmo estetikos normatyvizmą, sudėtingų kanonizuotų reikalavimų 
ir rekomendacijų sistemą, sudėtingas simbolines konstrukcijas, schemas, kuriomis remiasi 
menininkas. Laisvos menininko kūrybos galios apribojimas atskirais kinų kultūros raidos 
etapais, kai susilpnėdavo tradicionalizmo įtaka, menkino konfucianizmo estetikos poveikį 
įvairioms meno kryptims. Tačiau kritiniais konfucianizmo estetikos raidos periodais, kai jai 
iškilo dogmatizmo pavojus, kaip tai atsitiko neokonfucianizmui Sung epochos priešaušryje, 
konfucianizmas perima, atrodo, visai priešingus daoizmo ir čan estetikos elementus. Toks 
plastiškumas, gebėjimas skatinti humanistinę dvasinę kinų kultūrą rodo konfucianizmo es- 
tetikos gyvybingumą. 

Estetinėms Konfucijaus pažiūroms būdingas iracionalumo, neapibrėžtumo, simbolišku- 
mo, fantastiškumo vengimas ir potraukis realiam, žemiškam, kasdieniškam žmogų supančių 
daiktų pasauliui lemia konfucianizmo estetikos veikiamos dailės polinkį į natūralizmą, tikslų 
tikrovės vaizdavimą. Toks menininko kūrybos procesas ~ racionaliais principais paremtas 
kūrybos aktas, kurio sunkumai yra grynai techniniai. Tai liudija dėmesys meninės raiškos prie- 
monėms. Natūralistinės tikrovės iliuzija geriausiai perteikiama linija, tiksliu grafiniu piešiniu, 
Menininkas siekia užpildyti paveikslo erdvę, jo potėpis yra tikslus, peizažo detalės, žmonės ir 

kiti vaizduojamieji objektai nutapyti skrupulingai, realistiškai. Konfucianizmo estetika daro 
įtaką grafiniam stiliui, kuris suklesti akademinėje Song epochos dailėje. 

Vadinasi, Konfucijus yra ne tik viena reikšmingiausių beatsirandančios profesionaliosios 
kinų, tačiau ir apskritai pasaulinės filosofijos asmenybių, pagrindusių vėlesnę kinų mąstymo 
tradiciją. Jo filosofija formuojasi gilios kinų visuomenės socialinės ir politinės krizės metu - 
žlunga per amžius viešpatavusi monolitinė sakralinė ritualinė valstybės valdymo sistema ir 
kuriama nauja decentralizuota valstybinė santvarka. Regėdamas „Paskliautės“ nuosmukį, jos 
socialines negalias, mąstytojas siūlo naujos idealios valstybinės santvarkos modelį: be sakralines 
funkcijas atliekančio neveiklaus imperatoriaus, reali valdžia perduotina kilniems intelektualams, 
turintiems filosofų, rašytojų, istorikų, mokslininkų ir valdininkų savybių. 

Intelektinė Konfucijaus veikla aprėpia įvairius ontologijos, gnoseologijos, etikos, estetikos, 
socialinės, politinės filosofijos ir kitus aspektus. Jo filosofinė doktrina išsiskiria socialine-etine 
pakraipa; ji teigia didžių praeities idealų įtvirtinimą. Kita vertus, Konfucijus siekia įveikti so- 
cialinio susiskaldymo ir radikalių civilizacinių permainų epochai būdingą moralinę sumaištį, 
tradicinių idealų nuvainikavimą, skatina moralinį visuomenės atgimimą, rengia įvairias esminės 
visuomenės ir žmogaus transformacijos programas. 


Konfucianizmo estetinės tradicijos raida 


Konfucijus suformuoja gyvybingą konfucianistinę filosofinę tradiciją, beveik 2500 metų aktyviai 
veikusią visas kinų ir greta esančių Rytų Azijos šalių kultūros sritis. Jau ankstyvieji konfucia- 
nizmo ideologai, tiesioginiai Konfucijaus mokiniai, siekę išsaugoti savo Mokytojo aktualumą, 
jo mokymą vertina kaip neišsenkamą išminties versmę, pasižyminčią didelėmis pritaikymo 
galimybėmis. „Konfucijus ir pirmieji filosofai - ги - savo pagrindiniu uždaviniu laikė teorinį 
visuomenės gyvenimo bei žmogaus likimo apmąstymą. Kaip kultūros kūrėjai ir skleidėjai, jie 
yra glaudžiai susiję su socialiniais institutais, atsakingais už rašytinių - istorinių ir literatūrinių 
dokumentų (kultūra, raštas ir literatūra kinų kalba tuomet įvardijama vienu terminu - wen) - 
saugojimą ir atgaminimą. Filosofai taip pat yra šios kultūros intelektualai, neretai atliekantys 
rašytinės kultūros tradicijos saugotojų ir plėtotojų funkcijas. Taigi konfucianizmas turi tris 
pagrindinius ypatumus: instituciniu aspektu - ryšys ir aktyvus siekimas ryšių su administra- 
ciniu aparatu, nuolatinis noras tapti oficialia ideologija; 2) turininguoju - socialinės-politinės, 
etinės, visuomeninės, humanitarinės problematikos vyravimas; 3) formaliuoju - pripažinimas 
tekstologinio kanono, t. y. atitikimas griežtiems formaliems „literatūriškumo“ kriterijams, kaip 
metodologiškai reikšmingai normai“ (Kobzev, 1994, p. 22). 

Konfucijui dar gyvam esant, jo mokymas plėtojasi glaudžiai sąveikaudamas su įvairiais 
senovės Kinijoje viešpatavusiais ir tarpusavyje besivaržančiais mokymais ir juos integruodamas. 
Todėl jau iš pat pradžių Konfucijaus sukurtos įtakingos konfucianistų (rujia), arba mokslininkų 
intelektualų, mokyklos idėjos formuojasi ir turtėja, besiremdamas daugybe svarbių praeities 
idėjų. Konfucijui būdingas tradicionalizmas, nuolatinis domėjimasis socialiai reikšmingais 
visuomenės poreikiais, išlieka ir po filosofo mirties. 

Nors ankstyvieji konfucianizmo šalininkai suteikia šiam mokymui nuoseklų ir siste- 
mingą pavidalą, konfucianizmas niekuomet nebuvo vieningas monolitinis mokymas - jau po 

Mokytojo mirties jo mokykla suskyla į aštuonias svarbiausias kryptis, o vėliau jy vis daugėjo. 
Ankstyvajame konfucinės filosofijos raidos etape ją plėtoja nušalinti nuo valdžios moksli- 
ninkai intelektualai, kuriems ypač rūpėjo įvairūs plačiai suvokiamos kultūros (wen) aspektai, 
ypač vadinamoji „knyginė kultūra“. Ankstyvieji konfucianistai kultregeriška veikla stengiasi 
išsaugoti ankstyvuosius rašytinius paminklus, komentuoja juose slypinčias mintis, gilinasi į 
įvairias protomokslines dažniausiai astronomines, astrologines ir meteorologines studijas. 

Atsiradus antikonfucinei reakcijai ir Konfucijaus veikalus sunaikinus III a. pr. Kr., šis 
mokymas II a. pr. Kr. reabilituotas ir Han dinastijos valdymo pradžioje, praslinkus 350 m. po 
didžiojo mąstytojo mirties, įgyja oficialų statusą, kaip viešpataujanti imperijos ideologija. Taip 
prasidėjo naujas „konfucianizmo triumfo“ tarpsnis, ir konfucianizmo filosofija virto plačiai 
išsišakojusia valstybės valdymo ir kultūrinių visuomenės poreikių tenkinimo šviečiamąja ideo- 
logine sistema, ilgam įtvirtinusia kinų imperijos stabilumą. Ši ideologija ženkliai skyrėsi nuo 
autentiško Konfucijaus mokymo, kuris buvo papildytas daugeliu mitologinių, ritualinių, kos- 
mologinių, legistinių, daoistinių ir kitų elementų, būtinų bendrai ideologijai. Konfucianizme 
atsirado Konfucijaus mokymui svetimų religinių elementų. Imperijos valdovo imperatoriaus 
„Dievo sūnaus“ asmenybė buvo visokeriopai sureikšminama ir traktuojama kaip svarbiausia 
jungiamoji tradicinės kosmologinės triados Dangus, Žemė ir Žmogus grandis. Tačiau jei kal- 
bame apie religines konfucianizmo ideologijos ir filosofijos ypatybes, konfucianizmą tikriausiai 
vertėtų vadinti blaivaus proto religija. 

Konfucianizmas, nepaisant jo orientacijos į tradicines per amžius kurtas kultūros verty- 
bes, nebuvo stabili ideologinių ir filosofinių požiūrių sistema. Šios gyvos kultūros tradicijos 
indėlis į kinų civilizacijos istoriją neišmatuojamas. Per savo ilgą istoriją konfucianizmas žen- 
kliai keitėsi, kadangi jo ideologai, siekdami išsaugoti įtaką visuomenei, buvo priversti taikytis 
prie epochos reikalavimų ir integruoti daugelio kitų, neretai oponuojančių konfucianizmui, 
ideologinių bei filosofinių mokymų elementų. Todėl įvairiais istoriniais tarpsniais, ypač anks- 
tyvuoju, kada, remdamasis klasikinio konfucianizmo klasikų idealais, konfucianizmas buvo 
gyvybinga, kupina daugybės galimybių kinų kultūros tradicijos jėga, kuri ne tik liudijo apie 
skirtingų idėjų polemiką šios tradicijos plotmėje, bet ir ženkliai apribojo despotizmo sklaidą 
kinų civilizacijoje. 

Puikus kinų civilizacijos istorijos žinovas fundamentalių daugiatomių veikalų autorius 
J. Needhamas taikliai pastebi kad „kalavijo valdžia“, kuri buvo nekvestionuojamu argumentu 
kitose civilizacijose Kinijoje neturėjo išskirtinės galios, kadangi joje šimtmečių tekmėje vy- 
rauja įsitikinimas, kad kalavijas tik gali užkariauti kitas teritorijas, tačiau išsaugoti jas gali tik 
konfucianistų šlovinamas racionalus protas. Karinė jėga Kinijoje nebuvo sureikšminama, o 
turtas taip pat buvo menkai vertinamas, nes jam svetima tradiciškai išauklėtiems kinams to- 
kia svarbi moralinė galia. Kita vertus, turtas yra nevienareikšmis, nes jis ne tik atveria įvairias 
galimybes, tačiau ir teikdamas žmogui komfortą, paverčia jį gležnesniu, silpnina valią, skatina 
piktnaudžiavimą gerybėmis o ne plėtoja išmintį. Vadinasi, turtas menkai padeda kitam labai 
svarbiam konfucianitų požiūriu dalykui - asmenybės prestižo augimui. Todėl daugelio turtingų 
pirklių pagrindine svajone buvo išlaikyti valstybinius egzaminus ir tapti mokslininku ir tuo 
pačiu pakilti į prestižines pareigas valstybės valdymo hierarchijoje. 

Objektyviai vertinant konfucianizmo ideologijos išauklėtų intelektualių valdininkų galia 
Kinijoje buvo išskirtinė ir nepalyginama su Vakarų monarhų absoliutizmo laikais aplinkos 

galia. Nors Kinijoje imperijos besąlygišku 
valdovu buvo Dangaus mandatą turintis 
imperatorius, tačiau ją ženkliai ribojo ne tik 
amžiais nusistojusios tradicijos, papročiai, 
etiniai valstybės valdymo principai, tačiau 
ir intelektualų elito, kurį sudarė valdininkai 
konfucianistai pozicija. Kinų civilizacijos 
istorijoje nesunkiai aptiksime daugybę atvejų 
kai konfucianistinis intelektualų elitas ne 
tik nepaisė imperatoriaus įsakymų, tačiau 
ir atvirai išsakydovo kitokią poziciją. Todėl 
ir Needhamas prieina prie išvados, kad 
Kinija visada buvo „vienpartinė“ valstybė 
ir valdančia partija šioje šalyje daugiau nei 
Mengzi senovinis portretas 2000 m. buvo konfucianistų partija (p. 164). 
Tai paaiškina, kodėl kinų visuomenėje beveik 
visais, išskyrus neilgalaikes antikonfucines reakcijas, socialinėje hierarchijoje visuomet daug 
aukščiau nei kariūnai yra imperatorių supantys ir jo artiomiausių patarėjų aplinką sudaro 
intelektualūs valdininkai konfucianistai. 

Ankstyvajame iki Han imperijos atsiradimo klasikinio konfucianizmo raidos laikotar- 
pyje tarp daugybės šios krypties šalininkų savo reik$mingumu išsiskiria du didieji mąstytojai, 
praturtinę konfucianizmą naujomis idėjomis: Konfucijaus idėjų sistemintojai Mengzi (apie 
372-289 m. pr. m. e.) ir Xunzi (apie 313-238 m. pr. m. e.). 

Mengzi - pirmasis konfucianizmo tradicijos mąstytojas, sureikšminęs jausminio ir 
racionalaus pažinimo skirtumus. Jis, ėmęsis kūrybinių žmogus prigimties klausimų, iškėlė 
vyraujančio idealaus prado xin (širdis, dvasia) santykio su materialiu pradu gi (pirmapradė 
materiali substancija, žmogaus prigimtis) ir zhi (protas, valia) problemą. Pagal racionalistinę 
Mengzi filosofiją, protas — tobuliausia žmogų supančio pasaulio ir socialinių procesų pažini- 
mo priemonė, kuriai būtna išskirtinė pagarba ir ugdymas. „Tas, kuris nuodugniai panaudos 
savo protinius sugebėjimus, perpras savo prigimtį. Kas perpranta ją, tas pažįsta pasaulį. Savo 
protinių sugebėjimų išsaugojimas, dėmesys savo prigimčiai - tai tarnavimo dangui [kelias]“ 
(Antologija mirovoi..., 1969, t. 1, p. 246). Vadinasi, svarbiausias žmogų supančio pasaulio ir 
socialinių santykių pažinimo instrumentas yra mąstymo organas protas, o antraeilis ir jam pa- 
valdus - jausmai. Protas mąsto apie pamatinius reiškinių ir daiktų principus, o jutimo organai 
to nepajėgia daryti. Šios racionalų protą ir jo pažintines galias aukštinančios Mengzi idėjos 
labai paveikė klasikinio konfucianizmo ir neokonfucianizmo teorijas. 

Tęsdamas racionalistinę Konfucijaus filosofijos tradiciją, Mengzi daugiausia dėmesio 
skyrė socialinei, politinei, etinei ir estetinei problematikai; aukštino pažinimą, humanizmą 
ir pagarbą asmenybei. „Mokymas, - sakė Mengzi, - turi tik vieną tikslą — atgaivinti prarastą 
žmogaus prigimtį“ (Ten pat, p. 210). Jis rutuliojo hierarchinę kūrybinės asmenybės koncepciją 
ir išskyrė tris lygmenis: 1) išminčiai, kurie yra „šimtą kartų mokytojai“; 2) didžiai talentingos 
asmenybės, kuriančios išskirtines vertybes, ir 3) eilinio talento žmones, kurie tampa paprastais 
wen ir yueh kultūros vartotojais bei skleidéjais. 

Gvildendamas žmogaus dorovės problemas Mengzi teigia, kad blogis atsiranda tik dėl klai- 
dingo žmonių auklėjimo ir elgesio. Todėl konfucianistai iškelia teisingo auklėjimo svarbą. Norint 
pašalinti blogį ir pasaulyje įtvirtinti gėrio, teisingumo, grožio ir harmonijos principus, pasak Meng- 
zi, reikia remtis išaukštintais etiniais, estetiniais praeities idealais ir atkurti pirmapradę dorybinga 
žmogus prigimtį, jam būdingą teisingumo siekimą. „Aš vertinu gyvenimą, - sakė filosofas, - tačiau 
dar daugiau - teisingumą“ [Ten pat, p. 210]. Mengzi filosofijoje teisingumo/pareigos (yi) kategorija 
yra netgi svarbesnė nei žmoniškumo (ren), kadangi ji žmogaus gyvenime reikalingesnė, padeda 
išvengti elgesio kraštutinumų. Ši sąvoka artima Aristotelio „aukso vidurio“ sampratai. 

Kitas reikšmingas klasikinio konfucianizmo šalininkas, žymus Konfucijaus idėjų sis- 
temintojas ir reformatorius Xunzi (300-215) perėmė senovės mąstytojams bei Konfucijaus 
mokymui būdingą gėrio ir grožio suartinimo idėją. Etinius ir estetinius žmogaus polinkius, jo 
gebėjimą jausti gėrį, grožį filosofas aiškino kaip įgimtas savybes, reguliuojamas aukščiausios 
kryptingos Dangaus valios. 

Xunzi gyveno nerimastingu Kinijos istorijos laikotarpiu - Kariaujančių valstybių tarps- 
nio pabaigoje – ir buvo tiesioginis centralizuotos Jin imperijos atsiradimo liudininkas. Kaip ir 
daugelis mokslininkų intelektualų, lėtai kopė valstybinės karjeros laiptais, tačiau dėl charak- 
terio nenuolankumo 232 m. nuo postų buvo nušalintas. Atvyko į Chu valstybę kartu su kitais 
Šimto filosofijos mokyklų mąstytojais darbavosi garsiojoje Ji Xia akademijoje, o vėliau tapo jos 
vadovu. Čia, polemizuodamas su kitų mokyklų šalininkais, suformavo savo liberalių pažiūrų 
konfucinės pakraipos mokyklą. Jo mokinys buvo įtakingas konfucianizmo oponentas, vienas 
geriausių legizmo mokyklos ideologų Han Fei. Paskutiniais gyvenimo metais Xunzi rašė ne 
visą išlikusį traktatą Xunzi, kurį sudaro dvidešimt trys paties, trys kartu su mokinais ir šeši jau 
po filosofo mirties mokinių užrašyti skyriai. 

Xunzi traktate nuodugniai nagrinėjami įvairūs žmogaus kultūrinės veiklos aspektai. „Хип- 
zi filosofiją galima pavadinti kultūros filosofija. Jo apibendrinančio teiginio esmė ta, kad visa 
gera ir vertinga yra žmogaus pastangų produktas. Vertę lemia kultūra, o kultūra yra žmogaus 
laimėjimas. Būtent šiuo požiūriu žmogus Visatoje įgauna tokią pat svarbą, kaip Dangus ir 
Žemė“. Kaip teigia Xunzi, „Dangui pavaldūs metų laikai, Žemei - turtai, o žmogui - kultūra“ 
(Fung Yu-lan, 1998, p. 168). 

Perimdamas daugelį fundamentalių daoistinės ontologijos ir estetikos elementų, Xunzi 
plėtoja mokymą apie pirmapradę materialią jėgą gi, kuri, remdamasi moteriškojo yin ir vy- 
riškojo yang pradais, kuria viso pasaulio įvairovę. Taip atsiranda darnus dialektinis mokymas 
apie gamtą – visi žmogų supančio pasaulio daiktai ir reiškiniai paklūsta vienam Dao dėsniais 
pagrįstam raidos procesui. 

Sugebėjimas valdyti natūralius instinktus ir spontaniškus polėkius, diferencijuoti savo veiklos 
sritis, anot Xunzi, yra pamatinis wen kultūros principus įsisavinusio žmogaus bruožas, skiriantis 
jį nuo gyvūnų pasaulio. Tik dėl to individai pakyla į aukštesnį visuomeninių santykių lygmenį. 
Kitas svarbus skiriamasis žmonių bruožas - perimti kultūros laimėjimus, sugebėti kritiškai ver- 
tinti supančius reiškinius - tai susiję su racionaliu mąstymu, kuris teikia žmogui galimybę žen- 
kliai išplėsti savo galios ribas. Todėl žmogus pajėgia pajungti savo valiai ir priversti sau tarnauti 
fiziškai daug galingesnius gyvūnus. „[Žmogus] jėga nusileidžia buliui, o bėgimo greičiu — arkliui, 
tačiau jis priverčia sau tarnauti ir bulių, ir arklį. Kodėl taip yra? Atsakau: dėl žmonių sugebėjimo 
pasiskirstyti [uždavinius]“ (Ten pat, p. 158). 

Nors filosofas teigė žmogaus polinkį į blogį, tačiau jis, kaip ir kiti konfucianistai, manė, jog 
pirmapradį blogį galima įveikti ritualais ir wen kultūra pagrįstu teisingu auklėjimu, remiantis 
ritualais, muzika, daile, poezija, klasikiniais tekstais. Ne mažiau svarbus mokytojų ir elgesio 
normų bei ritualų poveikis. Tačiau žmoguje slypinčioms blogio užuomazgoms įveikti nepakan- 
ka vien etinių ir estetinių priemonių - jos veiksmingos išsilavinusiems žmonėms; platiesiems 
liaudies sluoksniams būtina griežta įstatymų kontrolė, netgi bausmės. „Išsilavinusių žmonių, 
pradedant tarnautojais ir aukštesnio rango asmenimis, dvasinį tyrumą reikia formuoti li tai- 
syklėmis ir ritualine muzika, o paprastiems žmonėms, remiantis įstatymais ir įsakais, taikyti 
paklusnumo priemones“ (Ten pat, p. 234). Vadinasi, auklėjimas Xunzi filosofijoje traktuojamas 
kaip svarbiausia civilizuotos asmenybės ir kultūringos visuomenės kūrimo priemonė, o ritualai, 
pirmiausia valstybiniai, yra pagrindinė kultūros sklaidos prielaida. 

Mengzi ir Xunzi mokyklose įsigalėjęs konfucianizmas plėtojasi kovodamas su didžiulį 
populiarumą įgijusiomis daoizmo, o vėliau ir čanbudizmo idėjomis. Tai verčia konfucia- 
nizmo ideologus keisti tradicines nuostatas ir jautriai reaguoti į besikeičiančius dvasinius 
visuomenės poreikius, kurie pirmiausia siejasi su subjektyvizmo ir introspekcijos tenden- 
cijų stiprėjimu. 


Neokonfucianizmas ir kinų renesanso estetikos sklaidos ypatumai 


Naujas svarbus konfucianizmo idėjų pakilimo ir klestėjimo etapas ne klasikinės konfucia- 
nizmo estetikos pavidalu išryškėja valdant Šiaurės Song ir artimai su ja susijusios Pietų Song 
dinastijoms. Estetinei kultūrai orientuojantis į praeityje sukurtų dvasinių vertybių išsaugojimą 
bei plėtojimą, atgimsta konfucinė estetika, kurios šalininkai išplečia tradicinės konfucinės 
pasaulėžiūros ribas, paverčia ją daug sudėtingesne teorija, apjungiančia daoistinés ir čan pa- 
saulėžiūros elementus. Dėl šios sintezės atsiranda iš esmės nauja neokonfucinė estetika, Joje 
ryškus humanizmo idėjų stiprėjimas, žmogaus prigimties universalumo teigimas. 

ХГа. susiformavusio neokonfucianizmo ideologai siekė atgaivinti autentišką Konfucijaus 
mokymą, remdamiesi nauju patobulintų numerologinės metodologijos idėjų kompleksu bei 
čanbudizmo ir daoizmo idėjomis, sukurti atitinkančią dvasinius to meto poreikius vientisą 
sinkretišką neokonfucianistinę filosofiją, kuriai svarbiausia tapo įvairios humanistinės, kū- 
rybiškos asmenybės laisvę įteisinančios idėjos. Todėl prisitaikydamas prie epochos poreikių 
neokonfucianizmas įgyja daug naujų humanistinių bruožų. 

Esminis skirtumas tarp ankstyvojo klasikinio konfucianizmo ir Song neokonfucianizmo 
(Zhou Dunyi, Zu Xi, Wang Anshi, Sima Guang, brolių Cheng Yi ir Cheng Hao) idėjų yra tas, 
kad senieji konfucianistai daugiausia komentavo klasikinius tekstus ir pabrėžė „mokymo, nu- 
kreipto į save“, reikšmingumą. Svarbiausias jų apmąstymų tikslas — sudaryti tokias sąlygas, kad 
žmogus galėtų geriau pažinti save ir išnaudotų savo galimybes formuojant nepriklausomos, 
konfucinės asmenybės, pasižyminčios plačia humanistine kultūra, idealą. Song epochos neokon- 
fucianistai, kurdami didžiojo kinų renesanso ideologiją, intravertišką ankstyvųjų konfucianistų 
mokymo pakraipą paverčia nauja ekstravertiska humanistine teorija, taikyta gausiai, palyginti 
su kitomis to meto civilizacijomis, humanistinei ir meninei kinų inteligentijai, ir iškelia daugelį 
naujų renesansinei miesto kultūrai būdingų humanistinių idėjų. 

Song epochoje iškyla mąstytojas Zhou Dunyi 
(1016-1076), kurio idėjas išplėtoja įtakingiausias 
Song epochos neokonfucianizmo ideologas Zhu Xi 
(1130-1200), kuris neokonfucianistinį mokymą paver- 
čia universaliu ir sistemingu. Į kinų kultūros istoriją jis 
įeina kaip žymiausias „Apmąstymų...“ ir kitų klasikinių 
konfucianistinių tekstų komentatorius, mokslininkas 
enciklopedistas, tekstologas, pedagogas. Neretai Zhu 
Xi laikomas antruoju po Konfucijaus pagal svarbą 
konfucianizmo filosofu, naujos neokonfucianizmo 
ideologijos grindėju ir stipriausių jo pakraipų ~ „moks- 
lo apie sąmonę“ ir „mokslo apie principus“ kūrėju. Jo 
pasaulėžiūra formuojasi kai Kinijoje, buvusioje pasauli- 
nės kultūros lyderiu, ryškėja esminis civilizacinis lūžis. 
Klestinčios rafinuotos kultūros šalis patiria klajoklinių 
Šiaurės tautų antplūdžius ir užkariavimus. Song impe- 
rija nukariaujama, centrinė imperijos valdžia praranda 
įtaką daugeliui provincijų. 

Unikaliais gabumais išsiskiriantis Zhu Xi valsty- 
binę tarnybą derina su potraukiu filosofijai bei kitiems Wangyangming. Senovinis portretas 
tradiciniams kinų mokslams. Aštrus kritinis protas, 
charakterio nenuolankumas, radikalūs reformų projektai jam nuolatos kelia problemų. 1196 m. 
Zhu Xi praranda visas aukšto valdininko privilegijas, suteiktus vardus, nušalinamas nuo visų 
postų, o skleisti savo mokymą jam uždrausta. Po trejų metų mąstytojas reabilituotas ir po mir- 
ties kanonizuotas kaip vienas didžiųjų konfucinės filosofinės tradicijos autoritetų. 1313 m. jo 
mokymas įtraukiamas į valstybinių egzaminų gauti valdininko pareigas sistemą. 

Į kinų kultūros istoriją Zhu Xi įeina pirmiausia kaip didis originalus mąstytojas enciklo- 
pedistas, neokonfucianizmo ideologijos pagrindėjas, daugybės mokslo sričių veikalų autorius. 
Remdamasis Konfucijaus mokymu apie žmoniškumą (ren), Mengzi raginimu „pažinti daik- 
tus“, iš Didžiojo mokymo (Da xue) perimtu nuoširdumo principu, yin ir yang teorijomis, taip 
pat paskiromis Song epochoje įsivyravusiomis socialinėmis ir etinėmis idėjomis, jis sukuria 
naują neokonfucinį mokymą ir suburia įtakingą neokonfucinę mokyklą. Mokslininkas taip 
pat garsėja kaip pamatinių konfucinės tradicijos tekstų redaktorius bei komentatorius. Jis su- 
redaguoja konfucinės „Keturknygės“ (Si shu) veikalus: Konfucijaus „Apmąstymus...“, Mengzi 
„Didįjį mokymą“ (Da xue), „Mokymą apie vidurio ir pastovumo kelią“ (Zhong yong) ir parašo 
išsamius komentarus, kurie prisodrinti naujų idėjų ir pamatinių konfucinės filosofijos mokymų 
interpretacijų. Šios idėjos konfucianizmo filosofiją daugiau priartina prie epochos poreikių. 

Priemonių savo kilniam tikslui įgyvendinti Zhu Xi ieško Mengzi ren (žmoniškumo) ir 
čanbudistų xin (širdies, širdingumo, sąmonės) koncepcijose. Konfucijaus ir Mengzi išpuoselė- 
tas žmoniškumo principas filosofui yra itin svarbus, kadangi, kryptingai lavinant ir auklėjant, 
galima tiesiogiai veikti žmogaus protą bei kasdienio gyvenimo veiksmus. Žmoniškumo sąvoką 
Zhu Xi savo koncepcijoje grindžia kosminės sąmonės xin ir budistine meilės visiems gyviems 
padarams idėjomis. Iš čia plaukia jo įsitikinimas, kad praradęs pirmapradę tyrą žmogaus prigimtį 

Zmoniskumas ir kitų žmonių atjauta imliai asmenybei padeda sieti su teisingais jausmais. Vėliau, 
teisingai auklėjant, arba moralinės saviauklos būdu „išsivaloma“ nuo blogų polinkių, potroškių, ir 
pradeda formuotis kilnaus žmogaus, arba savotiško etinio antžmogio, išsiskiriančio tyra sąmone, 
pradmenys. Kitiems konfucianistams labai svarbus racionalaus loginio mąstymo plėtojimas Zhu 
Xi koncepcijoje yra antraeilis dalykas. Iš šios nuostatos matyti konfucianistams oponuojančių 
daoizmo ir čan teorijų poveikis. Etinis, aukštais žmoniškumo ir teisingo auklėjimo principais 
paremtas kelias, anot Zhu Xi, padės įgyvendinti pagrindinį konfucinės filosofijos idealą — pa- 
siekti harmoniją visoje Paskliautėje. 

Sekdami neokonfuciniais idealais, didieji Song epochos estetikai Guo Ruoxu, Guo Xi, 
Su Shi, Mi Fu atgaivina Han Yu skelbiamus humanizmo principus, atranda nuostabų gamtos 
pasaulį ir įdėmiai jį studijuoja, daug dėmesio skiria asmenybės dvasinei kultūrai, imlumui 
lavinti, praeities filosofijai, estetikai, skirtingoms meno rūšims studijuoti. Išaukštintas huma- 
nizmas, rafinuotas estetizmas, jausmo ir proto vienybė, išlavinta vaizduotė - pagrindiniai Song 
epochos intelektualo bruožai. Neokonfuciinés estetikos esmė - universalus li (teisingumo) 
principas, aprėpiantis ir valdantis visus gamtinius ir socialinius reiškinius. Ši centrinė kate- 
gorija, išreiškianti būties reiškinių esmę, atskleidžia savo turinį gi sąvokoje. Tikroji giluminė 
pasaulio esmė, Didysis pirminis pradas, arba Didžioji riba, anot neokonfucinės pasaulėžiūros 
šalininkų, pažįstama ne racionaliu protu, o iracionalia alogiška intuicija, padedančia meni- 
ninkui susilieti su kontempliacijos objektu. Aukštindami visų būties dėsnių Vienovę, jie kartu 
rutulioja mintį ir apie jų dvilypumą. Kiekviename būties reiškinyje slypi vientisa substancija 
ir principinis atskiro daikto skirtingumas. Žmogus ir gamtos pasaulis yra vientisi, vadinasi, 
menininkas, suvokdamas atskiro būties reiškinio ar daikto esmę, kartu priartėja prie visuotino 
li, t. y. universalių būties dėsnių pažinimo. 

Song epochoje ryškėja daug svarbių kultūros ir meno poslinkių, iškyla tūkstančiai naujų 
poetų, tapytojų, kompozitorių. Song epochos poezijos antologijoje minima net 3812 poetų. 
1111 m. Dailiųjų menų departamentas reorganizuojamas į Tapybos akademiją, kurios veikla 
nutrūksta 1127 m. po džurdžėnų įsiveržimo. 1138 m. ji atkuriama jau Pietų Song valstybės 
teritorijoje. Tapybos, Muzikos ir Literatūros akademijos Song epochoje pasiekia apogėjų. 
Skirtingai nuo Vakarų Europos viduramžių kultūros, kurioje menas dar neišsiskiria iš kitų 
žmogaus praktinės gamybinės veiklos sričių ir tapatinamas su amatu (todėl dailininkai, kaip 
ir staliai, audėjai, batsiuviai, jungiasi į amatų cechus), Song epochos Kinijoje meninė veikla 
jau aiškiai savarankiška ir gana reikšminga veiklos sritis. Tai liudija akademijų gyvavimas ir 
meno vaidmuo valstybinėse instancijose, visuomeninės sąmonės raidoje. Įdomu, kad dauge- 
lis Song epochos imperatorių buvo reikšmingi menininkai, dosnūs mecenatai, visokeriopai 
skatinę meninį gyvenimą. Aukštą visuomeninį meno vaidmenį liudija ir nauja Wang Anshi 
(1021-1086) reformuota valstybinių egzaminų sistema, kurioje vyrauja meninių disciplinų 
ciklas, reikalaujantis adekvačiai įkūnyti poetinę parafrazę, mintį, plastinę idėją. Ši reforma 
daugeliui nekilmingų menininkų atveria kelią į aukštas valstybines pareigas. Svarbiausias 
reikalavimas būsimiems valdininkams ir provincijų administratoriams - konfucinio kanono 
žinojimas, išsamus filosofijos, poezijos, muzikos, kaligrafijos, tapybos meno išmanymas. Taigi 
išsilavinimas Song epochoje - ryškiai humanitarinio estetinio pobūdžio; išsimokslinęs žmogus 
gauna humanitarinės wen kultūros pagrindus, priartinančius jį prie junji (kilnaus žmogaus) 
idealo. Šis idealas - tai visapusiškai išsilavinusi kūrybinga asmenybė, pajėgianti savo gyvenimu 

ir darbais įgyvendinti konfucinį garbės kodeksą, į kurį įeina žmogiškumas, pareigos jausmas, 
ištikimybė, teisingumas. Neokonfucianizmas, apjungęs ne tik visų įtakingiausių estetikos kryp- 
čių elementus į vientisą humanistinę pasaulėžiūrą, tačiau ir iškėlęs individo vidinį sąryšingumą 
su gamtos pasauliu, suteikia galingą postūmį kaligrafijos ir peizažo tapybos raidai. 


Wangyangming „širdies mokymas“ 


Mongolų Yuan dinastijos nuvertimas ir naujos kiniškos Ming dinastijos įsigalėjimas paveikė 
visuomenės idealų įgyvendinimą. Song epochos kultūrai remiantis praeities dvasinių vertybių 
išsaugojimu ir plėtojimu, Wangyangming (1472-1529) bei kiti neokonfucianizmo ideologai 
išplečia tradicinio konfucianizmo ribas, paverčia jį sudėtingesne personalistine antropologinės 
pakraipos teorija, turinčia daoistinės ir čanbudistinės pasaulėžiūros dėmenų. Tuo metu formuo- 
jasi šešios svarbiausios neokonfucianizmo mokyklos, kurių idėjos aprėpia visas pagrindines 
kinų kultūros, filosofijos, estetikos, meno sritis. Žlugus Pietų Song (1127-1279) imperijai ir 
užkariautojams mongolams įsigalėjus Yuan epochoje, konfucianizmo estetiką kurį laiką stelbia 
čanbudizmas ir daoizmas, tačiau jos idėjos atgimsta Ming epochoje, iškilus Wangyangming 
idėjoms ir su jomis susijusiai mokyklai. 

Aukštų valdininkų aristokratų giminės palikuonis Wangyangming tampa įtakingiausiu 
Ming epochos neokonfucinės pakraipos mąstytoju, vadinamosios „širdies mokymo“ (xin 
xue) koncepcijos kūrėju. Nuo vaikystės ruošiasi valdininko karjerai, studijuoja pamatinius 
budistinius, daoistinius, konfucianistinius tekstus. 1499 m. išlaikęs aukščiausiojo mokslininko 
laipsnio egzaminus pradeda valdininko karjerą; užima aukštus valstybinius, karinius postus 
ir kartu reiškiasi kaip mąstytojas. Maištingas, ieškantis asmeninės tiesos Wangyangming, kaip 
ir intelektualų estetikos šalininkai, nuolatos jaučia vidinį konfliktą tarp valdininko statuso, 
būtinybės laikytis ritualų ir maištingos kūrėjo dvasios. Jo gyvenimas kupinas krizių, sunkios 
depresijos tarpsnių, atsistatydinimų, karjeros pakilimų, trėmimų į tolimas imperijos provincijas. 

Wangyangming nemalonės prasideda 1505 m., kai išdrįsta viešai ginti represuotus inte- 
lektualus, kurie siekia apriboti imperatorių rūmuose įsigalėjusių intrigantų eunuchų korum- 
puotą valdžią, piktnaudžiavimą imperatoriaus pasitikėjimu. Po šio iššūkio aukščiausiai valdžiai 
įkalinamas, o vėliau ištremiamas į tolimą provinciją pašto stoties prižiūrėtojo pareigoms. Anot 
rašytinių šaltinių, 1508 m. išgyvena būseną, artimą budistiniam sąmonės nuskaidrėjimui. 
Tuomet suvokia sąmonės ir pasaulio vienovės principą, kuris skatina atsiribojimą nuo dualis- 
tinės Zhu Xi filosofijos. Ilgainiui mokslininkas atgauna valdžios palankumą, kopia valstybinės 
karjeros laiptais; užima aukštas karo ministro pareigas sostinėje Nankine, vėliau eina kelių 
provincijų valdytojo pareigas. Po mirties apšmeižiamas, jo mokymas uždrausdžiamas. 1567 m. 
Wangyangming oficialiai reabilituojamas, o jo mokymas tampa neatsiejama konfucinės mąs- 
tymo tradicijos dalimi. 

Wangyangming įkūria mokyklą, kurios šlovė pasklinda šalyje ir atsiranda daug šalininkų. 
Paneigęs Zhu Xi dualizmą, Wangyangming plėtojo monisting subjektyvistinės ir personalistinės 
pakraipos teoriją, kurioje pagrindine pasaulio įvairovę kuriančia jėga skelbiamas idealusis li, 
t. y. dvasios principas, o materialusis gi traktuojama kaip antrinis iš li išrutuliojamas principas. 
Visi mus supančio pasaulio daiktai, reiškiniai ir principai, anot subjektyvistinės Wangyangming 

teorijos, gyvuoja tik mūsų sąmonėje (dvasioje), kadangi žmogaus dvasia yra pagrindinė viso 
pasaulio gyvavimo prielaida. 

Wangyangming „širdies mokyme“ atsispindi esminiai neokonfucinės teorijos pokyčiai, jos 
suartėjimas su personalistine čanbudizmo problematika ir nebūdingas klasikiniam konfucianiz- 
mui atsainus požiūris į tradicijas, introvertisky, meditacinių, o neretai ir ekscentriškų tendencijų 
stiprėjimas. Wangyangming svarbiausia žmogus, jo vidinis pasaulis, dvasios polėkių problemos. 
Anot Artiomo Kobzevo, „Jo filosofija - ne paprasta antropologija, ji - personalistinė. Varto- 
dami terminą personalizmas, nesiekiame sutapatinti wangyanminizmą su viena iš vakarietiš- 
kujy filosofinio mąstymo pakraipų, dar daugiau, abstrahuojamės nuo istorinės filosofinės šio 
termino reikšmės. Tačiau tai nepaneigia galimybės ieškoti wangyanmingizmo ir vakarietiško 
personalizmo sąsajų. Juos sieja, pavyzdžiui, kaip priešpriešos protui intuicijos iškėlimas; pa- 
brėžimas, kad visa, kas realiai gyvuoja, turi būti laikoma konkrečiu psichologiniu atskaitos 
tašku, o ne abstrakčiu gnoseologiniu subjektu; antiegoistinė, intersubjektyvi „aš“ traktuotė“ 
(Kobzev, 1983, p. 252). 

Humanistinės Wangyangming idėjos paveikia Ming dinastijos valdymo laikų ir vėlesnę 
neokonfucianistinę esetiką, sustiprina joje čanbudizmui būdingą introspekciją ir savianalizę, 
viešpataujančią beveik pusantro amžiaus. Praslinkus šimtmečiui po Wangyangming mirties jo 
įkurta mokykla suskyla į aštuonias skirtingas pakraipas, kurių šalininkai savitai interpretavo 
mokymą apie „pirmapradės sąmonės“ prigimtį ir kitus doktrinos elementus. 

Laozi ir klasikinis filosofinis daoizmas 


Didžiulis daoizmo idėjų poveikis postmodernistinei filosofijai, estetikai ir menui sukėlė moksli- 
ninkų susidomėjimą šiuo savitu kinų dvasinės kultūros reiškiniu. Intensyvūs daoizmo tyrinėji- 
mai įvairiose pasaulio šalyse keičia daugelį tradicinių pažiūrų į šios krypties svarbą kinų kultūros 
istorijai. Vieniems daoizmas - tai spontaniškas estetinis intuityvumas, kitiems - žmogaus ir 
gamtos vientisumo filosofija, tretiems - universali panestetinė pasaulėžiūra, ketvirtiems – savita 
kultūrinės tradicijos interpretavimo forma, penktiems ~ nacionalinė kinų gyvenimo ir meni- 
nės kūrybos filosofija, kinų kultūros istorijai buvusi tokia pat svarbi, kaip Indijoje budizmas ir 
hinduizmas, o Japonijoje – šintoizmas. 

Kiekviename minėtų požiūrių slypi dalis tiesos, kadangi jie atskleidžia įvairią šio reiš- 
kinio sandarą. Daoizmas iš tiesų yra savita gyvenimo kūrybos, estetinio pasaulio suvokimo 
filosofija, kultūrinės tradicijos interpretacija. Be to, dauguma skirtingų šiuolaikinių daoizmo 
tyrinėtojų sutinka, kad ši kryptis kinų kultūros, estetikos ir meno istorijai daug svarbesnė, nei 
buvo manoma anksčiau. Pradedant M. Granet ir H. Maspero, daoizmas svariausiai ištyrinė- 
tas prancūzų sinologų (H. Maspero, K. M. Schiper, A. K. Seidel, M. Kaltenmark, I. Robinet, 
М. Vandier-Nicolas, E Cheng, E Jullien ir kitų), kurie mitologijos, filosofijos, religijos, estetikos 
tyrinėjimams taiko naujausius humanitarinių ir socialinių mokslų pasiekimus bei kompleksinės 
komparatyvistinės metodologijos principus. Pastaraisiais dešimtmečiais daoizmas, be Kinijos, 
Taivanio, intensyviai tyrinėjamas JAV, Rusijoje, Japonijoje, Didžiojoje Britanijoje ir kitose šalyse. 

Ankstyvasis daoizmo formavimosi etapas gana neaiškus, kadangi jis susijęs su ankstyvai- 
siais Zhou periode (1050-221 m. pr. Kr.) klestėjusiais šamanų ritualais ir protomokslininkų 
magų (fangshi) mokymais. Pirmieji daoizmo tyrinėtojai Vakaruose buvo įsitikinę, kad ši kryp- 
tis, kaip vientisa doktrina, formavosi Laozi filosofijoje, visapusiškai buvo išplėtota Zhuangzi, 
o ilgainiui degradavo, kol apie I-II a. „klasikinį filosofinį“ daoizmą pamažu išstūmė liaudies 
tikėjimai, glaudžiai susiję su alchemija, magija, mantikine praktika. Taigi ankstyvųjų daoizmo 
tyrinėtojų veikaluose išsirutuliojo darni koncepcija, kurios šalininkai griežtai atribojo anks- 
tyvąjį „klasikinį“, „filosofinį“ Laozi ir Zhuangzi daoizmą nuo vėlesnio „plebėjiško“, „religinio“, 
„degraduojančio“, esą susiformavusio yrant „klasikinio“ filosofinio daoizmo idėjoms ir aktyviai 
skverbiantis į jas įvairiems liaudies tikėjimams. 

Vėliau garsus prancūzų sinologas H. Maspero kruopščiais ir įtikinamai dokumentuotais 
tyrinėjimais neginčijamai įrodė, kad vadinamojo „aukštojo“ klasikinio filosofinio Laozi ir 
Zhuangzi daoizmo koncepcijos buvo ilgos protodaoistinių mitologinių, folklorinių, senyjų 
šamanistinių kultų bei požiūrių raidos rezultatas (Maspero, 1950, p. 1971). 

Klasikinio daoizmo filosofija atsirado stichiniams nonkonformistiniams idealams - anks- 
tyviesiems šamanų tikėjimams, asketiškiems gyvenimo principams, įvairiems meditacijos me- 
todams, gamtos reiškinių sudievinimui, alchemijai, magijai – susiliejus į vientisą autsaiderišką 
pasaulėžiūrą. Ši sintezė išryškino asocialių tendencijų įtakos stiprėjimą, idealo ieškojimą tokiose 
asmenybėse, kurios sąmoningai šalinasi aktyvaus socialinio gyvenimo, civilizacijos teikiamų 
patogumų, gyvena natūralios gamtos prieglobstyje, tenkinasi tik savo tiesioginio darbo vaisiais. 
Daoistai, kaip taikliai pastebėjo J. Needhamas, manė, kad moralinis žmogaus tobulumas grei- 
čiau išsirutulioja iš jo vienybės su gamtos pasauliu nei iš socialinių santykių su žmonėmis 
(Needham, 1970, p. 4). Žavėdamiesi ankstyvųjų ikifeodalinio gyvenimo formų reliktais, kla- 

Han epochos akmeninėje steloje pavaizduotas Konfucijaus ir Laozi susitikimas 


sikinio daoizmo ideologai siekė asmeniniu pavyzdžiu įprasminti prarastame „aukso amžiuje“ 
susiklosčiusius natūralaus gyvenimo gamtoje pranašumus, 

Artėjame prie visumos daoistinių idealų, kurie formuojasi glaudžiai sąveikaudami su 
pagrindinių filosofinio daoizmo ideologų Laozi, Liezi, Zhuangzi, Wang Chong ir Huainanzi 
traktato autorių idėjomis, kadangi daoizmas, kaip ir konfucianizmas, buvo ne tik mokymas, 
tikėjimo simbolis, bet ir originali ontologija, natürfilosofija, gnoseologija, socialinė teorija, 
etika, estetinio gyvenimo suvokimo ir meninės kūrybos filosofija. Pagrindiniai klasikinio filo- 
sofinio daoizmo teoretikai ir gausūs jų sekėjai nevartoja daoizmo termino, o kalba apie „Dao 
kelią“, „Dao mokymą“. 

Svarbiausi „daoistinio kelio“ dėmenys buvo per amžius nusistojusių konfucianistų garbi- 
namų kanonų, normų ignoravimas, absoliučios asmenybės laisvės, spontaniškų dvasios polėkių 
ir praktinis natūralaus gyvenimo principų įgyvendinimas. Mėgavimąsi gyvenimu gamtoje, jos 
nuolatos besikeičiančiu metų laikų grožiu daoistai vertina labiau nei valdžios siekimą. 

Daoizmas ir konfucianizmas - du svarbiausi, vienas kitą papildantys senovės Kinijos 
ideologijos poliai, žymintys tą energijos lauką, kuris iškėlė didžiąją kinų kultūrą, filosofiją, 
estetiką, meną. Konfucianistinis racionalizmas daugybę šimtmečių sugyveno su daoistiniu 
spontaniškumu ir estetiniu intuityvizmu. 

Nors daoizmas išsirutuliojo į įtakingiausią konfucianizmui oponuojančią filosofijos kryptį, 
tačiau tai nėra europietiškai suvokiama „mokykla“ ar „kryptis“. Tai jokio reglamentavimo ne- 
pripažįstanti spontaniška „gyvenimo“, arba „estetinės būties“, filosofija; ji iš esmės skiriasi nuo 
klasikinės Vakarų filosofijos, kuri sureikšmina pažinimą ir iškelia racionalaus proto reikšmę. 
Daoistinė filosofija dvasiškai artima „neklasikinei“ Soreno Kierkegaardo ir Friedricho Niet- 
zscheės mąstymo tradicijai, filosofines problemas ontologizuojančiai ir estetizuojančiai. Tad 
tai, kas anksčiau, veikiant racionalistinei Vakarų filosofijai, buvo laikoma didžiausiu daoizmo 
trūkumu (racionalaus sisteminio mąstymo principų ignoravimas, artimumas „gyvenimo filo- 
sofijai“, reliatyvumo ir spontaniškumo aukštinimas), postmoderno epochoje tapo neabejotinu 
privalumu, mąstymo poetiškumo, lankstumo, „atvirumo“ ir universalumo pagrindimu. 

Konfucianizmas ir klasikinė Vakarų filosofija nepaprastai sureikšmina racionalųjį protą, 
iškelia gnoseologinių problemų svarbą, o daoizmui svarbiausia ne pasaulio pažinimo, o „bu- 
vimo pasaulyje“ problema. Daoistinės filosofijos išpažinėjo tikslas — suvokti esminius būties ir 
gamtos dėsnius, ieškoti savęs, „peržengiant įprastines asmeninės patirties ribas“, pajusti Visatai 
ir žmogui, kaip Visatos daliai, būdingus ritmus, kurie ir patvirtina individo būties pilnatvę bei 
tikrumą. Daoistiniam mąstymui svetima Dievo-kūrėjo idėja, Dievo įsikūnijimas žmogiškų 
savybių pavidalu. Pasaulyje, anot daoizmo filosofijos, viskas yra susiję: gyvenimas ir mirtis, 
bjaurumas ir grožis, gėris ir blogis, teisingumas ir melas. Visi daiktai, jų savybės yra susiję, 
todėl išminčiui svetimas prieraišumas, aistra, jis vienodai pagarbiai žvelgia į priešybes, kurios 
susilieja su amžinybe didžiajame Visatos būties sraute. Universalūs pasaulyje vyraujantys dės- 
niai yra vientisumas, natūralumas ir neišvengiamumas. : | 

Daoizmo filosofijai nepriimtina antropocentriné vakariečių pasaulėžiūra, nes ji supriešina 
žmogų su gamta ir įtvirtina jo galią viešpatauti. Daoistams gamta ~ natūraliausias ir priimtiniausias 
žmogaus prieglobstis, vieta, kur žmogus gali rasti būties pilnatvę ir harmoniją. Daoistai plėtoja 
mikro- ir makrokosmo vienybės idėjas, aiškina, jog žmogus yra įtrauktas į gamtos ir kosminius 
gaivalus. Tai skatino daoistus ir jų paveiktus čan bei dzen šalininkus bėgti į gamtą ir piligrimystę. 

Piligrimystė – gerai įvairioms civilizacijoms žinomas kultūros reiškinys, itin paplitęs 
budizme, džainizme, daoizme, krikščionybėje, islamo religijose. Jame savitai susipynė sieki- 
mas žmogaus būčiai suteikti aukštesnę prasmę, atsiriboti nuo vulgarių kasdienio gyvenimo 
vertybių, esmiškai pakeisti žmogaus būtį, suteikiant jai ypatingas laikines ir erdvines formas. 
Laikas skaidosi į įvairias kalendorines datas, dažniausiai susijusias su metų sezonų pokyčiais, 
o erdvėje išskiriamos ypatingas kraštovaizdžio savybes turinčios vietos, kurios iš pradžių tu- 
rėjo būti palankiausios bendrauti su viršjuslinėmis jėgomis, o vėliau vis didesnę svarbą įgavo 
jų estetinės kontempliaciją ir vidinį susitelkimą skatinančios savybės. 

Judaizme, krikščionybėje ir islame piligrimystės tikslas - aplankyti „šventąjį miestą“: 
judaistams - Raudų sieną Jeruzalėje, krikščionims - Šventojoje žemėje Palestinoje esančią 
Jeruzalę, islamo išpažinėjams - Kaabą Mekoje. Indijoje, ypač budistinėje, piligrimystės objek- 
tai - šventųjų arba iškilių asmenybių gyvenimo ar mirties vietos. Budistinės idėjos ir institutai 
stipriai paveikė daoizmo ir čan piligrimystės plėtotę. Tačiau daoizme ir čan piligrimystė įgavo 
naujų prasmių, kadangi aukščiausiu daoistinio prozelito tikslu tapo ne tik transcendencijos, 
tačiau ir intymaus ryšio su nuolatos besikeičiančiu gamtos grožiu ieškojimas. Ilgainiui piligri- 
mystės objektai dažniausiai buvo įrengiami kalnuose, Tai atsitiko ne tik todėl, kad į dangų be- 
sistiebiantys kalnai buvo suvokiami kaip artimiausios Dangui vietos, tačiau ir todėl, kad, kylant 

į kalnus ir esant juose, akiai atsiverdavo įstabūs gamtovaizdžiai, padedantys išgyventi būties 
pilnatvę. Ši gamtos estetinimo tendencija, išryškėjusi daoizme, savitai susiliejo su budistiniais 
religiniais ritualais čanbudizme, kurio puoselėtojai pradėjo statyti vienuolynus gražiausiose 
Kinijos vietovėse. Šią tradiciją perėmė ir savitai išplėtojo dzen šalininkai Japonijoje, kurių ne 
tik vienuolynų kompleksai, bet ir kraštovaizdis itin gražus. Daugelio mokslininkų nuomone, 
kaip tik klasikinio daoizmo tekstuose visapusiškai išplėtota perspektyviausia žmogaus ir gam- 
tos harmoningo sugyvenimo koncepcija. 

Autentiškas mąstymas suteikia unikalią asmeninę patirtį, gyvenimo ir būties esmės iš- 
gyvenimą. Todėl daoizmo tekstuose daugiausia dėmesio skiriama ne išsakymo formai, žodinei 
israiskai, kuri gali būti „atsitiktinė“ dėl akimirkos situacijos, netikėto minties vingio. Svarbiausia 
čia - atskleisti giluminį turinį. Tik įsigyvenant į tylą, atmetant spalvingą retoriką („Tiesūs žodžiai 
nebūna gražūs; gražūs žodžiai nebūna tiesūs. Išmanantis nebūna iškalbus“), daoistui veriasi au- 
tentiškas „buvimas pasaulyje“, kurio neįmanoma aprašyti. 

Išmintis daoizme siejama su „neveikimu“, valios slopinimu, sąmonės transformacija, 
gebėjimu pereiti iš aptemusios sąmonės būsenos į skaidrią, padedančią praplėšti regimybės 
šydą ir kitaip, tarsi iš šalies, pažvelgti į žmones ir daiktus, — tik tada ryškėja būties procesų es- 
mė. Ši sąmonės slinktis vadinama užsimiršimu, nuskaidrėjimu: išminčius, lyg sustabdęs laiko 
ir reiškinių tėkmę, pasineria į anapus abstrakčių proto konstrukcijų esantį autentiškos būties 
pasaulį, kuris ir yra neišsenkamas Dao. 

Filosofinio daoizmo (Daojia, arba daojiao, mokyklos) pradininku ir pagrindiniu ideologu 
laikomas legendinis kinų mąstytojas Laozi (senasis Mokytojas), arba Lao Dan. Manoma, kad 
jis buvo vyresnysis Konfucijaus amžininkas. Lao (senis) vardas slepia galbūt visai kitą istorinę 
asmenybę, kadangi senio sąvoka senovės Kinijoje siejosi su išminčiumi ir žmogaus būties bei 
profesinių paslapčių pažinimu. Apie Laozi gyvenimą ir veiklą paskirų faktų yra traktate Zhu- 
angzi ir Sima Qian „Istorinių užrašų“ skyriuje „Laozi gyvenimo aprašymai“. 

Šaltiniuose minima, kad Laozi gimė 604 m. pr. Kr. Chu karalystėje šiuolaikinėje Honanio 
provincijoje. Filosofo pavardė Li, vardas Er, pravardė Lao Dan; manoma, kad jis buvo kilmingos 
šeimos palikuonis, jaunystėje gavo puikų išsilavinimą. Vėliau gyveno Zhou sostinėje ir dirbo 
rūmų archyvo saugotoju. Regėdamas valstybės smukimą, jis atsisakė valstybinės karjeros ir, 
pasirinkęs vienišo atsiskyrėlio dalią, išvyko į Vakarus. Pasakojama, kad prie pasienio užkar- 
dos, viršininko prašomas, parašė dviejų dalių knygą iš 5000 žodžių apie Dao ir de ir, palikęs ją 
saugoti, išvyko nežinoma kryptimi (Sima Gian, 1956, p. 57). 

Laozi priskiriamas traktatas Laozi, arba Dao de Jing („Knyga apie Dao ir jo raiškos for- 
mas“), kaip ir kiti analogiški šios epochos veikalai, išliko jo mokinių dėka. Šios knygos tekstas 
susiformavo tikriausiai apie 400 m. pr. Kr., neabejotinai anksčiau nei Zhuangzi, tačiau vėliau 
nei „Apmąstymų...“ tekstas. Gvildendamas Laozi teksto genezės problemas, autoritetingas se- 
novės kinų filosofijos tyrinėtojas Guo Moruo teigia, kad Laozi „buvo Konfucijaus pirmtakas ir 
mokytojas - šitai pripažino visi iki Qin epochos gyvenę filosofai. Pats Konfucijus prisipažįsta, 
kad jis slapčia lygina save su mūsų Lao Peniu, Lao Penis tai (Laozi). Kadangi Laozi tekstas 
pasirodė vėliau пери „Apmąstymai...“, kai kurie mokslininkai abejoja dėl paties Laozi egzista- 
vimo arba, remdamiesi to laikotarpio ideologijos raida, mano, kad Laozi mokymas apie Dao 
susiformavo vėliau negu Konfucijaus filosofinė sistema. Tačiau tai yra spekuliatyvios loginės 
išvados“ (Guo Moruo, 1961, p. 143). 

Iš tikrųjų iki nūdienos išlikęs kanonizuotas tekstas, ko gero, atsirado vėliau už „Apmąs- 
tymus...“ ir anksčiau nei Zhuangzi. Apskritai vis daugiau kinų filosofijos žinovų yra įsitikinę, 
kad daoistiniai filosofiniai tekstai ne tik pasirodė vėliau už konfucinius, bet ir buvo tiesioginė 
reakcija į išplitusią įtaką konfucianizmo ideologijos, kuri tikriausiai vadinamuoju Šimto mo-. 
kyklų gyvavimo tarpsniu jau vyravo kinų filosofijoje, nes beveik visos mums žinomos daugiau 
ar mažiau reikšmingos to meto filosofijos mokyklos savo pozicijų ir idėjų savitumą atskleidžia 
būtent per santykį su konfucianizmu. Paskiri kinų filosofijos istorikai, remdamiesi tekstologi- 
ne įvairių šaltinių analize, netgi teigė, kad istorinė asmenybė, siejama su Laozi vardu, gyveno 
greičiausiai jau po Konfucijaus. 

Laozi yra itin talpus, vienas sudėtingiausių pasaulio filosofinės minties tekstų, jų nejma- 
noma interpretuoti vienareikšmiškai. Veikalas susideda iš kruopščiai apmąstytų, neretai visai 
glaustų skyrių, kurių priskaičiuojama 81. Teksto struktūroje pasikartojantis skaičius 9 (9 x 9 = 
81) tikriausiai neatsitiktinis, kadangi daoizme jis turėjo magiškos ir sakralinės prasmės. Dangaus 
skliautą kinai suvokė kaip pastatą, suskirstytą į 9 aukštus. Analogiška devynianarė struktūra 
buvo kartojama Žemės gyvenime: buvo skiriami 9 valdomi ministrai, 9 tarnybos rangai ir t. t. 

Norint suvokti ezoterinius Laozi dalykus, reikia ne tik gerai išmanyti kinų filosofinių 
kategorijų specifiškumą, bet ir išsiugdyti tam tikrą mąstymą, kuris padėtų suvokti tai, apie ką 
užsiminta, tačiau nepasakyta. O ta neišsakytoji prasmė daoizme dažniausiai ir yra svarbiausia. 
Todėl autentiškai suvokti šį filosofinį tekstą įmanoma tik hermeneutiškai atskleidžiant jame 
užkoduotus daoistinius simbolius, metaforas, vaizdinius, mintis. Tuomet išryškėja neregimasis 
knygos lobis, kuris labiausiai ir veikia mąstymą bei vaizduotę. 

Šis tekstas liudija, kad jo autorius buvo didžios intelektinės jėgos mąstytojas. Jam būdingas 
polinkis į abstraktų dialektinį mąstymą rodo aukštą filosofinės refleksijos lygį. Neatsitiktinai 
Konfucijui priskiriamas Laozi palyginimas su drakonu, kuris Kinijoje laikomas imperatoriaus 
galios simboliu. Veikale vyrauja ne formalios logikos, o dialektinio mąstymo principai. Sudė- 
tingiems daugialypiams reiškiniams apibūdinti filosofas dažnai pasitelkia simbolius, metaforas, 

estetines užuominas, meninius vaizdinius, kurie kartu su poetiška kalba suteikia Laozi filosofijai 
estetinį pavidalą. Neretai, tik metaforiškai atskleidęs minties erdvę, filosofas netikėtai nutyla, 
ir tuomet tekste tarsi atsiveria ir pradeda kalbėti pati būtis. 

Vienas autoritetingiausių daoizmo tyrėjų H. G. Creelas Laozi dalija į du iš esmės skirtingus 
lygius: „abstraktų metafizinį , kuris aprėpia universalias kosmogonines ontologines problemas, 
ir „praktinį“, skirtą konkrečioms socialinio gyvenimo problemoms (Creel, 1977, p. 37). Pirmasis 
išreiškia aukštosios daoizmo metafizikos dvasią, jo substancinį turinį. Čia iškeliamos originalios 
visuotinės metafizinės sąvokos, apmąstoma Visata ir žmogaus būtis. „Praktinio“ lygio idėjos 
artimesnės Konfucijaus gyvenimo filosofijai, jos etiniams ir estetiniams principams. Laozi dia- 
lektinio mąstymo principai primena „Permainų knygą“ (Zhouyi, Yijing), kurios vaizdiniais pa- 
remiami apskritai daoizmo kosmogoniniai ir ontologiniai mokymai. „Permainų knygoje“ glūdi 
priešinamų sąvokų (nebūtis-būtis, tamsa-šviesa, yin-yang, kietas-minkstas, groZis-bjaurumas 
ir pan.) šaknys. Tačiau priešinimas niekada nesureikšminamas, remiamasi dialektinės triados 
principu: tezé-antitezé-sintezé. Laozi filosofinių kategorijų pasaulis judrus, plastiškas. Traktate 
pabrėžiama, kad būtis kinta, viena priešybė energetiškai veikia kitą, negalima be kitos, priešybės 
pereina viena į kitą. Apskritai tekstui būdingas mąstymo paslaptingumas, simbolių ir vaizdinių 
universalumas, užuominų gausa. Lakoniškos ir talpios Laozi mintys skatina vaizduotę ir kūrybinį 
mąstymą, padeda išsiveržti iš įsigalėjusio niveliuojančio, gyvybinę energiją slopinančio mąstymo. 

Laozi, lyginant su Lunyu, skiriasi iš esmės. Konfucijaus traktatas daug racionalesnis, „skaid- 
resnis“, o Laozi - tarytum mijslinga filosofinė poema; joje išdėstytas daoistinius požiūrius ir jų 
reikšmę kinų kultūrai galima gerai suvokti tik turint omenyje jo pagrindinio idėjinio antipodo 
ir savotiško alter ego - Konfucijaus - skelbiamas mintis. 

Daoizmo pradininkas nepripažįsta nei anarchizmo, nei prievartos, nei visiško pasyvumo, 
о tik natūralų Dao kelią. Neveikimą suvokia kaip laisvą veiklą, atitinkančią natūralius gamtos ir 
socialinio gyvenimo dėsnius. Aiškindamas savo mokymo esmę, Laozi sako, kad balandis baltas ne 
todėl, kad jis kasdien prausiasi, o varna juoda ne todėl, kad kapstosi purve. Žuvis gyvena vandeny- 
je, o sausumoje žūsta. Ji negali palikti upės ar ežero vandens. Tai, kas natūralu, dėsninga - negalima 
pakeisti, o kas būtina - negalima išvengti. Laiko neįmanoma sustabdyti, o Dao kelio negalima 
užkirsti. Kas suvokia Dao dėsnius, tas stengiasi elgtis natūraliai, o kas ne - tas juos pažeidžia. 

Pernelyg socialiai akyvi asmenybė, pasak Laozi, neišvengiamai nusižengia Dao dėsniams ir 
pažeidžia kitų interesus. O išminčius veikia neveikdamas, moko be žodžių, niekuomet nesiveržia 
į priekį, tačiau yra visų priekyje. Jis kuria, bet nieko sau nereikalauja, atlieka žygdarbius, bet sau 
jų nepriskiria, o kai nieko neima, tai nieko ir nepraranda. Kadangi vadovaudamasis neveikimo 
principu, išminčius nedaro nieko nereikalinga, vadinasi, jo veikla nekuria chaoso, ne trikdo vi- 
suotinius natūralius gamtos ir socialinio gyvenimo dėsnius, o skatina jų raidą. 

Klasikinio daoizmo teoretikų veikaluose pirmą kartą kinų estetinės minties istorijoje susiduria- 
me su vientisa menininko ir meninės kūrybos proceso koncepcija. Daugelis daoistų plėtojamų 
idėjų, žvelgiant tradiciniu Vakarų estetikos požiūriu, atrodo paradoksalios. Tačiau, pasinėrus 
į daoistines menininko ir meninės kūrybos teorijas, pamažu atsiskleidžia kitas, giluminis 

mąstysenos lygmuo ir daugelis atrodžiusių paradoksalių tezių, minčių stebina taiklumu ir už- 
slėptų meninės kūrybos mechanizmų perpratimu. 

Daoistinei meno filosofijai svarbiausia didinga tikro savo srities meistro, įkūnijančio tobulą 
„meistriškumą“ ir filosofui būdingą „išmintį, asmenybė: ji nuolat gretinama su išminčiumi, 
kadangi, suvokęs meno paslaptis ir Dao dėsnius, jis ne tik tobulai kuria, bet ir tampa savotišku 
pranašu. Daoistiné tobulo meistro koncepcija daugeliu dalykų primena konfucianizmo plė- 
tojamą kilnių žmonių (junzi) - menininkų - teoriją. Laozi, Zhuangzi neigia racionalistinius 
konfucinés meno filosofijos motyvus ir nagrinėja mjslingus, iracionalius kūrybinės asmeny- 
bės galių procesus. Čia, kaip ir Arthuro Schopenhauerio, Nietzsches veikaluose, kalbant apie 
kūrybines menininko jėgas, pabrėžiama kosminės biologinės gi energijos reikšmė. Kūrėjas šią 
energiją turi sugebėti saugoti ir išmintingai eikvoti savo gyvenime bei kūryboje. 

Daoistų meno filosofijoje aukštinama savarankiška, kūrybinga, giliai mąstanti, jaučianti, 
subtiliai atskleidžianti savo kūrybines galias asmenybė. Suvokdama savo susiliejimą su spon- 
tantiška Dao būtimi, išmintimi, talentu sugeba tarsi iš šalies, intersubjektyviai vertinti sudėtin- 
giausias būties, konkretaus žmogaus gyvenimo, kūrybos, meno, meistriškumo problemas. Dėl 
to didis daoistų meistras giminingas Konfucijaus ir Sokrato išminčiams, kurie „supranta savo 
nežinojimą“ (L-11). Cia ir slypi viena pagrindinių jo gelmės, didingumo ir tobulo meistrišku- 
mo paslapčių. Tobuliausias meistras ir didžiausias išminčius daoistams yra ne tas, kuris „žino 
tiesą“ ir „aukščiausio meistriškumo paslaptis“, o kuris pats įkūnija tiesą ir pajėgia ją saugoti savo 
dvasioje. Jis „niekad nesiveržia į priekį, tačiau yra visų priešakyje“ (L-7), „nesiekia didelio, bet 
sukuria didelių dalykų“ (L-63). | 

Dėl giluminių Dao ir aukščiausio meistriškumo dėsnių suvokimo menininko sąmonė 
remiasi visiškai kitokia, paprastiems žmonėms nesuprantama gyvenimo, mąstymo ir kūrybos 
logika. Didžiausią išmintį ir meistriškumą daoistams įkūnija tokia asmenybė, kuri „prilygina 
save dulkelei“, valdo savo aistras, prislopina savąjį spindesj, išsivaduoja iš „sąmonės užterštumo", 
suvokdama savo talento jėgą, niekuomet jo nedemonstruoja. „Kas mėgsta pasirodyti, - sako 
Laozi, - to nepastebi; kas laiko save teisiu, to negirdi; kas giriasi nuopelnais, nieko vertinga 
nesukuria; kas aukština pats save, praranda pirmenybę“ (L -24). 

Žinodamas savo vertę tobulas menininkas išminčius nesididžiuoja, atsisako valdžios ir 
kitų istorinės veiklos formų, sąmoningai renkasi „vidinių“ dvasios vertybių pasaulį, kuklumą, 
saugo ir ugdo savo talentą. Jis rūpinasi tais, kurie yra kuklūs ir kuriuos galima ugdyti remian- 
tis Dao principais. Sugebėjimas neegoistiškai skleisti gėrį, grožį, harmoniją daoizmui yra tarsi 
asmenybės dvasinės brandos kriterijus, liudijantis, kad žmogus, pažinęs Dao kelią, suvokė 
savo misiją, pajėgė suvaldyti neigiamus instinktus, aistras ir įžengė į tą dvasinio tobulėjimo 
lygmenį, kuriame skleidžiasi asmenybės „atvirumas“ pasauliui, savo gyvenimo tikslo suvoki- 
mas. „Dao, sakau tau, yra amžinas ir bevardis; dorybė atrodo menka, tačiau niekas pasaulyje 
nepajėgia jos pavergti“ (L-32). Gėrį, grožį daoizmas suvokia kaip universalias vertybes, har- 
monizuojančias viską. 

Savo veikaluose Laozi ir Zhuangzi skatina neaukštinti išmintingų ir talentingų žmonių, 
negarbinti vertingų daiktų, kadangi jų išskyrimas sukelia žmonių pavydą, geismus ir veiksmų 
sumaištį. „Kuo mažiau apie mane žino, - sako Laozi, - tuo labiau kyla mano vertė“. 

Vienas pagrindinių tikro meistro, menininko požymių, anot Laozi, Zhuangzi, - neveikimo 
(wu wei) principo reikšmės suvokimas, sugebėjimas juo vadovautis gyvenime ir kūrybinėje 

veikloje. Pernelyg aktyvus, besiblaškantis, siekiantis aprėpti neaprėpiama, darantis daugiau 
negu būtina menininkas laikomas „paviršutinišku“, kadangi nusižengia išmintingo saiko prin- 
cipui ir, visai to nesuprasdamas, veikia prieš gamtos, visuomenės dėsnius, naikina pats save. 
Tikroji išmintis, talentas, meistriškumas siejamas ne su energijos pertekliumi ar žinių gausa, 
о su mokėjimu įvaldyti žinojimo sukeltas aistras, norus, tenkintis mažu ir tikslingai panaudoti 
savo energiją kūrybiniams tikslams. 

Išminčių ir tikrą menininką daoizmo teoretikai traktuoja kaip visišką aktyvaus, siekian- 
čio kuo daugiau pasiglemžti žemiškų gėrybių, žmogaus priešybę, kadangi, vadovaudamasis 
neveikimo principu, jis nepažeidžia daiktų esmės, teisėtų kitų žmonių interesų, nenusikalsta 
gamtos dėsniams. Kurdamas jis siekia įsiklausyti į Dao dėsnius ir veikti atitinkamai. „Kad siela 
būtų rami, - sako Laozi, - reikia laikytis vienovės ir būti neveikliam" (L-10). Wu wei principas 
nereiškia visiško asmenybės neveiklumo, tik pabrėžia ne „išorinį; o daug svarbesnį „vidinį“ 
dvasios aktyvumą, išorinės motyvuotos veiklos atsisakymą ir kreipimąsi į introvertinių dvasi- 
nių vertybių pasaulį. Analogišką mintį aptinkame ir Huainanzi tekste: „Tas, kuris suvokė Dao, 
grįžta į skaidrų švarumą, kas įsiskverbė į daiktų esmę, pasirenka neveikimo būseną. Rimtimi 
ir susikaupimu tobulina savo prigimtį, tylumoje nustato proto paskirtį – ir taip žengia prie 
Dangaus vartų [gamtos vartų]“ (H-15). 

Neveikimo būsena klasikinio daoizmo estetikoje aiškinama kaip vienintelis patikimas 
kelias į aukščiausią paprastam žmogui nepasiekiamą nemirtingųjų meistriškumą, intuityvų 
grožio ir Dao esmės pažinimą. Intuityviai „suvokęs Dangaus ir Žemės grožį bei natūralius be- 
galės daiktų dėsnius, didis išminčius, - anot Zhuangzi, - atsideda neveikimui, nieko nekuria, 
[tik] kontempliuoja Dangų ir Žemę“ (Zh-247). Neveikimas čia suvokiamas kaip aukščiausia 
intuityvi didiesiems mąstytojams ir menininkams būdinga kontempliatyvios vidinės dvasinės 
veiklos forma. 

Kitas svarbus dalykas kūrybingai asmenybei tobulinant dvasią, daoizmo požiūriu, - sa- 
vosios prigimties „susigrąžinimas“, išsivadavimas iš ją kaustančių dirbtinių varžtų ir natūralaus 
žmogaus gyvenimo gamtoje vertės suvokimas. Daoizmui būdinga „praeities nostalgija“, kada 
žmonės gyveno glaudžiai susiję su gamta, elgėsi natūraliai, tenkinosi mažu. Gamta daoizmo 

meno filosofijoje tas pat, kaip ir konfucianistų teorijose – praeities išminčiai: tai savotiškas el- 
gesio modelis, pagrindinis menininko prieglobstis bei kūrybinio įkvėpimo šaltinis. Ragindami 
gyventi natūraliai pagal gamtos dėsnius ir tenkintis mažu, daoistai siekia išryškinti ekstazišką 
žmogaus būties džiaugsmingumą natūralios gamtos stichijoje ir kartu atskleisti kūrybingai ir 
mąstančiai asmenybei estetinę natūralaus gyvenimo vertę. 

„Tai, ką vadinu dangiška [gamtiška], - rašoma Huainanzi traktate, – yra grynas švarumas, 
natūralus paprastumas, pirmapradė tiesa, sniego baltumas, tai, kas niekuomet su niekuo nesusi- 
maišė, Tai, kas vadinama žmogiška (dirbtina) - tai paklydimas, tuščios proto išmonės, įmantrybės 
ir melas“ (H-115). Dėl to daoistai mano esant būtina atsiriboti nuo išorinio pasaulio šurmulio 
atokiuose žaisminguose kampeliuose, kalnuose, miškuose, upių, ežerų pakrantėse, gyventi natūra- 
liai pagal gamtos dėsnius, įsiklausyti į jos vidinius ritmus, susilieti su ja. Nuolatos besikeičiančios 
gamtos reiškinių grožis, harmonija - tai pavyzdys siekiančiam tobulybės išminčiui ir menininkui. 

Tobulas meistriškumas ir tikro meno kūrimas daoizmo meno filosofijai neatsiejamas 
nuo menininkogebėjimo kaupti savo kūrybines galias ir pasiekti kūrybinio proceso fazę, kada 
tikrovė suvokiama ne išoriniais jausmais, o meditacinei kūrybai būdingu „vidiniu regėjimu“. 
Tačiau, be didiesiems meistrams būdingo tobulo meistriškumo, уга ir kitas, aukštesnis, - beribio 
meistriškumo - lygmuo. Tokiu neprilygstamu absoliutaus meistriškumo pavyzdžiu, „meistrų 
meistro“ simboliu, aukščiausiu idealu daoizmo estetika skelbia Gamtą, apdovanotą dieviškų 
protu ir daugeliu žmogui nepasiekiamy savybių. „Tai, kas paklūsta Dievo protui, - rašoma 
Huainanzi, - nepasiekiama žmogaus protui“. 

Daoizmo tradicijos menininkas ryšiui su gamta teikdamas vos ne sakralinę prasmę ir 
vertindamas ją kaip savotišką elgesio ir kūrybos modelį, pirmiausia siekia pajusti vienovę su 
ja, tapti neatsiejama jos dalimi ir kartu savo kūryba priartėti prie siekiamo absoliutaus „natūra- 
lumo“ ir „spontantiškumo“ idealo. Bendravimo su gamta idėja daoistinės tradicijos menininkų 
gyvenime ir kūryboje vėliau įgauna beveik religinę „apsivalymo nuo pasaulio purvo“ prasmę. 

Tarp daugybės gamtos reiškinių daoistams artimiausias vanduo. Jų traktatuose apstu 
„lygaus kaip veidrodis vandens paviršiaus“ ir „lėtai tekančių gilių upių“ metaforų. Vanduo - 
susikaupimo, meditacijos, gelmės, vidinės rimties, Dao simbolis. Vandeniui, kaip ir išminčiui, 
didžiam meistrui ir vaiko sielai priskiriamos tos pačios moteriškojo prado yin savybės: lanks- 
tumas, aptakumas, minkštumas. Šiose savybėse įžvelgiama galinga jėga ir energija, užvaldanti 
viską, kas yra kiečiausia ir atspariausia pasaulyje. 

Autentiškos kūrybos daoizmas neatsieja nuo intymaus menininko ryšio su gamta, nuola- 
tiniu dvasiniu tobulėjimu, įsiklausymu į Dao ritmus. „Kas seka Dao, - sako Laozi, - tas neria į 
gelmę“ (L-1). Tikras menininkas, anot daoistų, turi būti klajotojas, nuolatinis grožio ieškotojas 
gamtos ir savo dvasios pasaulyje. Jis turi sugebėti sukaupti gamtos grožį, o paskui natūraliai 
išlieti jį savo kūriniuose, 

Tikras menininkas turi vengti aistringų troškimų, išorinio spindesio, spalvų, garsių žodžių 
gausos. „Spalvų gausa, - sako Laozi, - apakina, garsų perteklius apkurtina“ (L-12), „žodžių 
gausa nuskurdina“ (L-5), o „gražūs žodžiai nėra tikri“ (L-81). Dėl to daoizmo meno filoso- 
fija reikalauja saikingumo ir paprasčiausių meninės išraiškos priemonių, skverbtis į reiškinių 
. gelmę, užslėptąsias jų savybes. 

Daoizmo estetikai ir menininkai autentišką kūrybą sieja su aistrų valdymu, vidiniu su- 
sikaupimu, meditacija. „Kas aistras sutramdo, - teigia Laozi, - pamato daiktų paslaptį, kas 

ne, - temato daiktų paviršių“ (L-1). Jo mintis, kad, „neišeinant iš namų ir nežiūrint pro langą“, 
galima išvysti dao, turėjo stiprų poveikį kinų estetinės minties ir meno raidai, kadangi meni- 
ninkai, vadovaudamiesi šia teze, kur kas daugiau dėmesio skyrė introspekcijai, susikaupimui, 
meditacijai, o ne išorinio pasaulio stebėjimui, kopijavimui. 

Estetinis daoistinio mokymo pobūdis, jautrumas gamtos grožiui, pabrėžta natūralumo, 
spontaniškumo, estetinio intuityvumo reikšmė žmogaus gyvenimui ir kūrybai, potraukis žo- 
džio magijai ir poetiniams įvaizdžiams, plėtojamos universalios tezės, kurias lengva taikyti 
įvairių meno rūšių poreikiams, galingai paveikė kinų estetiką, meno filosofiją ir meno kanonus. 

Apibendrinant galima pasakyti, jog daoistinė filosofija dabar aktuali dėl to, kad jos kūrėjai 
nesiekė žmogaus būties ir pasaulio įvairovę įsprausti į išprotautas logines schemas, nepaisančias 
būties reiškinių savitarpio priklausomybės. Daoistinis mąstymas atsižvelgia į tai, jog neįmanoma 
suplanuoti spontaniško būties srauto. Daugelį dabarties mokslininkų stulbina daoizmo kon- 
cepcijų šiuolaikiškumas: jos pasirodo esančios artimos naujausioms „neklasikinėms“ mokslo 
teorijoms ir ypač šiuolaikinės fizikos koncepcijoms, kuriose Visatos procesai apmąstomi chaoso, 
tuštumos, spontaniškai save tvarkančios gamtos kategorijomis. 

Vadinasi, pagrindinė išminties ir tikro meistriškumo paslaptis - asmenybės sugebėjimas 
išsivaduoti iš išorinio pasaulio žavesio burtų, daiktų valdžios, nuolatinio blaškymosi, skubė- 
jimo, suvedžiojančių asmenybę jos dvasinio tapsmo kelyje. „Kad ir kaip paradoksalu, - rašo 
A. Wattsas, — būtent atkakliai siekiantis tikslo gyvenime praranda savo prigimties turtingumą 
ir esmę. Jis skuba, o skubėdamas daug ko nepastebi. Tikslų nevaržomas gyvenimas neskuba ir 
nieko nepraleidžia, nes neskubėdamas žmogus junta pasaulį visais jausmais ir sugeba jį per- 
prasti. Kai neskubama, nepažeidžiama natūrali įvykių eiga, ypač kai jaučiama, kad natūrali 
jų raida nepaklūsta žmogaus proto principams. Kaip galėjome įsitikinti, dvasinga daoistinė 
mąstysena nieko nauja nekuria ir niekuomet neprievartauja, tačiau skatina visa ko augimą. 
Kai žmogaus protas suvokiamas kaip Visatoje besireiškiančios pusiausvyros tarp yang ir yin 
pasekmė, tuomet žmogaus poveikis aplinkai praranda prievartinio išorinio veiksmo pobūdį“ 
(Watts, 1978, p. 194-195). 

Vadinasi, nors vanduo išoriškai atrodo minkšta ir silpna yin substancija, tačiau, susidur- 
dama su tuo, kas kieta, tvirta, stipru (yang), ji nenugalima. „Tas, kas siekia tvirtybės, - sakoma 
Huainanzi, - išsaugoja ją savo minkštumu, kas siekia jėgos, išsaugoja ją silpnumu. Iš minkštumo 
koncentracijos atsiranda tvirtybė, iš silpnumo koncentracijos - jėga“ (H-18). Taigi vandens 
minkštumas, aptakumas, rimtis daoizmo suvokiama kaip savotiškas pavyzdys išminčiui ir tik- 
ram menininkui. „Nieko nėra geriau nei rimtis ir tuštuma, - rašoma Liezi. - Rimtyje, tuštumoje 
surandama savo vieta pasaulyje“ (Li-49) [17]. Minkštumas, rimtis, savojo aš prislopinimas, 
būdinga tobulam, Dao esmę suvokusiam žmogui, kuris vidinio susikaupimo metu neria į pa- 
prastiems žmonėms nepasiekiamas pasaulio gelmes. „Upės ir jūros valdo lygumas, nes teka 
žemyn; būdamos žemesnės už lygumas, jos didingai virš jų pakyla; jei išminčius nori pakilti 
virš žmonių, jis turi visiems nusižeminti, jei nori stovėti priekyje, turi atsistoti gale“ (T-66). 

Daoizmo tradicijos menininkas dažniausiai vaizduoja ne tai, ką regi aplinkiniame gamtos 
pasaulyje, o tarsi filosofas siekia perteikti apmąstomas idealaus harmoningo pasaulio struktūras 
arba išreikšti savo santykį su tuo, kaip matė šį pasaulį kiti iki jo kūrę šios tradicijos meninin- 
kai. Meninė kūryba čia tampa labai artima filosofiniam mąstymui, nes kuriamas meno kūrinys 
užmezga vidinį filosofinį dialogą su tradicija ir atskleidžia jai naujas kūrybines erdves. 

Prieš pradėdami kurti, daoistai menininkai ilgai medituoja, kontempliuoja didingus gam- 
tos peizažus, kalnus, upes, miškus – tai padeda jiems sutelkti sąmonę, suaktyvinti kūrybines 
galias. Jau nuo senovės buvo plačiai kultivuojamos įvairios šamanistinės ritualinės fizinės ir 
psichinės meditacijos metodikos, ekstaziškų dvasios polėkių bei vaizduotės atpalaidavimo 
formos, kurias perėmė ir toliau plėtojo neodaoistinés tradicijos menininkai. Spontaniskumas, 
natūrali šią akimirką išgyvenamos būties pilnatvės išraiška, vidinis susikaupimas yra vieni bū- 
dingiausių daoistinės estetikos ir meno bruožų. Neatsitiktinai šalia tradicinės įstabių gamtos 
peizažų kontempliacijos jų kūryboje paplito meditacinė įtakingos „vidinės koncentracijos“ 
(neiguan) mokyklos šalininkų praktika, kuri orientavosi į žvaigždes ir kosmosą. 

Šios mokyklos šalininkai, plėtodami organicistines makro (Visatos) ir mikrokosmo 
(Žmogaus) harmoningo sąryšio idėjas, žmogaus kūną vertina kaip organišką kosmoso dalį ir 
analogą, paklūstantį tiems patiems Visatos procesų kaitos dėsniams. Medituodami jie siekia 
suderinti kūno pokyčius su kosminiais Dao kaitos ritmais ir kartu suvokti save kaip organišką 
kosmoso dalį. Medituodami jie nyra į savo dvasios pasaulį, kol pasiekia didžiausio sąmonės 
sutelkimo būseną, kuri apibūdinama kaip tekanti. Šios tekančios sąmonės srautas kosminės 
energijos krūvius turi vienodai paskirstyti į visas menininko kūno dalis ir kartu priartinti jį prie 
idealo - „stabilios sąmonės“ būsenos, arba būties pilnatvės, suvokimo, kai menininko sąmonė 
pasižymi ypatingu lakumu, kūrybiškumu, sugebėjimu įsiskverbti į gilumine estetinių reiškinių 
esmę. Minėta „stabilios sąmonės“ būsena pasiekiama išsivaduojant iš padrikų emocijų, kurios 
trukdo suvokti giluminės būties procesų harmoniją. 

Dėl to neodaoizmo meno filosofijai svarbi intensyvi dvasinė veikla. Šis intensyvumas pa- 
siekiamas visišku susikaupimu, vidine rimtimi, kai menininko sąmonė, pradėdama svarbiausią 
kūrybinio proceso etapą, užmiršta viską, išskyrus kūrybos objektą. Todėl tikras menininkas, 
tobulas meistras tampa beaistrio būties suvokimo ir tikrai išminčiai būdingos rimties, „tylėji- 
mo“ simboliu („išsakyta tiesa jau netiesa“, todėl „kas žino - nekalba, kas kalba - nežino“, T-56). 
Rimtis, susikaupimas, meditacija, tylėjimas yra aiškinami kaip būdingiausi tikro menininko 
dvasinės brandos požymiai, kurie liudija, kad tikras meistras, kaip ir išminčius, suvokia kalbėji- 
mo beprasmybę, žodžių nesugebėjimą išreikšti giluminę vaizduojamų reiškinių esmę, atspindėti 
žmogų supančio pasaulio įvairovę, būties procesų nenutrükstamumg ir kintamumą, meninės 
kūrybos vyksme turi sąmoningai prislopinti savo regą ir klausą („pernelyg aštri rega sumaišo 
penkias spalvas“, o „pernelyg aštri klausa sumaišo penkis garsus“), siekti savotiško išsiblašky- 
mo, kūrybinių dvasios polėkių lengvumo, kai kūrėjo sąmonė išsivaduoja iš suvarzymo. Visi 
išlaisvinti menininko pojūčiai akimis aptinka kūrinio formas, spalvas, struktūras, jo techninis 
meistriškumas pasiekia tobulybę. Tai, ką menininkas kuria, visiškai apvalo jo sąmonę, ir kai 
vaizdinį kūrėjas jau suformuoja, svarbiausioje kūrybos vyksmo pakopoje jį apleidžia racionali 
analitinė mąstysena ir kuria jau nesąmoningai, remdamasis intuicija, 

Taigi vienas pagrindinių tikram menininkui būdingo tobulo meistriškumo bruožų yra 
sugebėjimas atsiriboti nuo išorinių veiksnių ir pasiekti tokią vidinio susikaupimo būseną, kai 
menininko prigimtis susilieja su jo meninės kūrybos objektu, ir dėl to atsiranda intuityvus 
„vidinis regėjimas“. Ši idėja vaizdžiai atskleidžiama Zhuangzi alegorijoje apie didį meistrą, rai- 
žantį medinę muzikinio instrumento dalį. Aiškindamas savo meistriškumo paslaptis, meistras 
prisipažįsta, kad iš pradžių jis „nedrįso [eikvoti] savo gi energijos ir pasninkavo, siekdamas rim- 
ties. Po trijų pasninko dienų [jau] negalvojo apie kilmę, rangus, atlyginimus, po penkių - apie 

pagyrimus ir priekaištus, sėkmę ir nesėkmes, po septynių - netikėtai save, savo kūną, rankas, . 
kojas pamiršo, išnyko visi išoriniai veiksniai, valdovo rūmai, visa tai, kas trikdė dėmesį, jaudino. 
Tuomet išvykau į kalnus, miškus, įsižiūrėjau į medžių savybes. Tobuliausiame savo forma ir 
esme [medyje] išvydau [galutinius] muzikinio instrumento apmatus, nes jei to nebūtų atsitikę, 
man būtų tekę atsisakyti [sumanymo]. Įsitraukus į kūrybos procesą, natūrali gamtinė mano 
prigimtis susiliejo su natūralia gamtine [medžio] prigimtimi, ir iš to tarsi stebuklas atsirado 
toks [muzikinis] instrumentas, [kokį] jį regite“ (Z-230). 

Tokiems meistrams, pasiekusiems meistriškumo viršūnes, jau nebeturi jokios reikšmės 
patarimai ar pagyrimai, nes jų meistriškumas yra subrandintas griežtos vidinės drausmės, 
sugebėjimo sutelkti savo kūrybines galias, ilgamečio praktinių įgūdžių lavinimo ir pasiekia 
tokį lygmenį, kai daugelis jutimo organų tarsi apmiršta, ir kūrybos procesą valdo ne išoriniai 
jausmai, o pasąmonei būdingas intuityvus „vidinis regėjimas“. 

Tikro menininko bruožai, pagal daoizmo estetiką, - nepasitenkinimas pasiektais rezul- 
tatais, nuolatinio dvasinio ir techninio meistriškumo tobulėjimo būtinybės suvokimas. Pajutę 
kūrybinio išsekimo ar pasikartojimo pavojų, menininkai neretai ryžtingai paneigdavo savo 
pasiekimus, keisdavo pavardę, gyvenamąją vietą, kūrybos stilių ir atsidėdavo naujiems kūry- 
biniams siekimams. 


Zhuangzi meno filosofija 


Laozi sekėjas Zhuangzi ( Zhuang Zhou, apie 369-286 m. pr. Kr.) - vienas reikšmingiausių kinų 
klasikinės filosofijos kūrėjų, padariusių didžiulį poveikį kinų filosofijos, estetikos ir meno raidai. 
Jis buvo Mengzi amžininkas ir, anot šaltinių, įtakingos Mingjia mokyklos (filosofinėje literatū- 
roje vadinamos įvairiai: „vardų“, „nominalistų“, „sofistų“, „dialektikų“) ideologo Huizi (Hui Shi, 
apie 370-310 m. pr. Kr.) draugas. Zhuangzi idėjos pradėjo klasikinio daoizmo idėjų perversmą. 
Dėl didžiulės šio mąstytojo mokymų įtakos daoizmas kartu su konfucianizmu tapo vyraujančia 
senovės Kinijos intuityviosios pakraipos filosofijos kryptimi, kurios pagrindiniai teiginiai prieš- 
tarauja įsitvirtinusiems racionalistiniams konfucianizmo, moizmo, legizmo ir kitų mokymams. 

Patikimų žinių apie Zhuangzi kilmę ir gyvenimą gana mažai. Tai daugiausiai vėlesniais 
laikais legendomis virtusios įvairios beletrizuotos istorijos, kurias kuria daoizmo išpažinėjai. 
Žinių apie Zhuangzi yra Sima Qianio „Istoriniuose užrašuose“ ir filosofui bei jo mokiniams 
priskiriamame traktate Zhuangzi. Pagal Sima Gianį, jaunystėje Zhuangzi dirba lako medžių 
plantacijos prižiūrėtoju, tačiau, vengdamas socialinių apribojimų, tarnybą metė. Dar jaunas 
būdamas jis išsiskiria protiniais sugebėjimais, garsėjo mokslinių interesų įvairiapusiškumu ir 
asketišku gyvenimu. 

Zhuangzi tekste - daugybė aliuzijų į įvairius biografinius faktus, tačiau kadangi tai rafinuo- 
tas, kupinas sunkiai atspėjamų minčių, sąmoningų dviprasmybių, mitų, metaforų, parabolių, 
ironijos išraiškinga menine forma parašytas filosofinis traktatas, kuriame neabejotinai yra dau- 
gybė vėlesnių autorių papildymų, apaugusių legendomis, todėl šiuos simbolinius biografinius 
duomenis būtina vertinti kritiškai. 

Manoma, kad Zhuangzi kilęs iš Song karalystės Meng vietovės dabartinėje Shandongo 
provincijoje. Jaunystėje būsimas filosofas mokosi konfucinės pakraipos mokykloje, vėliau eina 

neaukštas valdininko pareigas. Vengdamas viešo 
gyvenimo šurmulio, nusišalina nuo valstybės 
tarnybos ir pasirenka „nepriklausomo filosofo“ 
gyvenimą. Įkūręs savarankišką Laozi mintis plė- 
tojančią mokyklą, jis nuolatos jautė nepriteklių, 
rengėsi itin kukliai, šiurkštaus audinio drabu- 
žiais, avėjo paprastus sandalus. Literatūroje 
esama daug ironiškų užuominų apie neįprastą 
filosofo gyvenimo būdą, pakumpusią figūrą, 
nepaprastai ilgą kaklą, išdžiūvusį asketišką veidą. 

Zhuangzi yra vienas pirmųjų kinų mąs- 
tytojų, sąmoningai nusišalinusių nuo aktyvios 
socialinės bei politinės veiklos ir savo gyvenimu 
siekusių įtvirtinti daoistinius idealus - atsiriboti 
nuo išorinio pasaulio, siekti dvasinio tobulėjimo. 
Zhuangzi traktate plėtojamos mintys tarsi at- 
kuria psichologinį filosofo portretą. Tai guvaus 
proto, mėgstanti ironizuoti bei pajėgianti išsau- 
goti mąstymo ir būties vienovę asmenybė, kuriai 
būdinga ne tik išmintis, bet ir nepriklausomas 

Zhuangzi. Senovinis portretas . charakteris. Zhuangzi aprašytos trys alegorijos 
apie šerną, bulių ir vėžlį, kurios atskleidžia filo- 
sofo požiūrį į tarnavimą šio pasaulio galingiesiems. 

Pasakojama, kad Zhuangzi atsisako Gi karalystės pirmojo ministro posto - esą geriau 
nerūpestingai gyventi natūralų širdžiai mielą gyvenimą netgi griovyje, nei būti šalia valdovo 
išsipusčiusiam ir su apynasriu. Kelia nuostabą Zhuangzi filosofijos originalumas. Ilgainiui filo- 
sofas tampa vienu įtakingiausių senovės Kinijos mąstytojų, turinčiu daug atsidavusių mokinių 
ir sekėjų, kurie jau po mirties sudarė filosofui priskiriamą veikalą Zhuangzi. 

Šio unikalaus greta Laozi reikšmingiausio klasikinio daoizmo teksto atsiradimo aplinkybės 
iki šiol yra neaiškios, ir lieka mokslinių diskusijų objektas. Daug klausimų kelia jo sąsajos su 
Laozi tekstu, kadangi atskirose dalyse plėtojama ir komentuojama daugelis pirmajame daoizmo 
manifeste gvildentų temų, o vertinant šį paminklą kaip visumą, pripažintina, kad jis – vienas 
originaliausių, aprėpiantis daugybę savitai sprendžiamų pamatinių estetikos problemų senovės 
tekstų. Jame nagrinėtos teorijos itin paveikė ne tik daoizmo, bet ir kitų kinų estetikos krypčių, ypač 
čanbudizmo, raidą. Pastaraisiais dešimtmečiais jis tapo vienu dažniausiai postmodernistinės 
ir komparatyvistinės literatūros cituojamų bei komentuojamų tekstų, nes įžvelgiama gan daug 
postmoderniajam mąstymui ir dekonstruktyvizmui būdingų principų. 

Kaip ir daugelis kitų senovės Kinijos filosofinių veikalų, Zhuangzi tekstas nevienalytis, ra- 
šytas ne vienu metu. Jį sudaro trys nevienodos apimties dalys: „vidinė“ (1-7), „išorinė“ (8-22) ir 
„mišri“ (23-33). Seniausią, arba vadinamąją „vidinę“, sudaro 7 pirmieji knygos skyriai, kuriuos, 
manoma, parašo pats Zhuangzi, o kitos traktato dalys tikriausiai parašytos ir suredaguotos 
jau jo mokinių, nes paskiruose fragmentuose kalbama apie vėlesnius įvykius bei asmenybes. 
Pastarųjų dviejų traktato dalių turinys, problematika, idėjų dėstymo stilius siejasi su mokytojo 

mintimis. Subtilia Zhuangzi literatūrine forma, idėjų polifoniškumu, polinkiu į egzistencinę 
problematiką, nesistemingo „atviro“ mąstymo principais, kalbiniais žaidimais, stilistinių for- 
my įvairove, kruopščiai nudailintais aforizmais, mito ir metaforos galimybių panaudojimu, 
dviprasmybėmis, parodijavimu, saviironija, nuolatine savianalize ir jau išsakytų savo minčių 
reinterpretacija šis tekstas artimas S. Kierkegaard’ ir E Nietzsche's knygoms. 

Zhuangzi tekste nėra mąstymo sistemos, nuoseklaus tezių plėtojimo. Kinų filosofinės 
minties istorijoje jis išsiskiria dialektiška mąstysena, giliamintiškais dialogais, polifoniškomis 
idėjomis, vaizdingu, kupinu metaforų, literatūriniu stiliumi. Traktate savitai susipina archa- 
jiški prodaoistinės tradicijos elementai, Yijing ir Laozi dialektinio mąstymo principai. Tekstas 
daugialypis, daug paradoksalių minčių, mįslingų apmąstymų, ironijos, alegorijų. Kaip yra 
taikliai pastebėjęs V. H. Mairas, Zhuangzi visiškai „nepaklūsta jokiam visapusiškam aiškini- 
mui, ir tik daugelis visiškai skirtingų interpretacijų įgalina tiksliai įvertinti šią įstabią knygą“ 
(Mair, 1983, XVI). 

Iš tikrųjų šiame traktate įtvirtintos priešingos pasaulėžiūrinės pozicijos: metafizika ir teigia- 
ma, neigiama, objektyvistinį tikrovės aiškinimą keičia pabrėžtinas subjektyvizmas ir konceptua- 
liai teoriškai pagrįstas reliatyvizmas, monizmas sąveikauja su pliuralizmu ir pan. Filosofas tarsi 
žaidžia visur ir su viskuo, ir šis žaidimas priešingais požiūriais jam tampa svarbiu pagalbiniu 
mąstymo instrumentu, padedančiu atskleisti giluminės tyrinéjamyjy reiškinių prasmes. Regos 
taškų įvairove Zhuangzi tekstas primena Kierkegaardo, Nietzscheės ir vėlesnių jų sekėjų po- 
stmodernizmo mąstytojų veikalus. Įvairūs požiūriai ir nuolatinis žaismas prasmėmis tarsi 
vienija išorinį Zhuangzi mąstymo nesistemingumą. 

Šis Zhuangzi filosofijos daugiamatiškumas, daugybės autorių balsų sklaida, painumas ir 
interpretacijų įvairovė reikalauja, kad konkrečias jo mintis tyrinėtojas interpretuotų itin tiksliai. 
Būtina apmąstyti ne tik vieną ar kitą Zhuangzi kūrybos interpretacijos dalį, bet ir skirtingų jo 
kūrybos interpretacijų faktą. Daugybės autorių balsų sklaidą Zhuangzi knygoje ir daoistinio 
mąstytojo vertinimo šiuolaikiniame pasaulyje įvairovę reikia suvokti kaip universalių mąsty- 
mo dėsningumų liudijimą. 

Akivaizdu, kad išorinis Zhuangzi filosofijos paprastumas, atrodančių archajiškais mitų 
elementų panaudojimas yra apgaulingas ir įdėmesnio skaitytojo neturėtų klaidinti. Zhuang- 
zi buvo neeilinis spinduliuojantis gyvo intelekto jėga, subtilaus įžvalgumo ir plačių interesų 
mąstytojas. Jis susigaudo įvairiose mokslinio pažinimo srityse, kritiškai vertina nerimastingos 
„kariaujančių valstybių“ epochos politines užmačias. Tai yra geležies įsiveržimo į kinų civiliza- 
cijos pasaulį metas: nuožmaus kalavijo valdžia kaip niekuomet anksčiau drastiškai griauna per 
amžius gyvavusius institucinius Zhou imperijos pamatus. Šiomis sumaišties ir politinio šalies 
nestabilumo aplinkybėmis daoistams būdinga nusišalinimo nuo aktyvaus gyvenimo filosofija 
yra viena iš veiksmingų mąstančio individo socialinio protesto formų. Šiuo požiūriu Zhuangzi 
filosofija jautriai atspindi epochos dramatizmą ir chaotišką priešingų jėgų kovą. 

Zhuangzi atsiskleidžia neabejotinas rašytojo talentas: įvairios pasakojimo formos, kalba po- 
etiška ir vaizdinga. Tarsi tikras estetas Zhuangzi daro spontaniškus minties šuolius, meistriškai 
žaidžia sąvokomis, netikėtai keičia mintį. Mitas, metafora ir alegorija filosofui padeda atskleis- 
ti slaptą reiškinių esmę. H. Maspero pirmasis atkreipė dėmesį į tai, kad Zhuangzi alegorijos 
nepaprastai svarbios pagrindinėms jo idėjoms suvokti (Maspero, 1950, p. 201-218). Filosofo 
idėjos kyla patrauklių gyvų pokalbių, nuomonių susikirtimo aplinkoje. 

Svarstydamas filosofines problemas, autorius žavisi gamta, meškerioja, dažnai nuklysta į 
nerealų pasaulį. Zhuangzi knygos veikėjai yra įdomūs, neretai keisti, groteskiški, įstabesni vie- 
nas už kitą. Laozi, Konfucijus, kiti realiai egzistavę mąstytojai šioje knygoje filosofuoja kartu 
su liaudies išminčiais, mitiniais personažais. Alegoriniai veikėjai Chaosas, Neveikla, Nebūtis, 
Žinojimas, Šešėlis, Šviesa, Šiaurės Vandenynas atliepia archajiškus mitinius motyvus ir legen- 
das. Zhuangzi traktate, kaip ir jo paradoksalių apmąstymų įkvėptuose postmodernistiniuose 
romanuose, fantazija nuolatos pinasi su tikrove, ir ribos tarp šių dviejų pasaulių tarsi išnyksta. 

„Pavyzdys galėtų būti filosofo pamėgta sapno metafora. Žmogaus gyvenimas, jo žvilgsniu, yra 
sapnas, o pabudimas prasideda tik tada, kai asmenybė sąmoningai susilieja su Dao. 

Zhuangzi filosofijos branduolys - Laozi tradicijas tęsiantis mokymas apie nepažįstamą, 
beformį, neregimą, kuriame jungiasi Nebūtis ir Būtis, Dangus ir Žemė. Šis pradas, įkūnydamas 
absoliučią kūrybinę jėgą, absoliutų grožį, būties procesų dėsningumą, glūdi visuose būties reiš- 
kiniuose, kuria įvairius pasaulio reiškinius. Dao kategorija Zhuangzi filosofijoje įgauna platesnę 
prasmę, ji apima ne tik vidinį Visatos procesų vidinį sąryšingumą, tęstinumą, nuolatinę kaitą, 
tačiau ir žmogaus dvasios pasaulį, įvairias kultūrinės veiklos formas. 

Zhuangzi traktate, palyginti su Laozi, įvairiapusiškiau išplėtotos artimos indų filosofijai 
Būties atsiradimo iš Nebūties, Tuštumos koncepcijos. „Aš, - sako filosofas, - draugauju su tais, 
kurie pripažįsta būties ir nebūties, gyvenimo ir mirties vienybę“ (Z-258). 

Visa pasaulio įvairovė, anot Zhuangzi, sukurta iš Pirmapradės tuštumos ir Nebūties, ku- 
rios aukščiausia forma yra „nebūtis pačios nebūties“. Tuštuma čia suvokiama kaip visų būties 
procesų ištaka, kaip pirmapradžio būties vientisumo simbolis. Ji yra pirmapradis pasaulio ir 
visų būties procesų vientisumo provaizdis. Pirmapradėje tuštumoje glūdi būties jėga, Tuštuma 
yra neišmatuojamos gelmės indas, kaip gimda, iš kurios atsiranda visas pasaulis. Pagrindiniai 
Pirmapradės tuštumos bruožai - raiškos formų universalumas, amžinumas, vienis, sutelktumas 
erdvėje ir begalinė virsmų galia. Todėl Tuštuma yra nuolatinio atsinaujinimo terpė ir varomoji 
jėga. Ji yra ne esmė, о visų įmanomų būties formų terpė, tai, kas gyvuoja potencijoje, išslysta 
iš aprašinėjimo, tačiau aprėpia viską. Tuštumoje priešybės skleidžiasi dėl to, kad vėl galėtų su- 
silieti vientisame būties sraute. Ir pagaliau Tuštuma yra nuolatinio atsinaujinimo terpė ir jėga. 

Kaip ir daugelis kitų daoizmo išpažinėjų, Zhuangzi nepasitiki žodžio galia, nori kitaip ver- 
tinti jį dominančius reiškinius, ieškoti kitų, už griežtos loginės kalbos kiauto slypinčių, alogiškų 
simbolinių prasmių, kurias padeda aptikti spontaniškos „beprotiškos kalbos“. Jos glūdi chaotiškam 
mąstymui būdingame pažinimo lygmenyje, kol asmenybė intuityviai pasineria į tą sąmonės 
nuskaidrėjimą, kai įprastiniai žodžiai praranda prasmę. Išsivadavusi iš konvencinių nuostatų 
iracionali ir alogiška prokalbė funkcionuoja jau kitame, ne išoriniame, pažinimo lygmenyje. 
Žodyje išnyksta įprastinės prasmės, žmogus patenka į kitą reiškinių esmės suvokimo lygmenį, 
kuriame pažinimas praranda verbalinį pavidalą ir tiesiogiai siejasi su vidiniu reiškinių išgy- 
venimu. Šiame tikrovės suvokimo lygmenyje žmogus sąmonės nuskaidrėjimo būsenoje tarsi 
tiesiogiai susiduria su Visatos begalybe, būties procesų nei$matuojamumu. Jei žodžių pakaktų, 
tuomet, anot Zhuangzi, „pakalbėję dieną, sugebėtume išsemti Dao. Tačiau kadangi žodžių ne- 
pakanka, tai, prakalbėjus visą dieną, galima išsemti tik ką nors materialaus. Dao yra kažkas, 
kas slypi už materialumo ribų. Todėl jo neįmanoma adekvačiai išreikšti žodžiais“. 

Darosi suprantama, kodėl Zhuangzi filosofija - tai tylumos, užuominos ir neišsakymo aukš- 
tinimo filosofija. Filosofas, suvokdamas kalbinės raiškos ribotumus ir tą neįveikiamą atotrūkį tarp 

žodžio bei juo nusakomos esmės, atsainiai vertino verbalinį aukščiausios tiesos, grožio, užslėptos 
minties perteikimą. „Pasaulyje vertinamas kalbas, - sakė jis, — paprastai užrašinėja. Užrašai – 
tai tik kalbos. Jose slypi užrašų vertė. Kalbomis svarstoma mintis. [Tačiau] mintis visuomet 
kažkuo seka, [ir] tai, kuo seka, neįmanoma perteikti žodžiais“ (Z-281). Vadinasi, žodžiai yra 
tik pagalbinė esmių, prasmės perteikimo priemonė, patys savaime jie tušti, jų prasmė kintama, 
priklauso nuo konkretaus konteksto. Todėl be jo ir tam tikrų aplinkybių jie beverčiai. Šią mintį 
jis paaiškino žuvims gaudyti skirtų bučių metafora. 

„Bučiai naudojami žuvims gaudyti. Prigaudžius jie užmirštami [...] Žodžiais reiškiamos 
mintys. Tačiau išsakydami mintis pamiršta žodžius. Kur man surasti pamiršusį žodžius žmogų, 
kad galėčiau su juo pasikalbėti?“ (Z-282). Regint, anot Zhuangzi, matoma tik forma ir spalva, 
o klausant girdimi tik garsų sąskambiai ir balsas, kurių visiškai nepakanka norint pažinti esmę. 
Todėl Zhuangzi teigia, kad tikrai kalbai žodžiai visai nereikalingi, nes apie tam tikrus dalykus 
„kalbama be žodžių“, ir tikram susikalbéjimui „žodžiai visai nereikalingi“. Vadinasi, tylėjimas 
visuomet nugali gražbylystę. Tylėjimas, sąmonės nušvitimas arba bežodis bylojimas Zhuangzi 
filosofijoje yra užslėptos tiesos, gėrio, grožio, giluminės reiškinių esmės pažinimo raktas, kartu ir 
vienas pagrindinių tikro išminčiaus, meistro, menininko bruožų. 

Socialinės filosofijos srityje Zhuangzi tęsia Laozi plėtotą civilizacijos kritiką ir atsiribojimo 
nuo visuomeninio gyvenimo nuostatą, skelbia daoizmo šalininkams būdingą idealaus gyvenimo 
natūralios gamtos prieglobstyje utopiją. Civilizacijos sukuriami socialinio gyvenimo pančiai, anot 
Zhuangzi, varžo „natūralios žmogaus būties pilnatvę“ ir leidžia paskiriems žmonėms pasisavinti 
tai, kas priklauso visiems. Jis aukština kasdienį gamtos grožį, būties dziaugsmingumg ir pilnatvę 
jaučiantį žmogų, kuriam svetima dvasinė neregystė, kurtumas gamtos garsams bei proto ribotumas. 
Tokiai asmenybei pakenkti niekas negali; „jei potvynio vanduo pakiltų lig dangaus, јо neužlietų. Jei 
nuo didžios sausros sutirptų akmenys, metalai ir suanglėtų žemė bei kalnai, — jis karščio nepajustų“. 

„Zhuangzi - įžvalgus „klajojančių filosofų“ iliuzijų kracho liudininkas. Ir jis nenori kartoti 
jų klaidų. Moralė? Kiekvienas niekšas keikiasi jos vardu. Apdovanoti nuopelnais ir bausti už 
nusikaltimus? Piktadario nuobaudomis vis tiek nepataisysi, o padorus žmogus ir be apdova- 
nojimų gyvens garbingai. Valstybė? Te ji gyvuoja, tačiau taip, kad jos niekas nepastebėtų. Štai 
linksmos tiesos šio atkaklaus priešo visų tamsuolių, įsitikinusių, kad jie žino, „kaip reikia“, visų 
tų, kurie ieško receptų visiems gyvenimo atvejams. Ir pirmieji tarp jų yra despotizmo „socialinės 
inžinerijos“ žinovai, žmones matuojantys beveidžiu valstybinių įstatymų standartų „matlankiu 
ir svambalu“, svajojančių visus įtraukti į statutų Prokrusto lovą ir dėl lygybės pasiruošę, anot 
lakaus Zhuangzi posakio, „ištempinėti ančių ir kapoti gervių kojas“ (Maliavin, 1995, p. 15). 

Filosofas tyčiojasi iš įvairių didžiulį populiarumą to meto filosofijoje įgijusių socialinių 
ir politinių teorijų, kurių šalininkai kūrė visokius harmoningos visuomenės modelius. Zhu- 
angzi, kaip ir Laozi, atrodo, kad jie vienodina asmenybes. Išmintingas žmogus, pasižymintis 
tvirtais etiniais gyvenimo principais, pasak filosofo, gyvena užsisklendęs namuose, bergždžiai 
nešvaisto savo protinių ir fizinių sugebėjimų, neskubėdamas veikti. Visuomenės požiūris į tei- 
singa ir klaidinga, pagyrimai ir pasmerkimai jį menkai jaudina. Kai visi žmonės gali mėgautis 
gyvenimu, jis džiaugiasi. Dvasinį pasitenkinimą jis randa bendraudamas su dvasiškai artimais 
žmonėmis ir nuolatos besikeičiančia gamta, įsiklausydamas į jos ritmus. 

Žmogaus susiliejimas su gamta, būties pilnatvės pojūtis ir laisvos asmenybės svarbos suvo- 
kimas Zhuangzi estetikoje išskiria tobulą žmogų iš kitų ir padeda jam atsiriboti nuo melagingų 

visuomenėje viešpataujančių vertybių. Ir priešingai – individo priešpriešinimas gamtai daž- 
niausiai atskleidžiamas per jo supriešinimą su gyvūnijos pasauliu. Pastarasis esąs svarbiausias 
tarpininkas, siejantis autentišką asmenybę su Dao, kadangi gyvūnai yra artimi žmogui, o kita 
vertus, jie nepaprastai glaudžiai susiję su Visatos procesais. 

Zhuangzi tekste gausu aliuzijų į gyvūnijos pasaulį, kuris šiam daoizmo ideologui yra su- 
dedamoji autentiškos būties pasaulio dalis. Filosofas aiškiai atskiria tai, kas priklauso natūraliai 
gamtai, ir tai - kas žmogui. Priklausantys gamtai yra vidinis, o žmogui - išorinis. Keturios 
jaučio ar arklio kojos yra prigimtinė gamtos dovana, o arklio pakinktai ar buivolo šnervėse 
įnertos vadžios yra žmogaus įsiveržimo į gamtos pasaulį pėdsakai. Tai, kas siejasi su gamtinių 
principų sklaida, Zhuangzi filosofijoje traktuojama kaip laimės, gėrio ir darnos šaltinis, o se- 
kimas dirbtiniais žmonių principais skleidžia skausmą ir blogį. Dėl to Zhuangzi moko visada 
remtis natūraliais gamtos dėsniais. Todėl jis kalba apie pietinėje kinų civilizacijos pasaulio dalyje 
gyvuojančią harmoningą civilizacijos nesuluošintą visuomenę, kurioje žmonės gyvena pagal 
natūralius principus. Jie nepaiso išorinio mokytumo, kadangi vertina esmę, menkai rūpinasi 
turtais, neturi savanaudiškų potroškių, nieko nekaupia, duoda ir nieko nereikalauja laisvai 
klaidžioja bekraštėse gamtos ir žmogaus dvasios platybėse. 

Gvildendamas klajonių ir atsiribojimo nuo išorinio pasaulio motyvus kinų filosofijoje, 
literatūroje ir vaizduojamojoje dailėje, kinų kultūros žinovas P. Demieville'is taikliai paste- 
bėjo, kad pirmajame Zhuangzi knygos skyriuje — „Klajonės bekraštybėje“ - šios „klajonės 
vyksta iš karto dviem lygmenimis — dvasios pasaulyje, į kurį pajėgia įsiskverbti šamanai, ir 
realiais atokiais kalnų keliais, gamtos stichijoje“ (Demieville, 1973, p. 368). Zhuangzi ragina 
mąstytoją, menininką tapti nuolatiniu klajūnu, ieškoti nauja, visuomet būti atviram išorinio 
gamtos pasaulio grožio įspūdžiams. Tačiau klajoti ir ieškoti nauja galima ne tik gamtos pa- 
saulyje, bet ir žmogaus išgyvenimuose, dvasios gelmėse. Šias introvertiškas gelmes Zhuangzi 
vadina „bekraščiu svajų pasauliu“. Jame asmenybė gali surasti užmarštį, patikimą užuovėją 
nuo slegiančio išorinio pasaulio bausmių. Ši filosofo mintis padarė stiprų poveikį vėlesnei 
neodaoizmo ir čan filosofijai. 

Zhuangzi vienas pirmųjų klasikinėje kinų filosofijoje formavo tokį mąstytojo, išminčiaus 
idealą, kurio esminiai bruožai - kuklus pasitraukimas nuo išorinio pasaulio šurmulio į natūralų 
gamtos prieglobstį ieškoti kūrybinio įkvėpimo. Išminčius, anot Zhuangzi, „užmiršta savo drąsą, 
regėjimą ir klausą, bastosi, nepažindamas dvejonių ir užmiršęs žemiškus rūpesčius, palai- 
mingai klajoja neapsisunkindamas jokiais reikalais. Tai vadinama „veikti nepiktnaudžiaujant, 
būti vyresniam nepavergiant“ (Laozi). O tu puikuojiesi savo žiniomis, norėdamas apstulbinti 
nemokšas, sieki švaros, kad apnuogintum kitų purvą, žaižaruoji spindesiu, tarsi laikytum iškė- 
lęs saulę ir mėnulį. Juk tavo kūnas saugus ir sveikas ir tavo likimas daug geresnis nei tų, kurie 
mirė pernelyg anksti, kurie kurti, akli ar šlubi. Ir tu dar drįsti skųstis Dangumi?“ (Zhuangzi, 
2002, p. 399). 

Asmenybę, suvokusią Dao esmę, pasiekusią vidinę rimtį ir harmoniją su visuomene ir 
gamtos pasauliu, Zhuangzi vadina „tobulu žmogumi“, įprasminančiu daoistų idealą. Toks 
būties harmoniją suvokęs žmogus nepastebimai pradeda dalyvauti visuose visuomenės ir būties 
procesuose, panašiai kaip ašis pradeda sukti ratą. Jis yra visų poliarinių jėgų susidūrimo centre, 
kur mažiausias pasipriešinimas, trintis ir betikslis gyvybinės energijos praradimas. Todėl tokia 
asmenybė geriausiai išnaudoja savo galias ir veikia be trukdžių, laisvai. 

Vadinasi, Zhuangzi idealas — tai subtiliai jaucianti gamtos grožį, gyvenimo pilnatvę, 
pajėgianti dvasiškai tobulėti asmenybė. Jos troškimas pažinti slėpiningąją reiškinių esmę 
neatsiejamas nuo sugebėjimo atsikratyti aistrų, klajoti neaprėpiamose Visatos, gamtos ir 
žmogaus vidinio pasaulio platybėse. Išmintingas žmogus, suvokęs Dao procesų esmę, anot 
Zhuangzi, pajėgia išsivaduoti iš jausmų vergijos. Tai nereiškia, kad jis praranda sugebėjimą 
jausti kitų žmonių nelaimes, - jis tiesiog suvokia vidinės rimties svarbą ir neleidžia jausmams 
sujaukti gyvenimą, kvailai ir beprasmiškai elgtis. Šie teiginiai teoriškai pagrindžia atsiribojimą 
nuo bet kokių dirbtinės veiklos formų ir aukština neveiklos principą. 

Intuityviai suvokęs reiškinių esmę, tikras išminčius, anot Zhuangzi, apsiriboja tylėjimu 
ir paskęsta neveiklos (wu wei) būsenoje. Wu wei motyvas yra vienas pagrindinių Zhuangzi ir 
apskritai daoizmo filosofijoje, nes neveiklos principas suvokiamas kaip aukščiausios, intuityvios, 
didiesiems išminčiams ir menininkams pavaldžios, glaudžiai susijusios su kontempliacija, vidi- 
nės dvasinės veiklos būdas. „Kas seka Dao, - sako filosofas, - kas dieną vis daugiau netenka, 
o netekęs vėl netenka, kol pasiekia neveikimo būseną, neveikimas juk padaro viską“ (Z-246). 

Čia atskleidžiamas atotrūkis tarp filisterinės sąmonės žmonių ir negausios išminčių, tikrų 
meistrų bei menininkų grupelės, kuri pajėgia atsiriboti nuo paviršutinės išorinės veiklos ir pri- 
artėti prie paprastam žmogui nepasiekiamos vidinės rimties, susikaupimo, neveikimo būsenos. 
„Juk tuštuma, rimtis, susikaupimas, nesijaudinimas, nusišalinimas, tyla, neveikimas, - pabrėžia 
Zhuangzi, - tai Dangaus ir Žemės lygmuo, aukščiausia iš gamtinių savybių“ (Z-197). Vadinasi, 
išmintingas, perpratęs gyvenimo esmę žmogus nevargina savęs beprasmiais darbais, suvokęs 
likimo esmę, neužsiima dalykais, reikalaujančiais neturimų žinių. Užuot kovojęs su pasauliu 
jis lanksčiai prisitaiko prie besikeičiančių aplinkybių ir, išnaudodamas neveikimo principo 
galimybes, mažiau išeikvoja energijos – palieka ją prasmingai veiklai. 

Šią mintį jis vaizdžiai paaiškina pasitelkdamas tobulo meistro mėsininko pavyzdį, kuris 
devyniolika metų negalando savo aštrumo nepraradusio peilio. Jis pasiekė aukščiausią meist- 
riškumo laipsnį - išdarinėdamas jaučio skerdieną, darbavosi laisvai ir ritmingai tarsi šokėjas. 
Atskleisdamas aukščiausio meistriškumo paslaptį jis teigė, kad jam svarbiausia - Dao esmė, ji yra 
svarbesnė už bet kokį metodą. Iš pradžių, kai pradėjo šį darbą, jis regėjo tik jaučio skerdienos visu- 
mą, po trejų metų visuma tarsi išnyko, dabar regi skerdieną tik dvasia, netgi nežvelgdamas. Todėl 
Peilis skrodžia idealiai tiksliai, nėra trinties, nepraranda energijos, nejaučia jokio pasipriešinimo. 

Apibendrinant Zhuangzi neveikimo teoriją, būtina prisiminti, kad daoizmo tradicijoje 
bet koks savo srities meistras (filosofas, menininkas, amatininkas), pasižymintis sugebėji- 
mu pasiekti neveikimo būseną ir intuityvia pažinimo galia, t. y. girdėdamas negirdimus Dao 
muzikos garsus, neištariamus žodžius, regėti neregimas spalvas ir formas, yra prilyginamas 
išminčiui. Todėl visi meistrai - poetai, tapytojai, muzikantai, architektai - daoistų traktatuose 
vadinami išminčiais, o meistro ir išminčiaus sąvokos jiems lygiavertės. Išminčiai, didieji meistrai 
ir menininkai pasižymi vienoda tiesioginės intuicijos galia, sugebėjimu perprasti tikrąją reiškinių 
esmę, nes jų širdys „kuria ištisą pasaulį“. 

Zhuangzi estetika tiesiogiai išsirutulioja iš jo filosofinių pažiūrų. Jo grožio samprata yra 
antiracionalistinė ir reliatyvistinė. Teigdamas pirmapradę Visatos grožio ir harmonijos idėją, 
filosofas plėtoja teorijas apie žmogaus nesugebėjimą objektyviai vertinti grožį ir paties gro- 
žio reiškinio reliatyvumą. Grožis ir bjaurumas priešingi tik sąlygiškai, nes realiame pasaulyje 
nuolatos regime vieną būseną, pereinančią į kitą. Tai, ką žmonės laiko grožiu, sako Zhuangzi, 

baido žuvis, paukščius, žvėris. Netgi skirtingų žmonių grožio vertinimai yra labai individualūs, 
subjektyvūs, todėl negali būti vienareikšmiai. Pasaulyje negali būti vienintelės nekintamos grožio 
sampratos, nes riba tarp grožio ir bjaurumo yra paslanki. 

Taigi objektyviai pažinti grožio, anot Zhuangzi, neįmanoma, nes, pirma, kiekvienas gyvas 
padaras grožį suvokia skirtingai, antra, šis suvokimas nuolatos keičiasi ir, trečia, skverbdamiesi 
į grožio esmę, neišvengiamai susiduriame su šios sąvokos neapibrėžtumu, ribos tarp grožio ir 
bjaurumo sąlygiškumu. Visa tai liudija grožio reiškinio reliatyvumą ir neleidžia kurti visuo- 
tinių estetinių kriterijų. Kita vertus, nei žmogaus protas, nei kalba nepajėgia tiksliai įvardyti 
daugelio subtiliausių grožio formų, kurias galima suvokti tik intuityviu tiesioginiu pažinimu. 

Zhuangzi, kaip ir kiti daoistai, atsainiai vertina išorines grožio formas, nes tikros esmės 
ieško po išoriniu apvalkalu. „Išorinis grožis sunaikina esmę“ (Z-213). Grožio šaltinio filosofas 
ieško gamtos pasaulyje. Zhuangzi traktate nuolatos aukštinamas visa apimantis kosmoso, gamtos 
grožis. Gamta suvokiama kaip natūrali žmogų priglaudžianti ir jo dvasiai artima buveinė, „Visa 
ko galutinė atspara - gamta, Sekdami [ja] įgyjame išminties“ (Z-269). Nuolatos besikeičiančios 
gamtos grožis, jo įvairovė - tai nuolatinis pavyzdys menininkui, pagrindinis jo įkvėpimo šaltinis. 
„Gamtos kelyje [viskas] juda, nieks nesustoja, todėl ir atsiranda [visa] daiktų įvairovė“ (Z-196). 
Gamtos reiškinių įvairovės, jų tobulo harmoningo grožio šaltinį Zhuangzi randa neregimame, 
negirdimame, beformiame Dao, Didžiojoje tuštumoje. „Dangus іг Žemė, - sako jis, – pasižymi 
didžiu grožiu, tačiau [jį] nutyli, keturiems metų laikams būdinga aiški tvarka, tačiau [jos] nesvarsto, 
visa daiktų aibė paklūsta tobuliems [natūraliems] dėsniams, tačiau [apie juos] nešneka“ (Z-247). 

Minėdamas pasaulyje viešpataujantį „didįjį grožį , kuris nutylimas, Zhuangzi pirmiausia 
kalba apie absoliutaus aukščiausio Dao grožio įsikūnijimą, grožio, kuris yra spinduliuojamas į 
visas pasaulio puses, daiktus, reiškinius, žmogų. „Suvokęs Dangaus ir Žemės grožį, išminčius 
suvokia [natūralius] begalės daiktų dėsnius“ (Z-247). Dao filosofas suvokia kaip nekintamą 
absoliutaus nenusakomo grožio ir darnos buveinę („Dao - tai harmonija“), todėl išmintingas 
ir jaučiantis grožio esmę žmogus tyli. 

Zhuangzi meno filosofijoje svarbiausia laikoma muzika ir poezija. Pastaroji aiškinama 
kaip spontaniška Dao kūrybinės valios raiška. Ji tarsi atspindi užslėptų būties dėsnių esmę. 
Tačiau dar svarbesnė yra muzika, kurios traktavimas regimai susijęs su senovės muzikinėmis 
kosmogonijos koncepcijomis. Filosofas, kaip ir konfucianizmo šalininkai, daug kalba apie 
magišką muzikos galią, kurią pateikia ambivalentiškai: pirmiausia kaip Visatos harmonijos 
pasireiškimą, o kita vertus, kaip galingą žmonių sąmonės poveikio instrumentą. 

Vienas Zhuangzi knygos veikėjų, ežero platybėse išgirdęs grojant melodiją „Saulės patekėji- 
mas“, prisipažįsta: iš pradžių, klausydamas muzikos, „pašiurpau, paskui pasiekiau neveikimo bū- 
seną, galiausiai - jausmų sumaištį ir susijaudinęs tylėjau, negalėdamas [ilgai] atsikvošėti“ (Z-204). 
Šios įstabios muzikos autorius Zhuangzi tekste jos kūrimo procesą apibūdina tokiais žodžiais: 
„Sukūriau šią melodiją remdamasis žmogaus prigimtimi, suderinau su gamtiniu-dangiškuo- 
ju pradu, atlikau vadovaudamasis ritualais ir pareiga, pripildžiau ją didžio švarumo“ (Z-204). 

Tačiau čia kalbama tik apie mažiausios galios turinčią žmogaus sukurtą muziką, kurią to- 
bulumu ir poveikiu lenkia Žemės muzika ir Visatos muzika. „Žmogaus fleitos garsus išgirdęs, - 
sako Zhuangzi, - dar Žemės fleitos nežinojai, [kai] išgirsi Žemės fleitą, dar nežinosi, kas yra 
Visatos fleita“ (Z-139). Anot filosofo, būtent Visatos muzika yra pirmasis pasaulio atsiradimo 
akordas. Iš pradžių buvo Tuštuma, kurioje suskambėjo begalybė „Visatos muzikos dermių, ir 

kiekviena jų - savita, o vėliau atsirado daiktai ir gyvybė“. Taigi aukščiausiasis menas, muzika, 
Zhuangzi meno filosofijoje lydi harmoningos pasaulio įvairovės kūrimą. 

Vertingiausia Zhuangzi estetikos ir meno filosofijos dalis, turėjusi didžiulį poveikį kinų 
estetinės minties ir meno raidai, susijusi su Zhuangzi tekste plėtojama tobulai meną įvaldžiusio 
meistro ir jo kūrybos proceso koncepcija. Skirtingai nei konfucianistai, kurie daugiausia do- 
misi socialine ir etine menininko bei jo kūrybos misija, Zhuangzi meno filosofijoje daugiausia 
tyrinėjamos kūrybinės menininko jėgos, paskatos, pats kūrybos procesas. Zhuangzi - pirmasis 
daoizmo tradicijos mąstytojas, visapusiškai išplėtojęs šiuos mokymus. 

Zhuangzi traktate plėtojamoms tobulo meistro, menininko teorijoms, kaip ir daoistinei 
pasaulėžiūrai apskritai, būdingi asmenybės nepriklausomumo, asketiško atsisakymo nuo visko, 
kas išoriška, nebūtina, dvasinio tobulėjimo motyvai. „Tikras kilmingumas karališkos garbės 
atsižada, tikras turtingumas karaliaus iždą niekina, tikri siekiai atsisako vardo ir šlovės. Tačiau 
dėl to Kelias nesikeičia“ (Z-204). Tikras meistras, siekiantis tobulumo pasirinktoje srityje, turi 
nuolatos lavintis, sąmoningai atsisakyti menkų žinių ir darbų, trukdančių įgyvendinti svarbius 
kūrybinius tikslus. Filosofas griežtai kritikuoja konformizmą, pataikavimą visuomenės sko- 
niams, tenkinimąsi pasiektais rezultatais. Kaip vieną blogiausių žmogaus savybių jis smerkia 
didžiavimąsi asmeniniais laimėjimais. „Ką tai reiškia? - klausia filosofas. - Tai aukštinti savo 
dorybes ir keiksnoti kitus, kurie elgiasi kitaip“ (Z-313). Zhuangzi moko daoistus nepervertinti 
savo įgimtų sugebėjimų, būti reikliems sau, nuolatos skverbtis į gamtos pasaulio paslaptis. Me- 
nininkas ir išminčius, trokštantis pažinti tikrąją grožio esmę, turi jos ieškoti gamtoje. Zhuangzi 
estetika - tai natūralumo ir gamtos grožio aukštinimas, nes gamta, jo manymu, pirmapradės 
būties, Didžiosios tuštumos, Dao harmonijos modelis. l 

Zhuangzi aukština visišką menininko atsidavimą kūrybai, savo vertės pajutimą, kūrybinę 
nepriklausomybę, gebėjimą susikaupti, atsiriboti nuo sustabarėjusių vertinimo kriterijų, būties 
ir kūrybos formų. Šios idėjos vaizdingai atskleidžiamos alegorija apie tikrą, kupiną savo vertės 
pajautimo, menininką, kuris kiek pavėlavęs ateina į valdovo rengiamą dailininkų konkursą, 
ramiai pasisveikina su valdovu ir prieš pradėdamas atsiribojęs nuo supančiųjų palaimingai 
medituoja. Nors šio dailininko elgesys išoriškai atsainus, jis pripažįstamas geriausiu meistru, 
valdovas neatsitiktinai jam teikia pirmenybę ir patiki atsakingą meninį užsakymą. Meditacija, 
savistaba ir dvasios rimtis Zhuangzi estetikoje suvokiami kaip autentiškos kūrybos simboliai. 

Kita vertus, Zhuangzi alegorija apie dailininką išaukština vidinę menininko laisvę, jo ne- 
priklausomybę nuo šio pasaulio stipriųjų, visuomenėje nusistovėjusių estetinių idealų ir skonių. 
Savąja tikro menininko koncepcija filosofas siekia paneigti konfucinės estetikos aukštinamus 
išorinius ritualus, besąlygišką pagarbą valdovui ir kaip priešpriešą iškelia tokią menininko 
asmenybę, kuri gyvena dėl meno ir kuriai kūryba bei gyvenimas yra neatsiejami. Visą savo 
gyvenimą aukodamas kūrybai tikras meistras neturi nei noro, nei laiko kreipti dėmesį į „iš- 
orinius“, su jo kūryba nesusijusius dalykus. 

Taigi tikras menininkas Zhuangzi estetinėje koncepcijoje pasižymi išminčiaus savybėmis. 
Pradėdamas kurti, jis atsiriboja nuo visko, kas trukdo suvokti jį dominančių reiškinių esmę, įsi- 
skverbti į juos, tapti beaistriu. „Beaistriu, - sako filosofas, – aš vadinu tokį žmogų, kuris nežudo 
savo kūno iš vidaus meile ir neapykanta; tokį, kuris visuomet natūralus ir nepaverčia gyvenimo 
dirbtiniu“ (Z-161). Beaistrė tikro meistro siela - tai tarsi lygus vandens paviršius ar tyras veid- 
rodis, atspindintis pasaulio gelmes. Veidrodžio ar lygaus vandens paviršiaus metafora daoizmo 
estetikoje nusakoma „prabudusi“, „neužteršta“ menininko sąmonė, pajėgianti jautriai reaguoti 
į išorinio ir vidinio pasaulio pokyčius. Rimties kupinas vandens paviršius, anot Zhuangzi, - tai 
pavyzdys menininkui, kuris kaip vanduo „viską saugo viduje, išoriškai [nė kiek] nesijaudindamas“ 
( Z-160). Vidinis menininko susikaupimas kurti padeda jam užmiršti viską, išskyrus tai, į ką 
nukreipta jo dvasia. Jautriu Zhuangzi vadina „ne tą, kuris girdi kitus, o tą, kuris girdi pats save. 
Akylu vadinu ne tą, kuris regi kitus, o tą, kuris regi pats save. Juk žvelgia į kitus tas, kuris neregi 
pats savęs, vadovauja kitiems tas, kuris nesuvaldo savęs: [toks] valdo tuo, kas priklauso kitiems, 
one tuo, ką gavo jis pats, jis siekia to, kas tenka kitam, o ne kas reikalinga jam pačiam“ (Z-175). 

Visose kūrybinės veiklos formose, ypač meno kūryboje, Zhuangzi itin vertina „dvasinį 
lengvum2 „žaismingumą“, „spontaniškumą“, sugebėjimą visiškai natūraliai savo kūrybines 
galias atiduoti meninės kūrybos procesui. Aukščiausias grožio ir meno pasaulis, anot Zhuang- 
zi, atsiskleidžia ne toms išdidžioms asmenybėms, kurios kupinos rūsčių apmąstymų, didingų 
siekių, o kalbėdamos apie didingumą piktinasi, smerkia, bet tiems, kurie natūraliai pasineria 
į kūrybos procesą, atsiribodami nuo rūsčių minčių, pamiršdami viską, kas varžo jų sąmonę. 
„Nesvarstyk, negalvok, ir tau atsivers Kelio pažinimas. Niekur nebūk, niekam nesilankstyk, ir 
įsitvirtinsi Kelyje. Niekuo nesek, [пе] jokiu keliu, ir pamažu apčiuopsi Kelią“ (Z-246). 

Zhuangzi idealas - menininkas klajotojas, visada atviras ir jautrus grožiui, kuris, filosofo 
žodžiais tariant, „sėdėdamas skęsta užmarštyje, suteikia laisvę savajai širdžiai“. Tokia asmenybė 
gyvena ir kuria natūraliai, atsiribodama nuo bet kokių sąmonei trukdančių sąlygotumų, reg- 
lamentuojančių schemų, negalvodama nei apie šlovę, turtus, užmiršusi viską, kas trukdo būti 
natūraliam. Kaip didžio žmogaus mokymas, taip ir didžio menininko kūryba „primena šešėlį, 
persekiojantį žmogų, aidą, atsiliepiantį balsui. Į [kiekvieną] klausimą [jis] atsako išliedamas visą 
savo širdį, susiliedamas į porą su [viskuo] Pasaulyje. Rimties būsenoje jis begarsis, judėjime ne- 
varžomas. Veda paskui save kiekvieną, kaip jam norisi, ir grąžina [kiekvieną] pats sau. Klajoja ne- 
palikdamas pėdsakų, ateina ir išeina be nukrypimų, be pradžios ir pabaigos kaip saulė“ (Z-186). 

Tobulybės lygmenį pasiekęs meistriškumas, anot Zhuangzi, negali būti perduotas nei 
skaitant išmintingiausias knygas, nei paveldimas. Norint perprasti aukščiausio meistriškumo 
paslaptis, reikia įgimto talento, visiško atsipalaidavimo kuriant, daugiametės praktinės veiklos, 
nuolatinio įspūdžių tobulinimo pasirinktoje srityje. Netgi geriausi mokytojai negali išmokyti 
nevykėlių mokinių, neturinčių talento, pasiryžimo dirbti. „Kai gražusis Chao grojo ciniu, Mo- 

kytojas Yuan jam akompanuodavo būgnu, o Geradarys [gražbyliavo] atsirėmęs į plataną. [Šių] 
trijų kūrėjų meistriškumas buvo [veik neprilygstamas], todėl iki šiol apie juos sklinda padavimai. 
Būdami atsidavę menui, meno poveikiu jie siekė tobulinti kitus. Tamsuolius lavindami, galiausia 
patys baigė miglotais išvedžiojimais apie kieta ir balta. Jų nevykėliai mokiniai tuos įmantrius 
išvedžiojimus suprato tik išoriškai, todėl tobulumo [nepasiekė] iki gyvenimo pabaigos“ (Z-142). 

Taigi meistriškumas ir tobulas menas neatsiejamas nuo talento, vidinės drausmės, nuolatinio 
įgūdžių tobulinimo, sugebėjimo „išvysti“ ir meninių formų kalba meistriškai išreikšti slėpiningą- 
ją reiškinių esmę. Svarbiausias čia – menininko sugebėjimas pasiekti tokį intuityvaus kūrybinio 
proceso lygmenį, kuriame meistrui jau nebereikia savęs kontroliuoti, paisyti, „ką jis daro“. Jo 
mąstysena, kūrybos objekto suvokimas ir judesių plastika susilieja į vientisą darnų junginį, ku- 
riame kiekvienas judesys idealiai atlieka savo funkciją. Toks kūrėjas nesistengs „aplenkti kito nei 
dėl laimės, nei dėl nelaimės; tik suvokęs tuoj atsilieps, tik priverstas pajudės; tik prievarta pakils, 
atmetęs žinias ir gyvenimo išmintį, seks natūraliais dėsniais, todėl tokiai asmenybei neturi įtakos 
gaivalinės nelaimės, daiktų nelaisvė, žmonių priekaištai nei svarbiausių dievų nuolaidos“ (Z-221). 

Taigi apjungęs daugelio daoizmo mokyklų elementus ir originaliai išplėtojęs dialektines Laozi 
idėjas, Zhuangzi tapo įtakingiausiu klasikinio daoizmo atstovu. Jo idėjos stipriai paveikė daoizmo 
filosofinės minties ir meno raidą. Zhuangzi iškelta menininko nepriklausomybės, atsiribojimo 
nuo išorinių gyvenimo ir kūrybos formų, dvasingumo, autentiškos kūrybos svarbos, žmogaus 
būties pilnatvės ieškojimo, išaukštintos meditacijos, spontaniškumo ir natūralumo, gamtos grožio 
kulto idėjos įkvėpė įtakingų neodaoizmo ir fengliu („vėtros ir srauto“) krypčių estetiką. Šių kryp- 
čių šalininkai nuolatos rėmėsi estetinėmis Zhuangzi idėjomis, ieškojo jose teorinio savo kūrybos 
principų patvirtinimo. Paradoksali šio įstabaus daoizmo filosofo-menininko mąstysena, savitas 
metaforų pasaulis tūkstantmetėje kinų kultūros istorijoje neprarado žavesio. 


Neodaoizmo estetikos iškilimas 


Ankstyvaisiais viduramžiais po Han imperijos žlugimo 220 m. Kinijoje ryškėja naujas - per- 
ėjimo iš senovės į viduramžius tarpsnis, kada valstiečių sukilimai, pilietiniai karai ir iš šiaurės 
nuolatos besiveržiančios klajoklių gentys nuniokoja pagrindinius šalies kultūros centrus. 
Suiručių kulminacija tampa 316 m., kai po galingo klajoklių antplūdžio žlunga Vakarų Jin 
dinastija, okupuojamos šalies sostinės Changjanas ir Luoyangas, o imperatorius pirmą kartą 
šalies istorijoje pakliūva j nelaisvę. Milijonai iš gimtųjų vietų išvytų žmonių persikelia į kitą 
Yangtzi upės krantą šalies pietuose. Tai pirmas galingas istorijos smūgis, grėsmingas sukrėti- 
mas atrodžiusiai nepažeidžiamai savo karine ir kultūros galia Kinijai. Ramios senovės laikai 
negrįžtamai baigiasi, ateina neramūs viduramžiai, ženklinantys lūžį kinų kultūroje, estetinės 
minties ir meno raidoje. 

Ankstyvaisiais viduramžiais stiprių socialinių sukrėtimų ir dvasinio nesvarumo būsenoje 
atgimsta intelektualų susidomėjimas klasikiniuose daoizmo tekstuose Laozi, Liezi, Zhuangzi, 
Huainanzi įkūnytais idealais. Jų veikiamose dviejose įtakingiausiose ankstyvųjų viduramžių 
estetikos kryptyse ~ fengliu („vėtros ir srauto“) ir užgimstančioje peizažo tapybos estetikoje 
ryškėja naujos neodaoistinės estetikos kontūrai. Joje ryškus bėgimas nuo išorinių būties formų 
ir meninės būties reikšmingumo iškėlimas. Jau IV a. į menų hierarchijos viršūnę iškyla „trys 

didieji menai“, - kaligrafija, tapyba, poezija, - kurių kultivavimas vis dažniau traktuojamas ne 
kaip šios srities profesionalų raiškos sritis, o pirmiausia kaip „dvasios aristokratų“ kūrybos sfera, 
t. y. rafinuota artistiškos, filosofiškai pasaulį suvokiančios asmenybės saviraiškos forma. Šie 
poslinkiai liudija, kad meninė kūryba, žmogaus sugebėjimas kurti meno kūrinius, jo meninis 
talentas Kinijoje daug anksčiau nei Vakaruose įgauna pripažinimą ir aukštą socialinį statusą. 
Šios tezės teisingumu nesunkiai įsitikinsime pažvelgę į tą išskirtinį vaidmenį, kurį kaligrafija, 
tapyba, poezija, muzika ir kiti menai atlieka imperatorių šeimų, aristokratijos ir intelektualų 
kasdieniniame gyvenime. Taigi klasikinio daoizmo estetinių idealų susiliejimas su aktualiais 
ankstyvųjų viduramžių meno poreikiais bei aukštas socialinis meno vaidmuo skatina naujos 
neodaoistinės menininko ir kūrybos koncepcijos gimimą. 

Neodaoistinės pakraipos estetinių teorijų dėmesio centre atsiduria menininko kūrybos ir 
jo santykių su gamtos pasauliu, t. y. mikro ir makrokosmo sąveikos problema, kuri tradicinėje 
kinų estetikoje iškelia harmonijos kategoriją. Jai būdingas visuotinumas padeda „sureguliuoti 
žmonių tarpusavio santykius, suderinti individą su Visatos ritmais, panaikinti išankstines nuos- 
tatas, harmonizuoti konfucianistinę išmintį ir daoistinį misticizmą“ (Ryckmans, 1983, р. 12). 

Neodaoizmo estetika - labai savita, kupina stichinės dialektikos, mįslingumo, paradok- 
salumo, remiasi neįprastais mąstymo principais, originalia būties, kūrybos, žmogų supančio 
pasaulio samprata. Laozi, Zhuangzi ir kitų daoizmo ideologų idėjomis, kviečiančiomis atsi- 
sakyti dirbtinių, „svetimų žmogaus prigimčiai“ visuomenės normų ir skelbiančiomis „natūralų 
žmogaus kelią“, vadovaujasi meninės inteligentijos atstovai. Oficialiai konfucianistinei ideologi- 
jai oponuojantys menininkai maištingame daoistų natūralumo kulte randa savo protesto prieš. 
nepriimtinas socialines normas, absoliučios asmenybės kūrybinės laisvės, jos suvereniteto, 
demonstratyvaus nusišalinimo nuo visuomeninio gyvenimo teorinį pateisinimą. Daoizmo 
estetika formuoja menininko atsiskyrėlio, sąmoningai atsiribojusio nuo išorinio pasaulio ir 
grįžusio į natūralų gamtos prieglobstį, idealą. Šis individo susiliejimo su jį supančiu pasauliu 
leitmotyvas vyrauja daugelio daoizmo estetikos įkvėptų menininkų kūryboje. 

Sąmoningai nutraukęs ryšius su praeitimi, valstybinės karjeros nestabilumu, daoizmo 
adeptas genialus kinų poetas Tao Yuanming kūrybą, tiesioginį bendravimą su gamta paverčia 
pagrindiniu savo gyvenimo tikslu. Jis įgyja tvirtą menininko atsiskyrėlio reputaciją ir įkvepia 
vėlesnių epochų menininkus išpažinti mąstymo ir būties vieningumą. Jo pavyzdžiu paseka kiti 
kinų meno korifėjai: Li Bai, Du Fu, Su Shi, Li Jinjao, Jin Chao. Atsisakę tarnybinės karjeros, 
jie gyvena varganą vienišių atsiskyrėlių gyvenimą. Du Fu ir Li Jinjao, metę iššūkį visuomenei, 
vargani, ligoti, gyvenimo pabaigoje vienintelį prieglobstį randa džonkose, kuriomis klajoja po 
šalį. Li Bai buvo ištremtas į tolimą provinciją, kur pasirenka vargingo valstiečio atsiskyrėlio 
dalią. Wang Wéi (701-761) pradeda ir baigia gyvenimą vienuolyne. Nenuolankusis Bai Juyi, 
išdrįsęs paniekinti imperatoriaus valią, ištremiamas į imperijos pakraščius. Šimtai kitų mažiau 
reikšmingų kinų menininkų, įkvėpti daoizmo idealų, kritiniu metu atsisakydavo senų kūrybos 
principų, praeities laurų, mesdavo karjerą, pasikeisdavo pavardę ir apleidę kultūros centrus 
atsidėdavo individualios tiesos ieškojimams arba naujų pribrendusių kūrybinių idėjų realizavi- 
mui. Toks pasišventimas kūrybai, atsiribojimas nuo išorinių poveikių, tiesioginis kontaktas su 
gamta neretai padeda jiems pasiekti įstabių dvasinių praregėjimų ir meninių aukštumų. Tokių 
nepritapėlių kūryba neretai turi stiprų poveikį oficialioms meno kryptims, netikėtai pasuka 
jas nauja linkme, įtvirtina estetinėje sąmonėje naujus idealus. 

Mokymo istakos 


Canbudizmas (čan) - vienintelė iš svetur paplitusi ideologija, tvirtai įleidusi šaknis Kinijoje. 
Čan mokyklos pavadinimas kilo iš sanskritiško termino dhyana, kuris į kinų kalbą verčiamas 
chan-na. Jis reiškia susikaupimą, sąmonės koncentraciją, meditaciją. Čan yra nevienalytis ir 
sudėtingas reiškinys. Prieš pradedant jį aptarti nuodugniau, būtina aiškiai atskirti filosofinį čan, 
vadinamą fo xue (budistinį mokymą), nuo religinio budizmo, vadinamo fo jiao (budistinis tikė- 
jimas). Tarp kinų visuomenės ir intelektinio elito visada aukštesnis socialinis prestižas teikiamas 
filosofiniam čan, kurio stipriausias poveikis yra jaučiamas čan estetikos ir meno tradicijoje. 

Čan idėjų visuma formuojasi klasikinio periodo kinų kultūros ir filosofinės minties krizės 
sąlygomis. Čan šalininkams būdingas tradicinės kultūros ritualų, normų, kanonų ignoravimas, 
vidinis prieštaringumas, potraukis, paradoksui, sunkiai tramdomas individualizmas, nuolatinės 
originalių, neretai šokiruojančių kūrybinės raiškos formų paieškos. Iš čia kyla atsainus požiūris 
į nuo realaus gyvenimo atitrūkusias daugybės išorinių ryšių, tradicijų, ritualų, kanonų susais- 
tytas socialinio kinų gyvenimo ir kultūros formas, kurios siejamos su neautentišku gyvenimu, 
„melagingu“ mąstymu, nutolimu nuo gelminių būties versmių. 

Čan mokymo kūrėjai kritiškai permąsto daugelį tradicinių, pirmiausia konfucianizmo ir 
daoizmo suformuotų, gyvenimiškų nuostatų, kurios yra paremtos Dangaus ir žmogaus vienybės ir 
žmogiškos būties prasmingumo principais, anot kurių, visa žmogaus būties ontologija, jo santykis 
su Gamtos pasauliu ir socialinis gyvenimas yra persmelktas moralės. Žmogaus gyvenimas šioje 
panmoralistinėje pasaulėžiūroje yra suvokiamas kaip aukščiausia Dangaus duotybė, todėl išmintis - 
individo sugebėjime kuo ilgiau ir prasmingiau nugyventi gyvenimą, pažinti jo dėsnius ir tobulėjimo 
galimybes. Kiekviena būties akimirka čia traktuojama kaip turinti nepakartojamą vertę, kadangi 
ji atveria duris į amžinybę ir yra žingsnis į būties pilnatvės pažinimą. Tokia gyvenimiška nuostata 
kloja pamatus optimistinei tradicinių filosofinių idėjų prieglobstyje gyvenančių kinų pasaulėžiūrai, 
padeda jiems išgyventi sunkiomis gyvenimo akimirkomis, tikėti šviesesnėmis ateities akimirkomis, 
išlikti patenkintais gyvenimu netgi tokiomis sąlygomis, kurios vakariečiams sukeltų pesimizmą. 

Čan mąstytojai, paveikti budistinių ir daoistinių idealų, keičia šias ankstesnėje tradicijoje 
įtvirtintas nuostatas asocialumo, asketiškumo, introvertiškėjimo, suartėjimo su gamta ir gel- 
miniais liaudies kultūros sluoksniais ir vidinių žmoniškosios būties aspektų sureikšminimo 
kryptimi. Tai skatina čan šalininkų atsisukimą į gamtos pasaulį, paprasčiausius kasdienio 
gyvenimo principus, meditacines praktikas, archajinę sąmonę, pirmapradžius su mitu su- 
sijusius archajinius folkloru alsuojančius kultūros sluoksnius, kuriuose regima aukščiausia 
būties tiesa, gyvybingoji kultūros šerdis, padedanti mąstančiam žmogui atsiriboti nuo išorinių 
intelektualumo formų, 

Ši kryptis skleidžiasi ne kaip racionaliais principais pagrįsta teorinė doktrina, sistemingas 
logiškai išprotautas mokymas, o greičiau glaudaus asmenybės ryšio su gamta paveiktas gyve- 
nimo, tikrovės suvokimo, mąstymo ir kūrybinės veiklos būdas. Todėl joje išskirtinę svarbą 
įgauna konkrečioje čan vienuolynų kongregacijoje, vienuolyne, klajojančių ar atsiribojusių nuo 
pasaulio vienuolių brolijose nusistojusi gyvenimo būdo ritmo, pamatinių principų, normų ir 
vertybinių nuostatų visuma, kuri čan estetikos ir meno savitumo supratimui yra ne mažiau 
svarbi nei rašytiniai čan tradicijos tekstai. Juose susilieja daoistų maištas prieš amžiais nekintan- 
čias dvasines vertybes, griežtą socialinių santykių reglamentavimą ir natūralumo, žmogaus bei 


318 


Mokymo ištakos 


Buddhos figūra, iškalta Longmen olose. VII a. Buddhos skulptūra, iškalta Yungang olose, Kinija. VI a. 


gamtos vientisumo aukštinimą, grindžiamą budistų atsiribojimo nuo išorinio pasaulio idealu. 
Šios krypties šalininkai, įkvėpti daoizmo idėjų, sąmoningai šalinasi pagrindinių civilizacijos 
centrų ir ieško prieglobsčio vaizdingose gamtos vietovėse. Dvasinis jų eskapizmas reiškiasi 
savistaba, gyvenimu vidiniame pasaulyje. Minėta budistinių ir daoistinių idėjų sintezė čan 
pasaulėžiūroje sutvirtinama konfucinės etikos principais. Tada čan mokymas Kinijoje įgauna 
vientisą pavidalą. 

Iš tikrųjų čan mąstymo savitumo ir jo autentiškos interpretacijos problemos europie- 
čiams kelia daugiau klausimų nei duoda atsakymų. Norint geriau suvokti čan idėjas, būtina 
įdėmiau panagrinėti šios krypties tapsmą ir pagrindinių mokymų formavimąsi. Homogeniška 
ir stabili daugelį šimtmečių viešpatavusi kinų mąstymo tradicija pirmaisiais mūsų eros amžiais 
patiria poveikį iš Indijos budistinių idėjų, kurios pinasi su vietinėmis mąstymo tradicijomis. 
Čan pasaulėžiūros principus formuoja daugelis žinomų ir anoniminių mahajanos budizmo 
(„Didžiosios važiuoklės“) mąstytojų, kurie remiasi daoistinėmis idėjomis ir terminija. Ap- 
skritai silpnėjant budizmo įtakai Indijoje, budistinės ideologijos centrai pamažu persikelia į 
Kiniją, ir budizmas, veikiamas daoizmo ir konfucianizmo idėjų, virsta kinišku, nutolusių nuo 
pirmapradžio indų mokymo. 

Kinijoje nuo senovės viešpatauja požiūris, kad ji - pasaulinės civilizacijos centras, ir sveti- 
mos kultūrinės įtakos į kinų civilizacijos kultūros fondą gali būti integruojamos tik perėjusios 
»Sukininimo* procesą, arba, kitais žodžiais tariant, lyginant su kinų kultūros vertybėmis. Sis 
tarpcivilizacinių įtakų perėmimas atskleidžia ypatingu stabilumu pasižyminčių kinų kultūros 
ir mąstymo tradicijų galią. Todėl sėkmingas indų budizmo idėjų skverbimasis į kinų civilizaciją 
galėjo vykti tik perimant jas tradicinėms šimtmečiais šioje šalyje gyvavusioms mokykloms. 

Budistinės idėjos pradeda skverbtis į Kiniją jau pirmaisiais mūsų eros amžiais; dar I a. 
viduryje Kinijoje pradeda lankytis paskiri budistų vienuoliai iš Indijos. III ir IV a. Kinijos sos- 
tinėse atsiranda įtakingos budistų kolonijos, kurių gyventojų skleidžiamos idėjos sąveikauja su 
daoistų idėjomis. Tuomet pagrindinis budizmo idėjų sklaidos kelias buvo garsusis Šilko kelias, 
kurio didžiąją dalį kontroliavo tiurkų sukurtos valstybės. IV a. tiurkai, nuniokoję Šiaurės Kiniją, 

pajungė savo valdžiai Šiaurės Wei karalystę, kurioje budizmas buvo paskelbtas valstybine religija. 
Tuomet budizmo idėjas platino išplėtę savo kultūrinę įtaką ir budizmą perėmusieji iranėnai, 
todėl apie V a. jos sparčiai paplinta tarp išsilavinusių žmonių. Čanbudizmo adeptai Kinijoje 
sukuria gausią iš Indijos kalbų išverstą ir originalią literatūrą. 

Šiaurės Wei karalystė tampa svarbiu budizmo ekspansijos į Kiniją centru, kadangi į ją 
atvyksta daug budistų vienuolių iš Irano valdomų teritorijų ir Indijos. Kita vertus, pagyvėja 
ir pačių budizmą priėmusių kinų kelionės į Indiją. Taigi didžiulėje geografinėje erdvėje nuo 
Šiaurės Kinijos iki Indijos įsikuria budistiniai kultūros centrai: šventosios vietos, vienuolynai, 
kuriuose į kinų kalbą verčiami budistiniai tekstai, statomos šventyklos, kuriami paveikslai ir 
skulptūros. Vėliau, kai VII a. Kinija ne tik atkariauja savo teritorijas, tačiau ir ženkliai išplečia 
politinę įtaką Vidurinėje Azijoje - užkariauja Bucharą, Samarkandą ir daugelį Irano teritorijų, 
budizmo idėjoms plisti susidaro itin palankios sąlygos. 

Atkreiptinas dėmesys į itin svarbų kinų kultūros istorijos faktą: pirmas budizmo idėjų 
sklaidos tarpsnis sutampa su daoizmo idėjų atgimimu ir plitimu. Čia tikriausiai ir slypi viena 
priežasčių, kodėl budizmas, veikiamas daoizmo idėjų, sąlyginai greitai perimamas ir įgauna 
savitą kinišką pavidalą. Autoritetingas klasikinės daoizmo filosofijos tyrinėtojas H. Maspero 
teigia, kad dar Han epochoje daoizmo ir budizmo idėjos glaudžiai susipina tarpusavyje ir to 
meto kultūroje reiškiasi kaip viena filosofinė, religinė pasaulėžiūra. Šios sampynos pėdsakų jis 
aptinka ir sinkretiškoje daoistinėje terminijoje. Būtent remdamasis daoizmo įtaka budizmas, 
anot Maspero, pamažu suleidžia šaknis Kinijoje (Maspero, 1950, t. 2, p. 198). 

Indiškasis mahajanos budizmas kinų civilizacijoje virsta nauja - jau kiniška - čanbudizmo 
(čan) kokybe. Indų idėjos Kinijoje lengvai plinta dėl kelių priežasčių -pirmiausia daugelis bu- 
distinių idėjų tipologiškai atitinka anksčiau Paskliautės imperijoje viešpatavusias pasaulėžiūrų 
sistemas bei mąstymo modelius. Kita vertus, Budhha Kinijoje buvo suvokiamas kaip daoizmo 
pradininko Laozi mokinys, kadangi, anot legendų, šis daoizmo pradininkas gyvenimo pabai- 
goje išvyko į Indiją, kur skelbė savo mokymą Budhhai ir kitiems indų mąstytojams. Todėl į 
daugelį budizmo šaltinių ir idėjų Kinijoje buvo žvelgiama kaip į indiškus daoistinės filosofijos 
atsišakojimus. 

Daugelio klasikinio daoizmo (Laozi, Zhuangzi) estetinių idėjų giminiškumas tradicinės 
indų estetiniams mokymams buvo toks netikėtas, kad kėlė iš Indijos į Kiniją atvykstantiems 
mokslininkams ir budizmo adeptams nuostabą. Šis budizmo idėjų atitikimas tradiciniams 
kinų mąstymo modeliams, anot P. Demieville'io, ir tapo pagrindine spartaus budizmo 
estetinių idėjų skverbimosi į kinų estetinę sąmonę priežastimi. Neatsitiktinai ankstyvieji 
budistinių tekstų vertimai į kinų kalbą dažniausiai atliekami remiantis analogijos principu, 
daoistinius mokymus. IV-V a. Kinijoje budizmas tolydžio stiprėja, taikosi prie vietinių kul- 
tūros, estetikos, meno tradicijų, о 335 m. imperatorius paskelbia dekretą, leidžiantį kinams 
stoti į budistų ordinus. 

Iš Indijos plintančios mahajanos budizmo idėjos kiniškų bruožų įgavo Jin (265-420), Šiau- 
rės ir Pietų dinastijų (420-589) ir ypač Tang (618-907) epochose. Jų susidūrimas su aukšto lygio 
išplėtotomis vietinės filosofijos tradicijomis vertė budizmą arba taikytis prie jau susiformavusio kinų 
filosofijos stiliaus, arba tapti religine pasaulėžiūra. Dėl to atsirado rafinuotos prisitaikymo strategijos 
ir mimikrija, kaip tipologiškai artimų daoizmo idėjų priedanga. 

Ankstyvųjų viduramžių pradžioje čan es- 
tetikos tradicija formuojasi kaip fragmentiškų 
oponuojančių konfucianizmui idėjų srautas, 
kuriame nihilistinės nuostatos knyginio in- 
telektualumo atžvilgiu skleidžiasi įvairiais 
įmanomais, racionalizmo, ritualizmo, griežtai 
hierarchizuotų socialinių santykių kritikos 
ir nuvainikavimo pavidalais. Čan šalininkai 
aukština iracionalumą alogizmą, siekia iš- 
laisvinti užslopintus gelminius archetipinius 
pasąmoninius kinų kultūros marginalijose gy- 
vavusius archajinės liaudies kultūros sluoks- 
nius. Iš čia plaukia čan teoretikams būdingas 
siekimas atgaivinti ezoterizmą, slėpiningus 
mitinės sąmonės, mistinių vaizdinių kupinus 
kultūros sluoksnius, panaikinti skirtį tarp 
subjekto ir objekto. Tai sąlygoja įprastinių 
gyvenimo ir socialinės hierarchijos principų 
neigimą, priešpriešinimą jiems spontaniškų 
poelgių, laisvos improvizacijos, žaismingumo, 
ekscentriškų elgesio ir įvairių meditacijos 
būdų sureikšminimą. 

Aukščiausiojo budizmo hierarcho Bod- 
hidharmos atvykimas apie 520 m. iš Indijos 
į Kiniją simbolizuoja budizmo ideologijos 
transformacijos procesus. Jis tampa pirmuoju Anonimas. Indų budistinis vienuolis Kinijoje, 
čan patriarchu Kinijoje ir čia daug nuveikė. studijuojantis sūtrą. ХШ a. Spalvotas tušas, auksas, šilkas 
Bodhidharma paneigė daugelį tradicinių bu- 
distinių ritualų ir pagrindiniu dvasinės praktikos elementu paskelbia sėdimą meditaciją lotoso 
poza siekiant visiškos sąmonės koncentracijos. Jam tradicijos priskiriamas keturių pamatinių 
čan principų formulavimas: 1) nesiremti žodžiais ir tekstais; 2) remtis ypatingomis netiesiogi- 
nėmis mokymo perteikimo formomis; 3) apeliuoti į žmogaus sąmonę ir 4) gilindamasis į savo 
prigimtį žmogus gali tapti Budhha, t. y. pasiekti ypatingą sąmonės nušvitimą, proto aiškumą 
ir minties lakumą. 

Antrasis čan puoselėtojas - Hui Ke (487-593) iškelia svarbų dialoginio bendravimo „klau- 
simo-atsakymo" principą, kuris ne tik paneigia viešpatavusį monologizmą ir vieno dogmatiško 
požiūrio vyravimą, tačiau ir kloja pamatus naujam - „atviram“, atsiribojusiam nuo tradicinių 
dogmų, mąstymo stiliui. Ketvirtasis patriarchas Dao Xin (588-651), remdamasis daoistinio 
psichotreningo principais, išplėtoja vientisą kūno ir dvasios treniravimo sistemą, kuri padė- 
davo čan budistui įspūdingai sutelkti ir panaudoti savo kūrybines galias, pasiekti jam ypatingo 
proto skaidrumo būsenas. Penktasis - Hong Ren (602-675) - be Vimalakirti Nirdesa sūtros ir 
Lankavatara sūtros, vertina kitą labai svarbų čan filosofinės sistemos tapsmui glaustą veikalą 
„Deimantinės sūtros“ (Vajrachedika). 

Po penktojo patriarcho mirties čan skila į dvi pagrindines mokyklas: vadinamajai Šiaurės 
mokyklai vadovavo universalių mokslinių interesų mąstytojas Shen Xiu, o Pietų mokyklai - Hun 
Jen mokinys šeštasis čan ir pirmasis čan Pietų mokyklos patriarchas Huineng (637-713), kurio 
mokymo ir jo gausių mokinių dėka Pietų mokykla nustelbė Šiaurės. Huineng traktate „Alto- 
rinė šeštojo patriarcho sūtra“ išplėtojo „natūralios sąmonės“ teoriją ir suformavo vientisą čan 
filosofinių požiūrių sistemą. Traktato pradžioje tris kartus pakartota mintis apie nesugebėjimą 
išreikšti galvojimą rašytiniais ženklais tampa pamatiniu jo filosofijos postulatu. Iš čia išsirutulioja 
požiūris į čan kaip į „tylėjimo filosofiją“. 

Lemiamos įtakos čan postulatams formuotis turi šeštasis čan ir pirmasis čan pietų mo- 
kyklos patriarchas Huineng. Gvildendamas žmogaus dvasinio tobulėjimo problemas, kaip 
pagrindinį čan adepto principą jis iškelia „savosios prigimties pažinimą“, aukština meditaciją, 
rimtį ir vidinį grožio išgyvenimą. „Susikaupimas yra išminties substancija, o išmintis yra 
susikaupimo funkcija. Kitais žodžiais tariant, jei yra išmintis, tai reiškia: išmintis skleidžiasi 
meditacijoje; o jei yra meditacija, vadinasi ji slypi išmintyje“ (Huineng, 1975, p. 311). Iš čia 
plaukia kvietimas čan adeptams būti laisviems, suvokti savąjį autentiškumą ir veikti remiantis 
dharmos įstatymais. 

Dėl to Huineng išskirtinį dėmesį skiria rafinuotiems meditacijos metodams. polemizuoja 
su klasikinio budizmo išpažinėjais, kurie pagrindiniu meditacijos tikslu skelbia tokią sąmonės 
koncentraciją, kuri padeda išstumti iš sąmonės visus turininguosius aspektus, idėjas, jausmus, 
netgi pojūčius. Toks sąmonės „apvalymas“ aiškinamas kaip visiškai beprasmis, kadangi paver- 
čia žmogų į bejausmį akmenį. : 

Kita vertus, Huineng, plėtodamas daoistinę natūralios sąmonės teoriją teigia, kad žmogaus 
sąmonė iš prigimties yra tyra. Todėl sąmonės nušvitimą išgyvenusio proto negalima traktuoti 
kaip mąstymo ar veiksmo objekto, o kiekvienas dirbtinis mėginimas „apvalyti“ protą duoda 
priešingą rezultatą – užteršimą. Vadinasi, užuot protą prievartavus tereikia sudaryti sąlygas 
jam natūraliai skleistis, sugebėti išlaisvinti natūralių minčių ir įspūdžių srautą. Huineng taip 
pat suformuluoja didžiulį populiarumą čan ir dzen tradicijoje įgavusio dialoginio „klausi- 
mų-atsakymų“ metodo principus. Baigiamojoje traktato dalyje jis rašo: „Jei jus klaus apie 
būtį, kalbėkite apie nebūtį. Jei klaus apie nebūtį, atsakykite būtimi. Jei jus klaus kaip paprastą 
žmogų, atsakinėkite kaip išminčius. Jei klaus kaip išminčių, atsakykite kaip paprastas žmogus. 
Remiantis šiuo tarpusavyje susijusių priešybių metodu suvokiamas Vidurinis kelias“. 

Huinengo tiesos apie vidinį žmogaus pasaulį, neverbalinį tiesos išgyvenimą, natūralios 
sąmonės ir kontempliatyvaus gyvenimo būdo bei dialoginio bendravimo principų svarbą 
prigyja tarp intelektualų bei meninės inteligentijos, kuri, be vienuolių, tampa pagrindine čan 
idealų puoselėtoja. Jo idėjų poveikį nulėmė siūlomų formulių paprastumas ir suprantamu- 
mas, kadangi introspekcija, asmeninės pastangos skatino asmenybėje glūdinčių potencinių 
galių sklaidą. Huineng mokymo estetinius aspektus savitai išplėtoja įtakingas Tang epochos 
mąstytojas Mazu (709-788). Jo idėjas toliau rutulioja Linji Yixuan (mirė 866 m.), kurio 
koncepcijoje čan idėjos yra kanonizuojamos. Šis įtakingiausios čan Lindzi mokyklos įkūrėjas 
kviečia mokinius nesižeminti, niekam neleisti pavergti savo dvasios. Jo šalininkams būdingas 
pabrėžtinas antikanoniškumas, atsiribojimas nuo pripažintų tiesų ir elgesio normų, apelia- 
vimas į racionaliais argumentais nepaiškinamas gelmines būties tiesas susilaukia atgarsio 
ekscentriškos pakraipos čan dailininkų estetiniuose požiūriuose ir kūryboje. 


322 


ha. 


Can mąstymo tradicijos savitumas 


Čan mąstymo tradicijos savitumas 


Daugiausia problemų tyrinėjant čan ir iš jo išsirutuliojusį dzen mokymą kyla dėl savito Rytų 
Azijos gyventojams būdingo mąstymo bei pasaulio suvokimo būdo, kuris esmiškai skiriasi nuo 
europinio. „Problema yra ta, - rašė A. Wattsas, - kad būtina pastebėti ir įvertinti skirtumus, 
glūdinčius pamatinėse mąstymo prielaidose bei metode. Būtent tai dažniausiai ignoruojama, 
todėl mūsų kinų filosofijos interpretacija, apvilkta kinų terminija, neretai virsta grynai europi- 
nių idėjų projekcija. Tai neišvengiamas Azijos filosofijos tyrinėjimo trūkumas Vakarų mąstymo 
tradicijoje, kuri remiasi žodžiais, ir tik jais. Tikrovėje žodžiai tampa bendravimo priemone tik 
tuomet, kai bendraujantys remiasi panašiais išgyvenimais“ (Watts, 1978, p. 16). 

Nors čan mąstymo tradicijoje regime artimų daoizmui nuostatų, tačiau joje skleidžiasi ir 
specifinių bruožų, kurie pirmiausia siejasi su kai kuriomis pamatinėmis budizmui apskritai ir 
specifiniais kiniškam jo variantui būdingais bruožais. V a. ir ypač Tang epochoje, kinų civiliza- 
cijai susipažinus su budistine literatūra, geriau suvokiamos budistinės metafizikos subtilybės, 
požiūris į budistinių tekstų ir terminijos vertimą pastebimai keičiasi. Nuo šiol čan išpažinėjai 
vis nuosekliau pabrėžia savo koncepcijų nepriklausomumą ir originalumą, palyginti su daois- 
tinės filosofijos tradicija. Tačiau nors čan idėjos darosi nepriklausomos, šios tradicijos mąsty- 
tojų traktatuose išlieka daug pamatinių iš klasikinio daoizmo filosofijos perimtų mokymų bei 
kategorijų. Dėl budizmo metafizikos poveikio Tang epochos kinų filosofiniuose ir estetiniuose 
tekstuose atsiranda apie 30 naujų indiškos kilmės terminų. 

Čia reikėtų atkreipti dėmesį į kitą naujos mąstymo tradicijos tapsmo savitumą, t. y., kad, 
greta čan, Kinijoje gyvuoja ir daugybė kitų mažiau įtakingų budistinių filosofijos mokyklų ir re- 
ligijos pakraipų, kurios patyrė menkesnį nei čan „sunykimo“ poveikį. Todėl jas galime traktuoti 
kaip „budizmo Kinijoje“ apraiškas. Šiuo požiūriu yra esminis skirtumas tarp sąvokų budizmas 
Kinijoje ir kiniškasis budizmas , kurio ryškiausiu reiškiniu Paskliautės imperijoje tampa čan mo- 
kykla, dariusi itin stiprią įtaką vėlesnei kinų filosofijai, literatūrai ir menui. 

Pagrindiniais čan pasaulėžiūros bruožais tampa nepasitikėjimas diskursyviu loginiu mąs- 
tymu, konfucianistų šlovinamo žodžio galia, rašytiniais tekstais, aukštinimas spontaniško intui- 
tyvaus tikrovės pažinimo, sudėtingų psichologinių treniruočių sureikšminimas, daugelio žmogaus 
kūrybinės veiklos sričių estetinimas. Iš mahajanos mokymo čan adeptai perima ypatingą sąmonės 
procesų vertinimą ir vos ne kosminį jos svarbos traktavimą, karmos teoriją, kuri jungia ne tik 
fizinius veiksmus, bet ir konkrečios asmenybės žodžius bei jausmus, saistančius asmenybės 
gyvenimą įvairiais priežasčių ir pasekmių ryšiais. Visos žmogaus išgyvenamos reakcijos, san- 
tykiai su išoriniu pasauliu čia aiškinami kaip universalios sąmonės apraiškos 

Čan mokyme budistiniai pasyvios meditacijos metodai pasikeičia. Juos paveikia iš daoistinių 
psichologinių treniruočių praktikų ir paskirų tantrizmo krypčių perimti aktyvios dinamiškos me- 
ditacijos metodai. Be klasikinių mahajanos budizmo filosofinių idėjų, čan filosofijos formavimąsi 
veikia klasikinių daoistinės filosofijos tekstų Laozi ir Zhuangzi idėjos. Čan mokymas tradicinę 
budistinę metafiziką keičia iš pagrindų: buvo mažiau indiškojo budizmo rigorizmo, asketiškumo, 
sustiprėjo iš daoizmo perimto džiaugsmingo mėgavimosi gamta, būties pilnatve reikšmė. Čan 
adeptai yra įsitikinę, kad mus supantis pasaulis yra iliuzorinis ir tik dvasia yra tikroji realybė. 

Čan mokytojai, tiesiogiai vadovaudami savo mokinių fizinėms, intelektinėms pratyboms, 
ugdo įgūdžius įvairiose tradicinio kinų išsilavinimo ir meno srityse, Jie nevengia psichologinio 

soko ir netgi skausmingo fizinio poveikio priemoniy. Tiesioginio bendravimo metu ypatingas 
dėmesys teiktas paradoksaliems klausimams, kurių tikslas - „išmušti“ adeptą iš kasdienio gy- 
venimo lygmens ir „įvesti“ į kitą - gelminį sąmonės nuskaidrėjimo ir vadinamojo neveikimo 
(wu wei) lygmenį, kuris iš tikrųjų siejasi su aukščiausia intelektine veikla, kai veikiama spon- 
taniškai, be jokių išorinių pastangų. 

Šioje neigiančioje tradicionalizmą, ritualus ir kitas neautentiškas kūrybinės veiklos formas 
kryptyje išskirtinę svarbą įgauna įvairūs meditaciniai psichotechnikos ir psichotreningo me- 
todai. „Tu turi prabusti savo dvasioje ir išvysti patį save“ (Huineng, 1975, p. 327). Prabudimo 
tikslas — padėti čan adeptui įveikti profanišką tikrovės pažinimo lygmenį ir pasiekti tą sąmonės 
skaidrumo lygmenį, kuriame pasaulio suvokimas atsiskleidžia ypatingame minties lakume. 

Čan sąmonės nuskaidrėjimo būsenos pasiekimui pasitelkiami įvairūs meditacijos ir 
psichotreningo metodai, fizinio poveikio priemonės, kurių tikslas yra aistrų nuraminimas 
ir vidinis tiesos, grožio išgyvenimas. „Klaidingos mintys gimsta iš aistrų, kai ateina teisingos 
mintys - aistros išnyksta“ (Huineng, 1975, p. 324). Siekiant sąmonės nušvitimo, čan meistrų 
pasitelkiami paradoksaliai suformuoti alogiški klausimai, kurių tikslas padėti čan adeptui per- 
žengti įprastinį pasaulio suvokimo ir sąmonės veiklos lygmenį, paskatinti jį giliau pažvelgti į jį 
supančio pasaulio ir gyvenimo reiškinius. Čia tikslo pasiekimui naudojamos ir paradoksalių 
dialogų tarp mokytojo ir mokinio formos. Todėl į klausimą: kas yra aukščiausia realybė? Čan 
adeptas gali pateikti vakariečių akimis žvelgiant šokiruojantį atsakymą: „suakmenėjusi mėšlo 
krūva“. Aukščiausias sąmonės nušvitimas, giliausia išmintis, dvasinis asmenybės praregėjimas 
čia gali būti pasiekiamas įvairiomis meditacijos, psichotreningo formomis. Sąmonės nušvitimo 
būsenoje, anot čan teoretikų, tarsi atsiranda naujas gelminių būties reiškinių regėjimo organas, 
vadinamoji „šviesioji akis“, kuri ne veiklos (wu wei) būsenoje padeda nušvitusiai sąmonei išvysti 
kitiems neregimus dalykus. 

Šis sąmonės nuskaidrėjimas išlaisvina asmenybę iš visų neautentiškos profaniškos būties 
prieštaravimų ir atveria jai kitą pirmapradės būties harmonijos suvokimo būseną, kurioje 
pasaulis atsiskleidžia meninei raiškai artimomis formomis ir spalvomis. Tai sąlygoja išskirtinę 
peizažo tapybos svarbą čan tradicijoje, kurioje peizažas atlieka ikonos, tai yra Gamtos, kuri 
suvokiama kaip aukščiausias Dievas, įprasminimo funkciją. Todėl čan peizažo kūrimas, o taip 
pat ir jo vaizdinių sistemos kontempliacijos procesas čia virsta galimos sąmonės transformacijos 
priemone. Klajonės peizaže pavaizduotais keliais ir atokių kalnų ir tarpeklių takeliais padeda 
tapytojui ir jo kūrinio suvokėjui judėti sudėtingu pažinimo keliu nuo netobulos tikrovės į tobulą 
„Didžiosios Tuštumos“, arba būties pilnatvės pasaulio pažinimą. Vadinasi, giliausia komunika- 
cija, būties esmės procesų pažinimas čan estetikos tradicijoje skleidžiasi ne tiek įprastiniais 
žodžiais, kurie yra traktuojami tik kaip išorinis tikrosios kalbos kevalas, o pauze, tyla, subtilia 
estetine užuomina, neišsakymu, paradoksaliu minčių sugretinimu ir įtaigiais tapybos ar kitų 
menų kūriniais. 

Dvasiniame Kinijos gyvenime meditacinė ir ekscentriška čan pasaulėžiūra, nors ir tęsė 
daug daoizmo estetikos motyvų, buvo kartu ir išskirtinė, ir sava. Brandžioje stipriai veikiamoje 
šviečiamųjų konfucianistinių idealų kinų kultūroje vienintelė praktiškai tik Kinijoje suklestėjusi 
daoistinė pasaulėžiūra taip pat asocijuojasi su keistais, ekscentriškais požiūriais, elgesio mode- 
liais, kažkuo įžūliu, nepaisančiu įprastų griežtų elgesio taisyklių. Šį daoizmo ekscentriškumą 
perėmė į jį įsiliejęs senas tradicijas turintis indiškasis mahajanos budizmas, kuris kinų kultūros 

tradicijų, ypač daoizmo veikiamas, sufor- 
mavo savitą čan fenomeną, – daoistinis 
ekscentriškumas jame buvo konceptuali- 
zuotas ir įvairiapusiškai teoriškai pagrįstas. 
A. Wattsas taikliai pažymėjo, kad 
požymius, čan skiriančius nuo kitų bu- 
dizmo pakraipų, žodžiais apibūdinti 
sunku. Ši pakraipa išsiskiria tam tikra tik 
jai būdinga dvasia (Watts, 1978, p. 92). 
Akivaizdu, kad čan tradicijoje išskirtinė 
svarba teikiama meditacijai, tačiau ir ki- 
tos budizmo pakraipos meditacijai teikia Shi Ke. Patriarchas ir tigras. X a. Spalvotas tušas, šilkas 
ne mažesnę reikšmę; kartais netgi atrodo, 
kad formalios meditacijos pratimai visai nebūtini čan ir iš jos išsirutuliojusiai dzen tradicijai. 
Neoriginalus ir gamtos kultas, kadangi čan adeptams, kaip ir daoistams, Dievas ir aukščiausia 
vertybe yra paprastumu ir tyrumu dvelkiančios įvairios Gamtos apraiškos. Jie aukština ne tik 
jiems dvasiškai artimų kalnų, miškų, upių, ežerų grožį, tačiau iškelia netgi paprasčiausios žolės, 
pražydusio žiedo, plaštakės svarbą ir skelbia netgi menkiausius gyvius nemažiau vertingomis 
Gamtos grožio ir būties pilnatvės apraiškomis. Todėl ir čan estetikos tradicijos tekstai bei me- 
nininkų kūryba yra persmelkta giliausia pagarba Gamtai. 

Čan estetikos tradicijoje ekscentriškų poelgių išaukštinimas, mąstymo ir pasaulio suvo- 
kimo „atvirumas“, nepasitikėjimas žodžio galia, tylos, neišbaigtumo ir estetinės užuominos 
aukštinimas. Šie principai buvo visapusiškai išplėtoti ir teoriškai pagrįsti klasikinio daoizmo 
korifėjų Laozi ir Zhuangzi veikaluose. Nors nėra originalūs minėti ir daugelis kitų čan bruožų, 
tačiau ypatinga jų sąveika lemia šios tradicijos savitumą. 

Čan ideologijos sklaida kinų kultūros istorijoje neretai skatina kultūros, filosofijos ir 
meno plėtotę. Čan išpažinėjai Kinijoje sukuria gausią iš Indijos kalbų išverstą ir originaliąją 
literatūrą, Įsiliejęs į pagrindinį tradicinės kinų kultūros srautą, čanbudizmas įsivyrauja dau- 
gelyje Kinijos dvasinės kultūros sričių. Čan įtaka stipriausia Tang epochoje - statyta daug 
vienuolynų, suklesti čan filosofija, estetika, įvairios meno formos. Tuomet vis didesnę įtaką 
įgaunanti ir besivaržanti su konfucianizmu bei daoizmu čan filosofija jau gyvuoja kaip vientisa 
pasaulėžiūrinė sistema. Iš pradžių, kaip minėjome, budizmas, įsitvirtindamas Kinijoje, šliejasi 
prie daoizmo, o Tang epochos pabaigoje ir vėliau - prie įvairių neokonfucianizmo pakraipų. 
Kiniško budizmo ideologija, besiplėtojanti čan vienuolynuose, ilgainiui tampa galinga ekono- 
mine ir politine šalies jėga. Šį čan kultūros klestėjimo periodą pristabdo aktyvi antibudistinė 
kampanija, kilusi 843 metais. Po dvejų metų, pagal surašymo duomenis, Kinijoje buvo apie 
265 000 budistų vienuolių. 

Kiti svarbūs čan kultūros atgimimo - intelektinio bei kūrybinio pakilimo - tarpsniai 
buvo Song epochos saulėlydis ir Yuan dinastijos valdymo pradžia bei XVI amžius, kai 
išplinta intelektualų ar vadinamųjų „kultūros žmonių“ sluoksnis, o čan kultūra reiškiasi 
ne tik aiškiai regimomis formomis, tačiau ir atsiribojimo nuo išorinio pasaulio, susikau- 
pimo ir rimties subrandintais kūriniais. Iš čia plaukia čan estetikos ir meno tradicijos 
ypatingas intymumas. 

Atsiribojimo nuo išorinio pasaulio leitmotyvas 


Vienas ryškiausių iš indiško budizmo ir daoizmo filosofijos išplaukiančių čan estetikos lei- 
tmotyvų yra sąmoningas atsiribojimas nuo išorinio pasaulio, bet kokio viešumo leitmotyvas, 
kuris tampa neatsiejama čan tradicijos intelektualo ir menininko pasaulėžiūros dalimi. Atsi- 
ribojimo ir vienatvės motyvai išnyra įvairių civilizacijų kultūros istorijoje, tačiau kalbant apie 
jų skverbimosi galią į estetinės ir meninės kultūros sritis universaliausias jų raiškos formas 
aptinkame būtent Rytų Azijoje išsiskleidusiose daoizmo, čan ir dzen estetikos tradicijose, 
kuriose šie motyvai išryškėja dar senovėje filosofinio daoizmo pradininkų Laozi ir Zhuangzi 
veikaluose. Juose sukuriamas ir konceptualiai pagrindžiamas atsiribojusio nuo pasaulio, didžios 
dvasios ieškančio gamtoje, klajonėse laisvo ir laimingo gyvenimo išminčiaus vaizdinys. Kartu 
su socialinio protesto apraiškų stiprėjimu Sari imperijoje jis pateikiamas kaip siekiamybė bei 
autentiškos asmenybės idealas. 

Atsiribojimas nuo masių, paskendimas vienatvėje, klajonės Gamtos prieglobstyje, suartėjimas 
su ja - suvokiamas kaip posūkis į savo dvasios gelmes ir patikimas tiesos, grožio, būties pilnatvės 
pažinimo kelias. Šis dar daoizmo filosofijoje išaukštintas ir konceptualiai pagrįstas atsiribojimo ir 
introspekcijos leitmotyvas kinų kultūros tradicijoje sutvirtinamas iš Indijos sklidusių budistinių 
idealų, o nuo Tang epochos, kai išplinta čan idėjos, jau tampa neatsiejama kinų intelektualinio ir 
meninio elito pasaulėžiūros dalimi. Taigi tikrasis mąstančio žmogaus ir kūrėjo gyvenimas teka 
slėpiningoje tyloje, o rangai, valdžia, turtai, šlovė yra tik apgaulė, vylius, dūlėjimas, trūnijimas, 
svetimas tikrajai būčiai. Tokias nuostatas patvirtina tarp kinų intelektualų ir menininkų plačiai 
paplitęs posakis: „Tikras kūrėjas ne demonstruoja savęs, o kas taip elgiasi - nėra tikras“. 

Čan tradicijos sekėjai, pirmiausia dailininkai vienuoliai, gyvenę čan vienuolynuose, menkai 
domėdamiesi socialinio gyvenimo šurmuliu, karjeros klausimais, todėl ir mažiau priklausomi 
nuo socialinės reglamentacijos nuostatų, intymų bendravimą su tyliu gamtos pasaulio grožiu 
paverčia pagrindine savo bendravimo su išoriniu pasauliu priemone, Iš čia plaukiantis jų 
kūrybos intymumas, jautrumas grožiui netrukus iš uždaro vienuolynų sistemos pasaulio 
galingai įsiveržia į šalies meninio gyvenimo lauką ir pradžioje šokiruodamas ir stebindamas 
savo siužetų vaizdinių ir idėjų neįprastumu ilgainiui vis stipriau apvaldo Tang, Song ir Yuan 
dinastijų valdymo laikų meninę sąmonę. 

Menas ir gamta čan išpažinėjams yra tos autentiškos būties Hides sritys, kuriose jie ieš- 
ko rimties, nuskaidrėjimo, kūrybinio įkvėpimo. Svarbiausi meninės kūrybos impulsai, anot 
čan teoretikų, glūdi intymiame menininko bendravime su gamta, jos grožiu. Todėl meninės 
kūrybos objektas gali būti pats proziškiausias gyvenimo reiškinys. Paprastumo poetinimas ir 
anksčiau susiformavusių kanoninių motyvų nuvertinimas - neatsiejama čan estetikos savybė, 
Kitaip negu klasikinėje Vakarų estetikoje, kurioje grožis dažniausiai objektyvizuojamas ir tampa 
susvetimėjęs, nutolęs nuo žmogaus, čan estetikoje grožio (kuris tėra antroji dialektinė bjau- 
rumo pusė, neretai įgaunanti grožio funkcijas) suvokimas yra kažkas asmeniška, subjektyvu. 

„Meno kelią“ pasirinkę čan adeptai vienuoliai yra neretai ir didūs peizažo tapybos, kali- 
grafijos, poezijos, sodų kūrimo ir kitų meno sričių žinovai. Gyvenime Gamtos prieglobstyje ir 
kūryboje jie regėjo vienintelę žmogaus būties prasmę. Atsiribojimas ir pasišventimas „meno 
keliui“ kinų kultūros tradicijoje nebuvo joks išskirtinis reiškinys, o įprastas daoistinės, o vėliau 
čan pakraipos mąstytojo, poeto ir dailininko kelias į savosios būties įprasminimą. Šis kelias 

buvo suvokiamas kaip patikimas dvasios „apvalymo“ nuo įvairių apnašų, dvasios tobulėjimo ir 
gelminės gamtos esmės pažinimo būdas. „Buvimas kelyje“, gyvenimo ritmo, aplinkos keitimas, 
netik reiškia ryšių su įprastine aplinka nutraukimą, tačiau naujų išgyvenimų galimybę, gebėjimą 
įsiklausyti į neišsemiamos įvairovės gamtos garsus, pažinimą jautriausių spalvų ir atspalvių. 

Jau Tang dinastijos valdymo laikais pradeda formuotis čan vienuolynų sistema, kurios 
paskiruose centruose, ypač netoli sostinės esančiuose, susiformuoja savitos meninio išsilavi- 
nimo sistemos su mokytojais, bibliotekomis ir visu kūrybai reikalingu inventoriumi, kadangi 
vienuolynuose jau seniai buvo kuriama daugybė šventyklas dekoruojančių budistinių siužetų 
kūrinių. Šiuose centruose telkiasi iškiliausi čan tradicijos vienuoliai ir jiems prijaučiantys neįstoję 
į vienuolių ordinus dailininkai, kurie čan estetinius idealus reiškia ne tapydami budistinių le- 
gendų personažus ir motyvus, tačiau siekia perteikti šio mokymo dvasią, vidinį tiesos ieškojimą. 

Daugelis žymiausių čan estetikos šalininkų, pavyzdžiui, Wang Wėi (701-761), gyvena 
uždarą menininko vienuolio gyvenimą ir reiškiasi kaip filosofai, poetai, dailininkai. Žymiausi 
čan vienuolynai, turintys turtingas bibliotekas, meno kūrinių kolekcijas, garsius mokyto- 
jus, viduramžių Kinijoje tampa svarbiais intelektiniais centrais, savotiškais universitetais, 
pajėgiančiais adeptams suteikti įvairiapusį išsilavinimą. Iš čia kyla čan meno intelektualumas, 
rafinuotas artistiškumas, sintetinis pasaulio suvokimas. 

Song dinastijų valdymo laikais, kai susiformuoja čan vienuolynų sistema, susiklosto ir 
tvirtas „valdininko atsiskyrėlio“, tai yra savitos artistiškos asmenybės, siekiančios suderinti 
tarnavimą valstybei su ištikimybe dvasinei laisvei bei „meno kelio“ ideologijai reikalavimais, 
idealas. Tokios asmenybės buvo traktuojamos kaip „vėtros ir srauto šlovingi žmonės“, kadan- 
gi sugebėdavo net griežtos socialinės hierarchijos sąlygomis išsaugoti atvirumą pasauliui ir 
periodiškai užsisklęsdamos bendraminčių aplinkoje, galėjo skleistis kaip laisvos kūrybingos 
asmenybės. 

Toks idealaus kūrėjo vaizdinys, jo gyvenimo ir kūrybos kelio kaip atsiribojimo nuo vi- 
suomenėje vyraujančių idealų suvokimas atsirado ne iš karto, o nuėjo ilgą kelią nuo fengliu 
šalininkams būdingo „meno kelio“ iki intelektualų „kultūros žmonių“ ideologijos įsigalėjimo. 
Visų jų estetinės nuostatos ir meninės kūrybos principai yra ženklinti atsiribojimo nuo vi- 
suomeninio gyvenimo, vienatvės ir ypatingo intymumo. Čan adeptais buvo daug didžių kinų 
estetikos ir meno žmonių, iš kurių verta išskirti Zong Bing, Tang epochoje gyvenusį Wang Wėi, 
Su Shi, Mi Fu, Li Cheng, Mu Qi, Liang Kai, Ma Yuan, Fan Kuan, Wu Zhen, Wan Meng, Shitao 
ir daugybę kitų tapybos meistrų. 


Čan estetikos principai 


Čan estetika, išsirutuliojusi iš atskirų budizmo krypčių (pirmiausia mahajanos), daoizmo ir 
konfucinės etikos sintezės, daro stiprų poveikį įvairioms meno kryptims. Besiformuodama kaip . 
reakcija į respektabilios konfucinės estetikos sustabarėjimą, dogmatiškumą, ilgainiui ji daro 
įtaką daoizmui ir tęsia jo užmegztą polemiką su konfucianizmu. Iš skirtingų teoretikų veikalų 
ilgainiui išsikristalizuoja bemaž vientisa estetinė teorija, kurioje į vieningą visumą susilieja 
gyvenimas, religinė pasaulėjauta ir meninis tikrovės suvokimas. Čan estetikos šalininkai, nors 
ir perima daug pamatinių daoistinės estetikos principų, tačiau gerokai radikaliau nei daoizmo 
adeptai konfrontuoja su oficialiomis konfucinės pakraipos estetikos ir meno teorijos. Iš šios 
konfrontacijos dažniausiai ir plaukia pamatiniai čan estetikos principai. 

Estetinis labiausiai čan pasaulėžiūrą veikusios daoistinės ir neokonfucinės filosofijos po- 
būdis lemia tai, kad čan įtaka kinų kultūroje stipriausiai pasireiškia estetikos bei meno srityse. 
Skirtingai nei kituose pasaulio regionuose, kur dažniausiai religija tiesiogiai veikia estetines 
teorijas ir meno raidą, kinų kultūros tradicijoje neretai susiduriame su atvirkštiniu procesu: 
pastebimas tradicinių kinų estetinių idealų ir meno poveikis čan budizmo religijai, t. y. este- 
tikos ir aukštą meninį lygį pasiekusių kaligrafijos, tapybos, poezijos bei kitų menų estetiniai 
principai skverbiasi į religinę sąmonę. 

Čan tradicijos literatūroje aptinkame daugybę estetinių fragmentų, skirtų kaligrafijai, 
tapybai, poezijai ir kitiems menams, teiginių apie estetinio pasaulio suvokimo ir meno kūri- 
nių reikšmingumą pagrindinių čan mokymo postulatų perpratimui. Neatsitiktinai A. Soperis 
nurodo, kad budistinėje literatūroje yra nemažai užuominų apie tapybą, kuriose sąmoningai 
slepiami duomenys, kur ir kokioje vietoje sukurti vaizduojamosios dailės kūriniai bei pripa- 
žįstamas vaizduojamosios dailės reikšmingumas budizmo religijai (Soper, 1950, p. 147-151). 

Čan pasaulėžiūrai būdingos panestetizmo idėjos. Netgi žmogaus gyvenimas, kaip Kier- 
kegaardo ir E. Nietzscheės koncepcijoje, prilyginamas menui. Pastarasis čan pasaulėžiūroje 

tampa tobuliausia giluminės pasaulio esmės 
pažinimo forma. Čan estetikos ir tapybos 
šalininkams svarbi ne techninė meno kūrinio 
pusė, o dvasinis kūrėjo asmenybės tobulėji- 
mas, naujų dvasinių briaunų atsiskleidimas, 
kuriam pasitelkiamos įvairiausios čan prak- 
tikos, pradedant gamtos grožio suvokimu, 
tobulumo siekiu konkrečiose meno srityse 
ir baigiant sudėtingiausiais saviugdos ir me- 
ditacijos metodais. 

Čan estetikai ir menui būdinga tam 
tikra pamatinių principų visuma, kuri ją 
skiria nuo kitų estetikos ir meno tradicijų. 
Šie principai kai kuriais pamatiniais bruožais 
yra artimi daoizmo propaguojamiems. Tai 
ir paaiškina, kodėl čan estetiniai ir meniniai 
idealai kinų kultūros tradicijoje ilgai buvo 
suvokiami kaip atskiras radikalesnis daoizmo 
atsišakojimas ir neretai formavosi daoizmo 
priedangoje. Tačiau lyginant su daoizmu 
čan estetikos ir meno tradicijoje nuosekliau 
buvo pabrėžiamas atsiribojimo nuo išorinio 
pasaulio, meditacinių nuostatų ir paprastumo 
poetikos aukštinimo leitmotyvai. Kalbant 
apie pamatinius čan estetikos principus, ti- 
kriausiai verta prisiminti subtilaus šios srities 
žinovo Shinichi Hisamatsu išsakytas mintis NEN 
apie can estetikos atmaing Japonijoje dzen, ММ =< 
kurios puikiai tinka ir Can estetinio fenomeno Liang Kai. Išminčius. XIII a. pr. Spalvotas tušas, šilkas 
specifiškumo, ir pamatinių estetikos ir meno 
principų apibūdinimui. Savo programiniame 
veikale „Dzen ir vaizduojamieji menai“ (1971) Hisamatsu išskiria septynias pagrindines sa- 
vybes, apibūdinančias dzen meno savitumą: asimetriją, paprastumą, asketišką didingumą, 
arba atšiaurų išdidumą, natūralumą, neapčiuopiamą gelmę, arba giliamintį subtilumą, visišką 
neprieraišumą, arba laisvės išaukštinimą, ir rimtį (Hisamatsu, 1971, р. 29). 

Žvelgiant į didžiųjų čan tapybos meistrų kūrinius matome atrodo sunkiai suderinamų 
dalykų ypatingos kompozicijos ekspresijos ir kartu harmonijos jausmus apjungiančius jų 
simetriško komponavimo principus, kurie atveria suvokėjo akims didžiules skirtingų planų 
erdves ir suteikia vaizdinių sistemai išskirtinį emocinį įtaigumą. Čan tradicijos dailė stebina 
vidine rimtimi, sukauptumu paprastumo estetikos aristokratizmu, sugebėjimu pačiuose pa- 
prasčiausiuose gyvenimo ir gamtos reiškiniuose, motyvuose išvysti išaukštintą poeziją. Šis 
paprastumo ir natūralumo kultas čan tradicijos menininkų kūriniuose perauga ir į pabrėž- 
tinai asketiškas, minimalistines meninės išraiškos priemones, kurios menininkui nesuteikia 

galimybės pasislėpti po išoriniais efektais, o reikalauja iš jo maksimalaus sukauptumo ir savo 
kūrybinių galių apnuoginimo. Toks natūralumo svarbos suvokimas yra svetimas primityviam 
instinktyvumui, jis reikalauja gilaus ankstesnių stilių svarbos galimybių, lakoniškumo ir stiliaus 
glaustumo svarbos suvokimo, sintezės galios, sugebėjimo taip meistriškai valdyti meninės iš- 
raiškos priemones, kad jos per paprastą formą kalbėtų apie didžius dalykus ir idėjas, kadangi 
čan tapyba pirmiausia yra „idėjų tapyba“. 

Vienas labiausiai mane žavinčių čan ir su ja artimai susijusių dzen meno tradicijos bruožų 
yra asketiškas didingumas, arba atšiaurus išdidumas, neleidžiantis save gerbiančiam meni- 
ninkui žemintis prieš šio pasaulio stipriuosius ir suteikiantis jų kūrybai ypatingą taurumą, 
autentiškumą, nepriklausomos asmenybės vertės suvokimą. Čan tradicijos meistrai kūriniuose 
sugeba visiškai atsiriboti nuo išorinių dalykų ir pasineria į gelminius juos dominančių reiški- 
nių ir daiktų sluoksnius. Atsiribojimas, čan adeptų įsitikinimu, padeda kūrėjui pajusti laisvės 
džiaugsmingumą ir pasinerti į prie dievų pasaulio priartinančią tylos, dvasinės rimties būseną, 
kuri akumuliuoja kūrybines Visatos potencijas. 

Iš čia plaukia išskirtinė laisvės, atsiribojimo nuo kūrybinius dvasios polėkius ribojančių 
nuostatų sureikšminimo čan tradicijoje svarba. Netgi menkas išorinis postūmis, naujas netikėtas 
požiūris į įprastus dalykus ir reiškinius, čan teoretikų įsitikinimu, gali akimirkos blykstelėjime 
išvaduoti kūrėjo kūrybines galias. Tokioje meninės kūrybos sampratoje sureikšminami įvairūs 
psichotreningo, mokytojo poveikio čan adeptams metodai, kurių tikslas paskatinti sąmonės 
nušvitimo ar nuskaidrėjimo būsenas, kurios skatina gaivališkai skleistis natūralius, iš pasąmonės 
gelmių išplaukiančius, kūrybinės dvasios polėkius. Aukščiausias grožis ir harmonija čia regimi 
ne reguliariuose kanoninėse meninės kūrybos formose, o išorinio išbaigtumo, preciziškumo 
demonstratyviame ignoravime, sąmoningame pusiausvyros pažeidime, deformacijoje, slépi- 
ningus kūrėjo dvasios polėkius perteikiančioje nervingoje trūkinėjančioje linijoje, spontaniškai 
išsiliejančiuose tušo plotuose, taškuose, greitraščio stiliumi užrašytuose tuščioje paveikslo 
erdvėje hieroglifinėmis struktūromis. 

Kanoniškumą neigiantis čan estetinis meninis kanonas kupinas antitradicionalizmo, im- 
provizacijos, emocionalumo, intuityvumo, natūralumo, paradoksų. Nors čan estetinė sistema 
labai skiriasi nuo tradicinių europinių koncepcijų, tačiau tai ne paradoksalių idėjų visuma, o 
greičiau pasaulėžiūra, gyvenimo bei meninio pasaulio suvokimo būdas, kuris tiesiogiai siejamas 
su sąmoningu „Meno kelio“ pasirinkimu ir pasišventimu kūrybai. Pats gyvenimas ir pamatinės 
kūrybinės nuostatos čia formuojamas sudėtingu meditacinės praktikos būdu. Kitaip negu kla- 
sikinis budizmas, siekiantis dvasinės rimties, čan psichologinė treniruotė nukreipta į psichinio 
šoko galią, kai individas tarsi iškrinta iš reiškinių pasaulio poveikio. Jo sąmonę, atsidūrusią 
savotiškoje kritinėje būsenoje, apleidžia įprastiniai vertinimo kriterijai, ir jis pasineria į būties, 
grožio suvokimo gelmes, pasiekia ypatingo aiškumo ir lakumo. Šiame čan mąstymo lygmenyje 
prasideda tikrasis čan budisto gyvenimas, kai tiesa, grožis suvokiami ne racionalaus mąsty- 
mo, о gilaus emocinio transo, išgyvenimo būdu. Pagrindinė bendravimo su išoriniu pasauliu 
priemonė yra išlaisvinta intuicija. 

Giliai persmelkti čan estetinių idealų įtakos didūs kinų tapybos meistrai Shi Ke, Ma Yuan, 
Liang Kai, Mu Gi kaip ir kiti sugebėjo sujungti daoistinį paprastumą su indų budistinės estetikos 
tradicijai būdingu meditaciniu griežtumu ir sukurti dvasingą paprastumą, neprieraišumą prie 
materialių vertybių skiepijantį meną pranokstantį abu šiuos įkvėpimo šaltinius. Vadinasi, čan 

estetikos ir meno tradicijai būdingas paprastumo ir neryškimo svarbios meninėje kūryboje 
iškėlimas. Daoistinis užtaisas čan estetikos tradicijoje yra toks stiprus, kad jo paprastumo ir 
natūralumo svarbos pabrėžimas, susiliejant šioms dviem skirtingų kultūrų estetinėms tradici- 
joms, prisidėjo prie indiškų bruožų užgožimo. „Tiesą sakant, Song tapyba kartais laikoma kinų 
kūrybos genijaus kvintesencija, nepaisant to, kad yra kilusi iš indų vienuolio, Bodhidharmos, 
idėjų prieš kelis amžius. Bet istorinės teisybės pasvėrimas nėra svarbus, lyginant su ryšio tarp 
Song meno ir čanbudizmo nagrinėjimo svarba. Tie tapytojai buvo persmelkti religinėmis 
idėjomis, tačiau ne tokiomis, kokios neseniai pritraukė tiek čan religijos pasekėjų. Rytuose, 
čan per amžius įkvėpdavo menininkus paradoksalioms nihilistinėms tikrovės atspindžiams 
pasitelkiant pačius paprasčiausius kasdienius dalykus. Pavyzdžiui, žvelgiant į du įstabius Song 
epochos paveikslus: Ma Yuan „Peizažas su gluosniu ir tiltu“ bei Liang Kai „Žiemos peizažas“. 
Abu dailininkai pradeda paprastu peizažu ir suteikia savo subjektui spindintį dvasingumą, tuo 
pat metu ypatingai juntama paprastai regima nerealybė. Problema nesiejama su estetiniais tam 
tikrų modernių paveikslų tikslais. Veikiau tuo, kad dabar čan įkvėpia mažiau kūrybos, kai tuo 
tarpu Song laikais sukūrė vieną įspūdingiausių meninės kūrybos reiškinių (plačiąja šio sąvokos 
prasme) kokie tik yra buvę Kinijoje (Di Bona, 1969, p. 280). 

Laozi teiginys apie tiesos išorinį nepatrauklumą yra labai artimas paprastumą ir aske- 
tiškumą sureikšminusiems čan teoretikams, todėl, kalbėdami apie tikro meno kūrimą, jie 
kviečia vengti melagingo gražumo ir priešingai sutelkti savo dėmesį netgi į niūriausias gy- 
venimo apraiškas, nepaisant jų atšiaurumo, nepatrauklumo ir atstumiančio pobūdžio. Kita 
vertus, plėtodami Laozi ir Zhuangzi idėjas, jie aukština ir neišsakymo, estetinės užuominos 
reikšmę. Žodžiai, jų požiūriu, yra vertingi tik tiek, kiek jie padeda priartėti prie giluminės 
daiktų esmės, tiesos ir aukščiausio grožio pažinimo. Todėl netgi keliais vykusiai parinktais 
žodžiais, glaustomis kaligrafinėmis struktūromis ar tapybinėmis dėmėmis menininkas gali 
išreikšti gelminę vaizduojamųjų reiškinių esmę. Svarbiausia - autentiškai perteikti vidinius 
dvasios polėkius, kūrybinę menininko valią išreikšti konkrečios meno rūšies meninės iš- 
raiškos priemonėmis. 

Čan estetinėje tradicijoje ypatingas dėmesys buvo teikiamas kaligrafijai, kuri dėl hierog- 
lifų raštui būdingų savybių pasižymėjo daugybe skirtingų galimybių ir nepaprasta emocinio 
poveikio jėga. Čan meistrų kaligrafijos išsiskiria galinga energetika ir vaizdinių glaustumu. 
Kaligrafija čan tradicijoje itin aktyviai skverbiasi į tapybą — pynasi su tapybiniais vaizdiniais. 
Minimalistiniuose daugelio didžiųjų čan tapybinės tradicijos meistrų tapiniuose kaligrafinės 
struktūros neretai įgauna ne mažiau svarbų vaidmenį nei tapybinis vaizdinys. 

Can estetikoje išryškėję tikrovės suvokimo ir meninės kūrybos principai palaipsniui vis stipriau 
skverbiasi į meno praktiką ir ilgainiui tampa neatsiejama jos dalimi. Peržvelgdami daugybę 
Rytų meno istorijai skirtų netgi iškiliausių meno istorikų veikalų nesunkiai įsitikinsime, kad 
nors formaliai konstatuojama, ypač kalbant apie Tang, Song ir Yuan epochas, iš Indijos plitu- 
sios budistinio meno tradicijos įtaka, tačiau šių dviejų didžiųjų civilizacijų - Kinijos ir Indijos 
estetikos ir meno tradicijos, paprastai laikomos autonomiškomis, neturinčiomis nieko bendro 

tradicijomis. Į šią problemą atkreipia dėmesį Josephas Di Bona, kuris pastebi, kad kinų tapyba, 
kaip ir indų skulptūra, daugelio mokslininkų suvokiamos kaip unikalus kultūrinis produktas, 
kylantis grynai iš savos kultūros ir joje vyraujančių estetinių idealų bei meno stilių. „Netgi ir 
ten, kur šių civilizacijų įtakos labiausiai susilieja, pavyzdžiui, Vakarinės Kinijos budistų olose, 
tendencija yra tokia, kad atskirus elementus iš skirtingų regionų analitikai atskiria. Tačiau 
Song dinastijos (960-1279) tapybos atveju, konkrečiai tušo tapybos, toks atskyrimas yra nej- 
manomas. Šiuo atveju gyvuoja tokia abiejų civilizacijų filosofinės minties ir jausmo sintezė, kad 
sunku atskirti abstrakčius Song meno aspektus tarp regioninių ypatybių. Ir iš tiesų rezultatas 
atspindi kerinčią formą, kuri gali būti vertinama kaip abiejų valstybių kūrybos etalonas. (Di 
Bona, 1969, p. 280-285). Šio teiginio teisingumą mes vaizdžiai parodysime vėliau, kai detaliau 
analizuosime iš Indijos sklidusių įtakas patyrusių didžiųjų Tang, Pietų Song ir Yuan epochų 
čan peizažo tapybos meistrų kūrybą. 

Song epochoje regimas daug organiškesnis nei, pavyzdžiui, Tang dinastijos valdymo 
metu indų ir kinų tapybos estetinių principų suartėjimas ir transformacija veikiant daois- 
tiniams estetiniams idealams čan dailės tradicijoje. Šios įtakos pėdsakai yra akivaizdžiai 
regimi daugelio Song tapybos korifėjų tokių kaip Shi Ke slapyvardis Zizhuan (Xa.), Liang 
Kai, Mu Qi, kurie buvo giliai persmelkti čanbudizmo estetinių idealų ir savo kūriniuose 
susieja daoistinį paprastumą su indų asketiškomis meditacinėmis nuostatomis, kurios kinų 
kultūros dirvoje rafinuotumu pranoksta čan estetiką ir dailę maitinusias indiškas jų kūrybinio 
įkvėpimo versmes. 

Į šį čan pasaulėžiūros sklaidos aspektą aptariamu laikotarpiu atkreipia dėmesį ir Di Bona, 
kuris rašo: „Tie tapytojai buvo persmelkti religinėmis idėjomis, tačiau ne tokiomis, kokios 
ne tokiais senais laikais pritraukė tiek čan kulto pasekėjų. Rytuose čan per amžius įkvėpdavo 
menininkus paradoksiškoms nihilistinės realybės reprezentacijoms per pačius paprasčiausius 
kasdienius dalykus. Pavyzdžiui, žiūrint į du gražius Song paveikslus Ma Yuan „Peizažas su 
gluosniu ir tiltu“ bei Liang Kai „Žiemos peizažas“. Abu menininkai pradeda paprastu peizažu 
ir suteikia savo subjektui spindintį dvasingumą, tuo pat metu ypatingai juntama paprastai 
regima nerealybė. Problema nesiejama su estetiniais tam tikrų modernių paveikslų tikslais. 
Veikiau tuo, kad dabar dzen įkvėpia mažai kūrybos, kai tuo tarpu Song laikais sukūrė vieną 
įspūdingiausių kūrybos genijų (plačiąja prasme) kokie tik yra buvę Kinijoje“ (Di Bona, 1969, 
p. 280-281). 

Čan dailės tradicijoje ieškoma ir surandama kitokia abstraktesnė nei tradicinėje peizažo 
tapyboje dievybės įkūnijimo redukuotame peizažiškume forma, kuri neretai peržengia tradici- 
nio peizažo žanro suformuotos simbolikos ribas. Šis procesas siejasi su radikalia centrinės čan 
mokyme Tuštumos idėjos transformacija peizažo žanre. Čan tapybos meistrai, kurie savo tapi- 
niuose siekia perteikti pirmapradę žmogiškos sąmonės neužpildymo arba, kitais žodžiais tariant, 
Tuštumos idėją, jos vizualinius pavidalus savo meno kūriniuose dažniausiai tapo skirtingai nei 
akademinės peizažo tapybos šalininkai ne šilko ritinėliuose, o rūpestingai paruoštuose jautrių 
neutralių atspalvių popieriaus rūšyse, kuriuose gerai liejosi tušas ir galima išgauti kuo daugiau 
monochrominei tapybai svarbių kontrastingų ir toninių tušo atspalvių, Čan meistrų išskirtinis 
dėmesys šiems medžiaginiams ir su jais glaudžiai susijusiems techniniams monochrominės 
tapybos aspektams yra paaiškinamas jų dėmesiu emocionalumui, kuris meditacinėse kūrybos 
formose sustiprina kūrybos ir meno kūrinių suvokimo procese įvairių sąmonės ir pasąmonės 

mechanizmų aktyvumą. Iš čia plaukia čan adepty įsitikinimas, kad aukščiausioje meditacinés 
kūrybos fazėje nebelieka nei meninininko, nei suvokėjo, o viešpatauja tik iš fenomenalaus pa- 
saulio suvokimo įtakos lygmens išsiveržusi eksfenomenali sąmonė, suvokusi savo pirmapradį 
tuštumą artimą Budhhos giliausiai prigimčiai ir kartu tuščios sąmonės atvirumą pasaulyje 
besiskleidžiančioms tiesos, grožio ir harmonijos formoms. 

Kita vertus, čan tapytojai, remdamiesi Tuštumos kaip pasaulio ir gamtos reiškinių pagrin- 
dą sudarančios pamatinės čan filosofijos idėja, daug nuveikia savo estetinės pasaulio vizijos 
perteikimui keisdami daugybę ankstesnės peizažo tapybos principų. Tuštumos iškėlimas į savo 
pasaulio ir gamtos vizijos centrą formuoja nemažai naujų senų peizažo tapybos kompozicinių, 
perspektyvinių ir techninių principų permąstymo ir jų panaudojimo naujai „atviro“ čan peizažo 
koncepcijai. Joje peizažo vaizdinės sistemos konstravimo išeities tašku tampa paveikslo kom- 
pozicijoje vyraujanti tuščia erdvė ir ją supančios į dematerializavimą linkstančios tuščia erdvę 
supančios gamtos formos. Šias čan tapybinės estetikos slinktis detaliau aptarsime atskirame 
skyrelyje, skirtame vieno iškiliausių čan dailės tradicijos meistrų Mu Gi kūrybai. 

Ir galiausiai čan estetikoje, kaip ir daoizme, ne itin svarbu, palyginti su introspekcija, gilintis 
į vaizduojamojo objekto esmę, stebėti natūrą. Meditacija čia tampa vidine kūrybinio proceso 
išraiška. Dėl išskirtinio dėmesio meditacijai, sąmonės koncentracijai čan tradicijos menas yra 
kondensuotas, ekspresyvus, labai intensyvus savo emocinio poveikio jėga. Song teoretikas Wu 
Ke teigė, kad eilių rašymas yra panašus į čan mokymui būdingą kontempliaciją. Abiem atve- 
jais tai siejasi su sąmonės nušvitimu. Meninės kūrybos akto ir čan artimumas matyti iš dviejų 
pagrindinių aspektų: pirmiausia meninės kūrybos procesas suartinamas su čan meditacijos 
aktu, kita vertus, pats meno kūrinio suvokimo procesas prilyginamas sąmonės nuskaidrėji- 
mo būsenai. Pastarąją mintį nuolatos kartoja daugelis garsių čan tradicijos poveikį patyrusių 
menininkų - čan nušvitimas yra traktuojamas ne tik kaip būtina menininko kūrybos proceso 
dalis, tačiau ir kaip meninio įkvėpimo analogas. 

Čan menininkas, norėdamas perteikti daikto ar reiškinio esmę, niekada jo neaprašinėja, 
o stengiasi atpalaiduoti savo sąmonės srautą, natūralią minčių ir vaizdinių sklaidą, visiškai 
pasikliaudamas savo meninės intencijos spontaniškumu. Čan dailė pasižymi subtilia tonų 
gradacija, erdvės bekraštybės, jautriausių sielos vibracijų perteikimu. Lakoniškomis san- 
tūriomis meninės išraiškos priemonėmis, dažniausiai paprastu tušu, menininkai perteikia 
sukrečiančius gilumu ir vidiniu dramatizmu dvasios praregėjimus. Tai, kaip teisingai pažymi 
subtilusis čan žinovas E. Chengas, „dvasios būsenos“ (ėtat dūme) perteikimo estetika, kuri 
atsiranda ilgai mąstant, medituojant (Cheng, 1980, p. 18). Kūrybos procesas tarsi pasidalija į 
dvi nelygias dalis: pirmoji (svarbiausia) siejasi su meditacija, sumanymo brendimu, antroji - su 
įgyvendinimu, ji visiškai spontaniška, daugiau techninė, trumpalaikė. Čan mene nepaprastai 
vertinamas menininko sielos vidinio ritmo sąskambis su jį supančio pasaulio, gamtos reiškinių 
ritmu, kurį jis mėgina perteikti meno kūriniu. Šis sąskambis išreiškiamas grafiniu paveikslų 
linijų ritmu, emocionaliai aktyvių neužpildytų erdvių, pauzių, netikėtų asimetriškų sugreti- 
nimų potekste. Muzikalios ritminės paveikslų struktūros, erdvių poetika padeda suvokėjui 
numanyti komunikacinius būdus, atveriančius sudėtingo čan peizažinės tapybos ir poezijos 
simbolių paslaptis. Labai reikšmingas menininko sąlytis su būties vientisumu, nuolatiniais 
metų laikų pokyčiais tenka tylai, pauzei, užuominai, padedančioms perteikti giliąsias mintis 
iš sąmonės į sąmonę. 

Skelbdama pasaulio bekraštybės ir žmo- 
gaus asmenybės principinio neišsakomumo 
idėjas, čan estetika teoriškai įtvirtina non finito 
principą. Čan estetinės tradicijos veikiamas 
menas pasižymi filosofine potekste. Racionalia 
logiška kalba ar tiesmukai tikrovę atspindinčiu 
piešiniu, anot čan teoretikų, galima perteikti 
tik išorinius aprašomuosius būties aspektus, о 
tikras menininkas, siekiantis perteikti daiktų 
esmę, turi skverbtis į kitą, sunkiai surandamą 
kūrybos sritį, kuri yra už loginės mąstysenos 
ribų ir geriausiai gali būti išreikšta tik subtilios 
užuominos, neišsakymo forma, kuri ne supap- 
rastina tikrovę, o palieka ją gyvą, atvirą suvokti 
ir interpretuoti. 

Neatsitiktinai IX a. kinų meno istorikas 
Zhang Yuanyuan, kalbėdamas apie dviejų 
tapybos koriféjy - Zhang Sengyou ir Wu Da- 
ozi - kūrybą, sako, kad jų „žavesys skleidžiasi 
: : gebéjime vos viena dviem linijomis apčiuopti 

Juran. Budistinė lūšnelė, skirta keliautojų poilsiui _ vaizdinio esmę. Jie palikdami [tuščios] erdvės 

pric šaltinio. X a. paskleisdavo [tušo] dėmes ir linijas, ir kartais 

galima pastebėti, kad [jų linijos] kai kur pra- 

leistos. [Jų kūriniuose] išbaigta idėja perteikiama neišbaigtu potėpiu“ (Rytai- Vakarai: Kompa- 

ratyvistinės studijos I, 2002, p. 415-416). Estetinės užuominos principą ne tik tapyboje, tačiau 

ir poezijoje plačiai taikė čan adeptas garsus Tang epochos kaligrafas, tapytojas ir poetas Wang 

Wéi, kuris pauzę arba minties nutraukimą, neišsakymą loginėje temos plėtotėje traktavo kaip 
itin įspūdingą emocinio poveikio priemonę. 

Neišsakytoje mintyje, estetinėje užuominoje, neužpildytoje erdvėje, tuštumoje čan šali- 
ninkai regi visų pasaulyje vykstančių reiškinių ištakas, tai, nuo ko viskas turi prasidėti. Už- 
baigtumą laikydami nesuderinamu su amžinu būties judėjimu, jie neigia viską, kas statiška, 
išbaigta, tame matydami dvasios ir minties ribotumo pavojų. Vadinasi, čan estetikai būdingas 
simetrijos, pusiausvyros, tiesmuko pasikartojimo vengimas. Asimetriškas komponavimas, 
aktyvus estetinės užuominos išryškinimas čan estetikoje laikomi gero skonio požymiais. Čan 
tradicijos menininkai suvokėjui primena, kad už regimybės ribų slypi giluminė neišreiškiama 
esmė, prie kurios suvokimo galima tik priartėti. Jie siekia įtraukti suvokėją į patį kūrybos procesą, 
padėti jam atkurti tai, kas mąstoma, jaučiama, tačiau neparodyta. 

Taigi dvasingas menas, čan adeptų įsitikinimu, išsiskiria principiniu neišbaigtumu, kuris 
meno kūrinio suvokimą daro nepaprastai individualų, daugiabalsį. Šis non finito, neužbaigtu- 
mo, estetinės užuominos, neišsakymo principas yra vienas būdingiausių čan dailės bruožų. Kiti 
pagrindiniai stilistiniai bruožai - rimtis, natūralumas, stiliaus glaustumas, atsisakymas formos ra- 
finuotumo, artimas ryšys su poezija, kaligrafija, asimetrijos pomėgis, drastiška potėpio maniera, blan- 
kios spalvinės dėmės, dramatiškos, neretai trūkinėjančios linijos išraiškingumas ir virtuoziškumas. 

Can peizažo tapybos tradicijoje ypatingas dėmesys kreipiamas į slėpiningos tylos poeti- 
kos, jautriausių nuotaikų atspalvių perteikimą. Nuotaika čia suvokiama kaip intensyvesnis ir 
universalesnis su gelminiais pasaulėjautos sluoksniais susijęs išgyvenimas, kuris ilgiau skleidžia- 
si laike ir yra galingesnis estetinio poveikio suvokėjui instrumentas nei emocija. Iš čia plaukia 
peizažo estetikos šalininkams būdingas įsitikinimas, kad tobulo peizažo dvasia yra neatsiejama 
nuo stabilių ilgalaikių nuotaikų, vidinės rimties, tylos, meditacijos. Todėl palinkusi vienišo 
žvejo figūra mažoje valtelėje snieguotame ežere Ma Yuan paveiksle „Vienišas Žvejas žiemos 
ežere“ (XII a. pab. ХШ a. pr.) geriau vienatvės ir būties tragizmo nuotaikas perteikia nei ilgi 
detalūs literatūriniai aprašinėjimai. Tame ir slypi paslaptinga genealios tapybinės į nuotaikos 
universalumo išryškinimą nukreiptos metaforos galia, kuri atveria kūrėjui ir suvokėjui visai 
kitus būties ir žmogų supančios gamtos lygmenis. 

Čan tradicijos menininkas net sudėtingas idėjas siekia perteikti lakoniškai, atsiribodamas 
nuo išorinio blizgesio, formų turtingumo paprasčiausiomis ir minimaliausiomis menininkui 
prieinamomis meninės išraiškos priemonėmis. Paprasčiausiuose objektuose, medžiagose, jų 
faktūrose įžvelgiamas natūralumo ir ypatingos estetinės vertės grožis. Šio menamo paprastu- 
me išryškinime regimas sudėtingiausias menininko uždavinys, kadangi kūrybos procese jis 
neturi galimybės maskuotis išoriniais dalykais, o privalo apnuoginti tikrąją savo talento jėgą. 
Kitas charakteringas čan meno bruožas simetrijos taisyklingų, išbaigtų, sustingusių formų 
vengimas ir asimetrijos aukštinimas, kurį čan menininkai sieja su simetriškumą neigiančio- 
mis netaisyklingomis gamtos formomis. Jų įsitikinimu, simetriją kausto erdvę, spontaniškos 
kreivos natūralioje gamtoje regimos medžių šakų, upelių vingiavimo ir kitos linijos atspindi 
simetriškumą paneigiantį gamtos formų ir procesų dinamiškumą, atveria naujas erdves kūry- 
biškumui, nuolatiniam menininko buvimui „kelyje“, jo kaitai, atsinaujinimui, judėjimui į priekį 
įsisavinant naujas nepažįstamas gamtos pasaulio (kadangi Gamta yra čan tradicijoje-didžiausias 
mokytojas) ir kūrybos sritis. Galiausiai čan meno tradicijoje siekiama išsivaduoti nuo bet kokių 
išorinių kanonų, normų, aukštinamas asmeninis kūrėjo santykis su savo kūrybos objektu ir 
paties kūrybinio akto laisvumas ir spontaniškumas. 

Tačiau didžių meninių aukštumų pasiekusi čan peizažo tapybos tradicija, skirtingai nei 
Japonijoje iš čan išsirutuliojusi dzen, savo tėvynėje Kinijoje nesusilaukia entuziastingos mece- 
natų paramos ir deramo pripažinimo. Daugelis konfucinės etikos paveiktų imperatorių rūmų 
Tapybos akademijos narių ją suvokia kaip perdėm ekscentrišką, šokiruojančią nejprastumu, 
ezoterinę kryptį, kuri klibina tradicinės estetikos pamatus. Tačiau čan peizažo tapyba savo 
galingu emocinio poveikio sugestyvumu, įstabia harmonija ir estetinio poveikio galia „pra- 
siveržė“ į gyvenamos aplinkos interjerus. Kaligrafiškų įrašų, susidedančių iš šimto ir daugiau 
hieroglifų, ir jų skleidžiamos poetinės minties, jausmų įsiveržimas į vaizdinę paveikslo struktūrą 
sustiprina emocinę kūrinio atmosferą. 

Vadinasi, čan estetika yra indiškas ištakas turinti ir kinų kultūros dirvoje prigijusi estetikos 
ir meno kryptis. Įvairiose jos pakraipose išryškėja reakcija į konfucinį tradicionalizmą, respek- 
tabilumą, intelektualumą, knyginę išmintį, ritualus ir įvairius išorinės reglamentacijos principus. 
Paveikta daoistinių Zhuangzi idėjų ir budistinių tiesos ir grožio pažinimo metodų, čan estetika 
tęsia daoizmo užmegztą polemiką su konfuciniais tiesos ir grožio pažinimo būdais, kurie 
remiasi kanoniškomis nuostatomis ir teze apie pirmapradį išsilavinusio išminčiaus žinojimą. 
Šiai teorijai čan adeptai priešpriešina principinį autoritetų, kanono svarbos neigimą, aktyvios 

kūrybinės žmogaus sąmonės prigimties teoriją, iškelia laisvos kūrybiškos improvizacijos ir 
netikėto sąmonės nušvitimo svarbą. Šios „antikanoniškos“ čan estetikos nuostatos ilgainiui 
kanonizuojamos ir virsta taisyklių visuma čan estetikos traktatuose ir meno praktikoje. Taigi 
neigdami ankstesnes kanonų nuostatas, čan estetikos šalininkai išsaugoja jas kitu transformuotu 
antikanonišku pavidalu. 

Dailėtyrinės istoriografijos savitumas 


Lyginant su kitų civilizacinių pasaulių dailėtyrine istoriografija (suprantama kaip pagalbinė menotyros 
disciplina, tyrinėjanti dailės istorijos raidą), kinų skiriasi kai kuriais specifiniais bruožais. Pirmiausia 
joje didesnis dėmesys yra skiriamas etinei problematikai, tradicijų aukštinimui, įvairioms klasifika- 
cinėms sistemoms, pamatinių kategorijų, dailės motyvų aiškinimui ir peizažo tapybos problematikai. 
Kita vertus, kinų dailėtyros istoriografijoje tradiciškai susitelkiama į konkretaus dailininko geneolo- 
gijos, jį supančios aplinkos, tradicijos, mokyklos, įvairių egzotiškų biografinių faktų, konkrečių meno 
kūrinių ar jų grupių aprašinėjimą. Čia faktai ne visada atskiriami nuo jų literatūrinės interpretacijos, 
plačiai naudojamos sąvokos perimtos iš konfucinės, daoistinės, čan filosofijos veikalų, citatos iš klasiki- 
nių kanoninių tekstų, patarlių, menininkų aplinkoje skrajojančių vaizdingų frazių. Todėl dailės istorijos 
istoriografijos tekstai neretai įgauna vaizdingų istorinių įvykių prisodrintų meno kūrinių pavidalą. 
Kita vertus, kinų dailėtyrinė istoriografija glaudžiai siejasi su įspūdingomis šios šalies istorio- 
grafijos tradicijomis, ypač su unikaliais II-I a. pr. Kr. savo apimtimi Sima Qian „Istorijos užrašais“ 
(Shiji), kurie šimtmečiais buvo vienu pamatinių klasikinio humanitarinio išsilavinimo pagrindu. 
Ankstyvuosiuose istoriniuose tekstuose ir ypač Sima Qian istoriografijoje daug dėmesio skiriama 
pamatinių sąvokų prasmių aiškinimui, kuriamos klasifikacinės schemos, paprastas pasakojimas 
susipina su monologais ir dialogais, įvedamas gyvų diskusijų žanras. Tvirtas šaknis suleidžia me- 
ninio pavidalo istoriniai pasakojimai apie konkrečius herojus, svarbiausius jų gyvenimo įvykius 
derinant su publicistika. Šio teksto poveikis poezijos ir vaizduojamosios dailės istoriografijai buvo 
milžiniškas. Šios minčių dėstymo formos iš istorijos istoriografijos natūraliai pereina ir į poezijos 
bei dailės istoriografiją. Pirmiausia suklestėjo poezijos istoriografija, kurioje išskirtinę svarbą 
aprašinėjant kinų poezijos istoriją įgavo literatūrinis stilius ir metaforinis mąstymas. 
Dailėtyrinių istoriografinių tekstų atsiradimas tapo aktualiu tik tuomet, kai jau buvo sukurta 
galinga kaligrafijos bei tapybos tradicija ir iškilo būtinybė ją konceptualiai kritiškai apmąstyti. Šis 
procesas Kinijoje išryškėja plintant humanistinei neokonfucianizmo estetikai, kai IX a. sukuriami 
svarbiausi istoriniai chronologiniai traktatai: Zhu Jingxuan „Užrašai apie žymiausius Tang dinastijos 
valdymo periodo tapytojus“, Zhang Yanyuan „Užrašai apie geriausius įvairių epochų menininkus“. 
Užsimezgusią istoriografinę tradiciją įtvirtina XI a. pasirodę du reikšmingi Mi Fu kaligrafijos ir tapy- 
bos istorijai skirti traktatai „Tapybos istorija“, , Kaligrafijos istorija“ bei Guo Ruoxu traktatas „Užrašai 
apie tai, ką regéjau ir girdėjau apie tapybą“, kuriuose pateikiamos skirtingos meno raidos vizijos, 
įvedamos savitos meno istorijos klasifikacijos sistemos. Šių autorių veikalai ne tik atveria naują meno 
teorijos ir meno istorijos tradiciją kinų kultūroje, tačiau ir dėl autorių kaip meno ekspertų autoriteto 
turi didžiulį poveikį vėlesnės estetinės minties ir meno teorijos raidai. Istoriografinių dailės traktatų 
populiarėjimo pirmoji banga išryškėja Tang epochos pabaigoje ir Song pradžioje, kai kinų intelek- 
tualai ir menininkai, išgyvenę sudėtingus socialinius sukrėtimus, tarsi sugrįžta prie nacionalinių 
dailės tradicijų ir siekia jas išsaugoti, sisteminti svetimšalių nomadų kultūros spaudimo sąlygomis. 


Zhu Jingxuan Tang dinastijos laikų tapybos istorija 


Minėtas Zhu Jingxuan (apie 813-879) apie 840 m. parašo pirmą reikšmingą vaizduojamosios 
dailės istoriografinį veikalą „Žymieji Tang laikų piešiniai“ (Tangchao minghua lu). Jame aprašant 

aptariamo tarpsnio dailininkų kūrybą pasitelkiama daugybė žaismingų legendomis apipinty ' 
istorijų, kurios tarsi pabrėžia vieno ar kito konkretaus dailininko kūrybos bruožų išskirtinumą, 
jo kūrybos socialinę ar estetinę svarbą. Apie minėto traktato autorių išliko nedaug duomenų, 
žinoma, kad jis buvo kilęs iš svarbaus kultūros centro Sudžou, neeilinio talento dėka iškilo 
imperatorių rūmų aplinkoje ir sėkmingai išlaikęs egzaminus tapo Hanlin akademijos nariu. 
Traktatą atveria glausta autoriaus pratarmė, kurioje jis prisistato, atskleidžia veikalo keliamus 
uždavinius, kritiškai atsiliepia apie neišlikusius panašios pakraipos savo pirmtakų tekstus. Juose, 
šio istoriografo požiūriu, tik paviršutiniškai atsiribojama dailininkų pavardžių išvardijimu, 
tačiau nutylimi jų kūrinių privalumai, trūkumai, nieko nesakoma apie jų meninį lygį. Panašios 
pakraipos aprašomuosius veikalus Zhu Jingxuan vertina kaip niekinius, kadangi iš jų nieko 
vertingo skaitytojas negali pasisemti. Kalbėdamas apie asmenines programines nuostatas, jis 
prisipažįsta, kad nuolankiai gerbia tapybą ir visur ieško išlikusių kūrinių. „Apie tai, ką man 
nepavyko išvysti, nekalbėsiu, tačiau tai, ką regėjau pats, išdėstau užrašuose. Pasakoju apie viską 
iš esmės nebijodamas, kad mane pavadins nevykėliu“ (Zhu Jingxuan, 1989, p. 227). 

Veikalas pirmiausia yra svarbus todėl, kad šis reto įžvalgumo autorius turi galimybę tie- 
siogiai stebėti ir pasakoti apie jo akyse besiskleidžiančius socialinio gyvenimo, meno raidos 
procesus, konkrečius menininkus. Kita vertus, traktate aiškiai regimos autoriaus programinės 
estetinės nuostatos, tie vertybiniai kriterijai, kuriais remdamasis Zhu Jingxuan klasifikuoja 
dailininkus ar jų grupes. Ir galiausiai jame galima surasti daug vertingų duomenų apie Tang 
dinastijos valdymo laikų estetinius idealus, dailininko vietą socialinių santykių struktūroje, 
jo funkcijas kultūriniame gyvenime, santykius su valdovais ir mecenatais. Dailininkai, jo įsi- 
tikinimu, labiausiai vertina žmonių vaizdavimą, paukščių ir žvėrių, toliau kalnų ir vandenų, 
dar toliau bokštų ir rūmų perteikimą. Kadangi žmonės ir gyvūnai gali judėti, todėl šio judesių 
įvairovės išplitusios iki begalybės įtaigus perteikimas meno kūrinyje, jo įsitikinimu, iš dailininko 
reikalauja ypatingo dvasios sutelktumo ir nelengvo praktinio įgyvendinimo. 

Zhu Jingxuan traktate aptariami 126 dailininkai, dalį kurių autorius asmeniškai pažinojo, 
todėl jo pateikiami istoriografiniai duomenys yra tikslūs ir patikimi. Aptariamos istoriografinės 
koncepcijos esmė - Tang epochos dailininkų kokybinės klasifikacinės nuostatos ir tapytojo 
rango bei jo sukurtų kūrinių estetinės vertės nustatymo kriterijai. Analizuodamas Tang dinas- 
tijos valdymo laikų tapybos raidą jis pirmiausia išskiria tris pagrindines kokybiškai skirtingo 
talento lygio dailininkų grupes: 1) „dieviškuosius“, arba „įkvėptus“ (shen), kupinus dvasinių 
polėkių ir magiškos poveikio suvokėjams galios, 2) įstabius (miao) ir 3) įgudusių arba talentingų 
(neng) dailininkų, tarp kurių išskiria dar tris smulkesnius pogrupius - aukščiausių, vidutinių 
ir žinomų. Kiekvienai iš trijų pagrindinių dailininkų kategorijų detalesniam apibūdinimui jis 
traktate pašvenčia atskirus skyrius, kuriuose dažniausiai glaustai, pasitelkdamas kokią nors 
jau legenda tapusią istoriją, pateikia charakteringus dailininkų asmenybių ar rečiau jų sukurtų 
dailės kūrinių stiliaus bruožus. 

Tačiau, be minėtų trijų pagrindinių dailininkų kategorijų, yra ir tokie, kurie nepaklūs- 
ta nustatytos trinarės klasifikacinės sistemos taisyklėms, jokiems suvarZymams, todėl Zhu 
Jingxuan, siekdamas adekvačiai įvertinti jų tobulumo laipsnį, įveda dar vieną aukščiausią 
4) dailininkų nevaržomų jokiais apribojimais (yi) kategoriją, kuri nepaklusta įprastiniams es- 
tetiniams vertinimo kriterijams. Tai nesukaustyti ir išsivadavę iš bet kokių apribojimų ar dogmų 
dailininkai, kurie jo sistemoje, o vėliau ir kitų autorių veikaluose iš tikrųjų užima aukščiausią 

vietą menininkų hierarchijoje, taip pat daoizmo ir čan estetikos tradicijų šalininkams tampa 
tikro menininko etalonu. 

Kalbėdamas apie „nesukaustytus“ dailininkus Zhu Jingxuan išskiria spalvingomis legen- 
domis apipintą dailininką, vadinamą Wang-tušo vardu, beje, niekas nežino nei tikrojo jo vardo, 
nei kilmės. Jis daug tapo kalnų su įvairiais medžiais ir upių vaizdus, garsėja kaip nepriklausomo 
charakterio nenuorama, linkęs į piktnaudžiavimą vynu. „Tapydamas peizažus, - rašo Zhu 
Jingxuan, - jis taip meistriškai ištaškydavo tušą, todėl žmonės jį ir pavadino Wang-tušu. Jis 
daug metų praleido klajodamas tarp upių ir ežerų pietuose ir nuolatos tapė kalnus ir vandenis. 
Savo prigimtimi buvo gaivališkas ir mėgo gerti vyną. Kai atsirasdavo kūrybinis įkvėpimas jis 
pirmiausia apkvaisdavo nuo alkoholio, o vėliau pasinerdavo į kūrybą taškydamas tušą, juok- 
damasis ir dainuodamas“ (Zhu Jingxuan, 1997, p. 228). Vadinasi, šis spontaniško menininko 
tipas primena savo savybėmis neodaoizmo adeptus ir fengliu estetikos šalininkus. Zhu Jingxuan 
vaizdingai aprašinėja jo spontaniškos tapymo manieros laisvumą, teptuko valdymo meistriš- 
kumą, sugebėjimą kūriniuose išgauti subtiliausius atspalvius. Kitas šiai kategorijai priskiriamas 
dailininkas yra Zhang Zhihe, kurį vadina „ūkų ir bangų žmogumi“, kadangi jis mėgsta ežere 
gaudyti žuvį ir kuria jstabius poezijos įkvėptus peizažus. 

Zhu Jingxuan taip pat aukštai vertina Wu Daozi talentą, teigdamas, kad jau nuo vaikystės 
atsiskleidę šio našlaičio neeiliniai sugebėjimai jaunystėje jam padeda pažinti tapybos paslap- 
tis. „Savo dievišku talentu Wu Daozi, — rašo jis, - buvo nuostabiu žmogumi, kuris niekuo 
nenusileido Gu Kaizhi ir Lu Tanwei. Po Jų reikia patalpinti Zhou Fang. Visi kiti 124 žmonės 
paskirstyti pagal kategorijas priklauso nuo konkretaus tapytojo meistriškumo lygio, nepaisant 
jo tarnybinio rango ar išsilavinimo lygio“ (Zhu Jingxuan, 1997, p. 229). Zhu Jingxuan pateikia 
kelias legendas, iliustruojančias nepriklausomą Wu Daozi charakterį ir unikalų talentą. Viena 
jų pasakoja apie šio dailininko atsisakymą atlikti įtakingo generolo pelningo šventyklos dekora- 
vimo užsakymo, kol jis nesušoks šokio su kardu, kita – apie imperatoriaus Minghuan įsakymą 
dailininkui sukurti jam vienos sužavėjusios savo grožiu upės slėnio vaizdus. Kai dailininkas 
grįžo, imperatorius paprašė jį parodyti sukurtus eskizus. Į ką dailininkas atsakė, kad „jų ne- 


340 


Zhang Yanyuan kinų tapybos istorijos vizija 


atvežė, tačiau išsaugojo savo atmintyje“ ir tuoj pat per vieną dieną sukūrė įspūdingo dydžio 
erdves aprėpiantį horizontalų peizažo ritinėlį. 

Kitas dailininkas ir poetas, kuriam daug dėmesio skiria šis meno istorikas, yra rafinuoto 
elgesio menininkas Zhang Zao, kuris reiškiasi peizažo tapybos srityje ir garsėja ne tik savo 
literatūriniu talentu, tačiau ir puikiu skirtingų stilių įvaldymu. Anot traktato autoriaus, jis pušų 
vaizdavimo srityje meistriškumu lenkia visus praeities ir dabarties dailininkus. „Jo peizažai buvo 
nutapyti taip, kad juose ir prieškalnės, ir slėniai žavėjo didingu grožiu, o nedidelėje paveikslo 
erdvėje atsiverdavo nauji toliai. Akmenys jo paveiksluose buvo tokiais ištemptais, kad atrody- 
davo - štai-štai apvirs, o nutapytos versmės tarsi garsiu triukšmu verždavosi iš žemės gelmių. 
Pirmas planas jo paveiksluose taip išsiskirdavo tarsi žiūrovas susidurdavo su neįveikiamomis 
kliūtimis, o paskutinysis planas pasiekdavo dangaus kraštą. Daugelį jo sukurtų paveikslų sau- 
go tapybos mylėtojai“ (Zhu Jingxuan, 1997, p. 227). Zhu Jingxuan daug gražių žodžių skiria 
šio tapytojo meistriškumo aprašinėjimui perteikiant laisvus minčių polėkius, jo sugebėjimui 
užpildyti savo paveikslus gyvybės dvasia. 

Šiame Zhu Jingxuan traktate išryškėję istorinės biografinės analizės principai, dėmesys 
svarbesnių aprašomų menininkų charakteringesniems kūrybinės biografijos faktams, meninės 
kūrybos proceso, meninio stiliaus, atlikimo technikos ypatumams suteikia galingą postūmį 
tolesnei kinų dailės istoriografijos raidai ir kloja tvirtus teorinius ir metodologinius pamatus 
kitiems „užrašų“ žanro istoriografiniams veikalams. 


Zhang Yanyuan kinų tapybos istorijos vizija 


Ryškiausia ankstyvojo tarpsnio didingoje kinų meno istorikų plejadoje figūra yra Zhang 
Yanyuan (apie 815-877), kilęs iš turtingos rafinuotos kultūros aristokratų šeimos, kurioje buvo 
kultivuojama kaligrafija, tapyba, poezija ir literatūra. Ši šeima didžiuojasi unikalia kaligrafijos 
ir tapybos kūrinių kolekcija, kuri, anot Zhang Yanyuan ir kitų autorių, savo mastais ir verte 
konkuruoja su imperatoriškąja. Nuo vaikystės augęs meno kūrinių aplinkoje Zhang Yanyuan 
turi išskirtines galimybes savo meninių interesų sklaidai ir natūraliam kinų dailės istorijos 
raidos peripetijų tyrinėjimams. Ilgainiui tęsdamas šeimos tradicijas jis tampa aistringu dailės 
kūrinių kolekcininku ir pripažintu ekspertu. 

Einant aukštas pareigas imperatorių rūmuose Zhang Yanyuan atsiveria naujos galimy- 
bės naudotis dailės istorijos šaltiniais ir tiesiogiai bendrauti su iškiliausiais praeities meistrų 
kūriniais, esančiais imperatorių rūmų ir kitų aristokratų kolekcijose. Mokslininkas užmezga 
ryšius su žinomais imperijos kolekcininkais ir daugeliu iškilių savo meto kaligrafų ir tapytojų. 
Jo pasaulėžiūra formuojasi neokonfucianistinio universalizmo, meno kulto ir renesansinio 
individualizmo poveikyje. Aukštindamas kūrybingos asmenybės atsiribojimo nuo išorinio 
socialinio gyvenimo svarbą, Zhang Yanyuan derina konfucianizmo, daoizmo ir čan estetikos 
principus. Skirtingai nuo Wang Wéi, gvildenančio tradicines peizažo tapybos estetikos proble- 
mas, iš Tao Yunyuan, istorinio chronologinio traktato „Užrašai apie garsiausius įvairių epochų 
menininkus“ (Lidai Minghua ji, 847) pasisemiame daug žinių apie neišlikusius praeities esteti- 
nius veikalus bei menininkus. Traktatas yra vienas svarbiausių kinų meno istorijos ir teorijos 
tekstų, kuriame aprėpiama didžiulė kinų meno istorijos panorama beveik iki IX a. vidurio, kai 

buvo užbaigtas teksto rankraštis. Jame organiškai jungiasi teorinis ir istorinis analizės aspektas. 
Tekstą sudaro 10 skyrių, pirmuose trijuose vyrauja teorinės problemos, o likusiuose septyniuose 
aptarinėjama kinų tapybos istorijos raida nuo seniausių laikų iki autoriaus gyvenimo metų. 
Visa kinų tapybos istorija čia skyla į tris kokybiškai skirtingas raidos fazes paprastą, daugiau 
detalizuotą ir jau įgavusią beveik išbaigtą pavidalą. 

Trys pirmieji traktato skyriai aprėpia įvairių estetinių problemų lauką, kuris ribojasi ir su 
etiniais bei auklėjamaisiais kūrybos aspektais; čia analizuojamos ir aktualios to meto tapybos 
teorinės problemos. Ypatingą dėmesį autorius kreipia į meninės kūrybos tikslą, kūrybos esmę 
ir jam svarbiausio tapybos meno teikiamą poveikį žmogaus dvasiniam tobulėjimui. „Šiandien 
tapyba pasitarnauja žmonių tobulėjimui, padeda etiniuose santykiuose, ji prasiskverbia visur, 
keičia dvasią, išryškina slėpiningiausius, vos pastebimus dalykus, ji gimininga savo verte 
šešiems menams, joje atsispindi metų laikų kaita. Ji atsirado natūraliai, o ne paveikta kieno 
nors žodžių ir veiksmų“ (Zhang Yanyuan, 1975, p. 335). Veikale taip pat susiduriame su menų 
sistemos, tapybos prigimties, jos savitumo, pagrindinių savybių, pagrindinių tapybos dėsnių 
tyrinėjimo problemomis. Tekste itin detaliai aptarinėjama tapybos vieta visuomenės gyvenime, 
jos socialinės funkcijos, apibrėžiami pagrindiniai dailininko kompetencijos kriterijai, santykis 
su gamta, tradicija, profesinių žinių perdavimo mechanizmai. Daug dėmesio skiriama grynai 
techninėms tapytojo kūrybinio potencialo subtilybėms, darbo priemonių arsenalui, piešinio, 
linijos, spalvos, potėpio klojimo ypatumams ir kitiems meninės išraiškos instrumentams. 

Tačiau aptariamas traktatas kinų meno istorijos tyrinėtojams yra vertingas istoriografiniu 
požiūriu, kadangi jame chronologiškai pateikiami duomenys apie, autoriaus požiūriu, svar- 
biausius net 372 aptariamo laikotarpio asmenybes. Glaustas dailininkų biografijų aptarimas, 
jų kūrinių vertinimas sudaro pagrindinę analizuojamo veikalo dalį. Autorius gvildena tapybos 
genezės klausimus, įvairius tapybos pakilimą ir nuosmukį lemiančius veiksnius, sąsajas su 
etinėmis ir religinėmis vertybėmis, išskiria pagrindines kryptis, mokyklas, gvildena iškiliau- 
sių dailininkų kūrybinius laimėjimus, aiškinasi skirtumus tarp įvairių epochų dailininkų, jų 
pagrindinių kūrybinių nuostatų. „Senovės dailininkai kartais palikdavo nuošalyje formos (išo- 
rinės) panašumą ir labiausiai vertino struktūrą ir esmę. Jie ieškojo giliausios tapybos esmės už 
išorinio panašumo ribų. Tokius klausimus sudėtinga aptarinėti su nepakankamai išsilavinusiais 
žmonėmis. Šiuolaikinėje tapyboje, net jei perteikiamas formalus išorinis panašumas, harmonija 
ir sudvasinimas visai neatsiranda“ (Zhang Yanyuan, 1975, p. 338). Vadinasi, traktato autorius 
čia nedviprasmiškai yra didžių praeities tapybos tradicijų šalininkas. 

Zhang Yanyuan taip pat aiškinasi ryšius su kitų tautų, ypač indų dailės tradicijomis, deta- 
liai aptarinėja vertingiausias meno kūrinių kolekcijas, neužmiršdamas ir savo šeimos rinkinių. 
Traktate pateikiama daug svarbių duomenų apie kūrinius ir kolekcijų rinkinius buvusius dvie- 
juose Tang imperijos sostinėse Čangjane ir Lojange. Tekstas parašytas praslinkus vos metams 
po aršios antibudistinės reakcijos ir oficialaus jo pasmerkimo, kurį lydi daugybės budistinių 
šventyklų, įvairių monumentaliosios dailės, sienų tapybos kūrinių sunaikinimas. Tuomet iš 
daugybės budistinės architektūros ansamblių ir šventyklų minėtose sostinėse išlieka tik po 
dvi šventyklas, mažiau nukenčia atokiau buvę čan vienuolynai. Kadangi Zhang Yanyuan šeima 
simpatizavo čan ir finansiškai kaip mecenatai rėmė čan ansamblių statybą, jis skausmingai 
išgyvena šios reakcijos padarinius, todėl traktate daug dėmesio skiria šio nukentėjusio čan 
meninės kultūros paveldo aprašymui. 

Zhang Yanyuan taip pat ne tik pateikia pirmąją kinų tapybos periodizacijos schemą, bet 
ir gan tiksliai apibūdina specifinius atskirų jos raidos pakopų pagrindinius stiliaus bruožus. 
Jis pirmasis konceptualiai paaiškina bendrą rašto, tapybos ir kaligrafijos kilmę, teigdamas jų 
vieningą pagrindą ir ryšį su archajinėmis maginėmis praktikomis bei senovės rašto funkcijo- 
mis. Tapybos kilmę mokslininkas sieja su pirmapradžiais hieroglifų rašto principais, parodo 
tapybos ir amato skirtumus. Jo manymu, senovėje „kaligrafija ir tapyba nebuvo atskiriamos. 
Pirmykščiai hieroglifų vaizdiniai jau buvo sukurti, tačiau jie buvo gana paprasti, nes juose 
dar nebuvo įkūnyta idėja. Vėliau gimė kaligrafija. Kadangi raštuose dar neišryškėjo vaizdinai 
(daiktai), iškilo būtinybė tapyti. Joje įsikūnijo dangaus, žemės ir protingų žmonių idėja“ (Zhang 
Yanyuan, 1975, p. 336). 

Vėliau tapyba, praturtinusi savo meninės išraiškos priemones, tampa autentiškų būties 
vientisumo pažinimo instrumentu. Gvildendamas tapybos genezės problemas Zhang Yanyuan 
atkreipia dėmesį Vakarų tapybos tradicijoje dažnai nepagrįstai ignoruojamą maginę tapybos 
funkciją, kuri yra svarbi kinų tapybos sampratoje. Ji teigia, kad tapybos pradžia turėjo maginį 
atspalvį, o tapytojai buvo dalinai ir magais, kurie savo talentą pajungdavo maginiams tikslams, 
sugebėjo iššaukti susijaudinimą, drebulį, karštį, veikti net gamtos procesus iššaukiant lietų, 
rūkus, spalvingus debesis ir pan. Savo traktate jis aprašinėja tokią įtaigią ir gražią uolą, kuri 
atrodo gimdo debesis. 

Zhang Yanyuan išskiria keturis pagrindinius tapybos istorijos laikotarpius: tolimą seno- 
vę, vidurio senovę, netolimą praeitį ir dabarties laikus. Kiekvieno iš šių istorinių laikotarpių 
apibūdinimui jis pateikia aiškiai ir konceptualiai suformuluotas charakteristikas. „Tolimos 
senovės tapyba, - aiškina jis, - naudojo labai paprastas meninės išraiškos priemones, ji nesie- 
kė įprasminti įmantrių idėjų, bet pasižymėjo klasikiniu formų grakštumu ir dailumu. Tokia 
buvo Gu Kaizhi ir Lu Tangwei mokyklų tapyba. Vėlesnė - Zhang Zixian ir Han Feizi mokyklų 
tapyba - buvo įmantri, pompastiška, efektinga ir tiksli. Netolimos praeities tapyba pasižymi 
chaotiškumu ir beprasmiškumu“ (Zhang Yanyuan, p. 338). Kas gi Zhang Yanyuan nepatinka 
netolimos praeities ir jo amžininkų kūriniuose? Į šį klausimą jis netiesiogiai atsako kalbėda- 
mas apie senuosius meistrus, kurie, atsisakydami išorinio formos panašumo, dėmesį sutelkia 
į gilumines vaizduojamųjų objektų struktūras, siekia atskleisti esmę, slypinčią už išorinio 
panašumo ribų. „Vaizduojant daiktus, būtinas formalus panašumas, tačiau jis turi adekvačiai 
perteikti struktūrą ir esmę. Struktūra, esmė ir formalus panašumas - visi jie slypi sumanyme 
ir sąlygojami teptuko valdymo technikos. Todėl tarp tapančiųjų paveikslus daug puikių kali- 
grafijos meistrų“ (Zhang Yanyuan, p. 338). 

Priešpriešindamas savo laikotarpio dailę, kurioje „teptukas ir tušas susimaišo su dulkėmis 
ir purvu“, ir didžiųjų praeities meistrų dvasios polėkiu, tradicionalizmo ideologas Zhang Ya- 
nyuan aukština senosios tapybos tobulumą, senųjų meistrų atsidavimą menui, jų atsiribojimą 
nuo paviršutinio santykio su tikrove. Kalbėdamas apie tikruosius menininkus, jis laikosi elitinių 
pažiūrų, pabrėžia „aukštą kilmę ir dvasingumą“. Apie kūrybos subtilybes, anot mąstytojo, sun- 
ku kalbėti su neišsilavinusiais ir grožiui nejautriais žmonėmis. Svarbiausiais tikro menininko 
bruožais jis skelbia subtilų grožio jausmą, dvasinį imlumą, sugebėjimą perteikti vidinį gamtos 
alsavimą, menininko nuotaikų atspalvius. Jis taip pat aukština non finito principą, kaip ypatingo 
išraiškingumo ir estetinio suvokimo įvairovės prielaidą. Šio mąstytojo poveikis vėlesnei kinų 
vaizduojamosios dailės istoriografijos raidai buvo milžiniškas. 

Guo Ruoxu žvilgsnis į meno istoriją 


XI a. antroje pusėje pasirodo vienas svarbiausių apibendrinančių Šiaurės Song epochos esteti- 
nės minties ir vaizduojamosios dailės raidą veikalų Guo Ruoxu (aktyvi veikla apie 1070-1080) 
traktatas „Užrašai apie tai, ką regėjau ir girdėjau apie tapybą“ (Tuhua Jianwenzhi, 1074), kuriame 
plėtojamos minėto Zhang Yanyuan veikalo idėjos. Traktato autorius - imperatoriaus Zhenzong 
žmonos giminaitis, kilęs iš įtakingų aristokratų giminės. Veikalą sudaro šešios dalys; tekstas 
prasideda teorinių estetikos problemų aptarimu, vėliau pereinama prie techninių, kritinių, ir 
galiausiai, įvairių dailininkų intelektualinės ir kūrybinės biografijos problemų aptarimo nuo 
Tang dinastijos valdymo pabaigos iki 1074 metų. Dvi paskutinės traktato dalys yra skirtos 
svarbiems liudijimams apie aptariamos epochos dailininkų gyvenimą. 

Guo Ruoxu traktatas yra vertingas keliais aspektais: pirmiausia jame aptinkame plačiausią, 
iš mums žinomų anksčiau gyvavusios kinų dailės istorijos panoramą, antra vertus, randame 
daugybę vertingų duomenų apie aptariamo laikotarpio žymiausių dailininkų gyvenimą, kūrybą 
ir kūrinius. Šiame veikale atspindi Šiaurės Song dinastijos valdymo metų estetinis skonis, jame 
daug taiklių pastebėjimų apie pagrindinius to meto dailės raidos procesus; čia ryškėja kinų 
meno kritikos užuomazgos, apmąstymai apie įgimtą menininko kūrybinio potencialo elementą 
gi yun, kuris yra artimas vakarietiškai genialumo sampratai. 

Gausios citatos iš klasikinių tekstų ir subtilūs meno kūrinių vertinimai liudija apie klasi- 
kinį Guo Ruoxu išsilavinimą ir išlavintą estetinį skonį. Jo pasaulėžiūroje atsispindi daug Song 
epochoje vyravusios neokonfucinės ideologijos bruožų, kadangi tekste susipina konfucinės, 
daoistinės ir čan idėjos. Traktato pratarmėje autorius rašo: „Būna, susitinku draugą, suran- 
du žinomus paveikslus ir pradedu kartu su juo apie juos samprotauti, lyginti jų privalumus 
remiantis senovės raštais [...] Aš mėgstu kartu su garsiais mūsų laikų meistrais samprotauti, 
aiškintis stiliaus ypatumus ir dėsnius (tapybos), pasineriant į jų subtilybes. Geriausia iš to, ką 
regėjau, apie ką girdėjau, įtraukiau į savo tiesos kupinus užrašus“ (Guo Ruoxu, 1978, p. 14). 
Savo traktatą jis pradeda apmąstymais apie tapybos meno tikslus, uždavinius ir jo vaidmenį 
visuomenės gyvenime, auklėjimo poveikį žmonėms ir emocinio poveikio asmenybei galią, 
sugebėjimą taurinti kitų mintis ir poelgius. 

Kalbėdamas apie tradicijos svarbą, auklėjamąjį tapybos meno poveikį, ištikimybę huma- 
nistiniams idealams, kilnumą kaip neatsiejamą tikro menininko dvasios bruožą Guo Ruoxu 
reiškiasi kaip konfucianizmo išpažinėjas, tačiau jo dėmesiui persikėlus prie kūrybos problemų, 
tekste išnyra daoistiniai motyvai, o aptarinėjant slėpiningos gamtos esmės pažinimo proble- 
mas galima aptikti ir čanbudistinius motyvus. Guo Ruoxu akivaizdžiai orientuojasi į praeities 
meno ir jo teorinio apmąstymo tradicijas. Neatsitiktinai antrasis jo traktato skyrelis turi di- 
džios simbolinės prasmės kupiną pavadinimą „Praeities pamokos“, kuris prasideda apeliacija 
į „Permainų knygą“ ir jos citata, turinčia pabrėžti meno kūrinių vaizdavimo panašumo svarbą. 
„Kai (aš) tyrinėju praeities išminčių apmąstymus apie tapybą, tuomet (regiu), kad anksčiau jie 
labiausiai vertino panašumą, о ne tik įkvėpimą ir sudvasinimą, struktūros pagrindą sudaro - 
kontūras, audinys ir apranga, priekinė ir tolesnė dalis, visa tai taip pat yra sudėtinga“ (Guo 
Ruoxu, 1978, p. 14). 

Jis meną traktuoja kaip glaudų ryšį su objektyvaus istorinio proceso atspindėjimu. Iš čia 
plaukia Guo Ruoxu apeliacija į didžius praeities dailininkus, kurie vaizdavo dėmesio vertus ir 

išmintingus žmones bei pamokomus praeities įvykius. Tikrame mene, jo įsitikinimu, atsispindi 
praeities įvykių istorija, kultūros pakilimo, nuosmukio, suiručių pėdsakai. Aptardamas vienuose 
rūmuose išlikusius imperatoriaus ištikimų ir atsidavusių pavaldinių portretus Guo Ruoxu kaip 
tipiškas konfucianizmo ideologas pastebi, kad „šiame mene išliko pėdsakai slėpiningų (laikų) 
reikalų jau į nebūtį nuslinkusių dinastijų, ir skleidžia jis neblėstančią didybę ir spindesį“ (Guo 
Ruoxu, 1978, p.19). Nors cituotas fragmentas liudija apie konfucianistinės estetikos šalininkams 
būdingą gilią pagarbą senovei, praeities meno tradicijoms, tačiau Guo Ruoxu nėra ortodoksinio 
konfucianizmo šalininkas, kuris besąlygiškai pripažįsta tik neginčijamą praeities dailės autori- 
tetą ir vertę. Vertindamas jis išlieka jautrus ir įžvalgus. Tai patvirtina jo teiginys: „šiuolaikinis 
menas kartais nusileidžia senovės, tačiau kartais ir jį pralenkia“ (Guo Ruoxu, 1978, p. 37). 

Traktate aptinkame svarbias mintis apie menininką, jo kūrybinį potencialą ir meninės 
kūrybos proceso dėsningumus. Guo Ruoxu, kalbėdamas apie išskirtinio talento tapytojus, 
pirmiausia kreipiasi į intelektualus ir vienuolius, kuriems būdingas įvairiapusis išsilavinimas. 
Tačiau kartu teoretikas paaiškina, kad norint sėkmingai reikštis mene, vien žinių ir išsilavinimo 
nepakanka, kadangi tikram tapytojui būtinas šešių pamatinių tapybos principų įvaldymas. 
Iš jų svarbiausiu jis skelbia pirmąjį vadinamąjį „sielos sąskambio“ arba „dvasinio rezonanso“ 
principą, kurį aiškina kaip slėpiningą įgimtą menininko sugebėjimą, kurio neįmanoma nei 
išmokti, nei nukopijuoti. Taigi šio principo interpretacijoje Guo Ruoxu estetikoje ryškėja 
genialumo teorijos užuomazgos. 

Į šį jo estetikos aspektą atkreipia dėmesį Hidemichi Tanaka ir pastebi, kad „Guo Ruoxu, 
norėdamas paversti pirmojo Xie He išskirtam „dvasios rezonanso“ (qi yun sheng dong) principui 
suteikti universalesnę prasmę, ją „padaryti truputį abstraktesnę ir labiau konceptualizuotą, gi 
yun pavadino genialumu. Viename savo veikale jis aiškina, kad „joks mokytojas negali išmokyti 
gi yun, nes jis kyla iš mokinio charakterio“. Iš šešiuose tapybos vertinimo kanonuose minimų 
dalykų negalima išmokti tik vieno gi yun sheng dong. Jis gaunamas iš prigimties ir niekur 
daugiau“ (Tanaka, 2002, p. 46). Remdamasis elitinėmis nuostatomis jis didžių meistrų įgimto 
genialumo sąvoką sieja su jų kilniu charakteriu ir kilnia dvasine prigimtimi. 

Tapybos galią Guo Ruoxu regi kilnaus dailininko sugebėjime vaizdžiai perteikti sudė- 
tingiausių gyvenimo įvykių įvairovę, kas jo akimis žvelgiant nepajégu nei literatūrai, nei vaiz- 
dingumo stokojančiai kaligrafijai. Kalbėdamas apie tapybos ir kaligrafijos santykius jis ne tik 
suartina šias vaizduojamosios dailės sritis, tačiau ir pasitelkia Han epochos artimo daoizmui 
mąstytojo Yang Zhu mintį: „Kalba yra širdies balsas; kaligrafija yra širdies piešinys; pagal balso 
skambesį ir piešinio formą galima atskirti kilnius ir prastus žmones“ (Guo Ruoxu, 1978, p. 29). 

Traktate aptiksime daugybę panašaus pobūdžio kinų tapybos traktatams būdingų detalių 
praktinių rekomendacijų kaip dailininkui reikia vaizduoti vieną ar kitą mus supančio pasaulio 
objektą. Tačiau Guo Ruoxu nepasitenkina vien techninio pobūdžio rekomendacijomis, o prabyla 
apie būtinybę tikram dailininkui gilintis į vaizduojamųjų reiškinių esmę, perteikti po jų išoriniu 
apvalkalu slypinčią vidinę dvasią. „Neabejotinai, daugeliu atveju stilius, jėga ir sudvasinta har- 
monija priklauso nuo paties žmogaus. Tačiau negalima nestudijuoti skirtingų esmių. Tas, kuris 
tapo figūras ir objektus, privalo atskirti dvasinį vargšo ir turtingo pavidalą, aprangą ir galvos 
apdangalus skirtingų dinastijų valdymo laikų. Vaizduojant budistų vienuolius, veidai turi būti 
teisingumo pavyzdžiu ir rodyti norą padėti žmonėms, imperatorių ir kunigaikščių vaizdiniuose 
reikia parodyti jų taurumą ir išmintį, panašią kaip saulės ir dangaus, vaizduojant svetimšalius 

reikia perteikti jy susižavėjimo jausmus klestėjimo (Paskliautės), pagarbą ir nuolankumą“ (Guo 
Ruoxu, 1978, p. 23). Šie žodžiai atskleidžia, kad Guo Ruoxu reiškiasi tiesiog kaip pavyzdinis 
ortodoksinio konfucianizmo adeptas. 

„Neabejotina, kad daugeliu atvejų, stilius jėga ir sudvasinta tapybos harmonija priklauso 
nuo žmogaus“ (Guo Ruoxu, 1978, p. 23). Plėtodamas Zhu Jingxuan mintis apie skirtingo talento 
lygmens dailininkų kategorijos: 1) „dieviškieji“ (shen), kupini dvasinių polėkių ir magiškos 
poveikio suvokėjams galios, 2) įstabūs (miao) ir 3) įgudę, patyrę (neng) jis gvildendamas 
peizažo tapybos raidą pastebi, kad „tarp dailininkų peizažo meistrų tik Li Cheng iš Inciu, 
Guan Tong iš Čanjano ir Fan Kuan iš Huajuanio suvokė „įstabumą“ ir pasiekė „dieviškumo“ 
lygmenį, nušvitimo pakylėjimu peržengė visas kategorijas. Nors ir anksčiau buvo iš kartos į 
kartą perduodantys vertus dalykus, tokie kaip Wang Wėi, Li Sixun ir Jing Hao, tačiau ar galima 
juos statyti į vieną greta?“ (Guo Ruoxu, 1978, р. 33-34). 

Geriausiai dailininkais Guo Ruoxu laiko tuos, kuriuose alsuoja sunkiai apčiuopiama ir 
aprašymui nepasiduodančia kūrybinė aistra kuri yra įgimta ir jos negali sukurti ir ištobulinti 
jokie netgi patys geriausi dailės mokytojai. Kita vertus, patys reikšmingiausi kūriniai yra 
dažniausiai įvairiapusį išsilavinimą turinčių ir aukštos dvasinės kultūros dailininkų, kurių 
kūrybinis įkvėpimas skleidžiasi visiškai natūraliai iš širdies gelmių ir nuolatos yra praturtina- 
mas jų išsilavinimo teikiamos patirties, įžvalgumo. Tie dailininkai, kurie daug dėmesio skyrė 
dvasinių vertybių kultivavimui, skverbėsi į reiškinių esmę, jo požiūriu, visada kūryboje pasiekia 
reikšmingesnių rezultatų nei eiliniai žmonės. Iš čia plaukia Guo Ruoxu elitiškumas, atsainus 
požiūris į paprastus neturinčius intelektualinės kultūros ir dvasinio užtaiso menininkus, kurie 
jo akimis žvelgiant, kūriniuose tegali perteikti vien išorinį daiktų ir reiškinių pavidalą, o ne 
jų gelminę dvasią. 

Guo Ruoxu veikalo poveikis buvo didžiulis ir ilgalaikis. Tačiau sistemingas ir kokybiškai 
naujas detalesnis praeities estetinės minties ir meno istorijos tyrinėjimas išryškėja vėliau, ypač 
XVII ir XVIII a., kada pasirodo daugiau specializuotų šio žanro traktatų. Juose nuosekliai 
plėtojamos visų trijų ankstyvųjų mūsų aptartų kinų vaizduojamosios dailės istoriografijos 
atstovų idėjos. 

Menotyrinės estetikos tapsmas 


Kinijos estetinės minties ir meno pakilimą feodalinių santykių įsigalėjimo epochoje, atitinkan- 
čioje viduramžius Vakarų Europoje, sąlygoja daug skirtingų veiksnių: kultūrinio ir meninio 
gyvenimo intensyvėjimas, turtingos ankstesnės meninės kultūros tradicijos, aukštas kaligra- 
fijos, poezijos ir muzikos lygis, atsiradimas svarbių feodalinių kultūros centrų provincijoje, 
aktyvus skverbimasis į kultūrą talentingų kitų socialinių sluoksnių išsilavinusių žmonių, taip 
pat vienuolynų kultūros su savita estetinio ir lavinimo sistema iškilimas. 

Tušo tapybos šalininkų kelias į šio meno svarbos teorinį pagrindimą buvo ilgas ir sudėtin- 
gas, kadangi jos iškilimą ilgai stabdo estetinių tapybos objektų nustelbimas utilitariniais. Svarus 
indėlis tapybos teorijoje priklauso daugeliui žinomų kinų filosofų, tapytojų, kaligrafų, poetų, 
rašytojų ir kitų meno sričių atstovų, kurie paliko vertingų traktatų, esė, fragmentų, kuriuose 
išsakė savo požiūrį į tapybos meną, svarbiausias jo problemas. Pirmąsias fragmentiškas tapybos 
teorijos užuomazgas aptinkame Han epochos poetiniuose tekstuose, pavyzdžiui, poeto Wang 
Yanshou eilėse, kur, remdamasis konfucinės estetikos principais, jis svarsto lygindamas su 
poezija apie tapybos paskirtį ir funkcijas. Kitas įtakingas Trijų karalysčių epochos intelektu- 
alas imperatoriškos giminės atstovas Cao Zhi (192-232) teoriškai grindžia praktinę tapybos 
vertę, konfucinės estetikos poveikyje siedamas ją su tarnavimu imperatoriui, valstybės tiks- 
lams, pavaldinių priesakų aukštinimu. Dar viena svarbi ankstyvoji teorinių tapybos aspektų 
apmąstymo figūra yra III a. gyvenęs Liu An, kuris prabyla apie tapybos kalbos ypatumus ir 
jos vertinimo kriterijus, iš kurių svarbiausiais skelbia harmoningos paveikslo sudėtinių dalių 
sąveikos aspektus. 

Naujas tušo tapybos teorijos raidos tarpsnis skleidžiasi per neodaoistinių estetinių 
idealų įtaką formuojantis „vėtros ir srauto“ (fengliu) bei ankstyvosios peizažo tapybos 
teoretikų Wang Xizhi, Zong Bing ir Wang Wėi idėjoms. Jų koncepcijose ryškėja estetinė 
tapybos funkcija ir vertė, kadangi aptariamu laikotarpiu daugiau visuomenėje pradedamas 
vertinti tapybos kūrinių originalumas, jų techninio atlikimo ir meninės išraiškos priemo- 
nių meistriškumas, stiliaus grynumas, grožis, rafinuotumas. Šias vertybines nuostatas ir 
estetinio vertinimo kriterijus teoriškai pagrindžia vėlesni Tang ir Song dinastijų valdymo 
laikų tapybos teoretikai, kurie ir iškelia tušo tapybą iki kitiems menams nepasiekiamų 
aukštumų. Tačiau ankstyvajame tapybinės estetikos ir meno raidos etape didžiausia poveikį 
tapybos teorinių nuostatų formavimuisi turi atgimstančios daoistinės meno filosofijos idėjos 
nauju neodaoizmo pavidalu. 

Tušo tapybos kaip savitos meno rūšies aukštinimo leitmotyvai ryškėja ankstyvųjų 
neodaoizmo estetinių idėjų paveiktų peizažo tapybos meistrų Zong Bing (375-444) ir Wang 
Wei (415-443) veikaluose, o V-VI a. juos toliau savo traktatuose plėtoja Zhong Rong (468-518), 
Shen Yue (441-513) Xiao Tong (501-531), Juose neodaoizmo estetinės idėjos susipina su vis 
didesnę įtaką įgaunančiomis čanbudistinėmis, kurios taip pat yra persmelktos Gamtos grožio 
ir harmonijos aukštinimo idėjomis. „Nuo senovės laikų, - rašo Di Bona, - filosofinės daoiz- 
mo doktrinos mokė neabejoti aplinkos, gamtos procesais. „Būk kaip medis“, toks buvo Laozi 
patarimas; judėk su jėga, kuri tau yra tinkama ir aug natūraliai. Tokia yra gyvenimo prasmė. 
Tai skyrėsi nuo nihilistinės „Didžiosios Tuštumos“ budistų doktrinos. Daoizmo šalininkai 
tikėjo tiesiogiai suvokiama gamta ir joje siekė įžvelgti gyvenimo tiesas. Jie regėjo gamtą kaip 

visumą, tam tikrą pilnatvę. Ir reikšminga, kad šios tiesioginės patirties išraiška buvo estetinė. 
Tapytojas galėjo panardinti save gamtoje ir pranykti viską apimančiame kontinuume tarp savęs 
ir savo kūrybos objekto. Jis nesugalvojo aukštų ir išraižytų Jangdze upės baseino kalvų, ar žemai 
kabančių Šantungo provincijos pušų kaip tinkamų motyvų savo paveikslams; veikiau, neilgai 
užtrunkančiu, tačiau giliu savo įžvalgumu stebėtojo žvilgsniu jis stengiasi ištirpti ir susilieti 
su supančia aplinka. Visa išmintis, kurią šie menininkai sukaupė, yra jų asmeninės poetinės 
patirtys, iškylančios iš tiesioginio sąlyčio su gamtos ir Visatos procesais“ (Di Bona, 1969, 
p. 280). Taigi daoistinei ir su ja susijusioms neodaoizmo ir čan estetinėms teorijoms būdingas 
gamtos grožį ir harmoniją aukštinančio peizažo žanro sureikšminimas, kuris tiesiogiai siejasi 
su estetinei sąmonei artimu požiūriu į Gamtą, kaip aukščiausios dievybės, atspindinčios Visatos 
procesų harmoniją, įsikūnijimą. 

Todėl skirtingai nuo Vakarų, kur peizažo žanras atsiranda vėlai (kadangi Europoje nuo 
antikos iki Naujųjų amžių gamta pajungiama žmogaus vaizdiniui), Kinijoje peizažo žanras 
ir peizažo tapybos estetikos principai formuojasi jau IV a. ir jo įtaka sparčiai auga. Nedaug 
nusižengiant tiesai galima teigti, kad būtent peizažo žanras, suklestėjęs poezijoje ir tapyboje 
geriausiai atspindi aptariamos epochos išsilavinusių žmonių pasaulėjautą ir pamatines pasaulio 
sandaros suvokimo kategorijas. Peizažas - tai tarsi mažytė simbolinė būties Dao (kelio) dalis, 
sujungianti Visatos begalybės idėją. 

Norint teisingai suvokti kinų peizažo tapybos esmę, būtina aiškintis specifinius jos bruožus 
ir pagrindinius peizažo tapybos estetikos principus. Tikslus peizažo pavadinimas shan shui 
(„kalnai“ ir „vandenys“) perteikia senų kinų kosmogoninių sistemų turinį, kur kalnai, iškil- 
dami virš žemės ir stiebdamiesi į padangę, išreiškia giligjg gyvenimo prasmę, о žemės paviršių 
vagojantys vandenys dar stipriau pabrėžia žmogų supančios gamtos nedalumą, jos sudėtinių 
dalių vidinį sąryšį. Kitaip nei europietiškuose peizažuose (prisiminkime garsius flamandų, 
prancūzų, italų peizažo meistrus), kuriuose visur pastebimi žmogaus įsibrovimo į gamtos 
stichiją pėdsakai (malūnai, kanalai, namai, pilys, bažnyčių siluetai), kinų peizažuose regime 
pirmapradės gamtos vaizdus, natūralią kalnų, tarpeklių, upių ir medžių harmoniją. „Kinų 
menininkas buvo mistikas tik tiek, kiek jis ieškojo harmonijos su Visata ir mėgino bendrauti 
su visais jį supančio pasaulio reiškiniais. Jau pats vaizduojamojo objekto pasirinkimas suteik- 
davo daiktams naują prasmę, kadangi buvo manoma, kad visi būties aspektai siejasi su Dao 
paslaptingąja esme, Mums akmuo - negyvas daiktas, o kinui jis kupinas gyvybės“ (Rowley, 
1989, p. 12). Šis kinų menininkams būdingas panteistinis gamtos sudvasinimas siejasi su senų 
archetipinių mitologinių įvaizdžių atgaivinimu, padedančiu menininkui priartėti prie Visatos 
giluminio ritmo Dao esmės. 

Kinų peizažo tapybos meistrai niekada nepervertino tikrovės pamėgdžiojimo reikšmės. 
Jų vaizdinių sistema turi metaforinę prasmę, išplaukia iš menininko atminties, siekiančios 
panaudoti „artefakto“ teikiamas galimybes. Dailininkai, kurdami peizažą, tapo ne realią, o 
idealią tikrovę. Kinų peizažo tapybos estetika - tai prisiminimų, М. Vandier-Nicolas žodžiais 
tariant, „dvigubos atminties“ estetika. Norint nutapyti ir įprasminti paveiksle pušį, anot kinų 
menininkų, pirmiausia reikia užmiršti konkrečią pušį, įsijausti ir „išvysti“ vienoje iš jų api- 
bendrintą daugelio pušų „idėją“. 

Vakarų peizažo tapyboje pagrindinis dėmesys kreipiamas į piešinį, nes meninio vaizdi- 
nio atitikimas tikrovei čia laikomas svarbiausiu ir beveik galutiniu tikrojo meno tikslu. Šiam 

tikslui įgyvendinti buvo sukurta tapymo aliejiniais dažais technologija, suteikianti idealią 
galimybę tiksliai perteikti vaizduojamųjų objektų daiktiškumą ir spalvų turtingumą. Kinų 
peizažo tapyboje piešinys ir tapymo procesas glaudžiai susipina. Čia siekiama ne perteikti 
išorinio pasaulio tikroviškumą (kadangi Rytuose daug anksčiau ir aštriau suvokiamas meno 
autonomiskumas tikrovės atžvilgiu), o išryškinti vidinę vaizduojamojo reiškinio dvasią, in- 
tymų menininko santykį зи vaizduojamuoju reiškiniu. Todėl kinai, sąmoningai atsisakydami, 
jų manymu, „išorinių“ tapybos atributų, siekia savąjį pasaulio regėjimą, kūrybinės dvasios 
polėkį išreikšti minimaliomis meninės išraiškos priemonėmis. Čia slypi Kinijoje ir Japonijoje 
populiaraus teiginio „iš visų meninės išraiškos priemonių aukščiausias yra paprastas tušas“ 


šaknys. 


„Vėtros ir srauto“ (fengliu) estetika 


Trijų karalysčių ir Vakarų Jin (265-316) valdymo epocha bei po jos sekęs Šešių karalysčių ir 
Rytų Jin (304-439) valdymo laikotarpis istoriografijoje dažniausiai traktuojami kaip ankstyvųjų 
viduramžių epocha ir svarbus pereinamasis tarpsnis nuo Senovės Kinijoje viešpatavusių kultū- 
ros ir meno formų prie visapusiškai išplėtotų dvasinės ir materialinės kultūros formų, būdingų 
Tang dinastijos valdymo epochai. Tai asmenybės kūrybinę laisvę aukštinančios ir persmelktos 
gamtos grožio aukštinimo kultu neodaoizmo estetikos klestėjimo metas. 

Vienas reikšmingiausių šios valdymo laikų neodaoistinės estetikos sąjūdžių yra fengliu 
(fenliu, „vėtros ir srauto“). Jo iškilimui įtakos turi trijų ankstyvųjų viduramžių genijų - ka- 
ligrafo Wang Xizhi (303-361), tapytojo Gu Kaizhi (apie 345-406) ir poeto Tao Yuanming 
(365-427) estetinės pažiūros ir kūrybos principai. „Vėtros ir srauto“ estetinių principų 
įsigalėjimą tiesiogiai paskatina vientisos neodaoistinės estetinės teorijos formavimasis ir 
bręstanti autentiško „meno kelio“, kuriam galima paskirti visą gyvenimą, idėja. Fengliu es- 
tetinė teorija skleidžiasi klasikinio daoizmo nubrėžtų idealų erdvėje. Jos šalininkai perima 
ir savitai išplėtoja daugelį Laozi ir Zhuangzi veikaluose išdėstytų kūrybos stilių aukštinančių 
mokymų bei estetinių idėjų. 

Tęsdami klasikinio daoizmo estetines tradicijas, Wang Xizhi, Gu Kaizhi, Tao Yuanming 
ir jų šalininkai atsiriboja nuo išorinių gyvenimo ir kūrybos formų, įteisina artistiškai mąs- 
tančios, nepriklausomos nuo socialinių konvencijų menininko asmenybės idealą. Iš čia kyla 
jų priešinimasis reglamentuotiems konfucinės estetikos principams, hedonistinės būties, 
»mégavimosi duotąja gyvenimo akimirka“ skelbimas. Wang Xizhi, Gu Kaizhi ir Tao Yuanming 
estetinės pažiūros yra dvasinė vienovė, į kurią susilieja artistiškas gyvenimas, dogmų nevar- 
žomas mąstymas ir išpažįstami meninės kūrybos principai. Ryškiausi jų estetikos, gyvenimo 
ir kūrybinės saviraiškos bruožai - nonkonformizmas, estetizmas, gyvenimo natūralios gamtos 
prieglobstyje aukštinimas, meninės būties artistiškumo iškėlimas, pabrėžtinas mąstysenos ir 
kūrybos laisvumas. Fengliu estetika kupina visuotinio spontaniškumo ir ekspresijos. Meninė 
kūryba čia aiškinama kaip savaiminis jausmų polėkių sąlygojamas aktas, kuriame atsiveria 
būties paslapčių gelmės. 

Naujos fengliu estetikos kontūrai pirmiausia išryškėja Wang Xizhi ir jo artimiausių draugų 
skelbiamose idėjose bei meninės kūrybos principuose. Būdamas vienas iškiliausių savo meto 

daoistų idealams. Prisimindamas tas dienas 

Wang Xizhi rašo: „Visi to labiausiai verti atėjo, susirinko visi ir seni ir jauni. Šioje vietovėje 
buvo aukšti kalnai, stačios kalvos, tankūs miškai ir ilgi bambukai. Ir dar buvo švarus vanduo 
ir tekantys vienas greta kito greiti srautai, kurie mus apjuosė iš kairės ir dešinės. Ir aš padariau 
taip, kad visa tai pasitarnautų mūsų sklidinoms vyno taurėms, plaukiančioms vingiuojančiu 
vandeniu, ir kad mes greta sėdėtume išilgai šio srauto. Nors mums svetimas ištaigingumas — 
stinga lumzdelių iš bambuko, ir styginių, ir fleitų, tačiau sklidina taurė vyno - kartą ir du - 
pagimdo eiles, ir to mums pakanka, kad suteikti galimybę plačiai išsiskleisti žodžiais visiems 
jausmams pasislėpusiems kažkur gilumoje“ (Wang Xizhi, 1997, p. 370). 

Šių susitikimų metu glaudžiai bendraudami, kurdami kaligrafijos, tapybos, kūrinius, 
skaitydami eiles, muzikuodami jie siekia pajusti požiūrio „meno menui“ teikiamą džiaugsmin- 
gumą. Čia gimsta vėliau plačiai tarp kinų menininkų paplitusi tradicija rengti improvizuotus 
meninius poezijos, kaligrafijos, tapybos, muzikos konkursus, aptarinėti tik ką gimusius meno 
kūrinius vienminčių draugijoje ir labiausiai pavykusius darbus dovanoti kolegoms bei artimiems 
draugams. Meninę kūrybą „Orchidėjų paviljono“ svečiai aiškina kaip tobulą žmogaus būties 
ir kūrybinės prigimties išraišką, bendrijos šlovė plačiai pasklinda. Suiručių metu čia lankosi, 
gyvena ir kuria garsūs šiaurės Kinijos menininkai, kurie vėliau paskleidžia „vėtros ir srauto“ 
menininkų sambūrio estetinius principus atokiose šalies provincijose. 

Pagrindinis fengliu šalininkų įkvėpimo šaltinis - įstabus, stulbinantis įvairove ir nuolatos 
besikeičiantis gamtos pasaulis, kuriame jie regi pavyzdį menininkui. Tikro menininko misija 
čia siejama su sugebėjimu pilką kasdienybę pakylėti į išaukštintų dvasinių vertybių pasaulį. 
Menininkai siekia susitapatinti su tyrumo simboliais gervėmis ir perimti joms priskiriamą 
grakštumą, artistiškumą, taurumą, ištikimybę, laisvės ilgesį, gaivų įkvėpimą, sugebėjimą pakilti 
į dvasios pasaulį simbolizuojančias erdves. Iš čia kyla „vėtros ir srauto“ menininkų kūriniams 
būdingi sklendimo bekraštėje erdvėje ir svajų pasaulyje įvairių simbolių ir metaforų kalba 
išsakomi leitmotyvai. 

Fengliu šalininkams būdingas požiūris į meninę kūrybą kaip į spontanišką žmogaus jausmų 
išraišką sąlygoja ypatingą pagarbą kaligrafijos menui, kurio virsmas visaverčiu menu visuma 
pirmiausia ryškėja Jin (265-420) laikotarpyje, kada iškyla garsių kaligrafų: Wei Guan (220-291), 
Su Jing (239-303), Wei Heng (252-291), Wei Shuo (272-349). Tačiau tikrasis jos iškilimas 
ir virsmas vyraujančiu menu kinų menų sistemoje pirmiausia siejasi su kaligrafijos genijaus 
Wang Xizhi (303-361) ir jo sūnus Wang Xianzhi (344-386) vardais, kurių idėjų dėka kaligrafija 
tampa aukščiausiu menu, tiesiogiai išreiškiančiu menininko artistiškumą, jautriausius jo valios 
ir slėpiningus gi energijos impulsus. Valia, anot Wang Xizhi, - turi reikštis anksčiau nei potėpis. 
Wang Xizhi kloja kaligrafijos estetikos pamatus, formuoja pagrindinius šio meno estetinius 
principus, kuriuos toliau plėtoja ir praktiškai įgyvendina talentingiausias jo sūnus Wang Xianzi 
ir gausūs jo sekėjai, Kuo raiškiau ir stilistiškai gryniau kaligrafinėse struktūrose skleidžiasi 
menininko valia ir artististiškumas, sugebėjimas pakilti virš kasdienybės konvencijų į dvasios 
pasaulį, tuo kinų estetinių teorijų požiūriu, ryškesnė jo talento jėga. „Norint kurti, - sako Wang 
Xizhi, - pirmiausia reikia sutelkti savo dvasią ir jėgą“ (Traitės, t. 1, 2004, p. 171). Prieš tapytojo 
ar kaligrafo akis esantį baltą popieriaus lapą jis vaizdžiai lygina su mūšio lauku, teptuką, - su 
kalaviju, o menininko intuiciją - su karvedžiu. 

Tuomet opozicijoje konfucianizmui esančių neodaoizmo idealus išpažįstančių fengliu 
estetikos šalininkų aplinkoje ryškėja poezijos, kaligrafijos ir tapybos suartėjimas. Jis regimas 
veržlaus kinų kaligrafijos genijaus Wang Xizhi kūriniuose. Jis, vadovaujamas dėdės, kaligrafijos 
įgūdžių tobulinimui pasišvenčia nuo 12 metų, vėliau patiria garsios kaligrafės ponios Wei ir 
dviejų didžių kaligrafijos meistrų Zhong You ir Zhang Zhi įtaką. Jaunystėje Wang Xizhi ieško 
senų paminklinių stelų, kopijuoja jų kaligrafinius užrašus, kurių sukaupia didžiulę kolekciją. 
Jis kuria daugybę kaligrafijos kūrinių, studijuoja savo pirmtakų kaligrafijos stilius, rašo įvairius 
kaligrafijos meno subtilybių apmąstymui skirtus teorinius traktatus. Didieji praeities kaligra- 
fijos meistrai jam yra tarsi kelrodis į savito kaligrafijos stiliaus paieškas. Wang Xizhi originalų 
neišliko, tačiau daugybė kokybiškų Tang epochoje kruopščiai imperatoriaus Taizong nurodymu 
padarytų kopijų suteikia galimybę suvokti šio kaligrafijos genijaus talento mastelį. 

Wang Xizhi iš tikrųjų yra unikalaus talento kinų kaligrafijos genijus, kaligrafijos meno 
tradicijos iškiliausia figūra, įgavusi gilios prasmės kupiną metaforišką „kaligrafijos Dievo“ 
vardą. Šio unikalaus talento atsiradimo mįslę mėgina įminti daugybė didžių vėliau jo kūrybos 
tendencijas plėtojusių skirtingų kartų kaligrafų ir kaligrafijos meno teoretikų. Traktate „Mano 
pažiūros į savo kaligrafiją“ Wang Xizhi rašo: „Aš ilgam visa savo siela pasišvenčiau šiai veiklai 
[kaligrafijai - A. A.], ieškojau senovės kaligrafijų, tačiau tik Zhong [You] ir Zhang [Zhi] buvo 
neprilygstami, kiti turi tik kai kuriuos vertingus bruožus, tačiau nenusipelno ypatingo dėmesio 
[yi]. Po šių išminčių poveikio mano kuklios asmenybės kaligrafijos sparčiai plėtojosi (Traitės, 
t. 1, 2003, p. 159). 

Nuolatinį praktinių kaligrafijos įgūdžių tobulinimą Wang Xizhi sieja su pamatinių teori- 
nių kaligrafijos principų apmąstymu. Jam priskiriama daug kaligrafijos menui skirtų teorinių 
traktatų, iš kurių svarbiausi - „Apie kaligrafiją“ (Shu lun), ir „Įžanga eilėraščiams, parašytiems 
Orchidėjų paviljone“ (Lantingji Xu), kuris tapo greitraštinio kaligrafijos stiliaus visuotinai 
pripažintu šedevru. Šis įvadas į 42 garsių poetų antologiją tapo vėlesnių kartų kaligrafams 

nepasiekiamu idealu. Wang Xizhi aiškina kaligrafijos meną kaip nepaiškinamų, paslaptingų ir 
stebuklingų dalykų išraišką. Kaligrafijoje, tapyboje, poezijoje ir muzikoje jam, kaip ir kitiems 
fengliu sąjūdžio šalininkams, svarbus yra įkvėpimas ir kūrybinio akto betarpiškumas, tiesiogiai 
susijęs su galingų gi energijos srautų sklaida. Šis sąlytyje su gamtos pasauliu pasąmonėje gi- 
musių vidinių spontaniškas išliejimas kaligrafijos kūrinių savaimingumą ir neatsiejamą ryšį su 
jauriausiais asmenybės išgyvenimais. „Sumanymas, - pabrėžia Wang Xizhi, - turi gyvuoti prieš 
atlikimą, tik po jo atsiranda hieroglifų ženklai“ (Traitės, t. 1, 2003, p. 163). Jo emocionaliuose 
ir ekspresyviuose teptuko judėjimo paliekamuose erdvėje pėdsakuose skleidžiasi galinga gi 
energija. Wang Xizhi būdamas didžiu kaligrafijos meistru pakylėja savo pirmtakų laimėjimus 
į kokybiškai naujas anksčiau neregėtas aukštumas. Čia visa jėga išsiskleidžia kaligrafijos menui 
būdingas iš gamtos pasisemtos galingos energijos pulsavimas, o kita vertus, ženkliai išsiplečia 
ir meninės išraiškos priemonių visuma. „Įvade į ponios Wei teptuko mūšio planą“ jis vaizdžiai 
palygina tuščią popieriaus lapą su mūšio lauku, teptuką su kalaviju, o dailininką su generolu, 
kuris panaudodamas teptuko teikiamas galimybes išgauna gerą ar blogą rezultatą (Traitės, 
t. 1, 2003, p. 162). 

Wang Xizhi itin vertina kaligrafijos intymuma, jos gebėjimą žaibiškai perteikti netikėtus 
menininko kūrybinės minties posūkius, spontaniškos improvizacijos ir erdvės išlaisvinimo 
efektus. Jis vienas pirmųjų teoriškai pagrindžia estetinės užuominos, atvirų kūrybos formų, 
neužpildytų paveikslo plotų, maksimalaus stiliaus glaustumo, minimalizmo, ritminių struktü- 
rų pusiausvyros, sutankinimo ir išskleidimo erdvėje estetinę vertę. Kita vertus, jam būdingas 
išskirtinis dėmesys ekspresijai, žaidybinėms nuostatoms, improvizacijai, sklendžiančioms er- 
dvėje struktūroms, impulsyviems spontaniškiems potėpiams, atsitiktinei dėmei, linijai, taškui. 
Atsitiktinumo kategorijos ir spontaniško teptuko žaismo svarba Wang Xizhi estetikoje tiesiogiai 
susijusi su „vėtros ir srauto“ adeptų siekiu išsivaduoti iš susiklosčiusių kanonų ir normatyvios 
konfucinės estetikos reikalavimų. 

Wang Xizhi teptukas, kaip liudija išlikusios jo kaligrafijos, neatitrūkdamas nuo hieroglifų 
lanksčiai pereidavo nuo vieno rašmens prie kito. Taip jis įtvirtina kaligrafijoje lankstaus ir 
harmoningo „rašto vientisu štrichu“ tradiciją. Būtent Wang Xizhi savo ekspresyvia harmonija 
kloja klasikinės kinų kaligrafijos tradicijos pamatus. Wang Xizhi puikiai subalansuoti ir kom- 
pozicijos požiūriu nepriekaištingi kūriniai turi didžiulę įtaką jo jauniausiam septintam sūnui 
Wang Xianzhi (344-386), kuris nuo vaikystės išsiskiria atkalumu, darbštumu ir unikaliais 
sugebėjimais visose trijose kinų didžiųjų menų srityse. 

Greta tėvo, Wang Xianzhi tampa garsiausiu Rytų Jin dinastijos valdymo laikų kaligrafu, ži- 
nomu poetu, tapytoju dažniausiai tapiusiu įvairius gyvūnus ir vabzdžius. Kopdamas valdininko 
karjeros laiptais užima aukštą pagrindinio imperijos kanclerio postą, o jo duktė tampa impe- 
ratoriene. Svaigiai Wang Xianzhi karjerai neabejotiną poveikį turi unikalus įgimtas talentas, 
visus aplinkinius stebinęs darbštumas ir atkaklumas siekiant užsibrėžto tikslo. Nuo vaikystės 
jis kartu su tėvu dalyvauja fengliu šalininkų rengiamuose sričių menininkų susibūrimuose „Or- 
chidėjų paviljone“, turi galimybę stebėti ten vykstančius improvizuotus poezijos, kaligrafijos, 
tapybos turnyrus, aistringas diskusijas. Nuo aštuonerių metų Wang Xianzhi kryptingai mokosi 
kaligrafijos ir tapybos subtilybių vadovaujamas tėvo, dar vaiku būdamas sunaudoja daugybę 
brangaus popieriaus, siekdamas tobulumo rankos riešo judesių valdymo technikos, konkrečių 
kaligrafijos meno elementų, spontaniško ženklų rašymo srityje. 
nuo jo griežto ir aiškiai subalansuoto kaligrafijos stiliaus. Wang Xianzhi siekia tokio maksi- 
maliai glausto kaligrafijos stiliaus, kuriam nesvetima būtų ir akivaizdi improvizacija. Lyginant 
su klasikinio stiliaus tėvo darbais, Wang Xianzhi kaligrafijos yra minkštesnės, žaismingesnės, 
jose ryškiau regimas improvizacinis elementas, didesnis dėmesys skiriamas spontaniškam 
kūrybos pradui. Iš čia plaukia išskirtinis dėmesys greitraštinio kaligrafijos stiliaus meninės 
išraiškos galimybių tobulinimui, tapymo vieningais rankos riešo judesiais technikos galimybių 
atskleidimui. Meistriškai jungęs hieroglifus lanksčiu nenutrūkstamu teptuko judesiu į vieningą 
visumą, savo kaligrafijose Wang Xianzhi įveda daug spontaniškų paveikslo erdvę harmonizuo- 
jančių elementų, įvairių netikėtų teptuko pėdsakų gimdomų akcentų, kurie pirmiausia kuria 
kompozicinį vientisumą. Visą gyvenimą atkakliai dirbdamas ir papunkčiui įsisavindamas 
pagrindines kaligrafijos meno subtilybes jis galiausiai sulaukęs brandos metų meistriškumu pri- 
lygsta tėvui. Dauguma Wang Xianzhi darbų išlieka tik kopijų pavidalu. Jo greitraščio (xingshu) 
stiliaus kaligrafijos tampa idealu naujų kaligrafijos meninės išraiškos galimybių ieškantiems 
vėlesnių kartų menininkams. 


Gu Kaizhi tapybinės estetikos principai 


Wang Xizhi ir jo bendraminčių ratelyje išryškėjusius fengliu estetikos principus toliau plėtoja 
Šešių karalyščių epochos dailininkai, kurių rašytiniuose šaltiniuose minimi 149 kaligrafai ir 
tapytojai, iš kurių žymiausias yra tapytojas, kaligrafas, poetas, muzikantas, traktatų „Apmąs- 
tymai apie tapybą", „Užrašai, kaip vaizduoti Yuntai kalną“ ir „Himnas Wei ir Qin laikų tapybos 
suklestėjimui“ autorius Gu Kaizhi (apie 345-406). Su jo vardu siejami seniausi iš mums žinomų 
ritinėlių tušo tapybos pavyzdžiai. Gu Kaizhi amžininkų ir pasekėjų akyse iškyla kaip tikrasis 

„vėtros ir srauto“ estetinių principų įtvirtintojas. Tai iš įtakingos valdininkų giminės kilusi 
įvairiapusė, ekscentriška asmenybė, tikinti magija, stebuklais, gyvenime ir kūryboje nuolatos 
ieškanti naujų būdų absoliučios asmenybės kūrybinės laisvės įteisinimui. Jo gyvenimas kupinas 
svaigios karjeros pakilimo ir nusišalinimo nuo visuomeninio gyvenimo tarpsnių. 

Poezija, tapyba ir estetinių traktatų rašymas jam buvo daugiau laisvo laiko leidimo prie- 
monė. Iš Gu Kaizhi tapybinio palikimo išliko tik dviejų paveikslų „Upės Lo fėja“ ir „Pamokymai 
rūmų damoms“ kopijos. Pirmosios išliko trys skirtinga maniera atliktos kopijos, о antrosios 
viena. Netgi kopijos liudija, kad Gu Kaizhi buvo didis šios srities meistras, savitai plėtojęs 
laidojimo memorialų salių sieninės tapybos tradicijas. Jo tapiniams būdingas pusiau realisti- 
nė, pusiau romantinė tapymo maniera, subtilus kompozicijos ir linijos grožio jausmas, kuris 
išryškėja vaizduojant grakščias moteriškas figūras ir plasnojančias vėjyje jų aprangos detales. 
Čia akivaizdžiai vyrauja ankstyvajam staliūginės tapybos raidos etapui būdingas pasakojamasis 
iliustratyvumas ir linijinis vaizdinių kūrimo stilius. Nors įdėmiau žvelgdami į šio dailininko 
paveikslų kopijas negalime paneigti, kad jis įvairiomis meninės išraiškos priemonėmis sugebėjo 
perteikti skirtingų medžiagų faktüras. 

Šis kūrėjas kinų estetinės minties ir meno istorijoje išgarsėja „trimis keistenybėmis“: 
originaliu tapybos stiliumi, genialumu ir pamišėlio elgesiu. Pasakojama, kad kartą jis patikėjo 
saugoti garsiam meno kolekcininkui dėžutę su savo kūriniais. Pastarasis, atidaro ją iš kitos 
pusės ir pasisavina kelis paveikslus, o vėliau aiškina, kad, girdi, jis nebuvo atplėšęs antspaudo. 
Gu Kaizhi, sutikęs šią Žinią visai ramiai, pareiškia: „Į šiuos kūrinius buvo tiek įkvėpta gyvybės, 
kad jie galėjo pavirsti dvasiomis ir išskristi“ (The Chinese Theory of Art, 1967, p. 29). Gu Kaizhi 
charakterio keistumas, ekscentriškumas, ironiškas žaismingumas reiškėsi ne tik estetinėse pa- 
žiūrose, bet ir impulsyviais, visuomenę šokiruojančiais poelgiais. Tai suteikėjam nenykstamą 
ekscentriško „pamišusio genijaus“ reputaciją. 

Tačiau mus labiausiai domina Gu Kaizhi estetinė teorija, kurioje ryškėja ankstyvajam 
kinų estetinės minties raidos etapui būdingas glaudus mitinės, maginės ir filosofinės pa- 
saulėžiūros ryšys. Jo estetinės pažiūros atspindi laipsniškus daoizmo idėjų pokyčius čan 
pasaulėžiūros linkme. Didelį dėmesį dailininkas kreipia į meditaciją, menininko atsiribo- 
jimą nuo išorinio pasaulio, aukština nesąmoningų dvasios poslinkių vaidmenį meninėje 
kūryboje. Paneigęs išorinio tikrovės imitavimo reikšmę, Gu Kaizhi meninės kūrybos esmę 
sieja su vidinės vaizduojamojo reiškinio esmės, jo dvasios perteikimu. „Piešti žmogų, – rašo 
jis, - sunkiausia, paskui - peizažą, paskui šunis ir arklius. Kadangi terasos ir paviljonai gan 

aiškiai apibrėžti, juos piešti lengviau. Norint perteikti judėjimo gyvybę vaizduojant demonus, 
dvasias, žmones, būtina paveikslui suteikti dieviškąjį ritmą. Jei tik paveiksle neišreiškiamas 
sudvasintas ritmas, tuomet ir panašumas tampa tuščias nesant potėpio jėgos, ir spalvų 
tobulumas nereikalingas. Tokiems paveikslams, mano nuomone, trūksta meistriškumo“ 
(cit. pagal: Zavadskaja, 1975, p. 338-339). 

Jis vienas pirmųjų daug dėmesio skiria portreto žanro kūrybos principų teoriniam 
apmąstymui, kurio esminiu estetiniu principu skelbia portretuojamo dvasios perteikimą. Jo 
įsitikinimu, portretuojamojo dvasią (shen) geriausiai perteikia akys, o tiksliau — vyzdžiai, о taip 
pat ir veido išraiška. Kita vertus, jis kaip ir daugelis kitų ankstyvųjų meno teoretikų pabrėžia 
maginę meno esmę, jo sugebėjimą paveikti žmones. Šią savo idėją jis grindžia pasakojimu 
kaip sugebėjo pavergti gražią merginą sukurdamas jos portretą su perverta adatėle širdimi. 
Įkvėpdamas dvasią ir energiją gi į meno kūrinį dailininkas, anot Gu Kaizhi, ne tik suteikia jam 
gyvybingumą, estetinę vertę, tačiau ir įgauna valdžią to objekto atžvilgiu, kurį jis vaizduoja. 

Siekiant sukurti visavertiškus meno kūrinius, Gu Kaizhi įsitikinimu, būtina įdėmiai studi- 
juoti gamtą, pažinti jos vidinius dėsnius, nuolat tobulinti meistriškumą. Jis atkreipia ypatingą 
dėmesį į kompozicijos dėsnių pažinimą, struktūrinio meno kūrinio karkaso išryškinimą, didžiai 
vertina linijos išraiškingumą, meninės išraiškos priemonių savitumą, dailininko sugebėjimą 
panaudoti detalę visumai atskleisti. 

Minėtame traktate „Himnas Wei ir Qin laikų tapybos suklestéjimui" jis gvildena daugelį 
pamatinių peizažo tapybos estetikos problemų, pateikia subtilias rekomendacijas, padedančias 
spręsti sudėtingas meninės kompozicijos problemas ir efektingai perteikti nuotaikų gamą. Šiame 
traktate aprašinėja didingą peizažą, kuriame tarp dangaus ir vandens terasomis iškyla didingi 
kalnai. Peizažo kompozicija tokiu būdu susideda iš trijų pagrindinių glaudžiai sąveikaujančių 
planų; viršuje yra dangus ir jame plaukiantys debesys, apačioje - lygus vandens paviršius o 
tarp jų kalnai, kurie atsispindi vandens veidrodyje. Gvildendamas peizažo tapybos estetikos 
problemas Gu Kaizhi detaliai aptaria įvairių peizažo komponentų sąveikas, jų vaizdavimo 
subtilybes. Jo estetikoje taip pat akivaizdi greta daoistinės estetikos auganti asketiškų čan 
estetinių idealų įtaka. 

„Tapydamas šį iš lomos išlindusį įraudusį grėsmingą skardį, - sako Gu Kaizhi, - aš no- 
riu perteikti sukrečiantį jo didingumą, o kartu pavaizduoti ant uolos sėdintį ir su jos šešėliu 
susiliejusį daoizmo adeptą“ (The Chinese Theory of Art, 1967, p. 27-28). Šiame fragmente 
pabrėžiama kinų peizažo tapybos estetikai būdinga Žmogaus ir jį supančio gamtos pasaulio 
pirmapradės vienybės idėja. Kita vertus, jis prabyla ir apie simbolinę peizažo tapybos prigimtį, 
sąlygiškumą, teigia, kad jos tikslas — ne realistiškai atspindėti tikrovę, o perteikti slėpiningas 
gamtos dvasios gelmes. Centrinėje paveikslo dalyje ant aukšto skardžio Gu Kaizhi kviečia 
vaizduoti „vienišą pušį, po kuria rymo išminčius, sėdintis ant bedugnės krašto. Bedugnę reikia 
vaizduoti labai siaurą, kad jaustųsi, kaip iš jos slėpiningų gelmių sklinda išorinio pasaulio dar 
nepalytėta, nepakartojama dvasia, dvelkianti tyra vienatve, būdinga šiai dievų buveinei“ (The 
Chinese Theory of Art, 1967, p. 28). Gu Kaizhi traktatuose formuojasi šešių pagrindinių kinų 
tapybos estetinių principų užuomazgos. 

Gu Kaizhi estetinės idėjos, kūryba, mąstymo ir gyvenimo stilius stipriai paveikia tolesnę 
estetinės minties raidą. Jis įprasmina savitą asmenybės idealą, kuris žavi daugelio kartų meni- 
ninkus ir įtvirtina „vėtros ir srauto“ estetinius principus daugeliui amžių. Francois Cheng taikliai 

palygina Gu Kaizhi vaidmenį kinų kultūros istorijoje su Giotto vaidmeniu Vakaruose (Cheng, 
1980, p. 15). Artistiškumą ir kūrybinį polėkį aukštinančioje fengliu estetikoje įkvėpimo ieškojo 
ir daugelį jos principų perėmė Li Po, Du Fu, Shitao ir kiti kinų estetikos ir meno korifėjai. 

Wang Xizhi ir Gu Kaizhi įtvirtinta „vėtros ir srauto“ estetinių idealų tradiciją tęsia didis 
kinų poetas Tao Yuanming. Daugelį metų praleidęs jam svetimoje valstybinėje tarnyboje, ke- 
turiasdešimt pirmaisiais gyvenimo metais jis, kaip atsiskyrėlis nusišalina į gamtos prieglobstį, 
pasirenka „menas menui“ kelią. Šis poelgis sąlygoja lūžį Tao Yuanming pasaulėžiūroje ir 
kūryboje. Jo kūriniuose suskamba fengliu būdingas nepriklausomybės, atsiskyrėlio gyvenimo 
aukštinimas, kvietimas iš melagingų žmonių santykių sugrįžti į tikrąją žmogaus gimtinę, 
prarastąjį gamtos rojų. 

Tikrąjį menininko pašaukimą, veikiamas Zhuangzi idėjų, poetas sieja su gyvenimu 
paprasčiausiomis sąlygomis, leidžiančiomis pajusti gelminį ryšį su kosmoso ir gamtos ritmų 
harmonija. Jo estetinis idealas - pabrėžtinai paprastas, natūralus, apvalytas nuo išorinio spin- 
desio menas. 

Kaip ir dauguma fengliu estetikos šalininkų reikšdamasis „trijuose didžiuosiuose menuose“, 
jis neretai pasitelkia savo idėjoms atskleisti paslaptingą muzikos galią. Amžininkai liudija, kad 
jis nuolatos nešiojosi sitarą, kuria mėgo groti tylias melodijas. Jis sako: „Aš esu laimingas, kad 
qi energija, slypinti sitaros garsuose, skatina mane galynėtis su muzikos garsais“ (Ryckmans, 
1983, p. 20). Savo kūriniuose Tao Yuanming perteikia spontanišką emocinį atgarsį į šią būties 
akimirką jaudinančius gyvenimo įvykius, gamtos reiškinius, meninės kūrybos problemas. 
Pagrindiniai jo estetikos ir kūrybos principai yra fengliu šalininkų aukštinama paprastumo, 
natūralumo, spontaniškumo, neišsakymo poetika. Tačiau Tao Yuanming estetikos ir poezijos 
paprastumas nėra paprastas, kadangi jo neįmantrios glaustos eilės išsiskiria emocinio poveikio 
daugiaplaniškumu ir gilia filosofine potekste. 

Tao Yuanming estetinės pažiūros ir kūryba ne tik įtvirtina „vėtros ir srauto“ estetikos prin- 
cipus, suteikia jiems vientiso gyvenimo, mąstymo ir kūrybos būdo pavidalą, tačiau ir padeda 
iškilti vienai žymiausių pasaulinės poezijos istorijoje Tang epochos poetų plejadai - Li Bai, Du 
Fu, Bai Juyi, Wang Wėi'ui (699-756). Fengliu estetika, ypač joje subrandinta meno kelio idėja 
stipriai paveikia Rytų Azijos estetikos ir meno raidą. „Vėtros ir srauto“ estetiniai idealai orga- 
niškai įsilieja į čan, dzen, įtakingų wenrenhua, zenga, bunjinga (nanga), haiga ir kitų krypčių 
plėtojamas estetines koncepcijas ir meninės kūrybos principus. 


Peizažo tapybos estetikos tapsmas 


Savitas tušo tapybos žanras peizažas (shan shui – „kalnai ir vandenys“) Kinijoje atsiranda ir 
išplėtojamas iki didaus metafizines problemas gvildenančio meno aukštumų anksčiau nei 
kituose civilizaciniuose pasauliuose. Įgavęs kai kuriuos kanoninius pavidalus, suformavęs 
savitą peizažo tapybos estetiką ir su ja susijusių meninių simbolių sistemą, jis ilgainiui tam- 
pa vyraujančiu Rytų Azijos tapybos žanru ir kartu klasikine reprezentatyviausia šio regiono 
tapybos meno forma. Peizažo tapybos ištakų neįmanoma atsieti nuo kinų požiūrių į Gamta 
jos pirmapradžiame grožyje ir harmonijoje. Kinijoje jau nuo žilos senovės vaizdingos gamtos 
vietovės buvo suvokiamos kaip ypatinga estetinę vertę turinčios sakralinės erdvės, apvalančios 

nuo socialinio purvo žmogaus dvasią ir skatinančios pasinerti į savo vidinį pasauli, pajusti 
harmonijos jausmą su supančiu gamtos pasauliu ir savimi. Peizažo tapybai tenka išskirtinė 
vieta kinų estetikos ir meno tradicijoje, kadangi ji sieja žmogaus vidinį gyvenimą su pagal 
Dao dėsnius funkcionuojančiu gamtos formų pasauliu ir, be realių kraštovaizdžių atspindi ir 
žmogaus, suaugusio su gamtos pasauliu, sudėtingiausių filosofinių, etinių bei estetinių idėjų 
kompleksą. Todėl su šiuo tušo tapybos žanru asocijuojasi daugelis kinų IV-XVI a. tradicinės 
kultūros laimėjimų. 

Naujausią savo monografiją skyręs kinų peizažo fenomeno analizei F. Jullienas atkreipia 
skaitytojų dėmesį, kad, skirtingai nei jauna tik renesanso laikais užgimusi Vakarų peizažo 
tapyba, kuriai taip svarbios „žiūrėjimo“ ir „atvaizdavimo“ sąvokos, ji nesieja šio žanro kūrinių 
su reikšmingų žmoniškosios būties problemų gvildenimu. Tačiau tūkstantmečiu anksčiau 
Kinijoje „kartu su peizažo žanro atsiradimu užgimsta ir visiškai savita mąstymo tradicija, 
kuri dar daugiau — unikalus atvejis, nenutrūkstamai plėtojasi kaip intelektualų rašto kultūros 
šerdis“ (Jullien, 2014, p. 10-11). 

Iš tikrųjų skirtingai nuo Vakarų, kur peizažo žanras atsiranda vėlai (kadangi Europoje nuo 
antikos iki Naujųjų amžių gamta visiškai pajungiama žmogaus vaizdiniui), Kinijoje peizažo 
žanras ir peizažo tapybos estetikos principai ryškėja jau IV amžiuje. Kitaip nei europietiškuose 
peizažuose (prisiminkime nuostabius flamandų, prancūzų, italų XVII-XIX a. peizažo meis- 
trus), kuriuose visur pastebimi žmogaus pėdsakai (malūnai, kanalai, namai, pilys, bažnyčių 
siluetai), kinų peizažuose regime pirmapradės gamtos vaizdus, natūralią kalnų tarpeklių, upių 
ir miškų harmoniją. . ; 

Kita vertus, kinų peizažas yra ne išorinių gamtos formų vaizdavimas, jų pamėgdžiojimas, 
o pirmiausia savo didžiai asmeninio santykio su nuolatos besikeičiančiais vitališkais gamtos 
pokyčiais ieškojimas. Iš tikrųjų Kinijoje peizažo tapyba yra neatsiejama nuo kinų menininko 
gyvenimo filosofijos, kadangi menas daoizmo ir čan estetikos adeptams atspindi ir aukščiausių 
žmogiškos būties formų idealą, kuris kartu tampa ir „meno kelią“ pasirinkusios asmenybės - me- 
nininko idealas. Vadinasi, menas, o tai akivaizdžiausiai rodo jo rafinuočiausia forma peizažo 
tapyba, Kinijoje neretai yra neatsiejamas nuo artistiškos gyvenimo manieros ar būdo. Todėl ir 
gyvenimas čia, kaip ir S. Kierkegaardo egzistencinėje ar Nietzsche's gyvenimo filosofijoje, yra 
aiškinamas kaip menas. 

Tradicinis kinų peizažas taip pat ženkliai skiriasi ir nuo persų, vėliau Mogolų dinastijos 
valdymo metu pasklidusios ir didžiulėje indų civilizacijos erdvėje. Persų peizažas daugiau 
siejasi su hedonistiniu požiūriu į pasaulį, o kinų peizaže nepalyginamai didesnis krūvis tenka 
filosofiniams, meditaciniams ir įsiklausymo į gamtos šifrus aspektams. „Kinų menininkas 
yra mistikas tik tiek, kiek jis ieško harmonijos su Visata ir mėgina bendrauti su visais jį su- 
pančio pasaulio reiškiniais. Jau pats vaizduojamojo objekto pasirinkimas suteikia daiktams 
naują prasmę, kadangi buvo manoma, kad visi būties aspektai siejasi su paslaptingąja Dao 
esme. Mums akmuo - negyvas daiktas, o kinui jis kupinas gyvybės“ (Rowley, 1989, p. 12). Šis 
kinų menininkams būdingas panteistinis gamtos sudvasinimas siejasi su senų archetipinių 
mitologinių įvaizdžių atgaivinimu, padedančiu menininkui priartėti prie Visatos giluminio 
ritmo - Dao esmės. 

Peizažą tapančio kinų menininko pasaulis pirmiausia yra didingas stulbinantis spalvų ir 
formų įvairove gamtos pasaulis, į kurį jis nuolatos kreipia savo žvilgsnius ir semiasi įkvėpimo. 

Tačiau kinų peizažas, nepaisant jo ryšio 
su realiu žmogų supančiu gamtos pa- 
sauliu, pirmiausia yra lakios fantazijos ir 
vaizduotės vaisius. Jis meninių simbolių 
ir vaizdinių metaforiška kalba apiben- 
drina daugybės žmonių gamtos reiški- 
nių stebėjimų rezultatus. Jungdamas į 
vieningą visumą tris skirtingas gamtos 
„stichijas“ - vandenį, akmeninius kal- 
nus ir medžius, pasitelkdamas įvairias 
perspektyvos sistemas, piešinio bei švie- 
sotamsos teikiamas meninės išraiškos 
galimybes, dailininkas savitai sprendžia 
sudėtingas kompozicijos, erdvinių san- 
tykių, kolorito problemas, kreipiasi į 
sudėtingiausių metafizinių žmogaus būties ir kūrybos problemų vizualinį įprasminimą. 

Gvildendami ankstyvosios peizažo tapybos estetikos savitumo problemas, turime glaus- 
tai aptarti kinų požiūrį į peizažą, sudėtinius jo komponentus, funkcijas, vietą tapybos žanrų 
sistemoje ir apskritai tradicinės meninės kultūros kontekste, Itin glaudžiai siedamasis su tra- 
dicinėmis kinų kosmologinėmis, ontologinėmis sistemomis, pažiūromis į žmogaus ir gamtos 
santykius, peizažo žanras besąlygiškai vyrauja tarp kitų tapybos žanrų. 

Maurice Merleau-Ponty Suvokimo fenomenologijoje (1945), gvildendamas estetinio su- 
vokimo subtilybes pasitelkia suvokimo ribotame pažinimo lauke arba, kitais žodžiais tariant, 
„optinio peizažo“ sąvoką. Jai būdingas konkrečios regimo horizonto erdvės ir suvokimo bei 
veiklos lauko visumos užsklendimas arba apribojimas. Iš čia kyla prancūzų mąstytojo teigi- 
nys, kad „mūsų kūnas ir suvokimas nuolat skatina pasaulio centru laikyti tą peizažą, kurį jis 
mums atveria“ (Merleau-Ponty, 1982, p. 330). Kinų peizažo tapybos estetikai toks peizažo 
erdvės užsklendimas nuo išorinio pasaulio yra svetimas. Tapomas peizažas čia suvokiamas 
kaip neatsiejama Visatos harmonijos dalis. Todėl kinų peizažas neturi Vakarų dailės tradicijai 
būdingų rėmų. 

Kita vertus, peizažas tiesiogiai siejasi su konkrečia egzistencine ar fizikine erdve, joje vy- 
raujančia nuotaika, atmosfera bei konkrečių objektų, daiktų išsidėstymu apibrėžtame, žvilgsniu 
aprėpiamame suvokimo lauke. Nors kiekviena konkreti peizažo rėmais apibrėžta erdvė čia 
aiškinama kaip egzistencinė gyvenamoji erdvė, tačiau kaip taikliai pastebi M. Merleau-Ponty 
„aš niekada negyvenu visiškai antropologinėse erdvėse, visada esu įsišaknijęs konkrečioje 
natūralioje nežmogiškoje erdvėje“ (Merleau-Ponty, 1982, p. 339). Vadinasi, greta minėtos 
žmogiškos egzistencinės gyvenamosios erdvės, skleidžiasi ir kita, iš objektyvių mus supančio 
pasaulio savybių susidedanti natūrali fizikinė erdvė, kuri, pavyzdžiui, suvokiant konkretų 
dailininko sukurtą paveikslą, pirmiausia išryškėja medžiagiškai apčiuopiamose formaliose 
konkretaus paveikslo savybėse: drobėje, dažuose, spalvose, faktūrose ir pan. Daugelis pas- 
tarųjų peizažo kūrinio egzistencinės ir fizikinės būties aspektų yra būdingi ir tradicinei kinų 
peizažo estetikos sampratai, kurioje vis dėlto dažniausiai yra iškeliami ne materialūs susiję 
su formaliąja plastine paveikslo puse (nors formos ir techninio meistriškumo reikšmė čia 

ne neigiama, o netgi veikaluose traktuojama kaip išskirtinės svarbos veiksnys), kinų peizažo 
tapybos estetikoje pirmiausia pabrėžiami dvasiniai, su jautriausiomis nuotakomis ir vidiniais 
išgyvenimais susiję, aspektai. 

Turtinga kinų mitologija mene suformuoja abstrakčias pirmaprades žmogaus ir pasaulio 
modeliavimo schemas. Jau nuo senovės Kinijoje į gamtą žvelgiama kaip į vientisą organizmą, 
besirutuliojantį pagal savo vidinius dėsnius. H. Delahaye monografijoje, skirtoje ankstyvosios 
peizažo tapybos religiniams aspektams, atskleidžia kinų estetikai būdingo gamtos sudievinimo 
priežastis ir parodo, kad peizažo tapyba paklūsta griežtiems žanro dėsniams bei taisyklėms, 
glaudžiai susijusioms su seniausiomis kosmogoninėmis pažiūromis, kurių esmė ~ makro ir 
mikrokosmo santykiai (Delahaye, 1981, p. 1-2). Įsitraukęs į makrokosmo stichijas, peizažą 
tapantis dailininkas, tradiciniu kinų estetikos požiūriu, aktyviai dalyvauja dinamiškų Visatos 
kūrybinių procesų sklaidoje. „Tokio tauraus menininko kūryba paverčia jį Visatos kūrėjo 
varžovu ir bendrininku“ (Ryckmans, 1983, p. 16). 

Tai, kad dailininkų paveiksluose žmonių figūroms neskiriama ypatingo dėmesio, nereiškia, 
kad kinų kultūroje individas, palyginti su bekrašte gamta, sumenkinamas. Tokia priešprieša 
svetima menininkų pasaulėžiūrai. Jie nuolatos pabrėžia žmogaus vientisumą su gamta, žvelgia . 
įją kaip į natūralų individo prieglobstį. Gamta dailininkui - tai visa aprėpiančios būties dėsnių, 
Dao šifras, į kurį jam reikia įsiklausyti, norint pajusti vidinį gamtos ritmą. Viskas gamtoje yra 
vertinga, kupina didžios paprastumo poezijos, todėl kinų menininkai įdėmiai studijuoja gamtos 
reiškinius, stengiasi suvokti jų esmę, lavina atmintį. Kinų peizažo tapybos vaizdinių sistema turi 
metaforinę prasmę, išplaukia iš menininko atminties, siekiančios panaudoti artefakto teikiamas 
galimybes. Dailininkai, kurdami peizažą, tapo ne realią, o idealią tikrovę. Kinų peizažo tapybos 
estetika - tai prisiminimų, N. Vandier-Nicolas žodžiais tariant, „dvigubos atminties“ estetika. 


360 


Zong Bing ir Wang Wei (4157443) indėlis į peizažo estetiką 


Norint nutapyti ir įprasminti paveiksle pušį, anot kinų menininkų, pirmiausia reikia įsijausti 
ir išvysti vienoje pušyje apibendrintą daugelio pušų idėją. 

Todėl kinų peizažo tapybos ritinėlis suvokėjui yra ne paprastas daugmaž tikslus konkre- 
taus gamtos fragmento atspindėjimas, o aktyvus naujo, savarankiško gamtos didybę atspindinčio 
dvasios pasaulio, gretinamo su kosmoso struktūra, kūrimas. Suvokdamas paveikslą kaip vientiso 
būties srauto fragmentą su realios gamtos įvaizdžiais, kupinais subtilių nuotaikų ir išgyvenimų, 
dailininkas kartu suteikia savo kūriniams metaforinę prasmę. Vienas įstabiausių kinų peizažo 
meistrų Zong Bing, didžiąją gyvenimo dalį praleidęs atskirai nuo žmonių kalnų prieglobstyje, 
senatvėje, kai jau nepajėgia keliauti, rašo: „Aš jau pasenau ir nusilpau. Nepajėgdamas daugiau 
pakilti į žavingų kalnų viršukalnės, raminu savąją sielą tuo, kad netgi gulėdamas svajonėse 
klaidžioju kalnuose“ (Siren, 1956, t. 1. p. 35). 

Aktyviai panaudodamas kinų peizažo tapybai būdingą sugestyvumą ir apibendrinamąją 
prigimtį, dailininkas tarsi kviečia suvokėją klajoti įsivaizduojamo gamtos pasaulio platybėse. 
Čia ir atsiskleidžia kinų peizažo tapybos fenomeno imlus daugiasluoksniškumas, apimantis 
poetinio, kaligrafinio, muzikinio bei filosofinio tikrovės suvokimo aspektus. Dailininkai na- 
tūraliai išryškina tapybos poetiškumą, muzikalumą, filosofiškumą, kaligrafiškumą ir pereina 
prie poezijos tapybiškumo, muzikalumo, filosofiškumo. 

Vadinasi, kinų peizažas, išreikšdamas giluminius dvasinius žmogaus siekius, įprasmin- 
damas jo pirmapradį vientisumą su gamta, būties dėsniais, kartu atlieka ir sakralinę religinio 
ritualo arba šventojo paveikslo funkciją. Keliai, takeliai, klystkeliai, vaizduojami peizažuose, 
suvokėjo akyse įgauna metafizinę dvasinę prasmę ir tampa keliais, padedanciais esteto asme- 
nybei surasti artimą kontaktą su dievybe, absoliutu, pasišalinti iš fenomeny pasaulio stichijos, 
užsimiršti ir estetinio suvokimo būsenoje patirti katarsį. Šie specifiniai kinų peizažo tapybos 
fenomeno bruožai ryškėja ankstyvųjų peizažo tapybos estetikos kūrėjų ir kartu šios tapybos 
meistrų kūriniuose. 


Zong Bing ir Wang Wei (415-443) indėlis į peizažo estetiką 


Peizažo tapybos estetikos užuomazgos ryškėja mūsų jau aptartame Gu Kaizhi (345-406) traktate 
„Himnas Wei ir Jin dianastijų tapybos suklestėjimui“, tačiau vientisos estetinės teorijos pavi- 
dalą ji įgauna dviejų įtakingų V a. pirmosios pusės tapytojų ir teoretikų Zong Bing (375-444) 
ir Wang Wei (415-443) veikaluose. Pirmojo traktate „Peizažo tapybos įvadas“, arba „Tapymo 
džiaugsmas“ ir antrojo veikale „Apmąstymai apie tapybą“ aptinkame daug „vėtros ir srauto“ 
teoretikams artimų idėjų. Ši giminystė pirmiausia paaiškinama jų gyvenamu metu vyravusių 
neodaoizmo estetinių idealų poveikiu ir natūralumo (ziran) kategorijos svarba, Ši kategorija 
labai plačiai vartojama aptariamos epochos tekstuose aprašinėjant laisvo ir nepriklausomo nuo 
visuomenės neodaoistinės pakraipos menininko gyvenimo ir kūrybos stilių. 

Palyginus ankstyvųjų peizažo tapybos estetikos kūrėjų ir fengliu šalininkų idėjas, į akis 
krinta pirmuosiuose veikaluose pastebimas epochai būdingas neodaoizmo ir budizmo idealų 
suartėjimas. Teoretikai vis ryžtingiau į tradicines daoistines estetines teorijas įtraukia naujas 
su čan estetinių idealų sklaida susijusias problemas. Dėl to pasukama į introvertiškumą, girdėti 
kvietimas atkreipti žvilgsnį į menininko vidinį pasaulį, aukštinamas atsiskyrėlio, piligrimo 

gyvenimo būdas, kontempliacijos ir meditacijos motyvai. Zong Bing ir Wang Wei peizažo ta- 
pybos estetikos principų formavimuisi stiprų poveikį turėjo Zong Bing mokytojas Huei Yuan, 
kuris pirmasis Kinijos menininkus kvietė medituoti prie Budhhos atvaizdo. Ši meditacija turi 
tapti savotiška psichologine treniruote, padedančia menininkui įsiskverbti į peizaže vaizduo- 
jamų gamtos reiškinių, objektų dvasinę esmę. Greta Huei Yuan įkurto vienuolyno meistro 
nurodymu kalne buvo iškaltas pirmasis Kinijoje Budhhos bareljefas, kuris turėjo pabrėžti 
sakralinę kalnų ir gamtos apskritai prigimtį. Ši sintetinės kilmės neodaoistinė ir neobudistinė 
gamtos grožio ir pirmapradės harmonijos sakralumo idėja tapo besiformuojančios peizažo 
tapybos estetikos postulatu. 

Zong Bing ir Wang Wei ne tik iškelia peizažo tapybos gebėjimą sujungti grožio gamtoje 
ieškojimus su menininko vidinio pasaulio savojo „aš“ atradimu, tačiau prabyla ir apie meniškai 
prigimčiai būdingus subtilius estetinius išgyvenimus, meno teikiamo džiaugsmo pojūtį, lais- 
vos, neretai nerüpestingos artistiškos būties perspektyvą. „Leisdamas laisvai ir nerūpestingai 
dienas, - rašo Zong Bing, - aš puoselėju savo dvasią, geriu vyną, groju ciniu (panašus į vaka- 
rietišką liutnia - A. A.), sėdėdamas meditacijoje kontempliuoju peizažo ritinėlį. Man svetimas 
žmogiškų aistrų pasaulis, aš klajoju atokiausiais keliais. Štai prieš akis iškyla kalnų viršūnės, 
kitur tolumoje ūkuose skęsta miškai. Iš praeityje viešpatavusių dinastijų laikų iškyla šventumo 
aureolę įgijusios asmenybės ir išminčiai. Daugelyje šio pasaulio įdomybių man atsiskleidžia 
jų dvasinė prasmė. Aš mėgaujuosi gyvenimu ir ko gi dar galiu norėti?“ (The Chinese Theory 
of Art, 1967, p. 32). 

Zong Bing estetikoje sprendžiant pagal išlikusius jo traktato fragmentus jau skamba tie 
motyvai, kurie vėliau taps neatsiejama Xie He tapybos dėsnių dalimi. Apmąstydamas meninės 
kūrybos paskirtį jis išskirtinį dėmesį teikia menininko sugebėjimui pasinerti į būties procesų 
esmę. Tačiau greta jo teorijoje skamba elitinės teorijos leitmotyvai. Gamtos pasaulio esmę, jo 
grožį ir harmoniją, šio neodaoizmo adepto įsitikinimu, gali pažinti tik ypatinga subtilių žmonių 
kategorija - išminčiai ir atsiskyrėliai, kurie pasiekė ypatingą dvasinio asmenybės tobulėjimo 
lygmenį. Kalbėdamas apie žmogų supantį gamtos pasaulį ir jo suvokimą jis remiasi daoistine 
pasaulio ir gamtos reiškinių dvidališkumo idėja, tai yra teze apie išorinio apvalkalo neatitikimą 
daiktų vidinei esmei. Taigi menininkui keliamas reikalavimas kūryboje pagrindinį dėmesį 
sutelkti į vidinės daiktų esmės pažinimą. 

Tarp visų tapybos žanrų svarbiausiu jis skelbia peizažo tapybą, kurioje net mažyčiame 
paveikslėlyje galima perteikti žmogų supančio pasaulio didybę. Pagrindiniu vaizdavimo objek- 
tu peizaže jis laiko kalnus, kuriems tapytojas turi pajungti kitus mažiau reikšmingus peizažo 
elementus. Iš čia plaukia ir pagrindinis peizažo tapybos uždavinys - perteikti tapomy gamtos 
objektų „dvasinę“ esmę tokiu pavidalu, kuris yra prieinamas pačiam menininkui. Kalbėdamas 
apie artistišką pasaulio suvokimo ir kūrybos stilių, Zong Bing kartu iškelia kitą pamatinę 
peizažo tapybos estetikos idėją, kad stiprius estetinius išgyvenimus formuojantis „širdžiai 
mielų kalnų ir tarpeklių“ atvaizdas gali pakeisti tikrovę ir simbolizuoti menininko klajones 
bekraščiame dvasios ir svajų pasaulyje. Meninės kūrybos akto esmė čia siejama su menininko 
gebėjimu įsiskverbti į būties procesų esmę, o paslaptinga peizažo tapybos jėga suvokiama kaip 
gebėjimas meniniais vaizdiniais ir simboliais perteikti gelminę dvasinę neregimą daiktų ir 
reiškinių esmę. „Beje, - sako Zong Bing, - dvasia neturi formos, ji tik daiktuose įgauna savo 
pavidalą. Gelminę daiktų esmę (li) galima perteikti šešėlių ir šviesos žaismais, Jei šie daiktai 

bus atvaizduoti meistriškai, jie virs tiesa“ (Ten pat). Pagrindiniu peizažo vaizdinės struktūros 
elementu Zong Bing skelbia aiškų medžiagišką pavidalą turinčius kalnus, kurie jo koncepcijoje 
tampa peizažo vaizdinių sistemos konstravimo išeities tašku. 

Dvasinį daiktų esmės išreiškimą tapybos priemonėmis dar nuosekliau savo estetinėje 
koncepcijoje teoriškai grindžia Wang Wei (415-443). „[Daiktų] formoje svarbiausia - Dvasios 
dvelksmas (jong, lengvas pūstelėjimas), kuris savo polėkiu suteikia formai kontūrus, o protas 
(sin) savo dvasiniu polėkiu suteikia postūmį kaitai. Dvasinė energija (ling) yra neregima, o ta 
sritis, kurioje ji viešpatauja, yra nejudri. Regėjimas yra ribotas, todėl besiremiantis vien rega 
nėra viską suprantantis“ (Esthėtigue et peinture de paysage en Chine, 1982, p. 67). 

Kita vertus, Wang Wei pabrėžia, kad braižiniai ir žemėlapiai, kruopščiai perteikiantys vie- 
tovės vaizdą, dėl šio dvasinio kūrybinio prado stygiaus negali būti laikomi meno kūriniais, nes 
tikras dailininkas nebūtinai kelia sau uždavinį tikroviškai perteikti supančio pasaulio vaizdus. 
Jo akys yra sutelktos tik į tam tikrą regimos erdvės dalį ir jis savo tapiniuose siekia perteikti ne 
išorinį regimų daiktų ar reiškinių vaizdą, o jų gelminę esmę. 

Vadinasi, tapytojas, siekiantis peizaže perteikti gamtos pasaulio ir būties procesų įvairovę, 
neturi pasitenkinti vien regos teikiamomis galimybėmis, o privalo ugdyti savo pastabumą, 
mąstyseną, sugebėjimą žvelgti į gelminę dvasinę reiškinių prasmę, lavinti meistriškumą ir 
griežtai laikytis pamatinių tikros kūrybos principų. Tuomet teptuku apsiginklavęs tapytojas 
gali „atkurti Didžiosios Tuštumos (Dao) esmę ir nedideliame paveiksle pavaizduoti viską, kas 
nušvinta jo akies vyzdyje. Lenktas brūkšnys gali perteikti Song kalno aukštybės, o staigus ir 
trumpas - šventojo didybę [...]. Teptukui judant įvairiomis kryptimis, prabunda ir skleidžiasi 
gyvenimas, kurio esmė išreiškiama griežtai laikantis kūrybos principų“ (Ten pat). 

Remdamiesi centrine žmogaus ir gamtos vientisumo idėja, Zong Bing ir Wang Wei 
aiškinasi pagrindinius peizažo tapybos tikslus. Gu Kaizhi įvestą „vaizduojamojo reiškinio 
esmės“ sąvoką Zong Bing ir Wang Wei koncepcijose keičia universalesnė estetinių konotacijų 
prisodrinta Dao kategorija. Lygindamas menininką su filosofu, išminčiumi, Zong Bing kvie- 
čia jį skverbtis į gamtos paslaptis, suvokti giluminius vientiso Dao dėsnius ir jais vadovautis 
savo gyvenime ir kūryboje. „Įstabi didinga žmogų supanti gamta, kalnų, debesų ir vandens 
srautų stichija, taip pat ir gamtos vientisumo suvokimas, - prisipažįsta Zong Bing, - žadina 
manyje nostalgijos jausmą. Tuomet aš nepajėgiu koncentruoti manyje slypinčios vitališkos 
energijos ir pasiekti kūrybai būtinos dvasinės harmonijos būsenos“ (Ten pat, p. 65.) Skirtingai 
nuo konfucinės orientacijos teoretikų, pabrėžiančių pažintinę meno funkciją, Zong Bing 
aukština hedonistinę meno reikšmę, sugebėjimą tapti dvasinio pasitenkinimo šaltiniu. Jis 
kviečia menininkus įsijausti į giluminius Dao pulsavimo dėsnius ir perkelti jų dvasią į ribotą 
paveikslo erdvę. Meninės kūrybos esmę Zong Bing, kaip ir jo amžininkas Wang Wei, sieja ne 
su tiksliu išorinių tikrovės formų pamėgdžiojimu, o su jos vidinio turinio perteikimu. Iš čia 
išplaukia ir visiškas minties bei dvasios prioritetas vizualinio tikrovės suvokimo atžvilgiu. 
„Dvasia, - aiškina Zong Bing, - yra sąlygojama gamtos, ji gyvuoja ir sukelia sielos virpulį. 
Kai vidinis daiktų principas (Ii) įsiskverbia į giliausią vaizdinių esmę, tuomet įmanoma juos 
tiksliai ištapyti perteikiant ne išoriškai tikslų tikrovės atvaizdą, o vidinę siužeto dvasią“ (Ten 
pat, p. 66). 

Wang Wei, kaip ir Zong Bing, dievina gamtą ir tiki peizažo tapybos įtaigos galia, jos gebėji- 
mu suteikti žmogui dvasinio apsivalymo jausmą. „Aš suvokiu tapybą, - rašo jis laiške draugui, – 

Е Lasas б mm iš pačių savo sielos gelmių, panašiai kaip 
СЕА klykianti gervė ir nakties tamsoje žino savo 
kelią“ (The Chinese Theory of Art, 1967, 
p. 46) Tikras menininkas, anot Wang Wei, 
suvokdamas pasaulio grožį, nuolatinius 
metų laikų pokyčius, turi ne kopijuoti 
regimą tikrovę, o atskleisti vidinius struk- 
tūrinius gamtos dėsnius. Kasdieniškas ir 
nuolatos besikeičiantis gamtos grožis jam 
atrodo svarbiausias meninio įkvėpimo 
šaltinis. ,Kontempliuojant rudens debe- 
sis, dvasia išskleidžia sparnus skrydžiui. 
Padvelkus rudens vėjui audringos mintys 
mėgina suvokti būties bekraštybę. Ausyse 
girdėti įstabi senųjų metalinių ir akmeni- 
nių instrumentų muzika, kuri suskamba 
kaip nefrito brangakmenis, skatinantis 
Spalvotas tušas, šilkas mus suvokti nuostabų aplinkos grožį“ 
(Esthėtigue et peinture de paysage en Chine, 
1982, p. 67). Wang Wei (415-443) ir ypač Zong Bing estetikoje jau ryškėja vėliau Xie He su- 
formuluotų tapybos dėsnių užuomazgos. Neatsitiktinai jų ir kitų Jin epochos estetikos atstovų 
iškeltas idėjas sistemina garsus VI a. teoretikas Xie He. 


Xie He šeši pagrindiniai tapybos dėsniai 


Vienas reikšmingiausių ankstyvojo kinų estetinės minties raidos tarpsnio teoretikų yra V a. 
gyvenęs Xie He (479-547), kuris pirmasis imasi sudėtingo ankstesnių meno teorijų sisteminimo 
uždavinio. Jo nedidelės apimties veikalas „Užrašai apie senovės tapybos sąvokas“ (Guhua 
pinlu) tarsi apibendrina ir užbaigia pirmąjį peizažo estetikos laikotarpį. Traktatas susideda 
iš dviejų dalių: tapybos dėsnių ir dailininkų tipų klasifikacijos. Šis portretų tapytojas į kinų 
kultūros istoriją įėjo pirmiausia kaip teoretikas. Jo lakoniškas, kruopščiai nušlifuotų glaustų 
formuluočių traktatas, kuriame konceptualizuojami pagrindiniai tapytojo kūrybos principai 
ir kūrinių vertinimo kriterijai suteikia galingą postūmį vėlesnės menotyrinės estetikos raidai. 
Jame aptinkama daugybė formuluočių ir teiginių, kurie vėliau įvairiais pavidalais atgimsta, 
perfrazuojami ir plačiai komentuojami kitų autorių veikaluose. Tekstas pradedamas Pratarme 
nuo estetinio suvokimo problemų aptarimo. Jis paaiškina kriterijus, kuriais remiasi klasifikuo- 
damas 28 kinų dailininkus nuo senovės iki savo gyvenamojo meto. Jo pasirinktos dailininkų 
kokybinio vertinimo metodologijos išeities taškas yra lyginamoji konkretus dailininko kūrinių 
privalumų ir trūkumų analizė. Kita vertus, jis visiškai pagrįstai teigia, kad tarp dailininkų nėra 
tokių , kurie neišgyvena pakilimų ir nuosmukių, kuriuos galima įžvelgti sukurtuose kūriniuose. 
„Visi paveikslai, - rašo jis, - turi būti klasifikuoti pagal jų privalumus ir trūkumus. Nėra tokių 
paveikslų, kurie neturėtų teigiamo arba neigiamo poveikio žiūrovui. Praeities paveikslai at- 

gimsta mūsų akyse, kai išskleidžiame tapybos 
ritinėlis“ (Xie He, 1962, p. 352). Tačiau teksto 
autorių labiausiai domina ne estetinio dailės 
kūrinių suvokimo ar jų privalumų, trūkumų 
problemos, o pamatinių tapybos meno dėsnių 
klausimai. Iš čia ir plaukia pagrindinis Xie He 
indėlis į kinų estetinės minties istoriją - šešių 
pagrindinių tapybos dėsnių, sąlygojančių tikrai 
meniško kūrinio gimimą, suformulavimas, 
dėsnių, kuriuos jis išdėsto neatsitiktinai, o 
remdamasis jų sąveikos vidine logika. 

Svarbiausias - pirmasis (gi yun), nusako- 
mas kaip sudvasinto gamtos ritmo atgarsis. Jo 
esmę perteikia daoizmo estetikoje išplėtota gi 
sąvoka, išreiškianti spontanišką dvasinių jėgų 
antplūdį meninės kūrybos proceso metu. Emo- 
cinis susijaudinimas čia tiesiogiai siejamas su Qiu Ying. Laukiant kelto rudenį. XVI a. pr. 
galingų kosminių energijų ir gyvenimo srauto Spalvotas tušas, šilkas 
atgarsiu menininko dvasioje ir jų spontanišku 
išsiliejimu meno kūriniuose, Subtiliai jaučiantis gamtos pulsą menininkas, anot Xie He, pajėgia 
surasti adekvačias meninės išraiškos priemones, padedančias meno kūriniuose perteikti sudva- 
sinto gamtos ritmo atgarsį. O. Sirenas, pabrėždamas pirmojo Xie He dėsnio fundamentalumą, 
nurodo, kad penki kiti dėsniai tik paaiškina, kokiomis meninės išraiškos priemonėmis meno 
kūrinyje jprasminamas pirmasis dėsnis (Sirén, 1956, t. 1, p. 6). 

Toliau Xie He nuo savo pagrindinio teiginio papunkčiui pereina prie penkių kitų aptarimo, 
tai yra prie detalizavimo ir konkretaus paaiškinimo, kaip tikro meno dvasią sudarantys energe- 
tiniai srautai reiškiasi meninės kūrybos procese ir kokiomis meninės kūrybos nuostatomis bei 
meninės išraiškos priemonėmis turi vadovautis dailininkas siekiantis savo kūriniuose išgauti 
tikrą gyvybingumą ir autentiškai išreikšti savo kūrybinės dvasios polėkius. 

Antrasis - struktūrinis teptuko panaudojimo metodas (gufa) - nėra grynai techninis 
dėsnis, kadangi jis pirmiausia taikomas vidiniams meno kūrinio metmenims išryškinti. Šis 
dėsnis apibūdina menininko sugebėjimą meistriškai valdyti teptuką ir remiantis jo teikiamomis 
techninėmis galimybėmis atskleisti vaizduojamojo objekto esmę, jo vidinę dvasinę struktūrą. 

Trečiąjį - „formos ir realių daiktų atitikimo dėsnį“ (yongbi) - galima traktuoti kaip ti- 
krovės sekimo principą. Jame pabrėžiamas tapybos išraiškingumas, vaizdingumas, menininko 
sugebėjimas savitai įprasminti kūrinyje reiškiamą idėją tikrovės pateiktomis formomis. 

Ketvirtasis – adekvataus spalvos panaudojimo dėsnis (suilei) - sietinas su menininko 
sugebėjimu prasmingai panaudoti spalvos galimybes būdingoms vaizduojamų daiktų ir reiš- 
kinių savybėms išreikšti. 

Penktasis - atitinkamo daiktų išdėstymo dėsnis (weizhi) - nurodo tikslingą meninės kom- 
pozicijos dėsnių įvaldymą ir kūrybišką jų panaudojimą. Pagaliau šeštasis - geriausių praeities 
kūrinių pamėgdžiojimo dėsnis (moxie) - apibrėžia kanonų ir tradicijos vaidmenį kūryboje. Jame 
pabrėžiamas ne aklas sekimas praeityje nužymėtais kanonais, išsikristalizavusiais stiliais, o paties 

Zhu Duan, Rūkas virš upės. XVI a. pr. Tušas, šilkas 


menininko sugebėjimas originaliai interpre- 
tuoti tradicijos, kanonų teikiamas galimybes. 

"Taigi tarsi apibendrindamas ankstyvojo 
kinų menotyrinės estetikos raidos laikotarpio 
pasiekimus, Xie He tezių forma suformuluoja 
šešis pagrindinius tapybos dėsnius, kurie, kū- 
rybiškai panaudojami, turi padėti talentingam 
menininkui pasiekti norimą tikslą - sukurti 
gyvybinės energijos prisodrintą harmonija ir 
grožiu dvelkiantį kūrinį. Japonų komparaty- 
vistas Hidemichi Tanaka atkreipia dėmesį į šių 
penkių principų atitikimą penkiems reikalavi- 
mams, kuriais vadovavosi XV ir XVI amžiaus 
italų menininkai ir kuriuos XVI a. aiškiai 
suformulavo Vasaris: 1) regula (pavyzdys), 
2) Ordine (tvarka), 3) Misura (proporcija), 
4) Disegno (kompozicija, piešinys), 5) Ma- 
niera (stilius) (Tanaka, 2002, p. 49). 

Iš visų Xie He išskirtų tapybos dėsnių 
neabejotinai stipriausią poveikį tolesnei ta- 
pybinės estetikos raidai turi pirmasis, kuris 
labai plačiai yra komentuojamas įvairių auto- 
rių ir priklausomai nuo šio dėsnio interpre- 
tacijos priskiriamas skirtingoms kryptims ir 
mokykloms. Pirmapradis sudvasinto gyveni- 
mo ritmo atgarsis pradedant rafinuota Song 


ir vėlesnių laikų peizažo tapybos estetika vis stipriau sureikšminamas ir glaudžiau siejamas su 
įvairių Visatos ir gamtos ritminių struktūrų atgarsiais. Tai itin ryšku Yuan epochoje, kai stiprėja 
peizažo tapybos estetikos interiorizavimas, pabrėžiant spontanišką dailininko vidinės dvasios, 
jautriausių emocinių išgyvenimų „sąskambį“ su kosmose ir gamtos pasaulyje vykstančiais rit- 
miškais procesais, kurie pagal estetinius reikalavimus turi atsispindėti kuriamo peizažo ritminėse 
ir linijinése struktūrose. Xie He traktate „Užrašai apie senovės tapybos sąvokas“ išsakytos idėjos 
suranda platų atgarsį tarp vėlesnių kartų teoretikų ir dailininkų. Jiems Xie He yra visuotinai 
pripažintas klasikas, kurio vardas ir idėjos vėliau aptinkamas beveik visų žymiausių Tang, Song 
ir daugelio vėlesnių epochų vaizduojamosios dailės teoretikų veikaluose. 

618 m. suvienijusi daugybę tarpusavyje kariavusių, kunigaikštysčių, Kiniją beveik tris šim- 
tmečius valdė maišyto kraujo iš šiaurinės imperijos dalies kilusi Tang dinastija. Milžiniškos 
imperijos valdovai daug dėmesio skiria šalies ekonomikai ir kultūrai. Pastebimai keičiasi kinų 
civilizacijos pobūdis, kurios valstybingumas, politinė, ekonominė ir karinė galia pasiekia savo 
viršūnę, gyventojų skaičius perkopia šimtą milijonų. Imperijos valdovai ženkliai išplečia savo 
teritorijas šiaurės ir Vakarų kryptimis iki svarbaus Vidurinės Azijos prekybos centro Bucharos. 
Atgimusiu šilko keliu, jūrų prekybos keliais ji užmezga tvirtus prekybinius ryšius su Indija ir 
arabų musulmonų kalifatu. 607 m. užmezgami glaudūs diplomatiniai ryšiai su Japonija. Per 
Korėją skleidžiasi galingas prekių, kultūros vertybių ir idėjų srautas į Tekančios saulės šalį, 
kuris turi milžinišką poveikį sparčiai japonų civilizacijos plėtotei. 

Intensyvūs prekybiniai ir kultūriniai santykiai skatina ne tik spartų miestų ir amatininkys- 
tės augimą, tačiau ir atvirumą išoriniam poveikiui. Sparčiai integruojami ir šalies dvasiniams 
poreikiams pritaikomi indų civilizacijos laimėjimai. Didėja iš Indijos plintančio budizmo 
įtaka. Iš Vidurinės Azijos sklinda įvairios muzikos formos. Poezijoje klasikines lyrikos formas 
stipriai veikia folkloras, prozoje sparčiai plėtojasi novelės žanras, kurio herojais tampa eiliniai 
miesto gyventojai, tapyboje klesti „žmonių ir daiktų“ žanras, atspindintis kasdienį gyvenimą. 
Prasideda nauja nuostabi kinų kultūros epocha, kai suklesti miestų kultūra, tikslieji, gamtotyros, 
humanitariniai mokslai, menai. 

Po išgyventų sukrėtimų tarpsnio ekonominis ir kultūrinis gyvenimas šalyje atgimsta, 
ryškėja naujas, anksčiau pasaulinės kultūros istorijoje neregėtas pakilimas. Auga didžiuliai 
puikiai suplanuoti miestai, suklesti prekyba, amatai, gimsta daugelis naujų technologijos, mokslo 
atradimų, stipriai paveikusių tolesnę pasaulinės kultūros raidą. Kinija tampa šalimi, kurioje 
įkuriamas valstybės išlaikomas našlaičių ir senų žmonių namų tinklas. Tang imperijos sostinė 
Čanjanas yra svarbus kultūros centras, kuriame vyksta intensyvus kultūrinis ir meninis gyven- 
imas. Kinija - pirmoji šalis, kurioje išradus spausdinimo technologijas išplinta knygų leidyba, 
skatinanti švietimo ir žinių sklaidą. Nors jau anksčiau iki spausdinimo proceso išradimo kinai 
naudojo įvairius būdus, padedančius atkurti tekstą ant popieriaus. Viena anksčiausių išplitusių 
technikų buvo minkštos popieriaus masės paskleidimas ant akmenyje išraižyto teksto, o jai 
išdžiuvus, jis būdavo atsargiai nukeliamas nuo akmens ir padengiamas tušo sluoksniu. Vėliau 
VII a. atsirado medyje išpjaunami ploni reljefiniai spaudos ženklai. 

Iš minkšto medžio (kriaušės, liepos) buvo daromos kruopščiai nuobliuotos spausdinimui 
skirtos lentos, ant kurių prispausdavo tušu užrašytą popieriuje iškart dviejų puslapių tekstą ar 
piešinius. Pagal lentoje paliktus pėdsakus išraižydavo aštriu peiliu visas baltą dažais nepaliestas 
lentos paviršiaus dalis. Vėliau reljefiškai išraižytas formas su išsikišusiu viršuje tekstu tepdavo 
dažais ir spausdavo ant baltų lapų iškart po du puslapius. Viena lenta galima būdavo atspausti 
iki 1000 tokių pačių egzempliorių. Atspausdintus lapus toliau brošiūruodavo ir formuodavo 
skirtingos apimties ir dekoro turtingumo spausdintas knygas. Spartus spausdinimo technologijų 
ir knygų gaminimo centrų atsiradimas skatina sparčią knygų apyvartos, leidyklų, knygynų, 
bibliotekų plėtrą, o kartu ir iš įvairių socialinių sluoksnių kilusios inteligentijos skaičiaus 
augimą. Ksilografijos atsiradimas taip pat suteikia postūmį graviūros ir knygų meninių ilius- 
tracijų sklaidai. Plintant knygų leidybai, švietimui sparčiai didėja humanitarinės ir meninės 

inteligentijos sluoksnis. Spausdinimo proceso su tekstu išraižytu medinėse formose išradimas 
ir sparti knyginės literatūros sklaida sąlygojo pirmojo civilizacijos istorijoje išsilavinusio in- 
telektualų sluoksnio atsiradimą, kuris suintensyvino šalies kultūrinį gyvenimą, idėjų kaitą ir 
sudarė galimybes spausdinti kaligrafijas ir linijinius paveikslų piešinius. 

Kultūros gyvenime iškyla gausus ir įtakingas mokslinės ir meninės inteligentijos sluoksnis, 
klesti rafinuota imperatorių rūmų, vienuolynų, miestų kultūra, meno akademijos, gausybė 
įvairių meno formų ir stilių. 628 m. įkurta Tang imperatoriškoji biblioteka turėjo apie 200000 
knygų, iš kurių didžiąją dalį sudarė retos knygos, tačiau aristokratų rūmuose buvo daug asme- 
ninių bibliotekų, kuriose buvo sukaupta po daugiau nei dešimtys tūkstančių leidinių. Jų ir meno 
kūrinių kolekcionavimas buvo natūralus kultūrinio elito gyvenimo palydovas. Tai laikotarpis, 
kai šalyje ženkliai auga čan pasaulėžiūros įtaka. 664 m. sudarytame sanskrito verstų knygų 
kataloge minimi 2487 skirtingi budistiniai tekstai. Nors konfucianizmas neokonfucianizmo 
pavidalu Tang epochoje išsaugo tradiciškai tvirtas pozicijas išsilavinimo bei valstybės valdymo 
srityse, tačiau netgi imperatorių rūmuose yra priverstas taikytis prie stiprėjančios daoizmo ir 
čan įtakos. Estetinės minties ir meno raidos plotmėje jis vis daugiau yra nustumiamas į antrąją 
vietą. Čanbudizmo bei daoizmo estetinių idealų įsigalėjimas konfucinės estetikos šalininkus 
verčia keistis, ieškoti naujų būdų socialiniam prestižui ir įtakos imperatorių rūmams atkurti. 

Nauja valstybinių egzaminų sistema daugeliui intelektualų, pavyzdžiui, Wu Daozi, Li Bai, 
Du Fu, Han Yu, leidžia tapti aukštais valstybės pareigūnais. Pagal šią sistemą pretendentas į 
valstybės pareigūnus turėjo būti visais atžvilgiais gerai išmanantis filosofiją, klasikinę literatūrą, 
konfucinį kanoną, poeziją, kaligrafiją, tapybą, muzikos istoriją ir turėti šių menų techninių 
įgūdžių. Intelektualumas ir išlavintas estetinis skonis – tai neatsiejami Tang epochos išsilavi- 
nusio žmogaus požymiai. Eiles kuria ir kaligrafijos subtilybes moka kiekvienas, humanitarinį 
išsilavinimą turintis žmogus. 

VIII a. pradžioje ryškėja esminiai pokyčiai įtakingų meno institucijų kūrimo srityje; 
imperatorius Taizong, kaip minėta, įkuria Didžiąją akademiją, arba mokslininkų rūmus, 
susidedančius iš daugelio departamentų, skirtų įvairioms kultūros, mokslo, meno šakoms ir 
Dailiųjų menų departamentą, kuriame rengiami vaizduojamosios dailės (daugiausia tapybos 
ir kaligrafijos) specialistai. Imperatorius Minghuang (712-756) prie savo rūmų įkuria Kriaušių 
sodo konservatoriją, kurioje studijuoja apie 1000 studentų. Čia lavinami dainininkai, aktoriai, 
pantomimos meistrai, šokėjai ir muzikantai. Kiekvienoje provincijoje ir didesnėje karinėje 
įguloje steigiami didžiuliai orkestrai, chorai ir šokėjų grupės. 

Tang epochos estetika ir menas Zenklintas stipriu išaugusios čanbudizmo įtakos ženklu. 
Įsiliejęs į pagrindinį tradicinės kinų kultūros srautą, čanbudizmas VI-X a. įsivyrauja daugelyje 
Kinijos dvasinės kultūros sferų. Čan įtaka apogėjų pasiekia Tang epochoje, kai statoma daug 
vienuolynų, suklesti čan filosofija, estetika, įvairios meno formos. Šį čan kultūros klestėjimo 
periodą pristabdo aktyvi antibudistinė kampanija, kilusi 843 metais. 

Valdant Tang dinastijai susiformuoja ženklus įvairių sričių menininkų sluoksnis ir auga 
staliūginės tapybos populiarumas bei socialinis statusas. Tapyboje toliau skleidžiasi šešių kara- 
lysčių metu išryškėjusių žanrinių tendencijų plėtra, Nors dar neregime griežtos tapybos žanrų 
hierarchijos, tačiau jau ima ryškėti pagrindiniai tapybos žanrai: peizažas, buitinė tapyba, vaizduo- 
janti kaimo ar miesto gyvenimo scenas, „žmonės ir daiktai“, tapyba legendinėmis ir mitinėmis 
temomis, paradinis portretas, legendinių ir mitinių personažų portretai, religiniai daoistinio ir 

' budistinio panteono personažai, „gėlės ir 
paukščiai“. Šių žanrų specifiškumo teorinį 
pagrindimą ir jų tipologinių principų 
aptarimą regime tuo metu parašytuose 
teoriniuose tapybai skirtuose traktatuose. 

Dėl iškiliausių to meto tapytojų 
augančio dėmesio gamtai ir siekio geriau 

„ išreikšti jausmus, nuotaikas, išgyvenimus 
peizažas palaipsniui įgauna vyraujančias 
pozicijas tarp tapybos žanrų. Tačiau 
dailininkai, įdėmiai studijuodami įvai- 
riausias gamtos apraiškas, tiesmukai 
nekopijuoja gamtos, o remdamiesi fan- 

Bareljefas iš imperatoriaus Taizong kapavietės 629-649 m. tazijos ir vaizduotės galia kuria idealias 
kompozicijas, kuriose vyrauja erdvinė 
perspektyva, skirtingų planų santykiai ir rūkuose paskendę kalnų kontūrai. 

Iš šios didingos kinų dailės pakilimo epochos išliko nedaug paveikslų kopijų, todėl peizažo 
tapybos raida daugiau žinoma iš vaizdingų įvairių sričių autorių aprašymų, meno istorijos ir te- 
orijos tekstų nei pačių paveikslų. Vyrauja išpopuliarėjusio peizažo tapybos žanro ir kiek mažiau 
rūmų aukštuomenės gyvenimo scenas bei istorinius įvykius vaizduojantys paveikslai. Peizažo 
tapybos srityje iškyla didūs meistrai Li Sixun, Li Zhaodao, Wu Daozi, Wang Wėi. Pirmieji du, 
būdami valstybės tarnautojais, tapo dekoratyvius ryškių spalvų peizažus, kuriuose skleidžiasi 
lakios fantazijos elementai, o kiti du linksta į monochrominės tapybos principus. Peizažo tapy- 
boje ryškėja skilimas į dvi pagrindines pakraipas, vadinamąją šiaurės ir pietų peizažo tapybos 
mokyklas, kurių šalininkai į pirmą eilę iškelia skirtingus estetinius idealus, kūrybos nuostatas 
ir meno vertės kriterijus, kurie atsispindi peizažų stilistikoje. 

Šiaurės mokyklos pradininku tampa iš Tang imperatorių giminės kilęs rafinuotas aris- 
tokratas Li Sixun (651-716), kuriantis melsvai žalsvo kolorito peizažus, kuriems būdingas 
dekoratyvumas ir potraukis realistiniam gamtos vaizdavimui. Jo sukurti ilgi peizažo ritinėliai 
išsiskiria literatūriniu aprašomuoju pobūdžiu, kadangi vienas motyvas, kaip ir literatūriniame 
pasakojime nuosekliai keičia kitą. Skiriamasis Li Sixun ir jo sekėjų kūrybos bruožas - intensyvių 
melsvų ir žalsvų tonų vyravimas peizažų vaizdinėje struktūroje. 

Kitu peizažo tapybos plėtotės keliu pasuka vadinamosios „pietų mokyklos“ šalininkai, 
kurie pasirinkdami monochrominės tapybos principus, savo estetiniu idealu skelbia „idėjos“ 
išraišką. Programinėse estetinėse nuostatuose jie, sąmoningai atsiribodami nuo realizmo ir 
literatūriškumo, pirmiausia orientuojasi į ryšius su kaligrafija, poetines asociacijas ir sudėtingas 
filosofines potekstes. Šios mokyklos ištakos formuojasi universalaus Tang epochos poezijos, 
kaligrafijos genijaus Wang Wėi ir Wu Daozi (710-780) kūriniuose. Pastarasis dirbdamas im- 
peratorių rūmuose aktyviai reiškiasi monumentalios ir staliūginės tapybos srityse. Anot rašy- 
tinių šaltinių, jis sukūrė per 300 monumentaliosios tapybos kūrinių sostinės ir jos apylinkėse 
įsikūrusiuose budistiniuose vienuolynuose. Iki nūdienos neišliko nei Wu Daozi kūrinių, nei 
kopijų. Iš rašytinių šaltinių žinoma, kad jis tapė žmonių figūras ir vėjyje besiplaikstančius jų 
drabužius realistiniu stiliumi. 

Tang epocha yra kaligrafijos meno pakilimo metas. Pirmąją kaligrafijos mokyklą įkuria budizmo 
adeptas - Sui dinastijos imperatorius Wendi (vald. m. 581-604), kurioje apmokant kaligrafijos 
meno subtilybių diegiami konfucinės estetikos principai. Šioje mokykloje kaligrafijos meno 
šešis metus moko du aukšto rango kaligrafijos meistrai ir jų asistentas. Be kaligrafijos ir kitų 
su ja susijusių menų, mokykloje išskirtinis dėmesys teikiamas klasikiniam konfuciniam išsi- 
lavinimui, didžiųjų praeities meistrų kūrinių kopijavimui. 

Sui dinastijos valdymo metu išryškėjusios kaligrafijos tendencijos toliau plėtojamos 
įsigalėjus Tang dinastijai. Ramios be didžiulių politinių sukrėtimų Tang epochos kaligrafijos 
raidą veikia įvairios estetikos tradicijos; imperatoriaus rūmų ir kilmingos aristokratijos aplin- 
koje vyrauja konfucinės estetikos šalininkų diegiamos taisyklės, kurias styguoja struktūros, 
harmonijos ir pusiausvyros principų laikymasis, o už rūmų ribų vyrauja daoistinės ir sparčiai 
plintančios intymios čanbudistinės kaligrafijos principai. 

Valdant Tang dinastijai iškyla garsūs kaligrafai Yu Shinan (558- 638), Chu Suiliang 
(596-659), Xue Ji (649-713), Li Yong (678-747), Sun Guoting (648-703), Zhang Xu (658-748), 
poetas Li Bai (Li Po, 701-762), Yan Zhenging (709-785), Huaisu (737-799), Liu Gongquan 
(778-865) ir Yang Ningshi (873-954) ir kiti. Iš jy svarbiausi tolesnės kaligrafijos raidai yra 
išskirtinio talento kūrėjai Chu Suiliang, Zhang Xu ir Huaisu. 

Aptariamo laikotarpio kaligrafijos raidai didžiulį poveikį turi puikus kaligrafas, aistringas 
meno globėjas, žinomas Li Shumin pseudonimu, imperatorius Taizong (vald. m. 628-49). Jis rašo 
kaligrafijai skirtus traktatus, iš kurių svarbiausi „Apie kaligrafija“ (Lunshu) ir „Savo nuostatų at- 
skleidimas“ (Zhiyi). Imperatorius visokeriopai remia kaligrafijos ir tapybos plėtotę; pats kopijuoja 
ir dovanoja aplinkiniams Wang šeimos sukurtų šedevrų kopijas, skatina amžininkų susidomėjimą 
įvairiais kaligrafijos stiliais. Taizong įkuria šalia savo rūmų skaitlingesnę „Kaligrafijos mokyklą“, 
kurioje apmokami imperatorių šeimos nariai ir nuo penkto rango sostinės aristokratų bei parei- 
gūnų sūnūs. Dievindamas Wang Xizhi talentą jis visoje šalyje ieško, renka, kopijuoja jo šedevrus, 
kuriuos vėliau dovanoja nusipelniusiems pavaldiniams. Pasitelkęs kaligrafijos subtilybių žinovą 
Huai Ren per 25 metus pastarasis įgyvendina daugybės Wang Xizhi šedevrų kokybiškų kopijų 
išraižymo akmenyje programą, kuri suteikia galimybę atspausti kokybiškas kaligrafijų kopijas ir 
jas panaudoti šalies provincijose plintančiose kaligrafijos mokyklose mokymuisi, Anot legendų, 
šis imperatorius testamentu pageidavo, kad kartu su juo būtų palaidotas Wang Xizhi Įvado į 
Orchidėjų paviljone sukurtų 42 garsių poetų eilių rinkinio originalas. 

Taizongo pastangos nenueina veltui, jo aplinkoje iškyla garsūs rūmų kaligrafai imperato- 
riaus patarėjai Yu Shinan ir Chu Suiliang. Šie kaligrafijos meistrai siekia „įsprausti“ savitus Wan- 
gų šeimos genijų kaligrafijos stilius į griežtus harmonijos siekiančios Tang epochos kaligrafinės 
estetikos rėmus. Tang epochos pradžioje anksčiau išplėtoti greitraštinis, pusiau greitraštinis 
ir rankraštinis Wang šeimos narių pamėgti stiliai tampa savotišku idealu ir pamėgdžiojimo 
objektu. Wang šeimos spontaniškus stilius toliau plėtoja daoizmo adeptai, o vienuolynų sis- 
temoje čan estetikos šalininkai, kurie į kaligrafiją žvelgia kaip ypatingą dvasinio tobulėjimo 
instrumentą, padedantį pasiekti sąmonės nušvitimą. 

Sponaniško Wang Xianzi stiliaus paveiktas Tang epochoje sėkmingai kuria kitas didis 
gaivališką energiją spinduliuojančio audringo stiliaus meistras, jungęs hieroglifus lanksčiu 

Yu Shinan. Kaligrafija. VII a. pr. Tušas, šilkas 


nenutrūkstamu teptuko judesiu Zhang Xu (658-748). Šis iš daugybės didžių intelektualų ir 
menininkų giminės kilęs kaligrafas ir poetas garsėja nesutramdomu greitraštiniu „laukiniu 
stiliumi“. Šis menininkas savo gyvenimo būdų meninės kūrybos principais formuoja didžiulį 
populiarumą įgavusio ekscentriško išprotėjusio menininko įvaizdį, kurio neišvengiami 
atributai: socialinės hierarchijos principų ignoravimas, vyno sukeltas kūrybinis svaigulys, 
ekstazė, demonstratyvus nusistojusių estetinių kanonų ir normų nepaisymas. Amžininkai 
pabrėžia Zhang Xu potraukį vynui, dosnumą, atvirumą, kilnumą ir visišką praktiškumo 
nebuvimą. 

Iki kraštutinumo plėtojęs „vėtros ir srauto“ menininkų tradicijas, anot legendų, Zhang Xu 
savo geriausius kūrinius kuria apkvaitęs nuo vyno. Apgirtęs jis neretai įžengia kūrybos pro- 
cese į savotišką transo būseną ir vietoj teptuko tapymui pasitelkia net savo plaukus. Užplūdus 
kūrybiniam įkvėpimui jis užmiršdavo viską ir aistringai pasinerdavo į kūrybos procesą, jo 
meistriški ir tikslūs rankos judesiai primena didaus šokio meistro judesius. Tai iš tikrųjų yra 
vienas didžiųjų kinų spontaniškos kaligrafijos meistrų, kurio minkštos muzikalios linijos su 
stiprių energingų paspaudimų pėdsakais liudija apie galingą energetinį šio kūrėjo potencialą 
ir aukštą teptuko valdymo technikos meistriškumą. 

Bendraudamas netgi su aukšto rango žmonėmis kaligrafas menkai paiso etiketo, todėl 
įgyja daug įtakingų nedraugų. Nevengdamas nukrypimų nuo tuomet vyravusių stilių ir siek- 
damas autentiškos saviraiškos, jis linksta į įvairias stilistines deformacijas, sąmoningai iškraipo 
rašmenis, gaivališkais nesutramdoma energiją skleidžiančiais potėpiais pažeidžia kanoninę 
hieroglifų struktūrų rašymo tvarką, taip siekdamas suteikti papildomą ekspresiją ir kartu plečia 
anksčiau vyravusių kaligrafijos stilių meninės išraiškos galimybes. 

Kalbant apie Tang kaligrafijos raidą, verta paminėti ir kitą didų poetą, kaligrafą daoizmo 
estetikos šalininką Wang Wėi amžininką Li Bai, kurio kūriniai pavergia suvokėją meninės 
formos tobulumu, ekspresyviu emocionalumu, spontanišku teptuko judėjimu, efektingu ats- 
kirų ženklų išskyrimu iš aplinkos. Tai iš tikrųjų vienas didžiųjų kinų kaligrafijos meistrų, kurio 

prigimtyje vyraujantis spontaniškas poetinis pradas suranda adekvačias saviraiškos formas 
harmonijai kaligrafijos kūriniuose. 

Spontaniškas Zhang Xu kūrybos tendencijas tolesnio laisvėjimo kryptimi tęsia jo mokinys 
čan vienuolis Huaisu (737-799). Jis parašo autobiografinį kaligrafijos menui skirtą traktatą Zixu 
tie („Savęs išsakymas“), kuriame detaliai aptaria pamatinius kaligrafijos meno ir savo kūrybos 
principus. Kaligrafas gyvena skurdžiai, atsiribojęs nuo išorinio pasaulio ir tik gyvenimo saulė- 
lydyje didžiąją savo energijos dalį sutelkęs į kaligrafiją, tampa vienu didžiųjų šios srities meistrų, 
išdrįsusiu mesti iššūkį Wang Xizhi genijui. Huaisu pluša nepaprastai daug, siekdamas meninės 
išraiškos tobulumo; negailestingai sunaikina daugybę sukurtų kūrinių, kurie neatitinka jo sau 
keliamų reikalavimų. Meninės kūrybos procese Huaisu svarbus ritmo ir muzikalumo išryš- 
kinimas. Kadangi kaligrafui trūko lėšų popieriaus ir šilko pirkimui jis daug eksperimentuoja 
siekdamas tobulumo ant specialiai parengtų tapymui bananų lapų, kurių paviršiuje lieja savo 
nušvitimo akimirkomis gimstančias vizijas. Kaip ir daugelio čan estetikos šalininkų Huaisu siekia 
išvaduoti vidinį „aš“, pagarbiai žvelgia į kaligrafijos teikiamas vidinio pasaulio gelmių atskleidimo 
ir dvasios nušvitimo galimybes. Taigi Huaisu kaligrafijai būdingas kūrybinių dvasios polėkių 
spontaniškumas, lanksčių linijų, išreiškiančių jautriausius dvasios virpesius, muzikalumas. Kū- 
riniai išsiskiria ryškiu individualizmu, gaivališkais dvasios polėkiais ir laisvo stiliaus elegancija. 


Wang Wėi (701-761) kūrybos universalumas 


Ryškiausias Tang epochos estetikos atstovas, reprezentuojantis „aukso amžiaus“ kultūros 
laimėjimus - žymus poetas, tapytojas, kaligrafas, muzikantas, meno teoretikas, čan Pietų mo- 
kyklos tapybos pradininkas Wang Wéi (701-761). Jis - vienas universaliausių genijų žmonijos 
istorijoje, savo daugiabriauniais interesais, visokeriopu smalsumu ir renesansinės asmenybės 
mastais primenantis Leonardo da Vinci. Iš gausios ir įvairialypės jo kūrybos išliko nedidelė 
dalis paveikslų kopijų (nors šaltiniuose galima rasti daugelio jo paveikslų pavadinimus), kiek 
daugiau - nuostabios poezijos ir du peizažo menui skirti traktatai „Tapybos paslaptys“ (Shanshui 
jue) ir „Mintys apie peizažą“ (Shanshui lun). 

Anot rašytinių šaltinių, Wang Wėi motina kilusi iš šiaurinės šalies valdininko šeimos ir 
daugiau nei 30 metų praleido budistiniuose vienuolynuose taip ir netapdama šio ordino nare. 
Būsimo genijaus tėvas nėra žinomas, tačiau tikriausiai buvo vienuolis. Gimęs vienuolyne vaikas 
čia gauna įvairiapusio išsilavinimo pagrindus. Nuo ankstyvos vaikystės jaunuolis išsiskiria 
unikaliais sugebėjimais; tapo, kuria eiles, perkėlinėja jas kaip kompozitorius į savo muziką. 
Apie jo muzikalumą ir muzikinę klausą sklido legendos, buvo pasakojama, kad pamatęs didžių 
meistrų sukurtus paveikslus, vaizduojančius muzikos grojimą, jis atspėdavo atliekamo kūrinio 
pavadinimą ir konkrečią jo dalį. 

Rašytiniuose šaltiniuose teigiama, kad dar paauglystėje Wang Wėi bendrauja su garsiu 
šeštuoju budizmo patriarchu Huineng. Jo karjera klostosi permainingai - nuo pripažinimo 
imperatoriaus rūmuose iki menko rango pareigų tolimose provincijose. Įvairiapusis Wang Wėi 
talentas atsiskleidžia anksti, o sulaukęs vos dvidešimt metų jis jau yra garsus poetas. Netrukus jis 
puikiai išlaiko aukščiausio rango valdininko valstybinius egzaminus ir užima aukštas muzikos 
ritualų kuratoriaus pareigas imperatorių rūmuose, Tačiau po vieno skandalingo eksceso su rūmų 

aktoriais nušalinamas nuo pareigų ir paskiriamas į provinciją. Ten gyvendamas apie dešimtmetį 
daug dėmesio skiria kūrybai poezijos ir tapybos srityse. Ankstyvosiose eilėse jaučiamas Tao Yu- 
anming įvaizdžių ir poetinio stiliaus poveikis. Jo poezijoje ilgesingai skamba tyros bendraminčių 
draugystės, atsiribojimo nuo visuomeninio gyvenimo ir būties pilnatvės ieškojimo atokiuose 
vietose tarp „kalnų“ ir „vandenų“ leitmotyvai, kurie vizualiai įgyvendinami lyriškuose peiza- 
žuose. Jis taip pat apdainuoja paprasto gyvenimo gamtos prieglobstyje teikiamus privalumus, 
klajūnų keliais ir upėmis patiriamus įspūdžius, išgyvenimus, budistinių vienuolių klajones ir 
mintis, nakties mėnulio ir dvasiškai artimų žmonių meilės grožį. 

Po skausmingai išgyventos mylimos žmonos mirties 730 m. Wang Wéi ilgam nusišalina 
nuo visuomeninio gyvenimo, įsikuria vaizdingoje gamtos aplinkoje greta kalnų esančiame 
užmiesčio namelyje, vadinamame „Persikų versmė“, kuriame gyvena ir kuria vienatvėje po- 
ezijos, kaligrafijos ir tapybos kūrinius. Čia jį lanko artimiausi bičiuliai, su kuriais Wang Wéi 
aptarinėja aktualias meno problemas. Šioje vietovėje sukuriama daug geriausių jo poezijos ir 
tapybos kūrinių. Vėliau pakviečiamas darbui į sostinę, kur užima įvairias aukštas pareigas, о 
laisvalaikį skiria kūrybai. Netgi užimdamas aukštas valstybines pareigas Wang Wėi vertina 
asketišką gyvenimo būdą. Netrukus tampa, greta Wu Daozi, Li Bai, Du Fu, iškiliausia savo 
meto figūra, reprezentuojančia įvairių meno sričių laimėjimus. 

Po karinio 756 m. maišto, nukreipto prieš Tang imperatorių giminę, jis priverčiamas tar- 
nauti maištininkams. Po maišto numalšinimo įkalinamas, tačiau aukštas pareigas užimančio 
brolio pastangomis išlaisvinamas ir galiausiai nusišalina į kalnus, kuriuose gyvena asketišką 
čan adepto gyvenimą, kuria eiles, muzikuoja ir tapo budistinių siužetų paveikslus bei peizažus. 
Iš literatūrinių šaltinių žinoma, kad Wang Wėi daug dirbo monumentaliosios ir staliūginės 
tapybos srityse, nutapė sieninės tapybos kūrinių, imperatorių rūmų paveikslų, kolekcijose 
minimi jo neišlikę budistinius siužetus, legendas ir portretus vaizduojantys kūriniai. Tačiau į 
kinų tapybos istoriją jis pirmiausia įeina kaip vienas didžiųjų peizažo žanro meistrų. 

Apie Wang Wėi tapytojo talentą galime spręsti tik pagal negausias išlikusias kopijas ir jo 
originalus regėjusių vėlesnių kartų menininkų ir meno teoretikų atsiliepimus. Tai iš tikrųjų didis 
tapybos meistras, kuris suformuoja kokybiškai naują, čan estetinių idealų paveiktą filosofinio 
peizažo koncepciją, kuri pripildoma nauju dvasiniu turiniu. Jo kūriniai pirmiausia ženklina 
kinų tapybos istorijoje svarbų posūkį nuo polichrominės į monochrominės tapybos principus. 
Tapydamas peizažus dailininkas dažniausiai pasirenka savo elegišką čan pasaulėjautą atitinkan- 
čius apsnigtos žiemos motyvus. Tai tikriausiai siejasi ir su jo išpažįstama asketiška ir santūria 
tapybos koncepcija, kurios praktiniam iliustravimui blausios snieguotos žiemos prislopintos 
spalvos atrodė labai parankiomis. Skirtingai nei daugelis jo į spalvingumą linkusių amžininkų 
Wang Wėi sąmoningai kūryboje naudojosi tik tušu ir belila, siekdamas savo gamtos pasaulio 
grožio suvokimą perteikti tik jautrių vienos spalvos atspalvių gama. 

Kita svarbi Wang Wéi įvesta novacija kinų tapybos istorijoje - savarankiško peizažo 
žanro teorinis pagrindimas savo traktate, o taip pat ir tapiniuose. Skirtingai nei jo pirmtakų 
kūriniuose, kuriuose peizažas dar yra žmogiškos veiklos apibrėžta sritis, Wang Wėi kūryboje 
peizažas jau tampa savitiksliu žanru, kuriame jaučiamas ir jo plačiai kultivuojamos peizažo 
poezijos estetikos poveikis. 

Pavyzdžiui, ilgame monochrominiame peizažo ritinėlyje „Pragiedrulys po sniego iškritimo 
kalnuose prie upės“ atsiskleidžia jo tapybinės koncepcijos poetiškumas, erdvės ir harmonijos 

ilgesys. Paveiksle vyrauja didžiulės dangaus ir ramiai tekančios upės erdvės. Horizonte esančiai 
kalnų linijai būdingas minkštumas ir ritmingas muzikalumas, kurį pabrėžia įvairiuose upės 
krantuose pasirodančios nuogų žiemos medžių išretintos grupelės. Dailininko tapiniams 
būdingas vaizdinių sistemos plėtojimo aiškumas ir lakoniškumas, laisvas platus potėpis; greta 
linijos jis peizažuose kaip vieną svarbiausių vaizdinę sistemą konstruojančių elementų pasitelkia 
minkštus išplautus tušo plotelius ir jautriausią toninių atspalvių gradaciją. Šis laike besisklei- 
džiantis peizažo ritinėlis dvelkia erdviškumu ir paslaptinga, galime sakyti, mistine nurimusios 
gamtos harmonijos atmosfera. 

Autoritetingas tapybos istorijos žinovas Dong Gichang jį pagrįstai vadina monochrominės 
„pietų mokyklos“ pradininku. Wang Wéi tapytojo dėmesio centre yra peizažo žanras, kurio 
įvairių aspektų aptarimui ir yra skirtas jo garsusis poetine forma parašytas traktatas „Peizažo 
paslaptys“. Jis prasideda peizažo svarbos aukštinimu, būtinybe pažinti dailininkui gamtos 
esmę, tačiau pagrindinis dėmesys tekste sutelkiamas daugybės specifinių peizažo kompozicijos 
sudėtinių komponentų aptarimui, konkretiems pamokymams, kaip piešti peizažą. 

Savo traktate „Tapybos paslaptys“ Wang Wėi susitelkia ties vidinės grožio esmės gamtoje 
perteikimo peizaže idėja. Kalbėdamas apie peizažo žanro specifiškumą jis pabrėžia daili- 
ninko sugebėjimą nedidelio peizažo erdvėje prabilti apie didžius ir reikšmingus dalykus, 
perteikti milžiniškas erdves: „Rytai ir vakarai, šiaurė ir pietūs driekiasi priešais akis visoje 
grožybėje. Pavasarį arba vasarą, rudenį, žiemą tiesiogiai gimsta teptuko potepyje“ (Wang 
Wei, 1962, p. 353). 

Wang Wéi estetikoje jungiasi daugelio estetinių tradicijų elementai: Gu Kaizhi ir Wang 
Xizhi išplėtoti fengliu estetikos principai, jo bendrapavardžio Wang Wei (415-443), Zong Bing, 
Xie He idėjos, daoizmo ir ypač čan estetiniai postulatai. Augęs čan vienuolyne, jis tiesiogiai 
perima iš vienuolių čan estetines idėjas. Itin stiprios įtakos jo estetinėms pažiūroms turi čan 
patriarcho Huineng mokymas. Subrendęs Wang Wėi palinksta į vienatvę, kontempliaciją, 
dievina gamtą, kurios prieglobstyje atranda save ir gauna svarbių impulsų kūrybai. Taigi jo 
peizažo estetikai būdinga paprastumo poetika ir dvasingumo kultas. „Kas žvelgia į paveikslą, tas 
pirmiausia siekia įžvelgti dvasią“ (Wang Wėi, 1962, p. 355). Per gamtą jis apmąsto menininko 
estetinį santykį su supančiu gamtos pasauliu. Šis reto akylumo menininkas ir teoretikas kinų 
estetikoje įtvirtina ypatingą jautrumą gamtos grožiui. Jo kūriniuose, sukurtuose artimai ben- 
draujant su kasdieniu gamtos grožiu, ryškūs dvasinio pakylėtumo ir sąmonės nuskaidrėjimo 
motyvai. Regis, jo estetikai ir peizažo tapybai yra būdinga sunkiai nusakomų sąlyčio su gamta 
pagimdytų nuotaikų, asociacijų, užuominų kaita. Wang Wėi kūryboje tapybos ir poezijos ele- 
mentai taip glaudžiai susipina, kad „kartais net susidaro įspūdis, jog šios meno rūšys perduoda 
viena kitai savo specifinius bruožus“ (Vandier-Nicolas, 1982, p. 45). 

Gvildendamas meninės kūrybos proceso problemas peizažo tapyboje Wang Wėi teigia, 
jog piešiant peizažą, „menininko mintis turi žengti anksčiau už teptuko potėpį“ (Wang Wéi, 
1962, p. 354). Remdamasis daoizmo ir čan estetikos postulatais, jis kviečia menininkus sąmo- 
ningai apsiriboti paprasčiausiomis meninės išraiškos priemonėmis, nes tai, jo manymu, yra 
viena svarbiausių talento raiškos prielaidų. Traktate daug dėmesio skiriama įvairių techninių, 
meninės kompozicijos ir specifinių kinų peizažo tapybos estetikai metų sezonų dvasios pertei- 
kimo, atskirų peizažo elementų: kalnų, kalnagūbrių, uolų, tarpeklių, ūkų, vandens srautų, upių, 
miškų, konkrečių medžių rūšių ir kitų detalių įtaigaus vaizdavimo subtilybėms. Šias teorines 
nuostatas dailininkas įgyvendina savo peizažo tapybos kūriniuose. 

Kita vertus, teigdamas meninės kūrybos proceso spontaniškumą, nurodydamas, kad vaiz- 
dinys turi atitikti natūralius Dao dėsnius, Wang Wéi kartu primena substancialių tapybos dėsnių 
įvaldymo reikšmę. „Kai ranka prisiliečia prie teptuko ir tušo, neretai ji blaškosi užsimiršusi... 
O metai, mėnulio fazės, keisdamos viena kitą, juda amžinybėn, ir teptukas mėgina atskleisti 
sunkiai apčiuopiamas paslaptis. Įžvelgti paslaptingą grožį: paslaptis slypi ne daugiažodžiavime, 
tačiau tas, kurs mokosi, kurs išmoko, tegu vis dėlto vadovaujasi taisykle, dėsniu“ (Wang Wėi, 
1962, p. 354). Wang Wėi, pabrėždamas pamatinių struktūrinių tapybos principų įvaldymo 
svarbą, kviesdamas pasinerti į gamtos esmę, sureikšmindamas dvasios prioritetą tapyboje ir 
tarp menininko pasirenkamų meninės išraiškos priemonių aukščiausiai iškeldamas paprastą 
tušą, išlieka aktualus ir vėlesnėje kinų estetikos bei peizažo tapybos istorijoje. 


Jing Hao peizažo tapybos estetika 


Kokybiškai naujas peizažo tapybos estetikos ir meno raidos etapas ryškėja IX ir X a. sandūroje. 
Vienas iškiliausių šio tarpsnio estetikos ir peizažo tapybos meistrų, kurio kūryboje susijungia 
mąstytojo, poeto ir tapytojo talentas, yra Jing Hao (Ching Hao, 855-915). Jo kūryba tarsi yra 
jungiamoji grandis tarp Tang ir Song epochų estetinių idealų. Apie šio įtakingo meno teoretiko 
ir peizažo tapybos meistro gyvenimą rašytiniuose šaltiniuose neaptinkame beveik jokių žinių. 

Fragmentiškus duomenis apie jį savo istoriografiniame traktate pateikia Guo Ruoxu. Tik apy- 
tikriai žinomi Jing Hao gyvenimo metai, kad nemėgdamas visuomeninio gyvenimo šurmulio 
gyveno atokiai kalnuose ir tapybą kultivuoja vardan malonumo. Dailininkas pradeda reikštis 
dar Tang dinastijos valdymo laikais, po jos žlugimo kurį laiką slapstosi kalnuose tapydamas 
kartu su artimiausiais mokiniais. Vėliau „Penkių dinastijų“ valdymo metu grįžta į imperatoriaus 
rūmus, kuriuose užima aukštus valstybinius postus ir reiškiasi kaip profesionalus tapytojas. Jis 
gyvena šiaurinėje šalies dalyje, tačiau savo peizažo tapybos estetikos pamatinėmis nuostatomis 
yra artimesnis „pietų mokyklos“ peizažo tradicijoms. 

Jing Hao, kaip ir jo pirmtakai Zong Bing, Xie He, gvildendamas teorines tapybos problemas, 
derina empirinės meno teorijos ir meno filosofijos nuostatas, nors kartu reiškiasi ir kaip vienas 
didžiųjų savo meto tapytojų. Kartu su konceptualaus teoretiko ir subtilaus dailininko Jing Hao 
veržliu įžengimu į kinų dailės pasaulį ženkliai keičiasi peizažo žanro vieta ir statusas tarp kitų 
žanrų. Pradedant šio didaus meistro kūriniais, peizažas tampa vyraujančiu kinų tapybos žanru. 
Anksčiau viešpatavęs Tang epochos peizažams būdingas iliustratyvumas negrįžtamai nuslenka 
į praeitį į pirmą eilę čia iškyla didžios filosofinės prasmės kupinos tiesiogiai su žmogaus būtimi, 
jo santykių su supančiu gamtos pasauliu problemos. Jing Hao didinguose peizažuose išryškėja 
esminis peizažo tapybos estetikoje įvykęs lūžis — visiems laikams išnyksta uždara nušalinta nuo 
dailininko asmeninių išgyvenimų paveikslo kompozicijos erdvė, atsiveria naujos ontologinės su 
žmogaus būtimi, jautriausiais jo emociniais išgyvenimais susijusios psichologinės erdvės. Suvokė- 
jas, judėdamas peizažuose kūrėjo nubrėžtais didžios simbolinės prasmės kupinais keliais, jau gali 
įžengti tarp vaizduojamų kalnų, vandenų, upių, miškų, atskirų uolų ir medžių atsiveriančias tuščias 
būties pilnatvės kupinas erdves ir suvokti save „iš vidaus“ kaip neatsiejamą didingos gamtos dalį. 

Plėtodamas savitą peizažo meno koncepciją Jing Hao atskiria paprastą išorinio akimis re- 
gimo pasaulio vaizdavimo būdą, paremtą išorinio panašumo principu, nuo gilesnio. Dailininkas 
atranda galimybę ne slysti reiškinių paviršiumi, o skverbtis į jų esmės ir būties tiesos pažinimą. 
Šio tapytojo peizažuose toliau plėtojamos Tang dinastijos laikų Wang Wéi kūriniuose išryškėju- 
sios monochrominės tapybos tradicijos. „Wang Wéi riešas ir tušas buvo rafinuotas ir subtilus, jo 
dvasios skambėjimas aukštas ir tyras. Jis kūrė vaizdinius meistriškai ir išbaigdamas ir audrinda- 
mas mintis apie teisingą tiesą“ (Jing Hao, 1965, p. 77). Wang Wėi tapo jo idealu, sekdamas kurio 
nubrėžtais keliais jis formuoja savo peizažo tapybos viziją. Apie Jing Hao tapybą galime spręsti 
pagal negausias išlikusių kūrinių kopijas, pavyzdžiui, lyrinių nuotaikų kupinas „Kalnų peizažas“, 
kuriame vaizduojama paskendę ūkuose monumentalių kalnų didingi siluetai, kurių apačioje 
matyti slėnis su tekančio upelio vos nužymėta linija. Paveikslas išsiskiria puikia kompozicija, 
subtilius toniniu sprendimu, jautriu grafišku piešiniu. Tapymo stilius nesukaustytas, tapiniams 
būdingas puikus erdvės jausmas, laisvas teptuko judėjimas, paliekantis lyriško santykio su gamta 
pėdsakus. Jing Hao paveiksluose pastebimos rafinuoto estetiškumo peizažo tapybos tendencijos, 
motyvai, kompoziciniai sprendimai vėliau bus plėtojami Song epochos peizažo meistrų kūriniuo- 
se. Savo gyvenimo kelyje sukauptą tapytojo patirtį Jing Hao perkelia į dialogo forma parašytą 
traktatą „Užrašai apie teptuko valdymo būdus“ (Bifa ji), čia išeities tašku tampa polemika su 
šešiais pagrindiniais Xie He iškeltais tapybos principais, kuriuos jis siekia permąstyti ir papildyti 
naujomis idėjomis bei įžvalgomis. 

Jing Hao - aštraus poleminio proto mąstytojas, kurio tapybai skirtame traktate aptinkame 
daug originalių minčių ir subtilių įžvalgų. Jo dėmesio centre yra daugybė aktualių tapybos 

plastinių galimybių, menininko kūrybinio 
potencialo, vaizduotės, fantazijos, įkvėpimo 
ir meninės kūrybos proceso uždavinių. Savo 
mintis jis dėsto atviru dialoginio mąstymo 
stiliumi, pasitelkdamas nepatyrusio daili- 
ninko dialogo formą su puikiai meno subti- 
lybes išmanančio gilios simbolinės prasmės 
kupino vienišo išminčiaus vaizdinių. Šiuose 
dialoguose skleidžiasi Jing Hao polemika 
su Xie He traktate iškeltomis idėjomis ir 
siekiama įtvirtinti naujus estetinius idealus. 
Siekdamas paaiškinti tikro meno esmę, 
Jing Hao pasitelkia daugybę sudėtingų loginių 
konstrukcijų ir dedukcijų, iš kurių plaukia 
principinė išvada, kad tikro meno esmę sudaro 
ne gražių daiktų kūrimas, o svarbiausia yra tai, 
kad siekiant panašumo, pasiekiamas pažinimas 
tiesos (Jing Hao, 1965, p. 74). Atsakymą į šį 
esminį estetikos klausimą jis sieja ne su for- 
maliais vieno ar kito daikto panašumą tikrovei 
apibūdinančiais išoriniais formaliais aspektais, 
o su jų gelminės esmės suvokimu. Šį uždavinį 
jis įgyvendina kritiškai permastydamas šešis 
pamatinius Xie He iškeltus tapybos meno 
principus. Jis taikliai pastebi, kad estetinę meno 
Jing Hao. Peizažas. X a. pr. Spalvotas tušas, šilkas prasmę atspindi tik du pirmieji (sudvasintas 
ritmas ir kaulo arba teptuko pritaikymo) iš 
šešių, o kiti keturi yra tik antraeiliai neesminiai susiję tik su ribotais grynai techniniais (panašumas, 
spalva, kompozicija, kopijavimas) meno aspektais. 

Konfucinės estetikos adeptas Jing Hao svarbiausiu iš šešių pamatinių Xie He išskirtų 
principų skelbia dvasios principą, kuris veikia kitus ir padeda dailininkui įgyvendinti savo 
tikslus. „Dvasios principas reiškia, kad širdis seka paskui potėpio judesius ir be jokių abejonių 
sugriebia vaizdinius. Skambesio principas reiškia, kad užslėpti pėdsakai įsitvirtina formose, 
paruoštuose laikantis taisyklių ir nevulgariose. Idėjos principas reiškia, kad atsiribojama nuo 
nereikšmingo, atrenkami esminiai dalykai ir dėmesys sutelkiamas į vaizduojamų objektų formą. 
Gamtos principas reiškia metų laikų kontempliaciją, paiešką įstabių dalykų ir sukūrimą tikros 
tiesos. Teptuko principas reiškia, kad jei meistras netgi yra įvaldęs visas taisykles, jis kūrybinio 
akto metu jas keičia tarsi priešais jį nėra nei faktūros nei formos, teptukas tarsi savaime sklan- 
do, pats juda. Tušo principas reiškia, kad turi būti geras ir blogas jo rūšys, tirštas ir atskiestas, 
išgaunantis išorinius ir gilius dalykus skirtingų kategorijų objektuose, o taip pat raštų audiniai 
ir spalvos turi būti natūralūs, tarsi jos būtų sukurtos ne potėpio“ (Jing Hao, 1965, p. 75). 

Traktate daug kalbama apie įvairius dailininko meistriškumą formuojančius veiksnius ir 
iškeliama grožio (mei) kategorijos svarba. Grožio gelminės esmės atskleidimas čia aiškinamas 

kaip ryškiausias tikro tapybos meistro meistriškumo paliudijimas. Jing Hao taip pat pabrėžia 
menininko originalumo, jo individualios stilistinės saviraiškos, kuri pasiekiama tik kryptin- 
gai dirbant pasirinktoje kūrybos srityje, tobulinant įgūdžius ir meninės išraiškos priemones, 
svarbą. „Jauni žmonės mėgsta studijuoti tapybą norėdami ką nors sukurti. Jie turi žinoti, kad 
tapyboje yra šeši pagrindiniai principai: pirmas - dvasia, antras - skambesys, trečias — idėja, 
ketvirtas - gamta, penktas - teptukas, šeštas - tušas“ (Jing Hao, 1965, p. 74). 

Tik pasiekęs deramą profesinio meistriškumo lygį, anot Jing Hao, dailininkas atveria sau 
kelius kūrybinei laisvei ir eksperimentavimui. Traktate išskiriamos trys kokybiškai skirtingos 
tapytojų kategorijos: pirmojoje remdamasis gamta meistras pasiekia trokštamą formos perteikimo 
lygmenį, antrajame tapytojas išsibarsto daugybėje smulkių detalių, o kadangi „nutapytame peiza- 
že skleidžiasi tik teptukas, o stinga minties, peizažas virsta vienpusišku“ (Jing Hao, 1965, p. 76). 

Aukščiausias kūrybinės dvasios polėkių lygmuo yra pasiekiamas tuomet, kai dailininkas 
pakylėja iki tik didiesiems tapybos meistrams pavaldaus „sudvasinto ritmo“ lygmens. Tikras 
meistriškumas čia suvokiamas kaip visiškas kūrybos betarpiškumas. Iš čia plaukia vėlesnėje es- 
tetikoje išryškėjusi tikrų dailės meistrų skirtis nuo amatininkų. Kalbėdamas apie tapybos meno 
kūrinio trūkumus, Jing Hao išskiria neesminius, priklausančius nuo formos, ir fundamentalius, 
kurių neįmanoma pašalinti, kadangi jie lemiami pačios kūrybos prigimties ir dėsnių pažeidimo. 


Li Cheng monumentalaus peizažo samprata 


Penkių dinastijų ir Dešimties karalysčių laikotarpiu, vadinamu Udai (907-960), ir valdant 
Šiaurės Song (960-1127) dinastijai išsikristalizuoja trys pagrindinės peizažo tapybos stilistinės 
tendencijos, kurias reprezentuoja Li Cheng, Guan Tong ir Fan Kuan. Įtakingas dailės istoriogra- 
fas Guo Ruoxu šiuos tapytojus vadina „įstabiais“ meistrais, pasiekusiais „dieviškumo“ lygmenį 
ir vaizdingai jų kūrybą palygina su trikrojo indo atraminėmis kojomis. Iš čia plaukia požiūris 
į juos kaip „neprilygstamus“ peizažo meistrus, kurių darbai yra pavyzdys ateities tapytojams. 
Tačiau toks patetiškas Guo Ruoxu teiginys nėra tikslus, nes tolesnėje peizažo tapybos raidoje 
iš minėtos triados gilų rėžį palieka tik Li Cheng ir Fan Kuan. 

Pirmosios iš trijų Guo Ruoxu išskirtų stilistinių pakraipų pradininkas yra kinų peizažo 
tapybos meistras, poetas, tapybos teoretikas Li Cheng (919-967). Tai valdančios Tang im- 
peratorių šeimos linijos atsišakojimo palikuonis, kuris jaunystėje gauna įvairiapusį klasikinį 
išsilavinimą, o valdant naujai Šiaurės Song dinastijai sparčiai kopia karjeros laiptais ir tampa 
Tapybos akademijos vadovu. Už išskirtinius nuopelnus tapybos srityje jis gavo ir kitas aukštas 
pareigas, buvo imperatoriaus apdovanotas aukso antspaudu su purpurinės spalvos juosta. 

Svarbius štrichus apie Li Cheng kilmę, gyvenimą ir kūrybą pateikia kinų dailės istorio- 
grafas Guo Ruoxu, kuris rašo, kad „jo pirmtakai buvo Tang dinastijos pradininkų giminaičiais. 
Vėliau jie gelbėdamiesi pasitraukė į Inciu, kur įsikūrė. Visi jo pirmtakai buvo savo metu žino- 
mais mokslininkais konfucininkais ir valdininkais. Li Cheng siekiai buvo išaukštintai ramūs, 
jis pagarbiai atsisakė karjeros ir šlovės, gerai žinojo kanonus ir istorinius raštus, puikiai tapė 
miško peizažus žiemą. Viršgamtiniai sugebėjimai sudarė [jo] genijaus esmę ir gabumų srityje 
jis stipriai lenkė kitus žmonės“ (Guo Ruoxu, 1978, p. 65). Kita vertus, Li Cheng garsėja ne tik 
kaip neeilinio talento tapytojas, poetas, tačiau ir traktato „Peizažo tapybos paslaptys“ autorius, 

kuriame istorija ir teorija harmoningai jungiasi į vieningą visumą. Rašytiniai šaltiniai byloja, 
kad jis sukūrė apie 300 paveikslų, iš kurių iki nūdienos išliko nedaug XII-XIV a. paveikslų 
kopijų, kurios suteikia galimybę spręsti apie pagrindinius jo peizažo tapybos stiliaus bruožus. 

Santūraus pabrėžtinai asketiško gyvenimo būdo šalininkas Li Cheng savo pirmtakų Jing 
Hao ir Guan Tong veikiamas suformuoja naują įtaigų monumentalaus peizažo tapybos stilių. 
Jo paveikslai išsiskiria meistriškai brėžiama plona muzikalia linija subtiliai perteikiančia kalnų, 
medžių ir kitų gamtos elementų kontūrus, jautriais spalviniais santykiais, geru kompozicijos 
jausmu, harmoninga skirtingų erdvinių planų ir pagrindinių sudėtinių peizažo komponentų 
sąveika. Šio tapytojo kūrinius aukštai vertina subtilus žinovas Mi Fu, kuris Li Cheng didinguose 
peizažuose regi profesionalią tapytojo techniką, gebėjimą išnaudoti tuščios neužpildytos erdvės 
emocinio poveikio galią, kurti taip pat laisvai kaip ir pati gamta. Kalbėdamas apie Li Cheng 
peizažus jis sako, kad regėjo tik du jo originalus ir kritikuoja tuos kolekcininkus, kurie nepajė- 
gia atskirti dailininkų originalų nuo menkaverčių kopijų. „Didelių formatų paveikslai, kuriuos 
šiandien kolekcionuoja kilmingos šeimos, - rašo jis, - yra panašūs į vaistininkų iškabas, jiems 
svetimas natūralumas, jie labai vulgarūs. Medžiai [juose] ištaigingi ir [sąmoningai] iškreipti, 
pušų kamienai išdžiūvę, ploni ir gumbuoti iki kraštutinumo, krūmai primena [ryšulius] žabų 
ir neperteikia gyvenimo jausmo. [Li Cheng kūrinių falsifikatus] daro vulgarios rankos, kurios 
uzurpuoja jo vardą. Aš norėčiau parašyti esė apie neegzistuojantį Li Chengą“ (par. 18, Mi Fu, 
1983, p. 162). 

Li Cheng tapiniuose ryškėja peizažo psichologizavimo tendencijos, tapomy gamtos 
vaizdinių siejimas su kūrėjo dvasinėmis būsenomis ir intymiausiais emociniais išgyvenimais. 
Jo peizažuose vyrauja žiemos motyvai, plikos be lapų trapios medžių šakos, miglose paskendę 
didingi kalnai. Į šią harmoningų vaizdinių sistemą įsibrauna ir kuklią kompozicijose vietą 
užimančios žmogaus veiklos pėdsakai: lūšnelės, tiltai, pagodos, pavėsinės. Žvelgdamas į šiuos 
meistriškai nutapytus peizažus, suvokėjas pajunta sąlyčio su natūralios gamtos grožiu pilnatvę, 
regi skirtingais metų laikais ir paros tėkmėje besiskleidžiančias jos formas. 

Kalbėdamas apie peizažo meno paslaptis ir žmogų supančios gamtos grožį, Li Cheng 
pabrėžia, kad „visa tai, kas yra gyva, yra vienybėje su gamta“. Detaliau aptardamas meninės 
kūrybos proceso problemas jis kreipiasi į dailininkus: „Šviesias ir tamsias paveikslo dalis piešk 
pagal poreikius lengvu arba sodriu teptuko potėpiu. Kai jis tik lengvas ar sunkus atsiranda 
netikslumai, klaidos: sausas, silpnas štrichas, paveikslas praranda pagrindus, struktūras, [...] 
Nesiblaškyk taisyklėse, ne apversk jas aukštyn kojomis, ne kartok vieną ir tą patį. Laisvai ir na- 
tūraliai žaisk teptuku - Štai peizažo meno paslaptis“ (Li Cheng, 1962, p. 364). Savo traktatuose 
jis daug kalba ir apie dailininkui svarbias technines tapymo proceso problemas. „Tapyk ne per 
daug sodriu potėpiu, kadangi tušo gausa gimdo drumzlinus plotelius, pranyksta švarumas. 
Neverta tapyti perdėm sausu teptuku, kadangi sausas potėpis panaikina paveikslo sultingum2" 
(Li Cheng, 1962, p. 361). Iš čia plaukia Li Cheng priesakas: „Venk smulkmenų, nes jos panaikina 
paveikslo gyvybingumą“ (Li Cheng, 1962, p. 361). 

Tai - tikras peizažo tapybos novatorius, kuriantis įstrižas ir ašines kompozicijas, išnau- 
dojantis skirtingų erdvinių planų sąveikos ir neužpildytų paveikslo plotų emocinio poveikio 
suvokėjui galimybes. Šio dailininko peizažuose suvokėją žavi vaizdinio visumos perteikimo 
meistriškumas. Kita Li Cheng įvesta peizažo tapybos naujovė, susilaukusi pritarimą gausių 
jo sekėjų kūryboje, yra pirmojo plano motyvų pateikimo originalumas. Skirtingai nei Jing 

Hao ir Guan Tong, jis peizažuose pagrin- 
dinį dėmesį sutelkia ne į tolumoje esančių 
panoraminių kalnų vaizdų perteikimą, o į 
pirmame plane tapomų motyvų suprieši- 
nimą tolimame plane esantiems vaizdams. 

Todėl savo peizažuose pirmame prie- 
kiniame plane esančius objektus uolą, medį, 
krūmą ar medžio šaknis jis meistriškai 
sugretina su tolumoje vaizduojamais kal- 
nais, miškais. Skirtingai nei daugeliui kitų 
didžiųjų kinų tapybos meistrų Li Cheng 
peizažams būdinga žema, kaip ir Vakarų 
peizažo tapyboje, horizonto linija, čia 
vyrauja vadinamosios ašinės simetriškos 
kompozicijos principai. Dauguma peizažo 
vaizdinės sistemos elementų sutelkiama 
viename paveikslo kampe, o kita jo pusė 
išlaisvinama tuštumai ir neužpildytiems 
plotams, kurie sukuria paveiksle plačių 
erdvių iliuziją. Siekdamas monumentalu- 
mo efekto dailininkas išryškina masyvaus 
centrinio vaizdinio svarbą, o antraeiles pei- 
zažo detales sumaniai pajungia kuriamos į 
vieną objektą centruotos vaizdinių sistemos 
vieningumui. 

Čia išryškėja esminiai Li Cheng pei- 
zazy simetriškos kompozicinės sistemos 
konstravimo skirtumai lyginant su jo mo- 
kytojo ir įkvėpėjo Jing Hao kūriniais. Pa- 1 
veiksly pirmuose planuose paliekamos tik Li Cheng, Budistinė šventykla kalnuose po lietaus. X a. 
menkutės gamtinių elementų (uolų, medžio Spalvotas tušas, šilkas 
šaknų) detalės, kurios netrukdo panora- 
minio gamtos vaizdo įsivyravimui. Ir galiausiai, atmesdamas daugeliui kinų peizažo tapybos 
meistrų būdingą gamtos vaizdavimą iš paslankaus judančio požiūrio kampo arba „iš viršaus“ 
vadinamojo „paukščio skrydžio“ taško Li Cheng savo panoraminiuose paveiksluose vaizdinių 
sistemas dažniausiai konstruoja iš fiksuoto esančio apačioje ir „žvelgiančio į viršų“ pozicijos. 

Šie dailininko peizažo vaizdinių sistemos kūrimo principai atsiskleidžia paveiksluose 
„Budistinė šventykla kalnuose po lietaus“ ir „Tankus miškas [ir] tolimos kalnų viršūnės“. Li 
Cheng taip pat mėgsta vaizduoti pirmame plane masyvius kalnus ir jų papėdėse ar tarpekliuose 
tekančius vandens srautus ir ūkuose bei rūkuose paskendusius slėnius. Greta su masyviais kal- 
nų vaizdais, tarpukalnėse skendinčiomis rūkų juostomis, jo peizažuose regime ir erdviškumo 
autentiško perteikimo siekį. Tapytojas kuria tiek monochrominius, tiek ir polichrominius pa- 
veikslus. Iš pastarųjų spalvingumu ir emocionalumu išsiskiria „Nefritinės viršūnės ir vertingieji 

medžiai“, kuriame pasitelkiant panoraminés kompozicijos teikiamas galimybes, siekiama 
perteikti įvairių ryškių vasaros spalvų atspalvius, atbudusios gamtos grožį ir harmoniją. Aiš- 
kinantis Li Cheng kompozicijos savitumą peizažuose pirmiausia į akis krinta jų originalumas, 
potraukis asimetriškiems komponavimo principams, masyviems kalnams, galingiems medžių 
kamienams su išraiškingomis šakų linijomis, efemeriškais rūkais kompozicinių sprendimų 
originalumas, tapymo subtilumas, tušo panaudojimo saikingumas, gebėjimas sugretinti skir- 
tingus planus ir išgauti begalinės erdvės iliuziją. Dong Qichang aukštai vertindamas Li Cheng 
kūrybą, šį dailininką laikė subtiliu čan dvasios išreiškėju, kadangi jo širdis talpina ir įtaigiai 
perkelia savo dvasios viduje užgimusius vaizdinius. Apie Li Cheng tapymo manierą amžinin- 
kai, anot Dong Qichang, sakydavo, „kad jis taip taupiai naudojasi tušu, tarsi tai būtų auksas“ 
(Dong Qichang, 1965, p. 105). 

Subtilus kompozicijos jausmas, meninės išraiškos priemonių lakoniškumas ir efektingas 
tuščios erdvės meninės išraiškos galimybių panaudojimas atsiskleidžia jo paveiksle „Žvejas 
apsnigtoje upėje“ Paveikslui būdingi muzikalūs simetriški skirtingų planų ir pagrindinių pa- 
veikslo detalių komponavimo principai. Pirmame plane kairėje pavaizduotas žvejas valtelėje, 
tolumoje antrame plane uolėtas krantas ir medžių grupės. Šios dailininko savybės pasirodė 
įtaigiomis vėlesnių kartų peizažo tapybos meistrams, kurie toliau plėtoja skirtingas, kaip, pa- 
vyzdžiui, Fan Kuan arba Ma Yuan Li Cheng atskleistas peizažo tapybos galimybes. Jo kūriniai 
susilaukė daugybės kopijų ir dėl savo vertės bei prestižo gausybės falsifikatorių. 

Renesansinés kultūros bruožai 


Šiaurės Song dinastijos valdymo epocha (960-1127) - tai ir nuosekli Tang epochos tradicijų tąsa, 
ir jos dvasinė priešprieša. Kinų civilizacija, tarsi pajutusi artėjančių naujų istorinių sukrėtimų 
grėsmę, skuba apibendrinti ir susisteminti ankstesniais amžiais sukurtas dvasines vertybes. 
Neiškreipdami istorinių faktų, galime tvirtai teigti, kad Tang (618-907) ir Song (960-1279) 
dinastijų valdoma Kinija tampa pirmąja šalimi, kurioje žmogaus meniniai gebėjimai ir jo su- 
kurtos meninės vertybės įgauna labai aukštą socialinį statusą, panašų į tą, kurį regime Vakarų 
Europos XIV-XVI a. renesansiniuose sąjūdžiuose. 

Eilosofinės ir estetinės minties plotmėje regimas neokonfucianizmo ir ypač čan įtakos augi- 
mas. Transformuotos Konfucijaus idėjos atgimsta Tang epochoje, neokonfucianizmo pirmtakų 
veikaluose, kylant didžiajam kinų renesanso sąjūdžiui. Han Yu suformuluoja ir pagrindinį šio 
sąjūdžio principą, kurį pavadina sąvoka žmogiškumas (ren), arba, tiksliau, žmogaus kelias (ren 
dao). Nesąmoningai kyla noras išversti šiuos žodžius į žodį humanizmas. Ir tai leistina - ne tik 
etimologiniu, tačiau ir esmės požiūriu; „Tang epochos renesanso“ šalininkai iškelia teiginį apie 
aukščiausią žmogaus vertę, kaip visuomeninio gyvenimo, švietimo, kultūros pagrindą. Kinų 
renesansinio humanizmo ideologas Han Yu šiai temai paskiria atskirą traktatą, kurį pavadina 
„Apie žmogų“ (Yan ren) (Konrad, 1972, p. 81). Han Yu daug nuveikia skleisdamas renesansinio 
humanizmo principus kinų kultūroje. Ši gilaus tragizmo, nerimo, neįtikėtino kinų tautos dva- 
sios kūrybinės energijos polėkio epocha - tai savotiškas kinų civilizacijos aukso amžius, kuris 
išsiskiria pasaulio kultūros istorijoje rafinuota estetika, meninių formų ir stilių gausa. Šią epochą 
N. Vandier-Nicolas pavadina le haut Moyen Age („aukštaisiais viduramžiais“), nors daugeliu 
esminių bruožų ji artimesnė renesansiniams sąjūdžiams. Tang epochos pabaigoje ir atėjus į 
valdžią Song dinastijai prasideda galingas kinų dvasinės kultūros pakilimas, kurį akademikas 
Nikolajus Konradas pavadina „didžiuoju kinų renesansu“ (Konrad, 1966, p. 119-149, 152-281). 

Tai tarpsnis, kuriame suklesti miestų kultūra, intensyvėja kultūrinis ir meninis gyvenimas, 
iškyla platus įvairiuose meno srityse besireiškiančių didžių menininkų sluoksnis, klesti neokonfu- 
cinio universalizmo ir humanizmo idėjos, auga dėmesys asmenybei, jos vidinių išgyvenimų pa- 
sauliui. Daugelis iškiliausių Song epochos politinių ir valstybės veikėjų buvo garsūs filosofai, 
istorikai, poetai, tapytojai, kaligrafai, meno teoretikai ir kolekcionieriai. Valstybinius aukščiausio 
rango valdininkams skirtus egzaminus galėjo laikyti visi nepriklausomai nuo socialinės kilmės. 
Pavyzdžiui, XI a. viduryje kas trejus metus rengiamus valstybinius egzaminus vienu metu lai- 
kydavo iki septynių šimtų pretendentų į įvairius valstybinės tarnybos postus. Sėkmingai juos 
išlaikę įtakingais savo laikotarpio politiniais ir valstybės veikėjais tampa garsus poetas, prozi- 
ninkas, ekonomistas Wang Anshi (1021-1081), matematikas, astronomas, kartografas, poetas, 
muzikas Shen Kuo (1031-1095); istorikas, filosofas ir Hanlin akademijos narys Sima Guang 
(1019-1086); genialus poetas, tapytojas, eseistas, kaligrafas, vienas kinų estetikos korifėjų Su 
Shi (1037-1101), plačiai žinomas kaip poetas Su Dongpo pseudonimu; istoriografas, eseistas 
ir poetas Ouyang Xiu (1007-1072); kaligrafas, poetas ir aistringas daoizmo adeptas Huang 
Tingjian (1045-1105); tapytojai Li Cheng, Guan Tong, Fan Kuan, Li Gonglin (1049-1106), 
plačiau žinomas Li Longmian slapyvardžiu, išgarsėjęs žirgus vaizduojančiais paveikslais; kali- 
grafijos, tapybos, poezijos genijus, vienas įtakingiausių kinų estetikos ir dailės atstovų Mi Fu 
(1051-1107) ir daugybė kitų. Kūrybinė ir meninė raiška jiems neretai buvo nemažiau svarbi 

jų gyvenimo dalis nei politinė ir valstybinė veikla. Song dinastijos valdymo metu toks veiklos 
sričių susipynimas buvo suvokiamas kaip natūrali išsilavinusio žmogaus gyvenimo dalis. 

Šiaurės Song dinastijos valdymo epochoje meninis gyvenimas susitelkia imperatorių 
rūmuose, kur skleidžiasi pagrindiniai estetinės ir meninės kultūros reiškiniai. Skirtingai nuo 
galingos Tang imperijos kultūrinės orientacijos į išorines įtakas, Song epochoje kultūra tampa 
labiau introvertinė, intelektualai atsigręžia į nacionalines Han, Jin ir Tang epochose sukurtas 
dvasines vertybes, kurios traktuojamos kaip savotiškas etalonas. Madingos ne užsieninės, о gry- 
nai kiniškos kultūros tradicijos, kurios traukia žymiausius šios epochos kūrėjus. Todėl to meto 
teoretikai estetinės kultūros reiškinių visumą linkę vertinti tradiciškai, panaudojant milžinišką 
ankstesnės dvasinės kultūros raidos patirtį. Puikus kinų vaizduojamosios dailės istorijos žinovas 
Michaelis Sullivanas Šiaurės Song dinastijos valdymo pradžią, šimtmetį nuo 950 iki 1050 m. 
laiko svarbiausiu kinų peizažo tapybos raidos tarpsniu, kai buvo parašyta daug svarbių teorinių 
traktatų, o talentingi dailininkai keitė vienas kitą (Sullivan, 1999, p. 164-168). 

Tai ypatingas staliūginės tapybos pakilimo tarpsnis, kai klesti Tapybos akademija ir sukuria- 
mi nuostabiausi kinų civilizacijos pasididžiavimu tapę dailės kūriniai. Tai tapybos įsiviešpatavimo 
menų hierarhijoje ir spartaus jos socialinio prestižo tarp išsilavinusių žmonių augimo tarpsnis. 
Jame visu pajėgumu išsiskleidžia pagrindinės tradicinės kinų vaizduojamųjų menų estetikos ir 
dailės kryptys, išsikristalizuoja ir įgauna klasikines formas pagrindiniai tapybos žanrai. Tapybos 
hierarchijoje iškyla peizažo žanras. Iš 6400 dailininkų, minimų XII a. pradžios imperatoriškos 
tapybos kūrinių kataloge, daugiau nei pusė kūrė peizažus. Tuo metu, greta tradicinės širmų ir riti- 
nėlių tapybos, vis didesnį populiarumą įgauna paveikslai, nutapyti popieriniuose albumų lapuose. 

Valdant Song dinastijai tarpusavyje konkuruoja trys pagrindinės estetikos ir dailės pa- 
kraipos: akademikų, intelektualų ir čan adeptų, kurių idėjos ir kūrybos principai sąveikaudami 
veikia vieną kitą. Šis istorinis tarpsnis svarbus kinų vaizduojamosios dailės istorijoje, kadangi 
dramatiškų sukrėtimų kupinoje Song epochoje anksčiau viešpatavusios menų hierarchijoje 
kaligrafijos santykiai su sparčiai besiplėtojančia tapyba keičiasi; kaligrafija palaipsniui užleidžia 
pozicijas Šiaurės Song tapybos tradicijai, kuriai būdingas ypatingas dėmesys gamtai, įvairių 
jos apraiškų įdėmus studijavimas. Joje savitai atsispindi iš daoizmo tradicijos išplaukiantys 
kosmogoniniai požiūriai ir gamtos filosofijos idėjos. Tapytojai ieško intymaus psichologinio 
santykio su vaizduojamais gamtos reiškiniais ir objektais, gamta peizažuose pavergia atšiauriu 
didingumu, vaizduojamų erdvių toliais. Iki XI a. savo socialiniu statusu tapyba dar nepajėgia 
konkuruoti su kaligrafija, tačiau XI a. dėka svaigaus peizažo tapybos pakilimo ji pirmą kartą 
prilyginama „šešiems menams“ (ritualas, muzika, šaudymas iš lanko, karietos valdymas, skai- 
čiavimas) ir dėl vietos menų hierarchijos viršūnėje konkuruoja su kaligrafija. 

Song dinastijos valdymo laikais kaligrafija išplinta tarp sparčiai gausėjančio valdininkijos 
ir kūrybinės inteligentijos sluoksnio, iškyla per tūkstantis žinomų kaligrafų, parašoma per 200 
kaligrafijos estetiniams principams ir menui skirtų traktatų. Valdant Song dinastijai kaligrafiją 
nustelbia peizažo tapyba, todėl nors kuria daug kaligrafų, didžių kaligrafijos meistrų, ratas, 
lyginant su Tang dinastijos valdymo laikotarpiu, ženkliai susiaurėja. 

Šiaurės Song epochos pradžioje iškyla įtakingos aristokratų giminės palikuonis daoizmo 
estetikos adeptas intelektualas Yang Ningshi (873-954), kuris nors ir užima aukštus valstybinius 
postus, tačiau svarbiausiu gyvenime laiko kaligrafiją. Dėl nenuolankaus charakterio ir ekscen- 
triškų poelgių jis tampa legendine asmenybe, užkrečiančia asmeninio gyvenimo pavyzdžiu 

sekėjus „meno kelio“ ideologija. Siekdamas atsiriboti nuo visuomeninio gyvenimo, gilėjančio 
konflikto su valdžios struktūromis, suirutės metais jis apsimeta išprotėjusiu ir pasišvęsdamas 
kūrybai sąmoningai pasirenka asketišką daoistinio atsiskyrėlio gyvenimo būdą. Pagrindinis 
jo kūrybinio įkvėpimo šaltinis gamta ir didieji praeities spontaniškų kaligrafijos stilių meistrai 
Wang Xizhi, Wang Xianzhi, Huaisu, Yan Zhenqing. Jis kuria kupinus aistros ryškiu asmenybės 
antspaudu ženklintus išraiškingo gaivališko stiliaus kaligrafijos kūrinius. 

Rami ir subalansuota Tang kaligrafijos vyraujanti tendencija Yang Ningshi kūryboje sudre- 
binama iš pamatų, kadangi pajungiama gaivališkos kūrėjo valios diktatui. Tradiciniai kaligrafijos 
kanonai čia drąsiai laužomi, taisyklingą manierą, siekiant maksimalaus stiliaus paprastumo, 
keičia su menininko vidiniu „aš“ susijęs individualios saviraiškos demonstratyvus pabrėžimas. 
Jam svarbi yra idėjos (yi) išraiška, kuri tarsi nustumia į antrą eilę kaligrafijos menui svarbius 
formalius aspektus. Tačiau šis idėjos svarbos iškėlimas neveda prie jos ir formos konflikto; tarp 
jų nusistovi organiška jungtis. 

Originalios Yang Ningshi asmenybės intelektualiniai interesai ir spontaniškas kūrybos 
stilius turi poveikį Song intelektualų kaligrafijos estetikai. Iš gausių jo sekėjų pirmiausia reikia 
išskirti X ir XI a. sandūroje iškilusių talentingų intelektualų plejada: tarp poezijos ir kaligrafijos 
besiblaškantį Su Shi, jo mokinį, įgavusį poetišką „daoso iš kalnų slėnio“ vardą Huang Tingjian, 
Mi Fu ir eruditą, poetą, junmo kaligrafijos stiliaus atstovą Cai Xiang, kuris rašo tekstus, kupinus 
subtilių įžvalgų apie kaligrafijos estetiką. 

Individualistinės kaligrafijos raidos pakraipos po Su Shi ir Mi Fu viešpatavimo skleidžiasi 
vis didesnį meistriškumą įgaunančių čan tradicijos šalininkų Zhang Jizhi (1186?-1266), Zhao 
Mengfu (1254-1322), Feng Zizheno (1257-1327), Zhongfeng Mingbeno (1264-1325) ir kitų 
kūriniuose. Juose akivaizdžiai regimas stiprėjantis kaligrafijos išsivadavimas iš viešpatavusių 
griežtų estetinių kanonų įtakos, spontaniškumo reikšmės augimas ir anksčiau gyvavusių stilių 
vidinis persismelkimas. Įsisavinę Tang meistrų laimėjimus Song meistrai tobulėjančiai kaligra- 
fijai suteikia ypatingą stilistinių formų įvairovę, eleganciją, kuri siejasi su kūrybingu ritmo ir 
muzikalumo ir lanksčios linijos meninės išraiškos galimybių panaudojimu. 


Peizažo tapybos įsivyravimas 


Nepaisant svarių Šiaurės Song kaligrafijos laimėjimų, ją vis akivaizdžiau į antrą eilę išstumia 
intensyviai besiplėtojanti tapyba. Ankstesniam tapybos raidos tarpsniui nebūdinga ryškesnė 
tapybos žanrų hierarchija, tačiau Šiaurės Song dinastijos valdymo pradžioje iki tol viešpatavę 
religinės ir „žmonių ir daiktų“ tapybos žanrai užleidžia pozicijas peizažo ir „gėlių ir paukščių“ 
tapybos žanrams. 

Pereinamoje nuo Tang į Šiaurės Song epochoje didaus peizažo tapybos meistro pagal Dao 
dėsnius sukurtas peizažas šalies intelektualinio elito jau vis dažniau vertinamas geriau nei kaligra- 
fijos meistrų sukurti kūriniai. Lyginant su Tang epochos intuityviu kompozicijos jausmu paremtais 
peizažais, Song epochoje kristalizuojasi naujas filosofinis požiūris į peizažą ir pagrindinius jo 
simbolikos elementus. Išlikę X-XI a. paveikslai ir jų kopijos liudija apie ryškėjantį gilesnį komplek- 
sinį požiūrį į sudėtinius struktūrinius peizažo žanro komponentus: liniją, formą, erdvę, skirtingų 
erdvinių planų santykius, spalvą, koloritą, vientisumo siekį kompoziciniuose sprendimuose. 

Pereinamosios epochos nuo Tang į Šiaurės Song peizažo sampratą reprezentuoja dviejų 
didžių X a. teoretikų ir tapytojų Jing Hao, Li Cheng peizažai. Juose ryškėja Šiaurės Song dar- 
bams būdingas potraukis monumentalumui, didingiems rimties kupiniems gamtos motyvams, 
kurie išryškina gamtos didybę ir slėpiningą galią. Paveiksluose ženkliai auga jų emocinis dva- 
sinis užtaisas, poetiškumas, siekis iškilti virš kasdienybės ir perteikti paslaptingą kalnų, upių, 
ramių ežerų, audringų kalnų upelių, krioklių, gilių tarpeklių, miškų ir atskirų medžių grupių 
sąveikos harmoniją. Išaukštinto gamtos grožio ir harmonijos perteikimas, jo santykis su kūrėjo 
jautriausiomis dvasios būsenomis, nuotaikomis, išgyvenimais tampa daugelio šios pereinamos 
epochos peizažo meistrų kūrybos siekiu. Gamta vis dažniau suvokiama kaip giliausių žmogaus 
minčių, jausmų tarpininkė, per įvairias gamtos apraiškas padedanti surasti atgarsį su kosminiais 
ritmais ir leidžianti peizaže išreikšti savo susižavėjimo jausmus. 

Song epochos peizažo tapybos raidai būdingas dinamiškumas ir stilistinių formų įvairovė, 
kurią sąlygoja intensyvi kultūros raida ir spartus meno fondo augimas šioje nerimastingoje epo- 
choje. Peizažo tapyba yra būtent tas tapybos žanras, kuris jautriausiai atspindi šios dramatiškų 
sukrėtimų ir nusivylimų epochos prieštaringumą. Todėl būtent šiame žanre subtilia simbolių 
ir metaforų kalba itin giliai atsiskleidžia kinų menininkų dvasiniai išgyvenimai. Pasiekusi savo 
klestėjimą Šiaurės Song dinastijos valdymo metu peizažo tapyba per keletą šimtmečių pereina 
kelias stilistiniu požiūrių skirtingas raidos fazes, kurios siejasi su Pietų Song ir ją pakeitusia 
Yuan epochomis. Kiekvienai iš jų būdinga savita estetinių idealų, kompozicinių sprendimų, 
vyraujančių motyvų traktavimo, meninės kūrybos principų ir stiliaus bruožų visuma. 

Šiaurės Song peizažuose pabrėžiami intelektualiniai ir sąveikos su kaligrafija, poezija 
aspektai; tapytojai ieško intymaus sąlyčio su juos supančiu gamtos pasauliu ir perteikia kūrėjo 
vaizduotėje su idėjų pasauliu ir emociniais išgyvenimais susijusius gamtos motyvus, kylančias 
nuotaikas. Taip palaipsniui įsivyrauja monumentalūs gilios filosofinės prasmės ir daugybės 
poteksčių prisodrinti peizažai su kuriais siejasi svariausi Šiaurės Song peizažo tapybos laimė- 
jimai. Šis monumentalaus peizažo koncepcijos įsivyravimas paaiškinamas ypatingu filosofiniu 
ir emociniu šio žanro kūrinių užtaisu, idealiai atitikusiu to meto į meninės kultūros klestėjimo 
fazę įžengusios kinų visuomenės estetinės sąmonės poreikius. 

Valdant Šiaurės Song dinastijai peizažo tapyboje regimas kitoks iš neokonfucinės filosofijos 
išplaukiantis pasaulėvaizdžio suvokimas, naujų kompozicinių schemų laipsniškas įsigalėji- 
mas, kuris tiesiogiai siejasi su neokonfucine estetika, humanistinių ir universalių tendencijų 
stiprėjimu. Peizažuose simbolinių vaizdinių pavidalu atsispindi daug tuometinį intelektualų 
jaudinančių temų, kuriuos perteikiamos pasitelkiant subtilią įvairių simbolinę prasmę turinčių 
gamtos motyvų (kalnai, vandenys, vieniši medžiai, giraitės, tuštumos, žmonės, žvejai, valtys, 
pavėsinės ir pan.) sąveiką. Labai savitas šiuose monumentaliuose peizažuose yra simbolinis 
individo ir gamtos santykių traktavimas, kuris padeda geriau suvokti ne tiek jį supančių gamtos 
motyvų, o apskritai vaizdinės paveikslo sistemos subtiliai simboliais, metaforomis ir poetiniais 
įvaizdžiais užšifruotą prasmę. 

Ryškiausi poslinkiai Šiaurės Song epochos pradžioje, lyginant su anksčiau gyvavusia Tang 
dinastijos peizažo tapybos tradicija, išryškėja kokybiškai naujame pasaulio sandaros, pano- 
raminių erdvinių problemų sprendime ir žmogaus temos traktavime, kadangi individas yra 
suvokiamas kaip neatsiejama humanistinės pasaulėžiūrinės sistemos „Žemė-Žmogus-Dangus“ 
dalis. Peizažo tapyboje ieškoma būdų perteikimui tobulo žmogaus, išminčiaus, atsiskyrėlio, 

sąmoningai pasitraukusio nuo visuomeninio gyvenimo į gamtos prieglobstį ir ieškančio 
harmonijos su gamta idėjai. Radikalus „nusišalinimas“, „atsiribojimas“, „pabėgimas“, „nutoli- 
mas“ nuo socialinio gyvenimo ir vienatvės ilgesys sinkretiškoje neokonfucianizmo estetikoje 
įgauna ypatingą filosofinę prasmę. Jis asocijuojasi su daoistinei ir čan „meno kelio“ ideologijai 
būdingais „kelio“, „klajonių“, gyvenimo ir kūrybos prasmės, aukščiausios harmonijos ir grožio 
ieškojimo leitmotyvais, kurie iškalbingais simboliais ir metaforomis persmelkia Šiaurės Song 
laikų peizažo tapybos estetiką. 

Didieji šio tarpsnio peizažo tapybos meistrai ne kopijuoja supančią gamtą, o žvelgia į ją 
kaip pagrindinį savo studijų ir pasaulio įvairovės pažinimo šaltinį. Vadinasi, pagrindinis peizažo 
tapybos meistro uždavinys - perteikti maksimaliai apibendrintą gamtos vaizdą. Tai sąlygoja ir 
daugiasluoksnę, daugybės sudėtingų asociatyvinių ryšių susaistytą peizažo estetikos semantiką, 
kai visi paveiksle vaizduojami pagrindiniai motyvai pakylėjami į simbolinio ir metaforinio 
mąstymo lygmenį. Todėl kinų klasikinio periodo peizažuose vaizduojamas ne konkretus gamtos 
pasaulio fragmentas, ne tai ką, regi akis šią konkrečią būties akimirką, o perteikiama grandiozinė 
filosofinė gelminio gamtos pasaulio grožio ir harmonijos regėjimo visuma. Kadangi Šiaurės Song 
didžiųjų peizažo tapybos meistrų Fan Kuan, Mi Fu, Guo Xi, Li Tang pagrindinis siekis yra 
gamtos pasaulio didybės perteikimas, todėl žmonių figūrėlės jų paveiksluose nesureikšminamos 
ir tarsi nublanksta gamtos didybėje. 

Pasitelkdami skirtingus erdvinius planus, atmosferų pokyčių ir oro srautų judėjimo vaiz- 
davimą, Šiaurės Song laikų tapytojai siekia atspindėti išsiplėtusio žmogų supančio pasaulio 
suvokimo erdviškumo jausmą. Iš čia plaukia Šiaurės Song peizažų didingas monumentalumas, 
panoraminis didžiulių erdvių vaizdavimas, naujų peizažo tapybos stilių atsiradimas. Gamtos 
pasaulio objektai didžiųjų meistrų Fan Kuan, Guo Xi ir kitų tapomi tiksliai, išryškinant charakte- 
ringiausius atskirų detalių bruožus. Kinų peizažo tapybos estetikos sampratoje išskirtinę svarbą 
įgauna „vėjo“ motyvas, kuris įkūnydamas gi energijos spontaniškumą ir jėgą, peizažų vaizdinėje 
sistemoje įgauna daug skirtingų semantinių ir simbolinių prasmių. Šį kinų peizažo tapybos as- 
pektą detaliai analizuoja E Jullienas minėtoje naujausioje kinų peizažo tapybos estetikai skirtoje 
knygoje, kurioje vėjas yra traktuojamas kaip vienas svarbiausių kinų tapytojų vaizdinės sistemos 
komponentų, suteikiančių peizažui ypatingą dvasinę aurą (žiūr. Jullien, 2014, р. 102-103). 

Pirmiausia vėjas (feng) siejamas su įvairiomis dievų valios raiškos formomis, Kinijos pa- 
krantes niokojančiais uraganais, škvalais, lydimais liūtimis ir ramesniais vėjo gūsiais. Jo svarbą 
kinų gamtos procesų sampratoje liudija tas faktas, kad jis, greta žemės, ugnies ir vandens, yra 
traktuojamas kaip viena iš keturių pagrindinių stichijų. Tai paaiškina ir jo nuo senovės siejimą 
su dievų paukščiu feniksu, o taip pat su imperatoriškos galios simbolio neregimo drakono 
sudėtinga simbolika. Neregimumas ir užslėpta galia, raiškos formų įvairovė: debesys, ūkai, 
vėjo gūsiai ir pan. yra tie svarbus vėjo aspektai, į kuriuos sutelkia dėmesį kinų peizažo tapy- 
bos meistrai. Kinų peizažo tapybos estetikoje iš aštuonių pagrindinių vėjo formų išplėtojama 
sudėtinga įvairių vėjo pavidalų sistema, iš kurios svarbiausiais peizažo meistrai laiko šviesą 
skleidžiančios „vėjo šviesos“ raiškos formas, kurios gimdo taip kinų tapytojų pamėgtus vaiz- 
duoti ūkus kalnuose. „Vėjas šviesa“, skleisdamasis kinų peizažo tapybos meistrų paveiksluose, 
labai jautriai išreiškia kūrėjų žmogiškos egzistencijos dvasios būsenas. Įvairių neregimo vėjo 
raiškos formų, atmosferų, debesų, ūkų, erdvinių planų ir kitų su vėju siejamų gamtos raiškos 
formų perteikimas tampa vienu svarbiausių Song peizažo tapybos ikonografijos elementų. 

Li Cheng peizažuose išryškėjusius stiliaus bruožus toliau savitai plėtoja didis peizažo tapybos 
meistras Fan Kuan (apie 960-1030?), apie kurį beveik jokių patikimų biografinių duomenų iki 
nūdienos neišliko. Štai istoriografo Guo Ruoxu traktate rašoma: „Fan Kuan, antrasis vardas 
Zhongli, kilo iš Hajuanio. Jis tapo peizažus, kuriuose Ii principas derinasi su dvasiniu sąlyčiu [su 
gamta]. Jo sugebėjimai neįprasti ir nuostabūs. Stilius skiriasi nuo Guan Tong ir Li Cheng [stilių], 
o taisyklės, kuriomis remiasi [tapyboje] yra priešingos. Fan Kuan išorė atšiauri, kaip senovėje, 
elgesys nežabotai grubus. Iš prigimties mėgsta vyną ir klajones “ (Guo Ruoxu, 1978, p. 78). 
Manoma, kad jis kilęs iš išsilavinusių valdininkų giminės, jaunystėje gauna įvairiapusį 
išsilavinimą, kurį laiką dirbęs valstybinėje tarnyboje vėliau niekuomet į ją negrįžta ir sąmoningai 
pasirenka nepriklausomo kūrėjo kelią. Gyvam esant Fan Kuan yra menkai žinomas dailininkas, 
vėliau tampa daugybės didžiųjų tapybos meistrų kūrybinių siekių idealu. Manoma, kad jis yra 
Jing Hao sekėjas ir Li Cheng tiesioginis mokinys. Skirtingai nei daugelis intelektualų, savo es- 
tetinėmis nuostatomis tik imitavusių tuo metu madingo „kalnų atsiskyrėlio“ įvaizdį, Fan Kuan 
tokiu buvo tikrovėje. Didžiąją gyvenimo dalį jis praleidžia kaip daoistinis atsiskyrėlis Shanxi 
kalnuose arba klajodamas vaizdingais Šiaurės Kinijos kalnų keliais ir takeliais. Jo peizažai 
atrodo kaip priešingybė rafinuotam Li Cheng tapybos stiliui. Fan Kuan gyvenimo ir kūrybos 
nuostatos yra nuoseklios; drąsus, bekompromisiškas, rengiasi grubaus audeklo darbužiais , 
vartoja paprastą maistą, nevengia vyno ir kitų gyvenimo teikiamų džiaugsmų, aplinkinius 
neretai šokiruoja gaivališku ir nesantūriu ignoruojančiu konfucinės etikos reikalavimus elgesiu. 
Fan Kuan santykiai su tuo metu viešpatavusios akademinės estetikos ir dailės tradicija yra 
nevienareikšmiai. Viena vertus, jis pirmasis atvirai meta iššūkį akademinės mokyklos šalinin- 
kams, kritikuodamas jų perdėtą dėmesį išoriniams formaliems akademiniams reikalavimams, 
suabejojo praeities meistrų kūrinių pedantiško kopijavimo prasmingumu dailininkų rengimo 
sistemoje. Didžiuoju ir tikruoju dailininko Mokytoju jis skelbia Gamtos grožio ir harmonijos 
įvairovės pažinimą, būtinybę įsiklausyti į slėpiningus jos ritmus. Iš čia plaukia išskirtinis Gamtos 
tiesioginės kontempliacijos svarbos pabrézimas. Iš tikrųjų, anot amžininkų liudijimų, Fan Kuan 
ilgai susikaupęs ir paskendęs mintyse sėdėdavo kontempliuodamas gamtos vaizdus, studijuoda- 
mas konkrečias jos detales. Kita vertus, nepaisant akademinės estetikos ir dailės kritikos, jis kūrė 
būtent akademinės tradicijos meistrams būdingu monumentalaus panoraminio peizažo stiliumi. 
Akademinės estetikos ir dailės korifėjus Guo Xi taikliai pastebėjo, kad gamtos didingumą 
ir harmoniją aukštinantiems Fan Kuan peizažams stinga jo mokytojo Li Cheng kūriniams 
būdingo grakštumo ir žavesio. Iš tikrųjų jo kalnų galią poetizuojančiuose neretai niūriuose, 
grėsminga gamtos galia dvelkiančiuose kalnų masyvuose neišvysime jo mokytojo darbams 
būdingo gamtos pasaulio suvokimo skaidrumo, vidinio džiaugsmingumo. Čia vyrauja drama- 
tiškesnis požiūris į gamtą, kuriame atsispindi ir jo asmeninio gyvenimo dramos, piktnaudžia- 
vimo alkoholiu pažeistas sunkiai tramdomas charakteris, daoistinis nepasiekiamos harmonijos 
su supančiu pasauliu ilgesys, noras gyventi ramesnį būties pilnatvės kupiną gyvenimą. Savo 
paveikslų pirmame plane dailininkas dažniausiai vaizduoja didelę kūrinio dalį užgožiančius 
aukštus kalnus su giliais tarpekliais. 
Atmetęs dirbtinumo apraiškas dailininkas savo peizažus kuria taip pat spontaniškai kaip 
ir gamta. Daoizmo ir čan estetinių idealų paveiktas dailininkas pabrėžia įdėmaus gamtos 

reiškinių stebėjimo ir studijavimo svarbą. 
Daug mėnesių praleidžia klajodamas snie- 
guotais kalnų takais ir siekdamas, jo paties 
žodžiais tariant, nutapyti „pačius kalnų 
kaulus“, autentiškai perteikti kalnų dvasią 
ir vaiskaus žiemos oro atmosferą. Įspūdingų 
formatų peizažuose „Keliautojai po kalnus ir 
vandens srautus“ ir „Šaltas miškas apsnigtoje 
lygumoje“ jis, skirtingai nei daugelis kitų 
amžininkų, išryškina žavintį atšiaurios kalnų 
gamtos didingumą. Pirmasis iš minėtų pa- 
veikslų dvelkia ypatinga harmonija, rimtimi, 
subtiliu koloritu ir išsiskiria nepriekaištinga 
kompozicija. Jis gali būti priskirtas prie di- 
džiųjų kinų peizažo tapybos šedevrų. 

Savo daoistinės estetikos dvasios 
prisodrintame monumentaliame Sedevre 
„Keliautojai po kalnus ir vandens srautus“ 
vaizduodamas link šventyklos judančią 
mažytę piligrimo figūrėlę dailininkas pertei- 
kia kinų peizažo tapybos estetikai būdingą 
žmogaus ir gamtos pirmapradės vienybės 
idėją, taip pat kosmose slypinčios tvarkos ir 
harmonijos principų atspindžius gamtoje. 
Į gamtą čia žvelgiama iš paukščio skrydžio 
taško, prieš akis paveikslo gerai suręstoje 
kompozicijoje atsiveria tolimos erdvės. Dai- 
lininkas sumaniai išdėsto skirtingus planus 
tarsi supriešindamas masyvaus kalno viršū- 
Fan Kuan. Klajonės tarp vandens srautų ir kalnų. XI a. pr. пе ir mažas klajūnų figūras. Kita vertus, čia 

Spalvotas tušas, šilkas savitai susipina ir kitos skirtingos žvilgsnių į 
vaizduojamus reiškinius, pirmiausia paties dailininko, peizažo regėjimo projekcijos, kuriančios 
ypatingą paveikslo atmosferą. Siekdamas geriau perteikti skirtingus planus, Fan Kuan pasitelkia 
įvairias tapymo technikas - nuo kruopštaus detalių ištapymo iki spontaniškų potėpių laisvai 
liejant tušą. Tapydamas uolas ir akmenis jis pasitelkia savita ypatingos tekstūros potėpių klojimo 
manierą, nevengia ir spontaniškų vadinamųjų „lietaus lašų“, riebių tamsių kontūrų, žaismingos 
šviesių ir tamsių paveikslo erdvių sąšaukos. 

Fan Kuan nutapyti peizažai Song peizažo tapybos aplinkoje išsiskiria ne tik spontaniška 
tapymo maniera, tačiau ir prėskumu, jiems būdingas sąmoningas ryškaus spalvingumo ven- 
gimas. Beveik visi išlikę dailininko peizažai apsiriboja kolorito intervalu tarp rudos ir rusvos 
spalvų besiskleidžiančioje atspalvių gamoje. Prėskumo estetika tikriausiai apsprendžia ir savitą 
pasirinktų vaizdavimui gamtos motyvų traktavimą, kuriuose spalvingumas nuslenka į antrą 
eilę lyginant su struktūrinių tapybos principų išryškinimu. Santūrumo siekis tikriausiai lemia 

ir dailininko teikiamą prioritetą vaizdavimui tų metų laikų, kuriuose dar suvešėja žaluma 
paslepianti kalnų, medžių formų ir kitų gamtos pasaulio elementų struktūrinius principus. 

Spontaniško Fan Kuan tapymo stiliaus ir belapės gamtos motyvų vaizdavimo įtakos au- 
gimas regimas ne tik jo stiliaus sekėjų intelektualų peizažo tapybos tradicijoje, tačiau ir jiems 
oponuojančių akademijos narių kūriniuose. Šiuos poslinkius tikriausiai galime ir epochai 
būdingų estetinių idealų kaita, kuomet susižavėjimas supančios gamtos grožiu, įvairių jos 
apraiškų kontempliavimas tampa neatsiejama šalies intelektinio ir meninio elito gyvenimo 
dalimi. „Pavasarį ūkai ir debesys kalnuose skleidžiasi nenutrūkstamomis eilėmis, ir žmonės 
džiaugsmingi. Vasarą kalnai įstabūs, virš jų yra tirštas medžių šešėlis - žmonės nerūpestingai 
ramūs. Rudenį kalnai skaidriai-šviesūs, tarsi linguotų ir kristy - žmonės griežti. Žiemą kalnai 
paslėpti tamsios miglos sluoksniu – žmonės pritilg* (Guo Xi, 1965, p. 84). Spontaniška Fan 
Kuan peizažo tapybos koncepcija gyvuoja daugiau šiaurinėje šalies dalyje. Po mirties dailininkas 
pripažintas vienu didžiųjų kinų peizažo tapybos meistrų ir akivaizdžiai turi įtakos tolimesnei 
peizažo tapybos raidai. 

Šiaurės Song peizažo tapyboje išsikristalizuoja dvi pagrindinės kryptys, kurios, aktyviai veik- 
damos viena kitą, formuoja estetinius epochos skonius. Tai - wenrenhua (wenženhua, - „in- 
telektualų“), arba menininkų-mokslininkų (Su Shi, Mi Fu, Wang Ting Yuan) ir akademinės 
(Imperatoriškos dailės akademijos narių) Guo Xi, Ma Yuan, Xia Gui, Ma Lin, čan peizažo 
tapybos atgimimo epocha. Ribos tarp pirmųjų dviejų tarsi antipodiškų krypčių nėra. Nepaisant 
aštrios tarpusavio polemikos, skirtingu požiūriu gvildendamos tas pačias problemas jos tarsi 
papildo viena kitą. Akademinės pakraipos šalininkams būdingas respektabilumas ir griežtesnis 
objektyvistinis požiūris į pagrindines meno problemas, o intelektualai pabrėžia subjektyvius 
aspektus. 

Kinų renesansinės kultūros rafinuotumas ir naujų meniškos asmenybės saviraiškos gali- 
mybių ieškojimai savitai atsiskleidė intelektualų mokyklos šalininkų kūryboje. Daugelis kinų 
kultūros žinovų jų estetines teorijas ir meną pagrįstai laiko vienu įstabiausių pasaulinės kultūros 
reiškinių. Paženklintoje stipraus daoizmo, čan ir fengliu estetinių idealų poveikio intelektualų 
mokykloje savitai reiškiasi kinų renesanso menininkų kūrybai būdingas universalizmas, ele- 
gantiškumas, filosofinės potekstės gelmė. 

Wenrenhua mokyklos pavadinimas kilo iš wen ren sąvokos, kuri reiškia intelektualų po- 
kalbį arba tikros, autentiškos humanistinės kultūros principus įvaldžiusius žmones. Pirmasis 
terminą wenrenhua į estetikos istoriją įveda kinų meno teoretikas Dong Gichang (1555-1636), 
kuris tampa pirmuoju šios mokyklos istorijos, estetinių pažiūrų ir meno praktikos tyrinėtoju. 
Kinų ir europietiškuose tyrinėjimuose terminas wenrenhua verčiamas kaip „intelektualai“, 
„mokslininkai“, „literatai“, Estetikos ir menotyriniuose tekstuose sąvoka wenrenhua vartojama 
dviem pagrindinėmis prasmėmis: plačiąja, kalbant apie iš aukščiausio kilmingos aristokratijos 
sluoksnio kilusius neprofesionalius (šis terminas klaidina, nes jie buvo aukščiausios prabos 
menininkai, nors iš savo kūrybos nesipelnė) kinų menininkus intelektualus. Jie, neretai bū- 
dami aukšto rango valdininkais, kultivuoja kaligrafiją, tapybą, poeziją, muziką ir kitus menus 

„vardan malonumo“, negaudami už tai jokio atlyginimo. Siaurąja prasme wenrenhua terminas 
naudojamas kalbant apie Šiaurės Song dinastijos valdymo metu Su Shi ir Mi Fu aplinkoje 
susiformavusį intelektualų ratelį, kurio idėjos ir meninės kūrybos principai greitai išplinta 
pagrindiniuose kinų meno centruose. 

Šios krypties pavadinimas su intelektualų ir mokslininkų sluoksniu siejamas neatsitiktinai, 
kadangi tradicinėje kinų kultūroje menininko (kaligrafo, tapytojo, poeto, rašytojo, muziko) 
tapsmas prasidėdavo nuo mokslinių žinių ir aukštos estetinės kultūros principų įsisavinimo. 
Riboto intelekto ir neturintis plačios humanitarinės kultūros, neišlavinto estetinio skonio ir 
neįvaldęs „trijų didžiųjų menų“ subtilybes asmuo galėjo pretenduoti tik į amatininko, bet ne 
menininko intelektualo vardą. 

Kinų kultūros istorijoje keletą šimtmečių gyvavusios intelektualų mokyklos branduolį 
sudaro šalies intelektualinis elitas: kilminga aristokratija, aukščiausio rango valdininkai, žymūs 
mokslininkai, neretai imperatoriškų šeimų nariai, išsiskiriantys aukšta humanitarine kultūra 
ir ryškiais meniniais sugebėjimais. Šie rafinuoto skonio estetai, eruditai, subtilūs įvairių meno 
rūšių žinovai, aistringi senosios dailės mėgėjai ir kolekcionieriai rašė estetinius veikalus ir 
praktikavo įvairias meno formas „vardan malonumo“. Demonstratyviai pabrėždami savo 
„neprofesionalumą“, absoliutų mąstymo ir kūrybos nepriklausomumą, jie mėgsta ironizuoti 
norminės akademinės estetikos nuostatus, griežtai kritikuoja Tapybos akademijos atstovų 
kūrybą. Intelektualai atsiriboja nuo amatininkų ir nuo profesionalių dailininkų, ypač Akade- 
mijos narių. Į savo kūrybą jie žvelgia ne kaip į profesiją, o kaip į meną menui, t. y. nepaprastai 
svarbią savo dvasinio gyvenimo sritį, autentišką kūrybingos asmenybės saviraiškos formą. „Šis 
wenrenhua pasaulis buvo kultūros kamieno šerdis, pasaulis, kuriame skleidėsi tiesa ir grožis 
(Dao ir wen). Jis svetimas laikinam suterštam niekingų aistrų bei melagingų vertybių pasauliui“ 
(Zavadskaja, 1983, p. 6). | 

Wenrenhua mokykla nebuvo vienalytė, amžių tėkmėje jos estetinė teorija, meninės raiškos 
formos, santykiai su akademikų ir čan estetinėmis tradicijomis pastebimai keičiasi. Ilgainiui 
joje ryškėja dvi pagrindinės pakraipos: „autsaiderių“ ir „konformistų“. Pirmosios šalininkai 
būtinu priklausymo wenrenhua mokyklai požymiu skelbia sąmoningą opoziciją kultūrinėms, 
politinėms visuomenės nuostatoms, neigdami bet kokį ryšį su valstybinėmis, religinėmis institu- 
cijomis ir valdymo struktūromis. Šios asmenybės, sąmoningai pasirinkusios nonkonformistinę 
poziciją ir atsisakiusios valstybinės karjeros teikiamų patogumų, išsigelbėjimo ir harmonijos 
dažniausiai ieškojo nusišalindamos į gamtos prieglobstį. 

„Jei nepavyko tarnyba rūmuose, - rašo garsus kinų renesanso ideologas Han Yu, - tuomet 
lieka tik išeiti į miškus ir kalnus. Tačiau miškai ir kalnai tinka tik tiems, kas pajėgia savarankiškai 
tobulėti, išsaugodami rimtį ir nesidomėdami pasaulio gyvenimu. Jei dvasią jaudina pasaulio 
gyvenimas, tuomet [eiti į miškus ir kalnus] neįmanoma“ (Problema čeloveka, 1983, p. 182). 
Natūralios žmogui palankios erdvės ieškojimas miškuose ir kalnuose buvo suvokiamas kaip 
patikimas kelias asmenybės dvasinio apsivalymo, sąmonės nuskaidrėjimo kelias ir aiškinamas 
kaip viena „meno keliui“ paskirtos būties formų. 

Kiti intelektualai nuolatos blaškosi tarp aukštų idealų ir konformizmo. Dauguma jų, kaip 
valdininkai, tarnaujantys imperatoriui, yra priversti dalyvauti svetimose jų prigimčiai rituali- 
zuotose valstybės valdymo struktūrose. Čia ir slypi jų dramatiškų gyvenimo kolizijų šaknys. 
„Aš nuo pasaulio nebėgu, - sako Su Shi, - tačiau pasaulis ir Aš, deja, esame svetimi vienas 

kitam.“ Konfucinių ritualų apibrėžtame „paradiniame“ savo gyvenimo lygmenyje intelektualai 
turi paklusti etiketui, o kaip savarankiškos kūrybingos asmenybės, jaučiančios savo vertę ir 
siekiančios išskleisti savo kūrybines galias, bėga nuo reglamentacijos į spontaniškų daoistinių 
ir čan estetinių idealų pasaulį. Kritiniais gyvenimo momentais, kai bręstantis disharmonijos 
jausmas pastūmėdavo intelektualus į kraštutinę vidinio apsisprendimo būseną, jie arba išlikdavo 
konformistai, arba po dramatiško blaškymosi pribręsdavo ryžtingam žingsniui, kuris tradici- 
nėje kinų kultūroje dažniausiai vesdavo į daoistų atsiskyrėlių bei čan vienuolių kelią. Išoriškai 
žvelgiant, pastebi J. Paperis, wenrenhua šalininkas ne visuomet buvo romantikas ir daoistas 
atsiskyrėlis, kokį jį regėjo vėlesnių kartų žmonės. Jis galėjo sąmoningai sukurti tokį įvaizdį, 
kad suteiktų didesnę vertę savo kūriniams, visą gyvenimą likdamas pavyzdingas valdininkas. 
Daugelis, reikia pripažinti, pašaukimo skatinami, išeidavo iš tarnybos, pasitraukdavo į kalnus 
(ypač politinių suiručių metu), „išreikšdami individualią Dao kelio įgyvendinimo patirtį meno 
kūriniais“ (Paper, 1985, p. 5). 

Intelektualams būdingas radikalus gyvenimo ir kūrybos principų keitimas tradicinėje 
kinų kultūroje buvo plačiai paplitęs reiškinys, aiškinamas kaip natūrali nonkonformistinio 
pasirinkimo pasekmė. „Meno keliui“ atsidavę autsaideriai tradicinės kinų kultūros, esteti- 
nės minties ir meno istorijoje įgauna svarbų vaidmenį, kadangi naujų meno stilių ir amžių 
tėkmėje toliau žengia nenuolankios, maištingos dvasios menininkų keliu, padėjo išsaugoti 
aukštą Kinijos estetinės minties ir meninės kultūros lygį. Wenrenhua sąjūdžio pradininkai ir 
pagrindiniai teoretikai yra du minėti XI a. antrosios pusės Song laikotarpio korifėjai Su Shi ir 
Mi Fu, kurių artimiausių draugų ir vienminčių ratelyje palaipsniui susiklosto šios mokyklos 
estetiniai principai. Intelektualų estetikoje savitai jungiasi daoizmo, čan, konfucianizmo idėjos. 
Iš Konfucijaus ir neokonfucianizmo ideologijų jie perima humanizmo, universalumo, kilnios ir 
moraliai tyros asmenybės (junji) idealą, kadangi tradicinėje kinų estetikoje teigiama, kad tikro 
meno kūrėjas negali būti prastas (xiaoren) žmogus. Daoizmo estetika intelektualams priimtina 
dėljos aukštinamo natūralumo, spontaniškumo, asmenybės autonomijos ir kūrybinės laisvės. 
Su čan estetika juos sieja intymumas, gelminės reiškinių esmės ieškojimas, neišsakymo poetika. 

Itin stiprų poveikį intelektualų estetikai turi fengliu ir šios mokyklos pirmtako Wang 
Wėi (701-761) idėjos. Neatsitiktinai Mi Fu intelektualų gyvenimo ir kūrybos principus sieja 
su „vėtros ir srauto“ šalininkų skelbiamais idealais. Fengliu estetikoje intelektualai surado 
autentiškos artistiškos asmenybės idealą, kelią, padedantį priartėti prie profaniškam pasauliui 
svetimų absoliučių dvasinių vertybių. Jiems itin imponuoja „meno kelio“ idėja, menų vienovės 
aukštinimas, išsilaisvinimas iš socialinių konvencijų įtakos, spontaniškos kūrybos ir meninės 
veiklos kaip aukščiausios būties iškėlimas. 

Mi Fu ir jo aplinkos intelektualai savo idealus suranda Jin (265- 420) dinastijos laikų 
menininkų ypač fengliu sąjūdžio meistrų naujumo ir absoliučių vertybių siekiuose. Intelektualų 
sąjūdžio kaligrafijoje ir tapyboje vėdliai Mi Fu ir jo artimiausias bičiulis Su Shi aukština glau- 
džios menų sąveikos idėją. Su Shi rašo greitraščiu ir savo kaligrafijose drąsiai laužo nusistojusias 
tradicijas, о, Mi Fu, remdamasis įvairiais tradiciniais stiliais, ieško naujų kaligrafijos raidos 
kelių. Jis žavisi Wang šeimos atstovų kaligrafijoms būdingų vitališkos energijos polėkių galia. 

Svarbiausiais kaligrafijos vertės kriterijais Mi Fu laiko senumą, išlaikiusį laiko išbandymus, 
о taip pat stiliaus rafinuotumą, spontaniškumą, muzikalumą, kompozicinės visumos ir jos 
sudėtinių dalių harmonijos jausmą. Kita vertus, jis aukština spontanišką menininko „žaismą 

teptuku“, sugebėjimą žongliruoti juo tarsi kalaviju. Mi Fu, kaip ir kaligrafijos genijus Wang 
Xizhi bei kiti fengliu šalininkai, neretai elgiasi ekscentriškai, kaligrafijoje siekia maksimalaus 
saviraiškos autentiškumo, aukštai vertina technines amato įvaldymo subtilybes. Svarbi jo kali- 
grafinės estetikos nuostata yra „idėjos piešimo“ (sei) principas, kurio esmė - energetinio idėjos 
gyvybingumo perkėlimas kaligrafišku teptuko judesiu iš vidinio asmenybės pasaulio į meno 
kūrinio vizualines struktūras. Būtent unikaliame meno stiliuje įkūnytą individualią kaligrafo 
energijos sklaidą Mi Fu skelbia unikaliu stilistiniu kiekvieno didaus kaligrafo bruožu. Iš čia 
plaukia jo įsitikinimas, kad skirtingai nei tapyboje, tikro kaligrafijos meistro šedevrų neįma- 
noma nukopijuoti (Zavadskaja, 1983, p. 40). Mi Fu iš tikrųjų yra unikalaus talento kaligrafijos 
meistras, kurio išsiskirianti artistiškumu ir ypatinga minkšto ekspresyvaus stiliaus elegancija 
kūriniai turi didžiulį poveikį tolesnės kaligrafijos raidai. 

Mi Fu, savo „Tapybos istorijoje“ tarsi skelbdamas wenrenhua šalininkų credo, kalba apie 
valdovų šlovės niekingumą, palyginti su nemirtingais menininkų kūriniais. Tesdami „vėtros 
ir srauto“ estetikos tradiciją, intelektualai pagrindinėmis meno funkcijomis laikė ekstazišką 
dvasios pakilimą, gebėjimą suartinti žmones, išreikšti jautriausius menininko dvasios polėkius, 
teikti vidinį pasitenkinimą. Anot taiklaus E. Zavadskajos pastebėjimo, „Mi Fu ir jo draugams 
išmintis, tai – buvimas, būtis tiesoje, о ne žinojimas apie save. Jie neleido sau vardan analizės 
patogumo skaidyti, tyrinėti kaip kažką nekintamą tai, ko esmė yra vientisa ir nekintama“ (Ten 
pat, p. 6). 

Wenrenhua šalininkai žvelgia į savo kūrybą dvejopai. Pagrindiniai meno kūrinio vertės 
kriterijai jiems yra intelektualumas, tobulas meistriškumas, stiliaus grynumas, autentiškumas, 
rafinuoto elito skonio atitikimas. Kita vertus, kalbėdami apie tikrą meną jie nuolatos pabrėžia 
ir įtaigų emocionalumą, sugebėjimą sukelti stiprius išgyvenimus. Intelektualai, kaip ir fengliu 
šalininkai, savo kūrinius kontempliuoja toje aplinkoje, kurioje jie gimsta. Intelektualai siekia 
atgaivinti „vėtros ir srauto“ šalininkams būdingą glaudaus tarpusavio įvairių sričių menininkų 
dvasinio bendravimo tradicijas. Kolektyvinis kūrinių kontempliavimas, aptarimas, diskusijos 
apie didžiųjų praeities meistrų kūrybą, jų kūrinių privalumus, trūkumus, iškeltas idėjas ne 
tik suartindavo juos tarpusavyje, padėjo jausti išrinktųjų dvasinę giminystę, tačiau ir skatino 
reiklesnį požiūrį į kūrybą, vertė tobulėti. Jiems taip pat artimas ir fengliu šalininkų aukšti- 
namas spontaniškumo iškėlimas kūrybos procese, požiūris į kaligrafiją kaip tobulą meninės 
saviraiškos formą. 

Būdami aistringi kolekcininkai, geri praeities meno žinovai, intelektualai atsidėję renka 
senienas, jas sistemina, plečia savo kolekcijas dažniausiai keisdamiesi kūriniais su kolegomis 
ir draugais, kadangi meno kūrinių pardavinėjimą laiko negarbingu. Anot Mi Fu, intelektualai 
jaučia panieką meno kūrinių įsigijimui už pinigus. „Ar ne todėl kaligrafijos kūriniai cirkuliuoja 
keičiantis jais? Toks būdas yra subtilesnis“ (Ten pat, p. 111). Tačiau Mi Fu ne tik aistringai 
kolekcionuoja vaizduojamosios dailės kūrinius, tačiau ir meistriškai atliktus senovinius tušo 
laikymo indelius. Anot liudininkų, jis labai vertino unikalių formų ir spalvų akmenis, kuriuos 
aistringai medžiojo ir labai brangino. Traktatuose, rašoma, kad vieno ritualo metu jis apsirėdęs 
aukšto valdininko apranga nuolankiai nusilenkė unikaliam akmeniui ir pavadino jį dėde. Už 
tai buvo atleistas iš pareigų. 

Intelektualai perima ir toliau plėtoja fengliu meistrams būdingą universalizmą, siekia 
tobulai įvaldyti įvairių meno rūšių išraiškos priemones. Jų kūriniuose tapyba glaudžiai siejasi 

su kaligrafija, poezija, muzikinės ritmikos elementais. Todėl įvairiomis variacijomis intelektu- 
alų bendrijoje paplinta šie teigimai: „Poezija - tai tapyba be formos, o tapyba tai - poezija be 
žodžių“ (Su Shi), arba „Kaligrafas turi būti tapybos meistras, o tapybos meistras – kaligrafas, 
kadangi iš prigimties tai vienas menas“ (Dong Gichang). Intelektualai visur ieško menų sintezės, 
jų vidinio sąryšio. Kurdami tapybos ir kaligrafijos kūrinius, jie remiasi poezijos, literatūriniais 
įvaizdžiais, metaforomis ir, priešingai, vaizduojamosios dailės priemonėmis siekia perteikti 
poetinės minties polėkius. 

Nepaisant visų menų vienybės principo, meninėje praktikoje intelektualai, kaip ir fengliu 
šalininkai, ypatingą pagarbą jaučia kaligrafijai. Toks požiūris paaiškinamas ne tik suvokiama 
šio meno techninių principų įvaldymo svarba dailininkui, tačiau pirmiausia jų orientacija į 
subjektyvios kūrėjo dvasios išraišką. Spontaniškoje kaligrafijoje, jos gaivališkoje energetikoje, 
techninių priemonių subtilybėse intelektualai regi autentiškos tapybos ištakas. Su Shi ir Mi Fu 
nuolatos kalba apie neišsemiamas kaligrafo teptuko judėjimo galimybes, spontaniškai pertei- 
kiant tapomo objekto dvasią. Kaligrafijoje juos žavi galingas energetinis užtaisas, intymumas, 
spontaniškumas, improvizacijos laisvė, kūrybos proceso atvirumas, sugebėjimas tiesiogiai 
perteikti menininko kūrybiškumą. 

Intelektualų estetiniai apmąstymai pirmiausia yra sutelkti į gerai pažįstamas menininko, 
jo santykių su išoriniu pasauliu, meninės kūrybos proceso ir įvairių menų sąveikos problemas. 
Autentiška kūryba jiems neatsiejama nuo menininko juslių tobulinimo, gebėjimo susilieti su 
Visatos harmonija, techninių kūrybos įgūdžių tobulinimo. „Tikros išminties ir įkvėpimo ženklai, 
anot wenrenhua estetikos, yra dvi sąvokos: mogi - paslaptingas glaudus menininko ryšys su 
universalijomis, ir shenhuei - harmoningas sąskambis su pasaulio sąranga, atgarsis į jo ritmus, 
harmoningas santykis su vientisa Visatos dalių struktūra, kurią įtraukia į save menininkas, esan- 
tis šios sudėtingos struktūros centre“ (Ten pat, p. 7). Iš čia kyla išskirtinis intelektualų dėmesys 
gamtos pasauliui ir peizažo žanrui. Tačiau vaizduodami gamtos stichijų grožį, jie laikosi ne 
objektyvistinės, o subjektyvistinės estetinės koncepcijos. Savo įstabiuose peizažuose Su Shi, Mi 
Fu, Ni Zan, Wu Zhen ir kiti peizažo tapybos meistrai siekia ne tikroviškai atvaizduoti išorinio 
pasaulio, gamtos reiškinius, o išreikšti jautriausius dvasios poslinkius, vidinius išgyvenimus. 

Į ekspresionistinę intelektualų meninės kūrybos koncepciją atkreipia dėmesį J. Fontei- 
nas, kuris pastebi, kad ankstesnių epochų dailininkai buvo linkę įprasminti gamtos vertę, o 
wenrenhua meistrai pradeda žvelgti į peizažą kaip į nepakartojamos kūrybinės individualybės 
išraiškos sritį. Jie siekia adekvatumo poezijoje, kaligrafijoje, ir tapyboje „juos labiau domina 
tapybinė asmeninių išgyvenimų išraiška nei pasinėrimas į gamtos esmę“ (Encyclopedia of World 
Art, 1960, t. 3, p. 540). 

Ekspresionistinė meninės kūrybos samprata intelektualų estetikoje sąlygoja svarbų spon- 
taniškumo vaidmenį. Mi Fu pateikia vaizdingą epizodą, kuriame atsiskleidžia intelektualams 
būdingas požiūris į meninės kūrybos procesą. Jis prisimena, kad tapydamas bambuko stiebus 
Su Shi vienu meistrišku teptuko brūkšniu iš apačios į viršų sukurdavo vientisą vaizdinį. Į 
klausimą, kodėl jis netapo bambuko stiebų paeiliui, dailininkas atsakė: „Argi bambukas taip 
auga?“ Šis epizodas liudija, kad wenrenhua tapybinė estetika - tai savita idėjų tapybos estetika, 
kurioje itin svarbus dailininko įsigilinimas į vaizduojamo objekto esmę, susitapatinimas su juo. 
Vėliau meninės kūrybos procesą vainikuoja spontaniškas menininko kūrybinės dvasios polėkis, 
iš kurio žaibiškai gimsta vientisas meno kūrinio vaizdinys. Iš čia kyla intelektualų kūriniams 

būdingas emocionalus išraiškingumas, ekspresyvumas, minties talpumas, neįtikėtinas potėpio 
lengvumas, kūrybinio akto džiaugsmingumas, stilistinės raiškos virtuoziškumas, meninių 
įvaizdžių glaustumas, simboliškumas, filosofinės potekstės gelmė. Hedonistinė meno funkcija, 
meno sugebėjimas teikti džiaugsmingumą Su Shi, Mi Fu ir kitų intelektualų estetikoje iškyla 
kaip vienas svarbiausių meninės kūrybos stimulų, įtraukiančių menininką į magiškos galios 
kūrybos akto teikiamų dvasinių vertybių pasaulį. 


Su Shi estetika ir menas 


Reikšmingiausia wenrenhua mokyklos figūra ir įtakingiausias šios krypties ideologas yra 
Su Shi (1037-1101). Tai ne tik didis kaligrafas, tapytojas, meno teoretikas, bet ir garsus po- 
etas (literatūrinis slapyvardis Su Tung po). Jo gyvenimo kelias tragiškas: po svaiginančios 
karjeros seka nemalonės, ištrėmimai, vėliau – reabilitacijos. 1092 m., kai ėjo įtakingo karo 
ir ceremonijų ministro pareigas, aplankęs šventovę netikėtai radikaliai pakeičia savo pasau- 
leziürines nuostatas ir gyvenimo būdą. Išvykęs iš sostinės į nuošalų gamtos prieglobstį jis 
atsideda kūrybai. Šis poelgis tarsi patvirtina intelektualų skelbiamos gyvenimo ir kūrybos 
filosofijos vieningumą. Nesėkmės Su Shi persekioja netgi po mirties, kai daugelis jo tapy- 
bos kūrinių imperatoriaus įsakymu sunaikinama, o išlikusieji vėliau tampa imperatoriškų 
kolekcijų pasididžiavimu. 

Oponuojantis akademikams Su Shi savo pasaulėžiūros nuostatomis artimiausias yra 
daoizmo ir čan estetikos šalininkams. Jo gyvenimą ir kūrybą persmelkia maksimalistiniai 
siekiai, būties pilnatvės ieškojimas gamtoje, įvairiose kūrybinės veiklos srityse ir tragiškas 
žmogiškos būties laikinumo suvokimas. Taip gimsta stiprus gamtos grožio ir harmonijos 
ilgesys, vienatvės, laiko tėkmės, žmogaus būties trapumo pojūtis. Į gyvenimą jis žvelgia kaip į 
trumpalaikį blykstelėjimą būties virsmų verpete ir gyvenimo prasmę regi glaudžiame sąlytyje 
su pirmaprade gamtos harmonija. Iš tikrųjų Su Shi pasaulėjautai ir kūrybinei jausenai labai 
svarbus yra tiesioginis santykis su žmogų supančiu gamtos grožiu. Šia tema aptinkame daugybę 
pamąstymų jo dienoraščiuose ir laiškuose artimiausiems draugams, kuriuose prisipažįsta, kad 
bet kurioje vaizdingoje gamtos vietoje jis gali jausti kūrybos teikiamą džiaugsmą ir palaimą, 
kadangi mintimis „klajoja ne daiktų, o aukštesniame dvasios pasaulyje“. Viename laiške jis rašo: 
„Mano namas stovi prie pat upės kranto. Priešais mano langą į dangų stiebiasi įstabūs kalnai su 
stipriais vėjais, plaukiančiais debesimis ir skaidriais ūkais atskleidžiančiais man šimtus kartų 
per dieną besikeičiančius vaizdus. Niekuomet anksčiau nebuvau toks laimingas“ (Su Shi, 1997, 
p. 378). Šie artimą impresionistams estetinį gamtos grožio suvokimą išreiškiantys poetiški Su 
Shi žodžiai rodo, kokia jam svarbi yra ne tik gamta, tačiau ir su jos grožio ir harmonijos suvo- 
kimu tiesiogiai susijusi hedonistinė meno funkcija, t. y. meno sugebėjimas teikti suvokėjui ir 
pačiam kūrėjui vidinį pasitenkinimą. 

Skirtingai nei jo bendražygis Mi Fu, Su Shi nedėsto savo estetinių požiūrių traktatuose, 
tačiau paskleidžia juos įvairiuose užrašuose, esė, dienoraščiuose, laiškuose ir poetiniuose kū- 
riniuose. Glaustose filosofinių motyvų esė jis svarsto apie žmogiškos būties, kūrybos prasmę, 
apmąsto praeityje gyvavusių dailės stilių svarbą kinų meno istorijai. Ji mano, kad visi pagrin- 
diniai tapybos stiliai jau pasiekė savo išbaigtumo fazę, todėl atėjo tokia dailės istorijos raidos 

pakopa, kurioje dailininkams belieka tik anksčiau gyvavusių didžių meistrų kūrybos laimėjimus 
ir per senų idėjų atgaivinimą ieškoti naujų vaisingų kūrybos kelių. 

Rašydamas apie intelektualus pasitelkia „tapytojų valdininkų“ terminą, savo klasifikacinėje 
sistemoje pirmiausia kreipdamasis ne į kūrėjų estetines pozicijas, talentą, skiriamuosius meninio 
stiliaus bruožus, о į socialinį šios tradicijos šalininkų statusą. Toks požiūris jam padeda kinų 
estetinės minties istorijoje nubrėžti aiškią skiriamąją liniją tarp kūrybinės laisvės principus 
išpažįstančių intelektualų, kuriančių vardan malonumo, ir profesionalių Tapybos akademijos 
narių. Pastarieji dirbdami griežtai ritualais reglamentuotoje imperatoriaus rūmų aplinkoje 
privalėjo taikytis prie oficialių visuomenėje viešpataujančių estetinių nuostatų, valdovų ir kitų 
didžiūnų skonių, kadangi atlikdavo jų teikiamus dailės užsakymus. 

Aptardamas intelektualų kūrybines nuostatas Su Shi pirmiausia atkreipia dėmesį į jų este- 
tinių idealų ir kūrybinių siekių laisvumą, kadangi būdami dailininkais, kultivuojančiais tapybą, 
kaligrafiją, poeziją vardan malonumo, jie rinkosi laisvesnes kūrybinės raiškos formas. Jis vienas 
pirmųjų tarsi apibendrindamas fengliu šalininkų kūrybinius laimėjimus nuosekliai plėtoja 
įvairiapusiško menininkų pasirengimo ir paralelinės raiškos keliose skirtingose meno srityse 
idėjas. Prabyla kaip apie autentiškos kūrybos prielaidą pamatinių poezijos, tapybos ir kaligrafijos 
principų įsisavinimą, paskelbdamas šias meno rūšis pagrindinėmis meninės veiklos sritimis, su- 
teikiančiomis galimybę kūrėjui giliau pažinti juos supantį pasaulį ir išreikšti jautriausias dvasios 
būsenas. Būdamas puikiu poetu, gerai pažįstančiu poetinio meno subtilybes, jis nuolatos kalba 
apie šių menų vidinį sąryšingumą. Štai jo žodžiai: „Du Fu eilės yra beformė tapyba, o Han Gan 
paveikslai yra bežodė poezija“ (cit. pagal. Sokolov-Remizov, 1985, p. 51). 

Kita vertus, Su Shi nuolatos pabrėžia tapybos ir kaligrafijos genetinį ryšį, kad be ilgo pa- 
rengiamojo darbo dvasios srityje, didingų wen kultūros tradicijų įsisavinimo, aukštos mąstymo 
kultūros, meistriško kaligrafijos principų perimamumo neįmanoma vertinga tapyba. „Pradėjus 
lavintis kaligrafijos srityje negalima tikėtis, kad greitai bus pasiekti geri rezultatai. Kaligrafijoje 
sėkmė vis dėlto pirmiausia atsiremia į nuolatines pratybas ir atlikimo greitį“ (cit. pagal. Yang 
Liang, 2001, p. 201). 

Aukštindamas spontaniškus genialios asmenybės kūrybinės dvasios polėkius, jis susitelkia 
į subjektyviąją meninės kūrybos puse, talento, kūrybinio įkvėpimo, paskatų, meninės kūrybos 

proceso, meninés intuicijos ir kitas problemas. Kaip ir kiti intelektualai Su Shi atsainiai Zvelgia 
įsustabarėjusią ir gyvybingumą praradusią akademikų tapybos tradiciją. Jo reakcija prieš aka- 
demikus yra tokia stipri, kad jis netgi abejoja Tapybos akademijos institucijos reikalingumu ir 
skeptiškai vertina joje vykdomo profesinio dailininkų mokymo tikslingumą, o perdėtą dėmesį 
mokymo procese pedantiškam tobulinimui profesinių įgūdžių traktuoja kaip beprasmę duoklę 
akademiniam „amatiniškumui“. 

Su Shi estetikos dėmesio centre yra meno esmės ir kūrybos proceso sampratoms svarbi 
menininko vaizduotės problema, kuri tiesiogiai siejasi su kūrybinės laisvės problema. Taigi 
Su Shi yra įsitikinęs, kad giliausia meno esmė slypi giliau už išorinės regimybės ribų, už to, ką 
regime ar girdime. Tai sąlygoja požiūrį į menininką kaip tokį kūrėjo tipą, kuris meninės kūry- 
bos procese orientuojasi ne į natūralistinį tikrovės bruožų perteikimą, o į slėpiningos vidinės 
gamtos objektų esmės, kurią kūrėjas pažįsta pasitelkdamas išlavintą intuiciją, atskleidimą. Jis 
aiškina, kad dailininkas neturi tiesmukai kopijuoti gamtos formų, o turėtų pasitelkti kūrybi- 
nės vaizduotės ir apibendrinimo galios galimybes. Iš čia plaukia suvokimas, kad tarp realios 
ir meninės tikrovės yra esminiai skirtumai ir kad tikras menas visada yra šis tas daugiau nei 
išorinių gamtos formų imitavimas. 

Meninės kūrybos akte, anot Su Shi, svarbiausia ne tiksliai atvaizduoti regimąjį objektą, 
kuris yra tik amorfinė medžiaga, o perteikti individualų paties menininko požiūrį - subjektyvaus 
tikrovės suvokimo atspalvius. Kritikuodamas tikslaus tikrovės imitavimo ir perdėm griežtų 
akademinių norminių nuostatų šalininkus, jis aukština menininko aktyvumą, sugebėjimą 
kūrybiškai transformuoti tikrovę. Su Shi teigia, jog tie, kurie mano, kad paveikslai yra išorinių 
tikrovės formų atvaizdavimas, panašūs į vaikus, o tie, kurie poeziją kuria remdamiesi vien 
taisyklėmis, nėra tikri poetai. Vadinasi, neatsiejama autentiškos kūrybos prielaida jis skelbia 
įgimtą menininko talentą, sugebėjimą įsijausti į meninės kūrybos objektą ir originaliai inter- 
pretuoti. Iš čia kyla ir šis teiginys: „Kai tapai medį, turi jausti, kaip jis auga.“ 

Su Shi pabrėžia menininko įsigyvenimo į kūrybos objektą ir paties menininko dvasios 
grožio bei kilnumo perteikimo kūrinyje svarbą. Čia jo estetikoje ryškėja elitiniai motyvai, 
kadangi tikri menininkai, anot Su Shi, gali būti tik išrinktieji, genijai, aiškiaregiai, intelek- 
tualai, jaučiantys meno subtilybes. Skirtingai nuo profaniškos sąmonės atstovų, pajėgiančių 
įžvelgti ir perteikti meno kūriniuose tik išorinius tikrovės bruožus, intelektualinis elitas 
pajėgia įsiskverbti į jų esmę. Paviršutinio tikrovės imitavimo elementus Su Shi mato ir savo 
oponentų akademikų estetinėse nuostatose bei kūryboje. Bet koks išankstinių nuostatų ar 
išorinių dogmų sekimas aiškinamas kaip nusižengimas tikrajam menui, alsuojančiam spon- 
taniškumu ir natūralia dvasingumo poezija, būdinga didžiųjų praeities meistrų kūrybai. Todėl 
ir gvildendamas meninės kūrybos proceso problemas jis, kaip ir Huaisu, pabrėžia meninės 
kūrybos akto nesąmoningumą. Kalbėdamas apie savo meninės kūrybos procesą, jis atvirai 
prisipažįsta, kad kuria visiškai nesąmoningai ir „nieko apie jį negali pasakyti“ (cit. pagal. Yang 
Liang, 2001, p. 201). 

Kita vertus, jis puikiai suvokia, kad tikrasis menas turi remtis vidiniais dėsniais, kadangi 
menininko sukurta meninė tiesa yra svarbesnė nei aklas tikrovės sekimas. Savo rinkinyje 
„Naktiniai pokalbiai apsnigtame paviljone“ Su Shi rašo: „Aš, kartą mąstydamas apie tapybą, 
pasakiau: žmonės, paukščiai, rūmai, paviljonai, daiktai - visi turi stabilias formas. Kalbant apie 
kalnus, akmenis, bambuką, medžius, vandens srautus, ūkus ir debesis, nors jie neturi nekin- 

tamų formų, tačiau tvirtai laikosi normų, dėsnių. Kada nukrypstama nuo subtilios formos, 
tuomet kiekvienam tai matyti. Kada netiksliai perteikiamos normos, dėsniai, netgi aukščiausi 
tapybos žinovai ir vertintojai jų nepastebės. Todėl menininkai kiek gali apgaudinėja pasaulį ir 
įgyja šlovę“ (Su Shi, 1962, p. 365). 

Nepaisant nuolatinių apeliacijų į normos ir dėsnių svarbą meninėje kūryboje, Su Shi, 
kaip ir dauguma wenrenhua atstovų, yra spontaniškos ekspresionistinės estetikos šalininkas. 
Jo pažiūras taikliai perteikia tokia mintis: „Paveikslas vaizduoja ne siužetą, o patį dailininką ir 
susieja protus“. Kalbėdamas apie tikro meno kūrimą jis aukština vaizduotės ir meninės išmonės 
svarbą, todėl pateisina dailininkų nusižengimą tikrovei, jei tai tik nepažeidžia pamatinių meno 
dėsnių ir nesugadina paveikslo. 

Aptartos meninės kūrybos proceso problemos liudija, kad Su Shi buvo įžvalgus teore- 
tikas ir menininkas, išryškinęs daugybę meninės kūrybos subtilybių. Jo kartais atrodančios 
atsitiktinės, tačiau taiklios pastabos, reaguojant į konkrečias šią būties akimirką iškilusias 
meninės kūrybos problemas, turi didžiulį poveikį jaunesnio bičiulio Mi Fu intelektualiniams 
ir kūrybiniams interesams. Pavyzdžiui, 1084 m., kai Su Shi tarnavo netoli Handžou, jį aplankęs 
Mi Fu gauna iš bičiulio svarbų vėlesnei kūrybinei evoliucijai pasiūlymą pasidomėti „vėtros ir 
srauto“ sąjūdžio šalininkų kūriniais. Iš tikrųjų Mi Fu atsisukimas į „vėtros ir srauto“ šalininkų 
estetinius idealus, požiūris į meno sampratą, glaudų dvasiškai artimų žmonių bendravimą, 
siekis sujungti kaligrafijos, tapybos ir poezijos laimėjimus suteikia galingą postūmį pastarojo 
brendimui ir kokybiniam šuoliui kūrybinėje evoliucijoje. 


Mi Fu kūrybinės dvasios polėkiai 


Su Shi estetinės pažiūros, gyvenimo ir meninės kūrybos principai yra artimi jo bičiuliui Mi Fu 
(1051-1107). Tai renesansiška asmenybė, puikus kaligrafas, poetas, peizažo tapybos meistras, 

knygininkas, pripažintas meno istorijos, teorijos, senovės meno kūrinių atributavimo auto- 
ritetas, subtilus klasikinės literatūros dailės žinovas, aistringas senienų ir retų meno kūrinių 
kolekcininkas ir unikalios erudicijos žinovas. Be daugybės meno problemoms skirtų traktatų 
iš jo tekstų aiškėja, kad Mi Fu taip pat domėjosi astrologijos problemomis, gilinosi į gamtos 
ritmų, jūros potvynių ir atoslūgių problemas, tapė paveikslus, vaizduojančius naktinio dangaus 
vaizdus, kuriuose siekia atskleisti mokslininkų klaidas žvaigždžių judėjimo dangaus skliaute 
aprašymuose. 

Mi Fu motina, imperatorienės freilina, jau nuo vaikystės daug dėmesio skyrė išskirtinių 
gabumų sūnaus estetiniam auklėjimui, nuo septynerių metų jis pasišvenčia kaligrafijos pra- 
tyboms, kopijuoja didžiųjų praeities meistrų kūrinius. Šeimoje, turėjusioje puikią Jin ir Tang 
epochų senienų ir dailės kūrinių kolekciją, kultivuojami tradiciniai kinų menai, todėl Mi Fu 
gauna įvairiapusį meninį pasirengimą. Kilęs iš turtingo arabiškos kilmės klano, sukaupusio 
tarptautine prekyba didžiulius turtus jis galėjo rinktis jam patinkantį gyvenimo būdą, mece- 
nuoti kitus dailininkus, kolekcionuoti unikalius meno kūrinius. 

Imperatorienės remiamas, Mi Eu anksti pradeda valstybinę tarnybą, išgarsėja savo ka- 
ligrafijos, poezijos kūriniais, erudicija, melancholišku, linkstančiu į atsiribojimą charakteriu, 
greita manieringa eisena, tvarkingumu ir bemaž liguistu rūpesčiu dėl švaros. Jis kviečiamas 
darbui į imperatoriaus rūmų biblioteką, aktyviai dalyvauja formuojant imperatorišką tapybos 
ir kaligrafijos kolekciją. Tačiau dėl savo nenuolankaus ekscentriško charakterio, užaštrinto 
savigarbos jausmo, nesiskaitymo su pripažintais autoritetais, didesnio dėmesio menams, o ne 
tarnybinėms pareigoms, netgi iškilęs į aukštus postus, Mi Fu nuolatos pakliūva į nemalonę. Jis 
siunčiamas tarnybai į tolimas provincijas, pats nusišalina nuo aktyvaus socialinio gyvenimo, 
daug klajoja po atokias provincijas. „Kartais, - prisipažįsta Mi Fu, - aš neturėjau netgi ryžių 
saujos.“ 1106 m. aistringas kaligrafijos ir tapybos mylėtojas imperatorius Huizongas pakviečia 
Mi Fu dėstyti Tapybos akademijoje, kur jis garsėja kaip didis kaligrafas ir subtilus vaizduojamo- 
sios dailės žinovas. Po imperatoriaus apdovanojimų ir paskatinimų ekscentriškas dailininkas 
dėl ritualų nepaisymo vėl užsitarnauja nemalonę ir yra išsiunčiamas karinio administratoriaus 
pareigoms į provinciją. 

Kaip minėjome, Mi Fu talentą aukštai vertina Su Shi ir sunkiais gyvenimo tarpsniais rūpi- 
nasi јо likimu, draugiškai visomis išgalėmis remia, rašo jo dvasią ir unikalų talentą palaikančius 
laiškus. Kai po aštuonerių tremties metų Mi Fu sugrįžta į sostinę, Su Shi susižavėjimo kupinais 
ir padeda apvalyti dvasią. Su Shi savo ruožtu buvo vienas iš nedaugelio bičiulių, kurių kūrybą 
Mi Fu aukštai vertina ir įdėmiai įsiklauso į jo patarimus bei išsakomas pastabas. Būtent Su 
Shi patarė bičiuliui atsiriboti nuo kruopščių dailės studijų metų įgytų pedantiškų profesinių 
įgūdžių, akademinių normatyvinių reikalavimų laikymosi ir kurti visiškai laisvai. Šie patarimai 
iš tikrųjų padėjo jam įgauti neįtikėtiną kaligrafinio stiliaus laisvumą, ekspresyvių štrichų ir 
minkštų dėmių sąveikos valdymo muzikalumą. Kūrybos eigoje jis nevengia ir ekscentrikams 
būdingų šokiruojančių nukrypimų nuo kaligrafijos meno principų. 

Kinų kaligrafijos istorijoje, greta Wang Xizhi, Chu Suiliang, Huaisu, Zhao Mengfu ir 
Dong Qichang, Mi Fu iškyla kaip vienas iškiliausių kaligrafijos genijų. Anot sūnaus Mi Youren 
liudijimų, jis daug dėmesio skiria sistemingoms Jin ir Tang kaligrafijos meistrų darbų studi- 
joms, aistringai juos kolekcionuoja, kopijuoja siekdamas perprasti praeities didžiųjų meistrų 

stilių savitumus. Mi Fu didžiuojasi šeimoje 


sukaupta Jin ir Tang laikotarpių kaligrafijos А. 7 у ES aa C 4 
ir tapybos didžiųjų meistrų kūrinių kolek- 4 am N A S "i B 
cija, kurią siekdamas praturtinti negaili nei & 3X ox X $ og 
pastangų, nei lėšų. Apie jo nenumaldomą LT 
kolekcionavimo aistrą išliko daugybė legen- i o vr Pie de 

vertingų kaligrafijos ir tapybos kūrinių, o Б 4m. Wo eT OR 


reikia jais keistis su tikrais meno Zinovais, 
kurie suvokia šių kūrinių vertę ir semiasi 
malonumo bendraudami su jais. „Mi Fu 
atskleidžia savo aistrą Jin kaligrafijai, už ku- 
rios vieną pavyzdį jis yra pasiruošęs atiduoti 
dešimt žinomų tapybos meistrų kūrinių“ 
(Mi Fu, 1983, p. 168). 

Kaligrafo tobulėjimo kelyje Mi Fu 
aukštai vertina technines subtilybes, ypač 
sugebėjimą meistriškai valdyti riešą, visiškai 


laisvai „Žaisti teptuku“. Atkaklus darbas kali- į 
grafijos srityje, nuolatinis savo ekscentriško ПР Бы = 
ir gaivališko stiliaus šlifavimas, dievinamo Mi Fu. Pušys pavasario kalnuose. XI a. 

Wang Xizhi, Chu Suiliang ir kitų didžių Spalvotas tušas, popierius 


kaligrafijos meistrų studijos padėjo jam 

sulaukus apie penkiasdešimties metų pasiekti ypatingo stiliaus meistriškumo. Mi Fu kali- 
grafijų ar jų kopijų iki nūdienos išliko gana daug, tačiau jam priskiriamų tapybos darbų - tik 
vienetai. Legendos teigia, kad prieš mirtį jis pats sudegino daug savo kūrinių, kuriuos laikė 
nepakankamai tobulais. 

Sistemingas domėjimasis Jin ir Tang laikotarpių meno teorijomis, geriausių praeities 
meistrų kūryba, filosofija, poezija, kanonine literatūra, archeologija, aktyvus dalyvavimas 
intelektualų dvasiniame gyvenime ir dėstymas Tapybos akademijoje palieka ryškius pėdsakus 
Mi Fu estetikoje ir kūryboje, tačiau nepakeičia jo Zhuangzi įdiegtų daoistinių gyvenimo nuos- 
tatų. Jis dažnai savo tekstuose kreipiasi į Zhuangzi gyvenimo ir kūrybos nuostatas, klajonių ir 
gyvenimo palaimingame gamtos prieglobstyje aukštinimą. Mi Fu estetinių ir meninių interesų 
sritys labai plačios. Tai atsispindi ir įvairiuose meno problemoms skirtuose traktatuose „Žinios 
apie brangių ritinėlių paieškas“, „Kaligrafijos istorija“, „Tapybos istorija“, „Tušo istorija“, „Apie 
tušo indus“, „Pastabos apie dešimt popieriaus rūšių“, „Kolekcionieriaus pastabos“. 

Dviejuose pagrindiniuose programiniuose gyvenimo pabaigoje užbaigtuose traktatuose 
„Kaligrafijos istorija“ (Shushi) ir „Tapybos istorija“ (Huaishi) Mi Fu tarsi apibendrina savo 
daugiamečių tyrinėjimų rezultatus. Juose detaliai analizuojama žymiausių praeities dailininkų 
kūryba, pateikiama daug taiklių vertinimų. Jo kaip ir Su Shi estetinių tyrinėjimų centre atsiduria 
vaizduojamosios dailės istorijos ir teorijos, menininko santykių su gamtos pasauliu ir meninės 
kūrybos esmės klausimai. Mi Fu neabejotinai buvo vienas subtiliausių ir originaliausių kaligra- 
fijos istorikų, kurio žinios ir profesionalūs vertinimai šioje srityje neturi lygių ankstesniuose 

kaligrafijos meno tyrinėjimuose. Savo kaligrafijos istorijai skirtame traktate, kuris aprėpia kinų 
kaligrafijos istoriją nuo III iki X a. Mi Fu, lyginant su ankstesniais kaligrafijos problemomis 
rašiusiais autoriais yra daug platesnis gvildenamų problemų aprėptimi. Traktatas atspindi kitą 
aukštesnį Song epochos kultūrai būdingą personalistinių ir intelektualių tendencijų stiprėjimo 
lygį, universalios meninės raiškos suvokimą kaip neatsiejamą tikro intelektualo būties dalį. 
Kita vertus, Mi Fu požiūryje į kaligrafijos meninės išraiškos galimybes ypatingai pabrėžiamas 
jo glaudus ryšis su intymiausiais kūrėjo išgyvenimais, kūrybinės raiškos spontaniškumas ir 
natūralumas. Traktate detaliai analizuojami skirtingų epochų kaligrafijos stiliai, aptarinėjami 
daugybės žymiausių kaligrafijos meistrų kūriniai, kuriuos matė traktato autorius arba apie 
kuriuos jam iš įvairių šaltinių pavyko surinkti duomenis. 

Legendinis jo traktatas „Tapybos istorija“ yra daug estetikos ir meno istorijos bei 
teorijos problemų aprėpiantis veikalas. Jis susideda iš nedidelio Įvado, glaustos pirmos ir 
antros dalies, o visos kitos smulkiai struktūruotos dalys skirtos subtiliai analizei jį labai do- 
minusioms Jin, Šešių dinastijų ir Tang valdymo laikų tapybai, iš kurios meistrų jis semiasi 
įkvėpimo. Šis traktatas tikriausiai atsirado iš daugelį metų rašytų įvairių apmąstymų, kurie 
buvo užbaigti gyvenimo saulėlydyje. „Tapybos istorijos“ tekstas išsiskiria unikalia erudicija, 
elitinėmis nuostatomis, daugybe taiklių jzvalgy; jis skirtas ne paprastiems meno mylėtojams, 
o klasikinį išsilavinimą turintiems ir gerai besiorientuojantiems tapybos meno subtilybėse 
žinovams. „Mėgėjai ir žinovai, - rašo jis, - sudaro dvi kategorijas. Žinovais vadina tuos, kurie 
nuoširdžiai myli tapybą, daug [ją] studijuoja ir fiksuoja savo pastebėjimus. Jie ištraukia [iš šio 
tyrinėjimo] nenumaldomą naujumo siekį. Kai kurie sugeba ir patys rašyti. Štai kodėl tai, ką 
jie kolekcionuoja, visada yra puikios kokybės. Tarp mūsų amžininkų yra turinčių valdžią ir 
pinigus. Jie neturi vidinės tapybos meilės. Tačiau vis dėlto jie nori atrodyti rafinuotais, todėl jie 
skolinasi akis ir ausis iš kitų. Juos vadina mylėtojais. Jie patalpina savo paveikslus futliaruose 
iš brokato, pakabina juos ant strypų iš nefrito, jie apžiūrinėja juos kaip brangius ir slaptus 
daiktus, [tačiau] kada [jie] paveikslus išskleidžia [jus] apvaldo nesulaikomas juokas“ (Mi Fu, 
1983, p. 166-167). Savo amžininkus kolekcininkus jis kritiškai vertina kaip apgailėtinus tokio 
tipo meno mėgėjus. 

Savo traktatą jis skiria aukštesnio lygio žinovų publikai, todėl jame autorius atsiriboja 
nuo empirinių faktų aprašinėjimo, banalių istorijų pasakojimo, o pagrindinį dėmesį sutelkia 
į labiausiai profesionalus dominančių grožio esmės ir specifinių tapybos meno problemų 
aptarimą. Mi Fu minčių dėstymo stilius ženkliai skiriasi nuo kitų mūsų aptartų autorių. Jis 
glaustas, intymus, žaismingas, raiškus, kupinas mįslingų užuominų ir taiklių pastebėjimų. Čia 
atsispindi ne tik dailininko kompetencija, tačiau ir jo karjerai daug problemų sukėlęs aštrus 
kritinis mąstymas, begalinis pasitikėjimas savo įsitikinimų teisingumu ir neretai pabrėžtinai 
tiesmukas bekompromisiškumas. „Aš jau senas, ir kiekvieną kartą, kai aš aplankau [meno] ži- 
novus, nepriklausomai, ar jie pradedantys, ar patyrę, aš keičiuosi su jais knygomis ir paveikslais, 
gaunu išjų daug įdomaus: antspaudai, reikalaujantys iššifravimo, arba jų saugomi reti paveikslai. 
Jie mielai remiasi tais, kas [džiaugsmingai] pažįsta meną ir juos sveikina. Su mylėtojais yra 
viskas kitaip“ (Mi Fu, 1983, p.167). Mi Fu daug ir įtaigiai kalba apie tikrą meną suvokiančių ir 
vertinančių žinovų dvasinę bendrystę, kurios pavyzdžiu yra jo glaudus dvasinis ryšys su Su Shi. 

Gvildendamas grožio ir tapybos meno esmės problemas jis neretai kreipiasi į kitus autorius, 
glaustai aptaria tos epochos bruožus ar stilistines tendencijas, kurių aplinkoje gimsta konkretūs 

jį dominantys kūriniai. Tekste dėmesio skiriama didžiųjų Jin, Tang ir Penkių dinastijų laikų 
tapybos meistrų kūrybos lyginamajai analizei, išryškinami daugelio tapytojų Gu Kaizhi, Wu 
Daozi, Li Cheng ir kitų specifiniai stiliaus bruožai. 

Mi Fu estetinės pažiūros ir kūryba formuojasi stipriai veikiant fengliu estetinių idealų įtakai. 
Jis prisipažįsta, kad jausdamas dvasinę giminystę su Jin laiko idėjomis ir sekdamas Wang Xizhi, 
savo dirbtuvę pavadino „Paviljonu, kuriame saugomos Jin brangenybės“. Mi Fu kasdieniniame 
gyvenime ir kūryboje pamėgdžioja dievinamus Wang Xizhi ir Gu Kaizhi, rūpestingai studijuoja 
ir kopijuoja jų kūrinius. Iš fengliu estetikos jis perima ekscentriškumą, epatažą, spontaniškumą, 
menininko nepriklausomybės branginimą ir nusistojusių estetinių kriterijų nepaisymą. Savo 
„Tapybos istorijoje“ Mi Fu pareiškia, kad „jis regėjo visus garsiausius nuo Wei ir Jin [dinastijų 
išlikusius] praeities paveikslus, esančius privačių asmenų kolekcijose“ (Esthétique..., 1982, 
p. 131). Iš savo epochai artimų peizažo tapybos meistrų Mi Fu aukštai vertina Li Cheng pei- 
zažus ir savo mylimo Dong Yuan kūrinius, kuriuos mėgdžioja. „Dong Yuan, - teigia Mi Fu, - 
sugebėjo būti natūraliu ir teisingu aukščiausiame laipsnyje. Tang epochoje niekas nepasiekė 
jo lygmens“ (Esthėtigue..., 1982, p. 134). Mi Fu taip pat su susižavėjimu aprašinėja Jing Hao ir 
Fan Kuan peizažų tapymo manieros meistriškumą, jų sugebėjimą perteikti kalnų viršūnių ir 
didžiulių erdvių grožį. 

Priešpriešindamas idealizuojamiems šių dinastijų meistrų šedevrams savo epochos 
kūrinius, jis konstatuoja, kad „nūdienos tapyba neverta rimtų apmąstymų“. Kinų tapybos 
istorijoje jis iškelia Gu Kaizhi, Wang Wėi (701-761), Wu Daozi, Li Cheng ir Fan Kuan kūrybą. 
Mi Fu kritinis patosas yra nukreiptas į intelektualų oponentus akademikus, kurie kaltinami 
dogmatiškumu, intrigomis, talentingų dailininkų slopinimu ir žlugdymu. Iš artimiausių laikų 
dailininkų aukšto pripažinimo susilaukia tik du peizažo tapybos meistrai: Li Cheng (X a.) ir 
Fan Kuan (XI a. pradžia). „Stipriai atskiestu tušu [nutapyti] Li Cheng [peizažai], - rašo Mi 
Fu, - primena svajy [peizažus]. Miškų apsuptos uolos vaizduojamos tarsi sklendžiančios de- 
besyse. Čia regime meistriškai nutapytas detales, pagražinimus, tačiau stinga tikro įkvėpimo. 
Fan Kuan tapymo maniera yra didinga ir galinga, jis įtaigiai perteikia prietemos įspūdį: žemėje 
neišskiriamos uolos ir daiktų kontūrai, ją gaubia didingo grožio kupinas paslaptingumas. Nekyla 
abejonių, kad Fan Kuan yra tobulesnis meistras nei Li Cheng“ (Esthétique..., p. 133-134). Taigi 
pagrindiniais estetinės paveikslų vertės kriterijais čia skelbiamas tikrasis įkvėpimas ir peizažo 
dvasios perteikimo įtaigumas. 

Atmesdamas dogmatiškus akademikų estetikos principus, pretenzijas į reikšmingumą, Mi 
Fu, kaip ir Su Shi, iškelia tikro meno spontaniškumą, atsiribojimą nuo išankstinių norminių 
nuostatų. Tai - kaligrafijos genijus, kūrybiškai plėtojęs kito genijaus Wang Xizhi laimėjimus, 
tapyboje - fengliu ir Li Cheng „svajų peizažų“, Li Gonglin skaidrių paveikslų minkštų linijų 
tikslumą ir čan meistrų lakoniškumo tendencijų, o poezijoje - aistringas Li Bai poetinės dvasios 
polėkius. Mi Fu realiame gyvenime, nepaisant asmenybės gelmės ir ypatingo meninio imlumo, 
garsėja gaivališku sunkiai tramdomu charakteriu, piktnaudžiauja alkoholiu ir turi tvirtą „pami- 
šusio genijaus“ reputaciją. Autentišką kūrybą jis sieja su nesitenkinimu pasiektais rezultatais, 
nuolatiniu judėjimu į priekį, nepasidavimu pripažinimo ir šlovės kerams. „Tapybos istorijos“ 
įvade aptinkame šią mintį: „Tų širdyse, kurie myli puikius kūrinius, yra nedaug vienodumo, 
[o štai] visuomenės pripažinimas, atsiduodantis puvėsiais, yra ne kas kita, kaip pasityčiojimas 
[iš dailininko pašaukimo)“ (Zavadskaja, 1983, p. 115). 

Mi Fu estetinése pažiūrose ryškėja Piety Song kultūrai būdingas čan estetinių idealų įta- 
kos augimas. Šios įtakos pėdsakų regime skirtingų tapybos siužetų hierarchijoje: „Paveikslų, 
[vaizduojančių] Buddha ir budistinius siužetus, stebėjimas ir kontempliacija, - rašo jis, - turi 
pamokomos [vertės], suteikiančios jiems aukščiausią kokybę. Po jų seka peizažai, kurie yra 
nenusakomos palaimos [šaltinis]: itin žavūs yra ūkų ir debesų vaizdai, toliau seka bambuko ir 
uolų tapyba, o paskui - gėlių ir augalų“ (Esthėtigue..., 1982, p. 132). 

Mi Fu, kaip ir kiti intelektualai, atsainiai žvelgia į realistinį tikrovės vaizdavimą. Priešingai 
Vakarų klasikinėje estetikoje vyraujančiai nuostatai, skelbiančiai susižavėjimą sukeliančiu meno 
kūrinio estetinės vertės kriterijumi atvaizdo ir originalo atitikimą, čia nuosekliai pabrėžiama 
meno autonomija tikrovės atžvilgiu, jo sąlygiškumas ir simbolinė prigimtis. Pastarasis požiūris 
išryškėja kalbant apie peizažo tapybos kūrėjui būtinus duomenis. „Apskritai, - aiškina Mi Fu, - 
norint tikroviškai pavaizduoti jaučius ir arklius arba žmones ir daiktus, pakanka kopijavimo 
įgūdžių, tačiau kuriant peizažus, reikia daug aukštesnių sugebėjimų, padedančių kūrybingai mąs- 
tysenai spontaniškai išreikšti dvasinę vaizduojamųjų reiškinių esmę“ (Esthėtigue..., 1982, p. 132). 

Paskutiniais septyneriais gyvenimo metais, kai nutaria pasišvęsti tapybai, Mi Fu iškyla kaip 
vienas didžiųjų kinų tapybos genijų, įstabus peizažo tapybos meistras, kuris mėgo tapyti žiemos 
peizažus su skęstančiomis debesyse kalnų viršūnėmis. Tapyboje jo idealu buvo garsus Šiaurės 
Song dinastijos laikų tapytojas ir kaligrafas Li Gonglin. Juos sieja potraukis peizažo žanrui, 
glaudus tapybos ir kaligrafijos ryšys, subtilus linijinis piešinys, stiliaus lapidariškumas. Ilgainiui 
Mi Fu tapinius vis stipriau veikia čan estetiniai idealai. Iš čia plaukia jo meninių vaizdinių siste- 
mos glaustumas, poetiškumas, mįslingumas, nepaprastas tapytojo jautrumas įvairioms sunkiai 
fiksuojamoms grožio apraiškoms, dėmesys emociniam santykiui su tapomu peizažu. Skiriamieji 
specifiniai Mi Fu peizažų tapybos bruožai - išorinio grožio ignoravimas, atsisakymas naratyvinių 
uždavinių, neesminių detalių, pabrėžtinas stiliaus lakoniškumas, linijos elegantiškumas,potraukis 
išplautoms formoms ir emocinio poveikio suvokėjui galia. Jo pamėgta tema - kalnai, paskendę 
miglose. Šios tapytojo estetinės pasaulėžiūros savybės atsispindi ir poetiškuose jo tapinių pava- 
dinimuose, pavyzdžiui, „Miglose paskendusi aušra kalnuose pavasarį , „Rasa ir lietus pavasario 
kalnuose“, „Medžiai miglose ir kalnai debesyse“, „Mėnulio šviesa rudeniniame ežere“. 

Savo intymiuose peizažuose Mi Fu siekia išsilaisvinti nuo daugelio akademinės peizažo 
tapybos kanonų, mažiau dėmesio skiria kruopščiam detalių ištapymui, svarbiausiu jam tampa 
nuotaikos gimstančios sąlytyje su tapomu kraštovaizdžiu perteikimas. Visų minėtų peizažų 
vaizdinių sistema yra pabrėžtinai lakoniška, paprasta, tiksli, čia nieko nėra nereikalingo. Tai 
emocionalumo kupinas lyriškas tapytojas, kurio kūryba persmelkta pirmapradės Gamtos 
harmonijos idėja. Virtuoziškas kaligrafinio piešinio išraiškingumas suteikia jo paveikslams 
ypatingą stiliaus taurumą ir grynumą. Savo tarsi miglose skęstančius su kalnų viršūnėmis ir 
svaigiu erdvės jausmu peizažus jis tapo plačiai pasitelkdamas tuomet labai neįprastas tapymo 
ir meninės išraiškos priemones, pavyzdžiui, iš minkšto medžio, įvairių plaušų ir kitų medžiagų 
pasidarytus į šepečius panašius teptukus, kurie spontaniškai tapant palikdavo šilke ar popieriuje 
išraiškingus potėpių pėdsakus, įvairiausias sunkiai prognozuojamas faktūras. Šio tapymo stiliaus 
tapsmui didžiulį poveikį turėjo daug metų kultivuotas meistriškas sudėtingiausių kaligrafijos 
techninių principų įvaldymas. 

Vėlyvajame gyvenimo tarpsnyje sukuriami gerai apgalvotos kompozicijos subtilūs minkštų 
išplautų tonų peizažai, vaizduojantys ūkuose paskendusius kalnus ir miškus, vandens platy- 

Mi Youren. Kalnai debesyse. XII a. Tušas, popierius 


bes. Šios artimos Vakarų romantizmo atspindinčios intelektualams būdingo pakylėjimo virš 
pilkos kasdienybės į dvasios pasaulio aukštumas nuostatos atsiskleidžia peizaže „Pavasariški 
kalnai ir pušys“. Jame viešpatauja erdviškumas, didžiuliai neužpildyti paveikslo plotai, kurių 
aplinkoje tolumoje iš ūkų iškyla poetiškos kalnų viršūnės, pirmame plane kairiame kampe trys 
pakriaušėje esančios netaisyklingos formos pušys greta kurių keliais štrichais nupiešti pavėsinės 
kontūrai. Paveikslo stiliui būdinga ekspresyvi lakoniška tapymo maniera, atsiribojimas nuo 
antraeilių, neesminių detalių. Pagrindinis dėmesys čia sutelkiamas į intelektualams būdingą 
poetinės nuotaikos ir harmonijos jausmo perteikima. Šie stilistikos bruožai ilgainiui pasirodo 
labai įtaigūs ir turi įtakos vėlesnei peizažo tapybos raidai. Rašytiniai šaltiniai teigia, kad pas- 
kutiniaisiais gyvenimo metais prieš pat mirtį Mi Fu sudegino dalį savo paveikslų, tarp kurių 
buvo tikriausiai ne tik daug jo kruopščiai tapytų mylimų dailininkų kūrinių kopijų, tačiau ir 
autoriniai darbai, kuriuos jis laikė nevykusiais ir nevertais savo talento. 

„Mi Fu, – rašo pirmasis wenrenhua istorikas Dong Qichang, – nubrėžia tapybos kokybės 
kriterijus. Jis manė, kad iškilo virš klaidingų tapytojų požiūrių ir įpročių. Galvodamas, kad yra 
pavyzdys kitiems, jis atmetė sąsajas su Wu Daozi mokykla ir teigė, kad Wang Wėi kūriniai pa- 
našūs į graviruotą tapybą. Toks požiūris nepagrįstas, kadangi Tang meistrų stilius klestėjo Song 

laikotarpiu, kol jo nepakeitė Mi Fu“ (Dong Qichang, 1965, p. 108). Mi Fu peizažams būdingi 
subtilūs toniniai sprendimai, polinkis į apibendrintas formas, emocionalumą, lyriškumą turėjo 
stiprų poveikį jo sūnaus Mi Youren (Mi Yujen), Xia Gui, Ma Yuan, Ma Lin, Ni Zan ir daugelio 
Yuan laikotarpio toninio čan peizažo meistrų kūrybai. Mi Fu tampa Song ir Yuan epochose 
suklestėjusio tonalizmo pradininku. | 

Specialią monografiją Art et Sagesse en Chine. Mi Fou („Menas ir išmintis Kinijoje. Mi 
Fu‘) parašiusios, М. Vandier-Nicolas teigimu, jo pomirtinė tiesioginė įtaka buvo didžiulė ir 
ilgalaikė. Yuan epochoje jis ir Su Shi buvo suvokiami kaip klasikai: „Jis išsiskiria aukščiausios 
rūšies rafinuotu elgesiu ir drąsia originalumo nestokojančia technika, jis apimtas noro pažinti 
„tikrą tiesą“, jis vergiškai nekopijuoja gamtos, jis su didžiausia ištikimybe rūpinasi yra susirü- 
pinęs tais vaizdiniais, kurie jį anksčiau įkvėpė“ (Vandier-Nicolas, 1963, p. 232). 

Tėvo tapyboje išryškėjusias tendencijas toliau plėtoja jo sūnus Mi Youren (Mi Youjen, 
10742-11532), kuris yra klasikinis intelektualų tradicijos atstovas, vienas autoritetingiausiy savo 
meto klasikinės dailės žinovų ir ekspertų. Tuo jis yra panašus į savo įvairiapusiškai išsilavinusį 
tėvą, tačiau skirtingai nei tėvas, kuris buvo linkęs į aktyvų visuomeninį gyvenimą, mėgo po- 
būvius, aktyviai bendravo su draugais ir bendraminčiais, ieškodamas savo kolekcijai unikalių 
kūrinių nevengė kelionių. Jo sūnus buvo visiškai kitoks, tipiškas vengiantis viešumos intro- 
vertas. Tiesa, kurį laiką jis užima aukštas pareigas imperatorių rūmuose, netgi tampa įtakingu 
Karo tarybos nariu, tačiau vėliau pakliuvęs į nemalonę nusišalina nuo aktyvaus visuomeninio 
gyvenimo ir gyvena kuklaus provincijos valdininko gyvenimą, kurio pagrindiniu tikslu tampa 
kūryba. Toks gyvenimo būdas, atrodo, neretai jam suteikdavo dvasines kančias ir minčių apie 
neįgyvendintus jaunystės siekius. 

Tapyboje dailininkas pirmiausia susitelkia ties kūryba peizažo srityje. Mi Youren, kaip ir 
tėvo, peizažams būdingas potraukis miglose paskendusių kalnų virtinių vaizdavimui. Jis tapo 
išimtinai tušu, taip pat mėgsta neryškias spalvas ir išplautų formų minkštą „šlapią“ tušo liejimo 
techniką. Kaip joks kitas iki jo dailininkas, Mi Youren savo peizažuose meistriškai išgauna atmos- 
feros efemeriškumo įspūdį. Jo peizažuose visos materialios formos tarsi mostelėjus burtininko 
lazdele slėpiningai ištirpsta kalnų viršūnes dengiančių miglų ir ūkų aplinkoje. Jo peizažo tapybos 
šedevras „Skaidrūs kalnai“ išsiskiria puikia kompozicija, kalnų kontūrai nutapyti minkštomis 
lenktomis linijomis, į paveikslą subtiliai įkomponuoti kaligrafiniai užrašai, kurie tampa neatsie- 
jama vaizdinės sistemos dalimi. Nemažiau efektingas ir kitas jo sukurtas peizažo ritinėlis „Balti 
debesys ties Xiao ir Xian upėmis“, kuriame vaizduojamos miglose paskendusios kalnų virtinės su 
artimesniuose planuose vos regimais medžiais, uolomis ir pastatais. Šiems peizažams būdingos 
slėpiningos elegiškos nuotaikos. Mi Youren peizažo tapybos kūriniuose formuojasi to tapybinio 
stiliaus, kuris visa jėga netrukus išsiskleidžia Pietų Song dailės tradicijoje, užuomazgos. 


Guo Xi ir akademinės estetikos idėjų evoliucija 
Mūsų aptartai intelektualų (wenrenhua) tapybinės estetikos tradicijai oponuoja vyraujančias 
pozicijas užėmusi ir imperatoriaus rūmų aplinkos remiama oficiali akademikų dailės tradicija, 


kurios šalininkai išskirtinį dėmesį skiria paveikslų smulkiausių detalių tikslumui perteikti. 
Gvildenant imperatoriškos Tapybos akademijos narių estetines pažiūras, iškart reikia priminti, 

Guo Xi, Rudens rūkai virš kalnų ir lygumų. XI a. Spalvotas tušas, šilkas 


kad principinė priešprieša intelektualų skelbiamoms estetinėms idėjoms regima tik pagrin- 
dinio akademinės krypties teoretiko Guo Xi (1020-1090) teorinėse nuostatose ir menkiau 
kūriniuose, Vėliau Su Shi, Mi Eu autoritetas ir wenrenhua estetinių idėjų poveikis tampa toks 
stiprus ir ilgalaikis, kad daugelis intelektualų estetinių idėjų ir meninės kūrybos principų 
organiškai įauga į akademinės peizažo tapybos estetiką ir tampa neatsiejama meno praktikos 
dalimis. Intelektualų ir akademikų estetinių požiūrių į peizažo tapybą suartėjimas išryškėja 
valdant Pietų Song ir Yuan dinastijoms, kai šias dvi anksčiau viešpatavusias kryptis dėl stiprių 
socialinių sukrėtimų paveikia introvertiška, subjektyvi čan estetika, apvaldžiusi estetinę sąmo- 
nę. Tuomet akademikų pažiūroms prieštaraujančios subjektyvistinės, meditacinės pakraipos 
išryškėja didžių to meto peizažo tapybos meistrų Ma Yuan, Xia Gui, Ma Lin, Ni Zan, Wu Zhen 
estetinėse nuostatose ir kūriniuose, 

Akademinės estetikos principų iškilimas tiesiogiai siejasi su vieno ryškiausių XI a. kinų 
renesansinės kultūros atstovų Su Shi ir Mi Fu dvasinio antipodo, Guo Xi figūra. Tai - įvairia- 
pusė, plataus humanitarinio išsilavinimo asmenybė, estetiką ir meno teoriją siekusi pagrįsti 
konstruktyviais principais. Jo estetinės pažiūros klostosi veikiant renesansinio neokonfucinio 
humanizmo, o taip pat Wang Wėi (701-761) ir Xie He idėjų įtakai. Dailininko jaunystės laikais 
vėl naujai suskamba seni panteistiniai gamtos atradimo, gelminės dvasinės reiškinių esmės 
ieškojimo motyvai. Imperatoriškoje Tapybos akademijoje vadovaujamas garsaus tapytojo Li 
Cheng, įgijęs profesinį ir humanitarinį išsilavinimą, daug dirba tapybos srityje. Išlaikęs valsty- 
binius egzaminus, pradžioje Guo Xi eina imperatoriaus paskirtas provincijos mokytojo parei- 
gas, tapo peizažus, vaizduojančius miškus žiemą, vėliau iškyla kaip reikšmingiausia tapytojų 

akademikų kūrybos principus reprezentuojanti dailės figūra. Guo Xi pirmiausia išgarsėja savo 
mokytojų tapybos principus plėtojančiais monumentaliais reljefiniais peizažais. Žinoma, kad 
jis tapė didžiulio formato rūmų salėms, šventykloms skirtus paveikslus, dekoravo širmas, kūrė 
įprastus staliūginės peizažo tapybos kūrinius. Jo tapyba balansavo tarp monumentaliosios ir 
įprastinės ritinėlių peizažo tapybos. 

Peizažuose jis plėtoja tiesioginio mokytojo Li Cheng ir Fan Kuan tapiniuose išryškėjusius 
monumentalaus peizažo principus. Šios monumentalumą ir panoraminį požiūrį iškeliančios 
dailininko nuostatos tiesiogiai išplaukia iš Šiaurės Song dinastijos valdymo metu viešpatavusios 
neokonfucianistinio universalizmo estetikos, kurios šalininkai siekia perteikti kinų renesansinei 
sąmonei būdingą universalizmą, vientisą gamtos kaip neatsiejamos kosminio universumo da- 
lies vaizdą. Ši holistinė pasaulėžiūra persmelkia tiek Guo Xi estetiką, tiek ir jo monumentalaus 
panoraminio peizažo kūrimo koncepciją. Iš gausaus Guo Xi kūrybinio palikimo iki nūdienos 
išliko 12 jam priskiriamų paveikslų, dėl kurių dalies netgi priekabiems ekspertams nekyla 
abejonės, kad tai tikrai paties dailininko ranka tapyti originalai. Jo kūriniuose potraukis mo- 
numentaliam panoraminiam gamtos didybės perteikimo stilius keistai susipina su polinkiu į 
kruopščiai pagrindžiamus ir pedantiškai detalizuojamus peizažo tapymo principus. 

Jo monumentalūs paveikslai meistriški, įvairūs, kompozicijos - erdviškai gilios. Nors Guo 
Xi studijavo ir žavėjosi Li Cheng kūryba, tačiau peizažuose sugebėjo išreikšti savo jausmus. 
Milžiniško dydžio jo ištapytos širmos ir aukštos interjero erdves perskiriančios sienos dvelkia 
stipresne jėga nei pirmtakų. Todėl Guo Ruoxu tarp savo dailininkų kartos atstovų jį įvardina 
kaip vienintelį išskirtinį talentą. Iš tikrųjų Guo Xi perėmė daug Jing Hao ir savo mokytojo Li 
Cheng ašinės kompozicijos principų, efektingus skirtingų erdvinių planų ir tuštumos pertei- 
kimo bruožus. Iš šaltinių patikimai žinome, kad jis nutapė 12 didelio formato širmų daoistų 
šventyklai. Toks skirtingų estetikos tradicijų idėjų susiliejimas vieno mąstytojo pasaulėžiūroje 
ir tekstuose yra charakteringas epochos teorinės minties bruožas. 

Savo objektyvistinės, panteizmo dvasios kupinos estetikos principus jis išdėsto traktate 
„Iškilmingas miškų ir vandens srautų kreipimasis“. Tai neabejotinai vienas reikšmingiausių kinų 
estetinės minties traktatų, parašytų vaizdingu literatūriniu stiliumi. Jį paskelbė ir priedą apie 
tėvo kūrybos principus parašė jo sūnus. Guo Xi traktatas yra vienas geriausių kinų estetikos 
tradicijoje sukurtų peizažo menui skirtų tekstų, kuriame atsiskleidžia nepriekaištinga auto- 
riaus humanitarinė kultūra ir puikus šio meno subtilybių išmanymas. Guo Xi, kaip ir daugelis 
Song epochos kultūros atstovų, yra paveiktas neokonfucianizmo ideologijos, būtent todėl jo 
traktate susipina konfucinės ir daoistinės pasaulėjautos požymiai. Traktatas prasideda nuoroda 
į Konfucijaus mintis, vėliau paaiškėja, kad jis yra daoizmo adeptas. Traktate išryškėja daug 
akademinės estetikos tradicijai būdingų sisteminių ir didaktinių nuostatų, ypatinga pagarba 
didiesiems praeities teoretikams ir tapybos meistrams. Tekste aptinkame daugybę akademinės 
estetikos tradicijai būdingų klasifikacinių sistemų, iš kurių pirmiausia reikia išskirti pateiktą 
detalią siužetinę teminę klasifikaciją, kurioje išskiriama apie 100 skirtingų siužetų, grupuojamų 
pagal metų laikus, paros laiką, gamtos elementus, augalus ir pan. 

Kita vertus, daoistinių estetinių idealų įkvėptas Guo Xi, kaip ir dauguma Song epochos 
estetikų, yra panteistinės pasaulėžiūros šalininkas. Jo manymu, pagrindinis meno tikslas - ne 
išryškinti subjektyvias menininko emocijas, bet atskleisti objektyvius, substancialius gamtos 
reiškinių esmę sudarančius dėsnius. Gamtą jis suvokia kaip vientisą, gyvą, panašų į žmogaus 

organizmą, kuriame kiekviena sudėtinė 
dalis atlieka savo funkciją. „Kalnams 
vanduo - tai tarsi kraujagyslės; žolė, me- 
džiai - tai jų plaukai; rūkai, debesys - jų 
veido spalva. Todėl kalnai, išvagoti van- 
dens srautų, tampa gyvi, apaugę žole ir 
medžiais pražysta, apdovanoti rūkais ir 
debesimis tampa gražūs“ (Guo Xi, 1965, 
р. 88). Guo Xi, kaip ir P. Cézanne'ui, 
gamtos grožis glūdi jos vidiniuose struk- 
tūriniuose dėsningumuose. Vadinasi, 
objektyvų gamtos grožį galima atskleisti 
išryškinus jos vidinės sandaros „idėją“, 
joje slypinčias idealias formas, ritmines, 
linijines struktūras bei santykius. Čia 
Guo Xi detalizuoja ir toliau plėtoja dau- 
gelį Xie He, Wang Wėi (701-761) minčių 
apie gamtos dvasios ritmo bei „idėjos“ 
perteikimo principus. Savo estetinėje kon- 
cepcijoje siekia įtvirtinti monochrominės 
peizažo tapybos principus, kurie jautriai 
perteikia didingos gamtos harmoniją. i... TAS ЕЕ i: 
Jo peizažo sampratą veikia mokytojo Li ^ Guo Xi. Pavasario pradžia. 1072 m. Spalvotas tušas, šilkas 
Cheng idėjos, kuris savo peizažuose su- 
maniai išnaudoja įvairių toninių tušo atspalvių meninės išraiškos galimybes. Guo Xi poetiškai 
kalba apie gamtos grožio kaitą įvairiais metų laikais, „Tikro peizažo ūkanos, rūkai skirtingais 
metų laikais vis kitokie. Pavasarį kalnai skaidrūs, tirpstantys, tarsi besišypsantys. Vasarą jie 
sidabriniai, tarsi besiliejantys ašarų srautai. Rudenį jie šviesūs, švarūs, tarsi išpuošti, žiemą 
niūrūs, tylūs, tarsi miegantys. Tapydamas kalną, atskleisk jo didžiąją idėją“ (Guo Xi, 1965, 
p. 83). Šios vaizduojamojo reiškinio „idėjos“ esmės perteikimas esąs pagrindinis kūrybos 
tikslas. Jeigu meno kūrinyje neatskleidžiama „idėja“, vadinasi, trūksta dvasios susitelkimo. 
Gvildendamas meninės kūrybos proceso problemas jis iškelia vidinės rimties ir susitel- 
kimo svarbą. Meditacija, psichologinis pasirengimas kūrybai čia skelbiama būtina autentiš- 
kos kūrybos prielaida, padedančia natūraliai reikštis kūrybiniam įkvėpimui, svaiginančiam 
dailininko dvasinių jėgų antplūdžiui. „Kai tėvas ruošdavosi tapyti, - prisimena sūnus, - jis 
būtinai sėsdavo prie šviesaus lango esančio švaraus stalo, uždegdavo smilkalus, imdavo ploną 
teptuką, puikų tušą, plaudavosi rankas, valydavo tušui skirtą indą. Elgėsi taip, tarsi sutiktų 
brangų svečią. Dvasia jo būdavo rami, mintys sutelktos. Paskui jis pradėdavo darbą.“ (Ten 
pat, p. 76-77). Meninės kūrybos aktas čia apibūdinamas kaip psichologinis menininko nusi- 
teikimas, nukreiptas į estetinės kontempliacijos objekto pažinimą. Varomąja šio racionalaus 
pažinimo jėga tampa fenomenologinė proto ir valios koncentracija, suteikianti menininkui 
vidinį dvasinį pasitenkinimą. „Kai jauti vidinį pasitenkinimą, ~ rašo Guo Xi, - tada dvasia 
rami ir mintys aiškios. Kai dvasia rami, tada vaizduotė neišsemiama ir teptukas juda lengvai“ 

(Ten pat, p. 78). Anot šios koncepcijos, dailininkas, norėdamas savo kūriniuose atskleisti 
gamtos grožį, joje glūdinčią idėją, turi, be vien techninių dailininko amato subtilybių įvaldy- 
mo, įdėmiai studijuoti gamtos reiškinius, tobulinti meistriškumą, domėtis įvairių mokyklų 
ir krypčių pasiekimais. 

Tarsi atiduodamas duoklę savo meto estetiniams idealams Guo Xi įkurdina savo kūriniuose 
gamtos dvasią, ištobulina gamtos formų plastinėje interpretacijoje griežtus struktūrinius ir 
erdvinės perspektyvos principus. Į paveikslą jis žvelgia kaip gamtos kūrybos analogą, kupiną 
galingos dvasinės energetikos, iššaukiantį stiprius. emocinius išgyvenimus. Didinguose peiza- 
žuose jautriais spalviniais santykiais, grafiniu linijiniu piešiniu subtiliai išgaudamas skirtingų 
erdvinių planų artumo ir tolumo iliuziją, išskirtinį dėmesį teikia perspektyvos problemų 
sprendimui, vaizduojamų objektų proporcijų santykiams, skirtingų metų sezonų atmosferos 
pokyčių perteikimui. Jis pabrėžia glaudų tapybos ir poezijos ryšį. Eiles traktuoja kaip beformę 
tapybą, o tapybą kaip įgavusias formas eiles. Kalbėdamas apie savo laisvalaikį jis užsimena, kad 
skaito didžiųjų Jin ir Tan epochų poetų eiles, o tada prieš akis jam išnyra įstabių peizažų vaizdai. 

Paskiri Guo Xi peizažai, pavyzdžiui, „Pavasario pradžia“ (1072), stiliaus bruožais yra artimi 
Fan Kuan paveikslams, tik Guo Xi peizažo motyvuose stipriau jaučiamas potėpio meistriškumas, 
tapomų gamtos formų muzikalumas, žaismas skaidriais erdviniais planais. Jam svetimas Fan 
Kuan nuotaikų nerimastingumas, niūrumas, čia, pavyzdžiui, paveiksle „Ruduo upės slėnyje“ 
išryškėja ypatingas kompozicinio vientisumo jausmas, nuotaika, skirtingų erdvinių planų ir 
meistriškai nutapytų medžių grupių muzikali sąšauka. Didinguose poetiškuose peizažuose hori- 
zonte esantys kalnai ir medžių viršūnės neretai skęsta miglose, tarsi dailininkas siekia vaizdžiai 
suvokėjams parodyti nuolatos vykstančias mūsų akyse gamtos procesų metamorfozes. Guo Xi 
metaforiškai teigė, kad geriausias peizažas yra „tas, kuriame norisi apsigyventi“. 


Li Tang „poetinio peizažo“ koncepcija 


Šiaurės Song dinastijos valdymo saulėlydis taip pat buvęs reikšmingas, kadangi pastaruosius 
penkiolika jos gyvavimo metų klestėjo imperatoriaus Huizongo 1112 m. įkurta Tapybos aka- 
demija, gyvavusi iki šios dinastijos žlugimo 1127 metais. Šiuo laikotarpiu išsiskleidžia vieno 
didžiųjų kinų peizažo tapybos genijų Li Tang (1047-1127) kūryba. Li Cheng ir Fan Kuan 
kūriniuose išryškėję peizažo tapybos stilistiniai bruožai toliau plėtojami šio didaus „poetinio 
peizažo“ meistro kūriniuose. Išsiskyręs lakia vaizduote ir puikiu kompozicijos jausmu, tapy- 
tojas rašytiniuose šaltiniuose pirmą kartą minimas kai, sulaukęs solidaus penkiasdešimt metų 
amžiaus, išlaiko aukšto rango valdininko valstybinius egzaminus ir priimamas į Tapybos aka- 
demiją dėstymui. Šaltiniuose taip pat surandame žinių, kad už ypatingus nuopelnus tapyboje jis 
apdovanojamas akademiją asmeniškai kuravusio imperatoriaus Huizong, kuris aukštai įvertino 
dailininko peizažų poetiškumą. Šio imperatoriaus valdymo pabaigoje dailininkui suteikiamas 
svarbus akademinis rangas ir titulas „viršininkas, laukiantis [imperatoriaus] įsakymų“, kuris 
atveria kelią plačiam pripažinimui. 

Po džurdžėnų įsiveržimo ir Šiaurės Song imperijos žlugimo Li Tang dvejus metus slapstosi 
miškais apaugusiuose kalnuose, o vėliau pasitraukia į pietinę neužkariautos šalies dalį. Cia nau- 
jos Pietų Song dinastijos imperatoriaus Gaozong įsaku paskiriamas naujoje sostinėje Linjane 

(dabartiniame Handžou) atkurtos Tapybos 
akademijos vadovu. Naujasis valdovas taip 
pat aukštai vertina Li Tang talentą, kadangi 
laiko jį didžiu tapytoju, prilygstančiu pra- 
eities tapybos meistrams. Toks požiūris į 
Li Tangą yra pagrįstas, kadangi jo kūriniai 
išsiskiria subtiliais kompoziciniais sprendi- 
mais, emocionalumu, toniniu jautrumu ir 
harmonijos jausmu. 

Li Tang labiausiai išgarsėja kaip didis 
peizažo tapybos meistras, kuris toliau plė- 
toja Fan Kuan santūrias tonines peizažo 
tradicijas, jo erdviškumo principus, pasitel- 
kes įstrižos ekspresyvios kompozicijos prin- 
cipus. Jis kuria monumentalius sumaniai Li Tang, Peizažas. XII a. pr. Albumo lapas, 
kompozicijos požiūriu suręstus peizažus, Spalvotas tušas, popierius 
kuriuose ryškėja laipsniškas nutolimas nuo 
Fan Kuan ir jo sekėjams būdingo potraukio vaizdinėje paveikslo struktūroje dominuojančioms 
masyvių kalnų formoms. Iki nūdienos išliko žinių apie keturiasdešimt Li Tang priskiriamų 
tapybos paveikslų ir albumų lapų, kuriuose dažniausiai vaizduojamos įvairios žmonių figūros, 
žanrinės scenos, jo pamėgti buliai ganyklų platybėse ir, svarbiausia, didingi peizažai. Jo monu- 
mentaliems linijų muzikalumu žavintiems peizažams būdingas panoraminis didingos gamtos 
vaizdavimas, pirmame paveikslų plane dažniausiai stūkso masyvūs kalnai, o tolumoje jis kaip 
kontrastą vaizduoja rūkuose skęstančius pavienius medžius ir miškus. Li Tang peizažai, lyginant 
su pirmtakų, yra rafinuotesnio stiliaus, muzikalesni, jautriau niuansuoti, juose daugiau intymu- 
mo, emocinio santykio su tapomais gamtos motyvais. 

Lyginant su pirmtakų peizažuose vyraujančiomis stilistinėmis tendencijomis, Li Tang 
peizažuose ryškėja laipsniška kinų tapybos evoliucija nuo viešpatavusių didingų epinių Šiaurės 
Song monochrominių peizažų prie lyriškų ir kamerinių provincijos kaimo kasdienio gyvenimo 
motyvų. Šiuos estetinių idealų kaitos poslinkius rodo jo peizažai „Šventykla prie upės vasara“, 
„Vilnijančios bangos rudens upėje“, „Du žmonės gilaus tarpeklio apačioje, žvelgiantys į prarają“ 
ar provincijos gyvenimo buitines scenas vaizduojantys paveikslai („Kaimo gydytojas“). Darbai 
stipriai paveikia tolesnės tapybos raidą savitais kompozicijos principais, dėmesiu skirtingų 
erdvinių planų sąveikai. 

Stilistinės evoliucijos požiūriu charakteringas yra minėtas dailininko peizažas „Du žmonės 
gilaus tarpeklio apačioje, žvelgiantys į prarają“. Čia lyginant su pirmtakų darbais ryškėja dra- 
matiškesnis ir kontrastingesnis gamtos grožio suvokimas, kuris išgaunamas naudojant kitokios 
„išskaidytos“ ir gimdančias įtampą tarp pagrindinių kompozicijos segmentų detales: kalnus, 
medžius, upelius, krioklius ir atšiaurios gamtos stichijoje pasimetančias smulkutes žmonių 
figūras, kontempliuojančias supančios didingos gamtos grožį. Paveiksle vyrauja Li Tang peiza- 
žinės tapybos estetikai būdingas pašalinio stebėtojo „žvilgsnis iš šalies“. Dailininkui vaizdinės 
sistemos dramatiškumas yra svarbesnis nei ištikimybė peizažo tapyboje vyravusiam visuotinės 
gamtos ir žmogaus harmonijos idealui. 

Labai nejprastame kinų tapybai Li Tang „Peizaže su kriokliu“ beveik visiškai nelieka taip 
įprastos kinų peizažo tapybos estetikai erdvės. Visą šio vertikalaus paveikslo erdvę užgožia 
tolimame plane esantis milžiniško kalno siluetas, kuris pasitarnauja dviejuose pirmuose 
planuose esantiems trapių medžių vaizdiniams, vandens srautams ir nedidelėms keliaujančių 
žmonių figūrų siluetams. 

Brandą pasiekęs Li Tang yra jau kitokios ne tik žmogaus ir gamtos santykių dramatiškumą, 
tačiau ir gamtos formų Zaisminguma, efemeriškumą pabrėžiančios muzikalią linijinio ritmo 
jėgą išpažįstančios estetikos šalininkas, kurį labai domina greitai atsirandančių ir išnykstančių 
gamtos reiškinių vaizdavimas. Šiuo aspektu žvelgiant, Li Tang peizažo tapybos estetika prime- 
na kai kuriuos impresionistinės estetikos principus. Skirtingai nei Fan Kuan vidinės rimties 
kupinuose bekraščiuose gamtos peizažuose, kuriuose niekas nedrumsčia mąstančio žmogaus 
susikaupimo atmosferos, Li Tang peizažų erdvė yra intymesnė ir dramatiškesnė, kupina vidinės 
įtampos. Ji turi specifinius efemeriško poetinio simbolizmo bruožus ir neatsiejama nuo subjekto 
bei gamtos pasaulio individualių santykių, jo vidinių išgyvenimų. Šio peizažo galingas poetinis 
užtaisas ir intymumas turi stiprų poveikį Ma Yuan, Ma Lin ir Xia Gui peizažo tapybos raidai. 

Specifiniai peizažo tapybos bruožai 


Nepaisant ekonominio šalies stabilumo, ryškaus kultūros pakilimo, Šiaurės Song imperija 
praranda karinį ekspansyvumą. Nuolatinė kova su šiaurės klajoklių gentimis sekina valstybės 
karinę jėgą. 1127 m. po galingo džurdžėnų genčių įsiveržimo okupuojama šalies teritorija į šiaurę 
nuo Jangdze upės. Nuniokojama sostinė Kaifengas, į nelaisvę pakliūva imperatoriaus šeima, 
išgrobstoma ir sunaikinama daugybė neįkainojamų istorinių, meno paminklų, nuostabiausių 
knygų ir dailės kūrinių kolekcijų. Žlugus Šiaurės Song imperijai, kultūrinis gyvenimas persikelia 
ir atgimsta pietuose, kur naujoje sostinėje Lojange vienas imperatoriaus giminaitis pasiskel- 
bia naujos Pietų Song dinastijos valdovu, o kultūros raidoje ryškėja esminiai pokyčiai, kurie 
siejasi su pasaulėžiūrinių nuostatų kaita. Šiaurės Song dinastijos valdymo laikais (960-1127) 
kultūra ir estetinės minties plėtotė paklūsta neokonfucinei ideologijai, o Pietų Song laikotarpiu 
(1127-1279) įsivyrauja čan pasaulėžiūra. 

Tik nuolatinėmis duoklėmis, kompromisais išsaugomos mažėjančios valstybės sienos 
ir iliuzinis gyvenimo stabilumas. Patirta istorinė tragedija, sugriautų miestų vaizdai paveikia 
žmonių sąmonę. Ankstesnių amžių estetinei ir meninei kultūrai būdingas harmonijos jausmas 
išnyksta ir įsivyrauja tragiškos kolizijos, žmogaus būties dramatizmo pojūtis. Šis pusantro 
amžiaus trukęs Pietų Song dinastijos valdymo kinų kultūros raidos periodas pasižymi nepa- 
prastu dvasinio gyvenimo intensyvumu. Greta įvairių jau nusistojusių tapybos žanrų, šiame 
laikotarpyje regimas medžio raižinių suklestėjimas. Graviūrų meno užuomazgos išryškėja dar 
VI a., tačiau išplitus leidybai jis plačiai pasitelkiamas įvairių mokslinių traktatų ir populiarių 
literatūros kūrinių iliustravimui. Raižinių kompoziciniai sprendimai ir vaizdinių sistemos 
dažniausiai kartojo tapyboje susiformavusius principus, tik išsiskyrė raiškesniu linijiniu pieši- 
niu, dekoratyviais spalviniais sprendimais ir meistriškai įkomponuotais kaligrafiniais užrašais. 
Ši meno forma vėliau išplinta Japonijoje ir paveikia Vakarų modernios impresionistinės ir 
poimpresionistinės dailės raidą. 

Valdant Pietų Song dinastijai peizažo tapyboje išryškėja intymumas, pati gamta tarsi priar- 
tėja prie žmogaus ir tarp jų užsimezga glaudus slaptas ir daugiasluoksnis ryšys. Tam tikriausiai 
turi poveikį ir sostine bei talentų koncentracijos pagrindiniu centru tapęs vienas gražiausių 
istorinių šalies miestų Handžou su įstabiu ežeru ir vaizdingų kalnų aplinka. Čia anksčiau vieš- 
patavusį realistinį peizažų tapymo stilių keičia čan estetinių idealų poveikyje subjektyvizmo ir 
introspekcijos stiprėjimas. Kūriniuose įsivyrauja lakios vaizduotės polėkiai, neaprėpiamų erdvių 
ilgesys ir asmeninio emocinio dailininko santykio su tapomu objektu ieškojimas. Emocionalaus 
subjektyvizmo įtakos augimui poveikį turi ne tik gilėjanti estetinės sąmonės krizė, tačiau ir 
skatinusi bėgimą nuo dramatiškos tikrovės nepaprasto grožio už Handžou besidriekiančios 
Pietų Kinijos gamta su rūkuose paskendusiomis didingų kalnų viršūnėmis, vaizdingais upių 
slėniais, audringais kalnų upeliais. 

Pietų Song dinastijos valdymo metu stiprėjantis subjektyvizmas ir introspekcija savitai 
išsiskleidžia peizažo tapybos estetikoje, kurioje ryškėja žmogaus temos aktualėjimas ir jos savita 
interpretacija. Tradicinis žmogaus ir gamtos pasaulio harmonijos principas čia nepažeidžia- 
mas, tačiau įsigali naujos tapymo technikos, kompoziciniai ir erdviniai paveikslų sprendimai, 
kuriuose svarbi tampa ir neregima, neretai sąmoningai iškelto už peizažo kompozicijos ribų 
tik numanomo kontempliuojančio gamtos grožį žmogaus figūra. Be anksčiau gyvavusių tapy- 

mo technikų Pietų Song peizažo tapyboje išpopuliarėja „taškomo“, „šlapio“ ir „koncentruoto“ 
tušo technikos. 

XI a. vyravusi akademinė peizažo tapyba, aukštinanti didingos gamtos harmoniją, tarsi 
simbolizuoja Šiaurės Song imperijos pretenzijas į viešpatavimą žemėje, o nerimasties kupinais 
laikais tarp džurdžėnų ir mongolų antplūdžių gimusi peizažo tapyba (Ma Yuan, Xia Gui, Ma 
Lin ) jau įgauna kitokią prasmę. Nauja harmonijos koncepcija tėra trapaus svajų ir iliuzijų 
pasaulyje sukurto idealo atspindys, kilęs iš siekio harmoningame mene surasti dramatiškos ir 
prieštaringos tikrovės atsvarą. Ankstesnei akademinei estetikai būdingas objektyvizmas nyksta 
ir epochos dvasinius poreikius atitinkančių čan ir wenrenhua estetinių idealų veikiamas stiprėja 
akademinės estetikos šalininkų polinkis į subjektyvizmą, meditaciją, kontempliaciją. 

Įtakingiausi Pietų Song akademinės estetikos ir tapybos atstovai yra atgimusios Handžou 
akademijos nariai Ma Yuan, Xia Gui, Ma Lin. Jų „dvasingo peizažo“ sampratą formuoja Li 
Cheng (kūrė apie 919-967) peizažams būdingas meninės formos glaustumas, emocionalus 
wenrenhua estetikos, ypač Mi Fu lyrizmas, Guo Xi aukštinamas gamtos didingumas, aštrus 
grafiškas piešinys, Mi Fu sūnaus Mi Youren (1085-1165) išplautų, numedžiagintų formų 
ir dėmių prisodrinti peizažai, kurie pastūmėja peizažo tapybą naujų erdviškumo ir jautrių 
toninių sprendimų galimybių atskleidimo linkme. Susiliejus šioms skirtingoms stilistinėms 
pakraipoms gimsta kokybiškai nauja universalesnė Pietų Song peizažo tapybos samprata. Jos 
esmė ~ naujas estetinis idealas ir itin gilus žmogaus ir jį supančio gamtos pasaulio vidinės 
harmonijos atskleidimas. XII a pirmoje pusėje Li Cheng ir jo mokinio Guo Xi tapytus monu- 
mentalius peizažus nukonkuruoja intymūs, kameriniai „gėlių ir paukščių“ žanro paveikslai su 
peizažo tapybos elementais. 

Vietoj Šiaurės Song peizažų, kurių skiriamuoju bruožu yra didingas monumentalumas, 
stiprėjant subjektyvizmo ir introspekcijos tendencijoms dabar vis populiaresni tampa mažesnio 
formato kameriniai paveikslai. Šią slinktį veikia ir savitos albumų lapų tapybos populiarėjimas, 
kurios formatas ir kiti specifiniai funkcionavimo bruožai taip pat įtakoja kamerinių peizažų 
kompoziciją, vaizdinių sistemos formavimo principus ir atskirų motyvų bei peizažo detalių 
interpretavimo ypatumus. 

Kita vertus, vartant albumo lapus keičiasi ir laiko tėkmės, skirtos paveikslų kontempliacijai, 
pojūtis, lapų vertimo greitėjimas veikia ir priešais akis besiskleidžiančios vaizdinių sistemos 
sklaidos ypatumus, dinamiškesnis darosi šių nedidelio formato paveikslų suvokimas, kurian- 
tis greitesnę įspūdžių kaitą. Kita vertus, nepaisant polinkio į kameriškumą, albumų lapuose 
nepraranda aktualumo erdvės problemų sprendimas. Pietų Song peizažuose, kaip taikliai 
pastebi R. Pietra, susiduriame su stebėtina „beribe erdve, leidžiančia skrajoti mintims ir tarsi 
ištirpti joje. Jei tapyba apskritai kada nors pajėgė perteikti begalybę ir erdvės neaprėpiamumą, 
tai būtent čia. Laikas taip pat reiškiamas pabrėžiant šios akimirkos trumpumą, laikinumą, 
unikalumą, - akimirkos, kurią paveiksle nutapyta nedidelė išminčiaus figūra (kartais grojanti 
muzikos instrumentu). Išminčius tapomas paveikslo kampe tarsi tam, kad padėtų mums suvokti 
mastelių santykinumą ir primintų, kad pasaulis neegzistuoja be žmogaus, o padėtų pažvelgti 
į būties veidrodį. Makro ir mikrokosmas čia atliepia vienas kitą nuolatos pasikartojančiomis 
metaforomis sugretinant peizažo elementus ir įvairias žmogaus kūno dalis“ (Pietra, 1983, p. 71). 

Albumų lapų tapybos savitumas pirmiausia dėl spartėjančio tapymo proceso sąlygojo 
ne tik konkretaus dailininko albumų lapuose kompozicinio vaizdavimo schemų ir motyvų 

pasikartojimą, tačiau ir drąsius eksperimentus, ieškant naujų netikėtų improvizacijų. Įdėmiau 
žvelgiant į Ma Yuan, Xia Gui, Ma Lin albumų kamerinius peizažus, jų fragmentus, vaizduo- 
jančius paukščius, kitus gyvius, pradžioje susidarantį klaidingą įspūdį, kad regi tik skirtingas 
viena tema sukurtos paveikslų serijos variacijas, netrukus keičia gilesnis suvokimas, kad čia 
sumaniai realizuota daug naujų netikėtų kompozicinių sprendimų ir originalių gamtos har- 
monijos ir grožio interpretacijų. 


Čan adepto Liang Kai peizažo vizija 


Savo įtakos apogėjų XI a. pabaigoje pasiekusi Guo Xi ir kitų ortodoksinio akademinio stiliaus 
šalininkų estetika, valdant išsilavinusiam, aistringam kaligrafijos ir tapybos gerbėjui ir mecena- 
tui imperatoriui Huizong (1082-1135), kurį laiką praranda pozicijas, kadangi tuo metu Tapybos 
akademijoje įsigali valdovo remiama spalvinga gėles, paukščius, gyvūnus vaizduojanti žanrinė 
tapyba, kuri atmesdama anksčiau gyvavusį monumentalumą, linksta į smulkesnių peizažo de- 
talių svarbos pabrėžimą. Šį akademizmo klestėjimo tarpsnį nutraukia 1127 m. įsiveržę ir šalies 
šiaurinę dalį okupavę džurdžėnai; menus globojęs imperatorius miršta nelaisvėje. Akademinės 
estetikos ir dailės atgimimas naujoje Pietų Song dinastijos valdomoje sostinėje Handžou išryš- 
kėja pirmiausia čan estetikos šalininko Liang Kai kūryboje, o vėliau tik praslinkus šimtmečiui 
po Guo Xi mirties, apie 1190-1230 m. iškyla peizažo tapybos teoretikų ir dailininkų grupė, 
susibūrusi apie Ma Yuan ir Xia Gui. 

Vienas originaliausių pirmų didžių Piety Song dinastijos valdymo laikų tapytojų yra Liang 
Kai (1140-1210), kurio kūryboje akivaizdžiau nei Li Tang paveiksluose veikiant čan pasau- 
lėžiūrai stiprėja peizažo žanro intymumas, psichologizavimas ir begalinės erdvės nostalgija. 
Jis gimė Handžou apylinkėse imperatorių rūmų valdininkų šeimoje, kurioje gauna įvairiapusį 
konfucinį ir meninį išsilavinimą. Baigęs studijas Handžou Tapybos akademijoje šis Shigu mo- 
kinys pradžioje tapo erdvės beribiškumo jausmus perteikiančius peizažus, kurie suteikia jam 
pripažinimą ir atveria kelius Akademijos dėstytojo karjerai. Netrukus už išskirtinius nuopelnus 
imperatoriaus apdovanojamas aukščiausią tapytojo rangą liudijančia „aukso juosta“ ir užima 
svarbius valstybinius postus imperatorių rūmuose. 

Dailininko kopimui karjeros laiptais kenkia gaivališkas charakteris, bohemiškas gyvenimo 
būdas, nesaikingas svaigalų vartojimas. Dėl nesutramdomo ekscentriško būdo užsitarnauja 
„pamišusio Liang“ pravardę. Jis kuria įvairiuose tapybos žanruose, tačiau daugiausiai por- 
tretinės, figūrinės ir peizažo tapybos srityse. Ankstyvajam Liang Kai tapybinės evoliucijos 
tarpsniui būdingas iš akademikų perimtas kruopštus, išraiškingas ir ekspresyvus tapymo 
stilius. Paveiksluose viešpatauja jautrus grafinis linijinis piešinys, subtilus lyrizmas ir detalių 
preciziškas išbaigtumas. 

Apie 1205 m. netikėtai nutraukęs visus ryšius su imperatorių rūmų aukštuomenės ir Aka- 
demijos aplinka, Liang Kai, kaip ir daugelis intelektualų, demonstratyviai atsiriboja nuo savo 
ankstyvosios kūrybos. Nusišalinęs į kito tapybos korifėjaus Mu Qi įkurtą Liutongo vienuolyną jis 
pasišvenčia asketiškam čan vienuolio gyvenimui, harmonijos su jį supančiu pasauliu ieškojimui. 
Nuo šiol tapybinėje evoliucijoje išryškėja esminis lūžis; peizažų stilius ženkliai keičiasi. Tapęs 
monochrominės tapybos šalininku Liang Kai perima čan dailės tradicijos meistrams būdingą 

Liang Kai. Aštuoni garsūs vienuoliai. Detalė. XII a. pr. Tušas, šilkas 


glaustą „idėjos“ tapymo stilių. Vėlyvieji dailininko peizažai išsiskiria meistriška lankstaus tep- 
tuko valdymo technika, nerimastinga ekspresyvia tapymo maniera, kurios ašis - emocionalus 
santykis su tapomu objektu. 

Lyginant su mūsų anksčiau aptartais peizažo tapybos meistrais Liang Kai kūryboje ryškėja 
kai kurios naujos religinės čan pasaulėžiūros transformuotos nuostatos, kurios kertasi su anks- 
tesne budistinės tapybos tradicija, kadangi kreipiantis į žaibišką sąmonės nušvitimą formuojasi 
jį dvasiškai atitinkantis glaustas tapymo stilius. Dailininkas siekia savo stiprius emocinius iš- 
gyvenimus, šią konkrečią būties akimirką „čia ir dabar“, „tokius, kokie jie skleidžiasi jo akyse“ 
pojūčius išreikšti keliais tiksliais teptuko judesiais. Greta tradicinių peizažų, Liang Kai tapiniuose 
ženkliai išauga anksčiau kuklią vietą peizažuose užėmusių lakonišku stiliumi nutapytų archatų, 
patriarchų vaizdiniai. Paveiksluose atsiranda neįprasto mastelio spontaniškai nutapytos figü- 
ros, kurios pagal svarbą kompozicijoje konkuruoja su fone esančiu peizažu. Paskirais atvejais 
peizažas netgi apskritai tampa antraplaniu, o dailininkas reiškiasi veikiau kaip portretinės ar 
žanrinės tapybos atstovas, kurio kūriniams būdingas ypatingas stiliaus glaustumas. 

Čan dailės tradicijoje Liang Kai įgavo neprilygstamo portretinės tapybos meistro šlovę. 
Jaunystėje, kaip liudija rašytiniai šaltiniai, jis sukūrė daug daoistiniy ir čan vienuolių portretų, 
kurie, deja, neišliko, visi išlikę kūriniai yra datuojami vėlesniu jo portreto tapyba susidomėjimo 
laikotarpiu, kai dailininkas gyveno ir kūrė vienuolyne. Visi jie atlikti monochrominės tapybos 
technika ir sukurti nauja glausto tapybinio stiliaus maniera. Nauji brandaus stiliaus kaitos po- 
slinkiai išryškėja dviejuose šeštą čan patriarchą Huineng vaizduojančiuose paveiksluose. Juose 
remdamasis čan estetikos principais dailininkas vaizduoja patriarchus, archatus pasiekusius 
sąmonės nušvitimo būseną vadinasi, jau įžengusius į kokybiškai naują aukštesnį tikrovės suvo- 
kimo lygmenį, kuris neatsiejamas nuo brandžios asmenybės radikalios sąmonės transformaci- 
jos. Pastaroji suvokiama kaip ir tapytojo idealas, padedantis jam pasinerti į dieviškam kūrėjui 
būdingą ekstremalią žmogui prieinamą gelminę tikrovės suvokimo būseną. Panašius vaizdinės 
sistemos principus regime ir poetą Li Bo vaizduojančiame paveiksle „Li Bo, kuriantis eiles“, 
kuris yra tipiškas vėlesnei Liang Kai kūrybai ir išsiskiria ypatingu piešinio ir tapymo stiliaus 
glaustumu. Šviesiame neutraliame paveikslo fone meistriškais aštraus ir tikslaus teptuko linijų 

judesiais dailininkas piešia kiek detalizuotą profilinį didžiojo Tang poeto portretą, tačiau jo 
figūros siluetas perteikiamas keliomis apibendrintomis didaus kaligrafijos meistro linijomis. 
Prie didžiųjų kinų tapybos šedevrų galima priskirti panašaus stiliaus paveikslą „Šakjamuni, 
nusileidžiantis iš kalnų“, kuris yra šiam dailininkui būdingas peizažo tapybos ir figūrinės 
kompozicijos meistriškas junginys, kadangi budizmo pradininko vaizdinys yra meistriškai 
įjungtas į subtilių tonų peizažo kompozicinę struktūrą. Liang Kai sukuria daug apibendrintų 
čan patriarchų, mokytojų, vienuolių portretų, kuriuose peizažo vaidmuo neretai yra antraei- 
lis. Šie kūriniai savo meniniu lygiu ir indėliu į kinų dailės istoriją yra ne mažiau svarbūs nei 
dailininko sukurti monumentalūs peizažai. 

Tačiau greta darbų, kuriuose susipina peizažo ir figūrinės bei portretinės tapybos elemen- 
tai, Liang Kai kuria ir originalius peizažus (rečiau žmogų sodo aplinkoje), kuriuose išskirtinę 
svarbą įgauną vėlesnei Song ir Yan laikotarpių tapybos raidai erdvės ir tuštumos efektingas 
panaudojimas. Tuštumos vaidmens augimas jo paveikslų vaizdinėje sistemoje akivaizdžiai 
regimas Liang Kai ritinėlyje „Snieguotas peizažas“, čia jaučiamas čan estetinės tradicijos povei- 
kis. Skiriamojoje skirtingų erdvinių planų šio peizažo susidūrimo vietoje atsiranda efektingas, 
emociškai paveikus tuščias plotas su jame judančių klajūnų figūrėlėmis, kurios sykiu su greta 
esančia tuštuma pabrėžia erdviškumo įspūdį. 

Liang Kai peizaže „Mėnulio kontempliacija“, skirtingai nei daugelio akademinės pakraipos 
ir intelektualų tapytojų peizažuose, greta eskiziškai nupieštos gamtos grožį kontempliuojančios 
figūros, neregime tarno, kuris paprastai paveiksluose pabrėžia svarbiausio personažo socialinį 
statusą. Šį jo peizažo vaizdinių sistemos konstravimo ypatumą tikriausiai galima paaiškinti 
demokratiškomis čan adeptams būdingomis nuostatomis. Kita vertus, jo peizažuose įprastinius 
kontempliacijos objektus - mėnulį, tolumoje esančius kalnus, ar vandens platybėse pasimetusią 
valtelę — pakeičia beformę būtį simbolizuojančios tuštuma, kuriai, kaip ir daugelio čan šali- 
ninkų kūriniuose, Liang Kai peizažuose tenka išskirtinė vieta. Šis Liang Kai dėmesys tuščios, 
neužpildytos erdvės peizaže emocinio poveikio galiai minėtame peizaže yra pabrėžiamas iš 
viršaus krintančiomis meistriškai nutapytomis perregimomis spygliuoto medžio šakomis. 
Liang Kai peizažams būdingas neužpildytos erdvės pabrėžimas tampa kelrodžiu jo pasekėjams 
Ma Yuan, Xia Gui ir Ma Lin. 


Ma Yuan ir Ma Lin peizažo samprata 


Naujos stilistinės evoliucijos slinktys išryškėja penkių kartų Tapybos akademijos narių giminės 
atstovų Ma Yuan ir Ma Lin peizažuose. Savita kryptimi Li Tang erdvinio peizažo principus plėtoja 
vienas poetiškiausių kinų peizažo meistrų Handžou akademijos narys Ma Yuan (1160-65-1225), 
kuris yra talentingiausias garsios penkių kartų Ma dailininkų dinastijos atstovas. Jo prosenelis, 
senelis ir tėvas Ma Shirong buvo žinomi tapytojai, tačiau šią giminę, be Ma Yuan, garsina dar 
du talentingi peizažo meistrai Ma Gongxian (XII a.) ir Ma Lin (XIII a. pr.). 

Ma Yuan yra reto estetinio imlumo asmenybė, nuo vaikystės globojamas dėdžių Ma 
Kunghsien, Ma Shihjeng ir tėvo Ma Yuan, jis gauna įvairiapusį profesinį pasirengimą. Tai, kad 
daugelis Ma Yuan šeimos narių jau tarnauja imperatoriškoje akademijoje padeda jam sparčiai 
kopti rūmų tapytojo karjeros laiptais. Jis gauna svarbius valdovo užsakymus, iškėlusius į ryš- 

Ma Yuan. Pasivaikščiojimas kalnų takeliu. XII a. Albumo lapas. Spalvotas tušas, šilkas 


kiausių to meto tapybos meistrų gretas. Ma Yuan rašytiniuose šaltiniuose priskiriama daugybės 
skirtingų žanrų, siužetų, formatų (horizontalūs panoraminiai ritinėliai, vertikalūs ritinėliai, 
albumo lapai) kūrinių, iš kurių iki nūdienos išliko per 90 skirtingų paveikslų originalų arba 
kopijų, tarp kurių akivaizdžiai vyrauja peizažo žanro kūriniai. Jiems būdingas meninės išraiš- 
kos priemonių įvairiapusiškumas ir aukštas profesionalumas bei skirtingų teptuko valdymo 
technikų meistriškas panaudojimas. Šis kinų dailės korifėjus itin giliai ir tobula menine forma 
išreiškia savo epochos nuotaikas ir estetinius idealus. 

Būdamas ekscentriško charakterio asmenybė Ma Yuan menkai paiso kūrybos nuostatų, 
kurias laiko dogmatiškomis ir apribojančiomis jo natūralią kūrybinių siekių sklaidą. Kita 
vertus, jis yra tokio talento ir mastelio figūra, kad jau ignoruoja savo meto nusistojusius dai- 
lės kanonus. Šio dailininko tapybinio stiliaus tapsmui poveikį turi jo tiesioginio mokytojo 
Akademijoje Li Tang kūryba, kuris ilgai jam išlieka peizažo tapybos meistro idealu. Iš čia 
plaukia polinkis į jautrius toninius sprendimus. Savo peizažuose Ma Yuan meistriškai nau- 
dojasi monochrominės tapybos teikiamomis tonalumo ir daugybės subtiliausių tonų grada- 
cijų meninės išraiškos galimybėmis. Jis neretai pasitelkia tamsesnio kontrastingo ir šviesaus 
tono sugretinimo galimybes, išnaudoja minkštų išplautų tušo dėmių emocionalų poveikį, o 
palikdamas baltas ar vos paspalvintas paveikslo dalis meistriškai išgauna snieguotų kalnų 
viršūnių bei upių vingių grožį. 

Iš Li Tang peizažo tapybos išplaukia Ma Yuan pamėgtas žmogaus, kontempliuojančio 
didingos gamtos harmoniją ir grožį peizažų motyvas. Jis išnyra įvairiais pavidalais daugelyje 
dailininko peizažų, išskyrus albumų lapus, kuriuose vyrauja gamtos, paukščių ir gyvūnų mo- 
tyvai. Lyginant su pirmtakų kūriniais, Ma Yuan peizažuose žmogaus figūros yra stambesnės, 

tapiniuose yra daugiau filosofinės simbolikos, meditatyvumo, slėpiningumo, neišsakymo, 
estetinių užuominų poetikos, teikiančios daug peno suvokėjo asociacijoms. Peizažuose svarbiu 
tampa erdvės efemeriškumo, skirtingų erdvinių planų santykių išryškinimas. Vaizduodamas 
linguojančias lanksčias ir trapias gluosnių, laukinių slyvų ir kitų medžių šakas jis meistriškai 
perteikia vėjo gūsių, oro ir lietaus srautų alsavimą. Jo paveiksluose žavi muzikalių linijų, 
pustonių ir erdvinių santykių harmonija, kuri padeda dailininkui įtaigiau perteikti pirmapradį 
žmogaus ir gamtos ryšį. Ma Yuan ir jam dvasiškai artimų Xia Gui ir Ma Lin peizažai yra „atvi- 
ry“ erdvių, kupini gamtos grožio teikiamos ekstazės ir filosofinių apmąstymų. Šių dailininkų 
spontaniškuose poetinės dvasios polėkiuose ir kaligrafizmo elementų panaudojime peizažuose 
galime įžvelgti sąsajas su „vėtros ir srauto“ šalininkų kūrybos bruožais. 

Ma Yuan yra vienas tų didžiųjų peizažo tapybos meistrų, kurie kukliomis meninės išraiškos 
priemonėmis prabyla apie didžias idėjas ir jautriai atskleidžia skausmingas būties problemas. 
Dailininko peizažai išsiskiria nepriekaištingu kompozicijos jausmu, jie subtiliai perteikia erdvės 
bekraštybės jausmus, atmosferos pokyčius. Lyginant su pirmtakų kūriniais, dailininkas dažniau 
vaizduoja žmogaus humanizuotą gamtos pasaulį. Peizažams būdingas kompozicinių sprendimų 
brandumas, meninių vaizdinių lakoniškumas, jie yra šviesesnių tonų, kameriniai, intymüs, jau- 
Каз, dvelkia ypatinga šiluma. Ma Yuan potėpis techniškai įvairus: veržlus, kartu subalansuotas, 
aštrus ir minkštas. Savo idėjų išraiškai jis efektingai išnaudoja neužpildyto paveikslo ploto, 
tuštumos, estetinės užuominos meninės išraiškos galimybes. Klasikiniai tokios metaforiškos, 
kupinos daugybės poteksčių peizažo tapybos šedevrai yra paveikslai „Pasivaikščiojimas kalnų 
takeliu pavasarį“ ir „Intelektualas ir jo tarnas kalnų terasoje“, „Mėnulio apšviestas peizažas“, 
„Vėjo ir lietaus peizažas“, „Vienišas žvejas upėje šaltu metų laiku“. 

Pirmąjį iš minėtų paveikslų dėl nepaprasto kompozicijos, vaizdinės sistemos vientisumo, 
piešinio meistriškumo ir subtilaus kolorito ir meistriško kaligrafinio užrašo įkomponavimo 
galima pagrįstai priskirti prie didžiųjų kinų peizažo tapybos šedevrų. O antro ir trečio peizažo 
svarbiu akcentu tampa Pietų Song peizažo tapybai būdingas kontempliuojančio tolumas žmo- 
gaus, dažnai vaizduojamo iš nugaros ar iš šono, patalpinimas kompozicijos požiūriu aktyvioje 
paveikslo dalyje ir kartu suvokėjo aktyvus įjungimas į vaizdinės sistemos suvokimo procesą. 
Suvokėjo akys, „klajodamos“ simbolinėse vaizduotės sukurtose peizažo erdvėse, iššaukia tokias 
asociacijas, kurios paverčia suvokimo procesą intymiomis žiūrovo klajonėmis realiais gyvenimo 
keliais. Ribos tarp vaizduotės sukurto pasaulio ir tikrovės suvokimo procese niveliuojasi, todėl 
suvokimas skleidžiasi tarp šių dviejų menamos ir realios tikrovės registrų. 

Geriausios šio tapytojo stiliaus savybės atsiskleidžia įstabiame pagal čan dailės tradicijas 
nutapytame peizažo tapybos šedevre „Vienišas žvejas upėje šaltu metų laiku“, kuriam būdinga 
ypatinga rimtis ir subtilių estetinių užuominų, neišsakymų poetika. Čia kaip ir „Pasivaikščio- 
jimas kalnų takeliu pavasarį“ paveikslo fono erdviškumo perteikimui meistriškai išnaudojamas 
natūralus neutralaus atspalvio šilkas. Ypatinga formos harmonija ir tobulu kompoziciniu 
sprendimu išsiskiria minėtas vertikalus „Mėnulio apšviestas peizažas“, kuriame vaizduojamas 
milžiniško kalno papėdėje sėdintis intelektualas, kontempliuojantis mėnulio nušviestą nakties 
gamtovaizdį. 

Apie šedevrą „Pasivaikščiojimas kalnų takeliu pavasarį“ N. Nikolaeva rašo: „Šis įstabus 
peizažas - vienas iš nedaugelio kinų tapyboje, kurio pirmas planas yra visiškai atviras ir tarsi 
„įleidžia“ žiūrovą į paveikslą. Daugeliui Ma Yuan darbų būdinga nuleista horizonto linija. Ir 

nors teoriškai linijinė perspektyva nebūdin- 
ga kinų tapybai, tačiau Ma Yuan praktiškai 
labai priartėja prie tokios erdvės kūrimo 
savo paveiksluose. Tai palengvina jo darbų 
suvokimą europiečiui ir būtent ši priemonė 
sukuria ypatingo visų vaizduojamų daiktų 
artimumo įspūdį“ (Nikolaeva, 1968, p. 94). 

Iš tikrųjų šis neeilinio talento, originalus 
ir išradingas dailininkas į peizažo tapybą 
įveda daug stilistinių naujovių, kurios jo kūri- 
nius išskiria iš amžininkų. Kuriami Ma Yuan 
vaizdiniai yra emocionalūs, kupini ekspresy- 
vaus lyrizmo, estetinių užuominų, nuostabos 
regint prieš akis atsivėrusių gamtos reiškinių 
grožį. Kita vertus, tai - didis ekspresyvios 
kompozicijos, lanksčios, trapios ir laužytos 
kaligrafinės linijos meistras, peizažuose meis- 
triškai išnaudojantis jautriausių spalvinių ir 
toninių santykių teikiamas meninės išraiš- —ÀÁÀ 
kos galimybes. Kompozicijos dazniausiai Ma Lin. Klausantis vėjo dvelksmo pušyse. 1246 m. 
yra asimetriškos, sumaniai subalansuotos, Spalvotas tušas, šilkas 
joms būdingas žvilgsnis į tapomą objektą iš 
paukščio skrydžio taško ir efektingas atskirų motyvų kadravimas. Peizažuose subtiliai išnau- 
dojama neužpildytų tuščių plotų, estetinės užuominos estetinio poveikio galia. Čia kryptingai 
atsisakoma daugybės antraeilių detalių, o pagrindinis dailininko dėmesys sutelkiamas į gamtos 
harmonijos idėjos ir vyraujančios nuotaikos perteikimą. Peizažams būdingas puikus linijinis 
piešinys, gamtos formų lyriškas traktavimas ir harmoningų gamtos ir gyvūnijos pasaulio mo- 
tyvų, atskirų išraiškingų detalių akcentavimas pirmame plane bei idealizavimas. 

Be tradicinių peizažų, Ma Yuan sukuria daug įstabių peizažų albumų lapuose. Iš šios sri- 
ties darbų pirmiausia išskirčiau dailininko stiliui būdingą kvadratinės formos iš vadinamojo 
„paukščio skrydžio“ taško vaizduojamą motyvą paveiksle „Antys, uola ir meihua“. Jo kairėje 
pusėje ekspresyvios laužytų formų kiniškos slyvos išsiskleidusios keistų dinamiškų linijų šakos 
įsiveržia į šviesią didžiulę neužpildytą detalėmis tvenkinio erdvę, kurioje plaukioja laukinių 
ančių būrelis. Šiame paveiksle žavi puikiai perteikta gamtos grožio harmonijos atmosfera. Šie 
kameriniai peizažai, nepaisant kuklaus formato, pirmiausia suvokėją žavi ypatingu meninės 
formos rafinuotumu, sugebėjimu nedidelėje erdvėje įtaigiai perteikti begalinės erdvės iliuziją. 

Nedidelio formato Ma Yuan albumo lapų peizažai išsiskiria estetine kokybe, subtilia 
idėjos išraiška, vientisu kompoziciniu mąstymu, jie meistriškai perteikia erdviškumo jausmą. 
Paveikslams būdingas asimetrinis vaizduojamos erdvės komponavimas, pagrindinis išryškintas 
motyvas talpinamas apatiniame paveikslo kampe, o didžioji paveikslų erdvės dalis paliekama 
tuščia arba užpildomas tolimais laukais bei vandenimis. Subtilios dažniausiai elegiškos, ramybe 
dvelkiančios subjektyvios nuotaikos įkūnytos čan meistrų paveiksluose audrina suvokėjo vaiz- 
duotę, atviros, reikalaujančios aktyvaus kontempliuojancios paveikslą asmenybės įsijungimo 

į suvokimo procesą, erdvės vyravimas čia tampa tyliai maištaujančių prieš šalį okupavusių 
mongolų įvedamą naują tvarką to meto tapytojų iššūkiu, 

Nuosekliausiu Ma Yuan peizažo tapybos tradicijų tęsėju tampa vėlyvos Pietų Song tapy- 
bos tradicijos meistras jauniausias Ma Yuan sūnus Ma Lin (1180-1256). Jis įstoja į Handžou 
tapybos akademiją, kurioje studijuoja vadovaujamas tėvo. Dailininko kelias į pripažinimą 
buvo apsunkintas pavyduolių intrigų. Tai banguojančio meninio lygio kūrinių autorius, 
kuris sėkmingai tęsia šeimos tapytojų tradiciją. Kūrinių meninio lygio skirtingumas sudaro 
prielaidas sklisti kalboms, kad tėvas savo kūriniųs pasirašinėja sūnaus pavarde. Ma Lin sle- 
gia tėvo šlovė ir sklindantys gandai, kad norėdamas paspartinti sūnaus talento pripažinimą, 
leidžia jam pasirašyti savo kūrinius. Šių kalbų išplitimą skatina tai, kad sūnui artima kaip ir 
tėvui žmogaus ir gamtos santykių koncepcija, naudojos panašios techninės meninės išraiš- 
kos priemonės, tiesa, jam daugiau būdingos įstrižos asimetrinės kompozicijos, ryškesnės ir 
emocionalesnės spalvos. 

Iš tikrųjų kompozicijos požiūriu ir atlikimo maniera Ma Lin paveikslai yra panašūs į tėvo, 
tačiau daugumai jų trūksta tėvui būdingo subtilaus kompozicijos jausmo, tonalumo, linijos 
grožio ir tapymo manieros preciziškumo. Vis dėlto geriausi Ma Lin kūriniai, pavyzdžiui, „Įsi- 
klausymas į vėjo garsus tarp pušų“ demonstruoja neeilinį šio subtilaus peizažo meistro talentą. 
Jie išsiskiria originaliais kompoziciniais sprendimais, santūriu koloritu, ritmingu gamtos formų 
perteikimu. Šios asimetriškos kompozicijos centre yra tarp dviejų nuokalnėje greta uolos au- 
gančių gumbuotų pušų kamienų palinkusi gamtos grožį kontempliuojanti intelektualo figūra. 
Centrinis medis yra pavaizduotas kiek manieringai, tačiau kiti motyvai, upelio vingiai, tolumoje 
ryškėjanti kalnagūbrio linija nutapyta elegantiškai ir santūriai. 

Ma Lin, kaip ir tėvas, garsėjo meistriškai nutapytais albumų lapeliais, kuriuose vaizduo- 
jami vaizdingi intymių kameriškų peizažų fragmentai. Artimas savo dvasia ir efektingu tuščios 
neužpildytos erdvės emocinės galios poveikiu tėvo nutapytam šedevrui „Antys, uola ir meihua“ 
yra Ma Lin kvadratinės formos paveikslas „Intelektualas ir jo tarnas terasoje“. Čia jau medis, 
uolos fragmentas ir nedidelės žmonių figūros sutelkiamos dešinėje paveikslo pusėje, o priešais 
gamtos grožį kontempliuojančio atsilošusio intelektualo akis atsiveria didžiulės tolumų erdvės. 
Ma Lin, kaip ir tėvo, peizažuose ryškėja vėlesnei Yuan peizažo tapybai būdingos intymėjimo 
pakraipos. Ma šeimos nariai palieka ryškų pėdsaką kinų peizažo tapybos istorijoje, suteikia 
šiam žanrui daug intymumo, šilumos, atveria jam naujas įsijungimo į aukštuomenės kultūrinį 
gyvenimą galimybes. 


Xia Gui peizažo tapybos stilistika 


Su Ma šeimos nariais savo neeiliniu talentu konkuruoja kitas Handžou Akademijos narys, 
peizažo tapybos meistras Xia Gui (1195-1224), kuris po Akademijos baigimo plėtoja Li Tang 
peizažo tapybos stiliaus bruožus. Su Ma Yuan jie yra dvasiškai artimi, panašios ir jų kūrybinės 
biografijos bei tapymo stiliai. Abu studijuoja toje pačioje akademijoje ir patiria Li Tang peizažo 
sampratos ir plastinės kalbos įtaką. Juos sieja artimi estetiniai požiūriai, panašus emocionalus 
santykis su gamtos pasauliu, artimas tapymo stilius, potraukis jautriam grafiškumui, tonalumui, 
savitiems erdviniams ir kompoziciniams sprendimams. 

Xia Gui. Vaizdas į upę ir kalnus iš toli. XII a. Tušas, popierius 


Xia Gui kūryboje regime daug kitų Ma Yuan kūrybai būdingų bruožų: atsiribojimą nuo 
didžiulių panoraminių kompozicijų kūrimo, potraukį kamerinėms intymioms kompozicijoms, 
perkrovimo ir detalių vengimą, išskirtinį dėmesį ekspresyviai raiškai ir kaligrafiškai linijai. 
Greta Ma Yuan tai - antras to meto Dailės akademijos korifėjus, kuriam imperatorius suteikia 
aukščiausią tapytojo rangą. Žinoma per 50 šiam dailininkui priskiriamų įvairaus žanro kūrinių, 
kurių neabejotinai vertingiausią dalį sudaro vėlyvajame kūrybos tarpsnyje sukurti peizažai. Xia 
Gui, kaip ir Ma Yuan, remdamasis panašiais estetiniais principais, atsiriboja nuo viešpatavusios 
manieringos į respektabilumą pretenduojančios akademinės peizažo tapybos tradicijos ir pa- 
suka į paprastą emocionalią Tang epochos peizažo tapybos tradiciją. Tačiau skirtingai nei Ma 
Yuan jis daugiau linksta į asketiškus daoizmo ir čan estetikos idealus, jo paveiksluose daugiau 
ekspresijos. Priklausomai nuo konkrečių sprendžiamų uždavinių jis derina įvairiausias meninės 
išraiškos priemones: skrupulingą ir greitą ekspresyvų potėpį, įvairių formų linijas ir štrichus. 

Xia Gui peizažams būdingas potraukis prėskumui (tuo jis artimas asketišku grafizmu 
dvelkiantiems Ni Zhan peizažams), simetriškai kompozicijai, paprasčiausioms meninės išraiš- 
kos priemonėms. Į jo peizažuose kuriamas minkštas gamtos formas neretai įsibrauna aštrus 
asketiškas grafinis piešinys. Skirtingai nei dauguma pirmtakų ir amžininkų, kurių peizažuose 
viešpatauja rimties ir susikaupimo atmosfera, Xia Gui peizažuose, pavyzdžiui, „Audra“ arba 
albumo lapelyje „Audra gena valtį į krantą“ skleidžiasi nerimasties nuotaikos, kurios pabrė- 
žiamos gamtos stichijų nuspalvintais motyvais. Nors jis tęsia įprastines kinų peizažo tapybai 
klajonių gamtos keliais temas, tačiau jo peizažams būdingi ryškesni vaizduotės polėkiai ir 
didesnis gamtos harmonijos ir grožio suvokimo emocionalumas. 

Xia Gui kuria didžiulio formato peizažus, kuriems būdinga ekspresyvi ir asimetrinė 
kompozicija, kaligrafiškais spontaniškais štrichais ir efektingas neužpildyto ploto erdvės 

panaudojimas, šios stiliaus savybės dar ryškiau atsiskleidžia kameriniuose albumų peizažuose, 
kuriuose tarsi išskleidžiamos prieš suvokėjų akis artimais motyvais susiję tos pačios pasakoja- 
mos temos skirtingi epizodai. Savo neretai grafikos kūrinių stilistiką primenančiuose darbuose 
dažniausiai jis susitelkia į pagrindinį tapomo peizažo objektą ir išryškina tik vieną vyraujančią 
neužpildyto ploto erdvę, o kitas mažiau svarbias vaizdinės sistemos požiūriu detales piešia 
eskiziškai, tarsi paveiksle dominuojančiomis erdvėmis siekdamas išgauti pasaulio suvokimo 
atvirumo ir estetinės užuominos, neišsakymo teikiamas emocinio poveikio galimybes. 

Kartu jis reiškiasi ir kaip horizontalių peizažo ritinėlių kūrėjas, kurio paveiksluose gamtos 
vaizdai pateikiami iš nusišalinusio gamtos grožį kontempliuojančio suvokėjo pozicijų. Gar- 
siausi šios jo kūrybinės raiškos srities kūriniai yra plačias erdves aprėpiantys panoraminiai 
peizažai „Dvylika vaizdų iš šiaudinės trobelės“ ir „Tolimi aiškūs vaizdai virš srautų ir kalnų“, 
kuriuose kaip laikiniame mene regime nuoseklią vienas kitą keičiančių peizažo motyvų 
plėtotę. Kiek kitokie yra kontempliuojantį gamtos grožį suvokėją išryškinantys peizažai „Po 
pušimi sėdintis žmogus, žvelgiantis į vandens srautą“ ir „Pokalbis su draugu po pušimi prie 
skardžiaus“. Šiuose darbuose pabrėžiama žmogaus ir jį supančio gamtos pasaulio vienybės 
idėja. Xia Gui tapymo manierai būdingas aiškus paveikslo pagrindinių kompozicinių elementų 
struktūravimas, skirtingų vaizdavimo planų atskyrimas, teptuko valdymo virtuoziškumas, 
įvairių stilistinių meninės išraiškos priemonių organiška jungtis. Klasikinis jo peizažo tapy- 
bos estetikos principus atspindintis pavyzdys yra paveikslas „Vaizdas į upelį ir kalnus iš toli“. 
Šiame ilgo horizontalaus formato peizažo ritinėlyje regime įprastus kinų peizažo žanrui kalnų 
ir vandenų sąveikos motyvus. Tačiau iškart į akis krinta nepriekaištingas kompozicinis mąs- 
tymas, gerai apgalvotas ritmingas muzikalus su skirtingu emociniu krūviu peizažo motyvų 
išdėstymas. Xia Gui meistriškai išnaudoja estetinės užuominos ir didžiulių neužpildytų plotų 
emocinio poveikio galią. Tradiciniai peizažo elementai čia sumaniai sujungiami su asketiško 
grafinio stiliaus segmentais, aštrus linijinis piešinys aktyviai sąveikauja su minkštomis ne- 
ryškiomis linijomis. 

Jo kūryboje išskirtinę svarbą įgauna intelektualams būdingi gamtos grožio kontempliaciją 
perteikiantys kūriniai, kuriuose vaizduojami gamtos grožį suvokiančios vienišos žmogaus 
figūros, pavyzdžiui, „Grojimas su ciniu prie vandens srauto“ ir kai kurie panašius motyvus 
vaizduojantys albumų lapuose atlikti kameriški peizažai, kuriems būdingas ramios meditacinės 
nuotaikos perteikimas. Šie Xia Gui peizažai savo dvasine atmosfera, vaizduojamais motyvais 
ir tapymo stiliumi yra artimi analogiškiems, intymumu dvelkiantiems Ma Yuan ir Ma Lin 
peizažams bei atspindi bendras Pietų Song dailės peizažo tapybos kameriškumo apraiškas. 

Ma Yuan ir Ma Lin ir Xia Gui kūryba apvainikuoja svarbų kinų estetinės sąmonės ir 
tapybos raidos tarpsnį; jų tapiniai išsiskiria savita stilistinių bruožų visuma, konfrontuojančia 
su anksčiau vyravusia monumentalaus panoraminio peizažo tradicija. Šių dailininkų estetinių 
idealų ir kūrybinių siekių bendrumas kinų kultūroje buvo suvoktas netrukus po šių dailininkų 
išėjimo. Tuomet apie jų kūrybą pradėta kalbėti kaip vieningais principais pasižyminčią savitą 
„Ma-Xia mokyklą“. Jos atstovų kūrybą, greta Mi Fu, Su Shi ir Guo Xi kūrinių, galima laikyti 
vienu aukščiausių kinų peizažo tapybos plėtotės tašku, kuriame dailininkai išreiškia slėpiningus 
žmogaus vidinio pasaulio siekius ir tarsi sintezuoja svarbiausius ankstesnės peizažo tapybos 
laimėjimus idėjos ir plastinės formos harmoningos sąveikos, tonalumo, kompozicijos, erdvinių 
santykių ir kitų formos dalykų srityse. Jose iš tikrųjų ne tik savitai susilieja dėka ankstesnės 

intelektualų ir akademinės dailės tradicijos, tačiau gimsta ir savitas darinys, kurio nubrėžtos 
peizažo tapybos subjektyvėjimo ir kameriškumo tendencijos giliausiai atsiskleidžia tapytojo 
Mu Qi ir kitų čan tradicijos meistrų kūriniuose. 


Čan estetinių idealų atspindžiai Mu Gi tapyboje 


Dar vienas reto talento čan ir Liang Kai dailės tradicijas plėtojęs tapytojas yra Kaifenge gimęs 
Fachang kinų meno istorijoje plačiai žinomas Mu Gi (1210-1269) pseudonimu. Tai vienas 
didžiųjų ne tik Pietų Song, tačiau ir apskritai kinų peizažo tapybos korifėjų, kurio kūryba 
išsiskiria ypatingu dėmesiu kompozicijos problemoms, sukauptumu ir meditaciniu pobūdžiu. 
Jaunystėje jis gauna klasikinio konfucinio išsilavinimo pagrindus, greitai išgarsėja neeiliniu 
talentu ir spontaniškos stiliaus paveikslais. Kaip ir Liang Kai, jis pradžioje gyvena nerūpestingą 
gyvenimą, piktnaudžiauja svaigalais. Persikėlęs į šalies pietryčius, tampa čan vienuoliu, o vėliau 
prie vaizdingo ežero sostinės Handžou priemiestyje įkuria ir vadovauja Liutongo vienuolynui, 
kuris tampa pagrindiniu čan dailės šalininkų rengimo ir sklaidos centru, o jo poveikis kinų 
ir japonų tapybos raidai buvo didžiulis ir ilgalaikis. Tapybos paslapčių Mu Gi semiasi vado- 
vaujamas meistro Wuzhun Shifar, artimai bendrauja su daugeliu iš Japonijos atvykusių semtis 
žinių Kinijoje vienuolių, kurie žavisi Mu Qi kūryba. Todėl dauguma jo geriausių kūrinių vėliau 
atsiduria Japonijoje, garsiausio dzen vienuolyno Daitokuji meno kolekcijose. 

Mu Qi - įvairiapusio talento asmenybė, kuriai būdingas stulbinantis kūrybinių siekių 
ir meninės saviraiškos universalumas dalinai gali būti paaiškinamas jo objektyviai užimama 
„lūžine“ vieta kinų dailės istorijoje. Dailininkas pasireiškia įvairiuose žanruose: peizažo, 
figūrinės kompozicijos, paukščių ir gėlių techniškai sudėtinguose tušo peizažuose, kuriuose 
atskleidžia savo dvasios polėkius ir erdvės didybės ilgesį. Kūrėjas yra tarsi jungiamoji grandis 
tarp dviejų skirtingų epochų, kuri sumuoja, perfiltruoja daugybę anksčiau tapyboje gyvavusių 
meninės išraiškos priemonių ir motyvų. Remdamasis savais su čan estetiniais idealais susijusiais 
autentiškos tapybos kriterijais, didingų Šiaurės ir Pietų Song dinastijų kinų tapybos „aukso 
amžiaus“ kompozicijos, kolorito laimėjimus jis atveria duris jau kitai, bemaž, apokaliptiniais 
civilizaciniais lūžiais ženklintai epochai. Jo požiūriui į kūrybą būdingas asmeninis egzistencinis 
atspalvis, kūrybos procesas pagal čan tradiciją suvokiamas kaip žaibiškas dvasinis nušvitimas 
suvokiant gelminę supančio pasaulio ir gamtos apraiškų esmę. Todėl ir jo kūrybos procesui 
artimas ypatingas spontaniškumas, jis kuria savo paveikslus tarsi vienu dvasios polėkiu. 

Šio dailininko siekis laisvai reikštis įvairiuose tapybos žanruose konfrontuoja su tradici- 
jomis, juk Mu Gi tarsi siekia apjungti savo kūriniuose, jo akimis žvelgiant, perspektyviausias 
ankstesnės tapybos raidos tendencijas. Jis vaizduoja drakonus, tigrus, paukščius, gyvūnus, 
vaisius, kuriuose, pavyzdžiui, gervėse, beždžionėse įžvelgia universalaus dieviškojo Budhhos 
prado atspindžius. 

Jo tapymo manierai būdingas ekspresyvumas, dinamiška tamsių ir šviesių tonų sąveika. 
Remdamasis čan estetikos principais jis vienodai pagarbiai žvelgia į įvairius gyvenimo ir su- 
pančios tikrovės reiškinius. Iš čia plaukia daugelio jo motyvų interpretacijos ir požiūrio taškų į 
juos naujumas, Netgi gilindamasis į paprasčiausius reiškinius jis siekia sąmonės nuskaidrėjimo, 
intymaus emocinio kontakto su tapomu objektu. Todėl, greta mąslių daug laiko reikalaujančių 


425 


Antanas Andrijauskas. VAIZDUOTĖS ERDVES: TRADICINE KINŲ ESTETIKA IR MENAS 


Mu Qi. Vakaro šviesa ties žvejų kaimeliu, XIII a. vid. Tušas, popierius 


tapinių, regime ir spontaniškus, eskiziškus, neretai pabrėžtinai šaržuotus kūrinius, siekiančius 
nuvainikuoti išorinį grožį ir aukštinančius paprastumo poetiką bei stiliaus lapidariškumą. Iš 
pamėgto paukščių ir gyvūnų tapybos žanro jis be ypatingų sunkumų persijungia į kitus, taip 
pat ir į peizažus, kurie išsiskiria vaizdinių sistemos ir tapymo stiliaus glaustumu. 

Kalbant apie dailininko peizažo tapybos savitumą, pirmiausia reikėtų išskirti tokius jo šede- 
vrus „Saulėlydis ties žvejų kaimeliu“, „Tupiančios laukinės žąsys“, „Budistinis vienuolynas migloje 
[ir] vakarinių varpų skambesys“. Mu Gi peizažuose atsiranda daug jo meto čan tradicijos tapybai 
būdingų elegiškų nuotaikų, melancholiškų motyvų, subtilių estetinių užuominų. Jo paveiksluose 
išskirtinis vaidmuo tenka čan estetikoje sureikšmintiems tuštiems, neužpildytiems plotams, o tai 
neretai, tačiau ne visuomet, yra pagrindinis paveikslo vaizdinės sistemos konstravimo segmen- 
tas. Čan tradicijai būdingoje „tuštumos“ sureikšminimo estetikoje jis ne tik seka savo pirmtakų 
peizažo tapybos meistrų Liang Kai, Ma Yuan, Xia Gui pėdsakais, tačiau ir pats išplėtoja savitas 
išplautų formų komponavimo ir amorfinių tušo dėmių santykių schemas, kuriuose tuštuma 
griauna ir nustelbia kitus griežtai vaizduojamus gamtos motyvus ir formas. Jo horizontalios for- 
mos peizažuose regimas glaudus ryšys su jį žavėjusių Šiaurės Song peizažo tapybos meistrais, iš 
kurių jis perima siekį perteikti gamtos formų pokyčius, tačiau su Pietų Song peizažo tradicija jį 
sieja kompozicijos principai ir jo kūriniams būdingas ypatingas tuščios erdvės emocinis poveikis. 
Tuštuma tampa pagrindiniu jo paveikslų kompozicinio sprendimo išeities tašku. 

Remdamasis čan filosofijos principais jis pateikia Tuštumą kaip pirmapradę pasaulio grožio 
ir jo gelmines prasmes „atveriančią“ substanciją, iš kurios gimsta ir skleidžiasi visos žmogų su- 

pančios gamtos pasaulio formos. Todėl gamtos 
formas jis tarsi siekia pajungti pasaulyje vieš- 
pataujančios Tuštumos principams, parodyti 
jų vienarūšiškumą ir pavaldumą viešpatau- 
jančiam Vienį atspindinčiam principui. Iš čia 
plaukia dailininko potraukis gamtinių formų 
supaprastinimui, jų numedžiaginimui, struktū- 
riškumo praradimui arba vaizdinių perėjimui 
į jautrių toninių santykių sritį, kurioje formos, 
trokšdamos priartėti prie Tuštumos, įsismelk- 
dami į jos erdvę praranda savo daiktiškumą, 
struktūriškumą. Tai viena iš priežasčių, kodėl 
dailininkas pasitelkia peizažuose motyvus, 
kurie yra parankūs šio tikrovės efemeriškumo 
įspūdžio, o kartu ir minėtos čan idėjos apie 
Tuštumą kaip pasaulio pagrindą idėjos įpras- 
minimui. Geriausias pavyzdys būtų peizažas b 

„Kalnų kaimelis rūkuose“. mM | dius 

Jo peizažuose tuščios erdvės sujungiajvi- Ми Qi. Beždžionė ir jos mažylis. ХШ a. Tušas, šilkas 
sumą visus išskaidytus paveikslo kompozicinės 
sistemos elementus. Šis komponavimo išplautomis formomis principas akivaizdus pirmajame 
iš anksčiau minėtų paveikslų „Saulėlydis ties žvejų kaimeliu“, kuris tematika bei vaizduojamais 
motyvais yra būdingas čan peizažo tapybos tradicijai. Jame vaizduojamos menkutės trapios 
žvejų valtelės vandens platybėse ir didingos kalnų grupės tolumoje. Pirmame plane jis efektin- 
gai panaudoja simetriškai įkomponuotų pakrančių su gležnais medžiais motyvus. Čia vyrauja 
spontaniška ir asketiška tapymo maniera, kuriai būdingas paprastumas. Paveikslas išsiskiria 
puikia kompozicija, toniniu vientisumu, minkšta tušo liejimo maniera. 

Tačiau Mu Qi reiškiasi ne tik peizažo srityje, sukauptas meditacinis jo tapybos pobūdis 
atsiskleidžia čan adeptams vaizduojant būdingus paprasčiausius objektus ir motyvus. Cha- 
rakteringas tokios tapybos pavyzdys yra jo naujas į kinų tapybos tradiciją įvestas pabrėžtinai 
lakoniškas aptakių minkštų formų persimonų motyvas. Šio vaisiaus forma dailininkui pasirodė 
labai paranki pamatinių čan mokymo idėjų išraiškai. Iš tikrųjų jo garsusis stulbinančių formos 
asketiškumu ir lakoniškumu paveikslas „Persimonų vaisiai“ tarsi sugriovė jau įsigalėjusius žan- 
rinius kanonus. Neutralioje šio labai neįprasto kinų tapybos tradicijai paveikslo erdvėje ryškėja 
spontaniškai nutapytų vaisių išplautos formos tuščiame fone. Šie šeši vaisiai atsiranda visiškai 
nejprastoje kinų dailėje be jokio konkretaus gamtinio, erdvinio ir laikinio konteksto, erdvėje, 
pabrėžiančioje Tuštumos pirmapradiškumą ir vyraujantį jos vaidmenį bemaž abstrakčioje 
paveikslo kompozicinėje struktūroje. 

Kituose paveiksluose jis, kaip ir P. Cézanne’as, linksta į paprasčiausias pirmaprades kom- 
pozicines schemas, formas. Jis remiasi pirmaprade daoistine gamtos formų simbolika, kurioje 
ratas simbolizuoja aktyvų kuriantį šviesų vyrišką, o kvadratas – tamsų pasyvų moterišką pradą. 
Kvadratinių formų suvokimas meditacijos akte, skirtingai nei dinamiškos apskritos formos, 
sąlygoja emocinę stabilumo būseną, kuri padeda suvokti pirmapradį žmogiškos sąmonės 

tuštumą ir Budhhos nuo Tuštumos neatsiejamą 
prigimtį. Tapomų geometrinių formų ryšys su 
"Tuštumos pasauliu čan dailininkų уга suran- 
damas pasitelkiant monochrominei tapybai 
gerai pažįstamas išplautų formų ir totalumo 
MER iW . |» teikiamas galimybes. Tuštuma čia suvokiama 
| 2 kaip dievybės (Budhhos) prigimties raiška, 
kuri skleidžiasi estetinio suvokimo akte kaip 
maksimaliai redukuotų į pirmaprades formas 
vaizdinių sistemos interiorizacija meditacijo- 
je. Šis susitelkimas ties konkrečiu objektu, jo 
struktūra išryškina meditacinį dailininko kūry- 
bos pobūdį, jo realų sąmonės transformacijos 
procesą. Suvokdamas regimas formas sąmonės 
nušvitimo būsenoje dailininkas susieja išorinio 
pasaulio suvokimą su savo pasaulėjauta. Japonai 
iai Re S ри išskirtinį dėmesį skyrė šioms meditacinéms 
Mu Qi. Šeši persimonai, XIII a. vid. Tušas, popierius Mu Qi tapyboje išryškėjusioms tendencijoms 
ir čan dailėje susiformavusiose dzen estetikos 
paveiktose dailės kryptyse, ypač zenga tapyboje. Joje išskirtinis dėmesys kreipiamas į energijos 
kupiną pirmapradžių geometrinių formų ir ženkliukų hieroglifinių struktūrų tapymą, kuriame 
tapyba susipina su energetiniais kaligrafijos principais. 

Nepaisant daugelio skirtingus estetinius principus išpažįstančių ir nepanašių individualy- 
bių, Pietų Song epochos peizažo tapyba išsiskiria specifiniais daugeliui šio periodo dailininkų 
kūrybai būdingais stiliaus bruožais, skiriančiais ją nuo Tang ir Šiaurės Song laikotarpių peizažų. 
Pietų Song periode ryškėja laipsniškas atsisakymas nuo Šiaurės Song peizažo tapybai būdingo 
monumentalumo ir stiprėja subjektyvėjimo ir kameriškėjimo tendencijos, kurios atveria kelius 
naujam subjektyvizmui Yuan periode. Kita vertus, joje atsiranda nauji dinamiškesni ir drama- 
tiškesni kompoziciniai sprendimai, svarbesnį vaidmenį lyginant su Šiaurės Song laikotarpiu 
įgauna savitas žmogaus temos atskleidimas, aktyvus kontempliuojančio gamtos grožį suvokėjo 
įvedimas į peizažo meno vaizdinių sistemą. Ir galiausiai žymiausių šios epochos peizažo tapybos 
meistrų kūryba su jai būdingomis elegiškomis ir neretai pesimistinės melancholijos kupinomis 
estetinėmis nuostatomis akivaizdžiai neatitinka oficialių imperatorių rūmų diegiamų kanonų, 
todėl ne visuomet Akademijos aplinkos yra deramai vertinama. Tačiau ypatingą dvasinį arti- 
mumą jų peizažams pajunta japonų tapytojai. Todėl daugelis šios epochos kinų dailės šedevrų 
atsiduria japonų vienuolynų ir asmeninėse kolekcijose. 

Pietų Song peizažo tapybos meistrų kūriniuose šis dailės žanras pasiekia aukštumas ir 
tampa vienu įstabiausių harmoningu ir kompoziciškai vientisu ne tik kinų, tačiau ir pasaulinės 
tapybos reiškinių. Deja, vėliau kinų tradicinė dailė nepasiekė tokio plastinės formos, kompo- 
zicijos ir spalvos harmonijos lygmens. Tai - neabejotinai kinų tradicinės tapybos pakilimo 
aukščiausias taškas, po kurio senka dailininkų gaivus kūrybinis užtaisas ir vis stipriau įsigali 
epigoniškumas, kuris sąlygoja ryškėjantį peizažo tapytojų kūrybinių galių nuosmukį ir atsisa- 
kymą gilintis į didžiuosius būties klausimus. 


428 


INTYMUMO JTAKOS AUGIMAS 
YUAN EPOCHOJE 


Antanas Andrijauskas. VAIZDUOTES ERDVES: TRADICINE KINY ESTETIKA IR MENAS 


Specifiniai estetikos ir meno raidos bruožai 


Natūralią Pietų Song kultūros evoliuciją 1275 m. sudrebina nauji sukrėtimai, kai šalies kariuo- 
mene sutriuškina mongolai, kurie po metų užima sostinę, o 1279 m. naujas galingas mongolų 
antplūdis nutraukia viešpatavusios dinastijos egzistenciją. Čingischano vaikaitis Hubilajus, 
anksčiau sunaikinęs tungutų ir džurdžėnų buferines valstybes, užkariavęs Kiniją, paskelbia 
naujos mongoliškos Yuan („Pirmapradės“) dinastijos įsigalėjimą. Po mongolų antplūdžių 
Pietų Song valdovams pasirašius besąlygiškos kapituliacijos aktą, žlugus Pietų Song dinastijai 
prasideda nauja mongoliškos Yuan dinastijos valdymo epocha (1279-1368), kurioje palaipsniui 
atgimsta daugybės plačiai išplėtotų imperijos valdymo institucijų gyvavimas. Beveik šimtmetį 
trukusi mongoliškos Yuan dinastijos priespauda dar nepajėgia užgniaužti didingų Song epochos 
kultūros, estetinės minties ir meno tradicijų. Kinų intelektinis elitas, nepaisydamas skaudžių 
nelaimių, džurdžėnų ir mongolų užkariavimų, savąją šalį laikė „Paskliautės“, arba „Vidurine“, 
imperija, vadinasi, ir pasaulinės civilizacijos centru. Šis savo ašies pasaulyje ir žmonijos istorijoje 
suvokimas buvo grindžiamas turtingomis kultūros tradicijomis ir sudėtinga per tūkstantmečius 
išplėtota ritualų bei simbolių sistema. 

Netgi po sudėtingiausių istorijos vingių atsisėdę į imperijos sostą šalies valdovai, etniniai 
kinai ar užkariautojai, siekia atkurti šią „Paskliautės“ imperijai deramą padėtį. Tokia nuostata 
vadovaujasi ir Song dinastijos valdomą Kiniją pavergę mongolai, kurie išplečia milžiniškos 
imperijos ribas nuo Ramiojo vandenyno iki Artimųjų Rytų. Mongoliškos Yuan dinastijos Ki- 
nijoje įkūrėjas didysis chanas Hubilajus, tęsdamas kinų universalizmo tradicijas, savo dinastiją 
įvardija „Pasaulėvaizdžio ištaka“, tuo pabrėždamas visuotinį imperijos ir valdžios pobūdį. Iš 
tikrųjų mongolų dinastija įgyvendina stabilumą imperijoje , kuris ilgainiui pasijunta įvairiuose 
kultūros ir meno srityse. 

Valdant Yuan dinastijai kinų civilizacija, kaip niekuomet anksčiau, yra atvira išorinio 
pasaulio įtakoms ir pati veikia kitus pasaulio regionus. Tuomet kinų prekės, amatų dirbiniai, 
kultūros, meno vertybės, kiniški stiliai pasklinda ir Vakaruose. Atvirumu kultūros įtakoms ir 
poveikio kitoms civilizacijoms mastais Yuan epocha netgi nustelbia Tang dinastijos valdymo 
laikus, kuomet Kinijoje iš Indijos buvo perimama daugelis budizmo tradicijų, o kinų prekės 
neatrodė retenybė prie Viduržemio jūros krantų. 

Mongolai, perėmę didžiosios šilko kelio dalies kontrolę, ir po Romos imperijos laikų vėl 
atgaivina intensyvius Kinijos ir Vakarų prekybos ryšius, kurie neša imperijos iždui milžiniškas 
lėšas. Apie šį tarpkultūrinių santykių tarpsnį Vakarams daug žinių po ilgos pertraukos pateikia 
avantiūristų knygos, laiškai ir kelionių užrašai apie Kinijos kultūros ir socialinio gyvenimo 
aspektus. Marco Polo nuvyko į Kiniją, kur nuo 1275 iki 1291 m. praleidžia septynioliką metų 
kinų imperatoriaus rūmuose. 1295 m. sugrįžęs į gimtąjį miestą jis aprašo savo keliones po 
Kiniją ir daugybę kitų kraštų. Venecijietis kupinas romantinio susižavėjimo didinga kinų civi- 
lizacija. Šioje šalyje keliautojas išvysta intensyvesnį prekybinį ir kultūrinį gyvenimą nei Italijos 
miestuose. Jis vaizdingai aprašo daugybę didžiulių miestų, didingą chano Hubilajaus rūmų 
gyvenimo stilių, neregėtą prabangą, Kinijos sostinę Hanbaliką (Pekiną) su plačiais prospektais, 
imperatorių rūmais, puikiais svečių namais, įspūdingomis apsauginėmis sienomis, vartais, 
gausybe aukso, brangakmenių. 

Marco Polo žavisi tobulai išplėtota sausumos, vidaus vandens ir jūros kelių sistema, su- 
teikiančia galimybę keliautojui greitai įveikti didžiulius atstumus. Pasakoja, kad keliuose, kas 
40 km yra puikiai įrengtos pašto stotys su gyvenamais namais. Jis taip pat pasakoja, kad kinai 
namų apšildymui ir maisto gamybai plačiai naudojo Europoje dar nežinomas anglis, aprašo 
regėtus gyvūnus, augalus, įvairių tautų istorijos elementus, šalių valdymo pobūdį, prekybinius 
santykius, karybą, maistą, mediciną. Savo moksliniais rezultatais ir žinių kiekiu Marco Polo 
knyga gerokai lenkia kitų europiečių pirklių ir keliautojų tekstus, tačiau jame, deja, neaptinka- 
me nieko vertingesnio apie mus dominančią estetinę ir meno problematiką. Tai, ką aprašinėja 
Marco Polo, akivaizdžiai liudija, kad praslinkus visai nedaug laiko po mongolų užkariavimo 
kinų ekonominės ir kitos struktūros nebuvo sugriautos ir, lyginant su Vakarų Europa, puikiai 
funkcionavo. 

Tačiau mongolų užkariavimas neabejotinai palieka gilų ir skausmingą rėžį kinų visuome- 
ninėje sąmonėje, tampa kinų intelektualams ir menininkams skaudžia psichologine trauma, 
kurios atspindžius regime to meto meninėje sąmonėje, estetinės minties ir vaizduojamosios 
dailės kūriniuose. Užkariautojų brutualus įsiveržimas ir valdymo priemonės pradžioje suskal- 
do kinų intelektualus ir menininkus, dalis jų atsisako tarnauti okupantams ir atsiriboja nuo 
valstybinių postų. Juos vadina lojalistais; neretai jie gyvena skurde, tačiau nepraranda savo 
idealų. Jų kūriniuose išnyksta būties pilnatvės suvokimo džiaugsmingumas, įsivyrauja elegiškos 
rimties, susikaupimo ir meditacijos kupinos nuotaikos, stiprėja introvertiškumo ir intymumo 
nuostatos. Po minėtų istorijos kataklizmų kinų civilizacija jau niekuomet nepakilo iki Song 
epochos skaidraus tikrovės suvokimo dvasinio skrydžio. Imperatorių rūmai oficialiai remia tik 
budistinę ir daoistinę dailės tradiciją, tačiau vyraujančias pozicijas tapyboje įgauna intelektualų 
mokyklos meistrai, kurie orientuojasi į Song intelektualų nonkonformistinius estetinius idealus. 

Po mongolų okupacijos, Yuan dinastijos valdymo metu, radikaliai pasikeitus politinei 
ir kultūrinei padėčiai šalyje, daugelis atsisakiusių tarnauti užkariautojų valdžiai intelektualų 
iškart nusišalina nuo visuomeninio gyvenimo ir gamtos prieglobstyje apsiriboja bendraminčių 
rateliais, kuriuose kultivuoja tradicines tapybos, kaligrafijos, poezijos formas. Kaligrafijoje įsi- 
vyrauja didingos praeities idealais ir kūrybos principais sekimo nuostata ir didieji šios epochos 
kaligrafijos meistrai Guan Daosheng, Ni Zan, Shang Ting, Yang Weizhen, Xianyu Shu, Zhang 
Shunzi, Zhao Mengfu ir Zhao Yong toliau plėtoja kaligrafijos tradicijas. 

Tačiau dramatizmo ir psichologinės įtampos kupinas epochos pobūdis reikalauja išraiškin- 
gesnės vaizdinės meno kalbos, todėl menų hierarchijoje įsivyrauja tapyba, kuri pajėgia jautriau 
nei kaligrafija perteikti šios nerimo ir tragizmo kupinos epochos kūrėjų pasaulėjautą. Tiesą 
sakant, būtent tapyba yra ta kūrybos sritis, kurioje tragiški epochos lūžiai, išvagoję daugelio 
didžių menininkų likimus, išstūmę juos iš sostinės į atokius gamtos kampelius, provincijoje 
pagimdo naujus svarbius reiškinius. Daugelis Šiaurės ir Pietų Song dinastijų valdymo metu 
išryškėjusių peizažo tapybos reiškinių tragiškumo ženklu pažymėtoje Yuan epochoje įgauna 
gilesnį ir autentiškesnį intymų egzistencinį pavidalą. 

Peizažų kūrimas intelektualų ir čan dailės tradicijas plėtojaritiems dailininkams tampa 
labiausiai priimtina dvasinės saviraiškos forma, padedančia pabėgti nuo slegiančios tikrovės į 
harmonijos ir grožio kupiną vaizduotės kuriamą pasaulį. Yuan periodo peizažuose vėl ryškėja 
naujas tapybos suartėjimo su kaligrafija ir poezija tarpsnis. Čia susiduriame jau su kitomis 
estetinėmis nuostatomis, kadangi pirmiausia menininkai siekia peizažu išreikšti subjektyvią 

emocinę būseną, todėl keičiasi ir santūresnė tampa spalvinė paveikslų sistema, stiprėja mono- 
chrominės pakraipos, esmiškai kinta kaligrafinio užrašo vaidmuo vaizdinėje paveikslo sistemoje, 
poezijos eilės papildo ir praturtina naujomis prasminėmis konotacijomis paveiksle išsakomą 
pagrindinę idėją. Kita vertus, Tang ir Song epochų peizažo tapybai būdingą vyraujančią „šlapią“ 
ir „minkštą“ išplautų formų tapymo manierą Yuan dinastijos valdymo laikų tapyboje išstumia 
vadinamoji „sauso teptuko“ tapymo technika, kurią vis dažniau pasitelkia didieji peizažo ta- 
pybos meistrai, siekdami išgauti „dvasios atgarsį“. 

Yuan epochos estetiką, kaip ir Pietų Song galime pavadinti „peizažine“ ne tik todėl, kad 
šis žanras vyravo tapyboje, o todėl, kad jis geriausiai atspindi šio laikotarpio intelektualinio 
elito mąstyseną, idealus, siekius, polėkius, pasaulio suvokimą. Daugelis didžiųjų šios epochos 
peizažo tapybos meistrų linksta į santūrumą, monochromiškumą, pasiryžę atgaivinti Song 
klasikinės dailės tradicijas. Tyros žmogaus nepaliestos gamtos vaizdus įkūnijantys peizažai 
amžininkams asocijuojasi su prieglobsčiu nuo suirutės, karų, būties nestabilumo. Geriausi 
Zhao Mengfu, Wu Zhen, Ni Zan, Huang Gongwang, kaip ir jų pirmtakų Pietų Song meistrų Ma 
Yuan, Xia Gui, Ma Lin peizažai sukrečia gelmiškumu ir autentiškumu. Jie ne tik teikia stiprų 
estetinį išgyvenimą, tačiau ir atstoja religiją, kadangi įkūnija aukščiausius idealus, gelminės Dao 
tiesos pažinimą, dvasinį apsivalymą ir gamtoje slypintį dieviškąjį pradą. Perimdami geriausias 
praeities tradicijas, Yuan dailininkai įveikia ankstesnės tapybos plokštumą ir, pasitelkdami 
kelių planų sąveiką, jautrius tonus ir pustonius, išryškina vaizduojamųjų objektų tūriškumną. Jų 
peizažai pasižymi ypatingu formos brandumu, intymumu, jautriu psichologizmu, filosofinio 
apmąstymo gelme. | 

Naujos Yuan dinastijos valdovai, siekdami nuslopinti kinų intelektualinę opoziciją, kitas 
nekiniškos kilmės tautas korėjiečius, kidanius, džurdžėnus, užgurus, kazachus išskiria į atskirą 
po mongolų aukštesnę nei kinai Yuan imperijos pavaldinių kategoriją. Tai sąlygoja daugybės kitų 
nekiniškos kilmės teoretikų ir dailininkų atsiradimą. Mongolų kilmės imperatoriai atgaivina 
Dailės akademiją, į kurią kviečia linkusius tarnauti naujajai valdžiai, stengiasi juos pajungti 
pax mongolia ideologinio tarnavimo reikalams, kadangi mongolų kilmės imperatoriai perima 
visišką šilko kelio kontrolę ir išplečia kultūrinius mainus su Vakarais. Tačiau greitai mongolų 
imperija valdanti aristokratija suvirškinama galingų ritualizuotų kinų kultūros tradicijų. Nors 
naujos mongolų dinastijos valdovai menkai vertina rafinuotą peizažo tapybą ir visokeriopai 
remia geriau jų karingą dvasią ir skonius atitinkančias dinamiškus batalines, medžioklės 
scenas su jų garbinamais žirgais, šuoliuojančiais raiteliais ryškius paveikslus (kokius kūrė 
Zhao Mengfu), tačiau vis dėlto šios epochos dvasią geriausiai atspindėjo į intymy santūrumą 
linkstanti peizažo tapyba. 

Mongolų dinastijos valdymo metu iškyla nauja intelektualų kaligrafų ir tapytojų karta, 
kuri tęsdami intelektualų estetinės tradicijos, ypač Mi Fu nuostatas kaip, pavyzdžiui, du artimi 
nuo jaunystės laikų bičiuliai Zhao Mengfu (1254-1322) ir Xianyu Shu (1257-1320) tyrinėja 
praeities kaligrafijos ir tapybos tradicijas, kolekcionuoja senovės kūrinius, kaligrafiją jungia su 
poezija ir tapyba. Jų pėdomis seka kiti kaligrafijos ir tapybos meistrai Ni Zan (1301-1374) ir 
Zhao Mengfu vaikaitis Wang Meng (1308-1385). 

Visuotinės suirutės sąlygomis ryškėja wenrenhua estetinių idealų atgimimas, kuris 
siejasi su jų atsisukimu į praeities aukso amžių Tang ir Song epochų estetinius idealus, 
meno formas. Karų ir politinių permainų metu atsiranda intelektualų autsaiderių, buvusių 


432 


„Rūmų atsiskyrėlio“ Zhao Mengfu kūrybos indėlis 


akademijų narių, mokslininkų, valdininkų socialinis sluoksnis, kurio nariai, demonstraty- 
viai pasitraukdami iš sugriautų kultūros centrų, jiems svetimų okupacinės valdžios struk- 
tūrų, vyksta į tolimas provincijas, vienuolynus ir užsisklendę nuo pasaulio kuria dvasinio 
nuskaidrėjimo įkvėptas eiles, kaligrafijos kūrinius, tapo dvasingus peizažus, komponuoja 
asketiškus čan sodus, perrašinėja ir klasifikuoja senus rankraščius, knygas, ieško paguodos 
bendraminčių sambūriuose. 

Šiais tragiškais laikais iš naujo atgimsta rafinuota peizažo tapyba (Ni Zan, Wu Zhen, Hu- 
ang Gongwang, Wang Meng). Joje keistai jungiasi sunkiai suderinami bruožai: griežta vidinė 
disciplina, maksimalus susikaupimas ir stebėtinas kūrybinių polėkių laisvumas. Čan estetinių 
idealų paveiktas tobulas meistriškumas siejamas su principiniu atsisakymu visko, kas išoriška, 
įmantru, Peizažuose atsiranda intymumas, paprastumas, lakoniškumas, Itin plačiai peizažuose 
pradedamos naudoti tuščios neužpildytos erdvės, kurios asocijuojasi su pirmapradėmis Dao 
struktūromis. Jų vaidmuo ir funkcijos peizažų vaizdinėse sistemose ženkliai auga, jos tampa 
pagrindiniais Tiesos, Harmonijos, Grožio neišsakomumo simboliais. Todėl Tuštuma tampa 
svarbiu subtilios estetinės užuominos, neišsakymo instrumentu. Kita vertus, tapytojai sgmo- 
ningai atsisako išorinio reikšmingumo, patoso, kontrastiškų spalvų ir tonų santykių, perkro- 
vimo, nereikšmingų detalių ir siekia minimaliomis išraiškos priemonėmis, neretai didžiulį 
populiarumą įgavusią monochromine technika perteikti peizažuose atvirų erdvių bekraštybę 
ir neišsakymo, estetinių užuominų poetiką. 

Po mongolų invazijos kinų civilizacijos pamatų išklibinimo Yuan epochos poezijoje ir 
tapyboje ypatingą populiarumą įgauna vienišą žveją valtelėje vandens stichijoje vaizduojantys 
motyvai, kurie konkrečiame istoriniame tarpsnyje įgavo simbolinę prasmę. Šis vienišo žvejo 
motyvas bekraštėje tuščioje erdvėje tampa autentiškos būties metafora, jis suvokiamas kaip są- 
moningas kūrybingos asmenybės atsiribojimas nuo išorinio gyvenimo, jo socialinių konvencijų 
ir bėgimas į natūralios gamtos prieglobstį. Vandens stichijoje atsidūrusi žvejo valtelė simbo- 
lizuoja radikalios žmogiškos būties transformacijos potencialią galimybę. Todėl šis motyvas 
yra toks artimas Yuan periodo tapytojams ir nuolatos įvairiais pavidalais išnyra jų peizažuose. 


„Rūmų atsiskyrėlio“ Zhao Mengfu kūrybos indėlis 


Reto talento kaligrafas, tapytojas, poetas Zhao Mengfu (1254-1322), vadinamas „krištolinių 
rūmų princu“, atveria naują estetinės minties ir vaizduojamosios dailės tarpsnį, kuris siejamas 
su keturių didžiųjų Yuan epochos peizažo tapybos meistrų (Huang Gongwang (1269-1354), 
Wu Zhen (1280-1354), Ni Zan (1301-1374) ir Wang Meng (1308-1385) igkilimu. Šis tiesio- 
ginis Song dinastijos imperatorių palikuonis yra įvairiapusiškas menininkas, sėkmingai besi- 
reiškiantis skirtingose meno srityse ir įvairiuose tapybos žanruose: peizaže, žmonių ir daiktų, 
arklių tapyboje, „gėlių ir paukščių“, bambuko ir kituose žanruose. Nuo 5 metų jis tobulinasi 
kaligrafijoje ir jaunystėje dar Piety Song imperijos gyvavimo laikais gauna įvairiapusį klasiki- 
nį ir meninį išsilavinimą. Žlugus Pietų Song imperijai, Zhao Mengfu jau yra 25-erių ir eina 
aukštas valstybines pareigas. 

Nepaisant nenoro tarnauti užkariautojams, paveiktas ambicingos motinos, jis priima 
naujų valdovų pasiūlymus ir, valdant keturiems skirtingiems naujos mongolų dinastijos 

imperatoriams, užima aukštus valstybinius postus, reiškiasi Hanlin Akademijoje. Zhao Mengfu 
niekuomet nebuvo eiliniu imperatoriaus rūmų aplinkos dailininku, jam už išskirtinius nuo- 
pelnus buvo suteiktas kunigaikščio titulas, todėl savo rangu jis buvo aukštesnis nei kiti. Visi jo 
gyvenimo metu valdę imperatoriai su dailininku elgiasi pabrėžtinai pagarbiai. Dėl savo kilmės 
ir ypatingos pozicijos naujos dinastijos valdovų atžvilgiu jis karjeros pradžioje vadinamas 
„rūmų atsiskyrėliu“. 

Atsiribodamas nuo vyravusių dailės stilių Zhao Mengfu atsisuka į praeitį ir siekia Jin 
bei Tang dinastijų valdymo metu gyvavusių dailės tradicijų sintezės, senovės atmosferos 
perteikimo. Jis dievina Wang Hizhi ir 20 metų studijuoja daoistų ir čan vienuolynuose 
kaligrafinius užrašus, žavisi Tang tapytojo Han Gan sukurtais įstabiais arklius vaizduojan- 
čiais kūriniais. Tačiau pagrindinis jo įkvėpimo šaltinis yra Song intelektualai. Su Shi ir Mi 
Fu aukštai vertina jų talento įvairiapusiškumą, sugebėjimą meistriškai reikštis skirtingose 
kūrybinės veiklos srityse. 

Tapyboje jis daugiausiai įvardijamas kaip peizažo ir bambuko tapybos meistras. Peizažo 
tapyboje Zhao Mengfu orientuojasi į Dong Yuan, Li Cheng, Mi Fu kūrinius, o bambuko tapy- 
boje į Su Shi spontanišką kūrybos stilių. Kaip ir Mi Fu peizažuose vengdamas paviršutiniško 
išorinio grožio, jis, pavyzdžiui, aukštos perspektyvos žavinčiame erdviškumu paveiksle „Lietaus 
laukiantys pavasario kalnai“ siekia subtiliai perteikti besiskleidžiant pavasario ūkams gimusias 
elegiškas nuotaikas. Dažniausiai savo peizažuose, suteikdamas išskirtinį dėmesį į skirtingų 
erdvinių planų santykius, jis savo pamėgtuose gamtos reiškinių motyvuose išryškina vidinę 
tapomų gamtos reiškinių harmoniją. Taigi tapytojo kūriniams būdingas sąmoningas perdėto 
spalvų skaistumo, ryškumo vengimas, potraukis prislopintoms dekoratyvioms spalvoms, 
asketiškiems motyvams. Jo kūriniai yra tapybiški ir techniškai įvairūs. 

Reikšmingi nauji kaligrafijos meno kūriniai, Zhao Mengfu įsitikinimu, gimsta iš kūry- 
biško ankstyvesnių kaligrafijos tradicijų panaudojimo. Jo ankstyvieji kaligrafijos ir tapybos 
kūriniai išsiskiria elegancija, švelniu lyriškumu ir subtiliu virtuozišku stiliumi. Vėliau, augant 
Wang Xizhi ir Su Shi įtakai, artimai bendraujant su Xianyu Shu, kaligrafo stilius keičiasi, 
darosi intymesnis, vengiantis išorinio grožio ir siekiantis taisyklingo formos paprastumo ir 
vientisumo. Zhao Mengfu kaligrafijoms būdingas puikus kompozicijos, erdvės jausmas, rim- 
tis, stiliaus santūrumas su neryškiu prėskumo atspalviu. Šiais svarbiais stilistiniais bruožais 
jis iškyla kaip vienas didžiųjų kinų kaligrafijos meistrų. Panašia kryptimi evoliucionuoja ir 
jo žmona Guan Daosheng bei sūnus Zhao Yong, kurie garsėja kaligrafijos ir tapybos kūrinių 
rafinuotumu ir meniniu lygiu. 

Nors Zhao Mengfu garsėja kaip vienas didžiųjų kinų kaligrafijos meistrų, tačiau nema- 
žiau svarų indėlį jis padaro plėtojant įvairius tapybos žanrus, ypač peizažo ir animalistinę 
tapybą. Jo peizažų tapyba stebina motyvais, spalviniais sprendimais, koloritu, piešinio ma- 
niera, kompoziciniais sprendimais ir pasirinktomis meninės išraiškos priemonėmis. Kita 
vertus, kūrybinio kelio eigoje ji patiria esminius pokyčius. Savo kelyje į brandą jis kuria 
įvairaus stiliaus peizažus, tačiau sulaukęs keturiasdešimties jis jau išsikristalizuoja savitu 
peizažo tapybos stiliumi. Charakteringas šio tarpsnio Zhao Mengfu kūrinys yra remiantis 
Song monumentalių panoraminių peizažų kompozicijos principais 1296 m. nutapytas hori- 
zontalus peizažo ritinėlis „Rudens spalvos Giao ir Hua kalnų aplinkoje“, tačiau atliktas visai 
kita tapymo maniera. Tai poetiškas, spalvingas, švelnių skaidrių spalvų panoraminis peizažas, 

kuriame vaizduojamos aplink du lygumoje iškilusius skirtingų formų kalnius pabirusios retų 
medžių grupelės. Tapinys atliktas kruopščiu grafinių stiliumi, jo vaizdinių sistemoje vyrauja 
trapus, grafinis piešinys. 

1302 m. sukurtas horizontalus peizažo ritinėlis „Gyvenvietė prie vandens“ yra artimas 
jautraus grafiško piešinio Ni Zan asketiškam peizažų stiliui. Čia vyrauja rimties ir susikaupimo 
atmosfera, konstruojant vaizdinių sistemą regimas ypatingas stiliaus glaustumas ir naudojamų 
meninės išraiškos priemonių ekonomiškumas. Paveikslas išsiskiria puikia simetriška kom- 
pozicija, muzikalia ritmika paremtais skirtingų erdvinių planų santykiais ir meistriškai labai 
nejprastoje vietoje kairio kampo apačioje įkomponuotu kaligrafiniu užrašu. Kiek kitoks yra 
taip pat asketišku stiliumi nutapytas horizontalus peizažo ritinėlis „Dvi pušys ir lygi toluma“ 
(apie 1310 m.). Tai subtilaus grafinio stiliaus kūrinys, kuriame lanksčiu ir jautriu štrichiniu 
piešiniu pateikiami didžiulėje baltoje erdvėje besiskleidžiantys peizažo elementai: tai dešinės 
peizažo pusės apatiniame kampe kelių retų medžių siluetai, o tolumoje - vos regimi kalnų 
viršūnių kontūrai. Kairį paveikslo kampą beveik per visą jo aukštį užpildo kaligrafinio užrašo 
stulpelis. 

Tačiau ypatingą šlovę dailininkas įgyja savo animalistiniais kūriniais, pirmiausia 
vaizduojančiais arklius ir raitus mongolų karius. Jo arklius vaizduojantys paveikslai yra 
labai įvairūs siužetų, motyvų traktavimu, stiliaus požiūriu, išsiskiria puikiu anatomijos ži- 
nojimu, aukšta piešinio kultūra, meistriškai perteiktais šių gyvūnų judesiais. Jo paveikslais, 
vaizduojančiais žirgus bei mongolų karius, jojančius žirgais, itin žavisi mongoliškos kilmės 
aristokratija. Iš daugybės šios pakraipos kūrinių verta išskirti: „Arklys ir arklininkas“ (1296), 
„Žmogus ir žirgas vėjuje“, „Jojantys valdininkai“, „Arklių maudymas“ (apie 1295 m.). Pas- 
tarasis polichrominis horizontalus dekoratyvių spalvų ritinėlis išsiskiria grožiu ir harmo- 
nija. Jame vaizduojama per tuziną įvairiomis pozomis meistriškai nutapytų arklių su juos 
maudančiais ir prižiūrinčiais arklininkais. Šis paveikslas savo motyvų plėtojimų ritmais 
primena literatūrinių istorijų ir legendų iliustracijas. Visai kitoks yra kitas animalistinio 
žanro paveikslas „Arklių girdymas rudens laukuose“, kuris yra lakoniškas, dekoratyvus, 
neperkrautas detalėmis, 

Zhao Mengfu spontaniskos kaligrafijos 
principus vėliau savitai išplėtoja „aštuonių 
ekscentrikų grupės iš Yangzhou“ atstovas 
Zheng Xie, plačiau žinomas Zheng Bangiao 
slapyvardžiu. Šis didis kaligrafijos meistras 
reiškiasi ir kaip pripažintas bambuko tapy- 
bos atstovas, savitai interpretuojantis spon- 

„taniškos tapybos principus. Jo kūriniuose 
išryškėja kaligrafijos ir tapybos principų 
susipynimas. 

Naudodamasis išskirtiniu statusu ir 
padėtimi Hanlin akademijoje jis suburia 
aplink save ne tik žmoną Guan Daosheng bei 
sūnus Zhao Yong, Zhao Jun, vaikaitį Wang 
Meng, tačiau ir daug kitų talentingų daili- 
ninkų. Panašius kaligrafinio stiliaus bruožus 
regime ir Zhao Mengfu bičiulio Xianyu Shu 
(1257-1320) kūryboje. Jie nuolatos keičiasi 
eilėmis, kaligrafijos kūriniais, laiškais, kartu 
detaliai aptarinėja įvairių praeities meistrų 
kaligrafinių stilių ypatumus; kūriniai išsi- 
skiria spontaniškumu, minkštu elegantišku 
stiliumi, harmonijos ir saiko jausmu. Po 
bičiulio išėjimo anapilin Zhao Mengfu pri- 
pažindamas, kad nors gyvenimo kelyje jie 
abu tobulėjo kartu lygiagrečiai, tačiau ka- 
ligrafijos srityje jis savo bičiulį įvardija kaip 
reikšmingesnį kaligrafą. Šių dviejų iškiliau- 
sių Yuan kaligrafijos meistrų Zhao Mengfu 
ir Xianyu Shu ramus subalansuotas stilius 
paveikia vėlesnių kartų kaligrafus, kurie 
pasitelkia emocinių išgyvenimų suestetintą 
išraišką. 

Nors Zhao Mengfu buvo neeilinio talen- 
to ir sėkmingai įvairiuose dailės srityse besi- 
reiškiantis dailininkas, kurio kūrybą aukštai 
vertina jo amžininkai ir artimiausi sekėjai, 

Kabantis ritinys. Tušas, šilkas tačiau objektyviai žvelgiant netgi geriausiuose 

savo kūriniuose jis nepakyla iki didžiųjų Song 

ir Yuan dinastijų valdymo laikų didžiųjų tapybos meistrų tobulumo lygmens. Zhao Mengfu teorinės 

pažiūros bei kūryba turi stiprų poveikį vėlesnių epochų intelektualams bei iškiliems kaligrafams ir 

tapytojams. Daugelyje jo įvairaus žanro kūriniuose galima įžvelgti to manieringumo ir eklektiškumo 
užuomazgas, kurios vėliau tradicinę kinų dailę ves į stagnacija. 

Wu Zhen ir vienišos slyvos peizažo poetika 


Vienas iš didžiųjų, greta Ni Zan, Huang Gongwang, peizažo tapybos meistrų yra Wu Zhen 
(1280-1354), kuris garsėja įvairiais meniniais talentais, tačiau labiausiai asketiškais vidine 
rimtimi, susikaupimu dvelkiančiais peizažais ir spontaniškais bambuko tapybos kūriniais. Kilęs 
iš įtakingų valdininkų šeimos jis jaunystėje gauna įvairiapusį konfucinį ir meninį išsilavinimą, 
vėliau pasineria į daoizmo ir čan mokymus. Ilgainiui jo pasaulėžiūroje konfucinis išsilavinimo 
kultas susilieja su daoistine ir čan asketiška „meno kelio“ ideologija. Šalia tapybos daug déme- 
sio skiria kaligrafijai, poezijai, muzikai. Wu Zhen sąmoningai pasirenka asketišką gyvenimo 
gamtoje būdą ir pasišvenčia tarnauti menui. Kaip dao atsiskyrėlis jis gyvena kuklioje be jokių 
patogumų lūšnelėje, kurią apsodina slyvomis, o jų išsiskleidusių žiedų žydėjimu žavisi pavasarį ir 
aprašinėja eilėse. Jis pasitelkia kūryboje įvairius pseudonimus, populiariausi iš jų yra „Daoistas ~ 
slyvos medis“, „Vienuolis - slyva“, „Žydinti slyva“. Tapybos srityje daugiausiai kuria peizažus 
ir bambuko tapybos kūrinius, tačiau nesiekia jų pardavinėti. Eilėse savo gyvenimo būdą jis 
glaustai apibūdina šiomis imliomis metaforomis: „Gervė yra draugas, o žmona - laukinė slyva“. 

Neturėdamas stabilių pragyvenimo šaltinių Wu Zhen verčiasi tuometinėje Kinijoje po- 
puliariomis likimo ir gyvenimo kelio spėjimo praktikomis, tačiau daugiausia dėmesio skiria 
tapybai, kaligrafijai, poezijai, muzikai. Jo artimiausių draugų rate vyrauja daoistinės pakraipos 
menininkai ir įvairius menus kultivuojantys gretimų daoistinių ir čan vienuolynų gyventojai. 
Dėl uždaro gyvenimo būdo, charakterio keistenybių Wu Zhen kelias į pripažinimą sudėtin- 
gas. Jo socialinis statusas ir pragyvenimo iš savo kūrybos galimybės pasikeičia tik tuomet, kai 
suartėja su to meto dailėje besireiškiančiais garsiais tapytojais intelektualais Huang Gongwang, 
Ni Zan, Wang Meng. Jie įveda dailininką į meno pasaulį ir atveria naujas pragyvenimo iš 
kūrybos galimybes. 

Savo kūrybinio kelio pradžioje Wu Zhen pirmiausia lygiuojasi į Guo Xi ir Li Cheng 
peizažus, tačiau ilgainiui ryškėja savitas monochrominis stilius; įsivyrauja žvejus upėje vaiz- 
duojantys motyvai su medžių grupėmis ir kalnais tolumoje. Paveiksluose vyrauja rimties ir 
susikaupimo nuotaikos, dvelkiančios poezija. Jo peizažuose, lyginant, pavyzdžiui, su Ni Zan 
kūriniais, daugiau dėmesio skiriama gamtos įvairovės perteikimui ir charakteringoms, ypač 
nuogų medžio šakų, detalėms. Akivaizdžiai geriausi jo paveikslai yra tie, kurie yra mažiausiai 
perkrauti ir kuriuose apstu erdvės. Juose išryškėja dailininko teptuko valdymo technikos 
virtuoziškumas. 

Vėlesniuose kūriniuose Wu Zhen perfrazuoja daugelį Jing Hao pamėgtų žvejų vaizdavimo 
motyvų. Šiuo aspektu labai įdomūs yra keli skirtingi jo paveikslo „Žvejai“ (1340) išlikę variantai 
ir jam dvasiškai artimas darbas „Žvejas“ (1342). Wu Zhen peizažuose efektingai išnaudojamos 
neužpildytos paveikslo erdvės, jose meistriškai įkomponuojami su vaizduojama tema tiesiogiai 
susiję kaligrafiški eilių užrašai. Dailininkas tapo greitu energingu potėpiu, neretai didžiuliuose 
šilko plotuose palikdamas vos paspalvintą natūralią šilko spalvą. Jo peizažai dvelkia harmonija, 
rimtimi, juose nėra nieko iššaukiančio, pažeidžiančio vidinio susitelkimo ir dvasinės rimties 
nuotaikas. Paskirų peizažo elementų ypač medžių vaizdavime kartais išryškėja manjerizmo 
bruožai, kurie, pavyzdžiui, visiškai nebūdingi Ma Yuan darbams. Manjeristiniai bruožai yra 
mažiau būdingi Wu Zhen meistrišku spontanišku stiliumi tapomuose bambuko ir slyvos medžio 
motyvus vaizduojančiuose paveiksluose. 

Préskumas Ni Zan peizažuose 


Kitas Yuan dinastijos laikų tapytojas, kaligrafas, poetas, rašytojas Ni Zan (1301-1374), nedi- 
delio traktato apie tapybą autorius, suformuoja savitą asketišką peizažo tapybos stilių. Jis auga 
turtingo provincijos aristokrato žemvaldžio rafinuotos kultūros prisodrintoje išsilavinusios 
šeimos aplinkoje. Nuo jaunystės pasižymi kolekcionavimo aistra, kaip ir Mi Fu serga vos ne 
liguista švaros liga dėl drabužių, higienos. Namuose jį supa turtinga biblioteka, daugybė retų 
knygų, kaligrafijos ir tapybos kūrinių, kurie turi įtakos jo meniniams interesams. Jau ankstyvoje 
jaunystėje išgarsėja kaip neeilinio talento poetas, nors Vakaruose yra daugiau žinomas tik kaip 
santūraus stiliaus peizažo tapybos ir bambuko tapybos meistras. Tai plačių humanitarinių ir 
meninių interesų asmenybė, aistringas kolekcininkas, kuris namuose sukaupia puikią asme- 
ninę senųjų kaligrafijos, tapybos, bronzos senienų kolekciją. Visą gyvenimą vengia tarnybos 
mongolų dinastijai. 

Savo vyresnio brolio, daoizmo pasekėjo, paveiktas suartėja ir artimai bendrauja su Maošan 
kalnuose gyvenusiais atsiskyrėliais, studijuoja meditaciją ir daoistinius tekstus. 1332 m. dvidešimt 
dienų praleidžia vadinamuose „tylos namuose“. Ni Zan garsėja nepraktiškumu ir gyvenimo ir 
kūrybos principų vientisumu, pasišventimu „meno kelio“ ideologijai. Įvairiais gyvenimo tarps- 
niais jam priskiriamos pravardės, pavyzdžiui, „Ramusis“, „Debesų ir miškų vaikas“. Dailininko 
kūryba neatsiejama nuo jo charakterio ir gyvenimiškos biografijos. Ni Zan yra tiesi ir užsispy- 
rusi asmenybė, kuri tvirtai laikosi užsibrėžtų kūrybinių nuostatų ir idealų. „Neseniai, kai buvau 
mieste, mane apsupo žmonės, kurie norėjo priversti mane tapyti taip, kaip jiems norėjosi, ir, dar 
daugiau, išskyrė laiką, šio uždavinio įgyvendinimui. Aš girdėjau įvairius įžeidimus, tačiau likau 
savimi. Ar galima eunuchus kaltinti, kad jie neturi barzdos?“ (Ni Zan, 1975, p. 406). Jis menkai 
vertina rangus ir pinigų teikiamus privalumus, gyvenimo prasmę regi natūraliame gyvenime 
gamtos prieglobstyje, klajonėse ir mėgavimesi nuolatos besikeičiančiu gamtos grožiu. 

1335 m. Ni Zan išparduoda šeimos turtą, gautas pajamas išdalina draugams, pažįstamiems 
ir atsisakęs visų oficialių įsipareigojimų apsigyvena atokioje vietovėje šalia didžiulio Taihu ežero, 
klajodamas jo ir greta esančių vandens telkinių apylinkėmis, rasdamas prieglobstį draugų na- 
muose arba vienuolynuose. Kartais gyvena džonkoje klajodamas ežerais ir upėmis ir atsidėkoja 
tiems žmonėms, pas kuriuos vieši, savo tapiniais ir kaligrafijomis. Paskutiniuosius dvidešimt 
vaisingiausių savo kūrybinės evoliucijos metų praleidžia atsiribojęs nuo išorinio pasaulio, 
pasišvęsdamas tapybai, kaligrafijai ir poezijai. Rašytiniai šaltiniai teigia, kad šis linkstantis į 
vienatvę ir filosofinius apmąstymus tapytojas pasistatė sau vienatvės ir švaros kabinetą, kuriame 
saugojo savo senų kaligrafijos ir tapybos kūrinių kolekciją. Čia jis išgyvena dvasios nušvitimus 
ir kuria tylos ir rimties dvasios kupinus elegiškus peizažus. Po Yuan dinastijos žlugimo ir Ming 
įsiviešpatavimo 1368 m. jis nustoja slapstytis, tačiau po žmonos mirties toliau klajoja po šalį, ir 
paskutiniaisiais gyvenimo metais, 1374 m. sugrįžęs į gimtinę miršta. 

Ni Zan tapybinės estetikos šerdis yra prėskumo kategorija, o idealas - Mi Fu, jo neįprasta 
tarsi šepečiu ar sausu tušu eskiziška tapymo technika, Visi išlikę šio dailininko kūriniai yra 
atlikti monochrominės tapybos technika, Beveik visuose vyrauja tie patys vandens, apnuogintų 
medžių grupelių ir kalnų virtinių tolumoje asketiški motyvai. Jis vengia savo paveiksluose 
vaizduoti žmonės, apsiribodamas tik eskiziškais pastatų motyvais. Jam svarbiausia yra perteikti 
savitai suprastą asketišką, kupiną vienatvės ir ilgesio nuotaikų poetiką. 

Wa Zhen. Centrinis kalnas. XIV a. Tušas, popierius 


Jis aukštai vertina Mi Fu іг Mi Youren pasekėjo uigurų kilmės tapytojo akademijos nario Gao 
Kegong (1248-1310) ir jo bičiulio Zhao Mengfu kūrybą. „Сао Kegong - vienas iš tų retų žmonių, 
kurie nutolsta nuo vulgaraus pasaulio ir rūpestingai plėtoja savo talentą. Jis gyvena labai kuklų 
gyvenimą Handžou [...] Tarp dabartinių peizažo meistrų tik Gao Kegong savo gyvenimo būdu ir 
veikla pasiekia tikrą rimtį; Zhao Mengfu – savo ryžtu, drasiu štrichu; Huang Gongwang - origi- 
nalumu; ir Wang Meng - subtilumu ir rafinuotumu. Jie išsiskiria nepakartojamais bruožais. Ir aš 
nieko kito negaliu apie juos pasakyti, vien susižavėjimo kupinus pagyrimus“ (Ni Zan, 1975, p. 406). 

Kaip ir Mi Fu savo paveiksluose formuodamas vaizdinių sistemas daugiau remiasi ne 
linijiniu piešiniu, o išplautomis spontaniškai besiliejančiomis popieriuje ar šilke šlapio tušo 
formomis. Dailininkas savo tapiniams renkasi minkštą su faktūra popierių, kuriame netgi 
jautriausias teptuko prisilietimas palieka aiškius pėdsakus, reaguoja į menkiausius tušo ats- 
palvius. Dailininko vaizdiniams būdingos subtilios formos, trapios grafiškos linijos, tuščios 
erdvės meninės išraiškos galimybių išnaudojimas. 

Savo monochrominiuose peizažuose Ni Zan, remdamasis santūria prėskumo estetika, 
siekia tikrovės numedžiaginimo, vaizduoja atokius ir ramius gamtos kampelius. Jis tapo beveik 
išimtinai įstrižai laikomu teptuku, kas suteikia galimybę sumažinant paspaudimą išgauti švieses- 
nj ir laisvesnį spontanišką „sausą“ lanksčių ir laužytų linijų šviesų kontūrinį piešinį. Jo peizažų 
tapymo stilius išsiskiria glaustumu, jautriu piešinio audinio niuansuotumu, subtiliais štrichais 
ir asketiškumu. Pasirinkdamas neryškius pilka kasdienybe dvelkiančius išretinto intensyvumo 
motyvus jis perteikia savo elegišką asketišką pasaulėjautą, paprastumo ir dvasinio tyrumo 
ilgesį. „Tai, ką aš gerbiu tapyboje, yra paprastumas išaukštinto stiliaus greitų Strichy. Joje nėra 
noro pasiekti išorinio panašumo, o tik siekis suteikti sau malonumą“ (Ni Zan, 1975, p. 406). Jo 
subtiliai estetizuoti, asketiški, susvetimėjimu dvelkiantys, o neretai ir atšiaurūs monochrominiai 
eskiziška maniera tapyti peizažai yra gamtos vaizdai be jokios žmonių gyvybės pėdsakų. Čia 
vyrauja aukštas horizontas, įvairių upių pakrančių vaizdai su išretėjusių medžių grupelėmis 
arba tuščios erdvės, kurios neteikia žmogui nei prieglobsčio, nei šilumos. Paveikslai yra šviesūs, 
lyriški, jautraus grafinio piešinio, kupini erdvės. Dailininkas kuria pabrėžtinai minimalistinius 
peizažus, kaip, pavyzdžiui, „Vandenys ir bambuko namelis“ (1343), kuriuose vyrauja préskumas. 

pavyzdys yra paveikslas „Tolimas srautas 
„ir šaltos pušys“ (apie 1370), dedikuotas 
artimam draugui, išvykstančiam tarnauti į 
kitus kraštus. Kūrimo aplinkybės paveikia 
šio kvadratinio paveikslo vyraujančią ele- 
gišką nuotaiką, vienatvės, liūdesio ir atsiri- 
bojimo nuo slegiančių pareigų kūrybingai 
asmenybei svarbą. Panašios nuotaikos yra 
puikaus kompozicinio sprendimo su gausiais 
kaligrafijos elementais paveikslas „Mažytė 
dirbtuvė“ (1372), kuriame vaizduojamai du 
vingiuojančios plačios upės krantai ir tolu- 
a ana! ` moje stūksanti kalnų grandinė, priekiniame 
TM A planeeskiziškai nupiešti keli išretėję medeliai 
| ir panašaus į pavésing statinio kontūrai. 
Vėlyvieji Ni Zan bambuko tapybos kū- 
: riniai išsiskiria ypatingu tapymo manieros 
Ni Zan. Tuščias paviljonas pušų giraitėje. 1354 m. spontaniškumu ir laisvumu. Čia eskizišku- 
Tušas, šilkas mo įspūdis jo tapymo manieroje tampa dar 
akivaizdesniu. Potėpiai tikslūs, atlikti puikius 
kaligrafijos įgūdžius turinčio meistro ranka. Gyvenimo saulėlydyje tapytojas vėl daug déme- 
sio skiria literatūrinei ir poetinei kūrybai. Po mirties jis tampa vienu didžiųjų kinų tapybos 
autoritetų, kurio begalinis atsidavimas menui ir asketiška prėskumo estetinę vertę iškelianti 
monochrominė tapyba tampa XVII a. individualistų, ypač Shitao, idealu. 


paima cee a 
" 
MENT 
MEL 


Huang Gongwang neodaoistiné peizazo koncepcija 


Didis Yuan peizazo tapybos meistras, kaligrafas, poetas ir teoretikas yra Huang Gongwang 
(1269-1354), garsėjantis unikalia erudicija traktato „Peizažo tapymo paslaptys“ (Xie Shanshui 
Jue) autorius. Nuo jaunystės išsiskiria iš aplinkos unikaliais sugebėjimais, dešimties metų 
tampa našlaičiu, tačiau įsūnijamas ir globojamas kitoje šeimoje. Nuo mažumės daug laiko 
praleidžia klajodamas po šalies provincijas, apsistodamas skirtinguose vienuolynuose, ku- 
riuose turėjodaug artimų įvairias meno rūšis puoselėjančių draugų. Neretai kuriam laikui 
apsistodavo paskubomis suręstose lūšnelėse, kuriuose pasislėpęs nuo lietaus ir kitų negandų 
pasišvęsdavo kūrybai. Buvo šiltos prigimties žmogus ir viskuo, ką turėjo, dalindavosi su 
draugais bei svečiais. 

Huang Gongwang. Namai Fushan kalnuose. 1350 m. Tušas, popierius 


Puikiai išlaikęs valstybinius egzaminus 23 metų nenuolankaus charakterio jaunuolis pra- 
deda permainingą valdininko karjerą. Netgi atliekant įvairias atsakingas pareigas jį daugiau 
domina meninių polinkių paliestos saviraiškos kaligrafijoje, poezijoje, literatūroje nei tarnybos 
problemos. Jau brandaus amžiaus 1315 m., susižavėjęs neodaoizmo idėjomis, Huang Gongwang 
grįžta į gimtąsias apylinkes, pasišvenčia asketiškam daoizmo adepto gyvenimui lūšnelėje kalnų 
prieglobstyje, Žavisi daoistine mistika, verčiasi likimo spėjimo praktika, domisi istoriniais ir 
literatūriniais tekstais, bendrauja su daoizmo adeptais ir opozicijoje mongolų dinastijai esančiais 
intelektualais. Priklausomai nuo dvasinių ieškojimų ir būsenų, pritaiko sau įvairius daoistinės 
pasaulėžiūros įkvėptus pseudonimus „Vieniša kalnų viršūnė“, „Gyvenantis kalnuose vienišoje 
viršūnėje“, „Rimtį pasiekęs daosas“, autoironijos kupinus „Didysis pamišėlis“ ir pan. 

Intensyviai tapyti pradeda tik sulaukęs penkiasdešimties, jau turėdamas gerus įgūdžius 
kaligrafijos ir poezijos srityse. Nuo 1329 m. kartu su Ni Zan įsijungia į neodaoistinių intelektualų 
ratelių veiklą, prie vienos Sudžou šventyklos netgi sukuria ir aktyviai dalyvauja neodaoistinės 
„tridalio mokymo“, arba „trijų religijų mokymo“ veikloje. Artimai bendraudamas su Ni Zan 
Wang Meng užsidega jų dėmesiu peizažo tapybai, o kadangi turėjo gerus kaligrafijos įgūdžius 
šis pasinėrimas į peizažo tapybos pasaulį yra natūralus. Jis turėjo įprotį visur kelionėse netgi 
pasivaikščiojimuose turėti tušą, popierių, teptukus ir tik regėdamas dailininko dėmesio vertus 
gamtovaizdžius žaibiškai fiksuodavo juos. Jis reiškiasi išimtinai peizažo tapybos srityje ir iškyla 
kaip vienas didžiųjų vadinamosios „pietų mokyklos“ šio žanro meistrų. 

Ankstyvajame tapybinės evoliucijos etape Huang Gongwang patiria dviejų Xa. tapytojų 
Dong Yuan ir Ju Ran kūrybos poveikį, tačiau suformuoja savą asketišką ir santūriai subalan- 
suotą tapymo stilių. Jame išskirtinis dėmesys teikiamas tapymo technikos ir kompozicinių 
sprendimų subtilybėms, struktūrinių tapomų objektų principų išryškinimui. Vaisingiausias jo 
tapybinės evoliucijos tarpsnis skleidžiasi apie 1338-1347 m., kai artimai bendraudamas su kitais 
opozicijoje mongolų dinastijai esančiais menininkais, keisdamasis laiškais ir kūriniais sukuria 
monochrominius peizažus, kuriuose vyrauja didingi kalnai arba jų masyvūs kalnagūbriai, 

Vienas meniniu požiūriu brandžiausių šio kūrybinės evoliucijos tarpsnio kūrinių yra 
»Svarumas po netikėto sniego iškritimo“ (apie 1340) , kurio įkvėpimo šaltiniu tampa keturi iš 
kaligrafijos genijaus Wang Xizhi kūrinio perimti hieroglifai. Šis šviesaus toninio sprendimo 
horizontalus peizažas tuometinės kinų tapybos aplinkoje išsiskiria formų traktavimo muzika- 
lumu, estetiniu rafinuotumu ir nepaprastu grafinio piešinio jautrumu. Jame, išskyrus mažytį 
intensyvios raudonos spalvos naudojamą fragmentėlį, vaizduojantį saulę, neaptiksime jokių 


441 


Antanas Andrijauskas. VAIZDUOTĖS ERDVĖS: TRADICINĖ KINY ESTETIKA IR MENAS 


kontrastingų spalvinių motyvų. Visur vyrauja šviesios sniego ir dangaus vaizdavimo spalvos, 
pagrindiniai peizažo ritminiai akcentai yra didingų kalnų prieglobstyje pasklidusios neskait- 
lingos belapių žiemos medžių grupelės, kurios sukuria ilgesio ir vienatvės atmosferą. 

Visai kitoks yra monumentalesnis kontrastingas vertikalus peizažas „Devynios viršūnės 
po sniegu“ (apie 1347 m.), kuris savo kompoziciniu sprendimu ir vaizdine sistema primena 
panašaus monumentalaus stiliaus Fan Kuan peizažus. Čia jau ne toks svarbus Huang Gongwang 
tapymo manierai būdingas reiklumas detalėms, į pirmą eilę iškyla suderintos skirtingų tapymo 
technikos ir manieros, jautrus grafiškumas ir skirtingų erdvinių planų subtilūs santykiai. 

Paskutiniuosius aštuonerius savo gyvenimo metus dailininkas praleidžia įstabaus grožio 
kalno Fušan apylinkėse ir tapo jo etiudus. Čia gimsta jo gulbės giesmė - daug metų kurtas 
horizontalus peizažo tapybos šedevras „Namelis Fuchan kalnuose“ (apie 1347-1350), kurį 
galima laikyti jo kūrybos viršūne. Apie šio kūrinio atsiradimo aplinkybes jis rašo: „kaskart, 
kai jutau dvasinių jėgų antplūdį, aš žaisdamas vedžiojau teptuku ritinėlyje, stengdamasis savęs 
nenuvarginti. Pamažu paveikslas plėtėsi ir įgavo detales. Aš dirbau lėtai, tarsi darydamas už- 
rašus dienoraštyje. Taip praslinko trys ar keturi metai, tačiau paveikslas dar buvo neužbaigtas, 
todėl aš palikau jį kalnuose, kai klajojau po pasaulį. Paskui aš įdėjau jį į savo kelionių maišą 
ir laisvomis valandomis ryte ir vakare, dirbau, neskubėdamas. Jei kas nors užvaldys mano 
paveikslą apgaule ar jėga, šie žodžiai padės jam suprasti, kiek pastangų įdėta į jį“ (cit. pagal 
Maliavin, 1997, p. 234). 

Iš tikrųjų Huang Gongwango santykis su savo kūrybos objektu labai skiriasi nuo daugumos 
dailininkų prioritetą teikusių spontaniškam meninės kūrybos stiliui. Šio dailininko kūrybos 
procesas išsiskiria mąslumu, išskirtiniu dėmesiu pagrindinių paveikslo detalių išbaigtumui. Šis 
nepaprastai atsakingas požiūris į svarbiausius tapybos meno komponentus paverčia „Namelį 
Fušan kalnuose“ ypatingu harmonijos jausmu dvelkiančiu paveikslu. Jo pirmame plane dešinėje 
yra masyvus nuožulnių formų kalnas, o toliau įsidriekusi lanksti įlankos pakrantė, už kurios 
horizonte regimos vaizdingų kalnų grupės. Peizažas išsiskiria puikiu kompoziciniu sprendimu, 
jame iškart į akis krinta jautrus toninis vaizdinių sistemos traktavimas, kontrastų, perkrovimų 
detalėmis vengimas. Visur puikiai perteikiamas Yuan epochos tapybos meistrams būdingas 
plačių erdvių beribiškumo jausmas. 

Vadinasi, Yuan epochoje kinų kultūroje išsiskleidusios nonkonformistinės su introvertiš- 
kėjimo ir subjektyvizmo augimu susijusios pakraipos pagimdo kaligrafijoje ir peizažo tapyboje 
daug svarbių reiškinių ir ryškių individualybių, kurios palieka gilų rėžį kinų dailės istorijoje. Po 
šio kupino sukrėtimų tarpsnio kinų kaligrafijos ir peizažo tapybos istorijoje regimas savotiškas 
atoslūgis. Vėlesnės Ming dinastijos valdymo metu dailės raida, nepaisant jos rafinuotumo ir 
techninio tobulumo subtilybių, jau palaipsniui praranda natūralaus atsinaujinimo galimybes. 
Dailininkai vis dažniau pasitenkina paviršutinišku didžiųjų praeities peizažo meistrų stilių 
pamėgdžiojimu, todėl neišvengiamai lygiagrečiai kūrybinės galios nuosmukiui stiprėja eklek- 
tiškumo pakraipos. 

Valdant naujai Ming dinastijai (1368-1644) šalis, išsivadavusi iš svetimšalių mongolų įtakos, 
palaipsniui įžengia į vėlyvojo feodalizmo epochą, kurioje beveik tris šimtmečius viešpatauja 
vietinės kinų kultūros tradicijos. Tai prieštaringas kinų estetinės ir meno raidos laikotarpis, 
kurio pradžioje suiručių nualintoje šalyje ryškėja kultūros pagyvėjimo požymiai. Mongoliškos 
Yuan dinastijos valdovus nugalėjęs valstiečių sukilėlių lyderis Zhu Yuanzhang 1368 m. Nanki- 
ne pasiskelbia imperatoriumi Hung Wu ir duoda pradžią naujai kinų kilmės Ming dinastijai. 
Jis ir artimiausi palikuonys atgaivina universalius Tang imperijos tikslus, politinės valdžios, 
kultūros, mokslo ir meno didybę, remia atgimstančią neokonfucianizmo ideologiją. Dinastijos 
įkūrėjas Hung Wu nėra kilmingas, tačiau išsilavinęs ir išmintingas valdovas, kuris nuodugniai 
studijuoja klasikinės kinų filosofijos tekstus, kultūros istoriją, garsėja kaip Laozi teksto išsamių 
komentarų autorius ir įvairių meninių sumanymų rėmėjas. Nors Kinijoje dar nuo IX a. buvo 
vartojami popieriniai pinigai, tačiau jie plačiai paplinta būtent Hung Wu valdymo laikais. Šis 
imperatorius daug nuveikia gaivindamas ir stiprindamas šalies kultūros, švietimo ir meno 
institucijų veiklą. 

Po metų jis, suvienijęs nuniokotą sukilimų, karų ir mongolų išnaudojimo šalį, pagrindinį 
dėmesį sutelkia į ekonomikos atkūrimą. Imperatorius centralizuodamas imperijos valdymą, 
daug galių sutelkia savo rankose. Siekdamas atkurti galingą centralizuotą kinų imperiją, sugrą- 
žinti pasaulinės civilizacijos centro statusą, jo sekėjas Zhu Yuanzhang (valdęs 1368-1398 m.) 
imasi energingos užsienio politikos, pradeda vidaus reformas. Jis apriboja intelektualų ir 
korupcijoje paskendusios biurokratijos įtaką, kuri, valdovo įsitikinimu, iškreipia teisingo val- 
dymo principus ir trukdo tiesiogiai bendrauti su liaudimi. Vykdomi grandioziniai irigaciniai 
projektai, sodinami miškai, skiriamas didelis dėmesys žemės ūkiui. Didysis kanalas šalies viduje 
buvo išplėstas, atsirado daugybė naujų jo atsišakojimų ir tai skatino vidaus prekybą laivais. Pats 
kilęs iš valstiečių Hung Wu žemės ūkį laikė šalies gerovės ir jos ekonomikos pagrindu, todėl ir 
vėliau kinų ekonomika buvo smarkiai orientuota šia kryptimi. Įvedama nauja vadinama lijia 
sistema, pagal kuria dešimties šeimų grupės sudarė bendrijas; jos naujoje valdymo sistemoje 
buvo pačios atsakingos už mokesčių mokėjimą, darbų atlikimą, tvarkos priežiūrą. Aukščiau- 
sia valdžia buvo kaimo seniūnai. Hong-Wu nepasitikėjo išsilavinusiais intelektualais, todėl 
administracinio aparato valdininkais buvo linkęs skirti žemesniųjų klasių atstovus, o vietinės 
reikšmės biurokratus turėjo kontroliuoti kaimų seniūnai. Anksčiau vyravę dideli ūkiai buvo 
nusavinti, padalinti ir išnuomoti, todėl ilgainiui šalyje įsivyrauja maži žemės ūkiai. 

Valdydamas imperatorius remiasi asmeninių sekretorių kabinetu, su kurio nariais nuo- 
latos tariasi priimdamas atsakingus sprendimus, taip pat konsultuojasi su miestų ir kaimų 
bendruomenėmis, joms vadovaujančiais autoritetingiausiais žmonėmis. Neretai žiauriai 
tramdydamas senąją biurokratiją, įvykdo radikalias valdymo, žemės ūkio, mokesčių surin- 
kimo reformas, teikiančias galimybę griežtai kontroliuoti žemės išteklius ir geriau panaudoti 
žmones įvairiuose gamybos ir valstybės valdymo sektoriuose. Visa valstybės teritorija jo 
valdymo metu suskirstoma į 13 (vėliau 15) provincijų, kurios skyla į smulkesnius admi- 
nistracinius vienetus, skatinančius provincijos dailės mokyklų plėtrą. Miestuose atgimsta 
kultūrinis ir meninis gyvenimas, literatūroje ir dailėje skleidžiasi įvairios konfrontuojančios 
kryptys ir mokyklos. 

P 


Turgaus vartų bokštas Pingao senamiestyje. Dangaus šventyklos kompleksas Pekine, 1406-1420 m. 
XIVa. 


Nuo 1390 m. kas dešimtmetį Hung Wu įsakymu šalyje atliekami įvairūs gyventojų tyrimai, 
pildomos anketos ir ataskaitos apie turtinę pavaldinių padėtį; tai padeda valstybės valdymo 
aparatui tiksliau įvertinti besikeičiančią demografinę ir turtinę skirtingų socialinių luomų 
padėtį, nustatyti teisingą pavaldinių indėlį į valstybės iždą, paskirstyti kvotas valstybinėms 
institucijoms. Nuo šių įsipareigojimų buvo išlaisvinti tik valstybinį darbą atliekantys pareigūnai. 
Valdovas ženkliai patobulina finansinę sistemą ir pagyvina pinigų apyvartą. Garsus arabų ke- 
liautojas Ibn Batuta (1304-1377) savo „Kelionių aprašymuose“ pasakoja, kad Kinijos gyventojai 
prekybos operacijoms nevartoja nei aukso, nei sidabro monetų, o pakliuvusias į šalį sulydo. 
Pagrindinė prekybos ir atsiskaitymo priemonė šioje šalyje yra valdovo antspaudu pažymėti 
delno dydžio popieriaus banknotai, kurie funkcionuoja kaip auksinės monetos. Jei žmogui 
pakliūva į rankas sutrinti ar suplėšyti banknotai, jis neša juos į rūmus, panašiai kaip arabų 
kalifate į Monetų kalyklą, ir, atidavęs ten senuosius, gauna naujus. Tai jam nieko nekainuoja. 

Po Hung Wu mirties prasideda kovos dėl sosto. Imperatoriumi paskelbiamas Hung Wu 
vyriausias sūnus, kuris greitai miršta, vėliau vaikaitis, tačiau jis išsilaiko soste tik trejus metus. 
Jį nuverčia ketvirtasis Hung Wu sūnus Zhu Di, pasiskelbęs imperatoriumi Yongle (valdęs 
1402-1424 m.). Šis ryžtingas ir išmintingas reformatorius padaro didelį poveikį tolesnei kinų 
civilizacijos istorijai turėjusį sprendimą - imperijos sostinę iš Nankino perkelia į šiauriau esantį 
Pekiną, kuriame pastato didingą „uždaro miesto“, tai yra imperatorių rezidencijos daugybės pas- 
tatų kompleksą. Yongle sukuria galingą kariuomenę, atgaivina prekybinius ryšius su tolimomis 
šalimis. Įgyvendinus Didžiojo kanalo ir su juo susijusių irigacinių sistemų rekonstrukcijas kinų 
imperija, jos kultūra suklesti ir plečia savo įtaką įvairiomis kryptimis. Yongle daug dėmesio skiria 
kultūros ir švietimo institucijų plėtotei, atkuria ir gausiai finansuoja įvairių valstybinių institu- 
cijų statybą, interjerų dekorą, rūmų dailės ir knygų kolekcijų turtinima. Kinijoje besilankantys 
arabų keliautojai, pirkliai ir Vakarų misionieriai žavisi po mongolų išvijimo atgimstančios kinų 
civilizacijos kultūra, gerai veikiančiu administracijos aparatu, didžiuliais intensyvų kultūrinį 
gyvenimą gyvenančiais miestais, išplėtotomis irigacinėmis, kanalų sistemomis, gausiais drėkina- 
maisiais laukais, pažangiomis technologijomis, milžiniškais jūriniais laivais, įspūdingais rūmais, 
kultūros institucijomis, puikiomis bibliotekomis, išsilavinusių žmonių ir meno kūrinių gausa. 

Yongle politika yra nukreipta į tarptautinių ryšių plėtrą, savo imperijos spindesio ir galios 
kaimyninėms šalims demonstravimą. Didžiausias jo užmojis yra stulbinančių mastų užjūrio 
ekspedicijų finansavimas. 1405-1433 m. kinų imperatoriai remia admirolo Cheng Ho (Dzeng- 
che) vadovaujamas septynias didžiules jūrines ekspedicijas išilgai Indijos vandenyno pakrančių į 
Vakarus. Nors buvo siekiama, kad kuo daugiau valstybių mokėtų Kinijai duoklę, tačiau priešingai 
nei didžiosios europiečių ekspedicijos, šios nebuvo karinės ir nesiekė užgrobti svetimų žemių. 
Pagrindinis jų tikslas ~ noras ištirti tolimas šalis, užmezgus diplomatinius, politinius, kultūrinius 
santykius, įjungti jas į savo civilizacijos įtakos sferą ir surasti patikimus sąjungininkus prieš gresian- 
čią Timūro ekspansiją (kuri žlunga jam mirus 1405 m.). Kinų laivai pasiekia Gerosios Vilties kyšulį 
Juodosios Afrikos pietiniame taške, tačiau tarp dabartinių mokslininkų yra manančių, kad šių 
ekspedicijų maršrutai per Atlanto vandenyną siekia ir Amerikos žemynus. Į pirmąją ekspediciją, 
kurios pasididžiavimu buvo milžiniški jūriniai laivai, vadinami „didžiosiomis brangenybėmis“ 
(į tokį laivą tilpdavo apie 1000 žmonių), iškeliauja 317 laivų ir 28000 žmonių. Tai didžiausia ci- 
vilizacijos istorijoje žinoma jūrų ekspedicija. Cheng Ho atgal į Kiniją pargabena daug egzotiškų 
gyvūnų ir prabangių daiktų. Aplankytų šalių kultūros lygis, kinų akimis, buvo daug žemesnis, ir 
todėl Ming dinastijos valdovai liaunasi rengti brangiai kainuojančias jūrines ekspedicijas. 

Penktojo Ming dinastijos imperatoriaus Xuanzong valdymo metu (1426-1435) vyksta daug 
svarbių poslinkių kultūros srityje, pirmiausia jo valdymo pradžioje atkuriama Tapybos akade- 
mija. Šalyje klesti du dideli tarpusavyje konkuruojantys kultūros ir meno centrai - Nankinas 
pietuose, Pekinas - šiaurėje, kurių kultūrinė energetika reiškiasi įvairiomis meno formomis. 
Kartu stiprėja atsisukimas į tautines kultūros ir meno vertybes, Tapybos Akademijoje ir apie 
imperatorių rūmus susibūrusiems įvairių sričių menininkams keliamas uždavinys atgaivinti 
didingų Tang ir Song dinastijų valdymo laikų meno tradicijas, madinga tampa viskas, kas 
siejama su šių epochų kultūra. Šios estetinių skonių slinktis regimos ir oficialioje imperatorių 
rūmų remiamoje vaizduojamoje dailėje. | 

Ketvirtajame XV a. dešimtmetyje šalies valdovai nusprendžia nutraukti jūrines ekspedicijas 
pietų ir vakarų kryptimis bei apsiriboti įtaka tradicinėje kinų civilizacijos veikimo teritorijoje. 
1446 m. iš Kinijos išsiunčiami Vakarų šalių pasiuntiniai. XV a. pabaigoje imperijoje priimami 
draudimai statyti milžiniškus brangiai kainuojančius jūrinius laivus ir apskritai palikti šalį: 
Kinijoje ryškėja naujos izoliacijos nuo išorinio pasaulio tendencijos. Kokios buvo tikrosios 
šio proceso priežastys, vargu ar galima vienareikšmiškai atsakyti. Paskiri autoriai mano, kad 
tam turėjo didžiulį poveikį milžiniškus mastus įgavęs piratavimas Kinijos jūrinėse pakrantėse. 
Kiti tai sieja su didėjančia šiaurės nomadų įsiveržimo grėsme. Tačiau tam galėjo turėti įtakos ir 
šalį valdančio elito grupuočių gilėjantys nesutarimai. Jūrines keliones rėmė rūmų eunuchai, 0 
prieš jas buvo nusistatę pastarųjų įtakos grėsmę nuolat jautę konfucianistai ir įtaką atgaunan- 
tys intelektualai valdininkai. Užsivėrus Kinijos sienoms, svetimšaliams tapo sunku pakliūti į 
šalį: todėl didžiųjų jūrinių ekspedicijų iniciatyvą kiek vėliau nei kinai perima savo politinę ir 
ekonominę ekspansiją Naujaisiais amžiais plečiantys europiečiai, kurie su užsisklendusia Kinija 
prekybinius ir kultūrinius ryšius mezga nelengvai. 

Reikšmingas šalies ekonominio gyvenimo, miestų kultūros, meno pagyvėjimo tarpsnis 
datuojamas antrąja XV a. puse ir XVI a. pirmąja puse. Tuomet akivaizdų pakilimą išgyvena 
žemės ūkis, prekybiniai santykiai, amatai, įvairios miesto kultūros formos, įvairūs dailieji 
menai, poezija, literatūra, muzika kuriasi didžiuliai miestai, kurie yra daug didesni gyventojų 

skaičiumi nei Vakarų Europoje. XVI a. Nankino gyventojų buvo per milijoną, o Pekino - beveik 
milijonas. Miestuose sparčiai plėtojasi manufaktūrų tinklas, auga gamybos apimtys. Gaminama 
daug šilko, medvilnės, porceliano, popieriaus, įvairių metalo dirbinių, statomi galingi jūriniai 
prekybos laivai, kurie padeda išplėsti tarptautinę prekybą. 

Pirmieji apiplaukę Afriką ir toliau keliavę arabų pirklių nutiestais jūrų keliais 1516 m. 
prie Kinijos krantų atvykę europiečiai yra portugalai, kurie įkuria savo gyvenvietes pajūryje ir 
užmezga reguliarius prekybinius ryšius su Kinijos pirkliais. Spinduliuojančios turtais ir kultūros 
galia kinų imperijos valdovai įtariai žvelgia į visas „barbariškas“ tautas, tiek į iš šiaurės perio- 
diškai besiskverbiančias klajoklių gentis, tiek ir Vakarų prekybininkus. Regėdami svetimšalių 
veiklos aktyvėjimą ne tik prekybos srityje šalies valdovai 1552 m. atšaukia visą toli į užjūrius 
plaukiojusj laivyną prie Kinijos krantų ir sustabdo didžiųjų jūros prekybos laivų statybą. Kartu 
kinų valdžia griežtai apriboja portugalų pirklių veiklą, o 1557 m. jų prekybai palieka tik vieną 
perduotą portugalams Makao teritoriją, kurioje pastarieji sukuria svarbų tarptautinės prekybos 
centrą. Po portugalų Taivanio saloje 1624 m. savo koloniją ir prekybos bazę įsteigia olandai, 
о 1637 m. prie Kinijos krantų pradėjo skverbtis anglai, kurie jau turėjo stiprias prekybines ir 
karines bazes Indijos vandenyno pakrantėse. 

Nežinodami tikrųjų misionierių kėslų šalies valdovai taip pat riboja krikščionių misionie- 
rių veiklą šalyje, todėl šiaurinė nuo Nankino šalies teritorijos dalis europiečiams buvo menkai 
žinoma. Misionieriai į Kiniją patekdavo prisidengę matematikų, astronomų, gydytojų, įvairių 
amatų meistrų, menininkų profesijomis. Jėzuitų misionieriai pirmą kartą pasirodė Kinijoje 
1583 metais. Pradžioje Matteo Ricci ir du kiti garsūs bendražygiai Alessandro Valignano bei 
Michele Ruggieri, siekdami įgyti kinų pasitikėjimą, rengėsi budistų vienuolių drabužiais, tačiau 
regėdami, kad didesnę pagarbą visuomenėje ir ypač valdžios struktūrose turi plačiai išsilavinę 
mokslininkai konfucianistai, jie po dvylikos metų perėmė konfucinį aprangos stilių. Tačiau 
misionierių viltims apie greitą krikščionybės pergalę kinų imperijoje nebuvo lemta realizuotis. 
Didžias kultūros tradicijas turintys kinai tapo sunkiai įkandamu riešutu jėzuitams. 

Atvykę į įvairius kinų kultūros centrus jėzuitai pirmiausia siekia įgyti juos supančių žmonių 
pasitikėjimą ir renka žinias apie įvairius šios legendomis apgaubtos šalies kultūros aspektus. 
Pelnę regionų administratorių ar įtakingų imperatoriaus rūmų valdininkų pasitikėjimą dau- 
gelis misionierių visam likusiam gyvenimui apsigyvendindavo Kinijoje, statydavo bažnyčias 
ir propaguodavo krikščioniškąją religiją. Ilgam, o neretai ir visam gyvenimui įsikūrę Kinijoje, 
misionieriai gerai išmokdavo kalbą, šalies papročius, taip susigyvendavo su nauja kultūra, kad 
grįžę į Europą teikdavo prioritetą daugeliui Kinijoje įgytų įpročių. Daugelis jėzuitų misionierių 
savo tekstus rašė ir skelbė kinų kalba. 

XVII-XVIII a. jėzuitų misionierių veikloje Kinijoje aktyviai dalyvauja ir iš Lenkijos- 
Lietuvos valstybės kilę jėzuitai Andrzejus Rudomina (1595-1632), kuris paskelbė kinų kalba 
religinius- edukacinius veikalus, Jan Mikołaj Smogulecki (1610-1656), paskelbęs astronomines, 
matematines studijas, pirmą kartą įvedęs į kinų mokslą logaritmus ir trigonometrinių funkcijų 
logaritmus, tačiau garsiausias iš jų buvo Michalas Piotras Boym (Bu Mige, 1612-1659), kuris 
jėzuitų kolegijose išmokęs kinų kalbą išvyko į Kiniją, studijavo mediciną, botaniką, geografiją. 
Grįžęs į Europą jis paskelbė svarius šios srities veikalus. 

Jėzuitai, artimai bendraudami su kinų intelektualiniu elitu, mokslininkais, ne tik semiasi ži- 
nių apie kinų kultūrą bei mokslą, tačiau ir supažindina juos su Vakarų mokslo bei technologijos 

laimėjimais. Jie padėjo patikslinti tradicinį kinų kalendorių, supažindino su vakarietiškais 
irigaciniais įrengimais, mokė naudotis europietiškais astronomijos, medicinos prietaisais, 
įvairiais ginklais. Taigi jie tiesia kelią Rytų ir Vakarų kultūros ir meno tradicijų suartėjimui. 

1636 m. į Kiniją, siekdama užmegzti prekybinius ryšius, atvyksta kapitono Johno Wed- 
dello vadovaujama anglų ekspedicija, kurios įspūdžius vaizdingai aprašė Peteris Mundy. „Apie 
šią šalį, — rašė susižavėjęs keliautojas, — reikia pasakyti, kad ji išsiskiria sekančiais ypatumais: 
senumu, dydžiu, turtais, sveikata ir turtingumu. Menu ir vyriausybės veikla, mano nuomone, 
nei viena pasaulio karalystė neprilygsta jai, netgi jei jas paimsime kartu“ (Mundy, 1919, p. 69). 
Atvykę į Kiniją europiečiai regi savitos kultūros su daugybe įvairių kultūros ir meno institucijų 
šalį, kurioje funkcionuoja išplėtota estetinė ir meninė kultūra. 

Iš tikrųjų po svetimšalių mongolų dinastijos viešpatavimo Ming dinastijos valdovai savo 
sostinėje Nankine greitai atkuria ir plečia visos pagrindinės anksčiau gyvavusios kultūros ir 
meno institucijos, siekia užkariautojų slopintos nacionalinės kultūros tradicijos savitumui 
suteikti naujus gyvybinius postūmius. Taigi Ming epochos teoretikai ir menininkai atsisuka į 
ankstesnes iki mongoliškų užkariavimų gyvavusias teorinės minties ir meno tradicijas, siekia 
sisteminti ir kanonizuoti svariausius jų laimėjimus. Imperatorių rūmų aplinka ir šalį valdantis 
biurokratinis elitas visokeriopai remia tautines dailės tradicijas, Tang ir Song tapybos ir kaligra- 
fijos tradicijų pamėgdžiojimą. Tai sąlygoja konservatyvių tendencijų įsigalėjimą ir stiprėjančią 
estetinės minties ir vaizduojamosios dailės stagnaciją. 


Peizažo tapybos kanonizavimas 


Kultūrinės ir meninės iniciatyvos šioje prasidėjusioje vėlyvojo feodalizmo epochoje persikelia 
į įvairius provincijos centrus, kuriuose buriasi naujos kaligrafų ir tapytojų pajėgos. Ryškėja 
dvi pagrindinės kaligrafijos pakraipos, kurios susipindamos ir tarpusavyje konkuruodamos 
skleidžiasi šimtmečiais. Tradicionalizmo nuostatas puoselėjantys meistrai, konfrontuoja su 
individualių kaligrafijos stilių plėtojimo šalininkais. Tačiau nepaisant kūrėjų gausos, šiame 
kinų kaligrafijos raidos tarpsnyje regime daug epigoniškų ir beveik neaptinkame tokio lygio 
ryškių individualybių, būdingų Tang ir Song dinastijų valdymo laikotarpiams. 

Pagrindiniais kultūros, estetinės minties ir dailės plėtojimosi židiniais tampa pietrytinė 
Kinijos dalis Jangdzė upės baseino žemupyje įsikūrę miestai. Čia iškyla du konkuruojantys 
kaligrafijos centrai; pirmiausia Sondziange (dabartiniame Šanchajuje), o vėliau Sudžou regi- 
one. Pirmajame tai - ankstesnes akademinės kaligrafijos tradicijas tęsiantys Song Sui, Song 
Ke ir Song Guang, o antrame - intelektualų tradicijas puoselėjantys laisvesni savo kūrybinėse 
nuostatose daoistinės ir čan estetikos principus išpažįstantys Chen Xianzhang, Zhu Yunming, 
Shen Zhou, Zhang Lu, Wen Zhengming, Tang Yin, Xu Zenging. 

Susiformuoja platus profesionalų išsilavinimą turinčių dailininkų sluoksnis, vaizduojamo- 
joje dailėje įsigali griežtais normatyviniais kanonais paremtas tradicionalizmas, klesti pamég- 
džiojimas ir imitacija, kas liudija apie ryškėjantį kūrybinių dalių nuosmukį. Kita vertus, bet koks 
nukrypimas nuo įsigalėjusių akademinių kanonų ir kūrybinės laisvės raiška imperatorių rūmų 
ir Akademijos aplinkoje griežtai smerkiama. Iš šios epochos dailininkų verta išskirti Song Sui 
(1344-88), Chen Xianzhang (1428-1500), Shen Zhou (1427-1509), Zhang Lu (1464-1538), 

Chen Chun (1483-1544), Tang Yin (1470-1523), 
Wen Zhengming (1470-1559), Wang Chong 
(1494-1533), Qiu Ying (1494-1552), Xu Wei 
(1521-1593), Huang Ruheng (1558-1626), Shi 
Kefa (1601- 1645), Dong Qichang (1555-1636). 

Tapyboje ir kaligrafijoje stipréja retrospek- 
tyvizmo tendencijos, siekis atgaivinti praeities 
idealus. Sugrįžus prie Song tarpsnio estetinių 
ir meninių idealų, sustiprėja tradicinių esteti- 
nių idealų poveikis, atsiranda daug eklektiškos 
stilistikos naujų kaligrafijos ir tapybos meistrų. 
Nors aktyviai reiškiasi per 2000 kaligrafų, tačiau 
tiek teorinės minties, tiek ir kaligrafijos srityje 
regimas kūrybinės galios silpnėjimas. Pagrin- 
diniai konkuruojantys kaligrafijos meno centrai 
atsiranda ir išsiskaido įvairiuose šalies provinci- 
jos centruose, juose neregime nuoseklios didžių 
praeities kaligrafijos tradicijų plėtotės, dažniau- 
siai iškyla laikini didesnio poveikio vėlesnei kinų 
dailės tradicijos raidai neturintys reiškiniai. 
Ming dinastijos valdymo laikų tapybos meistrai 
dažniausiai daugiau dėmesio teikia ne idėjos 
išraiškai, dekoratyviniams tapybos aspektams. 

Tapyba šioje epochoje sparčiai plinta 
platyn, tačiau pripažįstant akivaizdų tapytojų 
gausėjimo faktą negalima nepastebėti ir jų me- Е =. 
ninio lygio smukimo. Atsiranda daugybė naujų Zhang Lu. Žvejas. XV a. pab. - XVI a. pr. 
tapytojų, kurie kuria peizažo, „gėlių ir paukščių“, Spalvotas tušas, popierius 
„žmonių ir daiktų“ tapybos bei iliustruojančiuo- 
se literatūros kūrinius žanruose. Tarp minėtų žanrų vyrauja peizažo tapybos kūriniai, kurie 
praranda Song ir Yuan epochų dailei būdingą filosofinę apibendrinimo gelmę. Peizažo tapyboje 
išryškėjęs Song peizažų kanonizavimo procesas veda gyvybingumo silpnėjimo ir akivaizdaus 
meninės produkcijos lygio smukimo link. 

Tapyboje veikiant sparčiai besiplėtojančiai literatūrai, vaizduojančiai miesto gyvenimo 
siužetus, greta peizažo įsivyrauja pasakojamasis žanras, kurio pagrindiniai siužetai dažniausiai 
išplaukia iš pakilimą išgyvenančios literatūros. Pastarojo žanro iškilimas liudija apie į vėlyvojo 
feodalizmo epochą įžengusios meninės kultūros demokratėjimą, augantį dailininkų dėmesį 
buitinėms temoms ir kasdienio žmonių gyvenimo klausimams. Tapyboje išpopuliarėja im- 
peratoriaus rūmų ir feodalų remiamos įvairios daugiafigūrės kompozicijos, iliustruojančius 
literatūros kūrinius arba istorinius siužetus, klesti spalvingos dekoratyvios kompozicijos ir 
„gėlių - paukščių“ žanro kūriniai. 

Po Song ir Yuan epochų vaizduojamosios dailės pakilimo, kai menų hierarchijoje įsivieš- 
patauja peizažo tapyba, iškėlusi plejadą stiliaus individualumu išsiskiriančių didžių tapytojų, 

naujos Ming dinastijos valdymo metu šis žanras išgyvena krizę. Peizažo tapyboje atsispindi 
šios epochos prieštaringumas, susijęs su sparčiai augančių miestų kultūros plėtote ir naujų vi- 
suomenės sluoksnių su sava buities kultūra, gyvenimo stiliumi ir kultūrinėmis ambicijomis. Į 
kultūros sceną skverbiasi vis didesnę ekonominę bei politinę galią šalyje įgaunantys turtingų 
pirklių, miesto prekybininkų sluoksniai. Pastariesiems yra svetimi anksčiau viešpatavę rafinuoti 
imperatorių rūmų aristokratijos estetiniai idealai ir puoselėjamos meno formos. Todėl ir dau- 
gelis viešpatavusių menų hierarchijoje menų, ypač kilmingos aristokratijos pamėgta peizažo 
tapyba, praradusi Song ir Yuan laikotarpiams būdingą stiliaus grynumą, įžengia į ilgalaikės 
krizės laikotarpį, kuriame stiprėja eklektiškumas. Kita vertus, valdant Ming dinastijai įvairiuose 
tapybos žanruose bei kaligrafijoje ryškėja ir kiti su estetinių idealų kaita ir „klasikų interpreta- 
vimo“ tradicija susiję poslinkiai; anksčiau viešpatavę originalūs tapybiniai stiliai žymiausių šio 
meto dailininkų kūriniuose vis nuosekliau kanonizuojami ir suvedami į atskiroms mokykloms 
būdingą tapybinių schemų, tapymo manierų ir kompozicinių sprendimų rinkinį. 

Įdėmiau pažvelgus į didžiųjų Ming epochos tapybos meistrų Shen Zhou, Wen Zhengming, 
Chen Chun, Tang Yin, Qiu Ying, Xu Wei, Dong Qichang ir kitų kūrinius, nepaisant šiame tarps- 
nyje išaugusios dailininkų ir meno kūrinių gausos, į akis krinta ryškių individualybių skaičiaus 
mažėjimas. Didysis kinų vaizduojamosios dailės renesansas jau lieka praeityje, o lyginant su 
panašiais Vakarų tapybos raidos procesais, galime teigti, kad kinų dailė Ming dinastijos valdy- 
mo metu po išgyvento Song epochoje svaigaus skrydžio tarsi įžengia į savo manieristinį raidos 
tarpsnį. Jame išryškėjus universalių, individualistinių ir maksimalistinių renesansinių estetinių 
idealų krizei į pirmą eilę iškyla eklektiskos imitacinės tendencijos, paremtos ne buvusio peizažo 


450 


Peizažo tapybos kanonizavimas 


tapybos estetikos ir meno klestėjimo tarpsniui būdingu gilinimusi į gamtos pasaulio mįsles, o 
praeities didžiųjų meistrų tapymo manierų epigonišku imitavimu, kartojimu, perfrazavimu. Tai 
esmiškai keičia į krizę įžengusios peizažo tapybos pobūdį; gimdo sauso, o kartais rafinuoto 
intelektualizmo apraiškas. Neretai, greta vyraujančių praeities stilių imitavimo, improvizacijų 
jų temomis tendencijų, skleidžiasi ir neįprasti ekstravagantiškumu šokiruojantys plastiniai, 
perspektyviniai, kompoziciniai sprendimai, regime staigių, trūkstančių, lūžinėjančių linijų 
ir formų įsiveržimą į paveikslų kompozicines sistemas, potraukį formalių, linijinių paveikslo 
struktūrų, erdvinių planų, spalvinių sprendimų supaprastinimui ir dekoratyvumui. 

Lyginant Ming epochos kinų tapybos charakteringiausius bruožus su tuometinės Vakarų re- 
nesansinės tapybos raidos procesais tarsi pasitvirtina pagrįstumas N. Konrado iškeltos „pasaulinio 
renesanso“ koncepcijos. Savo programiniame veikale Vakarai ir Rytai (1966), gvildendamas kinų 
ir Vakarų renesansinių sąjūdžių genezę bei tolesnius jų raidos ypatumus, mokslininkas teigia, kad 
nauji su miestų kultūros pakilimu, ekonominio ir socialinio gyvenimo intensyvėjimu, religinės 
pasaulėžiūros ir scholastinio mąstymo įtakos nuosmukiu susiję kultūros poslinkiai skatina naujo 
humanitarinės ir meninės inteligentijos sluoksnio, skelbusio humanistines idėjas, iškilimą. Iš čia 
plaukia panteistinių „gamtos atradimo“, individualizmo, titanizmo, kūrybingos asmenybės uni- 
versalumo idėjų įtakos stiprėjimas būdingas didžiajam Song epochos kinų renesansui (Konrad, 
1972, p. 102-103, 212). Sie renesansiniai procesai, Konrado įsitikinimu, pirmiausia užsimezga 
VIII a. Rytų Azijos pagrindiniame kultūros centre Kinijoje, o vėliau milžiniškomis kultūrinėmis 
bangomis per Šiaurės Indijos, Irano, Vidurinės Azijos kultūrinį kompleksą, Armėniją, Gruziją 
atslenka į Didžiojo šilko kelio vakarinėje dalyje esančią Vakarų Europą, kur Sienoje, Florencijoje 
ir Flandrijos kultūros centruose skleidžiasi panašiais į tuos pavidalus, kuriuos regime Kinijoje. 

Neatsitiktinai į šias natūraliai kylančias asociacijas tarp Kinijoje ir Vakaruose besisklei- 
džiančių kultūros ir meno raidos procesų atkreipia savo dėmesį ir subtili kinų peizažo tapybos 
žinovė rusų mokslininkė T. Vinogradova, kuri knygoje „Kinų peizažo tapyba rašo: „Tikrovėje 
tuomet, kai europinių šalių tapyboje iškyla eilė didingiausių vardų, susijusių su nepakartojamo 
individualumo kūrybinio metodo ypatumais, kinų peizažo tapyboje skleidžiasi tarsi priešingas 
procesas. Menininko asmenybės individualumas daugumoje meno kūrinių niveliuojasi, ide- 
alu tampa ne kūrybiniai skirtumai, o panašumas su garsių pirmtakų maniera“ (Vinogradova, 
1972, p. 134). Jos įžvalgų pagrįstumu įsitikiname pereidami prie detalesnės įtakingiausių Ming 
epochos peizažo tapybos meistrų estetinių požiūrių bei kūrybos analizės. 

Vadinasi, į istorijos areną įžengusios Ming dinastijos valdymo pradžioje tapyba, ypač vy- 
raujantis jos žanras peizažo tapyba, taip pat jautriai kaip kaligrafija ir poezija atspindi epochai 
būdingų aktyviai besiskverbiančių į kultūrinį gyvenimą naujų socialinių sluoksnių estetinių 
idealų, skonių prieštaringumą ir kaitą. Šios esminės estetinių skonių slinktys akivaizdžiai regimos 
siekiančioje išsaugoti anksčiau turėtas pozicijas peizažo tapyboje. Joje Yuan dinastijos valdymo 
pabaigoje išryškėjusios tapybinių vaizdinių sistemų kanonizavimo tendencijos Ming dinastijos 
valdymo metu įžengia į naują užbaigiančią ciklą raidos fazę. Nors dar išsaugomas blėstantis pei- 
zažo tapybos populiarumas, tačiau jis tolydžio išstumiamas kitų turtingų pirklių ir prekybininkų 
pamėgtų atliekančių dekoratyvias arba reprezentacines funkcijas gėlių ir paukščių bei buitinio 
žanro augančios įtakos. Galiausiai, kalbant apie Ming dinastijos laikotarpio peizažo tapybos raidą 
ir lyginant ją su Song ir Yuan tarpsniais, vieno akivaizdaus fakto tiesiog neįmanoma paneigti, 
kad peizažo tapybos žanras palaipsniui praranda socialinį reikšmingumą ir estetinę gelmę. 

Minėti esminiai kinų peizažo tapybos poslinkiai, susiję su kinų renesanso metu viešpatavusių 
temų, motyvų, kompozicinių ir plastinių sprendimų kanonizavimu bei eklektiškumo įtakos 
augimu, išryškėja įtakingo Ming dinastijos valdymo laikų intelektualų mokyklos tradicijų 
tęsėjo Wu (senas Sudžou pavadinimas) mokyklos pradininko Shen Zhou (1427-1509) kūry- 
boje. Iš įtakingos Sudžou aristokratų giminės kilęs šis universalių kūrybinių interesų tapytojas 
` poetas, kaligrafas nebuvo novatorius, o greičiau tradicinės pakraipos neokofucianistas, kuris 
savitai interpretuoja daugelio Tang, Song ir ypač Yuan epochų menininkų kūrinius. Shen Zhou 
kūryboje glaudžiai susipina intelektualų tradicijoje aukštinami trys didieji menai: tapyba, 
kaligrafija ir poezija. Jo kūriniams būdingas emocinis poveikis suvokėjui, kadangi tapytojo 
techninis meistriškumas harmoningai jungiasi su vaizdinių sistemos poetiškumu ir sumaniai 
įkomponuotais į paveikslo kompozicinę struktūrą kaligrafijos elementais bei techniniais me- 
ninės išraiškos elementais. 

Shen Zhou gimė aristokratų šeimoje greta svarbaus to meto kultūros centro Sudžou, kuris 
buvo paskutinis naujos Mingų dinastijos pradininkų imperatorių Hongwu ir jo sūnaus Yongle 
valdžiai pasipriešinimo centras. Jis dailininko gimimo metu jau nekėlė pavojaus imperijos 
valdovams. Jai ištikimai tarnavo atsakingus imperijos valdininkų postus užimančios įtakingos 
Shen Zhou giminės atstovai, kurių šeimoje buvo daug intelektualų tradicijas puoselėjančių 
žinomų poetų ir dailininkų. Jo senelis taip pat buvo poetas, kultivavęs tapybą ir artimas vieno 
didžiųjų Yuan epochos tapytojų Wang Meng draugas. Didžiulius turtus sukaupęs tėvas, ėjęs 
pagrindinio provincijos mokesčių rinkėjo pareigas, kaip ir jo brolis, pats puoselėjo tapybą 
ir artimai bendravo su daugeliu garsių savo meto tapytojų. Sudžou menininkų kūrybiniais 
laimėjimais domėjosi neeilinio talento visapusiškai išsilavinęs Ming dinastijos imperatorius 
Xuanzong (1399-1435), kuris būdamas talentingas poetas ir tapytojas, aktyviai besireiškęs 
peizažo, gėlių ir paukščių tapybos bei kaligrafijos srityse, visokeriopai rėmė įvairiuose šalies 
regionuose gimstančias ir jam atrodžiusias perspektyviomis dailės iniciatyvas. 

Xuanzong valdymo metu gimė Shen Zhou, jo senelis ir tėvas naudojosi šio imperatoriaus 
palankumu. Nuo vaikystės būsimas dailininkas brendo intelektualioje aplinkoje, pažinojo daug 
savo meto žinomų menininkų. Namuose buvo puiki biblioteka ir meno kūrinių kolekcija. 
Šeimoje jis gauna įvairiapusį klasikinį ir meninį išsilavinimą poezijos, kaligrafijos ir tapybos 
srityse. Pirmaisiais būsimo dailininko mokytojais buvo tapybą aukštai vertinę tėvas ir dėdė bei 
garsūs vietos intelektualai, kaligrafai ir tapytojai. 

Turtingi tėvai sudaro galimybes nesirūpinti išgyvenimu ir, todėl Shen Zhou nelaiko imperi- 
jos aukšto rango valdininkams privalomų valstybinių egzaminų. Atsiribojęs nuo intelektualams 
dažnai trukdžiusios valdininko karjeros, jis susitelkia ties dominančiomis meninės kūrybos 
sritimis. Vertinęs atsiribojimą nuo išorinio pasaulio šurmulio jis beveik visą savo gyvenimą 
praleidžia šeimos rūmuose greta Sudžou, kur yra turtinga šeimos biblioteka ir meno kūrinių 
kolekcijos. Tik retkarčiais iš savo buveinės jis leidžiasi į ilgesnes keliones į tuometinę sostinę 
Nankiną. 

Shen Zhou pagrįstai yra laikomas pagrindiniu Wu dailės mokyklos kūrėju ir vienu iš 
keturių didžiųjų jos atstovų. Kiti trys Wen Zhengming (1470-1559), Tang Yin (1470-1523) ir 
Qiu Ying (1494-1552) buvo paveikti jo kūryboje išryškėjusių estetinių nuostatų. Šis universalus, 

taip pat garsėja humaniškomis savybėmis, 
santūrumu, pagarba vyresniesiems, dėmesiu 
vargingiesiems. Taigi šioje asmenybėje susipi- 
na kinų renesansinės pasaulėžiūros pagrindą 
sudarantys neokonfucianistinio humanizmo < 
idealai. ES 

Sio menininko kelias j tapybos techniniy TET \ 
galimybių meistrišką įvaldymą buvo ilgas ir , | 
sudėtingas, kupinas daugybės posūkių į anks- i 
tesnés kiny dailés kryptis ir jdémy jj domi- й 
nusiy dailininkų techninių meninės išraiškos 
galimybių studijų. Į tapybos aukštumas tęsda- 
mas fengliu šalininkų ir intelektualų tradicijas 
jis evoliucionuoja įsisavindamas poezijos ir 
kaligrafijos subtilybes. Jaunystėje pirmiausia i.: . 
reiškiasi kaip talentingas poetas ir kaligrafas, Anonimas. Shen Zhou portretas. 1506 m. 
kuris sulaukęs trisdešimties, garsėja Tang ir Tušas, popierius 
Song didžiųjų poetų motyvus plėtojančiomis 
eilėmis ir kartu tampa žinomu kaligrafu. Vėliau artėdamas prie keturiasdešimtmečio, Shen 
Zhou vis dažniau iš kaligrafijos persijungia į tapybos sritį. Dėl išskirtino tobulumo siekio 
kiekvienoje kūrybinės veiklos srityje, įdėmių savo pirmtakų stilių studijų jo tapyba stebina 
stilistinių formų ir manierų įvairove. Dailininkas teikia pirmumą tapymui ant popieriaus, o 
ne šilko, nes yra įsitikinęs, kad jautriau į tušą reaguojančios geros popieriaus rūšys suteikia 
platesnes galimybes saviraiškai ir nuosekliam techninio meistriškumo augimui bei jautriausių 
toninių atspalvių perteikimui. 

Gausiame Shen Zhou kūrybiniame palikime aptinkame skirtingo žanro, formatų ir atli- 
kimo manieros kūrinių. Anot naujausių specialistų sudarytų dailininko tapybos katalogų, iki 
nūdienos išliko per 300 jam priskiriamų skirtingo žanro tapybos kūrinių. Šiame palikime, greta 
minėtos stilistinės įvairovės, skleidžiasi geriausiems dailininko kūriniams būdingas kompozi- 
cinio mąstymo vientisumo ir harmonijos siekis, noras meninės išraiškos priemonėmis išreikšti 
savo pasaulėjautą. Iš čia plaukia poetinės dvasios kupinas daugelio jo brandžių kūrinių stilius. 

Būdamas ypatingai darbštus Shen Zhou (ankstyviausi jo tapybos darbai datuojami 1464 
metais) skirtingais kūrybinės evoliucijos tarpsniais kuria įvairių žanrų ir stilių paveikslus. Greta 
didžiulio formato vertikalių kompozicijų, dailininko kūrybiniame palikime aptinkame ir di- 
džiulius horizontalius ritinėlius su atviros kompozicijos didingais panoraminiais peizažais. Jis 
taip pat tapo nedidelio formato albumų lapuose intymius kamerinius Yuan tapytojams būdingus 
siužetus. Shen Zhou nesvetimos kasdienio gyvenimo siužetus ir gamtos grožį perteikiančius 
temos. Spontaniška maniera jis tapo vis didesnį populiarumą įgaunančius gėlių ir paukščių 

žanro kūrinius, vaisius, gyvūnus, vabzdžius, rečiau portretus. Tačiau dailininkas pirmiausia 
išgarsėja savo Song ir Yuan dailės tradicijas intymias dvasios būsenas išreiškiančiais peizažais 
bei dekoratyviais gėlių ir paukščių vaizdavimo kūriniais. 

Ieškodamas savito stiliaus Shen Zhou daug eksperimentuoja, konkrečiais kūrybinės evoliu- 
cijos tarpsniais pasineria į sudominusių dailininkų tapymo manieros, kompozicinio mąstymo 
principų pažinimą, o vėliau netikėtai suradęs kitą susižavėjimo objektą drąsiai pasuka kitur. Jį 
dominantys kūrybos siužetai ir temos stulbina ir gerokai peržengia įsigalėjusias intelektualų 
tapytojų temų ribas. Paveikslai vaizduoja Sudžou apylinkių grožį, kalnus, tarpeklius, upes, 
slėnius, tolumoje plytinčius miškus, atskirų medžių ir krūmų grupes, sodus, parkus, juose 
regimus paukščius, gyvūnus, gėles, kasdienio gyvenimo scenas, pažįstamus draugus, netgi savo 
psichologizuotus autoportretus. Ši evoliucija nėra visiškai nuosekli, nes susižavėjęs konkretaus 
menininko kūriniais, jis neretai sugrįžta ir perfrazuodamas vėl pasitelkia jau puoselėtą stilių 
ir manierų elementus. 

Tačiau nepaisant daugybės netikėtų stilistinių metamorfozių ir nuolatinių Shen Zhou 
nukrypimų nuo magistralinio kūrybinės evoliucijos kelio, jame galime išskirti du ar netgi tris 
pagrindinius esmiškai skirtingus evoliucijos etapus. Pirmajam būdinga kruopšti su „klasikų 
interpretavimo“ tradicija susijusi tapymo maniera, o vėlesniuose kūrybinės evoliucijos tarps- 
niuose vyrauja spontaniška tapymo maniera atlikti vadinamosios „idėjų tapybos“ kūriniai. 

Pirmasis pradeda ryškėti lyginant su kitais dailininkais vėlai, tik artėjant prie keturiasde- 
šimtmečio, Siekdamas suformuoti savo stilių, Shen Zhou, remdamasis Yuan dinastijos saulėlydy- 
je išryškėjusia „klasikų interpretavimo“ tradicija, daug kopijuoja jį dominusių dailininkų darbus, 
siekia perprasti jų meninės išraiškos priemonių ir techninio teptuko valdymo jmantrybes. Iš 
tikrųjų savo tapybinio kelio pradžioje Shen Zhou pasineria į Tang, Penkių dinastijų tapytojų 
kūrinių studijas, tačiau netrukus jį pavergia Song intelektualų tapybos tradicijas plėtojantys 
meistrai (Mi Fu, jo sūnus Mi Youren, Ma Yuan, Xia Gui, Dong Yuan ir Juran), kurie ženkliai 
veikia jo individualų kūrybos stilių. Vėliau persisėmęs Yuan epochos kūrėjų idėjomis dailininkas 
įdėmiai studijuoja keturių didžiųjų Yuan peizažo tapybos meistrų Huang Gongwang, Ni Zan, 
Wang Meng ir Wu Zhen kūrinius. Ankstyvuoju tapybinės evoliucijos tarpsniu sukurtas pano- 
raminis peizažas „Klajonės po Vakarų kalnus“ primena panašius motyvus mėgstančio Huang 
Gongwang peizažus, o popieriuje nutapytas triptikas „Trys kiparisai“ - Šiaurės Song peizažo 
tapybos meistrų kūrinius, kuriems būdingas dėmesys kompozicijai ir kruopščiam pagrindinių 
detalių išdailinimui. Jo kūriniuose taip pat jaučiama asketiškos Ni Zan tapybinės estetikos įta- 
ka. Taigi ankstyvojo Shen Zhou tarpsnio kūriniams būdinga kruopšti tapymo maniera, plona 
aštri kaligrafiška linija ir dėmesys išraiškingiausioms paveikslų detalėms. Aptariant ankstyvojo 
dailininko kūrybinės evoliucijos tarpsnio tapymo stilių, motyvų traktavimą, kompozicinius 
sprendimus tenka pripažinti, kad stipriausią poveikį jo stiliui turi ne Ni Zan stilius, o Huang 
Gongwang peizažo samprata. 

Antrasis Shen Zhou kūrybinės evoliucijos etapas išsiskleidžia tik po kelių dešimtmečių, 
sulaukus apie 60 metų. Perpratęs kaligrafiško teptuko valdymo technikos subtilybes, dailinin- 
kas pradeda kurti spontaniška maniera eskiziškus, tapybinio mąstymo atvirumą ir polinkį į 
estetinę užuominą, neišsakymą pretenduojančius kūrinius. Tarpsnyje nuo 1470 iki 1490 m. 
jis vis dažniau kuria didelio formato paveikslus greitesne spontaniška tapymo maniera 
nei ankstyvuosiuose paveiksluose, pasitelkia jautrių spalvinių tonų ir atspalvių teikiamas 

meninės išraiškos galimybes. Didžiulio formato vertikalus paveikslas „Pasivaikščiojimas su 
lazda“ (1471) primena Wang Meng tapymo stilių, tik jo kūriniuose yra naudojami šviesesni 
ir jautriau skirtingus erdvinius planus bei paveikslo tolių gelmę perteikiantys subtilių tonų 
santykiai. Kitas etapinis paveikslas „Skaitymas rudeninės gamtos aplinkoje“ primena Zhao 
Mengfu tapinius, o „Peizažas Ni Zan manieroje“ (1479) - Ni Zan kūrinių motyvus ir tapymo 
manierą. 

Lyginant Shen Zhou nutapytą panoraminį horizontalų peizažą „Namai Fuchan kalnuo- 
se, Huang Gongwang paveikslo reinterpretacija“ (1487) su jį įkvėpusio Huang Gongwang 
paveikslo originalu, į akis krinta ne tik motyvų, atlikimo manieros, pasitelkiamų technikos 
ir meninių išraiškos priemonių panašumai, tačiau ir saviti įvairių kompozicijos elementų, 
ypač pagrindiniais akcentais esančių kalnų grupių vaizdavimas, kuris neleidžia šio kūrinio 
vertinti kaip paprastos įkvėpusio dailininko kūrinio kopijos. Šiame paveiksle išryškėjęs Shen 
Zhou santykis su Huang Gongwang kūriniu yra sudėtingesnis, primenantis muzikoje įprastas 
pamėgtų klasikų muzikos temų ir motyvų kūrybiškas improvizuotas interpretacijas. Todėl 
vargu ar šiuos bandymus geriau pažinti dominusių tapytojų stilius galima vienareikšmiškai 
pavadinti kopijomis, greičiau tai - laisvos ženklintos ir kūrėjo asmenybės antspaudų improvi- 
zacijos savo pirmtakų kūrinių temomis, kurios paverčia Shen Zhou vienu ryškiausiu „klasikų 
interpretacijos“ tradicijos atstovu. 

Shen Zhou, kaip ir daugelis intelektualų, siekia perteikti žmogaus vienybės su gamta 
idėją. Ši tema daugybe pavidalų išnyra skirtinguose jo kūrybinės evoliucijos etapuose. Vienas 
iš tokių paveikslų yra nedidelio formato albumo lape sukurtas paveikslas „Skaitymas rudens 
gamtos aplinkoje“, kuris vaizdžiai atspindi Shen Zhou kompozicinio mąstymo vientisumą, 
polinkį į dailės psichologizavimą ir glaudų intelektualų tapybos tradicijai būdingą trijų di- 
džiųjų menų - tapybos, kaligrafijos ir poezijos -susipynimą. Minėto paveikslo antrame plane 
vaizduojama nedidelė paties sėdinčio su knyga rankoje kalno papėdėje dailininko figūra, o 
pirmame - pavaizduotas, anot daoizmo, simbolinis išmintį reiškiantis senas gumbuotas medis. 
Kuriamo vaizdinio poetiškumą išryškina kairėje paveikslo viršutinės dalies pusėje kaligrafiškas 
užrašas „Aukšti medžiai nuo vakarų vėjo praranda lapus. Aš atsisegu savo drabužius. Sėdžiu 
praleisdamas greta savęs laiko tėkmę. Nesusimąstydamas pasisuku nugara į rudeninį upelį. Aš 
neužbaigiu savo skaitymo. Mano dvasia nuklysta klajoti debesyse, kas gali tai sužinoti?“ Čia 
kaip ir daugelyje intelektualų tapybos kūrinių tapybinis tikrovės suvokimas glaudžiai susipina 
su kaligrafiniu ir poetiniu. Šiame paveiksle ir apskritai antrame dailininko kūrybinės evoliucijos 
tarpsnyje pastebimai stiprėja psichologinis emocinis Shen Zhou pasaulėjautos užtaisas, kuris 
Ypatingai išryškėja paskutiniaisiais gyvenimo metais. 

Nuo 1490 iki 1509 m. Shen Zhou sukurtuose kūriniuose peizažų motyvų traktavimas virsta 
dar emocionalesnis, o spalvos subtilesnių toninių santykių. Pavyzdžiui, didžiuliame beveik 9 
metrų ilgio horizontalios tapybos ritinėlyje „Čangdžou peizažai“ (1506-1509) jis pasitelkia dar 
sudėtingesnę Ming epochos dailei būdingą kūrybos strategiją. Čia viename panoraminiame 
peizažo tapybos kūrinyje, vaizduodamas skirtingas milžiniško peizažo dalis, kalnų grupes, 
lygumas, medžių grupes, vandens srautus, pasitelkdamas tuščių neužpildytų erdvių emocinio 
poveikio galią, Shen Zhou sumaniai panaudoja visų keturių didžių Yuan tapybos meistrų 
technines meninės išraiškos priemones. Kita vertus, dailininko tapiniuose išryškėja esminis 
kinų Ming epochos dailės posūkis nuo anksčiau vyravusių didingos Song tapybos estetinių 

idealų prie asketiškų monochrominių paskirų Yuan epochos meistrų diegiamy paveikslo 
kompozicinės organizacijos estetinių principų ir jų naudojamų teptuko valdymo meistrišku- 
mo. Aptartos estetinės nuostatos ir meninės kūrybos principai demonstruoja Ming dinastijos 
valdymo laikų dailei būdingą perėjimą nuo originalios kūrybos prie anksčiau kūrusių klasikų 
kūrybos ir vaizdinių sistemų konstravimo metodų interpretacijos. 

Nepaisant minėtų su „klasikų interpretacijos“ tradicija susijusių epigoniškumo tenden- 
cijų stiprėjimo, ilgą Ming kultūros gyvavimo tarpsnį aprėpianti šio iškiliausio Wu mokyklos 
pradininko ir atstovo kūryba turi akivaizdų poveikį vėlesnei intelektualų tapybos tradicijai, 
padeda jai išplėsti savo įtakos lauką įvairiuose socialiniuose sluoksniuose ir įgauti platesnę 
vertintojų auditoriją. Shen Zhou šlovė išplinta toli už Sudžou ribų, šio dailininko kūryba tam- 
pa gerai žinoma ne tik elitinėje imperatorių rūmų aplinkoje, tačiau ir pasklinda provincijose. 
Geriausi dailininko sukurti kūriniai turi poveikį kitiems šios epochos tapybos meistrams, jo 
talentingiausiems mokiniams ir sekėjams Wen Zengming, Tang Yin ir daugybei kitų. Ši įtaka, 
peržengusi Ming epochos ribas, stipriai jaučiama iki „Keturių Wangy“ kūrybos iškilimo Qing 
dinastijos valdymo pradžioje. 

Kita reikšminga Ming epochos kaligrafijos ir tapybos figūrų yra talentingiausias Shen Zhou 
mokinys Wen Zhengming (1470-1559), kilęs iš Sudžou ir beveik visą gyvenimą praleidęs gimti- 
néje. Be dailės jis kuria eiles, tapyboje išsiskiria puikiu erdvės ir kompozicijos jausmu, pavyzdžiui, 
„Peizažas su kriokliu“ (1531). Tai - puikus peizažo meistras, kurio kūriniuose aptinkame skirtingų 
stiliaus poveikio pėdsakus. Vieni yra ženklinti stiprios Li Cheng įtakos, kituose jis toliau plėtoja 
jautraus grafinio linijinio piešinio tendencijas. Tačiau svariausi jo laimėjimai susiję su asketiškais 
prėskumo estetikos poveikyje sukurtais šviesių tonų kūriniais, kuriuose dažniausiai vaizduojamos 
uolos su nedidelėmis gležnų medžių grupelėmis. Paveiksluose dažniausiai vyrauja didžiulės erdvės 
su elegantiškais savo eilių kaligrafiškais užrašais. 

Ryškų pėdsaką Ming kaligrafijos ir tapybos istorijoje palieka įvairiais talentais pasižymin- 
tys Wen Zhengming šeimos nariai, jo sūnus ir sūnėnai Wen Jia, Wen Boren, Wen Beng, kurie 
išsiskiria humanitarine kultūra, puikiu praeities kaligrafijos stilių pažinimu ir meninės raiškos 
formų universalumu. Tarp didžiausių šios epochos kaligrafijos meistrų verta paminėti puikaus 
klasikinio išsilavinimo meistrą Wang Chong, kuris yra aistringas senienų, kaligrafijos ir tapybos 
kūrinių kolekcininkas, pripažintas šių vaizduojamosios dailės sričių meistras. Wang Chong 
kaligrafijoje seka Wang Xianzhi pėdomis, o Wen Zhengming kūryboje ryškus atsiribojimas 
nuo išorinių gyvenimo formų bei susitelkimas ties savo vidiniu pasauliu. 


Ekscentriška Xu Wei kūryba 


Viena ryškiausių XVI a. kinų ekscentriškos tradicijos kaligrafijos, tapybos, poezijos ir drama- 
turgijos figūrų yra Xu Wei (1521-1593), kita visuomenėje vartojama pavardė Wenchang, pa- 
grindinis slapyvardis Tianchi, beje, jis savo kūrinius pasirašinėjo apie 40 skirtingų slapyvardžių. 
Xu Wei gimė turtingo ir išsilavinusio valdininko Konfucijaus filosofijos žinovo šeimoje, kurioje 
tėvas dėjo daug pastangų siekdamas suteikti savo sūnui įvairiapusį konfucinį ir meninį išsilavi- 
nima. Jaunystėje Xu Wei išsiskiria unikaliais gebėjimais, domisi filosofija, politika, ekonomika, 
karo menu, reiškiasi kaip daug žadantis kariūnas, poetas, dramaturgas, kaligrafas ir tapytojas. 

Pirmas sukrėtimas, sujaukęs gyvenimą, yra keturioliktais gyvenimo metais prarasta motina, 
ši netektis išlieka kaip sunki psichologinė trauma. Vėliau ryškėja pirmieji tikriausiai depre- 
syvinės psichozės požymiai, kelis kartus jaunuolis nesėkmingai bando nusižudyti. Nepaisant 
unikalių sugebėjimų, jis aštuonis kartus nesėkmingai laiko egzaminus provincijos valdininko 
pareigoms užimti, tačiau dėl akivaizdaus psichikos nestabilumo jam nepavyksta. Tai tampa 
kita psichologine trauma, kadangi aistringai siekia visuomeninio savo talento pripažinimo. 
Tiesmukiškumas, nesusilaikymas ir neprognozuojami poelgiai tampa neįveikiama kliūtimi 
siekti karjeros. Dvidešimt vienerių metų veda, tačiau po penkerių metų vieno emocionalaus 
susijaudinimo dėl pavydo įvykdyto mylimos žmonos nužudymo jis nušalinamas nuo užimamų 
pareigų, praranda draugus ir įkalinamas septyneriems metams. 

Grįžęs iš įkalinimo Xu Wei klajoja po įvairias šalies provincijas, ilgai gyvena nutolusiose 
nuo civilizacijos centrų vienuolynuose, lūšnelėse gamtos prieglobstyje. Atsiribojęs nuo išorinio 
pasaulio kuria skausmo ir dramatiškų išgyvenimų kupinas eiles, tapo paveikslus ir kaligrafijas. 
Pirmiausia išgarsėja kaip poetas ir kaligrafas, kurio kūriniuose jaučiamas stiprus daoistinių ir 
čan estetinių idėjų poveikis. Šalia eilių sukuria daugybę esė, prozos ir dramaturgijos kūrinių, 
kuriuose vyrauja moters laisvės problema. Tačiau ilgainiui sužavėtas intelektualų mokyklos 
atstovų kūriniais pagrindinį dėmesį sutelkia į tapybą ir sparčiai evoliucionuoja „gėlių ir 
paukščių“, augalų žanrų srityse. Tačiau ekscentriški, dvelkiantys ekspresyviu spontaniškumu ir 
atvirai konfrontuojantys su savo epochos skoniu Xu Wei kūriniai neturi paklausos. Galiausiai 
išgyvendamas dėl nenusisekusios karjeros ir sugriauto gyvenimo jis miršta visų apleistas skurde. 

Atsiribodami nuo kitų Xu Wei kūrybinės veiklos sričių pagrindinį dėmesį sutelksime į 
jo vaizduojamąją dailę, kurios stiliaus savitumas glaudžiai siejasi su paties kūrėjo asmenybe. 
Tai - impulsyvi, pasiduodanti įspūdžiams, sunkiai prognozuojamiems poelgiams, lengvai 
psichologiškai pažeidžiama asmenybė, savotiškas ekscentriško Vang Gogho analogas kinų 
dailės tradicijoje. Savo maištingais, spontaniško stiliaus, nukreiptais prieš akademinės 
tapybos ir kaligrafijos tradicijas kūriniais, Xu Wei atvirai meta iššūkį vyraujančiai savo 
meto konservatyviai „atsisukimo į praeitį“ linijai, kuriai atstovauja kitas įtakingiausios šio 
laikotarpio dailininkas Dong Qichang. Iš tikrųjų imperatoriškų rūmų globojamos „Tapybos 
akademijos“ aplinkoje tuo metu klesti eklektiškumas, prieš kurį sukyla ne tik Xu Wei, tačiau 
ir įvairiuose provincijos kultūros centruose kūrę intelektualų tradiciją tęsiantys spontaniškos 
tapybos šalininkai. 

Talentingiausiu šios opozicijos lyderiu, sukilusiu prieš akademinėje dailėje įsivyraujantį 
eklektiškumą ir senų dailės formų kanonizavimą, yra Xu Wei, daugybės spontaniškų vaizduo- 
jamosios dailės kūrinių autorius. Jis demonstratyviai atsiriboja nuo akademinės dailės, kurios 
šalininkai tikrą meistriškumą suveda į pedantišką apibrėžtų taisyklių laikymąsi. Tokios taisyklės 
taikomos vaizduojant visus peizažo, žanrinės ar gėlių ir paukščių tapybos motyvus, apibrė- 
žiant konkretų paros laiką, oro sąlygas, apšvietimą ir pan. Xu Wei atvirai šaiposi iš daugybėje 
to meto tapybos vadovėlių pateikiamų detalių aprašymų, kaip taisyklingai vaizduoti kalnus, 
upes, miškus, medžius, paukščius, įvairiausius augalus. Jam tai pasityčiojimas iš spontaniškų 
menininko kūrybinės dvasios polėkių. 

Vienas ryškiausių Xu Wei kūrybos bruožų, greta maištingo nonkonformizmo, yra glaudus 
kaligrafijos, tapybos ir poezijos susipynimas. Ekscentriškos pulsuojančios galingu energetiniu 
užtaisu kaligrafijos organiškai koegzistuoja su tapyba ir poezija. Šis aistringo įkvėpimo genamas 


457 


Antanas Andrijauskas. VAIZDUOTES ERDVES: TRADICINE KINY ESTETIKA IR MENAS 


m D 

ie A@ 

A 22 Ek 1 

y : D 

%- V ay 
2 


NER 


bad 


/ {~ 
PAS ta 


Xu Wei. Bambukas. XVI a. Tušas, popierius 


poetiškumas akivaizdžiai regimas jo tapiniuose, kurių motyvas - gėlių ir paukščių traktavimas, 
išryškinantis emocinį santykį su tapomu objektu. Šias savybes regime ir dailininko savitai perin- 
terpretuojamuose peizažo ir žanrinės tapybos junginiuose, pavyzdžiui, paveiksle „Wang Xizhi. 
Gaudantis Zasj" Jis kuria laisvai, nepaisydamas tuomet vyravusių akademinių žanro kanonų, 
kuria skirtingo formato intymumu dvelkiančius kamerinius darbus. Šios savybės skirtingai 
skleidžiasi impulsyvia tapymo maniera nutapytame paveiksle „Vynuogės“, kuris žavi simetriška 
kompozicija ir efektingu neužpildytos erdvės panaudojimu ir visiškai kitokio stiliaus „Žuvyse“, 
kuriame vyrauja minkštos spontaniškų potėpių liejamos tušo dėmių formos. 

Vienas mylimiausių Xu Wei tapybos motyvų yra paukščiai trapiuose žydinčios slyvos 
lanksčiose ekspresyvių formų šio medžio šakose. Kūriniuose, be meistriškai nutapytų bambu- 
kų, aptiksime daugybę besiskleidžiančių pavasario gaivumą primenančių gėlių motyvų. Savo 
rafinuotą meistriškumą Xu Wei sąmoningai maskuoja pabrėžtinu išoriniu „nemokšiškumu“. Tai 
didus ekspresyvios įvairiais pavidalais besiskleidžiančios linijos ir atvirų erdvių emocinės galios 
išnaudojimo meistras. Gaivališkų kūrinių stilius yra neįprastai ekspresyvus, netgi eskiziškas, iš- 
siskiriantis demonstratyviu atsainumu, neretai savo nei3baigtumu demonstratyviai šokiruojantis 
suvokėją. Čia į muzikalių harmoningų linijų pasaulį netikėtai įsiveržia ekspresyvios laužytos, pa- 
brėžtinai grubios netašytos faktūros, atsiranda prisodrinto tušu paliekami riebių linijų ir išplautų 
dėmių pėdsakai, piešinys neįprastai pinasi su spontaniškos, ekspresyvios kaligrafijos elementais. 

Tačiau išorinis Xu Wei tapymo manieros eskiziškumas, neišbaigtumas, grubumas, prėsku- 
mas tikrovėje yra labai apgaulingas, kadangi po demonstruojamo menamo „nemokšiškumo“ 
skraiste, greta skleidžiasi didaus meistro nepriekaištingo stiliaus, linijos subalansuotos kompozi- 
cijos jausmo kupini spontaniški potėpiai, išsiskiriantys ekspresyvia energija ir charakteringomis 
subtiliai suaustomis hieroglifų struktūromis. Kaligrafija čia tampa neatsiejama meninių vaiz- 
dinių sistemos ir kompozicinio mąstymo dalimi. Tiesą sakant, kaligrafiškumas, kaip jokio kito 
iki jo dailininko kūryboje persmelkia jo spontaniškos kaligrafijos maniera atliekamus kūrinius. 

Xu Wei pamėgta bambuko žanro tapyba yra glaudžiai suaugusi su ekspresyvia energetika 
pulsuojančiomis kaligrafijos meninės išraiškos priemonėmis. Pavyzdžiui, paveikslas „Bam- 
bukas“, kuriame vaizdinių kalba susipina su hieroglifų struktūrų sklaidos erdvėje principais. 
Nemažiau charakteringas tik jau kitokio pobūdžio kaligrafijos ir tapybos suartėjimas regimas 
paveiksle „Grojimas liutnia po pušimi“. Xu Wei potėpis atrodo grubus, lūžinėjantis, o kartu ir 
spontaniškas ir laisvas; gaivališkame kūrybinės dvasios polėkyje teptuko paliekami pėdsakai 
išsiskiria energetiniu užtaisu ir linijinio piešinio sodrumu. Jis sugeba efektingai išnaudoti di- 
džiulių neužpildytų erdvių emocinio poveikio suvokėjui galią. Šioje srityje Xu Wei, greta Ma 
Lin ir Ma Yuan, galima priskirti prie didžiausių spontaniškos kinų tapybos meistrų, tik Xu Wei 
paveiksluose jaučiamas stipresnis energijos ir kaligrafizmo poveikis. 

Jo pabrėžtinai ekscentriškas ir eskiziškas kūrybos stilius turėjo didžiulį poveikį daugeliui 
vėlesnių kartų dailininkų, iš kurių pirmiausia reikia išskirti du kinų dailės korifėjus Zhu Da, 
aštuonis ekscentriškus iš Jangdžou ir Qi Baishi, kuris prisipažįsta, kad norėtų gyventi prieš 300 
metų, kad galėtų nors ruošti dažus ir popierių šiam didžiam dailininkui. Xu Wei kūrybą taip 
pat dievino jautrus ir į meditaciją, atsiribojimą nuo išorinio pasaulio linkęs, gyvenęs mažoje 
ežero salelėje ir pasišventęs kūrybai poetas Yuan Hongdao (1568-1610), kuris kaip brangenybę 
saugojo Xu Wei eilių rinkinį. 


Dong Qichang atsisukimas į tradiciją 


Tarp šios epochos individualistų Ming dinastijos valdymo saulėlydyje originalumu išsiskiria 
dviejų „atsisukimo į praeitį“ ir tautinės kaligrafijos ir tapybos tradicijas siekusių atgaivinti 
ideologų kūryba. Tai - pirmiausia išsilavinęs, aukšto rango valdininkas, eruditas, didis senie- 
nų mėgėjas, čan estetikos šalininkas, rafinuotas kaligrafas, akademinės pakraipos tapytojas, 
vaizduojamosios dailės teoretikas Dong Qichang (1555-1636), kuris inspiruoja įtakingą se- 
novės knygų ir kaligrafijos kūrinių kopijavimo sąjūdį ir antrasis jo artimas bičiulis - Zheng Fu 
(1622-1693), su kurio vardu siejamas jau mandžūrų Qing dinastijos valdymo metu išsiskleidęs 
sąjūdis, žinomas Hanxue vardu. Jo esmė - susidomėjimas kinų kaligrafijos ištakomis Han 
epochos frotaZuose. Zheng Fu, nerdamas į kinų kaligrafijos istorijos studijas, ypatingą dėmesį 
skiria ankstyvuose bronzos dirbiniuose ir akmeninėse stelose sukurtų kaligrafinių užrašų tyri- 
néjimams. Iš čia plaukia rafinuotoms ir harmoningoms Tang kaligrafijoms svetimas grubesnis ir 
žemiškesnis (lyginant su Dong Qichang) kaligrafijos kūrinių stilius, kuriam būdingas skirtingų 
storių ir dydžių linijų derinimas. Originaliose akmeninių stelų užrašus primenančiose Zheng 
Fu kompozicijose sumaniai išnaudojamos neužpildyto ploto meninės išraiškos galimybės. 
Tačiau iš šių dviejų menininkų ir teoretikų neabejotinai svarbesnis savo kaligrafo, tapytojo 
talento galia, estetinėmis idėjomis ir poveikiu vėlesnės estetinės minties raidai yra Dong Qichang, 
kuris tampa įtakingiausia Akademijos ir imperatorių rūmų aplinkos dailės gyvenimo figūra. 
Dong Gichang gimė nekilmingo išsilavinusio provincijos mokytojo šeimoje. Nuo vaikystės 
išsiskiria unikaliais gabumais, sulaukęs 12 metų išlaiko valstybės tarnybos kandidato egzaminą ir 
gauna vietą provincijos mokykloje, sulaukęs 17-05 išlaiko valstybinį egzaminą ir dirba privačiu 
mokytoju. 1589 m. pakviečiamas į imperatoriaus rūmus, kur užima įvairius postus, po metų tampa 
Akademijos nariu ir imperatoriaus vaikų mokytoju, rašo įvairius estetinius traktatus. 1604 m. prieš 

jį sukilus maištaujantiems Akademijos auklėtiniams Dong Qichang atsistatydina ir pasitraukia iš 
rūmų aplinkos. Tačiau 1622 m. jo buvusiam mokiniui tapus imperatoriumi Tianqi (1620-1627), 
jis vėl, tik jau gaubiamas garsaus kaligrafo, tapytojo ir meno teoretiko šlovės, grįžta į rūmų aplinką. 

Nepaisant imperatorių rūmų aplinkoje įprastos duoklės konfucinės estetikos principams, 
Dong Gichang iš esmės yra čan estetikos šalininkas. Jaunystėje jis daug dėmesio skiria čan ka- 
nono dalies „Deimantinės sūtros“ studijoms. Iš čia plaukia įsitikinimas, kad tapyba pasitarnauja 
žmonėms ne tik teigdama vidinį pasitenkinimą, tačiau ir dvasinę būties suvokimo pilnatvę. 
Kita vertus, jis, kaip ir Mi Fu, Zhao Mengfu, yra paveiktas mistinio įsitikinimo, kad kiekvieno 
dailininko gyvenime ir kūryboje skleidžiasi jam dvasiškai artimo anksčiau gyvenusio menininko 
dvasia. Dong Gichang estetikoje susipina konfucinės, daoistinés ir čan teorijos principai. Savo 
estetines pažiūras dailininkas išdėsto įvairiuose traktatuose, iš kurių svarbiausi „Tapybos prasmė“, 
„Apžvelgiant tapybą“ ir „Svarbiausi tapybos momentai“. Juose siekdamas apmąstyti tautinės 
tapybos istoriją, svarbiausius jos laimėjimus ir perspektyviausias tolesnės raidos kryptis Dong 
Qichang detaliai gvildena pagrindinius ankstesnių periodų siužetus, motyvus, charakteringiau- 
sius iškiliausių meistrų stiliaus bruožus. Jis savitai aiškina kinų kaligrafijos ir tapybos istoriją, 
išryškindamas pagrindinius skiriamuosius konkrečių epochų vaizduojamosios dailės bruožus. 
Iš čia plaukia jo teiginys: „Jin meistrai pabrėžia grakštumą, Tang - techniką, o Song - reikšmę“. 

Kita vertus, Dong Qichang - pirmasis kinų estetinės minties istorijoje, remdamasis ne tiek 
geografiniu, o greičiau pagal skirtingus dvasinius ir tipologinius meninius stilistinius požymius 
išskiria dvi pagrindines šiaurės ir piety tapybos kryptis, apibūdina jų dailininkus. Ir galiausiai, 
nors savo traktatuose aukština pietų tradicijos dailininkams būdingą spontaniškumą ir kviečia 
sekti jos skelbiamais meninės kūrybos principais, tačiau paties dailininko kūryboje minėtos 
tradicijos kūrybinių principų plėtojimas įgauna konservatyvų ortodoksinį pavidalą, svetimą 
didiesiems praeities šios tradicijos meistrams. Iš tikrųjų kinų estetikos tradicijoje Dong Gichang 
reiškiasi kaip tradicionalizmo ideologas, praeityje regintis tikrąsias autentiškos kūrybos ištakas. 
Vadinasi, visų perspektyviausių kaligrafijos ir tapybos tendencijų, stilių, manierų ištakas užuo- 
mazgų pavidalu galima aptikti didžiųjų praeities meistrų kūriniuose, kuriuos būtina įdėmiai 
studijuoti ir kopijuoti, siekiant tikro meistriškumo. 

Dong Gichang pabrėžia genetinį kaligrafijos ir tapybos sąryšingumą. „Kaligrafijos meistras 
turi būti tapybos meistru, o tapybos meistras - kaligrafijos meistru.“ (Dong Qichang, 1965, 
p. 105). Tačiau kartu ir aiškinasi šių meno rūšių specifinius bruožus. „Hieroglifai gali atsirasti 
patys savaime, paveikslai gi negali būti sukurti be pasirengimo. Tačiau ir hieroglifams reika- 
lingas pasirengimas, ir tik vėliau jie atsiranda, tapybai taip pat būtinas pasirengimas, tačiau 
ir pasirengimas už tapybos ribų“ (Dong Qichang, 1965, p. 105). Čia kalbama apie sudėtingų 
kompozicijos principų ir daugybės kitų svarbių dailininkui principų įvaldymą. Jo estetikos 
šerdį sudaro savito kaligrafijos stiliaus kūrimo teorija, kurioje jis siekia suderinti paskirus 
akademikų, intelektualų ir individualistų estetines nuostatas. 

Anot Dong Qichang, kiekviena epocha išsiskiria savita stilistinių bruožų visuma, todėl joks ka- 
ligrafas negali adekvačiai pamėgdžioti praeities stilių, jo nepakeitęs. Iš čia plaukia išskirtinė istorinio 
„atitikimo“ ir „pakeitimo“ idėjų svarba. Atitikimas čia siejamas su staigiu sąmonės nuskaidrėjimu 
(nušvitimu), o paskui neišvengiamai seka konkrečių istorinių aplinkybių nulemtas „pakeitimas“. 
Šios Dong Qichang estetinės idėjos ir kūryba turi didžiulį poveikį konfucinés pakraipos vėlesnių 
kartų kinų ir japonų intelektualams. 

pimo kupino sudvasinto meno aukštinimas. 
Dong Qichang ilgainiui tampa impera- 
toriškos akademijos nariu, įtakingu impera- 
torių rūmų aplinkos tapybos ir kaligrafijos 
ekspertu, kuris remdamasis konfucinės 
estetikos principais atkakliai skelbia, kad 
tapyboje svarbiausi yra amžiais susiklostę 
ir laiko išbandyti dėsniai, kuriuos būtina 
pažinti ir taikyti savo kūriniuose, o ne keisti. 
Vadovaudamasis šiais estetiniais principais 
jis kaip ir dauguma akademinės pakraipos 
imperatorių rūmų aplinkoje kūrusių daili- 
ninkų pagrindinį dėmesį sutelkia į įvairių 
tradicinių imperatorių giminės nuopelnus 
vaizduojančių istorinių siužetų plėtojimą. Jo 
kūriniams būdingas ekspresyvumas, jautrus 
piešinio grafiškumas, tačiau kartu jis kuria 
ir imperatorių rūmų aplinkoje populiarius, 
Ming epochai būdingus dekoratyvius peiza- 
žus, pavyzdžiui, „Keleiviai kalnuose“ (1600), 
kuriame vyrauja Fan Kuan stiliumi sukurtas 
milžinišką kalną vaizduojantis peizažas, sle- 
giantis dėl erdvės stygiaus. Jis taip pat sukuria 
daug žaismingų dekoratyvaus stiliaus albumų © . | = 
lapų, kuriuose, pavyzdžiui, cikle „Aštuoni ru- Dong Qichang. Atsiskyrėlio buveinė aukštai kalnuose, 
dens vaizdai“, regimos laisvos improvizacijos 1617 m. Tušas, popierius 
didžiųjų praeities peizažo tapybos meistrų 
(Mi Fu, Dong Yuan, Huang Gongvang ir kt.) motyvais. Panašūs yra paveikslai „Peizažas senų meis- 
trų (Wang Wėi) stiliuje“ (1621-24), „Peizažas Wang Mengo stiliuje“ (1621-24), kuriuose neretai 
akivaizdus perkrovimas nereikalingomis detalėmis ir pretenzinga manjeristinė tapymo maniera. 
Nors Dong Gichang tapyba ganėtinai akademiška, tačiau kaligrafija išskiria laisvu lenktų spon- 
taniškų į neišbaigtumą linkstančiu poetišku stiliumi. Jis nuo jaunystės kopijuoja didžiųjų praeities 
kaligrafų kūrinius, klasifikuoja juos pagal stilius, sudarinėja praeities kaligrafijos meistrų katalogus, 
rašo teorinius traktatus, kuriuose siekia išryškinti skirtingų epochų meno savitumą. Jo įsitikinimu, 

norint pasiekti tikram meistrui būdingo stiliaus laisvumo ir išraiškingumo, būtina gerai įsisavinti 
ankstesnių amžių dailės tradicijas, perprasti kaligrafijos, tapybos ir poezijos vieningumo principus. 
Tik geras Jin epochos dailės ir Tang epochoje kūrusio Wang Wéi kūrybos principų įsisavinimas, jo 
įsitikinimu, padeda pasiekti kaligrafijos ir tapybos meistrui būdingą meninio stiliaus rafinuotumą. 

Dong Gichang labiau vertina intelektualų nei akademijos narių estetines teorijas ir kūrybą. 
Jo idealas yra Mi Eu, kurio kūrinius įdėmiai studijuoja. Iš tikrųjų jo kaligrafijos stiliaus tapsmui di- 
džiausią poveikį turi Mi Fu kaligrafijų stilius. Tačiau vengdamas tiesmukai imituoti savo dievaičio 
stilių jis jį eklektiškai apjungia su Tang ir Song dinastijų valdymo laikais viešpatavusiais kaligrafijos 
stiliais. Kaligrafijoje Dong Qichang tęsia Mi Fu, Zhao Mengfu ir Wen Zheming nubrėžtą liniją. 
Daug ir atkakliai tobulindamasis kaligrafijos srityje ilgainiui jis iskyla kaip spontanisko kaligrafijos 
stiliaus meistras, kurio kūriniuose regimas ypatingas lengvumas ir Zaismingumas. 

Paskutiniaisiais gyvenimo metais jis sukuria įspūdingą horizontalų peizažo ritinėlį „Kalnai 
po iškritusio sniego“ (1635), kuriame vyrauja per visą paveikslo plotą nusidriekusios jautriu 
grafiniu stiliumi nutapytos didingų kalnų grandinės su retais gležnų medelių intarpais, o kai- 
rėje ritinėlio pusėje visą jo aukštį užima kaligrafinis užtaisas. Jo vėlyvuosiuose kūriniuose vis 
akivaizdžiau, greta asketiško grafizmo ir dekoratyvių jo tapybos apraiškų, regimos ir vėlesnei 
dailei būdingas eklektiškumas, manierizmas, netgi jausmingo sentimentalizmo elementai, kurie 
liudija apie kūrybinio nuosmukio tendencijų stiprėjimą. Tačiau nepaisant konservatyvumo, 
Dong Gichang idėjos ir kaligrafijos bei tapybos kūriniai turi didžiulį pasisekimą Kinijoje ir kiek 
vėliau Japonijoje. Tai paskutinė reikšminga Ming dinastijos valdymo laikų estetikos ir dailės 
asmenybė, kuriai pasitraukus ryškėja laikinas nuosmukis. 

Nauji kinų imperijos sukrėtimai išryškėja XVII a. trečiajame ir ketvirtajame dešimtme- 
čiuose, kai Ming imperijos valstybės valdymo trūkumai sukelia negatyvius padarinius estetinės 
ir meninės kultūros raidai, kai sustiprėja stagnacijos ir manierizmo apraiškos. Siekdami apriboti 
neretai opozicijoje esančių konfucianistų knygininkų ir intelektualų įtaką, paskutinieji Ming 
dinastijos imperatoriai remia jų rūmams artimų ir lojalių eunuchų instituciją. Jie vis dažniau 
atsakingoms valstybės valdymo pareigoms pasitelkia ne nenuolankius aristokratus ar inte- 
lektualus, o lojalius eunuchus. Neigiamas jų poveikis imperijos gyvenimui, kultūros ir meno 
raidai auga proporcingai jų skaičiaus didėjimui, kadangi eunuchai tradiciškai buvo labiausiai 
korupcijoje paskendusi ir intrigas rezganti kinų visuomenės dalis. Jų skaičius sparčiai auga; 
dinastijos valdymo pradžioje jų buvo apie 10 000, o antrojoje XVI a. pusėje - per 100 000. 

Gilėjanti socialinė ir ekonominė Ming imperijos krizė nutraukia nuoseklią kultūros ir 
meno raidą, skatina galingus liaudies sukilimus 1628-1644 m., kurie po ilgų chaoso ir suirutės 
metų suZlugdo dinastiją, o kultūra ir menas įžengia į naują krizės tarpsnį. Po valstiečių sukilimų 
ir penkiolikos nederlingų metų sukilėliai užima imperijos sostinę Pekiną. Savižudybę užbaigus 
savo gyvenimo kelią paskutiniam Ming dinastijos imperatoriui, vienas šiaurinę imperijos sieną 
gynęs karo vadų pasikviečia į pagalbą ir pasiūlo praleisti pro kinų sieną šiaurės Kinijos pasienyje 
įsteigusius savo galingą sukarintą valstybę tolimus džurdžėnų palikuonis - mandžūrų raitelius, 
tikėdamasis su jų pagalba numalšinti sukilėlius. Pastarieji šia galimybe pasinaudoja, ir, reguliarios 
kinų kariuomenės remiami, po įnirtingų mūšių užgrobia Pekiną. Pasiskelbę džurdžėnų teisių į 
Kinijos sostą paveldėtojais jie pasinaudoja po valstiečių sukilimų nualintoje šalyje susidariusia 
suirute ir užgrobę valdžią Kinijos imperatoriumi paskelbia mandžūrų valdovo sūnų Abahajų. 

Estetinių idealų kaitos priežastys 


Naujos mandžūrų dinastijos įsivyravimas Kinijoje nebuvo lydimas tokių destruktyvių esminių 
socialinio ir kultūrinio gyvenimo pokyčių kaip mongolų, kurie radikaliai laužė įsigalėjusias 
gyvenimo normas. Po šio antplūdžio šalyje prasideda naujos svetimšalių mandžūrų Ging 
dinastijos valdymo (1644-1911) epocha, kurioje užkariautojai yra priversti po karų ir valstie- 
čių sukilimų nuniokotoje šalyje gilios krizės būsenoje imtis tobulinti esančias šalies valdymo 
struktūras. Suvokdami realią liaudies sukilimų grėsmę nauji valdovai įveda liberalesnes mo- 
kesčių sistemas, skatina gyventojus dirbti suiručių metais apleistas ir naujas žemes. Pradžioje 
nauji imperijos valdovai, siekdami primesti valstybės valdymo ir socialinio gyvenimo srityse 
savas tradicijas, visokeriopai remia užkariautojų etnoso ir kitų jų sąjungininkų nomadų tautų 
privilegijas. Etninių kinų tolerancijos ir paklusnumo mandžūrų valdžiai ženklu tampa kinų 
perimta užkariautojų apranga ir pagal jų papročius skustas galvos priekis, o iš likusių plaukų 
mandžūrams įprastos supintos kasos nešiojimas. 

Tačiau mandžūrų įvestos represinės priemonės, noras kontroliuoti užkariautos tautos kul- 
tūrinį ir meninį gyvenimą ne visuomet duoda norimus rezultatus. Ilgainiui supratę regresyvios 
prievartos kultūrinės politikos neefektyvumą, naujos mandžūrų dinastijos valdovai skatina grjZ- 
imą prie klasikiniam konfucianizmui būdingos aiškinamosios veiklos. Šalį valdantis mandžūrų 
elitas greitai įsisavina kinų kultūros tradicijas ir aktyviai remia konfucianizmo ideologiją, kadangi 
jos idealai atrodė tinkami pašlijusiam valstybės stabilumui įtvirtinti. Tokiu būdu valdantis elitas 
sparčiai asimiliuojasi, perima konfucianizmo ideologiją ir tradicinius amžiais nusistojusius 
imperijos valdymo, valstybinių institucijų funkcionavimo ir visuomeninio gyvenimo principus. 

Ryškesnis imperijos kultūrinio pakilimo tarpsnis pastebimas, kai imperatoriumi tampa 
antrasis įžvalgumu ir strateginiu mąstymu išsiskiriantis mandžūrų dinastijos valdovas Kan- 
gxi (1654-1722). Tai - retos humanitarinės kultūros asmenybė, siekianti praktiškai įtvirtinti 
konfucianizmo skelbiamus „išmintingo valdovo“ ir „teisingo valstybės valdymo“ principus. Jis 
beveik be pokyčių perima Ming dinastijos valstybės administracinio valdymo sistemą, atkuria 
mongolų dinastijos panaikintą valstybinių egzaminų sistemą, konfucinių mokyklų tinklą, 
kuria naujus mokslo centrus ir paskelbia įsaką, amžiams draudžiantį didinti mokesčius. Jo 
įvestos reformos ir žemės mokesčių apribojimai palengvina valstiečių padėtį, skatina gamybą, 
įvairių technologijų, kultūros ir meno plėtotę. Sėkminga reformų eiga ir naujų žemės ūkio 
kultūrų kultivavimas turi ženklų poveikį imperijos demografiniams procesams. Gyventojų 
skaičius šalyje sparčiai auga nuo mažiau nei 100 milijonų XVII a. pabaigoje iki 300 milijonų 
XVIII a. pabaigoje. Kangxi skatina ne tik ekonomikos, bet ir daug dėmesio skiria kultūros, 
meno mecenavimui; jo valdymo metu ženkliai plečiasi rūmų meno kolekcijos, išplinta knygų 
leidyba, perleidžiama daugybė vertingų klasikinių tekstų, antologijų, kinų kalba skelbiami 
Vakarų misionierių ir mokslininkų darbai. Jo valdymo metu auga susidomėjimas Vakarų 
kultūra, mokslu, menu, aliejinės tapybos tradicijomis, Vakarų dailės kompozicijos principais, 
sudarinėjami įvairių mokslo sričių, estetikos, meno teorijos sąvadai, domimasi indų ir Vakarų 
mokslo, meno laimėjimais. Nuo 1684 m. Ging imperijos pirkliai sistemingai už auksą ir sidabrą 
eksportuoja į Vakarų šalis savo pagrindines eksporto prekes šilką, arbatą, porcelianą. 1689 m. 
kinų imperijos įgalioti pasiuntiniai pasirašo Nerečinsko sutartį, pagal kurią nubrėžia šiaurines 
sienas su plečiančia savo karinę ekspansiją į Rytus Rusija. 

Plėtojant Kangxi reformas, jo pasekėjas įkuria tiesiogiai imperatoriui pavaldžią Imperijos 
ūkio valdybą, kuri daug nuveikia atkurdama ekonominį šalies gyvenimą ir plėtojant tarptauti- 
nę prekybą. Nemažiau reikšmingą poveikį imperijos valdymui turi ir 1729 m. įkurta Didžioji 
Taryba, kuri kontroliuoja milžiniško imperijos biurokratinio aparato veiklą ir derina santykių 
su užsienio šalimis bei prekybos klausimus. Pradžioje pirmieji išsilaipinę Kinijoje portugalai 
naudojasi tokiomis pat teisėmis kaip arabų ir malajiečių pirkliai. Tačiau vėliau jų fanatiškumas, 
nepakantumas kitų religijų atstovams, žiaurumas ir nuolatinis plėšikavimas šokiruoja kinus. Ša- 
lies valdovai, perpratę grobikiškas portugalų užmačias, siekdami pažaboti piratavimą, apriboja 
jų prekybinės veiklos zoną Makao apylinkėmis. Tvarkingesniems olandams sunkiai sekasi taisyti 
pašlijusią europiečių reputaciją kinų akyse. Tačiau besitęsiantys nuolatiniai teisiniai konfliktai 
dėl prekybos nuostatų ir įstatymų pažeidimų su portugalų ir anglų prekybos bendrovėmis, 
apriboja jų stiprėjančią įtaką. Kiek palankesni valdovai yra olandams, besąlygiškai pripažinu- 
siems tradicinio kinų diplomatinio etiketo su užsieniečiais taisykles. Tačiau olandai nepajėgia 
tuo pasinaudoti, kadangi prekybą tuomet jau riboja auganti Anglijos karinė galia, kuri vis 
stipriau jaučiama ir Rytų Azijoje. 1757 m. Kinijos imperatorius, regėdamas agresyvias Anglijos 
valdovų užmačias, uždraudžia prekybinius sandorius su Vakarų valstybėmis ir užsklendžia 
vakariečiams savo šalies vidaus rinką, išskyrus nedidelį pakrantės ruožą. Prekybai su Rusijos 
imperija taip pat paliekamas tik vienas Buriatijos teritorijos pietuose išsidėstęs prekybininkų 
miestas Kiachta. Vakarų pirkliai, stropiai prižiūrimi kinų valdininkų, įgauna teisę išsilaipinti 
vos keliems pavasario bei vasaros mėnesiams ir sudaryti prekybos sutartis. 

Tačiau ir šiomis sudėtingėjimo tarptautinių santykių su Vakarais aplinkybėmis Kangxi 
kultūros ir meno gausaus mecenavimo tradicijas tęsia įvairiais meniniais talentais apdovanotas 

vaikaitis imperatorius Yongzheng. Atgimus 
imperatoriškai Hanlin akademijai pamažu 
atgimsta ir anksčiau gyvavusios dailės 
tradicijos, akademijoje iškyla šešios ryš- 
kiausios kaligrafijos ir tapybos figūros Jin 
Kun, Sun Hu, Lu Zhan, Wu Yu, Zhang Gi 
ir Cheng Liang, tapyboje aktyviai reiškiasi 
Wang Shimin suformuota įtakinga vadina- 
mų „keturių Wangų (Wang Shimin, Wang 
Jian, Wang Hui, Wang Yuangi ir prie jų 
prisišliejusių dviejų kitų dailininkų Wu Li ir 
Yun Shouping kryptis, kuriai oponuoja du 
akademinės dailės opozicijoje esantys šios 
epochos genijai Schitao ir Zhu Da. 
Kultūros ir meno mecenavimo tradi- 
ciją XVIII a. tęsia ir kiti Kangxi palikuonys, 
Aisin-Gioro. Xuan Yi. Imperatoriaus Kangxi portretas. ypač imperatorius Chienlung (1736-1796), 
XVIII a. pr. Tušas, popierius kuris savo gyvenimu ir veikla siekia įkūnyti 
„išmintingo valdovo“ idealą. Remdamasis 
konfucianistų skelbiamais autentiškos asmenybės ir tikro gyvenimo idealais po šešiasdešim- 
ties valdymo metų, jis, tarsi atiduodamas duoklę savo 60 metų viešpatavusiam dėdei, atsisako 
imperatoriaus titulo ir pasišventęs darbuojasi su klasikiniais tekstais. Savo valdymo metu jis 
reikalauja saugoti praeities kultūros palikimą, kaupia biblioteką, kaligrafijos ir dailės kūrinių 
kolekcijas. Imperatoriaus knygų saugykloje triūsia tūkstančiai mokslininkų intelektualų, kurie 
tvarko, redaguoja senovės tekstus, sudarinėja praeities įvairių mokslo sričių, literatūros ir dailės 
sąvadus. Chienlung remia milžiniško pilno klasikinės literatūros sąvado „Keturios literatūros 
paminklų sritys“ leidimą, kuris užtruko dvylika metų ir priartino amžininkams milžinišką kinų 
rašytinės literatūros tradiciją. Protingas kinų imperijos valdymas, valdovų rūpinimasis pavaldi- 
niais, kultūros ir meno tradicijų išsaugojimu išaukštinta Kinijoje gyvenusių misionierių švietimo 
amžiuje tapo savotišku idealu ir pavyzdžiu daugeliui Vakarų Europos šalyse vykdomų reformų. 


Ryšių su Vakarais sklaida 


Kita vertus, XVII a. pabaigoje ir XVIII a. pradžioje aktyvėja ir kinų intelektualų bei menininkų 
ryšiai su Vakarų kultūros ir meno tradicijomis, kas taip pat tampa svarbiu estetinės ir meninės 
kultūros raidos procesą sąlygojančiu veiksniu. Šioje srityje iš Vakarų pusės, įtvirtinant stabilius 
kultūrinius kontaktus ir įveikiant įvarius rasinius prietarus, daug nuveikia jėzuitų misionieriai. 
Jie supažindina kinus su Vakarų civilizacijos laimėjimais ir kartu teikia įvairiapuses žinias 
apie kinų civilizaciją. Priminsime, kad dar Kangzi valdymo laikais rūmų aplinkoje auga susi- 
domėjimas Vakarų meno tradicijomis, aliejinius tapybos kūrinius tapo jėzuitų misionieriai, 
kurie supažindina kinų dailininkus su Vakarų aliejinės tapybos technika ir graviūrų (ofortų) 
kūrimo, vakarietiškos linijinės perspektyvos, šviesotamsos, erdvės iliuzijos perteikimo princi- 

Francois Boucher. Kinų šokis. 1742 m. Aliejus, drobė 


pais, pagrindiniais tapybos siužetais ir žanrais. Tačiau ši pažintis tuomet dar neturi ženklaus 
poveikio kinų dailės raidai, kadangi tradicijos poveikis ir šimtmečiais puoselėtų dailės formų 
autoritetas atrodo nepajudinamu. 

Skleidžiantis Apšvietos ideologijai pagrindiniame tuometinės Vakarų kultūros centre Pran- 
cūzijoje įsteigus didžiulius finansinius ir intelektualinius resursus turinčią Missions Etrangeres 
de Paris („Paryžiaus užsienio misiją“), į Kiniją plūsteli prancūzų misionierių srautas (Noel, 
J. В. B. D'Anville, A. Gaubil, J. В. Du Halde, J. А. M. de Mailla ir kiti), kuriems ir priklauso 
svarbiausias europiečių supažindinimo su Kinijos kultūra nuopelnas. Prancūzija tuomet jau 
buvo pagrindinis Vakarų civilizacijos centras, šalis kurioje ryškėjo vidinis poreikis Rytų tautų 
kultūros laimėjimų pažinimui. Prancūzų misionieriai pradėjo sistemingą įvairių kinų kultūros 
aspektų tyrinėjimą; rašė ne tik apie šios šalies istoriją, geografiją, papročius, įvairius kultūros 
aspektus, tačiau ir vertė kinų knygas, jų fragmentus. 1687 m. Paryžiuje lotynų kalba buvo 
paskelbta knyga Confucius Sinarum Philosophus, kuri supažindino europiečius su konfucia- 
nizmo filosofija, Misionieriaus Noelio vertimais 1714 m. europiečiai susipažino su pirmuoju 
pilnu klasikinių kinų tekstų vertimų leidiniu, į kurį įėjo „Permainų knygos“, „Dainų knygos“, 
konfucianizmo filosofijos tekstai. 

Įvairiapusiškai išsilavinę prancūzų jėzuitai parašo kinų kalbai, gramatikai, geografijai, 
istorijai, socialinei visuomenės sandarai, kultūros istorijai skirtus veikalus. Josephas de Pre- 
maras (1666-1736), 1699 m. pradėjęs misionieriaus veiklą Kinijoje, paskelbia pirmą išsamią 

Arbatos gėrimas arba kinų poilsis. Aubussono kilimų faktūra. 1665 m. 


kinų kalbos gramatiką. 1702-1716 m. Paryžiuje prancūzų kalba išeina 34 tomai Lettres čcrites 
des Missions Étrangéres („Užsienio atstovybių darbuotojų laiškai ir ataskaitos“), kuriose daug 
medžiagos pateikiama iš M. Ricci veikalo Opere Storiche. Šie įvairias kinų kultūros ir dvasinio 
gyvenimo sritis aprėpiantys veikalai susilaukia plataus atgarsio Europoje. 

Nuo 1711 iki 1742 m. jėzuitų ordino prancūziškose provincijose sekretorius misionierius 
J. B. Du Halde sistemingai leido tomus, skirtus įvairiems kinų kultūros aspektams, o 1736 m. 
išspausdino savo fundamentalų tuometinėje sinologijoje veikalą Description gėographigue, 
historique, chronologique, politique et physique de lempire de la Chine et de la Tartarie chinoise 
(„Geografinių, istorinių, chronologinių, politinių ir fizinių Kinijos imperijos ir kiniškos Totorijos 
aspektų aprašymas“). Ši knyga turi didžiulį poveikį švietėjams, kadangi joje buvo iškeltas Kini- 
joje viešpataujantis išmintingo valdymo idealas. Knygos autorius aukština kinų imperatoriaus 
Kanshi išmintingo valdymo stilių, jungiantį visus tuos bruožus, kurie formuoja honnete home 
ir tikrą valdovą. Jo išorė, povyza, supanti aplinka, didingumo aura, elgesio minkštumas, geru- 
mas gimdo meilę bei pagarbą jo asmenybei ir liudija, kad tai yra vienos didingiausių imperijų 
valdovas. Į J. B. Du Haldes knygą buvo įjungtas kinų literatūros šedevro tragedijos „Našlaitis 
i$ Zhao namų“ vertimas, kuris nepaprastai sužavėjo Voltaire’a, J. Goethe, Ch. M. Wielandą ir 
kitus švietėjus. 

J. B. B. DAnville 1737 m. paskelbia Nouvel atlas de la Chine, de la Tartarie Chinoise et du 
Thibet („Naujas Kinijos, kiniškos Totorijos ir Tibeto atlasas“). A.Gaubil dar po dviejų metų išlei- 
džia Histoire de Gentchiscan et de toute la dinastie des mongous, ses successeurs, conquérans de la 
Chine („Visos mandžūrų genties ir dinastijos, jų pasekėjų ir Kinijos užkariavimų istorija“). 1774 
ir 1798 metais pasirodo du išsamūs enciklopediniai iš daugybės Kinijoje gyvenusių misionierių 
ir diplomatų aprašymų sudaryti tekstai Mėmoires concernant les Chinois par les missionaires 
de Pekin („Pekino misionierių pranešimai apie Kiniją“) ir Lettres édifiantes et curieuses écrites 
par Missions Étrangéres („Užsienio atstovybių pamokomi ir keliantys susidomėjimą laiškai“), 
kuriose skaitytojai suranda daug duomenų apie įvairias kinų kultūros sritis. 

1777-1785 m. J. A. M. de Mailla išleidžia 16 tomų beletrizuotą kinų istorinių kronikų per- 
pasakojimą Histoire générale de la Chine, ou annales de cet empire „Bendroji Kinijos istorija, arba 


468 


Konfrontacijos giléjimas 


šios imperijos analai“) ir lygiagrečiai skelbė įvairių Pekino misionierių užrašų tomus Memoires 
concernant Vhistoire, les sciences, les arts, les moeurs, les usages et etc. des Chinois („Pranešimai 
apie kinų istoriją, mokslus, menus, papročius, įgūdžius ir pan.“, 1776-1814), kuriuose, greta 
tradicinių misionierių tekstų, yra kanoniškų kinų knygų vertimai. 

Prancūzų misionierių publikacijų srautas turi didžiulį poveikį švietėjų susidomėjimui 
Rytų Azijos kultūromis ir paskatina chinoiserie madą. Prancūzijoje ypatingą populiarumą 
įgauna tapybos, grafikos kūriniai ir kilimai kinų motyvais. Tačiau kolonializmo ideologijos 
stumiamų Vakarų valstybių emisarų, prekybininkų ir misionierių ne visai pagarbūs veiksmai 
iššaukė net didžiai tolerantiško imperatoriaus Kangxi reakciją, kuris 1721 m. išleidžia ediktą, 
apribojusį krikščionių veiklą šalyje. Jo pasekėjai palaipsniui toliau riboja misionierių veiklą 
šalyje, iš kurios, paaštrėjus santykiams su Vakarų valstybėmis, jie buvo išprašyti 1775 metais. 

Jau pirmuosius į Kiniją atvykusius Vakarų keliautojus ir misionierius stebina išsilavinusių 
žmonių, knygų ir meno kūrinių gausa, jų kolekcionavimo aistra ir didžiulės pinigų sumos, 
kurias vietiniai meno mylėtojai moka už, jų akimis žvelgiant, nieko vertus senovės metalo dir- 
binius, keramikinius indus, tapytojų ir kaligrafų naudojamus tušo laikymo unikalius dirbinius 
ar nedidelio formato šilko ritinėlyje ar popieriuje be jokių rėmų nupieštus monochrominius 
kaligrafijos ir tapybos kūrinius. 

Misionieriams kuklaus formato monochrominiai dailininkų kūriniai visiškai nedera 
su vakarietišku požiūriu į tapybą, kurios neatsiejama dalis yra puošnūs rėmai, spalvingumu 
spindinčių aliejumi nutapytų paveikslų medžiagiškumas. Kita vertus, juos stebina ir kitoks po- 
žiūris į dailės kūrinį. Vertikalūs ant šilko ar popieriaus nutapyti kaligrafijos ar tapybos kūriniai, 
kuriuose europiečiams iškart į akis krinta didžiulės neužpildytos erdvės, buvo dažniausiai tik 
konkrečiam laikui ar progai (pasitinkant garbingus svečius) iškabinami specialioje meno dirbi- 
nių eksponavimui skirtoje nišoje, o vėliau susukami į ritinėlius, įpakuojami į kelias apsaugines 
dėžutes ir saugomi kaip brangenybės. Ilgus horizontalios formos tapybos ritinėlius ištraukia 
tik ypatingomis progomis ir žavisi jais ant žemų staliukų, o paskui vėl tvarkingai susuka, įdeda 
į dėžutes ir specialias jiems skirtas saugyklas. 

Toks neįprastas europiečiams požiūris į dailės kūrinį, jų metaforiški, simboliniai siužetai 
ir jiems suteikiamos prasmės glumina vakariečius. Ką ši tapyba gali turėti bendro su masyviais 
rėmais apribotu realistiniu kruopščiai ištapytu Vakarų dailininkų paveikslu? Galiausiai, kinų 
ir japonų peizažo tapybos rafinuotumas, mįslinga metaforų ir simbolių kalba, gilios filosofinės 
potekstés, ypatingas meninio stiliaus glaustumas, dar ilgai be jų pasaulėžiūrinių, filosofinių, este- 
tinių principų pažinimo trukdo europiečiams adekvačiai tuos neįprastus akiai kūrinius suvokti. 


Konfrontacijos gilėjimas 


Nors Oing dinastijos valdymo nuo XVII a. pabaigos iki šios dinastijos žlugimo šalyje tiek 
Akademijoje, sostinėje ir daugybėje provincijos meno centrų įvairiuose tradiciniuose kinų 
vaizduojamosios dailės žanruose šilko ritinėliuose, albumo lapuose, polichrominėse ir mo- 
nochrominėse technikos kuria gausybė profesionalių dailininkų, tačiau tai daugiau meninės 
kultūros sklaidos platyn, o ne į gylį procesas. Po mandžūrų užkariavimų ir kultūros centrų 
nuniokojimų šalyje akivaizdžiai stiprėja feodalinė reakcija, kultūrinės iniciatyvos ir mecenavimo 

centrais, greta anksčiau viešpatavusių imperatorių, rūmų aristokratijos ir provincijos feodalų 
vis didesnę įtaką įgauna praturtėję pirkliai ir turtingi žemesnių socialinių sluoksnių miestie- 
čiai, kurių menkesnis skonis neišvengiamai veikia meno raidos procesą. Todėl Ging epochoje 
ryškėja anksčiau gyvybingų su rafinuotos aristokratijos estetiniais skoniais susijusių kaligrafijos ir 
tapybos tradicijų nuosmukis ir naujų eklektiškų tendencijų dailėje įsigalėjimas. Ryškėja esminiai 
pokyčiai ir meno žanrų raidoje, vyravę gilios metafizinės prasmės kupini peizažai vulgarė- 
jančioje meno rinkoje palaipsniui užleidžia pozicijas prekybininkų ir turtingesniam miesto 
gyventojų sluoksniui geriau suprantamiems skirtingų stilių spalvingiems ir dekoratyviems 
„gėlių ir paukščių“ žanro kūriniams. 

Šios estetinio skonio nuosmukio ir pataikavimo naujų valdovų bei miesčioniško skonio 
poreikiams apraiškos akivaizdžiai regimos ir imperatorių rūmų remiamoje akademinėje dailėje. 
Po mandžūrų dinastijos įsigalėjimo kinų vaizduojamosios dailės estetikos ir meno praktikos 
srityse gilėja skilimas tarp dviejų ideologinės pakraipos stovyklų, kurių priešprieša, be estetinių 
pozicijų skirtumo, įgauna vis akivaizdesnį politinį atspalvį. Užkariautojų mandžūrų impera- 
torių remiama Akademija, tampa ne tik oficialaus meno stiliaus reiškėja, tačiau ir svetimšalių 
ideologijos sklaidos centru, kuriam pradeda priešinti neoficialaus į tautines meno tradicijas 
orientuoti šalininkai. Tai yra viena priežasčių, kodėl stiprėjant mandžūrų imperatorių remia- 
moms vėlyvojo feodalizmo reakcijos tendencijoms, pagrindiniai tautinės pakraipos tapybos ir 
kaligrafijos centrai persikelia į pietrytines šalies provincijas, kur iškyla Xinano, Anhui, Nankino 
ir Jangdžou mokyklos. 

Taigi šiame kinų estetinės ir meninės kultūros raidos etape vėl atgimsta anksčiau išryš- 
kėjusios „šiaurės“ ir „pietų“ kryptys, pirmoje iš kurių vyrauja iš imperatorių rūmų remiamos 
Akademijos plintančios konservatyvios ir reakciją restauruojančios oficialią užkariautojų 
ideologiją palaikančios tendencijos, o pietuose užsimezgusiuose pagrindiniuose provincijos 
kultūros centruose stiprėja tautinių idealų ir nacionalinės dailės tradicijos palaikymas, būtent 
taip kinų intelektualai regėjo galimybę išsaugoti tautinio kultūros ir meno paveldo gyvybin- 
gumą. Tačiau nepaisant esminio ideologinių ir estetinių pozicijų skirtumų, abi šias kryptis 
veikia objektyvūs visuomeninės politinės santvarkos reakcijos stiprėjimo ir kūrybinės galios 
nuosmukio procesai, atsisakymas nuo naujų estetinės minties ir meno raidos kelių, o abiem 
būdingas tas pats atsisukimas į praeitį, tik skirtingų kūrybinės veiklos orientyrų bei pamég- 
džiojimo objektų ieškojimas. 

Su atskirų talentingų teoretikų ir su jų idėjomis bei kūrybine veikla susijusių estetinės 
minties laikinų pakilimų tarpsnių šio laikotarpio estetinės ir vaizduojamosios dailės teorijos 
persisemia tradicinėmis ir konservatyviomis nuostatomis, kurios slopina teoretikų kūrybinį 
aktyvumą ir sąlygoja įsigalėjimą daugybės eklektiškų traktatų liudijančių apie gilėjančią teorinės 
minties krizę. Atsiranda traktatų, kurie tarsi mėgdžioja ankstesniųjų konstravimo principus, 
idėjas, pateikia seniau gvildentų idėjų perpasakojimus. 

Tačiau praslinkus kuriam laikui po mandžūrų užkariavimo pradžios, daugelis nusišali- 
nusių į kalnus ir vienuolynus kinų teoretikų ir menininkų grįžta į pagrindinius šalies kultūros 
centrus ir aktyviai įsijungia į šalies kultūrinį gyvenimą. Greta akademijos estetinė mintis ir 
menas plėtojasi pagrindiniuose čan vienuolynų centruose, iškyla reikšmingi teoretikai, tapy- 
tojai vienuoliai Hongren, Kuncan, Badashanren (Zhu Da) ir garsiausias jau sulaukęs brandos 
Shitao, kuris po užsitęsusios pauzės, atsisakydamas asketiško vienuolių gyvenimo nuostatų, 

Ly Fangying. Slyvos žiedai. XVIII a. 


lankosi pagrindiniuose kultūros centruose ir paveikia teorinės minties ir meno raidą. Jo 
veikla pietinėje sostinėje Nankine ženkliai pagyvina šio kultūros centro kultūrinį gyvenimą, 
skatina naujų meninių pajėgų iškilimą. Zymiausiai Qing dinastijos valdymo laikų kaligrafais 
ir tapytojai yra Wang Shimin (1592-1680), Wang Jian (1598-1677), Gong Xian (1618-1689), 
Kuncan (1612-apie 1674), Zhu Da (1626-1705), Shitao (1642-1707), Wang Hui (1632-1717), 
Wang Yuangi (1642-1715), Gao Qipei (1660-1734), Hua Yan (1682-1765), Huang Shen 
(1687-1772), Li Fangying, Zheng Xie arba Zheng Bangiao (1693-1765), Liu Yong (1719-1804), 
Liang Tongshu (1723-1815), Deng Shiru (1743-1805), Yin Bingshou (1754-1815), He Shaoji 
(1799-1873), Shen Yinmo (1833-1971) Guo Moruo (1892-1978), ankstyvojo periodo Gi 
Baishi (1864-1957) ir kiti. 

Qing dinastijos valdymo pradžioje išryškėjusias individualistines estetikos ir dailės tenden- 
cijas plėtoja teorinės minties, kaligrafijos ir tapybos srityse aktyviai besireiškiantys į paprastumą 
linkstantis Zhu Da ir ekspresyvus Daoji. Pastarojo dėka susiformuoja vadinamieji „Aštuoni 
keistuoliai iš Yangzhou“ ir dešimtys kitų jų estetiką išpažįstančių dailininkų. Iš jų svarbiausi 
Gong Xian, Hua Yan, Huang Shen, Zheng Xie ir Jin Dunxin, kuris kaligrafijoje prioritetą teikia 
kvadratinėms formoms ir kampuotoms linijoms. 

Lygiagrečiai Anchoi provincijoje iškyla vadinamoji „Anchoi mokykla“, kurios šalininkai 
prioritetą teikia vadinamojo „sauso tušo“ meninės išraiškos galimybėms. Šios mokyklos tapy- 
tojams, kaip ir Wu Zhen ir Ni Zan, būdingas tapymas su pusiau sausu teptuku, kuris šilke ir 
Popieriuje palieka retus ir šviesius teptuko pėdsakus. Todėl šios mokyklos šalininkų tapiniai 
išsiskiria neįprastai šviesia spalvine gama, potraukiu vos regimoms tarsi miglose tarpstančioms 
tapomų vaizdinių formoms. Ryškiausiu šios mokyklos atstovu tampa tapytojas Hong Ren 

(1610-1663?), čan vienuolis. Jam imponuoja Huang Gongwang ir Ni Zan tapymo stilius. Jis 
niūriomis spalvomis melancholija dvelkiančiuose paveiksluose vaizduoja tamsius kalnų tarpe- 
klius, fantastinius kalnų vaizdus. Jo paveiksluose ryškus potraukis grafizmui. Kita svarbi šios 
mokyklos figūra Mei Ging (1623-1697), kurį akivaizdžiai veikia asketiškas Wu Zhen tapymo 
stilius. Jo peizažai kiek perkrauti gausybe detalių, juose taip pat vyrauja sausas šviesus tapymo 
stilius. Jis artimai bendrauja su garsiu individualistu Daoji, kuris yra viena įtakingiausių šio 
tarpsnio dailės gyvenimo figūrų. 

Kitą įtakingą šio tarpsnio Nankino mokyklą pagal konkrečius stilistinius bruožus sunku 
tiksliai apibrėžti, kadangi į ją įeina skirtingus estetinius principus išpažįstantys dailininkai, 
susispietę apie rafinuotos kultūros intelektualą Zhou Lianggong (1612-1672). Iš šios mokyklos 
meistrų pirmiausia reikėtų išskirti du tapytojus, susijusius artimais draugystės ryšiais Chen 
Zhengkui (aktyvi veikla 1630 - 1670) ir Kuncan. Nankino tapybos meistrų, pirmiausia Kuncan 
ir kitų individualistų kūryboje, Fan Oi (1616-1695), Yuan Jiang (aktyvus kūrybos tarpsnis 
1690-1724), rūmų tapytojo Fa Ruozhen (1613-1696) kūriniuose galima įžvelgti netiesioginį 
Vakarų tapybos tradicijos poveikį. Kuncan lengva, skaidri eskiziška tapymo maniera daugiau 
primena vakarietiškas akvareles nei tradicinę kinų tušo tapybą. Savo puikaus peizažo tapybos 
ritinėlio „Bekraščiai kalnai ir upės“ pabaigoje jis užrašo: „Akivaizdu, kad dvasinė rimtis sutei- 
kia postūmį veiklai ir šis susijaudinimas įgauna savo išraišką darbe. Galima apie tai tikriausiai 
pasakyti, kad toks žmogus stovi be jokio gėdos jausmo tarp dangaus ir žemės“ (cit. pagal. 
Vandier-Nicolas 1983, p. 190) 


.« 

»Keturi Мапраі“ ir klasiky interpretavimas 

XVIII a. pirmoje pusėje iškyla ir skleidžiasi visą amžių Wang Shimin suformuota akademinė tapy- 
bos kryptis, su kuria tiesiogiai siejasi šešių iškilių tuometinės konservatyvios kinų tapybos meistrų 
kūryba. Jos branduolį sudaro keturi Wangai: Wang Shimin (1592-1680), Wang Jian (1598-1677), 
Wang Hui (1632-1717), Wang Yuanqi (1642-1715) ir prie jy prisišlieję du kiti dailininkai Wu Li 
(1632-1718) ir Yun Shouping (1633-1690). Literatūriniuose šaltiniuose jie vadinami „keturiais 
Wangais ir Wu bei Yun“. Penki iš jų įgauna šovę didžiųjų savo epochos peizažo tapybos meistrų, 
o Yun Shouping reiškiasi beveik tik gėlių tapybos srityje. Jų kūryba aprėpia Mingų dinastijos 
saulėlydį ir Qing dinastijos valdymo pradžią, kai tapyboje stiprėja eklektiškumas. 

Wang Shimin (1592-1680) yra pradininkas įtakingos konservatyvios peizažo tapybos 
dailės krypties, vadinamos „Keturi Wangai“, pradininkas. Gimė įtakingų Ming dinastijos 
valdininkų šeimoje. Jo senelis ir tėvas užima aukštas pareigas šalies administracijoje; sene- 
lis - paskutinio Ming dinastijos valdovo pagal vakarietišką rangų sistemą ministrų kabineto 
pirmininkas, o tėvas - pagrindinis Hanlin Akademijos leidinių leidėjas. Namuose yra šeimos 
sukaupta unikali klasikinės tapybos ir kaligrafijos paveikslų kolekcija, didžiulė retų knygų 
biblioteka, senelis ir tėvas bendrauja su daugeliu to meto iškiliausių žmonių. Būsimas daili- 
ninkas, vadovaujamas puikių mokytojų, gauna klasikinį išsilavinimą. Nuo vaikystės jis gyvena 
dailės kūrinių pasaulyje, todėl anksti išryškėja aistra tapybai, sugebėjimas meistriškai kopijuoti 
sužavėjusių dailininkų kūrinius. Namų dailės kūrinių kolekcija pažadina talentingo jaunuolio 
aistrą poezijai, tapybai, kaligrafijai. 

Wang Shimin. Peizažas. 1670 m. Spalvotas tušas, popierius 


1614 m. Wang Shimin atvyksta į sostinę ir baigęs Dailės Akademiją, įtakingos giminės 
remiamas, daro svaigią karjerą, užima aukštus valstybinius postus. Didžiausią poveikį jo kūrybai 
turi didieji Yuan dailės meistrai Huang Gongwang, Wu Zhen, Wang Meng ir Ni Zan. Dirbda- 
mas administracinį darbą jis tobulina savo sugebėjimus tapybos, kaligrafijos, poezijos srityse. 
Wang Shimin tampa autoritetingiausiu Akademijos atstovu, apsuptu daugybės mokinių, tarp 
kurių buvo ir trys minėti Wangai. Už nuopelnus dovanomis jį išskiria iš aplinkos imperatorius. 
Sulaukęs 48 metų vienos diplomatinės misijos metu jis suserga ir, pasitraukęs iš valstybinės 
tarnybos, atsideda meninei kūrybai. Nusišalinęs iš sostinės Wang Shimin apsigyvena Ming 
imperatoriaus seneliui padovanotuose rūmuose. Taip prasideda vaisingiausias jo kūrybinės 
evoliucijos etapas, kai Wang Shimin sukuria daugelį geriausių savo tapybos kaligrafijos, poezi- 
jos ir prozos kūrinių. Namuose jis turi unikalią paveldėtą šeimos paveikslų ir knygų kolekciją, 
kurioje yra ir Wang Wėi paveikslas „Sniegas virš upės“. Tuomet jis vis laisviau perfrazuoja savo 
pamėgtų dailininkų dailės kūrinių temas ir motyvus. 

Wang Shimin suaktualina Yuan dinastijos valdymo laikais užsimezgusią ir vėliau kiek 
primirštą praeities didžiųjų tapybos meistrų kruopštaus kanoninio kopijavimo tradiciją, kuri 
įgauna „klasikų interpretavimo“ pavadinimą. Šis tapybos kūrinių kruopštaus kopijavimo 
principas Qing dinastijos valdymo pradžioje „Keturių Wangų“ kūryboje pakylėjamas į naują 
lygmenį ir meistriškas senų meistrų kūrinių perfrazavimas traktuojamas kaip dailininko 
profesionalumo patvirtinimo rodiklis. Šios grupuotės nariai nekelia sau ambicingų planų, 

naujų kelių dailėje ieškojimo, o pagrindiniu kūrybos tikslu laiko techninių tapybos problemų 
sprendimą, apsiribodami tobulu juos sužavėjusių meistrų kūrinių kopijavimu arba jų kūryboje 
įprastų motyvų, išsaugojant pagrindinius stiliaus bruožus, perfrazavimą. Tapyboje pagrindinis 
jų dėmesys yra nukreiptas į technines tapybos problemas, didžiųjų praeities tapybos kūrinių 
kopijavimą ir perfrazavimą. 

Tipiški tokio pobūdžio Wang Shimin kūriniai yra „Rudens kalnai Huang Gongwang 
stiliuje“ (1631) ir „Peizažas Zao Mengfu stiliuje“. Vėlyvajame kūrybinės evoliucijos tarpsnyje 
sukurtas „Wang Wėi motyvais. Sniegas virš upės“. Juose regime tokią artimą šių dailininkų 
kūriniams stilistiką, kad čia vargu ar galima prasmingai kalbėti apie originalią kūrybą. Wang 
dailininkams Wang Jian ir Wu Li. 

Visi šios šešių dailininkų grupės nariai kuria artimai bendraudami ir savo estetinėmis nuos- 
tatomis yra priskirtini intelektualų kūrybos stiliui. Jų poveikis Qing epochos estetinių idealų 
ir meninės kūrybos principų raidai yra neginčytinas. Šio įtakingo intelektualų ir menininkų 
klano nariai savo metu užima aukštus valstybinius postus ir, be tarnybos, pagrindinį dėmesį 
skiria tapybai ir meno kūrinių kolekcionavimui. Visi trys jaunesni Wangai dirba peizažo tapybos 
srityje išpažindami savo mokytojo ir pagrindinio tuometinio akademinės dailės ideologo kon- 
servatyvias estetines nuostatas, tačiau kiekvieno iš jų tapymo maniera ir vyraujančios vaizdinių 
sistemos skiriasi. Jų savitumas pirmiausia apsprendžiamas skirtingais estetiniais idealais, tais 
stiliais, jų bruožais, tapymo maniera, kuri yra būdinga tiems dailininkams, į kurių kūrybą jie 
orientuojasi konkrečiu savo kūrybinės evoliucijos metu. 

Wang Jian labiausiai žavisi Tang dinastijos valdymo laikų peizažo tapybos meistru Dong 
Yuan (934-962), kurio tamsaus kolorito masyvius kalnus vaizduojantys peizažai dvelkia rim- 
timi ir harmonija. Perimdamas šio puikaus peizažo tapybos meistro motyvus jis juos traktuoja 
laisvai, kadangi tapiniai yra šviesesni, o peizažų piešinys yra grafiškesnis su kitokios tapymo 
manieros elementais. Wang Hui yra vienas universaliausių šios grupuotės narių, kuris kuria 
skirtingo stiliaus paveikslus, vienuose vyrauja Fan Kuan, Li Cheng ir Guo Xi monumentalius 
panoraminius peizažus primenantys komponavimo principai, o kituose - vyrauja asketiška Ni 
Zan būdinga peizažo tapybos estetika. Pats originaliausias iš Wangų grupės yra Wang Shumin 
vaikaitis Wang Yuangi, gavęs jvairiapusj išsilavinimą šeimoje, padaro puikią karjerą, daugelį 
metų imperatorių rūmų aplinkoje eina aukšto rango imperijos valdininko pareigas, o kūrybai 
skiria laisvalaikį. Nuo jaunystės pagrindinis jo susižavėjimo objektas buvo Huang Gongwang, 
vėliau vis didesnį poveikį turi Ni Zan. Ilgainiui jis tampa vienu garsiausių savo meto tapytojų, 
o jo kūrybos stilius įgauna pripažinimą rūmų aplinkoje ir jis tampa autoritetu. 1700 m. im- 
peratorius Kangxi įpareigoja jį kuruoti 100 tomų imperatoriaus rūmų tapybos ir kaligrafijos 
kūrinių rinkinio leidimą, kuris pasirodo 1708 metais. 

Su Wangų šeimos dailininkais glaudžiai siejasi Wang Shimin mylimas mokinys ir Wang 
Hui mokslo draugas Wu Li (1632-1718). Jis gimė vargingoje šeimoje, anksti praradęs tėvą, 
visomis išgalėmis kabinosi į gyvenimą. Nuo vaikystės pasižymėjęs išskirtiniu tapytojo talentu 
jis kopijavo garsių tapytojų kūrinius ir juos pardavinėjo. Po motinos mirties pasineria į čanbu- 
distinę religiją. Svarbiu jo gyvenimo posūkio tašku tampa susitikimas su Wang Shimin, tada 
patiria stiprų poveikį. Juos jungia artimi estetiniai požiūriai ir interesai, iš mokytojo jis perima 
susižavėjimą Yuan epochos daile ir Huang Gongwang kūryba; vėliau išgarsėja kaip vienas 

didžiųjų savo meto Akademijos narių ir peizažo 
tapybos meistrų. 

Tačiau ilgainiui Wu Li tolsta nuo konserva- 
tyvių savo mokytojo įkurtos mokyklos estetinių 
principų. Jis vis aiškiau suvokia Akademijoje 
įsigalėjusio pedantiško praeities meistrų kūrinių 
imitavimo beprasmiškumą ir ieško naujų kelių 
individualiai saviraiškai. Šie ieškojimai atsispindi ir 
apmastymuose apie menininką, jo kūrybos tikslus, 
autentiško meno atsiradimo sąlygas ir galimybės. 
Ir jis ambicingai pareikškia: „Mano paveikslai ne- 
ieško formalaus panašumo ir neišnyksta jokiuose 
stiliuose ir faktuose“. Aiškindamas savo poziciją jis 
teigia, kad menininkus kūrybiniams polėkiams turi 
įkvėpti ne tik didieji praeities meistrai, o jie patys 
privalo įdėmiau „žvelgdami į kalnus ir upes realioje 
tikrovėje semtis kūrybinio įkvėpimo“ (Yang Xin, 
1997, p. 264). Iš tikrųjų, lyginant su Wangų šeimos 
nariais, iškart į akis krinta daug ryškesnis Wu Li 
tapybinio stiliaus individualumas. Tai - nepaly- 
ginamai emocionalesnis elegiškesnis dailininkas, 
kurio gamtos grožį vaizduojančiuose paveiksluose 
stipriau skleidžiasi muzikalumo ir poezijos aura. 
Šios savybės atsiskleidžia švelnių lyriškų tonų ir 
žalsvų spalvų paveiksluose „Pavasaris prie ežero“ ir 
„Kalnų peizažas ir tiltas per upę“ Ilgainiui Wu Li vis 
aštriau jaučia nusivylimą stagnacija išgyvenančios 
akademinės dailės principais ir 1682 m. sulaukęs E 
51 metų amžiaus nutraukia ryšius su Akademija Wang Hui. Lu kalnų vaizdas. 1697 m. 
bei imperatorių rūmais. Menininkas vis artimiau Tušas, popierius 
bendraudamas su misionieriais tampa krikščiony- 
bés adeptu. Jis domisi Vakarų tapybos tradicija, joje gyvuojančiomis perspektyvos sistemomis 
ir vienas pirmyjy Kinijoje siekia sujungti tradicinės kinų tapybos ir Vakarų dailės principus. 

Visai kitoks mažiau ambicingas yra prie šios dailininkų grupuotės prišliejęs Yun Shou- 
ping, kuris reiškiasi daugiausiai „gėlių ir paukščių“ žanro tapybos srityje. Jo bambuką, lauki- 
nes žydinčias slyvas, lotosus, bijūnus vaizduojančiuose kūriniuose formuojasi daug vėlesnei 
Ging dinastijos dailei būdingos spalvingumo ir dekoratyvumo tendencijos. Yun Shouping 
dažniausiai tapo ryškių spalvų gėles. Šio žanro paveikslai neturi net menkiausių užuominų į 
ankstesnei dailei būdingų metafizinių ar sudėtingesnių kompozicinių problemų sprendimą. 
Visur čia dvelkia hedonizmas, mėgavimasis gėlių ir kitų augalų skleidžiamu grožiu. Tačiau 
ilgainiui, greta vyraujančių šio žanro paveikslų, vis dažniau aptinkame ir kitokius artimus Ni 
Zan peizažo stiliui. Yun Shouping taip pat kuria intelektualų tradicijos neryškius asketiškus 
peizažus su didžiuliais kalnais, upėmis, miškais, uolomis, pirmame plane esančiomis trapiomis 

medžių grupėmis. Pavyzdžiui, „Seni medžiai ir bambukas“ išsiskiria puikiu kompoziciniu 
sprendimu ir meistriškai į peizažo vaizdinių sistemą įjungtais kaligrafijos elementais. Yun 
Shouping dirbdamas akademijoje vis aštriau suvokia joje kultivuojamų meninės kūrybos prin- 
cipų reakcingumą ir atsistatydinęs išvyksta į pietinę šalies dalį, kur prisijungia prie Akademijai 
oponuojančių dailininkų. 

Aptartos grupuotės dailininkų kūryba brėžia tolesnes kinų tradicinės dailės raidos ten- 
dencijas ir yra nepaprastai svarbi tolesnei meninės kultūros raidai, kurioje ryškėja kūrybinės 
energijos nuosmukio ir eklektiškumo apraiškos, kurios įgaus pagreitį XIX a. meninės kultūros 
raidoje. 


Gong Xian ekscentriškas individualizmas 


Analizuojant Ging epochos vaizduojamosios dailės estetikos ir meno raidą, tikslinga nors 
glaustai aptarti šioje epochoje iškilusią ir gilų rėžį kinų kultūros istorijoje palikusią ekscentrikų 
tradiciją. Tai viena įtalingiausių šios daugybės įvairių kultūros stagnacijos reiškinių ženklintos 
epochos dailės tendencijų. Apskritai prie šios pakraipos kūrėjų priskiriama apie trisdešimt 
žinomų dailininkų, iš kurių svarbiausi yra trys Gong Xian (1618-1689), Kuncan (1612-apie 
1674), Zhu Da (Bada Shanren, 1626-1705). Dar Ging dinastijos valdymo pradžioje antrame 
pagal svarbą imperijos kultūros centre vadinamoje „pietinėje sostinėje“ Nankino ir Jangdžou 
susiformuoja įtakinga „aštuonių ekscentrikų“ dailininkų grupė: Gong Xian, Fan Gi, Zou Zhe, 
Wu Hong, Hu Zao, Gao Cen, Ye Xin et Xie Sun, kuri niekuomet formaliai kaip atskira grupuotė 
nebuvo apiforminta. Visi jie yra savarankiškos, turinčios pragyvenimo šaltinius asmenybės, 
kurios tapyboje pradeda profesionaliai reikštis jau sulaukę brandaus amžiaus. Jų kūrybą remia 
iš vietinės druskos gamybos praturtėję pramonininkai ir pirkliai. Senkant druskos atsargoms, 
svarbaus kultūros centro Jangdžou meninis gyvenimas blėsta. 

Ekscentriškos pakraipos dailininkai menkai paiso tradicijų, įsigalėjusių gyvenimo ir 
kūrybos formų, siekia demonstratyviai peržengti visuomenėje nusistojusias normos ribas, 
nebijo išjudinti ir suardyti gyvuojančias normas, šokiruoti. Jie atvirai šaiposi iš akademinės 
dailės tradicijų, jas parodijuoja, tyčiojasi iš viso to, ko nepalaiko, kas yra jsprausta į įprastinės 
konfucinės etikos deklaruojamas gero skonio ir padoraus elgesio taisykles. Detaliai tyrinėjęs 
ekscentriškų tapybos fenomeną, prancūzų akademikas E Chengas pastebi, kad ekscentriškas 
kinų menininkas nėra apsėstas naujumo aistros, ekscentriškumas čia visada skleidžiasi nuoro- 
dos į kažką poveikyje - ir, kartais, „grįžtant“ prie senos tvarkos, kuri dėl akademinės praktikos 
buvo sukompromituota ar surambėjo. Tačiau šis menas, anot kinų mąstysenos, nepraranda 
gyvybingumo, jis taip pat kaip kaip ir meno kūrinys niekuomet nėra suvokiamas kaip „tikras“ 
etimologine žodžio prasme, o reiškia savo nepasitenkinimą visais įmanomais savo egzistencijos 
pavidalais ir ypatingai pačiame tapytojo kūrybos akte (Cheng, 2004, p.8). 

Dauguma šių ekscentriškų asmenybių, nepaisant polinkio į epatažą, išsaugoja formalų 
lojalumą užkariautojų mandžūrų dinastijos valdžiai. Tai skirtingų tapybinių stilių dailininkai, 
kurie ekscentriškais poelgiais pabrėždami kūrybos individualumo svarbą ir bendraudami veikia 
vienas kitą. Šiuos dailininkus individualistus sieja specifinė Nankino kultūrinė atmosfera ir reto 
grožio šį miestą supanti gamtinė aplinka, kuri yra dėkinga peizažo tapybos plėtotei. Jangdžou 

minéty veiksniy, asmeniniy interesy ir 
kūrybinių stilių skirtumo, ekscentrikus 
sieja Qing dinastijos tarpsniui ir Nankino 
bei Jangdžou kultūrinei aplinkai būdingos 
bendros pasaulėžiūrinės nuostatos, esteti- 
niai prioritetai, individualizmas, polinkis į 
Xu Wei būdingus nenuspėjamus poelgius, 
kūrybinės laisvės svarbos iškėlimas. 

Iš minėtos „aštuonių ekscentrikų“ 
grupės nonkonformizmu, asmenybės 
įvairiapusiškumu, talento jėga ir klasiki- 
nės tapybos tradicijų pažinimu išsiskiria 
Gong Xian, kuris priskiriamas iškiliausių 
dailininkų ekscentrikų kategorijai. Šis gai- 
vališkos prigimties vienišius, dramatiškai = 508 
išgyvendamas Ming dinastijos žlugimą, Kuncan. Baoven šventykla. 1664 m. Tušas, šilkas 
nusišalinęs nuo visuomeninio gyvenimo, 
sąmoningai pasirenka atsiribojimą nuo išorinio pasaulio, bendravimą su gamta ir elegiškų 
nuotaikų kupinų peizažų tapymą. Manoma, kad jis priklausė mandžūrų dinastijos opozicijoje 
buvusioms intelektualų organizacijoms. Jis retai prisileisdavo arčiau prie savęs įvairius jo erudi- 
ciją ir rafinuotą skonį vertinusius poetų ir tapytojų bei kaligrafų ratelius. Todėl ši reikšmingiausia 
konceptualumu ir talento jėga į atsiribojimą nuo išorinio pasaulio linkusi aptariamo tarpsnio 
asmenybė dėl menko komunikabilumo taip ir netapo minėtos grupuotės lyderiu. Šis nenuo- 
lankus, skleidžiantis galingą energiją nemėgstantis bendravimo dailininkas tapyboje atsainiai 
žvelgia į tradicinius kelius pasirinkusius menininkus, savo kūriniuose sąmoningai pabrėždamas 
kūrybinio kelio išskirtinumą, konfrontaciją su tradicija ir originalumo išryškinimą. Ji dažnai 
mėgo sakyti: „Iki manęs nieko verto nebuvo ir po manęs nieko nebus“. 

Didžiąją gyvenimo dalį Gong Xian praleidžia Nankino priemiestyje, kur pasistato lūšnelę, 
aplinką apsodina mylimomis gėlėmis ir įvairiomis maistinėmis kultūromis. Tačiau pagrindinį 
dėmesį skiria kūrybai, tapo pradžioje skaidrius trapių laužytų linijų peizažus, o vėliau neįprastus 
niūrių tamsių spalvų, prisodrintus elegiškų motyvų peizažus. Vienas iš jo bičiulių, kalbėdamas 
apie šio dailininko meninės kūrybos procesą, teigė, kad „Gong Xian dirbo savo teptuku taip, 
tarsi drakonas skriejo su vėtra arba debesys slinko dangumi; vaizdiniai jo kūriniuose netikėtai 
atsirasdavo ir vėl išnykdavo, kiekvieną akimirką kisdavo taip, kad neįmanoma buvo sekti. Jis 
visus lenkė gebėjimu perteikti gyvenimo dvelksmo alsavimu, užpildančiu tikrus paveikslus“ 
(Maliavin, 1997, p. 242). Šis gaivališkos prigimties tapytojas skursdamas stengiasi išgyventi 
ne tiek pardavinėdamas savo kūrinius, o savo žemės darbo vaisius. Išsaugojantis ištikimybę 

nuverstai kiniškai Ming dinastijai jis уга nemėgstamas naujos dinastijos valdininkų, kurie dėl 

jo nenuolankaus charakterio trukdė jo kūrybos 

Anjie Xiansheng Huajue), kuris yra skirtas tapy- 
bos technikos ir meninės išraiškos priemonių 
pažinimui pradedantiems dailininkams. Šis 
glaustas tekstas išsiskiria minties kondensuo- 
tumu, nuoseklumu ir aiškiu teiginių dėstymu. 
Remdamasis panašių normatyvinių estetinių 
tapybos traktatų tradicija, savo kūrybine 
patirtimi ir originaliu požiūriu į menininko 
asmenybę, kūrybinius siekius jis ypatingą dė- 
mesį skiria dailininko santykiams su gamtos 
pasauliu. Tikrąją gyvybingą tapybą maitinančią 
versmę Gong Xian regi gamtoje. Kalbėdamas 
apie tikro meno kūrinio gimimą jis aukština 
kūrėjo atsiribojimą nuo įsigalėjusių kūrybos 
stereotipų, paviršutiniško įvairių mokyklų 
Gong Xian. Gyvenimas vienumoje kalnuose. XVIIa. stiliaus mėgdžiojimo, pabrėžia vaizduotės ir 
Tušas, popierius. požiūrio į pasaulį autonomiškumą, vadinasi, ir 

tikro meno autonomiškumą tikrovės atžvilgiu. 

Gvildendamas meno ir tikrovės santykius jis daro principinę išvadą, kad menas yra 
iliuzija, kuri yra maitinama tikrovės. Iš čia plaukia įsitikinimas, kad meistriškai nutapytame 
dailininko peizaže slypi tokie pat struktūriniai principai ir sudėtinių elementų santykių vidinė 
logika kaip ir realios tikrovės kraštovaizdyje, kuris yra menininko kūrybos išeities taškas. Tačiau 
meno kūrinys, anot Gong Xian, yra vienetinis, nepakartojamas, ženklintas ryškiu dailininko 
individualybės ženklu. Ši vidinė slėpininga meno kūrinio esmė Gong Xian yra nepalyginamai 
svarbesnė nei išorinis regimybės sluoksnis. Kita vertus, savo estetinėje teorijoje ir meninėje 
praktikoje aptardamas meninės kūrybos problemas jis ypatingą dėmesį kreipia į harmoningą 
meninės išraiškos priemonių subalansavimą. 

Dailininkas daug metų įdėmiai studijuoja didžių dailės meistrų Dong Yuan, Jing Hao, 
Guan Tong, Mi Youren, Ni Zan ir tikriausiai jam prieinamų Vakarų tapytojų kūrybą. Iš savo 
pirmtakų Gong Xian labiausiai vertina Dong Yuan, žavisi rafinuotu Mi Fu estetiniu skoniu, 
intelektualumu, ekscentriškais poelgiais, stiliaus jausmu. Jo estetikai būdingas pabrėžtinas 
individualizmas ir ekscentriškumas, kuris atsiskleidžia jau cituotame teiginyje. Tačiau tai tik 
ekscentrikams būdingi visuomenę šokiruojantys šūkiai, nes tikrovėje jis perima paskirus minėtų 
dailininkų estetinius kūrybos principus ir realybės traktavimo bei meninio stiliaus bruožus. 

Ilgame gyvenimo kelyje Gong Xian patiria sudėtingas stilistines metamorfozes ir tapo 
skirtingo stiliaus paveikslus. Jo kūrybinėje evoliucijoje galime išskirti du pagrindinius etapus. 
Ankstyvąjį, kuriame vyrauja šviesios skaidrios spalvos, lengvas paspalvinimas, trapios linijos, 

vėliau atsiranda kitokie minkštų aptakių linijų šviesūs peizažai ir vėlyvąjį, kuriame, vaizduojant 
pamégtus masyvius kalnus, debesyse ir ükuose skęstančias jų viršūnių virtines, gilius tarpeklius, 
slėnius vyrauja tamsios spalvos, kontūrai, tekstūros. 

Tapydamas iš namų regimus vaizdingus Nankino apylinkes supančius reto grožio kalnus, 
jis jautriai perteikia gamtos pokyčius vienas kitą keičiančiais metų laikais, skirtingu dienos 
apšvietimo metu, tapo kalnų viršūnes, debesis, ūkus, miškus, siekia vaizduoti atmosferos 
pokyčius, spalvos, tono, šešėlio, apimtinės formos ir tuštumos santykius. Žavėdamasis Yuan 
epochos meistrų, ypač Mi Youren kūriniais, kuriuos dešimtmečiais studijavo, subrendęs Gong 
Xian kuria dramatiškus niūrokus siaurame tamsių spalvų registre kontrastiškų atspalvių mo- 
nochrominius peizažus. Jo savita atlikimo maniera išsiskiriantys kūriniai dvelkia paslaptingu 
mįslingumu, melancholija, o paveikslų tapymo stilius skleidžiasi pabrėžtinai ribotoje spalvinėje 
gamoje. Kai kuriuose dailininko peizažuose, kaip ir Giorgo de Chirico metafizinėje tapybo- 
je, viešpatauja niūrių spalvų atmosfera, tarsi nėra vietos žmogui, visur viešpatauja niūri ne 
miestų, o tamsių kalnų masyvų, tarpeklių ir lygumų atmosfera. Vieni charakteringiausių gerai 
reprezentuojančių jo peizažo tapybos estetikos principus paveikslų yra „Medžiai peizaže“ ir 
„Tūkstančiai viršūnių ir miriadai daubų“. Pastarasis Vakarų graviūras primenantis iš paukščio 
skrydžio taško nutapytas paveikslas perteikia slėpiningo tylaus pasaulio atmosferą. Tapymo 
manierai būdingi jautrių spalvinių santykių sugretinimai, ekspresyvios linijos, spontaniškos 
faktūros, drąsus, dvelkiantis emocionalia jėga ir energetika potėpis. 

Tačiau jo tapybinėje estetikoje ryškėja ir kai kurie ankstesnei kinų tapybos tradicijai 
mažiau būdingi bruožai, siejantys jį su Vakarų dailės tradicija, ypač su Cėzanneo estetinėmis 
nuostatomis. Tai pirmiausia siejasi su struktūrinių tapybos principų paieška (šią jo nubrėžtą 
liniją vėliau plėtos Shitao). Kitas specifinis Gong Xian tapymo manieros bruožas, skiriantis jį 
nuo ankstesnių meistrų, susijęs su specifine suspaustos erdvės samprata ir savitais tušo vieno 
sluoksnio ant kito klojimo principais bei paveikslų paspalvinimo maniera. 

Sis užsisklendęs nuo išorinio pasaulio eruditas su dvasiškai artimais žmonėmis dalinasi 
savo žiniomis, todėl jo poveikis jį supusių amžininkų ekscentriškų ir vėlesnių kartų teoretikų 
bei menininkų kūrybai yra akivaizdus. Aptarinėjant ryškiausius jo aplinkos kūrėjus galima 
prisiminti ir kitą aštuonių ekscentrikų grupuotei priskiriamą dailininką Hua Yan, kuris šlove, 
talento jėga ir įvairiapusiškumu konkuruoja su Gong Xian. Šis vargingoje išsilavinusioje šeimoje 
gimęs dailininkas anksti išgarsėja unikaliais meniniais sugebėjimais. Augdamas profesionalių 
dailininkų aplinkoje dar paauglystės metais kuria freskas savo klano laidojimo kapavietėse. 
Prieš įtakingiausių klano narių valią išdekoravęs tik ką pastatytą šventyklą, aštuoniolikos metų 
jaunuolis, vengdamas nuobaudų, pabėga į svarbų meno centrą Handžou, kur išgarsėja savo 
įvairaus žanro tapiniais. 1732 metais persikėlus į Jangdžou prasideda turiningiausias Hua Yan 
kūrybinės veiklos dešimtmetis. Čia suartėja su Zheng Hie ir bendraudamas su kitais aštuonių 
ekscentrikų grupės nariais, iškyla kaip vienas ryškiausių šios tapybos pakraipos atstovų. Vėliau 
grįžęs į Handžou apsigyvena prie vaizdingo Vakarų ežero kranto, kur paskutinius gyvenimo 
metus Hua Yan praleidžia užsisklendęs nuo išorinio pasaulio ir atsidavęs kūrybai. Išaugęs 
skurde, kai tik jo materialinė padėtis pagerėja, daug dėmesio skiria jaunų neturtingų dailininkų 
rėmimui, jų kūrybinės veiklos mecenavimui. 

Tai - universalus plačios kūrybinės skalės dailininkas, meistriškai įvaldęs įvairias kali- 
grafijos ir tapybos technikas. Pirmiausia jis išgarsėja kaip kompozicijos ir gyvūnų tapybos 

meistras, tobulai įvaldęs spontanišką kūrybos stilių. Tačiau kartu jis reiškiasi gėlių ir paukščių, 
žanrinės tapybos, portreto ir peizažo srityse. Dailininkas tapo daug artimų albumų lapų, ku- 
riems svetimas Pietų Song tapytojams būdingas emocionalus intymumas ir išskirtinis dėmesys 
kolorito kultūrai. Hua Yan albumų lapų tapymo maniera, kaip ir peizažų stilius, yra kitoks, 
darbai yra sausesni, juose erdviškumas išgaunamas jautriu kaligrafišku piešiniu. Meistriškai 
atlikti kaligrafiniai užrašai yra labai svarbi jo paveikslų vaizdinės sistemos dalis, kuri liudija 
aukštą dailininko kompozicinę kultūrą. 

Dailininkas sukuria seriją jį išgarsinusių gyvūnų ir paukščių albumų, kuriuose didžiu- 
lėse erdvėse tapo paukščius ir gyvūnus. Šie albumų lapai išsiskiria motyvų traktavimo ir 
tapymo stilių įvairove. Be pamėgtų gyvūnų bei gėlių ir paukščių žanrų kūrinių, Hua Yan taip 
pat garsėja kaip subtilus peizažo tapybos meistras, kurio darbuose ypatingą svarbą įgauna 
lankstus kaligrafiškas piešinys, besiskleidžiantis peizažo erdvėse. Dailininko tapymo stiliui 
būdingas artistizmas ir žaidybiškumas. Jis tapo sausu teptuku, piešinys minkštas, tarp me- 
ninės išraiškos priemonių vyrauja jautri kaligrafiška linija. Tipišku sauso teptuko tapymo 
stiliaus pavyzdžiu galima laikyti jo „Rudens motyvą“ (1729), kurio atlikimo maniera, negau- 
sūs motyvai ir santūrus fonu primena Ni Zan peizažus. Tačiau kai kurie jo peizažo tapybos 
albume nutapyti peizažai išsiskiria minėtam stiliui nebūdingomis riebiomis minkštomis 
kontūrinėmis linijomis. 

Kitas reikšmingas to meto ekscentriškos tapybos ir kaligrafijos atstovas yra Huang Shen 
(1687-1772), kurio kūryba skleidžiasi Jangdžou. Jis garsėja kaip žmonių figūrų ir žanrinių scenų 
talentingas piešėjas kuriantis žaismingo ekscentriško stiliaus paveikslus. Juose vaizduojamos 
miesto gyvenimo kasdienybės scenos, kurias dailininkas pateikia manieringai ir šaržuotai, 
pavyzdžiui, „Žvejas ir jo žmona“. Taip pat spontanišku stiliumi jis tapo gėles, vabzdžius, 
paukščius, gyvūnus, reiškiasi kaligrafijos srityje. Šie kūriniai išsiskiria spontaniška žaisminga 
kupina ironijos tapymo maniera, jautriu linijiniu piešiniu ir meistriškai atliktais kaligrafiškais 
užrašais. Kartu Huang Shen reiškiasi kaip puikus peizažo tapybos meistras, įtaigiai perteikiantis 
tolių erdvės iliuziją. Jo vasaros motyvus vaizduojantys peizažai išsiskiria spontaniška non finito 
principais paremta neišbaigta tapymo mažais taškeliais maniera. Daugelyje paveikslų žmonių 
ir gamtos vaizdų motyvų traktavimas artimas Shitao ir Zhu Da kūrybos dvasiai. 

Gong Xian ir apie jį susibūrusių Jangdžou ekscentrikų estetinių idėjų ir kūrybos poveikis 
yra jaučiamas įvairiose kūrybinės veiklos srityse. Gong Xian, talentingas mokinys, Wan Gai 
parengia ir išleidžia vieną svarbiausių kinų estetikos veikalų enciklopediją „Apmąstymai apie 
tapybą iš garstyčios dydžio sodo“, o kitas jo pėdomis sekęs Qing dinastijos valdymo laikų korifė- 
jus Shitao gilinasi į struktūrinius tapybos principus. Po „aštuonių ekscentrikų“ mirties aktyvus 
Jangdžou meninis gyvenimas, kaip ir vietinės didžiulius pelnus nešusios kasyklos, natūraliai 
išsenka, o dailės gyvenime išryškėja eilinė atoslūgio ir nuosmukio fazė. Poetišką simbolinį ir 
metaforinį Gong Xian aplinkos dailininkams būdingą tikrovės suvokimą tapyboje palaipsniui 
išstumia stiprėjančios realistinės tendencijos. 

Paskutinis reikšmingas vėlyvojo feodalizmo epochos estetinės minties pakilimo periodas 
labai trumpas. Jis išryškėja pirmųjų Qing dinastijos imperatorių valdymo laikotarpiu (XVII a. 
pabaiga-XVIII a. pradžia), kai pasirodo ortodoksinei krypčiai oponuojantys dviejų enciklope- 
dinių mąstytojų individualistų - Shitao ir Wang Gai - veikalai. Šiuos ryškius prieš akademikų 
tradiciją sukilusius individualistinės pakraipos estetikus sieja daug bendrų požiūrių. 

Ryškiausia aptariamo laikotarpio estetinės minties ir vaizduojamosios dailės figūra yra nuose- 
klus intelektualų estetinių tradicijų tęsėjas Shitao (1642-1707) - garsios Ming imperatoriškos 
dinastijos palikuonis, kuris tarsi sutelkia daugelį to meto kinų kultūros ir meno raidos tendenci- 
jų. Išlikę rašytiniai šaltiniai pabrėžia jo talento įvairiapusiškumą, aristokratišką elgesio manierą, 
tvirtą nenuolankų charakterį, polinkį į vienatvę, malonų bendravimo būdą su įvairių socialinių 
sluoksnių žmonėmis. Shitao pirmiausia yra stebėtinai universali asmenybė, išsiskirianti uni- 
kalia erudicija, originalia mąstysena, novatoriškumu, išsamiu čan, daoizmo, konfucianizmo 
filosofijos ir ankstesnės meninės kultūros raidos pažinimu. Geriausio Vakarų Shitao kūrybos 
žinovo Pierreo Ryckmanso žodžiais tariant, „Shitao grindžia savo mąstymą peržengdamas laiko, 
kūrinių ir mokyklų ribas; jis nesidomi nei tapytojais, nei tapybos kryptimis, tačiau Tapytoju ir 
Tapyba, tiksliau išsireiškus Tapytojo kūrybiniu Aktu“ (Ryckmans, 1984, p. 5). 

1644 m. šalį užgrobus mandžūrams mažametis Shitao rūpestingai slepiamas viename gar- 
siausių čan vienuolynų pietinėje Kinijoje, kur augdamas gilinasi į filosofiją, kaligrafiją, tapybą, 
poeziją, sodų meno subtilybes. Shitao kūrybos tyrinėtojai polemizuoja dėl jo intelektualinės 
evoliucijos santykių su čan tradicija. Vieni pabrėžia jos neabejotiną poveikį ir vienuoliško gy- 
venimo svarbą jo gyvenimo būdui bei kūrybinei evoliucijai, kiti kalba apie vėlesnį atsiribojimą 
nuo jos. Remiantis jau pripažinimą įgavusio subrendusio Shitao tekstuose išsakytomis min- 
timis apie asmenines gyvenimo nuostatas, galima teigti, kad skirtingais gyvenimo tarpsniais 
jis išgyvena įvairias idėjines ir stilistines metamorfozes, keičia gyvenimo būdą ir bendravimo 
stilių. Nors išaugo vienuolynų aplinkoje ir patyrė čan pasaulėjautos poveikį, tačiau vėliau tolsta 
nuo religinių nuostatų ir save laiko pasaulietiniu intelektualų tradicijas plėtojančiu kūrėju. 

Kaip bebūtų, su čan adeptais jį sieja daug pasaulėžiūrinių nuostatų, estetinių idealų, galime 
prisiminti čan adeptams būdingas dvyliką metų nuo 1666 iki 1678 m. užtrukusias klajonės 
vaizdingais Pietų Kinijos kalnų keliais. Kita vertus, greta akivaizdžios čan idėjų įtakos, jo 
estetinėse pažiūrose ir kūryboje nesunkiai aptiksime ir paskirus konfucianizmo bei daoizmo 
estetikos poveikio elementus. Nuo 1780 m. Shitao beveik dešimtmečiui apsigyvena svarbiame 
kultūros ir meno centre Nankine, kur artimai bendrauja su daugeliu iškilių to meto intelektualų 
ir menininkų. 1793 m. persikėlęs į Jangdžou daug dėmesio skiria sodų menui, jo nuopelnai 
šioje srityje apvainikuojami čia sukurtu meno šedevru „Dešimties tūkstančių akmenų sodu“. 

Ilgainiui Shitao tampa pripažintu tapytoju, kaligrafu, sodu meistru ir meno teoretiku, 
kuriam iš daugybės pseudonimų labiausiai prilimpa autoironija dvelkiantis „Kartus moliū- 
gas“, Jo traktatas „Pokalbiai apie tapybą“ yra vienas svarbiausių, daugybę pamatinių estetikos 
problemų gvildenantis konceptualus tekstas, kuris amžininkų neretai buvo suvokiamas kaip 
šio mąstytojo idėjas plėtojančių tapytojų grupės „aštuoni korifėjai“ estetinis manifestas. Tai 
originalaus giliai mąstančio ir savitai suvokiančio grožio ir meno esmę menininko konceptu- 
alus filosofinis tekstas, kuris tik savo medžiagos dėstymo pavidalu kartais primena analitiškai 
parašytus tapybos vadovėlius, tačiau, ko gero, yra vienos styguojančios jo „vieningos linijos“ 
idėjos svarbą iškeliantis konceptualus sintetinis filosofinis tekstas, dialogas su supančiu pasauliu, 
gamta ir pačiu savimi, aiškinantis pamatines kūrybos problemas. 

Šis veikalas - tai tarsi ilgo nueito gyvenimo kelio ir jame kylančių minčių apie harmonijos, 
grožio ir meno esmę apibendrinimas. Jo pamatines meninės kūrybos problemas analizuojantis 

traktatas P. Ryckmansui yra „aukščiau- 
sia ir universali kinų estetinės minties 
išraiška“ (Ryckmans, 1984, p. 5), Prie 
šio traktato idėjų detalaus tyrinėjimo jis 
periodiškai sugrįžta savo įvairiuose kinų 
estetikos tradicijai skirtuose tekstuose. 
Kitas sinologijos korifėjus švedų moks- 
lininkas O. Sirenas minėtą traktatą laiko 
kinų estetinės minties viršūne“ (Siren, 
1965, p.182). 

Tokiame požiūryje neabejotinai yra 
tiesos, kadangi šis sudėtingas, daugia- 
sluoksnis tekstas, sudarydamas vientisą 
žinių ir idėjų sistemą, iš tikrųjų pasižymi 
teorinės minties brandumu, plėtojamų te- 
zių sistemingumu ir nuoseklumu. Minties 
gelmė čia jungiasi su spontaniškais minčių 
polėkiais, primenančiais minčių dėstymo 
А, т „stiliumi aistringą sąmonės srautą. Šis 
Hi IU Elmer racionalaus ir emocionalaus srauty jun- 
upės krioklys. XVII a. pabaiga. Tušas, popierius ginys apnuogina neįprastą kinų estetinei 

tradicijai teorinės minties plėtojimo būdą. 
Greta anksčiau aptarto Jing Hao traktato, tai – neabejotinai vienas filosofiškiausių ir mįslingiausių 
su daugybe poteksčių kinų vaizduojamosios dailės estetikai skirtų traktatų. Jame neaptinkame 
kitiems panašios pakraipos traktatams būdingų techninių rekomendacijų, biografinių pasakoji- 
mų, perkrovimo nereikšmingomis citatomis. Shitao cituoja taupiai, reikliai parinkdamas didžių 
praeities mąstytojų mintis savo teiginių teoriniam pagrindimui. 

Shitao estetika iš tikrųjų išsiskiria antiakademine orientacija, novatoriškumu, daugybės 
tradicinių idėjų originalia interpretacija. Nepaisant ryškaus novatoriškumo, Shitao puikiai 
supranta tradicijos svarbą meninėje kūryboje, todėl senovės tradicijų pažinimą suvokia kaip 
galingą kūrėjo ginklą. Trečiosios savo traktato dalies pradžioje jis rašo: „Senovė - tai pažinimo 
ginklas. Pasikeitimo esmė ta, kad pažinti šį ginklą, tačiau ne tapti jo tarnu. [Tik, deja] aš neregiu 
nieko, kas sugebėtų išnaudoti senovėje slypinčias pasikeitimo galias. Aš visuomet apverkiu tą 
senovinę kūrybos manierą, kuri remiasi tik senovės kūrinių pamėgdžiojimu, tačiau nesugeba 
keistis. Toks žinojimas. pančioja. Žinojimas, kuris susiveda į imitaciją gali būti tik susijęs su 
polėkių apribojimu. [Taip ir] junzi (kilnus žmogus - A. A.) ar nesisemia jis iš senovės tik tam, 
kad atskleistų dabartį?“ (Shitao, 1978, p. 65). 

Vadinasi, Shitao estetikai yra svetimas primityvus senovės mėgdžiojimo principas, didžių- 
jų praeities meistrų kūrybos principų, stilių ir manierų pažinime jis pirmiausia regi svarbius 
dabarties pažinimo instrumentus. Pripažindamas senųjų meistrų meninės technikos pažinimo 
reikšmę, Shitao kartu pasisako prieš aklą sekimą kanonais. Jis aktyvaus kūrybiško tikrovės in- 
terpretavimo šalininkas. Jo intelektualų tradicijas plėtojančioje koncepcijoje išskirtinė pagarba 
teikiama menininko išsilavinimui, erudicijai, praeities didžiųjų meistrų kūrinių studijoms, kla- 

sikinio išsilavinimo sistemą sudarančių 
mokslų ir menų pažinimui. Nors tikro 
meistro tapsmo eigoje čia pripažįstama 
didžių praeities meistrų kūrinių kopija- 
vimo būtinybė, kuri siejama su geresniu 
techniniu savo profesijos subtilybių 
pažinimu, tačiau pabrėžiama ir išskirtinė 
savito kelio ieškojimo svarba. „Noras 
bet kokia kaina tapti panašiu į kokį nors 
meistrą, — rašo Shitao, – primena пога 
maitintis jo maisto likučiais - man to 
per maža“ (Shitao, 1978, p. 65). 

Svarbiausia autentiškos kūrybos 
prielaida čia siejama su vidinės vaizduo- 
jamojo reiškinio dvasios perteikimu. Šio 
sudvasinimo kokybė tiesiogiai siejama 
su paties kūrėjo išprusimu, intelektualine 
kultūra ir techniniu pasiruošimu. Shitao 
ypatingos reikšmės teikia menininko 
kūrybiniam arsenalui, jo meninės išraiš- 
kos priemonių savitumui, techniniam Shitao. Senoji šventykla. XVII a. pr. Spalvotas tušas, popierius 
virtuoziškumui ir meninio apibendrini- 
mo galiai. Taip pat pats būdamas neeilinio talento poetu daug dėmesio skiria tapybos ryšiams 
su poezija, poetinio prado tapybos kūrinyje išryškinimui. Tikras paveikslas, jo įsitikinimu, turi 
atskleisti paveikslo turinyje slypinčią poetinę mintį, kuri kūrinį pakylėja virš pilkos kasdienybės ir 
suteikia jam dvasingumo. Tušas jsiskverbdamas į teptuką, o per jį skleisdamasis šilko ritinėlyje ar 
popieriaus lapo erdvėje turi suteikti kuriamam kūriniui dvasinį pavidalą. Kūrinio sudvasinimas 
čia traktuojamas kaip menininko profesionalumo, jo konkrečios meno srities techninių meninės 
išraiškos galimybių įvaldymo problema. „Tapyba gimsta širdies gelmėse - [nepriklausomai nuo 
to liečia tai] kalnų ir upių linijų grožį, žmonių ar daiktų, arba esmės ir charakterio paukščių, 
gyvūnų, žolių ir medžių... Neįmanoma įsiskverbti į pirmapradį principą, nei išsemti skirtingus 
[būties] aspektus, jei neįvaldai nekintamo mato - Vieningos linijos“ (Shitao, 1978, p. 61). 

Jis yra pirmiausia didis peizažo tapybos meistras, kurio kūryboje ryški antiakademinė 
orientacija, drąsus novatoriškumas, nuolatinis naujų kūrybos kelių ieškojimas, potraukis 
eksprimentuoti. Jam dvasiškai artimiausias yra peizažo žanras, todėl ir jo dėmesio centre 
yra žmogaus santykio su gamta ir kitos peizažo tapybos estetikos problemos. Tekste daug 
svarstoma apie peizažo žanro savitumą, įvairias specifines jo problemas, tačiau jo pagrindinis 
dėmesys krypsta ne į peizažo sudėtinių komponentų, detalių aptarimą, o į tai, kas juos visus 
sieja, aiškinimąsi. Skirtingai, pavyzdžiui, nei konfucinės estetikos šalininkai, kurie gvildendami 
peizažo estetikos problemas atskiria kalnus ir vandenis, pirmuosius siedami su išmintimi, о 
antruosius su gerumu, Shitao teigia, kad kalnai yra vanduo, yra išmintis ir gerumas, tai yra 
vientisa ir atvirkščiai. Iš čia plaukia išvada, kad vienybės principas yra aukštesnis ir svarbesnis 
nei skirties, kadangi atspindi universalią būties ir kosmoso procesų vienybę. 

Pagrindiniu peizazo tapybos meistro uZdaviniu Shitao sieja su pirmapradzio Dangaus 
ir Žemės vienybės įprasminimu, tačiau ir įspėja dailininkus dėl pavojų, kurie kyla siekiant 
kūriniuose išorinio grožio įprasminimo. Tokia kūrybos strategija, ypač, jei ignoruojami pir- 
mapradžiai kūrybos principai ir nepaisoma išsamaus tapybos technikos subtilybių pažinimo, 
neišvengiamai atveda kūrėją į nesėkmes. „Jei siekti tik pirmapradžio principo, esmės pažini- 
mo, - pabrėžia jis, - ignoruojant [tapybines] priemones, techniką [tapybos] kūriniai tampa 
vidutiniškais. Senovės meistrai gerai žinojo šį pavojų - todėl siekė Vienio sintezės“ (Shitao, 
1978, p. 73). | 

Akivaizdu, kad čan pasaulėžiūra turi didelės įtakos Shitao „didžiosios vienybės“ estetikai, 
kurioje ryškus novatoriškumas, gamtos ir žmogaus vieningumo, jo įsiklausymo į gamtos pulsą 
teigimas. P. Ryckmans, detaliai tyrinėjęs Shitao estetiką, pagrįstai traktuoja ją kaip l'unique 
traite de pinceu („vientisos linijos“) filosofiją (Ryckmans, 1970, p. 11). Iš tiesų Shitao pasau- 
lėžiūroje „vientisa linija“ yra simbolinė Visatos vienybės idėjos, Absoliuto išraiška, padedanti 
menininkui priartėti prie Dao esmės. Šios vientisos linijos teorijos pradmenys aptinkami dar 
iki Tang epochos ir vėliau pasirodžiusiuose kaligrafijos estetiniuose traktatuose, kuriuose ji 
aptarinėjama grynai techniniais, kompoziciniais, kosmogoniniais, filosofiniais, edukaciniais 
ir kitais aspektais. Juose vientisa teptuko paliekama kaligrafijos ar tapybos kūrinyje linija 
suvokiama kaip kūrybos proceso pirmapradis išeities taškas, elementariausia plastinės kal- 
bos dalis, iš kurios išsirutulioja kuriamo vaizdinio užuomazgos. Shitao skelbia neatsiejamos 
teptuko ir tušo vienybės principą ir teigia, kad be šių dviejų komponentų vienybės tapyboje 
ir kaligrafijoje vyrauja chaosas. 

Senovėje, anot Shitao, nebuvo jokių normatyvinių kaligrafijos ir tapybos kūrimo nuostatų, 
vėliau palaipsniui susiklosto konkrečios normos, kurių poveikyje iš vieningos versmės išsiru- 
tulioja kaligrafijos ir tapybos menai. „Vientisa linija yra visų reiškinių šaltinis ir pagrindas. Jos 
pasireiškimo galimybė slypi [gamtos] dvasioje ir žmoguje. Tačiau vulgari asmenybė to nepajėgia 
suvokti. Todėl [pirmiausia] reikia nustatyti Vieningos linijos Taisyklę“ (Shitao, 1978, p. 60). 
Taisyklė, Shitao įsitikinimu, išplaukia iš pačios tapybos prigimties ir todėl meninės kūrybos 
procese iškilusias kliūtis pašalina pati tapyba. Kita vertus, jei yra taisyklė, vadinasi, autentiškoje 
kūryboje turi būti ir pakitimų galimybė. Iš čia plaukia jo išvada, kad pažinęs taisykles, patirsi 
sėkmę ir jų pakeitimuose. Tačiau kita vertus, jis skelbia, kad tobulas žmogus - nepaiso taisyklių. 
Pagrindinę „Vientisos linijos“ taisyklę Shitao išreiškia paradoksalia teze „aukščiausia taisyklė 
glūdi taisyklių nebuvime“ (Shitao, 1978, p. 65). 

Vadinasi, čia ignoruojami bet kurie išankstiniai normatyviniai reikalavimai ir plėtojama 
daoizmo ir čan teoretikų iškelta mintis apie visišką meninės kūrybos proceso spontaniškumą. 
Iš čia kyla įsitikinimas, kad bet kuri taisyklė turi natūraliai išplaukti iš konkrečių menininko 
uždavinių, ir jis pats privalo pašalinti kūryboje iškylančias kliūtis. Todėl ir kiekviena taisyklė 
čia apima begalinę potencialių pakitimų įvairovę. Kalbėdamas apie meninės kūrybos esmę, 
Shitao kviečia menininkas atsiriboti nuo paviršutiniško grožio suvokimo ir atskleisti giluminius, 
struktūrinius grožio principus, kuriuos jis, kaip ir P. Cézanneas, įžvelgia paprasčiausiose geo- 
metrinėse formose (kvadrate, apskritime). Šių pirmapradžių struktūrų pažinimas, kompozicijos 
dėsnių panaudojimas padeda menininkui suvokti visumą. „[Kiek] toli jūs nežengtumėte, kaip 
aukštai nepakiltumėte, - teigia Shitao, - reikia pradėti nuo mažumės, [pirmo žingsnio]. Taip ir 
vieninga linija - ji aprėpia viską, iki toliausio ir nepasiekiamo. Vieninga linija galima perteikti 

išorinį vaizdą ir vidinę esmę, detalė - visumą 
nieko neprarandant. Tik suvokus meno kūri- 
nio idėją teptukas pajėgia išreikšti reiškinių 
esmę“ (Ten pat, p. 61-62). 

Shitao gilus meno tradicijų pažinimas, 
meninių interesų įvairiapusiškumas, nuo- 
latiniai eksperimentai ir persijungimai iš 
kūrybos vienoje srityje į kitą, sudėtingos no- 
vatoriškos stilistinės metamorfozės atsispindi 
visuose jo kūrybinės veiklos srityse. Tačiau 
svariausias jo indėlis į kinų meno istoriją 
siejasi su dailės kūriniais, kurie stebina me- 
ninės išraiškos formų įvairove. Jo kaligrafijos 
ir tapybos kūriniams būdinga kompozicinio 
mąstymo branda, geras visumos regėjimas, 
įvairių archajizmų, senovės stilių elementų 
novatoriškas panaudojimas. Jo pamėgtuose | 
virtuoziška tapymo technika išsiskiriančiuo- 
se monochrominės tapybos kūriniuose susi- Tušas, popierius 
pina skirtingos tapymo manieros ir meninės 
išraiškos priemonės: ekspresyvios, grubios laužytos ir spontaniškos linijos susipina su plonais 
elegantiškais ir sodriais potėpiais, vos paspalvintais šilko ar popieriaus plotais, linijiniu piešiniu 
ir įvairių stilių štrichais. Shitao yra didis optinių iliuzijų ir apimtinių formų išgavimo meistras, 
kuris gruboka tapymo maniera maskuoja aukštą teptuko valdymo techniką. 

Jo ekspresyviuose paveiksluose siekiama maksimalaus kompozicinio kuriamų vaizdinių 
vientisumo; realūs eskiziška maniera nutapyti gamtos vaizdai čia jungiasi su stilizuotais žmonių 
ir pastatų vaizdais. Greta tapomų gamtos formų medžiagiškumo išryškinimo, skleidžiasi ir 
oro erdvės efemeriškumas. Efektingos detalės jo paveiksluose tarnauja vientisai kompozicijai: 
daugybe atrodančių atsitiktiniais spontaniškų štrichų ir išplautų formų tušo dėmių čia jungiasi 
į vientisą sistemą, tapiniuose aktyviai panaudojama neužpildyto balto ploto emocinio povei- 
kio jėga. Visur pulsuoja ir skleidžiasi energija, kuria tiesiog prisodrinti Shitao kūriniai. Jis, be 
kaligrafijų, kuria peizažus, įvairius augalus medžius, bambuką, gėles vaizduojančius motyvus, 
portretus. Neretai tai didelėje baltoje erdvėje nutapyti peizažo elementai su nemažiau paveikslo 
vaizdinei sistemai svarbiais kaligrafiniais užrašais ar jo paties sukurtais poetiniais tekstais. 
Pavyzdžiui, „Mingxianguan kaskados ir Hutouyan kalnas“, kiek kitoks yra 1697 m. nutapytas 
paveikslas „Pavasaris prie upės“, kurio viršutinė beveik trečdalį užimanti paveikslo dalis yra 
skirta kaligrafiniams užrašams. Shitao kūrinys „Trobelė kalnuose“ žavi meistriškai užrašyti 
xingshu kaligrafiniu stiliumi. 

Vadinasi, Shitao yra stebėtinai plataus kūrybinio diapazono intelektualų estetikos tradici- 
jos atstovas ir neeilinio talento menininkas, kurio turtingą kūrybinį palikimą sunku įsprausti 
į apibrėžtos krypties ar mokyklos ribas. Savo kūrybiniame kelyje patyręs įvairių gyvenimo 
aplinkybių poveikį, esminius pasaulėžiūrinių nuostatų, kūrybinio stiliaus pokyčius, Shitao 
vaisingai reiškėsi estetikos teorijos, tapybos, kaligrafijos, poezijos ir sodų meno srityse. Visuose 

juose jis yra nekvestionuojamas savo meto kultirinio gyvenimo lyderis, atsiskleides netikétomis 
savo daugiabriaunio talento pusėmis. Taigi Shitao autoritetas ir vieta kinų kultūros istorijoje 
yra išskirtinė. 

Greta Shitao dar viena reikšminga šio meto ekscentriškos dailės figūra yra tolimas Ming 
dinastijos imperatorių giminaitis Zhu Da (1626-1705), kuris gaivališkai reiškiasi kaligrafijoje, 
tapyboje ir poezijoje. Tai - monochrominės tapybos šalininkas, tapantis spontaniškus artimus 
vakarietiškai akvarelės technikai išplautų formų „vandeningus“ paveikslus. Šis įvairiapusiškai 
išsilavinęs intelektualas gerai pažįsta savo pirmtakų kūrybą, aukščiausiai vertina Guo Xi, Dong 
Yuan ir Huang Gongwang peizažus, gaivališkus Xu Wei kūrinius, kurių įtakos pėdsakus, netgi 
„Citatas“ regime jo tapiniuose. Zhu Da ir jo aplinkos dailininkų potraukis spontaniškai kūrybinei 
saviraiškai liudija apie jų išsivadavimą iš kanonų, o neretai ir visišką nusistojusių Akademijoje 
tapybos kanonų nepaisymą. 

Skirtingai nei Shitao, jis neslepia nepagarbaus požiūrio į naujus mandžūrų valdovus. 
Atvirai reiškiamos pažiūros ir ekscentriška elgesio maniera nuolatos kelia problemų šiam 
menininkui. Kita vertus, jis piktnaudžiauja alkoholiu; kūrimas svaigulio būsenoje padeda išsi- 
vaduoti iš slegiančios nuotaikos ir išlaisvina jame slypinčias kūrybines galias, padeda pasiekti 
kaligrafijose ir tapiniuose stiliaus išraiškingumą. Sekdamas savo idealu „pamišėliu Xu Wei“ Zhu 
Da sukuria savitą ekspresyvių kaligrafiško tapymo stilių, kuriame skleidžiasi demonstratyvus 
eskiziškumas. Jo tapiniuose regimas ribotas pamėgtų temų ir motyvų skaičius, čia vyrauja 
ekspresyvi kaligrafiška, kiek nervinga tapymo maniera, panašios kompozicinės schemos. 

Daugelį metų artimai Zhu Da bendrauja susirašinėdamas laiškais su dvasiškai artimu Shitao, 
su kuriuo akivaizdžiai realiame gyvenime taip niekuomet ir nesusitiko. Tarsi tęsdami fengliu 
šalininkams būdingą giminiškų sielų glaudaus bendravimo tradicija jie siunčia vienas kitam ne 
tik laiškus, tačiau ir ką tik pradėtus neužbaigtus kūrinius, kuriuos pradėjęs vienas užbaigdavo 
kūrybos procesą kitas. Šie bendraminčiai kultivuoja ir kitą fengliu ir intelektualų pamėgtą 
keitimosi su artimiausiais draugais geriausių paveikslų tradiciją. Abu jie savo kūryboje linksta 
į intymumą, todėl, skirtingai nei ankstesnių periodų dailininkai, rečiau tapo didelio formato 
paveikslus ir pagrindinį dėmesį sutelkia į kamerinius albumo lapus, kuriuose spontaniškai išlieja 
išgyvenimus. Tokie nedidelio formato kūriniai reikalauja kitokio „artimo regėjimo“ ir glaudaus 
emocinio santykio su meno kūriniu. Tokia kūrybos forma išplinta vėlyvajame „aštuonių ekscen- 
trikų“ grupės raidos tarpsnyje, kai šio sąjūdžio sklaidą paveikia Shitao, kuris paskutiniuosius 
gyvenimo metus praleidęs Jangdžou. Jo estetinės idėjos ir bendravimo stilius turi poveikį ne tik 
šios grupės nariams, tačiau ir kitai ryškiausiai aptariamojo tarpsnio figūrai Wang Gai. 


Wang Gai estetika 


Shitao amžininko Wang Gai arba Wang Kai (tikslios jo gyvenimo datos nežinomos, o akty- 
viausias kūrybinės veiklos tarpsnis Nankine, manoma, yra nuo 1677 iki 1705 m.) estetika yra 
paskutinioji didinga vėlyvųjų viduramžių Kinijos enciklopediškumo išraiška. Wang Gai - įvai- 
riapusė asmenybė: ne tik vienas žymiausių estetikos atstovų, bet ir garsus archeologas, moksli- 
ninkas, poetas, tapytojas, kaligrafas, graveris, iliustratorius. Jis parašo įvadą ir kelias naujas dalis 
3 tomų kinų tapybinės estetikos enciklopedijai „Apmąstymai apie tapybą iš garstyčios grūdo 


486 


Wang Gai estetika 


dydžio sodo“ (Jieziyuan Huazhuan) ir, 
tiesą sakant, yra pagrindinis šio trijų tomų 
veikalo autorius bei redaktorius. Pirmasis 
šio veikalo tomas pasirodė 1679 m., o du 
kiti - 1701 metais. 

Pastarasis daugelio autorių sukurtas 
monumentalus veikalas stebina ne tik 
mastais, tačiau ir aktualių estetikos ir 
meno teorijos problemų aprėptimi. Jame 
glaustai apibendrinama daugelio šim- 
tmečių kinų tapybinės estetikos patirtis, 
detaliai aptariamai įvairiausi dailės kūri- 
nių kūrimo aspektai, pateikiama daugybė · . .- 8 
metodinių rekomendacijų. Analizuojami Gao Qipei. Hangu perėja. Albumo lapas. XVIII a. pr. 
kompozicijos ir įvairiausių meninės Spalvotas tušas, popierius 
išraiškos priemonių, teptuko valdymo 
technikos klausimai, kompozicijos, erdvinės perspektyvos, skirtinų planų išryškinimo, objektų 
apimties, šviesotamsos problemos. Greta aptarinėjamos ir bendresnės grožio esmės, meno 
prigimties, meno būties, funkcionavimo, menininko kūrybinio potencialo ir meninės kūrybos 
proceso problemos. Traktate taip pat ypatingas dėmesys skiriamas išsilavinimui, kuris suvokia- 
mas kaip patikimas būdas išvengti kūryboje vulgarumo. „Kai nori išvengti vulgarumo, - rašo 
jis, - tuomet vienintelis kelias yra pareigingas mokymasis iš knygų. Moksliškumo ir knyginės 
kultūros dvasia pakylės, o turgaus ir vulgarumo - išnyks“ (Wang Gai, 1975, p. 380). Iš čia plaukia 
ir dėmesys teisingam dailininko auklėjimui, vertybinių nuostatų jame skiepijimui, taip pat tų 
meninės kūrybos kanonų ir taisyklių įsisavinimui, kurių žinojimas ir laikymasis padėtų sukurti 
vertingus laiko išbandymus pakeliančius kūrinius. Svarbiausios idėjos čia neretai išreiškiamos 
poetiniais įvaizdžiais ir metaforomis. 

Wang Gai estetikai būdingas sistemingumas, minties glaustumas, stiprus dialektikos 
jausmas, skrupulingumas. Jis detaliai analizuoja daugybės didžiųjų praeities meistrų meninio 
stiliaus ypatumus, siekia paaiškinti šį savitumą apsprendusias priežastis. Tai lankstus dialekti- 
nio mąstymo principus įvaldęs meno teoretikas, kuris dažnai priešpriešina kraštutines tezes, 
atskleidžia jų vienpusiškumą ir todėl išryškina savus požiūrius. Asmeninius teiginius jis vizualiai 
pagrindžia pasitelkdamas per 200 iliustracijų. 

Nors Wang Gai dėmesio lauke yra įvairios vaizduojamosios dailės kryptys, mokyklos, 
skirtingoms mokykloms priklausantys dailininkai, tačiau estetiniuose požiūriuose pirmiausia 
regima Wang Wėi (701-761) ir kitų čan peizažo tapybos teoretikų įtaka. Iš Wang Wėi jis perima 
panteizmą ir paprastumo poetikos aukštinimą, menininko minties prioriteto teigimą („mintis 
turi gimti anksčiau nei potėpis“). Norėdamas įteisinti dvasingos idėjų estetikos principus, jis 
kovoja su išplitusiomis liguistomis dvasinių ir meninių idealų niveliacijos tendencijomis, maty- 
damas neskoningume ir vulgarume intelektualaus ir dvasingo meno krizės prielaidas. „Geriau 
būti užsisklendusiu ir išdidžiu, - rašo jis, - nei vulgariu, parsidavėlišku, besiorientuojančiu į 
turgaus lygį. Būdas išvengti vulgarumo, yra stropus knygų studijavimas“ (Wang Gai, 1975, 
p. 380). Šiame teiginyje atsiskleidžia ištikimybė intelektualiai kinų knyginės kultūros tradicijai. 

Wang Shimin. Peizažas. XVII a. Tušas, popierius 


Wang Gai estetikoje ryškūs čan panteistinės pasaulėžiūros elementai. Autentiška meninė 
kūryba jam neatsiejama nuo menininko jautrumo gamtos grožiui. Kiekviename gamtos reiškinyje, 
netgi akmenyje jis kviečia dailininkus įžvelgti tuos gyvybės pėdsakus, kurie įkūnija jų dvasią. Jo 
nuomone, akmenų tapybos paslaptis galima atskleisti vienu žodžiu -,,jie gyvi“. Peizažo tapyboje 
jis regi galimybę atitrūkti nuo išorinio pasaulio tekamumo ir įprasminti aukščiausius dvasinius 
idealus. „Žmonės ir daiktai peizaže, – rašo jis, – turi būti švarūs kaip gervės ar atsiskyrėliai kalnuo- 
se, - niekuomet nejneskite į paveikslą miesto ir prekyviečių dvasios, kad nenugriautų paveikslo 
nuotaikos“ (Ten pat, p. 385). 

Kaip ir daugelis jo amžininkų, Wang Gai gvildena sekimo kanonu ir laisvos kūrybos 
santykio problemą. Pastarąją jis sprendžia dialektiškai atskleisdamas skirtingų kūrybos 
kelių galimybes ir parodydamas ribotumus. Jis kelia klausimą: kur slypi tikrosios kūrybos 
esmė - smulkiame pedantiškame kanonizuotų taisyklių sekime ar laisvame kūrybinės dvasios 
polėkyje? Atskleisdamas meninės kūrybos dialektikos ypatumus, Wang Gai konstatuoja tiek 
visiškos laisvės nuo dėsnių negalimumą, tiek vienpusišką apsiribojimą kanono apibrėžta erdve. 
Nuosekliame kūrybos dėsnių pažinime jis regi vaisingą menininko išsilaisvinimo iš siaurų 
kanonų kelią. „Jeigu nori tapyti laisvai be dėsnių, - rašo jis, - pirmiausia pažink juos. Siekda- 
mas lengvumo, pirmiausia privalai įveikti sunkumus. Jei nori suteikti potėpiui paprastumą ir 
griežtumą, tuomet turi ranka įvaldyti sudėtingumus ir spindesj* (Ten pat, p. 380). Bėgti nuo 
bet kurių dogmatiškų taisyklių, kanonų - aukščiausias meninės kūrybos pašaukimas. Kaip ir 

Shitao, jis vertina meninés kürybos spon- 
taniskum ir priešpriešina jj kanonizuotam 
akademiniam stiliui, kurj laiko svetimu 
tikrojo meno dvasiai. 

Iš čia išplaukia ir Wang Gai mokymas 
apie meninės kūrybos proceso specifinius 
bruožus. „Vieni kalba apie kūrybos len- 
gvumą, kiti apie sudėtingumus. Čia nėra 
sunkumų, tačiau nėra ir lengvumo. Vieni 
teikia pirmenybę metodui, kiti neigia jo 
reikšmę - Metodo nebuvimas blogai, o 
perdėm skrupulingas metodo prisilaikymas 
galiausiai dar blogiau“ (Ten pat, p. 372). Taigi 
remdamasis meninės kūrybos dėsningumų 
analize Wang Gai išplėtoja teoriją apie du 
lygiagrečius iš esmės skirtingus meninės 
veiklos tipus: pirmąjį – reikalaujantį įtempto 
sistemingo darbo, vadovavimosi tam tikrais 
normatyviniais nuostatais, taisyklėmis, 
kanonais, ir antrąjį, kuriam būdinga laisva, 
spontaniška vidinių menininko sielos pos- 
tūmių sklaida, kada meno kūriniai gimsta 
tarsi žaidžiant. Abiem atvejais gali būti su- 
kuriami vienodai reikšmingi meno kūriniai, 
Šiuos priešingus kūrybinės veiklos tipus jis 
iliustruoja pasitelkdamas dviejų kinų klasi- 
kinės tapybos korifėjų Wu Daozi ir Li Sixun 
tapinių pavyzdžius. 

Wang Gai traktate aptarinėjami įvairių 
tapybos žanrų tapybos principai ir pažeria- 
ma daug taiklių ir vertingų rekomendacijų 
pradedantiems tapytojams. Tačiau pačios 
svariausios jo įžvalgos aptinkamos pus- 
lapiuose skirtuose peizažo žanro kūrinių 
tapymo subtilybėms. Peizažo kūrėjams, 
tapantiems peizaže žmones ir įvairius Hua Yan. Poilsis lūšnelėje prie kalnų vandens srautų. 
objektus, Wang Gai pataria vengti perdėto 1743 m. Spalvotas tušas, popierius 
detalizavimo ir stengtis išsaugoti pasirinkto 
kūrybos stiliaus vientisumą. Tarp vaizduojamų peizaže žmonių ir pagrindinių peizaže tapomy 
paveikslo akcentų jis kviečia išryškinti jų vidinį sąryšingumą. Todėl ir paveiksluose patalpinami 
žmonės turi būti vaizduojami taip, kad ir peizažo suvokėjas galėtų pasikeisti savo vietomis su 
vaizduojamomis paveiksle figūromis. „Žmonės ir daiktai peizaže, - pabrėžia Wang Gai, - turi 
būti tokie pat švarūs, kaip gervės, kaip atsiskyrėliai kalnuose, – niekuomet neperkelkite į kūrinius 

miesto ir prekyviečių dvasios tam, kad nesugriautumėte paveikslų nuotaikos“ (Ten pat, p. 385). 
Vadinasi, jis yra jautraus dvasingo meno šalininkas, vertinantis tikros tapybos poetiškumą ir 
rafinuotumą, kurį, jo įsitikinimu, gali išryškinti iš didingų Tang ir Song epochų poetų perimtos 
ir kaligrafiškai tinkamoje paveikslo kompozicijos požiūriu užrašytų eilių fragmentai. 

Shitao, Wang Gai - reikšmingi aptarto tarpsnio Kinijos estetinės minties ir dailės atstovai, 
kurių teoriniuose veikaluose kvalifikuotai sprendžiamos fundamentalios estetikos ir meno filo- 
sofijos problemos, o kūryboje regimi originalūs, novatoriški ieškojimai. Jų šalininkų veikaluose 
ryškus teorinės minties nuosmukis, problematikos menkėjimas, konservatyvių tendencijų, jau 
nuvalkiotų formų ir vaizdinių įsigalėjimas. Silpnėjanti akademinės estetikos ir dailės įtaka siejasi 
su periodiškai atgimstančiais intelektualų estetikos proveržiais, kurių blėstanti įtaka juntama 
visą XVIII a., kai jos pagrindinius stilistinius bruožus perima analogiška, aktyviai besireiškianti 
japonų kultūroje bunjingos (nangos) mokykla. 

Peizažo tapyboje su intelektualų estetinės tradicijos poveikiu susijęs individualizmo ir 
ekscentriškumo stiprėjimas skatina tolesnį akademinės dailės kanonų neigimą, subjektyvizmo 
tendencijų įsigalėjimą. Po Shitao, Zhu Da ir „aštuonių korifėjų“ grupės pasitraukimo iš kultūrinio 
gyvenimo lauko kinų estetinė teorija ir dailė ilgam pakliūna į krizės būseną. Susidaro įspūdis, kad 
tradicinės teorinės minties ir dailės potencijos išsisėmę, jų raidą vis stipriau varžo konservatyvios 
dogmatiškos ir Akademijos sklindančios nuostatos. Nors pasirodo daugybė epigoninių, dažniausiai 
mokomojo pavidalo estetinių ir meno teorijos traktatų, kuria gausybė įvairaus stiliaus dažniausiai 
„gėlių ir paukščių“ bei žmonių ir daiktų tapybos srityje dailininkų, kaligrafų, tačiau tarp jų nere- 
gime ryškesnių savito stiliaus asmenybių. Jų kūriniuose skleidžiasi tos pačios gerai pažįstamos 
vis akivaizdžiau į eklektiškumą ir manierizmą linkstančios senų temų ir motyvų variacijos. 

„Naujos“ dailės, kaip ji vadinama kinų menotyriniuose tekstuose, užuomazgos vos paste- 
bimai pradeda skleistis tik pirmaisiais XIX a. dešimtmečiais pietinėje šalies dalyje esančiuose 
kultūros centruose Nankine, Sudžou, o taip pat vis didesnę Vakarų kultūros įtaką patiriančiuose 
pajūrio tarptautinės prekybos centruose Šanchajuje ir Guandžou (Kantone). Tačiau reikliau 
vertinant XVIII a. antroje pusėje ir XIX a. pirmoje pusėje vykstančius kinų kultūroje, estetinėje 
mintyje ir mene procesus, galima teigti, kad kūrybinės energijos išsekimo ir nuosmukio krizė 
tęsiasi iki moderniosios eros, kai sustiprėja sąveikos su Vakarų kultūros, estetinės minties 
ir meno raida ir jos inspiruotos įvairios reakcijos tik XIX a. antroje pusėje pagimdo naujus 
reikšmingus estetinės minties ir dailės pokyčius bei reiškinius. 

XIX a. pradžios estetinė mintis ir menas patiria naujų sociokultūrinių lūžių ir aštrėjančios 
konfrontacijos su Vakarais poveikį. Nors ji plėtojasi veikiama ankstesnių tradicijų, ypač Song 
neokonfucianizmo, kurį remia mandžūrų dinastijos valdovai, tačiau gilėjantys tarptautiniai ir 
socialiniai prieštaravimai neišvengiamai keičia jos raidą, laužo tradicinius estetinius idealus ir 
meno kanonus. Šis procesas yra lėtas, ne visuomet akivaizdžiai regimas, tačiau turi skausmingas 
pasekmes estetinei minčiai ir vaizduojamajai dailei, kurios vis stipriau grimzta į krizę, tarsi atsiri- 
bodamos nuo aktualių gyvenimiškų problemų. Tai tradicinės kultūros ir meno nuosmukio metas, 
kada daugelis šimtmečiais viešpatavusių estetinės minties, meno formų praranda savo orientyrus. 
Iš tikrųjų įdėmiau pažvelgę į XIX a. pirmosios pusės estetinės minties ir dailės raidą joje išvysime 
nedaug naujų ryškių asmenybių, kurios apibendrindamos nueitą kelią ir įvertindamos akivaiz- 
džius krizės požymius, brėžtų naujus estetinės minties ir dailės plėtotės horizontus. Stiprėjant 
krizės suvokimui ir augant Vakarų kariniam spaudimui, estetinė mintis ir meninė kultūra tarsi 
užsikonservuoja ignoruodama besikeičiančias šalies politinio ir kultūrinio gyvenimo realijas. 

XIX a. pirmoje pusėje vis daugiau komplikuojasi Kinijos santykiai su ekspansiją į Rytų 
Aziją plečiančiomis Vakarų valstybėmis. Vienpusė iš Kinijos į Vakarus prekyba, kuri pildo 
kinų imperijos iždą milžiniškomis lėšomis, tampa pagrindine gilėjančių konfliktų su Vakarų 
valstybėmis, pirmiausia su ekspansiją plečiančia Didžiąja Britanija, priežastimi. Kinų prekės 
(šilkas, porcelianas, arbata, amatininkų dirbiniai) tradiciškai turi didžiulę paklausą Vakarų 
šalyse ir už jas pirkliai moka tauriaisiais metalais. O kadangi kinų prekių eksportas ženkliai 
viršija jų importą, todėl didžiuliai aukso ir sidabro kiekiai lieka Kinijoje prekybinių sandorių 
metu. Nuo šių operacijų pirmiausia kenčia didžiausias prekybos apimtis turinčios Didžiosios 
Britanijos iždas. Todėl jos vyriausybė karštligiškai ieško veiksmingų būdų, kaip pakeisti susi- 
dariusią padėtį, grasinusią ekonominiam šalies stabilumui. 

Norėčiau priminti, kad dar 1793 m. Didžiosios Britanijos vyriausybė į Kiniją atsiunčia 
didelę prekybos misiją, vadovaujamą patyrusio diplomato lordo George Macartney'aus, su 
naujausiais Britų salų pramonės prekių pavyzdžiais. Kinijos imperatorius išdidžiai atmeta kara- 
liaus Jurgio III pasiuntinių prašymą pradėti abipusiškai naudingą prekybą. Imperatorius teigia, 
kad galingiausia pasaulyje, aprėpianti milžinišką teritoriją ir valdanti 300 milijonų žmonių, 
imperija pasigamina visas jai būtinas prekes. Laiške karaliui jis rašo: „Valdydamas visą pasaulį, 
turiu tik vieną tikslą - išsaugoti savo pareigą Valstybei. Svetimi ir brangiai kainuojantys tikslai 
manęs nedomina. Aš įsakiau priimti tavo dovanas, karaliau, tik todėl, kad jos atsiųstos iš toli 
[...] Mūsų dinastijos valdžia ir dorybės pasklido į visas Paskliautės šalis, visų tautų valdovai 
siunčia mums sausuma ir jūromis dovanas. Mes turime visas būtinas prekes, tai gali paliudyti 
tavo pasiuntinys. Nesureikšminu egzotiškų, primityvių daiktų, ir tavo šalies prekės mums ne- 
reikalingos“ (cit. pagal: White, 1927, p. 41). Toks pats likimas laukė ir kitos pasiuntinio lordo 
Jeffery Amherst vadovaujamos misijos: kadangi, kinų požiūriu, jie elgėsi perdėm įžūliai, todėl 
netgi nebuvo imperatoriaus rūmų pakviesti derybų. 

Vadinasi, XVIII a. pabaiga atrodo tarsi nekelia Kinijos kultūros ir meno raidai ypatingų 
problemų, tačiau XIX a. pradžioje Kinija jau tiesiogiai susiduria ne tik su vis giliau įsišaknijančia 
korupcija, tačiau, svarbiausia, su stiprėjančia Vakarų ekspansija, vėliau virtine niokojančių šalį 
karų, valstiečių sukilimų, ir galiausiai, stringančia šalies modernizacija. Tiesą sakant, apsvaiginta 

Xu Yang. Peizažas, vaizduojantis šliuzus ir kanalus. 1774 m. Spalvotas tušas, šilkas 


savo ankstesnės civilizacijos avangarde žengusios imperijos galios ir ekonominio potencialo 
galimybėmis Kinija įžengia į naują XIX amžių nepasiruošusi susidūrimui su naujais stiprėjan- 
čios Vakarų karinės galios iššūkiais, todėl ilgainiui įsivelia į ilgalaikius karinius ir socialinius 
konfliktus, išgyvena skaudžius sukrėtimus, sekinančius jos ekonominius išteklius. 

Vakarų prekyboje viešpatavusios Didžiosios Britanijos pirkliai ieško prekių, kurios būtų 
paklausios didžiulėje Kinijos rinkoje, jie pasirenka opijų, kurio dar nuo VIII a. į Kiniją me- 
dicinos tikslais atveždavo arabai. Tačiau nuo XVIII a. per olandų faktorijas Taivanyje opijus 
pradeda plisti Pietų Kinijoje kaip paklausus narkotikas. Rytų Indijos bendrovės plantacijose 
britai sėja daug aguonų ir iš jų gamina opijų. Jį mėgindami kompensuoti milžiniškas išlaidas 
už kinų prekių importą, pradeda pirmaisiais XIX a. dešimtmečiais didžiulėmis siuntomis 
nelegaliai gabenti į kinų prekybos uostus ir pardavinėti už sidabrą. Tai padeda daugeliui britų 
pirklių ne tik išlyginti prekybos su kinais balansą, tačiau ir gauti milžiniškus pelnus. Kinijos 
valdovai susirūpinę sparčiai didėjančiais jos mastais ir nuostoliais imperijos iždui šią nelegalią 
prekybą traktuoja kaip šalies piliečius demoralizuojančią užsieniečių diversiją. 

Opijaus prekybos apimties didėjimą rodo šie duomenys: XVIII a. viduryje į Kiniją buvo 
įvežama 400 opijaus dėžių, o ketvirtajame XIX a. dešimtmetyje - jau per 40 000. Nusikalstamą 
prekybą opijumi ir jo platinimą smerkia Britų parlamento nariai demokratai, o Kinijoje nuo 
1796 m. periodiškai buvo skelbiami imperatoriaus draudimai platinti šį kvaišalą. 

1839 m. kinų imperatorius apsisprendžia nusikalstamą prekybą opijumi nutraukti: įsa- 
ko pasienio tarnyboms konfiskuoti ir sunaikinti visas prie Kinijos sienų atgabentas opijaus 
partijas. Atvykus britų laivams, kinų kariuomenė apsupa jų prekybos faktoriją, konfiskuoja 
ir sunaikina didžiules opijaus siuntas. Kai 1839 m. Kinijos valdžia konfiskuoja ir sunaikina 
milžinišką narkotikų partiją, Didžiosios Britanijos vyriausybė, nepaskelbusi Kinijai karo, į 
Rytų Aziją nusiunčia galingą jūrinę eskadrilę, kuri įsibrauna į Kiniją netoli Nankino, Jangdze 
Upės žiotyse. 

Taip įsiplieskia tris metus užtrukęs vadinamasis pirmasis Opijaus karas. Britų artilerijos 
smūgiai priverčia kinus 1842 m. sėsti prie derybų stalo. Britai Nankino sutartimi primeta 
savo sąlygas. Kinija įsipareigoja sumokėti kontribuciją anglams už patirtus prekybos opijumi 
nuostolius, atiduoda neterminuotai naudotis Honkongo apylinkes, atidaro prekybai penkis 
savo uostus, o po metų leidžia juose kurti gyvenvietes anglų pirkliams. Po dvejų metų dvišales 
prekybos sutartis su Kinija pasirašo JAV ir Prancūzija. 

Šis nacionalinis pažeminimas traumuoja kinų intelektualų ir eilinių gyventojų sąmonę, po 
imperiją nusirita galingos valstiečių sukilimų bangos, kurios gilina šalies ekonominę, politinę 
ir kultūrinę krizę, kuria pasinaudoja Vakarų valstybės, Rusija ir Japonija apkarpydamos Kinijos 
teritorijas, jos politinės įtakos sritis ir primesdamos šaliai nenaudingas tarptautines sutartis. 
Išdraskytoje ir išplėštoje Vakarų agresorių šalyje sušlubavus tradicinei imperijos valdymo tvarkai 
toliau gilėja visuomenės nepasitenkinimas, kuris spontaniškai išsilieja naujų socialinių sukrė- 
timų bangomis. Po šalį pirmiausia nusirita naujas galingas Taipingų sukilimas (1850-1864) ir 
paskui jį sekusių kitų sukilimų bangos, kurios suduoda stiprų smūgį ne tik šalies ekonomikai, 
tačiau ir kultūros, estetinės minties ir meno raidai, kadangi skilinėja susiklėsčiusios socialinės ir 
kultūrinės sanklodos. Tuo metu vis stiprėja karinis Vakarų valstybių spaudimas. Po šio chaoso 
ir suiručių į gilią krizę įžengia tūkstantmečius gyvavusi ir išsėmusi savo galimybes galingiausių 
pasaulio valstybių modernizacijos epochoje feodalinė valstybės valdymo sistema, valstybėje 
ryškėja socialinio gyvenimo, skurdo ir prabangos kontrastai. 

Taigi praslinkus vos pusšimčiui metų po išdidaus kinų imperatoriaus atsako Didžiosios 
Britanijos pasiuntiniui, ekologinių krizių, liaudies sukilimų, maro, bado iškamuota imperija tarsi 
palūžta, ir prasideda naujas sudėtingos kovos dėl nepriklausomybės nuo Vakarų išsaugojimo 
tarpsnis. Itin sunkių padarinių Kinijos ekonomikai paliko beveik 15 metų šalį draskęs Taipingų 
sukilimas bei Antrasis opijaus karas (1856-1860). Jį sukelia Honkonge įregistruoto ir po britų 
vėliava plaukiojusio nedidelio piratavusio laivo areštas. Karo veiksmuose su Kinija dalyvauja 
jungtinis britų ir prancūzų laivynas. Pasirašyta nauja taikos sutartis užsienio prekybai atveria 
dar vienuolika Kinijos uostų ir suteikia teisę Vakarų šalių piliečiams laisvai keliauti Kinijos 
teritorijoje. 1860 m. britų kariuomenė įžengia į Pekiną ir priverčia kinus pasirašyti sutartį, kad 
būtų įsteigta nuolatinė atstovybė Pekine bei išplėstos Honkongo kolonijos teritorijos ir leista 
prekiauti opijumi. Vadinasi, aplinkybės pakrypsta Vakarų naudai. Tačiau jų ekspansionizmui 
Rytuose atkakliai priešinasi nepriklausomybę išsaugojusi Japonija. 

Įdėmiau žvelgiant į Rytų Azijos civilizacijas ir lyginant kinų civilizaciją su jaunesnėmis 
korėjiečių ir japonų sukurtomis civilizacijomis, iškart į akis krinta kai kurie esminiai skirtumai. 
Pirmiausia Kinijoje stipresnis tūkstantmečių kultūros tradicijų poveikis, čia vyrauja integracinės 
nuostatos ir ypatingas dėmesys skiriamas imperinės sistemos palaikymui, jos stabilumui, pusiausvyrai, 
nei tikslo siekimui, solidarumui, galiai ar turto kaupimui. Korėjoje ir Japonijoje sistemos palaikymas 
yra svarbus, tačiau antraeilis, lyginant su tikslu, lojalumu ar atvirumu ir jautrumu kitoms kultū- 
rinėms įtakoms. Šie atrodantys neesminiai skirtumai itin išryškėja modernizacijos laikotarpiu, 
kada jaunesnės korėjiečių ir japonų civilizacijos dėl įvairių nacionalinio charakterio ypatumų ir 
daugybės konkrečių civilizacinės raidos išorinių ir vidinių veiksnių įtakos skirtingai išnaudoja 
savo „atvirumo“ pasauliui ir santykio su tradicija teikiamus potencialus. Kinijoje ir Korėjoje tvirtas 
pozicijas išsaugojęs su konfuciniu tradicionalizmu susijęs valdininkų sluoksnis, kurio dėmesys 
buvo sutelkiamas*tūkstantmetės sistemos palaikymui atlieka stabdantį modernizacijos procesus 

vaidmenį. Japonijoje šogūnato ir samurajų, o vėliau ir iškilęs turtingų prekybininkų sluoksnis šią . 
valdininkijos įtaką ženkliai apriboja ir atveria kelius dinamiškai ekonomikos ir kultūros plėtotei. 
Kita vertus, Kinijoje didžiausią įtaką įgavusios filosofinės ir religinės kryptys, pavyzdžiui, 
konfucianizmo adeptai traktuoja pelno siekimą kaip abejotinos vertės dalyką „kilniam žmogui“ 
(junzi), o daoistai apskritai negatyviai vertina turto kaupimą, kadangi tokią asmenybės veiklą suvo- 
kia kaip neautentišką būties formą, čan adeptai laiko vulgarų vartotojišką polinkį į turto kaupimą 
nuodėme. Japonijoje miestų kultūros ir prekybininkų sluoksnio iškilimo metu įsigali pragmatiška 
sutvirtėjusių prekybininkų skleidžiama ideologija. Joje atsiranda novacijų svarbos suvokimas, 
darbštumo, pareigos visuomenei ir asmeninės atsakomybės aukštinimas, kuris papildomas 
japonams būdingu sugebėjimu pasitenkinti mažu. Taigi gilias šaknis japonų kultūroje suleido 
asketiškumo etika ir su ja susijusios paskiros idėjinės kryptys, kurios pateisina pelno siekimą ir 
skatina konkurencinę veiklą, kuri tampa svarbiu šios šalies sėkmingos modernizacijos veiksniu. 
Vadinasi, susidūrusių su Vakarų civilizacija kinų ir japonų pasirinkti skirtingi civilizacinės 
raidos modeliai iš esmės nulemia skirtingą vėlesnę kiekvienos iš šių šalių ekonominę, politinę 
ir kultūrinę padėtį. Kinai, perdėm pasitikėję savo tūkstantmečiais puoselėtos kultūros tradicijų 
galia ir atsainiai vertinę sparčiai besiplėtojančios Vakarų civilizacijos mokslo laimėjimus, ne- 
pajėgia duoti deramo atsako netrukus juos užgriuvusiems naujiems civilizaciniams iššūkiams 
ir stiprėjančiai Vakarų ekspansijai. Japonai, kurie nuo savo valstybės įkūrimo nuolatos jautė 
žemyninės, ypač kinų, korėjiečių kultūros poreikį, su šalies modernizacijos procesais susijusių 
naujovių priėmė daugiau ir greitai tapo galinga, pajėgiančia priešintis Vakarų ekspansijai valstybe. 
Netgi šalies atsiskyrimo nuo išorinio pasaulio metu japonai įdėmiai seka per vienintelę 
šalyje išlikusią olandų prekybos bendrovę plintančius Vakarų mokslo laimėjimus ir pripažinę 
juos svaresniais nei tradicinio kinų mokslo, anksčiau pasuka modernizacijos keliu. Jie kreipia 
dėmesį ne tik į mokslą, tačiau ir švietimo sistemos modernizavimą, racionalų darbo organi- 
zavimą, šalies industrializavimą ir šiose srityse pasiekia daug, kas padeda išvengti tų skaudžių 
padarinių, kurie užgriūna Vakarų įtakai besipriešinančią Kiniją 
XIX a. viduryje išryškėjęs politinių ir socialinių sukrėtimų tarpsnis, apnuoginęs ekonominį 
ir karinį Kinijos atsilikimą, priverčia šalį valdančios Qing dinastijos valdovus imtis radikalios 
šalies modernizacijos. Ilgai kinų politiniame ir kultūriniame gyvenime viešpatavusi feodalinė 
aristokratija nors šalyje ir skleidėsi pramoninės revoliucijos užuomazgos, skirtingai nei Japonijoje, 
dar nepraranda hegemonijos politiniame gyvenime ir nenoriai užleidžia savo pozicijas kylantiems 
verslininkų ir prekybininkų sluoksniams, kurie skleidžia kitokius estetinius idealus ir skonius. 
Tačiau tiesiogiai susidūręs su Vakarų valstybių agresija ir kolonizavimo grėsme šalį val- 
dantis politinis elitas, nors ir pavėluotai, ekonomiką bando šiuolaikinti: remdamasi Vakarų 
šalių patirtimi steigia modernias karinės pramonės gamyklas, inžinerijos mokyklas. Pirmoji 
modernizacijos banga 1861-1872 m. buvo apvainikuota kelių svarbių šalies industrializacijos 
projektų praktiniu įgyvendinimu, antroji banga 1872-1894 m., kurios pagrindinis uždavi- 
nys ~ pramoninės gamybos išplėtimas - dėl karų ir sudėtingų tarptautinių santykių nebuvo 
įgyvendinta, Panašaus likimo sulaukia ir kitos XIX a. pabaigos ir XX a. reformos, kurios užgęsta 
naujų šalį sudrebinusių karinių konfliktų, valstiečių sukilimų ir suirutės sąlygomis. Prasidėjusią 
sparčią Šanhajaus regiono ūkio modernizaciją sustabdo 1894 m. įsiplieskęs karas su Japonija 
ir Taivanio okupacija. Pastarasis karas ir pralaimėjimas išsekina šalies ekonominius išteklius 
ir sustiprina Vakarų šalių siekį primesti šaliai pusiau kolonijinės valstybės statusą. 

Minėtų sukrėtimų banga, susijusi su stiprėjančia kitų šalių karine ekspansija, šalies intelektualinio 
ir meninio elito suvokiama kaip nacionalinis pažeminimas ir palieka gilias psichologines trau- 
mas estetinėje ir meninėje sąmonėje. Į tradicijas orientuotoje XIX a. meninėje kultūroje ryškėja 
atotrūkis tarp to, kas vaizduojama šio laikotarpio menininkų kūriniuose ir niūrios tikrovės realijų. 
Kūrybinė vaizduotė, sukaustyta ir apribota šimtmečiais puoselėtų ir akivaizdžiai prarandančių 
aktualumą estetinių ir meninių idealų, įžengia į krizę, kurioje įveikti nebegali padėti vien tik iš 
kartos į kartą perduodamas profesionalumas ir tradicinių siužetų ir motyvų kartojimas. 

Todėl estetikoje ir mene ryškėja pasimetimas, orientyrų praradimas, nutolimas nuo šalį 
draskančių kataklizmų, tarsi sąmoningas atsiribojimas nuo užplūdusių sukrėtimų, naujų 
socialiai aktualių stiprėjančio sąlyčio su Vakarų kultūra, estetinėmis idėjomis, meno tradicijomis 
temų gausos. Pastebima tendencija link formalių, dekoratyvinių meno problemų sprendimo. 
Išryškėjus tradicinių idealų išsisėmimui ir krizei aštriai iškyla naujų idėjų ir tolesnių meno 
raidos kelių brėžimo problema. Pirmiausia tokių kelių, kuriais judėdami menininkai nepra- 
rastų savo ryšio su praeities kultūros, meno tradicijomis ir savo tautinio tapatumo. Jie aiškiau 
apčiuopiami tik XIX a. antroje pusėje, kada į dailės gyvenimą įsiveržia gaivių idėjų kupina 
nauja teoretikų ir menininkų karta. 

Gilėjančios krizės sąlygomis kinų estetinėje mintyje išryškėja du skirtingi problemų 
sprendimo keliai, kurie sukelia tam tikrų energetinių įtampų kultūriniame ir meniniame šalies 
gyvenime. Vienos pakraipos šalininkai kaip išeitį iš krizės regi radikalaus kultūrinio, meninio 
gyvenimo, institucijų modernizavimą, naujų novatoriškų neretai su vakarietiškomis apraiškomis 
susijusių idėjų ir kūrybos formų plėtojimą, o kiti - kaip sugrįžimo prie tautinių kultūros, estetinės 
minties ir meno tradicijų ir jų gyvybingo potencialo išnaudojimo. 

Sukilę prieš tuometinėje dailėje įsiviešpatavusį kanonišką normatyvumą, epigoniškumą, 
naujos kartos dailininkai tiesmukai neatsiriboja nuo šimtmečiais gyvavusių dailės tradicijų, o 
siekia kritiškai iš naujos patirties pozicijų įvertinti socialiai aktualias jos tolesnes raidos galimybes 
ir apjungti ją su naujais estetiniais požiūriais ir išryškinti savo požiūrių savitumą. Iš daugybės šalyje 
iškilusių regioninių estetinės minties ir dailės pakraipų vyraujančia pozicijas įgauna Šanchajuje, 
Pekine ir Guangdžou besiformuojančios mokyklos. „Dailininkui, - teigia įtakingas Šanchajaus 
mokyklos lyderis Wu Changshuo, - būtina remtis savo mintimis. Pamėgdžiojant išėjusius klasikus, 
nesunku išgauti panašumą, tačiau tavo vieta bus už jų nugaros. Štai kodėl savitai teplioju savo 
paveikslus, ranka laisvai sklando, tarsi joje būtų šluota“ (Wu Changshuo, 1969, p. 491). 

Kaip minėjome, pažintis su Vakarų aliejinės tapybos tradicija Kinijoje jau turėjo kelių 
amžių tradicijas bemaž nuo imperatoriaus Kangxi laikų, kai 1601 m. atvyko italų misionierius 
Mateo Ricci, kuris supažindino kinų dailininkus su vakarietiškos tapybos galimybėmis. Valdant 
Kangxi 1685 m. šalis atveria prekybos vartus ir keturiose provincijose įkuria muitinių sistemą. 
Į Kiniją kartu su prekių srautais ir atvykstančiais pirkliais pradeda skverbtis kinams atrodantys 
egzotiški ir natūralistiniai Vakarų dailės kūriniai. Šis įtakų srautas yra ribotas, kadangi nuo 
1757 iki 1840 m. Kantonas liko vienintelis uostas, atviras Vakarų pirkliams. 

Europinės dailės kūriniai nauju galingesniu srautu pradeda plisti šalyje po opiumo 
karo kartu su besikuriančiais prekybininkais iš įvairių Vakarų kraštų. XIX a. lyginant su šio 
išmintingo ir toliaregiško valdovo Kangxi valdoma klestinčia Kinija, padėtis jau buvo visai 

kita, kadangi anksčiau stebinusi savo galia ir kultūros fondo mastais kinų civilizacija dabar 
išgyvena giliausią krizę. 

Palaipsniui ryškėja esminis kultūrinio ir meninio šalies elito kultūrinių vertybių skilimas. 
Viena kūrybinės ir meninės inteligentijos dalis amžių sandūroje siekia modernizuoti tradici- 
nes kinų kultūros, estetinės minties ir meno formas. Iš čia plaukia populiarėjančios tradicijų 
reformavimo ir atsisakymo nuo „senojo pasaulio“ idėjos. Jų oponentai, suvokdami kultūros 
tradicijų svarbą tautinio tapatumo išsaugojimui, sugrįžta prie nacionalinių estetinės minties 
ir meno tradicijų. Galima teigti, kad šių dviejų skirtingų požiūrių į tolesnę kinų kultūros raidą 
susidūrimas apsprendžia būsimos XIX a. kinų kultūros, estetinės minties ir dailės tradicijos 
kelią. Šios nuolatos polemizuojančios idėjinės pakraipos, susipynusios su socialinio visuomenės 
pertvarkymo idėjomis, išsilieja į valstiečių sukilimus ir nuožmius pilietinius karus. 

Minėtomis visuomeninių idealų kaitos sąlygomis kinų estetinėje sąmonėje išryškėja ir 
terminais apiforminama esminė skirtis tarp nacionalines dailės tradicijas plėtojančių tautinių 
meno formų, pavyzdžiui, tradicinės tušo tapybos ir vakarietiškos aliejumi tapomos ir kitais 
estetiniais principais paremtos tapybos tradicijos. Nepaisant esminių technikos, naudojamų 
medžiagų, estetinių principų, dvasinio turinio, simbolinio krūvio, estetinių, sociokultūrinių 
funkcijų skirtumų ir daugybės kitų veiksnių, abi šios tapybos tradicijos ir toliau įvardijamos 
senu platesnės prasmės terminų hua. 

Tačiau gilėjant konfrontacijai su besiskverbiančiais į šalių Vakarų tapybos estetiniais 
principais, kinų tapybos estetikoje išplinta guo hua (tiesiogiai išvertus „mūsų krašto tapyba“ 
arba „kinų tapyba“) terminas. Juo įvardijamas tradicinis kinų tušo tapybos stilius, kuris prieš- 
priešinamas shui mo hua, tai yra Vakarų arba „užjūrio“ aliejinei tapybos tradicijai. Tiesą sakant, 
XIX a., kai šių dviejų skirtingų tapybos tradicijų konfrontacija šalyje tampa jau akivaizdi, kinų 
tradicinės tapybos samprata, lyginant su jos klestėjimu Song ir Yuan dinastijų valdymo metu, 
dabar jau patiria esminius pokyčius. 

Tradicinėje tapyboje vis akivaizdžiau tolstama nuo ankstesnei Song tapybai būdingų peizažų 
monumentalumo, meninių vaizdinių sistemos gelmės ir vis svarbesniais tampa išoriniai efektingi, 
dekoratyvūs tradicinės tapybos aspektai, būdingi menkesnį filosofinį užtaisą turintiems buitinio 
ir gėlių ir paukščių žanrų kūriniams. Tačiau tai netrukdo tam tikrais XIX a. kultūros tarpsniais 
ir įvairiuose regionuose periodiškai atgaivinti skirtingas praeityje gyvavusias tradicinės tapybos 
mokyklas, ryškesnes jų asmenybes, jų stiliaus, siužetų ar tapybinės technikos subtilybės. 

XIX a. tikriausiai veikiant literatūrai ir aktyviai veržiantis iš neturtingų liaudies sluoksnių 
kilusiems dailininkams, tapyboje ženkliai stiprėja realistinės tendencijos, kurios pradžioje suvo- 
kiamos kaip agresyvi simbolinį klasikinės tapybos pobūdį griaunanti naujovė, tačiau ilgainiui 
tampa, greta posūkio į dekoratyvumą, vienu charakteringiausių šio amžiaus tapybos skiriamuoju 
bruožu. Vaizduojamosios dailėje XIX a. reiškiasi daugelyje skirtingų žanrų kuriančių dailininkų. 
Geriausiai šio amžiaus dailės raidos tendencijas reprezentuoja, be sostinės, tradiciniai regioniniai 
kinų dailės centrai Šanchajus, Nankinas, Jangdžou, Handžou, Guangdžou (Kantonas), kuriuose 
įvairiais pavidalais skleidžiasi nauji tradicinės kinų tapybos transformacijos procesai, su ryškiais 
tradicinės kinų ir Vakarų dailės tradicijų sąveikos būdais, potraukiu naujovėms ir nuolatiniais 
sugrįžimais prie tradicijų. Minėtuose miestuose susitelkę dailininkai tęsia čia anksčiau gyvavusios 
dailės tradicijas. Tačiau pagrindiniu kinų XIX a. antrosios pusės dailės centru, kuriame susipina 
šiaurinėje ir pietinėje šalies dalyje viešpatavusios dailės tradicijos, tampa Šanchajus. 

Šanchajaus mokyklos iškilimas 


Nuo XIX a. antrosios pusės, ypač po antro opijaus karo, plačiai atsivėrusiais pasauliui pagrindi- 
niais Kinijos užsienio prekybos vartais ir šalies modernizacijos centru tampa svarbus pramonės 
ir kultūros centras Šanchajus. Jo iškilimui turi poveikį po opiumo karų 1842 m. pasirašyta 
Nankine taikos sutartis, kurioje Kinija įsipareigoja atidaryti prekybai su Vakarais penkis savo 
uostus. Iš jų svarbiausiu pagal apyvartą tampa pagrindinis tarptautinės prekybos centras Šan- 
chajus, kuriame anksčiausiai susipina Rytų ir Vakarų mokslo, technologijos, kultūros tradicijos. 
Šanchajus, greta Guangdžou (Kantono) tampa ir pagrindiniu šalies kosmopolitinės kultūros, 
estetinės minties ir meno centru, kuriame intensyviai sąveikauja kinų ir įvairių Vakarų kraštų 
bei Japonijos estetikos ir meno tradicijos. Šio miesto vaidmuo šalies kultūriniame ir meniniame 
gyvenime ypatingai išauga, kai mieste įsikuria daug Vakarų šalių prekybos, bankinių institucijų 
ir iškyla turtingas vietinių prekybininkų sluoksnis. Jis aktyviai įsijungia į kultūrinį gyvenimą 
lėšomis remdamas įvairius dailininkų sumanymus, formuodamas senos ir naujos dailės priva- 
Заз kolekcijas. Šanchajuje buriasi intelektualai, menininkai, steigiasi jų organizacijos, pradeda 
veikti vakarietiški klubai, spausdinami laikraščiai ir knygos. 

Čia vis tvirtesnes pozicijas įgyja savita tradicinius intelektualų ir ekscentriky tapybos siu- 
žetus ir motyvus plėtojanti vadinamoji „Šanchajaus mokykla“ (Haishang Huapai, 1840-1920), 
kurios šalininkai, plečiantis išoriniams kontaktams ir augant įvairioms įtakoms, siekia išsaugoti 
senas tapybos tradicijas ir apjungti jas su savo meniniais ieškojimais. Šanchajuje ir anksčiau 
šimtmečiais buvo tvirtos dailės pozicijos, kadangi čia kuria daug didžių kinų tapybos meistrų, 
iš kurių pirmiausia verta išskirti Tang Yin (1470-1523), Chen Hongshou (1599-1652), Xu Wei 
(1521-1593), Bada Shanren (1626-1705), Bian Shoumin (1684-1752), Fei Danxu (1801-1850) 
ir daug kitų iškilių vadinamosios „nepriklausomos“ pakraipos, artimos „individualistų“ kinų 
tapybos ir kaligrafijos meistrams. 

Šanchajaus mokykloje susiduriame su daugybe skirtingo talento, meninių interesų ir stilių 
asmenybių, kurias vienija noras išsivaduoti iš elitinių aristokratinės rūmų estetikos tradicijų 
ribotumo, paversti meną demokratiškesniu, suteikti jam naujų gyvybinių postūmių, padedančių 
išsivaduoti iš krizės, stagnacijos. Todėl šios jungiančios daugybę skirtingų individualistų mo- 
kyklos atstovų kūriniuose regime skirtingas tradicinių stilių ir naujojo meno elementų sąveikos 
apraiškas, tačiau šios mokyklos atstovų kūrybą vienija ne klasikinei tapybai būdingas atsietas 
belaikis kontempliatyvus požiūris į pasaulį, bet socialiai aktualesnis, kupinas emocionalaus 
dramatiško neretai paprasčiausio kasdienio gyvenimo ir supančios aplinkos tapomo motyvo 
išgyvenimo. Šios mokyklos šalininkų kūriniuose ženkliai keičiasi ir kaligrafinių užrašų vaidmuo 
paveikslo vaizdinėje sistemoje, jie darosi gyvybingesni, žaismingesni, juose skamba liaudiško 
humoro elementai, kurie liudija apie meninės kalbos demokratėjimą. 

Naujos Šanchajaus mokyklos tapybos plėtotei yra svarbi paskutiniojo iš minėtų tapybos 
meistrų Fei Danxu kūryba, kuri buvo tarsi jungiamoji grandis tarp senų Šanchajaus peizažo 
tapybos tradicijų ir naujų vėliau išsiskleidusių tendencijų. Šis dailininkas kuria santūraus gra- 
finio stiliaus paveikslus, kuriuose harmoningai sąveikauja žmonių figūros su didingais gamtos 
vaizdais. Jo paveikslai išsiskiria santūriu koloritu ir kiek manieringu stilizuotu jautriu grafiniu 
piešiniu. Jis mėgsta vaizduoti žvejus didžiulės vandens erdvės fone ar žmones lanksčių ir švelnių 
siluetų medžių aplinkoje. 

Po Fei Danxu Šanchajaus mokykloje išky- 
la daug originalių tapytojų, siekiančių išnau- 
doti ankstesnes turtingas šio regiono tradicijas 
tapytojų, kurie dažniausiai kuria vertikalius 
peizažus, kaligrafijas, daug dėmesio skiria 
vėduoklių tapybai. Ankstyvajame šios moky- 
klos raidos etape vyrauja tradicinės nuostatos, 
siekis kūrybingai išnaudoti praeities tapybos ir 
kaligrafijos tradicijas. Šios nuostatos būdingos 
daugeliui pirmųjų Šanchajaus mokyklos atsto- 
vų. Tradicinius kinų tapybos motyvus savitai 
plėtoja iškiliausi šios mokyklos meistrai. 

Šanchajaus mokyklos meistrų stilius at- 
spindi augančios naujos miestiečių verslininkų 
ir prekybininkų klasės skonius. Tai dažniausiai 
įvairūs istoriniai personažai, gėlių, paukščių ir 
gyvūnų žanro kūriniai bei dekoratyvūs peiza- 
zai, praradę Song ir Yuan epochų tapiniams 
būdingą intymumą. Tarp garsiausių Šancha- 
jaus mokyklos meistrų reikėtų išskirti, Hu 
Yuan (1823-1886), Xugu (1824-1896), Ren Yi 
(1840-1896), Ren Yu (1853-1901), Qian Hui'an 
(1833-1911) ir Wu Changshuo (1844-1927). 

Kalbant apie ryškiausius šios moky- 
klos atstovus, verta pradėti nuo subtilaus 
monochrominės tapybos meistro Hu Yuan 
(1823-1886), tapiusio dažniausiai vertikalius 
manieringus peizažus, kuriuose vyrauja stam- ть D ME м. 
biu planu asimetr iškai įkomponuoti medžiai. Xugu. Pušis ir gervė. XIX a. pr. 

Šiems tapiniams akivaizdžiai stinga erdvės, ta- Tušas, popierius 

čiau, kaip tai neatrodytų parodoksaliai, būtent 

erdviškumas atsiranda spontaniška ir kruopščia maniera nutapytose vėduoklėse. Šioje srityje jis 
pagrįstai garsėja kaip didis meistras. Tam tikrus Hu Yuan stiliaus bruožus ir pamėgtus motyvus 
savitai plėtoja jo vaikaitis Wu Tao (1840-1895), kuris tapo panašius vertikalius monochrominius 
peizažus ir vėduokles. Jo tapymo stiliaus savitumas atsiskleidžia darbuose, primenančiuose 
Ma Yuan ir Ma Lin apskritos formos albumų lapuose nutapytus kamerinius peizažus. Siekdamas 
kompozicinių sprendimų vientisumo, dailininkas efektingai įveda į asimetrinės kompozicijos 
paveikslus ryškias raudonas dėmes ir kartu taip pagyvina santūraus kolorito peizažus. Iš Sudžou 
į Šanchajų apie 1860 m. atvykęs puikus peizažo meistras Wu Dacheng (1835-1902) suteikia 
postūmį Šanchajaus mokyklos intelektualų tapybos tradicijų sklaidai. Jis tapo santūrius mo- 
nochrominio grafinio stiliaus peizažus, bambuko tapybos paveikslus ir vėduokles. 

Du garsūs Šanchajaus mokyklos atstovai Ren Yu ir Xugu išsiskiria jvairiapusiskumu. Pir- 
masis tapo skirtingo stiliaus polichrominius, neretai spalvingus vaizduojančius gėles paveikslus, 

kartu reiškiasi kaip manjeristinio peizažo stiliaus atstovas. Jis taip pat nutapo daugybę kaligrafijų 
ir vėduoklių. Xugu yra ne tik tapytojas, tačiau ir vienas didžiųjų savo laikmečio kaligrafijos 
meistrų. Jis kuria poetiškus minkštų formų peizažus, kuriuose sumaniai išnaudoja emocinę 
tuščio neužpildyto ploto poveikio galią, dažnai paveikslo kamputyje meistriškai įkomponuoja 
grakščius kaligrafinius užrašus. 

Kitas Šanchajaus mokyklos atstovas Qian Hui‘an yra subtilaus grafinio tapybos stiliaus 
dailininkas, sukūręs daug įvairaus žanro paveikslų. Tačiau pirmiausia jis išgarsėja peizažais 
su puikiai įkomponuotais kaligrafiškais užrašais ir meistriškais albumų tapybos kūriniais. Ne 
mažiau universalios kūrybinės raiškos yra Ren Yi, kuris tapo išplautų formų peizažus, kuria 
šaržuotas žmonių figūras, vėduokles ir albumuose meistriškai nutapytus paukščių ir gėlių žanro 
kūrinius. Jo tapiniuose jaučiama ir japonų raižinių įtaka. 

Paskutiniai mažiau reikšmingi šios mokyklos atstovai, kurių kūriniuose ryškiau nei anks- 
tesnių kartų tapytojų darbuose išryškėja stilistinis eklektiškumas, yra Ni Tian (1855-1919) ir 
Wu Changshuo mokinys Wan Zhen (1867-1938). Pirmasis tapo eklektiškus įvairių stilių ir 
žanrų paveikslus: peizažus, paukščius, gyvūnus, nevengdamas ryškių spalvingų sprendimų, 0 
antrasis - Wan Zhen, siekia suderinti intelektualų, čan tradicijos ir XVIII a. ekscentrikų tapy- 
bos bruožus. Jis prioritetą teikia išplautų formų monochrominiams peizažams, tapo gyvūnus, 
paukščius, spalvingus gėlių žanro kūrinius, budistinius vienuolius jiems įprastoje aplinkoje. 


„Keturių Ren“ dailininkų pėdsakas 


XIX a. viduriui ir antrajai jo pusei būdingas vaizduojamosios dailės raidos tendencijas atspindi 
su Šanchajaus mokykla susiję vadinamieji „keturi Ren“ (Ren Xiong, Ren Xun, Ren Yi et Ren 
Yu), kurie būdami plataus kūrybinio diapazono ir aukšto meninio lygio dailininkais reikšmingai 
veikia tuometinį dailės raidos lauką. Tai vienas įtakingiausių kinų tapytojų klanų, kurio nariai 
palieka gilų rėžį tradicinės tapybos istorijoje. Jo pradininku tampa Ren Xiong (1823-1857), 
o Šanchajaus dailininkų mokyklai priklauso ir jo jaunesnysis brolis Ren Xun (1835-1893) bei 
dar du giminaičiai Ren Yu (1853-1901) ir Ren Yi (1840-1896) geriau žinomas Ren Bonian 
vardu. Visi jie yra svarbūs kinų tradicinės tapybos raidai, kadangi meistriškai įvaldę skirtin- 
gas tapymo technikas, formuoja naujas modernėjančios tapybos raidos kryptis. Šioje srityje 
svarbiausi yra Ren Xiong, kuris mėgsta plačius minkštus potėpius ir įvairias spontaniško tušo 
liejimo technikas, ir jam tarsi oponuojantis Ren Xun, kurio tapymo technika yra sausa ir pa- 
brėžtinai ekspresyvi. 

Šio tapytojų klano pradininkas Ren Xiong yra išeivis iš vargingos valstiečių šeimos. 
Anksti praradęs tėvą auga tik motinos išlaikomoje šeimoje, todėl negauna sistemingo meninio 
išsilavinimo. Anksti pastebėjęs jo neeilinį piešėjo talentą menkai žinomas provincijos dailės 
mokytojas padeda vaikui gilintis į tapybos paslaptis. Tačiau perdėm griežta jo mokymo sistema 
skatina atsiriboti nuo mokytojo konservatyvių pedagoginių nuostatų. Nusivylęs savo meno 
studijomis Ren Xiong leidžiasi iš gimtųjų vietovių į ilgas klajones po įvairius šalies regionus, 
kurių metu tobulina savo įgūdžius dailės srityje. 1848 m. jis atvyksta į kultūros centrą Han- 
džou. Čia susipažįsta su aistringu kolekcininku ir mecenatu Zhou Xian (1820-1875, kuris jį 
priglaudžia ir globoja trejus metus. Čia jis pasineria į praeities didžiųjų tapybos meistrų kūrinių 

studijas, daug kopijuoja, siekdamas įsisavinti г. ^" 3 v 
technikos subtilybes. Susibičiuliauja su garsiu | 
poetu Yao Xie ir sukuria per šimtą paveikslų, 
iliustruojančių jo eilių motyvus. 

Pasinėręs į kūrybos procesą dailinin- 
kas sukuria daugybę įvairių temų ir žanrų 
tapybos kūrinių, graviūrų: dažniausiai tai 
kasdienio kaimo ir miesto gyvenimo scenas 
vaizduojantys žanriniai paveikslai, peizažai, 
paukščių ir gėlių žanro kūriniai, populiarių 
to meto romanų ir novelių iliustracijos, ka- 
riūnų vaizdiniai ir originalūs autoportretai. 
Jis mėgsta tapyti elegantiškais tautiniais 
drabužiais pasipuošusias moteris. Ilgainiui 
išryškėja savitas subtiliu linijos jausmu pa- 
remtas šio dailininko stilius. Neeilinio talen- 
toir atkaklaus darbo dėka Ren Xiong pirma- 
sis iš šios šeimos narių pelno pripažinimą ir 
kruopščiai pasirašinėja savo darbus, kuriuos 
laiko vertais savojo talento. Dailininkas iš- 
garsėja grakščiu kontūriniu piešiniu, žmonių 
kasdienio gyvenimo scenas vaizduojančiais 
tapiniais, graviūromis bei didžios simbolinės 
prasmės kupinais autoportretais. Iš daugy- 
bės figūrinių jo sukurtų kompozicijų galime 
išskirti paveikslą „Luo upės deivę“, kuriam 
būdinga puiki kompozicija ir minkštas 
meistriškai atliktas piešinys. Jis taip pat tapo 
santūrios spalvinės gamos peizažus, pavyz- 
džiui, „Kandidato egzaminas“ daug istorinių 
personažų, paukščius ir gėles vaizduojančius 
paveikslus. Kaip liudija daugybė jo įvairioms 
poemoms skirtų kūrinių, dailininkas mėgsta 


efektingas simetriškas kompozicijas, atliktas | 777 ; 
sausa grafinio stiliaus tapymo maniera. Ren Ren Xiong. Kandidato egzaminas. 1850 m. 
Xiong taip pat kuria dekoratyvius su didziu- Tušas, popierius 


lėmis erdvėmis paveikslus, primenančius 
XVI a. paplitusius sieninės tapybos kūrinius. Panašaus dekoratyvaus stiliaus yra ir jo tapomi 
su charakteringais tautiniais drabužiais pasipuošusių moterų vaizdiniai. O autoportretai 
dvelkia kitokia, asketiška, čan vienuolių kultivuojamos tapybos dvasia. 

Kitas šios giminės narys Ren Xun, daugiau socializuota asmenybė, aktyviai reiškiasi San- 
chajaus meniniame gyvenime. Jis pagrindinį dėmesį skiria žmonių figūrų, peizažų, paukščių ir 
gėlių vaizdavimui, Ren Xun tapiniai, lyginant su vyresniojo brolio, yra šviesesni, žaismingesni, 

juose yra daugiau gyvenimo džiaugsmo. Darbuose yra regimas akivaizdus jautraus grafinio 
tapybos stiliaus poveikis. Dailininkas tapo manieringas žanrines kompozicijas, kurių motyvai 
yra pasisemti iš istorinių pasakojimų, legendų, savo meto literatūros. Pavyzdžiui, charakteringas 
Ren Xun kūrybos stiliui paveikslų ciklas „Vakarinių kambarių romantika“ išsiskiria skaidrio- 
mis pastelinėmis spalvomis ir subtiliu grafiniu piešiniu. Labiausiai dailininkas išgarsėja gėles 
ir kasdienes gyvenimo scenas vaizduojančiais paveikslais, kuriuose imituoja Chen Hongshou 
tapymo manierą. Charakteringas šio tapymo stiliaus pavyzdys yra paveikslas „Povai ir auksinis 
fazanas“, kuris išsiskiria manieringu vaizdinių sistemos traktavimu, visų pagrindinių kompo- 
zicijos akcentų sutelkimu į vidurinę paveikslo dalį. 

Trečiasis šio tapytojų klano narys Ren Yu garsėja buitinio gyvūnų, gėlių ir paukščių žanrų 
paveikslais bei peizažais. Jo grafinis tapymo stilius, potraukis šviesioms pastelinėms spalvoms, 
ypač vaizduojant istorinius ir žanrinius motyvus, primena Ren Xun paveikslų tapymo manierą. 
Pavyzdžiui, jo pamėgtuose gėlių ir paukščių žanro simetriškos ekspresyvios kompozicijos pa- 
veikslus regime Ma Yuan ir Ma Lin įtaką, tačiau čia nėra Yuan dinastijos laikų dailei būdingo 
meninės formos glaustumo ir gelmės, kadangi regimas perkrovimas antraeilėmis detalėmis ir 
pagrindinis dėmesys sutelkiamas į manieringą dekoratyvumą. Kita vertus, negalima paneigti, 
kad Ren Yu tapiniams būdingas spalvos panaudojimo jautrumas, meistriška teptuko valdymo 
technika, potraukis realistiniam tikrovės atspindéjimui — būtent tai tuometiniame tradicinės 
kinų tapybos etape buvo suvokiama kaip naujovė. Šios jo kūrybos tendencijos atsiskleidžia 
ritinėlyje „Ežero Penhu vaizdas aiškią dieną“. 

Tačiau ryškiausia šios giminės dailės figūra yra Ren Yi (Ren Bonian). Tai - vienas didžiųjų 
XIX a. kinų tapybos meistrų, kuris, greta Wu Changshuo ir Gi Baishi, yra laikomas „antrosios“ 
naujųjų dailininkų kartos lyderiu ir didžiausiu iš „keturių Ren“ tapytojų klano, iš kurio du buvo 
jo dėdės, о trečiasis - pusbrolis. Tapybos techninių galimybių įvaldimo požiūriu ir tapymo 
stiliaus meistriškumu, tai tikrai yra ne tik iškiliausias šios šlovingos giminės dailės, tačiau ir 
savo kūrybos meto atstovas, Įvairiausių žanrų dailininko kūriniai žavi įvairių stilių elementų 
organišku pajungimu savo meninės idėjos saviraiškai. 

Jis gimė Šanino provincijoje prekeivio ryžiais šeimoje, jaunystėje negavo deramo išsila- 
vinimo. Tačiau anksti atsiskleidus jo tapybos talentui vaikystėje, šio meno subtilybių mokosi 
vadovaujamas tėvo, po pastarojo mirties, sulaukęs 14 metų, išvyksta į Šanchajų, kur pradžioje 
dirba kanceliarijos parduotuvėlėje, vėliau atlieka pameistrio pareigas. Jaunystėje prisijungia 
prie Tapinų sukilimo, dirba aktoriumi provincijos teatro trupėje. Šie Ren Yi gyvenimo epizodai 
atsispindi jo kūriniuose. Ilgainiui išryškėjus neeiliniam talentui jis užsidirba pragyvenimui ta- 
pydamas portretus ir dekoruodamas vėduokles. Siekdamas geriau parduoti darbus pasirašinėja 
pripažinimą įgavusio giminaičio Ren Xiong vardu. Pastarasis, anot kito garsaus tapytojo Xu 
Beihong pasakojimų, sužavėtas jauno anoniminio falsifikatoriaus kūriniais jį susiranda ir pra- 
deda sistemingai mokyti tapybos meno subtilybių. Savo paveikslus jau išgarsėjęs Ren Yi kartais 
pasirašinėja ir gimtosios provincijos Šanin vardu bei pasivadina „Ren, kilusiu iš šiaurinio kalno 
šlaito“. Ilgainiui Ren Yi pradeda jau gerai užsidirbti pragyvenimui kaip nepriklausomas tapytojas. 
Su nedidelėmis pertraukomis didžiąją gyvenimo dalį jis nugyvena Šanchajuje, kur tampa vienu 
įtakingiausiu Šanchajaus tapybos mokyklos atstovu. 

Tai plačios kūrybinės raiškos dailininkas, kurio kūriniuose susipina daugelio tradicinių ir 
naujų dailės stilių bruožai. Pradžioje dailininkas susidomi didžiaisiais Song epochos tapybos 

meistrais, o vėliau patiria stiprią spontaniško stiliaus tapytojų Ming 
dinastijos valdymo laikais kūrusio Chen Chun, Xu Wei ir Zhu Da 
įtaką. Žavėdamasis jų tapymo manieros laisvumu, pats stebina 
amžininkus gaiviu tikslaus potėpio meistriškumu. Ren Yi tapiniai 
yra šviežių skaidrių spalvų, išsiskiria siužetų įvairove, formos ra- 
finuotumu, subtiliu kompozicijos jausmu ir sumaniu kaligrafijos 
elementų panaudojimu. 

Dailininkas išbando save beveik visuose tuo metu populiariuo- 
se tapybos žanruose, tačiau labiausiai išgarsėjo apibendrintais Fan 
Kuan tapymo stilių primenančiais portretais, gyvūnų bei gėlių ir 
paukščių žanro kūriniais, Iš šio stiliaus paveikslų pirmiausia reikėtų 
išskirti pilkų santūrių spalvų spontaniška tapymo maniera nutapy- 
tus įvairių klajūnų ir dailininkų gamtos fone figūrinius portretus, 
kuriuos gerai reprezentuoja „Du dailininkai“. Šis darbas išsiskiria 
piešinio linijos ekspresyviu tobulumu, puikia kompozicija, vaizdi- 
nių įtaigumu, kuris pasiekiamas atsisakant nuo neesminių detalių. 
Aukštas Ren Yi tapymo stiliaus meistriškumas regimas monochro- 
miniame Ni Zan paveikslus primenančiame monochrominiame 
peizaže „Keliautojai rudens keliais“. 

Jame pirmame plane kairėje vaizduojama meistriškai nutapyta 
gležnų medžių grupelė, o antrame - per upę tiltų judantys klajünai, 
ir galiausiai, trečiame plane - tolumoje dunksantis kuprotas kalnas. 
Paveikslas išsiskiria tiesiog tobulu kompoziciniu sprendimu ir 
meistriškai įkomponuotu kaligrafiniu užrašu. Visai kitokio stiliaus 
yra spalvingas paveikslas „Šuo ir gėlės“ (1883), kuris išsiskiria 
simetriška kompozicija, dekoratyvumu, meistrišku kaligrafinio 
užrašo įjungimu į paveikslo vaizdinės sistemos visumą. Daugybė 
Ren Yi nutapytų spalvingų gėlių motyvus vaizduojančių paveikslų 
Yra mažiau paveikūs, tačiau geriau įsimintini yra jo nutapyti aske- 
tiškų trapias žydinčias laukines slyvas vaizduojantys paveikslai. Šis 
linijos ir kompozicijos meistras sukuria vieną įtakingiausių vėly- 

vuju tradicinės kinų tapybos mokyklų, kurios įtaka regima daugelio XIX a. pabaigos ir XX a. 
pirmosios pusės tapytojų kūriniuose. Plačios kūrybinės gamos šių keturių skirtingo stiliaus 
tapytojų kūriniai gerai reprezentuoja daugelį XIX a. antrosios pusės tapybos raidos tendencijų. 


Laikotarpio atspindžiai Wu Changshuo kūryboje 


Vienas didžiųjų Šanchajaus mokyklos atstovų, priskiriamų „nepriklausomųjų“ pakraipai, 
yra Ren Bonan studijų draugas Wu Changshuo (1844-1927), kurio įvairiapusė kūryba sim- 
bolizuoja vėlyvosios Qing epochos estetikos ir meno laimėjimus, o kartu ir jautriai atspindi 
charakteringas poimperinės estetikos ir dailės sklaidos tendencijas. Jis reiškiasi estetinės 
teorijos, tapybos, kaligrafijos, poezijos ir antspaudų graviravimo srityse. Wu Changshuo auga 

Handžou apylinkėse išsilavinusio intelektualų tradicijas plėtojančioje amatininko šeimoje, 
kuri specializuojasi bronzinių indų, metalinių antspaudų ir medinių ksilografijai ir graviūrai 
skirtų medinių lentų raižymo srityje. Toks darbas reikalauja iš šeimos narių įvairiapusio išsila- 
vinimo metalų gamybos technologijų, kaligrafijos, tapybos, poezijos subtilybių, nacionalinės 
kultūros ir literatūros istorijos pažinimo. Dailininko tėvas garsėja įvairiapusiu išsilavinimu, 
laisvalaikiu jis tyrinėja bronziniuose objektuose išlietus kaligrafinius užrašus, pats daug laiko 
skiria antspaudų graviravimui. Neeilinių gabumų tėvo prižiūrimas būsimas dailininkas gauna 
įvairiapusį humanitarinį išsilavinimą ir vos 20-ies pradeda valdininko karjerą. Norėdamas 
išgyventi jis dirba nemėgiamą valdininko darbą ir laisvalaikį, kaip ir daugelis intelektualų 
tradicijos šalininkų, skiria širdžiai mielai kūrybinei veiklai, kultivuodamas jo šeimoje pamėgtą 
poeziją, kaligrafiją ir tapybą. 

Tačiau praslinkus kuriam laikui Wu Changshuo pasirenka laisvo pusiau amatininkiškos pa- 
kraipos kūrėjo gyvenimą, kadangi pragyvenimui užsidirba remdamasis šeimoje įgytais amatininko 
įgūdžius. Kartu daug dėmesio skiria meniniam išsilavinimui, garsėja savo kaligrafijos ir poezijos 
kūriniais. Svarbiu gyvenimo posūkio tašku tampa 1873 m. atvykimas į Šanchajų. Čia susipažįsta 
su Ren Yi (Ren Bonianu), kuris kaligrafą ir poetą paakina pasišvęsti tapybai. Iš tikrųjų pradėjęs 
nuosekliai reikštis tapybos srityje jis greitai išgarsėja ne tik puikiomis eilėmis, kaligrafijomis ir 
„Wu stiliaus“ graviruotais antspaudais, tačiau ir tapybos kūriniais. 1882 m. apsigyvena Sudžou, 
kur vadovaujamas garsaus kaligrafo Yang Xian, toliau gilinasi į šio meno subtilybes. 1899 m. 
vos mėnesį padirbęs provincijos teisėjo pareigose, suvokęs nejveikiamo potraukio vaizduojamai 
dailei ir poezijai galią, atsisako tarnybinės karjeros ir pasišvenčia meninei kūrybai. Daug laiko 
skiria kūrybai, kelionėms ir ryšių su dvasiškai artimais bendraminčiais ieškojimui. Lankosi kinų 
meno centruose Handžou, Šanchajuje, Sudžou, kur užmezga ryšius su garsiais šiuose miestuose 
kūrusiais menininkais. 

Suvokdamas kad Šanchajus yra pagrindinis to meto šalies dailės gyvenimo centras, ku- 
riame klesti vietos dailės mokykla, Wang Yiting remiamas, priskiriamas „nepriklausomųjų“ 
pakraipai 1913 m. persikelia į šį miestą, kur aktyviai įsijungia į vietos kūrybinį gyvenimą ir 
besikuriančių kūrybinių organizacijų veiklą. Tolesnei Wu Changshuo karjerai svarbia tampa pa- 
žintis su įtakinga Šanchajaus politinio, kultūrinio ir meninio gyvenimo figūra, dosniu mecenatu 
Wang Yiting, kuris įveda į vietos meno pasaulį ir supažindina su iškiliausiais šiame mieste tuo 
metu kūrusiais dailininkais. Remiamas jo ir naujų dailininkų bičiulių Wu Changshuo, 1909 m. 
įkuria pirmą Kinijoje labdaringą dailės asociaciją (Yuyuan Shuhu Shanhui). 

Įsikūręs Šanchajuje dailininkas įsteigia savo mokyklą, kurioje dėsto tradicines kinų dailės 
disciplinas ir kartu reiškiasi tapybos, kaligrafijos, poezijos srityse. Wu Changshuo garsėja kaip 
vienas didžiųjų savo meto kaishu stiliaus kaligrafijos meistrų ir tapo originalaus stiliaus neti- 
kėtų kompozicinių sprendimų „gėlių ir paukščių“ žanro paveikslus su subtiliais kaligrafiniais 
užrašais. Tobulas kaligrafijos principų įvaldymas jo tapiniams suteikia ypatingą virtuoziškumą 
ir laisvumą. Jis meistriškai tapo pušų, bambukų, slyvos medžių, bijūnų, narcizų, chrizantemų 
ir kitų gėlių motyvus. 

Jis dar aktyviai reiškiasi dailės gyvenime, deja, kiti didieji Šanchajaus mokyklos meistrai 
jau pasitraukia iš gyvenimo. Wu Changshuo kūryboje ryškus atsiribojimas nuo Qing epochos 
saulėlydyje įsiviešpatavusių epigoniškų dailės tendencijų, paviršutiniško praeities meistrų stilių 
kopijavimo. Savo estetikoje ir kūriniuose jis siekia sujungti didžias praeities dailės tradicijas su 

naujais aktualiais dailės gyvenimo reikalavimais, atnaujinti ir įkvėpti 
gyvybę pamėgtam „gėlių ir paukščių“ žanrui. Gyvenimo saulėly- 
dyje jis tampa įtakinga Šanchajaus meninio gyvenimo asmenybe, 
kurią supa daug talentingų mokinių, o jo autoritetas sparčiai plinta 
visoje šalyje. 56 metų jis atsiriboja nuo daugybės įsipareigojimų ir 
pasišvenčia kūrybai. Įvairiapusė, subtili ir aukšto meninio lygio Wu 
Changshuo kūryba susilaukia didžiulio dėmesio ir pripažinimo ne 
tik tėvynėje, tačiau ir Japonijoje. 

Wu Changshuo estetinė teorija tiesiogiai išplaukia iš jo ilgame- 
tės kūrybinės praktikos įvairiose meno srityse. Pagrindinį dėmesį jis 
skiria menininko, jo kūrybinio potencialo, meninės kūrybos proceso 
ir meninės išraiškos ir įvairioms pedagogikos problemomis. Realia- 
me gyvenime jis išsiskiria kuklumu ir asmeniniu pavyzdžiu skiepija 
mokiniams pažinimo alkį. „Aš kaip dailininkas nedaug pasiekiau. 
Tačiau gerai man žinomas toks nekvestionuojamas įstatymas – „Te 
kalnai medžių bus panaudoti tavo teptukams, te - tušo jūrą išei- 
kvosi“. Kalnai - tai juk senovinės upės! Upėse ir kalnuose paslėpti 
dvasios turtai. Argi tapyba yra jų išorinių bruožų perteikimas?! Kny- 
gas skaityk, užgriebk pačią esmę! Savo dvasią maitink - gal ko nors 
pasieksi“ (Wu Changshuo, 1969, p. 490). Jis kviečia savo sekėjus ir 
mokinius kryptingai formuoti asmeninio kūrybinio tobulėjimo pro- 
gramą, atkakliai žingsnis po žingsnio siekti tobulumo pasirinktoje 
kūrybos srityje iki meistriško meninės išraiškos galimybių įvaldymo. 
„Trejus metus mokausi tapyti žydinčią mei (laukinę slyvą - A. A.). 
Per tą laiką daug tušo išeikvojau. Apsvaiginta vyno mano dvasia 
drąsiai sklendžia. Tai, kas yra širdyje, – išlieju popieriaus lape. Kitų 
pajuokos manęs visai nejaudina“ (Wu Changshuo, 1969, p. 490). 

Oponuodamas konfucinės estetikos nuostatoms, reikalaujan- 
čioms didžiųjų praeities meistrų šedevrų kopijavimo, jis nuolatos kalba 
apie kūrybinio akto natūralumą, būtinybę išsaugoti savitą požiūrį į 
pasaulį, nepasiduoti laikinoms išorinėms įtakoms. „Dabar štai vieni 
tik daro senovės klasikų kopijas. Tačiau ar šiuos klasikus slėgė kokios 
nors mokyklos? Prozoje, eilėse, kaligrafijoje, tapyboje glūdi gelminė 


Wu Changshuo. Keturių 
sezonų gėlės. XX a. pr. 
"Tušas, popierius 


prasmė. Svarbiausia - pasiekti ją atkakliu darbu“ (Wu Changshuo, 1969, p. 491). Iš čia plaukia jo 
priesakas: „svarbiausia tapyboje - sugebėti pernešti ir išsaugoti save“ (Wu Changshuo, 1969, p. 491). 

Gvildendamas meninės kūrybos proceso subtilybes Wu Changshuo laiko vienodai reikš- 
mingus racionalius intelektualius ir emocionalius intuityvius pradus, kadangi puikiai suvokia, 
jog harmoninga šių dialektinių priešybių sąveika yra autentiškos kūrybos prielaida, padedanti 
menininkui sukurti meniškai įtaigius ir estetiškai vertingus kūrinius. „Kurdamas gaivališku 
tapymo stiliumi – nenutolk nuo taisyklių, kruopščiai ir subtiliai dirbdamas - neišbarstyk 


įkvėpimo“ (Wu Changshuo, 1969, p. 491). 


Savitai išsiskleidusios Wu Changshuo estetikoje tradicinės Šanchajaus mokyklos nuosta- 
tos jau XIX ir XX a. sandūroje akivaizdžiai išsisemia ir nepatenkina naujosios intelektualų ir 

Wu Changshuo. Pavasario džiaugsmai. 1919 m. 
Spalvotas tušas, popierius 


menininkų kartos siekių. Tradicionalizmas 
estetikoje ir dailėje kaip ir kitose ekonominio 
ir socialinio gyvenimo srityse vis dažniau 
buvo siejamas su pavojingomis stagnacijos 
tendencijomis. Šie požiūriai tiesiogiai siejasi 
su seniai kinų visuomenėje brendusių krizi- 
nių procesų apmastymu ir ieškojimu išeities 
kelių iš susidariusios krizės. Tai, kas akivaizdu 
buvo socialiniame, ekonominiame ir politi- 
niame savo kūrybinį potencialą išnaudoju- 
sios ir gęstančios imperijos gyvenime, buvo 
maskuojama patriotiniais šūkiais dvasinės ir 
meninės kultūros srityse. 

Vadinasi, bendras estetinės ir meninės 
kultūros nuosmukis, kuris regimas XIX a. 
įvairiose kultūros srityse, apsprendžia gilė- 
jančius šalies kultūrinės stagnacijos procesus. 
Suvokę jų grėsmę kūrybiškumo sklaidai 
intelektualai ir menininkai ieško naujų išei- 
ties kelių ir mėgina įveikti vis akivaizdesne 
tampančią su imperijos institucijų išsigi- 
mimu ir kultūrinės politikos nesėkmėmis 
susijusią krizę. Priklausomai nuo kultūrinės 
orientacijos vieni ieško išeities atsigręždami 
į gyvybingasias tradicijos versmes, kiti va- 
karietinimo tendencijose, dar kiti tradicinio 
meno ir Vakarų dailės estetinių principų 
sintezės ieškojimuose. Skirtingų pakraipų 
dailininkai, plėsdami savo kūrybinę skalę, 


įvesdami į tradicinius siužetus naujus motyvus, kurdami naujas plastinės išraiškos priemones, 
laipsniškai keičia XX a. pradžios estetinės minties ir dailės raidą. 

Estetinės minties virsmai XX a. pradžioje 


Naujo XX a. pradžia yra pereinamasis sudėtingų virsmų tarpsnis, kuriame kinų estetinės minties 
raidoje ryškėja esminiai poslinkiai. Jie pirmiausia yra susiję su laipsnišku išsivadavimu nuo 
tradicinės estetikos ir meno teorijos normatyvų, klasifikacinės vertinimo sistemos, pripažįs- 
tama didesnė mąstytojų ir menininko kūrybinė laisvė, aktyviai integruojami nauji estetiniai 
idealai, meno formos. Veikiant Vakarų estetinės minties ir meno įtakai, formuojasi naujos 
idėjos, kurios skatina tradicinių kinų ir Vakarų estetinių teorijų ir meninės kūrybos principų 
sąveiką. Per Japoniją Kinijoje auga susidomėjimas I. Kanto, E Schillerio, A. Schopenhauerio, 
E. von Hartmanno, E Nietzscheės ir kitų Vakarų mąstytojų estetinėmis teorijomis. 

Vakarų estetikos idėjų suvokimą veikia vietos tradicijos, ir tai kartais sąlygoja savitą euro- 
pietiškos estetikos idėjų interpretaciją. Tai suprantama, kadangi naujų idėjų recepcija skleidžiasi 
tradicinių kinų estetinių teorijų ir kategorijų erdvėje. Tradicinė kinų estetika šimtmečiais plė- 
tojasi atskirų meno rūšių dėsningumų teorinio apibendrinimo plotmėje ir ši nuostata išlieka 
nepakitusi iki XX a. pradžios. Ji amžių sandūroje pirmiausia skleidžiasi menotyrinės estetikos 
pavidalu, todėl į Kiniją kartu su vakarietiškomis disciplinomis besiskverbiančios abstrakčios 
ir spekuliatyvios vokiečių mąstytojų estetikos ir meno filosofijos teorijos, susiformavusios 
kaip metafizinių sistemų sudėtinės dalys, mažiau domina kinų meno teoretikus. Šis ne visada 
tyrinėtojų pastebimas kinų ir Vakarų estetikos idėjų srautų plėtotės skirtumas kelia europi- 
etiškų idėjų recepcijai Kinijoje papildomus sunkumus ir paaiškina atsirandančius suvokimo 
nenuoseklumus ir neįprastas europietiškų idėjų interpretacijas. 

Tiesa, Vakarų estetinių idėjų recepciją Kinijoje kiek palengvina tai, kad amžiaus pra- 
džioje šalyje atsiranda teoretikai, kurie, siekdami įveikti kiny estetinėms teorijoms būdingą 
meno rūšių ir žanrų išsiskaidymą, formuoja į visuotinumą pretenduojančias estetines teorijas, 
bendrus vertinimo kriterijus, tikslina susiformavusias estetines kategorijas, siekdami suteikti 
joms universalų pavidalą. Šios naujos estetinės minties raidos tendencijos regimos įtakingo 
mąstytojo, filosofijos istorijos, estetikos, literatūrologijos specialisto ir liberalizmo ideologo 
Liang Gichao (1873-1929) koncepcijoje. Jis įdėmiai studijuoja švietėjų ir vokiečių klasikinės 
meno filosofijos veikalus, parašo Laozi filosofijai skirtą knygą. Nuo 1920 m. dėsto Šanchajaus 
universitete ir dirba mokslinį tiriamąjį darbą Pekino universitete. Remdamasis ne tik Vakarų, 
tačiau ir japonų estetikos tradicija, kurią gerai pažinojo, savo tekstuose įveda į akademinį 
diskursą meiwen sąvoką, regėdamas joje galimybę glaudžiau estetikoje susieti išsiskyrusias 
literatūros ir vaizduojamosios dailės estetikos tradicijas. 

Svetimšalių mandžūrų dinastijos valdymo saulėlydyje išryškėjęs gyvybingųjų kultūros 
tradicijų nuosmukis, aštrėjanti kova su stiprėjančia Vakarų ekspansija pagimdo kelis esteti- 
nės minties raidai svarbius sąjūdžius. Pirmasis siejasi su vis tvirtesnes pozicijas įgaunančios 
literatūrinės estetikos poveikiu vaizduojamosios dailės estetikai. Tai pasireiškia šių dviejų tra- 
dicijų suartėjimu ir jų idėjų susipynimu bei universalesnių teorijų paieška. Vaizduojamosios 
dailės srityje šį įtaka ryškėja realistinių tendencijų ir literatūriškumo įtakos augimu, Svarbia 
šio tarpsnio estetinės minties figūra tampa estetikos ir literatūrologijos specialistas Lin Shu 
(1852-1924), kuris atlieka didžiulį kinų supažindinimo su Vakarų estetinės minties ir literatūros 
laimėjimais darbą. Pasitelkdamas tarpinius vertėjus jis adaptuoja 180 žinomų Vakarų romanų 
vertimus į klasikinę kinų kalbą. Lin Shu taip pat paskelbia du solidžios apimties traktatus, 

skirtus literatūrinės ir vaizduojamosios dailės estetikos sąveikos problemoms. Meno rūšių 
įvairovėje svarbiausiomis jis laiko literatūrą ir tapybą, kurių pagrindinį tikslą regi konfucinės 
etikos principų įtvirtinime. Lyginamuoju požiūriu aptardamas kinų ir Vakarų tapybos tradi- 
cijas mokslininkas išryškina skirtingus jų požiūrius į išorinio pasaulio vaizdavimą, estetinius 
idealus, vertybinius kriterijus, meninės kūrybos principus. Lin Shu pateikia aštuonis literatūros 
ir tris tapybos kūrinių vertinimo kriterijus, aukština dvasinio prado, idėjos, užslėptų prasmių, 
slėpiningo grožio perteikimo svarbą meno kūriniuose. l 

Antrasis aptariamo laikotarpio sąjūdis - tai nauja susidomėjimo Han epochos bronzos ir 
akmenų kaligrafiniais tekstais atgimimo banga. XIX ir XX a. sandūroje stiprėjant kontaktams su 
Vakarais ir augant jų kultūros tradicijų įtakai, kinų kultūroje susiduria dvi priešingos pakraipos: 
tautinė ir provakarietiškoji. Jų energetinėje įtampoje ir neblėstančioje permainingai besisklei- 
džiančioje konfrontacijoje plėtojasi pagrindinės XX a. estetikos ir dailės raidos tendencijos. 

Retrospektyviai žvelgiant į modernią Kinijos kultūros istoriją tenka pripažinti, kad beveik 
du trečdaliai XX a. šioje šalyje išvagoti didžiulių revoliucijų, karų ir kitų socialinių sukrėtimų, 
kurie stabdė natūralią estetinės minties ir meno plėtotę. Šio istorinio tarpsnio komplikuotu- 
mą atspindi ir nuolatinė sostinių kaita: pradžioje Pekinas, Nankinas, Čanpinas, Taipéjus ir 
vėl Pekinas. Gilėjanti socialinė ir politinė Qing imperijos krizė dėsningai pasibaigia daugiau 
nei du tūkstančius metų gyvavusios imperijos ir jos diegiamos feodalinės valstybės valdymo 
sistemos žlugimu. Tai apsprendžia daugybė objektyvių veiksnių, kurie lemia po šio civilizaci- 
nio lūžio radikalius valstybės uždavinių, meno funkcijų ir dailininko statuso pokyčius. Anot 
taiklaus Ch. Comentale pastebėjimo, „Dailininkas Kinijoje iki 1911 m. turi ypatingą statusą. 
Kaligrafija yra menų hierarchijos piramidės viršūnėje. Tai yra aukščiausia kūrybinės veiklos 
forma, vertinama sąvokomis „dieviškas“, „išskirtinių gabumų“ arba „įstabus“ – visa tai yra tos 
iškalbingos sąvokos kokybiniam šio meno įvertinimui“ (Comentale, 2010, p. 9). Iš tikrųjų ilgai 
šalyje viešpatavusiose tradicinio meno formose ženkli dalis kaligrafų ir tapytojų yra tiesiogiai 
susiję su imperatorių rūmų užsakymais ir aptarnauja jų estetinius poreikius, kiti nėra priskirti 
šiam elitiniam valdžios globojamam ir palaiminamam sluoksniui. Todėl žlugus imperijai ženkli 
menininkų dalis praranda pagrindinį jų ramų gyvenimą garantavusį šaltinį. 

Vadinasi, pasitraukiant iš istorijos arenos tradiciniams aristokratiniams kinų kultūros 
sluoksniams ir imperatorių rūmuose viešpatavusiai intelektualių valstybės valdininkų valdymo 
sistemai, kaligrafijos menas neišvengiamai praranda daugelį su jo išskirtine padėtimi susiju- 
sių bruožų. Su mandžūrų imperijos ir jos šimtmečiais puoselėtos kultūros ir meno sistemos 
žlugimu išryškėję kultūros ir meno tradicijų protrūkiai neišvengiamai palieka pėdsaką kinų 
intelektualų ir menininkų estetinėje sąmonėje, jų mentalitete, verčia ieškoti prisitaikymo prie 
naujų radikaliai pasikeitusių gyvenimo ir kultūros bei meno funkcionavimo sąlygų, surasti 
efektingas išgyvenimo strategijas. Šie procesai tiesiogiai susiję su intensyvėjančiais kultūriniais 
mainais ir stiprėjančiu Vakarų šalių bei Japonijos kariniu spaudimu. 

1912 m. sukūrus Kinijos respubliką prasideda naujas kinų kultūros raidos etapas, kuriame 
amžiais viešpatavusios iš imperatorių rūmų sklidusios kultūrinės iniciatyvos, estetiniai idealai, 

kanonai ir normatyvinés nuostatos praranda 


a įtaką. Po imperijos žlugimo stiprėjant šalyje 

i à demokratizacijos procesams intelektualai ir 
ži menininkai išsivaduoja iš buvusių griežtai 

E i reglamentuoty nuostaty jtakos, vis didesnj 
ag 4 poveikį estetinės kultūros sklaidai turi įvai- 
at = rios besikuriančios meninės organizacijos, 


institucijos, kurios yra mažiau priklausomos 
nuo tradicinių valstybę valdančių biurokrati- 
nių struktūrų . Tai skatina atvėrimą svetimša- 
lėms įtakoms, naujų meno temų atsiradimą, 
estetinės minties ir meno liberalėjimą. 
Naujame po imperijos žlugimo Kinijos 
gyvavimo laikotarpyje galime išskirti keturis 
skirtingus vieną kitą keičiančius tarpsnius, 
kurie yra tiesiogiai susiję su esminiais socia- 
linės politinės ir ekonominės modernizacijos 
tarpsniais. Pirmajame Kinijos Respublikos 
gyvavimo laikotarpyje (1912-1949 m.) šalyje 
ženkliai stiprėja Vakarų kultūros įtakos po- 
žymiai, regimi įvairiuose estetinės ir meno 
kultūros srityse. Antrajame (1949-1976 m.) 
vyksta daug sudėtingų socialinių eksperi- 
mentų, turėjusių neretai negatyvių padarinių 
tradicinės kinų estetinės kultūros ir meno 
raidai. Trečiajame, nuo 1977 m. iki XXI a. 
pradžios, ryškėja radikali tradicinių kultūros, 
mokslo, meno institucijų kaita, pagrindinių 
o meno mokymo centry reorganizavimas pagal 
Xiongeai. Medžiai. 1926 m. Tušas, popierius Vakarų mokymo sistemų pavyzdžius, sparti 
valstybinių muziejų ir privačių galerijų, naujų 
meno rinkos institucijų plėtotė. Ir ketvirtasis, nuo XXI a. pradžios iki dabarties, tarpsnis susijęs 
su aktyviu Kinijos skverbimusi į globalias kultūros, mokslo, meno sistemas; jam būdingas galingų 
meno rinkos centrų įsigalėjimas ir postmodernių estetinių idėjų bei meno formų įsivyravimas. 
Po imperijos žlugimo ir jos akademinių institucijų sistemos griuvimo, suirutės sostinėje, 
estetinės minties ir meno raidoje ryškėja slinktys; kūrybinis aktyvumas persikelia į aktyviausius 
periferijos, turinčios anksčiau sukauptą meninį potencialą, centrus, taip greta Pekino vis didesnį 
svorį įgauna Šanchajus, Nankinas, Handžou, Sudžou, Guangdžou ir kiti tradiciniai kultūros centrai. 
Kita vertus, kinų kultūroje suaktyvėja „vakarietiškų mokslų“ (xixue) šalininkų sąjūdis, sparčiai 
plėtojasi muziejų, įvairių menininkų asociacijų veikla, vakarietiškų institucijų pavyzdžiu steigiasi 
įvairios dailiųjų menų mokyklos ir universitetiniai estetikos ir meno studijų centrai. Pirmoji dar 
imperijos gyvavimo pabaigoje planuota 1902 m. įgyvendinta japonų pavyzdžiu švietimo ir dailės 
disciplinų dėstymo reforma, deja, lieka neįgyvendinta iki pabaigos. Stiprėjanti kinų švietimo siste- 

Hu Beihong. Peizažas. XX a. vid. Tušas, popierius 


mos, estetikos ir meno vesternizacija buvo paveikta ir mokslinių idėjų augančios galios. Konfucinė 
ideologija, vadinasi, ir tradicinė meno specialistų rengimo sistema, vakarietiškos modernizacijos 
ideologijos šalininkų diskredituojama ir atmetama kaip konservatyvi orientuota į praeitį gyvenimo 
programa. Stiprėja Vakarų pragmatiškų filosofinių, pedagoginių, estetinių ir meninių idėjų po- 
veikis, kadangi su naujomis modernesnėmis nuostatomis siejama visuomenės pažanga, augančio 
nusivylimo tūkstantmečiais viešpatavusių konfucinių idealų ir vertybių galia sąlygomis. 

Ir galiausiai radikalius kinų visuomenės sluoksnius, estetinės minties ir meno raidą veikia 
Rusijoje įsiplieskusios revoliucinės idėjos, kraštutinio intelektualinio ir meninio elito siekiai 
demokratizuoti politinį, socialinį ir meninį šalies gyvenimą. Vakarietiškos ir nacionalistinės 
pakraipų šalininkų priešprieša ir konfrontacija, išryškėjusi dar imperijos saulėlydyje, nemažiau 
akivaizdi išlieka ir po imperijos žlugimo gyvavusios respublikos tarpsnyje. Atsiveria naujos 
intelektualų ir menininkų bendravimo su išoriniu pasauliu galimybės, Japonijos bei Vakarų 
šalių estetinės minties ir meno laimėjimų įsisavinimui. 

Pagyvėję kultūriniai ryšiai su išoriniu pasauliu ir aktyvus Vakarų kultūros, estetikos ir 
meno tradicijų skverbimas ne tik veikia modernėjančios Kinijos kultūros raidą, tačiau neretai 
klibina jos pamatus. Artimai sąveikaujant su kitomis civilizacinėmis ir kultūrinėmis tradicijomis 
ryškėja nauji nacionalinės kultūros, estetinės minties ir meno transformacijos procesai. Jaunos 
kartos tapytojai, palengvėjus ryšiams su kitomis šalimis, vyks tęsti dailės studijų į užsienį: 
Japoniją, Prancūziją, Vokietiją, Didžiąją Britaniją, JAV bei kitus kraštus ir tiesiogiai įsisavina 
aliejinės tapybos principus. Pagrindiniu kinų, kaip ir kitų tautų tuometinių menininkų traukos 
centru tampa Paryžius, kuriame pažintiniais, kūrybiniais ir studijų tikslais lankosi daug įta- 
kingiausių kinų dailininkų: Lin Fengmian, Xu Beihong, Pan Yuliang, Sanyu (Chang Yu), Zao 

Wou-ki (Zhao Wuji), Liu Haisu, Chang Shuhong, Hua Tianyou, Pang Xungin, Chu Teh-chun 
(Zhu Degun), Wu Guanzhong, Yang Kai, Yan Shuilong ir kiti. „Šie dailininkai sukūrė labai 
reikšmingus kūrinius, kurie sugrįžus į tėvynę, stipriai paveikia daugelio kartų dailininkų ir jų 
mokinių stilius“ (Comentale, 2010, p. 10). 

Dėka intensyvėjančių dailininkų kelionių į Paryžių, kitus Vakarų ir Japonijos meno cen- 
trus, greta senų tradicinių kinų menininkų estetinio auklėjimo ir profesinio rengimo metodų, 
į šalį skverbiasi nauji, kuriuos skleidžia iš studijų užsienyje sugrįžę teoretikai ir menininkai. 
Šių poslinkių pėdsakus nuo 1912 m. regime kosmopolitinių idėjų paveiktuose šalies miestuose 
Šanchajuje ir Guangdžou. „Gegužės ketvirtosios sąjūdyje“, kuris suaktyvėja antrajame ir trečia- 
jame dešimtmetyje Kinijos jaunimas rengia masines demonstracijas, kuriose reikalauja „mokslo 
ir demokratijos“ - dviejų dalykų, jų akimis žvelgiant, galinčių padėti reformuoti Kiniją. Tais 
pačiais metais svarbiu Šanchajaus ir šalies meninio gyvenimo įvykiu tampa „Vaizduojamųjų 
menų instituto“ įkūrimas, kuris paskatina pažangių meninių pajėgų konsolidaciją. 

Šanchajuje, Pekine, Guangdžou ir kituose miestuose kuriasi dailininkų draugijos ir 
grupuotės, kurių poveikis šalies meno raidai svarbus, kadangi jose, greta modernizacijos ten- 
dencijų, ryškėja ir nostalgija praeities dailės tradicijoms. Pavyzdžiui, Wu Youru savo kūryboje 
siekia sujungti tradicinės kinų tapybos elementus su vakarietiškos tapybos principais. Jis tapo 
kiniškus siužetus vakarietiškų interjerų ir baldų fone, Liu Haisu (1896-1944) derina prancūzų 
impresionistų ir tradicinės kinų dailės principus, o štai dailininkas Wu Changshuo tapo rea- 
listiškus portretus, konkuruojančius su fotografija. Naujų tapybos modernizacijos tendencijų 
skverbimosi procesas yra tiesiogiai susijęs su tradicinės kinų tapybos pozicijų silpnėjimu ir jos 
krizės gilėjimo tendencijomis. 

Susidomėjimo Vakarų moderniąja daile pirmoji banga susijusi su paskirų impresionistinės 
dailės principų adaptacija kinų kultūros dirvoje. Gamtos pasaulio spalvingumą aukštinančios 
prancūzų impresionistinės dailės laimėjimus XX a. pradžioje skleidžia Lin Wenzheng, Cai 
Yuanpei, Liu Haisu, Dai Yue, Yan Wenliang ir kiti kinų estetinio lavinimo ir dailininkų rengimo 
sistemos modernizavimo ideologai. 

Vakarų estetikos ir dailės modelio pranašumą tradicinio kinų atžvilgiu skelbia įtakingas 
kinų vakarietinimo, liberalizmo, estetikos ir meno disciplinų dėstymo modernizacijos ideologas 
unikalaus talento filosofas, estetikos žinovas, menotyrininkas, vertėjas, pedagogas Cai Yuanpei 
(1868-1940). Ši išskirtinio talento asmenybė neįprastai jauno amžiaus tampa imperatoriškos 
Hanlin akademijos nariu, dirba įvairius švietimo sistemos ir meno reorganizavimo darbus. 
1907 m. išvyksta tobulintis į Vokietiją, kur Leipcigo universitete studijuoja filosofiją, estetiką, 
eksperimentinę psichologiją, meno istoriją. Būtent Vokietijoje veikiant klasikinės estetikos 
idėjoms formuojasi jo panestetiniai požiūriai, kurie sureikšmina estetinio ir meninio išsilavi- 
nimo svarbą valstybės gyvenime. 1911 m. grįžęs į Kiniją ir po metų tapęs švietimo ministru, 
pradeda nuosekliai įgyvendinti šalies švietimo, estetinio ir meninio lavinimo sistemos reformą. 
Kilus reakcijai Cai Yuanpei atsistatydina iš ministro pareigų ir 1913 m. išvyksta į Prancūziją, 
kurioje gilinasi į meno istoriją ir dailės specialistų parengimo sistemą. 1916 m. grįžta į tėvynę 
ir dešimt metų (1916-1926) eidamas prestižinio Pekino universiteto rektoriaus pareigas, tęsia 
ministro pareigose pradėtas reformas. 

1917 m. Cai Yuanpei organizuoja „Dailiųjų menų tyrinėtojų“ asociaciją ir pradeda šios 
srities specialistų rengimo reformas, skatina kinų ir Vakarų dailės tradicijų sąveikos ekspe- 

rimentus, remiasi prancūzišku meno specialistų rengimo sistemos modeliu, kuria naujas 
institucijas, skatina europinės tapybos aliejumi plėtotę, lygiagrečiai dėsto ir skelbia mokslo 
darbus. 1918 m. Pekino universitete įkuria tapybos studijų centrą. Jame pradedamos dėstyti 
Vakarų dailės disciplinos, kurios diegiamos vakarietiškais specialistų rengimo principais. Cai 
Yuanpei pirmasis į savo vadovaujamą instituciją pakviečia ir iš Vakarų dailės disciplinų dėsty- 
tojus. Metams praslinkus nuo šio skyriaus įkūrimo, aliejinės tapybos padalinys taip išauga, kad 
išsiskiria į atskirą, lygiagretų tradicinei tušo tapybai. Cai Yuanpei įsitikinęs, kad būtina ilgai 
viešpatavusią imperinėje Kinijoje religinę auklėjimo ir švietimo sistemą pakeisti geriau naujus 
epochos poreikius atitinkančia modernia meninio auklėjimo ir dailės specialistų parengimo 
sistema. Jo reformų programos uždavinys „religiją pakeisti meniniu išsilavinimu“. Cai Yuanpei 
skelbia estetinių ir meninių vertybių pirmaeilę ir universalią svarbą, pabrėždamas, kad tai 
pakeis kultūrinę šalies padėtį ir padės spręsti kitas problemas. 1918 m. jis teigia: „Šiandien 
mes gyvename Rytų ir Vakarų kultūrinių mainų epochoje. Mes turime žinoti Vakarų kultū- 
ros savybes ir padėtį“ (Cai Yuanpei, 1997, p. 128.) Į konfucinius estetinio auklėjimo idealus 
jis žvelgia kaip atgyveną, neatitinkančią naujos pasikeitusios šalies ideologinės ir kultūrinės 
situacijos. Todėl siekia platesnio išsilavinimo sistemos suestetinimo ir skelbia nesuinteresuoto 
grožio estetinę vertę. 

Rektoriaudamas Cai Yuanpei jautriai reaguoja į vieno svarbiausių XX a. pirmosios pusės 
sąjūdžio „Gegužės ketvirtosios judėjimo“ keliamus visuomenei uždavinius. 1919-ųjų metų gegužės 
4-ąją dieną tūkstančiai studentų Pekino Tiananmenio aikštėje surengia plataus rezonanso šalyje 
susilaukusį protestą prieš Versalio taikos sutartį, pagal kurią Kinijos Šandongo provincija atiteko 
Japonijai. Pagrindine šio sąjūdžio idėja tapo reikalavimas Kinijoje modernizuoti kultūros ir švietimo 
sistemą, formuoti modernios liberalios kultūros pamatus. Jauni radikalai, tokie kaip Chen Duxiu 
ir Hu Shi, siekia atsikratyti išsisėmusių konservatyvių konfucianizmo tradicijų, kurios, pasak jų, 
trukdo Kinijos plėtotei. Jaunuoliai reikalauja asmens laisvės, demokratijos ir galimybių lavintis 
įvairiose šalyse ir srityse. Chen Duxiu aršiai kritikuoja po Song dinastijos dailės pakilimo laikų 
kinų „idėjų tapyboje“ (xieyi) išryškėjusias nuosmukio ir stagnacijos tendencijas, kurios atvedė 
kinų tapybos tradiciją į dabartinės krizės situaciją ir „blogą kinų tapybą“ (žr. Lu Peng, 2013, p. 78). 

Į šį estetikos ir meno modernizacijos procesą įsijungia Cai Yuanpei vadovaujamas Pekino 
universitetas, kuris tuomet garsėja šalyje moderniomis reformomis, vakarietiškos universiteti- 
nio lavinimo sistemos principais, opozicija konservatyvioms vyriausybės nuostatoms. Pekino 
universitete rektorius sutelkia daug geriausių šalies estetikos ir meno specialistų, tarp kurių 
yra radikalių nuostatų Chen Duxiu, Hu Shi, Li Dazhao. Rektorius aktyviai remia universiteto 
reformatorius, visokeriopai skatina studentus vykti studijoms į Japoniją, Prancūziją ir kitas 
Vakarų šalis. 

1921 m. jis, siekdamas plėtoti kultūrinius ryšius su Prancūzija, tradicinius senus ryšius su 
Kinija turinčiame Lione įkuria „Prancūzų-kinų institutą“ (L'Institut franco-chinois), 1927 m. 
Šanchajuje, orientuodamasis į Vakarų muzikų rengimo sistemą, įsteigia muzikos mokyklą, 
kuri po dviejų metų tampa „Nacionaline muzikos mokykla“, o 1943 m. „Nacionaline muzikos 
konservatoriją. 1928 m. Cai Yuanpei įkuria Vakarų akademinių institucijų pavyzdžiu Mokslų 
akademiją ir tampa pirmuoju jos prezidentu. Jo nuosekliai vykdomos reformos turi didžiulį 
poveikį tarpukario kinų estetinio ir meninio lavinimo sistemos kaitai, padeda šalyje diegti 
vakarietiškus ir japoniškus meninės kultūros funkcionavimo principus. 

Cai Yuanpei kiny estetikos ir meno modernizacijos idéjas taip pat palaiko tuomet dar 
negausūs įvairiuose Vakarų šalyse, Japonijoje studijavę ir į tėvynę sugrįžę kinai. Kitas įtakingas 
modernizacijos ideologas Li Tiefu visokeriopai remia vakarietiško tapybos stiliaus aliejumi 
įvedimo į mokymo sistemą idėją, kuriai pritaria kiti įtakingi to meto dailininkai Liu Haisu, 
Yan Wenliang, Dai Yue, Chen Baoyi, Xu Beihong, Wu Shiguang, kai kurie iš jų patys nevengia 
aliejinės tapybos principų. 

Trys įtakingiausi iš minėtos grupės kinų estetikos ir dailės tradicijos modernizavimo 
šalininkai yra Liu Haisu, Yan Wenliang ir Dai Yue. Plačios humanitarinės kultūros Liu Haisu 
(1896-1944), patyręs prancūzų postimpresionistų estetikos įtaką, daug nuveikia reformuojant 
kinų dailės tradiciją ir įtvirtinant naujus modernius estetinius bei meninius principus. Jis garsėja 
kaip subtilus Vakarų poimpesionistinės ir modernios japonų tapybos žinovas, tradicinių kinų 
tapybos principų reformatorius, ekspresyvus koloritistas. Jis pradžioje įgyja klasikinės kinų tapy- 
bos išsilavinimą „Šanchajaus dailiųjų menų institute“, vadovaujamas savo asmeninio mokytojo 
Zhou Xiang, o vėliau 1918-1919 m. tęsia studijas Japonijoje. Ši retos humanitarinės kultūros 
asmenybė įkuria Šanchajuje dailės mokyklą, kurioje norintys supažindinami su vakarietiškos 
tapybos principais. Netrukus jo įkurta institucija, pakeitusi kelis pavadinimus, 1920 m. tampa 
prestižine „Šanhajaus dailiųjų menų mokykla“ (Shanghai meishu xuexiao), kurioje lygiagrečiai 
dėstomi tradiciniai kinų ir Vakarų dailės disciplinų kursai. Liu Haisu ir Wu Shiguang pirmieji 
įveda į dailininkų rengimo procesą žmogaus anatomijos studijų kursą. Nuo 1921 m. grįžęs į 
tėvynę Liu Haisu dėsto Vakarų tapybą bei kitas meno disciplinas Pekino universitete, kartu iki 
1927 m. sistemingai rengia į modernizmą linkusių dailininkų kūrinių kolektyvines parodas. 

Liu Haisu nuopelnai modernizuojant kinų estetikos ir meno tradicijas yra neabejotini. 
Jo estetinių prioritetų ir meninio stiliaus sklaidai didžiulį poveikį turi studijos Japonijoje ir 
gyvenimas Paryžiuje 1929-1932 ir 1933-1935 m. bei trumpi apsilankymai Berlyne. Gyvenda- 
mas Paryžiuje įdėmiai studijuoja Vakarų dailės modernizacijos procesus, ypatingo jo dėmesio 
susilaukia impresionistų dailė. Liu Haisu paskelbia glaustą Vakarų peizažo tapybos apybraižą, 
kurioje kinų visuomenei pristato impresionistų C. Pissaro, C. Monet, A. Renoireo ir A. Sisley 
peizažus. Kelionės į Paryžių palieka gilų pėdsaką jo kūrybos stiliuje; dailininkas tampa aistringu 
Vincento Van Gogho ir Paulio Cėzanneo kūrybos gerbėju ir savo kūriniuose derina tradicinės 
kinų intelektualų bei Vakarų modernios tapybos principus. Vėliau jis vadovauja Dailiųjų menų 
institutui Nankine ir daug nuveikia reformuojant kinų dailininkų parengimo sistemą. 

Pozityvistinės pakraipos mąstytojas Dai Yue, remdamasis Vakarų šalių estetikos ir dailės 
specialistų rengimo metodais, taip pat siekia reformuoti tradicinę kinų estetinio ir meninio 
lavinimo sistemą, paversti universalesniais ir modernesniais specialistų rengimo principus, 
įsisavinti Vakarų šalių laimėjimus šioje srityje, estetiką ir meną glaudžiau susieti su praktiniais 
gyvenimo klausimais. Panašias mintis išsako ir kitas įtakingas modernizacijos ideologas Sudžou 
„Dailiųjų menų mokyklos“ direktorius Yan Wenliang, kuris savo vadovaujamoje institucijoje 
diegia taikomuosius menus ir naujus pedagogikos principus, panašius į tuos, kuriais rėmėsi 
Vhutemas kūrėjai. 

Kitas įtakingas vakarietinimo ideologas yra pietų Kinijos mieste Sudžou gimęs Yan Weliang 
(1893-1988). Augdamas tėvo žinomo dailininko Yan Yuan, kuris greta Hu Cui ir Zhu Shijie, yra 
vadinamas vienu iš trijų įtakingiausių to meto Sudžau dailės meistrų, šeimoje jis nuo vaikystės 
persisemia kinų tradicinės peizažo, gėlių ir paukščių tapybos idėjomis. Šeimoje gavęs solidžius 

tapybinio išsilavinimo pradmenis išvyksta tęsti dailės studijų į 
Šanchajų, kur susidomi Vakarų dailės tradicijomis ir aktyviai 
įsijungia į tradicinės estetinio ir meninio lavinimo sistemos 
reformavimo sąjūdžius. Po imperijos žlugimo 1912 m. grįžta į 
gimtąjį miestą Sudžou, kur pasineria į Vakarų dailės studijas, 
domisi moksliniais tapybos principais, perspektyvos, spalvos, 
šešėlių perteikimo problemomis, pats išranda savitas aliejinės 
tapybos technikas. Šie persunkti Vakarų realistinės dailės 
principų ieškojimai atsispindi daugelyje namų interjerus 
vaizduojančių paveikslų, pavyzdžiui, „Virtuvė“ (1920), kurioje 
išskirtinę svarbą įgauna europietiško stiliaus perspektyvinis 
virtuvės vaizdavimas, santūrus ir subalansuotas tamsokų spal- 
vy jautriausių atspalvių, šviesos ir šešėlio santykių sprendimas. 
Paveikslas komponuojamas kaip atversta prieš žiūrovą knyga, 
kurioje ryškėja nepriekaištingas vaizduojamų objektų kom- 
pozicinis išdėstymas. Visai kitoks, tačiau panašaus tamsaus 
kolorito yra vėliau sukurtas marinistinis peizažas „Raudonoji 
jūra“, kuriame pirmame plane vaizduojamos krantą užplūs- 
tančios bangos, o tolumoje siauroje horizonto linijoje ryškėja Huang Binhong. Lietus. XX a. vid. 
siaura tarp jūros ir dangaus išsidriekusi sausumos juosta. Tušas, popierius 

1929 m. Yan Wenliang išvyksta tobulintis į Prancūziją, 
kur tęsia studijas Ecole Nationale Supérieure des Beaux-Arts Paryžiuje. Lankydamasis miesto 
muziejuose ir galerijose žavisi prancūzų impresionistų ir fovistų kūriniais, 1930 m. jis Paryžiaus 
Salone du Printemps eksponuoja savo impresionistų įkvėptus spalvingus paveikslus ir apdo- 
vanojamas prizu. Po grįžimo iš Prancūzijos prasideda vaisingiausias jo kūrybinės evoliucijos 
tarpsnis, kuriame, be impresionistų, ryškėja fovistų (ypač H. Matisso) spalvingų darbų poveikis. 
Šis atkaklus menininkas, daug dėmesio skyręs savo darbų technikai, nuolatos tobulina savo 
meistriškumą, kuris iškart krinta į akis lyginant įvairiais jo gyvenimo tarpsniais sukurtus kū- 
rinius. Tuo nesunku įsitikinti žvelgiant, pavyzdžiui, į ugningų spalvų peizažą „Saulėtekis virš 
Pujiang upės“ (1953). Jam būdingas spalvos ir formos vientisumas puikiai atspindi brandą 
pasiekusio dailininko tapybos stilių, kuriame organiškai jungiasi Vakarų modernistinės ir kinų 
tradicinės dailės laimėjimai. 

Stiprėjančios Vakarų dailės apraiškos netrukus suaktyvina naują tradicionalizmo idėjų 
atgimimo bangą. Greta minėtų Šanchajaus ir Guangdžou mokyklų atstovų, joje aktyviai reiškiasi 
Qi Baishi, Huang Beihong, Zhang Dagian, Pu Xinyu ir kiti su tautinės dailės tradicijų plėtojimu 
susiję, vadinamo „kinų stiliaus“ (zhong guohua) arba su nacionalinės tapybos (guohua) tradicija 
save siejantys teoretikai ir dailininkai. Pavyzdžiui, Oi Baishi, Huang Beihong ir Zhang Dagian 
tapo artimus intelektualų tapybai peizažus, kuriuose vyrauja kalnų motyvai, arba tradicinius 
gėlių ir paukščių žanro kūrinius, o Pu Xinyu (1896-1963) linksta į skaidrių spalvų peizažus, 
kuriuose pagrindinis dėmesys sutelkiamas taip pat į intelektualų tapybos tradicijai būdingų 
skirtingų erdvinių planų sąveikų perteikimą. 

Šios pakraipos idėjiniu vadu tampa įtakingas estetikas, tradicionalizmo ideologas Feng 
Zikai (1898-1975). Tai konceptualus aukšto lygio teoretikas, gerai susipažinęs ne tik su tradicine 

kinų estetika, meno teorija, dailės istorija, tačiau ir su Vakarų estetika bei meno istorija. Tai 
asmenybė, kuri daug dėmesio skiria muzikai. Iš čia tikriausiai plaukia daugelio jo vertinimų 
ir įžvalgų subtilumas. 1919 m. baigęs dailės studijas Handžou jis po dviejų metų išvyksta to- 
bulintis į Japoniją, kurioje susižavi tradiciniais raižiniais. Grįžęs 1922 m. įsikuria Šanchajuje, 
kur dėsto ir tapo artimo japonų raižiniams stiliaus iš literatūros ir poezijos perimtais siužetais 
muzikalius paveikslus, į kuriuos meistriškai įkomponuoja kaligrafijos elementus. Tačiau Feng 
Zikai reiškiasi ne tik kaip dailės praktikas, o ir įtakingas teoretikas. Jį labiausiai domina Rytų 
Azijos ir Vakarų modernėjančios dailės tradicijų sąveikos problemos. Impresionistinėje dailėje 
išryškėjusį radikalų posūkį per japonizmo poveikį nuo šimtmečiais Vakarų dailės tradicijoje 
viešpatavusių realistinių ir natūralistinių kūrybos principų į gaivų išorinio pasaulio spalvin- 
gumo, grožio, harmonijos perteikimą Feng Zikai traktuoja kaip galingų kinų tapybos tradicijų 
pranašumo prieš Vakarų tapybos tradiciją įrodymą. Šiuolaikinė Vakarų tapyba ir jos estetika dėl 
japonizmo įtakos pasukusi į impresionizmą, Feng Zikai požiūriu, yra sukininta, t. y. pažymėta 
stipria kinų dailės tradicijos įtaka. Vakarų modernėjančios tapybos tradicija po impresionizmo, 
jo įsitikinimu, formuojasi veikiant gyvybingoms kinų peizažo tapybos tradicijoms. 

Norėdamas konceptualiai pagrįsti savo teoriją jis remiasi įtakingo amžių sandūros vo- 
kiečių meno istoriko Richardo Mutherio (1860-1909) veikalu Ein Jahrhundert franzėsischer 
Malerei („Prancūzų tapybos šimtmetis“, 1901), kuriame teigiamas išskirtinis japonų tapybos 
poveikis Vakarų dailei. Amžiaus pradžioje Vakaruose dar nedaug meno istorikų suvokė, kad, 
Feng Zikai žodžiais tariant, „japonų tapyba totaliai išplaukia iš kinų tapybos tradicijos arba, 
kitais žodžiais tariant, japonų tapyba yra viena iš kinų tapybos atmainų“ (Feng Zikai, 1997, 
p. 191). Savo teiginių sustiprinimui jis pasitelkia japonų menotyros korifėjų Nakamura Fusetsu, 
kuris savo knygos Kinų dailės istorija įžanginiame žodyje kinų meng traktuoja kaip pagrindinę 
japonų dailės ištaką. 

Vakarų moderniosios dailės orientalizacijos ir galingų Rytų Azijos dailės tradicijų poveikio 
Vakarų tapybos tradicijai posūkio tašku Feng Zikai skelbia impresionizmą, kurio jausmingumas 
spalvos įspūdžių perteikimui, jo įsitikinimu, yra „ženklintas stiprios kinų tapybos įtakos“ (Ten 
pat, p. 192). Lygindamas kinų ir Vakarų modernios poimpresionistinės tapybos tradicijas, jis 
išskiria du pagrindinius aspektus. „Pirmiausia, — rašo Feng Zikai, – technikos požiūriu impre- 
sionistinė tapyba gyvai derina spalvas su kompoziciniu paveikslo sprendimu. Čia kalbama apie 
kinų tapybos stiliaus imitaciją. Antra vertus, regime Rytų tapybos įtaką impresionistų tapybai 
ir siužetų pasirinkime, kitais žodžiai tariant peizažo žanro iškilime. Po Tang ir Song epochų 
pagrindinis kinų tapybos siužetas yra „gamta“. Netgi įvairūs personažai tapiniuose pasitelkiami 
peizažo sureikšminimui. Vakarų tapyba, priešingai, remiasi personažais kaip pagrindiniu savo 
paveikslų siužetu, o peizažas nustumiamas į antrą eilę. Vadinasi, šios dvi tapybos tradicijos yra 
priešpriešoje viena kitai“ (Ten pat, p. 192-193). Galima įvairiai traktuoti pankiniškas Feng 
Zikai estetines idėjas ir Vakarų poimpresionistinės dailės raidos interpretacijas, tačiau sunku 
paneigti daugelio jo įžvalgų taiklumą. 

Iš tikrųjų, jei įdėmiau pažvelgsime į po impresionizmo radikaliai pasikeitusią pagrindinę 
Vakarų modernėjančios dailės raidos kryptį, ko gero, teks atsiriboti nuo išankstinių euro- 
centrinių nuostatų ir pripažinti, kad Vakarų tapybos tradicija, judėdama impresionizmo ir 
postimpresionizmo bei daugelio įtakingiausių klasikinio modernizmo atstovų, evoliucionuo- 
jančių į abstrakcija nubrėžtomis magistralinėmis kryptimis, naikina anksčiau atrodžiusias iš 

principo nesutaikomas Rytų Azijos ir Vakarų tapybos tradicijų priešpriešas. Pavyzdžiui, tarp 
ištikimybės tikrovei ir svajų polėkių, prioriteto teikiamo peizažo ir personažui ir pan., kadangi 
jos Vakarų modernios tapybos istorijoje akivaizdžiai blėsta. Ir daugelis šių Vakarų tapybos 
orientalizavimo įžvalgų, tenka pripažinti, suranda patvirtinimą į modernėjimo kelią įžengusio 
Vakarų meno praktika. 

Pratęsdami Feng Zikai apmąstymų logiką jo pankiniškose moderniosios Vakarų tapybos 
istorijos interpretacijose iš tikrųjų aptinkame taiklių pastebėjimų, kurių pagrįstumą patvirtina 
ir Vakarų teoretikai, Čia norėčiau priminti didžiausio Vakarų autoriteto spalvos fenomeno 
tyrinėjimo srityje Johaneso Itteno mintį, išsakytą jo programiniame veikale Kunst der Farbe 
(„Spalvos menas“) : „Kinų tušo tapyba taip pat yra žymia dalimi impresionistinė“ (Itten, 1988, 
p. 78). Iš tikrųjų Rytų Azijos dailės įtakos akivaizdžiai regimos ir vėlesnėje Vakarų postimpre- 
sionistinės, simbolistinės, modernistinės bei Rytų Azijos ir Vakarų dailės principų suartėjimo 
procesą apvainikuojančios postmodernistinės dailės raidoje. 

Feng Zikai teisus teigdamas, kad poimpresionistinėje dailėje akivaizdžiai silpnėja į realų ir 
natūralistinį tikrovės atspindėjimą nukreiptos Vakarų tapybos priešprieša į „svajas“ ir „klajones 
vaizduotės pasaulio bekraštybėse“ (Zhuangzi) nukreiptai kinų peizažo tapybos tradicijai. Po 
impresionizmo išsiskleidusių ir dėka jos įtakos susiformavusių daugelio klasikinio modernizmo 
ir avangardinės tapybos krypčių šalininkams, kaip ir tradicinės kinų dailės atstovams, būdin- 
gas principinis atsiribojimas nuo realistinio, natūralistinio tikrovės atspindėjimo, o vėlesnėje 
Vakarų dailėje vis akivaizdžiau reiškiasi Rytų Azijos tapybos tradicijai būdingų kaligrafizmo, 
ekscentriškų ir spontaniškų gesto tapybos tendencijų tapatinamų su vitališka dvasinės energijos 
raiška ir lakios vaizduotės sureikšmintais polėkiais. 

Kai kuriais požiūriais į kinų ir Vakarų dailės tradicijų santykius Feng Zikai yra artimas 
komparatyvistinės kinų estetikos pradininkas Zong Baihua (1897-1986), kuris baigęs vokiečių 
kalbos, literatūros ir filosofijos studijas, susidomi lyginamaisiais tyrinėjimais. 1920 m. jis iš- 
vyksta į Vokietiją, Berlyno universitete studijuoja estetikos ir filosofijos istoriją. 1925 m. grįžęs į 
tėvynę dėsto Nankino, o vėliau Pekino universitetuose, skelbia komparatyvistinius tyrinėjimus. 
Savo veikaluose remiasi kinų ir Vakarų meno meistrų tapybos kūrinių formalios lyginamosios 
analizės duomenimis. Siekdamas išryškinti kinų ir Vakarų estetinių požiūrių į pasaulį ir dailės 
panašumus ir skirtumus, jis įveda daug neįprastų tuometinei kinų estetikai lyginamyjy tyrinėji- 
mo principų, kalba apie kinų ir Vakarų estetikos ir meno tradicijų vaisingo bendradarbiavimo ir 
praturtinimo galimybes. Tačiau neignoruoja ir akivaizdžių skirtumų; atkreipia dėmesį į Vakarų 
žmogui būdingą priešpriešą supančiam pasauliui ir, priešingai, kinams būdingą harmoningo 
santykio su juo ieškojimą. Jis kritikuoja perdėtą Vakarų formalizmą, natūralizmo tendencijų 
įsivyravimo Vakarų dailės tradicijoje ir simetrijos aukštinimo negatyvias pasekmes menininko 
kūrybiškumo, jo dvasios polėkių sklaidai. Ir, priešingai, iškelia kinų dailės tradicijai būdingą 
fundamentalios vienybės su supančiu pasauliu išgyvenimą, Visatos „dvasinio ritmo“, dinamiškos 
erdvės koncepcijos perteikimo svarbą, kas atveria didžiules erdves dailininkų kūrybinei laisvei. 

Lygiagrečiai modernizacijos tendencijoms pastebimas ir „atsigręžimas į praeitį; į naci- 
onalines dailės tradicijas, išryškėjęs garsių kaligrafų ir tapytojų Shen Yinmo, Guo Moruo, Hu 
Xigui, Bao Dong, Wang Su, Huang Binhong, Qi Baishi, Xu Beihong ir Zhang Dagian kūryboje, 
kuris siejasi su svariausiais XX a. pirmosios pusés kiny vaizduojamosios dailés laiméjimais. 
Juk ir šių iškylančių virš savo aplinkos didžių meistrų kūriniai tarsi simbolizuoja tradicinės 

kinų tušo tapybos naują pakilimo etapą, kuriame ne tik sekama nusistojusiomis tradicijomis, 
tačiau ir atkakliai kiekvienas iš minėtų dailininkų ieško savitų kelių. Šią dramatišką situaciją 
savitai išreiškia ir vienas didžiųjų aptariamo periodo kinų dailės korifėjų Oi Baishi, kuris apie 
1922 m. taip įvardija susidariusią padėtį: „Tarp senovės meistrų buvo tokie, kurie išsiskyrė ir 
meistriškumu ir erudicija. Jie drąsiai atsisakė praeities kanonų ir kūrė savo taisykles. Tik jie 
sukuria savo kartų šlovę. Mūsų kartos dailininkai tik ir moka kalbėti apie Song ir Yyan epochų 
korifėjus, siekdami savęs pašlovinimo. Jie apvoginėja savo pirmtakus, tarsi patys ko nors būtų 
verti, ir tuo pačiu kvailina žmonės. Jų tapyba - mirusi, pažymėta antspaudo“ (Gi Baishi, 1969, 
р. 511-512). | 

Tapyboje taip pat akivaizdžiai regimos ir kitos stilistinės su méginimu priešintis Vakarų 
tapybos ekspansijai retrospekcijos tendencijos. Pavyzdžiui, vaizduodamas gražias moteris Hu 
Xigui orientuojasi į XVI a. tapytojo Qiu Ying pamėgtus motyvus. Bao Dong, susižavėjęs spon- 
taniškais fengliu estetikos principais, Wang Su kuria poetiškus peizažus. Šiame meno raidos 
tarpsnyje, greta žanrinės tapybos, klesti ir intensyviai besiplėtojantis „gėlių ir paukščių“ žanras, 
kurio šalininkai linksta į spalvingumą ir dekoratyvumą. Tačiau iš į tautines dailės tradicijas 
atsisukusių dailininkų plejados talento jėga ir įvairiapusiškumu išsiskiria Huang Binhong, Gi 
Baishi, Xu Beihong ir Zhang Dagian, kurių laimėjimus detaliau aptarsime atskiruose skyriuose. 


Intelektualų tradicijų tąsa Huang Binhong kūryboje 


Ryški pereinamojo periodo nuo XIX a. pabaigos į XX a. pirmąją pusę vaizduojamosios dailės 
estetikos, peizažo tapybos ir kaligrafijos figūra, plėtojanti intelektualų ir dailininkų individu- 
alistų tradicijas, yra Huang Binhong (1864-1955). Jis yra aistringas kolekcininkas, daugelio 
teorinių vaizduojamosios dailės estetikai skirtų veikalų autorius, vienas iš daugiatomio traktatų 
apie tapybą sąvado sudarytojų ir autorių. Platų pripažinimą įgavo ne tik savo teorine ir peda- 
gogine veikla, tačiau pirmiausia kaip neeilinio talento tradicinius idealus plėtojantis tapytojas. 

Jis kilo iš pasiturinčios prekybininkų šeimos, kuri išskyrė puikiu humanitariniu išsilavi- 
nimu; joje buvo daug įvairių kartų dailininkų ir poetų. Šeimoje buvo kultivuojami trys pagrin- 
diniai intelektualų tradicijai būdingi didieji menai, kuriuos nuo vaikystės pradeda įsisavinti. 
"Turėdamas meniniam lavinimuisi palankią šeimos aplinką Huang Binhong anksti pasineria 
į kaligrafijos ir tapybos studijas, domisi didžiųjų praeities meistrų kūryba, pradžioje dar pa- 
auglystės metais susižavi Dong Gichang, Cha Shibiao, Jing Hao ir XV-XVI peizažo tapybos 
meistrų kūriniais. Nuo jaunystės rašo eiles, aistringai muzikuoja sepstynstygiu gugin, kuris 
yra viena iš cinio atmainų artimų liutniai. Subtilus linijos muzikalumas vėliau tampa vienu 
ryškiausiu jo tapybos stiliaus bruožu. 

1887 m. Huang Binhong įsikuria Jangdžou, kur toliau studijuoja peizažo tapybą ir kaligra- 
fiją, tapo peizažus ir gėlių žanro kūrinius. Čia įsigyja visus aptiktus svarbiausius savo mylimo 
garsaus intelektualų tradicijas plėtojusio dailininko Hong Ren tapybos kūrinius ir išgraviruotus 
antspaudus, pats gilinasi į antspaudų graviravimo subtilybes, aistringai kolekcionuoja šios srities 
meno kūrinius. Daug keliauja po vaizdingas pietrytines Kinijos gamtos vietoves, kur semiasi 
kūrybinį įkvėpimą, tapo įstabius kalnuotų vietovių peizažus, kuria eiles. Ypatingu jo dėmesio 
objektu tapo daugelio praeities poetų apdainuotas ir įamžintas didžių tapytojų kūriniuose 

Intelcktualų tradicijų tąsa Huang Binhong kūryboje 


Geltonasis kalnas (Huangshan), kurį Huang 
Binhong per savo gyvenimą aplanko devynis 
kartus, pirmą kartą dvidešimties metų 1883 m., 
о paskutinį - 1935 m. jau sulaukęs septynias- 

pokyčių ir atmosferų įvairovę. 

Tapyboje ir kaligrafijoje Huang Binhong 
pagrįstai traktuojamas kaip vienas iškiliausių 
paskutinių didžiųjų intelektualų dailės ir teo- 
rinės minties tradicijų tęsėjų, kurio subtilus 
kaligrafiškas peizažo tapybos stilius išsiskiria 
ypatingu poetiškumu ir formos muzikalumu. 
Tai - vienas didžiųjų vėlyvosios tradicinės 
peizažo tapybos atstovų, kurio stiliaus tapsma 
veikia Huang Gongwang, Shitao, Cheng Zhen- 
gkui, Kuncan kūriniai. Jis tapo subtilius mono- 
chrominius peizažus, kuriuos vos paspalvina 
keliomis skaidriomis spalvomis. 

Savo kūrybinėje veikloje Huang Binhong 
orientuojasi į intelektualų dailės tradicijai bū- 
dingą mokslinių ir meninių interesų universa- 
lumą, individualaus stiliaus paieškas. Jis vienas 
pirmųjų daug nuveikia siekdamas modernė- 
jančioje Kinijoje atgaivinti fengliu, ankstyvosios 
peizažo tapybos meistrams ir intelektualų šali- 
ninkams būdingą tapymą tiesiogiai iš natūros. 
Šis „išsiveržimas“ iš dirbtuvių į gaivaus gamtos 
pasaulio aplinką jo ir jo artimiausių sekėjų pei- Huang Binhong. Diena Geltonuosiuose kalnuose. 
zažams suteikia ypatingą gaivumą. ХХ a. pr. Spalvotas tušas, popierius 

Pirmoje savo kūrybinės veiklos pusėje 
jis, be tapybos, daug dėmesio skiria teoriniams veikalams; paskelbia nemažai estetikos, dailės 
teorijos ir kinų meno istorijai skirtų veikalų, iš kurių svarbiausi: „Esė apie antspaudus“ (1886), 
„Ginčai apie tapybą“ (1886), „Paskaitos apie tapybos mokymą“, „Įvadas į tapybos mokymą“, 
„Apie tapybą“, „Prisiminimai apie keliones į Huangshan ir Qianhan kalnus“ (1900), „Antspaudų 
kolekcija“ (1901). 

Sukaupęs gyvenimiškos ir kūrybinės patirties jis atidaro savo dailės mokyklą Anhui 
mieste, o vėliau 1906 m. Šanchajuje, kur daug dirba įvairiuose kultūros ir meno leidiniuose, 
skelbia vieną iš savo programinių estetinių veikalų „Binhong apie tapybą“ (1908). Nuo 1909 m. 
jis dėsto parengiamuosius kursus studentams, kurie ruošiasi tęsti studijas JAV, rašo ir skelbia 

daugybę menui skirtų istorinių, mokomųjų, 
teorinių tekstų, iš kurių svarbiausi: 28 Dong 
Qichang, Cha Shibiao ir Jian Jiang peizažo 
tapybos kūriniai, taip pat kartu su Deng Shi 
parengia spaudai ir išleidžia du tomus veikalo 
Didieji nacionalinės peizažo tapybos meistrai 
(1911). Nuo 1912 m. tampa China Daily ir kitų 
Jeidinių redaktoriumi, skelbia studiją Apie Tang 
dinastijos tapybos metodus. Ilgainiui jo teoriniai 
interesai išplinta ne tik į dailės teorijos, tačiau ir 
literatūros sritį. 1929 m. jis įkuria ir vadovauja 
Šanchajaus literatūros institutui (1929) ir dėsto 
Naujojoje Šanchajaus kinų dailės mokykloje. 
Jo kūriniai 1930 m. Tarptautinėje dailės par- 
odoje Belgijoje apdovanojami specialiu prizu, 
dailininko pripažinimas pradeda plisti ir už 
šalies ribų. Tarpukaryje daug rašo estetinių ir 
menotyrinių veikalų, 1934 m. paskelbia vieną 
svarbiausių veikalų, skirtų tradicinės kinų tušo 
tapybos technikai Pagrindiniai kinų tapybos 
elementai. 

Kiti svarbūs Huang Binhong intelektua- 
linės ir kūrybinės evoliucijos etapai yra susiję 
su gyvenimu Pekine ir Handžou. Pekine nuo 
1937 m. jis dirba klasikinės dailės ekspertu 
garsiajame nacionaliniame Gugun muziejuje, 

Huang Binhong. Saulės šviesos nutvickstos kalvos. о po Japonijos kapituliacijos dėsto Pekino uni- 

XX a. pr. Spalvotas tušas, popierius versitete, skelbia Trumpą kinų tapybos istoriją 

(1945). 1948 m. po neilgos viešnagės Šanchajuje 

įsikuria Handžou, kur eina Kinijos dailės akademijos profesoriaus, Kinijos meno darbuotojų 

sąjungos pirmininko pavaduotojo ir kitas pareigas, gyvenimo saulėlydyje solidaus amžiaus 

visą gyvenimą tradicijas puoselėjęs dailininkas sunkiai prisitaiko prie naujų šalį užliejusių 
socialinių politinių sąjūdžių. 

Huang Binhong estetika - tai tradicinės kinų dailės specifiškumo, vaisingų tradicijų gali- 
mybių panaudojimo, menininko talento, jo vaizduotės, išmonės ir tikrovės santykių, meninės 
technikos, teptuko valdymo subtilybių, stiliaus savitumo ir kitų problemų tyrinėjimai. Jis nuo- 
latos kalba apie meno autonomiškumą tikrovės atžvilgių, kad meno pasaulyje funkcionuoja kiti 
su menininko vaizduote, jo kūrybiškumu talento galia susiję dėsniai. Iš čia kyla išvada, kad upės 
ir kalnai realiame pasaulyje ir pavaizduoti paveiksle yra visai nesulyginami dalykai. Vadinasi, 
Huang Binhong nuosekliai plėtoja meno autonomiškumo, jo nepriklausomumo nuo tikrovės 
teoriją, kurioje aukštinama kūrėjo vaizduotės polėkių svarba. Viename iš savo laiškų bičiuliui 
Fu Lei jis šaiposi iš daugelio tuo metu paplitusių tiesmukai kopijuojančių tikrovės objektus 
ir eklektiškų dailės stilių, teigdamas, kad jie, praradę savo dvasią, negali būti traktuojami nei 

kaip rytietiškos, nei vakarietiškos raiškos atstovai. Jis visokeriopai gina nacionalinės tapybos 
prigimties idėją. Jo programinis teiginys toks: „Tapyba turi nacionalinį, o ne laikinį pobūdį“ 
(cit. pagal: Lu Peng, 2013, p. 107). 

Autentiško meno kūrimas, anot Huang Binhong, reikalauja iš dailininko plačios erudici- 
jos, milžiniško parengiamojo darbo ir aukšto techninio meistriškumo, siekiant perlydyti savo 
kūriniuose gamtos sukurtas formas. „Medžiagos sutvarkymas ir atrinkimas, išryškinimas joje 
estetiškai jaudinančių dalykų reikalauja iš kūrėjo aukšto dvasios degimo, minties polėkių. Tik 
tuomet kai jie papildo vienas kitą sukuriamas grožis“ (Huang Binhong, 1969, p. 498). Savo es- 
tetiniuose traktatuose dailininkas ypatingą dėmesį skiria menininko kūrybiniam potencialui ir 
įvairioms menės kūrybos proceso subtilybėms, dažniausiai akcentuodamas pasirinktos meno 
rūšies techninių subtilybių įvaldymo svarbą. Pavyzdžiui, straipsnio „Senovės tapytojų subtilybės“ 
pabaigoje jis rašo: „Mes privalome suprasti, kad senovės tapybos dvasia priklauso nuo subtilaus 
teptuko panaudojimo ir tušo techninių galimybių, o ne kompozicijos“ (cit. pagal: Lu Peng, 2013, 
p. 107). Kita vertus, kalbėdamas apie tikro meno kūrinio kūrimą jis nuolatos pabrėžia praeities 
tradicijų, tapybos techninių subtilybių pažinimo ir tobulos teptuko technikos valdymo svarbą. 

Šis didžiai gerbiantis ir puikiai pažįstantis kinų estetinės minties ir dailės tradicijas pra- 
byla apie pagarbaus požiūrio į tradicijas būtinybę, technikos subtilybių atkaklaus ir sistemingo 
įsisavinimo svarbą. „Klasikinės tapybos metodų pažinimas yra svarbus etapas, visiškai būtina 
tobulėjimo pakopa<...> Perėmęs klasikinės tapybos metodus ir priemones tapytojas jau ne 
judės, taip sakant, apgraibomis tamsoje, šios žinios suteiks jam didžiulę naudą, palengvins jo 
kelią, tačiau tai nereiškia suprasti kaip tikslą. Nes pakanka tik visa galva pasinerti į klasikinius 
kūrinius, ir jis sustabdys savo talento sklaidą. Nekritiškai sureikšminęs didžių meno kūrinių 
kopijavimą, jų pamėgdžiojimą, dailininkas neišvengiamai paklius į pamėgdžiojamo meistro 
metodų ir kūrybos priemonių uždarą ratą. Tokiu būdu jo tapyba pasirodys, jei ne vidutiniškai 
pilka, būtinai lėkšta, nuvalkiota, jei ne saldoka - būtinai vulgari“ (Huang Binhong, 1969, р. 499). 

Jo apmąstymai apie meno svarbą visuomenės gyvenime ir kultūros funkcionavime be- 
veik visada pagrįsti tapybos istorijos pavyzdžiais. Tapybą suvokia ne kaip išorinių supančio 
pasaulio pavidalų vaizdavimą, o perteikimą šio pasaulio viduje slypinčios dvasios. Siekdamas 
pagrįsti savo poziciją Huang Binhong pasitelkia teoriją apie tris skirtingas tapybos rūšis. Pir- 
moji „remiasi kraštutiniu panašumu. Tai ne kas kita kaip šlovės vogimas pasitelkiant apgaulę. 
Antroji, remiasi kraštutiniu panašumo pažeidimu, kada prisidengiant „idėjos esmės išraiška“, 
kaip sakoma, „Žuvies akis pateikiama vietoj deimanto“. Ir čia mes paprastai susiduriame su 
apgavimu vardan neužsitarnautos šlovės. Ir tik trečios rūšies tapyba, kurioje kraštutinis pa- 
našumas derinasi su kraštutiniu panašumo pažeidimu, galima pavadinti tikru menu“ (Huang 
Binhong, 1969, p. 496). 

Galiausiai kreipdamasis į didžiųjų praeities peizažo tapybos meistrų Li Cheng, Guo Xi, 
Dong Yuan kūrybos principus Huang Binhong kviečia mokytis iš gamtos, visada turėti su 
savimi būtinas kūrybai tapybos priemones, kad išvydus įstabius gamtos reiškinius, nieko ne- 
laukiant būtų galima pasidaryti darbinius eskizus ir kartu patirtus sąlytyje su gamtos vaizdais 
įspūdžius išsaugoti ne tik atmintyje, tačiau ir kūriniuose. Sudėtingiausias dailininko tobulėjimo 
uždavinys, anot jo, yra išsigryninimas, paveikslo neperkrovimas nereikšmingomis detalėmis, 
o apibendrinamos kūrėjo vaizduotės galios sukūrimas tokios vientisos lakoniškos vaizdinių 
sistemos, kurioje nelieka nieko trukdančio suvokti visumą. 

Greta Xu Beihong, išskirtinio talento šio meto tapybos ir kaligrafijos meistras yra Oi Baishi 
(1864-1957), kuris yra ryškus tautinio dailės stiliaus atstovas. Tai - labai įvairiapusis kūrėjas, 
kuris kaip ir daugelis jo įkvėpėjų reiškiasi įvairiose kūrybinės veiklos srityse: mažosios skulptū- 
ros raižybos, antspaudų raižymo, poezijos, kaligrafijos, tapybos ir dailės teorijos srityse, Jis taip 
pat yra daugiau nei trijų tūkstančių eilių autorius. Tačiau Vakaruose Gi Baishi yra pirmiausia 
žinomas kaip tapytojas ir kaligrafas. Per savo ilgą gyvenimą nueina neįtikėtinai didelį profesinio 
tobulėjimo kelią – atsispyręs nuo naivokų kupinų valstietiškos pasaulėjautos ankstyvųjų darbų 
iki brandos tarpsniui būdingų ryškiai individualaus stiliaus šedevrų, kurie meta iššūkį didie- 
siems praeities tapybos meistrams. Šio kinų dailės korifėjaus kelias iš skurdžios valstietiškos 
aplinkos į akademinio meno pasaulį yra nelengvas. Pradžioje jis mokosi staliaus amato, vėliau 
kuria iš medžio miniatiūrinius dirbinius, kurie padeda jam pakliūti mokytis amatystės pas 
pripažintus šios srities meistrus. Lemtingas posūkis išryškėja tuomet, kai dailininkas sutelkia 
savo dėmesį į sistemingą visų techninių kaligrafijos ir tapybos meninės išraiškos priemonių 
įsisavinimą. 

Savo autobiografjoje Qi Baishi kaip svarbų gyvenimo posūkio tašką prisimena didžiulį 
įspūdį palikusią pirmą pažintį su garsiąja Wang Gai parengta trijų tomų tapybinės estetikos 
enciklopedija Apmąstymai apie tapybą iš garstyčios grūdo dydžio sodo Tai - pirmas nepaprastai 
svarbus jo tolesnei kūrybinei evoliucijai postūmis, kuris paskatina jaunuolį sistemingai kaupti 
teorines, praktines žinias dailės srityje ir sparčiai tobulėti. Jis pusę metų kruopščiai kopijuoja šio- 
je knygoje atspausdintus paveikslus, o atskirus jos vaizdinių motyvus naudoja savo drožiniams. 
Išsamesnė pažintis su turtinga savo tautos profesionalios tapybos tradiciją keičia pagrindinę 
jo kūrybinių interesų kryptį, amatininkiška veikla nuslenka į antrą eilę. Jaunystėje jis taip pat 
tapo freskas budistinėse ir daoistinėse šventyklose, kur bendraudamas su šios pasaulėžiūros 
išpažinėjais persisemia jų pasaulėjauta. Iš čia plaukia jo vėlesnei kūrybai būdingas išskirtinis 
dėmesys gamtai ir įvairiausioms jos gyvybės apraiškoms: gyvūnams, paukščiams, vabzdžiams, 
žuvims, augalams, pagarbus požiūris netgi į menkiausias gyvybes formas. 

Iki 35 metų Gi Baishi nebuvo išvykęs toliau nuo gimtųjų apylinkių, tačiau paskatintas 
vietinės tapybos įžymybės vis daugiau dėmesio skiria peizažo ir „gėlių ir paukščių“ žanro ta- 
pybai. Pagrindinis jo susižavėjimo objektas ir kūrybinių ieškojimų tapyboje išeities taškas yra 
spontaniškumu dvelkiantys daoistų Xu Wei, Zhu Da ir Shitao tapiniai. Suvokęs savo tapytojo 
misiją Qi Baishi toliau reiškiasi kaip tiesioginis spontaniškos į liaudiškumą nukreiptos tapybos 
tradicijos atstovas, kuris ypatingą dėmesį skiria techniniam tobulėjimui ir įvairių kinų anks- 
tesnės dailės laimėjimų įsisavinimui. „Mene, - teigia jis, - reikia mokytis kuklumo. Kuklumas, 
duos teigiamų rezultatų [...] Tik tas, kuris tai supras, gali laikyti save tikru meistru“ (Qi Baishi, 
1969, p. 509). Ir greta paaiškina: „Mano tapyba nėra susijusi su kokia nors mokykla. Šlovės 
troškimas man svetimas. Džiaugsmingumas - ir tik. Jei mane koneveikia, praleidžiu tai pro 
ausis“ (Qi Baishi, 1969, p. 509). Iš tikrųjų kuklumas ir neįtikėtinas darbštumas, atkaklus di- 
džiųjų praeities meistrų kūrinių studijavimas, neblėstantis noras ir gebėjimas nuolatos mokytis, 
tobulinti ir plėsti savo meninės išraiškos priemonių arsenalą neišvengiamai davė rezultatus. 
Taigi galime kalbėti apie Oi Baishi kaip unikalų plačios kūrybinės skalės kinų dailės reiškinį, 
kuriame organiškai susilieja į visumą klasikinės ir modernėjančios dailės bruožai, 

Nestokojančio potėpio meistriškumo savito stiliaus 
Gi Baishi paskelbimas didžiu liaudišku ilgainiui platų pri- 
pažinimą šalyje ir užsienyje įgavusiu dailininku, jau negali 
tiesiogiai atgaivinti didžiųjų kinų intelektualų išpuoselėtų 
tapybos ir kaligrafijos tradicijų. Jo kūryboje, lyginant su 
intelektualais, regimos esminės su estetine kultūra ir išsi- 
lavinimu susijusios slinktys, kurios išryškėja stilistiniame 
bangavime ir požiūriuose į savo meno kūrinių formalius 
plastinius aspektus. Dailininko kūryboje vyrauja kelios, 
dažniausiai daoizmo pasaulėžiūros paveiktos, temos: ke- 
lionėse nutapytų įvairių tėvynės regionų vaizdai, kaimo 
gyventojų buities motyvai ir įvairūs iš gamtos pasaulio 
pasisemti gyvūnų, paukščių, vabzdžių, augalų motyvai. Jis 
remiasi populiariu iš daoizmo pradininko Laozi išplau- 
kiančiu estetiniu principu, kad didis tobulumas panašus į 
netobulumą. Kaip ir dauguma daoizmo estetikos principus 
išpažįstančių tapytojų jam svarbiausia meno kūrinyje yra 
„dvasios“ (shen) ir „gyvybinės energijos“ (gi) perteikimo 
idėjos. Taigi Oi Baishi įsitikinęs, kad menininkas prieš pra- 
dėdamas kurti pirmiausia turi savo dvasioje sukurti būsimo 
kūrinio idėją, o jos praktinis įgyvendinimas savo meno 
subtilybes suvokiančiam kūrėjui tėra tik antraeilis techninis 
uždavinys. Daoistiniu panteizmu dvelkiančiuose tapiniuose 
jis pasitelkia tradicinius stilius, technikas, meninės išraiškos 
priemones: tapo daugiausiai vertikalius, rečiau horizontalius 
paveikslus, daug piešia gėles, vaisius, gyvūnus, paukščius, 
vabzdžius, žuvis, garsėja kaip bambuko tapybos meistras. 

Oi Baishi tapybos stilius, nepaisant nueito ilgo ir 
sudėtingo likimo, nedaug keičiasi. Jo meninės išraiškos 
priemonių paprastumas ir stiliaus glaustumas rodo aky- 
laus dailininko sugebėjimą paprasčiausiuose motyvuose 
išryškinti tikro meistro kūriniams būdingą apibendrinimo 
gelmę. Jo daugelio tapinių išplautų kontūrų tarsi atsitikti- 
nių spalvinių dėmių formos dvelkia emociniu imlumu ir 
kūrybos akto spontaniškumu. 


Gi Baishi. Erelis pušyje. 1930 m. 
Tušas, popierius 


Dailininkas mąsto ir pateikia daug taiklių rekomendacijų peizažo tapybos meistrams. 
Šiame subtilumo reikalaujančiame tapybos žanre, jo įsitikinimu, „dailus potėpis“ turi har- 
moningai sąveikauti su „šiurkščiu, nelygiu grublėtu potėpiu“. „Dailus potėpis“ perteikia 
judėjimą, vidinio dvasios prado virsmus, o „šiurkštus „nutiesia ryšius su senove. Tarp kitko 
tai būdinga ir pačiai gamtai, kuriai svetimos visos atsitiktinumo ir miglotumo apraiškos“ 
(Qi Baishi, 1969, p. 513). Kruopštų tapymo stilių jis vaizdžiai lygina su švelniais jaunuolio ir 
merginos jausmais, o „šiurkščiame“ regi stebuklingus aistringo meilės pasimatymo virsmus“ 


(Qi Baishi, 1969, p. 513). 

Qi Baishi tapiniams būdingas asociatyvus tikrovės suvokimas, jis ieško naujų požiūrių į 
tradicinės kinų dailės motyvus, daug dėmesio skiria įvairioms tų pačių temų ir motyvų interpre- 
tacijoms. Jo kuriamos meninės formos dažnai praranda aiškų apibrėžtumą ir realumą, jos tarsi 
balansuoja tarp tikrovės ir iliuzijos. Iš čia plaukia ryškus dailininko tapymo stiliaus originalumas. 

Savo estetinėje teorijoje dailininkas atsiskleidžia kaip brandi asmenybė, giliai suvokianti 
pamatines menininko santykių su jį supančiu pasauliu ir kūrybos problemas. Jis yra energe- 
tinės meninės kūrybos koncepcijos šalininkas. Tikroje tapyboje, jo įsitikinimu, turi skleistis 
galinga potėpio energijos jėga, kuri privers džiaugsmingai plakti žiūrovo širdį. Kalbėdamas 
apie tikro meno kūrimą Qi Baishi teigia, kad didis dailininkas nepradeda dirbti tol, ko! tai, ką 
išvysta akimis, nesuranda atgarsio jo širdyje, kadangi tik taip kūriniuose atsiranda toks svarbus 
didžiam menui būdingas sudvasinimo aspektas. Jis prisipažįsta, kad prieš kurdamas paveikslą, 
pirmiausia peržiūri kiek galima daugiau klasikinės tapybos originalų, o „vėliau, atmetęs įpras- 
tines schemas, kuriu nežinomą iki manęs, savo tapybinę formulę“ (Qi Baishi, 1969, p. 511). 
Stebėdamas ir analizuodamas kitų didžių tapytojų kūrinius jis sako, kad ne kopijuoja, o tik 
mokosi iš kitų. „Savo mokymosi eigoje aš suvokiu skambesį, dvasinį teptuko ir tušo ritmą, o 
kas liečia išorinį panašumą, yra jis ar пе - aš į tai nekreipiu dėmesio“ (Qi Baishi, 1969, p. 512). 

Todėl ir didieji praeities dailės meistrai įdėmiai studijavo kitiems neregimas daiktų ir 
gamtos reiškinių puses, daug laiko praleisdavo juos kontempliuodami. Amatininkai, kuriems 
stinga atsakingo ir mąslaus požiūrio į kūrybą, dažnai pasitenkina tik paviršutinišku kokio nors 
klasiko stiliaus imitavimu ir tapo tai, ko jo akys iš tikrųjų niekuomet iš esmės neregėjo. Tokia 
nuostata, Gi Baishi įsitikinimu, gimdo paveikslus, kuriems visiškai svetimas tikroviškumas, o 
atsiranda tik išorinis panašumas, kuris neturi nieko bendro su tikram menui būdingų dvasinių 
impulsų perteikimu. 

Vienu sudėtingiausių tapytojo uždaviniu jis laiko didžiosios tapybos paslapties pažinimą - 
surasti sunkiai apčiuopiamą ribą tarp panašumo ir nepanašumo. Perdėtą panašumą jis laiko 
neleistinu koketavimu su prasto skonio miesčionimis, o nepanašumą - apgavyste. „Senovės 
meistrų kūriniuose panašumas esti už tiesioginio panašumo ribų, aukščiausia harmonija, 
natūralumas. Todėl juos priskiria „neįprastų paveikslų“ grupei“ (Qi Baishi, 1969, р. 509). 
Taigi jo meno esmės suvokimas susijęs su labai sudėtingo uždavinio, t. y. ne išorinio, o vidinio 
panašumo, išgavimu. „Mano nutapytos krevetės ir tos, įprastinės, kurias galima išvysti gam- 
toje, - sako jis, - yra skirtingos. Aš siekiu - ne išorinio, o vidinio panašumo. Todėl nutapytos 
krevetės atrodo kaip gyvos“ (Oi Baishi, 1969, p. 510). Būtent galingas dvasinis ir energetinis 
užtaisas yra vienas ryškiausių skiriamųjų šio didaus tapytojo kūrybos bruožų, sąlygojusių jo 
pripažinimą įvairiose šalyse. Jo meninių pasiekimų mastelį atspindi tas faktas, kad pagal 2011 
m. įvairių šalių aukcionuose parduodamą vertę jo kūriniams tenka antra vieta po jo tautiečio, 
genialiojo Zhang Dagian ir gerokai lenkia Vakarų modernistinės dailės korifėjų P. Picasso. 


Xu Beihong universalumas 
Kita reikšminga šio laikotarpio daoistinių estetinių idealų įtaką patyrusi tapybos, kaligrafijos 


ir vaizduojamosios dailės estetikos teorijos asmenybė yra Xu Beihong (1895-1953), kurio kū- 
ryboje savitai susipina tradicinės kinų dailės ir Vakarų tapybos principai. Gimęs provincijoje 

dailininko Seimoje jis nuo vaikystés tévo va- 
dovaujamas ir privaciai mokydamasis gauna 
tradicinį kaligrafijos ir tapybos išsilavinimą. 
1912 m. atvyksta į Šanchajų, kur studijuoja 
Vakarų kultūrą, prancūzų kalbą ir dailę. Nuo 
1912 m. dėsto tik ką įkurtame Šanhajaus 
Vaizduojamųjų menų institute, kuriame 
po dviejų metų atidaromas Tradicinės kinų 
tapybos arba „tautinės tapybos“ (guohua), 
priešpriešinamos Vakarų aliejinei tapybai 
skyriui, kuriam jis vadovauja. 

1917 m. dailininkas išvyksta tobulintis 
į Japoniją, grįžęs dėsto dailę Pekino univer- 
sitete. Gavęs Cai Yuanpei rekomendaciją 
1919 m. metams išvyksta į Paryžių, kur dėl , я Ju MEE 
lėšų stygiaus trumpai studijuoja l'École nati- Gi Baishi. Krevetės. 1925 m. Tušas, popierius 
onale supérieure des beaux-arts, o piešimo 
kursus lanko Acadėmie Julian. Jis labiausiai 
domisi Vakarų Europos realistinės dailės tradicijomis. Vėliau tęsia studijas Vokietijoje, lankosi 
kitose Vakarų Europos šalyse, kuriuose išsamiau susipažįsta su Vakarų dailės tradicijos įvairove. 
Grįžęs 1927 m. į Kiniją užima įvairius postus Nankino universitete, o Šanchajaus Vaizduojamųjų 
menų universitete eina tapybos katedros profesoriaus pareigas. Pastarąjį uždarius pradeda va- 
dovauti Vakarų dailės katedrai Šanchajaus Dailės institute, kuris vėliau pervadinamas į Dailės 
akademiją. Dėstydamas įvairiose šalies dailės institucijose aktyviai reiškiasi kaip dailininkų 
profesinio rengimo reformos šalininkas, skelbia Vakarų aliejinės tapybos dėstymo būtinybę 
aukštuosiuose dailės mokyklose. 1933 m. lankosi daugelio Vakarų Europos šalių muziejuose. 
Ketvirtajame dešimtmetyje organizuoja retrospektyvinę tuometinės kinų dailės parodą Pary- 
žiaus Musée de l'Orangerie, kuri tampa svarbiu žingsniu, skatinančiu kinų dailininkų suartėjimą 
su Vakarų dailės tradicijomis. 

Sugrįžęs į tėvynę Xu Beihong siekia apjungti tautines daoistines ir Vakarų realistinės 
dailės tradicijas ir suformuoti individualų stilių. Jis kritiškai žvelgia į pastarųjų kelių šimtme- 
čių kinų dailės raidą. Lygindamas su didžiųjų praeities meistrų dvasiniais skrydžiais teigia, 
kad per pastaruosius du šimtus metų šalyje nebuvo didžių tapytojų, todėl kūrėjai paskendo 
akademiniame formalizme. Vienintelį vertu dėmesio XIX a. tapytoju jis laiko Ren Yi, plačiau 
žinomą Ren Bonian (1840-1896) vardu, kurį vertina ne tik dėl darbštumo, kūrybinių polėkių 
drąsos, galingos energetikos, tačiau ir subtilaus kolorito jausmo, sugebėjimo nutraukti ryšius 
su išsigimstančios akademinės dailės tradicija ir išryškinti savo gaivališkos dvasios kupino 
stiliaus individualumą. 

Skirtingai nei Gi Baishi, kurio tapyba plėtojasi daoistinės tradicijos nubrėžtuose rėmuose, 
Xu Beihong kūriniuose regimas noras praturtinti ją Vakarų dailės laimėjimais ir kartu išplėsti 
galimybių ribas įvedant naujus formalius kūrybos principus bei meninės išraiškos priemones. 
Nors Xu Beihong studijuodamas dailę praleidžia pagrindiniame modernistinio meno centre 
Paryžiuje ir kituose Vakarų Europos meno centruose 8 metus, kai parodų salėse triukšmingai 

skleidžiasi modernistinio meno epopėja, tačiau daili- 
ninką modernistų, tuo metu audrinusių Vakarų estetinę 
sąmonę, ieškojimai meninės formos srityje menkai 
domina. Jo pagrindinis interesų objektas yra antikos ir 
klasikinė Vakarų dailė, su kuria jis artimiau susipažįsta 
lankydamasis Luvre ir kituose realistinio ir romantinio 
meno šedevrais turtinguose muziejuose. Xu Beihong 
yra vienas pirmųjų Kinijoje dailininkų, kuris pradeda 
tapyti aliejumi iš natūros, 

Tačiau ilgainiui paveiktas gamtos grožį aukštinan- 
čios daoizmo estetikos vis dėlto aukščiau vertina mono- 
chrominę tapybą, kuri nesuteikia dailininkui galimybės 
slėptis po išoriniais spalviniais efektais, o apnuogina 
tikrą jo meistriškumo lygį, reikalauja iš kūrėjo būtinybės 
vaizdžiai pademonstruoti visą savo talento jėgą. Todėl Xu 
Beihong skelbia būtinybę grįžti prie tautinės dailės ištakų 
ir tradicinės tapybos stiliaus. Daoizmo estetikos poveikis 
jo kūryboje - tai pirmiausia gamtos pasaulio įvairiausių 
apraiškų sureikšminimas, tolesnis šiai tradicijai įprastų 
motyvų bei pamatinių šios spontaniškumą aukštinan- 
čios krypties kūrybos principų plėtojimas. Jam kaip ir 
kitiems daoizmo estetikos šalininkams svarbus gamtos 
grožio apraiškas aukštinančiuose kūriniuose „gyvybi- 
nės energijos“ (gi) perteikimas, kuris yra akivaizdus jo 
sukurtuose gyvūnų, ypač pamėgtų arklių, vaizdiniuose, 
iš kurių tiesiog skleidžiasi jėga, temperamentas. Xu 
-.7^ ; Beihong, kaip ir daugelis daoizmo estetikos išpažinėjų, 

Xu Beihong. Du arkliai. XX a. vid. tojas yra Gamta. Remdamasis šia su daoizmo estetika 
Tušas, popierius susijusia nuostata, jis kuria monochrominius, kartais 
vos paspalvintus paveikslus. 


Dailininkas sukuria daug gamtos grožio įkvėptų tradicinio kinų ir Vakarų tapybos stilių 
kūrinių, grafikos, mažosios plastikos, knygų iliustracijų ir teorinių veikalų, kuriuose teoriškai 
grindžia tautinių dailės tradicijų išsaugojimo ir kartu jų nuosaikaus modernizavimo būtinybę. 
Remdamasis kinų estetikos ir dailės tradicijomis Xu Beihong atsakingai žvelgia į menininko 
misiją. Jo poziciją iliustruoja šie tradicinius kinų menininkų idealus aukštinantys dailininko 
žodžiai: „Kiekvienas dailininkas privalo turėti ne tik realų ir tvirtą meninį pagrindą, tačiau ir 
perskaityti tūkstančius knygų, nueiti tūkstančius kilometrų, plačiai atverti savo širdį ir uZpil- 
dyti ją tūkstančių daiktų, su didžiuliu kantrumu ištyrinėti šiuos daiktus ir suprasti objektyvius 
gyvenimo dėsnius. Tik taip galima pasiekti idealų ir subtilų gamtos vaizdavimą, priartėti prie 
meno aukštumų“ (cit. pagal: Postrelova, 1987, p. 5). 

Individualaus kelio ir naujų meninės išraiškos formų, remiantis tautinio meno tradicijomis, 
ieškojimo leitmotyvas persmelkia visą Xu Beihong kūrybą. Šiuo aspektu žvelgiant jis yra vienas 

universaliausiy daoizmo estetikos paveiktų nuolatos eksperimentuojančių, tačiau atpažįstamų 
savo individualiu stiliumi dailininku. Įvesdamas paskirus Vakarų realistinės dailės elementus 
jis juos tarsi pajungia tradiciniams kinų dailės kanonams, drąsiai plėsdamas jų ribas. Vadinasi, 
pažintis su antikos ir Vakarų klasikine daile, ne paverčia Xu Beihong banaliu vakarietiškos 
dailės tradicijų imituotoju, o galinga kūrybine energija pulsuojantis dailininkas plečia daois- 
tinės dailės tradicijos galimybes ne peržengdamas tautinės dailės tradicijos rėmų. Ši tapytojo 
nuostata skatina naujų modernizuotų neodaoistinių tendencijų tapyboje sklaidą ir daugybės 
išoriškai žvelgiant tradicinio stiliaus kūrinių, atliktų ne tradicine maniera atsiradimą. Šiuo 
aspektu žvelgiant, Xu Beihong yra vienas iš ryškiausių tradicinės kinų tapybos reformatorių, 
įkvėpusių į neodaoizmo tradiciją modernumo dvasią ir išplėtusių meninės išraiškos galimybes. 

Xu Beihong kuria įvairiuose daoizmo adeptų pamėgtuose tapybos žanruose, tačiau pir- 
miausia išgarsėja savo intelektualų tradiciją plėtojančiais peizažais, žuvis, krevetes, įvairius 
gyvūnus vaizduojančiais paveikslais. Jo animalistinio žanro kūriniuose išlieka daug ankstesnei 
kinų dailės tradicijai būdingo simbolinio vaizdinių kodavimo elementų. Dailininkas ypatingą 
dėmesį skiria gamtos pasaulio studijoms ir kviečia dailininkus įdėmiai stebėti gyvūnų jude- 
sius, jų nuotaikų kaita, nesižavėti nesminėmis detalėmis, o pirmiausia dėmesį sutelkti ne į 
išorinio panašumo perteikimą, o į gelminės idėjos išraišką. Mylimiausias jo gyvūnų tapybos 
objektas yra žirgai, kuriuos dailininkas meistriškai vaizduoja judesyje ir rimtyje su didžiule 
ekspresyvaus potėpio jėga. Xu Beihong prisipažįsta, kad įdėmiai studijavo arklių anatomiją, 
padarė tūkstančius žirgų eskizų, kol perprato šių gyvūnų gelminę prigimtį ir judesių savi- 
tumą. Iš tikrųjų jis pagrįstai laikomas Kinijoje neprilygstamu šios gyvūnų tapybos srities 
neprilygstamu meistru, 

Tačiau, greta ekspresyvių įvairius gyvūnus vaizduojančių paveikslų, Xu Beihong garsėja 
ir kaip peizažo tapybos tradicijų tęsėjas. Ypač savo psichologiniu užtaisu paveikūs yra jo 
minkštų išplautų formų Yuan dinastijos laikų kūrinius primenantys emocinę neužpildytos 
erdvės poveikio galią išryškinantys peizažai. Iš šios pakraipos kūrinių pirmiausia verta išskirti 
tradicine maniera tušu popieriuje nutapytą šedevrą „Pavasario lietus Lindžian upėje“ (1937). 
Jame vaizduojamas Yuan dinastijos tapybos meistrų pamėgtas žvejo valtyje motyvas. Čia taip 
pat subtiliai sprendžiamos erdvės ir kompozicijos problemos, tačiau, skirtingai nei didieji 
praeities peizažo tapybos meistrai, jis remiasi ne linijiniu piešiniu, o spontaniškais išplautų 
kontūrų tapybos dėmėmis, jų muzikaliu žaismu ir skirtingo intensyvumo sugretinamais kolo- 
rito registrais. Meistriška kaligrafiška Xu Beihong tapymo technika ir išlavintas kompozicijos 
jausmas atsiskleidžia jo įvairiuose krevetes vaizduojančiuose paveiksluose. 

Po 1949 m. revoliucijos Xu Beihong tapybos stilius patiria esminius pokyčius. Jis tampa 
vienu ryškiausių vadinamojo „revoliucinio realizmo“ atstovu, eina Dailės akademijos Pekine 
rektoriaus (1949-1953) pareigas, tampa nacionalinės meno darbuotojų asociacijos vadovu. 
Tuomet jo kūryboje ženkliai stiprėja realistinės ir natūralistinės tendencijos, augantis dėmesys 
kruopščiam detalių išbaigtumui susilpnina jo ankstesniems kūriniams būdingą ekspresyvumą 
ir emocinį įtaigumą. Dailininko kūriniuose, lyginant su ankstesniais darbais, blėsta spontaniš- 
kumas ir energetinis užtaisas. Jie praranda anksčiau sukurtiems kūriniams būdingą gaivališkos 
energijos pulsavimą. 

Retrospektyviai žvelgiant į Xu Beihong nueitą kūrybos kelią, galima apibendrinti, kad visą 
gyvenimą šis reto produktyvumo dailininkas atkakliai mokosi, siurbia į save įtakas. Kryptingu 

darbu įgytas išsilavinimo universalumas, nuolatinis tobulumo siekis susijęs su savito stiliaus 
ieškojimais suteikia jam galimybę išvysti ankstesnėje dailėje ir mus supančiame pasaulyje 
kitiems nepastebimus būties aspektus, pripildyti savo kūrinius kinų dailės tradicijai būdinga 
poezijos dvasia. Vadinasi, nepaisant vėlyvajam kūrybos etapui būdingos duoklės vadinamojo 
revoliucinio realizmo ideologiniams reikalavimams, jei vertinsime dailininko kūrybos visu- 
mą, turime pripažinti, kad tautines tapybos tradicijas plėtojančiuose Xu Beihong kūriniuose 
regime ir tradicinės dailės vos pastebimo europietinimo pėdsakus, tačiau jie yra neatsiejama 
besiplečiančios ir praturtinamos naujomis spalvomis kinų dailės dalis ir vaisingas skirtingų tra- 
dicijų praturtinimo pavyzdys. | 


Zhang Dagian ir tradicijos galia 


Įtakingiausia ne tik XX a., tačiau, ko gero, ir pastarųjų dviejų šimtmečių kinų tradicinės 
dailės figūra yra didis peizažo tapybos meistras, kaligrafas, poetas, aistringas senosios 
dailės kolekcininkas, autoritetingas ekspertas, palikęs savo teorinius apmąstymus apie 
dailę Zhang Dagian, arba Chang Ta-ch'ien (1899-1983). Jo kūriniuose galingai išsiskleidęs 
amžiais kauptas tradicinės kinų tapybos potencialas įgauna naują suaktualintą pavidalą. Šis 
unikalaus talento dailininkas nueina sudėtingą kūrybinės evoliucijos kelią, kuriame pra- 
džioje remiasi didžiųjų kinų peizažo tapybos meistrų kūryba, vėliau integravęs budistinės 
Magao sieninės tapybos principus, suformuoja savitą neįtikėtinai plačios kūrybinės skalės 
stilių, kuris įgauną platų pripažinimą pasaulyje ir turi įtakos Vakarų ekspresionistinės ir 
abstrakčios dailės raidai. 

2011 m. Zhang Dagian ir kitas kinų tradicinės dailės korifėjus Qi Baishi pagal savo kūri- 
nių pardavimo kainą aukcionuose nukonkuruoja dailės rinkoje anksčiau tris metus lyderavusį 
Pablo Picasso ir tampa brangiausiai pasaulyje aukcionuose parduotų kūrinių autoriais: Zhang 
Dagian - 505 milijonai dolerių, o Gi Baishi - 445, P. Picasso - 312 milijonų dolerių (žr.: Picasso 
détróné par deux peintres chinois, 2012, p. 12). Šis menkai žinomas eiliniams dailės mylėto- 
jams faktas liudija apie esminius pokyčius ne tik dailės rinkoje, tačiau ir apie gilesnes slinktis 
pasaulinės dailės istorijos vizijoje. 

Būsimas kinų dailės genijus gimė Sičuano provincijos kultūros centre Neidziange netur- 
tingoje meno vertybes puoselėjančioje šeimoje. Greta miesto esančiuose kalnuose formavosi 
viena įtakingiausių daoizmo pakraipų, todėl čia dailininkų aplinkoje amžiais vyrauja daoistinė 
pasaulėžiūra, kurios poveikį nuo jaunystės patiria ir būsimas dailininkas. Pirmas į meno stu- 
dijas šeimoje pasineria vyresnysis brolis Zhang Shanzi, kuris anksti reiškiasi kaip talentingas 
kaligrafas. Pradžioje unikalių gabumų dailei vaikas mokosi vadovaujamas motinos, vėliau 
privačioje mokykloje dirbusio mokytoju minėto brolio priežiūroje. Dar mokykloje norėdamas 
padėti skurstančiai šeimai išskirtiniais gabumais kaligrafijoje pasižymintis paauglys atlieka 
įvairius užsakymus. 

1917 m. brolis Zhang Shanzi (jis vėliau išgarsėja savo gyvūnus, ypač tigrus vaizduojančiais 
paveikslais), slapstydamasis nuo represijų po dalyvavimo protesto renginiuose prieš Yuan 
Shikai valdžią, pasiima unikalių gabumų jaunėlį į Japoniją. Norėdamas praplėsti brolio dailės 
akiratį jis senojoje Japonijos sostinėje Kiote skatina domėtis japonų tapybos meistrų kūriniais 

muziejų ir vienuolynų kolekcijose. Daugybės 
dailės gildijų kupiname mieste technologiniais 
dalykais besidomintis jaunuolis susipažįsta su 
japonų dailininkų naudojamomis darbo me- 
džiagomis, kūrybos priemonėmis, įsisavina 
įvairias tradicines Japonijoje susiformavusias 
vaizduojamosios dailės ir tekstilės dažų tech- 
nikas bei metodus. 

Grįžęs 1919 m. po studijų Japonijoje 
į tėvynę Šanchajuje mokytojo karjerą pra- 
dedantis jaunas dailininkas dėsto krikš- 
čioniškoje mokykloje ir kartu savo dailės 
profesinius įgūdžius tobulina vadovaujamas 
dviejų garsių vietos dailininkų Zeng Xi ir 
Li Ruiging. Jų paakintas gilinasi į praeities 
didžiųjų meistrų kaligrafiją, poeziją, tapybą, 
kopijuoja jų kūrinius. Daugiausiai dėmesio 
skiria dviejų ekscentriškos dailės atstovų 
Shitao ir Zhu Da kūrinių studijoms, ilgai- 
niui tampa geriausiu šių dailininkų kūrybos 
žinovu. Labiausiai jis žavisi Ming ir Qing 
dinastijų valdymo laikų individualistais, ^X д VEM ee а 
daug kopijuoja bei interpretuoja Tang Yin, -BURSA и» > 
Chen Hongshou ir Shitao kūrinius. Jaunojo ^ Zhang Dagian. Sekant Dong Yuaniu „Kelionė išilgai 
tapytojo kūrybinis stilius darosi toks pana- upės kranto prietemoje“. 1950 m. Spalvotas tušas, šilkas 
šus į savo pagrindinio įkvepėjo, kad neretai 
šiame kūrybinės evoliucijos tarpsnyje jis dailininkų netgi vadinamas „naujuoju Shitao“. 

Po sukrėtusios mylimos sužadėtinės mirties 21 metų garsėjantis dailininkas pasiren- 
ka čanbudistinio vienuolio gyvenimo kelią ir perėmęs vieno iš budistinio panteono dievų 
Dagian vardą, pasineria į budistinių kanoninių tekstų ir dailės kūrinių studijas, rašo eiles 
(kurių savo gyvenime sukuria per 1000). Netrukus nusivylęs griežtai reglamentuotu vie- 
nuolišku gyvenimo būdu jaunuolis palieka vienuolyną, tačiau, išsaugojęs „Dagian“ vardą, 
sugrįžta į pasaulietinį gyvenimą. Susižavėjęs tradicinio stiliaus peizažais pasišvenčia tapybai 
ir kaligrafijai, kurios tampa pagrindiniu jo pragyvenimo šaltiniu. 1920-ųjų pabaigoje iš 
Šanchajaus atvyksta į Pekiną, kur vadovaujamas garsių mokytojų toliau sparčiai tobulėja ir 
atlieka įvairius prekybininkų ir šventyklų vadovų užsakymus, pardavinėja savo kaligrafijos ir 
tapybos kūrinius, kas tampa pagrindiniu jo pragyvenimo šaltiniu. Pekine suartėja su tautinės 
pakraipos intelektualų dailės šalininku Pu Xinyu, kuris turi didžiulį poveikį Zhang Dagian 
estetiniams požiūriams, skatina susidomėjimą nuo vaikystės artimais natūralios gamtos grožį 
šlovinančios daoistinės estetikos principais. Kartu su Pu Xinyu jis kuria bendrus darbus, 
kurie dailininkų aplinkoje įgauną pavadinimą „Pietų Zhang ir Šiaurės Pu“. Ši sparnuota 
frazė vėliau kinų dailininkų aplinkoje plačiai vartojama žymint dviejų itin dvasiškai artimų 
menininkų bendrus kūrinius. Kurį laiką dailininkas klajoja po šalį, nuolatos tobulinasi 

kaligrafijos ir tapybos srityse, ieškodamas savito stiliaus. Jo kūryboje vis akivaizdesniu darosi 
spartus profesinis tobulėjimas, iškeliantis jauną dailininką į žymiausių to meto tradicinės 
pakraipos tapytojų gretą. 

1925 m. padedamas turtingos bankininkų šeimos Zhang Dagian surengia pirmą savo per- 
sonalinę parodą Šanchajuje, kurioje eksponuoja per šimtą darbų, kurie sėkmingai išparduodami. 
Tai dailininko šlovės nacionaliniu mastu pradžia, kai greitai tampa įžymybe ir savo įvairiapusio 
talento jėga lyginamas su kitu XX a. kinų dailės korifėjumi Qi Baishi. Finansinė parodos sėkmė 
ir pasipylę nauji pelningi užsakymai suteikia Zhang Dagian galimybę atsiduoti nuo jaunystėje 
išryškėjusiai kolekcionavimo aistrai, kaupti jį dominusius kūrinius. Jo kolekcijoje esama daug 
didžių praeities meistrų kūrinių, iš kurių įdėmiai studijuodamas jis mokosi teptuko valdymo 
technikos subtilybių. Ypač didžiavosi savo Ming ir Ging dinastijos laikų peizažo tapybos meistrų 
kolekcija, iš kurios labiausiai vertina turimus Shitao paveikslus. 

Po 1927 m. Zhang Dagian susiruošęs į pirmą didžiulį įspūdį palikusią kelionę į Huang 
kalnų atokiausias vietas, jis pradeda tapyti gamtos aplinkoje. Minėtuose peizažo tapybos 
meistrų pamėgtuose kalnuose jį stulbina grožiu prieš akis atsiveriantys didingi kalnų virtinių, 
tarpeklių, upių ir upelių slėnių vaizdai. Šie vaizdai vėliau tarsi persekioja dailininką ir tampa 
mylimais jo peizažų motyvais. Po šios kelionės Zhang Dagian vis dažniau tapo natūralios 
gamtos aplinkoje. Vėliau dailininkas dar tris kartus grįžta į šią jam sakraline tapusią dvasingą 
įstabaus gamtos grožio erdvę. Tarsi apsvaigęs nuo sąlyčio su gamtos didybe ir grožiu teikiamo 
būties pilnatvės ir dZiaugsmingumo jausmo kuria daugybę jstabiy peizažų šlovinančių šios 
dailininkų pamėgtos vietovės gamtos grožį. Persmelktas daoistinės pasaulėjautos dailininkas 
dievina įvairiausias gamtos apraiškas; tapo gėles, medžius (spygliuočių medžių tapymo srityje 
jis yra neprilygstamas meistras), vabzdžius, žuvis, paukščius, kalnus, upes. 

1929 m. Zhang Dagian jau kaip išgarsėjęs tradicinės tapybos atstovas lydi didžiulę nuo Tang 
iki Ming imtinai kinų tapybos meistrų parodą į Japoniją. 1930 m. įsteigia savo dailės mokyklą, 
daug dėmesio skiria senųjų meistrų kūrinių studijoms ir jų darbų kolekcionavimui. 1933 m. jis 
eksponuojasi kinų dailininkų pirmojoje parodoje Paryžiuje, eina Nankino universiteto Dailės 
fakulteto profesoriaus pareigas. Tačiau netrukus atsistatydinęs iš jų išvyksta į pamėgtus Huang 
kalnus ir Longmen olas, kur studijuoja budistinę sienų tapybą. Lygiagrečiai daug kuria įvairių 
žanrų kūrinių, kuriuose akivaizdžiai regimas jo profesinio lygio augimas, pavertęs dailininką 
ryškiausia tradicinės tapybos figūra. 

Išgarsėjęs Šanchajuje dailininkas nuo 1934 m. įsikuria sostinėje Pekine, kuris, lyginant su 
tarptautiniais kultūros centrais Šanchajumi ir Guangdžou, yra miestas, kuriame gilesnes šaknis 
yra suleidusi šimtmečiais imperatorių rūmų remiama tautinė dailės tradicija. 1936 m. išeina 
naujas Zhang Dagian kūrinių rinkinys, kurio pratarmėje kitas dailės korifėjus Xu Beihong 
įžvalgiai pavadina kolegą „paskutiniųjų penkių amžių genijumi“. Zhang Dagian iš tikrųjų jau 
tapo didis plačios kūrybinės skalės meistru, kurio šlovė sparčiai auga. Prieškario metai - tai 
daugybės jo personalinių ir kolektyvinių parodų įvairiuose kinų miestuose Nankine, Šancha- 
juje, Pekine (kartu su Fang Jiekan), Tiandzine, užsienyje Paryžiuje, Londone ir kituose kultūros 
centruose laikotarpis. 

Prasidėjus japonų agresijai ir svetimšaliams kariams okupavus rytinę šalies dalį, japonai, 
įvertinę dailininko talentą, siūlo Zhang Dagian atsakingus dailės institucijų postus, tačiau 
gavę neigiamą atsakymą apriboja jo veiklą namų areštu. Tuo metu dailininkas daug dėmesio 

skiria monumentalios Tang ir Song epochų peizažo tapybos studijoms. Jų pėdsakas yra ryškus 
vėlesnėje dailininko kūryboje. Po Pekino okupacijos dailininkas išvyksta į prancūzų koncesiją 
Tiandzine, vėliau į Honkongą. Kartu su Xu Beihong ir broliu Zhang Shanzi čia jie kuria patrio- 
tinius kūrinius, nukreiptus prieš japonų agresiją. 

Zhang Радіап yra laisvo kupino galingos kūrybinės energijos ir kartu griežtos vidinės 
disciplinos dailininko tipas, kuris aiškiai suvokia savo kūrybinę misiją, pats formuoja savo 
gyvenimo kelią. Sunkus gyvenimas audringu Kinijos istorijos laikotarpiu užgrūdina charakterį. 
Igaves pripažinimą jis pats renkasi sau priimtinas kūrybos sąlygas, gyvenimo vietą, būdą, šalis, 
kurias laiko parankiomis talento skaidai. Kalbėdamas apie savo kūrybinės sėkmės receptus 
Zhang Dagian pasitelkia seną kinų patarlę, kad „tris dešimtosios priklauso nuo sėkmės, o liku- 
sios dalys nuo gerų santykių su kitais žmonėmis“. Įvairiuose interviu užsienio šalyse jis nuolatos 
pabrėžia, kad visa savo esybe yra pasišventęs tapybai ir kurs bei nesikeis savo gyvenimo siekių 
ir įpročių tol, kol bus gyvas. Dar pridurdavo, kad jei taptu vienuoliu, būtų vienuoliu dailininku. 

Iš tikrųjų tai - kūrybinės aistros persmelkto išskirtinio darbštumo, talento ir originalumo 
kūrėjo asmenybė, kuri, įkūnydama savyje intelektualų estetikos tradicijas, ne tik lygiagrečiai 
reiškiasi trijuose didžiuosiuose kinų menuose (kaligrafija, tapyba, poezija), tačiau ir daugelyje 
kitų kūrybinės veiklos sričių: senosios dailės kūrinių kolekcionavime, jų restauravime, dailės 
teorijoje, pedagogikoje. Jis pasižymėjo tapyboje tiesiog neįtikėtinu techniniu virtuoziškumu ir 
sugebėjimu meistriškai kopijuoti bet kurį iš daugybės tradicinių dailės stilių. Todėl garsėjo kaip 
neprilygstamas didžiųjų praeities meistrų kūrinių atribucijos žinovas ir jų kūrinių kopijuotojas. 

Kita vertus, Zhang Dagian taip pat garsėja kaip unikalios erudicijos savo meto senosios 
dailės ekspertas, puikus praeities peizažo tapybos stilių ir daugybės techninių tušo tapybos 
subtilybių, darbo priemonių, popieriaus, tušo, pigmentų, teptukų, antspaudų, visų tapybos 
ritinėlio komponentų žinovas. Jis atkuria praeities meistrų žuvusius paveikslus remdamasis 
tik jų išlikusiais rašytiniais aprašymais“ (žr. Fu, 1991, p. 37-38). Jo senųjų kinų meistrų kū- 
гіпіу kopijas dėl puikaus dailininko medžiagų, technologijų pažinimo, įvairių atspalvių tušų 
išraiškos galimybių ir sugebėjimo meistriškai perteikti didžiųjų praeities tapybos meistrų stilių 
virtuoziškumą ir kitus individualius bruožus nepaprastai sunku atskirti nuo originalų. Todėl 
meno rinkoje aukštai vertinamos jo atliktos didžiųjų praeities meistrų darbų kopijos. Meno 
rinkoje itin vertinamos jo atliktos didžiųjų praeities meistrų darbų kopijos. (žr. Jiazi, 2001, p. 9). 

Tačiau pirmiausia Zhang Dagian yra didis tapytojas, savitai kūryboje tęsiantis praeities dai- 
lės tradicijas. Pasinerdamas ir įdėmiai studijuodamas įvairius skirtingose epochose gyvavusius 
dailės stilius, dailininkų naudojamas technines priemones, medžiagas, meninės kūrybos princi- 
pusjis ilgame savo gyvenimo kelyje atkakliai žingsnis po žingsnio žengia į priekį įsisavindamas 
įvairių stilių meninės išraiškos galimybes. Todėl Zhang Dagian kūrybinis palikimas išsiskiria ne 
tik tapymo manieros virtuoziškumu, tačiau ir stilistinių meninės išraiškos priemonių įvairove. 
Viskas, ką jis gyvenime aistringai studijavo, kolekcionavo, kopijavo, atsispindi jo tapybiniame 
palikime, kuriame stilistiniai budistinės religinės dailės meistrų kūrybos bruožai jungiasi su 
Song, Yuan, Ming, Qing dinastinių meistrų tapybos laimėjimais ir Vakarų ekspresionistinei ir 
abstrakčiai tapybai būdingais plastinės kalbos elementais. 

Kūryboje Zhang Dagian vadovaujasi dievinamo Shitao teiginiu, kad „teptukas ir tušas 
privalo žengti koja į koja su laiko dvasia“. Skirtingais savo kūrybinės evoliucijos tarpsniais jis 
derina įvairių epochų ir mokyklų kūrybinius stilius, puikiai valdo kelių epochų tapybos stilius, 

manieras ir technikas, dirba skirtingų žanrų srityse. Jis tapo įvairių žanrų ir stilių paveikslus: 
gėlių ir paukščių, buitinio žanro, gyvūnų, portretus, peizažus. Paveikslai išsiskiria stilistine 
įvairove ir naudojamų skirtingų meninės išraiškos priemonių gausa. Kita vertus, tai — didis 
kompozicijos meistras, neperkraunantis savo paveikslų nereikalingomis detalėmis, puikiai 
išnaudojantis, erdvės, skirtingų erdvinių planų sąveikos, neužpildyto paveikslo ploto emoci- 
nio poveikio žiūrovui galimybes. Jis, kas labai reta, vienodai meistriškai tapo tiek sausa, tiek 
minkšta tušo klojimo technika, yra tikras išplautų tušo formų liejimo ir įvairiausių jo atspalvių 
išgavimo meistras. . 

Zhang Dagian kūrybinis palikimas yra milžiniškas, jį sudaro per 40000 įvairių žanrų 
ir stilių kūrinių. Todėl dabar apsiribosime tik keliems skirtingiems kūrybinės evoliucijos 
tarpsniams būdingų tapinių glaustu apibūdinimu. Tarpukario tarpsnyje pagrindine jo kū- 
rybinio įkvėpimo versmė yra keturi didieji Qing epochos tapytojai vienuoliai (Hong Ren, 
Kuncan, Bada Sharen et Shitao), Ming dinastijos Wu mokyklos meistrai (Shen Zhou, Wen 
Zhengming, Tang Yin, Qiu Ying) ir Yuan epochos peizažistai (Huang Gongwang, Wu Zhen, 
Ni Zan et Wang Meng). 

1940 m. Zhang Dagian atranda sau kaip reikšmingą kinų dailės palikimo dalį Gobio 
dykumos pakraštyje, Didžiajame šilko kelyje, nutolusią 25 kilometrus nuo Dunhuango oazės, 
kalnuose esančią, Sui ir Tang epochų Magao ir Yulin grotų budistinę freskų tapybą. Ji sužavi 
dailininką savo jautrių spalvų grožiu ir vėliau turi didžiulį poveikį jo estetinio suvokimo ir 
meninės kūrybos principams. Netrukus pasitelkęs būrį talkininkų jis kartu su šeima išvyksta į 
smėlynų jūroje esančius freskomis dekoruotus budistinius šventyklų kompleksus. Įgyvendin- 
damas šį sumanymą Zhang Dagian ilgam pasineria į budistinės dailės studijas, bendrauja su 
budistų ir lamaisty vienuoliais. Čia kalnų grandinėse iškaltuose Magao ir Yulin šventyklų grotose 
dailininkas įdėmiai tyrinėja freskų kūrimo technologijas, dažus, spalvų klojimo metodus. Po 
ilgo parengiamojo darbo imasi daugiau nei du su pusę metų užtrukusio 276 freskų kruopštaus 
kopijavimo. Nuo šiol jo kūrybos stilių vis stipriau veikia emocionali ir psichologizuota budis- 
tinė dailės tradicija, jos aptakių minkštų formų ir vaizdinių įtaigumas, spalvinių sprendimų 
santūrumas. Galiausiai Zhang Dagian kūryboje grįžus iš šios neišdildomą įspūdį palikusios 
ekspedicijos vis stipriau jaučiamas užslėptų po regimybės skraiste esmių ieškojimo poveikis. 
Dailininko potėpis darosi platesnis, spalvos santūresnės, pripildytos emocionalios jėgos užtaiso. 

Prasidėjus pilietinio karo suirutei ir Mao Zhedong atėjus į valdžią, Zhang Dagian palieka 
kontinentinę Kiniją, kurį laiką gyvena Taivanyje, Hong Konge, Makao. Netrukus jis gauna iš 
Indijos kvietimą surengti savo kūrinių parodą Indijoje ir perskaityti paskaitų kursą. Nuvykęs 
į Indiją, lankosi budistinės ir lamaistinės meninės kultūros centre Darželinge, bendrauja su 
vietos lamomis, gilinasi į vietinės sakralinės tapybos tradicijas. Nuo šiol jis daugiau niekuomet 
negrįžta į kontinentinę Kiniją, o persikelia į Argentiną, Braziliją, kur praleidžia 16 atkakliu 
kūrybiniu darbu užpildytų metų, vėliau apsigyvena JAV Kalifornijoje, eksponuojasi pagrindi- 
niuose Vakarų Europos, Šiaurės ir Pietų Amerikos kultūros centruose. 

Savo kūrybinės galios ir profesionalumo viršūnę dailininkas pasiekia artėdamas prie 
penkiasdešimtmečio. Tuomet sukuriami brandžiausi Zhang Dagian įvairių tapybos žanrų, 
pirmiausia peizažo tapybos kūriniai. Iš jų pirmiausia vertėtų išskirti įstabaus grožio puikaus 
lakoniško kompozicinio sprendimo paveikslą „Vanduo ir debesys prie Xiao ir Xiang upių“ 
(1946). Jame vaizduojami tradiciniai kinų klasikinio peizažo motyvai, tarp kurių vyrauja kalnai 

paskendusios kalnų viršūnės, o viršutinę pa- 
veikslo dalį puošia trijų skirtingų struktūrų 
kaligrafiniai užrašai. 

Kitas kompozicijos požiūriu ne mažiau 
tobulas, tačiau sudėtingesnės kompozicinės 
struktūros yra po kelių metų nutapytas pei- 
zažas „Sekant Dong Yuanu. Kelionė išilgai 
upės kranto prietemoje“ (1950), kuriame 
harmoningai sąveikauja skirtingi erdviniai 
planai. Paveikslo pirmame plane vaizduo- 
jamas kalno pakraštys, apaugęs retais me- 
džiais, o antrame plane upės slėnyje keliu 
judantys su žirgais keliautojai. Toliau iškyla 
didingas kalnas ir už jo slypintys vandens 
srautai, atskirti neaukštų kalnų grupėmis. 
Visas paveikslas dvelkia harmonija, kadangi 
visi kompozicijos sudėtiniai komponentai 
yra tarpusavyje subalansuoti. Šie ir daugybė 
kitų vėliau sukurtų paveikslų liudija, kad po 
daugybės atkaklaus savo profesinių įgūdžių 
tobulinimo metų Zhang Dagian pasiekia 
ypatingą plastinės formos ir turinio sąveikos E 28 
tobulumą. Jo šlovė po daugybės parody Zhang Dagian. Vanduo ir debesys prie Xiao ir Xiang upių. 
pagrindiniuose pasaulio kultūros centruose 1946 m. Spalvotas tušas, popierius 
auga ir paverčia Zhang Dagian įtakingiausiu 
šiuolaikiniu kinų tapytoju. 

1956 m. Prancūzijoje beveik vienu metu organizuojamos Pablo Picasso ir Zhang Dagian 
parodos. Tai tampa postūmiu Antibuose, Viduržemio jūros pakrantėje Picasso dirbtuvėje, šių 
dviejų skirtingų civilizacinių pasaulių korifėjų susitikimui ir pasikeitimui kūriniais. Michaelas 
Sullivanas traktuoja šį susitikimą kaip vieną svarbiausių Rytų ir Vakarų dailės sąlyčio taškų, 
kurį reprezentuoja dvi iškiliausios šių tradicijų asmenybės (Sullivan, 1973, p. 198). 

Iš tikrųjų šis dviejų pasaulinės dailės korifėjų susitikimas turėjo abipusį poveikį. Po jo Pi- 
casso vis dažniau pagarbiai pasisakydavo tradicinio kinų ir Rytų meno atžvilgiu. Iš čia plaukia 
jo dažnai cituojamas teiginys, kad „tikras menas gyvuoja Rytuose ir Afrikoje, o ne Vakaruose“. 
Kita vertus, paveiktas Picasso kūrinių formų ir spalvų galingos energetikos Zhang Dagian pra- 
deda eksperimentuoti. Jis į savo paveikslus įveda Vakarų ekspresionistinei ir abstrakčiai dailei 
būdingus spontaniškus plačius potėpius, išplautas amebines formas ir jungia jas su tradicinio 
kinų dailės stiliaus elementais. 1957 m. dailininkas apanka viena akimi, o tai jam tampa skaudžiu 

lemties smūgiu. Dar po metų Tarptautinė meno istorikų draugija suteikia Zhang Daqian aukš- 
čiausią savo apdovanojimą ir paskelbia jį žymiausiu savo epochos dailininku. 

Nuo 1965 m. Zhang Dagian plėtoja savo sukurtą naują trūkinėjantį išplautų plačių eks- 
presyvių potėpių tušo tapybos stilių, kuris vyrauja jo kūryboje iki pat gyvenimo pabaigos. Iš šio 
paveikslą „Persikų spalvos pavasaris“ (1983), kuriame į antrą eilę nuslenka ankstesnio periodo 
darbams būdingas aiškus peizažo pagrindinių kompozicijos elementų santykių pabrėžimas. 
Jame viešpatauja išplautos spontaniško tušo liejimo gimdomos abstrakčios ir pusiau abstrakčios 
formos, kurios atskirose paveikslo dalyse sąveikauja su menkiau išreikštais tradicinio peizažo 
elementais ir neįprastose vietose patalpintais kaligrafiškais užrašais. Tai jau visai kita peizažo 
tapybos koncepcija, kurioje tradicinei kinų peizažo tapybai taip svarbią peizažo visumos, jo 
dvasios pertekimo idėją keičia subjektyvaus kūrybinio menininko dvasios polėkio koncepcija. 

Vadinasi, Vakarų modernistinės tapybos principų pažinimas ir jos techninių subtilybių 
įsisavinimas atskleidžia naują modernų Zhang Dagian požiūrį į Rytų Azijos dailės tradicijas, 
kadangi jo paveiksluose atgimsta kai kuriems anksčiau gyvavusiems kinų ir japonų tapybos 
meistrams būdingi spontaniški minkšti išplautų formų tušo liejimo manieros principai. Kita 
vertus, plačiai įvairiuose pasaulio meno centruose eksponuojamos ir spaudos išreklamuotos 
Zhang Dagian parodos turi neabejotiną poveikį prieš Antrąjį pasaulinį karą ir po jo Prancūzijo- 
je, o vėliau ir JAV galingai išsiskleidusiai ekspresionistinės ir abstrakčios dailės orientalizavimui. 
Panašaus tapymo stiliaus akivaizdžios įtakos pėdsakus galime nesunkiai aptikti daugelio lyrinės 
abstrakcijos ir abstraktaus ekspresionizmo (taip pat lietuvių tapytojo Adomo Galdiko išeivijoje 
kurtuose) kūriniuose. Paskutinį gyvenimo dešimtmetį ieškodamas tinkamos savo kūrybinių 
galių sklaidai aplinkos Zhang Dagian dažnai keičia savo gyvenamąją vietą ir galiausiai gyvenimo 
saulėlydyje, norėdamas būti arčiau tėvynės, 1978 m. persikelia į Taivanį, kur 1983 m. užgęsta 
šio kinų modernios dailės genijaus gyvybė. 

Apibendrindami šį glaustą ekskursą į didžiųjų XX a. pirmosios pusės tapybos meistrų 
kūrybą, galime teigti, kad Qi Baishi, Xu Beihong ir Zhang Dagian kūryba jautriai atspindi ne tik 
tradicinės tapybos, besiplėtojančios veikiant vakarietinimo tendencijoms, tačiau ir tų socialinių 
šalies sukrėtimų bei kultūrinių virsmų padarinius, kurie skleidžiasi jų akyse. Šie neodaoizmo 
adeptai yra tie iškiliausi savo meto kinų tradicinės tapybos atstovai, kurių kūriniuose išlieka 
gyvybinga visa persmelkianti didžiųjų praeities peizažo tapybos meistrų dvasia. Nors ir vėliau 
aptiksime Kinijoje nemažai talentingų ją plėtojančių tapybos meistrų, tačiau jie nepasiekia 
šiems XX a. pirmosios pusės korifėjams būdingo gilaus ryšio su tradicija. 


Lingnan mokykla 


Gvildenant kinų XX a. pradžios tradicionalistinės menotyrinės estetikos ir dailės raidos peri- 
petijas, būtina priminti, kad, greta jau glaustai aptartų iš Vakarų sklindančių įtakų, kita svarbi 
kinų dailės modernizacijos procesus maitinanti versmė yra jos rytinė kaimynė Japonija. Visoje 
ankstesnėje iki XIX a. vidurio kinų ir japonų estetikos bei dailės tradicijų sąveikos istorijoje 
regime vienakryptį senesnių kinų tradicijų poveikį įvairioms jaunesnės japonų teorinės min- 
ties ir meno formoms. Tačiau po 1868 m. Meidži revoliucijos Japonijoje, anksčiau nei Kinijoje 

čia išsiskleidus sėkmingiems ekonomikos 
ir kultūros modernizacijos procesams, ši 
šalis tampa patrauklia kinų intelektualams 
ir menininkams. Imperijos gyvavimo laikais 
iki 1912 m. tik vienetai kinų menininkų turi 
galimybę nuvykti į tolimą Vakarų Europą 
ar JAV ir tiesiogiai pažinti ten gyvuojančias 
modernias dailės kryptis bei meninės kūrybos 
metodus. O per tradicinius kultūrinius ryšius 
su arčiau esančia Japoniją kinų kultūroje dar 
paskutiniaisiais imperijos gyvavimo metais 
pradeda plisti naujos modernios su tautinio 
savitumo klausimais susijusios menotyrinės 
estetikos idėjos. 

Pirmasis negausus kinų studentų srau- 
tas, vykstantis semtis žinių ir naujų pažangių 
idėjų į Tekančios Saulės šalį, ryškėja po 1896 
m., kai čia atkeliauja pirmieji studentai, ta- 
čiau pagreitį šis reiškinys įgauna pirmaisiais 
XX a. dešimtmečiais. Tarp pirmųjų atvykėlių 
dailininkų atsiranda besidomintys ne tik ja- 
ponų, tačiau ir Vakarų dailės tradicijomis. Iš 
jų pirmiausia reikėtų išskirti ryškų pėdsaką 
modernėjančiame kinų mene palikusius Li 
Tiefu, Feng Gangbai, Li Yishi, Li Shutong, Gao 
Qifeng, Gao Jianfu, Chen Shuren. 

Kultūros centras, per kurį vyksta šių šalių 
kultūriniai mainai ir sklinda gaivios dailės 
modernizacijos apraiškos, yra Guangdžou 
(angl. Kantonas) miestas. Tai yra pagrindinis 


"E 


Piety Kinijos administracinis ir kultüros cen- : 
tras, kuris, greta Šanchajaus, tradiciškai yra Zhang Dagian. Persikų spalvos pavasaris. 1983 m. 
atviriausias užsienio įtakoms pajūrio miestas Spalvotas tušas, popierius 


su svarbiu tarptautinės prekybos uostu, per 

kurį šalis šimtmečiais palaiko komercinius ryšius su Vakarais ir Japonija. Nuo 1757 iki 1840 m. 
Kantonas liko vienintelis uostas, atviras prekybos ryšiams su Vakarais. Prekyba tuomet tampa 
svarbiu kultūrinių mainų tarp Kinijos ir Japonijos bei Vakarų šalių veiksnys, kuris sąlygoja ir 
abipuses stiprėjančias dailės įtakas. Šis miestas yra izoliuotas penkių kalnagūbrių virtinėmis 
nuo pagrindinės kontinentinės į šiaurę nusidriekusios Kinijos dalies. Iš pietinės šių penkių 
kalnagūbrių dalies vardo Lingnan, kilo naujos įtakingos čia užgimusios dailės mokyklos 
pavadinimas. Šioje trečiojoje, greta Šanchajaus ir Pekino, svarbioje dailės mokykloje ryškėja 
naujos su tautinio tapatumo paieškomis ir modernizacija susijusios kinų estetinės minties ir 
meno japonizavimo tendencijos. 

Vadinasi, nuo šiol tradicinės Rytų Azijos šalių įtakų kryptys keičiasi ir šie pokyčiai pirmiau- 
sia regimi Guangdžou, kur per Japoniją sklinda ne tik japoniškos, tačiau ir europinės estetinės 
idėjos, naujos technikos, dailės temos, siužetai, motyvai. Tradicionalistinė nuosekliai Rytų Azijos 
tapybinės estetikos principus plėtojanti ir patyrusi japonų dailės tradicijų poveikį Lingnan moky- 
kla dažniausiai Kinijos Liaudies respublikoje išleistuose leidiniuose yra ignoruojama arba atsidu- 
ria šios šalies estetinės minties ir dailės istorijos marginalijose. Viena priežasčių, kuri paaiškina 
šios mokyklos šalininkų nuopelnų tendencingą „išstūmimą“ iš oficialios kinų meno istorijos yra 
tai, kad žymiausių šios mokyklos įkūrėjai, studijavę Japonijoje, dažnai traktuojami kaip svetimos 
japoniškos dailės tradicijos skleidėjai. Kita vertus, šių jungusių kinų ir japonų tapybos tradicijas 
meistrų kūriniai daugiausiai pakliūna į Hong Kongo, Taivanio, Japonijos ir Kanados muziejus, 
tai taip pat dalinai paaiškina, kodėl taip retai užuominas apie Lingnan mokyklą ir jos atstovų 
kūrinių reprodukcijas regime Kinijos Liaudies respublikoje pasirodančiuose estetikos ir dailės 
istorijos leidiniuose. Galiausiai dar viena svarbi šios mokyklos marginalizavimo priežastis yra 
perdėm liberalios atvirai konfrontuojančios su oficialia ideologija jos idėjos. 

Iš tikrųjų kartais akivaizdus Lingnan mokyklos šalininkų sekimas japonų tapybos moky- 
klos nihonga suformuotais tikrovės vaizdavimo modeliais ir meninės kūrybos principais turi 
negatyvias pasekmes šios mokyklos atstovų neabejotinų nuopelnų ignoravimui. Todėl dėl šios 
mokyklos atstovų kūrybinio stiliaus originalumo, priklausomybės kinų tautinei dailės tradicijai 
jau seniai tarp kinų ir Vakarų menotyrininkų ryškėja skirtingi neretai radikaliai besiskiriantys 
požiūriai. Nepagrįstai negatyvius vertinimus skatina gilėjanti Kinijos ir Japonijos konfrontacija, 
nuožmus įsižiebęs tarp šių šalių karas, kuris iššaukia patriotiškai nusiteikusių kinų reakciją ir 
įžiebia aršias diskusijas spaudoje dėl šios mokyklos atstovų kūrinių autentiškumo ir priklau- 
somybės kinų dailės tradicijai. Lingnan mokyklos atstovai kontinentinėje Kinijoje buvo net 
kaltinami išdavyste didingoms tautinės dailės tradicijoms ir savo meno kūrinių stilių, motyvų, 
meninės išraiškos priemonių eklektiškumu. Šis atvirumas „kenksmingoms“ užsienio ideolo- 
gijoms ir ryšiai su po karo traktuojama kaip priešiška kinams japonų menotyrinės estetikos ir 
meno tradicija, pagimdė kontinentinėje Kinijoje pabrėžtinai negatyvų ideologizuotą požiūrį į 
Lingnan mokyklą ir šio tendencingo požiūrio pasekmės regimos iki šiol. 

Tiesą sakant, minėtuose ideologizuotuose kaltinimuose yra ir tiesos, kadangi Lingnan 
mokyklos atstovų kūriniuose iš tikrųjų yra regimi paskiri eklektiškumo pėdsakai, gerai pažįs- 
tamų kinų ir japonų dailės motyvų ir siužetų, kompozicinių sprendimų panaudojimas. Tačiau 
tokius kaltinimus galima mesti ir daugeliui kitų tradicinės pakraipos Rytų Azijos ir Vakarų 
dailės mokyklų bei konkrečių menininkų kūriniams. Įdėmiau lyginamuoju aspektu anali- 
zuojant skirtingų kartų Lingnan mokyklos atstovų kūrinius, tenka pripažinti kad jie išsiskiria 
modernėjančioje kinų dailės tradicijoje aukštu meniniu lygiu ir meninės išraiškos priemonių, 
kolorito sprendimų rafinuotumu. Vadinasi, nepaisant oficialios kinų dailėtyros istoriografijos 
ignoravimo, objektyviai vertinant, tai yra viena paskutiniųjų didžių tradicinės kinų tapybos 
mokyklų, kuri išlieka gyvybinga iki XXI a. pradžios ir jos įtakos pėdsakai nusidriekia per visą 
XX amžių. 

Tradicines ir modernias estetines nuostatas savitai jungianti Lingnan mokykla kinų es- 
tetinės minties ir dailės istorijoje yra svarbi dėl daugelio priežasčių. Pirmiausia, jos įkūrėjai 
ir įtakingiausi ideologai; atstovaujantys pirmai svarbiausiai šios mokyklos kartai, Gao Jianfu 
(1879-1951), Gao Gifeng (1889-1933) ir Chen Shuren (1884-1948), yra persmelkti siekiu 

atgaivinti tautos pasitikėjimą savo didingomis este- 
tinės minties ir meno tradicijomis, atkurti tą dailės 
visuomeninį statusą, kurį jį turėjo didingos praeities 


A 

laikais. Kita vertus, jie yra kupini ambicijų iš es- E 

dailės tradiciją ir sukurti „naują nacionalinę dailę“ | 4 

(McCloskey, 2005, p. 8-9). Iš čia plaukia jy esteti- Žo / 
niuose tekstuose, publicistiniuose straipsniuose ir words 
meno kūriniuose išsiskleidusios tautinio tapatumo 
paieškos, kuriose tradicinės kinų ir japonų dailės 
tendencijos susipina su naujomis moderniomis 
meninės saviraiškos priemonėmis. Be to, šis ga- 
lingas tautiškumo užtaisas ir savitas nacionalinių 
dailės tradicijų ir iš svetur plintančių įtakų junginys 
paaiškina, kodėl Lingnan mokykla ne tik aktyviai 
skleidžiasi per dramatiškų socialinių ir politinių 
įvykių kupiną pirmąją XX amžiaus pusę, tačiau ir 
išlieka gyvybinga iki nūdienos. 

Šios mokyklos pamatinių estetinių principų 
tapsmas tiesiogiai siejasi su vietinėmis Pietų Ki- 
nijoje anksčiau gyvavusiomis dailės tradicijomis, 
kadangi Guangdžou regiono tapytojai dar XIX a. 
antroje pusėje tapo ypatingu spalviniu jautrumu 
išsiskiriančius įvairių žanrų paveikslus. Čia dėl 
vietinės atogrąžų faunos ir floros įvairovės, inten- 
syvių gamtos spalvų dar XIX a. pabaigoje ypatingą 
populiarumą įgauna vadinamos tapybos „be kaulų“ 
(be griežtos kontūro linijos) tradicijos, išpopuliarėja 
Žmogaus supančio gamtos pasaulio grožį aukštinan- 
tys motyvai. Todėl žydinčių, gėlių, medžių, gracingų 
gyvūnų, paukščių temos, kurios tampa neatsiejama 
Lingnan mokyklos ikonografijos dalis. Kita vertus, 
čia skleidžiasi ir neįprastos kituose šalies regionuose 
iš Vakarų per uostą paplitusios Vakarų aliejinės 
tapybos apraiškos. 

Gvildenant šios mokyklos genezę, verta primin- 
ti dviejų įtakingų vietos dailininkų charakteringus Alain LG 
kūrybos stilius. Pirmasis ~ tai Lam Qua (1801-1860), Ju Lian. Ponas ir drugelis. XX a. pr. 
kuris yra vienas pirmųjų aliejinės tapybos techniką Tušas, popierius 
kultivavusių kinų dailininkų. Jis išgarsėja vakarie- 
tiško stiliaus medicininiais portretais, vaizduojančiais įvairius žmogaus veide ir kane augančius 
keistų formų auglius. Lam Oua kūriniai paplito per Kantono pirklių faktorijas ir Vakarų Europoje, 
kur buvo eksponuojami keliose sulaukusiose atgarsio spaudoje parodose. 

Gao Jianfu, Medis ir paukščiai. XX a. vid. 
Tušas, popierius 


Kitas svarbesnis tiesioginis Lingnan moky- 
klos šalininkų pamėgtų vaizdinių sistemos pirm- 
takas yra Guangdžou gimęs garsus dailininkas 
Ju Lian (1828-1904), kurio dirbtuvėje užsimezga 
visų trijų šios mokyklos įkūrėjų pažintis. Ryškios 
pietų saulės nutviekstuose Guangdžou apylinkė- 
se, skirtingai nei kituose šalies regionuose išplinta 


„nedideli vaizdingi greta gyvenamųjų namų įkurti 


poilsiui skirti spalvingos augmenijos apsupti ka- 
meriniai sodai. Ju Lian taip pat turėjo tokį sodą, 
kuriame, kaip ir Vakarų impresionistai, mėgo ta- 
pyti iš natūros įvairius gamtos motyvus, žydinčias 
gėles, krūmus, medžius, paukščius, vabzdžius, 
žmones gamtos aplinkoje. Jis buvo jaunesnis bro- 
lis (ar pusbrolis) kito garsaus vietinio dailininko 
Ju Chao, о taip pat ir visų trijų Lingnan mokyklos 
pradininkų: brolių Gao Jianfu ir Gao Gifeng ir jų 
artimiausio bičiulio Chen Shuren mokytoju. Visi 
šie pirmosios Lingnan mokyklos kartos atstovai, 
vadovaujami Ju Lian, gilinasi į tradicinės kinų 
tapybos ir kaligrafijos paslaptis ir tęsia vietinės 
tapybos „be kaulų“, tai yra be ryškios kontūrinės 
linijos, tradicijas. Ju Lian daugiausiai tapė švelnių 
neryškių spalvų gėlių ir paukščių žanro paveiks- 
lus, rečiau peizažus, žmonių figūras, albumo 
lapus, véduokles su gamtos motyvais. Mokytojo 
švelnių spalvų tapymo manieros ir motyvų trak- 
tavimo pėdsakus nesunkiai atseksime visų trijų 
mokinių, ypač Chen Shuren tapiniuose. 
Ryškiausia pirmosios kartos šios mokyklos 
figūra ir neabejotinu lyderiu tapo universalių 
kūrybinių interesų ir maksimalistinių nuostatų 
kupinas vyresnysis iš dviejų brolių Gao Jianfu, 
kuris tampa pagrindiniu šios grupuotės ideologu. 
Nuo trylikos metų jis pradeda semtis tapybos ir 


kaligrafijos subtilybių vadovaujamas Ju Lian ir jo įkvėptas tapo spalvingus peizažus, paukščius 
ir gėles. Nuo 1903 m. tęsia dailės studijas, vadovaujamas dailininko ir kolekcionieriaus Wu 
Deyi, kuris jam atveria akis į kinų dailės tradicijos laimėjimus. Linkstantis į teorinių kūrybos 
principų apmąstymą Gao Jianfu turi didžiausią poveikį savo bičiuliams ir būsimos mokyklos 


estetinės platformos tapsmui. 


Nepasitenkindamas įgytomis žiniomis Gao Jianfu toliau studijuoja Kantono Christian 
College, vėliau tapusiame Lingnan universitetu. Čia paveiktas vieno prancūzų dėstytojo, žinomo 
kiniška pavarde Mai La, ir japono Yamamoto Baigai, jis nuo 1906 m. periodiškai vyksta tobu- 

lintis į Japoniją. Antros kelionės metu 1907 m. 
atvykęs su broliu Gao Gifeng, čia susitinka ir 
su Chen Shuren. Visi trys bičiuliai, be japonų 
dailės studijų, įsijungia į Japonijoje suaktyvėjusį 
antimandžūrišką kinų nacionalistinį Sun Yat-sen 
revoliucinį sąjūdį, aktyviai dalyvauja jaunimo 
debatuose politiniais, estetiniais ir meno klau- 
simais. Vis didesnę įtaką šalies gyvenime įgau- 
nantis politinis lyderis Sun Yat-sen, vėliau tapęs 
pirmuoju laikinu Kinijos Respublikos prezidentu, 
nuvertusiu paskutinę imperatorių dinastiją, ska- 
tina jaunus idealistinių pažiūrų menininkus ir 
intelektualus burtis tėvynės atgimimo labui. Šie 
raginimai sulaukia atsako. 

Po studijų Tokijo dailės mokykloje Gao 
Jianfu 1908 m. surengia personalinę parodą, ku- 
rioje parodo savo naujus Tekančios saulės šalyje 
sukurtus kūrinius. Tai buvo pirma grupuotės 
narių tokio pobūdžio paroda. Netrukus į parodinį 
gyvenimą įsijungia ir kiti grupės nariai, kurie 
daug laiko skiria ir įvairioms politinėms, kultū- 
rinėms ir meninėms akcijoms. Lingnan mokykla 
ankstyvajame savo estetinės platformos tapsmo 
etape yra viena labiausiai politizuotų ir kultūriš- 
kai tautiškai angažuotų kinų XX a. pradžios dailės Gao Qifeng. Baltas arklys. XX a. vid. 
mokyklų, kurios įtakos pėdsakai regimi įvairiose Spalvotas tušas, popierius 
kultūrinės ir meninės veiklos srityse. 

1912 m. po paskutinės mandžūrų imperatorių dinastijos nuvertimo Lingnan mokyklos 
pradininkai persikelia į Šanchajų, kur skelbia naujos mokyklos revoliucingą šūkį „suderinti 
kinų ir užsienio bei senovės tautines ir modernias dabarties dailės tradicijas“. Iki 1918 m. 
šios grupės nariai aktyviai reiškiasi šalies kultūriniame gyvenime, įsteigia žurnalą, kuriame 
spausdina meno kūrinių iliustracijas ir skelbia manifestus primenančius estetinius tekstus. 
Juose ragina intelektualus ir dailininkus modernizuoti nacionalinę dailės tradiciją, prabyla 
apie būtinybę valstybinėms institucijoms remti menines iniciatyvas, kelia estetinio auklėjimo 
ir meninio išsilavinimo radikalaus reformavimo būtinybę. Čia jų idėjos jungiasi su panašio- 
mis konkuravusių Šanchajaus ir Pekino dailės mokyklų ideologų skelbiamomis mintimis. Jie 
kviečia kolegas atsisakyti tradicinei kinų dailei būdingo elitiškumo ir priartėti prie aktualių 
visuomenės poreikių, seniai pribrendusių pertvarkų praktinio įgyvendinimo. Pamatinis pro- 
graminis Lingnan mokyklos kūrėjų keliamų intelektualams ir menininkams uždavinys yra 
nesavanaudiškas tarnavimas tautinei kultūrai ir šalies žmonėms. Šių uždavinių įgyvendinimui 
jie remiasi Zhenxiang Huabao leidiniu Šanchajuje, rašo aistringus tautiškumo ir tradicionaliz- 
mo dvasios kupinus poleminius straipsnius, rengia įvairias pilietines akcijas. Iš čia plaukia ir 
trejopa jų revoliucingos švietėjiškos veiklos paskirtis: skleisti informaciją apie visame pasaulyje 

vykstančius procesus, neignoruojant pažangių estetinės 
minties ir meno reiškinių, daryti įtaką šalies vyriausybės 
politikai kultūros ir meno srityje; skleisti naujausias 
pažangias estetines idėjas ir meninės kūrybos principus 
menininkų aplinkoje. 

Šios mokyklos pradininkai daug nuveikia įtvir- 
tindami šalyje naujas anksčiau nežinomas kultūrinės, 
institucinės ir meninės veiklos formas, Jie pirmieji orga- 
nizuoja jaunų šiuolaikinių dailininkų parodas ir atidaro 
galerijas, kuriose parduodami dailininkų meno kūriniai, 
įsteigia specializuotą estetinio ir meninio profilio lite- 
ratūros knygyną, daug pastangų deda kuriant naujas 
akademines dailės institucijas. Gao Gifeng Guandžau 
mieste 1920 m. įkuria Estetikos institutą, o 1929 m. 
dailės mokyklą, kurioje suburia daug talentingų mo- 
kinių. Ta pačia naujosios dailininkų kartos formavimo 


X kryptimi pasuka ir Gao Jianfu, kuris savo ruožtu 1923 m. 
7 įsteigia dailės akademiją, kurioje telkia talentingiausius 
4 savo mokinius ir kartu désto. Naujose dailés institucijose 
l susiformavę Lingnan mokyklos pradininkų mokiniai 
TI toliau skleidžia šios mokyklos suformuotus estetinius ir 
eae Е meninės kūrybos principus šalyje. Taip pamažu į šalies 
A 4 meninio gyvenimo areną įžengia talentingiausi antros 
| EAM Ai kartos mokyklos atstovai Zhou Yifeng, Zhang Kunyi, 
pU Nm ti Rong Shushi, Huang Shaobing, Huang Shaoqiang. 
Gao Qifeng. Sakalas. XX a. vid. Tačiau aktyvi Lingnan mokyklos kūrėjų veikla 
Spalvotas tušas, popierius netrukus iššaukia reakciją. 1929 m. didžiulę pirmąją 


nacionalinę retrospektyvinę dailės parodą organizavęs 
Gao Jianfu apkaltinamas patriotiškumo stygiumi, pataikavimu užsieniečių skoniams ir nuša- 
linamas nuo kitų renginių. 1936 m. šiai skandalingai istorijai nugrimzdus į praeitį, jis pradeda 
dėstyti Sun Yat-sen universitete ir toliau skelbia poleminius straipsnius, kuriuose teoriškai 
grindžia grįžimo prie tautinio meno ištakų būtinybę. 1938 m., kai japonai užgrobia Kantoną, 
jis persikelia į Makao. 

Pirmosios aptariamos mokyklos kartos tapybinės estetikos principų ir meninio stiliaus 
formavimasis buvo apspręstas įvairių įtakų ir vidinės tuometinio kinų meno raidos logikos. 
Be anksčiau minėtų mokytojų, Guangdžou ir vietinių dailės tradicijų neabejotiną įtaką šios 
mokyklos meninio stiliaus tapsmui turi žinomas Kioto mokyklos atstovas Takeuchi Seihd 
(1864-1942). Tai vienas įtakingiausių XX a. pirmųjų dešimtmečių japonų dailininkų, kuris 
1900 m. lankosi pasaulinėje parodoje Paryžiuje ir studijuoja Vakarų dailės principus. Grįžęs į 
Japoniją sukuria unikalų stilių, kuriame derina tradicinių Japonijos mokyklų Shijo-Maruyama 
ir Vakarų realistinės tapybos pirmiausia Barbizono mokyklos, W. Turnerio ir C. Corot meninės 
kūrybos principus. Šios dviejų skirtingų dailės tradicijų sąveikos rezultatas yra viena iš pagrin- 
dinių įtakingos japonų nihonga mokyklos ištakų Tarp mėgstamų Takeuchi Seihó tapybos siužetų 

yra gyvūnai ir žvėrys, kurių judesių perteikimo subtilybes jis studijuoja iš natūros, stebėdamas 
fiksuodamas jų elgesį zoologijos soduose. Jis taip pat reiškiasi peizažo tapybos srityje. 

Įkvėpti Takeuchi Seiho ir jo įkurtos japonų tradicinės tapybos principus atgaivinusios 
nihonga mokyklos estetinių principų subtilumo ir jautrumo, visi trys Lingnan mokyklos pra- 
dininkai formuoja naują originalų tradicinės kinų tapybos stilių. Kaip ir nihonga meistrai jie 
atsisuka į kasdienybės ir gamtos pasaulį. Jų išskirtinio dėmesio objektais tampa gamtos vaizdai, 
gyvūnai, paukščiai, vabzdžiai, gėlės Lyginant su kitomis įtakingiausiomis to meto moderni- 
zacijos tendencijas plėtojančiomis Pekino ir Šanchajaus mokyklomis, šios atstovų kūryba dėl 
japoniškų tradicijų poveikio išsiskiria jautrumu, Vadinasi, šie dailininkai savo Takeuchi Seiho 
ir jo šalininkų motyvus perkuriančiais kūriniais Japonijoje išsiskleidusios nihonga tapybos 
principus transformuotu pavidalu perkelia į kinų dailės dirvą. 

Dėl savo aiškiai išreikštų tradicionalistinių estetinių nuostatų, šie dailininkai, greta aki- 
vaizdžių japonizmų, yra orientuoti ir į kinų tradicinės tapybos estetinius idealus. Jie siekia savo 
kūryboje į vieningą visumą sulieti didingas praeities kinų tapybos tradicijas su modernesnėmis 
japonų ir Vakarų dailės tendencijomis. Pagrindinis jų meninių interesų objektas yra gamtos 
pasaulio įvairovė ir grožis, kraštovaizdžiai, spalvingas gyvūnijos ir augalijos pasaulis. Į gamtą jie 
žvelgia kaip į pagrindinį dailininko įkvėpimo šaltinį ir mokytoją, nuolatos pabrėždami įvairių 
jos apraiškų įdėmaus studijavimo svarbą. Jų kūriniai išsiskiria rafinuota technika ir daugybės 
tradicinių tapybos metodų bei motyvų tapymo principų įsisavinimu. Aukštai vertina impre- 
sionistinės tapybos laimėjimus ir tapymo iš natūros svarbą. 

Kiekvieno iš trijų Lingnan mokyklos kūrėjų tolesnės stilistinės evoliucijos kelias, nepaisant 
bendrų mokyklai bruožų, yra savitas. Remdamasis Guangdžou ir Japonijoje įgyta patirtimi Gao 
Jianfu derina tradicinės kinų, modernėjančios japonų ir Vakarų dailės principus. Nepaisant 
nacionalistinių nuostatų, jis plačiai žvelgia į pasaulinės meninės kultūros raidą: „Aš manau, kad 
mes turime perimti ne tik Vakarų dailės elementus, tačiau ir tuos teigiamus bruožus, kuriuos 


$41 


Antanas Andrijauskas. VAIZDUOTĖS ERDVES: TRADICINĖ KINŲ ESTETIKA IR MENAS 


regime indų, Egipto, persų tapyboje ir kitose šalyse žvelgdami į jas kaip kinų tapybos tradiciją 
maitinančias versmes“ (cit. pagal. Lécole de Lingnan, 2015, p. 11). 

Nors Gao Jianfu domisi Vakarų daile, tačiau jo tapybos stiliui stipresnį poveikį daro 
japonų nihonga mokyklos meistrų, piešiančių gėles ir augalus, Kano Hogai, Hashimoto 
Gaho ir Takeuchi Seiho kūriniai. Įkvėpimo jis taip pat semiasi iš kinų dailininkų Tang 
Yin ir Lan Ying, kurių poveikyje dailininko kūrybos stilius patyria esminius pokyčius. Jis 
tapo skirtinga maniera įvairius gamtos grožį aukštinančius motyvus. Ankstyvajame savo 
kūrybinės evoliucijos etape regime panašius į jo pirmojo mokytojo Ju Lian įvairių siužetų, 
skaidrių spalvų paveikslus, kuriuose vyrauja gėlių motyvai. Vėliau jis kuria ir puikius tamsaus 
fono išplautų formų peizažus, pavyzdžiui, „Kalnai po lietaus“ (1910), „Rugiai“ (1920), taip 
pat didingus žiemos peizažus vaizduojančius kalnus „Kelionė apsnigtais kalnais“ (1930). 
Juose tapyba glaudžiai susipina su kaligrafija; dailininkas sumaniai įveda į savo peizažų 
kompozicinę struktūrą spontaniško stiliaus kaligrafiškus užrašus, pavyzdžiui, „Žvejybos 
tinklai prieblandoje“ (1938). Bėgant laikui, akivaizdžiai auga šio dailininko teptuko valdy- 
mo meistriškumas. Ypatingu grožiu ir elegancija išsiskiria jo vertikalūs lanksčius augalus 
vaizduojantys santūrių melsvų ir rusvų atspalvių kūriniai, artimi toniniais sprendimais 
nihonga meistrų kūriniams. 

Gao Gifeng tapiniai yra panašūs į brolio, tačiau artimesni realizmui, turintys daugiau 
ekspresijos, dekoratyvumo. Jis pirmumą teikia sodrioms spalvoms, natūralistinio tikrovės vaiz- 
davimo principams. Pamėgtų motyvų traktavimo pobūdžiu jis taip pat yra artimesnis japonų nei 
kinų dailės tradicijai. Pagrindinis įkvėpimo objektas yra gyvūnijos pasaulio įvairovė ir grožis. 
Dailininkas įdėmiai zoologijos sode ir natūralioje gamtoje stebi įvairių gyvūnų judesius, daro 
daug pagalbinių piešinių, tapo paukščius, beždžiones, arklius, jaučius, liūtus, tigrus, lapes ir 
kitus gyvūnus. Jis taip pat nevengia tapyti peizažų, gyvūnų, augalų, gėlių ir kitų gamtos moty- 
vų. Garsiausi paveikslai, pavyzdžiui, „Baltas arklys“ (1920), „Beždžionės, žaidžiančios sniegu 
padengtuose medžiuose“ išsiskiria skirtingų stilių susipynimu. Nepaprastu grožiu ir harmonija 
dvelkia jo santūriausi melsvai pilkšvų spalvų neperkrauti detalėmis peizažai. 

Kitokio stiliaus yra Chen Shuren kūriniai, kurie išsiskiria japonų dailės tradicijai būdin- 
gu meninių formų santūrumu, kolorito kultūra. Studijos Kioto dailės akademijoje, o vėliau 
universitetinės studijos Tokijuje jo kūrybos stiliuje palieka pėdsakus. Savo kūriniuose jis taip 
pat pirmumą teikia japonų dailės tradicijoms, ypač rafinuotoms aristokratiškoms Kioto dailės 
mokykloms. Chen Shuren tapiniams būdingas plastinių formų minkštumas, muzikalumas, 
spalvinių santykių jautrumas. Tai lyriškiausias iš trijų didžiųjų šios mokyklos meistrų. Dekora- 
tyvių santūrių spalvų darbuose taip pat jaučiama japonų dekoratyvios širmų tapybos įtaka, Su 
pastarąja dailininką sieja potraukis lanksčių bananmedžių formoms, pamėgti paukščių ir gėlių 
vaizdavimo motyvai. Iš daugybės šiai temai skirtų paveikslų meistriškumu ir puikiu linijiniu 
piešiniu išsiskiria jo paveikslai „Laukinės žąsys ir meldai“ (1928) ir dvi gerves vaizduojantis 
„Dvigubas ilgaamžiškumas“ (1935). Tiesa, kai kuriuose šio dailininko paveiksluose į akis krin- 
ta ne visuomet suderintos spalvos. Geriausi yra jo santūrių spalvinių sprendimų paveikslai, 
pavyzdžiui, „Skaidrus ruduo“ (1928) žavi subtiliu harmonijos jausmu. 

Antrosios šios mokyklos kartos dailininkų kūryboje blėsta jų pirmtakams būdingos 
tradicionalistinės nuostatos, entuziazmas ir siekis reformuoti remiantis nacionalinėmis tra- 
dicijomis tautinę dailės mokyklą. Tačiau pagrindinių atstovų stilistinėse nuostatose regimas 

akivaizdus tęstinumas ir ryšys su pirmosios kartos dailininkais ir japonų nihonga mokyklos 
dailės tradicijomis. Dėl išskirtinio dėmesio plastiniams ir kompoziciniams dailės aspektams, 
švelnioms spalvoms ir minkštoms linijoms ir formoms jų tapiniai yra mažiau revoliucingi ir 
geriau įsilieja į tuometį šalies įvairėjantį meninį kontekstą. Tačiau Lingnan mokyklos meistrų 
kūrinius jau skverbiasi naujos temos ir personažai, tiesiogiai susiję su naujomis kultūrinėmis 
realijomis ir socialinėmis problemomis. Tai darosi akivaizdu, lyginant pirmosios ir antrosios 
kartos dailininkų pamėgtų vaizdinių sistemas. 

Iškiliausias antros kartos Lingnan atstovas Huang Shaogiang (1901-1942) esmingai keičia 
šios mokyklos vaizdinių sistemą. Stipriai paveiktas nuoZmaus kinų ir japonų karo padarinių, 
dailininkas savo paveiksluose imlių meninių simbolių kalba prabyla apie nelaimes, kurias 
atneša karai ir įtaigiai atskleidžia žiaurumo, sugriovimų, gaisrų, nenumaldomo sielvarto 
temas. Svarų indėlį į šios mokyklos raidą ir jos estetinių idealų konsolidacijos procesą įneša 
du kiti antros kartos atstovai: mėgęs tapyti paukščius Zhao Shaoang (1905-1998) ir subtilių 
spalvų santūrių peizažų ir žydinčių medžių tapytojas Guan Shanyue (1912-2000). Pirmasis 
tapo švelnių spalvų meistriškai atliktus gėlių ir paukščių žanro kūrinius. Jis išsiskiria puikiu 
kompozicijos jausmu, plačiu kaligrafišku potėpiu. Tai vienas rafinuočiausių tapymo technikos 
požiūriu šios mokyklos meistrų. Antrasis yra panašus, tik siauresnio kūrybinio diapazono 
dailininkas, kuris, kaip rodo jo padaryti vaikų piešiniai, yra kartu ir realistinio piešinio meis- 
tras, Jo kūryboje vyrauja rusvos violetinės spalvos žydinčių medžių ir paukščių motyvai. 
Lyginant su Zhao Shaoang sukurtais kūriniais, jo tapiniuose yra daugiau ekspresijos, polinkio 
į paveikslų perkrovimą detalėmis. 

Aktyviai reiškiasi ir vienas didžiausių Lingnan mokyklos peizažo tapybos meistrų Li Xion- 
gcai (1910-2001), kurio paveikslai nuo anksčiau minėtų kolegų skiriasi tamsesniu koloritu, o 
peizažų atlikimo technika primena grafikos darbus. Neeilinis šio dailininko talentas pirmiausia 
atsiskleidžia kaligrafijose, kurių atlikimo maniera artima Huaisu kūriniams. Jo kaligrafijoms 
būdingas linijų poetiškumas ir muzikalumas. Visai kitoks yra Yang Shanshen (1913-2004, kuris 
išgarsėja savo įvairių gyvūnus tigrus, šernus, beždžiones, kiškius, paukščius vaizduojančiais 
tapiniais. Jie yra švelnių ir skaidrių pilkšvų akvarelinių spalvų nuotaikingi paveikslai ir daugiau 
saloniniai nei visų kitų mūsų aptartų šios kartos dailininkų. 

Trečioje Lingnan mokyklos kartoje ryšys su šios krypties pirmtakų kūriniais ir jų tradi- 
cionalistinėmis nuostatomis blėsta, pastebima plastinių formų ir meninės išraiškos priemonių 
įvairovė, stiprėja ryšys su naujausiomis Vakaruose išsiskleidusiomis modernistinio meno kryp- 
timis. Žymiausias ir nuosekliausiai plėtojantis šios mokyklos tradicijas trečios kartos atstovas 
yra Au Ho-nien (g. 1935). Jis gimė Guangdžou provincijoje, čia gauna dailininko išsilavinimo 
pamatus, o 1952 m. persikelia į Taivanį, kur vėliau Kinų kultūros universitete Taipėjuje eina 
profesoriaus pareigas. Nuo jaunystės žavisi Lingnan tapybos meistrų kūriniais ir ilgainiui tampa 
įtakingiausiu trečios šios mokyklos kartos atstovu, įgavusių platų pripažinimą pagrindiniuose 
Vakarų dailės centruose. Savo tapiniuose tradicinės tapybos nuostatas jis derina su realistiniu 
stiliumi ir lakios vaizduotės polėkiais. Darbuose efektingai išnaudoja tuščios erdvės ir poetiškų 
kaligrafiškų užrašų teikiamas meninės išraiškos galimybes. 

Vadinasi, greta mūsų jau aptartų Šanchajaus ir Pekino tapybos mokyklose išryškėjusių 
tradicionalistinių menotyrinės estetikos ir dailės pakraipų, pietinėje šalies dalyje susiforma- 
vusioje Lingnan mokykloje išryškėja stipria japonų dailės mokyklos nihonga įtaka ženklintos 
kinų dailės modernizacijos tendencijos. Ši mokykla yra svarbi kinų estetinės minties ir dailės 
istorijoje, kadangi ji plėtojosi nuosekliai nepatirdama tų radikalių ideologinių lūžių, kurie 
būdingi kontinentinės estetinės minties ir dailės raidai. Joje viešpatavę tradicionalistiniai es- 
tetiniai ir meninės kūrybos principai išsaugoja savo gyvybingumą ir keičiantis kartoms įgauna 
vis naujus stilistinius bruožus. 

Sunerimę dėl šalies kultūrinės ir meninės raidos sulėtėjimo, jos įkūrėjai Chen Shuren ir du 
broliai Gao Jianfu ir Gao Gifeng, kaip ir daugelis kitų to meto menininkų ir mąstytojų, nukreipia 
savo žvilgsnius į sparčius modernizacijos procesus išgyvenančią Japoniją. Šios šalies intensyvus 
meninis gyvenimas jiems tampa pavyzdžiu ieškant išeities iš stagnacijos apimtos tėvynės ir naujų 
dvasinio atgimimo idealų. Ankstyvajame Lingnan mokyklos estetinės platformos tapsmo etape 
šio trejeto nariai, būdami politizuoti ir kultūriškai angažuoti, tautinio meno modernizacijos ir 
suaktualinimo modelių pirmiausia ieško japonų nihonga mokyklos estetiniuose principuose. 
Jungdami tradicinės kinų estetikos ir dailės idėjas su japoniškomis jie kartu įneša ir paskirus 
vakarietiškos modernios estetikos elementus. Ši skirtingų estetikos ir dailės tradicijų sintezė 
pagimdo vieną įtakingiausių kinų tapybos ir kaligrafijos mokyklų, kurios poveikis jaučiamas 
visą XX amžių. Šios mokyklos pėdsakas regimas ne tik kultūros liberalizavimo laikotarpyje 
iki Antrojo pasaulinio karo respublikos kultūriniame gyvenime, diskusijose apie estetinio 
įsilavinimo sistemos modernizacijos modelius, tolesnius meninio gyvenimo raidos kelius, 
tačiau ir pokario metais jau už kontinentinės Kinijos ribų besiskleidžiančiame kinų diasporų 
meniniame gyvenime. Juk visi trys šios mokyklos kūrėjai neeilinio talento dailininkai, jų po 
įvairius kraštus išsisklaidę mokiniai ir toliau aktyviai reiškiasi įvairių kraštų dailės gyvenime. 

Nors visi šios mokyklos skirtingų kartų lyderiai išpažįsta artimus menotyrinės estetikos 
principus, tačiau kiekvieno iš jų kūrybai būdingos savitos kūrybinės nuostatos ir meniniai 
stiliai. Juos sieja bendros grupuotei tautinės estetinės nuostatos, siekis modernizuoti stagnaci- 
joje atsidūrusią kinų dailės tradiciją, suteikti jos raidai tautinius kūrybinius postūmius. Tačiau 
perdėm akivaizdūs japoniškų įtakų pėdsakai nuolatos jų meno kūrinių recepcijai Kinijoje 
kelia problemas. Gilėjantys tragiški kariniai konfliktai su Japonija ir vėliau ilgai užsitęsęs karas 
(1937-1945), rytinės šalies dalies okupavimas periodiškai sąlygoja nacionalistinių idėjų pakili- 
mą ir spontanišką kinų siekimą atsiriboti nuo japoniškų įtakų. Dėl šių akivaizdžių japonizmo 
pėdsakų periodiškai įsiplieskiančių konfliktų su Japonija tėvynėje jie buvo mažiau vertinami 
nei užsienyje, kur nacionalistines nuostatas nustelbia estetinės kūrinių savybės. Ši problema 
yra mažiau aktuali, gvildenant antros ir trečios kartos šios mokyklos atstovų kūrinius, kuriuose 
idėjinius aspektus į antrą eilę nustumia plastinės formos, spalvos ir kolorito problemos. 


Maoistinė „revoliucinio realizmo“ estetika 


Dar 1931 m. Japonija pradeda karo veiksmus šiaurinėje Kinijos dalyje Mandžūrijoje, kur 
valstybės vadovu paskelbiamas marionetinis buvęs imperatorius Xuantong. 1937 m. Japonija, 
paskelbusi karą Kinijai, užgrobia Pekiną ir rytinę pajūrio teritorijų dalį. Po šalies šiaurinių 
teritorijų Mandžiūrijoje, svarbių kultūros centrų Šanchajaus ir Nankino okupacijos kinų 
estetikoje ir mene ryškėja atsisukimas į tradicines meno formas, ypač į intelektualų bei Zan- 
rinę tušo tapybą, kas visuomeninėje sąmonėje suvokiama kaip natūrali patriotizmo nuotaikų 
augimo apraiška. Kita vertus, Japonijos - Kinijos karo (1937-1945) metu, aktyviai remiant 
SSRS, ženkliai auga komunistų partijos įtaka šalies politiniame gyvenime, stiprėja marksis- 
tinės ir nacionalistinės pakraipos intelektualų ir menininkų konfrontacija. Tik pasibaigus 
šiam karui Kinijoje įsiplieskia naujas pilietinis karas (1946-1949), kurio pradžioje sėkmė 
lydi JAV remiamą nacionalistinės pakraipos Gomindaną, tačiau antroje jo pusėje nugali 
SSRS aktyviai ginklais ir instruktoriais remiami komunistai, kurie 1949 m. rudenį įkuria 
Kinijos Liaudies Respubliką, o Gomindano šalininkai pasitraukia į po 1945 m. Japonijos 
Kinijai gražintą Taivanio salą. Po 1949 m. pradžioje kontinentinėje Kinijoje išryškėja kul- 
tūros ir meno pagyvėjimas, kuris siejamas su naujo harmoningo išsivadavusio nuo engimo, 
turtinės nelygybės, kūrybinės laisvės viltimis, tačiau greitai išryškėja totalinė naujos valdžios 
estetinės ir meno sferos kontrolė, primetamos ideologijos griežtas kūrybinę laisvę ribojantis 
normatyvinis pobūdis. 

Netrukus Kinijos komunistų lyderis Mao Zedong pradeda įgyvendinti karo metu 1942 m. 
gegužę paskelbtą naują revoliucijos idealus atitinkančiais literatūros ir meno raidos programą, 
kuri kinų estetikoje ir mene stiprina panašios į SSRS viešpatavusios socialistinio realizmo 
estetikos analogo vadinamojo „revoliucinio realizmo“ principus, o kinų maoistinio periodo 
tapyba atvirai orientuojasi į sovietinės tapybos modelius. 1950 m. iš SSRS atvykę dailininkai 
moko kinus pagrindinėje oficialią ideologiją skleidžiančioje ir diktuojančioje estetines nuostatas 
šalies dailės akademijoje Pekine tapyti sovietinio, vadinamojo socialistinio realizmo, stiliumi. 

Mao teigia, kad „menas yra antraeilis politikos požiūriu“. Iš čia plaukia besąlygiškas litera- 
tūros ir meno pajungimas maoistinės ideologijos reikalavimams. Taip menkai išsilavinusioms 

Jy direktyvinis, o kartais ir agresyvus 
diktatoriškas pobūdis ilgam supančioja 
natūralią kinų literatūros ir meno raidą, 
suduoda smūgį šimtmečiais viešpatavusiai 
kinų tradicinei estetikai ir menui. Maoistinė 
sovietinio socialistinio realizmo estetikos 
versijos („revoliucinio realizmo“) teorija 
tampa visų tuometinės Kinijos meninių 
organizacijų kūrybinės veiklos pagrindu. 

Tolesnė Kinijos Liaudies Respublikos 
estetikos ir meno plėtotė tiesiogiai siejasi ne 
tik su sistemingu senų imperinių struktūrų 
ir institucijų griovimu, tačiau ir vis gilėjan- 
Giu atsiribojimu nuo kinų estetikos ir meno 
tradicijų, senosios tradicinėmis kultūros ir 
meno vertybėmis besiremiančios meninės 
inteligentijos išstūmimu į socialinio ir kul- 
tūrinio gyvenimo paribius. Ilgainiui šiam 

Shen Maishi. Debesys ir bangos pric Jangdzės žiočių. procesui stringant, naujų „demokratinės 

1961 m. Tušas, popierius liaudies diktatūros“ principų įtvirtinimas 

įgauna atvirai destruktyvų pavidalą. Šios 

slinktys itin išryškėja vadinamosios „Didžiosios kultūrinės revoliucijos“ (1966-1976) idėjų 

pakilimo metu, kai priešprieša kinų kultūros ir meno tradicijoms įgauną agresyvią formą. 

Mao ir jo šalininkų nesubrendusio jaunimo būrių - chunveibinų („raudonųjų maištininkų“) 

1966 m. pradėta politinė akcija vadinamoji kultūrinė revoliucija palieka gilų randą modernios 
kinų kultūros, estetinės minties ir meno raidoje. 

Sekdamas Han Feizi idėjomis Mao įsitikinęs, kad tikriems revoliuciniams pokyčiams 
būtinas smurtas. Siekdamas susidoroti su politiniais oponentais, apkaltina juos siekiu atkurti 
Kinijoje kapitalizmą, o inteligentiją ir miesto gyventojus išglebimu. 1966 m. spalį Mao pradeda 
„kultūrinę revoliuciją“, kurios tikslas - vienodo auklėjimo būdu panaikinti skirtumus tarp 
miesto ir kaimo, fizinio ir protinio darbo bei išauklėti naujo tipo žmogų. Pasitelkęs represines 
struktūras ir kaip pagrindinę smogiamąją jėgą - chunveibinus - nukreipia juos griauti „keturias 
atgyvenas“: „pasenusias“ idėjas, seną kultūrą, senas tradicijas ir senus papročius. 

Mao kultūrinė revoliucija turi ilgalaikius skausmingus padarinius tradicinių kultūros, 
estetinės minties ir meno formų raidai, kadangi kryptingai griaunamos gyvavusios institucijos, 
naikinama daug svarbių materialinės kultūros paminklų, retėja tradicijas saugojusio šalies 
intelektinio ir meninio elito sluoksnis. Uždaromos meno mokyklos, meno akademijos, išsiun- 
čiama į koncentracijos stovyklas daug inteligentų, aukštųjų mokyklų profesorių, menininkų. 
Represijos paliečia apie 90 procentų kūrybinės inteligentijos ir menininkų atstovų. Kampani- 

jos metu suvieši Mao kultas, suZlugdoma šalyje funkcionavusi švietimo sistema, aukštosiose 
mokyklose panaikinami egzaminai. 

Aristokratinio ir elitinio meninės inteligentijos sluoksnių kryptingas persekiojimas ir 
naikinimas stipriai paveikia estetinių idealų ir vaizduojamosios dailės raidą, ženklina anksčiau 
alsavusių gyvybingumu dailės ir kitų menų tradicijų nuosmukį. Vadinamosios „kultūrinės 
revoliucijos“ metais menas buvo traktuojamas kaip vienas pagalbinių ideologizuotų valstybės 
ir visuomeninės sąmonės valdymo instrumentų. Jos metu išbujoja įvairios dogmatiškos meną 
unifikuojančios iš viršaus primetamos temos, vertinamas tiesmukas realizmas ir natūralizmas. 
Todėl sumenksta tradicinės estetikos ir meno puoselėtojų kūrybinis potencialas, katastrofiškai 
smunka estetinis oficialiai palaikomų meno formų lygis. Ši 10 metų užtrukusi antikultūrinė 
kampanija, kurios rezultatus galima traktuoti kaip katastrofišką politinę akciją pasibaigusią 
tik po Mao mirties 1976 m. Ji nustekena kinų kultūros potencialą, stabdo jos natūralią raidą 
ir palieka gilius psichologinius randus ją išgyvenusių intelektualų ir menininkų sąmonėje. 


Pomaoistinės estetikos ir meno raidos prieštaravimai 


Naują pomaoistinį ekonominių reformų ir liberalesnės meninės kultūros raidos tarpsnį, kuris 
pradeda skleistis praslinkus dviem metams po Mao mirties (nuo 1978 m. iki įvykių Tianja- 
mino aikštėje 1989 m. birželio 4 d.) galima pavadinti „pokultūrinės revoliucijos“ tarpsniu. 
Jame paniekintos kūrybinės ir meninės inteligentijos atstovai siekia atsitiesti ir išsivaduoti nuo 
destruktyvių šios revoliucijos pasekmių. Iš čia plaukia noras kuo greičiau atgaivinti daugybę 
sugriautų kultūrinės revoliucijos metu meno institucijų, kūrybinių sąjungų. Šis estetinės minties 
ir meninės kultūros atsigavimo procesas siejasi su stiprėjančiomis visuomeninio gyvenimo ir 
kultūros liberalizavimo tendencijomis. Išsisėmus „kultūrinės revoliucijos“ ideologiniam už- 
taisui, prasideda kūrybinės inteligentijos ir menininkų reabilitacija, atsidaro meno mokyklos 
ir akademijos, į kurias plūsteli jaunų žmonių srautas, ryškėja menininkų reakcija prieš jos 
kraštutinumus. Nuvainikavus „kultūrinės revoliucijos“ idėjas atkuriamos anksčiau gyvavusios 
kūrybinės organizacijos, atgimsta specializuoti meno žurnalai, kuriuose, greta kinų naujų meno 
reiškinių, spausdinamos japonų ir Vakarų šiuolaikinių dailininkų kūrinių reprodukcijos. Ryš- 
kėjantis dailininkų išsivadavimas iš maoistinių dogmų išsilieja į alternatyvius modernistinius 
sąjūdžius, naujų idėjų, temų ir meninės išraiškos priemonių paieškas. 

Kultūros ir meno liberalizavimas ypač pagyvėja po 1978 m. KKP gruodžio plenumo, 
kai šalį valdančio politinio elito dėmesys persikelia į ekonomikos ir kultūros modernizavimo 
problemas. Nuo 1978 iki 1984 m. kinų kaligrafijoje ir tapyboje išryškėja dailininkų ben- 
druomenės skilimas į dvi skirtingas kryptis: tradicinės orientacijos, plėtojančius kinų dailės 
tradicijas ir krypstančius į naujas Vakarų pirmiausia modernistinės dailės įtakotas formas. 
Jauni menininkai jungiasi į naujas priešiškai oficialaus meno atžvilgiu nusiteikusias grupes, 
kurių nariai semiasi įkvėpimo iš Vakarų modernistinio meno. Iš čia plaukia nenatūralus 
įvairių „revoliucinio realizmo“ ir modernistinės dailės formų susipynimas. Modernistinės 
dailės pakraipos sparčiai evoliucionuoja, gimsta daugybė naujų savitų, o kartais ir atvirai 
klasikinio modernizmo atstovus eklektiškai kopijuojančių stilių, kurių kūrėjai remiasi skir- 
tingais modernistinio meno principais. 

Grupės „Žvaigždės“ paroda Pekine. 1979 m. 


Pirmąja reikšminga naujų meno procesų kregžde tampa jaunų radikalios pakraipos 
dailininkų grupės „Žvaigždės“ (Xingxing) 1979 m. Pekine priešais „Nacionalinį meno 
muziejų“ aikštėje surengta neoficiali paroda. Ji pradžioje išvaikoma, tačiau vėliau vėl ati- 
daroma. Šioje radikalų posūkį kinų šiuolaikinio meno istorijoje ženklinančioje parodoje 
išryškėja jaunos kartos dailininkų reakcija į totalitarines tendencijas ir nauji estetiniai idealai, 
potraukis Vakarų modernistinio meno formoms. Tačiau naujos meno formos dar sunkiai 
buvo prieinamos daugumai kituose idealuose išauklėtų žmonių, todėl paroda daugumos 
šalies gyventojų buvo suvokta kaip demonstratyvus iššūkis viešpataujančiai tvarkai. Šioje 
parodoje debiutuoja Bo Yun, Huang Rui, Li Shuang, Ma Desheng, Mao Lizi, Qu Leilei, Shao 
Fei, Wang Keping, Yan Li, Yang Yiping, Yin Guangzhong ir kiti vėliau šalyje ir užsienyje 
platų pripažinimą įgavę tapytojai. 

Nauji poslinkiai kinų tapybos raidoje išryškėja aštuntojo dešimtmečio pabaigoje kartu 
su gilėjančiais ekonominės ir politinės šalies liberalizacijos procesais. Tuomet tolstant nuo 
vyravusių revoliucinio realizmo estetikos principų palaipsniui įvairesnėmis darosi meninės 
kūrybos formos, siužetai, meninės išraiškos priemonės. Tai formos požiūriu jau kitoks menas 
nei tas, kuris vyravo tarpukaryje ar maoistinių kinų meno raidos tarpsniu. Uždaruose daili- 
ninkų rateliuose ženkliai auga susidomėjimas Vakarų estetinėmis teorijomis ir modernistine 
daile, atsargiai ieškoma naujų meninės saviraiškos formų, sekama klasikinio modernizmo 
tapybos meistrų nutiestais keliais. Todėl parodų salėse lengvai atpažįstamos įtakingiausių 

modernistinės dailės krypčių dailininkų 
kūrinių citatos, kurios neretai susipina su 
kinų tradicinės dailės paskirais bruožais. 
Gausėjančiose naujos dailės parodose dar 
jaučiamas dailininkus slegiantis neseniai 
viešpatavusios ideologizuotos estetikos 
balastas. Todėl parodose, nepaisant moder- 
nėjimo procesų, dar juntamas ir anksčiau 
viešpatavusio realistinio meno poveikis. 

Netrukus iškyla plejada naujų tapybos 
meistrų, kurių kūryba liudija apie tradici- 
nės kinų tapybos ir modernistinės Vakarų 
tapybos principų stiprėjantį sąveikavimą. 
Iš daugybės to meto šios pakraipos dailės 
reiškinių pirmiausia išskirčiau Liu Haisu pa- Shen Ling. Stovinčios panelės Bai portretas. 1994 m. 
veikslą „Debesys Geltonajame kalne“ (1978), Aliejus, drobė 
Qian Songyan „Krioklys“ (1979), Li Kuchan 
Oi Baischi stiliumi nutapytą paveikslą „Žuvis“ (1979), Chen Jialing „Paukštis ir gėlė“ (1981), 
Song Wenzhi „Debesys virš Geltonojo kalno“ (1982), Xu Jianguo „Kalnų peizažas“ (1983), 
Chen Dexi „Kalnų peizažas“ (1985) ir kitus. 

1985 m. ekonominės reformos tiesiogiai siejasi su nauju visuomeninio gyvenimo, kultū- 
ros ir meno demokratizacijos procesu. Tuomet ryškėja „nauja 1985 m. dailės“ pakilimo banga, 
kurios lyderiais tampa grupuotės „Šiaurės bendrija“, „Tvenkinys“ ir „Dadaistai iš Siamenio“. 
Taip 1985-1989 m. skleidžiasi dar vienas svarbus pereinamasis kinų dailės atsinaujinimo 
tarpsnis, kuriame vis akivaizdesnis darosi jaunų dailininkų nusisukimas nuo „revoliucinio 
realizmo“ idealų. Vis aktyviau į šalies miestų parodų sales skverbiasi modernistinio Vakarų 
meno apraiškos, chaotiškai skleidžiasi daugybė skirtingų meno stilių ir pakraipų. Stiprėja 
išsivadavimas iš ideologizuoto meno pančių, kuris regimas 1985 m. surengtoje „Pažangaus 
kinų jaunimo kūrinių parodoje“ ir ypač kitoje retrospektyvinėje „Šiuolaikinio kinų meno 
parodoje“ arba „Kinija /Avangardas“ (1989) Pekine, kurioje dalyvauja ir daug už komunistinės 
Kinijos ribų gyvenančių kinų menininkų. Šios parodos poveikis tolesnei jaunosios kartos 
estetinių idealų kaitai modernistinio meno linkme yra reikšmingas. Po minėtų parodų vėl 
seka valdžios reakcijos banga, kuri jau nepajėgia užgniaužti naujos dailės sklaidos srauto. 

Kitas dešimtmetis (90-ieji metai) vadinamas „vėlyvuoju nauju periodu“, arba „postnau- 
ju“. Tai tarpsnis, kuriame kartu su atsivėrimu pasauliui ir ekonominio gerbusio nuosekliu 
augimu atneša daug permainų kinų mene. 1990-1999 m., greta modernistinio meno, prade- 
da intensyviai skleistis ir naujausios postmodernistinio meno tendencijos. Kita vertus, tada 
klojami dabartinio kinų meno funkcionavimo sistemos ir meno rinkos pamatai. Daugelis 
talentingiausių dailininkų sąmoningai pasirenka laisvų dailininkų statusą, mokosi bendrauti su 
galerininkais, meno platintojais ir palaipsniui įsijungia į sparčiai besiformuojančią šalyje meno 
rinką. Pirmosios privačios galerijos Kinijoje atsidaro 1991 m. Pekine, o Šanchajuje 1996 m., o 
paskui prasideda jų sparčiai daugėja, formuojasi nepriklausomų parodų kuratorių institucija, 
kurios atstovai organizuoja parodas naujų besiplečiančių privačių ir valstybinių, municipalinių 

galerijų infrastruktūrose. Jaunoji 7 dešimtmečiu 

gimusi dailininkų karta jau neturi su „kultūrinės 

revoliucijos“ represijomis susijusių psichologinių 

traumų. Anksčiau provincijoje susiformavusios 

| , avangardinės dailės kryptys ir dailininkai pradeda 

r m i telktis pagrindiniame naujojo meno centre šalies 

sostinėje Pekine, kuris iš visų milžiniškos šalies 

regionų sutraukia geriausias naujas dailės pajėgas. 

Tradicinės dailės atgimimas išryškėja paskutiniai- 

siais XX a. dešimtmečiais, kai Kinijos dailininkai, 

atsiverdami pasaulinei kultūrai, kartu prisimena 

ir aktyviau panaudoja savo primirštas tradicinės 

dailės formas. Šis ryškėjantis tradicijos svarbos 

suvokimas teikia vilčių didingų kinų kaligrafijos, 

tapybos ir kitų menų tradicijų atgimimui nauju 
moderniu pavidalu. 

Aptariamu periodu dar aktyviai sąveikauja 
grimztančios į praeitį intelektualų puoselėtos tradi- 
cinės tušo tapybos formos ir joms tarsi oponuojan- 
čios politinio meno, ciniško realizmo, moterų meno 
ir kitos su modernistinės ir postmodernistinės 
estetikos raida susijusios meno formos. XX amžiaus 

eese. pabaigoje jau tvirtesnes pozicijas kinų dailėje įgauna 

Lu Shoukun. Meistro Zhuang būtis. 1974m. įvairios sparčiai besiplėtojančios postmodernistinio 

Tušas, popierius meno formos. Kinų dailininkai dalyvauja Veneci- 

jos, San Paulo bienalėse ir kitų kraštų prestižinėse 

galerijose, šalyje atsiveria įspūdinga retrospektyvinių ir grupinių naujosios dailės parodų 

panorama, formuojasi vietinės meno rinkos užuomazgos, parodų kuratorių darbo tradicijos, 
steigiasi nauji meno Žurnalai, 

Postmoderno ir meno rinkos jsigaléjimas 


Iš tikrųjų jau XXI a. pradžioje paaiškėja, kad kinai greitai perima visas pagrindines dabartinio 
Vakarų meno funkcionavimo ir postmodernaus meno formas. Šalies kultūrinio ir meninio gyve- 
nimo atsivėrimui didžiulį poveikį turėjo du svarbūs šalyje vykę renginiai: 2001 m. Pasaulinė pre- 
kybos paroda ir 2008 m. Pekino olimpinės žaidynės, kurios pritraukė daugybę užsienio svečių 
ir įveikė civilizacinius barjerus. Kita vertus, XXI a. pradžioje Kinija įstojo į Pasaulinę prekybos 
ir kitas tarptautines organizacijas. Anksčiau neregėtų mastų tarpkultūriniai manai, tiesioginis 
susidūrimas su pagrindiniuose Vakarų kultūros centruose besiskleidžiančiomis meno formomis 
sąlygoja naujų idėjų ir meno formų apykaitą. Pradedant 2000- jųjų grandiozine Šanchajaus 
bienale, Kinijoje sparčiai plėtojasi nacionalinė parodų srauto rengimo infrastruktūra, valstybė 
gausiai investuoja į įvairius daug lėšų reikalaujančius muziejų ir galerijų statybos, tarptautinių 

meno renginiy projektus, aktyviai remia 
naujas meno formas, talentingy dailininky 
projektus, kadangi tokią elgesio strategiją 
traktuoja kaip neatsiejamą savo augančios 
ekonominės ir kultūrinės galios propagavi- 
mo dalį. Tokia valstybės dabartinės dailės 
rėmimo politika duoda rezultatus. Kinų 
dailininkai dabar kviečiami į, ko gero, visus 
svarbiausius tarptautinius dailės forumus, 
bienales, trienales, pažintines parodas, ku- 
riuose sėkmingai reprezentuoja kinų kultū- 
ros ir meno tradicijų ir dabarties galią. Kinų 
dabartinę dailę veikia globalizacijos proce- 
sai, sparti komunikacijų plėtotė, laisvesnis 
keliavimas į kitas šalis, intensyvėjanti meno 
kūrinių apyvarta, daugelio jaunų kinų 
dailininkų sėkmė kituose pasaulio meno 
centruose ir kiti veiksniai, Todėl anksčiau 
atrodę radikalūs kinų ir Vakarų dabartinių 
dailininkų skirtumai sparčiai niveliuojasi. 
Kinų dabartinis su postmodernizmo nova- 
cijomis susiję menas, tampa nors ir savita, 
tačiau neatsiejama, postmodernios kultūros 
ir pasaulinės meno rinkos dalimi. Wenda Gu. Paskutinė dinastija, 1985 m. 

Vadinasi, naujausių dabartinėje Kini- Tušas, popierius 
joje vykstančių estetinės minties ir meninės 
kultūros raidos reiškinių negalima vertinti be postmodernioje metacivilizacinėje kultūroje 
vykstančių procesų, kadangi naujos kartos į meno areną įžengę menininkai išsivadavo nuo 
psichologinių kompleksų ir jau neturi jų sąmonę traumuojančios negatyvios „kultūrinės 
revoliucijos“ patirties. Todėl jie aktyviai įsijungia į daugybę prestižinių įvairiuose kraštuose 
vykstančių tarptautinių parodų, bienalių, trienalių ir pelno jose garbingus prizus. 

Šiame kinų dailės raidos etape ženkliai sumenko tradicinė kinų dailė, ji tampa daugiau 
tautiškai angažuotų entuziastų kūrybinės raiškos sritimi, kadangi dabartinės Kinijos meno 
rinkoje ir parodų salėse įsivyrauja tos pačios, kaip ir kituose žemės rutulio kampuose postmo- 
dernios meno formos. Pastebimas keisčiausias archajinių meninės kultūros formų susipynimas 
su naujausiomis postmodernaus meno raidos tendencijomis. 

2003 m. kinų dailininkai susilaukia oficialaus kvietimo dalyvauti Venecijos bienalėje, 
kurioje tampa vienu iš pagrindinių dėmesio objektų. 2008 m kinų dailininkai pradeda savo 
pergalingą žygį Londone iki 1995 m. stambiausio privataus dabartinio moderniosios dailės 
platintojo ir kolekcininko Charleso Saatchi garsiojoje The Saatchi Gallery, kurioje gavo pripa- 
žinimą daugelis jaunų britų ir kitų kraštų dailininkų. 

Prasideda naujas jau postmodernus kinų dailės evoliucijos tarpsnis, kuriame itin sustiprėja 
meno suprekinimas. Nuo 2004 m. prasideda spartus galerijų steigimosi bumas. 2009 m. vien 

Pekine jų buvo jau per penkis šimtus. Taip 
pat neįtikėtinai sparčiai plėtojasi Kinijos 
meno rinka, kuri 2007 m. savo apimti- 
mi aplenkia meno kūriniais prisodrintą 
Prancūziją ir užima trečią vietą pasaulyje, 
0 2010 m., aplenkusi Didžiąją Britaniją ir 
JAV, užima pirmą vietą pasaulyje pagal 
meno kūrinių pardavimą. Pastaraisiais me- 
tais šis atotrūkis nuo kitų lyderių valstybių 
sparčiai didėja. Iš dešimties didžiausias pre- 
kybos apimtis turinčių institucijų septynios 
jau yra Kinijos teritorijoje. Pagal 2011 m. 
statistinius duomenis Kinijos meno rinka 
turėjo 4, 9, JAV - 2,72, Didžioji Britani- 
ja - 2,4 milijardo JAV dolerių apyvartą. 
Pavyzdžiui, viename iš Kinijos aukcionų Qi 
Baishi paveikslas „Erelis pušyje“ 2012 m. 
parduotas už 57,2 milijono JAV dolerių. 
Vadinasi, Kinija, tarsi atsiribojusi nuo savo 
tūkstantmečių dailės tradicijų, tampa ne- 
atsiejama dabartinio globalaus suprekinto 
meno pasaulio dalimi. Nors dabartinėje 
са сач ME : Kinijoje galingai skleidžiasi meninės kul- 
Xia Xiaowan. Senovinis peizažas Guo Xi stiliuje. 2007 m. tūros suprekinimo tendencijos, tačiau ly- 
24 tapyti stiklo vienetai giagrečiai negali nematyti daugybės puikių 
tradicinės kinų meninės kultūros susilieji- 
mo su naujosiomis meno formomis pavyzdžių. Atsiranda daug aukšto meninio lygio tapybos 
meistrų, kurie šiandien aktyviai veržiasi į pasaulio meno centrų prestižinius muziejus ir galerijas. 
Vadinasi, valdantis politinis elitas yra suinteresuotas šalį reprezentuojančių meninių ini- 
ciatyvų rėmimu, nes dabartinėje kinų visuomenėje jau suvokta, kad meninė kūryba, be visų 
jai priskiriamų kultūrinio ir socialinio gyvenimo privalumų, sukuria didžiausią pridėtinę eko- 
nominę vertę. Todėl sumaniai organizavus šios srities veiklą ji duoda valstybei ne tik prestižą, 
tačiau ir nepalyginamai didesnę ekonominę grąžą nei žaliavų eksportas ar menkai kvalifikuotas 
darbas. Mūsų glaustai aptarta meninės kūrybos funkcionavimo kinų visuomenėje tradicija 
paaiškina daugumai vakariečių nesuprantamą dalyką, kodėl ši šalis neįtikėtinai greitai tapo 
stipriausia pasaulyje globalios meno rinkos grandimi, kurioje dabar funkcionuoja septynios 
iš dešimties galingiausių pasaulyje meno rinkos padėtį apsprendžiančių institucijų. Šis menkai 
plačiai visuomenei žinomas faktas daug ką pasako apie tradicijos galią kinų kultūroje ir meno 
socialinį statusą bei vaidmenį. 

Įvairiais aspektais aptarę kinų tradicinės estetikos pagrindinių estetinių kategorijų pasaulio, 
meno sistemos, menininko, meninės kūrybos proceso, estetiškumo kriterijų ir pagrindinių 
estetinės minties bei vaizduojamosios dailės etapų raidos savitumą, pirmiausia galime kons- 
tatuoti, kad magistralines Rytų Azijos tautų estetinės minties raidos gaires nubrėžusi bei 
hieroglifinio mąstymo principais paremta kinų tradicinė estetika ir meninė kultūra išsiskiria 
daugelį šimtmečių besitęsiančių idėjų, meno formų, kūrybos principų perimamu ir tęstinu- 
mu. Savo pamatinėmis nuostatomis ji ženkliai skiriasi nuo indų, arabų musulmonų, antikos 
ir Vakarų tradicijų. Kinų dailės estetiniam meniniam kanonui, lyginant netgi su tipologiškai 
artimiausiu japonų, yra mažiau būdingas įvairių kasdienybės apraiškų žavesio išryškinimas, 
taip pat gelmė ir meditatyvumas. 

Šimtmečiais rutuliojantis mitologijai, filosofijai, įvairioms meninės kultūros sritims ilgai- 
niui Kinijoje išryškėja dvi pagrindinės estetinės minties raidos pakraipos - filosofinė ir meno- 
tyrinė. Pirmosios šalininkai - pamatines estetikos problemas aiškina remdamiesi konfucinės, 
daoistinės ir čan filosofijos principais, o antrosios - judėdami „iš apačios“, t. y. iš meno praktikos 
pozicijų, konceptualizuoja jos dėsningumus. Tenka pripažinti, kad skirtingai nei klasikinėje 
Vakarų, kinų estetikos tradicijoje „grožis“ nėra traktuojamas kaip „išskirtinė“, „aukščiausia“ 
kategorija ir neatlieka centrinės sistemiškai organizuojančios pagrindinių estetikos kategorijų 
sistemą funkcijos. Į šį vaidmenį pretenduoja „harmonija“, kuri jungia kitas svarbias kinų este- 
tikos kategorijas: grožį, natūralumą, paprastumą, tyrumą, prėskumą ir kitas. 

Tradicinė kinų estetika ir menas yra patyrę trijų pagrindinių filosofijos krypčių: konfu- 
cianizmo, daoizmo ir su pastaruoju artimai susijusio budizmo įtaką. Visoje vėlesnėje po jų 
atsiradimo kinų kultūros istorijoje jos aktyviai sąveikavo ir konkuravo dėl įtakos. Būtent jos 
apsprendė pagrindinius požiūrius į meną, jo vietą, funkcijas visuomenės gyvenime, meninin- 
ką, jo santykį su supančiu gamtos pasauliu, meninės kūrybos procesą, meno kūrinius. Tikro 
menininko, savo srities meistro, tapsmo ir tobulėjimo kelias daoizmo estetikoje yra susijęs 
su paradoksalia vakariečiams Tuštumos sąvoka, kuri suvokiama kaip sielos „neužpildymas“, 
atvirumas gamtos energijoms, pasaulio įspūdžiams, galimybė patirti išgyvenimus, žinias ir 
dvasiškai tobulėti. Taip gimsta išskirtinė neužpildytos erdvės, tylos, pauzės svarba kinų esteti- 
kos tradicijoje, kaligrafijos, tapybos paveikslo kompozicinėje struktūroje, poezijoje, muzikoje 
ir dramatiniame vyksme. Tuštuma yra tai, kas slepia savyje galingą būties kūrybinės energijos 
potenciją, ji yra ta išskirtinės svarbos vieta, kurioje pasirodo tai, nuo ko viskas gyvenime ir 
kūrybos akte prasideda. Tuštumos, tylos, pauzės elementai tradicinėse kinų meno formose 
yra organiškai įjungiami į vidinę meno kūrinio struktūrą ir yra joje viena iš energetiškai ir 
kompoziciniu požiūriu svarbiausių jo dalių. Tai itin akivaizdu kaligrafijoje ir tapyboje, kur 
neužpildytos erdvės plotas dažniausiai yra aktyviausia emocinio poveikio galia dalis. Ryškiau- 
siu tokios Tuštumos interpretacijos modeliu galime laikyti kinų tapybos genijaus Ma Yuan 
(XIII a. pr.) peizažo tapybą, kurioje Tuštumos ir begalinės arba neužpildytos erdvės iliuzijos 
idėja persmelkia beveik visus geriausius jo tapinius. 

Kinų tradicinėje estetikoje išsikristalizavusiame autentiško menininko vaizdinyje išryškėja 
sąmoningas atsiribojimas nuo išorinės būties, vienišumas, nuoseklumas gyvenime ir kūryboje, 
aistra kūrybai, nuolatinio nepasitenkinimo pasiektais rezultatais ir tobulėjimo būtinybės su- 
vokimas, kuris jungiasi su kuklumu, šlovės vengimu, atsinaujinimo siekiu. Kita charakteringa 
tokios asmenybės savybė - išsilavinimo ir kūrybinės raiškos universalumas. Jis siejasi su geru 

kaligrafijos, tapybos, poezijos, o neretai muzikos ir kitų menų principų įvaldymu. Dažnai ap- 
tinkamas ir teorinis sugebėjimas konceptualizuoti savo kūrybinius siekius, įkvėpimo versmes, 
ieškojimus, perspektyvius raidos kelius ir atradimus. 

Vadinasi, tikras menininkas, kaip ir mokslininkas, turi būti visapusiškai išsilavinusiu, 
įvaldžiusiu wen kultūros principus intelektualu (wenren). Iš tikrųjų būdami glaudžiai susiję 
su aristokratiniais visuomenės sluoksniais ir šalies kultūriniu elitu, intelektualų (wenrenhua) 
mokyklos šalininkai, kaip pavyzdžiui Su Shi, Mi Fu, ne tik išsiskiria aukštu socialiniu statusu, 
tačiau pirmiausia humanitarine kultūra, rafinuotu meniniu skoniu. Nepaisant demonstratyvaus 
atsiribojimo nuo menininkų vardo, jie yra tikri „trijų didžiųjų menų“ (kaligrafijos, tapybos, poe- 
zijos), o kartais ir ne tik jų, profesionalai. Įvaldę skirtingų meno rūšių subtilybes, jie neretai vienu 
metu reiškiasi kaip talentingi kaligrafai, tapytojai, poetai ir meno teoretikai. Ši natūrali įvairių 
meno rūšių meninės išraiškos priemonių įvaldymo patirtis, praktikos ir teorijos jungtis suteikia 
jų estetinėms įžvalgoms ypatingą gelmę. Tyla, meditacija, rimtis, susikaupimas daoizmo ir ypač 
čan estetikos poveikyje suvokiama kaip būtina autentiško meninės kūrybos proceso prielaida. 

Vadinasi, styguojančia tradicinės kinų estetikos ir meninės kultūros ašimi tapo savitas 
įvairiapusiškai išsilavinusio menininko - mokslininko vaizdinys, jo santykis su tradicija, supan- 
čiu gamtos pasauliu. Priklausomai nuo įvairių išorinių ir vidinių veiksnių įtakos kinų meninės 
kultūros raidoje istoriškai keičiasi menų hierarchijoje esantys menai, plečiasi jų techninės 
meninės išraiškos galimybės. Ankstyvajame kinų estetinės minties raidos etape estetinė teorija 
patyrė stipresnį anksčiau išsikristalizavusių muzikos ir poezijos estetinių principų poveikį. Vė- 
liau menų hierarchijoje įsiviešpatavus kaligrafijai, estetika ir meno teorija plėtojosi patirdama 
lemiamą jos poveikį. Skirtingai nei Vakaruose, kur pagrindinė rašto funkcija yra informacijos 
perteikimas, Kinijoje kaligrafijai ir iš jos išsirutuliojusiai tušo tapybai įgaunant vis rafinuotes- 
nes formas, informacinė su teksto perskaitymu susijusi funkcija palaipsniui išsiskaido į kitas 
estetinį atspalvį įgaunančias vaizdines funkcijas. Glaudžiai siedamasis su pamatiniais hieroglifų 
kultūros principais, kaligrafinis mąstymas ir universalus tikrovės suvokimas persmelkia visą 
kinų tradicinę estetiką, kalbą, literatūrą, poeziją, tapybą, grafiką. 

Pagrindinis kaligrafijos kaip savarankiškos meno rūšies tapsmo etapas, susijęs su originalių 
kūrėjų iškilimu ir intensyvia naujų meninių stilių sklaida, trunka apie šešis šimtus metų, maZ- 
daug nuo IV iki X amžiaus. Vėliau jau nematysime tokių svarių laimėjimų kaligrafijos srityje. 
Nuo tada menotyrinės estetikos ir dailės laimėjimai pirmiausia siejasi su unikalia peizažo tapy- 
bos estetika ir jos įtakoje sukurtu įstabia kompozicijos, spalvos ir formos harmonija dvelkiančiu 
kinų peizažo tapybos fenomenu, kuris savo viršūnę pasiekia Song epochos peizažo tapybos 
didžiųjų meistrų kūriniuose. Jie pasaulinio meno istorijoje išsiskiria ne tik tobulu technikos 
meistriškumu, subtiliu muzikalumo, ritmikos, poetiškumo jausmu, tačiau ir įvairiais talentais, 
plačia humanitarine erudicija, unikaliu kūrybinės raiškos universalumu. 

Nors jie kuria idealios, o ne realios gamtos harmoningą vaizdinį, tačiau jų humanistinio 
patoso kupini tapiniai giliai išreiškia savo epochos intelektualių, artistiškai mąstančių ir subti- 
liai suvokiančių estetinių ir meninių vertybių svarbą žmonių dvasinį pasaulį. Jų kūriniuose šis 
žanras pasiekia jokiai kitai pasaulio tapybos tradicijai nepasiekiamų dvasinio skrydžio aukš- 
tumų. Tapybai iškilus į menų hierarchijos viršūnę, šiame kūrėjų ceche ryškėja skilimas tarp į 
skrupulingą, išbaigtą tapymo manierą orientuotų imperatoriškos tapybos akademijos atstovų 
ir į spontaniškumą linkstančių ir dirbtinai savo menamą „neprofesionalumą“ pabrėžiančių 

„intelektualų“ tradicijos šalininkų. Ir galiausiai peizažo estetikos ir paties peizažo tapybos 
žanro plėtotės įvairovę skatina daugybės naujų ir ryškių tapybos individualybių atsiradimas. 

Mongolų užkariavimas traumuoja kinų estetinę sąmonę, tačiau kartu dar Yuan epochos 
pradžioje pagimdo svarbius tapybos, kaligrafijos ir kitų meno sričių reiškinius. Song ir Yuan 
epochose kinų estetikos ir vaizduojamosios dailės tradicija pasiekia klestėjimo viršūnę, o paskui 
ryškėja laipsniškas estetinės minties ir meno stagnacijos procesas. 

Tačiau ilgainiui vaizduojamojoje dailėje (kaligrafijoje, tapyboje) ir kitose meno srityse, 
be atskirų pakilimo tarpsnių, pastebimas laipsniškas kinų tautos genijaus kūrybinės energijos 
nuosmukio ir estetinės minties, meno surambėjimo ir stagnacijos procesas. Stiprėja įvairios 
manjeristinės ir eklektinės pakraipos. Jos ilgainiui Qing dinastijos valdymo saulėlydyje atveda 
prie tradicinės estetikos ir meno krizės, lėmusios esminius kultūros tradicijos pokyčius ir kinų 
bei Vakarų estetikos ir meno tradicijų suartėjimą. 1912 m. paskelbtos Kinijos Respublikos 
kultūros ir meno gyvavimas taip pat yra lydimas virtinės sudėtingų sukrėtimų, išbandymų, 
palikusių gilų rėžį estetinėje sąmonėje. 

Šiuolaikinis konfrontuojantis su tradicine estetika ir vaizduojamąja daile kosmopolitinis 
menas Kinijoje užgimsta XX a. pradžioje po imperijos žlugimo ir Kinijos Respublikos atsiradi- 
mo. Kartu su sparčiai plintančiais per du šalies „jūros vartus“ Šanchajų ir Guangdžou (Kantonas) 
vakarietinimo ir Vakarų modernistinės dailės procesais skverbiasi aliejinės tapybos technika 
ir ryškėja naujos meno formos. Tačiau šiuos besiskleidžiančius kinų ir Vakarų modernistinės 
dailės sąveikos procesus pristabdo karas ir jo griuvėsiuose po pilietinio karo gimusi Kinijos 
Liaudies Respublika, | 

Su jos paskelbimu į novatoriškumą linkę menininkai pradžioje sieja didžiules viltis, tačiau 
netrukus valdžia paėmusios komunistų partijos lyderiai meną pajungia maoistinės ideologijos 
reikalavimams. Taip šalyje įsivyrauja savotiškas sovietinio socialistinio realizmo kiniškas atiti- 
kmuo „revoliucinis realizmas“, kuris reikalauja besąlygiško paklusimo partijos reikalavimams 
ir realistiniam naujų revoliucingų idealų atspindėjimui. Iš dogmatiškų maoistinės estetikos 
nuostatų kinų menas vaduojasi tik XX a. 9 dešimtmetyje, atvirėjant kinų politiniam ir kul- 
tūriniam gyvenimui, prasidėjus ekonominių reformų ir santykinės liberalizacijos tarpsniui. 
Tuomet ir paklojamas pamatas kitame dešimtmetyje šalyje intensyviai besiskleidžiančioms 
modernistinio, o vėliau ir postmodernistinio meno formoms ir naujos vakarietiškos meno 
kūrinių rinkos formavimuisi. 

XXI a. kinų meno raida yra glaudžiai susijusi su atsivėrimu pasauliui ir stiprėjančia šalies 
integracija į globalias ekonomines sistemas, radikaliomis liberalesnėmis reformomis ekonomi- 
kos, kultūros, švietimo sistemos, mokslo, meno srityse. Tai suteikia galingą postūmį inovatyvių 
postmodernių meninio aktyvumo formų plėtotei. Kinijos integravimas į globalizacijos procesus 
turi tiesioginį poveikį galingiausios dabartiniame pasaulyje meno rinkos atsiradimui, kurioje 
funkcionuoja daugybė laisvų dailininkų, privačių galerijų, tarpininkų, parodų kuratorių su 
prestižinėse institucijose įgytu profesionaliu išsilavinimu. Ši į verslą orientuota dabartinės 
Kinijos meninės kultūros dalis kasdien vis plačiau atsiveria pasauliui ir entuziastingai siekia 
bendradarbiauti tarptautinėje meno rinkoje ir yra orientuota į verslo plėtojimą. Jos sparti pa- 
žanga šiandien turi prieštaringų padarinių, šalyje įsigali su globalizacijos procesais susijusios 
kosmopolitinės postmodernaus meno formos, o tautinė šimtmečius išgyvenusi nacionalinė 
tušo tapybos tradicija patiria sudėtingas metamorfozes. 

Kita vertus, XXI a. pradžioje įvairiais pavidalais stiprėjančios sąveikos su kitais pasaulio 
regionais liudija, kad kinų estetikos ir meno tradicija išsaugojo gyvybines jėgas tolesnei raidai 
metacivilizacinės kultūros ir informacinės revoliucijos sąlygomis, kada ypač aktyviai sąveikauja 
įvairių civilizacinių pasaulių estetikos ir meno tradicijos. Radikali estetinės minties ir meno 
tradicijų kaita didingas kultūros tradicijas turinčioje Kinijoje yra neįmanoma, kadangi tai reikštų 
tautinio tapatumo atsisakymą ir išsižadėjimą ambicijų išplėsti savo didingų kultūros, estetinės 
minties ir meno tradicijų įtakos dabartiniame pasaulyje. Todėl radikalių postmodernaus meno 
krypčių pakilimą dabartinėje Kinijoje galime traktuoti kaip savotišką pereinamąjį tarpsnį kelyje 
į kokybiškai naują tautinio tapatumo įtvirtinimo etapą. Kalbant apie kinų estetinių ir meninių 
idėjų sklaidą pasaulyje, nevertėtų pamiršti ir Rytų Azijos kultūrose susiformavusių estetinių 
idėjų poveikio vaizdo kultūros svarbą sureikšminusiai postmoderniai sąmonei. 

THE SPACE OF IMAGINATION: 
TRADITIONAL CHINESE AESTHETICS AND ART 


The Distinctive Nature of Chinese Aesthetic Theory 


Chinese aesthetics is an uncommonly distinctive cultural phenomenon created by the spiritual values 
of a great civilization. China is where many fundamental ideas formed that determined the main 
features of Far Eastern aesthetics and art. When we compare the aesthetics of China with that of other 
great Eastern civilizations, we can distinguish some characteristic features. First of all, Chinese and 
Indian aesthetic theories are connected by a sustained continuity of ideas determined by equally rich 
unbroken traditions in the development of spiritual culture. On the other hand, unlike India, where 
normative aesthetic treatises on poetry and dramatic art are dominant, in China - because of the 
visual-associative apprehension of reality characteristic of a pictographic culture — aesthetic works 
on painting and calligraphy stand out. In Korea and Japan aesthetic thought, like the entire culture 
of these countries, is more sensitive to external influences, experiences more transformations, and 
more easily adopts innovations. In China, however, we can see the incomparably stronger influence 
of aesthetic and artistic traditions formed over centuries. 

The role of tradition in the history of Chinese aesthetics and art is one of the most wonderful 
phenomena in the spiritual culture of mankind. The West has long since been dominated by a vulgar 
attitude that bluntly opposes the “dynamism” of European culture, with its constantly alternating 
periods of rise and decline, to the “stability” — near stagnation - of Chinese cultural traditions. If we 
look more closely at how Chinese civilization developed, battered by drastic, apocalyptic historical 
shocks and disastrous invasions by nomadic peoples, all of which completely interrupted - for a while, 
at least - the steady development of cultural, aesthetic, and artistic traditions, we can be convinced of 
the shallowness of these Eurocentric theories. Like dynamic periods of rising spiritual powers, times 
of stagnation are equally characteristic of the aesthetic and artistic traditions of both Western and 
Eastern cultures. 

The cultural, aesthetic, and artistic strata, movements, themes, and leitmotifs that crystallized 
in China obeyed, as it were, a law of undulating change. Here, traditionalism, the search for some- 
thing new, and the constant remining of the cultural lodes of the past always progressed together. 
The cultural tradition was open, plastic, and dynamic, strong enough to adapt to the needs of the 
day, and capable of integrating not only new forms, themes, and motifs but also entire socially 
important strata of spiritual culture. In this way, the cultural, aesthetic, and artistic tradition of the 
Chinese became, by absorbing new content in every period, ever richer and more multilayered. It 
was naturally self-regulating. For this reason, meaningful progress in Chinese aesthetics and art 
primarily demanded that the bearers of this culture achieve self-awareness in tradition, adapt this 
tradition, and guarantee its further continuity and transmission. The cult of traditionalism dominates 
Confucian aesthetics. Even those who follow Daoist and Chan aesthetic concepts and outwardly 
negate traditionalism unconsciously form traditions of their own based on other ideas and ideals. 

The syncretic aesthetic worldview embodied in the canonical texts of the Archaic Period is 
closely connected to ancient Chinese strata of prephilosophical mythology, folklore, and ritual and 
artistic culture. When we acquaint ourselves with the oldest surviving texts, we can easily see that 
early ontological, cosmogonic, and organicist concepts are closely connected with aesthetic views. 
Here, the cosmos, nature, and man are understood as a single living organism filled with beauty 
and harmony. 

Along with the terminology of related branches of learning, the beginnings of Chinese aesthetic 
categories were formed in old written records - the Yijing, Shijing, Lunyu, Laozi, and Zhuangzi. In 
the absence of clear-cut boundaries between philosophy, other branches of learning, and literature, 
these texts used a unified terminology that led to different levels of understanding pictogrammatic 
texts: 1) visual-metaphorical, 2) concrete-emotional, and 3) abstract-philosophical. The multilayered 
effect of character script greatly expanded the self-expression of thinkers and artists. 

Unlike the Western tradition of philosophical aesthetics, where the development of terminology 
and basic concepts is promoted by ideas, in China this important function is usually performed by 
categories. These categories not only coalesce with the totality of certain pictogrammatic structures 
but also become the most important stimulus for Chinese aesthetic thinking. Here, new ideas are 
regarded as a revival of old ones expressed in the works of ancient sages of the “golden age.” For 
this attitude to become entrenched, something characteristic of Confucianism helped greatly: the 
cult of traditionalism and canonized texts, This cult encourages the followers of every school to rely 
on ancient categories, which, once they have appeared in a new context, constantly acquire new 
nuances and significances that are often rather far removed from their primary meaning. Hence 
follow the polysemy and situativity characteristic of many basic Chinese aesthetic categories because, 
depending on the context, the same term acquires different meanings. In essence, this polysemy 
and situativity distinguish the world of Chinese aesthetic categories from that of India and Europe. 

As Chinese civilization matured and formed its own aesthetic traditions, this feature of aesthetic 
terminology and how it is understood, closely connected with the principles of character script, 
essentially changed the relationship between the aesthetic tradition of China and those of other 
countries. After becoming one of the most important cradles of world culture, Chinese civilization 
gradually acquired confidence in its own powers and the ability to adapt to its own needs many of 
the ideas that penetrated from other countries and to give them a distinctively Chinese form. This 
fate could not be avoided even by such a fully developed metaphysical doctrine as Buddhism, which 
underwent the influence of Chinese philosophical traditions and quickly acquired Chinese features, 

This syncretic and broad concept eventually distinguished between those kinds of art that 
are cultivated by the lower strata of society and are closely connected with practical human needs 
and those that satisfy the spiritual needs of the aristocracy. There was a differentiation between the 
crafts that were just beginning to develop and the art needed by “highborn people.” Moreover, the 
concept of art split into two other levels. The first, or lower, one embraced those forms of creative 
activity that were connected with external adornment. These included what was very popular in 
ancient and medieval China: landscape architecture, the composition of artificial lakes and ponds, 
the art of eloquence, many rituals and ceremonies, i.e. everything foreign to the natural and, in one 
way or another, connected with the "artificial" Performing a hedonistic function, the art of adorn- 
ment devoted most of its attention to satisfying human emotional needs. Oriented toward external 
aesthetics, it could not, according to the authors of the ancient texts, give people an understanding 

of the nature of true beauty. It is no accident that, when the artistic forms of adornment are treated, 
only the results of creation are usually discussed - and not the creative process itself. 

The second, or higher, form was that of “spiritual” art. Although it relied on external expression, 
it looked at it only as a means and not as the ultimate goal of creative activity. Hence followed the 
main feature of high art: the ability to masterfully express, through outward form, the essence of an 
inward spiritual vision. In Chinese aesthetics, the artist-creator of true spiritual art is regarded as 
a philosopher. This relationship between the true artist and the philosopher is primarily expressed 
through what is characteristic of both of them - the direct power of intuitive knowledge and the 
ability to penetrate through the veil of external phenomena to their true nature. A characteristic 
feature of Chinese culture has always been the inner connection between art and philosophy. In 
traditional Chinese culture, the artist was understood not only as a subtle painter, calligrapher, poet, 
and musician but also, primarily, as a thinker, a scholar, a universal personality of high intellect, 
one with a multifaceted education and with the power of intuitive knowledge, one who could use 
the achievements of the multilayered Chinese cultural tradition. This emphasis on the closeness 
between the artist and the philosopher explains why in Chinese aesthetics the artist is described 
as a sage and why, in discussions of the artist's intuitive power to know the essence of phenomena, 
literature often uses the concepts of master and sage alongside each other. Hidden in the canonical 
books of Chinese wisdom, this syncretic mythological and folkloristic worldview gives aesthetics, 
literature, and art an abstract way of modeling the world and a rich system of artistic images. 'The 
Yijing (Book of Changes) became the main source of ancient Chinese philosophical aesthetics, 
and the beginnings of art-historical aesthetics emerged in the folkloric and individual poetic texts 
collected in the Shijing (Classic of Poetry). The third important source of aesthetic thought came 
from reflections on the symbolical meaning of archaic rituals or on the ritual process itself. This 
tendency can be clearly seen in the Liji (Book of Rituals). 

When discussing the highest aesthetic qualities of the universe, natural phenomena, things, 
and people, these canonical books use the category of mei (beauty). It is used in this sense in many 
of the other oldest texts of the first half of the 1st millennium B.C. According to dictionaries that 
appeared in China at the beginning of our era, mei originally meant ‘sweet, although this word 
was also used in the sense of 'beauty, excellence, goodness: In the oldest texts of the Zhou Period 
(12th - 3rd century B.C.), the category of mei often acquires an ethical nuance and is used as a 
synonym of ‘goodness’ (shan). 

Moreover, the combination of the concepts mei and shan in the compound meishan was then 
used to describe the “inner beauty” of ceremonies and the ritual process. We would immediately 
like to draw attention to a specific aspect of this description, one that is closely connected with the 
characteristic search of Chinese aesthetics for the inner, mysterious nature of beauty. Although the 
beauty of ritual ceremonies is expressed through outward forms, in the ancient texts in which we 
encounter the synthetic concept of meishan we clearly see an appeal to “inner” aesthetic qualities. 


The Chinese Concept of Aestheticism 


Chinese aesthetics, which has laid the foundations for the other great traditions of the Far 
East, stands out in the history of aesthetic thought not only because of its continuity but also 

because of its especial subtlety and a multitude of distinctive features that separate it from the 
great aesthetic traditions that have developed in other regions of the world. The refinement 
of the mature Chinese aesthetic and artistic tradition can be explained by the inclusion in its 
creation of a comprehensively educated highborn aristocracy, high-ranking officials, thinkers, 
scholars, artists, and writers who have relied for millennia on rich traditions of philosophy and 
artistic practice, the ideal of the noble-minded wise man, and the distinctive ideology of their 
own "artistic path." 

Typical of Western scholars is an unconscious desire to impose on the study of the aesthetic 
and artistic theories of other civilizations, thus, too, that of the Chinese, their own intellectual 
schemata, their own theoretical and methodological principles. However, the Western concept of 
aesthetics can be applied only with certain qualifications to traditional Chinese aesthetics, which 
is based on different attitudes toward the relationship between man and the natural world around 
him, aestheticism, art, the hierarchy ofthe arts, the artist, the goals of his creative work, the creative 
process, the most important factors that influence it, etc. For this reason, as we acquaint ourselves 
with traditional Chinese aesthetics, artistic theory, and art, we must not forget the distinctiveness 
of the aesthetic phenomenon we are studying. 

In a close comparative analysis of the characteristics of aesthetic thought, its manifestations in 
nature, and its traditions in art, we are immediately struck by the fundamental differences in how 
it developed in China, India, and the West. These differences primarily emerge in basic theoretical 
attitudes, in categories and areas of interest, in accents on specific problems and on their distinctive 
interpretation. Moreover, in each of these traditions different movements have developed - schools 
with their own distinctive views of the fundamental problems of philosophical and art-historical 
aesthetics. These differences are also obvious in the basic theoretical attitudes of the most influential 
movements in Chinese aesthetics (Confucianism, Daoism, Chan). For example, in texts by Confucian 
artists and followers of Confucianism there emerges, more clearly than in other movements, an 
attraction to rational thinking, to the logical arrangement of ideas, to more clearly defined categories, 
while Daoist and Chan thinking often amazes us with its paradoxes and the indefiniteness typical 
of its categories, the dependence of meaning on a specific context and situation. 

When we look back at the long path trodden by Chinese aesthetic thought, we cannot 
categorically state that traditional Chinese culture has a “science of beauty” in the Western 
sense of this discipline. First of all, the compound term meixue, which consists of the words mei 
(beauty) and хие (science) and is widespread in today’s Chinese humanities, is a neologism that 
was coined only in the early 20th century. It has become established through the translation of 
Western aesthetic texts and a search for Chinese equivalents of the concept aesthetics. In China, 
this search for symmetrical terminological equivalents is shaped by the various factors involved 
in the encounter between the development of learning and Western civilization: it is primarily a 
way to help one better understand the distinctive nature of the ancient Mediterranean world and 
Western aesthetic and artistic traditions. Moreover, it follows from a quest for cultural dialogue, 
from the desire to have a rewarding discussion with representatives of the Western aesthetic and 
artistic tradition in the domain of their theoretical concepts and ideas. And finally, a reception of 
the ideas and theoretical and methodological principles of Western aesthetics helps the Chinese 
themselves better understand the distinctiveness and value of their own traditions in aesthetics, 
art theory, and art. 

The Typological Features of Philosophical and Art- Historical Aesthetics 


As in many other regions of the world, there are two basic currents in the development of Chinese 
aesthetic thought: first, a philosophical one and, later, an art-historical one, both of which reflect the- 
oretically on the aesthetic patterns that emerge in various art forms and on the artist's attitude toward 
the world around him, nature, and the various subtleties involved in creating and employing the 
means of artistic expression. In the field of philosophical aesthetics, the deepest mark on the history 
of Chinese aesthetic thought was left by Daoism, Confucianism, Chan, and less significantly legalism, 
whose proponents formulated the fundamental principles of these movements for understanding the 
aesthetic world. We encounter the rudiments of these principles during the 6th - 3rd century B. C., 
when ancient Chinese attitudes crystallized toward aesthetic phenomena and various forms of artis- 
tic activity. The earliest stage in the development of aesthetic thought was dominated by Confucian 
and Daoist thinkers. Without stretching the truth too much, we can interpret the later development 
of philosophical aesthetics as a constantly expanding commentary on the texts of Daoism (Laozi, 
Zhuangzi) and, less often, Confucianism (The Analects, or Lunyu). Eventually, alongside these two basic 
movements in philosophical aesthetics, there also unfolded the aesthetic ideas of Neo-Daoism, Chan, 
and Neo-Confucianism. As all these movements interacted among themselves, they formed a specific 
world of situational and contextual categories in philosophical aesthetics and a field of basic problems. 

Dominant for many centuries in the milieu of the imperial palace, Confucianism was an 
important factor in the development of early traditional culture and aesthetic thought. The ideas 
about morality and the regulation of life that characterize the Confucian aesthetic tradition were 
primarily directed toward a cult of traditionalism and ethical attitudes that provided the basis for 
examining the fundamental problems of aesthetics and artistic creation. Hence follows the call to 
Confucian adepts to rely on the age-old laws of order, justice, and morality that lead to harmony in 
social relations and things and define the artist's relationship to nature and society. 

Confucian aesthetics spread not only in the milieu of the imperial palace, among members 
of the academies for calligraphy and painting established in the capitals, but also in provincial cul- 
tural centers influenced by state administrative institutions. In their treatment of artistic problems, 
Confucians focused on the social functions of art and on what they distinguished as its three main 
ones: the illustrative, the magical, and the moral. The most important of these, the moral one, 
emphasizes the power of art to develop the socially significant qualities of a noble-minded and 
harmonious personality: virtue, a noble spirit, a sense of duty, and the cultivation of wisdom and 
spiritual equilibrium. According to the followers of Confucianism, a sense of harmony, truth, beauty, 
refinement, subtlety, and the other supreme aesthetic values can be attained not by common people, 
but only by noble-minded individuals who are guided by noble deeds and ethical principles of life. 

Ancient Chinese culture already experienced the tremendous influence of the classical phil- 
osophical opponent of Confucianism - Daoism, whose founders, Laozi and Zhuangzi, dissociated 
themselves from social conventions and distrusted the power of words. Daoism, which exalts creative 
freedom, attracted those creative personalities who were of an artistic nature and had consciously 
avoided the milieu of the imperial palace with its rigidly defined rituals. Under the growing influence 
of Neo-Confucianism, however, these ideas exalting seclusion, solitude, and spontaneity later also 
influenced the imperial academies of calligraphy and painting, whose members were obligated to 
follow the provisions of Confucian aesthetics. 

The point of departure for Daoist aesthetics is the exaltation of the mysterious Dao (way, 
essence), which cannot be expressed in words. The universal Daoist teaching of the Way of the 
Dao with its many different connotations and with all of its basic attributes (the interaction be- 
tween yin and yang, harmony, beauty, naturalness, simplicity, etc.) is the fundamental leitmotif of 
Daoist aesthetics and pervades various aspects of its aesthetic theory and artistic practice. After 
adopting some elements of a mythical worldview, the adherents of philosophical Daoism plunge 
into an exploration of the relationship between man and nature. For them, harmony is primarily 
connected with the fullness of human existence, feelings of joy, and the natural unfolding of creative 
powers in the haven of external nature. Hence follows the special attention that Daoist thinkers 
give to the concepts of wholeness and fullness because they believe that in the world around man 
individual people and things exist only in a more universal system of harmony between all things 
and relationships. Thus, the system “earth - man - heaven" with all its component parts exists in 
accordance with the unified principles of the Dao, and the relationship between the individual and 
the whole is described in terms of balance, purposefulness, wholeness, the unity of opposites, and 
other concepts that acquire an aesthetic shading and are akin to harmony. 

Daoist philosophy characteristically exalts an ideology of the aesthetic life and of “the way of 
art" as “the way of the wise? This exaltation is supplemented with its own distinctive symbolism, 
which is connected with the primordial forms of nature: a wheel with a mans light footprint and а 
square with a womans dark one. Here, spirit is opposed to matter, the ideal - to the natural, beau- 
ty - to ugliness, good ~ to evil, the sky - to the earth, light – to darkness, mountains - to waters, the 
right - to the left, the top - to the bottom, the center - to the periphery, the active - to the passive, 
organized structure - to amorphous, etc. A dialectical perception of all the processes of nature, life, 
and artistic creation pervades Daoist aesthetics and becomes one of its properties. 

The third philosophical movement to greatly influence Chinese aesthetic thought is Chan 
Buddhism (Chan), which came from India but was distinctively transformed by Chinese intellectual 
traditions. This movement in philosophical aesthetics developed from Mahayana Buddhism and 
the ideas of the sixth Chan patriarch, Huineng, and Mazu Daoyi. From Chan monasteries, it spread 
among philosophers, the creative intelligentsia, and artists and acquired tremendous influence 
during the Tang Period. Chan thinkers developed ideas derived from a mythic worldview and akin 
to those of the Daoists - ideas about the primordial unity of the universe and nature and about the 
harmony in all that exists. 

Chan thinkers doubted the power of the word, which Confucians glorified; they believed that 
words cannot convey the Absolute, the true mysterious nature of phenomena and art. They connected 
knowledge of the Absolute and of the unity of all manifestations of perfect natural harmony and 
true art with the enlightenment of consciousness that comes through meditation and with the path 
of intuitive knowledge. For this reason, words are understood here as merely secondary, auxiliary 
instruments of true knowledge, for they can neither describe nor through the language of images 
authentically convey knowledge of the intuitively grasped unity of the universe and nature and of 
the primordial harmony of all that exists. 

Thus, according to the followers of Chan philosophy, neither words nor visual images can 
authentically convey the underlying nature of the things and phenomena in the world around us. 
They can convey only an intimation of the truth because the real truth lies hidden beyond the limits 
of conceptual logical thinking and an emotional perception of the world. Hence follows the special 

attraction of Chan thinkers – and later also of the followers of Japanese Zen aesthetics and art, the 
tradition that developed from this movement — to paradoxical, metaphorical, associative thinking, 
aesthetic suggestion, and ineffability, which overcome the contradictions that arise on the way to 
intuitive knowledge of the truth. 

As followers of Zhuangzi, Huineng, and Mazu Daoyi, the proponents of Chan aesthetics exalt- 
ed the avoidance of social ties, mercantile cares, and the contradictions of rational and emotional 
knowledge; they sought spiritual freedom, fullness of being, and the enlightenment of consciousness 
in commitment to artistic creation and the ideology of the way of art. They believed that the con- 
stantly changing world of enchanting mountains, forests, rivers, and lakes that provide man with 
a sanctuary is, in the grandeur of its harmony, superior to one that has been artificially created. By 
poeticizing the harmony and beauty of nature, Chan aesthetics reflects the longing of ascetically 
inclined Chinese intellectuals and artists for a simple life in the bosom of nature and a contemplative, 
meditational relationship with the reality around them. 

Even in the simplest natural phenomena, Chan thinkers discern their unusual aspects, and 
they call upon the artist to speak forth, through a seemingly minor, insignificant detail, about great, 
important matters connected with the nature of existence. For this reason, they turn established 
aesthetic attitudes upside - down, as it were, and highlight the other side, unseen by others, of the 
diversity of natural phenomena, the creative process, and works of art. Here, we see in operation 
the distinctive antilogic typical of the paradoxical nature of Chan thinking. This paradoxicality in 
perceiving reality, in thinking, and in creating art gives special depth to works by followers of Chan 
aesthetics. 

Alongside our briefly discussed philosophical line of aesthetic thought drawn from the works 
of Confucius, Laozi, Zhuangzi, Huineng, and other thinkers, for millennia China has also had and 
developed a parallel art-historical aesthetic tradition (Cai Yong, Lu Ji, Wang Xizhi, Zong Bing, 
Wang Wei [415-453], Xie He, Du Fu, Wang Wéi [701-761], Jing Hao, Su Shi, Mi Fu, Guo Xi, Zhang 
Yanyuan, Dong Qichang, Shitao, Wang Kai, etc.). This latter tradition is derived not from the world 
of abstract philosophical ideas, but from a theoretical summation of specific artistic practice. The 
spread of art-historical aesthetic ideas is connected with the intensifying development of various 
art forms. During the early centuries of our era, as Neo-Daoism fused with Chan, influential 
movements in calligraphy, poetry, and painting emerged, and they promoted the development of 
new syncretic theories in art-historical aesthetics. For centuries, artists inclined toward theoretical 
reflection have produced a huge torrent of art-historical treatises and other literature dealing with 
artistic problems. 

The early period of art- historical aesthetics emerged around the 4th century, when the tradition 
arose among Chinese intellectuals, littérateurs, and artists to record their thoughts, observations, 
insights, and emotional experiences connected with various art forms, especially the subtleties 
and theoretical principles of poetry, calligraphy, painting, and music. Eventually, a huge corpus 
formed - of notes, fragmentary thoughts, and unified theoretical treatises that devote a great deal of 
attention to various problems in aesthetics and the theory of art. The first appearance of art-historical 
aesthetics occurred during the Jin Dynasty in the Neo-Daoist Fengliu Movement, in the theoretical 
views and work of Tao Yuanming, Gu Kaizhi, and Wang Xizhi. 

While living in solitude for two decades and doing the simplest labor as a farmer, the leading 
ideologue of this movement, Tao Yuanming, devoted himself to the realization of his creative goals. 

Thus, he may be regarded as the ideological founder of the “way of art,: which exalts living in se- 
clusion, and as an example of an authentic creator who has inspired many great masters of Chinese 
and Japanese art to realize the principles of this way in practice. 

In the Neo-Daoist and Chan aesthetic traditions, artists give special attention to various ele- 
ments of psychotraining and meditational practice. By associatively linking the means of expression 
of three art forms, calligraphy, painting, and poetry, they open up broad possibilities for a metaphor- 
ical understanding of reality. In Chan aesthetics, the spontaneous creation of poetry, calligraphy, 
and paintings is understood as an effective means of helping artists and apprehenders unfold and 
expand their conscious powers and plunge into the other, deeper nature of things and phenomena 
lying hidden beneath a layer of outward appearances. Thus, the authentic artist is seen as a creator 
who is on the way of constant becoming, of negating his achievements and perfecting himself. For 
this reason, Chan aesthetics devotes special attention to the artist’s inner world, to introspection, 
the contemplation of nature, the achievement of spiritual perfection, and the authentic expression 
of mood, which in works by artists of this tradition is conveyed more subtly than in Western art. 
To this end, instead of a realistic reflection of the world, there is a reliance on the inexhaustible 
possibilities for artistic expression provided by symbolical, allegorical, and metaphorical thinking, 
aesthetic suggestion, and a spontaneously arising torrent of associations. 

Aesthetic treatises even connect ideals that seem completely antithetical: the Confucian aspi- 
ration to high moral standards, intellectual improvement, and clarity along with a tendency toward 
conformism and regulation is intertwined with the Daoist exaltation of naturalness and spontaneous 
flights of creative freedom. Moreover, what characterizes Daoist and Chan aesthetic treatises ~ the 
artists seclusion from the outer world and flight to the refuge of nature - is combined here with the 
opportunities provided by a multifaceted Confucian education, the worshipful love of nature, and 
respect for the great theoretical and artistic achievements of the past. And finally, the Confucian 
emphasis on social activity and individuality is successfully neutralized on the plane of aesthetic 
ideas by Daoist seclusion, longing for harmony, and the exaltation of introspection, silence, and 
aesthetic suggestion characteristic of Chan aesthetics. Here, striving for clarity coalesces, paradox- 
ically, with symbolism and a longing for an allegorical and metaphorical understanding of reality. 

Eventually, under the Tang and Song dynasties, China formed one of the most powerful art- 
historical aesthetic traditions in the world; its proponents (Li Cheng, Fan Kuan, Su Shi, Mi Fu, Dong 
Qichang, Shitao, Wang Kai, etc.) connected their aesthetic ideas with theoretical reflection on their 
own creative practice and that of their predecessors and contemporaries. Dominant, alongside texts 
of a more general nature, are specialized, more narrowly focused art-historical treatises devoted 
to calligraphy, painting, and poetry. These treatises proceed from theoretical reflection on artistic 
practice, and they reveal the distinctive world of Chinese aesthetic categories. 


The Distinctive Nature of Treatises on the Fine Arts 


Chinese treatises dealing with problems in aesthetics and the theory of art differ markedly from those 
of Classical Antiquity, the West, and India. They are more concise, and their style is predominantly 
metaphorical. Here, we almost never encounter what is typical of the West — abstract metaphysi- 
cal discussions of beauty, grandeur, and the tragic - because these treatises are dominated not by 

speculative reflections, but by classificatory, ethical, and didactic questions or ones connected with 
the creative process and the artist’s emotional experiences. Hence follows the attention of these trea- 
tises to the histories of specific schools and to the twists and turns in artists’ creative biographies - all 
of which leads to reflections about reality and representation, the seen and the unseen, beauty and 
ugliness, speaking forth and keeping silent, perfection and incompetence, refinement and simplicity, 
artificiality and naturalness, purposefulness and spontaneity, volubility and leaving things unsaid, 
overburdening and aesthetic suggestion, outward and underlying nature, and other problems. 

Throughout Antiquity, the Middle Ages, and the Modern Period, China has created a multitude 
of diverse treatises dealing with the problems of aesthetics and the theory of art. In catalogues of 
treatises on calligraphy, painting, and poetry we encounter thousands of titles. Apart from philo- 
sophical and art-historical treatises, much important information about Chinese aesthetics can also 
be drawn from a variety of other genres: problems in aesthetics and the theory of art are discussed 
in anthologies, digests, compendiums, the chronicles of dynasties and their commentaries, histo- 
riographical writings, religious, historical, and poetic texts, records about the “noteworthy” and 
the “strange” (to which the Chinese devoted special attention), diaries, travel notes, letters, various 
observations, and other texts. 

Among the many art-historical treatises, the most important ones for the development of 
Chinese aesthetic thought are on the art forms most closely connected with written characters: cal- 
ligraphy, painting, and poetry. Of the fine arts, calligraphy was the first to acquire high social status 
and a privileged place in the artistic hierarchy. For this reason, painting was greatly influenced by 
the aesthetic principles of calligraphy, which had developed earlier. Treatises on painting deal with 
various genres (portraits, flowers, birds, bamboo, etc.), but the ones on landscapes undoubtedly 
stand out for their profound and multifaceted treatment of theoretical problems. 

These treatises focus not on an analysis of specific works of art or their aesthetic qualities, but 
primarily on various systems of classification and sometimes on the artist himself, his relationship 
with nature, and those diverse emotional relationships that are established between the apprehender 
and the images depicted in an artist's works, the depth of a specific idea, composition, style, and 
the means of artistic expression. For this reason, in Chinese as in Indian and Japanese aesthetic 
treatises, unlike Western ones since Classical Antiquity, greater attention is devoted to the problems 
of the psychology of art. They describe in detail the inner experiences of the artist contemplating 
the beauty of nature. 

When classified according to various criteria, the history of theoretical treatises on aesthetics 
and the fine arts can be divided into different stages, each of which has its own characteristics. Because 
calligraphy long occupied the highest place in the Chinese artistic hierarchy, its aesthetic principles 
are what influenced treatises on other art forms (only during the Song Period did competition for 
influence arise from landscape painting, which in the Chinese aesthetic tradition became a symbol, 
directed toward knowledge of emptiness and infinite space, of the all-encompassing universe). 

On the basis of chronology and specific typological features, in the history of Chinese treatises 
on the fine arts (calligraphy, painting) we can distinguish, with qualifications, four main stages since 
the rise of philosophical aesthetics in ancient times, During the early stage (2nd - early 7th century), 
the relationship between man and nature was at the center of theoretical interest, and the fundamen- 
tal aesthetic principles of calligraphy and painting crystallized. The second stage (618-1368) covers 
the period of the Tang and the Five Dynasties up to the end of the Yuan Dynasty. In the Song and 

Yuan treatises of this period, the aesthetic principles of calligraphy and landscape painting, which 
had risen in the artistic hierarchy, acquired their classical form and symbolical meaning. At the 
beginning of this period, during the Song epoch, didactic and instructional treatises predominated, 
while they were later replaced by introverted interpretations of landscape aesthetics marked by Chan 
influence and closely connected with classificatory descriptions of subjective creative processes, 
spiritual states, and the most typical features of works of art. The third period (1368 - early 19th 
century) is connected with a decline in the creative powers of theoretical thought and with the growth 
of eclecticism and, finally, of modernization and interaction with Western aesthetic traditions. In 
the fourth stage (early 19th century - today), there is already an intensive spread of various eclectic 
tendencies along with the growing influence of Western aesthetic and artistic traditions. 


Harmony - the Fundamental Category in Chinese Aesthetics 


The distinctive features of Chinese aesthetic thought and its system of categories are influenced by 
the ideographic system of writing. In contrast to the aesthetics with which we are familiar, that of 
the West since ancient times, here we see different situational and contextual categories that are 
directly connected with the associativeness of ideographic writing and whose content and diverse 
shades of meaning it is almost impossible to convey adequately in European languages. Moreover, 
in China we do not encounter a dualistic division into a material world and a spiritual one because, 
from an intellectual viewpoint, all spiritual entities are inseparable from their material, tangible, 
physical, sensory nature. And finally, under the influence of an organicist worldview Chinese on- 
tology regards man, the cosmos around him, and the natural world holistically, as a single system in 
which the ideal (spiritual) and the real (material) principles are inseparable from each other and in 
a constant process of metamorphosis. Hence follows what is characteristic of the Chinese perception 
of the aesthetic world and of many Chinese aesthetic categories - the processuality that is reflected 
in the concept of space and time as well as in such fundamental categories as harmony, beauty, the 
Dao, qi, the flow of energy, breath, wind, rhythm, line, etc. 

These situational and contextual categories attest through their semantic meanings to the 
openness of Chinese thinkers to the processes of the universe and nature, to their attention to these 
processes, and to their attempt to authentically convey in their works the most diverse aspects of their 
contact with the manifestations and elements of the natural world. Analogues of other categories 
important for Western aesthetics — for example, grandeur, gracefulness, tragedy, etc. - either generally 
do not emerge in the treatises of the Chinese or are on the periphery of their conceptual vocabulary. 

According to Florence Hu-Sterk’s categorical but essentially just observation, the quest for 
the underlying nature of Chinese aestheticism “could be summarized in a single word: harmony”! 
(Hu-Sterk, 2004, p. 23). Indeed, when we delve into Chinese aesthetic treatises, it immediately 
becomes clear that we encounter the concept beauty (mei) far less often than harmony. In Chinese 
philosophical texts, as in the early ones of the ancient Greeks, there is a greater discussion of 
harmony in its various aspects - cosmogonic, social, ethical, and aesthetic. For this reason, in the 
early Chinese aesthetics that was connected with reflection on cosmogonic problems, the functions 
of the main aesthetic category were eventually taken over by harmony (he), which had acquired the 

status of a universal category, while other aesthetic concepts were regarded as semantically narrower 
modifications of aestheticism. 

In our brief discussion of what distinguishes Chinese aesthetics, we mentioned that the main 
and universal category that most profoundly expresses the nature of aestheticism in this tradition is 
harmony (he). The sources of this category can be found in archaic cosmological concepts of primor- 
dial chaos and the harmony of the heavenly spheres. Universal harmony in the cosmos and in natural 
processes dominated the mythic worldview of the Chinese and was inevitably reflected in their attitudes 
toward nature, phenomena, things, and all forms of human existence, creative work, and art. As mythic 
consciousness broke down, early philosophical theories connected the concept of harmony with the 
purposefulness of natural and cosmic processes, beauty, truth, and the destruction of opposites. Hence 
followed the conviction that the ideal state of the world is harmony, which like beauty is regarded as 
an objectively existing matter independent of the human will. The chief task of the sage and the artist 
is not only to achieve inner harmony but also to make it the highest goal of his spiritual aspirations. 

Moreover, aesthetic texts of the Classical Period show that the concept of harmony is closely 
connected with two other concepts, beauty (mei) and goodness (shan), which are used in the 
narrower context of ideas. Today, because of the universal application of the concept of harmony, 
it is difficult to say with any precision whether it first became established in cosmology, natural 
philosophy, social relations, ethics, aesthetics, or some other field, for it can be found everywhere. 

When Confucians deal with the problems of harmony, they first look at them in their social 
aspect, but the followers of Daoism spread their discussion of these problems over various fields 
of life, learning, and reflection on the relationship between man and nature. Since the rise of Neo- 
Daoist aesthetics, when the Fengliu (Storm and Stream) Movement emerged and the beginnings 
of landscape painting aesthetics formed, the leitmotifs of the artists harmony with the natural world 
around him and of his seclusion in mountains to contemplate the harmony and beauty of nature 
have been established in the Chinese aesthetic and artistic tradition. Ideas about the quest for this 
primordial harmony in nature reached their apogee during the Tang, Song, and Yuan periods, 
primarily in the work of followers of the Wenrenhua (intellectual) and Chan tradition that arose 
during the 11%- 14" century. 

In the aesthetic texts of this period, the concept of harmony is connected with a structure in 
the artist’s spirit that promotes a concentration of creative powers and inner concord in thought 
and feeling. The special role of harmony also emerges when dealing with the nature of aestheticism, 
the aesthetic qualities of works of art, the criteria for artistry, and other problems. This category 
additionally plays an important role in the theory of composition, which requires that each com- 
ponent in a work of art must find, in accordance with the principle of balance or its violation, a 
defined place in a unified compositional system. Moreover, the category of harmony is employed in 
describing the artist’s fruitful spiritual state during the creative process, when the mysterious nature 
of all existing phenomena and beauty is revealed. 

When harmony became the universal point of reference and the supreme value in aesthetic life 
and artistic creation, it also acquired the status of a basic category that cements together the system of 
concepts in traditional Chinese aesthetics. It is the nurturing source of important aesthetic categories 
such as, for example, beauty, refinement, naturalness, spontaneity, simplicity, purity, plainness, etc., 
and as such it pervades the attitudes of Chinese thinkers and artists toward aesthetic ideals, works 
of art, their aesthetic value, inner structure, etc. 

The Relativity of the Concept of Beauty 


Alongside harmony, in the treatment of different aspects of aestheticism and the creative pro- 
cess, what is perhaps closest to the fundamental category of beauty, which has been dominant 
for many centuries in Western aesthetics, is the Chinese category mei, which means beauty in 
general, Since remote antiquity, this concept has been used to describe women, nature, things, 
precious metals, etc. as well as inner personal qualities like virtue, noble-mindedness, honesty, 
sincerity, elegance, etc. 

In its oldest manifestations, the concept beauty is connected with the qualities of delicious food, 
ie. with the concepts delicious and tasty, which migrated from the field of cuisine to aesthetics, and 
etymologically mei is directly derived from the archaic concept of a “delicious fattened sheep” This 
fact attests, as Francois Jullien observes, that "[r]eading and eating, as conceived in Chinese thought, 
are linked by something more than just analogy” (Jullien, 2004/1991, p. 103). Moreover, a compar- 
ative analysis of the most diverse connotations of mei also reveals the closeness of this concept to 
the category of goodness (shan). Thus, in the early stage of Chinese culture and aesthetic thought 
(when the first philosophical theories were being developed), the aesthetic and ethical principles 
were still closely related to each other, and beauty was inseparable from goodness. 

For the Chinese, moreover, abstractly understood beauty is not in general a special value that 
requires special attention because in the everyday world around man and in nature, they believe, we 
constantly encounter complex relationships between beauty and ugliness - relationships in which 
these categories, understood by Westerners as polar opposites, permeate each other and in each 
specific instance interact differently. 

In comparison to the Western aesthetic tradition, the Chinese typically have a more dialecti- 
cal view of the relationship between the categories of beauty and ugliness. In the work attributed 
to the founder of Daoism, Laozi, beauty is interpreted only as the dialectical opposite of ugliness 
and not as something alien to it. Laozi emphasizes the relative nature of these categories and their 
inner connection. Sometimes, beauty is regarded as something external, unstable, and occasionally, 
its importance for Daoist and Chan aesthetics in general is denied. In his development of Laozi’s 
relativistic ideas about aesthetics, Zhuangzi demonstrates that it is impossible to draw a boundary 
between beauty and ugliness because there are not and cannot be objective criteria for beauty. Hence 
follows the relativistic conviction that the diverse forms of beauty are boundless and that beauty has 
so many different aspects that it is impossible to evaluate all of them objectively. 

Another fundamental text of philosophical Daoism, Huainanzi, speaks of the ability to discern 
another, inward beauty beneath the charming veil of outward qualities. This work also puts forth 
an important idea for the further development of Chinese aesthetics, that of beauty as a kind of 
standard for imitation, and for the first time it speaks about beauty as a way of expressing perfection. 
This idea is evident both in early treatises on philosophical aesthetics and in later art-historical ones 
that seek to define the attitudes of the true artist toward knowledge of the nature of inner beauty. 
These thoughts are also expressed by the Tang aesthetician and one of the great masters of landscape 
painting Jing Hao: “One should not take outward beauty for reality; he who does not understand 
this mystery, will not obtain the truth, even though his pictures may contain likeness” (Sirén, 2005, 
pp. 234-35). Not only in Daoism but also in the other main schools of aesthetics does there emerge 
a principled divide between inward and outward beauty. 

In treating the Chinese concept of beauty, we may distinguish three essentially different levels 
of understanding. The first is that of the specific objects that we encounter in everyday life; the sec- 
ond is higher ~ that of all the diversity of life in the totality of all the colors of life, while the third is 
connected with a cosmic sense that transcends individual experience and encompasses everything, 
a cosmic sense of the fullness of beauty and existence. This last, highest level has many features in 
common with religious feelings because it is directed toward the world of absolute values and an 
understanding of beauty as the great harmony of existence. In many Chinese aesthetic treatises, it 
is precisely this knowledge that is proclaimed the main goal of a true artist’s creative aspirations. 

The Daoists were the first in the history of Chinese aesthetics to develop the idea of the ineffa- 
bility of supreme beauty, to speak about background aesthetics, about formless forms, invisible colors, 
supreme inaudible music and poetry. Supreme beauty, perfection, and harmony can be adequately 
known, Daoist and Chan theoreticians believed, only by avoiding criteria of outward evaluation 
and plunging into the underlying nature of phenomena. 

Hence follow several conclusions that are necessary in order to understand the Chinese concept 
of beauty. First, this concept values not outward but inward beauty, which lies beneath the surface, 
hidden and not always visible. Second, it recognizes the relative and subjective nature of customary 
assessments of beauty. And finally, in order to know the profoundest nature of beauty, aesthetic 
treatises call on us fo avoid normative attitudes and conventional criteria of assessment. 


The Metamorphoses of the Concept of Art 


The oldest concept of art to be developed in Chinese culture differs little from the syncretic one 
that appeared in the ancient civilizations of the Indians, the Greeks, and the Romans and in which 
aesthetic aspects are combined with various other, primarily utilitarian ones. Since the most ancient 
times, this concept has been named and written with different characters and has stood out for its 
broad semantic field. Shu is connected with technique, craftsmanship, means, and science, and yi - 
with ability, talent, mastery, etc. The Classic of Music (Yuejing)? attributes to it mastery, proficiency, 
subtlety, refinement, beauty, virtuosity, and other similar qualities connected with a sense of harmony. 

During the Zhou Period (12% – 3" century B.C.), it was used to describe the results of the 
creative activity of a potter, sculptor, architect, painter, carpenter, jeweler, philosopher, or anyone 
else whose work involved craftsmanship and proficiency. The theoretical views of the Chinese to- 
ward art formed during the transition from mythical consciousness to a philosophical worldview, 
in texts of the Classical Period. These views unfolded in many diverse fields of learning that were 
developing ~ in philosophy, cosmology, history, literature, music, and art theory, in texts in which 
the crystallization of this concept was a long and contradictory process filled with metamorphoses. 
The concept of art encountered in these treatises is semantically similar to those of ancient Greek 
1£yvrj and Roman ars. It encompasses crafts, learning, and art in the narrow contemporary sense. 
At that time, everything was considered art that was connected with knowledge and the ability to 
express oneself perfectly in any sphere of creative activity. 

The etymology of this concept bears witness that in China the sources of art are closely 
connected with crafts and other forms of work, from which it gradually evolved. In the course of 

history, however, the content of this concept changed; as the refined culture of the Chinese imperial 
palace developed, the concept of art acquired new connotations because aristocrats and intellectuals 
believed that only those artistic fields connected with spiritual activity have aesthetic value. This 
new attitude toward art emerged under the Han Dynasty, when the spread of written culture and 
growth in the number of educated people serving it ever more firmly connected the concept of yi 
with the world of books. At that time, the world of art split into the so-called liberal arts (yi) and 
technical arts (shu). 

Even though poetry, literature, and the monumental painting of frescos already existed in 
ancient times, before the Han Period there were only six basic liberal arts: etiquette (rituals), music, 
archery, the control of a horse-drawn vehicle, calligraphy, and the art of calculation (arithmetic). 
The technical arts included divination (augury), medicine, astronomy, and geomancy. 

For their part, some of the so-called liberal arts, despite their intellectual nature, are performed 
with the hands; this fact connects them with old traditions of craftsmanship. For this reason, in 
traditional Chinese culture the boundary between craft and art, between the liberal and technical 
arts performed with the hands, is not rigidly fixed. This boundary remained relative until the rise 
of the refined artistic culture of Chinese aristocrats and intellectuals. For a long time, it prevented 
calligraphy, poetry, and painting from joining the ranks of the “privileged” arts. 

Eventually, this syncretic and broad concept distinguished between the art forms cultivated 
by the lower strata of society and the ones closely connected with the aristocracy - between those 
that met peoples practical needs and the ones that satisfied the spiritual needs of the upper strata. 
Thus, a fundamental distinction emerged in the concept of art - between practical work akin to 
crafts and the more refined, spiritual, creative activities typical of the nobility. For this reason, the 
primordial syncretic concept of art gradually split into two hierarchically different levels. The first, 
lower one encompasses those creative activities that are connected with external embellishments. 
In China, these are the popular garden architecture, the composition of artificial lakes and ponds, 
the art of eloquence, and many rituals and ceremonies, i.e. everything foreign to the natural world 
and in one way or another connected with artifice. By performing its social functions, this hier- 
archically lower art of embellishment satisfies peoples most elementary practical and emotional 
needs. By concentrating on external matters, it cannot, according to the authors of classical texts, 
reveal to people the true nature of beauty and harmony. For this reason, when treatises discuss the 
art of embellishment, they speak only about the results of creativity and not about the nature of the 
art itself. The second, higher, spiritual art also involves embellishments, but it regards them only as 
an auxiliary means and not as the ultimate goal of creative activity. Hence follows the main feature 
of the higher art: the ability to masterfully express through external form the deepest nature of an 
inner spiritual vision. 

The further transformation of the concept of art is connected with the rise of the three great 
arts (poetry, calligraphy, painting) and the development by the intellectual school of theories devoted 
to them and grounding the concept of elite art. [n the Chinese cultural tradition, the cultivation of 
all three of these arts is mandatory for a comprehensively educated, civilized man (wenren) who 
has mastered the principles of the wenhua written tradition. While the aesthetics of the intellectual 
school was flourishing, treatises of the 14% century crystallized a new concept of art (yi) that was 
dissociated from technical aspects and connected exclusively with educated people of high humane 
culture. The hierarchically lower sphere of technical arts remained beyond its range. 

Thus, with the spread of the refined artistic culture of Chinese aristocrats and intellectuals 
with a comprehensive cultural education, the concept of art (yi) became markedly narrower, but 
its meaning was not at all the same as in the West, where an important connection with technology 
remained for a long time. 

On the other hand, traditional Chinese culture valued highly the craftsmanlike mastery of the 
technical subtleties of artistic expression in one’s chosen field, and without this mastery it was im- 
possible to become not only a great master in a specific artistic field but even, when Chinese culture 
was flourishing during the Tang, Song, and Yuan dynasties, a high-ranking official. This view was 
reflected in the complex, multilevel system of state examinations in art taken by officials in order 
to receive appointments. Here, an important component was an artistic understanding of the world 
and the high aesthetic culture that followed from it. When preparing for state examinations, Chinese 
officials, who were often intellectuals, calligraphers, painters, poets, etc., assimilated not only the 
subtleties of their chosen artistic field but also the essentials of classical wen humane culture and of 
many other arts. For this reason, traditional wen culture was permeated with aesthetic principles 
because strong artistic accents were at its heart. 

Thus, art is undoubtedly one of the most important forms of spiritual culture cultivated in 
Chinese civilization, and it has for millennia cemented together the cultural tradition in this part 
of the world. Faithfulness to tradition and the unfolding of its creative powers in various art forms 
can be clearly seen in the history of calligraphy, painting, poetry, music, theater, and many other 
Chinese arts. Here, not only is art one of the forms through which wen culture spread, but it is also 
an extremely important integral part of this culture, and to a great extent it determined the distinctive 
character of the Chinese aesthetic and artistic tradition. 


The distinctiveness of Chinese art system 


In Chinese art system, the principles of determining the role and hierarchy of forms of art are dif- 
ferent to those of Western and other civilizations. Views towards the significance of particular art 
forms and their role in society's life change during different historic times of cultural development. 
These views are affected by conquests, contacts with other cultural traditions, development of artistic 
consciousness, social ideals, the evolution of forms of art. For example, the art of sculpture in China 
is a secondary form of art, as opposed to Egyptian, Assyrian and Greek cultures where this form of 
art is held as being of utmost importance in the hierarchy of arts. In China, the suggestiveness and 
educational power of music has helped situating this form of art at the highest point of ancient art 
ranking system. According to Confucius and his followers, music is the basis of world harmony, 
while a ritual is a source of order within the world. Giving priority to music is intrinsic to Confucian 
aesthetic tradition. Neo-Daoist aesthetics, prevalent in the Early Middle Ages, proclaim a synthetic 
view of art system and argues for the importance of calligraphy. 

Various forms of art - graphic arts (calligraphy, fine art, graphic arts, sculpture, engraving), 
poetry, music, drama, architecture, handicrafts - develop in different rhythms of rise and fall, spe- 
cific to every single one of them. Music has been given immense meaning in various cosmogonist 
and mythical systems. In the oldest books of the canon for antiquity period - “The book of music’ 
(Yuejing), ‘Record of Ritual’ (Liji) and ‘Classic of History’ (Shujing), music is enthroned in Xunzis 

hierarchy of arts as the highest art that expresses and reflects the harmony of the universe. Traces 
of this tradition are seen in Lunyu, a work attributed to Confucius, in which we see twenty appeals 
to music. The view on music as the generator of all arts, connecting instrumental music with dance, 
poetry and song is derived from archaic mythical ontology and cosmological Chinese theories and 
is developed in Confucian aesthetics. Here, music, alongside poetry, is perceived as a subtle art 
of exceptional emotional effect, cultivated by individuals of great intelligence. Playing with silken 
strings of gi, a beloved instrument among aristocrats and intellectuals, was considered an inseparable 
attribute of a cultured personality with excellent mastery of wen_principles. Due to its strings, this 
instrument was called the instrument of silk, contrasting it with instruments made from bamboo 
that were classed as wind instruments. 

In other texts of antiquity, such as Shijing and Chungiu, alongside the elevation of music in 
art hierarchy we see the praise of poetry as the highest form of art. This leitmotif also sometimes 
resounds in the discussed work of Confucius. Thus, in the early epoch of Chinese cultural devel- 
opment, before the rise of the ‘three great arts’ (calligraphy, poetry and fine art), it was music and 
poetry that were the top contenders. 

Eventually, with the development of Chinese character script culture, graphic arts were starting 
to compete with poetry and art and gain significant social status. The importance of graphic arts 
stems from the visual nature of Chinese characters and the peculiarities of their evolution. The 
Chinese art system joins calligraphy, fine art, graphic and sculpture. Engraving appears in the 9^ 
century, but due to various historical and sociocultural factors it does not spread as far as in the 
culture of Japanese cities and does not garner such response in the West as Japanese ukiyo-e carvings. 

When exploring the principles of hierarchy in the later art system we first need to talk about 
the exceptional rise of ‘three great arts’ - poetry, calligraphy and fine art. After the decline of Han 
Empire, these arts, dependent on the stroke of a paintbrush, were competing with music in the 
sphere of social prestige. 

If we want to understand reasons behind these changes, we must explore how Chinese charac- 
ters affects the Chinese aesthetic consciousness. The sequence of Chinese character structures is much 
more than a simple thought expression, because at the same time it becomes a form of meaningful 
control of the visual world, space and flow of time. The mysterious world of Chinese characters 
opens up arich spiritual system in which rhythmic elements of all ‘three great arts’ (and music) are 
organically connected. The supple and harsh lines of Chinese characters emit energy in different 
directions, directly express person’s mood, temperament, sense of harmony and spiritual elevation. 

As opposed to European linear reading of letters, Chinese character script, without any kind 
of conceptual information, joins archetypical pictographic elements of perceiving world as a unified 
visual. The specificity of calligraphic script opens up wide possibilities for developing synthetic 
visual-associative thought. This is why the visual that enthrals the artist was able to find adequate 
forms of expression in the fabric of abstract Chinese character systems, in an emotional poem, 
written in Chinese characters, and in a work of fine art, that preserves the elements of calligraphic 
paintbrush movement. Even the materials used by a calligrapher, poet and painter (ink, paintbrush, 
paper, silk scroll) are the same. So, the developing art of calligraphy combines within itself not 
only the rudiments of fine art and poetry, but also the vertical construction of visual structures, 
the technical principles of using the paintbrush. The names of main forms, lines, spatial structures 
are the same as well. This organic kinship between calligraphy, fine art and poetry determines the 

synthetic characteristic of medieval aesthetics. Chinese theorists and artists, discussing one of these 
art forms, usually subconsciously talk about the other two as well. This synthetic is characteristic to 
many of the most renowned Chinese artists (Gu Kaizhi, Wang Wéi (701-761), Du Fu, Su Shih, Mi 
Fu, Shi Tao), that are embodiments of not only calligraphers, but also poets, painters, art theorists 
and, sometimes, musicians. 

The intimate interaction between these forms of art manifests itself in other forms as well. In 
Chinese landscape painting, the empty space next to the landscape is usually filled with appropriate 
poetic text. Besides the emotional poetic impact it performs the function of a perfectly incorporated 
calligraphic structure. As known, the Chinese have always appreciated the abstract beauty of Chinese 
characters and the harmony of its components. The role, function and meaning ofa calligraphic text, 
incorporated in a painting, are constantly changing during various development stages of Chinese 
landscape painting. Sometimes this text, together with the accompanying poetic paraphrase is of 
extreme importance as it strengthens the relationship between the portrayed images and poetic 
structures. It even creates a specific psychological tension which helps apprehend the deep meanings 
within the artwork. It is also not uncommon for a calligraphic text to carry a simpler meaning or 
to simply serve for decorative purposes. 

It is worth noting, that both the painting and the calligraphic text, the latter complementing 
the first’s spiritual purport, are here understood in a unified system of aesthetic categories and are 
evaluated from the same point of view. In a calligraphically written poetic paraphrase or a poem 
we see the organic intertwining and amalgamation of principles of fine art, calligraphy and poetry 
into one synthetic organism that stimulates the emergence of a complex visuals and associations 
that help the spectator naturally penetrate the depths of Chinese aesthetic phenomenon. 

Because of the synthetism, characteristic to early Medieval Chinese aesthetics, calligraphy is 
usually considered the highest art, sometimes even true and only origin of painting. The intimate 
relationship between fine art and calligraphy is secured by 4* century calligrapher Wang Xizhi, who 
legitimates new principles of writing Chinese characters in a continuous line. This method is char- 
acterized by the expressiveness and integrity of the script because of the continuous, almost never 
broken movement of the paintbrush on paper or silk scroll. The paintbrush is rarely lifted from the 
surface thus creating consistent and plastic transition from one character to another. This strategy 
was a sharp change of direction in development of calligraphy and drew it closer to painting. Chinese 
character structures, losing their arid schematic appearance, eventually continue transforming to live 
images, helping the art of calligraphy approach the emotional aesthetic effect that fine art is capable of. 

Ink painting rises into the art hierarchy later than calligraphy and reaches its apogee only in 10^ 
-13% centuries when the genre of landscape painting and creators of these artworks gained respect 
and high social status in Emperor's Palace. Landscape painting, alongside calligraphy and poetry, 
became the most important part of art processes in the golden age of flourishing Song dynasty. This 
is connected not only with the rise of one of the grandest traditions in global art, but also the rise 
of a number of famous landscape painters and emergence of important aesthetic fine art treatises 
in which the most important philosophical art development tendencies are deeply analysed. The 
beginning of 18" century marked the rupture in the development of powerful landscape painting 
tradition. It was replaced by various eclectic schools in which the metaphysic conception of fine 
art is pushed out by daily fine art genres that lack the sophisticated taste and the purity of style, 
characteristic to elite culture. 

Similar signs of decline were also visible in previously extremely popular and highly regarded 
art of poetry. After the rule Tang and Song - golden epochs for the art of poetry - during the later 
Ming and Qing dynasty periods, with the growing attention to modes of everyday life, the art of 
fiction grew as well. In Yuan epoch we witness the rise of various forms of drama and opera theatre. 

When discussing the Chinese art system, it is worth at least briefly noting the unique Chinese 
ceramics tradition which notable for its abundance of styles, the precision and perfection of forms 
and technologies, not seen anywhere else in the history of art. Another tradition that deserves 
mentioning is that of Chinese gardens, traditions of which were developed into the heights of subtle 
art in Japanese culture. 

Separate from the discussed forms of art is sculpture, which had its gold age during various 
periods and wood carvings, associated with folk art tradition. Wood carvings usually served as 
paintings as the authors were depicting various scenes from the lives of mythical heroes or everyday 
people. With their themes, content, the pursuit of unified style and artistic qualities they compare 
to aesthetic conception of works of drama. 


The Artist as Analogue of the Thinker 


In traditional Chinese culture, the artist and the art theoretician were usually one and the same 
person. As a unique individual, he was formed by wen culture and valued its achievements; in his 
creative activity, he relied on his own talent, on the opportunities provided by a multifaceted edu- 
cation, on the power of accumulated artistic tradition, and on its assimilation and further fruitful 
development. The growth of the artist’s social status was directly connected with the spread of 
calligraphy, which formed the core of wen culture, was cultivated by the elite, and had risen to the 
pinnacle of the artistic hierarchy under the Han Empire. At the very beginning of the Tang Dynas- 
ty, however, there was marked growth in the social stratum of intellectual scribes and artists, and 
this growth in their influence was directly connected with the emphasis on artistic disciplines in 
the changing system of state examinations for high-ranking officials and the spread of calligraphy, 
poetry, and music in the palaces of the emperors and aristocrats. 

In traditional Chinese culture, the formation of the artists image was influenced by many 
factors, but primarily by the different schools of Confucian, Daoist, and Chan Buddhist thought, 
which through interaction supplemented one another. During different periods of historical de- 
velopment, the totality of basic qualities attributed to the artist changed, but many fundamental 
attitudes remained stable. 

In the formation of the artist, several basic aspects were emphasized: primarily, the nurturance 
of rigorous self-discipline and psychotraining, of a moral personality that from its youth looks 
responsibly at its chosen profession and its well-rounded education. Hence followed special attention 
to seeking contact with the energy of external nature, immersing oneself in earlier traditions of art, 
copying the works of the great masters of the past, and assimilating professional skills, ideas, style, 
rules developed over the centuries, canons, various technical subtleties, and the means of artistic 
expression - without any of which it is impossible for a true master of a specific art form to emerge. 
Also characteristic of the concept of an authentic artist are deep self-reflection, clearly expressed 
leitmotifs of introspection, and emphasis on a highly personal view of art and one's own creative work. 

Unlike the Romantic, Nonclassical, and Modernist aesthetic traditions in the West, the cult of 
the genius and the exaltation of his willfulness are foreign to Confucian aesthetics. Dominant here 
is an attitude directed against subjectivity: the artist aspires to find himself in tradition, to suppress 
his own ego, and to plunge with an open heart into written culture. For this reason, the image of 
the artist formed by Confucian aesthetics is primarily connected with civilization, knowledge of 
the Confucian tradition of written culture, personal training, and constant self-improvement that 
follows from dissatisfaction with results achieved so far. This attitude is encouraged by following 
Confucius precept: "Great tasks will not be accomplished if you covet small gains” (Analects, XIII:17; 
Lin Wusun, p. 118). 

With the appearance of a treatise by Xie He in the 5" century, the Chinese aesthetic tradition 
began classifying artists into three basic categories - highest, middle, and lowest - and nine finer 
gradations; with minor alterations this practice persisted in many later aesthetic texts. For example, 
in a treatise by the 9% - century historian Zhu Jingxuan, Record of Famous Painters of the Tang Dy- 
nasty (Tangchao Minghua Lu), we encounter three basic categories for artists of different talent (with 
each category further divided into three more detailed gradations - highest, middle, and lowest): 1) 
divine (shen), filled with spiritual flights and the magical power to affect apprehenders, 2) excellent 
(miao), and 3) skilled, experienced (neng), or in other words competent. To this trinomial system 
of classification, the author of this treatise adds a fourth category for artists of the very highest 
level - those who are not constrained by customary limitations and who defy customary criteria of 
aesthetic assessment. These artists, who are unfettered and have freed themselves from all limitations 
and dogmas, were eventually given the highest place in the hierarchy of different artistic types, and 
for many followers of Daoist and Chan aesthetics they became the standard for the authentic artist. 

In the late 9?— century, another conceptual Chinese aesthetician, Jing Hao, who devoted special 
attention to the problems of artistic creation and its subject, classified artists into four qualitatively 
different categories: the divine, the excellent, the strange or unusual, and the craftsmanlike (Jing 
Hao, 1965, p. 75). The first, according to him, obtain the forms they desire without any special ef- 
forts by relying on the transformations of nature. The second, who stand out for their refinement, 
elegance, and subtlety, penetrate with their thoughts into the inexhaustible diversity of heavenly 
and earthly forms. For this reason, in their works they convey things in such a way that these things 
reflect the painter’s character, feelings, education, and creative principles and rules. The type of the 
strange artist scatters himself with inordinate details that so differ from the true nature of the things 
depicted that the content of his works becomes one-sided. Although traces of brushwork remain in 
the works of such an artist, thought is lacking. And finally, from combinations of little fragments 
the craftsmanlike type of artist creates a petty, cheapened beauty that only outwardly reflects great 
creative principles (Jing Hao, 1965, p. 75). 

Among the Chinese, the dominant image of the true artist and master in his field formed 
primarily under the influence of Daoist and, later, Chan aesthetic ideals that emphasized seclusion 
from social activity, solitude, silence, and inner concentration. As is shown by widespread histori- 
ographical treatises that devote much attention to the biographies of artists, the path of develop- 
ment for many great Chinese artists has almost always been uneven because artistic skills and the 
professional mastery that flows from them develop in waves. Sometimes they unfold consistently, 
sometimes with surprising rapidity, but eventually, as vital energy (qi) declines in the course ofa life, 
the influence of the energetic factors that drive creative talent is extinguished. For this reason, in the 

Chinese aesthetic tradition the concept of the true artist is often connected with the accumulation 
of energy, with its responsible conservation, nurturance, and development, and with the avoidance 
of negative external influences as well as an unwillingness to squander one’s creative (i.e. energetic) 
potential, instead expending these powers consistently and with abandon in creative flights in the 
immediate milieu of nature and one’s closest friends. 

Treatises usually portray the true artist as a recluse who has secluded himself from the external 
forms of life, self-importance, and the advantages provided by a career and who has consciously cho- 
sen the advantages provided by harmonious fusion with the energies of nature. Solitude, seclusion, 
withdrawal or flight from inauthentic forms of social life, from social conventions, wandering in the 
boundless universe, taking refuge in nature in a remote abode - all these things were understood 
as an inseparable part of the authentic personality, thinker, and artist. 

Hence follows what is found in many treatises and celebrated in verse: another leitmotif that is 
important for the image of the authentic artist, that of withdrawal to remote mountains, the refuge of 
nature, and of wandering in the boundless world of the spirit. Indeed, after rejecting the advantages 
provided by tranquil palace life, artists who professed the aesthetic principles of Daoism and Chan 
often discerned the meaning of life in creative work and seclusion in remote natural places from the 
hubbub of social life. When someone has chosen the way of art, his life is permeated with striving to 
express his inner personality and emphasis on the individual principle in his works. Here, authentic 
art is connected with wisdom, solitude, contemplation of the beauty and harmony of nature, silence, 
and concentration. For this reason, Bai Rui speaks of the “music of silence; and Zong Bing - of the 
experience of silence in the creative process. During moments of enlightened consciousness, when 
painters fuse with the mysterious energies of nature, they convey in their landscapes the subtlest 
emotional experiences, endless space, and the poetry of the ineffable. 

In the Chinese aesthetic tradition, the authentic artist, who has chosen the way of art, is com- 
pared to a reclusive sage, to an eccentric living in a mysterious natural or mountain refuge. For this 
reason, in aesthetic treatises the concept of the artist converges with those of the sage and philos- 
opher, who do not stop along the way in their quest for truth. What connects them is knowledge 
of the inner nature of things and phenomena and the pursuit of wisdom and the underlying truth 
hidden beneath the deceptive veil of appearances. For example, the painter, calligrapher, and poet 
of the intellectual tradition Su Shi was convinced that the deepest nature of phenomena is always 
hidden more deeply than the eye can see or the ear can hear. For this reason, he calls upon artists to 
go beyond the outward layer of appearance and plunge into the underlying nature of phenomena. 

Hence follows the leitmotif, constantly encountered in the Chinese aesthetic tradition, of com- 
paring the authentic artist to the sage. The inner connection between art and philosophy is a unique 
feature of the Chinese cultural and aesthetic tradition. Here, the creator of true spiritual art is indeed 
considered a philosopher. He is understood not only as a subtle painter, calligrapher, poet, and musi- 
cian but also primarily as a thinker, scholar, and universal personality - as someone of high intellect, 
comprehensively educated, possessing intuitive knowledge, and able to employ the achievements of 
the multilayered Chinese cultural tradition. The relationship between the artist and the philosopher 
emerges in their shared powers of direct intuitive knowledge and in their ability to penetrate through 
the outer veil of phenomena to their underlying nature. This emphasis on the closeness between the 
artist and the philosopher explains why traditional Chinese aesthetics describes the artist as a sage 
and why treatises, when discussing the artist, often employ the concepts of master and sage. 

Having discussed the main categories of traditional aesthetics, the system of arts, the artist, 
the creative process, and the main stages of development in aesthetic thought and art, we may state, 
first of all, that traditional Chinese aesthetics and art markedly differ in their theoretical positions, 
fundamental worldview, ideas, and artistic criteria from the corresponding traditions of the Indi- 
ans, the Arab Muslims, Classical Antiquity, the West, and even the Japanese, who developed under 
the strong influence of Chinese culture. In comparison to the Japanese, Chinese art is less given to 
expressive decorativeness and an emphasis on the charm of diverse everyday phenomena, but when 
it flowered, in works created under the Song and Yuan dynasties, it undoubtedly exhibited greater 
meditational concentration and depth. 

Second, traditional Chinese aesthetics and art were influenced by the ideographic system 
of characters in which the Chinese language is written. Hence follows the main archetype that 
systematically organizes the Chinese aesthetic and artistic tradition of fine art – the character. Its 
essence consists of visual symbols, enriched with energy (qi) meaning, that are an important factor 
influencing the Chinese tradition of fine art and the components of the system of arts. 

Third, China has had two basic movements in the development of its aesthetic thought: one 
philosophical and the other art-historical. Proponents of the first explain fundamental aesthetic prob- 
lems “from above” by relying on the abstract principles of Confucian, Daoist, and Chan philosophy, 
while supporters of the second movement work “from below,’ i.e. by starting with artistic practice 
to conceptualize its patterns. It must be acknowledged that the Chinese aesthetic tradition, unlike 
the Classical one of the West, does not accord “beauty” the “special” or "supreme" role of organizing 
basic aesthetic categories into a system. This central function is performed by “harmony,” which 
brings together under its roof the other important categories of Chinese aesthetics. 

And finally, Chinese artistic culture stands out for the centuries – old continuity of its ideas, 
art forms, and creative principles. The hub of this artistic culture is the comprehensively educated 
artist ~ scholar with his relationship to tradition and the natural world around him. Because of 
various external and internal factors, Chinese culture has historically altered the hierarchy of its 
arts and markedly expanded their interaction and their technical means of expression. During their 
early stage of development, Chinese aesthetics and fine art were greatly influenced by the principles 
that had already crystallized in music, poetry, and especially calligraphy. However, the greatest 
achievements of the Chinese are primarily connected with their unique aesthetics of landscape 
painting and what was created under its influence with a wonderful harmony of composition, color, 
and form - the phenomenon that reached its pinnacle in the landscapes of the great masters of the 
Song and Yuan periods. In these works, this genre soared to spiritual heights not reached by any 
other painting tradition in the world, 


Translated by Jonas Steponaitis and Solveiga Zibaité 

Kinijos istorijos periodizacija 


Neolitinės kultūros epocha 


Legendiniai valdovai 


8500-2100 m. pr. m. e. 
tradiciškai 2850-2205 m. pr. m. e. 
tradiciškai 2070-1600 m. pr. m. e. 


XI a. - 229 m. pr. m. e. 


Xia dinastija 
Shang dinastija 

Vakarų Zhou dinastija 
Zhou dinastija Rytų Zhou dinastija 


Pavasarių ir rudenų laikotarpis 
Kariaujančių valstybių laikotarpis 


IMPERIJOS GYVAVIMO LAIKOTARPIS 


Gin dinastija 
Han dinastija Vakarų Han dinastija 
206 m. pr. m. e. - 220 m Wang Mang 
peeve | Ryty Нап dinastija 
Trys karalystés Wei 
Ша Shu 
| Wu 
Jin dinastija Vakary Jin 
265-420 m. Rytų Jin 


tradiciškai 1600-1046 m. pr. m. e. 


XI-VIII a. pr. m. e. 

771-221 m. pr. m. e. 
722-465 m. pr. m. e. 
465-221 m. pr. m. e. 


221-207 m. pr. m. e. 


206 m. pr. m. e. - 9 m. 
9-25 m. 
25-220 m. 


220-265 m. 
221-263 m. 
222-280 m. 


265-316 m. 


317-420 m. 


Pietinių ir šiaurinių dinastijų laikotarpis — . 420-589 m. 


Sui dinastija 581-618 m. 
Tang dinastija 618-907 m. 


Antroji Zhou dinastija (imperatorė Wu) 


Penkių dinastijų ir Dešimties 
karalysčių laikotarpis 
907-960 т. 


Song dinastija 


Liao dinastija 


Jin dinastija 


Ming dinastija 
Qing dinastija 
MODERNUS PERIODAS 


Kinijos Respublika 


Vėlyvoji Liang 
Vėlyvoji Tang 
Vėlyvoji Jin 
Vėlyvoji Han 
Vėlyvoji Zhou 
Šiaurės Song 
Pietų Song 


690-705 m. 


907-923 m. 
923-936 m. 
936-946 m. 
947-950 m. 
951-960 m. 


960-1127 m. 
1127-1279 m. 


916-1125 m. 
1115-1234 m. 


Yuan dinastija 1271-1368 m. 


1368-1644 т, 
1644-1912 m. 


nuo 1912 т, 


Kinijos Liaudies Respublika nuo 1949 m, 

Žymiausių tradicinės kinų tapybos ir kaligrafijos kūrėjų sąrašas 


Žymiausių tradicinės kinų tapybos ir kaligrafijos kūrėjų sąrašas 


Pinyin transkripcijos Wade-Giles Tradiciniai | Supaprastinti я А А 
|WangXizhi Мапа Насы [Е ||| [503361 
maz 
оа Ии 
[ZhangSengyou [= | - akt. veikla 490-540 
Wang Wei [WangWei_ | xXf&k — |- — | РЕЗОВ 
liSsmn — —  ]|- [dem fesi-7io | | 
Wang Wéi Wang Wei 
Wu Daozi Wu Tao-tzu 
|Huiu — 31 1,JnJ м OR 
OK 
Fan K'uan TX 
(Juran — ^ |Chàgn — — |Ef [RA — [a CS 
1037-1101 
1045-1105 
Е 
Kiti 1051-1107 
apie 1100 - po 1197 
Bt apie 1140 - apie 1210 
ia Ui apie 1160-65-1225 
[Zhang Zeduan [Chang елап СЕ ЕЕ — [1085-1145 
[Xia Gui [Нк Е о (1195-1224 
[MuQi [ма Ма па [ров 
[Qian Xuan [СН [PRE [аре1235-1301 
TH 1254-1322 
Renren ее Не [IEE в | 
[Huang Gongwang [Huang Kung-wang [АЙ ИА [1269-1954 
ии DRUR 1280-1354 
Tang Di MEER [HH [аріе1287-аріе1355 | 
fun 1301-1374 
[FangCongyi [Fang Tsung-i — [MB — FMM [1302-1393 
ER Xd 1308-1385 
[Dain — ма Е e 1388-1462 
Shen Chow ОИ ОО С ОИ 
nut [А  — puss-1sos 

Да 


Ц 


Tang Yin Tang Yin EEA EEA [1470-1523 
Wen Zhengming _ Wen Cheng-ming | X5 XH 1470-1559 
Qiu Ying Chiiu Ying А55 1494-1552 
Lu Zhi Lu Chih Bela їв 1496-1576 
Wen Boren Wen Po-jen xih xih 1502-1575 
Xu Wei Hsü Wei Ri il 1521-1593 
Ding Yunpeng _ Ting Yūn-peng | Г THM 1547-1621 
Dong Qichang Tung Chii-chang |А WHE 1555-1636 
| Wang Duo Wang Tuo ESE E224 E E 1652 
Wang Shimin Wang Shih-min | EMF ffx Ей 1592-1680 
Cui Zizhong Ts'ui Tzu-chung JT ETE apie 1594-1644 
Xiao Yuncong Hsiao Yun-ts‘ung |2 ЯМ 1596-1673 
Xiang Shengmo Hsiang Sheng-mo | AERA MER — [iser- 1658 
ES Jian Wang Jian THE EE 1598-1677 
Chen Hongshou Chen Hung-shou |88 Kit 1599-1652 
Kuncan (Kun Can) K'un Tsan ass RIS 1612 - apie 1674 
Gong Xian Kung Hsien HUTT Я 1618-1689 
| Zhu Da Chu Ta RE RE 1626-1705 
Wang Hui Wang Hui X E% 1632-1717 
Shitao (Shi Tao) Shih T'ao Aid Ail 1642-1707 
Gao Qipei Kao Chi-pei EES BEIS 1660-1734 
Shangguan Zhou Kuan-Shou EBA 1665-1750 


Hua Yan 
Gao Fenghan 


1682-1765 
| [А АЯ 1683-1748 


[HuangShen | р enama | 
Bi | ВЕ Lc ВИНЕ 
Вапа!ао) 

PN 1733-1799 

vod) 1778-1853 

Ren Xiong | Jen Hsiung (ЕЕ 1823-1857 

Ju Шап Chū Lien Е А 1828-1904 


Ren Xun Jen Hsiin 1£3& 

Kinų tradicinės vaizduojamosios dailės estetikos traktatai 


Kinų tradicinės vaizduojamosios dailės estetikos traktatai 


Eat shuhua 
Wang Xizhi 3:822 (303-361) 
Gu Kaizhi 02. 
(apie 345-406) 


ju paviljone“ (Lantingji Xu) | Jin 
„Apie Jin dinastijų laikų Jin 
tapybos suklestéjimui" (Weijin shengliuhua zan) ir „Užrašai, kaip 
vaizduoti Yuntai kalną“ (Hua Yuntai shan ji) 


Zong Bing JA (375-444) 


Wang МЕГЕЙЕ (701-761) 


Jin — Piety ir 
Siaurés 
Piety ir Siaurés 


Huaisu Ё (737-799) 
Zhu Jingxuan RRE 
(IX a.) 


„Užrašai apie žymiausius Tang dinastijos valdymo periodo 
tapytojus“ (Tangchao minghua lu) 
Zhang Yanyuan #8 (apie | „Kaligrafijos rinktinė“ (Fashu yaolu), „Užrašai apie geriausius 
813 - apie 877) įvairių epochų menininkus“ (Lidai minghua ji) 


Jing Hao #1 (apie 855-915) | „Užrašai apie teptuko valdymo būdus“ (Bifa ji) 


ri (api - 
Zhu Jingxuan ЖД „Užrašai apie žymiausius Tang dinastijos valdymo periodo 
tapytojus“ (Tangchao minghua lu) 
X, -967? 


Li Cheng 20 (919-967?) „Peizažo tapybos paslap " (Shanshui jue) 


Guo Xi ZB FE „Iškilmingas miškų ir vandens srautų kreipimasis“ (Linquan Gaozhi) 
(apie 1020-1090) 


МЕЖ (1051-1107) „Kaligrafijos istorija“ (Shushi) ir „Tapybos istorija“ (Huaishi), 


„Pastabos apie jūras ir uolas“ (Haiyue tiba), „Tušo indų istorija“ 
(Yanshi) 


Guo Виохи ВЕ (aktyvi | „Užrašai apie tai, ką regėjau ir girdėjau apie tapybą“ (Tuhua 
veikla apie 1070-1080) Jianwenzhi) 


Jiang Kui 2248 „Tęsiant užrašus apie kaligrafiją“ (Xu shupu) 
(1161-1203?) 


Chen Si Bi A. „Kaligrafijos sodo didybė“ (Shuyuan jinghua) iSong 
Li Kan 28 (fi „Apie bambuką“ (Zhupu) Yuan 
(apie 1245-1320) 


Huang Gongwang А! ^ |„Peizažo vaizdavimo paslaptys“ (Xie shanshui jue) 
(1269-1354) 


Dong Gichang #88 „Tapybos akis“ (Huayan), „Tapybos reikšmė“ (Huazhi) ir 
(1555-1636) 


„Apmąstymai apie tapybą savo dirbtuvėje“ (Huachanshi Suibi) 


Shi Tao 4114 (1642-1707) „Pokalbiai apie tapybą“ (Hua Yu Lu) 


Wang Gai Ei „Pokalbiai apie tapybą iš Cinzai paviljono“ (Hua yulu) 


„Apmąstymai iš garstyčios grūdo dydžio sodo“ (Jieziyuan 
Huazhuan, 1679-1701 m.) 

Zodynélis 


Dao (ЇЙ dào - „kelias“, „mokymas“, „metodas“) 
galima pavadinti Visatos tėkme, gamtos procesų 
esme, kuri palaiko pasaulio tvarką. Nors Dao yra 
laikomas neišreiškiamu, neapibūdinamu, nepaliečiamu, 
neregimu, tačiau būtent jame ryškėja pasaulio ir gamtos 
įvairovės, grožio ir harmonijos gimimo procesas. 


De (4 dé- „galia“, „vidinė galia“, „sąžiningumas“, 
„dorybė“, „nuopelnas“) - sąvoka, nusakanti Dao raiškos 
formą, deramą jo laikymąsi. 


Taiji (AAR taiji - „aukščiausioji riba“) уга 
kosmologinės kilmės terminas, nurodantis į 
„aukščiausiąją ribą“; nediferencijuoto absoliuto ir 
neriboto potencialo būseną; vieningumą / vienybę, iš 
kurios randasi du visų būties procesų, gamtos grožio ir 
harmonijos esmę sudarantys yin ir yang pradai. 


Yin yang (ВНР yinyáng - kosmologinis terminas, 
žymintis dvi, viena kitą papildančias jėgas, kurios 

kuria visa, kas egzistuoja, vadinasi, ir visas grožio, 
harmonijos formas pasaulyje). Yin simbolizuoja žemę, 
moteriškumą, tamsą, pasyvumą, O yang yra suprantama 
kaip dangus, vyriškumas, šviesa, aktyvumas ir 
skverbimasis. 


Qi (Žigi - „oras“, „eteris“, „kvėpavimas“, „gyvybinė 
jėga“, „energijos srautas“) - estetiniuose tekstuose 
suvokiama kaip meno esmę apsprendžianti kūrybinė 
energija, energijos tėkmė ar energetinis postūmis. 


Li (#2 K- „sandara“, „principas“, „pagrindas“, 
„priežastis“) - terminas, kuris nurodo į visa 
grindžiančią priežastį ir gamtos dėsnį, įstatymą, 
tvarką, kuri yra perteikta natūraliomis jos formomis ir 
struktūromis, 


Ziran (НА zirdn - „natūralus“, „spontaniškas“, 
„Savaiminis“, „gamtos“) yra kinų mąstyme, estetikoje 
svarbi sąvoka, nurodanti į natūralią Visatos vyksmų 
tėkmę, į darnų veikimą su Dao dėsniais. 


Yi (& yl - „idėja“, „noras“, „nuostata“, „prasmė“). 
Idėjos įkūnijimas kinų tradicinėje estetikoje laikomas 
pagrindiniu tikro menininko kūrybos uždaviniu. 


Shen (tll! shėn - „dvasia“, „esmė“, „puikumas“, 
„tobulumas“, ,Dievas"). Dvasios išraiška kinų 


tradicinėje estetikoje laikoma vienu iš šešių pamatinių 
tikro meno principų. 


Pu (4h pi - „paprastumas“, ,nuosirdumas"). 
Estetiniuose traktatuose yra aiškinamas kaip natūralus, 


. jokių dirbtinių išorinių efektų, žmogaus rankų 


nepaliestas natūralių, neapdorotų, nenudailintų 
medžiagų grožis. 


Dan (i4 dan ~ „prėskumas“, „atskiestumas“, 
„neraiškumas“). Aiškiai apibrėžto, išskirtinio grožio 
nebuvimas, noras kiekviename daikte, gamtos 
reiškinyje kaip estetiškai vertingas išvysti kasdieniškas, 
neryškias, asketiškas, prislopintas grožio formas. 


Wu (Z5 wú ~ tiesiogiai išvertus reiškia „nėra“, „nesa“). 
Kinų filosofijos ir estetikos tradicijoje - „pirmapradė 
Tuštuma“, „nebūtis“, „neužpildytas plotas“, „atviros 
būties būsena“, kuri suprantama kaip giliausios Dao 
esmės ištaka ir neišsemiama būties potencija. 


Wuwei (EWN witwéi — „Ne-veikimas“, „ne veikla“). 
Neveikimas iš tikrųjų daoizmo ir čan estetikoje 
suprantamas kaip aukščiausia vidinės veiklos forma ir 
veikla, paklūstant prigimčiai. 


He (fil hé - „harmonija“, „taika“, „ramybė“) - sąvoka 
konceptualiai susiejama su gamtos ir kosminių procesų 
tikslingumu, grožiu, tiesa, priešybių panaikinimu. 
Kosmoso ir gamtos harmonija daoizmo filosofijoje 
suvokiama kaip idealaus grožio pirmapradė idėja. 


Mei (3X mėi - „grožis“) - sąvoka, siejama su grožiu, 
dailumu paremtų harmonijos principu. 


Shan (3€ shan - „gėris“) - terminas kinų estetikos 
tradicijoje dažnai siejamas su harmonijos ir grožio 
principais. 


Xuan (X xudn - „slėpiningumas“, „gilumas“) - 
sąvoka, išreiškianti gelminę po išore slypinčią daiktų ir 
reiškinių esmę. 


Qing (1/7 ging - „tyrumas“, „aiškumas“, 

„skaidrumas“) - terminas, išryškinantis pirmapradj 
asmenybės, jos sąmonės tyrumą, skaidrumą, daoizmo 
estetikoje asocijuojasi su tyro grožio pasauliu, kurio dar 
nepažeidė užterštos būties srautas. 

